
NOTULA PRAEVIA EDITORIS 


Tandem nobis datum est editionem operum Jacobi M. 
Ramirez, O.P., prosequi, abhinc sexdecim annos interrup- 
tam; tomus enim septimus, De donis Spiritus Sancti deque 
vita mystica anno 1974 prodierat. 

Priori cooperatione C.S.I.C. cum Provincia Domincana 
Hispaniae ab illo denique interrupta, hac tamen scite mrito- 
que pro posse fovente, iterum mihi commissum est sequen- 
tia opera tanti theologi in lucem integre proferre in collec- 
tone Biblioteca de Teólogos Espafioles, quae jam ante pluri- 
bis operibus auctoris nostri locupletata erat. Itaque in ani- 
mo est, post praesentem tractatum, alium quam primum, 
Deo dante, impressioni tradere de divina gratia, tam a culti- 
ribus théologie exoptatum. 

Praesens ergo tractatus De vitiis et peccatis recolit exposi- 
tonem quaestionum LXXI-LXXXV Primae Secundae Sum- 
mae Theologiae Sancti Thomae in Universitate Friburgensi 
Helvetiorum habitam. Quae quidem expositio ter effecta est 
cursibus cyclicis, scilicet 1928, 1932, 1936. Quaestiones vero 
de peccato originali, una simul ac quaestiones de gratia, ite- 
rum iterumque exposuit annis 1940 et 1944, iuxta recensio- 
nem testificatam illius Universitatis. 

Manuscriptum ab auctore mihi traditum est duplex: 
Primum, brevius, continet expositionem quaestionum 
LXXI-LXXXII; alterum, magis amplum et accuratum, 
protrahitur, durante uno curso, a quaestione LXXI ad 
questionem LXXV, et alio curso, a questione LXXXI ad 
questionem LXXXV (de peccato originali). 

Quantum ex kalendario academico, ex referentiis biblio- 
eraphicis, ex graphia et atramento manuscript! possum 
coniicere, primum manuscriptum pertinet ad cursum 1928. 
Cum sit in omnibus superatum a sequentibus expositioni- 
bus, illud praetermitto in hac editione, exceptis commenta- 
ris in QQ.LXXVI-LXXX et in Q.LXXXIV, de vitiis capitali- 
bus, non denuo retractatis cursibus sequentibus. De cete- 


en 

ro, putarem textum quem edendum assumo pertinere ad 
cursum 1932 (ad QQ.LXXI-LXXV) et ad cursum 1936 (ad 
QO.LXXXI-LXXXV), de peccato originali. Chartulas sche- 
maticas solutas vel notas a latere, ex cursibus posterioribus, 
manuscripto adiectas, diligenter attendo in texto edendo, 

ludicium aestimativum huius commentarii studioso in- 
dagatori relinquo. Nemo non videbit propriam indolem 
huius Magistri, cuius maxima originalitas, quam dicunt, 
consistit in rara comprehensione totius operis Aquinaten- 
sis in se ipso, in suis fontibus expressis vel tacitis, et in 
nova synthesi thomistica redigenda, etiam depuratis alie- 
nis placitis occurrentibus. Mentione dignae sunt expositio- 
nes de subiecto vel psychologia peccati personalis sensua- 
litatis et rationis, de existentia peccati originalis, de na- 
tura et modo transmissionis eiusdem, necnon de eius se- 
quelis in natura humana genita, addita notula historico- 
critica de «vulneribus». 

Alioquin notare iuvat selectam bibliographiam proposi- 
tam elaboratam fuisse annis 1932-1936. Notum est tamen 
in tertio quadrante huius saeculi abundare litteraturam 
theologicam de peccato, specialiter de peccato originali, 
occasionem praebente encyclica Humani generis Pu XII 
(«Nam peccati originalis notio, definitionibus tridentinis 
posthabitis, pervertitur», Dz. 2318), et Allocutione Pauli VI 
ad Symposium de peccato originali, die | iulii 1966, ubi ad- 
vertebat incompatibilitatem doctrinae peccati originalis 
cum hypothesi, non demonstrata, poligenismi. 

Qui ergo velit ampliorem bibliographiam actualem ha- 
bere, minus quidem selectam, potest adire Piet Schoonen- 
berg, El hombre en pecado, apud «Mysterium salutis», II, 2, 
Madrid 1970, p. 1040-1042; J. Salguero, Pecado original y 
poligenismo, Guadalajara, 1971, p. 11-17; A. Villalmonte, El 
pecado original. Veinticinco anos de controversia, Salamanca, 
1978, p. 563-592. 

Distributio in duo volumina est pure materialis, ratione 
extensionis. 

His praenotatis, textui recepto nihil addo nisi dispositio- 
nem typographicam, numerationem, et indices finales. 


Victorinus Rodriguez, O.P. 
Matriti, 18 decembris 1957 

INTRODUCTIO 


l. Momentum et difficultas quaestionis. Solemne est 
peripateticorum effatum iuxta quod eadem est scientia con- 
trariorum. Ita, ad eamdem scientiam Logicae spectat consi- 
deratio veri et falsi in propositionibus; ad eamdem scien- 
tam Medicinae pertinet consideratio sanitatis et aegritudi- 
nis; ad eamdem philosophiam naturalem spectat considera- 
tio motus et quietis; ad eamdem Chimiam pertinet conside- 
ratio generationis et corruptionis; ad eamdem scientiam 
Metaphysicae spectat consideratio entis et non entis. Unde 
mirum non est si ad eamdem scientiam Moralem pertineat 
considerare bonum et malum in actibus humanis seu virtu- 
tem et vitium, quae contraria sunt. Propter quod S. Thomas, 
inde iam ab initio totius Primae secundae, asserit quod post 
considerationem de ultimo fine humanae vitae, oportet age- 
re in scientia morali «de his per quae homo ad hunc finem 
pervenire potest vel ab eo deviare», idest de motu creaturae 
rationalis ductivo ad beatitudinem (actus bonus) et deviati- 
vo a beatidudine (= actus malus), «ut sciamus quibus acti- 
bus perveniatur ad beatitudinem vel impediatur beatitudi- 
nis via» 

Et haec est prima distinctio obiecti formalis quod scien- 
tae moralis. Nam obiectum formale quod scientiae moralis 
est moralitas; prima autem distinctio moralitatis est in bo- 
nitatem et malitiam, quia prima distinctio est quae procedit 


| S. Thomas, I-II, 1. prol. et 6 prol. 

ex maxima distantia vel differentia eorum quae distinguun- 
tur; maxime autem distant bonum et malum, quia sunt con- 
traria et contraria sunt quae maxime distant. 

Et quia secundum ordinem quo aliquid accedit ad obiec- 
tum formale quod alicuius scientiae, secundum hoc momen- 
tum habet, dicendum est momentum considerationis de malo 
magnum esse in Morali scienta. Attamen, non est idem mo- 
mentum consideratonis de bono et de malo, seu de virtute 
et de vitio, quia neque ex aequo se habent ad ipsum genus 
moralitatis, sed secundum prius et posterius. Et inde est 
quod prima divisio quam S. Thomas facit actus humani et 
habitus humani est in bonum et malum, et secundum hoc 
dividit consideratiomen de principiis humanorum actuum 
seu de habitibus, ut patet in prologo q. 55. 

Constat autem quod bonum se habet per prius et malum 
per posterius. Et ideo scientia Moralis per prius considerare 
debet bonum; malum autem per posterius et ex bono. Sicut 
Logica per prius loquitur de veritate quam de falsitate, et 
Metaphysica per prius de ente quam de non ente. 

Unde statim apparet quantum deficiant quidam casuis- 
tae exaggerati, qui de vitiis et peccatis semper; de virtutibus 
et actibus bonis numquam aut fere numquam loquuntur, ac 
si totum momentum theologiae moralis consisteret in pec- 
catis inspiciendis potius quam in virtutibus considerandis. 
Habet quidem consideratio de vitiis et peccatis momentum 
suum, at secundarium tantum, non principale. 


4. Et inde sequitur difficidtas tractatus de vitiis et pec- 
catis, quae ordine inverso se habet ad momentum et prae- 
stantiam eius. Quanto anim aliquid minus habet entitatis 
et plus habet complicationis, tanto minus habet scibilitatis 
et plus difficultatis. Atqui malum, seu vitium et peccatum, 
minus habet entitatis quam virtus et actus bonus; insuper, 
plus habet compositionis seu complicationis, quia pluribus 
modis potest fieri vitium et peccatum quam virtus et actus 
virtuosos. Minus ergo scibilitatis habet vitium et peccatum 


Introductio 


et plus complicationis et difficultatis quam virtus et actus 
bonus. Sicut etiam medico difficilius est facere diagnosim 
aegritudinis quam sanitatis, et metaphysico facilius est con- 
goscere ens quam non ens et ens reale quam ens rationis et 
formam substantialem quam materiam primam. 

Si ergo Heraclitus tristis et gemebundus erat quia non 
poterat veritatem cognoscere, quam dicebat esse in puteo 
profundo, multo magis dolendum est theologo morali circa 
cognitionem vitiorum et peccatorum humanorum, quia re- 
vera, ut Augustinus dicit, «magnus est puteus profunditas 
iniquitatis humanae» ' 

Quae cum ita sint, propter defectum scibilitatis et exces- 
sum complicaionis materiae subiectae, nemo plus claritatis 
debet exigere quam illa quae hac in re dari potest. Quibus 
causis adde insuper abstractionem, ex consideratione gene- 
rali quae fit in tota Prima Secundae. 


3. Divisio. Medina, vir magnae eloquentiae, in prologo 
ad hunc tractatum de peccatis ait: «Divus Thomas hic est 
admirabilis, sive eruditionem sive disputandi rationem con- 
sideres» 1. 

Et tamen, prima fronte, non apparet ordo adeo perfectus 
et genialis sicut in aliis tractationibus. loannes a S. Thoma, 
qui solet magna cura sollititus esse de ordine quaestionum 
summae Theologicae, ita exponit ordinem earum: «Post 
tractatum de virtutibus, restat agere de vitiis et peccatis, de 
quibus tractat Divus Thomas a quaestione 71 usque ad 90 
hoc ordine: primo considerat peccatum secundum absolu- 
tam considerationem et essentiam suam; deinde secundum 
ea quae sibi conveniunt per comparationem et habitudinem 
ad extrinseca. 


| S. Augusunus, Enarratio in Psalmum 66, 16, sermo primus, ML. 36, 
852. 
2 B. Medina, /n [-11, prol., edit, cit., p. 473a. 

Quantum vero ad habitudines, considerat D. Thomas 
quinque habitudines, quas dicit peccatum ad extrinseca. 
Prima, per comparationem ad obiecta et circumstantias et 
alia principia quibus distinguuntur peccata (q. 72); secunda, 
per comparationem peccatorum inter se quantum ad gravi- 
tatem, paritatem, inaequalitatem, etc., (q. 73); tertia, per or- 
dinem ad subiectum capax peccati (q. 74); quarta, per ordi- 
nem ad causas peccatorum (q. 75-84); quinta, per ordinem 
ad effectus (q. 85-89)» 

At inspicienti textum S. Thomae apparet quod i1ustifica- 
tio loannis fere tota reducitur ad transcriptionem prologi S. 
Thomae; at nemo non videt quod simplex transcriptio non 
est explicatio. Quaestio enim est cur quaerenda sunt sex de 
vitiis et peccatis et non plura neque pauciora. 

Insuper falsum esse videtur quod obiectum et subiectum 
peccati sint aliquid extrinsecum peccato, quia peccatum non 
potest sine ipsis definiri nec intelligi. Unde necesse est alio 
modo aliaque via iustificationem ordinis harum quaestio- 
num investigare. 

Ergo Conradus Koellin meliori modo videtur rem propo- 
nere, quando ait: «Hic incipit determinare de alio membro, 
scilicet habitu malo, qui est vitium; et patet ordo (ad prae- 
cedentem tractatum), quia habitus bonus praecedit habi- 
tum malum, et dignitate, ut constat, et via doctrinae, cum 
rectum sit canon sui et obliqui. Et dividitur 1sta considera- 
to de habitu malo, hoc est de vitio et peccato, in sex parte, 
quae patent in littera; et ordinantur istae partes secundum 
maiorem propinquitatem ad vitium, ita quod primo agitur de 
his quae(ei)conveniunt in primo modo (dicendi) per se et 
(quidem) quidditative (q. 71); secundo, de his quae statim 
quidditatem consequuntur, sicut est distinctio vitiorum (q. 
72); tertio, de comparatione, scilicet quoad connexionem et 
aequalitatem, quae etiam sequuntur intrinseca vitiorum 


| loannesa Sancto Thoma, /sagoge, edit. Parisiis 1931, p. 174a. 

(q, 73), quarto, de subiecto, quod convenit in secundo modo 
(dicendi) per se, ut subiectum est inhaesionis (q. 74); quinto, 
de causa, scilicet effectiva, quae remotior est subiecto (q. 75- 
84); sexto, de effectu, qui est postremum et extrinsecum 
(q. 85-89) 

Revera, omnis cognitio scientifica de aliquo debet esse 
ex his quae ei conveniunt per se, quia praemissae demostra- 
tionis debent esse propositiones per se et necessariae. lam 
vero, sunt quatuor modi dicendi per se, quorum tertius pro- 
prie loquendo non potest ad vitia et peccata pertinere, quae 
non sunt de genere substantiae, ideoque neque exsistere pos- 
sunt per se. Remanent ergo tres alii modi, qui ordine scien- 
tifico locantur secundum ordinem enumerationis. Ergo tota 
consideratio tractatus de vitiis et peccatis reducitur ad in- 
vestigationem et demonstrationem eorum quae per se con- 
veniunt seu dicuntur de vitiis et peccatis. 

Atqui tres primae quaestiones pertinent ad primum mo- 
dum dicendi per se, quarum quaedam pertinent ad vitium et 
peccatum quidditative (q. 71), alia vero consequutive ad 
quidditatem, sive absolute, nempe divisio (q. 72), sive com- 
parative, scilicet connexio et aequalitas (q. 73); cuarta vero 
quaestio, quae est de subiecto habitus, petinet ad secundum 
modum dicendi per se (q. 74); aliae autem quaestiones se- 
quentes de propria causa efficienti vitii et peccati, pertinent 
ad quartum modum dicendi per se (q. 75-84). Et quia correla- 
tive sunt simul cognitione, causae autem respondet effectus, 
ideo consequenter consdierantur effectus peccati (q. 85-89). 

Quaestiones autem de causa propria et de effectu proprio 
peccati subdividuntur secundum diversos modos propriae 
causae et proprii effectus, ut patet. 


4. Quae cum ita sint, divisio quaestionum huius tracta- 


tus de vitiis et peccatis sequenti schemate contrahi potest: 


| Conradus KOELLIN, h. I, prol. edit, cit., p. 502a. 

de vitiis et peccatis secundum ea quae eis conveniunt per se 
SEU NECCESARIO ET UNIVERSALITER: 


I) per modum causae per se: 
A) in primo modo dicendi per se: 
a) primo seu quidditative: essentia (q. 71) 
b) secundo seu quasi consequutive: 
|l. absolute: divisio (q. 72) 
2. comparative: connexio et aequalitas pec- 
catorum (p.73) 
B) in secundo modo dicendi per se: proprium sub- 
iectum peccati (q. 74) 
C) in quarto modo dicendi per se: propria causa 
efficiens peccati (q. 75-84). 


II) per modum effectus per se (q. 85-89). 


Quia vero modi dicendi per se dicuntur secundum pro- 
prias et per se causas, eo quod praepositio per importat ha- 
bitudinem causael, excepta finali, quae potius dicitur prop- 
ter, sublato tertio modo dicendi per se, qui potius est modus 
essendi, tres alii modi reducuntur ad tres causas, nempe pri- 
mus modus dicendi per se, ad causam formalem; secundus 
modus dicendi per se, ad causam materialem vel subiectum; 
quartus autem modus dicendi per se, ad causam efficien- 
tem; et sic tota consideratio scientifica tractatus de peccatis 
apud S. Thomam reducitur ad considerationem peccati se- 
cundum proprias causas eius. lustificatio ergo quam sugge- 
rit Conradus Koellin reducitur ad divisionem ex causis. Et 
vere scientifica est haec consideratio, quia scientia est essen- 
tialiter cognitio rei per causas eius. 

Et quidem Salmenticenses suggerunt divisionem huius 
tractatus secundum proprias causas peccati, quando notan- 
tes titulum generalem quaestionis 85, nempe «de causis pec- 
catorum in generali», scribunt: «Circa titulum huius quaes- 


| Cf. S. Thomam, In I Post. lect. 10, n. 2. 

tionis, nota quod, licet videatur admodum universalis, non 
tamen amplectitur omnia genera causarum, formalis, mate- 
ralis, etc., quasi ex professo de omnibus agendum sit, sed 
solum causam efficientem et quae ad illam reducuntur; de 
causa enim formali, ad quam spectat specificatio et distinc- 
tio peccatorum, actum est iam quaestione 71 et 72; sicut de 
subiecto et causa materiali, tota quaestione 74; de finali vero 
non agitur ex professo in hac materia, quia peccatum quo- 
dammodo est praeter finem, sicut est praeter intentionem; 
tangitur tamen saepe saepius aliquid de illa, occasione cete- 
rarum. 

Quare praesens quaestio cum reliquiis usque ad quaes- 
tionem 84 potissimum institutae sunt pro declaranda causa 
peccati effectiva, tam in communi quam in speciali, nam 
multiplex est, propterea quod ad efficientiam peccati multa 
principia, unumquodque suo modo, concurrunt» * 

Imo et S. Thomas sat explicite innuit quatuor genera 
causarum peccati, infra, in quaestione 75, art. 4 corp, et ad 1. 

Sic ergo, complendo suggestiones istas et reducendo ad 
synthesim et systema quoddam, possumus dicere quod trac- 
tatus de vitiis et peccatis dividitur in duas portiones princi- 
pales, nempe de causis propriis peccati et de propriis effecti- 
bus peccati. 

Quantum ad causas igitur peccati primo considerantur 
causae intrinsecae, nempe quasi formalis, quae est eius es- 
sentia vel definitio (q. 71); et quasi materialis, non quidem 
ex quad, sed circa quam, nempe obiectum tum absolute —et 
inde distinctio vel divisio peccatorum (q. 72)— tum relative 
ad invicem —et sic habetur comparatio eorum (q. 73)—, 
et quasi materialis in qua, scilicet subiectum peccatorum 
(q. 74); dein vero considerantur causae extrinsecae peccato- 
rum, scilicet efficiens et finalis. 


| Salmanticenses, ad q. 85, Edit. Palmé, t. VII, p. 471. 
2 Cf. S. Thomam, I-II, 75, 4 ad l. 

Et quidem causa efficiens peccati consideratur tum in 
genere (q. 75) tum in specie; in specie autem consideratur 
primo causa interna seu intra peccantem, quae causare po- 
test peccatum sive quasi dispositive seu ex parte obiecti, 
tum proxime (ex parte rationis: ignorantia, q. 76), tum re- 
mote (ex parte sensus et appetitus sentisitivi: passio et infir- 
mitas, q. 77); sive quasi perfective et completive seu ex parte 
subiecti proprii peccati, quod est voluntas (malitia, q. 78); 
secundo vero consideratur causa externa seu extra peccan- 
tem, quae quidem potest esse aut supra peccantem homi- 
nem, et sic est vel Creator (Deus, q. 79), vel creatura (diabo- 
lus, q. 80); aut est iuxta peccantem, nempe alter homo, qui 
quidem inducere potest hominem ad peccandum vel objecti- 
ve per suggestionem prout est quodammodo instrumentum 
diaboli, et sic reducitur ad idem genus et modum causandi 
cum diabolo; vel subiective, per originem vel generationem, 
et sic est peccatum originale, de quo consideratur triplex 
causa propria, nempe efficiens (pro exsistentia, q. 81), for- 
malis (pro essentia, q. 82), et quasi materialis in qua, scilicet 
proprium subiectum eius (q. 83). Causa autem finalis, quae 
est bonum sensibile seu commutabile, reducitur ad conside- 
rationem peccati capitalis, quod per tres fundamentales con- 
cupiscentias attrahitur (q. 84). 

Quantum vero ad effectus proprios peccati, duo conside- 
rantur: primo, effectus quasi formales, nempe tum effectus 
formalis primanus, qui est corruptio boni oppositi (q. 85), 
tum effectus formalis secundarius, qui est macula animae 
(q. 86); secundo autem considerantur effectus quasi effectivi 
proprie dicti, qui ad demeritum reducuntur et sunt reatus 
poenae; et isti reatus considerantur tum in genere vel secun- 
dum se (q. 87), tum in specie et secundum radices et diffe- 
rentias eorum, scilicet reatus poenae aeternae pro mortali 

peccato (q. 88), et reatus poenae temporalis, pro peccato ve- 
niali (q. 89). Sicut in tractatu de gratia apparet quod 1ustifi- 
catio impii est effectus formalis primarius gratiae habitualis 
operantis; meritum autem est effectus effectivus seu in gene- 


Íntroductio 9 


re causae efficientis, et est effecus gratiae cooperantis. Cons- 
tat enim quod effectus dicitur proprie de causa efficienti, 
sed extenditur etiam ad causam formalem et ad causam fina- 
lem, sicut pictor facit dealbationem et albedo facit album '. 

Ex hoc autem apparet mirificus ordo quaestionum huius 
tractatus, ita ut non videatur quod possit alius perfectior et 
doctior excogitari. 

Ut autem ob oculos iste ordo pulcherrimus haberi possit 
uno ictu, liceat illum sequenti schemate contrahere: 


DE VITIIS ET PECCATIS IN GENERE 


D Secundum proprias eomm causas: 
A) Intrinsecas, nempe... 
a) quasi formalem: essentia vel definitio (q. 71) 
b) quasi materialem... 
l) circa quam (obiectum) 
a) absolute consideratam: divisio vel distinc- 
tio peccatorum (q. 72) 
p) relative ad invicem: comparatio peccato- 
rum inter se (q. 73) 
2) in qua: subiectum (q. 74) 
B) Extrinsecas, videlicet... 
a) efficientem 
l) in genere (q. 75) 
2) in specie 
a) interna seu intra peccantem 
* quasi dispositive seu ex parte obiecti 
** proxime: ex parte rationis = ignoran- 
tia (q. 76) 
remote: ex parte sensus et appetitus 
sensitivi = passio vel infirmitas (q. 77) 
quasi perfective et completive: ex parte 
voluntatis vel subiecti primi peccati (ma- 
litia, q. 78) 


KK 


| Cf. I, 48, I ad 4. 

D) externa seu extra peccantem 
* supra ipsum 
** Creator = Deus (q. 78) 
** Creatura = Diabolus (q. 80) 
iuxta ipsum: alter homo 
** obiective vel per suggestionem = ins- 
trumentum Diaboli (q. 80) 
subiective vel per originem vel gene- 
rationem: peccatum originale: 
*** causa efficiens =  exsistentia 
(q. 81) 
*** causa formalis — essentia (q. 82) 
*** causa quasi materialis in qua: 
subiectum proprium (q. 83) 
b) finalem: bonum commutabile prosequutum per 
vitia capitalia (q. 84) 


KK 


II) Secundum proprios eorum effectus... 


A) Quasi formales 
a) primarium: corruptio boni oppositi (q. 85) 
b) secundarium: macula animae (q. 86) 


B) effectivos proprie dictos vel demeritorios (reatus 
poenae)... 
a) in genere (q. 87) 
b) in specie 
l) reatus poenae aeternae pro peccato mortali 
(q- 98) 
2) reatus poenae temporalis pro peccato veniali 
(q- 89) 


3. Bibliographie. Circa istam materiam adest biblio- 
eraphia prope infinita. Relictis autem casuistis theologis, 
qui practice potius de hac re nimis copiose loquuntur, sat 
nobis erit principalia quaedam opera pro studio speculativo 
huius tractatus enumerare. Dividemus autem opera in ea 

quae generalia sunt pro toto tractatu, et ea quae specilia 
sunt pro quibusdam partibus principalibus. 


A. Opera generalia. De hac ergo re, licet disperse et non 
ad corpus doctrinae reducendo, loquitur Magister Senten- 
tiarum in II Sent., dist. 21-24 et dist. 30-40, et post ipsum 
expositores eius ad illa loca, ut S. Albertus Magnus, S. Bo- 
naventura, S. Thomas, Scotus, Durandus, Insuper S. Tho- 
mas in Quaestionibus Disputatis De Malo, et in III Contra 
Gentiles, specialiter a cap. | usque ad 15; nullibi tamen 
adeo copiose et ordinate sicut in hoc tractatu in quo sumus. 
Alexander Halensis, in sua Summa Theologica longissime 
tractat de malo et peccato per totam II Partem Secundi Li- 
bri quae complectitur totum volumen II novae Editionis ad 
Claras Aquas paratae 1930. Addest et Guilelmus Al vernus, 
De vitiis et peccatis, edit. Venetiis 1581, p. 250-282. 

Inter theologos posterioris temporis digni sunt qui con- 
sulantur commentatores S. Thomae ad hunc tractatum 
summae Theologiae, ut Caietanus, Conradus Koellin, B. 
Medina, Gregorius Martinez, D. Alvarez, Godoy, Serra, 
Sal manticenses, loannes a S. Thoma relate ad quaestiones 
18-21 de moralitate actus humani; insuper F. Suarez, Vaz- 
quez, Valentia aliique, ut Billot, in suo parvulo volumine 
De personakli et originali peccato, Romae 1924, edtitione 
quinta; et Pégues, Billot, A. I 


B. Opera specialia. Specialiter considerari possunt opera 
tractantia de peccato philosophico, de peccato originali, de 
peccato sensualitatis, de peccato mortali et veniali, de pec- 
catis seu vitiis capitalibus. 


a) De peccato philosophico egerunt, inter alios, Dom. 
Viva, S.J., in opere Theses damnatae ab Alexandro VII... ad 
trutinam revocatae, Patavii 1723; Lugo, De Incarnatione, 
disp. 5, sect. 5; Gott i, O.P., Theologia Scholastico-Dogmatica, 
De peccatis, quaestio 1, dub. 5; specialiter vero de hac re agit 
A. Veniel e, La morale de Kant et la théorie du péché philosop- 

hique, apud «Ann. de philosophie chrétienne» 1894, p. 543- 
565; CONCINA, App. ad theologiam Christianam dogmatico-mo- 
ralem, Lib. Ill, cap. 10, Edit. Romae 1773, t. II, pp. 211-220. 


b) De peccato originali, ultra plures alios, digni sunt qui 
consulantur De Rubeis, O.P. in suo opere De peccato origina- 
li, Wirceburgi 1857; R. Martin, O.P., tum pluribus articulis 
commentariorum periodicorum, v. gr. La doctrina sobre el 
pecado original en la Suma Contra Gentiles, apud «La Ciencia 
Tomista», enero-febrero 1915, pp. 389-400; mayo-junio 
1915, pp. 223-236; Les questions sur le péché originel dans la 
«Lectura thomasina» de Guillaume Godin, O.P., apud «Me- 
langes Mandonnet», I, 411-422 (Bibliothèque Thomiste, 
t. XIIL, 1930), et praesertim in opere La controverse sur le 
péché originel au début du XIV siécle, textes inédites, apud 
«Specilegium Sacrum Lovaniense», t. X; et Kors, O.P., La 
justice primitive et le péché originel d'aprés S. Thomas, apud 
«Bibliothèque Thomiste», t. II, 1922; N. del Prado, in suo 
opere Divus Thomas et Bulla Dogmatica «Ineffabilis Deus», 
Friburgi Helv. 1919. Recenter etiam materia de peccato ori- 
ginali commentariis illustrata est a LEpicier in suo Tractatus 
de originali, Paris 1911; et a Janssens, in suo tractatu De 
hominis elevatione et lapsu, Romae 1919. 


c) De peccato sensualitatis, quantum ad mentem S. Tho- 
mae spectat, egerunt PEgues, in suo commentario ad q. 74, 
art. 3-4; Schmid, O.S.B., in sua Dissertatione doctorali Die 
Menschliche Widens freiheit in ihrem Verhalnis zu den Lei- 
denschaften, der Lehre des hl. Thomas von Aquin, Engilberg 
1925; P. Lumbreras, O.P., De sensualitatis peccato, comment. 
in I-IL, q. 74, art. 3-4, apud «Divus Thomas» Plac. maio-1unio 
1929, pp. 225-240; Déman, O.P., Le pécheé de sensualité, apud 
«Melanges Mandonnet», I, pp. 265-283; Landgraf, Partes 
animae, norma gravitatis peccati, apud «Bohoslavia» II 
(1924) pp. 97-117; 265-295; et praesertim Lottin, O.S.B., La 


doctrine morale des mouvements premiers de l'appétit sensitif 

aux XII et XIII siécles, apud «Archives d'histoire doctrinale 
et littéraire du moyen áge», t. VI, 1932, p. 49-173. 


d) De peccatis capitalibus magna habetur bibliographia 
sive apud Patres sive apud maiores theologos, sive apud 
ascetas diversarum aetatum, sive etiam apud modernos auc- 
tores. Inter Patres citari possunt Evagrius in opere suo De 
octo vitiosis cogitationibus ad Anatolium, MG. 40, 127-1275; 
loannes Climacus, in sua Scala claustralis vel paradisi, gradu 
22 (MG. 88, 948ss.); loannes Cassianus, De coenobiorum ins- 
titutis, Lib. 5-12 (ML. 49, 610-646); maxime vero S. Grego- 
rius Magnus, in sua Expositione morali super JOB, Lab. 31, 
cap. 45 (ML. 76, 620-623). 

Inter ascetas nominari possunt Melchior Cano, in suo 
opere Tratado de la victoria de si mismo, Barcelona 15860; 
Ludovicus Granatensis, in sua Guia de pecadores, lib. IL, cap. 
4-13. Edit. Cuervo, 1.1, pp. 347-404. 

Inter theologos aetatis posterioris consuli potest Natalis 
Alesander, qui de illis copiose disserit secundum Patres et 
S. Thomam, Edit. Migne, Theologiae Cursus compl., t. XI, 
coi. 728-1170). 

Nostra aetate inter alios, de hac re scripserunt Lôpez Pe- 
IAez, Los siete pecados capitales, Barcelona, Herder 1910; et 


J. Laumonier, La thérapeutique des péchés capitaux, Paris 
1922. 


e) De peccato mortali et veniali disserit. specialiter A. 
Landgraf, in suo opere Das Wessen der Laislichen Simde in 
der Scholastik bei Thomas von Aquin, Banderg 1923. 


Ut«* 


QUAESTIO LXXI 
DE VITIIS ET PECCATIS SECUNDUM SE 

A. Sensus et divino quaestionis 


7. Ut diximus in divisione totius tractatus patet 
inspicienti litteram huius quaestionis— S. Thomas inquirit 
essentiam vel naturam vitii et peccati, quae definitione con- 
ünetur. Quaerit ergo statim quid est vitium et peccatum. 

Et tamen, quia primum quod oportet quaerere de aliquo 
est an sitl, videtur quod S. Thomas non bene incoeperit 
tractatum suum de vitiis et peccatis ab eorum essentia vel 
natura, sed debuisset prius exsistentiam vitii et peccati os- 
tendere et in perspicuo ponere. 

Notaverat hanc difficultatem Godoy, qui eam hoc modo 
solvit: «Praetermisit autem (S. Thomas) quaestionem an est, 
hoc est, de exsistentia peccati, quia nihil peccato quoad ex- 
sistentiam notius, etsi nihil quoad quidditatem cognitu dif- 
ficilius»2. Quasi dicat: quod est per se notum et manifestum 
non cadit sub quaestione; exsistentia autem vitii et peccati 
est per se nota et manifesta. Unde non cadit sub quaestione. 

Attamen, haec non est vera ratio quae textui explicando 
respondeat. Non enim S. Thomas incoepit a quaestione ex- 


^. Cf. S. Thomas, I, 2, 2 sed contra. 
Godoy, h. I, prolog. Dispp. theol. in I-II Divi Thomae, t. I, p. 67, 


Venetiis 1696. 

sistentiae vitii et peccati, sed ab eorum essentia, sicut neque 
incoepit ab exsistentia virtutis, sed ab eius essentia, ut patet 
supra, in quaestione 55. Contraria enim eodem modo tracta- 
ri debent. 

Ratio autem cur non agitaverit ex professo quaestionem 
de exsistentia virtutis et vitii est quia exsistentia huiusmodi 
reducitur ad exsistentiam boni et mali moralis et ad exsis- 
tentiam habitus, eo quod tan virtus quam vitium sunt habi- 
tus, et insuper virtus est bonum morale, vitium autem est 
malum morale. Iam vero, in praecedentibus ostenderat iam 
S. Doctor exsistentiam tam boni et mali moralis (I-II, 18, 1), 
tum etiam habitus (I-II, 49, 4). Non ergo oportebat repetere 
hanc quaestionem de exsistentia —eo vel magis quod S. 
Doctor, prout ait in prologo totius Summae Theologicae, 
maxime conatus est repetitiones vitare—, sed statim aggredi 
quaestionem de essentia vel natura. 

Itaque, aggredientes quaestionem de essentia vel natura 
vitii et peccati, S. Doctor inquirit definitionem utriusque. Et 
quidem dividit quaestionem in duas partes: in prima inqui- 
rit definitionem vitii (art. 1-3); in secunda vero definitionem 
peccati (art. 4-6). 

Quia vero omnis definitio essentialis fit per genus proxi- 
mum et differentiam ultimam, genus autem sumitur ab eo 
quod quasi materiale est 1n re, differentia vero est ab eo quod 
est quasi formale, ideo in utraque parte proportionaliter 
quaeritur quasi genus et quasi differentia seu quasi elemen- 
tum formale et materiale, ex quibus fieri possit definitio. 

Iam vero, ex parte vitii, quasi genus est id in quo convenit 
cum peccato et se habet in esse psychologico vel entis; quasi 
differentia vero est id in quo differt proprie loquendo a pec- 
cato seu in esse moris, nam esse psychologicum se habet ad 
esse morale sicut genus ad speciem vel sicut determinabile 
ad determinatum. 

Constat autem quod vitium dicit oppositionem et ad vir- 
tutem et ad radicem virtutis, quae est natura subiecti: ad 
virtutem quidem per se primo, quia est in eodem genere 

cum illa, nempe in genere habitus (art. 1); ad naturam vero, 
quia habitus, ut habitus, dicit ordinem ad naturam et per 
hunc ordinem definitur (art. 2). Et ideo habetur ibi opposi- 
tio et quasi formalis seu per se primo, et quasi fundamenta- 
lis seu per se secundo. Hoc autem ostenso, iam habetur pro- 
pria ratio vitii in esse psychologico, quae est quasi genus eius. 

Postea vero, consideratur in esse mons vel sub ratione 
mali moralis culpabilis, prout differt a simplici peccato, et 
sic obtinetur differentia specifica (art. 3). 

Ex parte autem peccati primo inquiruntur elementa vel 
partes definitionis, tum formalis seu in esse moris, per con- 
tinuationem ad considerationem in esse moris, ut non fieret 
saltus (art. 4), tum quasi materialis seu in esse entis aut 
psychologico, prout habet rationem actus (art. 5); dein vero 
concluditur et explicatur propria definitio peccati (art. 6). 


Possumus ergo ordinem articulorum huius quaestionis 
sequenti schemate contrahere: 


DE ESSENTIA VEL DEFINITIONE: 
D) vitii: 
A) Venatur: 
a) quasi genus seu elementum quasi materiale aut 
in esse psychologico: contrarietas: 
1) formalis: ad virtutem (art. 1) 


2) fundamentalis: ad radicem virtutis quae est 
natura (art. 2) 


b) quasi differentia specifica seu elementum quasi 


formale aut in esse morali a simplici peccato 
(art. 3) 


B) Concluditur et formulatur (art. 3). 


ID) peccati: 
A) Venatur: 


a) quasi differentia specifica seu elementum quasi 
formale seu in esse morali: contrarietas ad princi- 
pium virtutis seu legem (art. 4) 

b) quasi genus seu elementun quasi materiale vel 


in esse entis aut in ratione psychologica actus 
(art. 5). 


B) Concluditur et formulatur et explicatur (art. 6). 


Quia tamen, in inquirenda propria essentia alicuius, 
quid nominis praecedit quid rei, 1deo oportet prius quaedam 
circa nomen vitii et peccati adnotare. Et hic est ordo riguro- 
sus procedendi in scientiis, ut post Aristotelem ostendit 5. 
Thomas quando ait: «Antequam sciatur de aliquo an sif, non 
potest sciri proprie de eo quid est; non entium enim non 
sunt definitiones. Unde quaestio an est praecedit quaestio- 
nem quid est. Sed non potest ostendi de aliquo an sit, nisi 
prius intelligatur quid significetur per nomen» ’ 

Et quamvis ex dictis supra, in quaestione 21, posset hoc 
supponi, quia ibi nomen peccati explicatum est, tamen non 


erit inutile ex professo hic tractare per modum introductio- 
nis ad definitionem realem. 


B. Definitio nominalis 


6. a) De nomine vitii. Unde trahat originem hoc nomen 
«vitium» incerta res est. Tullius videtur sub dubio relinque- 
re utrum vitium dicatur a vituperando aut potius vitupera- 
tio dicatur a vitio. Ait enim: «Quod enim vituperabile est 
per seipsum, id eo ipso vitium nominatum puto; vel etiam a 
vitio, dictum vituperari»1. Et tamen videtur suggerere quod 
prius dicatur vitium quam vituperatio, quatenus vitium 
(= vituperabile) esset obiectum vituperationis, quae est ac- 
tus quidam circa tale obiectum. Quod quidem logice et de- 
nominative verum esse potest, at non sequitur esse verum 
philologice et etymologice, quia potest optime obiectum 


| S. Thomas, In / Post., lect. 2, n. 5. 


| Tuluus Cicero, De finibus, Lib. Ill, cap. 12, edit. J. Olivet Genevae 
1798. t. II, p. 195. 

nominari ex actu, sicut visum et visibile nominatur a visio- 
ne, et intelligibile nominatur grammaticaliter ab intellectio- 
ne. Tullio concordat S. Augustinus quando ait: «Vitium dici- 
mus quod vituperatione dignum est». «Nam et ipsa vitupera- 
tio, quod soli vitio, parata, idest apta et debita sit, inde tra- 
xisse vocabulum creditur, ut vituperatio diceretur» ' 

Quibus respondet id quod S. Thomas scribit: «Oportet 
quod in qualibet re vitium dicatur ex hoc quod est disposita 
contra id quod convenit naturae; unde et de hoc unaquae- 
que res vituperatur: a vitio autem nomen vituperationis trac- 
tum creditur, ut Augustinus dicit in III De libero arbitrio»2. 

At, ut dixi, aliud est trahi nomen denominative secun- 
dum logicam considerationem —de qua loquitur Aristoteles 
in Antepraedicamentis—, aliud vero secundum grammatica- 
lem et leges philologicas. Logice quidem ab obiecto trahit 
nomen actus; sed philologice solet esse e converso. 

Potius ergo crederim quod vitium directe venit a vitian- 
do", vitiare autem idem est ac deterius reddere, corrumpere, 
ex eo quod contra ipsum invehitur, ut dicatur vitiare quasi 
vim inferre seu per vim ire contra aliquid. Et sic a vitiando 
seu vim inferendo diceretur vitium, quasi sequela vel effec- 
tus eius, nempe conrruptio aut deturpatio quaedam; vitupe- 
ratio autem esset derivata a vitio, ut vituperare idem sit ac 
vitio seu in vitium vertere aut vitium seu defectum impro- 
perare. 

«Quid aliud est vitiari nisi vitio corrumpi? »3. Unde neces- 
situdinem habet cum violento et vitiare cum violare, 1ta ut 
violentatio seu violentia activa producit violentiam passi- 
vam, hoc est, disgregationem naturae wel dispositionem 
quamdam contrariam naturae, quasi virus eius, et hoc est 
«vitium», a quo postea venit vituperatio, quae est testimo- 
nium de defectu alicuius, et praecipue secundum aliquam 


| S. Augustinus, De libero arbitrio, Lib. Ill, cap. 14, n. 40, ML, 32, 1291. 
S. Thomas, Aic, art. 2. 


S. Augustinus, De libero arbitrio. III, cap. 13, n. 38, ML, 32, 1289. 

culpam, et directe opponitur honori vel laudi; appellatur 
etiam opprobriuml. 

Quidquid tamen de hoc sit, hoc nomen «vitium» primo 
dictum est de corpore, deinde vero ad animam translatum 
est. 

In ordine coporeo differunt proprie loquendo morbus, ae- 
eritudo et vitium. Nam morbus et aegritudo dicuntur de 
toto corpore; vitium autem de partibus corporis; insuper, 
morbus et aegritudo dicuntur de corruptione interna totius 
corporis; vitium vero potius de externa et peripherica deor- 
dinatione et deviatione membrorum; praeterea, morbus et 
aegritudo dicuntur tantum de corporibus organicis seu vi- 
ventibus, at vitium dicitur etiam de corporibus inanimatis 
et inorganicis, sicut dicitur de parietibus et tectis et domi- 
bus quae vitiosae sunt, quia rimas agunt et ruinam minan- 
tur; et quando domus corruit dicitur fuisse vitium. 

Morbus autem et aegritudo differunt in hoc quod aegritu- 
do addit imbecillitatem seu languorem et debilitationem, et 
ideo importat intensitatem quamdam morbi seu eius aggra- 
vationem. 

In ordine vero morali seu animae potius inverso modo se 
habent ista, nam morbus et aegritudo videntur esse quasi 
partes vitiositatis, cum hac tamen differentia, quod vitiosi- 
tas est veluti eorum sequela prout secum ferunt inconstan- 
tiam et indisciplinam. 

Ad rem Tullius: «Quomodo autem in corpore est morbus 
et aegritudo et vitium, sic in animo. Morbum appellant to- 
fius corporis corrumptionem; aegrotationem, morbum cum 
imbecillitate; vitium, cum partes corporis inter se dissident, 
ex quo pravitas membrorum, distortio, diformitas. Itaque, 
illa duo, morbus et aegritudo, ex totius valetudinis corporis 


conquassatione et perturbatione gignuntur; vitium autem, 
integra valetudine, ipsum ex se cernitur. 


Cf. S. Thomam, II-II, 144, 2-3. 

sed in animo tantum modo cogitatione possumus mor- 
bum ab aegrotatione seiungere. 

Vitiositas autem est habitus aut affectio in tota vita 1n- 
constans et a seipsa dissentiens. Ita fit, ut in altera, corrup- 
tione opinionum morbus efficiatur et aegrotationi altera (vi- 
tiositate), inconstantia et repugnantia (opinionum). Non 
enim omne vitium partes habet dissentientes, ut eorum qui 
non longe a sapientia absunt, affectio est illa quidem discre- 
pans sibi ipsa, dum est insipiens, sed non distorta nec prava; 
morbi autem et aegrotationes, partes sunt vitiositatis» 

Merito ergo, loquens de ordine corporeo, ait S. Thomas 
quod «in plus se habet vitium quam aegritudo vel mor- 
bus»2; nam omnis aegritudo est morbus, at non omnis mor- 
bus est aegritudo; omnis quoque morbus et aegritudo est 
vitium, at non omne vitium est morbus aut aegritudo, quia 
vitium potest dari quando habetur integra valetudo, sicut 
equus mordax et recalcitrans dicitur vitiosus, at non dicitur 
morbosus aut aegrotus. Et sic possumus dicere quod mor- 
bus et aegritudo contrariantur directe ipsi naturae; vitium 
autem potius contrariatur ordini naturae ad proprium fi- 


nem naturae, et est deviatio ab ordine naturae et deformatio 
eius. 


9. b) De nomine peccati. Undenam veniat hoc latinum 
«peccatum» incerta res est. Sunt qui magis acute quam vere 
dicant peccare dici quasi pecudum modo agere. Neque plus 
veritatis habere videtur quod Isidorus de nomine «peccato- 
ris» dicit: «Peccator —1inquit— a pellice, idest meretrice vo- 
catur, quasi pellicator; quod nomen apud antiquos tantum 
flagiiosum significabat; postea transiit hoc vocabulum in 
appellationem omnium iniquorum»3. «Peccatum vero, unde 


| Tullius Cicero, Quaest. Tusculi., Lib. IV, cap. 13, edit, cit., t. II, pp. 
427-428. 


2 S. Thomas, Aic. art. | ad 3). 
3 S. Isidorus, Etymol., Lib. X, n. 228, ML. 82, 391. 

sit dictum, quod graece àpapna, in neutra lingua mihi inte- 
rim occurrit»l. 

Graece ergo peccatum dicitur et à-uaprza, idest de-viatio, 
ab-erratio a scopo; à-vouia, nempe irregularitas, de-viatio a 
lege; rapavouia, rapapáàoi = transgressio legis; zapirropua = 
lapsus. 

Et vere iste conceptus optime respondet significationi 
propriae nominis «peccatum», «siquidem —ut Tullius di- 


cit— est peccare tanquam transilire lineas» hoc est, recedere 


ab ordine motus seu actionis in finem, qui ordo est vere regu- 
la actionis vel motus. Unde apparet quam recte et exacte S. 
Thomas reddidit sensum verbi «peccatum», quando scribit: 
«Peccatum enim, ut Philosophus dicit in II Physicorum, con- 
tingit, et in his quae sunt secundum naturam et in his quae 
sunt secundum artem, quando non consequitur finem natura 
vel ars propter quem operatur. 

Quod autem finem non consequatur operans per artem 
vel per naturam contingit ex hoc quod declinatur a mensura 
vel regula debitae operationis; quae quidem in naturalibus 
est ipsa naturae inclinatio consequens aliquam formam; in 
artificialibus vero est ipsa regula artis. 


Sic ergo in peccato duo possunt attendi, scilicet recessus 
a regula vel mensura, et recessus a fine. 

Contingit autem. quandoque recedere a fine et non rece- 
dere a regula vel mensura qua quis operatur propter finem, 
et in natura et in arte (et tunc dicitur actio frustrata); in 
natura quidem, sicut si in stomacho ponatur aliquid non 
digestibile, ut ferrum vel lapis, defectus digestionis absque 
peccato naturae contingit; similiter, si medicus secundum 
artem dat potionem, et infirmus non sanatur, vel quia habet 


morbum incurabilem, vel quia aliquid contra suam sanita- 
tem agit, medicus quidem non peccat. 


) 


S. Augustinus, Quaesti. in Levit., Lib. III, q. 20, n. 2, in fine ML. 34, 
682. Cf. totam illam quaestionem, ubi plura utilia continentur. 


) Tullius Cicero, MI Pardoxa, cap. 1, edit, cit., t. III, p. 501. 

Si autem, e converso, finem consequatur, sed tamen a 
regula artis diverteret, nihilominus peccare diceretur. 

Ex quo patet quod magis est de ratione peccati praeteriri 
regulam actionis quam etiam deficere ab actionis fine. 

Hoc est ergo per se de ratione peccati, sive in natura sive 
in arte sive in moribus, quod opponitur regulae actionis]. 

Et quid regula semper est recta, ideo eadem est oppositio 
inter peccatum et regulam et inter peccatum et rectitudinem. 
Propter quod idem Tullius contraponit semper peccatum 
rectitudini: «Inter recte factum atque peccatum., officium et 
contra officium media locabat quaedam (Zeno Stoicus); rec- 
te facta sola 1n bonis actionibus ponens, prave idest peccata 
in malis»2; et sic «peccatum est patriam prodere, parentes 
violare, fama depeculari, quae sunt in effectu; sic timere, 
sic moerere, sic in libidine esse (= passiones), peccatum est, 
etiam sine effectu»3. Et 1nter homines ait: «alium magis alio 
vel peccare vel recte facered4. 

Quia ergo peccatum non solum de viventibus, sicut mor- 
bus et aegritudo, sed et de aliis dicitur sicut vitium, ideo pro- 
portionem quamdam habent vitium et peccatum in exten- 
sione significationis, et ad invicem comparantur sicut actus 
et habitus vel sicut permanens et transiens. Nam inter passio- 
nes —quae pro Tullio sunt peccata, ut modo vidimus-—- et 
vitia hanc ponit differentiam: «Vitia enim affectiones sunt 
manentes, perturbationes autem (— simplices passiones) mo- 
ventes (= transeuntes), ut non possint affectionum manen- 


tum partes esse»5. Et propter hoc, peccata sunt «actiones 
turpes, quae oriuntur e vitiis »6. 


| S. Thomas, De malo, 2, 1. 


2 Tullius Cicero, Z Academ., cap. 10, edit, cit., t. II, p. 95. 
j 


Tuluus Cicero, De finibus bonorum et malorum, Lib. Ill, cap. 9, edic, 
cit., t. II, p. 192. 


* Ibidem, cap. 14, p. 198. 


3 Tullius Cicero, Tusculi, quaesti., Lib. IV, cap. 
p.428. 


6 Tullius Cicero, De finibus bonorum et malorum, L 


cit., t. II, p. 194. 


13, edit, cit., t. II, 


ib. Ill, cap. 11, edit, 

Quam quidem differentiam significationis vitii et peccati 
valde clare et exacte 5. Augustinus exponit sequentibus ver- 
bis: «Respondemuspeccatum quidem actum dici et esse, non 
rem: sed etiam in corpore claudicatio eadem ratione actus 
est, non res; quoniam res, pes ipse vel corpus vel homo, est, 
qui pede vitiato claudicat... Ipsum sane vitium quo claudicat 
homo, nec pes est nec corpus, nec homo, nec ipsa claudica- 
tio, quae utique non est quando non ambulat, cum tamen 
insit vitium quo fit claudicatio quando ambulat. Quaerat 
ergo quod eidem vitio nomen imponat, utrum rem velit dice- 
re, an actum, an rei potius qualitatem malam, qua deformis 
actus exsistit. Sic et in homine interiore, animus res est, ra- 
pina actus est, avaritia vitium est, idest qualitas secundum 
quam malus est animus, etiam quando nihil agit unde ava- 
ritiae suae serviat, etiam quando audit «non concupisces», 
seque vituperat, et tamen avarus manet» 


10. His ergo circa nomina dictis, oportet statim ad rem 
ipsam accedere; et quidem, secundum dicta in distributione 
articulorum huius quaestionis, possumus totam quaestio- 
nem in duas portiones vel capita dividere, scilicet, primo de 
essentia vel definitione vitii; secundo de essentia vel defini- 
tione peccati. 

Posset autem aliquis quaerere cur prius de vitio quam 
de peccato fit sermo in hac quaestione, quia potius videretur 
e contrario modo procedendum, eo quod habitus definiun- 
tur per actus, vitium autem se habet ad peccatum ut habitus 
ad actum. 

Et dicendum quod tam vitium quam peccatum continen- 
tur sub genere mali moralis, et ideo nequeunt proprie defi- 
niri nisi sub ratione mali. Malum autem nequit definiri nisi 
per ordinem ad bonum cui opponitur. Unde optime tam vi- 
tium quam peccatum definiuntur sive per contrapositionem 


| S. Augustinus, De perfectione iustitiae hominis, cap. 2, n 4 ML 44 
204. 

ad bonum sive per mutuam relationem inter se. Fit autem 
exordium ab habitu potius quam ab actu, quia sumus in 
tractatu de habitibus, et ne fieret saltus ab habitu virtutis 
ad actum malum et de novo redditus ad habitum malum: 
id quod insuper, complicationem augeret. Constat autem 


processum scientificum debere fieri sine saltu et quidem via 
faciliori et simpliciori. 


y.C ‘rJ 


CAPUT I 
DE ESSENTIA VITH SEU HABITUS MALI 


Quia ergo definitio seu notio mali per prius acquiri- 
tur et obtinetur ex inspectione sui contrarii, quod est bo- 
num, quam sui correlativi mali, si quod habeat, consequen- 
ter per hos tres priores articulos agemus de contrarietate 
vitii ad bonum virtutis et naturae (art. 1-2) et de contrarieta- 
te eius cum peccato in ratione mali (art. 3). 


Art. 1.-Utrum vitium contrarietur virtuti 


12. Per se notum est vitium opponi virtuti sicut malum 
bono. Sunt autem quatuor genera oppositionum, nempe 
contradictoria, contraria, privativa et relativa. Et ideo opor- 
tet videre quo genere oppositionis vitium opponatur virtuti. 


SOLUTIO QUAESTIONIS 


13. conclusio prima: Dicendum est vitium opponi virtuti 


oppositione contraria. 


14. Probaur. 


a) Quasi indirecte et per exclusionem, per viam divisivam. 
Certum est enim vitium opponi virtuti. Atqui vitium non 
opponitur virtuti oppositione contradictoria, neque privati- 
va, neque relativa. Ergo vitium opponitur virtuti oppositio- 


ne contraria. 

Minor constat inductive per partes. Primo, non opponitur 

oppositione contradictoria, quia in oppositione contradicto- 
ria unum oppositum totaliter removet aut tollit id quod est 
alterum, ita ut nihil sui oppositi remaneat. Atqui per vitium 
non totaliter removetur id quod est virtutis, quia saltem re- 
manet idem subiectum quod et quo utriusque, nempe homo 
et humana voluntas. Secundo, non opponitur oppositione 
privativa, quia oppositum privative removet genus sui oppo- 
siti, at non removet subiectum, nam sub privatione formae 
remanet idem subiectum. Atqui vitium non solum non re- 
movet subiectum virtutis, sed neque genus eius, quia utrum- 
que pertinet ad idem genus qualitatis. Ergo vitium non op- 
ponitur virtuti oppositione privativa. Tertio, neque opponi- 
tur virtuti oppositione relativa, quia relativa sunt essentiali- 
ter simul, et unum relativum definitur per aliud. Nemo au- 
tem dixerit virtutem et vitium esse simul essentialiter, quia 
secus ubicunque esset virtus ibi deberet esse vitium; constat 
autem quod in coelo sunt virtutes et non sunt vitia; nemo 
etiam dixerit virtutem definiri per vitium, licet vitium ne- 
queat proprie definiri sine comparatione ad virtutem. 

Concludendum est ergo vitium opponi virtuti oppositio- 
ne contraria et ideo valde profunde et praecise S. Thomas 
non quaesivit in isto articulo utrum vitium opponatur virtu- 
t —hoc enim sub quaestione non cadit, cum sit per se no- 
tum intelligenti terminos— sed utrum contrarie opponatur, 
quando ait in titulo: utrum vitium contrarietur, idest contra- 
rie opponatur virtuti. 

Et hanc oppositionem contrarietatis inter virtutem et vi- 
tum admittunt expresse auctores cuiuscumque scholae. 
Nam Aristoteles, inter proprietates praedicamenti qualita- 
tis, ponit hanc, scilicet suscipere posse contraria seu haberi 
oppositionem contrariam inter diversas qualitates, ut iusti- 
tia iniustitiae, albedo nigredinil. Et loquens de postpraedi- 


Aristoteles, Categoriaet cap. 6, n. 18. 

camento oppositionis, ait bonum malo et album nigro con- 
trarie opponi et virtuosum vitioso seu pravo32. 

Tullius autem: «Omni-inquit-virtuti vitium contrario no- 
mine opponitur»3. 

Unde et in Sacris Litteris legimus: «Vae, qui dicitis ma- 
lum bonum et bonum malum; ponentes tenebras lucem et 
lucem tenebras; ponentes amarum in dulce et dulce in ama- 
rum»4; nam «contra malum, bonum est; et contra mortem, 
vita sic et contra virum iustum, peccator» 5. 


l5. b) Quasi directe et ostensive, per viam compositivam 
seu comparativam similitudinum, en quidem duplici argu- 
mento, nempe a priori, per locum a definitione ad defini- 
tum; et quasi a posteriori et inductive, ex comparatione inter 
singula elementa virtutis et singula elementa vitii. 


l6. 1) A priori, ex definitione oppositionis contrariae seu 
per locum a definitione ad definitum. Illa enim sunt contra- 
rie opposita quae sub eodem genere maxime distant et ab 
eodem subiecto se mutuo expellunt. Atqui virtus et vitium 
sub eodem genere maxime distant et ab eodem subiecto se 
mutuo expellunt. Ergo virtus et vitium sunt ad invicem con- 
trarie oppositaeo. 

Maior patet, quia est definitio ipsa contrarie opposito- 
rum. Ut enim in philosophia probatur, ad oppositionem 
contrariam requiruntur cumulative quatuor conditiones: 
prima, quod contrarie opposita conveniant in eodem genere 
proximo vel remoto; secunda, quod nata sint esse in eodem 
subiecto vel circa idem obiectum; tertia, quod sub eodem 
genere in quo sunt, maxime distent seu differant vel oppo- 


| Ibidem, cap. 8, n. 5. 
) Ibidem, n. 17, 27. 
) Tullius Cicero, De finibus bonorum et malorum, Lib. Ill, cap. 12, edit, 
cit., t. II, p. 195. 
4 Isaias, 5, 20. 
5 Eccli., 33, 15. 
$5 S. Thomas, Aic, sed contra. 

nantur; quarta, quod sint incomposibilia simul in eoden su- 
biecto seu quod ab eodem subiecto mutuo se expellant 

Minor vero patet ex definitione vitii et ex definitione vir- 
tutis ad invicem comparatis. Nam virtus definitur: bona 
qualitas mentis qua recte vivitur], vitium autem definitur 
ab Augustino: «qualitas secundum quam malus est animus 
seu qualitas mala qua deformis actus exsistit»3, ac si dice- 
ret: mala qualitas mentis qua deformiter vivitur. In quibus 
apparent omnes conditiones oppositionis contrariae, scili- 
cet: idem genus, quia in definitione utriusque ponitur quali- 
fas, quae est unum ex generibus supremis vel praedicantis; 
idem subiectum, nempe mens vel animus, qui utrobique 
etiam ponitur; maxima distantia sub hoc eodem genere, 
nempe bonum et malum seu recte et difformiter vivere; in- 
compatibilitas utriusque simul in eodem subiecto, quia recti- 
tudo et obliquatio vitae nequit simul et secundum idem con- 
sistere in eadem mente vel in eodem animo. 


l7. 2) A posteriori etiam et quasi inductive idem probari 
potest, analyzando elementa quae sunt in virtute et in vitio 
et comparando ea inter se. Tria enim sunt elementa quae 
considerari possunt in virtute, quorum duo pertinent ad 
eius essentiam, tertium vero est finis vel terminus propter 
quem est virtus. Ad essentiam autem pertinent et quasi genus 
eius, quod directe et primo intelligitur, nempe ratio habitus 
seu dispositionis naturae subiecti in quo est; et quasi differen- 
fia ipsius, quae secundo et consequenter ad genus intelligitur, 
quia semper differentia intelligitur post id cuius est diffe- 
rentia, et huiusmodi est bonitas quaedam, quae provenit 
ex hoc quod ratio generica habitus vel dispositionis est con- 
veniens seu concordans naturae subiecti in quo est. Finis 


| Cf. S. THOMAM, In V Metaphysic., lect. 12, n. 926; In V Physic., lect. 3, 
n. 5; In VI Physic., lect. 13, n. 3; In VIII Physic., lect. 19, n. 2; In V Physic., 
lect. 3, n. 14; In VIII Physic., lect. 15, n. 2. 

à S. Thomas, I-II, 55, 4. 

) S. Augustinus, De perfectione iustitiae, cap. 2, n. 4, ML 44, 292. 

autem vel terminus ad quem ordinatur virtus seu iste habitus 
bonus, est actus seu operatio recta aut bona, quia virtus est 
habitus operativus. Quae tria ponuntur in definitione virtu- 
tis qua dicitur: habitus bonus boni et bene operativus seu 
quo recte viviturl, et quidem secundum ordinem logicum 
vel naturalem, quo poni debent partes definitionis, ita ut 
primo debet poni genus, secundo differentia, tertio (si aga- 
tur de aliquo relativo et 1instrumental!, qualis est virtus), 
finis vel terminus eius ad quem et propter quem est. 

similiter in vitio considerari possunt tria elementa: duo 
quae pertinent ad eius essentiam, quasi eam constituendo; 
aliud autem est terminus vel finis eius, quod est extra en- 
tütatem eius. Ad essentiam vitii pertinet in primis ratio dis- 
positionis vel habitus, quasi genus eius; secundo, quasi dif- 
ferentia, pertinet quod ista dispositio potius est indispositio 
quaedam naturae subiecti, quia est dispositio disconve- 
niens seu repugnans naturae. Extra essentiam vero vitii est 
motus vel operatio mala, scilicet actus difformis seu pecca- 
tum, et tamen est velut finis et terminus vitii, qui est ha- 
bitus operativus. 

Et sic ex utraque parte habentur tria quae ad invicem 
singula singulis et omnia omnibus contrarie opponuntur. 
Nam, primo, dispositioni convenienti naturae, quae habetur 
in virtute, contraponitur dispositio disconveniens seu repug- 
nans naturae, quae habetur in vitio; secundo, bonitati, quae 
ex convenienti dispositione sequitur in virtute, contraponi- 
tur malitia, quae sequitur in vitio ex dispositione inconve- 
nienti seu disconvenienti; tertio, actui bono seu recto, ad 
quem terminatur bona dispositio virtutis, contraponitur ac- 
tus malus seu difformis, ad quem terminatur mala dispositio 
vitii, et appellatur peccatum. 


18. Sed quia virtus potest esse duplex, nempe acquisita 
vel naturalis et infusa vel supematuralis, statim surgit quaes- 


S. Ihomas, I-II, 55, 1-3. 

tio utrum vitium eodem modo eademque ratione contrarie- 
tur virtuti naturali et virtuti supernatural!, nam diversa est 
ratio formalis utriusque. 


Qua in re oportet notare duas distinctiones: aliam ex 
parte contrarietatis, aliam ex parte vitii. 

Ex parte contrarietatis distinctio est quod oppositio con- 
traria potest esse duplex: alia directa et principaliter seu pri- 
mario dicta; alia indirecta et secundario seu quasi per reduc- 
tionem dicta. Sicut enim in praedicamento ponitur aliquid 
dupliciter, nempe directe seu in linea recta, et indirecte seu 
per reductionem et quasi ad latus, ita etiam in hac categoria 
oppositionis contrariae aliqua ponuntur directe et quasi in 
linea recta, quando omnes conditiones definitionis eius in 
sensu pleno et proprio ei conveniunt; quod si aliqua vel ali- 
quae ex his conditionibus non conveniant ei in sensu pleno 
et proprio, sed largiori quodam modo, tunc erit contrarietas 
indirecta et ex consequenti et per reductionem vel secunda- 
rio dicta, v. gr., si unum e contrariis non est proprie et direc- 
te 1n aliquo genere in quo est proprie aliud contrarium, sed 
magis per reductionem quamdaml. Dum ergo oppositio 
contradictoria et oppositio privativa stant in indivisibili, 
ideoque non subdividuntur, oppositio contraria non stat in 
indivisibili, sed medium suscipere valet, et 1deo potest sub- 
divisionem suscipere. 

Ex parte autem vitii distinguendum est inter vitia quo- 
rum actus formaliter recedunt a regula naturali seu humana, 


et vitia quorum actus recedunt formaliter a regula divina vel 
supematurali rationis superioris2. Ideo 


19. conclusio secunda: Vitium, cuius proprius actus re- 
cedit formaliter a proprio motivo seu regula virtutis naturalis 
seu acquisitae, est oppositum oppositione contraria proprie et 
directe sumpta, virtuti acquisitae; similiter, vitium cuius pro- 


| Cf. S. Thomam, In V Meiaphysic. lect. 12, nn. 925-928. 
2 Cf. ILII. 20, | ad 1; 20, 3. 

prius actus recedit formaliter a proprio motivo seu regula virtu- 
tis supematuralis seu infusae est ei directe contrarium. 


20. Probatur. Talis est contrarietus inter habitus qualis 
est contrarietas inter eorum actus proprios eoumque forma- 
lia obiecta. Atqui inter actum et obiectum formale virtutis 
acquisitae, et actum et obiectum formale vitii recedentis a 
motivo seu regula rationis inferioris vel naturalis, est con- 
trarietas directa; et similiter inter actum et obiectum for- 
male virtutis 1infusae, et actum et obiectum formale vitii re- 
cedentis a motivo seu regula rationis superioris vel supema- 
turalis. Ergo et inter istas virtutes et ista vitia adest propor- 
üonaliter contrarietas directa. 

Maior constat, quia essentia habitus pendet ex proprio 
actu et obiecto formali; ergo contrarietas, quae est proprie- 
tas habitus, debet sumi etiam directe et essentialiter ex con- 
trarietate eorumdem principiorum. 

Minor patet, quia haec contrarietas est circa idem et se- 
cundum idem, et consequenter est vera et proprie dicta con- 
trarietas. 

Aliunde si, inter vitia contra regulam rationis inferioris 
seu naturalis et virtutes acquisitas non esset contrarietas di- 
recta, nullibi posset inter vitium et virtutem dari directa 
contrarietas, quod est inconveniens, quia tunc non vere pos- 
set dici quod sunt contraria vitium et virtus. Quod si ita est, 
eadem ratio proportionalis currit pro oppositione inter vitia 
recedentia a motivo seu regula rationis superioris et virtutes 
infusas. 

Insuper, quod dicitur de genere in quantum genus, dicen- 
dum est de speciebus sub eo contentis. Atqui virtus acquisi- 
ta et infusa sunt veluti species generis virtutis; et similiter 
vitium contra rationem inferiorem et contra rationem supe- 
riorem sunt veluti species generis vitii. De genere autem vir- 
tutis et vitii dictum est quod contrarie opponuntur, et qui- 
dem contrarietate directa et perfecta, ut ostensum est, expo- 
nendo conclusionem primam. Ergo et directe contrariantur 

ex una parte virtus acquisita et vitium contra rationem infe- 


riorem; et ex alia, virtus infusa et vitium contra rationem 
superiorem. 


Al. conclusio tertia: Vitia recedentia a motivo seu regula 
rationis inferioris non contrariantur directe virtutibus infusis; 
neque etiam vitia recedentia a motivo rationis superioris direc- 
te contrariantur virtutibus acquisitis; bene vero, utroque casu, 
contrariantur indirecte et ex consequenti. 


22. Ratio primae partis est, quia virtus infusa et virtus 
acquisita non sunt proprie loquendo in eodem genere, quia 
non conveniunt univoce, sed analogice, et ideo virtus infusa 
reductive tantum est in genere habitus; et similiter ratio su- 
perior et ratio inferior analogice tantum conveniunt. Ergo 
deest eis conditio essentialis ad contrarietatem directam, 
nempe quod sint in eodem genere. Unde S. Thomas expresse 
ait: «Virtus infusa et acquisita non sunt eiusdem speciei; 
unde, cum habitus ex frequentia operum peccati generatur, 
virtuti acquisitae contrarius sit, non contrariatur directe vir- 
tuti infusae, quae habet oppositionem (directam) ad pecca- 
tum ex illa parte qua est offensa Dei; unde non oportet quod 
statim virtutibus infusis restitutis, habitus vitiorum totaliter 
tallantur, quamvis impediantur, et ettam diminuantur» ' 


23. Ratio secundae partis est quia utraque habent natu- 
ralem connexionem, quatenus gratia supponit naturam 
eamque perficit, et insuper quatenus supematurale est sem- 
per conforme naturae et nullo modo ei repugnans. Unde, 
quod recedit a natura, ex consequenti recedit a supematura- 
li, quod naturam supponit eique accommodatur; et simili- 
ter, quod recedit a supernatural!, eo ipso ex consequenti 
recedit a naturali, quia ratio naturalis dictat nos debere 
supematuralia sequi et supematuralibus submiti; propter 


IV Sent., dist. 14, q. 2, a. 2, ad 4. 

quod S. Thomas iterum scribit: «Licet per unum actum sim- 
plicem non corrumpatur habitus acquisitus, tamen actus 
contritionis habet quod corrumpat habitum vitii genera- 
tum, ex virtute gratiae; unde in eo qui habet habitum intem- 
perantiae, cum conteritur, non remanet cum virtute tempe- 
rantiae infusae habitus 1intemperantiae in ratione habitus, 
sed in via corruptionis, quasi dispositio quaedam; dispositio 
autem non contrariatur (directe) habitui perfecto» 

Et in hoc sensu docent theologi quod angelus malus, re- 
cedento directe a fine supernatural!, cecidit ex consequenti 
a beatitudine seu fine naturali. 

Et ex eisdem principiis sequitur quod habitus operativus 
non contrariatur directe habitui entitativo, sed entitativus 
entitativo et operativus operativo; et sic iustitiae originali 
directe contrariatur peccatum originale, quod se habet per 
modum habitus; gratiae autem sanctificanti contrariatur ex 
parte radicis vel principii formalis. 

sed de hac re consulendus est Godoy, qui acute satis 


tractat istos modos oppositionis, h. 1., nempe in I-II, disp. 
15, per totum2. 


SOLVUNTUR DIFFICULTATES 


24. Obiectio prima. Virtuti est unum contrarium tan- 
tum, quia virtus est quid unum, et uni unum solum est con- 
trarium. Atqui virtuti contrariatur malitia vel peccatum, 
quae differunt a vitio. Ergo virtuti non contrariatur vitium. 


25. Respondetur. Distinguo mai.: Virtuti, ut est habitus, 
est unum contrarium tantum, directe et per se primo, conce- 


do; ex consequenti et secundario est unum contrarium tan- 
tum, nego. 


| De Veritate, 1, 10 ad 16. 
l? Godoy, In I-II, disp. 15, Edit. Venetiis 1696, pp. 67-73. 

Contradistinguo min.: Virtuti, ut est habitus, contrariatur 
malitia vel peccatum, directe, ergo; ex consequenti et secun- 
dario, concedo. 

Et nego consequeris et consequentiam. 

solutio patet ex dictis. Licet enim virtus sit quid essen- 
taliter simplex, utpote habitus operativus, secundum ea 
quae dicta sunt supra, quaestione 54, art. 4, tamen est quid 
virtualiter multiplex, et ideo in ea distinguimus et rationem 
habitus et rationem bonitatis, et rationem operationis rec- 
tae. Consequenter etiam ex parte sui oppositi distinguimus 
et rationem habitus —qui proprie est vitium— et rationem 
malitiae et rationem peccati seu actus deformis seu pravi. 


26. Obiectio secunda. Contraria debent esse in eodem 
genere proximo. Atqui virtus et vitium non sunt in eodem 
genere proximo, quia virtus nominat essentialiter quid dy- 
namicum vel operativum; vitium autem extenditur etiam 
ad defectum habitualem etiam mere entitativum. Ergo vir- 
tus et vitium non sunt contraria. 


21. Respondetur. Concedo mai. Nego min. et consequen- 
tiam. 

Tam enim virtus quam vitium possunt sumi dupliciter: 
uno modo proprie et stricte, et sic utrumque dicunt quid 
dynamicum, et sunt subdivisio habitus operativi in bonum 
et malum; alio modo large et communiter, pro quacumque 
dispositione convenienti vel disconvenienti naturae, et sic 
utrumque extenditur ad quamcumque perfectionem vel de- 
fectum permanentem naturae respectu cuius dicuntur, et di- 
citur etiam de non viventibus et inanimatis. Non ergo licet, 
nisi aequivocando, sumere stricte vitium et large virtutem 


aut e converso, sed necesse est utrumque eadem amplitudi- 
ne sensus accipere’. 


^. Cf.I-II. 55.2ad 1. 

Quae vero ad tertiam obiectionem et solutionem spectant, 


iam supra exposita sunt quando de nomine «vitii» locuti 
sumus. 


Art. 2.-Utrum vitium sit contra naturam 


PRAENOTAMINA 


28. Articulus iste specialiter ponitur ad explicandum 
sensum verborum Augustini pluries dicentis quod «omne v1- 
tium, eo ipso quod vitium est, contra naturam est», ut patet 
in loco illo a S. Thoma citato in Sed contra, ubi Augustinus 
saepius illud repetit’. 

Ut autem rite percipiatur quaestio et solutio conveniens 


detur ei, necesse est terminos quaesiti exponere, qui multi- 
plici sensu sumi possunt. 


29. a) Vitium, ut modo dictum est, respondendo ad se- 
cundam difficultatem articuli praecedentis, potest sumi du- 
pliciter: uno modo, /arge, pro quocumque defectu permenen- 
ti seu habituali cuiuscumque naturae, sive entitativus sive 
operativus sit; alio modo, stricte, pro defectu habituali ope- 
rativo naturae humanae, de qua in praesenti loquimur. 

Sic autem sumendo vitium, potest esse duplex: aliud car- 
nale, quod consummatur in actu appetitus sensitivi concu- 
piscibilis; aliud. vero est spirituale, quod consummatur in 
actu vel motu facultatis spiritualis, nempe intellectus et vo- 
luntatis. 

Sive autem unum sive aliud, maxime autem vitium spi- 
rituale, potest procedere aut contra motiva natualia virtutis 
acquisitae, aut contra motiva supematuralia virtutis 1nfusae, 
ut articulo praecedenti notatum fuit. 


| S. Augustinus, De libero arbitrio, III, caps. 13-14, nn. 38-42, ML 32, 
1290. 

30. b) Proportionaliter, hoc nomen natura potest sumi 
dupliciter: aut large pro quacumque natura defectibili seu 
quae potest quemcumque defectum habitualem suscipere 
vel pati; aut stricte pro natura humana, secundum quod 
materia praesentis tractatus postulat. 

Loquentes autem de natura humana, haec humana natu- 
ra potest sumi dupliciter: uno modo, sub conceptu essen- 
fiae, prout est principium essendi et fundamentum coordi- 
nationis logicae, et sic distinguimus in natura humana du- 
plicem quasi portionem, nempe corpus quasi materiam, 
quod est veluti fundamentum generis, prout organicum et 
animatum est; et veluti fundamentum individuationis, 
prout materia signata quantitate est principium individua- 
tionis substantiae Corporeae; et animam quasi formam 
substantialem, quae radix est et fundamentum specificatio- 
nis seu speciei. Et sic, sub conceptu essentiae, si secundo 
intentionaliter sumatur, natura humana potest tripliciter 
sumi: ut natura generica seu animalis, ut natura specifica 
seu rationalis, et ut natura individua seu Petri vel Pauli vel 
Antonii. 

Alio autem modo sumi potest natura humana sub con- 
ceptu stricto naturae seu dynamice, prout scilicet natura di- 
cit propriam essentiam rei secundum quod radix est opera- 
tonum seu prout dicit ordinem vel ordinationem ad pro- 
priam operationem et in hoc sensu distinguimus in homine 
duplicem naturam seu portionem naturae, scilicet naturam 
sensitivam seu animalem, et naturam rationalem. Naturam 
autem sensitivan seu inferiorem considerare possumus du- 
pliciter, nempe absolute vel secundum se, prout mere sensiti- 
va est; et relative vel secundum ordinem ad naturam rationa- 
lem, quam aliquo modo participare valet veluti pars quae- 
dam totius humanitatis. 

Istae autem acceptiones verbi «natura» non opponuntur, 
sed potius sibi mutuo respondent; oportet tamen prae oculis 
eas habere, ne confusio fiat, quia apud 5. Thomam quando- 
que uno, quandoque alio modo accipitur. Proprie, natura 

dicitur de composito ut quo, dein de partibus eius, et qui- 


dem per prius de forma, per posterius autem de materia, et 
ita deinceps 1. 


3l. c) Contrarietas denique sumitur pro oppositione 
contrarietatis, quae tamen quandoque est stricta seu directa 
et immediata, ut diximus de vitio et virtute, articulo praece- 
denti; quandoque vero /arge et magis communiter accipitur, 
pro contrarietate indirecta et mediata, prout est inter res 
diversorum praedicamentorum seu generum. Unde patet 
magna foecunditas huius articuli. 

His autem distinctionibus prae oculis habitis haud diffi- 
cile erit sine aequivocatione quaestionem solvere. 


$ II 
SOLUTIO QUAESTIONIS 


32. conclusio prima: Sumentes vitium et naturam large 
seu in tota sua latitudine proportionali, dicendum est omne 


vitium contrariari naturae respectu cuius dicitur, et quidem 
contrarietate indirecta et mediata. 


33. Probatur prima pars. Quod est contra connaturale 
est contra naturam. Atqui omne vitium est contra connatu- 
rale. Ergo omne vitium est contra naturam. 

Maior est evidens, quia connaturale est id quod est se- 
cundum naturam, aut per modum dispositionis praeviae aut 
per modum sequelae seu proprietatis subsequentis et com- 
plentis naturam; unde est quid necessario et essentialiter 
connexum naturae, et quidem dicens ordinem essentialem 
ad naturam, ut ad terminum vel ut ad principiun eius. Ergo 
quidquid contrariatur connatural!, eo ipso contrariatur in- 


separabiliter naturae, sicut quod contrariatur conclusioni, 
contrariatur principio. 


| Cf. S. Thoma m, In H Physic., lect. 1-2. 

Minor vero est ipsa definitio virtutis, et statim apparet: 
Quod est contra virtutem est contra connatunale, quia vir- 
tus est essentialiter habitus vel dispositio conveniens natu- 
rae seu connaturalis naturae seu secundum naturam. Atqui 
vitium contrariatur virtuti, ut patet ex articulo praecedenti. 
Ergo vitium contrariatur connaturali seu omne vitium est 
contra connaturale. 


34. Probatur secunda pars (quod ista contrarietas vitii 
ad naturam non est directa et stricta, sed indirecta et me- 
diata). Contraria quae sunt in diverso genere vel praedica- 
mento non sunt contraria directa et immediata. Atqui vi- 
tium et natura sunt contraria, et quidem in diverso genere 
vel praedicamento, quia natura est in praedicamento sub- 
stantiae, dum vitium est in praedicamento qualitatis. Ergo 
vitium et natura sunt contraria contrarietate indirecta et 
mediata, nempe vitium contrariatur naturae mediante vir- 
tute, cui directe et immediate contrariatur. 

Et quia quod dicitur de omni, dicitur de quolibet, a prio- 
ri constat iam vitium humanum contrariari naturae huma- 
nae contrarietate mediata seu indirecta. 

sed oportet in concreto videre quomodo et qua ratione, 
secundum diversas acceptiones vitii et naturae. 


35. conclusio secunda: Dicendum est quod omne vitium 
contrarium naturae sensitivae genericae vel individuae sive 
prout est fundamentum genens aut individuationis humanae 
naturae est contra naturam rationalem hominis seu propriam 
hominis in quantum est homo. 


36. Probatur. 


a) Sub respectu formulationis logicae generis, speciei et 
individui. Quod est contrarium generi et individuis est con- 
trarium speciei contentae sub genere et continentis indivi- 
dua. Atqui vitium contrarium naturae sensitivae humanae 

est vitium contrarium generi et individuis humanis prout 
fundantur in tali natura sensitiva. Ergo et omne vitium con- 
trarium naturae sensitivae humanae est eo ipso contrarium 
naturae specificae seu rationali ipsius. 


b) Sub respectu formulationis psychologicae partis sensi- 
tivae seu inferioris et partis rationalis seu superioris. Quod 
contrariatur materiae informatae forma seu potentiae ac- 
luatae ab actu, contrariatur eo ipso ipsi formae et actui. At- 
qui vitium contrarium naturae sensitivae humanae contra- 
ratur materiae informatae forma et actu rationali. Ergo vi- 
tium contrarium naturae sensitivae contrariatur eo ipso na- 
turae rationali seu ipsi homini ut homo est. 


37]. conclusio tertia: Non omne vitium contrarium natu- 


rae rationali, ut rationalis est, contrariatur naturae sensitivae, 
ut mere sensitiva vel animalis est. 


38. Probatur. Ita se habet contrarietas ad naturam supe- 
riorem vel rationalem hominis respectu ad naturam inferio- 
rem vel sensitivam eius, sicut conformitas vel convenientia 
ad naturam superiorem se habet ad naturam inferiorem 
sensitivam, quia haec duo se habent ut bonum et malum, et 
contraria proportionaliter sunt eiusdem extensionis. Atqui 
conformitas vel convenientia ad naturam superiorem vel ra- 
tionalem non semper est convenientia ad inferiorem vel sen- 
sitivam, quia superior est universalior quam sensitiva et ha- 
bet quaedam ei propria in quibus non communicat cum sen- 
sitiva. Ergo neque contrarietas ad naturam rationalem est 
eo ipso contrarietas ad sensitivam: sicut bene manducare et 
bibere feria sexta quadragessimali est contra naturam supe- 
riorem, non tamen contra inferiorem vel sensitivam. 


39. conclusio quarta: Omne vitium contrarium motivo 
formali virtutum acquisitarum est contrarium naturae ratio- 
nali qua homo est homo. 

40. Probatur. Omne vitium contrarium recto ordini ra- 
tionis est contrarium naturae rationali ut rationalis est, 
quia rectus ordo rationis est connaturalis, saltem exigitive, 
naturae rationali, qua tali. Atqui omne vitium contrarium 
motivo formali virtutum acquisitarum est vitium contra- 
rum recto ordini rationis, qui est ordo prudentiae. Ergo 
omne vitium contrarium motivo formali virtutum acquisi- 
tarum est contrarium naturae rationali qua homo est homo. 


4]. conclusio quinta: Omne vitium contrarium motivo 
formali virtutum infusarum est quoque contrarium naturae ra- 
tionali qua homo est homo. 


42. Probatur. Quod contrariatur perfectioni et elevatio- 
ni naturae rationali qua homo est homo, contrariatur eo 
ipso ipsi naturae rationali qua tali. Atqui vitium contrarium 
motivo formali virtutum infusarum contrariatur perfectioni 
et elevationi naturae humanae qua homo est homo, quia per 
virtutes supematurales natura humana maxime perficitur 
et elevatur et divinizatur. Ergo omne vitium contrarium 
motivo formali virtutum infusarum, est contrarium quoque 
naturae ipsi national!. Immo, magis opponitur naturae hu- 
manae quam ipsa vitia contra motiva formalia virtutum ac- 
quisitarum. Unde S. Thomas egregie scribit: «Habere fidem 
(theologicam supematuralem) non est in natura humana, 
sed in natura humana est ut mens hominis non repugnet 
interiori instinctui et exteriori veritatis praedicationi. Unde 
infidelitas, secundum hoc, est contra naturam» 


43. conclusio sexta: Dicendum est quod speciali ratione 
et quasi per antonomasim dicuntur vitia contra naturam ea 


quae directe contrariantur naturae animali vel sensitivae ut 
sensitiva est, relate ad generationem. 


S. Thomas, I-II, 10, | ad | 

44. Probatur. Nomen «naturae» a generatione deriva- 
tur, nempe a nascendo. Et secundum hoc specialiter dici po- 
test vitium contrarium naturae quando directe opponitur 
instünctui generationis naturalis. Et propterea vitia huius- 
modi ipsa bruta animalia abhorrent, ut sodomia, onanismus 
et alia huismodi. Unde S. Thomas optime ait: «Dupliciter 
est aliquid contra naturam hominis. Uno modo, contra natu- 
ram differentiae constitutivae hominis, quae est rationale, et 
sic omne peccatum dicitur esse contra naturam hominis, in 
quantum est contra rationem rectam... Alio modo, dicitur 
esse aliquid contra naturam hominis ratione generis, quod 
est animal. Manifestum est autem quod secundum naturae 
intentionem, commixtio sexuum in animalibus ordinatur ad 
actum generationis; unde omnis commixtionis modus, ex 
quo generatio sequi non potest, est contra naturam hominis, 
in quantum est animal. Et secundum hoc dicitur in Glossa: 
naturalis usus est ut vir et mulier in uno concubitu coeant; 
contra naturam vero, ut masculus masculum polluat, et mu- 
lier mulierem; et eadem ratio est de omni actu coitus, ex 
quo generatio sequi non potest» * 

Non autem convertitur quod omne vitium contrarium 
naturae superiori vel rationali sit etiam contrarium naturae 
inferiori seu animali prout mere animalis est et in pura abs- 
tracüone consideratur. Et in hoc sensu potest etiam esse 
contra genus et speciem et non proprie secundum conditio- 
nes individuales temperamentil. Et videtur S. Thomam vel 
thomistas impetere Staphanum Tempier quando die 7 mar- 
di 1277 damnavit sequentem propositionem: «Quod pecca- 
tum contra naturam, utpote abusus in coitu, licet sit contra 
naturam speciei, non tamen est contra naturam individui»3. 


| S. Thomas, In Ad Romanos, cap. 1, lect. 8, Edit. Marietti, 1.1, p. 27 b. 

) Cf. S. Thomam, I-II, 51, 1. 

3 Denifle, Chartularium Universitatis Parisiensis, I, p. 558. Cf. S. Tho- 
mam, I-II, 94, 2, ubi tres inclinationes fundamentales naturae recoluntur, 
scilicet inclinatio ad esse, ad perpetuitatem speciei, ad vivendum secun- 
dum rationem. 

Concludamus ergo quod omne vitium humanum qua- 
cumque ratione vel motivo contrahatur, est contra naturam 
propriam ut homo est, nempe contra rationem vel naturam 
rationalem. Et ideo dicendum est quod omnis vitiosus est 
irrationabilis in quantum vitiosus est et propriam naturam, 
qua homo est, miserabiliter deturpat. 


$ III 
SOLVUNTUR DIFFICULTATES 


45. Obiectio prima. Quod non est contra connaturale 
non est contra naturam. Atqui vitium non est contra conna- 
turale, quia virtus cui contrariatur vitium, non est nobis 
connaturalis, sed vel acquisita actibus nostris vel infusa a 
Deo. Ergo vitium non est contra naturam. 


46. Respondetur. Distinguo mai.: Quod non est contra 
connaturale sive perfectum vel consummatum seu actuale, 
sive imperfectum seu inchoatum vel etiam aptitudinale, non 
est contra naturam, concedo; quod non est contra connatu- 
rale actuale vel consummatum, bene vero est contra conna- 
turale inchoatum vel aptitudinale et potentiale, non est con- 
tra naturam, nego. 

Contradistinguo min.: Vitium non est contra connaturale, 
quod vere sit connaturale actuale et perfectum seu innatum, 
concedo; quod vere sit connaturale inchoatum et imperfec- 
tum vel saltem aptitudinale et potentiale, nego. 

Et nego consequens et consequentiam. 

Tota difficultas nititur in aequivocatione verbi «natura- 
le». Naturale enim multiplicitur dicitur: uno modo id quod 
consummative et actualiter est ab ipsa natura 1mmediate, et 
sic naturale vel connaturale est id quod est congenitum vel 
innatum, et hoc modo certum est nullum habitum huma- 
num, ideoque neque virtutem esse naturaleml; alio modo 


Cf. S. Thomam, I-II, 51, 1; 63, 1. 

dicitur naturale id quod secundum inchoationem vel aptitu- 
dinem est a natura, licet consummatio et perfectio sit ab alio 
agente, et hoc quidem dupliciter: quia inchoatio haec potest 
esse vel per aptitudinem et exigentiam veram, et tunc consum- 
matio fieri potest ab agente naturali, per actus suos, sicut 
accidit in. virtutibus acquisitis; vel per meram passivam ca- 
pacitatem, quae est potentia obedientialis, et tunc non educi- 
tur in actum perfectum nisi ab agente exteriori supematura- 
li, nempe ab Auctore naturae. Et his duobus modis concedi- 
tur quod virtus est naturalis, licet diversimode. Unde Tu- 
lius definit virtutem acquistam dicens quod est «animae 
habitus, naturae modo, rationi consentaneus» Et hac etiam 
de causa, ut supra dictum est, vitium diversimode contra- 
datur rationi prout motivo naturali vel supernatural! virtu- 
tis contrariatur. 


4]. Obiectio secunda. Ad ea quae sunt contra naturam 
non datur assuefactio seu habitus. Atqui ad ea quae sunt vitii 
datur assuefactio seu habitus, quia vitium est habitus vel 
dispositio habitualis. Ergo vitium non est contra naturam. 


48. Respondetur. Distinguo mai.: Ad ea quae sunt contra 
naturam, sumpta natura pro ipsa essentia vel proprietate 
connaturali et congenita essentiae, non datur assuefactio vel 
habitus, concedo; ad ea quae sunt contra naturam, sumpta 
natura pro inclinatione quadam inchoata a natura, non au- 
tem consummata a natura, non datur assuefactio vel hati- 
tus, nego. 

Concedo min. et nego consequens et consequentiam. 

Revera, contra ipsam constitutionem naturae in se vel 
in his quae ei congenita sunt, non datur assuefactio vel habi- 
tus, quia assuefactio vel habitus exigunt necesario indeter- 
minationem quamdam subiecti eius; quae quidem, quia da- 
tur respectu connaturalium quae adveniunt naturae ab ali- 


| Tullius Cicero, HM de Inventione Rhet., cap. 53, edit, cit., 1.1, p. 118. 

quo exteriori agente, ideo respectu huius dari potest assue- 


factio et habitus, qui est revera ipse habitus vitiosus seu 1p- 
sum vitium. 


49. Obiectio tertia. Quod est contra naturam, raro vel in 
paucioribus invenitur in natura illa. Atqui vitium non raro 
et in paucioribus, sed frequenter et ut in pluribus invenitur 
in natura humana. Ergo vitium non est contra naturam hu- 
manam, sed potius iuxta ipsam. 


50. Respondetur. Distinguo mai.: Quod est contra natu- 
ram unicam et adaequatam, raro et ut in paucioribus inve- 
nitur in natura illa, concedo: quod est contra naturam quasi 
duplicatam et inadaequate sumptam, raro et ut in pauciori- 
bus invenitur in natura illa, ergo. 

Distinguo min.: Vitium non raro et in paucioribus, sed 
frequenter et ut in pluribus invenitur in natura humana, se- 
cundum quod est rationalis, concedo: secundum quod est 
sensitiva secundum se, nego. 

Et nego consequens et consequentiam. 

Ista difficultas est gravis et ad eam potest dari responsio 
ex duplici capite: primo, ex philosophia; secundo, ex revela- 
tone seu ex theologia. 

Ex philosophia potest dari responsio duplex: una, consi- 
derando universaliter totam naturam creatam, nempe ange- 
licam, humanam et irrationalem quasi per modum unius; 
et sic, quia malum accidit in natura angelica et in natura 
irrationali ut in paucioribus, quamvis in natura humana ac- 
cidat ut in pluribus, absolute tamen verum est quod malum 
et vitium accidit ut in paucioribus in tota natura, quia plus 
naturae dicit natura angelica et irrationalis simul quam na- 
tura humana sola; et haec est responsio quam S. Thomas 

affert in I, q. 49, art. 3 ad 5, et q. 63, art. 9 ad 1. Alia respon- 
sio philosophica est respectu ipsius naturae humanae, quae 
essentialiter componitur ex sensitiva et rationali. lam vero 
constat malum et vitium non dari ut in pluribus respectu 

naturae sensitivae in quantum huiusmodi, sed solum res- 
pectu naturae rationalis. Unde sistendo in ordine physico, 
malum et vitium est in paucioribus in natura humana, sicut 
et in ceteris. Respectu vero ordinis proprie moralis, utique 
accidit malum ut in pluribus, propter naturalem quasi con- 
stitutionem humanae naturae, quae a sensibilibus incipit et 
per sensibilia maxime movetur. Et hanc rationem affert S. 
Doctor hic et in I, q. 49, art. 3 ad 5; q. 63, art. 9 ad 1; q. 115, 
art. 4 ad 3; III Contra Gent. cap. 26, ad obiecta. Nam ordo 
moralis naturalis apud nos sequitur ordinem psychologi- 
cum, qui a sensibilibus incipit; sunt autem qui in initio ma- 
nent, quin ad bona honesta surgant, contenti solo bono de- 
lectabili et utili secundum sensum. 

Circa hanc rationem S. Thomae, quam hic affert S. Doc- 
tor, consuli possunt Caietanus, h. 1., et in Oratione tertia 
habita coram Alexandro VI, dominica prima quadragessi- 
mae, 1502 °, Ferrariensis2, B. Medina3, Banez4, Balmes?5. 

Ex theologia datur responsio pro actuali conditione natu- 
rae humanae, quae lapsa est et vulnerata ex peccato orgina- 
li; ista autem conditio innaturalis est, et ideo mirum non 
est quod lex naturalis, secundum quam malum et vitium 
est ut in paurioribus, deficiat in humana natura. Quare au- 
tem Deus permissent peccatum originale, mysterium est di- 
vinae sapientiae. 


51. Obiectio quarta. Eo modo vitium est contra naturam 
quo et peccatum, quod est actus proprius vitii. Atqui pecca- 
tum est contra legem aeternam potius quam contra natu- 
ram humanam, quia per contrarietatem ad legem aeternam 
definitur peccatum, ut dicetur articulo sexto. Ergo et vitium 


Caietanus, Opuscual, Edit. Taurinensi 1582, pp. 275-2760. 
^ Ferrariensis, Zn IHM Contra Gent., cap. 6, par. IV-V; cap. 13, par. VIII, 


B. Medina, In I-II, 71, 2, edit, cit., p. 475. 
Banez, In I, 63, art. 9, edit, cit., col. 948. 
Balmes, El Criteria, cap. 7, & IIl, examen de la máxima: piensa mal y 


no errarás. 

potius est contra legem aeternam quam contra humanam 
naturam seu rationem. 


52. Respondetur. Concedo mai.; distinguo min.: Pecca- 
tum est potius contra legem aeternam quam contra natu- 
ram humanam, theologice consideratum, concedo; philoso- 
phice inspectum, nego. 

Contradistinguo etiam conclusionem: Vitium potius est 
contrarium legi aeternae quam humanae rationi, theologice 
consideratum, concedo; philosophice inspectum, nego. 

Revera, tam vitium quam peccatum contrariantur et vir- 
tuti et naturae humanae et legi aeternae prout stat pro ra- 
tione superiori vel supematurali. Et ideo utroque modo con- 
trarietatis definiri possunt. Et quidem philosophice loquen- 
do, prout loquitur philosophus moralis, contrarietas quae 
per se primo consideratur, est contrarietas ad rationem vel 
naturam humanam, qua homo est homo; at theologice dis- 
serendo, sicut theologus moralis loqui debet, per se primo 
consideratur oppositio vel contrarietas ad legem aeternam, 
quae est ratio Dei. Et hoc modo procedimus in praesenti 
quin tamen excludamus aliam considerationem, immo se- 
cundum eam procedere etiam possumus, eo vel magis quod 
materialiter utraque oppositio coincidit in humana natura, 
prout opus est divinae sapientiae legislantis. 

In idem ergo realiter redit dicere quod vitium est contra 
naturam humanam ut est opus Dei et quod sit contra Deum 
vel legem aeternam; cum quo tamen stat quod tam vitium 
quam peccatum contrariatur naturae humanae, etiam abso- 
lute et secundum se consideratae. Neque ista realiter sepa- 
rari possunt, sed una oppositio infert aliam. 

Quod quidem maxime notandum est pro quaestione illa 


de peccato philosophico, de quo sermonem faciemus relate 
ad responsionem ad 5 articuli sexti. 

Art. 3.-Utrum vitium sit peius quam actus vitiosus 


PRAENOTAMINA 


53. Hucusque consideratum est quasi genus vitii, quia 
consideratum est esse suum naturae vel psychologicum, per 
ordinem ad contrarium suum in esse psychologico. Remanet 
ergo videre quasi differentiam eius specificam considerando 
esse morale eius prout a peccato seu actu malo distinguitur. 

Et sicut se habent habitus et actus in esse physico vel 
psychologico, ita etiam se habent in esse moris, quia uter- 
que in utroque ordine se habere potest. Licet ergo directe et 
per se primo comparetur vitium et peccatum in esse moris 
in hoc articulo, tamen comparatio etiam fieri potest in esse 
psychologico habitus et actus; potius tamen haec compara- 
tio praesupponitur veluti fundamentum et assumitur quasi 
ratio propter quid comparationis in ordine morali, eo quod 
ordo moralis subalternatur ordini psychologico. 


SOLUTIO QUAESTIONIS 


34. conclusio: Simpliciter loquendo peccatum seu actus 
vitiosus est peius vitio; vitium tamen est peius peccato secun- 
dum quid. 


55. Probatur prima pars, tum a priori, ex propria ratione 
habitus et actus; tum a posteriori et ex proprio effectu remu- 
nerationis debitae seu reatus, et ex proprio signo denomina- 
tionis formalis. 


56. a) A priori, ex propria ratione habitus et actus vel 
potius vitii et peccati. Ita se habet in malitia peccatum ad 
vitium, sicut se habet actus ad habitum in bonitate et mali- 

tia. Atqui actus ita se habet ad habitum in bonitate, ut sit 
simpliciter eo perfectior seu melior; et similiter in. malitia 
ita se habet ad habitum ut sit habitu simpliciter peior. Ergo 
et peccatum ita se habet ad vitium in malitia ut sit peius 
simpliciter vitio. 

Aliter: Ita se habet peccatum ad vitium in ordine mali 
moralis, sicut se habet actus ad habitum in ordine psycholo- 
gico. Atqui actus excedit simpliciter habitum in ordine psy- 
chologico, quia comparatur ad ipsum ut actus secundus ad 
actum primum. Ergo peccatum excedit vitium in ordine 
morali mali; quod autem excedit vitium in malo est peius 
simpliciter vitio. Ergo simpliciter loquendo peccatum est 
peius vitio. 

Maior constat, quia vitium est essentialiter habitus qui- 
dam malus, ut constat ex articulo primo; peccatum autem 
est actus secundus malus seu actus vitiosus. Consequenter, 
comparatio peccati ad vitium in malitia est sicut compara- 
tio actus ad habitum in malitia. 

Minor autem facile apparet; nam comparatio actus ad 
habitum in malitia, est sicut comparatio actus ad habitum 
in bonitate, quia contraria eodem modo proportionaliter se 
habent ad propria correlativa. Haec autem comparatio ac- 
tus ad habitum in bonitate et malitia eadem est ac compara- 
tio actus ad habitum ut sic. Atqui actus ut actus excedit 
simpliciter habitum ut habitum. Nam actus se habet ad ha- 
bitum ut actus secundus ad actum primum seu ut actus sim- 
pliciter ad actum secundum quid; insuper se habet actus ad 
habitum sicut se habet habitus ad nudam potentiam; habi- 

tus autem se habet ad nudam potentiam sicut actus ad po- 
tentiam et sicut perfectio ad perfecibile; ergo eodem modo 
actus se habet ad habitum sicut ultimus actus ad ultimam 
potentiam et sicut ultima perfectio ad ultimum perfectibile. 


57. Confirmatur. Id quod est incompatibile cum bono 
et impermixtum bono est simpliciter peius eo quod compati- 
bile est cum bono et cum bono aliquo modo coniungi potest. 

Atqui peccatum ut peccatum est incompatibile cum bono 
eique impermixtum; dum e contra vitium von est incompa- 
tibile cum omni bono, immo et simul cum aliquo bono iungi 
potest. Ergo simpliciter loquendo peccatum est peius vitio. 

Maior constat, quia quod est incompatibile et impermix- 
tum bono cuilibet est magis remotum seu elongatum a bono 
quam id quod aliquo modo compatibile et unibile est ei. 
Quod autem est magis remotum seu elongatum a bono est 
magis malum seu est peius, quia quanto unum contrarium 
magis distat ab alio, tanto est etiam magis contrarium et 
oppositum. 

Minor etiam patet, quia peccatum ut peccatum est in- 
compatibile cum aliquo actu bono; vitium autem compati- 
bile est cum aliquo actu bono, sicut habitus est compatibilis 
cum actu contrario. Ergo peccatum ut sic est penitus incom- 


patibile cuilibet bono; vitium vero est aliquo modo compa- 
tibile '. 


58. b) A posteriori, et quidem, ut dixi, dupliciter: 


359. ]) Ex proprio effectu morali seu remuneratione ei de- 
bita. Id cui primo et simpliciter debetur praemium vel poe- 
na est simpliciter melius vel peius eo cui praemium vel poe- 
na nonnisi secundario et secundum quid debetur. Atqui acti- 
bus bonis primo et per se debetur praemium; et similiter 
actibus malis primo et per se debetur poena; habitibus vero 
bonis et malis aut non debetur aut solum secundario et se- 
cundum quid et ratione actus a quo descendunt. Ergo actus 
malus seu peccatum est peius quam vitium; sicut et actus 
virtuosus est simpliciter melior quam virtus. 

Maior patet, quia loquimur de debito iustitiae naturalis 
et divinae, quae omnino respondet bonitati et malitiae 
obiectivae. 


| Cf. S. Thomam, In IX Metaphysic., lect. 10, nn. 1883-1885. 

Minor etiam constat turn in humanis tum etiam in divi- 
nis. In humanis quidem, quia homo non punitur ex eo quod 
potest male agere, sed ex eo quod de facto agit male; et ea- 
dem ratione, homo non praemiatur ex eo quod potest bene 
agere, sed ex eo quod revera bene agit. Atqui per habitum 
bonum potest homo bene agere, per actum autem virtuosum 
revera bene agit; item, per habitum malum seu vitium po- 
test homo male agere, sed per actum malum seu vitiosum 
seu peccatum male agit de facto. Ergo in ordine iustitiae 
humanae, actibus debetur praemium aut poena, non autem 
habitibus. 

In divinis etiam hoc apparet, quia pueri baptizati ante- 
quam habeant usum rationis, et etiam perpetuo amentes, 
non merentur neque demerentur coram Deo, quia non ope- 
rantur secundum virtutes infusas, quas revera habent. Et si- 
militer, videmus quod peccato originali, quod est per mo- 
dum habitus vitiosi, minime poena debetur, idest nulla poe- 
na positiva sensus, dum e contra peccatis venialibus debetur 
positive poena sensus temporalis. Et propter hoc, deceden- 
tes cum solo peccato veniali, in purgatorio mittuntur, dum 
morientes cum solo peccato originali in limbo puerorum re- 
cluduntur. 

Et inde venit exioma illud theologorum: actibus mere- 
mur vel demeremur, non habitibus. «Non habere caritatem 
—ait S. Thomas— non meretur poenam; sicut enim habiti- 
bus non meremur, sed actibus, ita etiam neque ipsa carentia 
habituum demeremur»l. 

Et clarius adhuc: «Nullus-inquit-meretur nec demere- 
tur pro habitu, sed pro actu; unde contingit quod aliquis 
est sic fragilis quod, si tentatio sibi superveniret, peccaret; 
qui tamen, si tentatio non superveniat, actu non peccat. 
Nec propter hoc demeretur, quia ut Augustinus dicit2, non 


) 


S. Thomas, De malo, 2, 5 ad 8. 


1 S. AUGUSTINUS, De praedestinatione Sanctorum, cap. 12; De dono perse- 
verantiae, cap. 10. 

punitur aliquis a Deo pro eo quod facturus esset, sed pro eo 
quod facit» 


600. 2) Ex proprio signo denominationis formalis vitii in 
ordine morali. Id a quo vitium denominatur malum est peius 
vitio. Atqui vitium denominatur malum ab actu vitioso seu 
a peccato. Ergo peccatum est peius vitio. 

Maior constat, quia denominatio fit a potiori et principa- 
liori, sicut hoc nomen «prudentia» sumitur a providentia 
veluti a principaliori sua partea. Ergo et denominatio mali 
debet esse a potiori et principaliori mali, scilicet a priori; 
sicut et denominatio boni, a meliori. Nam propter quod 
unumquodque tale, et illud magis. 

Minor vero patet ex communi usu loquentium. Vitium 
enim dicitur malum, quia inclinat ad actum malum seu 
propter actum malum ad quem inclinat, et ideo propter ma- 
litiam actus dicitur malus habitus operativus. 


6l. Probatur secunda pars (vitium tamen secundum 
quid est peius peccato). Nam malum diuturnius et universa- 
lius est peius malo transeunte et singulari. Atqui apud nos 
et per accidens vitium est malum diuturnius et universalius 
quam peccatum, quia apud nos, quia potentiales sumus, ac- 
tus est per modum motus transeuntis, dum habitus est per 
modum permanentis, licet de ratione actus ut actus est, non 
sit quod transeat seu non duret; similiter, actus isti tran- 
seuntes apud nos sunt singulares seu particulares vel indivi- 
duals, et ideo non continent nisi unum malum; habitus 
vero virtualiter continent infinitos actus, et ideo maiorem 
universalitatem habent. Apud nos ergo et per accidens, ha- 
bitus vitiosus est peior actu vitioso ratione maioris diuturni- 
tatis et universalitatis. 


| S. Thomas, De malo, 2, 2 ad 9. 
2 Cf. S. THOMAM, II-II, 49, 6 ad 1; In I periher., lect. 8, n. 9; IV Sent. dist. 
18, q. 1, art. 1, gla. | ad 3. 

SOLVUNTUR DIFFICULTATES 


61. Obiectio prima. Sicut bonum diuturnius seu perma- 
nendus est melius bono transeunti, ita malum diuturnius 
est peius malo transeunti. Atqui vitium est malum perma- 
nentius et diuturnius quam peccatum, sicut et habitus est 
diuturnior quam actus. Ergo vitium est peius peccato. 


602. Respondetur. Distinguo niai.: Malum diuturnius est 
peius malo transeunti, ceteris paribus, concedo; ceteris non 
paribus, nego. 

Distinguo min.: Vitium est diuturnius peccato sicut habi- 
tus actu, simpliciter et secundum se, nego; secundum quid 
et ratione conditionum subiecti, concedo. 

Et nego conclusionem. 


Revera, maior vel minor duratio est accidens quoddam 
actus et habitus proveniens ex ratione speciali subiecti, 
non ex ratione actus ut sic. Comparatio ergo actus et ha- 
bitus potest esse duplex: essentialis seu sencundum ea quae 
per se eis conveniunt; et accidentalis vel secundum ea quae 
eis conveniunt ratione alterius, nempe ratione conditionis 
agentis vel status eius. Constat autem quod ratio duratio- 
nis est quid accidentale; quod autem essentiale est, est ra- 
tio actualitatis, quia essentialis comparatio est in ratione 


entis, ut explicatur in responsione S. Thomae, quae valde 
profunda est. 


603. Obiectio secunda. Peius malum sunt plura mala 
quam unum tantum. Atqui vitium continet plura mala, pec- 


catum autem continet unum malum tantum. Ergo peius 
malum est vitium quam peccatum. 


604. Respondetur. Distinguo mai.: Peius malum sunt plu- 
ra mala quam unum tantum quando sunt eiusdem generis 

et eiusdem ordinis, concedo; quando sunt diversi ordinis et 
diversi generis, nego. 

Et nego consequens et consequentiam. 

Ratio solutionis est, quia unum et multa oppositionem 
habent inter se, et ideo non sunt proprie loquendo compara- 
bilia nisi quando in eodem genere et ordine sumuntur. Nunc 
autem habitus et actus non sunt eiusdem generis, quia habi- 
tus est in categoria qualitatis, dum actus est in categoria 
actionis. Pluralitas autem, quam habitus continet, sive in 
bono sive in malo, est virtualis tantum seu quasi potentialis, 
non actualis; dum e contra quod continet actus est semper 
et essentialiter actuale. Unde simpliciter loquendo melior 
vel peior est actus bonus vel malus quam habitus bonus vel 
malus, sicut actus est semper perfectior potentia. Unde vul- 
go dicitur: «Más vale un pájaro en mano que cien volando»; 
et iterum: «Mas vale un toma que dos te dare». 


65. Obiectio tertia. Causa est potior effectu. Atqui habi- 
tus malus seu vitium est causa actus vitiosi seu peccati, si- 
cut generaliter habitus est causa actus. Ergo vitium est po- 
tius peccato in malitia seu est peius peccato. 


66. Respondetur. Distinguo mai.: Causa est potior effec- 
tu, causa propria et principalis, concedo; causa instrumenta- 
lis, nego. 

Contradistinguo min.: Vitum, utpote habitus operativus, 
est causa peccati seu actus mali, causa instrumentalis, con- 
cedo; causa principalis, nego. 

Et nego consequens et consequentiam. 

Revera causa principalis est potior effectu, qui ei assimi- 
latur et participat formam propriam eius; at non sequitur 
quod causa instrumentalis sit potior effectu, eo quod causa 
instrumentalis non participat formam causae principalis 
nisi per modum motionis transeuntis, dum e contra effectus 
proprius eam participat per modum permanentis. Constat 
autem quod tam habitus operativus quam potentia opera- 

tiva sunt causa efficiens actus secundi, licet non ex aequo, 
quia potentia per modum causae principalis; habitus autem 
per modum causae instrumentalis coniunctae et per se su- 
bordinatae, ut dictum est in tractatu de habitibus, I-II, 49, 3. 

Responderi etiam potest, secundo, retorquendo argu- 
mentum, nam, prout constat ex dictis in tractatu de habiti- 
bus, q. 51, art. 2-3, habitus apud nos causantur ex actibus, 
et ideo actus sunt perfectiores seu potiores habitu; actus 
quidem activi potentiae vel habitus superioris, ut ibi dictum 
est; vitium autem, cum non sit habitus innatus, sed acquisi- 
tus, causatur ex actibus praecedentibus malis seu peccami- 
nosis, qui ideo sunt fortiores in malitia. 

Respondet, tertio, S. Thomas formaliter, nempe in ordine 
morali, quidquid sit de ordine physico vel psychologico. 
Nam in ordine morali boni et mali omnia 1udicantur forma- 
liter secundum finem seu causam finalem, secundum quam 
dicitur bonum et malum. Atqui actus secundus est finis seu 
causa finalis habitus operativi, quia habitus operativus est 
propter operationem vel operatum sicut propter finem. Ergo 
bonum et malum ex actu redundat in habitum sicut ex fine 
in media. Unde secundum hoc posset argumento responderi: 
Concedo maiorem et distinguo minorem: habitus est causa 
actus in genere causae efficientis, concedo; in genere causae 
finalis, nego; et nego consequens et consequentiam. 

Aut denique: Sicut habitus in genere medius est essentia- 
liter inter nudam potentiam et actum secundum ad quae 
dicit ordinem essentialem, nempe ad nudam potentiam ut 
actus secundum quid; ad actum vero secundum ut actus in- 
choatus —et propterea non est intelligibilis nec definibilis 
nisi per ordinem ad ista duo extrema—; ita etiam vitium 
est essentialiter habitus quidam seu dispositio media inter 
habitum bonum seu virtutem cui contrarie opponitur, et ac- 

tum peccaminosum seu peccatum seu actum malum, ad 
quem comparatur ut actus primus ad secundum, et ideo ne- 
quit definiri nisi per contrapositionem ad bonum in quo 
convenit cum peccato: en genus—, et per correlationem ad 

actum malum, ad quem relative dicitur et a quo primo dis- 
tinguitur—en quasi differentia specifica—. Et quidem ambo 
haec possunt attendi et in ordine mere psychologico et in 
ordine morali. Licet autem ex definitione nominali haec ap- 
parerent implicite et vulgariter, modo vero apparent expli- 
cite et scientifice, potius quam probando, explicando vel ex- 
ponendo. 


67. Si quis autem vellet ex omnibus hucusque dictis de- 
finire vitium humanum, prout de eo loquimur in praesenti, 
potest dicere quod vitium est: habitus operativus malus, 
sumpto nomine habitus in sensu largiori pro dispositione 
habituali. Et relative ad definitionem virtutis humanae cui 
directe contrariatur, posset definiri: mala qualitas mentis, 
qua male vivitur et qua nemo bene utitur, vel etiam: qualitas 
vel dispositio quae malum facit habentem et opus eius malum 


reddit. 


CAPUT II 
DE ESSENTIA PECCATI 


08. Consequenter agendum est de essentia vel definitio- 
ne peccati. Et quidem, ut supra dictum est, quando fecimus 
iustificationem ordinis articulorum huius quaestionis, S. 
Doctor duo facit: primo venatur definitionem peccati, tum 
quantum ad elementum eius quasi formale seu differentiale 
et in esse morali (art. 4), tum quoad elementum quasi mate- 
rale vel psychologicum actus (art. 5)5; secundo concludit 
definitionem eius, eamque explicat justificando formulam 
Augustini. 

Inquirit autem S. Doctor differentiam prius quam genus, 
ne fieret saltus ab ordine morali ad psychologicum ut de 
novo rediret ad moralem; considerabat enim moraliter vi- 
tum in articulo tertio. Eandem ergo lineam sequi debebat 
in articulo quarto. 


Theologi coaetanei S. Thomae et ipse S. Thomas in Sen- 
tentiis quaestionem praeviam movebant scilicet utrum pec- 
catum in tota sua latitudine sit definibile seu utrum dari 
possit aliqua definitio communis conveniens omni peccato. 
Nec immerito ista quaestio ponebatur, quia, consulentes 
traditionem Patrum, multae descriptiones vel formulae ap- 
parebant, quae difficile concordari poterant vel ad unitatem 
reduci. Ex facto ergo pluralitatis formularum videbatur se- 
qui quod peccatum non sit definibile; ac revera Magister 
Sententiarum plures formulas proponit in II Sent. dist. 35, 

cap. 2; Alexander Halensis examinat octo differentes]; 
S. Bonaventura collegit viginti formulas2. 

Et fatendum est peccatum non esse quid definibile defi- 
nitione essentiali proprie et simpliciter dicta, quia hoc 
modo non est definibilis nisi species infima substantiae fini- 
tae; peccatum autem non est de genere substantiae, sed de 
genere accidentis. Consequenter peccatum, dato quod deti- 
niri possit, non est definibile nisi definitione per additio- 
nem, in qua scilicet ponitur ordo ad aliquid quod est extra 
definitum. 

sed etiam hoc modo peccatum in tota sua latitudine non 
est exacte definibile una definitione, sicut definitur quanti- 
tas vel aliud praedicamentum accidentale vel sicut definitur 
pars substantiae, v. gr., forma substantialis vel anima. Et 
ratio est, quia conditio essentialis ad hoc ut plura sint defi- 
nibilia definitione communi, est quod sint univoca inter se 
seu quod conveniant in aliquo genere. lam vero omnia pec- 
cata non conveniunt uno aliquo genere, quia peccatum ori- 
ginale est potius habitus quam actus et ideo est in genere 
qualitatis; e contra peccatum personale seu actuale, nempe 
mortale et veniale, sunt actus, et ideo sunt in genere actio- 
nis. Ergo non possunt eadem definitione essentiali definiri 
peccatum originale et peccatum actuale seu personale. Sed 
neque peccatum personale mortale et veniale conveniunt in 
eodem genere morali, quia mortale est contra essentialia vel 
necessaria ordinis moralis, dum veniale est solum contra ac- 
cidentalia et contingentia, et ideo se habent ad invicem si- 
cut substantia et accidens in ente vel sicut actus et potentia, 
quae non conveniunt in eodem genere. Proprie ergo loquen- 


do, neque mortale et veniale, possunt una definitione essen- 
tali definiri. 


Alexander Halensis, Summa Theol., II P., Lib. II nn 2060-267 edit 
cit., t. II, p. 274-281. 


à S. Bonaventura, M Sent., dist. 35, dub. circa textum dub 6 edit cit 
t. II. pp. 838-839. TE 

Neque tamen ista tria genera peccatorum, scilicet orgini- 
nale, mortale et veniale sunt pure aequivoca, sed analogica, 
ia ut ratio peccati diversimode eis conveniat secundum 
prius et posterius, nempe primo et principaliter, peccato ac- 
tuali; dein, orginali, quod dicitur peccatum quia ab actuali 
descendit vel ad actuale ducit; actuali autem per se primo 
convenit mortali, ac dein quasi diminute peccato veniali, 
quod dicitur peccatum in quantum disponit ad mortale ali- 
quo modo. Supremum ergo analogatum peccati est actuale 
mortale et post illud venit peccatum veniale, in fine vero 
peccatum originale. 

In analogis autem, maxime quando sunt analoga attribu- 
tionis seu per ordinem ad unum primum, ut accidit in casu 
praesenti, analogata posteriora non sunt definibilia nisi per 
ordinem ad princeps analogatum, quod poni debet in eorum 
definitione. At evidenter nequit poni in definitione aliorum 
nisi prius ipsum fuerit per se notum vel aliunde definitum, 
et quidem est magis definibile per se quam cetera analoga- 
ta, quae non sunt definibilia nisi per ipsum. 

Eo ergo modo quo peccatum definiri potest, maxime de- 
finibile est peccatum actuale mortale et quidem commissio- 
nis, quod proprie est actus vel motus. 

Itaque in hac secunda parte huius quaestionis, scientifice 
et rigorose procedendo, non potest agi nec quaeri nisi de 
definitione peccati actualis mortalis commissionis. 

Et vere ita fecit S. Thomas, et ceteri maiores theologi sui 
temporis fassi sunt definitione Augustini, quam approbat et 
concludit S. Thomas in articulo sexto huius quaestionis, non 
definiri nisi peccatum actuale mortale commissionis. Ita, 
Magister Sententiarum ait: «De actuali peccato agitur, et 
mortali, non veniali»l. Clarius et fortius Guillelmus Alver- 
nus: «Scito etiam-ait-quod non definitur hic nisi peccatum 
mortale; non enim contra legem sunt proprie venialia...; 


Petrus Lombardus, // Sent., dist., 35, c. 1. 

attende etiam quod non definitur hic nisi peccatum quod 
dicitur actuale, videlicet quod est actus 1llicitus vel omissio 
actus lege praecepti, et haec sunt peccata quae solemus di- 
cere peccata acquisitionis (2 commissionis) et conquistum 
nostrum pessimum»l. Et idem dicti Alexander Halensis: 
«Haec definitio convenit tantum actuali mortali peccato»2. 

Attamen, isti auctores non dederunt rationem veram et 
profundam cur formula ista Augustini conveniat tantum de- 
finitioni peccati mortalis actualis commissionis; dederunt 
autem posteriores theologi ex doctrina aristotelica de analo- 
gia, applicata ad rationem peccati. 

S. Albertus Magnus valde bene scribit: «Non est una de- 
finitio qua in communi possint definiri illa genera peccato- 
rum, scilicet originale, veniale et mortale»3; sed tamen, ad- 
dit, «peccatum mortale et actuale potest definiri una defini- 
tone communi»45et ratio est, quia «originale, veniale et 
mortale non dividunt peccatum, ut species genus dividit, 
sed sicut per prius et posterius participantia ipsum (= ana- 
logice), sicut potentia et actus dividunt ens...»3; solum au- 
tem peccatum mortale est simpliciter peccatum6. 

Pariter S. Bonaventura: «Praedicta-inquit-definitio est 
peccati actualis et mortalis»7; quia «peccatum, prout dici- 
tur de originali, actuali mortali et veniali, nec dicitur omni- 
no univoce nec dicitur omnino aequivoce, sed quasi medio 
modo, scilicet analogice: ratio enim culpabilitatis primo et 
principaliter reperitur in peccato actuali mortali et conse- 
quenter in originali (?) et postremo in veniali; et ideo notifi- 
cationes quae dantur de peccato simpliciter, potissime refe- 


| Guiuel mus Al vernus, De vitiis et peccatis, cap. 1, edit. Venetiis 1591, 
p.251a. 


] Alexander Halensis, h. L, n. 259, p.275, et n. 264. 


' S. Albertus Magnus, 11 Sent. dist. 35, art. 2, edit. Vives t. XXVII, 
p. 563a. 


4 Ibidem, art. 1, p. 262a. 
5 Ibidem, art. 2, ad 1, p. 563a. 
^ Ibidem, art. 3, p. 564b. 


S. Bonaventura, ZL Sent., dist. 35, dub. | circa litteram, t. II, p. 836a. 

runtur ad peccatum actuale mortale, quod est peccatum 
simpliciter» 

sed omnes longe superat S. Thomas, quando ait: «Per- 
fecta ratio peccati quam Augustinus ponit (in hac definitio- 
ne) convenit peccato mortali»2. Et ratio est, quia «peccatum 
non dicitur univoce de omnibus generibus peccatorum, sed 
per prius de peccato actuali mortali, a quo peccatum venia- 
le deficit ex hoc quod non omnino a fine deordinat, sed ali- 
quo modo a fine retardat, ordine ad finem salvato; unde de- 
ficit ex parte illa ex qua peccatum formaliter rationem mali 
habet; originale autem deficit ab eo ex parte ipsius substan- 
tiae actus; actuale enim mortale est voluntarium voluntate 
propria illius in quo est, sed originale est voluntarium vo- 
luntate alterius; unde deficit ex parte illa ex qua peccatum 
habet rationem culpae. Et ideo non oportet quod definitio 
peccati in genere conveniat nisi illi peccato in quo perfecte 
ratio generis invenitur. Potest autem et definitio peccati in 
genere eis secundum quid convenire, sicut et ratio generis 
in eis per posterius invenitur»3. 

Fatetur tamen quod modus quo definitio convenire po- 
test peccato est incompletissimus, et potius exponens nomi- 
nis significationem quam indicans essentiam re14. 


609. Et haec consideratio est maioris momenti, quia re- 
vera totus tractatus de peccatis reducitur ad consideratio- 
nem de peccato mortali; quod est obiectum attributionis seu 
principale totius, et ita S. Thomas loquitur de peccato origi- 
nali in quantum est causa quaedam vel origo peccati morta- 
lis et venialis; de veniali autem, in quantum est veluti dispo- 
sitio ad mortale; sicut ettam Metaphysica omnia considerat 
per ordinem ad substantiam, quae est per se ens et subiec- 


Ibidem, dub. 3, p. 837. 

S. Thomas, I-II, 88, | ad I. 

S. Thomas, Z Sent., dist. 35, art. 2 ad 2. 
Ibidem, ad 1. 


tum attributionis, de aliis autem praedicamentis loquitur 
per ordinem ad substantiam et propter substantiam rite 
cognoscendam. Sicut ergo totam Metaphysicam, ut scien- 
tiam, corruperunt illi qui concipiunt ens ut univocum quid 
seu genericum, sub quo decem praedicamenta contineren- 
tur quasi totidem species, et ita organizant ut primo loquan- 
tur de ente in genere et postea de ente praedicamentali per 
singulas categorias; ita etiam totam scientiam moralem de- 
turpant illi qui peccatum concipiunt ut genus quoddam, de 
quo separatim loquuntur, et sub quo continerentur quasi 
species peccatum originale, mortale et veniale, de quibus 
reluti de totidem praedicamentis postea separatim loque- 
rentur. 

Et talis est modus organizandi res, sicut in Metaphysica, 
ita et in Morali Theologia, apud auctores modernos, inde 
praesertim a saeculo XVI vertente: methodus quidem clara, 
facilis, at non respondens naturae rei considerandae, quam 
non profunde attingit, imo et ansam praebet eam falsifican- 
di. In scientiis enim, non quod facilius et clarius, sed quod 
verius et profundius, quaerendum et fovendum est. Qua in 
re, sicut Aristoteles in Metaphysica, ita et S. Thomas in Sa- 
cra Theologia magistri sunt et manent. 

Hoc autem in loco S. Thomas non loquitur amplius de 
definibilitate peccati, sed statim inquirit definitionem eius. 
Nec immerito, si inspiciatur contextus. Nomine enim pecca- 
t 1n his articulis intelligit exclusive actum secundum, quia 
si distinguitur formaliter a vitio, ut ex praecedentibus arti- 
culis apparet, specialiter ex articulo tertio. Ideo ergo quae- 
rens definitionem peccati, prout a vitio distinguitur, non po- 
terat quaerere definitionem nisi peccati actualis vel perso- 
nalis, et ideo excluditur ipso facto peccatum originale ab 
hac inquisitione, quod potius est vitium naturae quam pec- 
catum. 

Consequenter, solum poterat esse difficultas circa pecca- 
tum mortale et veniale, utrum scilicet veniale 1ncludatur in 
hac definitione quae his articulis quaeritur. Et hoc statim 

excludit in articulo quarto seu primo huius sectionis, quia 
ex oppositione vel contrarietate ad virtutem trahitur diffe- 
rentia peccati venialis a mortali. Remanebat ergo peccatum 
mortale tantum, et quidem positivum seu commissionis, ut 
sequenti articulo, quinto, concludit. 

Ars quidem mirabilis S. Doctoris, qui, venando definitio- 
nem peccati per viam divisivam, quae certior et brevior et 
efficacior est, excludit a definibili peccatum originale et ve- 
viale, et solum relinquit mortale, maxime commissionis. 
Nullo enim modo melius quam venando definitionem appa- 
ret definibilitas et modus definibilitatis alicuius. Et sic, qua- 
si naturaliter apparet sensus formulae Augustini, quae per 
se primo competit tantum peccato actuali mortali commis- 
sionis. 


Art. 4.-Utrum peccatum simul possit esse cum virtute 


PRAENOTAMINA 


70. Quia, ut saepius dictum est, malum non potest cog- 
nosci et definiri nisi per comparationem ad bonum, cui op- 
ponitur et contrariatur, consequenter S. Doctor comparat 
in hoc articulo peccatum, quod est malum, cum bono, scili- 
cet cum virtute et cum actu virtuoso; per prius autem com- 
parat cum virtute quam cum actu virtuoso ut inde appareat 
melius differentia inter vitium et peccatum ex differentia 
oppositionis vitii et peccati ad virtutem. Ex hac enim diffe- 
rentia habetur statim differentia peccati a vitio, quod est 
eiusdem generis moralis mali; et ideo constabit statim diffe- 
rentia quasi specifica peccati in esse moris. Et propter hanc 
diversam formalitatem S. Thomas addidit hunc articulum 
praecedenti, licet in re coincidere videatur, quia per idem 
formaliter vitium differt a peccato et peccatum a vitio, licet 
ex comparatione diversa ad idem contrarium, nempe ad vir- 
tutem, appareat differentia peccati a vitio quasi e radice et 

sub plena luce. Sicut ergo comparavit vitium cum virtute et 
cum radice virtutis, quae est natura rationalis (art. 1-2), ita 
modo comparat peccatum cum actu recto et cum virtute, 
quae est radix actus virtuosi (art. 4). 

Ut autem solutio difficultatis clarior appareat, operae 
pretium videtur quasdam distinctiones neccessarias prae 


oculis habere, ex quibus habebitur explicatio tituli et status 
quaestionis. 


71. Prima ergo distinctio ex parte peccati seu actus vitio- 
si est quod peccatum potest dupliciter considerari, scilicet 
secundum esse naturae vel psychologicum (= materialiter), 
ut est actus quidam, et secundum esse suum morale seu in 
esse moris (= formaliter); et hoc quidem modo loqui possu- 
mus aut de peccato mortali, aut de peccato veniali. 


Secunda distinctio est ex parte virtutis, quae iterum po- 
test dupliciter considerari, proportionaliter ad consideratio- 
nem duplicem peccati, nempe secundum esse suum psycho- 
logicum et quasi genericum habitus operativi, et secundum 
esse suum morale et propium et specificum, in quantum est 
virtus; et quidem in hoc sensu loqui possumus aut de virtute 
proprie dicta seu primaria et essentiali, quae directe est in 
categoria virtutis; aut de virtute large dicta et secundaria et 
potential!, et quasi accidentali vel reductive posita in cate- 
goria virtutis, ut v. gr., autrapelia. Sive autem uno sive alio 
modo sumatur virtus, ulterius loqui possumus de virtute ac- 
quisita vel naturali aut de virtute infusa vel supernatural!. 


Tertia denique distinctio est ex parte simultaneitatis seu 
coexsislentiae peccati cum virtute, quae pendet veluti e radice 
ex ratione contrarietatis, nam incompatibilitas in essendo 
est una ex proprietatibus vel conditionibus contrarietatis, 
quia in definitione contrariorum ponitur quod ab eodem 
subiecto se mutuo expellant. Consequenter distinctio contra- 
rietatis afficere etiam debet incompatibilitatem. Contrarie- 
tas autem, ut ex superioribus scimus, potest esse duplex: 

ala directa, immediata, formalis; alia indirecta, mediata, 
quasi materialis. Unde et incompatibilitas oppositorum eo- 
dem modo distingui poterit. 

Inde ergo apparet quod comparatio peccati seu actus vi- 
tiosi cum virtute potest fieri sub triplici respectu fundamen- 
tal: primo, generice seu materialiter prout peccatum dicit 
actum et virtus dicit habitum; secundo, specialiter, sumen- 
do peccatum ut actum malum ex una parte, et virtutem ac- 
quisitam ex alia parte; tertio, specialiter etiam, prout pecca- 
tum dicit actum malum, et virtus dicit virtutem infusam 
vel supernaturalem. 


SOLUTIO QUAESTIONIS 


72. conclusio prima: Peccatum, sub ratione generalissima 
actus, et virtus sub generica ratione habitus, non opponuntur 
contrarie, ideoque de se nullam dicunt incompatibilitatem. 


73. Probatur. Quae sunt in diverso praedicamento non 
opponuntur contrarie; quia contraria, per definitionem, 
sunt in eodem genere, saltem supremo; praedicamenta vero, 
etiam per definitionem, sunt in diverso genere supremo, eo 
quod sunt suprema rerum genera primo diversa. Atqui pec- 
catum, sub ratione generalissima actus, et virtus sub generi- 
ca ratione habitus, pertinent ad diversa praedicamenta, 
quia actus pertinet ad praedicamentum actionis; habitus 
autem, ad praedicamentum qualitatis. Ergo sub hac genera- 
li ratione, peccatum et virtus non opponuntur contrarie, et 
consequenter nullam dicunt incompatibilitatem. 


74. conclusio secunda: Peccatum, sub ratione propria 
actus mali, et virtus sub propria ratione habitus boni, oppo- 
nuntur contrarie, non quidem contrarietate directa et imme- 
diata, sed contrarietate indirecta et mediata. 

75. Probatur. Quae contrarie opponuntur secundum ali- 
quid sui, non autem secundum totum sui, opponuntur con- 
trarietate indirecta seu mediata seu imperfecta. Atqui actus 
malus et habitus bonus contrarie quidem opponuntur, at 
non secundum totum sui, sed secundum partem tantum; 
quia opponuntur sub ratione mali et sub ratione boni, non 
autem sub ratione actus et habitus. Ergo peccatum et virtus 
sub ratione propria actus mali et habitus boni, opponuntur 


contrarie contrarietate mediata et indirecta et imperfecta 
tantum 


76. Et inde sequitur corollarium: Ergo, absolute et abs- 
tracte loquendo, peccatum et virtus, etiam ut actus malus 
et habitus bonus, non sunt incompatibiles, ideoque simul 
exsistere possunt; eo vel magis quod virtus, cum sit habitus 
operativus rationalis, non necessario operatur sicut forma 
naturalis, sed libere, et potest cessare ab opere. Ideo ergo 
potest, absolute loquendo, dari virtus, et tamen homo agens 
operari opera quae non sunt virtutis, sed ei contraria, quin 
tamen necesse sit quod a vitio procedant. 


TI. conclusio tertia: Peccatum et actus virtuosus sunt 
directe et immediate contraria, ideoque sunt incompatibilia 
nec possunt simul exsistere in eodem subiecto. 


78. Probatur. Ita se habet peccatum ad actum virtuo- 
sum sicut se habet vitium ad virtutem, quia se habent ut 
bonum et malum in eodem genere vel praedicamento. Atqui 
vitium et virtus contrarie, et quidem directe, opponuntur, 
ut patet ex articulo primo. Ergo et peccatum et actus virtuo- 


sus. Unde merito S. Thomas ait: «Peccatum non potest si- 
mul esse cum actu virtutis»2. 


* S. Thomas, hic, ad 1. 
| S. Thomas, hic, ad | et 2. 

19. conclusio quarta: Peccatum veniale non contrariatur 
virtuti primariae infusae vel acquisitae, sed solum secundariae 
vel adiunctae seu accidentali, quando versantur circa eamdem 
materiam, ideoque, quantumcumque multiplicetur, potest si- 
mul cum illis simul exsistere, non vero cum istis. 


80. Probatur prima pars. Opposita quae non sunt circa 
idem non sunt contraria. Atqui peccatum veniale et virtus 
primaria seu essentialis, infusa vel acquisita, non sunt circa 
idem, quia virtus primaria seu principalis aut est circa fi- 
nem aut circa media essentialia et necessaria ad finem; pec- 
catum vero veniale non est proprie circa finem, sed circa 
media, et quidem non circa media essentialia vel necessaria, 
sed circa media accidentalia et contingentia, quae possunt 
adesse vel abesse salvo ordine ad finem. Ergo peccatum ve- 
niale et virtus primaria seu proprie dicta non opponuntur 
contrarie. 


81. Probatur secunda pars. Sunt autem quaedam virtu- 
tes secundariae et accidentales et adiunctae, ut eutrapelia 
et aliae similes, et tunc si circa eamdem materiam versetur 
peccatum veniale et multiplicetur, generare potest vitium 
contrarium, et consequenter expellere virtutem illam. 


82. conclusio quinta: Unum, imo et plura peccata morta- 
lia quae nondum causarunt habitum vitiosum in subiecto, 
possunt simul esse cum virtute naturali vel acquisita, etiam 
primaria vel essentiali. 


83. Probatur. Quod non contrariatur directe et 1mme- 
diate virtuti acquisitae neque in esse neque in fieri totali et 
adaequato, potest simul esse cum virtute acquisita. Atqui 
unum, imo plura peccata mortalia, non contrariantur direc- 
te et immediate virtuti acquisitae, neque in esse neque in 
fieri totali et adaequato. 

Non quidem in esse vel secundum se, quia, ut dictum est, 
virtus acquisita et peccatum mortale sunt in diverso praedi- 
camento secundum esse proprium utriusque; neque etiam in 
fieri totali et adaequato seu ex parte propriae causae efficientis 
totalis et adaequatae, quia causa efficiens totalis et adaequa- 
ta virtutis acquisitae est quidem actus, at non unus aut du- 
plex, sed multiplex et repetitus, ut vidimus in tractatu de 
habitibus, quaestione 51, articulo tertio, et quaestione 603, 
articulis primo et secundo; consequenter unus aut duplex 
actus peccati, dummodo nondum causaverit habitum vitii 


contrarii, non causát efficienter expulsionem virtutis acqui- 
sitae 1. 


54. conclusio sexta: Peccatum mortale nequit simul esse 
cum virtutibus infusis in esse virtutis; quaedam tamen peccata 


possunt simul esse cum quibusdam virtutibus infusis in esse 
habitus informis. 


85. Probatur prima pars. Quod directe contrariatur pro- 
priae et adaequatae causae vel principio virtutis infusae in 
esse virtutis, nequit simul esse cum virtute infusa in esse 
virtutis. Atqui quodlibet peccatum mortale contrariatur di- 
recte propriae et adaequatae causae vel principio virtutis 
infusae in esse virtutis, quia quodlibet peccatum mortale 
contrariatur directe amori divino, qui per gratiam suam 
causát virtutes infusas. Unde quodlibet peccatum mortale 
excludit caritatem, quae est forma omnium virtutum infusa- 


rum in esse virtutis; qua sublata, ceterae virtutes amittunt 
esse virtutis meritoriae. 


86. Probatur secunda pars. Sunt tamen quaedam virtu- 
tes infusae, ut fides et spes, quae in esse habitus informis 


| Cf. S. THOMAM, I-II, 63^2 ad 2; 83, | ad 2; De Veritate, 1, | ad 5; et ea 


quae supra diximus ad q. 53 de corruptione seu destructione habituum 
naturalium vel acquisitorum. 

remanere possunt cum quibusdam peccatis mortalibus, non 
tamen cum omnibus, quia nequeunt manere cum actibus 
directe oppositis motivo formali earum, et ista peccata sunt 
peccatum infidelitatis et desperationis. 

At de his magis ex professo in proprio loco, specialiter in 
I-II, q. 24, art. 12; et supra etiam tetigimus, q. 53, loquendo 
de corruptione habituum supematuralium seu infusorum. 


S III 
SOLVUNTUR DIFFICULTATES 


87. Obiectio prima. Quod contrariatur virtuti, nequit si- 
mul esse cum virtute in eodem subiecto. Atqui peccatum 
contrariatur virtuti. Ergo peccatum nequit esse simul cum 
virtute in eodem subiecto. 


86. Respondetur. Distinguo mai.: Quod directe et imme- 
diate contrariatur virtuti secundum se vel secundum pro- 
priam et adaequatam causam eius, nequit simul esse cum 
virtute in eodem subiecto, concedo; quod indirecte tantum 
et mediate contrariatur virtuti in seipsa vel in causa partiali 
et inadaequata eius, nequit simul esse cum virtute in eodem 
subiecto, nego. 

Contradistinguo min.: Peccatum contrariatur virtuti, pec- 
catum veniale, nego; mortale, subdistinguo: virtuti infusae, 
concedo; acquisitae, iterum subdistinguo: indirecte et ina- 
daequate, concedo; directe et adaequate, nego. 

Et nego consequens et consequentiam. 


89. Obiectio secunda. Quod est peius eo quod non potest 
esse simul cum virtute nequit esse simul cum virtute. Atqui 
peccatum est peius eo quod nequit esse simul cum virtute, 
quia est peius vitio, quod nequit esse simul cum virtute. 
Ergo peccatum nequit esse simul cum virtute. 


C72 

90. Respondetur. Distinguo mai.: Quod est peius, ceteris 
paribus, nempe pari contrarietate in esse entis, concedo: ce- 
teris non paribus, nego. 

Concedo rnin. et nego consequens et consequentiam. 

Ratio est, quia contrarietas et incompatibilitas, non est 
per se primo boni et mali, sed entis et non entis, et ideo non 


primo et per se iudicatur secundum bonum et malum, sed 
secundum rationem entis. 


9]. Obiectio tertia. Ita se habet peccatum morale ad ha- 
bitum virtutis sicut peccatum physicum seu naturale ad for- 
mam naturalem perfectam. Atqui peccatum naturale nequit 
simul esse cum forma naturali perfecta. Ergo neque pecca- 


tum morale potest simul esse cum forma morali perfecta, 
quae est habitus virtutis. 


92. Respondetur. Distinguo mai.: Ita se habet peccatum 
morale ad habitum virtutis sicut peccatum physicum seu 
naturale ad formam naturalem perfectam, analogice seu 
quantum ad aliqua tantum, concedo: univoce seu quantum 
ad omnia, nego. 

Concedo min. et nego consequens et consequentiam. 

Ratio solutionis est, quia sicut forma naturalis perfecta 
est principium rectae operationis naturae, ita etiam forma 
moralis perfecta, quae est habitus virtutis, est principium 
operationis moralis perfectae. At haec similitudo non se te- 
net quantum ad omnia, quia forma naturalis naturaliter et 
necessario operatur semper et continuo, et ideo non compa- 
titur simul, ratione huius actualitatis, actum contrarium; 
sed forma moralis, quae est habitus, libere operatur et 1deo 
potest operari et non operari, neque semper et continuo est 
in actu secundo, et ideo permittere potest actus contrarios. 

Ex dictis in hoc articulo sequitur peccatum mortale, ra- 
tione sua propria, contrarian directe ipsi legi. Nam pecca- 
tum mortale directe contrariatur actui virtutum, ut patet et 
probatum est. Atqui lex est de actu virtutum sicut de pro- 

prio obiecto vel materia * immo et ipsa lex est actus quidam 
prudentiae. Ergo omne peccatum mortale, eo quod est con- 
tra actum virtutis seu bonum, est contra ipsam legem, et 
quidem contra legem naturalem2, et per consequens, theolo- 
gice loquendo, contra legem aeternam. 


Ar. 5.-Utrum in quolibet peccato sit aliquis actus 


93. In hoc articulo considerat S. Thomas peccatum in 
esse suo psychologico, et quaerit utrum omne peccatum sit 
necessario aliquis actus positivus seu effectus. Videtur enim 
sequi ex articulis tertio et quarto quod ita esse debeat; et 
tamen dicuntur etiam peccata omissiones, quae videntur 
esse non-actus. Unde S. Thomas initio corporis articuli mo- 
net «quod quaestio ista principaliter movetur propter pec- 
catum omissionis, de quo aliqui diversimode opinantur». 

Et mirum est quantum de hoc peccato omissionis —quod 
videtur esse veluti contradictio in adiecto, eo quod pecca- 
tum nominat actum, omissio autem nominare videtur remo- 
tionem aut negationem actus— disputaverint theologi, tum 
tempore S. Thomae, tum praesertim post saeculum XVI, ita 
ut videantur theologi quidam peccare peccato commissionis 
nimis longe loquentes de peccato omissionis. Ita Alexander 
Halensis habet unum integrum titulum de peccato omissio- 
nis3, postea loannes a S. Thoma longam habet hac de re 
dissertationem4, et praesertim Salmanticenses$, et Godoy(0, 
et alii ut Suarez et Vazquez. 


| Cf. S. Thomam, I-II, 92, 1; 94, 3. 
2 I-I, 94, 3. 
3 Alexander Halensis, Summa Theol., II P. II libri, nn. 327-345, edit, 
cit., t. III, pp. 333-353. 
loannes a S. Thoma, Cursus Theologicus, in I-II, q. 6, disp. 3, art. 3, 
edit, cit., pp. 189-200. 
3 Salmanticenses, De vitiis et peccatis, disp. 5 per totam, edit, cit., t. 


VIL, pp. 65-122. 
Godoy, In I-II, de vitiis et peccatis, disp. 21-24, edit, cit., pp. 96-129. 

Ergo tempore S. Thomae erat duplex opinio circa hoc: 
«Quidam enim dicunt quod in omni peccato omissionis est 
aliquis actus (positivus) vel interior vel exterior...»; «ali 
vero dicunt quod in peccato omissionis non requiritur ali- 
quis actus (positivus); ipsum enim non facere quod quis face- 
re tenetur, peccatum est»l. Itaque secundum primam opi- 
nionem, in omni peccato, necessario est aliquis actus positi- 
vus, interior vel exterior; secundum aliam vero, non in omni 
peccato debet necessario dari actus positivus, exterior vel 
interior, sed ipsa remotio vel omissio actus dicitur pecca- 
tum, ideoque appellatur peccatum omuissionis. 

Notat autem S. Albertus Magnus quod prima opinio est 
celebrior et probabilior suo tempore, quamuis quidam alii 
secundam opinionem docuerunt. «Secundum probabiliorem 
opinionem doctorum-ait-nullum est peccatum omissionis 
quod non habet aliquem actum...; omittere enim id de quo 
numquam est cogitatio nec voluntas, est privatio pura, et 
non dicit aliquid quod sit a nobis. Unde omissio fit duobus 
modis, scilicet cum, tempore omissionis, voluntas est de con- 
trario, sicut in tempore necessitatis non subveniens miseris, 
non vult subvenire, et velle non-subvenire dicit actum (posi- 
tium) voluntatis, et gratia huius efficitur peccatum, concu- 
pitum contra legem Dei. Licet autem haec opinio sit cele- 
brior, tamen alii sunt quid dicunt quod «dictum et factum...» 
accipitur communiter ad dictum et non dictum secundum 
legem, et ad factum et non factum secundum legem. 

Secundus modus (omissionis) est, cum ante tempus imple- 
tionis mandati, vult (positive) aliquid quod non potest stare 
cum impletione mandati; ut ille qui tenetur surgere ad ma- 
tutinas, ante tempus surgendi vult (positive) se inebriare aut 

nimis inordinate vigilare, cum qua voluntate non potest esse 
impletio debiti, scilicet quod surgat ad matutinas»2. 


| S. Thomas, hic. 


| S. Albertl1s Magnus, // Sent., dist. 35, art. 3, definitione prima, ad 2, 
edit, cit., t. 27, p. 565a. 

Contra hanc tamen explicationem statim surgit difficul- 
tas, quia tunc vel omne peccatum est omissio vel nullum, 
quia in omni peccato est omissio actus debiti, qui est actus 
virtuosus; et in omni peccato est simul aliquis actus positi- 
vus, secundum dicta. Unde idem S. Doctor prosequitur: «Si 
autem quaeritur circa hoc, quare vocatur omissio, cum 
omne peccatum, omissio aliqua sit, dicendum quod ideo 
vocatur omissio, quia omittit actum (positivum) qui est in 
praecepto, licet alio actu (positivio) committat» hanc omis- 
sionem * 

S. Thomas autem qui in Sententiis fortiter adhaeret se- 
cundae opinioni minus celebri, mitius postea loquitur sive 
in Quaestionibus Disputatis De malo3, sive etiam in hoc ar- 
üculo praesenti, concedens primam opinionem aliquo modo 
veritatem habere; unde utramque opinionem ad concor- 
diam reducit, inclinans tamen magis ad secundam. 

Neque pro S. Doctore in hoc loco poterat esse magna 
difficultas solvendi hanc difficultatem, quia tota solutio 
huius quaestionis particularis de peccato omissionis pendet 
ex solutione generali ad hanc quaestionem, quam supra agi- 
taverat in tractatu de actibus humanis psychologice consi- 
deratis, nempe «utrum voluntarium possit esse absque omni 
actu» positivo4. Quia enim ad rationem veri peccati requiri- 
tur et sufficit quod sit voluntarium, si simplex omissio actus 
potest esse voluntaria absque actu positivo, consequenter et 
dari potest peccatum absque omni actu positivo. 


04. Atqui revera et simpliciter loquendo, dari potest ve- 
rum voluntarium absque omni actu, quia non solum potest 
esse voluntarium agere, et agere hoc vel illud, sed etiam non 
agere, cum hoc pertineat ad libertatem exercitii; et similiter 


Ibidem. 

S. Thomas, 77 Sent., dist. 35, art. 3. 
De malo, 2, 1. 

1-11,6,3. 

velle et non velle. Ergo omissio totalis cuiuscumque actus 
sive eliciti sive imperati seu interioris et exterioris, est in 
nostra potestate et potest esse voluntaria. Unde et experi- 
mur nos posse velle et velle nolle et nolle velle aut agere; 
debere velle aut agere; non velle aut non agere. Unde appa- 
ret quod, ante omissionem voluntariam actus eliciti vel im- 
perati concrete sumpti, debuit esse aliquis alius actus positi- 
vus intellectus aut voluntatis, qui est causa per accidens 
omissionis huiusmodi. 

Quae autem sunt per accidens et extra ipsam essentiam 
rei, non sunt de eius definitione, quia «iudicium de rebus 
dandum est secundum illud quod est per se et non secun- 
dum illud quod est per accidens; unde verius dici potest 
quod aliquod peccatum possit esse absque omni actu» 

Alioquin, ut optime arguit S. Doctor, si ea quae sunt per 
accidens causa omissionis deberent poni in definitione et es- 
sentia omissionis, eodem iure «ad essentiam aliorum pecca- 
torum actualium (commissionis) pertinerent actus et occa- 
siones circumstantes»1. 

Et vere peccatum omissionis reducitur ad categoriam pec- 
cati actualis, licet per se non consistat in aliquo actu positi- 
vo, quia peccatum omissionis opponitur privative peccato 
commissionis; «opposita autem reducuntur ad idem genus, 
in quo, vel utrumque est per se (quid positivum), ut patet in 
privatione et habitu et affirmatione et negatione3. Est ergo 
in genere peccati actualis reductive et indirecte, eo modo 
quo indirecte et reductive est in genere voluntarii eliciti vel 
imperati. 

Et quia peccatum directe contrariatur actibus virtutum 
de quibus sunt praecepta affirmativa, sicut et de actibus 
vitiorum sunt praecepta negativa seu prohibentia, ideo de- 
bet dici quod tam peccatum commissionis quam omissionis 


| Hic. 
2 Ibidem. 
II Sent., dist. 35, an. 3 ad 1. 

contrariantur praeceptis legis ideoque et ipsi legi, nempe 
peccatum commissionis praeceptis negativis; peccatum 
vero omissionis praeceptis affirmativis. Ex quo patet quod, 
quia praecepta et peccata contraria sunt, ideo et contrario 
modo se habent ad invicem, nempe peccatum commissionis 
per modum affirmationis seu positionis; peccatum vero 
omissionis, per modum negationis vel remotionis. Unde vere 
se habent ad invicem sicut affirmatio et negatio de eodem, 
ideoque ut opposita et ad idem genus reducta. 

Apparet ergo ex hoc quod tota quaestio praesens reduci- 
tur ad psychologiam actus humani seu voluntarii quatenus 
potest esse peccaminosus. 


Art. 6.-Utrum convenienter definiatur peccatum esse 
«dictum vel factum vel concupitum contra legem aeternam» 


IUSTIFICATUR DEFINITIO PECCATI 


95. Ut ex dictis apparet, in hoc articulo S. Thomas con- 
cludit definitionem realem peccati actualis mortalis, et inde 
consequenter ostendit bonitatem seu convenientiam defini- 
tionis celeberrimae datae ab Augustino, quae in titulo arti- 
culi habetur. 

Concluditur ex dictis articulo quarto et quinto quod pec- 
catum mortale actuale est essentialiter «actus humanus 
malus». 

Dicitur «actus humanus» quasi genus, idest actus volun- 
tarius perfectus seu perfecte deliberatus, procedens a princi- 
pio intrinseco seu a voluntate cum perfecta cognitione finis; 
in quo quidem ex una parte convenit cum actu virtutis et 
differt ab habitu morali, tum virtutis tum vitii, qui est in 
alio praedicamento (art. 5). 

Additur autem «malus», quasi differentia specifica mora- 
lis, qua nempe differt essentialiter ab actu virtutis, qui est 
actus bonus seu rectus (art. 4). 

Illa enim est vera definitio peccati mortalis actualis qua 
includitur propria constitutio essentialis peccati in esse mo- 
rali seu humano eiusque differentia essentialis a ceteris 
quae ad moralitatem humanam spectant. Atqui utrumque 
habetur in praedicta definitione. 

Constitutio essentialis eius 1ncluditur, quia peccatum hu- 
manum est esentialiter quid malum et quidem spectat ad 
categoriam actus seu actionis et pertinet essentialiter ad or- 
dinem moralem. Ad ordinem moralem trahitur per hoc 
quod dicit «humanus»; ad categoriam actionis, per hoc 
quod additur «actus»; ad genus mali, per hoc quod subditur 
«malus». 

Includitur etiam in his differentia eius essentialis a ceteris 
quae spectant ad ordinem moralem humanum. Nam in ordi- 
ne morali humano, ultra peccatum, adest actus bonus et 
habitus virtutis et habitus vitii. Atqui in praedicta formula 
optime exprimitur differentia haec ab his tribus: ab habitu 
quidem vitii et virtutis per hoc quod dicitur «actus»; ab 
actu etiam bono seu virtuoso, per hoc quod additur «ma- 
lus». Convenientia autem in eodem genere morali horum 
quatuor, nempe virtutis, vitii, actus boni et peccati, per hoc 
quod dicitur «humanus», nempe perfecte voluntarius et de- 
liberatus. 

Et inde sequitur statim bonitas seu convenientia defini- 
tionis augustinianae de peccato, quia est aequivalens defini- 
tioni traditae: nam in hoc quod dicitur «factum vel dictum 
vel concupitum aliquid» indicatur «actus humanus» elicitus 

vel imperatus; quia «concupitum» est actus voluntarius eli- 
citus; «dictum vel factum» est actus 1mperatus seu exterior; 
cum vero additur «contra legem aeternam» idem est ac si 
dicatur «malus», quia malitia moralis pendet formaliter a 
contrarietate seu disconformitate cum regula seu mensura 
morum, quae maxime et primo est lex aeterna, ut dictum 
est supra, quaestione 19, articulo 4. Formula ergo augusti- 
niana eadem est ac haec: actus voluntarius contrarius legi 
aeternae, quae quidem aequivalet huic: actus humanus seu 

voluntarius malus. Apparet igitur bonitas seu convenientia 
definitionis augustinianae per reductionem seu aequipo- 
llentiam cum definitione venata in articulis 4-5, et inde 
conclusa. 


96. Directe autem considerando hanc formulam Augus- 
tini, dicere debemus duo: primum, quod S. Augustinus in- 
tentionem habuit dandi definitionem generalem peccati; se- 
cundum, hanc Augustini definitionem esse optimam. 


97. a) Intentio Augustini apparet ex toto contextu, ex 
quo desumpta sunt ista verba; quae quidem, ut constat, ope- 
rae pretium erit ea transcribere, eo vel magis quod, ut citari 
solent, non sunt in textu, quamvis S. Thomas exacte ea refe- 
rat supra, quaestione 19, articulo 4, argumento sed contra. 

Ergo S. Doctor intentionem suam aperit quando ait: 
«Quapropter, ne in quaeque laudanda vel vituperanda, ac- 
cusanda vel defendenda, coercenda vel relaxanda, damnan- 
da vel absolvenda, appetenda vel vitanda, temere irruamus, 
in quibus omnibus peccata seu recta facta versantur, prius 
quid sit peccatum considerare debemus...» * 

Et statim prosequitur, quasi concludens: «ergo peccatum 
est factum vel dictum vel concupitum aliquid contra aeter- 
nam legem»1. 

Consequenter autem exponit terminos definitionis huius, 
explicans quid intelligat per legem aeternam et per alia ver- 
ba quae posuit; unde subdit: «Lex vero aeterna est ratio divi- 
na vel voluntas Dei, ordinem naturalem conservari iubens, 
perturbare vetans. 

Quisnam igitur sit in homine naturalis ordo, quaerendum 
est. Constat enim homo ex anima et corpore, sed hoc et pe- 
cus. Nulli autem dubium est animam corpori, naturali ordi- 
ne, praeponendam. 


| S. Augustinus, Contra Faustum, Lib. XXII, cap. 26, ML, 42, 418. 
à Ibidem, cap. 27, ML. 42, 418. 

Verum animae hominis, inest ratio, quae pecori non 
inest: proinde, sicut anima corpori, ita ipsius animae ratio 
ceteris eius partibus, quae habent et bestiae, naturae lege 
praeponitur; inque ipsa ratione, quae partim contemplativa 
est, partim activa, procul dubio contemplativa praecellit', 1n 
hac enim et imago Dei est, qua per fidem ad speciem refor- 
mamur. 

Actio itaque rationalis contemplationi rationali debet 
obedire, sive per fidem imperanti, sicuti est quando peregri- 
namur a Domino, sive per speciem, quod erit cum similes ei 
erimus, quoniam videbimus eum sicuti est...» °. 

«Quapropter hominis actio serviens fidei servienti Deo, 
refrenat omnes mortales delectationes et eas coercet ad na- 
turalem modum, meliora inferioribus, ordinata dilectione, 
praeponens. Si enim nihil delectaret illicitum, nemo pecca- 
ret; peccat ergo qui delectationem illicit: relaxat potius 
quam refrenat. Est autem illicitum quod lex illa prohibet, 
qua naturalis ordo servatur...»2. 


98. b) Haec Augustini definitio est optima. Illa definitio 
peccati mortalis actualis est optima quae facta est secun- 
dum omnes regulas bonae definitionis. Atqui definitio Au- 
gustini de peccato actuali mortali facta est secundum omnes 
regulas bonae definitionis. Ergo definitio Augustini de pec- 
cato actuali morali est optima. 

Minor, ubi unice stat difficultas, sic ostenditur. Bona de- 
finitio debet esse facta: 1) ex genere proximo et differentia 
ultima; 2) debet esse adaequata seu convertibilis cum defi- 
nito; 3) debet esse clara, idest clarior definito; 4) debet 
esse ordinata secundum partes eius. Atqui istae omnes con- 
ditiones cumulative conveniunt definitioni augustinianae. 


Ibidem, cap. 27, ML. 42, 418. 
] Ibidem, cap. 28, ML. 42, 419. 

99. 1) Est facta ex genere proximo et differentia ultima, 
prout in moralibus haberi possunt. Nam quasi genus proxi- 
mum peccati actualis est elementum commune omni actui 
morali, scilicet bono actui seu virtutis, malo actui seu vitii 
et indifferenti, quae sunt species moralitatis, ut patet ex dic- 
tis supra, quaestione 18, articulis 1-9; hoc autem commune 
elementum est actus humanus seu voluntarius, sive exterior 
seu imperatus, sive interior seu elicitus; et hoc indicant ver- 
ba Augustini, non copulative sed disiunctive posita, nempe 
«factum» vel «dictum» (actus exterior) vel «concupitum» 
(actus interior seu elicitus), et quidem in tota sua generalita- 
te, quod indicat verum «aliquid». 

Differentia autem ultima est qua actus iste humanus seu 
voluntarius distinguitur specifice in bonum et malum et 1n- 
differentem, quod quidem perfectissime indicatur per illa 
verba: «contra legem aeternam», quia regula prima morali- 
tatis ex qua primo sumitur haec differentia bonitatis et ma- 
litiae est ratio Dei, quae est lex aeterna 

Unde S. Thomas optime scribit: «Sicut aliquando utimur 
non veris differentiis loco verarum, propter earum occul- 
tationem, ut in I Post, dicitur, ita etiam loco veri generis po- 
test poni aliquid per quod genus magis innotescat, et sic 
Augustinus, intendens magis plane quam artificialiter loqui, 
genus peccati, quod est operatio (actus humanus), per istam 
circumloquutionem "dictum vel factum vel concupitum" 
significavit»2. 

Aliis verbis: in hac Augustini definitione adest simul ele- 
mentum quasi constitutivum peccati, nempe elementum 
materiale vel psychologicum, idest substantia actus humani 
seu voluntarii (factum vel dictum vel concupitum), ex quo 
sumitur quasi genus, quia genus sumitur a materia vel qua- 
s materia; et elementum quasi formale vel morale, scilicet 


| Cf. S. Thomam, I-II, 19, 4. 
2 S. Thomas, // Sent., dist. 35, art. 3 ad 3. 

ratio mali, nempe deviatio a lege seu regula suprema huma- 
norum actuum (contra legem aeternam), ex qua sumitur 
quasi differentia specifica, quia differentia sumitur a forma 
vel quasi forma. Constat ergo fundamentaliter seu ex quasi 
materia et quasi forma quod definitio Augustini fit secun- 
dum genus proximum et ultimam differentiam. 


100. 2) Est definitio adaequata seu convertibilis cum de- 
finito, quatenus convenit omni, soli, semper et conversim 
peccato actuali mortali et quidem commissionis directe, re- 
ductive autem etiam omissionis. Nam omne peccatum ac- 
tuale mortale est actus quidam vel omissio actus voluntarii 
interioris vel exterioris contra legem aeternam seu regulam 
propriam moralitatis theologicae; et vicissim omne factum 
vel dictum vel concupitum contra legem aeternam est pec- 
catum actuale mortale et quidem commissionis, et conse- 
quenter omissionis contrariae. 

Unde, ut supra indicavimus, generatim magni scholasti- 


ci communiter admittunt hac definitione Augustini solum 
definiri peccatum actuale mortale. 


101. 3) Est definitio clara, quia, ut S. Thomas notatil, 
loco dicendi: actus humanus seu actus voluntarius, dixit: 
factum vel dictum vel concupitum aliquid, «intendens ma- 
gis plane quam artificialiter loqui», quia clarius homines in- 
telligunt significationem facti vel dicti vel concupiti quam 
voluntarii. Unde et in enumeratione horum modorum pec- 
cati actualis mortalis, incoepit a clariori et manifestiori et 
sic inde usque ad peccatum occultum, nempe incoepit a pec- 
cato operis et inde procedit ad peccatum oris ut concludat 
in peccato cordis. Est ergo gradatio quaedam in enumera- 
tione Augustini contraria graduation! quae habetur in cita- 
tone textus eius apud Scholasticos. Scholatici enim ita ci- 
tant textum: dictum vel factum vel concupitum, quod per- 


S. Thomas, ZI Sent., dist. 35, art. 3 ad 3. 

turbat graduationem; Augustinus vero dixit: factum vel dic- 
tum vel concupitum aliquid; melius autem citassent dicen- 
do: concupitum vel dictum vel factum, ut esset peccatum 
cordis, oris et operis. 


102. 4) Est definitio ordinata, sive consideremus partes 
principales inter se, sive etiam particulas utriusque partis 
principalis. Ordo enim inter partes definitionis debet esse 
talis ut quasi genus vel materia ponatur prius, ac deinde 
quasi differentia vel forma, sicut commune prius intelligitur 
quam proprium. lam vero ita factum est in hac formula Au- 
gustini, quia priora verba: factum vel dictum vel concupitum 
aliquid, sunt quasi genus proximum seu elementum commu- 
ne; posteriora vero, scilicet contra legem aeternam, sunt qua- 
si differentia specifica seu elementum differentiale. 

Et idem apparet si singula verba utriusque partis inter se 
comparentur. Nam in priori parte datur ordinatio secun- 
dum maiorem ad minorem claritatem, ut paulo ante nota- 
tum est, ita ut dicat: factum, vel dictum vel concupitum 
aliquid, potius quam ordine inverso, qui oscurior esset. In 
secunda etiam habetur graduatio inter diversa: legem et ae- 
ternam. Nam omne peccatum est contra aliquam legem vel 
regulam, etiam in ordine mere philosophico; quando vero 
dicitur: aeternam, iam fit consideratio theologica, quatenus 
lex aeterna, quae est ratio Deio, continet formaliter eminen- 
ter omnes leges 1ustas naturales et supematurales, divinas 
et humanas, ita ut nihil eam praeterfugiat. 

Adest et alia consideratio: priora verba continent quasi 
elementum materiale peccati, et 1deo in significatione huius 
elementi materialis fit graduatio ab imperfecto ad perfec- 
tum et ab exteriori ad interius et ab imperato ad elicitum, 
prout exigit ordo causae quasi materialis; posteriora vero 
verba nempe «contra legem aeternam», continent elemen- 
tum quasi formale peccati, et ideo 1sta duo verba ordinantur 
inter se secundum ordinem causae formalis, quae procedit 
a perfectiori ad minus perfectum; et ideo valde profunde 

S. Augustinus non dixit: contra legem aeternam, sed potius 
contra aeternam legem, quia perfectior est lex ut aeterna 


quam ut lex, sicut perfectius est Ens Primum vel Subsistens 
quam ens commune. 


103. Bonitas insuper istius definitionis augustinianae 
comprobari etiam potest duplici consideratione: primo ex 
eo quod ceterae omnes definitiones vel descriptiones quae a 
theologis circumferuntur de peccato, reducuntur ad istam; 
secundo, ex eo quod continet omnia et singula elementa 


quae theologi moderni communiter requirunt ad rationem 
peccati actualis mortalis. 


a) Inter multiplices formulas Patrum, quae antiqui theo- 
logi colligebant et examinabant —ut enim supra dixi, S. Bo- 
naventura viginti collegit— satis nobis erit tres 1stas nomi- 
nare: Ambrosius definiebat peccatum «praevaricatio legis di- 
vinae et coelestium inobedientia mandatorum»; Augustinus 
autem: «uti fruendis et frui utentis», seu etiam: «spreto in- 
commutabili bono, rebus commutabilibus adhaerere». Patet 
autem evidenter quod omnes istae formulae reducuntur ad 
praedictam formulam Augustini. 

Et idem dic de formula quam proponere solent quidam 


casuistae moderni, scilicet «libera transgressio legis divinae», 
quae revera in idem redit. 


b) Moderni theologi moralistae solent dicere quod, ad 
hoc ut habeatur peccatum mortale, requiruntur cumulative 
tria: plena libertas, perfecta cognitio seu advertentia, mate- 
ria gravis, scilicet materia prohibita praecepto gravi. Haec 
autem tria constat contineri in definitione Augustini. Duo 
priora in verbis: factum vel dictum vel concupitm aliquid; 


tertium autem in verbis: contra aeternam legem, ut conside- 
ranti facile patet. 

SOLVUNTUR DIFFICULTATES 


104. Obiectiones ita ordinantur ut duae primae sint 
contra primam partem definitionis; tres autem reliquae 
contra secundam, et omnes procedunt ex hoc quod in aliquo 
non servantur leges bonae definitionis. 


105. Obiectio prima. In hac definitione male ponuntur 
ila verba: «factum vel dictum vel concupitum aliquid». 
Nam omnis bona definitio debet esse adaequata definito seu 
convertibilis cum definito, ita ut omni, soli et semper conve- 
niat definito. Atqui haec definitio non est adaequata seu 
convertibilis cum definito, quia non convenit omni peccato 
actuali mortali, cum non conveniat peccato omissionis, 
quod est non factum vel non dictum vel non concupitum. 
Ergo haec peccati definitio non est bona. 


106. Respondetur. Concedo mai.; distinguo min.: Haec 
definitio non convenit peccato actuali mortali omissionis, 
directe et per se primo, concedo; reductive et secundario, 
nego. 

Et nego cosequens et consequentiam. 

Proprie et directe est definibile id quod positivum est; 
quod autem se habet per modum negationis vel remotionis 
est solum definibile indirecte et reductive; et hoc ideo quia 
unumquodque est hoc modo definibile quo est cognoscibile: 
negativa autem aut privativa non sunt cognoscibilia nisi per 
positiva et affirmativa eis contraria; ad quae cognoscibiliter 
reducuntur. Quia ergo peccatum omissionis est negatio vel 
remotio actus positivi, mirum non est quod nequeat cognos- 
ci et definiri nisi per peccatum commissionis cui opponitur. 
Unde ex hoc ipso quod ei non convenit definitio Augustini 
directe et proprie, sed solum indirecte et reductive, sequitur 
quod illa definitio est optima; quia illa est optima definitio 

quae optime respondet definibili prout definibile est. Quod 
si responderet directe et proprie peccato omissionis, ut con- 
tendit obiiciens, definitio iam non esset bona, quia non res- 
ponderet defibibilitati eius. 

Optime autem respondet S. Thomas ex ipso Augustino 
quod sicut genitum et ingenitum reducuntur ad idem genus 
relationis, ita dictum et non dictum, factum et non factum, 
concupitum et non concupitum, ad idem genus voluntarii, 
sicut et universaliter affirmatio et negatio —quae contrariae 
sunt— ad idem genus reducuntur. 


107. Obiectio secunda. Bona definitio debet esse brevis 
seu non redundans. Atqui ista definitio Augustini est redun- 
dans, quia peccatum actuale consistit in hoc quod sit volun- 
tarium directum vel indirectum, et ideo sufficit dicere quod 
peccatum est «voluntarium aliquid» seu «concupitum»; et 
inutiliter adduntur illa verba: «factum vel dictum». Ergo 
haec Augustini definitio non est bona. 


108. Respondetur. Concedo mai. et min. et conclusionem, 
si loquamur in toto rigore artis definiendi. Unde S. Thomas 
ipse in Sententiis concedit S. Augustinum minus artificiose 
locutum fuissel. Tamen, quia inter regulas definiendi adest 
etiam illa, scilicet quod sit clara seu plana, potius voluit Au- 
gustinus favere claritati quam brevitati, eo quod claritas 
principalior est in definiendo. «Augustinus —inquit S. Tho- 
mas— intendens magis plane quam artificialiter loqui, genus 
peccati, quod est operatio per istam circumlocutionem «dic- 
tum vel factum vel concupitum», significavit»2. Ultra hoc 
autem adsunt aliae tres rationes cur Augustinus per ista tria 
significaret distinctive actum peccati: 

Prima est absoluta et simpliciter, quam dat S. Thomas in 
hac responsione ad 2. Nam revera, non solum actus inte- 

rior seu elicitus est capax moralitatis specificae seu essen- 
tialis, idest bonitatis et malitiae, sed etiam actus exterior 
seu imperatus, et quidem, licet cum dependentia intrinseca 
ab actu interiori, non tamen per meram denominationem 
extrinsecam, sed per veram et propriam quamdam ratio- 
nem, ut dictum est supra, quaestione 19 et 20, et apparebit 
deinde quaestione 74. Et ideo, ut concludit S. Doctor, 
obiective loquendo «necesse fuit quod in definitione pecca- 
ti poneretur etiam aliquid pertinens ad exteriores actus». 
Eo vel magis quod haec posuit Augustinus non copulative, 
sed disjunctive, ut indicaret quod actus exteriores habent 
moralitatem quandam propriam et essentialem secundum 
se. Unde non sat erat ponere: «concupitum», prout stat pro 
actu interiori seu elicito, quia tunc esset definitio diminu- 
ta. Unice autem potuisset dici: «actus humanus» seu «ac- 
tus voluntarius» in genere, prout sub se continet in poten- 
tia actum interiorem et actum exteriorem, nullum tamen 
actu explicite continens. 

Unde responderi potest ad obiectionem negando mino- 
rem. esset enim redundans si Augustinus posuisset verba illa 
copulative, non vero ut iacent, nempe disiunctive, quia tunc 
ponit speciem voluntarii pro genere, utpote clariorem et ta- 
men aequipollentem; si autem posuisset solum «concupi- 
tum» esset diminuta. Et ideo oportuit explicite ea ponere 
veluti membra analogica et non penitus univoca neque ana- 
logica per meram denominationem extrinsecam. 

Secunda et tertia ratio est relativa ad alios homines quibus 
loquebatur Augustinus. Nam loquens christianis et catholi- 
cis, debebat eis exponere doctrinam Scripturae circa pecca- 
tum, in qua tria haec ut peccata enumerantur; loquens vero 
iudaeis et haereticis, debebat eorum errores confutare qui ne- 
gabant actum interiorem aut exteriorem esse peccatum. En 
quomodo eas exprimit Medina: «Sed quaeret rursus theolo- 
gus: quid est quod D. Augustinus, definiendo peccatum, dis- 
tincte posuit illa tria: factum, dictum, concupitum? Nonne 
sat erat dicere esse: actum contra legem Dei? 

Certe, id fecit Augustinus causa explicandi Scripturas, 
quibus docemur quod non solum facto peccant homines, sed 
et dicto et concupiscentia citra factum. De male factis qui- 
dem nullum est dubium. De concupiscentia vero cordis quod 
sit peccatum, clare demonstrat nonum et decimum manda- 
tum Decalogi; illud quoque Apostoli: concupiscentiam nes- 
ciebam —scilicet esse peccatum— nisi lex diceret: non con- 
cupisces; quibus addit Salvator: quicumque viderit mulie- 
rem ad concupiscendum eam, 1am moechatus est in corde 
suo. Quod vero verbo peccamus, etiam hoc certum est ex 
secundo et octavo mandato Decalogi, et ex doctrina Salvato- 
ris dicentis: qui dixerit fratri suo racca, reus erit concilio; 
qui autem dixerit fatue, reus erit gehennae ignis». 

Praeterea «Augustinus in definitione peccati duos errores 
confutavit: alterum, eorum hominum qui dicunt actum ani- 
mi internum non esse peccatum, in quo errore detinebantur 
ludaei; Josephus namque reprehendit graviter Polibium his- 
toriographum, eo quod Antiochum illustrem peccasse testa- 
tur ob id quod voluit templum Dianae devastare, quod Jo- 
sephus absurdum dictu definit, quia desiderium quod opere 
non completur, peccatum non esset; alterum etiam errorem 


illorum qui asseverant actum tantum interiorem esse pecca- 
tum coram Deo»l. 


109. Obiectio tertia. Insuper, male ponuntur in hac Au- 
gustini definitione verba «contra legem aeternam». Primo 
quidem quia ista verba non indicant id quod per se primo 
spectat ad rationem peccati. Nam in definitione essentiali 
peccati debet poni id quod per se primo complet rationem 
peccati. Atqui per se primo complet rationem peccati aver- 
sio seu recessus a fine potius quam aversio seu recessus a 
lege; nam ratio propria peccati per se primo completur ra- 
tione mali; malum autem, sicut et bonum ei contrarium, 
per se primo dicitur respectu finis, et ideo definitur per hoc 


B. Medina, h. L, edit. cit.. p. 483. 

quod sit recessus seu aversio a debito fine. Ergo in definitio- 
ne peccati debuisset poni: contra finem, potius quam con- 
tram legem. 


110. Respondetur. Concedo mai.; nego min. et conclu- 
sionem. 

Nam alia est ratio mali in communi et alia ratio mali in 
actibus et motibus, quae est proprie loquendo ratio peccati. 
Ratio quidem communis mali est recessus seu defectus a 
proprio et debito fine, qui est ipsa perfectio naturae in qua 
malum est. Ratio autem mali in actibus et motibus dicit 
relationem ad duo, nempe ad ipsum terminum vel finem 
propter quem est motus vel actus, et ad regulam vel mensu- 
ram seu viam per quam ad finem ordinatur; et per prius et 
formalius definitur ratio mali in peccato seu in motu per 
hoc quod declinet a regula motus ad quam per hoc quod 
decidat a fine, quia hoc consequitur ad declinationem a re- 
gula. Recolantur ea quae supra diximus de significatione 
propria et stricta nominis «peccatum» ex S. Doctore in De 
malo, q. 2, art. 1, et quae dicit idem S. Thomas in I-II, q. 21, 
art. 1-2. Nam peccatum formaliter, cum sit motus vel ordo 
quidam, est potius deviatio ab ordine debito ad finem debi- 
tum quam deviatio ab ipso fine debito. 

S. Thomas tamen aliter respondet hoc in loco, nam distin- 
guit min.: Per se primo complet rationem peccati aversio a 
fine potius quam aversio a lege, humana vel positiva, conce- 
do; aeterna et divina, nego. 

Nam lex aeterna non est de mediis tantum ad finem, si- 
cut sunt leges positivae humanae, sed est de mediis et de 
fine, et quidem principaliter de ipso fine ultimo, quatenus 
lex aeterna primo et principaliter ordinat hominem ad ulti- 
mum finem et ex consequenti ad media. Unde in aversione 
a lege aeterna, includitur etiam aversio a fine ultimo, et om- 
nes aliae aversiones vel deordinationes. 

Sed prima responsio melior est, licet una non opponatur 
alii. 

111. Obiectio quarta, quae est instantia praecedentis. 
Bona definitio debet esse convertibilis cum definito. Atqui 
esse «contra legem Dei» et esse «peccatum» non sunt con- 
vertibilia, quia secus omne peccatum esset tale quia prohi- 
bitum aliqua lege, cum tamen contrarium sit verum, nempe 
quaedam esse prohibita lege, quia mala et peccata prius 


erant. Ergo male ponitur in hac definitione esse «contra le- 
gem Dei». 


112. Respondetur. Concedo mai.; distinguo min.: Esse 
peccatum mortale et esse contra legem Dei non sunt conver- 
übilia seu aequalis amplitudinis et comprehensionis, esse 
peccatum mortale et esse contra legem Dei mere positivam, 
concedo:, esse peccatum mortale et esse contra legem Dei 
aeternam, nego. 

Et nego consequens et consequentiam. 

Nam aliud est lex aeterna Dei, aliud lex Dei mere positi- 
va, quia lex positiva contradividitur legi naturali, et tamen 
utraque lex, imo et omnis vera lex, continetur formaliter 
eminenter in lege aeterna, quia lex aeterna est «ratio divi- 
nae sapientiae secundum quod est directiva omnium ac- 
tuum et motionum» omnium creaturarum]; et ideo «omnes 
leges, in quantum participant de ratione recta, in tantum 
derivantur a lege aeterna»2, et lex naturalis non est nisi ipsa 
lex aeterna impressa et participata in creatura rationali3. 
Optime ergo S. Thomas dicit alibi: «Sicut I Joan. Ill, dicitur, 
omne peccatum est iniquitas, et ideo repugnat alicui iuri. 

Cum autem sit duplex ius, scilicet naturale et positivum, 
naturali repugnat quod secundum se est malum; positivo au- 
tem repungnat quod est malum quia prohibitum »4. 

Unde in contrarietate ad legem aeternam includitur con- 

trarietas ad omnes veras et iustas leges et adhuc amplius; 


S. Thomas, I-II, 93,1. 
Ibidem, ad 3. 


| 

] Ibidem, per totam quaestionem. 

4 S. Thomas, In I Tim., cap. 1, lect. 3, edit cit., p. 187 b. 

et ideo perfectissime peccatum definitur per hoc quod sit 
«contra legem aeternam»: 


113. Obiectio quinta. Instatur adhuc: in hac definitione 
definitur peccatum humanum, non autem peccatum naturae 
aut peccatum angelicum, et consequenter, debebat definiri 
per ordinem ad ea quae sunt propria hominis ut homo est, 
non vero per ea quae sunt communia omni creaturae. Unde 
argumentum: peccatum humanum debet definiri per devia- 
tionem a propria et adaequata regula humanorum actuum. 
Atqui propria et adaequata regula humanorum actuum est 
ratio humana, ut patet ex dictis supra, quaestione 19, art. 3. 
Ergo peccatum humanum debebat definiri per hoc quod est 
«contra rationem» humanam, potius quam per hoc quod sit 
«contra» rationem divinam seu «legem aeternam». 


114. Respondetur. Distinguo mai.: Peccatum humanum 
debet definiri per deviationem a propria et adaequata regu- 
la humanorum actuum, naturalium et supematuralium seu 
prout homo est homo et prout homo est devinus per participa- 
tionem seu elevationem ad ordenm supematuralem, concedo; 
naturalium tantum seu prout homo est homo, subdistinguo: 
in ordine mere naturali vel philosophico, concedo; in ordine 
supematurali vel theologico, nego. 

Contradistinguo min.: Propria et adaequata regula huma- 
norum actuum est humana ratio, naturalis, pro ordine natu- 
rali, concedo; naturalis, pro actibus ordinis supematuralis, 
nego. 

Contradistinguo conclusionem: Peccatum debuit potius 
definiri per hoc quod sit «contra rationem humanam» quam 
«contra rationem divinam» seu «legem aeternam», in ordi- 
ne mere naturali vel philosophico, concedo; in ordine super- 
natural! vel theologico, nego. 

Ordo naturalis et ordo supematuralis non sunt eiusdem 
generis, sed alterius, et solum analogice conveniunt. Unde 
et propriae et adaequatae regulae utriusque non conveniunt 

univoce, sed analogice, ita quidem ut supremum analoga- 
tum spectet ad ordinem supernaturalem. Analoga autem 
possunt dupliciter definiri: uno modo, singula secundum se 
vel secundum proprias rationes, et sic unumquodque pro- 
priam habet definitionem vel descriptionem; alio modo, om- 
nia simul ut analoga sunt et conveniunt in quadam ratione 
communi, quae supremo analogato convenit per essentiam, 
aliis autem per participationem et dependentiam ab ipso. 
Consequenter etiam peccatum humanum, prout contraria- 
tur motivo formali virtutis acquisitae, definiri potest per de- 
viationem seu contrarietatem ad rectam rationem huma- 
nam seu naturalem; prout vero contrariatur motivo formali 
virtutis infusae vel supernaturalis, definiri debet per devia- 
tionem vel contrarietatem ad rationem vel regulam divi- 
nam, quae propria et adaequata est huius ordinis; nec suffi- 
cit in hoc ordine dicere quod est contra rationem naturalem. 


Quod si peccatum humanum analogice sumatur prout 
actu implicite seu analogice continet et deviationem a moti- 
vo formali virtutis acquisitae et a motivo formali virtutis 
infusae, definiri debet per deviationem seu contrarietatem 
ad rationem divinam, maxime supernaturalem, quae est ra- 
tio Dei et, in nobis participata, dicitur ratio superior, et uno 
verbo exprimitur per hoc quod dicitur esse «contra legem 
aeternam», quae actu continet eminenter omnes rationes et 
rectitudines et regulas, easque excedit et superat. 


Theologice ergo loquendo, prout Augustinus loquitur, et 
nos debemus loqui, ratio Dei est propria et adaequata regu- 
la et norma moralitatis, et ideo valde formaliter et profunde 
definitur peccatum dicendo quod est contra legem aeter- 
nam; quae, ut dixit Augustinus, est ratio vel voluntas Dei 


ordinem naturalem et supernaturalem conservari iubens, 
perturbari vetans. 


Neque est inconveniens quod in hoc ordine includatur 
etiam peccatum angelicum, quia revera in ordine supema- 
turli sumus sicut angeli Dei, scilicet eiusdem generis. 

Restat ergo ex omnibus hucusque dictis hanc Augustini 
definitionem peccati esse omnibus numeris absolutam, ne- 
que aliam meliorem inveniri posse. Unde iure meritoque a 
theologis communiter recipitur et veluti classica evadit, 
quam etiam catechismi proponunt, v. gr. Astete, qui definit 
peccatum mortale: «Decir, hacer, pensar, desear algo contra 
la ley de Dios en materia grave». 


S Ill 
SCHOLION DE «PECCATO PHILOSOPHICO» 


115. Occasione autem huius ultimae responsionis S. 
Thomae, celeberrima orta est contraversia inter theologos, 
circa peccatum, ut aiunt, philosophicum eiusque distinc- 
tionem a theologico. Quae quidem controversia culmen at- 
tigit quando, anno 1686, mense iunio, Divione in Gallia, 
R. P. Franciscus Musnier, S.J., et postea, anno 1090, Lo- 
vanii et Antuerpiae in Belgio, R. P. Alexander Maes, eius- 
dem Societatis, publicis conclusionibus defenderunt se- 
quentem propositionem: «Peccatum philosophicum seu 
morale est actus humanus disconveniens naturae rationali 
et rectae rationi; theologicum vero et morale est transgres- 
sio libera divinae legis. Philosophicum, quantumvis grave, 
in eo qui Deum vel ignorat vel de Deo actu non cogitat, 
est grave peccatum, sed non est offensa Dei, neque pec- 
catum mortale dissolvens amicitiam Dei, neque aeterna 
poena dignum». 

Die autem 14 ianuarii, anno 1689, in collegio Maximo S. 
Jesu Pont-à- Mousson, quidam Baccalaureus in theologia, 
publice defendit hanc aliam conclusionem: «Bonitas obiecti- 
va consistit in convenientia obiecti cum natura rationali; 
formalis vero in conformitate actus cum regula morum. Ad 
hoc sufficit ut actus moralis tendat in finem ultimum inter- 
pretative; hinc homo non tenetur amare Deum neque in 
principio neque in decurso vitae suae moralis». 

Utramque propositionem denuntiavit S. Sedi 1ansenista 
Antonius Amauld, quae, per decretum Sancti Officii, die 24 
augusti, anno 1690, eas damnavit, hanc quidem secundam 
uti haereticam, aliam vero de peccato philosophico, veluti 
scandalosam, temerariam, piarum aurium offesivam et 
erroneam * 

R. P. Franciscus Musnier, S.J., seipsum 1ustificare cona- 
tus est per litteram quamdam publicam, in qua affirmat se 
noluisse propositionem «absolutam» defendere, sed «mere 
hypotheticam» tantum. Unde quidam ex Societate lesu, ut 
Viva, tenent talem propositionem, ut iacet, a nullo num- 
quam fuisse propositam et defensam; alii tamen, ut Le Ba- 
chelet, S.J., hoc negare non audent], et quidem merito ut 
videtur3. 

Ultimis vero annis hanc doctrinam de peccato philosop- 
hico, non mere hypothetice, sed omnino absolute —prout 
virum absolutum et absolutistam decebat— renovavit et de- 
fendit Ludovicus Billot, tunc temporis S.R.C. Cardinalis, in 
serie quadam articulorum publici iuris facta apud Commen- 
tarium periodicum «Etudes», sub titulo «La Providence de 
Dieu et le nombre infini dhommes hors de la voie normale 
du salut» (20 octobris, 1919 —5 semptembris 1922— octo 
articuli 180 paginarum complexive), quem invicte confuta- 
vit R. P. Larivé, O.P., in articulo «La Providence de Dieu et 
le salut des infideles. Théorie de son Eminence le Card. Bi- 
llot», apud «Revue Thomiste», 1923, pp. 43-73. 

Hypothetice seu quantum ad eius possibilitatem, defen- 
dunt peccatum philosophicum Lugo, Lessius et aliu anti- 


quiores, quibus nostris temporibus accedit Cathrein4 et alii 
quidam. 


| Decretum S. Officii 1690. Denz. 1289-1290. 


) Cf. Dictionnaire de théologie catholique, art. Alexandre VIII T I 
col. 750-751. 2 


| Cf. Aguirre, Theologia S. Ansebni, tract. 7, disp. 131, sect 5 nn 75 
81, t. III. p. 641. MEE 


4 | Cathrein, Philosophia Moralis, n. 269. 

116. conclusio: Dicendum est autem doctrinam de pecca- 
to, quod vocant philosophicum, admitti non posse, sive fiat 
sermo de exsistentia seu de facto eius, sive de possibilitate vel 
hypothesi ipsius. 


117. Prima pars, quae directe respicit propositionem 
damnatam, facile probatur. Duplex enim casus ponitur veri 
et realis peccati philosophici, scilicet: a) quod peccans mor- 
taliter, Deum ignoret; b) quod, licet peccans non ignoret 
Deum esse, de Deo tamen, dum peccat, actu non cogitat. At- 
qui uterque casus absurdus est. 

Primus quidem absurdus est, quia ut ignorantia exsisten- 
tiae Dei posset excussare peccantem contra rationem a pec- 
cato contra Deum ipsum, haec ignorantia deberet esse omni- 
no invincibilis, ut posset esse omnino inculpabilis. Atqui ta- 
lis ignorantia omnino invincibilis exsistentiae Dei, in prae- 
senti providentia non datur pro homine adulto seu utente 
usu rationis. Unde et Paulus dicit de gentilibus quod sunt 
inexcusabilesl, et in Theodicea probatur atheos theoricos 
negativos nec dari de facto neque dari posse. «Nullus enim 
est qui non aestimet in aliquo esse finem humanae vitae, et 
cum ex illo deliberationem accipit, ad rationem superiorem 
pertinet»2. Et cum appropriasset peccatum mortale rationi 
superiori, quae de aeternis est, addit tamen: «Vis praecepti 
Dei pervenit usque ad rationem inferiorem, in quantum ipsa 
participat regimen superioris»4, nam «conversio qua quis, 
post deliberationem, ad aliquid de genere mali convertitur, 
sufficit ad rationem peccati mortalis, quamvis post hanc 
completionem aliqua alia complexio addi possit». 


' Rom. 1,20. 
S. Thomas, De Veritate, 15, 4, ad argumentum 3 sed contra. 
It Sent., dist. 24, q. 2, a. 2. 
De Veritate, 15, 4 ad 11. 
Ibidem, ad 12. 

Et manifeste hoc esse debet; secus athei huiusmodi per 
definitionem essent omnino impeccabiles mortaliter, et con- 
sequenter damnari non possent. 

Similiter absurdus est secundus casus. Primo quidem quia 
tunc fere omnia peccata humana essent philosophica et non 
theologica, nam plerumque homines dum actu peccat, de 
Deo actu non cogitant; secundo, quia etiam non-actu cogita- 
re de Deo quando quis potest et debet de eo cogitare — sicut 
quando quis vehementi tentatione sollicitatur— est 1am pec- 
catum et quidem theologicum. Unde S. Thomas energice et 
verissime scribit: «Ex hoc ipso quod ratio superior non diri- 
git actus humanos secundum legem divinam, impediens ac- 
tum peccati, dicitur ipsa consentire (interpretative), sive co- 
gitet de lege aeterna sive non. Cum enim cogitat de lege aeter- 
na, actu eam contemnit; cum vero non cogitat, eam negligit 
per modum omissionis cuiusdam. Unde omnibus modis con- 
sensus in actum peccati procedit ex superiori ratione», quae 
respicit legem aeternaml. 

Ceterum absurda est denominatio peccati philosophici 
et peccati theologici, quia non dantur de facto nec de posse 
duo peccata, sed unum tantum, consideratum sub duplici 
respectu vel lumine, nempe sub respectu philosophico et 
sub respectu theologico. Potest ergo vere dici peccatum 
mortale philosophice aut theologice consideratum, at nequit 
proprio sensu dici, multoque minus separari, peccatum phi- 
losophicum et peccatum theologicum, quia «eiusdem ratio- 
nis est quod vitium et peccatum sit contra ordinem rationis 
humanae, et quod sit contra legem aeternam »2. 


118. Secunda pars, de possibilitate eius, non est directe 
damnata ab Ecclesia. Attamen dicendum est tale peccatum 
pure philosophicum et nullo modo theologicum, esse omni- 
no impossibile, et moraliter, et —ut aiunt— metaphysice. 


^ [II. 74, 7 ad 2. 
) Hie, art. 2, ad 4. 

Nam ad rationem peccati mortalis sat est habere cognitio- 
nem Dei plus minusve explicitam et claram. Ignorantia au- 
tem omnino invincibilis exsistentiae Dei est pro adulto ho- 
mine moraliter impossibilis, prout in societate vivit et audit 
de eo loqui; immo et Methaphysice, quia nequit non de ali- 
quo auctore naturae, natura visa et contemplata, aliquo 
modo suspicari. 

Neque S. Thomas hanc possibilitatem admissit, ut qui- 
dam dicebant, quando scripsit: «In quolibet peccato morta- 
li, principalis ratio mali et gravitas est ex hoc quod avertit a 
Deo; si enim posset esse conversio ad bonum commutabile 
sine aversione a Deo, quamvis esset inordinatio, non esset 
peccatum mortale» * Ait enim S. Doctor quod principalis ra- 
tio mali in peccato mortali est ex parte aversionis, quod ve- 
rum est; at non dixit eam esse unicam rationem, quia etiam 
est ratio mali 1nordinata conversio ad bonum commutabile. 
Insuper, non loquitur de possibilitate, sed de hypothesi qua- 
dam impossibili, uti apparet ex tenore verborum: si posset, 
esset, non esset, quae valent etiam de impossibili. Et vere si 
posset dari deordinata conversio non esset graviter deordi- 
nata, ideoque neque peccatum mortale esset, sed solum ve- 
niale; de quo in praesenti non agimus. 

Et haec dicta sufficiant de hac re1 


| S. Thomas, II-II, 20, 3. 
| Plura require apud Viva, loc. cit., et apud Gotti, De vitiis et peccatis, 
quaestione 1, dub. 5, edit. Bononiae, 1730, pp. 16-21. 

QUAESTIO LXXII 
DE DISTINCTIONE PECCATORUM 


119. Consequenter S. Doctor considerat distinctionem 
peccatorum, non quidem intendens tradere completam divi- 
sionem vel distinctionem peccatorum, sed solum tradens 
principia ex quibus talis distinctio tradi debet. 

Notandum est ergo quod peccatorum potest esse duplex 
distinctio: alia essentialis, alia accidentalis seu mere nume- 
rica. Essentialis autem potest esse duplex: alia generica, alia 
specifica. Ergo S. Thomas in tota hac quaestione loquitur 
exclusive de principiis ex quibus sumitur essentialis distinc- 
tio peccatorum, sive sit generica sive specifica, non descen- 
dens tamen usque ad species atomas, quae potius pertinent 
ad II-II. Potius ergo sistit in. generalitate quadam, prout 
subiecta materia postulat. Dé distinctione autem mere nu- 
merica et accidentali non agit, tum quia proprie loquendo 
non pertinet ad scientiam, sed ad prudentiam investigare 
talem particularem distinctionem, tum etiam quia in hac 
I-II sumus in generali consideratione de re morali ideoque 
non est possibile ad particularia et singularia descendere. 
Nam de individuatione psychologica peccatorum i1udican- 
dum est sicut de individuatione accidentium; de individua- 
tione vero morali prout a psychologica distinguitur non per- 
ünet tractare ad scientiam, sed ad prudentiam, quae de sin- 
eularibus, ut sigularia sunt, agit. 

Neque tamen S. Thomas loquitur hic de distinctione pec- 
catorum in tota sua latitudine, prout peccatum est quid 

analogum continens sub se peccatum actuale et habituale 
seu originale, mortale et veniale; sed unice prout peccatum 
dicitur de peccato actuali mortali definito quaestione prae- 
cedenti. 

Ergo tota quaestio exclusive versatur circa proprium princi- 
pium distinctivum essentiale peccati actualis mortalis, prout 


essentialiter est quid commune ad genericam et specificam dis- 
tinctionem. 


120. Momentum huius quaestionis magnum est, non 
solum pro speculatione scientifica peccati actualis morta- 
lis, sed etiam pro praxi seu vita Christiana, quia iure di- 
vino praeceptum est quod peccator, omnia et singula pec- 
cata mortalia, quae post baptismum commissit, sacerdoti 
confiteatur secundum eorum speciem et numerum, que- 
madmodum definivit Tridentina Synodus, ses. 14, cap. 7, 
Denz. 917 

Ergo S. Doctor in hac quaestione se gerit ut verus theolo- 
gus scholasticus seu speculativus, qui non solum debet pro- 
blemata theologica obiective discutere et resolvere, verum 
etiam examinare et explicare doctrinam ab alus traditam, 
qui aliquo modo sunt fontes aut loci theologici. 

Itaque duo facit S. Thomas in hac quaestione: primo tra- 
dit obiective principium fundamentale distinctionis essen- 
tialis peccatorum mortalium; secundo ex hoc principio exa- 
minat et iustificat distinctiones peccatorum mortalium 
quae a diversis propositae sunt et inter theologos circumfe- 
runtur, et quidem secundum ordinem dignitatis seu auctori- 
tatis theologicae eorum qui eas proposuerunt, nempe: a) in 
primis examinat distinctiones propositas a propriis (art. 2- 


7); b) deinde, distinctiones propositas ab extraneis, nempe 
a Philosopho (art. 8-9). 


| Cf.et Concilium Tridentinum, ses. 14. cap. 5, n. 599 et propositionem 
damnatam Petri de Osma. n. 725. 

Quantum autem ad proprios, considerat primo divisiones 
datas a Patribus (art. 2-4), deinde a Patribus et Theologis 
(art. 5), tertio a Glossis (art. 6-7). Quantum vero ad extraneos 
seu ad Philosophum, ordo considerandi est secundum valo- 
rem distintionum propositarum, scilicet secundum diversas 
circumstantias (art. 9)‘. 

Possumus ergo, iuxta haec, proponere ordinem articulo- 
rum sequenti schemate: 


DE DISTINCTIONE PECCATORUM 


I. Principium fundamentale distinctionis essentialis: 
ex proprio obiecto (a. 1). 


II. Applicatio huius principii ad explicandas et iustifi- 
candas distinctiones principales propositas ab aucto- 
ribus... 

A. a propriis, scilicet Patribus... 
a) Gregorio: spiritualia-camalia (a. 1). 
b) Augustino et Gregorio: secundum causas vel 
radices (a. 3). 
c) Pseudo-Isidoro: in Deum, in seipsum et proxi- 
mum (a. 4). 
d) Ab omnibus communiter: secundum reatum in 
mortale et veniale (a. 5). 
e) Secundum Glossam Augustini: commissionis- 
omissionis (a. 6). 
f) Secundum glossam Hieronymi, Augustini et 
Gregorii: cordis, oris et operis (a. 7). 
B. alienis, scilicet Philosopho... 
a) Secundum excessum et defectum (a. 8). 
b) Secundum diversas circumstantias (a. 9). 


| Cf. Sal manticenses, h. IL, introductio, edit, cit., t. VIL, pp. 214-215. 

Art. 1.-Utrum peccata differant specie secundum obiecta 


SOLUTIO QUAESTIONIS 


121. conclusio: Peccata actualia mortalia proprie dis- 
tinguuntur specie secundum obiecta (hic, in fine corporis ar- 
ticuli). 


Explicatur conclusio; deinde probatur. 


122. Dicitur, primo, peccata actualia mortalia, quia, ut 
diximus in introductione ad hanc quaestionem, de eodem 
peccato quaeritur distinctio de quo data est definitio quaes- 
tione praecedenti. Atqui definitio data est quaestione prae- 
cedenti de peccato actuali mortali, ut ibi probatum est. 
Ergo et distinctio specifica peccatorum, de qua est sermo in 
han quaestione, versatur exclusive circa peccata actualia 
mortalia. 

Dicitur, secundo, differant specie, sumpta specie pro dif- 
ferentia essentiali intra genus supremum peccati actualis 
mortalis, sive agatur de specie suprema sive de subalterna, 
dummodo non descendatur ad speciem infimam et ad indi- 
vidua, quia de his agere spectat ad moralem specialem, 
quae continetur in II-II. 

Dicitur, tertio, proprie distinguantur, idest per se primo, 
et non solum secundario aut per accidens, quia scientia non 
est de his quae sunt per accidens, sed de his quae sunt per 
se, et quidem maxime de his quae sunt per se primo, quae 
medium afferunt demonstrationis propter quid. Non ergo ne- 
gat S. Doctor esse alia distinctiva specifica peccatorum, at- 
tamen haec alia non erunt primaria et propria, sed solum 
secundaria et communia et reductive dicta, 1ta ut ad diversa 
peccata specie diversa possint forte pertinere, ut postea vi- 
debimus. 

Dicitur, quarto, secundum obiecta, quo nomine intelli- 
guntur evidenter obiecta non mere materialiter sumpta in 

esse psychologico vel entis, sed formaliter seu 1n esse moris, 
nempe obiecta moralia seu relata ad regulas morum huma- 
norum. Intelligitur ergo non res obiecti, sed ratio obiecti ut 
obiectum est in esse moris seu ut intellectum et 1udicatum 
a ratione practica et voluntati propositum, ut notat S. Doc- 
tor in responsione ad 3 * 


123. Probatur duplici via: primo, ostensive; secundo, ad 
absurdum. Ostensive autem probatur duplici medio seu ar- 
gumento, scilicet, argumento directo et positivo, et argu- 
mento indirecto per reductionem aliorum modorum distin- 
guendi ad istum sicut ad primum et fundamentalem. 


124. A) Ostensive probatur: 


a) Argumento directo generali. Idem est principium dis- 
ünctivum essentiale generis et principium distinctivum es- 
sentiale specierum sub genere contentarum. Atqui princi- 
pium distinctivum essentiale generis moralis actus humani 
est proprium et formale obiectum actus moralis; actus au- 
tem virtuosus seu rectus et actus vitiosus seu peccatum sunt 
species morales generis moralis actus humani. Ergo princi- 
pium distinctivum essentiale actus moralis boni seu virtuosi 
et actus moralis mali seu peccati, est proprium et formale 
obiectum actus boni et actus mali seu peccati2. 

Maior constat, quia quod dicitur de toto dicitur de parti- 
bus sub eo contentis. Cum ergo genus se habeat ad species 
sicut totum ad partes eius vel sicut universale ad minus uni- 
versale, quod dicitur de genere dicendum est quoque de spe- 
ciebus. Quod ergo essentialiter dividit aut distinguit genus 
essentialiter dividit aut distinguit species. Et sic videmus, 
v. gr., quod differentia divisiva corporis viventis in sensiti- 
vum et insensitivum, est etiam divisiva animalis et hominis, 
quae sensitivo differunt a plantis. 


| Cf.supra, q. 18, a. 2. 
) Hie, sed contra. 

Minor vero facile patet. Idem est principium distincti- 
vum essentiale actus moralis humani in quantum moralis, 
et principium constitutivum essentiale eius in quantum mo- 
ralis, quia per idem unumquodque in seipso essentialiter 
constituitur et a ceteris essentialiter distinguitur. Atqui ge- 
nus morale actus humani essentialiter et primo constituitur 
per ordinem ad obiectum proprium et formale, hoc est, mo- 
rale, actus humani, ut probatum est supra, quaestione 18, 
articulis 2, 5 et 7, ubi etiam probatum est quod bonitas et 
malitia sunt species moralitatis actus humani, 1deoque quod 
actus moraliter bonus et actus moraliter malus differunt es- 
sentialiter in ordine morali ex obiecto. Ergo distinctio essen- 
talis tum generica tum specifica actus moralis sumitur pri- 
mo et per se ex distinctione proprii obiecti moralis eius ut 
obiectum est. 

Sicut ergo distinctio obiecti moralis boni in esse obiecti 
causát distinctionem specificam seu essentialem actus boni, 
ita etiam distinctio obiecti moralis mali seu inordinati in 
esse obiecti causát formaliter distinctionem essentialem et 
specificam actus moralis mali seu peccati. 


125. Argumento directo speciali. Peccatum actuale mor- 
tale distinguitur essentialiter secundum distinctionem eius 
quod comparatur ad peccatum per se, non secundum dis- 
ünctionem eius quod comparatur ad peccatum per acci- 
dens. Atqui distinctio eius quod comparatur ad peccatum 
mortale per se est distinctio proprii obiecti peccati in esse 
obiecti. Ergo peccatum actuale mortale distinguitur essen- 
taliter secundum distinctionem proprii obiecti peccati in 
esse obiecti, et hoc est idem ac dicere quod peccata actualia 
mortalia differunt essentialiter seu specifice secundum eo- 
rum propria obiecta formalial. 


Hic, corpore articuli. 

Maior patet, quia unumquodque distinguitur essentiali- 
ter secundum distinctionem eius quod convenit vel compa- 
ratur ei per se, non secundum distinctionem eius quod ei 
convenit vel comparatur per accidens, sicut «unumquodque 
consequitur speciem (seu essentialiter constituitur) secun- 
dum illud quod est per se, non autem secundum id quod est 
per accidens, quia ea quae sunt per accidens sunt extra ra- 
tonem speciei»l; nam ab eodem unumquodque essentiali- 
ter constituitur et ab eodem, distincto, essentialiter distin- 
guitur. 

Minor vero facile constat. Nam ad peccatum actuale 
mortale duo concurrunt, scilicet ratio actus humani seu vo- 
luntarii et ratio inordinationis seu aversionis a lege aeterna; 
quorum ratio voluntarii per se convenit peccanti, ratio vero 
aversionis convenit ei per accidens. Peccatum enim est es- 
sentialiter motus quidam simul conversionis ad bonum com- 
mutabile et aversionis a bono incommutabili; constat autem 
quod per se est motus conversionis, quia per se intenditur 
bonum commutabile a peccante in peccando; aversio autem 
a bono incommutabili, quod malum quoddam est, consequi- 
tur per accidens et quasi praeter intentionem peccantis. 

Insuper, aversio se habet ad conversionem sicut terminus 
a quo ad terminum ad quem; motus autem per se respi- 
ciunt ideoque per se specificantur a termino ad quem, non 
a termino a quo. Ratio autem termini ad quem conversio- 
nis seu bonum commutabile habet rationem obiecti proprii 
et per se peccantis ut peccans est. Istud ergo bonum com- 
mutabile ut non regulatum et mensuratum secundum bo- 
num incommutabile, formaliter terminat motum peccantis 
in peccato suo, et ideo distinctio eius secundum hanc for- 
malem rationem non regulati et mensurati secundum bo- 
nem incommutabile, formaliter et essentialiter. distinguit 
peccata mortalia. 


Hic, corp. 

126. c) Argumento ostensivo indirecto, per reductionem 
aliorum modorum distinguendi essentialiter peccata actua- 
lia mortalia, ad modum distinguendi ex proprio et formali 
obiecto. Duplex enim alius modus propositus est distinguen- 
di essentialiter peccata mortalia, scilicet per oppositionem 
seu contrarietatem ad diversas virtutes specie; et per oppo- 
sitionem seu contrarietatem ad diversa specei praecepta, 
quorum primus proponitur a scotistis, secundus autem a 
Vazquez et aliis. Atqui isti modi, vel nihil valent, vel ad mo- 
dum praedictum reducuntur. Praecepta enim, cum sint es- 
sentialiter de actibus virtutum, non differunt specie nisi se- 
cundum differentiam specificam actuum virtutum; differen- 
tia autem specifica actuum virtutis inducit differentiam ip- 
sius virtutis, quae specificatur immediate per ordinem ad 
proprios actus; ergo distinctio ex parte praeceptorum redu- 
citur ad distinctionem ex parte virtutum. Virtutes autem es- 
sentialiter distinguuntur secundum proprios earum actus 
seu motus; actus autem specifice et essentialiter distinguun- 
tur secundum ordinem ad propria et formalia eorum obiec- 
ta. Ergo virtutes non distinguuntur essentialiter et specifice 
nisi per ordinem ad obiecta; et ita tota vis distinctiva virtu- 
tum in peccata sumitur ex proprio obiecto. Ergo ab obiecto 
primo et principaliter debet sumi peccatorum distinctiol. 


127. B) Denique probatur ad absurdum. Peccatum enim 
actuale mortale est in categoria actus humani seu volunta- 
rii; ergo idem debet esse principium distinguendi essentiali- 
ter peccata actualia mortalia quo essentialiter distinguun- 
tur actus humani seu voluntarii ut sic. Atqui actus humani 
seu voluntarii ut sic, sicut et omnes actus seu motus, es- 
sentialiter distinguuntur secundum distinctionem proprii 
obiecti seu termini per se. Ergo et similiter peccata actualia 
mortalia debent essentialiter distingui secundum distinctio- 
nem proprii obiecti seu termini motus peccati. 


Hic, ad 2. 

Secus, dicendum esset scientiam moralem non concorda- 
re cum principiis metaphysicis et psychologicis specificandi 
et distinguendi relativa et actus et motus, et sic moralis de- 
sineret esse scientia, quia contradiceret principiis Metaphy- 
sicae, quae nullam patiuntur exceptionem, cum sint in ma- 
teria necessaria; et insuper non continuaretur cum Psycho- 
logia, cui essentialiter subalternatur, ideoque cadaverica re- 
maneret. 

Aequivocatio autem Scoti et Vazquex venit ex hoc quod 
putant malum opponi bono mere privative, ac si malum es- 
set privatio pura et peccatum pura privatio actus boni; at 
hoc falsum est, quia remanet genus actus humani; unde est 
privatio mixta cum contrarietate, quae propriam habet 
constituionem seu specificationem, et consequenter pro- 
priam habet distinctionem essentialem per ordinem ad pro- 
prium obiectum et formam. 

Unde apparet quod tota controversia de distinctivo es- 
sentia peccati mortalis sicut et de formali constitutivo 
eius, reducitur ad quaestionem de natura mali physici et 
moralis, quod non est pura privatio seu in facto esse, sed 
mixta cum contrarietate seu in fieri, ut dictum est supra ad 
quaestionem 18; in quo, ut ibi diximus, S. Thomas progres- 
sum magnum fecit relate ad alios theologos ei coetaneos. 


SOLVUNTUR DIFFICULTATES 


128. Obiectio prima. Id a quo actus humani formaliter 
denominantur boni vel mali moraliter, debet esse etiam 1d a 
quo formaliter distinguuntur moraliter secundum diversas 
rationes boni vel diversas rationes mali. Atqui actus humani 
denominantur formaliter boni vel mali a fine, quia bonum et 
malum dicuntur formaliter secundum ordinem ad finem. 
Ergo et actus humani formaliter distinguuntur moraliter se- 
cundum diversas rationes boni finis vel mali finis, et non 
secundum obiecta. 

129. Respondetur. Concedo niai.; distinguo min.: Actus 
humani denominantur formaliter boni et mali a fine, actus 
interiores seu eliciti voluntatis, concedo; actus exteriores seu 
imperati, subdistinguo: denominantur formaliter boni vel 
mali a fine, primario seu per se primo, nego; secundario seu 
per se secundo, concedo. 

Et nego consequens et consequentiam. 


Ratio distinctionis est, quia proprium obiectum actus in- 
terioris est ipse finis, et ideo in tantum finis denominat for- 
maliter actum interiorem bonum vel malum, in quantum 
est proprium eius obiectum. Sed pro actu exteriori non sem- 
per est proprium obiectum, sed circumstantia quaedam 
praecipua, quae dicitur circumstantia finis. Unde actus ex- 
terior primo denominatur bonus vel malus ex bonitate vel 
malitia proprii obiecti; secundario autem vel per se secundo 
denominatur bonus vel malus a fine actus interioris, in 
quantum dependet ab actu interiori. 

Quia tamen supremum analogatum actus humani est ac- 
tus interior seu elicitus, si actum interiorem et exteriorem 
sumamus veluti analoga analogia attributionis, in 1dem re- 
dit dicere quod denomianatio formalis boni et mali venit ex 
obiecto et quod veniat ex fine, quia tunc denominatio venit 
a forma actus interioris ad actum exteriorem, et pro actu 
interiori idem est obiectum et finis; s1 vero sumamus utrum- 
que actum analogice analogia proportionalitatis propriae, 
quatenus uterque proportionaliter et intrinsece se habet ad 
proprium obiectum, dicendum est actum humanum ut hu- 
manum denominari primo et per se bonum aut malum ex 
proprio obiecto ut obiectum est. Et hoc melius et exactius 


est. Et simile quid accidit pro obiecto Metaphysicae et pro 
resolutione metaphysica entis. 


130. Obiectio secunda. Privationes distinguuntur specie 
secundum diversas species formarum quibus privative op- 
ponuntur. Atqui peccata actualia mortalia, cum sint mala 
quaedam —malum autem est privatio boni— sunt privatio- 

nes boni virtutum quibus privative opponuntur. Ergo pecca- 
ta actualia mortalia distinguuntur specie secundum diver- 
sas species virtutum quibus privative opponuntur. 


131. Respondetur. Distinguo mai.: Privationes purae seu 
in facto esse distinguuntur specie secundum diversas species 
formarum, quibus privative opponuntur, concedo; privatio- 
nes mixtae seu in fieri tantum distinguuntur specie secun- 
dum diversas species formaum quibus opponuntur, nego. 

Contradistinguo min.: Peccata actualia mortalia sunt pri- 
vationes virtutum, privationes purae seu in facto esse, nego; 
privationes mixtae seu in fieri, concedo. 

Et nego consequens et consequentiam. 

Ratio responsionis est, quia privatio mixta simpliciter 
est in categoria oppositionis contrariae potius quam in cate- 
goria oppositionis privativae, de qua solum participat ali- 
quid; formaliter autem genus oppositi retinet et secundum 
hoc definiri et distingui potest per se. Sed de hoc infra redi- 
bit sermo, quaestione 73, articulo 2, ubi apparebit peccata 
suscipere magis et minus. 


132. Obiecto tertia. Multiplicato distinctivo specifico 
multiplicatur et species seu specificatum. Atqui multiplica- 
tis obiectis peccati, non multiplicantur peccata, ut patet in 
superbia et avaritia, quae possunt esse de multis obiectis 
simul. Ergo peccata non specificantur neque specifice dis- 
tnguuntur secundum obiecta. 


133. Respondetur. Concedo mai.; distinguo min.: Multi- 
plicatis obiectis peccati, formalibus et totalibus, quae sunt 
vera specificativa et distinctiva secundum speciem, non 
multiplicantur peccata, nego; multiplicatis obiectis peccati, 
materialibus et partialibus, quae non sunt vera specificativa 
et distinctiva secundum speciem, non multiplicantur pecca- 


ta, concedo. 

Et nego consequens et consequentiam. 
Solutio patet ex dictis, quia non loquimur de obiectis 
peccatorum materialibus seu ut res, sed de obiectis formali- 


bus et adaequatis, quae terminant adaequate motum appe- 
titus peccantis. 


Art. 2.-Utrum convenienter distinguantur peccata 
spiritualia a carnalibus 


134. Quaerit ergo S. Thomas sensum et vim distinctio- 
nis Gregorii, qui vitia seu peccata capitalia distinguit in 
duas partes: in peccata spiritualia, quae sunt superbia, invi- 
dia, accedia, avaritia, ira; et in peccata carnalia, quae sunt 
luxuria et gula. 

Sensus ergo articuli est utrum haec distinctio gregoriana 
peccatorum in spiritualia et carnalia sit divisio essentialis 
seu per se, et quidem immediata seu adaequata, ita ut ter- 
tum membrum dari non possit. 


135. conclusio: Distinctio peccatorum actualium morta- 
lium in peccata spiritualia et carnalia est conveniens. 


136. Probatur. Ila divisio peccatorum actualium mor- 
talium est conveniens quae fit secundum regulas convenien- 
tis divisionis, nempe per differentias per se et immediatas et 
adaequatas. Atqui divisio peccatorum actualium mortalium 
in spiritualia et carnalia fit per differentias per se et imme- 
diatas et adaequatas. Ergo haec divisio peccatorum actua- 
lum mortalium in spiritualia et carnalia est conveniens. 

Minor, in qua unice est difficultas, probatur per partes. 


a) Haec divisio est per se seu essentialis, non quidem quia 
fit secundum differentias vere specificas, sed quia fit secun- 
dum propria differentiarum specificarum, et ideo est per se 
secundo et reductive essentialis vel specifica. 

Qua in re oportet recolere ex articulo praecedenti, quod 
peccata actualia mortalia non distinguuntur per se ex parte 


KK 

aversionis a bono incommutabili, sed ex parte conversionis 
ad bonum commutabile seu creatum. Consequenter oportet 
videre motum actus peccati in bonum commwutabile. 

In hoc autem motu peccati possumus considerare duo: 
primo, initium vel radicem, quasi terminum a quo incipit 
motus, et est amor sui; secundo, terminum vel finem ad 
quem tendit et in quo quiescit, in quo sunt tria: ipsa res 
appetita, quae est finis qui; possessio eius, quae est finis quo; 
et quies vel delectatio consequens possessionem rei appeti- 
tae, quae est veluti proprietas eius et consummatio. Atqui 
motus non specificatur a termino a quo, sed a termino ad 
quem, a quo etiam distinguitur consequenter, quia ab eo- 
dem unumquodque constituitur et dividitur. Distinctio au- 
tem ab ipso fine seu termino qui et quo est per se et essentia- 
lis, ut patet; distinctio vero quae fit a proprietate ipsius finis 
qui et quo in quantum finalizant vel consummant motum 
appetentis et peccantis, est per se secundo, nempe a proprio, 
et ideo reductive est divisio essentialis vel specifica. 

Si ergo sumeremus denominationem carnalis et spiritua- 
lis a termino a quo peccati, in nobis omnia peccata essent 
carnalia, quia omnia initium habere solent in bono sensibili 
vel corporali; sumendo autem terminum ad quem, tunc 
quaedam bona commutabilia appetita sunt spiritualia, alia 
vero sunt corporalia; et quidem possessio spiritualium con- 
summatur in delectatione spirituali seu animae et quando- 
que etiam possessio corporalium; at insuper possessio cor- 
poralium quorumdam potest perfici et consummari delecta- 
tione carnali seu corporali seu compositi. Sic ergo ista divi- 
sio peccatorum mortalium in spiritualia et carnalia fit se- 
cundum duplicem speciem delectationis in qua peccata 
haec consummari possunt, nempe delectatione spirituali 
seu animali (= psychologica) et delectatione carnali seu na- 
turali (= physiologica)'.. 


| Cf. III, 31, 3. 


rf. 

Est ergo haec divisio per se, quasi a proprietate essentia- 
li propriae materiae seu obiecti peccati; et ideo reducitur 
ad divisionem ex parte proprii obiecti, de qua dictum est 
articulo praecedenti. 

Secundum autem modum quo bona ista commutabilia 
possideri possunt a nobis, secundum hoc nata est sequi de- 
lectatio consequens. Atqui dupliciter possideri possunt, sci- 
licet actu animae per apprehensionem, ut sunt bona incorpo- 
ralia et corporalia separata a nobis, ut divitiae; et actu co- 
niuncti per tactum corporis, ad bona corporalia coniuncta 
vel coniungenda nostro supposito, ut cibus et venerea. Ergo 
duplex tantum potest esse delectatio in possidendis hisce 
bonis commutabilibus, nempe delectatio spiritualis seu ani- 
malis vel psychologica, et delectatio carnalis seu naturalis 
vel physiologica. 


b) Haec divisio est immediata et adaequata, quia delecta- 
tio humana immediate et adaequate dividitur quasi in duas 
species in delectationem psychologicam seu spiritualem, et 
delectationem physiologicam seu carnaleml. 

Attamen, posset dari quodammodo tertium membrum, 
ita ut essent peccata pure spiritualia, quae scilicet sunt de 
obiectis pure spiritualibus, et nonnisi spirituali delectatione 
consummari possunt, ut superbia, invidia, tristitia; alia pure 
carnalia, quae nempe sunt de obiectis pure corporalibus plus 
minus coniunctis, et ideo consummari nequeunt nisi physio- 
logica delectatione, ut gula et luxuria; alia denique quasi 
mixta ex spiritualibus et carnalibus, quia sunt de obiectis cor- 
poralibus separatis a nostro supposito et tamen percipi pos- 
sunt actu spirituali vel psychologico, ut avaritia. 

Ratione ergo delectationis consummantis peccatum, hoc 
immediate dividitur et adaequate in spirituale et corporale; 
sed ratione obiecti huius delectationis potest delectatio spiri- 
tualis subdividi in pure spiritualem, quae est de obiecto 


Cf. S. Thomas. I-II, 31.3. 

pure spirituali; et in non pure spiritualem, quae est de 
obiecto corporali, ut avaritia quae est de pecunia et alis 
divitiis]. 

Haec autem denominatio peccati carnalis et spiritualis 
originem trahit ex Sacra Scriptura, quam affert 5. Thomas 
in fine corporis articuli, dicente Apostolo: «Emundemus nos 
ab omni inquinamento (= peccato consummato) camis et 
spiritus»2. Et Ecclesia in Letaniis manifestam facit allusio- 
nem ad hunc textum quando ait: «Ab omni 1munditia men- 
fis et corporis, libera nos, Domine». 

Ex quibus apparet quid sentiendum sit de his verbis Sal- 
manticensium: «Circa illam (divisionem) observandum est 
quod, si sumatur per ordinem ad actualem delectationem, 
ut sumi videtur in doc articulo, non est divisio essentialis, 
quia actualis delectatio non intrat essentiam peccati, sed 
eam consequitur, si vero attendatur secundum radicem et 
causam delectationis, proculdubio est divisio essentialis, 
nam peccata quae in delectatione animali vel spirituali con- 
summantur, quamvis distinctio sic intellecta non tam ex 
praedictis delectationibus quam ex obiectis, quae illas infe- 
runt, ortum dicat»3. 

simpliciter loquendo est distinctio essentialis, quia de- 
lectatio-proprietas sumitur loco differentiae obiecti. ut 
obiectum delectationis et appetitus et peccantis est. 


Art. 3.-Utrum peccata distinguantur specie secundum causas 


137. Occasio articuli sumitur ex distinctionibus pecca- 
torum propositis ab Augustino et a Gregorio. Augustinus 
enim dicit quod omne peccatum aut est ex timore male hu- 
miliante vel suffoccante, aut est ex amore male inflammante 


| Cf. I-II, 118, 6 corp, et ad 1; I-II, 72, 2 ad 4. 
2 II Cor. 7,1. 


) Salmanticenses, A. I, edit, cit., p. 219b. 

vel accendente. Constat autem quod haec distinctio fit se- 
cundum causam peccati. Similiter Gregorius distinguit pec- 
cata capitalia secundum causas finales eorum. 


Quaeritur ergo valor 1starum divisionum, et consequen- 


ter ponitur quaestio generalis: utrum peccata dividantur 
specifice et essentialiter secundum causas. 


Ut quaestio rite solvi possit, notandum est duo genera 
causarum dici posse de peccato in sensu proprio, nempe ge- 
nus causae efficientis et genus causae finalis; alia vero duo 
genera, nempe genus causae formalis et genus causae mate- 
rialis, non dici de peccato proprie et univoce, sed per poste- 
rius et analogice. Et ratio est quia causae intrinsecae pro- 
prie dicuntur de esse vel essentia rei subsistentis seu per se 
stantis; causae vero extrinsecae respicunt proprie loquendo 
fieri seu motum, et ideo dicuntur per se primo seu directe 
per ordinem ad operationem vel motum; constat autem 
quod peccatum actuale mortale non est substantia quaedam 
per se stans in suo esse, sed motus vel operatio. Proprie ergo 


et directe de peccato dicuntur causae extrinsecae, non vero 
causae intrinsecae. 


lam vero, constat unumquodque definiri et distingui di- 
recte et per se primo secundum causas vel principia quae 
directe et per se primo de eo dicuntur, non vero secundum 
causas vel principia quae indirecte et per posterius et analo- 
gice dicuntur de ipso. Unde patet quod substantiae distin- 
guuntur specie vel genere secundum formam et materiam, 
idest secundum causam formalem et materialem; motus au- 


tem et operationes distinguuntur specie vel genere secun- 
dum agentem et finem proprium. 


Itaque ad quaestionem respondetur sequentibus conclu- 
sionibus. 


138. conclusio prima: Peccata actualia mortalia non dis- 
tinguuntur essentialiter secundum causam formalem et mate- 
rialem proprie et univoce dictam. 

139. Probatur. Quae non habent causam formalem et 
materialem proprie dictam, non constituuntur essentialiter 
neque essentialiter distinguuntur secundum causam forma- 
lem et materialem proprie dictam. Atqui peccata actualia 
mortalia non habent causam formalem et materialem pro- 
prie dictam. Ergo peccata actualia mortalia non distinguun- 
tur essentialiter secundum causam formalem et materialem 
proprie dictam. 

Maior est per se nota, quia constitutio et distinctio essen- 
tialis alicuius debet esse ex aliquo quod convenit ei per se, 
ideoque secundum aliquam causam propriam et proprie 
dictam, quia praepositio per importat habitudinem causae. 

Minor vero patet, tum quia peccata actualia mortalia 
non sunt quid compositum, sed simplex et psychologicum; 
tum quia non sunt quid substantiale seu per se stans per 
modum actus primi ut posset in essendo coalescere ex mate- 
ria et forma quasi ex potentia et actu primo; est enim motus 
seu actus secundus et quidem simplex. 


140. conclusio secunda: Actus seu motus naturales dis- 
tinguuntur essentialiter seu specifice tum ex parte causae 
cientis tum ex parte causae finalis. 


141. Probatur. Principium constitutivum et distincti- 
vum essentiae uniuscuiusque debet esse fixum et stans et 
determinatuml. Atqui tam causa efficiens naturalis motus 
naturalis, quam etiam proprius finis vel terminus motus 
sunt quid fixum et stans et determinatum; quia principia 
activa naturalia per formam innatam seu naturalem semper 
eodem modo operantur, et ad eundem terminum vel finem 
eodem modo tendunt. Ergo motus seu operationes naturales 
specifice distingui possunt sive ex parte proprii principii 
motus sive ex parte termini. Sicut calefacere differt specie 


^ Cf. I-II, 52, 1. 

ab infrigidare sive ex parte principii activi, quatenus cale- 
factio procedit ab aliquo calefaciente seu a calore; infrigida- 
tio vero a frigore; sive etiam ex parte termini seu operati, 
quatenus calefactio terminatur ad calefactum seu calidum, 
dum infrigidatio terminatur ad infrigidatum seu frigidum. 

Quae quidem nobis nota sunt ex superioribus, nempe ex 
I-II, q. L, art. 3; q. 54, art. 1, pro motibus et pro habitibus. 


142. conclusio tertia: Actus seu motus voluntarii liberi, 
ut sunt motus peccati actualis mortalis, non differunt specie 


secundum causam efficientem, sed secundum causam finalem 
tantum. 


143. Probatur prima pars. Id a quo motus voluntarii li- 
beri specifice constituuntur et specifice distinguuntur, debet 
esse aliquid fixum et stans et determinatum. Atqui causa 
efficiens actus voluntarii liberi non est quid fixum et stans 
et determinatum, sed e contra est quid contingens et deter- 
minabile, quia voluntas libera, cum sit appetitus elicitus li- 
ber, sequitur formam adventitiam seu apprehensam et qui- 
dem contingenter seu libere moventem seu essentialiter se 
habentem ad utrumlibet. Ergo impossibile est ex tali forma 
vel principio sumi eius species et specifica differentia. 

Confirmatur. Motus specificantur ex termino ad quem, 
non ex termino a quo. Atqui causa efficiens habet rationem 
termini a quo, dum causa finalis habet rationem termini ad 
quem. Ergo motus peccati mortalis specificatur et specifice 


distinguitur secundum causam finalem seu finem proprium, 
non vero secundum principia activa. 


144. Secunda pars statim apparet. Nam peccata actua- 
lia mortalia distinguuntur essentialiter et specifice secun- 
dum propria et adaequata eorum obiecta, ut dictum est arti- 
culo primo. Atqui proprium et adaequatum obiectum pecca- 
ti actualis mortalis est proprius et adaequatus eius finis seu 
causa finalis; quia actus peccati mortalis est essentialiter 

actus voluntarius; proprium autem obiectum voluntatis et 
actus voluntarii est eius finis proprius et adaequatus, eo 
quod finis est proprium obiectum voluntatis. Ergo peccata 
actualia mortalia distinguuntur specie secundum proprios 
fines vel causam finalem, quae reducitur aequivalenter ad 
distinctionem secundum propria obiecta. 

Imo et peccatum exterius seu imperatum specie distin- 
guitur secundum fines proprios, qui sunt obiectum vel ma- 
teria circa quam operantur ut attingendam vel operandam. 


Art. 4.-Utrum peccata convenienter distinguantur 
in peccatum in Deum, in seipsum et in proximum 


145. Haec distinctio peccatorum actualium mortalium 
in peccata contra Deum, contra seipsum et contra proxi- 
mum, a S. Thoma tribuitur Isidoro; revera tamen non est 
eius, sed auctoris Summae Sententiarum, tract. Ill, cap. 16, 
qui dicitur esse Hugo de Mortagne, circa 1151 *. 

Quaerit ergo S. Doctor de valore huius divisionis, quae 
etiam in Catechismis adhibetur. 


146. conclusio: Divisio peccati actualis mortalis in pec- 
catum contra Deum, contra seipsum et contra proximum est 
conveniens. 


147. Probatur. Illa divisio peccati actualis mortalis est 
conveniens quae est per se seu essentialis, immediata et 
adaequata. Atqui talis est divisio peccati actualis mortalis 
in peccatum contra Deum, contra seipsum et contra proxi- 
mum. Ergo divisio peccati actualis mortalis in peccatum 
contra Deum, contra seipsum et contra proximum est con- 
veniens. 


| Cf. Dhossat, SJ., La Somme des Sentences, oeuvre de Huges de Mortag- 
ne, vers. 1151, 1n collectione «Spicilegium Sacrum Lovaniense», t. V, 1923. 

Maior est per se nota, quia divisio conveniens debet esse 
per se, immediata et adaequata, ut probatur in Logica, lo- 
quendo de legibus vel regulis bonae divisionis. 

Minor autem, ubi unice stat difficultas, ostenditur per 
partes. 


148. Primo, est divisio per se seu essentialis. Divisio ac- 
tus moralis quae fit secundum oppositionem contrariam ad 
regulas essentiales moralitatis, est per se et essentialis. At- 
qui haec divisio peccati actualis mortalis in peccatum con- 
tra Deum, contra seipsum et contra proximum fit secundum 
oppositionem contrariam ad regulas essentiales moralitatis 
actus humani. Nam istae regulae essentiales sunt duae es- 
sentialiter differentes, nempe regula naturalis, quae est ra- 
tio humana, et regula supematuralis, quae est ratio divina 
seu lex aeternal; regula autem supematuralis ordinat nos in 
Deum; naturalis vero, quatenus sumus homines singulares 
regulat nos erga nosmetipos; inquantum vero sumus homi- 
nes sociales vel politici regulat nos erga proximum; et Aae 
etiam specie differunt, sicut specie differt materia propria re- 
eulanda, quae sunt propriae passiones 1mmanentes et pro- 
priae operationes transeuntes ad alium. Sunt ergo tres regu- 
lae propriae specie differentes, et consequenter tres ordines 
morales specie differentes secundum has regulas. 

lam vero, quot modis dicitur unum oppositum, tot modis 
dicitur et aliud oppositum. Cum ergo peccatum actuale 
mortale sit essentialiter actus humanus inordinatus, hoc est, 
contrarius regulae et ordini moralitatis, ex quo ponuntur 
tres species regulae et ordinis, necesse est ponere etiam tres 
species deordinationis et irregularitatis seu peccati mortalis. 

Confirmatur. Illa divisio peccatorum actualium morta- 
lium est essentialis et specifica, quae fit secundum contra- 
rietatem ad proprios actus virtutum differentium essentia- 


| Cf. S. Thomam, I-II, 19, 3-4. 

liter et specifice, quia, ut diximus articulo 1, divisio peccati 
per oppositionem ad virtutes specie differentes reducitur fi- 
naliter ad divisionem secundum propria obiecta, quae erat 
divisio per se et specifica. Atqui haec divisio peccati actualis 
mortalis fit secundum contrarietatem ad proprios actus vir- 
tutum essentialiter et specifice differentium; nam fit secun- 
dum contrarietatem ad actus virtutum theologicarum, qui- 
bus homo ad Deum ipsum immediate ordinatur (= pecca- 
tum contra Deum); et ad actus virtutum motalium appetitus 
sensitivi, nempe temperantiae et fortitudinis, quibus homo 
bene ordinatur ad seipsum et in seipso (= peccatum contra 
seipsum); et ad actus virtutis moralis appetitus rationalis 
seu voluntatis, scilicet iustitiae, quibus homo bene ordina- 
tur ad alios homines in quantur est pars societatis (— pecca- 
tum contra proximum). Ergo haec divisio peccatorum ac- 
tualium mortalium est divisio essentialis seu per se. 


149. Secundo, est divisio immediata, non quidem imme- 
diata secundum diversas res, sed proprie secundum diversas 
rationes formales. Nam divisio regulae propriae moralitatis 
actus humani in regulam naturalem seu humanam et super- 
naturalem seu divinam, est immediata, quia fit per sic et 
non; pariter subdivisio regulae humanae vel naturalis in re- 
gulam pro seipso et pro ordine ad alios homines, est 1mme- 
diata, sicut et immediate dividitur materia propria regula- 
bilis, scilicet passiones et operationes. 

Attamen, membra istius divisionis non se habent ex ae- 
quo, sed secundum prius et posterius, quia unum membrum 
continet aliud et illud excedit. Unde proprie loquendo est 
divisio analoga, non univoca, et ideo peccatum actuale mor- 
tale dividitur analogice in illa tria membra, quae sunt veluti 
totidem genera, ulterius subdividenda in species. Unde haec 
divisio est similis divisioni boni in utile, honestum et delec- 
tabile, de qua in I Parte, q. 5, art. 6’. 


Cf. I, 5. 6, ad 2-3; I IL, 72, 4 ad 1-2. 

150. Tertio, est divisio adaequata, quia nullum est aliud 
obiectum peccati in quod ferri possit peccator peccato suo. 
Unde Salmanticenses optime dicunt: «Est autem praedicta 
distinctio omnino adaequata, quia nullum est excogitabile 
peccatum quod aliquo ex his tribus membris non continea- 
tur aut ad illud reducactur» 

Etiam sistendo in ordine mere naturali vel philosophico, 
possent peccata hoc modo distingui specifice, quia religio, 
contra quam peccaretur in peccato contra Deum, specie dif- 
fert a iustitia proprie dicta, qua bene se habent homines 
inter se. Et ideo semper haberetur oppositio ad virtutes spe- 
cie differentes. 

Quod si loquamur in ordine mere supematurali caritatis, 
idem comprobatur, quia haec distinctio coincidit cum dis- 
ünctione obiectorum caritatis et consequenter praecepto- 
rum eius. Unde et specie differunt odium Dei, odium proxi- 
mi et odium suipsius, ut in tractatu de caritate probatur, 
quia etiam ordo caritatis est in praecepto2. 

Sive ergo sumamus utrumque ordinem, naturalem et su- 
pematuralem simul, sive naturalem tantum, sive etiam su- 
pematuralem solum, semper suo modo apparet essentialis 
seu specifica distinctio peccati actualis mortalis in. pecca- 
tum contra Deum, contra seipsum et contra proximum. 

S. Thomas autem videtur sumpsisse utrumque ordinem, 
naturalem et supematuralem, complexive, idest simul. 


Art. 5.-Utrum divisio peccatorum, 
quae est secundum reatum, diversificet speciem 


151. Reatus est demeritum quo peccans fit reus poenae, 
idest obligatus ad poenam. Reatus autem peccati potest esse 
duplex, scilicet reatus poenae temporalis vel finitae, et rea- 


| Salmanticenses, h. L, p. 221a. 
) Cf. S. Thomam, I-II. qq. 25-26; qq. 34-37; q. 44. 

tus poenae aeternae seu interminabilis vel infinitae. Et inde 
venit distinctio peccati actualis seu personalis in mortale 
seu quod habet reatum poenae aeternae, quae est mors ae- 
terna opposita vita aeternae, quae est beatitudo; et veniale, 
scilicet quod habet reatum poenae temporalis seu non ex- 
cludentis a vita aeterna. 

Quaestio ergo est de valore istius divisionis peccati ac- 
tualis in mortale et veniale, utrum scilicet sit essentialis vel 
accidentalis. 

Ut autem solutio rite dari possit, recolere oportet pecca- 
tum veniale —quod a venia seu condonatione dicitur— posse 
dici dupliciter: uno modo per se seu ex genere, quatenus est 
inordinatio actus circa obiecttum non necessario connexum 
cum ultimo fine neque cum ordine essentiali ad finem ulti- 
mum; alio modo, per accidens, nempe ex causa veniae, quae 
potest esse duplex, scilicet ex parvitate materiae et ex imper- 
fectione actus seu agentis. 

similiter, peccatum potest dici mortale dupliciter: uno 
modo per se seu ex genere, quatenus importat inordinatio- 
nem actus circa ipsum finem vel circa media neccessario 
connexa cum ipso fine; alio modo, per accidens, nempe ex 
intentione vel fine agentis quasi ex circumstantiis. 

Itaque, comparatio peccati mortalis et venialis potest fie- 
ri tripliciter: primo, sumendo peccatum mortale et veniale 
per accidens; secundo, sumendo peccatum mortale et veniale 
ex genere seu per se; tertio, sumendo peccatum mortale et 
veniale in tota sua generalitate, prout 1mplicite continet per 
se et per accidens. 


152. conclusio prima: S1 peccatum mortale et veniale su- 
mantur in tota sua generalitate, non necessario differunt specie 
neque specie identificantur, sed possunt esse eiusdem et diver- 
sae speciei. 


153. Probatur. Quia tunc potest esse peccatum mortale 
et peccatum veniale per accidens tantum, et in hoc sensu 

non potest dici quod differant specie, quia «numquam scili- 
cet quod est per accidens constituit speciem» aut distinguit 
ipsam; si vero sumantur ex obiecto seu ex genere, tunc po- 
test esse differentia per se et essentialis. 


154. conclusio secunda: Si vero aumamus peccatum 


mortale per accidens et peccatum veniale per accidens non dif- 
ferunt specie. 


155. Probatur. Quia, ut modo dictum est, nihil differt 
specie per id quod est per accidens, et potest circa 1dem per 
accidens esse mortale et veniale peccatum. 


156. conclusio tertia: Si autem sumamus peccatum 
mortale et veniale per se seu ex genere, tunc differunt essentia- 
liter, non quidem differentia quasi constitutiva generis vel spe- 
ciei, sed differentia consecutiva quasi ex proprietate quadam, 
nempe ex proprio effectu, qui est reatus poenae. 


157. Probatur prima pars. Differentia peccatorum, quae 
resolvitur in differentiam ex proprio obiecto, est differentia 
per se seu essentialis. Atqui differentia peccati mortalis et 
venialis ex genere, est differentia quae resolvitur in differen- 
tiam ex proprio obiecto; quia tunc mortale est peccatum 
cadens circa obiectum incompatibile cum fine ultimo vel 
cum mediis necessariis ad finem; veniale vero est peccatum 
cadens circa obiectum de se contingenter se habens ad ulti- 
mum finem et ad media necessaria ad 1psum. Ergo haec dif- 
ferentia est per se seu ex obiecto reductive. 


158. Probatur secunda pars (non tamen ex differentia 
constitutiva). Nam quod essentialiter consequitur ad pecca- 
tum non constituit peccatum neque distinguit ipsum per 
differentias quasi constitutivas. Atqui reatus poenae essen- 
tialiter consequitur ad peccatum, cum sit essentialiter effec- 
tus eius quasi effectivus. Ergo reatus poenae non constituit 

peccatum personale actuale neque essentialiter illud distin- 
guit quasi per differentias constitutivas specierum. 

Sic autem sumendo peccatum actuale pro mortali ex ge- 
nere et veniale ex genere, differunt essentialiter non solum 
specifice, sed etiam generice, quia non ex aequo dividunt 
peccatum actuale, sed secundum prius et posterius ideoque 
analogicel. Unde S. Doctor egregie scribit: «Divisio peccati 
in mortale et veniale, non est univoci divisio, quia sic morta- 
le et veniale dicerentur duae species peccatorum, sed est 
divisio analogi, et propter hoc dicuntur mortale et veniale 
esse genera peccatorum, quasi non communicantia unum 
genus»2. 

Unde patet quod secundum diversam acceptionem pec- 
cati mortalis et venialis, potest dici quod est determinate 
divisio per accidens seu accidentalis, aut quod est divisio 
per se et essentialis reductive, quasi ex proprio potius quam 
ex differentia specfica; aut quod indifferenter et contingen- 
ter se habent ad differentiam essentialem vel accidentalem. 


159. Sunt tamen quidam theologi posteriores qui semper 
determinate volunt peccatum mortale et veniale specifice et 
essentialiter differre; et ad hoc dicendum, adinvenerunt no- 
vum membrum distinctionis, nempe distinctionem aut spe- 
ciem theologicam, ultra distinctionem aut speciem mora- 
lem, ita quidem ut species moralis sumatur ex parte conver- 
sionis, theologica vero ex parte aversionis a Deo seu ab ulti- 
mo fine. 

At haec nova distinctio, licet utilis sit pro confessoribus, 
quatenus poenitens est obligatus confitendi omnia peccata 
ab eo commissa secundum species thologicas, revera tamen 
non est scientifica; et potius redolet peccatum philosophi- 
cum et theologicum quasi morale et mortale; neque est ne- 


| Cf.LII, 89, | ad 1;89,2. 
) II Sent., dist. 42, expositio primae partis textus. 


126 I, Q. LXXII: De distinctione peccatorum 


cesse ad illam recurrere, cum sat sit recurrere ad peccata 
mortalia per se aut per accidens. 

Et mirum quidem est quod theologi, impugnantes com- 
muniter peccatum philosophicum seu morale quasi separa- 
tim dari posset a peccato theologico seu mortali, adhuc ta- 
men communiter retineant distinctionem hanc specierum 
peccati actualis gravis in speciem moralem et in speciem 
theologicam, ac si omnis species moralis non esset species 
theologica, et ac si species quam vocant theologicam esset 


species vera seu per se, et non potius per accidens se habeat 
ad peccantem et ad motum peccati. 


Art. 6.-Utrum peccatum commissionis et omissionis 
differant specie 


160. S. Thomas appellat istam distinctionem, in Sen- 
tentiis, secundum nomina, quatenus peccatum commissionis 
proprie retinet nomen peccati; peccatum vero omissionis po- 
tius dicitur delictum, ut dicebat Glossa interlinearis, quam 
citat in obiectione prima. 

Et quidem in Sententiis hoc modo exponit hanc divisio- 
nem secundum diversa nomina peccati: «Ista divisio, quae 
est secundum nomina, attenditur penes ea ex quibus actus 
regulantur, scilicet praecepta legis, et hoc dupliciter, quia: 
a) vel secundum distinctionem praeceptorum in se, et sic 
delictum respicit praecepta affirmativa (a quibus deficit), et 
peccatum praecepta negativa (contra agendo vel operando); 
b) vel secundum quod diversimode peccans a praeceptis defi- 
cit, quia vel deficit a praeceptis (quibuscumque) secundum 
rationem, per ignorantiam, et sic est delictum; vel secundum 


voluntatem, per contemptum (= malitiam), et sic est pec- 
catum» l. 


// Sent., dist. 42, q. 2, art. 2, gla. 3. 

Suspicor autem quod haec divisio sic accepta maxime 
propria est canonistarum, qui ad praecepta legis formaliter 
respiciunt in definiendis et distinguendis culpis canonicis. 
sed in hoc loco Summae Theologicae, S. Doctor magis pro- 
funde et theologice rem considerat. Nam sive commissio 
sive omissio possunt et debent dupliciter considerari: uno 
modo, psychologice seu in esse motus seu actus humani ut 
sic; alio modo, moraliter seu per ordinem ad proprium 
obiectum morale prout stat sub regulis morum. 


l6l. conclusio prima: Peccatum commissionis et omis- 
sionis differunt essentialiter in esse psychologico. 


162. Probatur. Peccatum commissionis et omissionis, in 
esse psychologico, considerantur secundum rationem actus 
seu motus. Atqui in ratione actus seu motus, commissio et 
omissio differunt essentialiter, sicut essentialiter differunt 
ens et non ens, actus et non actus, forma et privatio formae. 
Ergo peccatum commissionis et omissionis differunt essen- 
taliter in esse psychologico. 


163. conclusio secunda: Peccatum commissionis et 
omissionis non differunt in esse moris. 


164. Probatur. Peccata quae ad idem ordinantur et ex 
eodem motivo procedunt, non differunt essentialiter in esse 
moris, quia coincidunt in eodem obiecto proprio et formali. 
Atqui peccatum commissionis et omissionis ad idem ordi- 
nantur et ex eodem motivo procedunt, ut patet exemplo 
avari et gulosi, in littera posito. Ergo in esse morali non 
differunt essentialiter peccatum commissionis et omissionis. 
Unde ad idem reducuntur et sic verum est quod solum diffe- 
runt secundum nomen, non secundum rem. 

Et revera peccata commissionis sunt contra praecepta 
negativa seu de vitatione actuum vitiorum; omissionis vero 
peccata sunt contra praecepta affirmativa, quae sunt de 


positione vi executione actuum virtutum. Utraque autem 
spectant ad eandem legem et ad eandem virtutem, quasi 
partes intégrales eius, non vero quasi partes essentiales vel 
subiecti vael. 

Et ex hoc concluditur quod peccata non differunt specie 
secundum praecepta quaecumque, nisi sint praecepta speci- 
fice differentia, quae non ita sunt nisi de actibus virtutum 
specie differentium quae finaliter reducuntur ad differen- 
tiam specificam ex obiecto. 

Ceterum, ratio generalis est, quia peccata respiciunt prae- 
cepta ex parte aversionis, non ex parte conversionis. Atqui 
peccata non distinguuntur specie per se primo ex parte 
aversionis, sed solum ex parte conversionis. Ergo peccata 
non differunt specie secundum praecepta2. 

Notat autem S. Doctor in De malo? quod, si agatur de 
praeceptis legis mere positivae, contra quae non dantur pec- 
cata ex obiecto, sed solum ab extrinseco, quia prohibita 
sunt, tunc possunt rationabiliter peccata distingui secun- 
dum distinctionem praeceptorum. Et hoc verum esse vide- 
tur, quia tunc non esset alia ratio peccati, nisi deviatio a 
lege illa. At haec esset potius species iuridica quam moralis. 

At constat manifeste quod hoc non est critérium morali- 
tatis intrinsecae et scientificae, sed mere positivae et extrin- 
secae, ut apud i1uristas et canonistas habetur; et sic apparet 
radix aequivocationis canonistarum dividentium peccata 
secundum praecepta Decalogi, quae non sunt mere positi- 


và, sed de iure naturae, et ita incidunt in positivismum mo- 
ralem. 


Cf. I-II, 92, 2; I-II, 79: de partibus quasi integralibus iustitiae 
Hic, ad 2. 


De malo. 2, 6. 

Art. 7.-Utrum convenienter dividatur peccatum in peccatum 
cordis, oris et operis 


165. Haec est celeberrima divisio peccati, quam Patres 
frequenter adhibent, v. gr., S. Hieronymus in loco citato in 
argumento Sed contra, et plures alii; imo et Augustinus eam 
aequivalenter posuit in famosa sua definitione peccati ac- 
tualis mortalis, nempe: factum (= opus) vel dictum (= os) 
vel concupitum (= cor). Unde mirum non est quod in ipsam 
Liturgiam transierit. Sic, in Rituali Romano, sacerdos confi- 
tetur Deo quia «peccavi nimis cogitatione (corde), verbo 
(ore) et opere, mea culpa, mea culpa, mea maxima culpa»; 
in Ritu autem Dominicano simul iungitur haec divisio cum 
praecedenti quando sacerdos de seipso confitetur: «peccavi 
nimis cogitatione, locutione, opere et omissione». 

Quaerit ergo S. Doctor bonitatem seu convenientiam 1s- 
tius divisionis peccati, quam theologice 1ustificare conatur, 
et quae est quasi subdivisio peccati commissionis. 


166. conclusio: Peccatum actuale convenienter dividitur 
in peccatum cordis, oris et operis triplici sensu, scilicet veluti 
totum universale in partes subiectivas vel species, ut totum in- 
tégrale in partes quasi intégrales, et ut totum potentiale seu 
potestativum vel analogum in partes quasi potentiales. 


1607. Probatur prima pars (est divisio totius universalis 
in partes subiectivas seu species). Divisio peccati actualis 
secundum proprium obiectum peccati, est essentialis vel 
specifica. Atqui aliquando divisio peccati actualis in pecca- 
tum cordis, oris et operis fit secundum propria obiecta pec- 
cati. Ergo aliquando haec divisio peccati actualis in pecca- 
tum cordis, oris et operis est divisio totius universalis in 
partes subiectivas. 

Maior contát ex articulo primo huius quaestionis, 

Minor autem facile patet; nam sunt quaedam obiecta 
peccati quae non possunt attingi et consummari nisi corde, 


130 L. I, Q. LXXII: De distinctione peccatorum 


ut infidelitas, desperatio, odium Dei; alia vero sunt obiecta, 
quae nonnisi ore attingi et compleri valent ut contumelia, 
detractio, mendacium, blasphemia; alia denique sunt quae 
nonnisi opere exteriori attinguntur et consummantur; ut 
furtum, homicidium et alia huiusmodi. Et hoc modo vide- 
tur sumpsisse Augustinus qui disiunctive loquitur, non co- 
pulative. 

S. Thomas hoc modo intellexit hanc divisionem in III P. 
quando ait: «Peccatum, quia rationem mali habet, potest 
in uno tantum perfici (seu compleri)...; et ideo peccatum, 
quod in solo corde perficitur, est una species peccati; alia 
vero species est peccatum quod perficitur in corde et ore; 


tertia vero species est peccatum quod perficitur in corde et 
opere »1. 


168. Secunda pars (est divisio totius quasi integralis in 
partes quasi intégrales). Divisio peccati actualis secundum 
diversos gradus aut veluti passus quos necesse est concurre- 
re ad perfectum actum peccati circa idem obiectum est divi- 
sio in partes quasi intégrales. Atqui quandoque, circa idem 
obiectum, peccatum veluti per passus vel gradus procedit a 
corde, per os, in opus, in quo completur vel consummatur. 
Ergo tunc ista tria membra non sunt species distinctae, sed 
veluti partes intégrales quas necesse est concurrere ad per- 
fectum et consummatum actum peccati. 

Quod quidem exemplo apparet in quolibet peccato hu- 
mano quod opere exteriori completur, ut in vindicta, in for- 
nicatione, in furto. 

Et hunc modum dividendi considerat frequentius S. Tho- 
mas, nempe hic et in III P., loco citato, et in II-II, 162, 4 ad 
4; et istae partes correspondent partibus poenitentiae quasi 
integralibus, quae sunt cordis contritio, oris confessio et 
operis satisfactio; nam per poenitentiam debet homo pecca- 


| 111,90, 3 ad I. 

tor redire in pristinum statum 1ustitiae; redit autem per eos- 
dem passus quibus a iustitia cecidit peccando, modo inver- 
so. Unde S. Doctor ibidem ait: «Et huius peccati (consum- 
mati in opere) partes quasi intégrales sunt quod est in corde 
et quod est in ore et quod est in opere; et ideo poenitentiae, 
quae in his tribus perficitur, haec tria (contritio, confessio 
et satisfactio) sunt partes intégrales» 

Hunc duplicem modum dividendi peccatum actuale se- 
cundum diversam considerationem in peccatum cordis, oris 
et operis, veluti in totidem partes subiectivas vel quasi inté- 
grales, 1llustrat Caietanus sequentibus verbis: «Scito quod 
peccata cordis, oris et operis dupliciter distinguuntur inter 
se: primo, specifice; secundo, gradualiter. 

Nam, si sumatur peccatum secundum suam rationem 
consummatam, et distinguatur in peccatum cordis vel oris 
vel operis, sic est distinctio non solum specifica, sed generi- 
ca; nam peccatum cordis est illus quod in solo actus interio- 
rn consummatur, ut est infidelitas, odium Dei et huiusmodi; 
peccatum vero oris est quod in ipso ore consummatur, ut 
contumelia, blaphemia, detractio et huiusmodi; peccatum 
autem operis est quod in exteriori opere consummatur, ut 
adulterium, homicidium, furtum et huiusmodi. 

Si vero peccatum aliquod, quod in opere consummatur, 
distinguatur in cogitationem, locutionem et opus, puta quia 
primo deliberavit hominem occidere, deinde dicit se occisu- 
rum, et demum occidit illum; sic distinctio non est specifi- 
ca, quoniam omnia ista peccata sunt unius speciei; sed est 
gradualis, quoniam gradatim peccatum consummatur ex eo 
quod est in corde et quod est in ore, etc.»1. 


169. Tertia pars (est divisio totius quasi potentialis in 
partes quasi potentiales). Divisio in partes essentialiter inae- 
quales est divisio in partes quasi potentiales. Atqui isti tres 


| 111,90,3 adi. 
) Caietanus, /n III, 90, 3. Cf. eundem Caietanum, Zn L-I 162, 4, n. 7. 

gradus processus peccati inaequaliter participant rationem 
peccati; nam quando ista tria concurrunt ad eundem actum 
peccati, potior pars est opus; aliae vero duae non partici- 
pant totam malitiam eius, sed secundum prius et posterius, 
nempe secundum quod participant de ratione voluntarii 
plus vel minus (et sic peccatum cordis excedit peccatum 
oris); vel secundum quod accedunt plus vel minus ad opus 
quasi illud praeparando et provocando, et sic peccatum oris 
excedit peccatum simplicis cordis, cui aliquid. addit. 

Haec conceptio divisionis quasi potentialis vel analogi- 
cae obiective vera est, et videtur fuisse tradita a S. Thoma 
in II Sent., dist. 42, q. 2, art. 2, gla. 1, s tamen textus aut- 
henticus ita dicebat, sicut dicunt quaedam editiones. Nam 
5. Doctor scribit: «Ista divisio assignatur secundum gradus, 
quibus fit progressus ad complementum peccati. Gradus au- 
tem isti attenduntur secundum quod unus actus alteri actui 
additur ad perfectionem peccati; unde oportet quod secun- 
dus gradus includat in se peccatum, et ita est quasi divisio 
totius potestativi...». 

Quaedam editiones, ut editio Parisiensis, praeparata a 
Nicolai, editio Parmensis et Matritensis legunt: totius potes- 
tativi, aliae vero plures legunt: totius peccati. 


Deficiente inspectione Mss. critica, oportet ad contextum 
et ad sensum textus appellare, et hi exigere videntur lectio- 
nem: totius potestativi: primo quidem ex particula dimi- 
nuente quasi, quae non haberet sensum, si diceretur totius 
peccati, quia omnis divisio debet esse, per definitionem, ali- 
cuius totius, hic autem dividitur peccatum; ergo simpliciter 
dicendum esset: divisio totius peccati. E contra, quia totum 
potestativum est totum quoddam potentiale et sui generis, 
ideo ad differentiam totius integralis vel universalis, optime 
apponitur particula diminuens: quasi divisio totius potesta- 
tivi. Secundo, quia in responsione ad 4 S. Doctor ponit ex- 
presse quod est divisio totius potestativi, ut tenent omnes 
editiones; iam vero, de eodem toto dividendo agebatur in 

corpore articuli et in obiectionibus. Si ergo in obiectionibus 
et responsionibus dicitur quod est divisio totius potestativi, 
et in corpore etiam hoc debebat dici. Teneo ergo lectionem 
totius potestativi, et non totius peccati, quae vere esset tauto- 
logica et ridicula. 

Denique, potest etiam tertio modo intelligi ista divisio 
quasi sit in peccatum internum seu occultum, quod est pec- 
catum cordis; et in peccatum externum seu manifestum, 
quod deinde subdividitur secundum duplicem modum illud 
manifestandi seu exteriorizandi, nempe verbis (— ore) vel 
factis (= opere), quamvis opere non principaliter 1intendatur 
manifestatio, sed expletio peccati. Et hunc modum proponit 
etiam S. Doctor in responsionibus ad obiecta (ad l et 2). Et 
hac ratione, in peccato scandali ponitur: dictum vel factum 
minus rectum..., et non ponitur concupitum vel cogitatum, 
quia peccatum scandali debet esse externum seu manifes- 
tum, et non mere occultum seu internum in cordel. 

In his autem tribus quasi gradibus optime continetur to- 
tus processus peccati, sicut processus caritatis in tribus gra- 
dibus incipientis, proficientis et perfectae2, licet illi gradus 
non stent in indivisibili, sed possint ulterius subdividi, sicut 
de facto in peccato cordis seu interiori distinguimus adhuc 
alios tres, nempe cogitationem, delectationem et consen- 
sum3, et eodem modo possemus distinguere gradus in locu- 
tione et in opere. In effectu vero seu sequela peccati distin- 
guimus etiam tres gradus, nempe consuetudinem seu habi- 
tum vitiosum, praesumptionem divinae misericordiae et 
desperationem de misericordia divina, quae ducit ad fina- 
lem 1mpoenitentiam4. 


Cf. II-II, 43, I ad 1. 
^ Cf. I-I, 24, 9. 

Hic, ad l. 

Hic, ad 2. 


134 L. L, Q. LXXII: De distinctione peccatorum 


Art. 8.-Utrum superabundantia et defectus diversiflcent 
species peccatorum 


170. Aristoteles distinguit peccata per oppositionem ad 
medium virtutis, et sic consuevit dividere peccata contra 
aliquam virtutem in peccatum per excessum vel superabun- 
dantiam et in peccatum per defectum. 

Quaerit ergo S. Doctor valorem huius distinctionis, 
utrum sit per se et essentialis vel solum accidentalis. 


171. conclusio: Peccatum actuale dividitur essentialiter 
vel specifice in peccatum per excessum et peccatum per defec- 
tum, non quasi per ipsas differentias specificas, sed quasi per 
aliquid per se consequens ad differentias specificas. 


172. Probatur prima pars duplici argumento: 


a) Peccata ad invicem contraria differunt specie, quia 
contrarietas est differentia secundum formam contrariorum 
et omnis differentia secundum formam est specifica vel es- 
sentialis. Atqui peccatum per excessum et peccatum per de- 
fectum circa eamdem rem sunt ad invicem contraria, quia 
opponuntur sicut multum et paucum vel sicut nimis et non 


satis. Ergo peccatum actuale per excessum et peccatum ac- 
tuale per defectum differunt specie * 


b) Omnis distinctio peccatorum quae reducitur ad dis- 
ünctionem secundum obiecta vel motiva propria peccati, 
est per se et essentialis. Atqui distinctio peccati actualis in 
peccatum per excessum et peccatum per defectum reducitur 
ad distinctionem secundum obiecta vel motiva propria, quia 
«non est idem motivum ad peccandum in peccatis quae sunt 
secundum superabundantiam et in peccatis quae sunt se- 
cundum defectum, quinimmo sunt contraria motiva, sicut 


Hic, sed contra. 


Art. 8: Peccata per excessum et per defectum 135 


motivum in peccato intemperantiae est amor delectationum 
corporalium, motivum autem in peccato insensibilitatis est 
odium earum»l. Ergo distinctio peccati actualis in pecca- 
tum per excessum et in peccatum per defectum est distinc- 
tio per se et essentialis. 


173. Secundo pars. Haec tamen divisio non est facta se- 
cundum differentias constitutivas, sed potius consecutivas, 
quia secundum recessum vel superabundantiam a iusto me- 
dio virtutis seu rationis rectae; nimis enim et non satis di- 
cuntur per respectum ad iustum medium positivum. Atqui 
species peccati non constituitur secundum recessum vel 
aversionem seu deviationem, sed potius secundum conver- 
sionem ad propria obiecta ex quibus sequitur talis deviatio. 
Ergo haec divisio non fit per ipsas differentias constitutivas, 
sed quasi consecutivas. Unde S. Doctor conceptis verbis ait: 
«Superexcedere rationem vel deficere ab ea, pertinet ad di- 
versa peccata secundum speciem, in quantum consequuntur 
diversa motiva »2. 


Art. 9.-Utrum peccata diversificentur specie secundum 
diversas circumstantias 


174. Non est dubium quod peccata possint accidentali- 
ter differre et diversificari secundum diversas circumstan- 
tias; at difficultas est utrum secundum circumstantias pos- 
sint differre essentialiter vel specifice, ut videtur accidere 
cum speciebus gulae quae secundum diversas circumstan- 
tias sumi videntur, uti apparet in argumento tertio. 

Articulus tamen iste non est adeo difficilis cognoscenti 
doctrinam S. Thomae de fontibus seu principiis moralitatis 
actus humani, traditam supra, quaestione 18. Sicut enim 


| Hic, corp. 
) Hic ad l. 

tota ratio specificationis et divisionis peccatorum ex obiec- 
to, reducitur ad illam quaestionem, ita etiam solutio diffi- 


cultatis praesentis pendet ex ibi dictis de circumstantiis, 
quasi de fontibus moralitatis. 


175. conclusio: Si circumstantiae peccati considerantur 
ut merae circumstantiae, non diversificant peccata secundum 
speciem; si vero transeant in conditionem obiecti, addendo no- 
vum motivum totale aut primarium seu novum finem, tunc 
diversificant peccata secundum speciem. 


176. Probatur prima pars. Peccata non diversificantur 
specifice secundum mera accidentia, quia merum accidens 
est extra essentiam et speciem. Atqui circumstantiae ut sic 
seu ut merae circumstantiae sunt mera accidentia peccato- 
rum, sicut sunt mera accidentia actus humani, ut patet ex 
dictis supra, quaestione septima. Ergo peccata non diversifi- 
cantur specie secundum meras circumstantias. 


177. Secunda pars. Peccata differunt specie seuncum di- 
versa obiecta propria seu motiva totalia. Atqui circumstan- 
tiae phsysicae vel psychologicae possunt moraliter et in alio 
ordine converti et reduci in rationem obiecti et motivi pro- 
prii aut principalis, maxime si loquamur de circumstantia 
finis. Ergo quando circumstantiae non manent merae cri- 
cumstantiae, sed transeunt in conditionem obiecti proprii 
et motivi ad peccandum, tunc diversificant peccata secun- 
dum speciem. 

Unde apparet ex tota hac quaestione quod apud S. Tho- 
mem omnis differentia essentialis vel specifica peccatorum 
sumitur semper secundum obiecta seu motiva, sive directe 
ex ipso obiecto sive reductive, nempe reducendo principium 
distinctivum ad obiectum. Et in hoc fecit progressum quem- 
dam relate ad ea quae in IV Sent., dist. 16, q. 3, art. 2, gla. 
3 ad 2, docuerat, ubi ex parte defectus vel privationis tra- 
hebat etiam distinctionem specificam peccatorum, et non 

solum ex parte obiecti, et secundum istos defectus assigna- 
rentur diversae circumstantiae; at hic omnia reducit ad 
obiectum, et vehementer negat in omnibus articulis quod 
ex parte solius aversionis seu defectus possint peccata speci- 
fice et essentialiter distingui; eo vel magis quod in aversione 
a Deo et a lege aeterna conveniunt omnia peccata mortalia; 
non ergo ex hac parte potest trahi differentia essentialis pri- 
maria peccatorum ad inviceml. 


| Cf. Caietanum, A. L, n. 1. 


QUAESTIO LXXIII 
DE COMPARATIONE PECCATORUM AD INVICEM 


175. Naturale est quod, postquam aliquod totum divi- 
sum est in partes suas, comparentur partes istae inter se et 
in relatione ad totum. Ubi enim adest pluralitas quaedam 
eiusdem generis seu homogenea, ibi comparatio naturaliter 
postulatur, quia partes debent esse quodammodo ordinatae 
et ordo consistit essentialiter in relatione priorum et poste- 
riorum ad aliquod primum seu principium. Sicut ergo theo- 
logi quaestionem ponunt de ordine caritaits inter diversa 
obiecta quae ad unam caritatem spectantl, ita etiam com- 
paratio vel ordinatio quaedam peccatorum consideranda 
est, postquam pluralitas specifica eorum conclusa est. Ne- 
que enim alio modo dari potest scientia vera, quia oportet 
ordinare obiecta scita ad unum aliquod principale. 

Et haec quidem consideratio valet pro peccato proprie 
sumpto quatenus est actus quidam malus seu deordinatus. 


179. Si vero sumatur peccatum sensu quodam largiori, 
prout continet etiam sub se vitium seu dispositionem habi- 
tualem malam, sicuti revera sumi debet in praesenti, ut pa- 
tet in textu distributionis articulorum: peccata et vitia, et ex 
parallélisme huius et praecedentis quaestionis cum prima 
quaestione huius tractatus, tunc dicendum est in hac quaes- 
tione sermonem fieri de proprietatibus vitiorum. Unde in hoc 


| Cf. ILIL, q. 26. 

sensu, ista quaestio est parallela cum quaestionibus 64-67 
de virtutibus, in quibus agitur de proprietatibus virtutum. 

Et quia vitium directe contrariatur virtuti', contraria 
autem contrarias habere debent proprietates proportionali- 
ter, inde ex numero proprietatum virtutis trahi potest nu- 
merus proprietatum vitii seu peccati. Atqui proprietates vir- 
tutum sunt quatuor, nempe medietas seu rectitudo, conne- 
xio, aequalitas proportionalis et perpetuitas2. Ergo vitiorum 
debent esse totidem proprietates contrariae, scilicet extre- 
mitas seu obliquitas, inconnexio, inaequalitas et temporali- 
tas seu labilitas. 

Et vere, considerando articulos huius questionis, apparet 
statim S. Doctorem loqui de proprietatibus peccatorum vel 
potius vitiorum, non tamen de omnibus, sed solum de in- 
connexione et de inaequalitate. 


180. a) Non egit autem de extremitate neque de debili- 
tate vitii seu peccati, quia hae duae proprietates sat patent 
ex dictis: extremitas quidem seu excessus vel defectus, ex 
articulo octavo quaestionis praecedentis; labilitas vero seu 
debilitas est per se nota si sumamus peccata proprie pro 
actu malo, quia actus est essentialiter transiens apud nos, 
et non de se permanens sicut habitus; si vero peccata largius 
sumamus prout vitium etiam continent, tunc apparet eorum 
debilitas ex contrarietate ad naturam cui vim quasi infe- 
runt, nihil autem violentum et antinaturale est durabile3; 
insuper, ex tractatu de habitibus apparet vitium seu disposi- 
tonem malam non habere permanentiam essentailem vel 
secundum essentiam, sed solum accidentalem vel secundum 
statum ex parte subiecti; denique, de eo quod manet post 
peccatum, scilicet de macula animae et de reatu poenae, fiet 
sermo postea4, quia revera ista proprietas potius reducitur 


Cf. 1-11,71, 1. 
Cf. I-II, 64-67. 
Cf. I-II, 71,2. 
I-II, qq. 86-39. 

ad effectum peccati quam ad propriam quasi passionem 
propriae formae peccati. 


181. b) Adde insuper quod proprietas debet esse ali- 
quid per se consequens ad propriam et constitutivam ratio- 
nem eius de quo dicitur. Atqui ratio propria et per se peccati 
et vitii est ex parte conversionis, non ex parte aversionis, 
quia aversio se habet per accidens ad peccantem et ad pec- 
catum, ut saepius dictum est quaestione praecedenti. Ergo 
considerandae sunt proprietates vitii quae conveniunt ei ex 
parte commissionis, non vero illae quae forte respondent ei 
ex parte aversionis. 

Et vere, extremitas et labilitas seu temporalitas respon- 
dent ei ex parte aversionis, quia se habent per recessum a 
medio virtutum et a naturalitate eius, quae est causa pro- 
pra firmitatis et permanentiae, eo quod natura manere 
oportet in unoquoque; e contra, inconnexio et inaequalitas 
respondent peccato et vitio per se primo ex parte conversio- 
nis. Merito ergo et valde profunde S. Doctor omissit conside- 
rationem extremitatis et debilitatis vitiorum seu peccato- 
rum, et solum considerat inconnexionem et inaequalitatem; 
et quidem eodem ordine quo contrariae proprietates consi- 
derantur in virtutel. 


182. c) Denique, ratio adest cur ageret de inconnexione 
et de inaequalitate peccatorum, ut ex una parte explicaret 
quosdam textus difficiles Sacrae Scripturae circa connexio- 
nem peccatorum, v. gr. illum: «Quicumque totam legem 
servarverit, offendat autem in uno, factus est omnium 
reus»2; ex alia vero, ut impugnaret haeresim Joviniani, 
quem tempore fere S. Thomae instaurarunt Cathari, de ae- 
qualitate peccatoum; pertinet enim ad theologum explicare 


| LII, 65-66. 
) Jac. 2, 10. 

Sacram paginam seu revelationem eamque contra haereti- 
cos defendere, circa alia duo non erat ulla controversia. 

Itaque S. Doctor dividit praesentem quaestionem in duas 
posteriores, in quarum prima considerat inconnexionem vi- 
tiorum seu peccatorum inter se (art. 1); in secunda vero con- 
siderat eorum inaequalitatem vel disparitatem (art. 2-10). 

Hanc autem inaequalitatem considerat dupliciter: pri- 
mo, in genere (art. 2); secundo, in specie (art. 3-10), nempe 
inaequalitatem essentialem seu specificam (art. 3-6); et inae- 
qualitatem accidentalem seu mere graduaient (art. 7-10). 

Et quidem specificam seu essentialem inaequalitatem 
considerat iuxta ordinem servatum in quaestione praece- 
denti pro divisione specifica peccatorum, qui est ordo obiec- 
tivus et dignitatis, nempe: ex obiecto (art. 3), ex virtute op- 
posita (art. 4), ex quasi proprietate actus peccati, nempe de- 
lectatione in qua sonsummatur (art. 5), et ex propriis causis 
vel motivis peccati (art. 6). 

Accidentalem autem seu graduaient considerat tum in 
genere seu ex circumstantiis (art. 7), tum postea in particu- 
lari, ut explicet tum iura ecclesiastica (art. 8), tum verba 
Scripturae et Patrum (art. 9-10), per reductionem ad cir- 
cumstantias. 

Non considerat autem graduationem peccati cordis, oris 
et operis, quia, si sumatur haec divisio veluti in partes quasi 
intégrales, in ipsa enumeratione iam sunt graduatae et com- 
paratae; neque etiam comparat peccatum commissionis 
cum peccato omissionis, quia moraliter non differunt specie, 
ut dictum est; quae vero fiunt contra Deum, contra nosme- 
tüpsos et contra proximum, ipsa comprobatione differentiae 
comparata sunt et graduata, ut apparet legenti textum 5S. 
Thomae, quaestione praecedenti, articulo 4; omittit etiam 
comparationem mortalis et venialis, quia inaequalitas eo- 
rum est per se nota, eo ipso quod analogice dicta sunt et ad 
invicem se habentia sicut substantia et accidens vel actus et 
potentia; denique, omittit etiam comparationem peccati ex 

superabundantia et peccati ex defectu, eadem ratione, quia 

manifesta est eorum inaequalitas. Ob dictas ergo rationes, 
non comparantur explicite distincta peccata explicata 
quaestione praecedenti ab articulo quarto usque ad octa- 
rum, nempe quinque divisiones. 

Hanc articulorum ordinationem ab articulo 2 usque ad 
finem, viderunt Salmanticenses, qui aiunt: «Cum in articulo 
praecedenti (art. 2) ostensum fuerit a S. Thoma dari inae- 
qualitatem inter peccata, esseque alia aliis graviora, modo 
quaerit de principiis unde huiusmodi gravitas eiusque ex- 
cessus aut diminutio desumi debeat, quod et in reliquis arti- 
culis prosequitur. Pro quo nota quod, sicut in aliis rebus, 
quaedam est perfectio essentialis, quae convenit ex princi- 
pis speciei fundaturque supra eorum essentiam; et alia ac- 
cidentalis, desumpta ex proprietatibus vel accidentibus; ita 
in peccato alia est gravitas essentialis, quae consequitur im- 
mediate eorum speciem et desumitur ex obiecto a quo speci- 
ficantur; alia vero est accidentalis, quae attenditur ex cir- 
cumstantiis et accidentibus. De prima gravitate agit specia- 
liter D. Thomas in hoc articulo, quod etiam in duobus se- 
quentibus prosequitur (art. 3-5); de secunda autem tractat 
ex professo in reliquis usque ad finem quaestionis»l. Licet 
melius 1naequalitatem ex causis peccatorum reduxissent ad 
inaequalitatem essentialem potius quam ad accidentalem. 


183. Quae cum ita sint, ordo articulorum huius quaes- 
tionis potest sequenti schemate contrahi. 

COMPARATIO PECCATORUM AD INVICEM SECUNDUM EORUM 

I. Inconnexionem (art. 1) 


ll. Inaequalitatem: 
A. in genere (art. 2). 
B. in specie (cf. H-H, 163, 3): 


| Salmanticenses, Adnotatio in art. 3, pp. 248-249. 

a) essentialem vel specificam: 
l) directe sumptam: ex obiecto (art. 3) 
2) indirecte et reductive sumptam: 
a) ex virtute opposita (art. 4) 
B) ex delectatione consequenti (art. 5) 
y) ex propriis causis peccati (art. 6). 
b) accidentalem seu mere gradualem: 
l) in genere: ex circumstantiis ut sic (art. 7) 
2) in specie ex quibusdam circumstantiis spe- 
cialibus. 
a) propter iura humana (art. 7) 


B) propter verba quaedam Scripturae et 
Patrum explicanda (art. 9-10). 


Articulus quartus etiam potest ordinari intra membrum 
inaequalitatis directe sumptae, cum obiecto, ante mem- 
brum inaequalitatis indirecte sumptae. 


Art. 1.-Utrum omnia peccata sint connexa 


184. In distributione articulorum huius quaestionis, S 
Thomas modo magis completo et explicito ponit titulum, 
quaerens «utrum omnia peccata et vitia sint connexa», quia 
revera, ut dictum est iustificando ordinem articulorum, hoc 
in loco peccata et vitia sumuntur quasi globatim aut simul, 
sicut in quaestione prima huius tractatus considerata sunt. 
Tamen, in corpore articuli et in responsionibus maxime 1n- 
sistit in inconnexione peccatorum; quia, de facto, quidquid 
dicitur de peccatis, proportionaliter dicendum est de vitiis, 
quae per ordinem ad peccata seu actus vitiosos, sicut ad 
proprios actus, definiuntur. In III vero Sent., dist. 36, art. 5, 
solum quaerit utrum vitia sint connexa. Nos tamen separa- 
tim de peccatis et de vitiis quaeremus utrum omnia sint 
connexa, ut doctrina haec maioris momenti plena luce pers- 


piciatur, ita tamen ut prius de connexione peccatorum, pos- 
tea de connexione vitiorum loquamur. 


Art. 

DE INCONNEXIONE PECCATORUM 


185. Quaerit ergo S. Doctor utrum omnia peccata sint 
connexa. Ubi accurate notandi sunt termini quaestionis. Di- 
cit enim, primo, omnia, quo nomine possunt intelligi: a) 
omnia omnino peccata humana, nempe tam originale quam 
personale seu actuale quomodocumque dicatur; b) omnia 
peccata actualia mortalia tantum; c) omnia peccata actua- 
lia venialia tantum. «Omnia» autem contraponitur «quibus- 
dam» seu non omnibus. 

Dicit, secundo, connexa, quod quidem potest sumi dupli- 
ci sensu: a) proprie, pro adunatione reali in aliquo uno, si- 
cut virtutes morales adunantur in una prudentia, vel sicut 
virtutes infusae coniunguntur in una caritate; b) large, pro 
adunatione seu convenientia qualibet, etiam logica, in ali- 
quo uno seu communi. 

Dicit, tertio, peccata, et sumendo peccata pro peccatis 
actualibus, maxime mortalibus, in eis possumus considera- 
re duplex elementum: unum per se, quod se habet ex parte 
conversionis ad bonum creatum seu commutabile; aliud per 
accidens, quod se habet ex parte aversionis a bono increato 
seu incommutabili. 

Consequenter quaestio de connexione peccatorum actua- 
lium, potest intelligi aut de connexione ex parte conversio- 
nis, quae erit connexio per se et proprie dicta, aut de conne- 
xione ex parte aversionis, quae est connexio vel convenien- 
tia per accidens et large dicta. Connexio autem, vi nominis, 
videtur significare ligamen quoddam necessarium et natura- 
le inter ea quae connectuntur, non vero meram quandam 
coniunctionem de facto et transitoriam. 


Connexionem vitiorum ex parte conversionis docere vi- 
detur Rolandus Bandinclli, licet non 1ta connexa sint sicut 
virtutes. «Qui ergo —inquit— habet unum vitium in affectu 
et effectu, habet omnia vitia in affectu, non quidem singula 

generum, sed genera singulorum... Licet enim habeat omnia 
vitia qui habet unum, non tamen omnes aequaliter consti- 
tuuntur, sed unus alio est deterior, sicut non sunt omnes 
aequaliter boni qui habent virtutes, licet habita una habean- 
tur omnes; habentur enim cum intensione et remissione et 


vitia. Quare non omnes aequaliter mali sunt, licet uno vitio 
habito habeantur omnia» * 


186. conclusio prima: Si nomine peccati intelligamus 
omnia omnino peccata scilicet tan originale quam actuale, si- 


ve mortale sive veniale, haec omnia peccata non sunt connexa. 


187. Probatur. Si haec connexio daretur, posset intelligi 
tribus modis, scilicet: a) connexio peccati originalis cum 
actuali mortali et veniali simul; b) connexio peccati origi- 
nalis cum solo actuali mortali; c) connexio peccati origina- 
lis cum solo actuali veniali. Atqui nullo modo peccatum ori- 
ginale et actuale sunt connexa. 

Non cum mortali et veniali simul, tum quia peccatum ori- 
ginale se habet per modum habitus et quidem entitativi, 
non immediate operativi, peccatum vero mortale et veniale 
sunt peccata actualia; constat autem habitum entitativum 
seu non immediate operativum non esse conexum cum actu 
sencundo vel operatione, eo vel magis quod neque habitus 
operativus necessario onnectitur cum actu suo, quia habitus 
est quo quis utitur cum voluerit; tum etiam quia de facto ea 
invenimus separata et inconnexa, sicut pueri non baptizati 
habent peccatum originale et nullum actuale; adulti autem 
baptizati habent actualia et non originale; quod si aliquan- 
do utrumque datur in eodem, ut in adultis non baptizatis, 
hoc est per accidens, quia originale provenit quasi necessa- 
rio per viam generationis; dum actuale seu personale venit 
libere et contingenter per propriam voluntatem peccantis. 


| Die Sentenzen Rolandus Nachmach Papster Alexander III, edit. Gieti 
O. P., Friburgi Bris. 1891, pp. 258-259. Cf. et p. 261. 

Ceterum, si peccatum originale et actuale quodcumque 
necessario connectarentur, tunc omnia omnino peccata hu- 
mana adunarentur in quolibet peccatore; quod esset vere 
monstruosum. 

Neque cum 'mortali tantum, eisdem rationibus, ut consi- 
deranti patet. 

Neque cum veniali tantum sine mortali, tum rationibus 
dictis, tum speciali ratione psychologica quam affert S. Tho- 
mas infra, q. 89, art. 6, quia homo natus in peccato originali 
non est in conditione psychologica ut recedat ab ordine con- 
üngenti mediorum ad finem quin prius recesserit a fine, sal- 
tem per modum omissionis. 


188. conclusio secunda: £x parte aversionis, omnia pec- 
cata mortalia sunt connexa; ex parte autem conversionis, non 
omnia peccata mortalia sunt connexa; licet plura, etiam ex hac 
parte, nata sint connecti. 


189. Probatur prima pars. Connexio peccatorum morta- 
lium est aliqualis eorum convenientia in aliquo suo. Atqui 
omnia peccata mortalia aliqualem convenientiam habent in 
aliquo suo, ex parte aversionis, quatenus omnia recedunt 
ab eodem Deo seu ab eodem ultimo fine seu ab eadem cari- 
tate. Ergo ex parte aversionis, omnia peccata mortalia sunt 
aliqualiter connexa. 

Quod quidem S. Doctor haud obscure tradidit hic, in res- 
ponsione ad primum, quatenus homo peccando mortaliter, 
quodibet peccato recedit a legis mandato; «omnia autem le- 
gis mandata sunt ab uno et eodem Deo, et ideo 1dem Deus 
contemnitur in omni peccato, et ex hac parte (offensae Dei 
seu aversionis a Deo) dicit (Jacobus) quod, qui offendit in 
uno, factus est omnium reus». Peccato enim potius quam 
lex contemnitur Legislator, qui unus idemque est in omni- 
bus et singulis legis praeceptis. 

Alibi autem clarius et expressius tradidit: «Ex parte aver- 
sionis peccata connexionem habent in quantum avertuntur 

ab (uno) bono incommutabili» «peccata autem mortalia, 
quamvis non habeant connexionem ex parte conversionis, 
habent tamen connexionem ex parte aversionis, quia ab uno 
incommutabili bono avertunt, et ideo unum sine alio remitti 
non potest, cum remissio culpae magis respiciat, per oppos- 
tium, aversionem quam conversionem, quia culpa remitti- 
tur secundum restitutionem ad illud a quo culpa separa- 
vit»2; «omnia peccata habent connexionem in aversione vo- 
luntatis a Deo, cum quo non potest esse peccatorum remis- 
810, et ideo unum peccatum sine altero remitti non potest»3. 

Quam doctrinam expresse etiam retinet in Summa theo- 
logica, ubi ait: «Peccata, quamvis non sint connexa quan- 
tum ad conversionem ad bonum commutabile, sunt tamen 
connexa quantum ad aversionem a bono incommutabili, 
in qua conveniunt omnia peccata mortalia, et ex hac parte 
habent rationem offensae, quam oportet per poenitentiam 
tolli»4. 

Haec tamen connexio, ut patet, non est in eo quod conve- 
nit peccato mortali per se, sed per accidens, et 1deo est adu- 
natio seu convenientia quaedam per accidens, quae potius 


quam connexio deberet dici communis disgregatio seu dispa- 
ratio vel discentratio, si ita loqui fas est. 


190. Probatur secunda pars (non omnia peccata morta- 
lia sunt connexa per se seu ex parte conversionis ad bonum 


commutabile), multipliciter, tum ex auctoritate Scripturae 
et Patrum, tum etiam ex ratione theologica. 


191. A) Exauctoritate. Legimus enim in Scripturis quod 
Deus fecit David rectum coram oculis eius et quod non de- 
clinavit ab omnibus quae praeceperat ei Dominus cunctis 


III Sent., dist. 36, art. 5. 
IV Sent., dist. 16. q. 2, art. 1. gla. 2. 


IV Sent., dist. 18, q. 2, art. 4, gla. 3 ad 1. 
III, 86. 3, ad 3. 

diebus vitae suae, excepto sermone Uriae Hethei idest Da- 
vid non peccavit seu non habuit alia peccata praeter pecca- 
tum adulterii cum Bethsabea, uxore Uriae, et homicidii 
eiusdem Uriael. Pariter Jacobus ait: «Quod si non moecha- 
beris, occides autem, factus es trasgressor legis»3. Constat 
ergo dari posse unum peccatum mortale sine ceteris, ideo- 
que peccata non esse connexa. 


192. B) Ex ratione theologica multiplici, nempe a priori 
et a posteriori. 


193. a) A priori, primo, argumento quia, ex lege contra- 
riorum. Contraria nequeunt esse connexa, sed potius incon- 
nexa et disgregata, propter eorum incompatibilitatem in eo- 
dem subiecto simul. Atqui plura peccata sunt ad invicem 
contraria, v. gr., peccatam per excessum et per defectum 
respectu eiusdem virtutis. Ergo saltem ista plura peccata 
non sunt ad invicem connexa, et hoc sat est ad verificandam 
propositionem universalem: non omnia peccata mortalia 
sunt connexa. Quam demonstrationem proposuit iam Au- 
gustinus hisce verbis: «Quapropter, dum quaeritur etiam de 
vitiis, utrum ipsa similiter omnia sint ubi unum erit, aut 
nulla sint ubi unum non erit, laboriosum est id ostendere, 
propterea quia uni virtuti duo vitia opponi solent, et quod 
aperte contrarium est, et quod specie similitudinis adumbra- 
tur... Unde aliquando vitium vitio tollitur, ut amore laudis 
amor pecuniae; aliquando unum cedit ut plura succedant, 
veluti qui ebriosus fuerit, si modicum biberit, et tenacita- 
tem et ambitionem didicerit. Possunt itaque vitia etiam 
cedere vitiis succedentibus, non virtutibus, et ideo plura 
sunt»4. 


| III Reg., 15, 5. 
2 II Reg., 11.4, 15-17. 
j Jac. 2, ll. 


4 S. Augustinus, Epist. ad Hieronymum de sententia Jacobi (Epist. 167), 
cap. 2-3, nn. 8-9, ML 33, 7360. 

Secundo, argumento propter quid, ex propria et adaequa- 
ta causa peccati mortalis, tum quasi formali et finali, seu ex 
parte obiecti proprii peccati; tum ex propria causa efficienti 
peccati, quae est propria voluntas defectibilis; tum denique 


ex propria causa quasi materiali in qua seu proprio subiecto 
peccati. 


l) Ex parte proprii obiecti peccati. Ubicumque obiecta 
propria actuum humanorum sunt disparata aut etiam con- 
traria, ibi etiam debent esse disparata et contrarii actus hu- 
mani. Atqui propria obiecta actus humani peccaminosi sunt 
disparata et contraria. Ergo et actus ipsi peccaminosi de- 
bent esse disparati et contrarii, ideoque inconnexi <‘. 

Maior constat, quia quale est specificativum tale est et 
specificatum. Atqui propria obiecta actuum humanorum 
sunt specificativa eorum. Ergo qualia sunt obiecta tales de- 
bent esse actus, nempe si connexa, connesi; si inconnexa et 
disparata, inconnexi et disparati. 

Minor vero, ubi unice stare potest difficultas, facile sua- 
detur. Proprium obiectum peccati sunt bona creata seu 
commutabilia, delectabilia aut utilia, quae infinita sunt et 
ad invicem independentia et inconnexa, immo et plerumque 
contraria; nam quae sunt delectabilia uno modo possunt 
esse nociva ex alia parte et vicissim. Ita otiositas potest esse 
delectabilis, sed simul contraria avaritiae, quae laborem 
magnum exigit ad pecuniam congregandam et augendam. 
Motus ergo conversionis peccati mortalis non est motus con- 
eregativus a multitudine ad unitatem, sicut est motus virtu- 


tis, sed potius est motus disgregativus ab unitate ad multi- 
tudinem2. 


2) Ex parte propriae causae peccati. Causae inconnexae 
et disparatae producunt effectus inconnexos et disparatos. 
Atqui causae peccati actualis mortalis sunt 1inconnexae et 


^ Hic, corp. art. 


Cf. supra dicta, q. 2. de bcatitudine materiali. 

disparatae, quia quandoque procedunt peccata ex 1gnoran- 
tia aliqua, quandoque ex debilitate, quandoque ex pura ma- 
liia, quae disparatae et inconnexae sunt, ut patet. Ergo et 
peccata ipsa sunt inconnexa et disparata. Unde S. Thomas, 
qui connexionem virtutum deducit ex unitate propriae cau- 
sae efficientis, quae Deus vel ratio humana est, ex contrario 
deducit inconnexionem peccatorum, quia scilicet «peccata 
ex operibus sunt et contingunt omnifariam, nec sunt ab ali- 
quo principio infundente, sicut virtutes» * 


3) Ex parte proprii subiecti peccati. Peccata subiectantur 
maxime in voluntate. Atqui voluntas humana non potest si- 
mul suscipere omnes emotiones actuum peccati. Si enim 
adest peccatum per commissionem, non potest simul esse 
per omissionem; si per amorem, nequit simul per odium 
respectu eiusdem. Neque adest virtualitas sufficiens ad hoc 
ut simul omnes motus peccaminosi humanitatis sint in uno 
eodemque. Unde et supra, in tractatu de beatitudine, dixi- 
mus non posse consistere in collectione omnium bonorum 
creatorum, quae contrarie opponuntur quandoque inter se 
et ex parte emotionis psychologicae. 


194. b) A posteriori, constat experientia universali. Non- 
dum enim inventum est monstruum humanum quod com- 
mitteret omnia crimina quae decursu saeculorum homines 
patraverunt. Nec vires physicae sunt in aliquo homine ut 
posset ipse solus omnia peccata committere. Ideo ergo cons- 
tat non omnia peccata esse ad invicem connexa; secus enim 
singula singulis peccatoribus adesset et omnia omnibus. 


195. Probatur tertia pars (nonnulla tamen peccata pos- 
sunt esse ad invicem connexa, etiam ex parte conversionis). 
Nam inter bona creata seu commutabilia, quae peccator 
prosequitur peccando, quaedam sunt principaliora et funda- 


IIl Sent. dist. 36, art. 1. 

mentaliora aliis, et sic in genere causae finalis seu ex parte 
obiecti, possunt plura peccata ordinari ad unum fundamen- 
tale sicut ad finem, ut accidit in peccatis capitalibus. Quan- 
doque etiam plura peccata per accidens coniunguntur in eo- 
dem subiecto peccante, vel ab eadem causa procedunt. Et 
sic plura peccata quandoque adunari possunt sive ex parte 


finis sive ex parte subiecti, sive etiam ex parte propriae cau- 
sae efficientis]. 


196. conclusio tertia: Omnia peccata venialia nullo 


modo sunt connexa, neque ex parte aversionis, neque ex parte 
conversionis. 


197. Probatur. Peccata venialia non recedunt ab ipso 
fine ultimo humanae vitae neque a mediis necessario conne- 
xis cum ipso fine, sed solum a mediis quibusdam accidenta- 
libus et contingentibus. Atqui ista media contingentia et se- 
cundaria possunt esse infinita et valde disparata. 

similiter, bona commutabilia ad quae convertitur venia- 
liter peccans possunt esse infinita et ad invicem disparata, 
immo et contraria, tantum saltem sicut obiecta peccati mor- 
talis. Unde et peccata venialia pluribus modis committi pos- 
sunt quam peccata mortalia et multo plus abundant quam 
mortalia, sicut accidentia plus abundant quam substantiae. 

Nullo ergo modo, neque ex parte conversionis, neque ex 
parte aversionis, peccata venialia omnia sunt connexa. Unde 
S. Thomas merito scripsit: «Venialia autem non habent con- 
nexionem, neque quantum ad conversionem neque quan- 

tum ad aversionem, quia in eis nulla est aversio a fine, etsi 
sit aliquis defectus in actu eorum quae expediunt ad finem; 
et ideo potest unum veniale sine alio dimitti»2. 


| Cf. infra, q. 84. 
2 IV Sent., dist. 16, q. 2, art. 1, gla. 2. 

DE INCONNEXIONE VITIORUM 


198. Consequenter videnda est connexio ipsorum vitio- 
rum, prout vitia dicunt quasdam dispositiones habituales 
vel habitus ad peccandum. 


199. conclusio: Non omnia vitia sunt connexa. 


200. Probatur. 


a) Ex inconnexione peccatorum. Ita se habent vitia inter 
se quoad eorum connexionem vel inconnexionem, sicut se 
habent peccata seu actus vitiosi, quia qualis est actus talis 
est habitus. Atqui peccata seu actus vitiosi non sunt connexa 
inter se, ut ex dictis patet. Ergo neque vitia, quae sunt habi- 
tus operativi mali et a peccatis immediate specificantur. 


b) Ex oppositione directa contraria ad virtutes. Directe 
contraria habent proprietates directe contrarias. Atqui vitia 
directe contrariantur ad virtutes ', quae veluti proprietatem 
habent ut sint connexae2. Ergo et vitia debent habere pro- 
prietatem directe contrariam, scilicet inconnexionem. 

Hoc tamen non impedit quominus plura vitia aliquando 
adunentur in aliquo vitio superiori et principaliori, ut patet 
de vitiis capitalibus, sub quorum unoquoque adunantur plu- 
ra vitia, quae convenerunt appellari eorum filiae. De facto 
etiam in uno eodemque peccatore plura vitia uniuntur, non 
quidem per se, sed per accidens, sicut in corpore humano 
aliquando coniunguntur per accidens plures defectus, v. gr. 
caecitas, surditas, deformitas et alia huissmodi. 

S MI 
SOLVUNTUR DIFFICULTATES 


201. Obiectio prima. Quando proprii effectus sunt con- 
nexi seu uniti, et propriae causae sunt unitae, vel connexae. 
Atqui proprii effectus peccatorum et vitiorum sunt uniti vel 
connexi, quia isti effectus sunt reatus poenae, et reatus poe- 
nae sunt uniti seu connexi, secundum illud: qui offendit in 
uno mandato legis, factus est ommnium reus. Ergo et ipsa 
vitia vel peccata sunt unita seu connexa, ita ut qui unum 
habet et omnia habet. 


202. Respondetur. Transeat mai.; distinguo min.: Proprii 
effectus peccatorum et vitiorum sunt uniti vel connexi scili- 
cet reatus poenae, reatus poenae damni, qui respondet pec- 
cato ex parte aversionis, concedo; reatus poenae sensus, qui 
respondet peccato ex parte conversionis, nego. 

Et nego consequens et consequentiam. 

Aliter: Distinguo mai.: Quando proprii effectus per se 
sunt connexi et uniti, et propriae causae sunt unitae et con- 
nexae, concedo; quando effectus per accidens sunt uniti et 
connexi et propriae causae sunt unitae et connexae, nego. 

Contradistinguo min.: Reatus poenae qui sunt effectus 
peccati, sunt uniti et connexi, sunt effectus per accidens pec- 
cati, concedo; sunt effectus per se peccati, nego. 

Et nego consequens et consequentiam. 

Ratio est, quia pro peccatis mortalibus datur duplex rea- 
tus poenae: alius poenae damni; alius poenae sensus; et hoc 
ideo quia in peccato mortali sunt duo, nempe aversio a Deo 
et conversio ad creaturas. Reatus autem poenae damni est 
communis omni peccato mortali, quia per quodlibet morta- 
le peccatum excluditur peccator a regno coelorum, et haec 
poena respondet peccato mortali ex parte aversionis, in qua, 
ut diximus, peccata connectuntur vel potius conveniunt. At 
reatus poenae sensus non est communis omni peccato mor- 

tali, sed proprius unicuique secundum propriam eius gravi- 

tatem, et ideo ista poena diversa est pro diversis, neque ideo 
connectitur vel adunatur; quod quidem confirmat doctri- 
nam nostram de inconnexione peccatorum ex parte conver- 
sionis *. 


203. Obiectio secunda. Qui caret omni virtute, habet 
omnia vitia in eo adunata et connexa. Atqui quodlibet pec- 
catum mortale facit ut homo careat omni virtute; quia facit 
ut homo careat caritate, in qua omnes virtutes adunantur. 
Ergo quodlibet peccatum mortale facit ut homo habeat om- 
nia vitia in eo adunata et connexa. 


204. Respondetur. Nego mai.; distinguo min.: Quodlibet 
peccatum mortale facit ut homo careat omni virtute acqui- 
sita vel naturali, nego; infusa vel supernatural!, subdistin- 
guo: in ratione virtutis meritoriae, concedo; in ratione habi- 
tus, nego. 

Et nego consequens et consequentiam. 

Negavi maiorem, quia inter contraria potest dari me- 
dium, eo quod latitudinem quamdam admittere valent. lam 
vero vitia et virtutes contrarie opponuntur. Ex hoc ergo 
quod quis careat omni virtute, non sequitur quod positive 
habeat omnia contraria vitia, sed potest esse et sine virtuti- 
bus et sine vitiis, modo indifferenti. Sicut puer recenter na- 
tus et non baptizatus, nullam habet virtutem infusam nec 
acquisitam; et tamen non sequitur quod habeat omnia vitia, 
sed solum originale. 

Distinxi vero minorem, quia, ut patet ex dictis supra, 
quaestione 71, articulo 4, non quodlibet peccatum mortale 
excludit omnem virtutem; quia in primis, non excludit vir- 
tutem acquisitam, quae tamen est vera virtus; deinde, licet 
excludat caritatem et cum ea omnes virtutes infusas in esse 
proprio virtutis meritoriae, tamen non omne peccatum mor- 


Cf. infra, q. 87, art. 4. 

tale excludit fidem et spem theologicas in esse habitus su- 
pematuralis, nisi solum peccatum infidelitatis et. despera- 
tonis; fertio, quia uni virtuti possunt plura peccata opponi, 
et quandoque sibi invicem opposita vel contraria, ut dictum 
est, et tunc ad tollendam virtutem sat est ponere peccatum, 
quin inde sequatur alterum sibi oppositum; quarto, quia 
semper remanet naturalis inclinatio ad virtutem et bonum, 
nempe synderesis, quae incorruptibilis est, ut diximus su- 
pra, quaestione 53, articulo 1, et ideo semper homo habet 
aliquam virtutem. 


205. Obiectio tertia. Sicut virtutes conveniunt in aliquo 
uno secundum conversionem, nempe in amore Dei, ita et 
vitia seu peccata conveniunt in aliquo uno ex parte conver- 
sionis, scilicet in amore sui. Atqui virtutes omnes sunt con- 
nexae propter adunationem earum in illo uno amore Dei. 
Ergo et vitia omnia seu peccata sunt connexa propter adu- 
nationem eorum in uno amore sul. 


206. Respondetur. Concedo totum et nego consequentiam. 
Ratio est, quia ad hoc ut plura sint ad invicem connexa, 
non est sat quod conveniant in aliquo uno ex parte conver- 
sionis, sed necesse insuper est quod illud unum sit essentia- 
liter unitivum seu congregativum, idest incommutabile et fi- 
xum et semper eodem modo se habens; nam si illud unum 
sit essentialiter disgregativum, quia commutabile et variabi- 
le et semper fluens, tunc non potest unificare et connectere 
efficaciter illa plura quin potius positive disgregat. 

lam vero, ita est in praesenti. Bonitas enim Dei, cum sit 
incommutabilis et perfecta et plene satiativa, nata est con- 
eregare appetitum per amorem sui, et adunare omnes incli- 
nationes ad bonum circum se. Homo autem non amatur a 
seipso ut bonum ipsum, sed ut cui bona plura vult quibus 
caret et a quibus numquam satiatur, et ideo amor sui facit 
ut homo plura disparata et inconnexa semper sibi velit, abs- 
que requie et pace appetitus; quia principium adunationis 


Art. 2: Inaequalitas peccatorum 157 


et firmitatis debet esse quid perfectum et bonum, non au- 
tem quid potentiate et perfectibile, quate est homo ipse. 

Et ex hac responsione, una cum his quae in corpore arti- 
culi dicit S. Doctor, deduci potest corollarium practicum ma- 
ximi momenti: vires unitae maiores et sobustiores sunt. 
Amor ergo unitivus seu congregativus maximas vires prae- 
bet; e contra, amor disgregativus, vires minuit. Quia ergo 
amor Dei maxime unitivus est, maximas vires et energias 
homini dat; et quia amor sui maxime est disgregativus, ma- 
ximam debilitatem homini praebet. 

Vere igitur per virtutes homo recolligitur et vigorizatur 
et fortificatur; per vitia vero e contra disipatur et disgrega- 
tur et enervatur. Quod et vitae sanctorum ostendunt, maxi- 
me si comparentur cum vitis peccatorum et sceleratorum, 
qui vera fortitudine et energia spiritus carent. 


Art. 2.-Utrum omnia peccata sint paria 


PRAENOTAMINA 


207. Omnia peccata esse paria seu aequalia opinati 
sunt Stoici, quorum doctrinam complectitur Tullius his ver- 
bis: «Omnia peccata, paria dicitis... Peccata paria, quonam 
modo? Quia nec honesto quidquam honestius, nec turpi tur- 
pius. 

Perge porro, nam de isto magna dissensio est. Illa argu- 
menta propria videamus cur omnia peccata sunt paria. 

Ut-inquit-in fidibus plurimis, si nulla earum ita contenta 
numeris sit, ut concentum servare possit, omnes aeque in- 
contentae sunt; sic peccata, quia discrepant, aeque discre- 
pant; paria igitur sunt. 

Hic ambiguo ludimur. Aeque enim contingit omnibus fi- 
dibus, ut 1ncontentae sint; illud non continuo, ut aeque in- 
contentae. Collatio 1gitur 1sta te nihil iuvat. Nec enim omnes 


158 L. I. Q. LXXIII: De comparatione peccatorum 


avaritias, si aeque avaritias esse dixerimus, sequitur etiam 
ut aequas esse dicamus. 

Ecce aliud simile dissimile. Ut enim-inquit-gubemator 
aeque peccat, si palearum navem evertit et si auri; item, 
aeque peccat qui parentem et qui servum iniuria verberat. 
Haec non videre, cuius generis onus navis vehat, ad guber- 
natoris artem nihil pertinere? Itaque aurum paleamne por- 
tet, ad bene aut ad male gubernandum nihil interesse. 

At quid inter parentem et servulum intersit intelligi et 
potest et debet. Ergo in gubernando nihil, in officio pluri- 
mum interest, quo in genere peccetur. Etsi in ipsa guberna- 
tione negligentia est navis eversa, maius est peccatum in 
auro quam in palea. Omnibus enim artibus volumus attri- 
butam esse eam, quae communis appellatur prudentia; 
quam omnes qui cuique artificio praessunt, debent habere. 
Ita ne hoc modo paria quidem peccata sunt. 

Urgent tamen et nihil remittunt. Quoniam —1inquiunt— 
omne peccatum imbecillitatis et 1inconstantiae est; haec au- 
tem vitia in omnibus stultis aeque magna sunt: necesse est 
paria esse peccata. 

Quasi vero aut concedatur in omnibus stultis aeque mag- 
na esse vitia et eadem imbecillitate et inconstantia L. Tubu- 
lum fuisse, qua illum, cuius is condemnatus est rogatione, 
P. Scaevolam; et quasi nihil inter res quoque ipsas, in qui- 
bus peccatur, intersit; ut, quo hae maiores minoresve sint, 
eo, quae peccentur in his rebus, aut maiora sin aut minora» 

Et clarius adhuc alibi ait: «Aequalia esse peccata, ut rec- 
te facta. 

Parva —inquis— res est; at magna culpa; nec enim pec- 
cata, rerum eventu, sed vitiis hominum metienda sunt. 

In quo peccatur, id potest aliud alio maius esse aut mi- 
nus; ipsum quidem illud peccare, quoquo verteris, unum est. 


| Tullius Cicero, De finibus, Lib. Ill, cap. 27-28. edit, cit., t. II, pp. 


240-242. Cf. etiam ibidem, cap. 9, p. 220; et Augustinum, Epist. 167, cap. 3, 
n. 12, ML, 33. 738. 

Auri navem evertat gubernator an paleae; in re aliquantu- 
lum in gubernatoris inscientia nihil 1nterest. Lapsa est libi- 
do in muliere ignota; dolor ad pauciores pertinet, quam si 
petulans fuisset in aliqua generosa ac nobili virgine; pecca- 
vit vero nihilominus, siquidem est peccare tanquam transi- 
lire lineas, quod, cum feceris, culpa commissa est: quam 
longe progrediare, cum semel transieris, ad augendam tran- 
seundi culpam nihil pertinet. 

Peccare, certe, licet nemini. Quod autem non licet, id hoc 
uno tenetur, si arguitur non licere. Id, si nec maius nec mi- 
nus unquam fieri potest —quoniam in eo est peccatum, si 
non licuit, quod semper unum et idem est—, quae ex eo pec- 
cata nascuntur, aequalia sint oportet. 

Quod si virtutes pares sunt inter se, paria esse etiam vi- 
tia necesse est. Etqui pares esse virtutes, nec bono viro me- 
liorem, nec temperante temperatiorem, nec forti fortiorem, 
nec sapiente sapientiorem posse fieri, facillime potest pers- 
pici. An virum bonum dices, qui depositum nullo teste, cum 
lucrari impune posset, auri pondo decem, reddiderit: si 
idem in decem millibus pondo non idem fecerit? Aut tempe- 
rantem eum, qui se in aliqua libidine continuerit, in aliqua 
effuderit? Una virtus est, consentiens cum ratione et perpe- 
tua constantia. Nihil huic addi potest, quo magis virtus sit; 
nihil demi, ut virtutis nomen relinquatur: etenim si bene 
facta, recte facta sunt, et nihil recto rectius; certe, ne bono 
quidem melius quidquam inveniri potest. Sequitur igitur, 
ut etiam vitia sint paria; si quidem pravitates animi recte 
vitia dicuntur. JE 

Atqui, quoniam pares virtutes sunt, recte facta, quando 
a virtutibus proficiscuntur, paria esse debent; itemque pec- 
cata, quoniam ex vitiis manant, sint aequalia necesse est» * 

Arguebant etiam ex utilitate practica huius doctrinae ad 
mores humanos componendos, «cum hac sententia non modo 


Tullius Cicero, Paradoxon III, cap. 1, edic, cit., t. III, pp. 500-502. 

verior, sed ne utilior quidem hominum vitae reperiri ulla 
possit. Quae vis enim est, quae magis arceat homines ab 
improbitate omni, quam si senserint nullum in delictis esse 
discrimen?; aeque peccare se, si privatis ac si magistratibus 
manus afferant?; quamcumque in domum stuprum intule- 
rint, eamdem esse labem libidinis?» 

Denique, magna brevitate et elegantia refert pro stoicis: 
«omnia peccata esse paria; omne delictum, scelus esse nefa- 
rum; nec minus delinquere eum, qui gallum gallinaceum, 
cum opus non fuerit, quam eum qui patrem suffocaverit»2. 

«Non alio facinore clari homines, alio obscuri vocantur. 
Intersit inter vitae dignitatem summorum atque infimo- 
rum; mors quidem illata per scelus, iisdem et poenis tenea- 
tur et legibus»3. 

Haec Stoicorum doctrina postea amplexa est saeculo V 
a Monacho Joviniano. «A Joviniano quodam monacho — ait 
Augustinus— ista haeresis orta est aetate nostra cum adhuc 
iuvenes essemus; hic omnia peccata, sicut Stoici philosophi, 
paria esse dicebat»4, «contra omnem sensum generis huma- 
ni», ut dicit idem Augustinus. 

Postea, eundem errorem instaurarunt saeculo XII-XIII 
amauriani et speciali modo cathari et passagiani. «Dicunt 
enim ipsi quod omnes poenae inferni sunt aequales et proe- 
mia omnia aequalia; similiter, nullus prior alio vel melior»6. 

loannes de Turrecremata refert sequentes errores catha- 
rorum, collectos, ut ipse ait ad Eymerich in suo Directorio 
Inquisitorum: «10. Quod parvuli baptizati non levius pu- 

nientur aeternaliter quam latrones et homicidae... 15. Per 


Ibidem, cap. 2, p. 502. 


Turnus Cicero, Oratio pro L. Murena, cap. 29, edit, cit., t. V, p. 289. 
Tullius Cicero, Pro Milone, cap. 7, edit, cit., t. VI, p. 240. 
S. Augustinus, De Haeresibus, haeresi 82, ML. 42, 45. 
S. AugustInus, Epist. 167 ad Hieronymum, cap. 2, ML. 33, 735. 

6  PRAEPOSITINUS, apud G. Lacombe, La vie et les oeuvres de Provostin, 
p. 142, «Bibliothéque thomiste», t. XI, 1927. Vide etiam eiusdem auctoris 
«Revue des Sc. Phil, et Théol.» 1927, pp. 308-317; 1928, p. 288. 

poenitentiam nec gloria augetur nec poena minuitur inferni. 
16. Quod omnes erunt aequales in gloria vel in poena». 
Haec tamen apud Eymerich, deficientibus pluribus foliis in 
editione qua utor, non inveni. 

Ex verbis tamen Praepositini patet quam vere et exacte 
s. Thomas dixerit: «Opinio Stoicorum fuit omnia peccata 
esse paria; ex quo derivata est quorumdam modernorum 
haereticorum opinio, dicentium nullam inaequalitatem esse 
nec inter peccata nec inter merita, et similiter nec inter proe- 
mia nec inter supplicia »2. 

Partim etiam renovavit hunc errorem Wiclif dicens om- 
nia peccata esse mortalia, exceptis peccatis praedestinato- 
rum, quae omnia sunt venialia; cui ex parte accedit Luthe- 
rus asserens omnia peccata infidelium esse mortalia, fide- 
lium vero omnia esse venialia, praeter peccatum infidelita- 
tis; Baius, demum, dicebat omne peccatum esse natura sua 
mortale. 


SOLUTIO QUAESTIONIS 


208. conclusio: Non omnia peccata sunt paria seu ae- 
qualia. Est de fide catholica. 


209. Probatur duplici genere argumentorum, scilicet ex 
auctoritate divina, quae est proprius locus theologicus; ex 
ratione theologica (humana), quae est locus theologicus ap- 
propriates. 


210. A) Argumentum ex auctoritate triplicem adspec- 
tum habet, nempe: 


| loannes de Turrecremata, Summa de Ecclesia, P. II, lib. IV, cap. 35, 


edit. Venetiis 1561, p. 407. 
) S. Thomas, De malo, 2, 9. 


ri 

a) In Sacra Scriptura hoc docetur sive indirecte, propter 
diversitatem poenarum a Deo impositarum, sive directe et 
formaliter tradendo inaequalitatem peccatorum. 

Indirecte, docendo inaequalitatem poenarum et praemio- 
rum. Ita, v. gr., in Genensi 4, 24, legimus: «Septuplum ultio 
dabitur de Cain; de Lamech vero septuagies septies». Et 
Christus civitati Capharnaum dixit: «Terrae Sodomorum re- 
missius erit in die iudicii quam tibi» '; pro praemiis, simili- 
ter Ion. XIV, 2; I Cor. 15,41. 

Directe etiam hoc affirmatur pluries et diversis modis. 
«Peius operati sunt quam patres eorum»2; « maior effecta est 
iniquitas filiae populi mei peccato Sodomorumo»3; «vicisti 
sorores tuas peccatis tuis, sceleratius agens ab eis»4; «pecca- 
tum eorum aggravatum est nimis»5; «erat peccatum puero- 
rum grande nimis »6. 

similiter, maius est peccatum in Spiritum Sanctum 
quam blasphemia in Filium Hominis7; maius peccatum 1n- 
colarum Corozain et Bethsaidae quam tyriorum et Sidonio- 
rum$; maius peccatum Judae et pharisaeorum quam Pilati, 
dicente lesu Pilato: «qui me tradidit tibi maius peccatum 
habet»9; denique, inter alia plura quae adduci possent, a 
Christo corripiuntur illi qui vident festucam in oculo fratris 
sul, hoc est, peccatum lenius, et trabem, idest maius pecca- 
tum in proprio oculo non considerantl. 


211. b) Doctrina Ecclesiae manifesta est, tum ex doc- 
trina de diversis receptaculis animarum nempe in coelo, in 


' Mtt. 11, 24. 

?^ Jerem. 7, 26. 
Threnis, 4, 6. 
Ezjech. 16, 52. 
Gen. 17, 20. 

ê /«eg. 2, 17. 
Mtt. 12, 31. 

3 Mtt. 11,21. 

> Toan. 14, 11. 

Ü Luc. 6, 42. 

inferno, in purtatorio, in limbis puerorum; quae ostendunt, 
in coelo, inaequalitatem praemii, cum dicatur quod «in domo 
Patris mansiones multae sunt» ', et de beatis affirmetur quod 
«alia est claritas solis, alia claritas lunae, alia claritas stella- 
rum; stella enim differt a stela in claritate»2; in inferno au- 
tem inaequalitatem poenarum, cum doceat damnatos poenis 
disparibus esse puniendos3. Tridentinum autem docet ex- 
presse 1naequalitatem peccati mortalis et venialis, ita ut 
mortale tollat caritatem, veniale autem non; unde et morta- 
lia debent confiteri singula specie et numero; venialia au- 
tem possunt etiam extra sacramentum poenitentiae condo- 
nari4. Docet etiamque expresse animas beatas «intueri clare 
ipsum Deum trinum et unum sicuti est, pro meritorum ta- 
men diversitate alium alio perfectius »3. 


212. c) Traditio etiam Ecclesiae, quae per Patres loqui- 
tur, hoc idem convincit, v. gr., Basiliusó, Hieronymus et Au- 
gustinus, qui specialiter contra Jovinianum decertarunt. 

Ita eleganter Hieronymus: «Audebis ne igitur dicere sic 
negasse Petrum et ceteros Apostolos qui fugerunt, quomodo 
Caipham et Pharisaeos et clamantem populum: crucifige, 
crucifige talem? Et ut de Apostolis taceam, eiusdemne tibi 
sceleris videbitur reus Anna et Caiphas, et Judas proditor, 
cuius et Pilatus, qui nolens compulsus est contra Dominum 
ferre sententiam ?»7. 

«Sunt peccata levia, sunt gravia. Aliud est decem millia 
talenta debere, aliud quadraginta... Cernis quod, si pro pec- 
catis minoribus deprecemur, impetremus veniam; si pro 


Joan. 14, 2. 

I Cor. 15, 41. 

Concilium Lugdunense II, Denz. 464; Concilium Florentinum, Denz. 
693. 

Concilium Tridentinum, Denz. 808, 833, 899, 917. 

Concilium Florentinum, Denz. 693. 

$ S. Basil ius, Zn Psalm. 7, n. 5, MG. 29, 240. 
S. Hieronymus, Contra Jovinianum, lib. IL, n. 25, ML. 23, 322. 

maioribus, difficilis 1mpetratio sit; et inter peccata et pecca- 
ta magnam esse distantiam» ' 

«lam nostri laboris est pro diversitate virtutum diversa 
nobis praemia praeparare»1. «Si omnes in coelo aequales 
futuri sumus, frustra nos hic humiliamus, ut ibi possimus 
esse maiores»3. «Quid perseverant virgines? Quid laborant 
viduae? Cur maritatae se continent? Peccemus omnes, et 
post poenitentiam idem erimus quod Apostoli sunt»4. 

Quam Joviniani confutationem vehementer laudat Au- 
gustinus Hieronymo scribens: «Hoc autem de parilitate pec- 
catorum, soli stoici ausi sunt disputare, contra omnem sen- 
sum generis humani; quam eorum vanitatem in Joviniano 
illo, qui in hac sententia stoicus erat, in aucupandis autem 
et defensandis voluptatibus epicurus, de scripturis sanctis 
dilucidissime convicisti. In qua tua suavissima et praeclaris- 
sima disputatione satis evidenter apparuit non placuisse auc- 
toribus nostris, vel ipsi potius, quae per eos locuta est, Veritati, 
omnia paria esse peccata»3. 

Et ipse Augustinus respondens Nectario pagano, pro civi- 
bus Coloniae Calamensis veniam petenti absolutam et ae- 
qualem, nixus doctrian Stoicorum de parilitate peccato- 
rum, ita energice argumentatur: «Quid enim absurdius, 
quid insanius dici potest quam ut ille qui aliquando non 
moderatius ariserit, et ille qui patriam truculentius 1ncende- 
rit, peccasse iudicentur aequaliter? Quam quidem tu ex 
quorumdam philosophorum opinione non diversam viam, 
quae tamen ducat ad coelestem habitationem, sed plane 
perversam, quae ducit ad pemitiossisimum errorem, non 
pro tuo sensu, sed pro causa civium tuorum adhibendam 


| Ibidem, n. 30, coi. 327. 

2 Ibidem, n. 32. 

' Ibidem, n. 33. 

* Ibidem, n. 34, coi. 329. 

3 S. Augustinus, Liber ad Hieronymum de sententia Jacobi seu Epistola 
167. cap. 2, n. 4, ML 33.735. 

* Inter opera Augustini, Epist. 103, ML 33, 386. 

ignibus arsit Ecclesia, quemadmodum ignosceremus si ab 
cis aliquo petulanti convicio appeteremur. 

sed quemadmodum id adstruxeris vide: etsi ut quibus- 
dam, inquis, philosophis placet, omnia peccata paria sunt, 
indulgentia omnibus debet esse commnis». Deinde, cum 
quasi moliris ostendere omnia paria esse peccata, subiungis 
et dicis: petulantius locutus est aliquis, peccavit; convicia 
aut crimina ingessit, aeque peccavit? 

Hoc non est docere, sed id quod perverse sentitur, sine 
ula documentorum adstructione proponere. Ad hoc enim 
quod dicis: «aeque peccavit», cito respondetur: «non aeque 
peccavit». 

Hoc non est docere, sed id quod perverse sentitur, sive 
ula documentorum adstructione proponere. Ad hoc enim 
quod dicis: «aeque peccavit», cito respondetur: «non aeque 
peccavit». 

Exigis fortassis ut probem: quid enim?; tu, quod aeque 
peccaverit, iam probasti? An illud quod iungis audiendum 
est: aliena quisque diripuit, inter delicta numeratur? Hic 
etiam tu ipse verecundatus es: puduit enim te dicere quod 
peccavit aequaliter, sed «inter delicta, inquis, numeratur». 

Non autem sibi quaestio est utrum et hoc inter delicta 
numeretur, sed utrum hoc illi delicto aequaliter 1ungatur. 

Aut, si propterea sunt paria, quia utraque delicta sunt, 
mures et elephanti pares erunt, quia utraque sunt animalia; 
muscae et aquilae, quia utraque volatilia» ' 


213. B) Argumentum ex ratione theologica procedit exa- 
minando radicem erroris Stoicorum et ostendendo eam esse 
revera falsam, quod est argumentum quasi indirectum:, dein- 
de probando positive et directe peccata esse inaequalia. 


| S. Augustinus, Epistola 104, ad Nectarium, cap. 4, n. 13, ML 33, 388. 
Vide pro historia huius controversiae primam epistolam Nectarii ad Augus- 
tinum et responsionem Augustini ad Nectarium, primam, ibidem, Epist. 
90-91. ML 33, 313. 

214. a) Indirecte ostendendo falsitatem principiorum 
quibus nititur positio Stoicorum. Fundamentale principium 
Stoicorum in hac materia est mathematismus moralis, seu 
conceptio ordinis moralis eodem modo ac conceptio ordinis 
mathematici; et secundum hoc tenet bonitatem moralem 
consistere in quodam summo, quasi in puncto indivisibili 
mathematico, et omnes virtutes absorbet in sapientia; con- 
sequenter docet malitiam moralem seu peccatum consistere 
in recessu vel aversione ab hac summa sapientia seu puncto 
indivisibili, seu consistere in pura aversione a sapientia ac 
si esset pura privatio rectitudinis. Ex quo sequebatur quod 
omnes virtutes sunt omnino aequales utpote absortas in una 
sapientia, quasi in toto quodam universali seu univoco; et 
similiter omnia vitia. 

S. Thomas valde bene aperuit radicem huius erroris, 
quando ait quod ratio eius fuit, «quia exsistimaverunt boni- 
tatem vitulis esse in quodam indivisibili, eo quod virtus non 
sit nisi ex debita proportione omnium circumstantiarum ad 
actum, quod non contingit nisi uno modo; et ideo virtus com- 
paratur (a Stoicis) his quorum ratio in indivisibili est, 1dest 
quae tantum uno modo contingit, sicut comparatur aequali- 
tati, rectitudini et centro circuli (2 termini mathematici: en 
mathematismus moralis). Unde putaverunt quod nihil de 
bonitate remaneat, quantulumcumque ab hoc inidvisibili 
discedatur; et quia per quodlibet peccatum ab hoc indivisi- 
bili disceditur, ideo putaverunt sequi quod omnia peccata 
essent paria «seu in indivisibili consistere utpote recedentia 
a puncto indivisibili. 

Et hoc procedebat ex intellectualisme exaggerato mathe- 
matismi. Nam stoici «ponebant virtutem et scientiam idem 
esse, et ideo, cum eadem sit scientia rectificandi se in omni- 
bus humanis actibus, ex omnibus virtutibus unam confla- 


bant, quam Sapientiam dicebant; et ideo non erat disparitas 
ex oppositione ad diversas virtutes» 


S. Thomas, H Sent., dist. 42, art. 5. 

Atqui haec principia falsa sunt. Primo quidem falsus om- 
nino est mathematismus moralis, eo quod mathematica abs- 
trahit a materia sensibili et mobili, dum moralis, eo ipso 
quod subalternatur psychologiae, concernit essentialiter ens 
sensibile et mobile. Quia ergo istae duae scientiae sunt es- 
sentialiter distinctae, utpote considerantes proprium obiec- 
tum sub diverso gradu abstractionis formalis, dicendum est 
errorem fundamentalem Stoicorum consistere in hac confu- 
sione, quam posterioribus temporibus renovavit Spinoza, in 
opere «Ethica, ordine geometrico demonstrata». 

Consequenter, falsum est, secundo, unam esse virtutem 
universalem in essendo, quae esset Sapientia vel prudentia, 
quia revera solum potest esse universalis in movendo et di- 
rigendo, et potius analogice conveniens cum aliis tribus vir- 
tutibus cardinalibus. Falsum est insuper, tertio, hanc uni- 
cam virtutem consistere in aliquo inidivibili, quia essentiali- 
ter versatur circa obiectum mobile, et mobile essentialiter 
postulat, sicut et motus latitudinem quamdam. Unde, licet 
virtutes sint aliquo modo aequales, non tamen absolute, sed 
proportionaliter, propter connexionem earum in una prin- 
cipali. 

Quarto, falsum est peccatum consistere in mera aversio- 
nes seu recessu a rectitudine virtutis, quia, ut ex dictis pa- 
ret, peccatum per prius consistit in conversione ad bonum 
commutabile quam in aversione a bono incommutabili. Fal- 
sum est etiam, quinto, peccatum consistere in mera priva- 
tione rectitudinis operis virtuosi, quia peccatum non oppo- 
nitur actui virtutis oppositione privativa, sed potius opposi- 
tione contraria ', quae est solum privatio secundum quid seu 
mixta. 

Ceterum, etiamsi peccatum privative opponeretur actui 
recto, nondum tamen sequitur illud consistere in indivisibili 
neque esse incapax suscipiendi magis et minus, tum quia 


| Cf. S. Thomam, MI, 71,4. 

propria causa eius potest esse susceptiva magis et minus; 
tum etiam quia peccata non sunt connexa sicut virtutes, et 
ideo non sequitur ea esse aequalia, quia aequalitas virtutum 
proprotionalis oritur ex earum connexione: sublata autem 
radice connexionis in articulo praecedenti, de necessitate se- 
quitur peccata non esse ex natura sua aequalia, etiam ae- 
qualitate relativa et proportionali. 


215. b) Directe ostenditur latitudo et inaequalitas pec- 
catorum ex propria materia circa quam peccata versare pos- 
sunt in ordine naturali. Actus essentialiter cadentes circa 
materiam contingentem et variabilem in quantum contin- 
gens et variabilis est, sunt et ipsi essentialiter variabiles et 
contingentes et latitudinem quamdam habentes. Atqui ac- 
tus peccati sunt essentialiter cadentes in ordine morali cir- 
ca materiam contingentem et variabilem ut contingens et 
variabilis est. Nam propria materia peccatorum in ordine 
morali creaturali est circa media seu conclusiones operabi- 
les, quia circa prima principia moralia est synderesis, quae 
omnino impeccabilis est. Media autem seu conclusiones 
agibiles sunt essetialiter mobilia, cum sint essentialiter pas- 
siones et operationes humanae adhibendae ad consequen- 
dum finem. Sicut ergo de ratione motus est habere latitu- 
dinem quandam inter terminum a quo et terminum ad 
quem, ita etiam de ratione materiae mobilis seu agibilis 
humanae, et consequenter ipsius actus humani circa ista 
media vel conclusiones operabiles, in quibus solum potest 
esse peccatum. Ubi autem habetur essentialiter latitudo seu 
magis et minus, ibi essentialiter etiam habetur 1naqualitas. 
Manifestum est ergo tam virtutes humanas quam etiam 
peccata esse absolute inaequalia; et peccata etiam sunt 
inaequalia proportionaliter seu relative, propter defectum 
connexionis et dependentiae ab uno principali. Unde cons- 
tat hunc articulum secundum deduci immediate et propter 


quid ex conclusione articuli primi, in quo ars mirabilis 
S. Thomae ostenditur. 

Adde: s loquamur de peccato in tota sua latitudine, 
prout complectitur tam originale quam mortale et veniale, 
evidenter ista peccata sunt essentialiter inaequalia, quia 
analogice tantum conveniunt, et analoga sunt essentialiter 
inaequalia. Et idem dic si loquamur de peccatis actualibus 
prout dicuntur de mortali et veniali, quia etiam ista sunt 
essentialiter analogica, ideoque inaequalia. Quod si sermo 
fiat de solis peccatis mortalibus vel de solis venialibus, qua- 
si essent genera, sub se continentia plures species univocas, 
ideoque aequales, non sequitur etiam aequalitas Stoicorum, 
quia esset solum aequalitas physica, quae numquam datur 
inter species eiusdem generis, inter quas potius datur analo- 
gia improprie, quae dicitur inaequalitatis. Unde S. Thomas 
respondens argumento simili, ait: «omnia animalia sunt ae- 
qualiter animalia, non tamen sunt aequalia animalia, sed 
unum animal est altero maius et perfectius. Et similiter non 
oportet quod omnia peccata propter hoc sint paria» 


S II 
SOLVUNTUR DIFFICULTATES 


216. Ut patet legenti has obiectiones quas proponit S. 
Thomas et rationes quas Tullius in Paradoxom III pro posi- 
tione stoica profert, ad invicem respondent, in quo ostendi- 
tur S. Thomam accurate legisse Tullium. 


217. O©Obiecto prima. Omnia peccata sunt illicita, quia 
peccare est facere quod non licet. Atqui omnia illicita sunt 
aequaliter. illicita, quia aequaliter in omnibus. sunt re- 
prehensibilia et vituperabilia. Ergo omnia peccata sunt ae- 
qualiter peccata et aequalia peccata. 


S. Thomas, De malo, 2, 3 ad 16. 

218. Respondetur. Concedo mai.; distinguo min.: Omnia 
illicita sunt aequalia, ex parte conversionis ad bona commu- 
tabilia, quae non licent, nego; ex parte aversionis a bono 
incommutabili et a regula liceitatis et illiceitatis, subdistin- 
guo: ratione privationis vel subtractionis in regulando, con- 
cedo; ratione appositionis impedimentorum ex diversa con- 
versione ad contraria, nego. 

Et nego consequens et consequentiam. 

Ratio est, quia motus peccati est a termino a quo ad ter- 
minum ad quem; importat ergo aversionem a licito et a re- 
gula eius et conversionem ad illicitum, quod tamen non est 
mera privatio liciti, sed etiam aliquid positive contrarium. 
Et hoc potest suscipere magis et minus, non quidem ex ea 
parte qua privatio est aliquo modo, sed ex ea qua contrarie 
opponitur licito, et est maius quanto maius ponit impedi- 


mentum influxui regulae et reditui ad licitum et ad ordinem 
virtutis’. 


219. Obiectio secunda. Sicut transilire regulam linea- 
rem in corporalibus rebus est peccare in arte, ita transilire 
regulam rationis humanae in actionibus humanis est pecca- 
re in moribus. Atqui transilire regulam linearem in corpora- 
libus rebus stat in indivisibili et semper eodem modo fit, 
quia nihil aliud est quam recedere a rectitudine lineae. Ergo 
et transilire regulam rationis humanae in humanis operatio- 
nibus stat in indivisibili et semper eodem modo fit, quan- 
tumcumque peccans recedat a tali regula. Sicut ergo pecca- 
ta artis aequalia sunt, ita et peccata moralia. 


220. Respondetur. Distinguo mai.: Sicut transilire regu- 
lam linearum in corporalibus rebus est peccare in arte, ita 
transilire regulam rationis humanae in actionibus humanis 


est peccare in moribus, analogice, concedo, univoce et eo- 
dem omnino modo, nego. 


| Cf. S. Thomam, LII, 85, 1-2. 

Et nego min. et consequentiam. 

Ratio est, quia etiam in arte datur peccatum, et conse- 
quenter aliquo modo convenit cum peccato moris; attamen 
non est univocatio, sicut neque univocitas exsistit inter mo- 
tum artificialem et motum voluntarium, neque inter pro- 
priam materiam factibilium et agibilium per prudentiam et 
ceteras virtutes. 

Licet ergo minor esset vera de peccato artis, nondum ta- 
men sequeretur idem pro peccato moris. Sed neque in pec- 
cato artis veritatem habet, quia transilire regulam linearem, 
latitudinem quandam habet neque proprie stat in puncto 
mathematico. 

Unde verum non est quod peccatum quodlibet sive natu- 
rae sive artis sive moris consistat in privatione pura, sed in 
rivatione mixta, cum contrarietate, in qua medium dari po- 
test inter extrema. 

Quapropter S. Thomas scribit: «Inter bonum et malum, 
iustum et iniustum, est aliquid medium; non enim ex quo- 
cumque defectu bonitatis efficitur aliquis malus, sicut Stoici 
dicebant, ponentes omnia peccata esse paria, sed quando 
multum a virtute recedit et in contrarium habitum induci- 
tur. Unde in II Ethic, dicitur: ex eo quod homo recedit pa- 
rum a medio virtutis, non vituperatur» 


221. Obiectio tertia. Quod dicitur de uno opposito, dici- 
tur etiam modo suo de alio opposito, quia oppositorum ea- 
dem est ratio. Atqui de virtutibus, quibus opponuntur pec- 
cata seu vitia, dicitur quod sunt aequales. Ergo et de pecca- 
tis et vitiis dicendum est pariter quod sunt aequalia. 


222. Respondetur. Transeat mai.; distinguo min.: Virtu- 
tes sunt aequales, aequalitate absoluta et arithmetica, nego; 
aequalitate relativa, proportionali et quasi geometrica, 


concedo. 


| S Thomas, In V Metaphysic, lect. 20, n. 1079. 


172 L. I, Q. LXXIII: De comparatione peccatorum 


Et nego consequens et consequentiam. 

Stoici ponebant aequalitatem absolutam inter virtutes, 
quas ponebant in quodam puncto mathematico et indivisi- 
bili veluti in medio. Hoc autem falsum est, quia medium 
virtutis non stat in indivisibili mathematico, sed in medio 
mobili et mutabili, cum latitudine quadam *. Et ideo habent 
solum aequalitatem quandam relativam et proportionalem, 
propter earum connexionem in prudentia. Unde multo mi- 
nus vitia possunt habere aequalitatem absolutam et indivi- 
sibilem, tum quia non contrariantur alicui absolute aequali 
et indivisibili, tum quia non contrariantur indivisibiliter ab 
eo, eo quod non sunt privationes purae et merae aversiones 
a medio virtutis, tum denique quia neque relativam aequali- 
tatem suscipere valent, cum desit eis ratio propria huius ae- 
qualitatis proportionalis, nempe connexio proprie dicta ex 
parte conversionis. Merito ergo et valde profunde S. Thomas 
respondet quod etiam «si virtutes essent pares, non sequere- 
tur vitia esse paria, quia virtutes habent connexionem, non 
autem vitia seu peccata»2. 

Apparet ergo istum «aequalitarismum» Stoicorum esse 
penitus irrationalem. 


Art. 3.-Utrum gravitas peccatorum varietur 
secundum obiecta 


223. Postquam ostensum est peccata esse inaequalia, 
consequenter S. Doctor inquirit principia ex quibus ista 
inaequalitas pendet. 

Inaequalitas autem importat magis vel minus, cum sit 
terminus comparativus. Et quia peccatum importat casum 
quemdam vel lapsum, ut patet ex dictis in quaestione 71, 
ideo intensio vel remissio eius metaphorice significatur ver- 


Cf. S. Thomam, I-II, 64, 1-2. 
^ Hic, ad 3. 

bis ad pondus pertinentibus, nempe gravitate vel levitate. 
Gravitas ergo peccati est intensitas malitiae eius; levitas 
vero est remissio malitiae ipsius. 


224. conclusio: Gravitas peccatorum mensuratur primo 
et per se secundum propria obiecta eorum. 


225. Probatur. 


A) Directe. Sicut se habet simpliciter ad simpliciter, ita 
se habet magis ad magis et minus ad minus. Atqui malitia 
peccatorum simpliciter seu positive dicta mensuratur primo 
et per se secundum propria obiecta. Ergo et gravitas et levi- 
tas seu magis et minus peccatorum mensuratur secundum 
magis et minus in obiecto eorum, et sic diversitas gravitatis 
peccatorum attenditur secundum diversitatem obiectorum. 

Maior est axioma philosophicum, admissum ab omnibus 
peripateticis. r iàn. wi 

Minor vero patet ex dictis supra, quaestione 18 circa fon- 
tes vel principia moralitatis, idest bonitatis et malitiae ac- 
tuum humanorum, ubi ostensum est istos fontes seu princi- 
pia esse tria, scilicet obiectum, finem et circumstantias, 
quorum obiectum est primo et per se fons et cetera per re- 
ductionem et ordienm ad illud2. Unde bonitas absoluta et 
malitia absoluta vel simpliciter dicta pendet ex obiecto pri- 
mo et per se. 


226. B) Probatur quasi indirecte ex analogia duplici: 
una ordinis moralis cum ordine physico corporis; alia, ordi- 
nis morlis cum ordine intellectuali. 


a) Ex analogia ordinis moralis cum ordine physico. Ita 
mensuratur gravitas peccati in ordine morali actuum huma- 
norum, sicut mensuratur gravitas morbi in ordine physico 
corporis. Atqui gravitas morbi in ordine physico corporis 


| Cf. S. Thomam, /n Psalm. 34, 14, edit. Vives, t. 18, p. 433a. 
2 S. Thomas, I-II, 18, 2. 

mensuratur primo et per se secundum dignitatem membri 
aegroti. Ergo gravitas morbi moralis seu peccati mensura- 
tur primo et per se ex dignitate propri et per se obiecti 
peccati. 

Maior constat ex analogia classica inter corpus et ani- 
mam seu inter materiam et formam. Unde et analogia inve- 
nitur inter bonum et malum corporale, quod est sanitas et 
aegritudo et bonum et malum spirituale animae, quod est 
rectitudo et peccatum. Consequenter etiam mensura gravi- 
tatis mali organici et mali moralis analogice seu proportio- 
naliter conveniunt. 

Minor autem patet ex scientia medicinae et quotidiana 
experientia. Non enim omnia organa corporis sunt eiusdem 
momenti pro vita organica, sed quaedam sunt principalia, 
ut cor, hepar, caput; alia secundaria, ut pes, manus. Constat 
autem quod morbus tanto gravior et periculosior est quanto 
principalius est membrum aegrotum, et hac de causa aegri- 
tudines cordis sunt semper graviores. 

Sicut autem membra se habent ad totum organismum 
corporeum, ita se habent obiecta propria appetitus ad vitam 
moralem. Unde secundum dignitatem obiectorum mensura- 
tur gravitas morbi moralis seu peccati. 


b) Ex analogia ordinis moralis cum ordine intellectuali. 
Gravitas mali moralis voluntatis circa agibilia se habet pro- 
portionaliter ad gravitatem erroris rationis circa intelligibi- 
lia. Atqui gravitas erroris rationis in speculando mensuratur 
secundum dignitatem obiecti seu conclusionis deducendae, 
quia quanto conclusio est propinquior, tanto error circa 
illam maior est et gravior. Ergo et gravitas peccati appetitus 
in agendo mensuratur secundum dignitatem obiecti eius seu 
conclusionis practicae agendae. Unde et vulgo dicitur: co- 


rruptio optimi, pessima. Et Aristoteles affirmat quod parvus 
error in principio, magnus est in fine’. 


) 


Ar istoteles,/ Coeli et Mundi, cap. S. Cf. et S. Thomam, In A.l., lect., 9, 
n. 4, et De ente et essentia, prol. 

Et sic minus grave est peccatum quod committitur circa 
res exteriores, v. gr., furtum, quam circa hominem vel per- 
sonam, v. gr., homicidium vel adulterium; et gravius quod 
committitur immediate circa Creatorem, ut blasphemia, in- 
fidelitas, odium Dei, quam circa creaturam. 

Notat autem valde bene S. Thomas quod etiam «in ordi- 
ne quorumlibet horum peccatorum, unum peccatum est 
gravius altero, secundum quod est circa aliquid principalius 
vel minus principale» ', quia etiam isti ordines non stant in 
indivisibili; sicut homicidium est gravius peccatum quam 
fornicatio, quia illud est contra vitam humanam in actu, 
dum ista est contra vitam humanam in potentia tantum; et 
similiter gravius est odium Dei quam infidelitas, quia est 
magis contra ipsum Deum in seipso. 

Potest tamen accidere in his gradibus peccatorum quod 
inferius ex genere vel obiecto sit gravius superiori ex genere 
vel obiecto, secundum aggravationem plurium circumstan- 
tarum ex una parte et diminutionem ex altera, quo in sensu 
S. Doctor ait: «Nihil prohibet peccatum quod est gravius 
secundum unum genus esse minus grave secundum aliquas 
circumstantias»4. Et sic maius peccatum est—ait Medina— 
furari totum aerarium reipublicae quam occidere hominem 
plebeium; et gravius peccatum est quotuor homines occide- 
re quam semel periurare aut blasphemare nomen Christi. 

At haec non officiunt doctrinae traditae in hoc articulo, 
quia comparatio hic facta est ex obiecto simpliciter, prout 
distinguitur a comparatione ex fine vel circumstantiis, et in 
hoc sensu semper peccatum est gravius quod est de altiori 
obiecto; si vero globatim sumantur ex una parte obiectum 
et finis et cirumstantiae quasi in infinitum aggravantes, ex 
alia vero obiectum et finis et circumstantiae quasi in infini- 
tum diminuentes, moraliter loquendo potest esse gravius 


| Hic, corp. 
| H-I. 10, 3 ad 1. 

peccatum quod circa minus dignum quam circa magis dig- 
num obiectum. 

At haec etiam sunt intelligenda intra genus peccati mor- 
talis aut peccati venialis separatim, quia mortale et veniale 
non sunt proprie comparabilia, quia non sunt eiusdem gene- 
ris. Et sic, cuantumcumque crescat peccatum veniale, nun- 
quam erit aequale minimo peccato mortali; et similiter 
quantumcumque peccatum mortale diminuatur, numquam 
fiet veniale aut aequale veniali; quia sunt genera omnino 
impermixta * 

Comparatio ergo debet semper fieri aut peccatorum mor- 
talium inter se aut venialium inter se, proprie loquendo, li- 
cet comparatione imperfecta et analogica possint comparari 
mortalia et venialia inter se sub communi ratione peccati 
actualis seu personalis2. 


Art. 4.-Utrum gravitas peccatorum differat secundum 
dignitatem virtutum quibus opponuntur 


2427. Notandum est quod oppositio peccati seu vitii 
—nam in casu praesenti peccatum sumitur por vitio— ad 
virtutes potest esse duplex: alia directa et immediata vel 
secundum essentiam suam, quatenus tam virtus quam pec- 
catum sunt habitus quidam; alia vero est indirecta et ex 
consequenti et quantum ad virtualitatem et effectus suos, 
quatenus tam virtus quam vitium sunt habitus operativi et 
ratione exitus in propriam operationem. 


228. conclusio prima: Gravitas peccatorum seu vitiorum 


mensuratur secundum dignitatem virtutum quibus directe op- 
ponuntur. 


| Cf. infra, q. 88, articulis 4 et 6. 
2? Cf. hic, ad 3. 


Art. 4: Gravitas peccatorum secundum opp ad virtutes 177 


229. Probatur. 


a) Ratione quia, ex lege contrariorum. Contraria sunt 
quae sub eodem genere maxime distant. Atqui virtus et vi- 
tium ut habitus bonus et malus sunt directe contraria. Ergo 
virtus et vitium sub eodem genere, nempe quando versantur 
circa idem, maxime distant. Et sic maximae virtuti opponi- 
tur maximum vitium secundum illud: corruptio optimi pes- 
sima. 


b) Ratione proter quid, ex propria natura vel specie 
utriusque. Quae commensurantur uni tertio, commensuran- 
tur inter se. Atqui tam vitium quam virtus commensurantur 
uni tertio, nempe proprio et principali obiecto seu materiae 
circa quam versantur. Ergo vitium et virtus commensuran- 
tur inter se, et ideo maiori virtuti respondet maius vitium 
vel peccatum, et vicissim. Unde maxima sunt vitia vel pec- 
cata directe opposita virtutibus theologicis, inter quae sum- 
mum vitium vel peccatum est odium Dei quod directe oppo- 
nitur principali obiecto caritatis quae est summa virtus; 
deinde, infidelitas haereticorum, quae directe opponitur fi- 
dei, et postea desperatio, quae opponitur spei; in alio autem 
genere inferiori sunt vitia vel peccata opposita donis Spiri- 
tus Sancti; deinde, peccata directe opposita virtutibus mo- 
ralibus infusis; ac demum quae opponuntur directe virtuti- 
bus moralibus acquisitis. Simili modo ac in ordine physico 
et intellectuali, ubi deordinatio in fundamentis seu princi- 
piis est gravior. 


230. conclusio secunda: Gravitas peccatorum seu vitio- 
rum non mensuratur secundum dignitatem virtutum quibus 
indirecte et ex consequenti opponuntur, sed potius e contrado: 
maximae virtuti opponitur minimum vitium seu peccatum et 


e converso. 


231. Probatur. Quanto contrarius habitus operativus est 
altior et dignior et perfectior, tanto est efficacior ad propria 


fi 

opera exercenda et ad contrarios effectus cohibendos, sicut 
videmus quod quanto sanitas est maior tanto etiam minores 
distemperantias excludit, et quanto calor est maior tanto 
magis excludit minimas infrigidationes, et quanto maior est 
scientia tanto minimos defectus et errores vitat et excludit, 
et quanto perfectior est structura politica tanto minimos de- 
fectus impedit, et quanto perfectior est ars tanto minimos 
defectus vitat; et quanto magis crescit virtus tanto defectus 
contrarii magis tolluntur. Atqui virtus est habitus operati- 
vus contrarius vitio. Ergo quanto virtus est perfectior et al- 
tior in suo genere, tanto fortius et efficacius ipsa operatur et 
consequenter excludit actus habitus contrarii. Et sic vide- 
mus quod quanto caritas est maior tanto efficacius operatur 
opera caritatis et excludit actus contrarios, ut patet in vita 
sanctorum secundum tres gradus caritatis. 

Sed apparet evidenter quod ista comparatio est intra 
unumquodque genus vitii et virtutis, et quidem haec opposi- 
tio est mediata et indirecta ratione oppositionis seu contra- 
rietatis inter actus habituum contrariorum. Quanto enim 
habitus operativus est altior et perfectior in suo genere, tan- 
to expeditius et fortius et frequentius operatur, ita ut fere 
semper sit in actu secundo, quatenus magis accedit ad pro- 
prium finem, qui est operatio perfecta. Constat autem quod 
actui contrariatur actus; et ideo mediante proprio actu, ha- 
bitus perfectior excludit. proportionaliter actus oppositi 
habitus. 

Et hoc facit unaquaeque virtus respectu actuum sibi con- 
trariorum; sed insuper, si quae virtus sit forma ceterarum et 
ambiat materiam ceterarum, sicut prudentia virtutes mora- 
les, et caritas omnes omnino virtutes, tunc istae virtutes ac- 
tibus suis excludunt actus contrarios non solum sibi, sed 
etiam virtutibus ab ea informatis. Et sic prudentia perfecta 
excludit quodcumque peccatum circa virtutes morales et 
circa seipsam; et similiter caritas perfecta excludit etiam 
minima peccata, non solum directe contraria sibi, sed etiam 
contraria ceteris omnibus virtutibus. Unde apparet quod, 

in suo genere, multo efficacior est virtus quam vitium, prop- 
ter maiorem connexionem et unitatem, secundum illud: «vis 
unita, fortior», seu vulgo: «la unión da fuerza». 


Art. 5.-Utrum peccata carnalia sint minoris culpae 
quam spiritualia 


232. Comparat S. Thomas peccata carnalia spirituali- 
bus, ut 1iustificet verbum Gregorii dicentis spiritualia esse 
maioris culpae, carnalia vero maioris infamiae. 


233. conclusio: Peccata spiritualia sunt, ceteris paribus, 
maioris culpae seu graviora carnalibus; carnalia tamen sunt 
periculosiora spiritualibus utpote maioris adhaerendae et 
maioris infamiae. 


234. Probatur prima pars: 


a) Ex parte sui vel subiecti. Illa peccata sunt graviora seu 
maioris culpae quae maiorem deordinationem actus huma- 
ni important. Atqui peccata spiritualia important maiorem 
deordinationem actus humani quam peccata carnalia, quia 
tanto deordinatio actus est maior quanto dignior et maior 
est actus qui deordinatur; constat autem actus spirituales, 
in quibus consummantur peccata spiritualia, esse altiores 
et perfectiores quam actus carnales in quibus consumman- 
tur peccata carnalia. Ergo peccata spiritualia sunt maioris 
culpae quam peccata carnalia. 

Confirmatur. Actus spirituales seu portionis superioris 
vel rationalis sunt actus humani proprie dicti et quasi per 
essentiam; e contra actus carnales seu appetitus sensitivi, 
maxime concupiscibilis, sunt actus humani quasi per parti- 
cipationem. Sicut autem se habet ratio actus humani seu 
voluntarii ad spirituales et ad carnales, ita se habet morali- 
tas eorum, idest bonitas et maliaita. Quantum ergo id quod 
est per se seu per essentiam excedit id quod est per aliud 

seu per participationem, tanto gravitas culpae peccatorum 
spiritualium excedit culpam peccatorum carnalium. 


b) Ex parte obiecti seu ex parte eius in quem peccatur. 
Tanto peccatum est gravius seu maioris culpae quanto altior 
et dignior est ille in quem peccatur, qui se habet per modum 
obiecti peccati. Atqui ille in quem peccatur peccato spiritua- 
li est altior et dignior eo in quem peccatur peccato carnali; 
quia peccato spirituali peccatur in Deum et in proximum, 
peccato vero carnali peccatur in proprium corpus, quod est 
inferius Deo et proximo, et ideo secundum ordinem caritatis 
est minus diligendum quam Deus et proximus. Ergo peccata 
spiritualia sunt graviora quam peccata carnalia. 


c) Ex parte causae vel motivi ad peccandum. Quanto est 
gravius impulsivum seu pronitas ad peccandum, tanto mi- 
nus homo peccat, quia minus libere peccat. Atqui maius est 
impulsivum seu pronitas in homine ad peccata carnalia 
quam ad spiritualia, quia magis naturalia sunt secundum 
rationem animalis et secundum sensum, qui maxime mo- 
vent. Ergo minus homo peccat peccatis carnalibus quam 
spiritualibus, quae ideo sunt maioris culpae quam carnalia. 


235. Probatur secunda pars (peccata carnalia sunt magis 
periculosa). Tanto peccatum est magis periculosum quanto 
est maioris adhaerentiae pro peccante et magis contagiosum 
pro aliia. Atqui peccata carnalia sunt magis adhaerentia 
peccanti, quia secundum concupiscibilem procedentia, quae 
est nobis quasi congenita et innata; sunt etiam magis conta- 
giosa pro aliis eadem fere ratione, quae lugenti experientia 


comprobatur. Ergo peccata carnalia sunt periculosiora 
quam spiritualia. 


236. Probatur tertia pars (sunt etiam maioris infamiae). 
Tanto peccatum est magis exprobrabile et infame homini 
quanto magis est contra dignitatem humanam. Atqui pecca- 
ta carnalia sunt magis contra humanam dignitatem quam 

spiritualia, quia sunt magis animalia vel brutalia seu irra- 
üonalia quam peccata spiritualia. Unde et intemperantia 
appellatur a S. Thoma post Aristotelem peccatum «pueri- 
le» 5, et «bestiale»1. 


237. Ex hac doctrina infert Billuart corollarium practi- 
cum valde utile: «Ad haec attendant —1inquit— non pauci 
rgidiorem disciplinam profitentes, qui spirituales haberi 
volunt, et ceteros, propter quosdam lapsus humanos, super- 
cilio pharisaico despiciunt, dun ipsi gravioribus peccatis su- 
perbiae, invidiae, detractionum, etc., indiciuntur, ideoque 
magis odibiles redduntur»3. 


238. Medina autem hanc pulchram reflexionem adnectt: 
«Notandum est quosdam homines esse qui prolabuntur in 
peccata spiritualia, et hi sunt daemones et difficillime curan- 
tur et convertuntur ad Deum; alii sunt qui prolabuntur in 
peccata carnalia, et hic sunt bruta, sed non adeo difficile 
curantur, ut meretrices, milites; alii sunt qui uno et altero 
genere peccatorum irretiuntur, ut superbi et luxuriosi, et hic 
sunt monstra hominum, semibestiae et semidiaboli, et hi 
sunt fere sine remedio»4. 


Art. 6.-Utrum gravitas peccatorum attendatur secundum 
causam peccati 


239. Quaestio est utrum gravitas peccatorum mensure- 
tur secundum eorum causas, ita quidem ut, quo maior est 
causa peccati, tanto maius sit peccatum, et quo minor, 
minus. 


| I-I, 142, 2. 

2 Hic, ad 3. 

3 R. Billuart, De peccatis dissert. Ill, art. 3 in fine, Edit. Paris 1895, 
l. IV, p. 518. 

4 B. Medina, A.I, edit, cit., p. 504. 

Nomine autem causae in hoc loco non intelligitur causa 
formalis et quasi materialis circa quam vel in qua; quia cau- 
sa formalis et materialis circa quam reducitur ad proprium 
obiectum de quo actum est articulo tertio; causa vero quasi 
materialis in qua vel subiectum reducitur ad consideratio- 
nem subiecti peccati, quod quidem, relate ad mensuram 
gravitatis, consideratum est articulo pracedenti, cum pecca- 
ta spiritualia et carnalia maxime attendantur secundum 
subiectum seu potentiam in cuius actu vel motu consumma- 
tur peccatum. Unde nec in quaestione praecedenti conside- 
rata est 1sta duplex causa proprie dicta pro distinctione pec- 
catorum, articulo tertio. 


solum ergo possunt intelligi causae extrisecae peccati; 
nempe efficiens et finalis. Et quidem finalis est causa mo- 
vens per modum allicientis seu attrahentis, et ideo per mo- 
dum obiecti seu boni, et movet consequenter voluntatem 
per modum voluntatis. 


Causa vero efficiens potest esse duplex: alia interna seu 
intra peccantem; alia externa seu extra peccantem, quae re- 
ducitur ad vim, metum et suggestionem vel tentationem, 
ideoque est causa remota; et quasi dispositiva. Interna vero, 
alia est propria et per se, et est 1psamet voluntas; alia vero 
est dispositiva tantum et per accidens ut ignorantia ex parte 


rationis, et passio seu consupiscentia vel infirmitas ex parte 
appetitus sensitivi. 


240. conclusio prima: Gravitas peccatorum mensuratur 
secundum magnitudinem causae finalis eorum. 


24]. Probatur. Gravitas peccatorum mensuratur secun- 
dum magnitudinem proprii obiecti peccati, ut patet ex arti- 
culo tertio. Atqui proprium obiectum peccati habet ratio- 
nem causae finalis eius, quia movet peccantem ad peccan- 
dum per modum finis et boni. Ergo gravitas peccatorum 
mensuratur secundum magnitudinem causae finalis eorum 

242. conclusio secunda: Gravitas peccatorum mensura- 
tur secundum magnitudinem propriae et per se causae efficien- 
fis peccati seu motionis voluntatis. 


243. Probatur. Magnitudo effectus commensuratur mag- 
nitudini propriae et per se causae eius. Atqui propria et per 
se causa efficiens peccati est propria voluntas. Ergo magni- 
tudo peccati commensuratur magnitudini motus seu impul- 
sus voluntatis ad pecandum. 

Confirmatur. Sicut se habet simpliciter ad simpliciter 
ita se habet magis ad magis et minus ad minus. Atqui pecca- 
tum se habet simpliciter ad voluntatem, quia in tantum ali- 
quid est peccatum in quantum est voluntarium seu actus 
humanus. Ergo et secundum maiorem voluntarietatem, ha- 
betur maius peccatum, et secundum minorem, peccatum 
minus. 


244. conclusio tertia: Gravitas peccatorum non com- 
mensuratur magnitudini causae efficientis remotae et per acci- 
dens eorum, sed potius ex adverso se habet. 


245. Probatur. Quanto minor est voluntarietas et liber- 
tas in peccando, tanto peccatum est minus grave. Atqui mi- 
noratio voluntarietatis et libertatis in peccando respondet 
magnitudini causarum remotarum et per accidens peccati, 
quia quanto maior est ignorantia, tanto minor est volunta- 
rietas; quanto maior est passio vel infirmitas et metus et 
tentatio vel suggestio, tanto minor est libertas. Ergo quanto 
magis augentur causae extrinsecae per accidens et remotae 
peccati, tanto peccatum diminuitur seu alleviatur. 

Quae quidem intelliguntur, ut patet, quando istae causae 
non sunt voluntariae et procuratae a peccante, quia secus 
resolverentur in propriam causam peccati, et consequenter 
augerent peccatum. 

Art. 7.-Utrum circumstantia aggravet peccatum 


246. conclusio prima: Generatini loquendo, verum est cir- 
cumstantias natas esse aggravare peccatum. 


247. Probatur. Peccatum seu malum morale in actibus 
humanis, ex eodem natum est augeri ex quo causatur. Atqui 
malum morale in actibus humanis causatur ex circumstan- 
tiis, quia inter principia vel fontes moralitatis actus humani 
ponitur circumstantia, ut patet ex dictis supra, quaestione 
18, articulo 3. Ergo aggravatio seu augmentum aut diminu- 
tio mali moralis in actibus humanis nata est causari ex cir- 
cumstantiis. 

Confirmatur. Ita se habent circumstantiae peccati ad pec- 
catum, sicut accidentia ad substantiam in rebus finitis. At- 
qui accidentia perficiunt, complent, augent entitatem sub- 
stantialem. Ergo et circumstantiae peccati, quae sunt eius 
accidentia, perficiunt, complent et augent ipsum peccatum. 
Accidentaliter tamen per se loquendo, non essentialiter vel 
specifice. 

Ut autem in particulari possimus videre quomodo se ha- 
beant circumstantiae ad peccatum, notandum est circum- 
stantias posse dupliciter dici: uno modo, circumstantiae 
mere physicae vel psychologicae, v. gr., ut ait graphice S. 
Thomas, quod ille qui percutitur sit indutus vestibus albis 
vel migrisl, et hoc modo non loquimur de circumstantiis; 
alio modo, circumstantiae morales seu relatae ad rationem 
vel regulam morum, et hoc modo sumuntur in praesenti. 


248. Morales autem circumstantiae possunt esse dupli- 
cis generis: aliae manentes merae circumstantiae, et conse- 
quenter non mutantes speciem peccati; aliae, quae non ma- 
nent merae circumstantiae, sed transeunt in conditionem 


S. Thomas, De malo. 2, 7. 

obiecti, et sunt circumstantiae mutantes speciem peccati seu 
trahentes peccatum ad aliam speciem, sicut fornicatio cum 
coniuncta trahit peccatum luxuriae ad speciem iniustitiae, 
et furtum in loco sacro trahit peccatum iniustitiae ad spe- 
ciem sacrilegii. 

Circumstantiae autem non mutantes speciem peccati, sed 
manentes merae circumstantiae, possunt insuper esse dupli- 
cis categoriae: aliae sunt augentes seu aggravantes peccatum; 
aliae vero sunt minuentes seu alleviantes peccatum. 

Aggravans autem seu augens peccatum est triplicis gra- 
dus: alia leviter aggravans; alia notabiliter aggravans, alia in 
infinitum aggravans, quod quidem accidit quando ex veniali 
facit mortale propter accumulationem materiae, v. gr., si 
multum furetur. 

Ex adverso, minuens seu allevians peccatum triplicis gra- 
dus similiter esse potest: alia leviter, alia notabiliter, alia in 
infinitum allevians seu minuens peccatum, quod tunc obti- 
net quando de mortali facit veniale, propter imperfectio- 
nem actus, ut accidit in primis motibus infidelitatis vel sen- 
sualitatis. 

S. Thomas in hoc loco aliam adhibet terminologiam; 
nam ait circumstantiam aggravare peccatum quandoque 
quasi extensive, propter accumulationem diversarum cir- 
cumstantiarum; quandoque vero quasi intensive, propter 
multiplicationem aut perfectionem eiusdem circumstantiae. 

Quantum etiam ex responsione ad 2, una cum obiectio- 
ne, coniici potest, alio modo distinguit cirumstantias: quae- 
dam enim sunt per se malae, et istae augent peccatum per 
se; aliae vero secundum se sunt indifferentes, et 1stae augent 
peccatum per accidens, nempe ratione alicuius circumstan- 
tiae vel obiecti mali cui coniunguntur. 

Sic ergo ex omnibus istis dicere possumus: 


249. conclusio secunda: Circumstantiae ut sic natae 
sunt aggravare vel alleviare peccatum accidentaliter, non es- 
sentialiter vel specifice; circumstantiae transeuntes in condi- 

tionem obiecti peccati natae sunt aggravare peccatum essentia- 
liter vel specifice; circumstantiae non transeuntes in conditio- 
nem obiecti, sed manentes merae circumstantiae, natae sunt 
aggravare vel alleviare peccatum accidentaliter tantum, magis 
vel minus secundum modum suum; circumstantiae augentes 
peccatum in infinitum sunt illae quae de veniali faciunt mor- 
tale propter multiplicationem materiae, ut patet in furtulis 
multiplicatis et accumulatis, minuentes vero in infinitum fa- 
ciunt de mortali veniale propter imperfectionem actus vel sub- 
tractionem conditionum essentialium ad perfectum actum hu- 
manum ut inadvertentia vel indeliberatio. 


250. Probatur prima pars: quia unumquodque natum 
est aggravare vel alleviare peccatum, sicut ipsum est. Atqui 
circumstantiae ut sic sunt accidentia tantum actus humani 
ideoque peccati. Ergo circumstantiae ut sic natae sunt ag- 
gravare vel alleviare peccatum accidentaliter, non essentia- 
liter vel specifice. 


251. Secunda pars: quia circumstantiae transeuntes in 
conditionem obiecti peccati natae sunt aggravare peccatum 
eo modo quo obiectum aggravant. Atqui obiectum aggravat 
peccatum essentialiter et specifice, ut patet ex dictis articu- 
lo 3. Ergo et circumstantiae transeuntes in conditionem 
obiecti natae sunt aggravare peccatum essentialiter vel spe- 
cifice. 


252. Tertia pars: quia tunc modificant peccatum secun- 
dum quod sunt merae circumstantiae, hoc est, accidentia 
actus humani. Accidentia autem accidentaliter tantum mo- 
dificant rem cuius sunt. 


253. Quarta pars: Canonistae vocant istas cirumstan- 
tias, augentes vel minuentes in infinitum speciem peccati 
ex proprio obiecto, circumstantias mutantes speciem theolo- 
gicam seu ex parte aversionis, per contrapositionem ad alias 

circumstantias mutantes speciem moralem, ut dicunt. At 
haec terminologia non est omnino accurata, licet commoda 
et practica sit, ut supra notavimus, quaestione 72, articulo 5. 
Momentum autem huius doctrinae apparet etiam ex 
Concilio Tridentino, ubi definitum est deberi explicari in 
confessione circumstantias mutantes speciem peccati '. 


Art. 8.-Utrum gravitas peccati augeatur secundum 
maius nocumentum 


254. Articulus iste momentum habet propter iura posi- 
tiva, quae attendere solent ad nocumentum peccati vel de- 
licti in taxandis poenis. Est quasi circumstantia quid. 

Notandum est autem nocumentum peccati posse consi- 
derari dupliciter: uno modo, respectu alterius personae, et 
tunc dicitur nocumentum proprie dictum, quod proprio no- 
mine appellatur damnum; alio modo, respectu ipsius perso- 
nae peccantis, et proprio nomine appellatur poena seu nocu- 
mentum poenale. 

Quantum ergo ad nocumentum proprie dictum seu dam- 
num quod infertur alii, peccato nostro, potest dari triplex 
casus: a) quod damnum illud sit praevisum et vitandum, 
idest sit directe voluntarium, et tunc directe etiam et per se 
auget malitiam peccati, cum reducatur ad obiectum pecca- 
t; b) quod damnum illud sit quidem praevisum, sed non 
intentum, et tunc est voluntarium indirectum seu in causa, 
et consequenter indirecte auget malitiam peccati; c) quod 
illud damnum nec sit praevisum neque intentum a peccante, 
et tunc distinguendum est: quia vel illud nocumentum seu 
damnum sequitur per se ad actum peccati, et tunc interpreta- 
five dicitur voluntarium, ideoque aggravat malitiam directe 
et aequivalenter; vel nocumentum illud sequitur per accidens 
ad actum peccati, quo in casu, si peccator dabat operam rei 


Concilium Tridentinum, ses. 14, can. 7, Denz. 917. 


licitae, non est ei imputabile ideoque neque peccatum cons- 
ttuit; si vero peccator dabat operam rei i/licitae, e1 interpre- 
tative 1mputatur, et consequenter auget malitiam peccati 
indirecte, sicut indirecte sequebatur ad actum peccati. 
Unde patet totam istam difficultatem resolvi in quaestio- 
nem de voluntario, quod essentialiter requiritur et ad pecca- 
tum simpliciter et ad aggravationem vel intensitatem eius. 
Quantum vero ad nocumentum poenale ipsius peccantis, 
potest dupliciter se habere ad actum peccati: a) uno modo 
per accidens, scilicet quod nec sit praevisum neque inten- 
tum, et tunc neque aggravat peccatum praeexsistens neque 
supponit gravitatem eius; b) alio modo, per se sequatur, 
licet forte non sit praevisum neque intentum, et in hoc casu 
non aggravat peccatum praeexsistens, sed supponit gravita- 
tem eius, ita quidem ut ad gravius peccatum sequatur 
maius nocumentum poenale, ad levius levior poena, ut patet 


in exemplo quod ponit S. Doctor de fideli et infideli in ar- 
tculo praesenti. 


Art. 9.-Utrum peccatum aggravetur ratione personae 
in quam peccatur 


255. In distributione articulorum, clarius dicitur: 
utrum gravitas peccatorum attendatur secundum conditio- 
nem personae in quam peccatur. 

Notandum est ergo quod aliud est persona in quam pec- 
catur, aliud conditio seu qualitas personae in quam peccatur. 

Persona in quam peccatur, absolute sumpta et sine qualifi- 
catione eius est triplex, nempe Deus, nosmetipsi et proxi- 
mus, qui ordine caritatis se habent secundum prius et poste- 
rius. Sic autem sumendo personam in quam peccatur, mani- 
festum est peccatum aggravari, et quidem specifice secun- 
dum hierarchiam personae in quam peccatur, quia tunc per- 
sona habet rationem obiecti, et ex obiecto mensuratur gravi- 
tas specifica peccatorum. Unde multo gravius est peccatum 

contra Deum quam contra nos et contra proximum, et tan- 
tum excedit quantum creator excedit creaturam; et pariter 
gravius specifice est peccatum contra nosmetipsos quam 
contra proximum, sicut suicidium est gravius peccatum 
quam simplex homicidium. 


Qualitas autem personae seu conditio eius, proprie lo- 
quendo, sumitur relative ad triplicem illam personam abso- 
lute sumptam, secundum quod magis vel minus ad eas con- 
iungitur. Non ergo intelligitur ipsa persona divina secun- 
dum se, nec nostra secundum se, nec etiam persona singula- 
rs proximi, sed intelliguntur personae creatae et quidem 
humanae, prout qualitates habent secundum quas ad Deum 
vel ad nos vel ad proximum referuntur; neque tamen est 
necesse quod conditio illa sit iuridica et quasi status, sed sat 
est quod sit conditio moralis, etiam individualis, quamvis 
utraque conditio attendi possit ac debeat. Ista ergo conditio 
personae est fundamentum hierarchiae vel dignitatis perso- 
nae humanae moraliter consideratae. Consequenter tota dif- 
ficultas articuli reducitur ad hoc: utrum gravitas peccato- 
rum mensuretur secundum dignitatem seu excellentiam per- 
sonae in quam peccatur. 


256. conclusio: Gravitas peccatorum mensuratur secun- 
dum dignitatem personae in quam peccatur. 


257. Probatur. Gravitas peccatorum mensuratur secun- 
dum dignitatem obiecti vel finis circa quod peccatur, ut 
patet ex articulo 3. Atqui dignitas personae in quam pecca- 
tur reducitur in dignitatem obiecti vel finis; quia persona 
in quam peccatur est quodammodo obiectum peccati, et 
consequenter conditio vel dignitas personae in quam pecca- 
tur, resolvitur in conditionem vel dignitatem obiecti pecca- 
ti, quasi in circumstantiam obiecti. Ergo gravitas peccato- 
rum mensuratur secundum dignitatem personae in quam 
peccatur. 

258. Haec autem dignitas personae humanae mensura- 
tur secundum tria: primo, secundum relationem propinquita- 
tis ad personam divinam, cui homo accedit ratione virtutis 
personalis seu propriae et ratione status seu officii, quo Deo 
sacratur. Et sic persona humana melior seu virtuosior est 
Deo propinquior, et consequenter gravius est peccatum con- 
tra illam quam contra personam non virtuosam aut minus 
virtuosam; similiter, episcopus vel religiosus, ratione status, 
est persona Deo sacrata, et 1deo ceteris paribus est Deo con- 
iunctior; unde peccata contra illos sunt graviora, et propter 
hoc Dominus dixit: «Qui vos tetigerit, tangit pupillam oculi 
mei» '. Patet autem quod tota propinquitas ad Deum reduci- 
tur ad sanctitatem, quae de facto habetur (= virtuosior) aut 
saltem de iure (= ratione status sanctitatis vel perfectionis 
exercendae vel acquirendae, vel ratione consecrationis seu 


mancipationis divino servitio, ut status sacerdotalis vel cle- 
ricalis). 


259. Secundo, secundum relationem propinquitatis ad 
personam propriam, sive fundetur ista relatio in aliquo natu- 
rali, v. gr., in generatione, ut accidit cum personis consan- 
guineis; sive fundetur in aliquo adventitio, v. gr., 1n beneficio 
vel in amicitia quadam ratione societatis adventitiae, ut so- 
cietas studiorum, commercii, militiae. Et sic, quanto pecca- 
tum est in personam magis coniunctam vel intimam nobis, 
tanto gravius est; et quia maior est coniunctio naturalis 
quam adventitia, ceteris paribus, maius est peccatum in 
consanguineos quam in alios, et in consanguineos quidem 
secundum ordinem consanguineitatis. Unde dicitur in Sa- 
cris Litteris: «Qui sibi nequam est, cui bonus erit?»2. Et pec- 
cata in patrem vel in matrem sunt multo graviora quam 
peccata in fratres vel sorores. Unde ipse Tullius scribit; «In 


Zach., 2, 8. 
] Eccli. 14, 5. 

servo necando, si adsit iniuria, semel peccatur; in patris vita 
violanda, multa peccantur: violatur is qui procreavit, is qui 
aluit, is qui erudivit, is qui in sede ac domo atque in republi- 
ca collocavit. Multitudine peccatorum praestat, eoque poe- 
na maiore dignus est» *. 


260. Tertio, secundum relationem propinquitatis ad per- 
sonam proximi, quatenus persona proximi augetur extensive 
per multiplicationem personarum in quas peccatur; quod 
accidere potest dupliciter: uno modo per se, ratione iniuriae 
in aliquam personam publicam, quae vicem gerit totius mul- 
ütudinis; et hoc modo peccatum in auctoritates est maius 
quam in personas mere privatas, et in auctoritates quidem 
secundum earum hierarchiam, et propter hoc peccatum in 
Papam vel Praesidem reipublicae est gravissimum; unde 
dictum est: «Principi populi tui non maledices»2; alio modo, 
per accidens, ratione scandali vel nocumenti quod inde sequi 
potest in hominum multitudinem, et sic iniuria in aliquam 
personam famosam aut celebrem, maius est, quia natum est 
divulgari in multo plures quam iniuria in personam innomi- 
natam aut penitus ignotam. 

Et hac etiam de causa, peccata contra pacem reipubli- 
cae, ut seditiones, revolutiones, crimina politica, quae vo- 
cant, sunt multo graviora quam peccata contra particulares 
personas, sive quia ista peccata contrariantur bono commu- 
ni quod melius est, sive etiam quia magis publica et scanda- 
losa sunt. 


Art. 10.-Utrum magnitudo personae peccantis 
aggravet peccatum 


261. Magnitudo personae intelligitur non corporalis, sed 
spiritualis, et consistit in excellentia vel dignitate quadam 


| Tullius Cicero, Paradoxon, III, cap. 2, edit, cit., t. III, pp. 502-503. 
) Exodo, 22, 28. 

personae, quae quidem multiplex esse potest, v. gr., exce- 
llentia in virtute, in scientia, in potestate, in divitiis, in nobi- 
litate, in celebritate seu notorietate vel, ut hodie dicunt, in 
popularitate. Est cricumstantia quis. 

Peccatum autem accidere potest homini dupliciter: uno 
modo, ex inadvertentia vel ex subreptione; alio modo ex ple- 
na deliberatione. 

Quaestio ergo potest esse duplex: prima, utrum gravitas 
peccati ex subreptione commensuretur dignitati personae 
peccantis; secunda, utrum gravitas peccati ex plena delibera- 
tione commensuretur dignitati personae peccantis. 


262. conclusio prima: Gravitas peccati ex subreptione 
non commensuratur dignitati personae peccantis, quae consis- 
tit in excellentia virtutis et scientiae, sed potius e converso, ei 
commensuratur levitas peccati. 


263. Probatur. Quanto magis diminuitur voluntarium 
tanto magis alleviatur peccatum. Atqui in peccato ex sub- 
reptione quod facit persona excellens in virtute et scientia, 
diminuitur voluntarietas; quia quanto virtuosior est homo 
ista patiens, tanto magis 1nvoluntarie ea patitur, quod patet 
ex hoc quod maiorem curam adhibet ut ei non occurrant, 
sed praeveniantur et vitentur. Ergo gravitas peccati ex sub- 
reptione ex adverso se habet ad dignitatem spiritualem vir- 
tutis et scientiae hominis peccantis. 

Unde et in personis perfectis, peccata, etiam venialia vi- 
tantur quando sunt plene voluntaria, et solum incidunt in 
imperfectiones quasdam, quae minimum quid habent de 


culpabilitate, et potius attestantur infirmitati humanae 
quam malitiae. 


264. conclusio secunda: Gravitas peccatorum ex plena 


deliberatione et voluntate commensuratur magnitudini perso- 
nae peccantis. 

265. Probatur. Peccatum ex deliberatione tanto gravius 
est, quanto peccator: a) facilius poterat illud vitare; b) ma- 
gis ingratum erga Deum offensum se praebet; c) magis re- 
pugnans est sibi; d) et maioris est scandali et notorietatis. 
Atqui istae quatuor circunstantiae aggravantes respondent 
et concurrunt cum dignitate seu magnitudine personae pec- 
cantis. Ergo peccatum tanto gravius est quanto maior et 
dignior est persona peccans. 


Minor, ubi unice stat difficultas, probatur per partes: 


a) Persona maior et dignior virtute et scientia potest 
facilius vitare peccatum quia fortiores vires habet contra 
illud, utpote contrariis habitibus ditata; unde Christus dixit: 
«Servus sciens voluntatem Domini sui et non faciens, plagis 
vapulabit multis» * et Paulus de Philosophis peccantibus ait 
quod sunt «inexcusabiles, quia cum cognovissent Deum non 
sicut Deum glorificaverunt et gratias egerunt, sed evanue- 
runt in cogitationibus suis»2. 


b) Persona maior vel dignior, non solum scientia et vir- 
tute, sed etiam nobilitate, divitiis, potestate, multo plura et 
maiora bona a Deo accepit quam persona inferior, quia 
omne bonum a Deo est: tanto autem peccatum gravius est 
quanto peccans est magis ingratus erga benefactorem suum, 
abutens bonis ab eo acceptis ad eum magis offendendum, et 
ideo dicitur: «Potentes potenter tormenta paientur»3. 


c) Peccatum ex deliberatione magis dedecet personam 
maiorem quam minorem seu inferiorem, quia personae istae 
in dignitate constitutae ponuntur quasi in specula ut exem- 
plum sint ceteris inferioribus, et ut abusus et peccata infe- 
riorum reprimant et puniant; unde, sicut optime notat S. 
Thomas, indecens est quod princeps qui ponitur ad iusti- 


^ Lue. 12,47. 
) Rom. 1,21. 
j Sap. 6, T. 

tiam custodiendam, iustitiam violet, vel quod sacerdos qui 
castitatem vovit, cum meretricibus vitam agat. 


d) Quia actus personarum in dignitate constitutarum 
sunt magis noti de se quam actus personarum particularium», 
et insuper maiorem vim motivam habent per modum exem- 
pli ut 1mitentur ab inferioribus; consequenter peccata me- 
liorum sunt magis notoria et magis contagiosa, et ideo in 
proverbio dicitur: «Si el prior juega a los naipes, ^qué harán 
los frailes?». 

Notat etiam in fine 5. Thomas quod homines inferiores 
haec maiorum peccata magis indigne ferunt, ut historia om- 
nium temporum comprobatur. 


QUAESTIO LXXIV 
DE SUBIECTO PECCATORUM 


266. Consequenter S. Doctor agit de subiecto peccato- 
rum, quod est causa quasi materialis in qua. Ubi notandum 
est quod fit sermo de subiecto commissionis vel omissionis 
peccati, non autem de subiecto imputationis, quod potest 
esse etiam causa extrinseca, ut diabolus vel homo tentans, 
de quibus dicetur postea, quaestione 80. Quam quidem sub- 
ecti distinctionem ipse S. Thomas docuit hisce verbis: «Pec- 
catum dicitur esse in sensualitate, non quia ei imputetur, 
sed quia per eius actum committitur; q1mputatur autem ho- 
mini, in quantum actus ille in eius potestate consistit» ' 

Hoc autem subiectum commissionis vel omissionis po- 
test esse duplex: aliud, subiectum remotum seu quod, nem- 
pe suppositum seu totus homo peccans, et de hoc non agi- 
mus; aliud vero est subiectum proximum vel immediatum 
seu quo, scilicet facultas vel potentia humana, a qua com- 
mittitur peccatum et in qua est sicut in subiecto quo 1mme- 
diato. 

Quemadmodum ergo in tractatu de habitibus et de virtu- 
tibus quaeritur proprium subiectum quo proximum eorum 
in potentiis solius animae vel compositi, ita etiam in tracta- 
tu praesenti de vitiis et peccatis inquirimus quaenam sint 
humanae potentiae susceptivae eorum. 


| S. Thomas, De Veritate, 25, 5 ad 11. 

Quaestio, sane, maximae difficultatis maximique mo- 
menti, quia in hoc vertitur tota fere psychologici vitii et pec- 
cati. 

Et haec quidem difficultas augetur ex eo quod S. Doctor 
in hac quaestione synthesim quamdam altiorem fecit aristo- 
telismi et augustinismi. Sunt enim in hac quaestione ele- 
menta quaedam psychologiae aristotelicae depuratae et ele- 
vatae a S. Thoma; alia vero elementa sunt augustiniana, 
quae ad tramitem perfectioris et accuratioris psycholigiae 
reducit. Deciperetur ergo vehementer ille qui totam hanc 
quaestionem resolveret in glossam quandam psychologiae 
peccati ab Augustino traditae; et non minus deciperetur ille 
qui nonnisi purum putumque aristotelismum videret in hac 
quaestione: fatendum est tamen magis ab Augustino quam 
ab Aristotele pendere, licet ordo discurrendi, qui est veluti 
formale quid totius scientiae, proprius sit S. Thomae in hoc 
loco; quod ideo dico, quia S. Doctor in prioribus operibus 
iam disputaverat fragmentarie portiones huius quaestionis. 
Ita, materiam duorum priorum articulorum tractaverat in 
II Sent., dist. 41, q. 2, per duos articulos; materiam vero 
ceterorum articulorum, evolverat in eodem libro, dist. 24, 
q. 3, per quinque priores articulos. 

Insuper, in De Verit., q. 25, art. 5, egerat de peccato sen- 
sualitatis seu appetitus sensitivi; in quaestione vero 15, art. 
3-5, de peccato in ratione superiori et inferiori. 

similiter in De malo, q. 7, art. 6, loquebatur de peccato 
sensualitatis, et in art. 5 de peccato rationis superioris. Nu- 
libi tamen systematice et ordinate sicut hic. 

Ut autem verum sensum et singularitatem S. Thomae in 
hac quaestione, relate ad Augustinum, exacte percipiamus, 

necesse est videre prius doctrinam ipsius Augustini in seipsa. 


2607. Ergo S. Augustinus, ingeniosissimus allegorista, 
explicat processum peccatorum actualium in nobis per ana- 
logiam vel allegoriam ad processum peccati primi primo- 
rum parentum seu originalis originantis; et quidem duplici 

quasi haustu, nempe modo quodam imperfectiori in De Ge- 
nesi contra manichaeos, et modo perfectiori in De Trinitate. 

En prima expositio: «Etiam nunc in unoquoque nostrum 
nihil aliud agitur, cum ad. peccatum quisque delabitur, 
quam tunc est in illis tribus, serpente, muliere et viro; nam 
primo fit suggestio sive per cogitationem, sive per sensus 
corporis, vel videndo, vel tangendo, vel audiendo, vel gus- 
tando, vel olfaciendo: quae suggestio, cum facta fuerit, si 
cupiditas nostra non movebitur ad peccandum, excluderetur 
serpentis astutia; si autem mota fuerit, quasi mulieri iam 
persuassum erit. Sed aliquando ratio viriliter etiam commo- 
tam cupiditatem refrenat atque compescit; quod, cum fit, 
non labimur in peccatum, sed cum aliquanta luctatione co- 
ronamur; si autem ratio consentiat, et quod libido commo- 
verit, faciendum esse decernat, ab omni vita beata tam- 
quam de paradiso expellitur homo; iam enim pecctaum im- 
putatur, etiamsi non subsequatur factum, quoniam rea tene- 
tur in consensione conscientia» * 

Aliam, eamque longiorem et meliorem expositionem, ha- 
bet in De Trinitate2, ubi videri potest. Quam differentiam 
expositionis notaverat S. Thomas in De Veritate, 15, 4 ad 7. 

Brevitatis et claritatis gratia, possumus hanc doctrinam 
Augustini contrahere sequenti schemate: 


PROCESSUS PSYCHOLOGICUS PECCATI IUXTA S. AUGUSTNUM: 


I) Primorum parentum: 


A) suggestio vel tentatio serpentis, sive exterius sive 
interius. 

B) acceptio mulieris: commotio et persuassio eius, 
ad quam sequitur comestio cibi vetiti. 

C) porrectio cibi vetiti viro, qui consentit et comedit: 
consummatio peccati. 


| S. Augustinus, De Genesi contra Manichaeos, Lib. II, cap. 14, n. 21, 


ML, 34, 207. 
De Trinitate, Lib. XII, cap. 12-13, nn. 17-20, ML, 42, 1007-1008. 

Il) Nostrum peccatorum personalium: 


A) modo imperfectiori in De Genesi contra Manicha- 
eos, lib. II, c. 14. 


a) loco serpentis: homo exterior, salicet: exterio- 

ra delectabilia, 

l) obiecta exteriora delectabilia, 

2) sensus externi et interni, 

3) appetitus sensitivus vel sensualitas, quae 
tria nobis communia sunt et pecoribus. 

b) loco mulieris: ratio inferior, scientia de tempo- 
ralibus, consensus in delectationem seu delec- 
tatio morosa. 

c) loco hominis seu viri: ratio superior, sapien- 
tia aeternis conspiciendis et consulendis, con- 
sensus in opus vel consummationem peccati. 


Hanc allegoriam Augustini, valde clare et exacte expo- 
nunt Salmanticenses his verbis: «Per analogiam ad actus 
viri, foeminae et serpentis circa originalem culpam, format 
(Augustinus) distinctionem hic traditam, comparans ratio- 
nem superiorem viro, inferiorem foeminae et serpenti appe- 
ttum. Nam, sicut serpens verbis subdolis sollicitavit foemi- 
nam ut cibum vetitum gustaret, foemina praegustans viro 
porrexit, isque accipiens et comedens consummavit origina- 
le peccatum; ita appetitus, offerens rationi inferiori delecta- 
tonem peccaminosam, sollicitat eam ad consensum, ipsa 
vero inferior ratio, consentiens et degustans, superiori porri- 
git, et haec suo imperio formali vel interpretative incoeptum 
peccatum usque ad operis consummationem perducat»l. 

Aliunde, Augustinus ipse energice docet: «Voluntas quip- 
pe est qua et peccatur et recte vivitur»2. Et alibi: «Defectus 
autem iste, quod peccatum vocatur, si tamquam febris invi- 


|! Salamanticenses, in l-I, q. 74, art. 7, comment, n. 4, edit, cit., t. VII, 
p.423. 


S. Augustinus, 7 Retractationum, cap. 9, n. 4, ML 32 597. 

tum occuparet, recte invicta poena videretur, quae peccan- 
tem consequitur et damnatio nuncupatur. Nunc vero, usque 
adeo peccatum voluntarium est malum, ut nullo modo sit pec- 
catum si non sit voluntarium:, et hoc quidem ita manifestum 
est, ut nulla hinc doctorum paucitas, nulla indoctorum tur- 
ba dissentiat. Quare, aut negandum est peccatum committi, 
aut fatendum est voluntate committi» ' 

Et in Retractationibus, ubi ad examen revocat ista ver- 
ba, ait: «Potest videri falsa haec definitio, sed, si diligenter 
discutiatur, invenietur esse verissima»; quod et ibi doctissi- 
me prosequitur. 

Inde ergo apparet totam istam quaestionem esse veluti 
glossam vel commentarium doctrinae Augustini de processu 
psychologico peccati personalis; dispositio tamen systemati- 
ca huius portionis de voluntarietate peccati relate ad allego- 
riam S. Augustini, de qua inde ab articulo tertio, facta est a 
s. Thoma, secundum ordinem psychologiae aristotelicae et 
non amplius secundum meram allegoriam. 


268. Et ex hac consideratione apparet statim 1ustifica- 
tio ordinis articulorum huius quaestionis, quae potest dupli- 
citer fieri: uno modo, attendendo ad fontes eius, nempe ad 
Augustinum exponendum, et sic dividit quaestionem in duas 
partes, in quarum prima exponit et 1ustificat doctrinam ge- 
neralem Augustini de voluntarietate peccati personalis (art. 
l-2); in secunda vero explicat allegoriam eiusdem Augustini 
circa processum peccati personalis (art. 3-10), secundum 
tria veluti stadia, nempe: a) quasi inchoationem, in appetitu 
sensitivo, qui se habet ad modum serpentis (art. 3-4); b) qua- 
si continuationem seu prosequutionem, in ratione inferiori, 
quae se habet ad modum mulieris (art. 5-6); c) quasi con- 
summationem eius, in ratione superiori, prout voluntatem 


| S. Augustinus, De Vera religione, cap. 14, n. 27, ML, 34, 133. 
) Retracationum, Lib. I, cap. 13, n. 5, ML, 32, 604. 

etiam includit, quae se habet ad modum viri (art. 7-10). Es- 
set ergo prima pars veluti introductio quaedam ad rectam 
intelligentiam allegoriae augustinianae, de qua in tota se- 


cunda parte. Et haec explicatio ordinis articulorum sat bona 
et obiectiva esse videtur. 


269. Attamen, crederim posse alio modo fieri et quidem 
profundiori, attendendo ad ipsam naturam peccati humani, 
independenter ab allegoria augustiniana, quamvis, ob reve- 
rentiam eius, retineatur quantum ad verba exteriora. 

Nam in ordine morali, in quo sumus, principalitatem ha- 
bet voluntas. Unde profunde S. Thomas dicit: «Nullus au- 
tem motus ponitur in genere moris, nisi habita comparatio- 
ne ad voluntatem, quae principium est moralium, ut ex VI 
Metaphysicorum patet; et ideo ibi incipit genus moris ubi 
primo dominium voluntatis invenitur» ' 

Cum autem ordo nihil aliud sit quam relatio prioris et 
posterioris ad aliquod primum vel principale, in hoc ordine 
proprii subiecti peccati actualis, primo statuendum est prin- 
cipium ordinis, quod est ipsa voluntas (art. 1-2), deinde vero 
cetera quae in homine esse possunt aliquo modo subiectum 
peccati, secundum maiorem vel minorem propinquitatem 
ad voluntatem moraliter consideratam. lam verom, maio- 
rem propinquitatem seu affinitatem habet, in hoc ordine, 
ad voluntatem, appetitus sensitivus quam ratio, quia magis 
convenit cum voluntate in ratione moralis obiecti, quod est 
bonum vel malum; nam ratio non considerat formaliter bo- 
num et malum sub ratione boni aut mali, sed sub ratione 
veri aut falsi. Unde post voluntatem statim considerandus 
est appetitus sensitivus (art. 3-4), et ultimo consideranda 
erat ratio ipsa (art. 5-10). 

Sed quia ratio potest esse et inferior seu circa humana et 
contingentia, et superior seu circa divina et necessaria, de 


| S. Thomas, H Sent., dist. 24, q. 3, a. 2. 

ipsa ratione secundum haec duo officia agendum erat, 
prout ordinem habet ad ipsam voluntatem et appetitum 
sensitivum. Constat autem quod ratio inferior, ratione sui 
proprii obiecti, se habet propinquius ad agibilia et contin- 
gentia voluntatis et appetitus sensitivi quam ratio superior; 
unde prius de ratione inferiori agendum erat quam de ra- 
tione superiori (art. 6-8); et de ratione superiori, prius se- 
cumdum quod est practica (a. 8) quam secundum quod est 
mere specultiva (art. 10), quia tunc remotissime se habet ad 
voluntatem. 

Ac revera ita factum est a S. Thoma in hac quaestione, 
nam primo agit de ipsa voluntate, quae est primum subiec- 
tum peccati artualis (art. 1), licet non unicum (art. 2); secun- 
do, agit de appetitu inferiori, qui appellatur sensualitas, 
tum generatim considerando an possit esse subiectum pec- 
cati actualis (art. 3), tum specialiter an possit esse subiec- 
tum peccati actualis perfecti, quod est peccatum mortale 
(art. 4); tertio, agit de facultate cognoscitiva scilicet de ra- 
tione, tum in genere (art. 5), tum in specie secundum quod 
se habet ad actum voluntatis et appetitus sensitivi aut con- 
comitanter et quasi consequenter —quia tunc magis pendet 
a voluntate eique proprius accedit moraliter (art. 6-7)—, aut 
antecedenter, et quidem tunc secundum ordinem propinqui- 
tatis ad propriam materiam et proprium actum voluntatis, 
nempe ratio inferior (art. 8) et ratio superior, tum practice 
seu directiva (art. 9), tum speculativa tantum vel considera- 
tiva (art. 10). 

Mirabilis quidem ordo, qui potest sequenti schemate dis- 
poni: 


DE SUBIECTO QUO ET IMMEDIATO PECCATI ACTUALIS: 


ID) primario seu per se primo: ipsa voluntas: 


A) ratio subiecti peccati generica (art. 1), 
B) ratio specifica seu propria subiecti primi, licet 
non unici (art. 2). 

Il) secundario seu per se secundo, nempe dependenter a 
primo et tamen intrinsece et vere: 


A) facultas appetitiva inferior vel sensualitas: su- 
biectum peccati actualis: 
a) in genere (art. 3). 
b) in specie, peccati mortalis an venialis (art. 4). 
B) facultas cognoscitiva scilicet ratio, prout potest 
esse subiectum peccati actualis: 
a) in genere (art. 5). 
b) in specie, prout diversimode se habet ad actum 
voluntatis aut appetitus sensitivi peccantis: 
l) concommitanter et quasi consequenter in 
processu eiusdem peccati quoad exerci- 
tium, scilicet quantum ad: 
a) inchoationem et prosequutionem eius: 
cogitatio et delectatio morosa (art. 6). 
D) consummationem ipsius: consensus in 
actum (art. 7). 
2) antecedenter ad actum appetitus, quoad 
speciem peccati: 
a) ratio inferior (art. 8). 
D) ratio superior: 
— practica (art. 9). 
— speculativa (art. 10). 


270. Posset etiam dici quod quantum ad ipsam ratio- 
nem est subiectum peccati actualis, duo considerantur: pri- 
mo, utrum ratio in genere sit subiectum alicuius peccati (art. 
5); secundo, consideratur in specie quomodo sit subiectum 
alicuius peccati (art. 6-10), et quidem dupliciter: a) secun- 
dum menten Augustini, et ad exponendam doctrinam eius, 
scilicet et quantum ad processum peccati, qui est delectatio, 
attributa rationi inferiori (art. 6), et quantum ad consum- 
mationem vel complementum eius, qui est consensus in ac- 
tum peccati, qui attribuitur rationi superiori (art. 7). dein- 

de, b) consideratur ratio superior absolute vel secundum se, 
sumentes occasionem ex doctrina Augustini, et sic comple- 
tur doctrina eius quantum ad ea quae dubium ingerere po- 
terant, et sic considerantur duo: quomodo ratio inferior sit 
subiectum peccati, etiam mortalis (art. 5), et quomodo ratio 
superior possit esse subiectum peccati venialis, tum ut est 
practica et directiva aliorum (art. 9), tum ut est speculativa 
circa proprium obiectum (art. 10). Inde enim apparet allego- 
riam Augustini esse adaptationem quamdam et non omnino 
secundum totum rigorem metaphysicum, in quo differt a 
mera sensualitate * 

Et haec secunda expositio ultimae partis quaestionis vi- 
detur respondere melius intentioni S. Thomae, prout colligi- 
tur ex ipso textu. “ 

Hunc ergo ordinem sequentes, exponemus istam quaes- 
tonem duobus capitibus, in quorum primo fiet sermo de 
subiecto principali seu per se primo peccati actualis, quod 
est ipsa voluntas; in secundo vero loquemur de subiecto se- 
cundario seu per se secundo peccati actualis, quod est appe- 
titus sensitivus et ratio ipsa. 


Cf. S. Thomam, Z Sent., dist. 24, divisio II Partis textus. 


CAPUT I 


DE SUBIECTO PRINCIPALI SEU PER SE 
PRIMO PECCATI 


271. Magister Sententiaruml, colligens de more diver- 
sos textus Augustini, duas quaestiones ponit, sciclicet: a) 
«investigari oportet qualiter intelligendum sit quod ait Augusti- 
nus in libro de Vera Religione: usque adeo, inquit, peccatum 
voluntarium malum est, ut nullo modo sit peccatum, si non 
sit voluntanum...:, b) illius etiam intelligentia perquirenda est 
quod in libro de Duabus animabus (cap. 14) edidit, in- 
quiens: nusquam nisi in voluntate peccatum est, vel: nonnisi 
voluntate peccatur». 

Cui duplici quaestioni respondet duplex articulus S. Tho- 
mae in illo loco2, scilicet «utrum omne peccatum sit volun- 
tarium», et «utrum omne peccatum sit in voluntate», quia 
videretur sequi ex secundo textu S. Augustini quod nullibi 
nisi in voluntate sit peccatum sicut in subiecto. 

Et huic etiam quaestioni duplici respondent duo articuli 
primi quaestionis nostrae, clariori modo propositi, nempe: 
utrum voluntas sit subiectum peccati; et utrum voluntas 
sola sit subiectum peccati, ita ut nusquam seu nullibi prae- 
ter voluntatem possit esse peccatum sicut in subiecto, et sic 
voluntas esset unicum et exlusivum subiectum peccati. 

Patet autem quod haec melior et clarior formulatio in 
hac quaestione, venit ex meliori et profundiori systematiza- 
tione tractatus, qua elementa dispersa Sententiarum in 
unum corpus collegit, ut supra notatum est. 


TOR we 

Art. 1.-Utrum voluntas sit sublectum peccati 


272. Sensus quaesiti potest esse duplex: primo, utrum 
voluntas ipsa sit subiectum alicuius peccati, quodcumque 
sit illud: secundo, utrum voluntas sit subiectum non ali- 
cuius tantum, sed cuiuscumque peccati seu omnis peccati. 
Licet autem iste secundus sensus sit manifeste intentus a S. 
Thoma, attamen, procedendo a facilioribus, negari nequit 
quod primus sensus occurrit statim; eo vel magis quod, ut 
postea videbimus, etiam appetitus sensitivus et ratio pos- 
sunt esse subiectum alicuius peccati vel generis peccatorum, 
non autem omnium omnino peccatorum. 


SOLUTIO QUAESTIONIS 


213. conclusio prima: Ipsa voluntas est subiectum ali- 
cuius peccati. 


414. Probatur. Omnes actus elici ab ipsa voluntate 
sunt in ipsa voluntate sicut in subiecto. Atqui quaedam pec- 
cata seu quidam actus peccaminosi, v. gr. invidia, despera- 
tio, odium Dei, sunt actus eliciti ab ipsa voluntate. Ergo 
quaedam peccata sunt in ipsa voluntate sicut in subiecto 
seu quod idem est: ergo ipsa voluntas est subiectum aliquo- 
rum peccatorum. 

Maior, ubi unice posset esse difficultas, facile constat, 
nam omnes actus eliciti in voluntate sunt immanentes, ut- 
pote vitales et spirituales. Atqui omnes actus 1mmanentes 
sunt sicut in subiecto in eodem principio a quo producun- 
tur, ut patet per definitionem actus seu operationis imma- 
nentis. Ergo omnes actus elicit ab ipsa voluntate sunt in 
eadem voluntate sicut in subiecto. 


275. conclusio secunda: Ipsa voluntas non est subiectum 
omnis peccati humani; est tamen ipsa voluntas subiectum om- 
nis peccati humani actualis. 

276. Probatur prima pars. Inter peccata humana adest 
peccatum originale originatum. Atqui peccatum originale 
originatum non est in ipsa voluntate sicut in subiecto, sed 
in ipsa essentia animae, ut infra dicetur, q. 83, art. 2. Ergo 
non omne peccatum humanum est in ipsa voluntate, sicut 
in subiecto. 


271. Secunda pars. Contra hanc secundam partem ad- 
stabant averroistae latini, ut Segerius de Brabantia et Boe- 
tus de Dacia, quorum doctrinam damnavit Stephanus Tem- 
pier hac propositione contentam: «Non est possibile esse 
peccatum in potentiis animae superioribus, et ita peccatum 
fit passione, non voluntate» 1. Probatur ergo dupliciter, scili- 
cet a priori, ex ipsamet notione peccati actualis seu persona- 
lis; et a posteriori ex quasi proprietatibus peccati actualis. 


278. a) A priori. Omne peccatum actuale est actus vo- 
luntarius. Atqui omnis actus voluntarius est in ipsa volunta- 
te sicut in subiecto. Ergo omne peccatum actuale est in ipsa 
voluntate sicut in subiecto; et convertendo propositionem 
universalem «per contraposisionem», quae est proprius mo- 
dus convertendi propositiones universales affirmativas, ha- 
betur: ergo ipsa voluntas est subiectum omnis peccati ac- 
tualis2. 

Maior constat, quia omne peccatum actuale est actus hu- 
manus malus, ut patet ex quaestione 71, articulo 6. Atqui 
omnis actus humanus seu moralis est essentialiter volunta- 
rius, ut constat ex dictis supra, quaestione 1, art. 2-3, et q. 
6, art. 1-2, quia actus humanus definitur: qui procedit a vo- 
luntate deliberata cum cognitione finis. Ergo omne pecca- 
tum actuale est actus voluntarius. 


| Apud Denifle, Cartullarium Universitatis Parisiensis, 1.1, p. 552. Dam- 
natio facta est 7 martii 1277 et propositio illa est numero 165. Et sic sane 
intelligitur titulus: utrum in voluntate possit esse peccatum. 

à S. Thomas, Hic, corp. 

Minor autem facile patet, nam omnis actus voluntarius 
est actus immenens, cum sit essentialiter actus vitalis et spi- 
ritualis. Atqui omnis actus immanens est, per definitionem, 
sicut in subiecto in eadem potentia a qua producitur. Ergo 
omnis actus voluntarius, eo ipso quod a voluntate produci- 
tur, est in ipsa voluntate sicut in subiecto. 


279. Confirmatur. Omnis actus voluntarius aut est elici- 
tus ab ipsa voluntate aut est ab ea imperatus. Atqui uterque 
est in ipsa voluntate sicut in subiecto: elicitus quidem est 
manifeste in voluntate, cum ab ea sola procedat; imperatus 
etiam, quatenus procedit semper non solum a potentia im- 
perata seu mota a voluntate, sed etiam ab ipsa potentia im- 
perante seu movente, quae est voluntas; et quidem magis 
est in voluntate imperante quam in potentia imperata, quia 
plus pendet actus imperatus a movente active per imperium 
quam ab exequente quasi passive ex imperio. Ergo omnis 
actus voluntarius est in voluntate sicut in subiecto. 


280. Item: omnis actus moralis est in voluntate sicut in 
subiecto. Atqui omne peccatum actuale est actus quidam 
moralis, idest ad mores pertinens. Ergo omne peccatum ac- 


tuale est in voluntate sicut in subiecto, seu voluntas est sub- 
iectum omnis peccati actualis. 


Maior patet, quia omnis actus moralis est immanens et 
est voluntarius; immanens quidem, quia omnes actus mora- 
les aut sunt appetitiones aut cognitiones, quae sunt essentia- 
liter immanentes utpote vitales; voluntarius etiam, quia ge- 


nus moris ibi incipit ubi incipit voluntarium et ibi desinit 
ubi voluntarium deest. 


Minor constat, quia omne peccatum actuale est actus hu- 
manus malus; malitia autem in humanis actibus est una ex 
speciebus moralitatis, ut patet ex dictis supra, quaestione 


18. Ergo omne peccatum actuale est actus moralis seu ad 
mores pertinens. 

281. b) A posteriori, ex quasi proprietatibus peccati ac- 
tualis. Nihil prohibetur ne fiat aut punitur si de facto fiat, 
nisi quod est in potestate nostra ut fiat vel non fiat, et conse- 
quenter nisi sit perfecte voluntarium, quia per voluntatem 
est aliquid in nostra potestate seu dominio nostro. Atqui 
peccata actualia omnia prohibentur nobis ne fiant et pu- 
niuntur a Deo si fiant. Ergo omnia peccata actualia sunt in 
nostra potestate seu dominio, hoc est, in nostra voluntate 
sicut in causa et consequenter sicut in subiecto. 

Quae quidem doctrina est de fide catholica, saltem aequi- 
valenter. Nam secundum doctrinam Ecclesiae, ad rationem 
peccati actualis requiruntur cummulative tria: primo, quod 
sit voluntarium et quidem voluntate propria et non sola vo- 
luntate Adam, uti apparet ex hac propositione Baii damna- 
ta: «Ad rationem et definitionem peccati non pertinet volun- 
tarium nec definitionis quaestio est, sed causae et originis, 
utrum omne peccatum debeat esse voluntarium» * et ex hac 
alia: «In statu naturae lapsae, ad peccatum mortale (= for- 
male) et demeritum sufficit illa libertas, qua voluntarium 
ac liberum fuit in causa sua, peccato originali et voluntate 
Adami peccantis»2; secundo, requiritur quod sit liberum seu 
perfecte voluntarium, idest non solum liberum libertate a 
coactione et a necessitate, sed vera libertate indifferentiae 
seu ad utrumlibet, ut patet ex damnatione huius propositio- 
nis Baii: «Homo peccat, etiam damnabiliter, in eo quod ne- 
cessario facit»3; et alterius Jansenii: «Ad merendum vel de- 
merendum in statu naturae lapsae non requiritur in homine 
libertas a necessitate, sed sufficit libertas a coactione»4, ter- 
tio, requiritur quod sit nobis evitabile, quia adimpletio legis 


| S. Pius V, Ex omnibus afflictionibus, Denz. 1046. 
2? Alexander VIII, Denz. 1291. 

3 S. Pius V, loc. cit., Denz. 1067. 

4 [Innocentius X, Denz. 1094. 

est nobis possibilis, ut docet Concilium Tridentinum ', et 
confirmat Ecclesia damnando Baium? et Jamsenium3. 


SOLVUNTUR DIFFICULTATES 


282. Obiectio prima. Quod est essentialiter malum non 
est voluntarium ideoque non est in voluntate sicut in subiec- 
to. Atqui peccatum est essentialiter malum. Ergo peccatum 


non est voluntarium ideoque neque potest esse in voluntate 
sicut in subiecto. 


283. Respondetur. Distinguo mai.: Quod est essentialiter 
malum tum in se vel obiective, tum in apprehensione vel 
apparentia appetentis, non est voluntarium, concedo; quod 
est essentialiter malum obiective et realiter seu in se, non 
autem in apprehensione vel apparentia, sed e contra bonum, 
non est voluntarium, nego. 

Contradistinguo min.: Peccatum est essentialiter malum 
obiective et realiter seu in se, concedo; subiective seu in ap- 
prehensione peccantis, nego. 

Et nego consequens et consequentiam. 

Ratio solutionis est quia voluntas, cum sit appetitus eli- 
citus, sequitur formam apprehensam a ratione vel intellectu 
practico, qui potest obiectum simpliciter malum vel inho- 
nestum apprehendere et repraesentare voluntati veluti bo- 
num et conveniens, et sic in illud fertur voluntas et peccat4. 


284. Obiectio secunda. Instatur: ergo tunc malum seu 
defectus per prius est in intellectu quam in voluntate et con- 
sequenter non omne peccatum est in voluntate. Nam pecca- 
tum seu actus defectuosus qui naturaliter et essentialiter 


Concilium Tridentinum. ses. 6. cap. 11, et can. 18. Denz. 804, 828. 
S. Pius V. Denz. 1054. 


Innocentius X. Denz. 1092. 


Cf. S. Thomam. supra, q. 8. art. 1, utrum voluntas sit tantum boni. 

antecedit. voluntatem, non dependet a voluntate ideoque 
nequit esse voluntarius, quia prius non pon pendet a poste- 
riori. Atqui apparentia boni ex qua definitur actus volunta- 
tis in verum malum, resolvitur in errorem intellectus, qui 
naturaliter et essentialiter praecedit. voluntatem. Ergo sal- 
tem istud peccatum actuale intellectus non est nec potest 
esse voluntarium. 


285. Respondetur. Distinguo mai.: Defectus qui naturali- 
ter et essentialiter antecedit voluntatem non dependet a vo- 
luntate neque ideo est voluntarius, defectus qui naturaliter 
et essentialiter antecedit omnem actum voluntatis, sive di- 
rectum sive indirectum, concedo; defectus qui naturaliter et 
essentialiter antecedit aliquem actum voluntatis, licet non 
omnem, non dependet a voluntate, nego. 


Contradistinguo min.: Apparentia boni provenit ex errore 
intellectus qui naturaliter et essentialiter praecedit volunta- 
tem, intellectus naturaliter praecedit voluntatem, concedo; 
error intellectus, subdistinguo: error intellectus naturaliter 
praecedit omnem actum voluntatis, nego; naturaliter prae- 
cedit aliquem actum voluntatis, concedo. 


bt nego consequens et consequentiam. 


Generaliter loquendo, intellectus praecedit voluntatem 
et consequenter actus intellectus actum voluntatis. At inde 
illogice concluditur ad prioritatem erroris seu actus defec- 
tuosi intellectus, quia non omnis actus intellectus est defec- 
tuosus, sed aliqui necessario sunt recti, ut primi actus qui 
spectant ad synderesim, post quos venit simplex volitio et 
intentio, quae etiam sunt actus recti. At postea, possunt esse 
quidam actus intellectus practici circa media qui sunt de- 
fectuosi vel erronei, non quidem si agatur proprie loquendo 
de iure universali, sed si agatur de iure particulari et de 
facto, et tunc oportet videre si iste error ex ignorantia prove- 
niens sit vincibilis vel non, quia secundum hoc erit volunta- 
rius et 1mputabilis vel non. 

Si enim error ille sit penitus invincibilis, moraliter sal- 
tem, vel sit error solius intellectus speculativi, non habet 
rationem peccati moralis, sed solum defectus cuiusdam psy- 
chgologici vel naturalis. Quod si vincibilis sit, iam est volun- 
tarius, saltem indirecte ideoque peccatum <‘. 


286. Obiectio tertia. Causa efficiens et materialis non in- 
cidunt in idem re. Atqui si voluntas esset subiectum peccati, 
causa efficiens et materialis 1nciderent in idem re, quia tunc 
voluntas esset causa materialis peccati, utpote eius subiec- 
tum; esset etiam ipsamet causa efficiens utpote principium 
peccati. Ergo voluntas nequit esse subiectum peccati. 


287. Respondetur. Distinguo mai.: Causa efficiens et ma- 
terialis proprie dicta non incidunt in idem re, concedo; cau- 
sa efficiens et materialis analogice dicta, pro materia in qua 
vel mero subiecto, subdistinguo: causa efficiens motu tran- 
seunti, concedo; causa efficiens motu 1mmanenti, et vitali, 
nego. 

Contradistinguo min.: Incideret in idem re, veluti causa 
efficiens et materialis proprie dicta, nego; analogice, subdis- 
tinguo: efficiens motu transeunti, nego; efficiens motu im- 
manti et vitali, concedo. 

Et nego consequens et consequentiam. 


Art. 2.-Utrum sola voluntas sit subiectum peccati 


288. Dato quod ipsa voluntas sit subiectum omnis pec- 
cati actualis, statim quaeritur quomodo ei conveniat ista ra- 
tio subiecti, utrum scilicet ei conveniat unice seu exclusive 


an etiam aliae potentiae possint esse subiectum peccati ac- 
tualis. 


| Cf. dicenda infra, articulo 5. 

SOLUTIO QUAESTIONIS 


489. conclusio prima: Sola voluntas est subiectum pri- 
mum peccati, at non sola voluntas est subiectum proximum 
peccati actualis, ideoque unicum aut exclusivum subiectum 


peccati actualis. 


290. Probatur prima pars. Illa sola potentia est subiec- 
tum primum peccati actualis, cui primo convenit esse causa 
vel principium effectivum actus voluntarii deordinati. Atqui 
soli voluntati convenit primo esse causa vel principium ac- 
tus voluntarii deordinati. Ergo sola voluntas est subiectum 
primum peccati actualis. 

Maior patet, quia sicut se habet simpliciter ad simplici- 
ter, ita tale ad tale. Atqui esse simpliciter subiectum peccati 
actualis convenit omni quod est causa vel principium effec- 
tivum actus deordinati, qui est peccatum, ut patet ex articu- 
lo primo, quia peccatum est essentialiter actus immanens, 
ideoque est sicut in subiecto in principio vel causa effectiva 
eius. Ergo et esse tale subiectum peccati actualis scilicet 
subiectum primum, convenit ei quod est causa vel princi- 
pium effectivum tale, idest primum peccati actualis. 

Minor vero facile suadetur. Nam peccatum actuale est 
essentialiter actus humanus seu actus voluntarius deordina- 
tus, ita quidem ut elementum voluntarii sit primordiale, 
elementum vero deordinationis sit secundarium et conse- 
quens ad rationem voluntarii, ut patet ex dictis supra, 
quaestione 72, articulo 1. Atqui soli voluntati convenit pri- 
mo et per se esse principium et causa actus voluntarii, cum 
ex hoc ipso dicatur voluntarius, quia est a voluntate sicut a 
causa vel principio. Ergo soli voluntati convenit primo esse 
principium vel causa efficiens actus voluntarii deordinati 
seu peccati. 


291. Secunda pars (non sola voluntas est subiectum pro- 
ximum peccati, neque ideo unicum vel exclusivum) probatur 

duplici argumento, a priori, scilicet argumento quia, ex lege 
contrariorum, et argumento propter quid ex causa vel ratione 
propria, immediata et adaequata subiecti peccati actualis. 


a) Argumento quia. Eiusdem potentiae est esse subiec- 
tum proximum actus vitiosi seu peccati actualis et habitus 
vitiosi seu vitii. Atqui non sola voluntas, sed etiam aliae po- 
tentiae sunt subiectum immediatum habitus vitiosi seu vi- 
tii. Ergo non sola voluntas, sed etiam aliae potentiae sunt 
subiectum immediatum actus vitiosi seu peccati actualisl. 

Maior patet, quia eiusdem potentiae est actus cuius est 
habitus operativus, ut patet ex tractatu de habitibus, quaes- 
tione 50, et S. Doctor hic, in fine corporis articulo, dicit: 
«Eiusdem est actus et habitus». Ergo eiusdem potentiae est 
actus vitiosus seu peccaminosus et habitus vitiosus seu vi- 
tium, quod est habitus operativus. 

Minor vero, ubi unice poterat esse difficultas, sic ostendi- 
tur: habitus contrarii sunt in eodem subiecto proximo seu 
in eadem potentia. Atqui habitus vitiosi seu vitia sunt habi- 
tus contrarii habitibus virtuosis seu virtutibus2, quae sunt 
sicut in subiecto proximo, non solum in voluntate, sed etiam 
in aliis potentiis, nempe in appetitu sensitivo et in ratione3 
Ergo et habitus vitiosi seu vitia non solum sunt vel nata 
sunt esse in sola voluntate, verum etiam in alus potentiis, 
hoc est in ratione et in appetitu sensitivo4. 


292. b) Argumento propter quid. Omnis potentia, quae 
est vere et intrinsece principium immediatum actus volun- 
tarii inordinati, est subiectum immediatum peccati actua- 
lis. Atqui non sola voluntas, sed etiam aliae humanae poten- 
tiae sunt vere et intrinsece principium immediatum actus 
voluntarii deordinati. Ergo non sola voluntas, sed etiam 


Hic, argumento sed contra. 
Cf. 1-11,71, 1. 

Cf. I-II, 56, 3-4. 

Hic, argumento sed contra. 

alae humanae potentiae sunt subiectum immediatum pec- 
cati actualis °. 

Maior patet ex dictis articulo primo, ubi ostensum est 
veram et realem causam efficientem immediatam actus pec- 
caminosi esse subiectum immediatum peccati actualis, quia 
in actibus seu motibus 1mmanentibus, ut sunt actus volun- 
tari, etiam peccaminosi, idem est subiectum et causa effi- 
ciens. 

Minor autem facile constat. Est duplex actus voluntarius, 
qui potest esse inordinatus seu peccaminosus, scilicet volun- 
tarius elicitus ab ipsa voluntate, et voluntarius imperatus a 
voluntate et elicitus ab alia potentia distincta prout est 1m- 
perata et mota a voluntate, v. gr. a ratione et ab appetitu 
sensitivo2. Atqui istius actus voluntarii imperati est vere et 
realiter et intrinsece principium immediatum et causa, non 
solum voluntas imperans seu movens, sed etiam ratio aut 
appetitus sensitivus moti a voluntate, quia vere et intrinsece 
est causa actus imperati potentia elicitiva eius. Ergo non 
sola voluntas, sed etiam aliae humanae potentiae sunt vere 
et intrinsece principium immediatum actus voluntarii inor- 
dinati seu peccati. 


203. conclusio secunda: Illae solae potentiae humanae 
sunt subiectum immediatum peccati actualis, ultra volunta- 
tem, quae ita sunt imperabiles a voluntate, ut tamen ipsaemet 
sint vera principia elicitiva actus voluntarii imperati pecca- 
minosi. 


204. Probatur. Illae solae potentiae, ultra voluntatem, 
sunt subiectum immediatum peccati actualis, quae sunt ve- 
rae causae efficientes actus imperati peccaminosi. Atqui ve- 
rae causae actus imperati peccaminosi sunt quae ita agunt 
sub imperio et motione voluntatis, ut etiam agant secun- 


Hic, in corpore articuli. Cf. I-II, 10. 2. 
2? Cf.I-IH, 17,6-7. 

dum propriam formam seu energiam ut intrinsece elevatam 
ab energia voluntatis; quod quidem solum obtinet in poten- 
tiis imperabilibus imperio politico, non despotico vel abso- 
luto, quia tunc essent mera organa executiva actus volunta- 
tis, non autem vera concausa cum voluntate, licet subordi- 
nata. Hae autem potentiae non sunt ex una parte potentiae 
vegetativae, quia non sunt imperabiles —propter defectum 
imperabilitatis— ex alia parte, propter excessum imperabili- 
tatis, non possunt esse potentia mere locomotiva neque 
membra corporis exteriora, quia ista sunt 1mperabilia impe- 
rio despotico, et ideo nihil de proprio et intrinseco appo- 
nunt, sicut apponunt facultates politice 1mperabiles, quae 
sunt appetitus sensitivus tam concupiscibilis quam i1rascibi- 
lis, et ratio ipsa. 

Ergo ultra voluntatem ipsam, solum possunt esse subiec- 
tum immediatum peccati actualis appetitus sensitivus et 
ratio. 

Et revera solum potest esse vere subiectum peccati actu- 
lis quod intrinsece participat rationem voluntarii. Atqui so- 
lus appetitus sensitivus et ratio possunt intrinsece participa- 
re rationem voluntarii. Unde apparet quod tota ista conclu- 
sio resolvitur in quaestionem 6, articulo 2, et in quaestio- 
nem 17, articulis 6-9. 

Animadvertendum est ergo quod potentia imperans seu 
movens semper se habet ut causa principalis relate ad impe- 
ratam; at haec potest dupliciter se habere ad imperantem: 
uno modo, ut mera causa instrumentalis vel exequens mo- 
tonem imperantis; alio modo ut causa principalis subodi- 
nata, quae etiam ex propriis agit, ultra motionem et direc- 
tionem causae principalis subordinantis, et 1stae vere et in- 
trinsece et formaliter sunt causae et principia actus et non 


ut mera instrumenta neque per meram denominationem ex- 
trinsecam. 


205. Ex his duobus conclusionibus statim sequitur co- 
rollarium: sola voluntas est prima causa coniuncta movens 

ad omne peccatum actuale; sola etiam est primum subiectum 
onmis peccati actualis; sola quoque est propria et immediata 
causa efficiens et proprium et immediatum subiectum pecca- 
ti actualis eliciti a voluntate at non est unica causa efficiens 
neque unicum subiectum immediatum omnis peccati actua- 
lis, ut patet de peccato actuali 1mperato a voluntate et elici- 
to ab appetitu sensitivo vel a ratione; attamen, etiam in hoc 
casu peccatum actuale attribuitur voluntati per se primo 
sicut principali subiecto et causae; potentiis vero imperatis 
et elicientibus, per se secundo sicut subiecto et causae se- 
cundaris, licet veris et realibus. 

Esse ergo subiectum peccati actualis convenit analogice 
voluntati et appetitui sensitivo una cum ratione, ita ut per 
se primo et quasi summo analogato conveniat ipsi volunta- 
ti; per se secundo et quasi analogatis secundariis analogia 
attributionis intrinsecae, appetitui sensitivo et rationi, se- 
cundum ordinem quo accedunt ad ipsam voluntatem. 

Unde patet quam exacte et profunde Caietanus reddide- 
rit sensum S. Thomae, quando scribit: «Adverte quod hinc 
patet apud Auctorem actus aliarum pontentiarum, quae 
sunt principia actuum voluntariorum ut sic, esse quandoque 
peccata formaliter; actus autem aliarum virium, formaliter 
mali, sed non primo, sed secundario. Et hoc ex ratione litte- 
rae probatur, quia actus immanens voluntarius inordinatus 
est formaliter malus, et ex subiecto simul et principio, quia 
principium talis actus est subiectum peccati formaliter. Ac- 
tus autem transeuntes, ut sic, nonnisi materialiter mali sunt, 
et ad substantiam peccati pertinent in actu exercito, quia 
nonnisi mediante actu immanente, qui est subiectum boni- 
tatis et malitiae moralis» 

Patet ergo magnam et profundam esse differentiam inter 
ipsam voluntatem et has alias humanas potentias quantum 
ad hoc quod est esse subiectum peccati actualis: et extensive, 


Caietanus, A.L, n. 9. 


218 L. l, Q. LX.XIV, C. I. De subibcto princikali 


quia voluntas est subiectum omnium aliquo modo, appeti- 
tus vero sensitivus et ratio non sunt subiectum omnium pec- 
catorum actualium, sed quorumdam tantum, nempe elicito- 
rum ab ipsis; et intensive, quia voluntas est subiectum pri- 
mo et per se seu principale et maxime tale, dum istae aliae 
potentiae non sunt nisi subiectum secundarium et minus 
principale * 

Haec ergo distinctio inter esse causam efficientem pri- 
mam peccati actualis et esse subiectum eius immediatum, 
magnam lucem affert verbis Augustini, et quaestionem sol- 
vit a iMagistro positam. Quam quidem fundamentalem dis- 
ünctionem videtur primus invexisse Philippus Chancellarius 
seu de Gréves, ut notat Dom Lottin in optimo suo studio2 

S. Thomas tamen eam complevit et perfecit, subdistin- 
guendo subiectum peccati in subiectum primum et in sub- 
iectum immediatum; primum autem subiectum coincidit 
cum causa vel principio primo3 


SOLVUNTUR DIFFICULTATES 


296. Obiectio prima. Peccatum actuale est sicut in sub- 
iecto in potentia qua peccatur, ut patet ex articulo primo. 
Atqui sola voluntate actualiter peccatur, dicente Augustino 
quod «nonnisi voluntate peccatur», et quod «nusquam nisi 
voluntate peccatur». Ergo peccatum actuale est in sola vo- 
luntate sicut in subiecto. 


297. Respondetur. Concedo mai.; distinguo min.: Sola 
voluntate actualiter peccatur, sicut primo et universali mo- 


* Cf. S.Thomam. I-II, 10, 2. 

' Lottin, La doctrine morale des mouvements premiers de l'appetit sensi- 
tif aux XII et XIII siécles, apud «Archives d'histoire doctrinale et littéraire 
du moyen âge», 1932, p. 71,cum textu inedito p. 131, I. 107-120. 

' S. Thomas, I Sent., dist. 41, q. 2, art. 2. Cf. De Veritate, 25, 5 ad 1. 

vente ad peccandum et quandoque sicut eliciente et perfi- 
ciente ipsamet peccatum, concedo; semper ut eliciente om- 
nem actum peccati, nego. 


Contradistinguo conclusionem: In sola voluntate est pec- 
catum actuale sicut in subiecto, primo et universali, conce- 
do; proximo et immediato, subdistinguo: Aliquod genus pec- 
cati actualis, concedo; omne genus peccati actualis, nego. 


298. Obiecto secunda. Peccatum actuale est malum uni- 
versale, non particulare, cum sit contra rationem, quae uni- 
versalium est. Atqui malum universale est obiectum solius 
voluntatis, quia ut malum est obiectum appetitus, non ra- 
tionis; ut universale autem est obiectum appetitus rationalis 
seu universalis, non appetitus sensitivi, qui est particula- 


rium. Ergo peccatum actuale est solius voluntatis ut obiecti 
et ut causae et ut subiecti. 


299. Respondetur. Transeat maior; distinguo min.: Ma- 
lum universale est obiectum solius voluntatis, per se primo 
et secundum totam latitudinem mali, concedo; per se se- 
cundo et quantum ad determinatas rationes plus minusve 


universales sub universalitate maiori quam voluntas respi- 
cit, nego. 


Et nego consequens et consequentiam. 


Certum est quod peccatum proprie loquendo est malum 
quoddam universale, quia opponitur bono honesto, quod ra- 
tionale et universale est. At in hac universalitate dantur plu- 
res gradus qui diverso iure et secundum diversa possunt 
pertinere ad diversas facultates rationales. Et sic respicere 
totum bonum honestum et totum malum ei oppositum per- 
ünet ad ipsam voluntatem; cum quo tamen stat quod appe- 
titus sensitivus et ratio, secundum quod plus minusve parti- 
cipant influxum voluntatis, respicere valent bonum hones- 
tum et malum ei oppositum secundum quasdam determina- 
tas rationes. 

300. Obiectio tertia. Si appetitus sensitivus et ratio esset 
subiectum peccati actualis quatenus sunt potentiae impera- 
biles a voluntate, omnes potentiae imperabiles a voluntate 
essent subiectum peccati actualis. Atqui falsum est conse- 
quens, quia membra exteriora sunt etiam imperabiles a vo- 
luntate et tamen non sunt subiectum peccati actualis. Ergo 
et antecedens debet esse falsum, nempe quod appetitus sen- 
sitivus et ratio sint subiectum peccati actualis. 


301. Respondetur. Distinguo mai.: S1 appetitus sensiti- 
vus et ratio essent subiectum peccati actualis quatenus sunt 
potentiae imperabiles a voluntate, utcumque, concedo; 
modo determinato, hoc est, 1mperio politico, quod intrinse- 
ce recipitur in eis, et libertate quadam vel dominio accipitur 
aut respuitur, nego. 

Distinguo mim.: Falsum est consequens, quia intelligitur 
de imperio despotico, concedo; si intelligeretur de imperio 
politico, nego. 

Et nego consequens et consequentiam. 

solutio patet ex dictis in conclusione secunda. Addit ta- 
men S. Doctor rationem aliam specialem pro membris cor- 
poris, quia motus eorum non sunt immanentes, sed tran- 
seuntes, et ideo etiamsi esset verum principium peccati ac- 
tualis, nondum sequeretur esse eius subiectum. 


CAPUT II 


DE SUBIECTO SECUNDARIO SEU PER SE 
SECUNDO PECCATI 


302. Consequenter agendum est de subiecto secundario 
seu per se secundo peccati actualis, quod quidem duplex 
est, scilicet appetitus sensitivus concupsicibilis et irascibi- 
lis, qui dicitur sensualitas, et ratio. Et quidem primo agen- 
dum est de sensualitate, prout est subiectum peccati actua- 
lis, quam de ratione, quia maiorem convenientiam habet 
cum voluntate imperante, quae est primarium subiectum 
peccati, quam ipsa ratio, eo quod convenit in 1imperabilitate 
politica et in formali ratione obiecti, dum ratio convenit in 
imperabilitate politica. 


Art. 3.-Utrum in sensualitate possit esse peccatum 


PRAENOTAMINA DE SENSU QUAESTIONIS 


303. Ut supra dictum est, cum distributionem articulo- 
rum huius quaestionis exponeremus, duo inquirit S. Doctor: 
primo, utrum sensualitas possit esse subiectum alicuius pec- 
cati actualis, nam certum est sensualitatem maxime concup- 
siscibilem, esse subiectum secundarium et instrumentale 
peccari orginalis, cum sit elementum eius veluti materiale 


Cf. I-II, 83, articulis 1, 3, 4. 

secundo, hoc autem dato, inquirit genus peccati cuius esse 
potest subiectum, an scilicet possit esse subiectum peccati 
mortalis vel solum venialis. 

Antequam tamen ad quaestionem istam volvendam 
—quae acriter disputata est in theologia— accedamus, ope- 
rae pretium erit exactam notionem tradere sensualitatis et 
motus eius, prout a theologis, specialiter a S. Thoma, sumi- 
tur; eadem enim quaestio est utrum sensualitas sit subiec- 
tum peccati et utrum motus sensualitatis sit. peccatum. 
Unde S. Thomas, qui in distributione articulorum quaestio- 
nis tertiae, dist. 24 II Sent., quaesierat secundo loco «utrum 
motus sensualitatis possit esse peccatum», cum ad pro- 
prium locum venit quaerit «utrum in sensualitate possit 
esse peccatum». 

Itaque duo haec distinctim et accurate praenotanda 
sunt, scilicet, primo, de ipsa sensualitate; secundo, de motu 
sensualitatis. 


A. De ipsa sensualitate 


304. Ergo circa ipsam sensualitatem oportet tria consi- 
derare: notionem eius exactam, divisionem ipsius, conditio- 
nes vel quasi proprietates eius. 


l. Notio sensualitatis 


305. a) Nominalis. «Dicitur sensualitas —ait S. Tho- 
mas— quasi aliquid a sensu derivatum» °’; «nomen sensuali- 
tatis sumptum videtur a sensuali motu, de quo Augustinus 
loquitur XII De Trinitate; sicut ab actu sumitur nomen po- 
tentiae, ut a visione visus»1. Et hac de causa putant aliqui, 
v. gr. Deman, O.P.* quod nomen sensualitatis pertinet ad 


| De Veritate. 25, 1. 
) 1,81,1. 


Deman, Le péché de sensualité, apud «Melanges Mandonnet» t. I, 
p. 266, nota 3. 

infimam latinitatem et quod a Magistro Sententiarum vel ab 
alio sat barbare loquente, derivatum vel efformatum est ex 
hoc textu Augustini: «Carnalis, vel, ut ita dicam, qui in cor- 
poris sensus intenditur, sensualis animi motus, qui nobis 
pecoribusque communis est, seclusus est a ratione sapien- 
tiae» * 

Revera tamen licet hoc nomen apud Augustinum non in- 
veniatur, non pertinet tamen ad infimam latinitatem, sed 
multo ante Augustinum ipsum fuit adhibitum. Nam Tertu- 
lianus appellat sensualia repraesentationes vel imagines 
quinque sensuum externorum, et portionem hanc sensiti- 
vam nominat expresse sensualitatem. «Plato —1inquit— in 
Timaeo irrationalem pronuntians sensualitatem et opinioni 
coimplicitam» 1. 

A sensu ergo derivari potest duplex verbum abstractum, 
nempe sensibilitas et sensualitas, et de se utrumque potest 
significare totam portionem inferiorem vel sensitivam ani- 
mae nostrae. Attamen, S. Thomas adaptavit ista duo nomina 
ad significandas diversimode potentias sensitivas. «Differt 
—jinquit S. Doctor— sensualitas et sensibilitas: sensibilitas 
enim omnes vires sensitivae partis comprehendit, tam ap- 
prehensivas de foris (sensus externos) quam apprehensivas 
de intus (sensus internos) quam etiam appetitivas; sensuali- 
tas autem magis proprie illam tantum partem nominat per 
quam movetur animal in aliquid appetendum vel fugien- 
dum»3. Itaque sensualitas comparatur ad sensibilitatem si- 
cut pars ad totum, quatenus hoc nomen «sensibilitas» com- 
prehendit omnes potentias sensitivas tum cognoscitivas tum 
appatitivas, dum nomen «sensualitas» adaptatur ad signifi- 
candam unam portionem sensitivam tantum, nempe portio- 
nem appetitivam seu appetitum sensitivum. Haec ingeniosa 


| S. Augustinus, De Trinitate, Lib. XIL, cap. 12, n. 17, ML, 42, 1007. 

2 Tertulianus, De anima, cap. 17, ML, 2, 716; C.S.E.L., t. XI, p. 232, 
12-13, Vindol. 1890. Vide etiam cap. 18, ML, 2, 720; synthesim vero capitu- 
lorum, n. 17, ML, 2, 683; n. 18, ML, 2, 684. 

3 S. Thomas, // Sent., dist. 24, q. 2, art. 1. 

distinctio utilis est, et inservit ad maiorem praecisionem 
technicam verborum. 

Secundum hoc ergo sensus sive exteriores sive interiores 
non pertinent ad ipsam essentiam sensualitatis, sed sunt 
quid praevium seu praeambolum, remotum vel proximum. 
Itaque, ad sensualitatem proprie dictam possunt concurrere 
aliqua tripliciter: uno modo, antecedenter, et ista sunt sensus 
seu facultaes apprhensivae sensitivae, quae quidem diversi- 
mode concurrunt: quidam enim sensus concurrunt remote 
tantum, ut sensus externi; quidam vero proxime, ut interni; 
et ex his quidem alii concurrunt mediate, ut imaginatio et 
memoria sensitiva, alii vero immediate ut cogitativa seu aes- 
tmativa; alio modo concurrunt aliqua consequenter, ut vires 
executivae seu locomotivae ut membra exteriora corporis; 
tertio denique modo concurrunt aliqua constitutiva et essen- 
tialiter, et ista sunt vires appetitivae inferiores seu appetitus 
sensitivus. 

Audiatur ipse S. Thomas: «Aliquid—inquit— pertinet ad 
sensualitatem tripliciter: uno modo, sicut quod est de essen- 
fia sensualitatis, et sic ad sensualitatem pertinent solae ap- 
petitivae vires; alio modo, sicut id quod praeexigitur ad sen- 
sualitatem, et sic vires sensitivae apprenhensivae ad sensua- 
litatem pertinet; alio modo, sicut id quod sensualitati obse- 
quitur, et sic motivae exequentes ad sensualitatem pertinent. 

Et sic verum est quod omnia quae sunt nobis communia 
et brutis ad sensualitatem pertinent aliqualiter, quamvis non 
omnia sint de essentia sensualitatis» 

Alibi autem scribit: «Ad sensualitatem aliquid. pertinet 
dupliciter: vel sicut exsistens de essentia eius, et sic videtur 
tantum appetitivam continere; vel sicut praeambulum ad ip- 
sam, sicut ratio ad liberum arbitrium pertinet, ut dictum 
est, et hoc modo etiam vires apprehensivae sensitivae perti- 
nent ad sensualitatem, licet secundum quemdam ordinem, 


De Veritate, 25, | ad 1. 

quia aestimativa proprie se habet ad eam sicut ratio practica 
ad liberum arbitrium, quae etiam est movens; imaginatio 
autem simplex et vires praecedentes se habent magis remote, 
sicut ratio speculativa ad voluntatem» 


306. b) Realis. Essentialiter ergo loquendo, S. Thomas 
categorice affirmat: «Sensualitas nihil aliud. esse. videtur 
quam vis appetitiva sensitivae partis»2; «sensualitas est no- 
nem appetitus sensitivi»3. 

lam vero iste appetitus sensitivus potest consideari du- 
pliciter: uno modo, mere philosophice, secundum ea tantum 
quae ei conveniunt secundum se in homine prout est animal 
rationale; alio modo, fheologice, prout ex revelatione compe- 
rimus naturam nostram esse lapsam et vulneratam peccato 
originali, et ideo appetitus sensitivus intelligitur prout affec- 
tus vulnere concupiscentiae et infirmitatis et quodammodo 
rebellis rationi seu symbolum serpentis secundum Augusti- 
num. Quae quidem distinctio est maximi momenti ad inte- 
ligendos textus diversos 5. Thomae, nam S. Thomas loqui- 
tur quandoque ut theologus, sicuti loquebantur etiam alii 
ex linea augustinensi procedentes, et hoc maxime in priori- 
bus operibus; quandoque vero, specialiter in Summa theolo- 
gica, loquitur magis philosophice et psychologice, non qui- 
dem contradicens prioribus descriptionibus, sed magis ac- 
curate distinguens et decernens ea quae sunt propria appeti- 
tus sensitivi ut talis, et quae sunt ei appropriata et vulnera- 
tone et depressione peccati originalis. 

Theologice ergo loquendo, distinguunt inter sensualita- 
tem ex una parte, et irascibilem et consupiscibilem ex alia 
parte, quatenus: 1) sensualitas nominat totam partem appe- 
ttivam sensitivam, quae complectitur et appetitum concu- 
piscibilem et irascibilem veluti partes eius, et ita differunt 

sicut totum a partibus vel sicut genus a speciebus, eo modo 
quo differebat sensibilitas a sensualitate; 2) insuper sensua- 
litas, quia symbolizat serpentem, quae inimicus erat Dei et 
semper rebellis, ideo sumitur privative, prout nominat ap- 
petitum sensitivum contrarium ordini rationis, dum e con- 
tra merus appetitus sensitivus seu irascibilis et concupisci- 
bilis significant appetitum sensitivum ut natus est obedire 
vel non obedire rationi. 

Uno verbo, sensualitas philosophice est nomen potentiae 
tantum; theologice vero est nomen potentiae cum habitu vel 
dispositione corrupta ex peccato originali descendente. 

Ad rem S. Thomas: «Sensualitas —inquit— non nominat 
simpliciter unam potentiam (specie) sed unam secundum ge- 
nus, Scilicet appetitivam sensitivam, quae in irascibilem et 
concupiscibilem dividitur. Sed tamen sciendum est quod ra- 
tione differunt sensualitas, et irascibilis et consupiscibilis. 
Cum enim, ut Dionysius dicit, natura inferior in sui supre- 
mo attingat infimum superioris naturae, natura sensitiva in 
aliquo sui quodammodo rationi coniungitur, unde et quae- 
dam pars sensitiva, scilicet cogitativa, alio nomine ratio di- 
citur, propter confinium eius ad rationem. 

Sic ergo dico quod irascibilis et concupiscibilis nominant 
appetitum sensitivum secundum quod completus est (= inti- 
ger seu sanus et naturalis), et per diversa distinctus et versus 
rationem tendens", unde et in homine irascibilis et concupis- 
cibilis rationi obtemperant. 

Sensualitas autem nominat appetitum sensitivum secun- 
dum quod est incompletus (= vulneratus et aegrotus fomite 
peccati originalis) et indeterminatus et magis depressus; et 
ideo dicitur quod in ea non potest esse virtus et quod est 
perpetuae corruptionis, et ex ipsa sua indeterminatione 
quandam unitatem habet, ut quaedam vis dicatur» ' 


II Sent., dist. 24. q. 2, art. | ad 3. 

«Sensualitas, ut supra dictum est, nominat partem sensi- 
tivam secundum quod magis ad carnem depressa est, prout 
non sequitur in operando imperium voluntatis, sed movetur 
proprio motu...» * 

«Quia sensualitas nominat has vires (= concupiscibilem 
et irascibilem) quantum ad inclinationem naturalem sensui, 
quae est in contrarium rationi, et non secundum quod parti- 
cipant ratione, ideo magis proprie dicitur quod vitium sit in 
sensualitate, et virtus in irascibili et concupiscibili»2. 

«Sensualitas significatur per serpentem quantum ad id 
quod est proprium sibi ex parte sensitivae partis; irascibilis 
autem et consupiscibilis magis nominant sensitivum appeti- 
tum ex parte actus ad quem inducuntur ex ratione» 

Optime ergo Banez reddidit sensum S. Thomae quando 
scribit: «Sensualitas eadem est secundum rem cum appetitu 
sensitivo, differt tamen ab illo secundum rationem. Nam, si- 
cut adnotavit D. Thomas in II Sent., dist. 24, q. 2, art. | ad 
3, et Durandus eadem distinctione, q. 5, appetitus sensitivus 
significat absolute potentiam sensitivam, cui competit incli- 
natio ad bonum sensibile; sensualitas vero importat eundem 
appetitum, connotando quod praeveniat perfectum usum ra- 
tionis aut non sequatur rationem»4., 

Et quia appetitus sensitivus maxime infectus est peccato 
originali quantum ad concupiscibilem Venereorum, quae 
maxime concurrit ad propagationem naturae humanae et 
una cum ea ad propagationem peccati originalis, ideo sen- 
sualitas nominat maxime appetitum concupiscibilem inor- 
dinatum circa venerea; et inde est quod in moderna termi- 
nologia linguarum neolatinarum sensualitas idem est ac 
sexualitas 1nordinata. 


II Sent., dist. 24, q. 3, art. 2 ad 3. 

«NHaec autem distinctio inter appetitum sensitivum seu 
sensualitatem nude et philosophice sumptam et sensualita- 
tem connotantem corruptionem originalem, maxime perspi- 
cua fit quando S. Thomas loquitur de voluntate Christi. Post- 
quam enim ostendit quod in Christo est duplex voluntas, 
scilicet divina et humana’, statim quaerit de ipsa humana 
voluntate seu appetitu «utrum in humana natura Christi sit 
alia voluntas sensualitatis et alia rationis» (art. 2), et res- 
pondet: «Oportet dicere quod in Christo fuit sensualis appe- 
titus sive sensualitas», non quidem in sensu theologico prout 
significatur per serpentem, sed in sensu absoluto et naturali, 
prout dicit simpliciter appetitum sensitivum; unde addit: 
«Sensualitas significatur per serpentem, non quantum ad na- 
turam sensualitatis, quam Christus assumpsit, sed quantum 
ad corruptionem fomitis, quae in Christo non fuit»2. Et modo 
simili responderat iam in III Sent., dist. 17, art. 1, gla. 2, ad 
4: «Sensualitas dicitur serpens et principium peccati, non 
quantum ad naturam potentiae, quam Christus assumpsit, 
sed quantum ad corruptionem fomitis, quae in Christo non 
fuit». Patet autem quod haec duplex acceptio verbi «sensua- 
litas» reducitur tota ad acceptionem allegoricam serpentis 
ab Augustino inducta, et ad acceptionem litteralem et pro- 
priam et absolutam appetitus sensitivi humani ut sic, prout 
philosophus eum considerat, qui ignorat allegoricum sen- 
sum serpentis seu tentantis et sollicitantis ad malum. 

Fuit autem magnum meritum S. Thomae accurate distin- 
guere istas duas acceptiones et possumus dicere quod in 
summa theologica saltem, quando simpliciter profert nomen 
sensualitatis, intelligit semper sensualitatem absolute et es- 
sentialiter sumptam, prout nominat simpliciter appetitum 
sensitivum humanum; in sensu vero peiorativo potius nomi- 
nat concupiscentiam vel concupiscibilitatem aut fomitem. 


| S. Thomas, III. 8, 1. 
| III. 8, 2 ad 2. 

Quod quidem evidens fit consideranti totam quaestionem 
8] Primae Partis, in qua hoc nomen «sensualitas» sumitur 
absolute et psychologice, prout simpliciter pertinet ad natu- 
ram humanam ut sic, et eodem modo sumit in I-II, q. 24, 
ubi agitur de moralitate passionum seu motuum sensualita- 
tis, qui possunt esse et boni et mali moraliter; etiam motus 
appetitus concupiscibilis, qui sunt delectationes sensibilesf 
et hac ratione sensualitas potest esse subiectum virtutum 
moralium2. Mirum ergo non est quod in III Parte quaesierit 
utrum in Christo fuerit sensualitas3. 

E contra sensualitas depressa, maxime in appetitu concu- 
piscibili, secundum quod transcendit limites rationis et est 
contra naturam humanam dicitur antonomastice concupis- 
centia, quo nomine significatur fomes peccati seu id quod 
quasi materiale est in peccato originali4; licet hoc verbum 
«concupiscentia» quandoque sumatur pro passione deside- 
ri, quae est passio concupiscibilis), et tunc sumitur mere 
naturaliter et psychologice. 

Consequenter, debebat dari secundum duplicem istam 
acceptionem verbi «sensualitas», duplex definitio seu des- 
criptio eius: una, absoluta et essentialis, philosophico-theo- 
logica; alia relativa ad peccatum originale, et augustiniano- 
theologica. 

Notio aristotelico-theologica sensualitatis potest esse ista: 
appetitus sensitivus humanus secundum se, scilicet dicens 
ordinem ad proprium obiectum sensibile simulque natus 
obedire rationi obedientia politica. 

E contra, notio sensualitatis augustiniano-theologica est 
haec: ipsemet appetitus sensitivus humanus, non tamen 
absolute et secundum se, sed prout incompletus et vulnera- 


|^. I, q. 35. 
I-II, q. 56, art. 4. 

tus fomite peccati originalis natusque repugnare rationi et 
voluntati. 

Notionem quamdam generalem, sat neutralem, sensuali- 
tatis dedit Magister Sententiarum, dicens quod «sensualitas 
est quaedam vis animae inferior, ex qua est motus qui inten- 
ditur in corporis sensus atque appetitus rerum ad corpus 
pertinentium» Quam notionem approbat et explicat S. 
Thomas, tum in II Sent., dist. 24, q. 2, art. 1, tum in De 
Veritate, q. 25, art. 1. 

Notionem vero augustiniano-theologicam sensualitatis 
bene tradidit Durandus his verbis: «Sensualitas nominat ap- 
petitum sensitivum, non absolute, sed secundum quod de- 
pressus est, non exspectans in motu suo deliberationem ra- 
tionis, sed eam praeveniens, et ideo dicitur esse perpetuae 
corruptionis»2. 


2. Divisio sensualitatis 


307. Inde statim apparet divisio sensualitatis, quae du- 
pliciter fieri potest secundum duplicem notionem eius, alle- 
goricam augustinianam et propriam seu philosophicam. 


a) Nam sensualitas, essentialiter et philosophice sumpta 
est nomen potentiae, et essentialiter dividitur, sicut genus in 
species, in concupiscibilem et irascibilem3. 


b) Si vero theologice accipiatur, prout connotát depres- 
sionem quandam chronicam et rebellionem contra bonum 
rationis, ex peccato originali contractam, tunc est potius no- 
men dispositionis, et distinguitur in sensualitatem habitua- 
lem, quae dici etiam solet conccupiscibilitas, et in sensualita- 
tem actualem seu prout in actum inordinatum prorrumpit, 
quae vocari solet simpliciter concupiscentia. 


Petras Lombar dus, H Sent., dist. 24, cap. 4. 


Dur andus, // Snet., dist. 24. q. 5, edit. Lugduni 1533, fol. 11 Ira. 
S. Thomas, I, 81,2. 

Fuerunt etiam qui sensualitatem, prout complectitur 
concupiscibilem et irascibilem, distinguerent in brutalem, 
quae nobis et brutis communis esset, et humanam, quae no- 
bis esset propria, vel potius nobis et angelis communis. 
Quam distinctionem induxerunt, ut videtur, Isaac de Stella 
et principaliter Alcherus Claraevallensis in suo opere «De 
spiritu et anima», quod putabatur esse Augustini; unde et 
sat multi eam acceperunt, ut Guillelmus Autissiodorenses', 
Alexander Halensis, S. Bonaventura, S. Albertus Magnus, 
loannes Peccham, et generatim quotquot Augustinismum ri- 
gidum sequebantur. E contra, S. Thomas semper ei contra- 
rius fuit, et nonnisi unam sensualitatem in homine admisit. 


3. Attibuta vel quasi proprietates sensualitatis 


308. Inde etiam constat attributa vel quasi proprietates 
quae sensualitati: attribuuntur secundum hanc duplicem 
considerationem. 

Nam si loquamur de sensualitate mere eseentialiter prout 
dicit appetitum sensitivum humanum, ei conveniunt tria at- 
tributa fundamentalia, scilicet: a) esse rationalis per parti- 
cipationem; b) esse imperabilis politice a ratione et volun- 
tate; c) esse subiectum 1mmediatum virtutis moralis tempe- 
rantiae et fortitudinis. 

Si vero loquamur de sensualitate in sensu theologica dis- 
positionis superadditae ex peccato originali contractae, tunc, 
quatenus Ahabitualis est, e1 tria conveniunt, scilicet: a) esse 
rebellis rationi et voluntati; b) esse perpetuae corruptionis, 
per fomitem peccati; c) non esse capax virtutis moralis; 
quatenus vero actualis est, de ea dicitur: a) semper instigat 
ad malum, et; b) quod proprio motu ad carnem deprimitur3. 


| Cf. Lottin, op. cit., appendix, text. VI, pp. 120-121, lin. 60-74. 

Merito ergo Banez ait: «Et propter hanc distinctionem 
rationis, quaedam proprietates solent tribui sensualitati 
quae non tribuuntur appetitui sensitivo absolute considera- 
to, v. gr. quod sensualitas ut sic non est capax habitus virtu- 
tis et quod sensualitas semper instigat ad malum, et prop- 
terea significatur per serpentem, ut dicitur in art. ad 3, et 
quod sensualitas est perpetuae corruptionis» ' 


B. De motu sensualitatis 


309. Ex his etiam patere potest quid sit motus sensuali- 
tatis et quomodo dividatur, quae quidem separatim consi- 
deranda sunt. 


l. Notio motus sensualitatis 


310. Motus sensualitatis potest dupliciter definiri se- 
cundum duplicem notionem seu definitionem ipsius sensua- 
litatis. $1 enim sumamus sensualitatem mere essentialiter, 
prout dicit potentiam appetitus sensitivi, motus sensualitatis 
est motus ipse appetitus sensitivi, qui passio dicitur, et in 
undecim species dividitur, ut patet ex tractatu de passioni- 
bus; in hoc ergo sensu eadem est definitio motus sensualita- 
tis et ipsius passionis animae. 

sin autem sumamus sensualitatem pro dispositione co- 
rrupta, ex peccato originali in appetitu sensitivo relicta, tunc 
debet definiri veluti motus quidam inordinatus et contra- 
rius rationi, et sic describitur a loanne de Rupella: «Motus 
sensualitatis (= appetitus sensitivi) secundum impulsum fo- 
mitis, tendens impetuose ad fruitioenm creaturae delectabi- 


lis»2. Quae omnino redolet Augustinum de concupiscentia 
loquentem. 


D. BaNez, In I, q. 81, art. 1, edit, cit., coi. 1230. 
Apud Loton, loc. cit., text. XI, p. 136, lin. 5-7. 

2. Divisio motus sensualitatis 


311. Sumentes autem motum sensualitatis mere essen- 
taliter seu prout est motus appetitus sensitivi aut passio, 
distinguitur in tres species, secundum tres causas vel motiva 
ex quibus motus ille insurgere potest, quae sunt: a) motus 
mere naturalis aut physiologicus, qui dicitur primo primus, 
et est motus procedens a forma naturali seu innata qualita- 
tum activarum naturalium, non autem consequens formam 
apprehensam a sensibus exterioribus neque interioribus, et 
proprie loquendo est motus virium vegetativarum, maxime 
vis nutritivae el generativae, licet per redundantiam organi- 
cam motum causet in ipso appetitu sensitivo concupiscibili 
vel irascibili, sicut ad calefactionem membri generationis 
sequitur alteratio et delectatio quaedam venerea. 


b) Alius est motus animalis vel psychologicus, qui dicitur 
secundo-primus, et est motus appetitus sensitivi consequens 
formam sensibilem boni aut mali sensibilis a sensibus exter- 
nis vel internis apprehensam, maxime ab imaginatione et 
cogitativa, quin ratio aut voluntas seu pars superior homi- 
nis interveniat, et iste est propriissime loquendo motus pas- 
sionalis seu sensualitatis. 


c) Tertius est motus psychologicus appetitus sensitivi, 
non quidem primo procedens ab apprehensione sensuum, 
sed a voluntate et ratione imperantibus imaginationi et co- 
eitativae ut exhibeant appetitui sensitivo imagines delecta- 
biles vel tristabiles, ut inde surgant motus passionales co- 
rrespondentes, et isti dicuntur motus simpliciter secundi seu 
voluntarii vel deliberati. 

Cum enim appetitus sensitivus medius exsistat inter me- 
rum appetitum naturalem vel physiologicum seu innatum 
potentiarum vegetativarum, et appetitum rationalem seu 
voluntatem, qui est appetitus perfectus et plene elicitus; me- 
dium autem quodammodo participare valeat utrumque ex- 
tremum, ultra ea quae ei conveniunt absolute et secundum 

se, motus iste sensualitatis seu appetitus sensitivi potest ex- 
citari seu provocari tripliciter; a) ex causa mere naturali 
vel physiologica, absque ulla repraesentatione sensibili, et 
iste est motus primo-primus; b) ex causa mere voluntaria, 
licet mediantibus sensibus aut agentibus naturalibus volun- 
tarie applicatis ad excitandum istum motum et iste est mo- 
tus secundus sensualitatis seu. plane deliberatus, qui solet 
dici passio consequens; c) ex causa propria et adaequata 
mere sensitiva et psychologica, nempe ex repraesentatione 
mere sensitiva sensuum externorum et internorum, et iste 
est motus secundo-primus, quia antonomastice seu maxime 
proprie dicitur motus sensualitatis, quia provocatur unice 
ex facultatibus apprehensivis sensitivis. 

Ultra hos motus, evidenter potest esse motus ipsius ap- 
petitus rationalis, seu voluntatis consequens formam ap- 
prehensam ab intellectu vel ratione practica, qui motus est 
ipsius voluntatis, non autem sensualitatis, et ideo extra 
quaestionem nostram vagatur. 

Et quia res est maioris momenti, liceat nobis verba S. 
Thomae in medium afferre. 


312. «Est autem —1inquit Thomas-—- in nobis triplex ap- 
petitus, scilicet naturalis, sensitivus et rationalis. 

Naturalis quidam appetitus (= innatus), puta cibi, est 
quem non imaginatio gignit, sed ipsa qualitatum naturalium 
dispositio, quibus naturales vires, suas actiones exercent... 

Appetitus autem sensitivus (= elicitus) est qui ex praece- 
denti imaginatione vel sensu consequitur, et hic vocatur (per 
antonomasiam) motus sensualitatis. 

Appetitus autem rationalis (= elicitus) est qui consequi- 
tur apprehensionem rationis, et hic dicitur motus rationis, 
qui est actus voluntatis» * 

«In quantum ergo ex appetibili apprehenso per sensum 
movetur vis appetitiva inferior, eius motus sensualis dicitur 


II Sent., dist. 24, q. 3, art. 1. 

et ipsa potentia sensualitas nominatur. Hic autem appetitus 
sensibilis medius est inter appetitum naturalem et appeti- 
tum superiorem rationalem, qui voluntas nominatur» '. 

«Ut per primo primos motus naturales; et per secundo-pri- 
mos, motus sensualitatis intelligamus»1. 

«Motus vis concupiscibilis (= sensualitatis) potest dupli- 
citer insurgere: vel ex qualitate organi, sicut calefacto corpo- 
re, insurgit motus libidinis, sine aliqua imagine, et ille motus 
est pure naturalis...; alius motus concupiscibilis (= sensuali- 
tatis) est, qui 1nsurgit ex apprehensione delectantis, et ex par- 
te illa appetitus concupiscibilis habet quandam libertatem, 
ad minus in homine...»3. 

Denique ait: «Quia appetitus sensitivus movetur ab ali- 
qua apprehensione, ef tamen est virtus in organo corporali, 
dupliciter potest motus eius insurgere: uno modo, ex corporis 
dispositione; alio modo ex aliqua apprehensione... Primum 
motum sensualitatis, qui est ex dispositione corporali..., ap- 
pelant aliqui primo-primum »4. 

Secundum hoc ergo possumus dicere quod motus sensua- 
litatis potest esse duplex: alius, simpliciter et pure dictus, qui 
nempe excitatur ex sola apprehensione sensitiva; alius vero 
secundum quid seu quasi mixtus cum mere naturali seu 
physiologico, quatenus excitatur ex causa chimica vel phy- 
siologica; vel cum mere rationali seu voluntario, quatenus 
provocatur ex causa voluntaria seu ex imperio voluntatis. 

Haec distinctio motus sensualitatis praevenientis volun- 
tatem et rationem, in primo-primum et secundo-primum, 
est maximi momenti, et communis erat tempore S. Thomae 
inter theologos. Rolandus Bandinelli (2 Alesander III) iam 
adhibuerat formulam «primus-motus», quae postea subdis- 
tincta in primo-primum et secundo-primum, transeundo per 


De Veritate, 25, 1. 

II Sent., dist. 24, q. 3, a. 2. 

II Sent., dist. 21, q. 1, art. 2 ad 5. 

formulam minus perpolitam motus primo-primitivi et se- 
cundo-primitivi, quam videtur primus adhibuisse Gilbertus 
Porretanusl. 


313. Ex hix autem clare patet iam sensus difficultatis, 
nempe de qua sensualitate agatur hoc in loco apud S. Tho- 
mam, et de quo motu sensualitatis sermo fiat. Agitur enim evi- 
denter de sensualitate ut simpliciter nominat potentiam seu 
appetitum sensitivum, communem concupiscibili et irasci- 
bili; non autem agitur de sensualitate prout nominat corrup- 
tam dispositionem superadditam potentiae appetitivae infe- 
riori, quae dicitur concupiscibilitas seu fomes peccati. Qua 
in re decipitur Banez quando affirmat quod in «hac significa- 
tione» augustiniano-theologica «agit de sensualitate D. Tho- 
mas, in I-II, q. 74, art. 3»2. De hac sensualitate in hoc sensu 
agebant ceteri procedentes in linea augustiniana; at S. Tho- 
mas profundius et universalius quaestionem posuit quam 
praedecessores et coaetanei sui, et agit de eadem sensualita- 
te de qua tractabat in illa quaestione 81 Primae Partis. 

Neque etiam est sermo de sensualitate brutali prout dis- 
tnguitur ab humana, nec de humana prout a brutali distin- 
guitur, quia S. Doctor respuit talem distinctionem, sed agi- 
tur de unica sensualitate quam homo habet, nempe de appeti- 
tu sensitivo hnumano. 

Potest etiam dici quod motus sensualitatis extendi etiam 
potest ad subitaneos motus partis superioris, etiam rationis, 
quia de utrisque eadem est ratio; de his tamen sermo fiet in 
articulo 9 et 10; at hic in articulo 3, ad 2, de motu inanis 
eloriae quasi sensualitatis, apparet quod hoc sensu largiori 
sumitur. 

Similiter constat quod non agitur proprie loquendo de 
quolibet motu sensualitatis, sed unice de motu puro sensua- 
litatis, non autem proprie loquendo de motu physiologico, 


| Cf. Loton, loc. cit., p. 50, nota 1, et p. 64. 
à D. BaNez, In /, q. 81, art. 1, edit, cit., coi. 1230. 

neque de motu voluntario, procedenti ex imperio voluntatis; 
tamen de his agetur ad maiorem illustrationem proprii mo- 
tus sensualitatis, quia medium melius cognoscitur ex com- 
paratione cum extremis. 


C. De peccato sensualitatis quid sentiant antiqui 
theologi usque ad S. Thomam 


314. Ergo antiqui theologi sibi ponebant quaestionem 
utrum isti motus sensualitatis sint peccaminosi. Qua in re 
sunt duae positiones quasi extremae et alia positio media. 


l. Positiones extremae 


315. Positiones extremae sunt duae: alia, quasi per de- 


fectum culpabilitatis, alia quasi per excessum culpabilitatis 
in his motibus. 


316. a) Per defectum quidem  culpabilitatis. Fuerunt 
theologi dicentes motus sensualitatis nullum esse peccatum, 
nequidem veniale. Ita dicebat Abaelardus et Hugo a S. Vic- 
tore, qui tenebant omnes actus exteriores seu imperatos esse 
amorales seu indifferentes, et sola 1ntentione voluntatis fieri 
bonos aut malos seu virtuosos aut peccaminosos. Unde Con- 
chum Senonense (1140) damnavit hanc Abaelardi proposi- 
tonem: «quod nec opus, nec voluntas neque concupiscentia 
neque delectatio, cum movet eam, peccatum sit, nec debemus 
velle eam extinguere" 

Huic positioni, licet mitiore quodam sensu, adhaeserunt 
postea —quantum ad motus sensualitatis spectat— Simon 
Tlornacensis2, Rolandus Cremonensis, Hugo a S. Charo, S. 
Albertus Magnus senex et Ricardus de Mediavilla. Rolandus 
scribit: «Primi motus nullo modo sunt peccatum, nisi aliquo 


| Concilium Senonense, Denz. 386. 
) Apud Lottin, op. cit., pp. 64-66. 

modo attingant rationem, et si non per consensum, saltem 
per aliquem risum vel aliquem applausionem. Et hoc dici- 
mus, quia Augustinus dicit quod omne peccatum est volun- 
tarium, voluntarium dico voluntate rationis; ipsa autem ap- 
prehensio, secundum Augustinum, voluntas appellatur, se- 
cundum quod ibi loquitur de voluntario» * 

S. Albertus Magnus, qui in prioribus operibus docuerat 
motus sensualitatis proprie dictos seu secundo-primos esse 
peccata venialia2, postea in senectute hoc negavit3. 

Haec autem positio videtur fundari in distinctione dupli- 
cis sensualitatis in homine, inducta a Guilielmo Autissiodo- 
rensi, scilicet brutali seu bestiali et humana, ita quidem ut 
brutalis seu inferior esset omnino extra ordinem moralita- 
tis, quam quidem distintionem admittebat S. Albertus Mag- 
nus una cum aliis adhaerentibus plus minus tendentiae au- 
geustinianae; et tamen erant infiltrationes neoplatonismi et 
specialiter avicebronianismi, potius quam ipsius Augustini. 


317. b) Per excessum vero culpabilitatis defecerunt illi 
theologi qui dicebant omnes motus sensualitatis esse pecca- 
ta, licet cum quadam distincitione, scilicet motus primo pri- 
mi sunt peccata pro infidelibus seu nondum baptizatis, qui- 
bus proinde nondum remissus erat peccatum originale; fide- 
libus autem seu renatis, nullum erat peccatum; motus vero 
secundo-primi essent peccata venialia fidelibus seu renatis; 
infidelibus autem essent mortalia peccata. S. Thomas alludit 
ad hanc opinionem, quam confutat4. Quinam fuerint isti 
auctores, nescio; Henricus Gandavensis videtur eidem vehe- 


| Ibidem, pp. 67-69. 


| S. Albertus Magnus, Summa de creaturis, P. I, tract. 4, q. 69, art. 3, 


particula 3, edit. Vives t. 34, pp. 711-714; H Sent. dist. 21, art. 4, ad 3; dist. 
24, art. 9 et 14. 


3 S. Albertus Magnus, Summa theologica, P. Il, tract. 15, q. 92, mem- 
brum ! et 4. 


4 De malo, 7, 3, ad 7-8; Quodl. 4, q. 1, art. 2; In Ad Rom. cap. 8, lect 1 
I-II, 89. 5. 

menter faverel. Et revera latet ubique, si sensualitas suma- 
tur exclusive prout symbolizat serpentem; et fortasse ad 
hanc implicitam positionem alludit S. Thomas. 


2. Positio media 


318. Positio media nullam distinctionem facit quoad 
hoc inter fideles et infideles seu baptizatos et non baptiza- 
tos; distinguit tamen inter motus sensualitatis. Itaque mo- 
tus primo primi seu mere naturales nullo modo sunt pecca- 
ta; motus vero secundo-primi sunt peccata venialia, licet le- 
vissima. Ita Magister Sententiarum, Praepositinus, Philip- 
pus de Grèves, S. Albertus Magnus iunior, Alexander Halen- 
sis, S. Bonaventura, et, uno verbo, sententia tradicionalis, 
cui adhaeret etiam S. Thomas. 

Magister Sententiarum scribit: «Si ergo in motu sensuali 
tantum, peccati 1llecebra teneatur, veniale ac levissimum est 
peccatum»2; «cum vero in sensuali motu tantum est, ut 
praedicimus, tunc /eviisimum est, quia ratio tunc non delec- 
tatur»3; «veniale illud, scilicet quod in solo motu sensualita- 
tis exsistit»4;, «ex carnis corruptione suboritur motus i1llici- 
tus et titillatio prava, ideoque tentatio quae est ex came, non 
fit sine peccato »3. 

Istae formulae Magistri saepe repetuntur a magnis theo- 
logis saeculi XIIL, et quandoque ac si essent formulae ipsius 
Augustini; quia, ut quidem critici notaveruntó, putabant 
ista verba Magistri esse ipsius Augustini. Quod quidem ve- 
rum est, si al locum De Trinitate, ex quo allegoria illa famo- 
sa sumpta est, referamur; si vero ad totam doctrinam Au- 
gustini de peccato originali recurramus, credo hanc concep- 


| Cf. Dionysium Carthusianum, /n H Sent., dist. 24, q. 6, edit. Tomaci, 
t. 22, pp. 293-295. 

) Petrus Lombardus, ZL Sent., dist. 24, cap. 9. 

3 Ibidem, cap. 12. 

4 Ibidem, fine. 

3 Ibidem, dist. 21, cap. 6. 

6 Déman, loc. cit., pp. 266-267; Lottin, op. cit., p. 53. 

tionem peccati sensualitatis non esse alienam ab Augustino. 
Unde hie in Summa, S. Thomas non recurrit ad De Trinita- 
te, sed ad alia opera, ut patet in argumento Sed contra arti- 
culi tertii. 

Quidquid tamen de hoc esse possit, videamus 1am doctri- 
nam S. Thomae. 


DOCTRINA S. THOMAE DE PECCATO SENSUALITATIS 


319. In distributione articulorum, S. Thomas quaestio- 
nem ponit aliis verbis aequipollentibus, scilicet «utrum sen- 
sualitas possit esse subiectum peccati», ut proponit idem S. 
Doctor in II Sent., dist. 24, q. 3, art. 2, in distributione arti- 
culorum. Cum autem tam ibi quam hic pervenit ad mate- 
ram tractandam eadem plane formula quaestionem intro- 
ducit, nempe «videtur quod in sensualitate non possit esse 
peccatum». 

Quia vero peccatum humanum potest esse duplex, scili- 
cet originale et personale seu actuale, quaeri potest: primo, 
utrum sensualitas possit esse subiectum peccati originalis; 
secundo, utrum sensualitas possit insuper esse subiectum 
peccati actualis. Et in hoc secundo sensu exclusive loquitur 
S. Thomas hoc in loco et in locis parallelis. Attamen, liceat 
nobis respondere etiam ad primam quaestionem. 


320. conclusio PRIMA: Sensualitas, idest appetitus sensiti- 
vus, potest esse subiectum peccati originalis, non quidem pri- 
marium et quantum ad id quod principale et quasi formale est 
in peccato originali, sed secundarium et quantum ad id quod 
secundarium et quasi materiale est in originali peccato, scilicet 
concupiscentiam habitualem seu fomitem. 


321. Probatur. In ratione peccati originalis sunt quasi 
duo elementa essentialia: aliud quasi formale et primarium, 
quod est carentia iustitiae originalis quantum ad id quo 

portio superior hominis subdebatur Deo per gratiam; aliud 
vero quasi materiale et secundarium, nempe carentia eius- 
dem originalis 1ustitiae quantum ad hoc quod portio infe- 
ror hominis, maxime appetitus sensitivus, subdebatur su- 
periori regulato per gratiam. Est ergo peccatum originale 
quasi habitus entitativus seu languor naturae subiectatus 
principaliter et quantum ad elementum formale in ipsa es- 
sentia animae; secundario vero et quantum ad elementum 
quasi materiale, sublectatur in carne animata, specialiter 
in appetitu sensitivol. Et patet quod est subiectum peccati 
secundum essentiam suam seu prout egreditur ab ipsa ani- 
ma et non secundum actus vel motus suos, quia sermo est 
de habitu entitativo. Est ergo materialiter in appetitu sensi- 
tivo secundum quod respicit animam a qua fluit, non vero 
secundum quod respicit propria obiecta sensibilia ad quae 
per operationes suas ordinatur. 


322. conclusio secunda: Sensualitas seu appetitus sensi- 
tivus potest esse subiectum proximum seu immediatum peccati 
actualis. 

Ita S. Doctor, fere conceptis verbis. «In qua (= sensuali- 
tate) peccatum est, etiam sicut in subiecto»2; «convenienter 
in ea (sensualitate) peccatum esse dicitur sicut in subiecto»3. 


323. Probatur. 


a) Argumento quia, ex lege contrariorum. Idem est sub- 
iectum proximum seu immediatum actus virtuosi et actus 
peccaminosi seu peccati actualis. Atqui sensualitas seu ap- 
petitus sensitivus potest esse subiectum proximum seu im- 
mediatum actus virtuosi. Ergo et sensualitas seu appetitus 
sensitivus potest esse subiectum proximum seu immedia- 
tum actus peccaminosi vel peccati actualis. 


| II, 82, 1 et 3; 83, 1, 2 et 4. 
) //Sent., dist. 24, q. 3, art. 2. 
] Ibidem, in fine corporis. 

Maior constat, quia contraria nata sunt esse in eodem 
subiecto proximo et immediato, ut patet ex ipsamet defini- 
tione oppositionis contrariae. Atqui actus virtuosus et actus 
peccaminosus seu peccatum actuale sunt contraria seu con- 
trarie opposita, ut patet ex dictis supra, quaestione 71, art. 
| et 4. Ergo idem est subiectum proximum et immediatum 
actus virtuosi et actus peccaminosi seu peccati actualis. 

Minor vero, ubi unice poterat esse difficultas, sic patet. 
Idem est subiectum proximum et immediatum virtutis et 
actus virtuosi, sicut idem est subiectum proximum et imme- 
diatum habitus operativi et actus eius. Atqui sensualitas seu 
appetitus sensitivus est subiectum proximum et immedia- 
tum virtutis moralis, nempe temperantiae et fortitudinisl. 
Ergo et sensualitas seu appetitus sensitivus, concupiscibilis 
et irascibilis, est proprium et immediatum subiectum ac- 
tuum virtuosorum temperantiae et fortitudinis. 

Et quidem isti actus harum virtutum possunt esse dupli- 
cis categoriae: quidam perfecti et consummati, et hi sunt qui 
ex recto imperio rationis practicae et ex recta electione et 
usu activo voluntatis procedunt, quae sunt obiecta propria 
appetitus concupiscibilis et irascibilis, isti appetitus mode- 
rate feruntur, etiam antecedenter ad 1udicium rationis et ad 
motionem voluntatis vel saltem ferri possunt, tum ex condi- 
tione quasi specifica appetitus sensitivi humani, quia natu- 
raliter natus est superiori parti conformari in motibus suis; 
tum ex conditione quasi individuali organorum corporis in 
quibus secundario sunt sicut in subiecto, et sic quandoque 
dantur aptitudines vel dispositiones naturales ad temperan- 
tiam vel ad fortitudinem, et consequenter ad actus earum. 
Et hoc duplici sensu, inchoative et imperfecte, istae virtutes 
et actus imperfecti virtutum istarum, sun naturales appeti- 
tui sensitivo; et ex adverso, ex indispositione organica, po- 
test homo secundum appetitum sensitivum naturaliter esse 


' Cf. Supra, I-II, 56, 4. 

dispositus ad vitia contraria et ad actus seu motus virtuosos 
contrarios. 

Sicut autem illae dispositiones bonae satis erant ad 
quosdam actus virtuosos inchoatos et imperfectos, ita con- 
trariae dispositiones malae satis esse poterunt ad quosdam 
actus vitiosos inchoatos et imperfectos, et consequenter ad 
aliquod peccatum actuale, aliquo saltem modol. 


324. b) Argumento propter quid, ex propria et immedi- 
tata et adaequata causa vel ratione peccati actualis et motus 
sensualitatis. Omnis potentia, cuius proprius actus potest 
esse voluntarius et 1inordinatus, potest esse subiectum proxi- 
mum vel 1mmediatum peccati actualis. Atqui sensualitas 
seu appetitus sensitivus est potentia, cuius proprius actus 
potest esse voluntarius et inordinatus. Ergo sensualitas seu 
appetitus sensitivus est potentia quae potest esse subiectum 
proximum vel inordinatum peccati actualis. 

Maior constat ex dictis articulo | et 2. Nam proprium, 
idest proximum et immediatum subiectum peccati actualis 
est potentia immediate elicitiva actus peccaminosi, quia ac- 
tus peccaminosus est actus immanens, et idem est subiec- 
tum immediatum et causa elicitiva actus immanentis. Cum 
ergo peccatum actuale sit, per definitionem, actus humanus 
malus, idest actus voluntarius inordinatus2, omnis potentia 
immediate elicitiva actus voluntarii inordinati, quae est ac- 
tus immanes, est subiectum proximum et immediatum ac- 
tus peccaminosi seu peccati actualis. 

Minor vero, in qua unice stat difficultas, scilicet quod 
proprius elicitus actus sensualitatis possit esse voluntarius 
et inordinatus, constat manifeste quantum ad hoc quod pos- 
sit esse inordinatus seu malus seu non secundum ordinem 
rationis rectae, neque in hoc esse potest dubium; quantum 


| Cf. supra I-II, 63,1; De Veritutibus in communi, q. 1, art. 4 corp, et ad 


11-12. 
2 1-11,71,6. 

vero ad hoc quod possit esse voluntarius, sic ostenditur: om- 
nes actus hominis imperabiles a ratione et voluntate, pos- 
sunt esse voluntarii, quia voluntarium praedicatur intrinsece 
et essentialiter de membris in quae voluntarium humanum 
dividitur, scilicet de actibus elicitis a voluntate et de actibus 
tmperatis Atqui proprii actus sensualitatis seu appetitus 
sensitivi sunt actus imperabiles a ratione et voluntate. 

Nam motus proprii sensualitatis, qui ei conveniunt se- 
cundum se, non sunt motus primo-primi, quia isti surgunt 
in appetitu sensitivo ex qualitatibus chimicis organorum in 
quibus subiectatur appetitus ille, et ideo non sunt imperabi- 
les, sicut neque imperabiles sunt vires naturae nec vires ve- 
getativae2; neque motus deliberati seu procedentes ex posi- 
tivo imperio rationis et voluntatis, quia isti motus sunt po- 
tius rationales; sed motus secundo-primi, qui nempe sur- 
gunt in appetitu sensitivo ad apprehensionem boni vel mali 
sensibilis, ut supra dictum est. Atqui omnes isti motus se- 
cundo-primi sunt 1imperabiles a ratione et voluntate. 

Et hoc patet, quia omnis actus, cuius propria causa est 
in potestate rationis et voluntatis, est imperabilis a volunta- 
te, ut per se patet. Atqui propria causa horum motuum se- 
cundo-primorum, est in potestate rationis et voluntatis, 
quia propria causa horum motuum est apprehensio seu re- 
praesentatio proprii obiecti eorum a sensibus externis, et 
maxime seu adaequate a sensibus internis, nempe ab imagi- 
natione et a cogitativa. Atqui usus seu motus sensuum exter- 
norum, ut plurimum, est in potestate rationis et voluntatis; 
motus vero seu usus imaginativae et cogitativae est semper 
in potestate rationis et voluntatis. 

Nam «sensus exteriores indigent ad suos actus exteriori- 
bus sensibilibus (actualibus seu praesentibus), quorum 
praesentia non est in potestate rationis»; quando vero sensi- 


| Cf. I-II, qq. 8 prol. et 17. 
2 Cf. LII. 17, 8. 

bilia ista sunt praesentia, licet sine contactu immediato, 
possumus uti vel non uti sensatione, ut patet in visu vel au- 
ditu; quandoque vero sensationem vitare non possumus di- 
recte, ut accidit in gustu vel tactu; «sed vires interiores, tam 
appetitivae quam apprehensivae, non indigent, exterioribus 
rebus» praesentibus, ut operari possint, «et ideo subduntur 
imperio rationis (et voluntatis), quae potest non solum insti- 
gare vel mitigare affectus appetitivae virtutis, sed etiam for- 
mare imaginativae virtutis phantasmata» '. Et quidem mul- 
to magis est in nostra potestate usus imaginationis et cogi- 
tativae, quam usus visus exterioris, quem tamen omnes con- 
cedunt esse in potestate nostra. 

Unde S. Thomas profunde ait: «Dispositio autem corpo- 
ralis non subiacet imperio rationis, sed omnis apprehensio 
imperio rationis subiacet; potest enim ratio prohibere usum 
cuiuslibet apprehensivae potentiae, maxime in absentia sen- 
sibilis secundum tactum, quod (sensibile secundum tactum) 
quandoque removeri non potest. Quia ergo peccatum est in 
sensualitate secundum quod potest obedire rationi, primus 
motus sensualitatis, qui est ex dispositione corporali, non 
est peccatum, et hunc appelant aliqui primo primum; secun- 
dus autem motus, qui excitatur ex aliqua apprehensione, est 
peccatum»21, 

Quia ergo sensualitas elicit immediate istos actus 1nordi- 
natos et quodammodo voluntarios, dicendum est sensualita- 
tem ipsam seu appetitum sensitivum esse subiectum proxi- 
mum seu immediatum talis peccati. Subiectum tamen remo- 
tum et primum est ipsa voluntas, quae est primum subiec- 
tum omnis peccati actualis, ut patet ex articulis 1-2; est au- 
tem causa huius peccati sensualitatis, per accidens, quatenus 
non praevenit aut non impedivit motus illos insurgentes et 
impedibiles. Unde iterum S. Thomas ait: «Subiectum ali- 


^ L 81, 3 ad 3. Cf. supra, I-II, 17, 7 ad 3. 
^ De malo, 7, 6 ad 8. 

cuius est duplex, scilicet primum et secundarium, sicut su- 
perficies est primum subiectum coloris, corpus autem se- 
cundarium, in quantum subiicitur superficiei; similiter dici- 
tur quod primum subiectum peccati est voluntas, sensuali- 


tas vero est subiectum peccati in quantum aliqualiter parti- 
cipat voluntatem»l. 


SOLVUNTUR DIFFICULTATES 


325. Obiectio prima. Eiusdem suppositi est peccatum 
actuale et immediatum subiectum eius. Atqui sensualitas et 
peccatum actuale non sunt eiusdem suppositi, quia sensua- 
lias est communis hominibus et brutis, peccatum vero ac- 
tuale morale proprium est hominibus tantum, non brutis. 


Ergo sensualitas non est subiectum immediatum peccati ac- 
tualis. 


326. Respondetur. Concedo mai. et min., cuius tamen ra- 
tionem distinguo: Sensualitas, 1dest, appetitus sensitivus est 
communis nobis et brutis animalibus, sub ratione imperabi- 
litatis a ratione et voluntate, nego; sub ratione simplicis sen- 
sualitatis, subdistinguo: materialiter et in gradu quodam 1n- 
feriori, concedo; formaliter et prout appetitus sensitivus est 
totum suppositi et radicaliter ipsius animae, nego. 

Et nego consequens et consequentiam. 

Aliis verbis: 

Obiectio: Quod est commune nobis et brutis animalibus 
non est subiectum immediatum peccati actualis moralis, 
quia peccatum morale est proprium hominis. Atqui sensua- 
litas seu appetitus sensitivus est communis nobis et brutis. 


Ergo sensualitas non est subiectum immediatum peccati ac- 
tualis moralis. 


De veritate, 25, 5 ad 1. 

Respondetur. Distinguo mai.: Quod est commune nobis et 
brutis, prout mere commune est, non est subiectum imme- 
diatum peccati actualis, concedo; prout non est mere com- 
mune, sed aliquid participat de dignitate et proprietate ho- 
minis, non est subiectum immediatum peccati actualis, nego. 

Contradistinguo min.: Sensualitas seu appetitus sensiti- 
vus est communis nobis et brutis, sub ratione dynamica 
imperabilitatis a ratione et voluntate, nego; sub ratione en- 
ütativa simplicis potentiae sensitivae appetitivae, subdis- 
tinguo: materialiter ut est potentia quaedam organica, con- 
cedo; formaliter ut est potentia immediate totius composi- 
ti, et radicaliter ipsius animae, nego. Et nego consequens et 
consequentiam. 

Aequivocatio magna latet in hoc quod dicitur appetitum 
sensitivum seu sensualitatem esse communem nobis et bru- 
tis; nam aliud est esse aliquo modo commune, aliud est esse 
perfecte aequale utrobique. Certe, nos habemus appetitum 
sensitivum, et similiter bruta animalia, at 1ste appetitus est 
nobilior et perfectior in nobis quam in brutis. Nam qualis 
est perfectio proprii subiecti alicuius potentiae et propriae 
radicis eius, talis est quoque perfectio huius potentiae, quia 
se habent ad invicem ut propria perfectio ad proprium per- 
fectibile et ut proprius effectus ad propriam causam. lam 
vero, proprium subiectum appetitus, qui est potentia orga- 
nica, est compositum ex anima et corpore; propria vero ra- 
dix eius et causa, est anima propria. Atqui manifeste compo- 
situm humanum est multo perfectius quam compositum be- 
lluinum, tum ex parte animae tum ex parte corporis organi- 
ci. Similiter, anima humana, quae est unica forma corporis 
humani, et a qua sicut a radice oritur appetitus sensitivus 
humanus, est multo perfectior quam anima irrationalis seu 
belluina a qua oritur sicut a radice appetitus sensitivus bru- 
torum. Ergo et appetitus sensitivus humanus est multo per- 
fectior quam appetitus sensitivus brutorum. Quia ergo pro- 
prium subiectum appetitus sensitivi humani est composi- 
tum humanum, quod est rationale, et radix eius est anima 

rationalis, consequenter iste appetitus in nobis in radice sua 
et eminenter rationalis est; e contra, in brutis mere irratio- 
nalis exsistit. Propter hanc ergo communicationem cum 
ipsa ratione et voluntate in eadem radice animae, participat 
aliquid de rationalitate, et proportionatur, veluti naturalis 
pars, perfectioni totius compositi humani, et naturaliter est 
obedibilis et imperabilis a ratione et voluntate. Unde haec 
pars sensitiva multo maiorem perfectionem et dignitatem 
habet in homine quam in brutis, maxime in sensibus inte- 
rioribus et in appetitu sensitivo. Et sic memoria sensitiva 
est in nobis reminiscentia; et aestimativa naturalis apud nos 
est cogitativa seu ratio particularis, quae sunt susceptivae 
alicuius habitus seu habilitatis. Nihil ergo mirum si etiam 
appetitus sensitivus seu sensualitas sit in nobis perfectior et 
altior quam in brutis, et quod sit susceptiva habitus boni et 
habitus mali * Optime ergo S. Doctor concludit: «Illam emi- 
nentiam habet cogitativa et memorativa in homine, non per 
id quod est proprium sensitivae partis, sed per aliquam affi- 
nitatem et propinquitatem ad rationem universalem, secun- 
dum quamdam refluentiam; et 1deo non sunt aliae vires, sed 
eaedem, perfectiores quam sint in aliis animablibus» 2. 

Et quia facultas appetitiva sequitur ad apprehensivam, 
cui commensuratur, posita excellentia in sensibus internis 
humanis super sensus internos brutorum a priori et necessa- 
rio sequitur excellentia sensualitatis humanae supra sensua- 
litatem belluinam. Unde valde formaliter et profunde S. 
Thomas, hoc in loco, deducit excellentiam nostrae sensuali- 
tatis ex excellentia nostrae sensibilitatis interioris. 


327. Obiectio secunda. Motus 1nevitabiles non sunt pec- 
cata, quia de ratione peccati moralis est quod sit evitabile. 
Atqui motus sensualitatis inordinati sunt inevitabiles, quia 
ex una parte nullus potest vitare omnes motus sensualitatis, 


Cf. S. Thomam, I, 78, 4 versus finem corporis articuli, ubi notat has 

cum sint motus naturales; ex alia vero isti motus sunt inevi- 
tabiliter inordinati, quia sensualitas est perpetuae corruptio- 
nis, durante vita praesenti. Ergo motus sensualitatis non 
sunt peccata, et consequenter sensualitas non est nec esse po- 
test subiectum proximum vel immediatum peccati actualis. 


328. Respondetur. Distinguo mai.: Motus inevitabiles 
non sunt peccata, motus omnino inevitabiles seu nullo modo 
evitabiles non sunt peccata, concedo; motus inevitabiles ali- 
quo modo, alio tamen modo evitabiles, non sunt peccata, 
nego. 

Contradistinguo min.: Motus sensualitatis inordinati sunt 
inevitabiles, motus primo-primi, concedo; motus secundo- 
primi seu proprii sensualitatis, subdistinguo: sunt omnino 
inevitabiles, nego; sunt aliquo modo inevitabiles et aliquo 
modo vitabiles, concedo. 

Et nego consequens et consequentiam. 


329. Haec difficultas est valde gravis et seria 1deoque 
accurate est consideranda ut detur ei perfecta et adaequata 
solutio. 

Revera, ut supra dictum est, in sensualitate possunt in- 
surgere motus illiciti ex triplici causa: a) ex causa physiolo- 
gica seu mere naturali, secundum conditiones chimicas vel 
physicas organi corporalis quo utitur sensualitas in operan- 
do, et isti motus sunt omnino inevitabiles in se, et conse- 
quenter in illis nullum potest esse peccatum morale actuale, 
et appellantur motus primo-primi; b) ex causa psychologica 
rationali, nempe ex electione voluntatis vel ex redundantia 
quadam a voluntate et ratione, et tunc evidenter vitari pos- 
sunt, sicut vitari aut impediri potest propria causa, quae est 
electio vel actus voluntatis; c) ex causa psychologica sensiti- 
va et adventitia, nempe ex apprehensione boni aut mali sen- 
sibilis delectabilis aut abominabilis, secundum quod maxi- 
me praesentatur appetitui sensitivo ab 1maginatione et a co- 
gitativa, et isti dicuntur actus secundo-primi. 

Isti autem motus sensualitatis quodammodo vitari pos- 
sunt et quodammodo non. Si enim isti motus considerentur 
omnes simul et collective tunc vitari nequeunt ab homine per 
solas vires naturales neque ordinarias gratiae in statu prae- 
sentis vitae, nisi ex speciali privilegio, ut accidit in Christo 
lesu et in Beata Virgine; si vero considerentur singuli distri- 
butive et successive, tunc vitari possunt per vires liberi arbi- 
trii, maxime quando est gratia adiutum, si tamen praesen- 
tiat seu praevideat, secus vero quando repente et posita sen- 
sibili repraesentatione surgunt. lam vero, haec potentia 
quantum ad singulos in particulari, et prout revera occurrunt 
in vita, satis est ad 1mperabilitatem eorum et consequenter 
ad eorum voluntarietatem indirectam, per omissionem re- 
pressionis praeventivae. 

Isti ergo motus sensualitatis, si omnes simul et collective 
sumantur, nequeunt a nobis reprimi et evitari; si vero om- 
nes sumantur distributive et successive, tunc vitari possunt, 
praeveniendo eos; et hoc sufficit ad culpabilitatem, quia in 
rerum natura non occurrunt nobis omnes collective, simul, 
sed omnes distributive et successive. Non potest autem om- 
nes vel plures motus simul reprimere praeveniendo aut con- 
tra nitendo, quia «non potest esse simul intentio renitentis 
voluntatis contra diversa in actu»l, «nec est possibile ut 
homo continue contra conetur ad huiusmodi motus vitan- 
dos, propter varias huamanae mentis occupationes, et quie- 
tem neccessariam»2. 

Hanc distinctionem illustrabant antiqui theologi duplici 
exemplo, nempe exemplo nautae, qui vitare potest quominus 
aqua intret per singula foramina in particulari, non tamen 
potest omnia simul foramina claudere vel custodire. Ita Gui- 
lielmus Autissiodorensis: «Sicut —1inquit— ille nauta potest 
vitare quod aqua non intret per illud foramen, tamen non 


i JI Sent., dit. 24, q. 3, art. 2 ad 4. 
? De Veritate. 24, 12. 

potest vitare quin intret per aliquod» * et loannes de Rupe- 
la: «Sicut —ait— iste nautra potest vitare quod aqua non 
intret in navim per illud foramen vel illud, non tamen potest 
vitare quin per aliquod»1. Ad quos, sine dubio, alludit S. 
Bonaventura quando scribit: «Sicut exemplum ponitur in 
nauta, qui potest praecavere et custodire ne aqua per ali- 
quod foramen determinatum ingrediatur, non tamen potest 
facere quod per nullum habeat ingressum»3. 

Alio exemplo idem illustrabant, quod refert S. Albertus 
Magnus his verbis: «Datur simile a Magistris de aliquo qui 
impugnatur a multis ante et retro, dextrorum et sinistrorum 
et retrorsum, sursum et deorsum; ille enim quemlibet singu- 
larem ictum in clypeo recipere potest, sed non potest ab om- 
nibus simul cavere»4. 

Et eadem distinctio adhibetur communiter a theologis 
quantum ad evitabilitatem peccatorum mortalium ab homi- 
ne adulto et lapso sine adiutorio gratiae, immno et ex hac 
distinctione in peccato sensualitatis, quae clarior est, proce- 
debant ad illustrandam distinctionem pro peccato mortali 
in parte superiori sine gratia*. Nam proportionaliter sunt 
vulneratae et deordinatae pars inferior erga superiorem et 
superior erga Deum. 

Quod vero dicitur, quasi ratio inevitabilitatis absolutae, 
quod sensualitas est perpetuae et continuae corruptionis seu 
inordinationis, facile solvitur distinguendo, scilicet sensua- 
litas est perpetuae et continuae corruptionis, sensualitas 
sumpta pro appetitu sensitivo seu pro potentia, nego; sen- 
sualitas sumpta allegorice pro serpente seu pro fomite, 
quae est materiale peccati originalis, subdistinguo: est per- 
petuae et continuae corruptionis, in habitu seu habitualiter, 


| Apud Lottin, op. cit., p. 120, lin. 55-59. 

) Ibidem, p. 139, lin. 123-135. 

) S. Bonaventura, HM Sent., dist. 41, art. 2, q. | ad 1, Edit. Quaracchi, 
t. II, p. 949. 
4 S. Albertus Magnus, II Sent., dist. 35, art. 4, edit, cit., t. 27, p. 588b. 
3 Cf. S. Thomam, I-II, 109, 8. 

concedo: in actu seu actualiter, nego, quia non semper actu 
operatur. 

Ideo ergo non necessario habetur semper corruptio in 
actu, neque etiam quando actu operatur seu movetur sem- 
per actu inordinate procedit, quia non semper necessario 
operatur ex deordinata illa dispositione habituali, sed saepe 
operatur secundum rectitudinem naturalis potentiae appeti- 
tivae. Unde optime S. Thomas ait: «Dispositio corporalis, 
quae pertinet ad complexionem corporis, non subditur ra- 
toni, sed hoc non requiritur ad hoc quod passiones praedic- 
tae in actu sint, sed quod homo sit ad eas habilis; actualis 
vero transmutatio corporis, utpote accensio sanguinis circa 
cor vel aliquid huiusmodi, quod actu passiones huiusmodi 
concomitatur, sequitur imaginationem et propter hoc subdi- 
tur rationi» ' 


330. Obiectio tertia. Motus 1inordinatus, qui non est ac- 
tus humanus, non est peccatum morale, quia de ratione pec- 
cati in moribus est quod sit actus humanus2. Atqui motus 
inordinatus sensualitatis, etiam secundo-primus, non est ac- 
tus humanus, quod patet propria definitione utriusque, nam 
actus humanus est qui procedit ab homine in quantum est 
homo, hoc est a voluntate deliberata3; motus vero sensuali- 
tatis est, per definitionem, motus surgens in appetitu sensi- 
tivo ex sola apprehensione imaginativae aut cogitativae 
boni aut mali sensibilis, ante deliberationem rationis et con- 
sequenter absque tali deliberatione, a qua praecise contra- 
distinguitur. Ergo motus inordinatus sensualitatis non est 
peccatum morale seu in moribus. 


331. Respondetur. Distinguo mai.: Motus inordinatus, 
qui non est actus humanus, nullo modo neque perfecte neque 


S. Thomas, De Veritate, 25, 4 ad 5. Cf. ibidem, articulos 6-7. 

imperfecte, non est peccatum morale seu in moribus, conce- 
do; qui non est actus humanus perfecte et complete, bene 
vero imperfecte, non est peccatum morale seu in moribus, 
subdistinguo: non est peccatum morale perfecte et complete, 
concedo; non est peccatum morale imperfecte et quasi in- 
choative, nego. 

Contradistinguo min.: Motus proprius Ssensualitatis, 
etiam secundo-primus et inordinatus, non est actus huma- 
nus perfecte et complete sumptus, concedo; non est actus 
humanus imperfecte et inchoative acceptus, nego. 

Et nego consequens et consequentiam. 

Ratio est semper eadem. Motus humanus, idest, proce- 
dens a voluntate deliberata, non stat in indivisibili, sed lati- 
tudinem quandam habet, et potest esse perfectus et comple- 
tus, aut etiam imperfectus duplici capite: a) ex parte ipsius 
voluntatis, quatenus potest esse directe elicitus aut 1mpera- 
tus ab ipsa per actum positivum aut solum indirecte impe- 
ratus vel potius imperabilis, quatenus poterat ab ipsa volun- 
tate impediri aut praecaveri et etiam debebat, et tamen vo- 
luntas omissit hanc vigilantiam vel sollicitudinem; b) simi- 
liter, ex parte ipsius deliberationis rationis practicae, quate- 
nus potest esse directe et perfecte et positive deliberatus, 
aut solum indirecte et reductive, quia poterat esse aliquo 
modo deliberatus, cum esset deliberabilis, et tamen ratio 
neglexit hanc facere deliberationem. Constat autem quod ad 
aliquam rationem voluntarii et deliberati actus sufficit 1m- 
perabilitas et deliberabilitas aliqualis eius, idest possibilitas 
imperii et deliberationis. 

Et vere, hoc accidit cum motibus illicitis seu 1nordinatis 
sensualitatis, qui dicuntur secundo-primi; praeveniunt qui- 
dem imperium directum et deliberationem directam et posi- 
tivam rationis et voluntatis, ita ut nec ratio nec voluntas 
actum positivum ponant; sed poterant et debebant imperari 
et deliberari, et hoc sufficit ad hoc ut dicantur actus humani 
et peccata actualia, licet modo quodam imperfecto et quasi 
rudimentario. 

Et haec est ratio cur dicantur motus ipsius sensualitatis, 
quia sensualitas ipsa est quae maxime et positive eos elicit 
quasi causa proxima et immediata et propria eorum; non 
autem dicuntur actus voluntarii et deliberati, quia neque 
voluntas neque ratio quidquam positive ibi faciunt, sed so- 
lum negative se habent, cum tamen possent et deberent in- 
tervenire; et merito quidem, quia actus denominari debet 
maxime ab eo quod positivum et commissionis est in ipso, 
non autem ab eo quod privative et per omissionem totalem 
ibi est. Unde energice ait 5. Thomas quod «nihil operatur 
ibi id quod est principale in homine in quantum est homo, 
scilicet ratio et voluuntas»l; at scimus quod voluntarium 
seu actus humanus potest dari aliquo modo absque omni 
actu, etiam interiori? Si ergo nullus esset actus positivus 
sensualitatis, merito diceretur peccatum omissionis; at quia 
operatur positive, exinde appellatur, et iure quidem, pecca- 
tum commissionis sensualitats. 

Itaque, magna profunditate ait idem S. Doctor: «Quando 
actus voluntatis vel rationis (postivus et directus) invenitur 
in peccato, tunc directe potest attribui rationi vel voluntati 
sicut primo motivo (= moventi) et primo subiecto; sed 
quando non est ibi aliquis actus (positivus) voluntatis vel 
rationis, sed solus actus (positive dictus) sensualitatis, qui 
dicitur peccatum, quia potest prohiberi per rationem et vo- 
luntatem, tunc peccatum attribuitur sensualitati sicut proprio 
principio et subiecto»3; et simul tamen verum est dicere 
«omne peccatum (actuale, etiam ipsius sensualitatis) esse 
in voluntate sicut in primo movente vel movere potente; ex 
hoc enim motus sensualitatis est peccatum veniale, quia vo- 
luntas potest illud impedire»4; est enim tunc voluntas causa 
per accidens —per modum omissionis— eius quod 1am per 


' Hic, ad 3. 

accidens poterat vitare motus sensualitatis 1nordinatos, re- 
movendo prohibens, inordinationis eorum. Minimum qui- 
dem causalitatis et 1nfinitesimaliter diminuibile; aliquid ta- 
men, et hoc sufficit ad aliquam veram rationem peccati ac- 
tualis in moribus. Et ratione huius purae omissionis, quae 
sufficit ad rationem aliquam voluntarii et humani actus, di- 
cit S. Thomas quod in peccato sensualitatis nullus datur 
consensus positivus rationis et voluntatis, neque expressus 
seu directus neque etiam interpretativus, ut dicebat S. Bo- 
naventura; quod quidem provenit ex diversa opinione eo- 
rum circa naturam psychologicam peccati omissionis seu 
voluntarii negativi, de qua diximus supra, quaestine 71 arti- 
culo 5. S. Thomas ergo, sibi semper constans, intrepide scri- 
bit: «Non dicitur esse peccatum in sensualitate propter in- 
terpretativum consensum rationis; quando enim motus sen- 
sualitatis praevenit 1udicium rationis, non est (ullus) consen- 
sus, neque interpretatus neque expressus; sed ex hoc ipso 
quod sensualitas est subicibilis (= imperabilis, dirigibilis, 
impedibilis) rationi, actus eius, quamvis rationem praeve- 
niat, habet rationem peccati» 

Et iterum ait: «Peccaum dicitur esse in sensualitate, non 
quia ei imputetur, sed quia per eius actum committitur, 1m- 
putatur autem homini (= rationi et voluntati), in quantum 
actus ille in eius potestate consistit», aliquo modo, ut in solu- 
tione ad 2 dictum est. 

Denique scribit: «Omne peccatum est in voluntate, non 
sicut in subiecto (proximo et immediato), sed sicut in causa. 
sed voluntatem esse causam alicuius peccati contingit du- 
pliciter: vel per se (positive), ut quando actus peccati ex 1m- 
perio voluntatis procedit; vel quasi per accidens (nota parti- 
culam diminuentem, quasi, 1stius per accidens), quando non 
impedit quod impedire potest, sicut dicitur aliquis facere id 


| De Veritate 25, 5 ad 5. 
2 Ibidem, ad 1l. 

quod non impedit, cum impedire possit; et hoc modo est cau- 
sa primorum motuum» qui dicuntur motus &£ensualitatis 


Art. 4.-Utrum in sensualitate possit esse peccatum mortale 


332. Dato ergo quod sensualitas possit esse proximum 
et immediatum subiectum et causa peccati actualis, cum 
peccatum actuale seu personale immediate et adaequate di- 
vidatur per mortale et veniale, statim quaeritur utrum sen- 
sualitas possit esse subiectum proximum et immediatum 
peccati mortalis, an e contra non possit esse subiectum nisi 
solius peccati vanialis. 


$ I 
SOLUTIO QUAESTIONIS 


333. conclusio: Sensualitas proprie dicta prout mere sen- 
sualitas humana est, non est subiectum proximum et imme- 
diatum peccati actualis mortalis, sed solum peccati venialis. 


334. Probatur prima pars. Illa sola potentia potest esse 
subiectum proximum et immediatum peccati actualis mor- 
talis, cuius proprius actus potest causare deordinationem ab 
ultimo fine totius humanae vitae. Atqui sensualitas seu ap- 
petitus sensitivus est potentia, cuius proprius actus non 
potest causare deordinationem ab ultimo fine totius huma- 
nae vitae. Ergo sensualitas est potentia quae non potest 
esse subiectum proximum et immediatum peccati actualis 
mortalis. 

Maior patet ex ipsament notione peccati actualis morta- 
lis. Nam peccatum mortale essentialiter importat deordina- 
tionem actus humani ab ultimo fine totius humanae vitae, 
quia importat destructionem vel corruptionem affectivam 


II Sent., dist. 24, q. 3, art. 2 ad 2. 

principii vitae spiritualis seu moralis, per aversionem ab ul- 
timo fine, qui est supremum principium ordinis moralis, ut 
supra dictum est, quaestione 72, articulo 5. 

Minor autem apparet ex ipsamet ratione deordinationis 
ab ultimo fine totius humanae vitae, et actus proprii sensua- 
litatis. Nam eiusdem est causare deordinationem ab ultimo 
fine totius humanae vitae, cuius est causare ordinationem 
ad ipsum ultimum finem, quia ordinare et deordinare sunt 
contraria, et contrariorum eadem est ratio et causa diversi- 
mode sumptal. Atqui sensualitatis seu appetitus sensitivi 
non est causare ordinationem ad ultimum finem; quia iste 
est universalis et pure spiritualis, et appetitus sensitivus, ut 
sic, cum sit facultas organica, nequit attingere universale et 
pure spirituale, sed solum particulare et sensibile. Ergo ne- 
que sensualitatis seu appetitus sensitivi potest esse causare 
deordinationem ab ultimo fine totius humanae vitae. 

Solum ergo ratio et voluntas, quae universalium et spiri- 
tualium sunt, possunt proprio actu causare ordinationem 
aut deordinationem ab ultimo fine totius humanae vitae, et 
ideo sola pars superior hominis, nempe voluntas et ratio, 
possunt esse subiectum proximum et immediatum peccati 
actualis mortalis. 

Confirmatur ex dictis articulo praecedenti. Peccatum ac- 
tuale perfectum debet esse actus humanus perfectus, quia 
peccatum actuale est essentialiter actus humanus2, et sicut 
se habet simpliciter ad simpliciter ita tale ad tale. Atqui 
peccatum mortale est peccatum perfectum et motus seu ac- 
tus sensualitatis proprie dictus non est actus humanus per- 
fectus. Ergo neque peccatum sensualitatis potest esse pecca- 
tum actuale perfectum et completum, quod est peccatum 
mortale3. 


| Cf. In V Metaphysic., lect. 2, n. 776. 
2  1-11,71,6. 
3 Cf. I-II, 74, 3 ad 3. 

335. Secunda pars constat: 


a) Ex modo dictis. Patet enim ex dictis articulo praece- 
denti quod sensualitas potest esse subiectum peccati actua- 
lis; constat etiam ex prima parte huius conclusionis quod 
sensualitas nequit esse subiectum peccati actualis mortalis. 
Atqui ultra mortale nequit dari nisi veniale peccatum, quia 
peccatum actuale dividitur immediate et adaequate per 
mortale et veniale '. Ergo, ex quo nequit esse subiectum pec- 
cati mortalis et tamen est subiectum peccati actualis, sequi- 
tur, per locum a sufficienti divisione, sensualitatem esse 
subiectum peccati venialis tantum. 


b) Ostensive et directe. Potentia quae nequit esse subiec- 
tum et causa nisi actus humani imperfecti, nequit esse sub- 
iectum et causa nisi peccati actualis imperfecti, quod est 
peccatum veniale, quia qualis est ratio actus humani talis 
est ratio peccati actualis in illo. Atqui sensualitas. nequit 
esse causa et subiectum nisi actus humani imperfecti et in- 
choati, ut patet ex dictis articulo praecedenti. Ergo sensuali- 
tas nequit esse subiectum proximum et immediatum nisi 
solius peccati actualis imperfecti, quod est peccatum dimi- 
nutum seu veniale. 

Quam quidem rationem proposuerat S. Doctor his ver- 
bis: «Est autem aliquis actus moralis per hoc quod aliquo 
modo est in nobis, sic enim ei debetur laus et vituperium; et 
ideo actus ille qui perfecte est in nostra potestate, perfecte 
est moralis, et in eo potest esse ratio peccati mortalis, sicut 
sunt actus quos voluntas elicit vel 1mperat (positive). 

Actus autem sensualitatis non est perfecte in nostra potes- 
tate, eo quod praevenit iudicium rationis; est tamen aliquali- 
fer in potestate nostra, in quantum sensualitas rationi subii- 


citur, ut ex dictis patet; et ideo actus eius attingit ad genus 
moralium actuum, sed impefecte. 

Unde non potest in sensualitate esse peccatum mortale, 
quod est peccatum perfectum, sed solum veniale, in quo im- 
perfecta peccati moralis ratio invenitur» ' 


c) Per reductionem ad primum et perfectum principium et 
subiectum peccati actualis quod est ipsa voluntas, ut patet ex 
articulis | et 2 huius quaestionis. Hoc modo convenit actui 
vel motui alicui esse peccatum actuale, quo ei convenit esse 
in potestate vel dominio voluntatis, quia «ibi incipit genus 
moris ubi primo dominium voluntatis invenitur». Atqui mo- 
tus proprii sensualitatis sunt. imperfecte et incomplete in 
dominio voluntatis, ut patet ex dictis articulo praecedenti, 
ad 2. Ergo motus sensualitatis nequeunt habere nisi imper- 
fectam et incompletam rationem peccati actualis, quae est 
ratio peccati. venialis42. 


S II 
SOLVUNTUR DIFFICULTATES 


336. Obiectio prima. Actus, cuius proprium obiectum 
est graviter peccaminosum, utpote graviter prohibitum lege 
aeterna, est peccatum mortale, eiusque propria potentia erit 
subiectum peccati mortalis. Atqui proprium obiectum quo- 
rumdam saltem motuum sensualitatis est graviter peccami- 
nosum, ut patet in obiecto Venereorum. Ergo quidam saltem 
actus seu motus sensualitatis sunt peccata mortalia, 1deo- 
que et ipsa sensualitas erit subiectum horum peccatorum 
mortalium. 


337. Respondetur. Distinguo mai.: Actus, cuius pro- 
prium obiectum est graviter peccaminosum, est peccatum 
grave seu mortale, si sit actus perfectus seu perfecte huma- 


| De Veritate, 25, 5. 
2 ll Sent., dist. 24, q. 3, art. 2. 

nus, concedo; si sit actus imperfectus seu imperfecte huma- 
nus, nego. 

Concedo min. et nego consequens et consequentiam. 

Ad hoc ut actus aliquis sit peccatum mortale seu perfec- 
tum duo cumulative requiruntur: unum ex parte obiecti, 
nempe quod sit de re graviter peccaminosa seu prohibita 
vel apprehensa ut tali; aliud ex parte subiecti, nempe quod 
actus seu motus in obiectum sit perfectus secundum spe- 
ciem suam moralem. Quod si una ex his conditionibus desit, 
peccatum non erit grave. 

lam vero, constat quaedam obiecta motuum sensualita- 
tis esse per se graviter peccaminosa, ut homicidium, adulte- 
rium, fornicatio; at simul constat etiam motus proprios sen- 
sualitatis esse actus essentialiter incompletos et imperfectos 
in genere actus humani seu moralis, ut ex dictis patet. Unde 
sequitur istos motus, etiam circa obiecta gravissima, esse 
quidem peccata quaedam, at imperfecta, et quandoque le- 
vissima pro gradu imperfectionis eorum. 

Ceterum, vires apprehensivae inferiores non possunt at- 
üngere perfectam rationem formalem moralitatis talium 
obiectorum, et consequenter neque motus sensualitatis fer- 
tur in haec obiecta formaliter sumpta ut 1mmoralia sunt, sed 
materialiter tantum, ut delectabilia sunt secundum sensum. 

Optime ergo S. Doctor scribit: «Actus hominis (2 huma- 
nus) potest esse imperfectus dupliciter: uno modo, ex parte 
agentis, et sic imperfectus actus hominis est qui solius est 
sensualitatis, praeveniens iudicium rationis, quae est pro- 
prium principium activum in homine, et secundum hoc mo- 
tus sensualitatis ad quodcumque peccatum mortale, etiam 
ad adulterium vel homicidium perpetrandum, est peccatum 
veniale; alio modo dicitur actus imperfectus ex parte obiecti, 
quod, propter sui parvitatem, quasi nihil habetur...» * 


| De malo 12, 3. Cf. II Sent., dist. 34, art. 3. 

Unde dicendum est motum sensualitatis circa huiusmodi 
obiecta esse inchoationem quamdam vel dispositionem ad 
peccatum mortale, quae perficitur in voluntate et ratione; 
non autem esse ipsum mortale peccatum. 

Quod quidem S. Thomas egregie expendit quando ait: 
«Quando motus illicitus est in sensualitate, tripliciter se po- 
test ad ipsum habere ratio (et voluntas): uno modo, sicut 
resistens, et tunc nullum est peccatum, sed est meritum co- 
ronae; aliquando autem se habet ut imperans (= provocans 
eos), puta, cum ex proposito motum concupiscentiae illici- 
tae excitat, et tunc, si sit illicitum in genere peccati morta- 
lis, erit peccatum mortale; aliquando autem se habet ut ne- 
que prohibens neque imperans, sed consentiens (= simul sen- 
tens seu animadvertens psychologice), et tunc est peccatum 
veniale* 

Quia ergo in peccato perfecto, id quod principale et for- 
male est, pertinet ad illam potentiam quae complet illud, 
consequenter illimet attribuendum est peccatum mortale si- 
cut proprio principio et subiecto, quia «actio magis attribui- 
tur principali et primo agenti quam instrumento» et actui 
imperanti quam imperato. Unde, cum ratio et voluntas sint 
quae formaliter respiciunt obiectum peccati ut cadit sub re- 
gula morum et insuper se habent ut imperantes relate ad 
motus sensualitatis provocatos et 1imperatos, voluntati et 
rationi sicut proprio subiecto attribuitur peccatum morta- 
led. Cum ergo hic potiores et maiores partes habeat ratio et 
voluntas, quam sensualitas, merito concluditur quod «pec- 


| De malo, 7, 6 ad 6. Circa hunc textum «sed consentiens» est difficultas 
textica, nam plures editiones ita ferunt; aliae vero, ut veneta 1751, legunt: 
seu consentiens, et hanc lectionem accipit Pégues, h. I, p. 503, reluctante 
Déman, loc. cit., p. 274, nota 1. Deficiente editione critica, non potest quaes- 
tio definitive resolvi; tamen crederim lectionem venetam esse, a priori, me- 
liorem; ac revera ita legebat etiam Conradus Koellin, in I-II, 74, 3, ed. cit., 
p. 561a, qui priores editiones habebat vel forte etiam codices. Quidquid 
tamen sit, doctrina S. Thomae clara est et semper eadem, etiam hoc in loco. 

) De malo, 7, 6. 

catum mortale non attribuitur sensualitati (ut proprio prin- 
cipio et subiecto), sed rationi» et voluntati '. 


338. Obiectio secunda. Contraria sunt in eodem subiec- 
to. Atqui virtus moralis, cui contrariatur peccatum mortale, 
est in sensualitate sicut in subiecto2. Ergo peccatum morta- 
le est in sensualitate sicut in subiecto. 


339. Respondetur. Concedo mai.; distinguo min.: Virtus 
moralis perfecta et consummata est in sensualitate sicut in 
subiecto, considerata in seipsa sine directione et imperio ra- 
tionis et voluntatis, nego; virtus moralis imperfecta et quo- 
dammodo inchoata est in sensualitate humana, ut sic, sicut 
in subiecto, concedo. 

Et nego conclusionem. Proprie loquendo, deberet etiam 
negari minor, quia nomen virtutis est nomen perfectionis, 
et ideo non potest dici sensu proprio et vero subiectum vir- 
tutis quod non complet perfectionem virtutis, exercendo 
opera moralia perfecta. Solus autem appetitus sensitivus 
sine directione et imperio rationis et voluntatis non potest 
esse subiectum virtutis moralis in sensu perfecto, quia iste 
appetitus est incapax attingendi per electionem medium 
rectae rationis, quia neque istud medium determinari potest 
a potentia sensitiva apprehensiva, sed a sola ratione practi- 
ca. Consequenter appetitus sensitivus non potest esse verum 
subiectum virtutiss moralis nisi quatenus stat sub positiva 
directione et 1nfluentia partis superioris, scilicet rationis et 
voluntatis. 

Et quia contraria nata sunt esse in eodem et circa idem, 
ideo peccatum mortale nequit esse in sensualitate sicut in 
subiecto proprio, nisi quatenus sensualitas movetur et diri- 


gitur a ratione et voluntate, et tunc potius attribuitur istis 
quam sensualitati. 


| Hinc, ad 1. 
| Cf. Supra, I-II, 56. 4; 71.4. 

Attamen, sicut supra dictum est, sensualitas ipsa secun- 
dum se et prout est humana vel hominis, aliquo modo parti- 
cipat aliquid de dignitate rationalitatis et ideo potest esse 
inchoative subiectum virtutis moralis, et similiter inchoatio 
imperfecta peccati actualis, quae est pecatum Yeniale 

340. Obiectio tertia. Dispositio et habitus sunt in eodem 
subiecto. Atqui peccatum veniale, quod est dispositio ad 
mortale est in sensualitate sicut in subiecto, ut patet ex 
modo dictis. Ergo et peccatum mortale poterit esse in sen- 
sualitate sicut in subiecto. 


341. Respondetur. Distinguo mai.: Dispositio et habitus 
eiusdem speciei, quae potius sunt mera dispositio et disposi- 
tio firma seu habilitas seu cum statu habituali natae sunt 
esse in eodem subiecto, concedo; dispositio et habitus alte- 
rius speciei vel etiam generis, natae sunt esse in eodem su- 
biecto, nego. 

Contradistinguo min.: Peccatum veniale se habet ad mor- 
tale ut dispositio ad habitum seu ut imperfectum ad perfec- 
tum, homogeneum seu eiusdem speciei aut generis, nego; 
heterogeneum seu diversi generis, concedo. 

Et nego consequens et consequentiam. 

Nam peccatum mortale et veniale differunt genere seu 
sunt primo diversa, ideoque impermixta, eo fere modo quo 
bonitas 1maginationis et cogitativae differt a bonitate inte- 
lectus agentis et possibilis. Optime ergo S. Doctor respon- 
det: «Dispositio quae fit habitus est sicut imperfectum in 
eadem specie, sicut imperfecta scientia, dum perficitur, fit 
habitus; sed veniale peccatum est dipositio alterius generis, 
sicut accidens ad formam substantialem, in quam num- 
quam mutatur»2. Et iterum: «Quando dispositio et habitus 
differunt sicut perfectum et imperfectum in eadem specie, 


Cf. supra, I-II, 50. 3; 56,4; 63, 1-2. 
) LII, 88, 4 ad 4. 


tunc sunt in eodem; alioquin, non oportet: nam bonitas ima- 
einationis est dispositio ad scientiam, et similiter motus 
sensualitatis potest esse dispositio ad peccatum mortale, 
quod est in ratione» ' 

Ceterum, posset modo magis radicali responderi negando 
totum argumentum, quia dispositio semper differt specie ab 
habitu, ideoque dispositio proprie dicta non fit habitus pro- 
prie dictus, neque est in eodem subiecto. Unde argumentum 
est penitus extra quaestionem4. 

Admiranda est tamen modestia S. Thomae, qui, cum 
posset hoc modo respondere negando locum obiectionis, se- 
cundum propriam sententiam de dispositione et habitu pro- 
positam in Summa theologica, maluit tamen correspondes 
obiicienti eique respondere ex propriis principiis obiicien- 
tis; et simul cum hac modestia, qua non vult imponere suam 
propriam sententiam adversario magnam habilitatem os- 
tendit ad hominem ei respondendo. 

Haec est ergo authentica doctrina S. Thomae, quae com- 
munis fere dici potest inter theologos sui temporis, inde sal- 
tem a Magistro Sententiarum. 

Quia tamen quibusdam theologis nimis rigida visa est 
haec doctrina, imo et incompatibilis cum doctrina ab Eccle- 
sia decursu saeculorum tradita, utpote nimis affinis cum 
doctina quorumdam haereticorum, consequenter, ad com- 
plementum doctrinae, utile videtur: primo, comparare doc- 
trinam istam S. Thomae cum doctrina haereticorum et Ec- 
clesiae; secundo, videre fortunam istius doctrinae S. Tho- 
mae in historia Theologiae, specialiter thomisticae. 


| De malo, 7, 6 ad 5. 
2 Cf. supra in tractatu de habitibus, ad q. 49, 2 ad 3. 

EXCURSUS PRIMUS 
DOCTRINA S. THOMAE CUM DOCTRINA ECCLESIAE COMPARATA 


342. A) Ergo omnem concupiscentiam esse malam seu 
peccaminosam docuerunt plures haeretici: 


343. a) Arment «in tantum dicunt quod concupiscentia 
carnis est peccatum et malum, quod parentes, etiam Chris- 
tiani, quando matrimonialiter concumbunt, committunt 
peccatum.., quia actum matrimonialem dicunt peccatum, 


et etiam matrimonium». Quae doctrina damnata est a Bene- 
dicto XII, anno 1341 * 


344. b) Protestantes etiam docebant omnem concupis- 
centiam esse peccatum, et quidem mortale, saltem pro infi- 
delibus et non praedestinatis, cum non admitterent ipsi 
differentiam inter mortale et veniale peccatum; dicunt enim 
peccatum originale esse ipsam concupiscentiam et quod 
manet post baptismum, eo quod concupiscentia ipsa manet. 

Ita, Calvinus dicebat: «Omnes hominum cupiditates ma- 
las esse docemus et peccati reas peragimus, non quatenus 
sunt naturales, sed quia inordinatae; inordinatas autem 
esse, quia ex natura corrupta et polluta nihil puri et sinceri 
prodire potest-»2. 

Ecclesia autem damnavit sequentes propositiones Luthe- 
ri: «In puero, post baptismum, negare remanens peccatum, 
est Paulum et Christum simul conculcare». 

«Fomes peccati, etiamsi nullum adsit actuale peccatum, 
moratur exeuntem a corpore animam ab ingressu coeli»3. 

Hanc eamdem doctrinam sollenniter damnat Concilium 
Tridentinum, quod et catholicam doctrinam exponit his ver- 


Benedictus XII, Denz. 537. 
Calvinus, Instit. christ., lib. Ill, cap. 3, & 12. 
Leo X, Bulla «Exsurge Domine», Denz. 742-743. 

bis: «Si quis, per lesu Christi Domini nostri gratiam, quae 
in baptismo confertur, reatum originalis peccati remitti ne- 
gat, aut etiam asserit non tolli totum id quod veram et pro- 
priam peccati rationem habet, sed illud dicit tantum radi aut 
non imputari, A.S. 

In renatis enim nihil odit Deus, quia nihil est damnatio- 
nis iis qui vere consepulti sunt cum Christo per baptisma in 
mortem; qui non secundum carnem ambulant, sed veterem 
hominem exuentes, et novum, qui secundum Deum creatus 
est, induentes, innocentes, immaculati, puri, innoxi1 ac Deo 
dilecti, effecti sunt, heredes quidem Dei, coheredes autem 
Christi, ita ut nihil prorsus eos ab ingressu coeli remoretur. 

Manere autem in baptizatis concupiscentiam vel fomitem, 
haec Sancta Synodus fatetur et sentit, quae, cum ad agonem 
relicta sit, nocere non consentientibus, sed viriliter, per lesu 
Christi gratiam, pugnantibus, non valet; quin immo, qui legi- 
tive certaverit, coronabitur. 

Hanc concupiscentiam, quam aliquando Apostolus pecca- 
tum appellat, Santa Synodus declarat Ecclesiam catholicam 
numquam intellexisse peccatum appellari, quod vere et pro- 
prie in renatis peccatum sit, sed quia ex peccato est et ad pec- 
catum inclinat. Si quis autem contrarium senserit, A.S.»l. 


345. c) Quem errorem postea renovavit quodammodo 
Baius, iuxta quem omnes motus concupiscentiae seu sensua- 
litatis in infidelibus non baptizatis et in fidelibus relapsis in 
peccatum mortale, sunt vera peccata mortalia; in renatis 
vero iustis, quamvis istos motus inviti sentiant, vera peccata 
sunt, licet eis non imputentur ad culpam. 

Ideo ergo S. Pius V damnavit, inter alias plurimas, se- 
quentes propositiones Baii: 1) pro infidelibus: «Omnia opera 
infidelium sunt peccata, et philosophorum virtutes sunt vi- 
tia; liberum arbitrium, sine gratiae Dei adiutorio, nonnisi 


! 


Concilium Tridentinum. Ses. V, Denz. 792. 

ad peccatum valet; pelagianus est error dicere quod liberum 
arbitrium valet ad ullum peccatum vitandum» 


2) Pro fidelibus non relapsis: «Prava desideria, quibus ra- 
tio non consentit et quae homo invitus patitur, sunt prohibi- 
ta praecepto: non concupisces; concupiscentia sive lex mem- 
brorum et prava eius desideria, quae inviti sentiunt homi- 
nes, sunt vera legis inobedientia; motus pravi concupiscen- 
tiae sunt, pro statu hominis vitiati, prohibiti praecepto: non 
concupisces, unde homo eos sentiens et non consentiens, 
transgreditur praeceptum: non concupisces, quamvis trans- 
gressio in peccatum non deputetur; quamdiu aliquid concu- 
piscentiae carnalis in. diligente est, non facit praeceptum: 
diliges Dominum Deum tuum ex toto corde tuo»2. 


3) Pro fidelibus relapsis: «Concupiscentia in renatis re- 
lapsis in peccatum mortale, in quibus iam dominatur, pec- 
catum est, sicut et alii habitus pravi»3; «omne quod agit pec- 
cator vel servus peccati, peccatum est; in omnibus suis acti- 
bus peccator servit dominanti cupiditati»4. Et horum om- 
nium ratio est, quia «ad rationem et definitionem peccati 
non pertinet voluntarium, nec definitionis quaestio est, sed 
causae et originis, utrum omne peccatum debeat esse volun- 
tarium» 9. 


346. d) Denique, rigoristae quidam iansenismo infecti, 
in eumdem errorem lapsi sunt, quorum Alexander VIII, die 
7] decembris 1690, sequentes propositiones damnavit: «In 
statu naturae lapsae, ad peccatum mortale et demeritum 
sufficit illa libertas, qua voluntarium ac liberum fuit in cau- 
sa sua, peccato originali et voluntate Adami peccantis; ne- 
cesse est infidelem in omni opere peccare »6. 


| S. Pius V, Bulla Ex omnibus afflictionibus, Denz. 1025, 1027, 1028. 
Ibidem, Denz. 1050, 1051, 1075, 1076. 

3 Ibidem, Denz. 1074. 
Ibidem, Denz. 1035, 1040. 
Ibidem, Denz. 1046. 

6 Alexander VIII, Errores iansenistarum, Denz. 1291, 1298. 

347. B) lam vero, vel leviter inspicienti et consideranti, 
apparet doctrinam S. Thomae et aliorum theologorum sui tem- 
poris nullam habere necessitudinem aut affinitatem cum doc- 
trina istorum haereticorum, neque incompatibilitatem ullam 
cum doctrina authentica Ecclesiae: 


348. a) Nullam habet affinitatem cum doctrinis haereti- 
corum: Nam: 


a) In primis nullam habet convenientiam cum errore Ar- 
menorum, qui est fucatus quidam manichaeismus, a S. Tho- 
ma expresse confutatus pluribus locis, etiam in ea parte 
quae matrimonium et usum matrimonii respicit 


b) Neque cum doctrina Calvini circa malitiam et influxum 
concupiscentiae, qui nihil aliud fecit nisi resuscitare irratio- 
nalem sententiam dicentium primos motus infidelitatis esse 
peccata mortalia, quam vehementer confutavit S. Doctor, 
infra, quaestione 89, articulo 5; De malo, 7, 8; Quodlibeto IV, 
q. 11, art. 2, et magis clare /n Ad Rom. cap. 8, lect. 1, eam- 
demque Calvini rationem afferebant, quia scilicet motus isti 
procedebant ex malo habitu, a quo nonnisi malus actus pro- 
cedere potest. 


c) Cum Luthero autem nullam habet necessitudinem, 
quia iste confundit peccatum originale cum concupiscentia 
habituali seu cum fomite peccati. S. Thomas vero eas accu- 
rate distinguit. 


d) Cum Baio vero nullam habet familiaritatem; non qui- 
dem relate ad primos motus infideliun, quia in hoc convenit 
Baius cum Calvino et cum antiquo errore irrationabili, 
quem Thomas confutaverat, locis supra citatis; neque etiam 
relate ad primos motus fidelium iustorum, nam: 


| Cf. Supp., q. 41, art. 3; q. 49. art. 4-6. et locis parallelis. 

l) Baius non distinguit inter concupiscentiam seu fomi- 
tem peccati, et appetitum sensitivum vel sensualitatem; 
S. Thomas vero eas perfecte distinguit, ut vidimus. 


2) Baius non distinguit inter concupiscentiam habitua- 
lem seu fomitem peccati, et concupiscentiam actualem seu 
motus concupiscentiae, unde dicebat: «non tantum actus, 
sed etiam habitus vitiorum divina lege prohibentur, sic et 
ipse habitus concupiscentiae» '; S. Thomas, e contra, eas ac- 
curatissime distinguit, ut ex dictis patet. 


3) Baius non distinguit motus sensualitatis in primos et 
secundo-primos, et asserit omnes sine exceptione esse pecca- 
ta; S. Thomas, ex adverso, eos perfecte distinguit et psycho- 
logice et moraliter, prout ex dictis constat. 


4) Baius affirmat istos motus esse vera peccata, etiamsi 
homo eos invitus et repugnans patiatur; S. Thomas, e regio- 
ne, expresse docet nullum esse peccatum quando secundo- 
primos homo invitus et repugnans patitur, ut vidimus. 


5) Baius tenet praeceptum «non concupisces» directe ca- 
dere super istos motus, et quod sensualitati datum est; S. 
Thomas, e contra, tenet hoc praeceptum datum fuisse toti 
homini et maxime secundum partem superiorem, non vero 
ipsi sensualitati quae, secundum se, non est capax praecep- 


ti; «sensualitas autem —ait S. Thomas-—, non est capax di- 
vini praecepti»4. 


6) Baius docet non requiri actualem et personalem vo- 
luntatem ad peccatum actuale; Thomas, voluntatem semper 
requirit, licet non semper eodem modo eodemque gradu. 

Nulla ergo maior oppositio dari potest inter doctrinam 


S. Thomae et doctrinam istorum haereticorum, specialiter 
Baii. 


| Baius, De peccato originali, cap. 11, apud Le Bachelet, «Dictionnaire 
de Théologie Catholique» art. Baius, col. 96. 
1 S. Thomas, De malo, 7, $. 

349. p) Perfectam habet conformitatem cum doctrina 
Ecclesiae. Ex hoc 1am patere potest perfecta conformitas 
doctrinae S. Thomae cum doctrina Ecclesiae, nam doctrina 
Ecclesiae damnants istas haereses, est eis perfecte opposita 
seu contraria; vidimus autem doctrinam S. Thomae esse 
eisdem perfecte contrariam; ergo ex hac parte doctrina S. 
Thomae habet perfectam conformitatem cum doctrina Ec- 
clesiae. 

Positive autem hoc apparet comparanti verba Tridentini 
supra relata cum doctrina S. Thomae, quantum ad fideles 
seu baptizatos pertinet; nam respectu aliorum, scilicet infi- 
delium, Concilium nihil determinare voluit, quamvis postea 
5. Pius V, damnando errores Baii, hunc adspectum quaestio- 
nis magis determinaverit. 

Et primo quidem apparet nullam posse dari oppositio- 
nem utriusque doctrinae, quia Concilium loquitur de con- 
cupiscentia habituali, quae a peccato originali est et ad 
peccatum actuale inclinat; dum S. Thomas in hac quaes- 
tione de peccato sensualitatis, loquitur de concupiscentia 
actuali, et quidem non solum prout oritur a concupiscentia 
habituali seu fomite peccati, sed maxime prout oritur a 
simplici sensualitate seu appetitu sensitivo. Nulla ergo 
dari potest oppositio inter istas doctrinas, quae non sunt 
formaliter de eodeml. 

Quando vero transit in actum, docet Ecclesia quod non 
consentientibus, sed viriliter per lesu Christi gratiam pug- 
nantibus contra eam, non nocet, quin potius est materia et 
occasio merendi coronam; S. Thomas autem idem docuit 
quando scribit quod «concupiscentia camis contra spiri- 
tum, quando ratio ei actualiter resistit, non est peccatum, 
sed materia exercendae virtutis»2. Et alibi ait quod si ratio et 
voluntas se habeant ad motus illicitos sensualitatis ut resis- 


| Cf. S. Thomam, III, 27, 3. 
I-II, 80, 2 ad 3. Cf. De nialo, 3,3 ad 8. 

tentes vel contra nitentes, «tunc nullum est peccatum, sed 
est meritum coronae» 


Quae quidem interpretatio doctrinae Concilii roboratur 
et confirmatur ex discussionibus ibidem habitis a Patribus 


et theologis, quae habentur in opere Stephani Ehses1. Cete- 
roquin, Concilium declaravit expresse se nolle in scholasti- 
corum theologorum doctrinas invehere. Si quis ergo haec 
verba Concilii diceret esse incompatibilia cum communi 
doctrina illorum theologorum vel esse contra eos directa, 
manifeste contradiceret intentioni ipsius Concili. Neque 
Augustinus aliud docuit, quidquid dixerint isti haeretici. 


EXCURSUS SECUNDUS 
FORTUNA DOCTRINAE S. THOMAE IN HISTORIA THEOLOGIAE 


350. Consequenter, videndum est quomodo intellecta et 
exposita est haec doctrina S. Thomae in historia theologiae, 
maxime in schola thomistica et a discipulis S. Thomae. Li- 
cet autem haec consideratio non possit ad omnes thomuistas 
extendi, quia nimis longa evaderet, et quia non omnes auc- 
tores prae manibus habemus, utile tamen videtur iste excur- 
sus ad aliquos ex politioribus thomistis. Ergo hac in re opor- 
tet scholam thomisticam dividere in duas quasi epochas 
fundamentales, nempe in scholam thomisticam antiquam, 
quae decurrit a 5. Thoma usque ad Concilium Tridentinum; 
et in scholam thomisticam modernam, a Concilio Tridenti- 
no decurrens usque ad nostra tempora. 


351. A) Ante Concilium Tridentinum. Ergo, ante Conci- 
lum Tridentinum, thomistae intellexerunt doctrinam S. 
Thomae circa peccatum sensualitatis eodem modo ac nos 
supra exposuimus. 


| De malo, 7, 6 ad 6. 
2 Staphanus Ehses, Acta Concilii Tridentini, t. V, Frigurgi Brisgobiae 


1911, pp. 166, 190, 205, 206, 207, 209. 

Ita intellexit expresse Durandus in II Sent., dist. 2, q. 1, 
qui eodem omnino modo ac S. Thomas loquiturl, et in dist. 
24, q. 52, licet in modo intelligendi rationem subiecti pecca- 
ti in sensualitate aliqualiter differant, propter suas proprias 
conceptiones de potentiis animae. 

similiter Capreolus, quando scribit: «Actus ex sola imagi- 
natione, sine quacumque deliberatione, procedentes, sunt du- 
plices: quidam enim sunt, quos imaginatio concomitatur po- 
tius quam causet, quae oriuntur ex dispositione qualitatum 
naturalium, vel, si causentur ex imaginatione, non tamen 
tali quae a voluntate potuerit impediri, nec, per consequens, 
appetitus sequens, ut patet in 1maginatione quae causatur 
ex necessitate in occursu alicuius obiecti, vel ex subita opera- 
tione phantasmatis, vel cum audio loquentem de materia 
venereorum, et tales sunt penitus extra genus moris...; alu 
vero sunt, quos imaginatio, non solum concomitatur, sed 
causai, quae quidem imaginatio non sic subito et mere na- 
turaliter causatur quin potuerit impediri, vel 1psa vel appeti- 
tus sequens, et talis non est extra genus moris...»3J. 

statimque addit: «Ista distinctio potest fundari in dictis 
S. Thomae, II Sent., dist. 24, q. 3, art. 1 et 2»; quibus trans- 
criptis, concludit: «ex quibus infero quod triplex motus po- 
test esse in appetitu: unus sequens deliberationem; secundus, 
sequens simplicem apprehensionem, qui potuit impediri; ter- 
tius, procedens ex naturali dispositione vel apprehensione, qui 
nullo modo potuit impediri. Primus est perfecte moralis; se- 
cundus, imperfecte; tertius, nullo modo »4. 

Eodem modo Petrus Bergomensis, in sua Tabula Aurea, 
dub. 375, collatis diversis locis S. Thomae, ait: «Dicendum 
quod primi motus dicuntur dupliciter, scilicet primo-primi, 


| Durandus, In 11 Sent., dist. 21, q. 1, edit, cit., fol. 106, coi. 2-3. 
2 Ibidem, fol. 111, coi. 2. 
3 Capreolus, M Sent., dist. 40. q. 1, art. 3 ad argumentum Durandi 


contra primam conclusionem, edit. Paban-Pégues, t. IV, p. 549. 
* Ibidem. 

idest naturales sine imaginatione, et secundo-primi, idest 
primi motus sensualitatis ex imaginatione; secundi sunt 
peccata, sed levissima; primi vero nullo modo». 

simili modo loquitur S. Antoninus, in sua Summa theolo- 
gica, II P., tit, 5, cap. 1, & 4. 

sed uberius et clarius Caietanus pluribus locis, scilicet 
I-II, q. 6, art. 3, n. 1; q. 24, art. 1, ubi est sermo de moralitate 
passionem; q. 74, art. 3, n. 2; art. 4, nn. 2-5. 

Eo fere tempore idem docet Conradus Koellin, magna 
cum eruditione et claritate, scilicet in I-II, q. 17, art. 7, et q. 
74, art. 3-4. 

In primo loco ait: «Adverte primo, pro fundamento di- 
cendorum, quod actus dicitur imperatus dupliciter: uno 
modo, directe, quia videlicet ex iudicio rationis ordinatum 
est, et mota potentia executiva, ut et actus fiat, et talis dici- 
tur complete q1mperatus et voluntarius; alio modo, imperatus 
dicitur indirecte, et per consequens imperfecte voluntarius, 
quia potuit impediri et non est impeditus, vel potuit impe- 
rari et debuit, et non est imperatus. 

secundo adverte quod, ut infra tangetur in materia de 
peccatis sensualitatis, differentia est inter motum carnalem 
et motum sensualitatis, quia carnalis motus sensualitatis est 
qui oritur ex dispositione naturali sine imaginatione; sed mo- 
tus sensitivi appetitus est qui consurgit in appetitu sensitivo 
praevia imaginatione, et hoc dupliciter: uno modo, ex tali 
imaginatione, quae nullo modo potuit impediri, puta. quae 
consurgit ex subito occursu alicuius obiecti exteriori, et talis 
nihil videtur habere de voluntario; alio modo, consurgit, 
praeveniendo etiam rationem, ex imaginatione impedibili, et 
talis videtur habere aliquid voluntarii, imperfecti tamen; sed 
actus sensitivi appetitus qui sequitur rationem mediante 
imaginatione procurata voluntarie, habet perfecte rationem 
voluntarii» ' 


Conradus Koellin, Zn I-II, 17, 7, edit. Venetiis 1589, p. 135a. 

Et postquam citasset verba S. Thomae ex De malo, q. 1, 
art. 6 ad 8, quae etiam supra relata sunt, addit: «Et nota 
verbum quod Doctor Sanctus hic ponit maxime in absentia 
sensibilis; unde videtur quod si sit apprehensio subito orta 
ex praesentia sensibilis offerentis se praeter scitum hominis, 
et inde consurgit subito motus, quod talis non cadit sub im- 
perio. 

Unde potest colligi ex isto articulo quod quadruplices ac- 
tus sensualitatis sunt: quidam sequitur naturaliter ex dispo- 
sitione corporis, et vocatur motus camis, et talis non cadit 
sub imperio nec potest cadere; alius autem ex imaginatione 
subita et non impedibili, et talis non cadit sub imperio ratio- 
nis; tertius est qui sequitur apprehensionem, et, pro nunc, 
etiam impedibilem, et talis cadit sub 1mperio incompleto ta- 
men, quia potuit, saltem quoad singulos, impediri, si ratio 
vigilaret; unde est veniale; quartus est motus qui imperatur 
à ratione, quam sequitur, mediante imaginatione, per ratio- 
nem procurata, et talis potest esse mortalis, si sit mali ex 
genere» * 

Infra vero, scilicet in I-II, q. 74, articulo 3, ait: «Actus 
sensualitatis est duplex: unus, praeveniens iudicium ratio- 
nis, procedens ex imaginatione impedibili, (et) talis est vo- 
luntarius imperfecte et indirecte, quia videlicet in potestate 
voluntatis fuit eum impedire; alius sequitur imperium et 1u- 
dicium rationis et talis est voluntarius perfecte; et uterque 
dicitur voluntarius, non intrinsece et elicitive, quasi actus 
elicitus a voluntate, sed dicitur voluntarius extrinsece et im- 
perative, quia imperatur a voluntate vel natus est impediri a 
voluntate»X Et motus iste secundo-primus, quia est prohibi- 


bilis vel impedibilis, est indirecte voluntarius, et peccatum 
veniale3. 


| Ibidem, p. 136a. 
In I-II, 74, 3, edit. cit.. p. 559b. 
Ibidem, p. 561a. 

Quibus concinit Petrus de Soto in suo tractatu de peccato- 
rum discrimine, lect. 8, ut refert Vazquez 


352. B) Post Concilium Tridentinum. Postquam vero 
exorta est haeresis protestantium, quidam theologi, scopo 
apologetico, et trepidantes ubi non erat timor, nimis fortiter 
incoeperunt reagere contra protestantes et in extremum fere 
oppositum inclinare coeperunt. Qua in re primas aut saltem 
magnas partes habuerunt theologi Societatis lesu, qui, sicut 
in materia de gratia nimis inclinarunt in partes liberi arbi- 
trii, et in materia de Sacrificio Missae nimis insistebant in 
separatione reali et quasi physica corporis et sanguinis 
Christi quasi exigentes mactationem quamdam physicam, 
ita in materia de peccato originali et de peccato actuali ni- 
mis exaggerarunt voluntarietatem, ac si in omni peccato de- 
beret eodem modo salvari voluntarietas personalis. Ideo 
ergo in materia ista de peccato sensualitatis fortiter incoe- 
perunt invehere contra Caietanum et alios thomistas, ac si 
eorum doctrina esset penitus singularis et saltem parum 
conformis cum doctrina Tridentini. Ita Valentia, Vazquez, 
Suarez aliique. Vazquez ergo qui fatetur hanc sententiam 
esse eiusdem S. Thomae et S. Alberti Magni et S. Bonaven- 
turae, asserit tamen eam esse improbabile, licet minus im- 
probabilis quam rigidior sententia Henrici Gandavensis2. 


353. Theologi vero thomistae, maxime post damnatio- 
nem Baii, dubitare coeperunt et in duas sectas divisi sunt, 
commoti specialiter vehementiis theologorum Societatis 
lesu. 

Ita Medina acriter corripit Caietanum, quando scribit: 
«Licet haec sententia sit ingeniosa, tamen est nova, et non 
probatur ratione nec auctoritate, et ideo credo eam falsam 


| G. Vazquez, In [-II, 74, disp. 106, cap. 2, edit, cit., p. 685a. 
) G. Vazquez, loc. cit., cap. 2. 

et contra D. Thomam»; eamque paulo post appellat singula- 
rem opinionem '. 

Et cum non posset evadere neque explicare modo obiec- 
tivo et honesto quaedam verba S. Thomae in II Sent. dist. 
Al, q. 1, art. 2 in corp, et ad 5, coactus est asserere quod «D. 
Thomas videtur fuisse huius sententiae» in illo loco; at pos- 
tea «mutavit sententiam, ut patet in hoc loco»1 

Et deridet definitiones quas dant motus primo-primi, se- 
cundo-primi et deliberati, istos theologos vocans claritatis 
amatores, sed non explicantes quod desideramus3; cum ta- 
men tales definitiones sint quas supra tradidimus ex S. Tho- 
ma et aliis magnis theologis sui temporis. 


354. Fatendum est tamen quod maior pars theologo- 
rum thomistarum adhuc retinet traditionalem explicatio- 
nem, ut Banez (h.L), Gregorius Martinez, Marcus Serra, Sal- 
manticenses (h.L), eo tamen venerunt ut novam formulatio- 
nem definitionis motus sensualitatis redigerent, et sic dispa- 
ratas explicationes ad concordiam reducerent. Qua quidem 
in re Salmanticenses excellere videntur, qui ita referunt divi- 
sionem et definitionem motuum appetitus apud antiquos 
illos theologos et S. Thomam: «Per primo-primos intelligunt 
motus praecedentes omnem advertentiam rationis, in quibus 
nihil est malitiae, sed sunt penitus necessari; et per secun- 
do-primos intelligunt eos qui fiunt cum aliquali et semiplena 
advertentia aut deliberatione, atque adeo solum sunt liberi 
imperfecte, in quibus potest esse malitia dumtaxat venialis; 
per deliberatos vero, illos qui supponunt plenam deliberatio- 


nem et advertentiam, suntque proinde capaces peccati mor- 
talis»4. 


| B. Medina, In I-II, 74, 3, edit, cit., p. 513b. 
) Ibidem, p. 515b. 
] Ibidem, art. 6, pp. 517-518. 


4  Salmanticenses, De Vitiis et peccatis, disp. 10, dub. III & | n. 108 
edit, cit., t. VII, p. 343a. 

Postea vero ita eos definiunt ut dicant «primo-primos, 
idest qui antecedunt omnem deliberationem, etiam imper- 
fectam; secundo-primos, qui fiunt cum deliberatione semi- 
plena et imperfecta; et plene liberos, qui fiunt cum plena deli- 
beratione: ex quibus primo-primi nullo modo attingunt ra- 
tionem peccati; secundo-primi vero non attingunt rationem 
mortalis, sed tantum venialis; qui autem sunt plene liberi, 
isti dumtaxat culpae mortalis damnantur» ' 

Eodemque fere modo eas referunt GonetFet Gotti; quos 
compilavit Billuart quando ait: «Celebris est apud theologos 
motuum sensualitatis divisio in motus primo-primos, sen- 
do-primos et plene deliberatos. Primo-primi dicuntur qui ex 
apprehensione obiecti praesentis vel absentis aut ex naturali 
corporis dispositione, ante omnem rationis advertentiam, 
excitantur; secundo-primi, qui fiunt cum semiplena adver- 
tentia et imperfecta deliberatione: vocantur secundo-primi, 
quia sunt secundi post primo-primos, et primi inter morales 
et liberos; ali tandum dicuntur plene deliberati, quos ratio 
cum plena advertentia et perfecta deliberatione admittit aut 
excitat»4. 


355. Si quis autem comparet istas definitiones cum his 
quas S. Thomas profert, sat magnam differentiam inveniet. 
Nam S. Thomas appellat primo-primos motus procedentes 
ex naturali corporis dispositione, absque apprehensione 
obiecti sensibilis a sensibus externis vel internis; motus vero 
secundo-primos, vocat eos qui excitantur in appetitu sensiti- 
vo ex apprehensione sensus externi et maxime interni, nempe 
imaginationis et cogitativae et ambos appellat indeliberatos, 
quia omnem deliberationem rationis praecedunt. E contra, 
in hac descriptione Billuart et aliorum, ponitur in defini- 


Ibidem, dub. V, & II, p. 356b. 
Gonet, De peccatis, disp. 5, art. 4, n. 43. 
Gotti, De peccatis, q. 5, dub. 2, n. 4. 
4 R. Billuart, De peccatis, dissert. 4, art. 2, & II. 

tione motus primo-primi ici quod a S. Thoma ponebatur in 
definitione motus primo-primi, et insuper id quod poneba- 
tur in definitione motus secundo-primi, nam dicit quod sunt 
illi qui «ex apprehensione obiecti praesentis (= a sensibus 
externis) vel absentis (= a sensibus internis: en definitio mo- 
tus secundo-primi apud Thomam), aut ex naturali corporis 
dispositione (= en definitio motus primo-primi apud Tho- 
mam), ante omnem rationis advertentiam, excitantur». 

Postea vero deliberatio dividitur ab istis in. perfectam 
seu plenam et imperfectam aut semiplenam, ita quidem ut 
motus secundo-primos ponant inter motus deliberatos, idest 
semideliberatos; at S. Thomas ponit motus secundo-primos 
inter indeliberatos omnino, quia omnem deliberationem ra- 
tionis antevertunt, neque unquam cogitavit de dividenda 
deliberatione rationis, ut isti faciunt. 

Ipse Billuart sensisse videtur hanc difficultatem et diffe- 
rentiam, a qua tamen, more suo, se expedit dicens quod «in- 
ter ipsos (thomistas antiquos et recentiores) videtur disensio 
potius de nomine quam de re» <. 

Fatetur quidem quod «quidam antiqui theologi videntur 
docere esse venialia (motus sensualitatis, quos Billuart defi- 
nit quasi primo-primos), sed (addit) possunt explicari» in 
bono sensu; ac revera explicare conatur sensu suo Augusti- 
num et S. Thomam; quantum vero ad alios theologos, v. gr., 
S. Bonaventuram, addit: «difficilius explicatur S. Bonaven- 
tura, qui, in II Sent., dist. 21, circa textum Magistri Senten- 
tarum, dicit quod tentatio camis numquam sit in nobis 
sine veniali culpa»2. 

At reapse, Billuart aut mentitur, aut non legit S. Bona- 
venturam neque Magistrum Sententiarum neque S.Tho- 
mam, qui eandem doctrinam prorsus tenent iisdemque fere 
verbis. Aut ergo omnes illi theologi difficilius explicantur 


| Ibidem, & I. 
) Ibidem, obi. 2 et resp. 

—vel potius non explicantur ullo modo— vel aeque faciliter 
explicantur, hoc est, falsificantur, trahendo eos a proprio ad 
alienum sensum. 

Unde fit quod retinentes isti theologi eamdem divisio- 
nem et denominationem motuum sensualitatis seu appeti- 
tus sensitivi, alium sensum ei supponant, et consequenter 
sub apparentia identiatatis doctrinae, aliam omnino dis- 
ünctam tradant. 

Et hanc novam doctrinam cum isdem fere formulis quas 
Billuart et alii adhibent, vulgo repetunt moderni casuistae, 
v. gr. Noldin ', Tanquerey2, Prümmer3, alii. 


356. Ultimis tamen temporibus reactio contra hanc fal- 
sificatam doctrinam incoepta est et in dies augetur, redeun- 
tibus quibusdam theologis in authenticam S. Thomae et 
aliorum doctrinam, quos inter nominandus est Pégues4, 
Lumbreras», Démano, Lottin?7, Landgraf), Schmid? 

Et vere, nulla apparet ratio cur antiqua illa doctrina re- 
linquatur, quae perfecte concordat cum doctrina Ecclesiae 
et cum statu naturae lapsae; neque proprie loquendo est ri- 
gida, sed vera. Tantum enim extenditur debitum impedien- 
di motus istos illicitos sensualitatis quantum extenditur po- 
tentia impeditiva rationis et voluntatis, quia istud praecep- 
tum, «non concupisces» est negativum, quod ideo obligat 


^ Nol din, De principiis, Lib. II, art. 2, n. 28. 
lanquerey, Synopsis theologiae Moralis Fundamentalis, n. 79. 
Pr Ommer, Manuale Theologiae Moralis, t. I, n. 38. 
Pégues, h.l., art. 3, pp. 498-509: Les vertus et les vices, 1929. 

? Lumbrera s, De sensualitatis peccato, apud «Divus Thomas», Piacenza, 
maio-junio 1929, pp. 225-240. 

6 Déman, Le péché de sensualité, apud «Melanges Mandonnet, t. I, pp. 
265-283, 1930. 

1 Lottin, La doctrine morale des mouvements premiers de l'appétit sensi- 
tif aux XII et XIII siécles, apud «Archives d'histoire doctrinale et littéraire 
du Moyen Age, t. VI, 1932, pp. 49-173. 

$ Landgraf, Partes animae, norma gravitatis peccati, Leopoli, 1924, pp. 
97-117; 265-295. 

' Schmid, Die menschliche Willansfreiheit in ihrem Verhàltnis zu den Lei- 
denschaften, nach der Lehre des hl. Thomas von Aquin, 1925. 

semper et pro semper seu in omni momento urget. Erunt 
quidem peccata levissima, quia venialia indeliberata et po- 
tius fragilitatis seu infirmitatis quam malitiae, sed tamen 
sunt vero sensu peccata. Et tunc bonam explicationem ha- 
bent quae docet idem Tridentinum de vitabilitate pecca- 
torum ’. 


Art. 5.-Utrum peccatum possit esse in ratione 


PRAENOTAMINA DE SENSU QUAESTIONIS 


357. Consequenter, S. Doctor agit de ratione prout est 
subiectum proximum et immediatum peccati actualis. Et 
quidem dupliciter, ut dictum est in distributione articulo- 
rum: primo, in genere, non distinguendo rationem neque 
peccatum actuale; secundo, in specie, distinguendo diversos 
aspectus rationis et peccati. 

Quia vero S. Thomas alibi egerat iam de istis distinctio- 
nibus rationis in superiorem et inferiorem2, hoc in loco sta- 
tim aggreditur quaestionem de ipsa ratione prout est sub- 
iectum peccati actualis. Attamen videtur utile notionem tra- 
dere, tum rationis, tum distinctionis eius in superiorem et 
inferiorem. 


A. De ipsa ratione secundum se 


358. Ergo, stricte loquendo, ratio differt ab intellectu, 
non quidem quasi sit alia potentia ab ipso, sed secundum 
officia vel munera intellectus, quatenus intellectus importat 
cognitionem immediatam seu intuitivam obiecti intelligibi- 


| Concilium Tr ident inum, Ses. 6, can. 23, Denz. 833. Cf. can. 22, Denz. 
532, de dono perseverantiae. 
2 S. Thomas, I, 79, 9. 

ls per simplicem apprehensionem aut per iudicium 1m- 
mediatum, dum ratio nominat potius cognitionem intellec- 
tualem discursivam seu mediatam, idest per iudicium me- 
diatum 

Merito autem quaeritur de ratione utrum et quomodo 
sit subiectum peccati, quia ratio, utpote discursiva, deficere 
potest in suo proprio actu intelligendi seu iudicandi media- 
te; dum, e contra, intellectus ut intellectus seu ut immediate 
cognoscitivus, non potest per se falli, cum ad ipsum perti- 
neat intellectus principiorum, sicut ad rationem spectat 
scientia conclusionum quarumcumque. Unde intellectus ut 
intelectus nequit esse proprie loqundo subiectum peccati; 
quia actus eius proprius nequit esse defectibilis; e contra, 
ratio ut ratio, quia potest deficere in proprio actu eius, meri- 
to potest dici subiectum peccati. Et sic apparet quam exacte 
et profunde S. Thomas posuerit quaestionem de ratione, 
prout est subiectum peccati, non autem de intellectu. 


B. De ratione superiori et inferiori 


359. Ratio autem ab Augustino distinguitur in superio- 
rem et inferiorem, quae quidem distinctio celeberrima est in 
theologia mediaevali, licet a modernis theologis fere aut pe- 
nitus negligatur. Oportet tamen exactum sensum distinctio- 
nis huius maxime prout a S. Thomae exponitur expendere, 
quia non est omnino idem sensus apud utrumque doctorem, 
cum S. Thomas novas quasi praecisiones dederit. 


360. Augustinus itaque distinxit duo officia rationis, su- 
perioris et inferioris, quarum prima versatur circa aeterna, 
secunda vero circa temporalia et mutabilia, non quasi in 
duas mentes vel in duas potentias, sed quasi in duo officia 
seu functiones, eo fere modo quo distinguimus inter animam 


| Cf. L 79, 8; II Sent., dist. 24, q. 3 art. 3 ad 2 et ad 5. 

et spiritum, quatenus anima animat corpus aut supergredi- 
tur ordinem corporeum, cum non sit forma immersa in ma- 
teria, sed emergens et transcendens materiam; vel sicut pos- 
terioribus temporibus distinguebant theologi duas facies 
animae, aliam superiorem, versus aeterna et immaterialia 
respinciens; aliam vero inferiorem, versus temporalia et 
sensibilia. Quas distinctiones S. Thomas ipse recolit pluries 
et approbat sensu quodam moderatol. 


031. 1) Definitio. Augustinus consequenter definit ra- 
tonem superiorem dicens quod haec ratio intendit rationi- 
bus aeternis conspiciendis et consulendis; rationem vero in- 
feriorem definit quando ait quod intendit rebus temporali- 
bus conspiciendis et disponendis2. 

Haec autem distinctio non est proprie loquendo distinc- 
tio potentiarum animae, sicut est distinctio intellectus in 
agentem et possibilem3, sed est subdistinctio activitatis seu 
officii intellectus possibilis, prout ad ea quae sunt supra se 
vel ad ea quae infra se sunt, convertitur ad intelligendum. 
Et quamvis superiori rationi maxime approprietur ad inte- 
ligendum. Et quamvis superiori rationi maxime approprie- 
tur contemplatio, et inferiori approprietur actio4, revera ta- 
men non sunt idem, sed tam superior quam inferior ratio 
possunt esse et speculativa et practica. 

S. Thomas egregie exponit istam distinctionem sequenti- 
bus verbis: «Ratio vero superior et inferior hoc modo distin- 
guuntur. Sunt enim quaedam naturae animae rationali su- 
periores, quaedam vero inferiores. Cum vero omne quod inte- 
ligitur, intelligatur per modum intelligentis, rerum quae 
sunt supra naturam, intellectus est in anima rationali infe- 


| Cf. Rohmer, Sur la doctrine franciscaine des deux faces de l'âme, apud 
* Archives d'histoire doctrinale et littéraire du moyen áge», t. II, pp. 73-77. 
2 S. Augustinus, De Trinitate, lib. XII, per totum. 
3 Cf. S. Thomam, I, 79, 9. 
Cf. S. Augustinum, De Trinitate, lib. XII, cap. Ill, nn. 3-4, ML, 42, 
999-1000. 

rior ipsis rebus intellectis; earum vero quae sunt infra ani- 
mam, inest animae intellectus superior ipsis rebus, cum in 
ea res ipsae nobilius esse habeant quam in seipsis, et sic ad 
utrasque res diversam habitudinem habet, et ex hoc diversa 
sortitur officia. 

secundum enim quod ad superiores naturas respicit, sive 
ut earum veritatem et naturam absolute contemplans, sive 
ut ab eis rationem et quasi exemplar operandi accipiens, 
superior ratio nominatur; secundum vero quod ad inferiora 
convertitur, vel conspicienda per contemplationem, vel per 
actionem disponenda, inferior ratio nominatur. 

Utraque autem, scilicet superior et inferior, secundum 
communem rationem intelligibilis, ab anima humana ap- 
prehenditur; superior quidem prout est immaterialis in 
seipsa; inferior autem prout a materia per actus intellectus 
agentis denudatur. 

Unde patet quod ratio superior et inferior non nominat 
diversam potentiam, sed unam et eandem ad diversa diver- 
simode comparatam» * 

Consequenter, haec distinctio est minus ampla quam dis- 
ünctio potentiae intellectivae in intellectum agentem et pos- 
sibilem, et simul est magis ampla quam subdistinctio inte- 
lectus possibilis in contemplativum et activum, quia utra- 
que subdividitur in speculativam et practicam. Unde dicen- 
dum est quod haec distinctio est quasi media inter distinc- 
tionem intellectus in agentem et possibilem, et distinctio- 
nem possibilis intellectus in speculativum et practicum, et 
vere apparet ita esse, quia habitus est essentialiter quid me- 
dium inter nudam potentiam et actum secundum seu opera- 
tionem; constat autem distinctionem intellectus in agentem 
et possibilem esse distinctionem potentiae; distinctio vero 
possibilis intellectus in speculativum et practicum est per 
se primo distinctio actuum, prout intellectus possibilis sim- 

pliciter cognoscit aut etiam regulat opera; at distinctio ra- 
tionis in superiorem et inferiorem, licet possit dicere actus 
differentes, per se primo est distinctio Aabituum. Unde S. 
Thomas scribit: «Et ideo ratio superior et inferior non dis- 
tnguuntur sicut diversae potentiae, sed magis secundum ha- 
bitum, vel quem iam actus habet, vel ad quem naturaliter 
ordinatur (et tendit); ratio enim superior perficitur sapien- 
tia, sed inferior scientia» | «Unde una et eadem potentia ra- 
tionis est ratio superior et inferior; sed distinguuntur, secun- 
dum Agustinum, per officia actuum et secundum diversos ha- 
bitus, nam superiori rationi attribuitur sapientia, inferiori 
vero scientia»7 

Denique, haec distinctio non coincidit cum distinctione 
rationis seu habitus intellectualis in naturalem et supema- 
turalem, in terminologia S. Thomae, licet apud Augustinum 
videatur esse eadem distinctio; nam apud S. Thomam est 
distinctio minus amplia quam distinctio in naturalem et su- 
pematuralem. Nam, cum ordo supematuralis sit altior et 
divinior quam ordo naturalis, si inter se comparentur, totus 
ordo naturalis vel philosophicus se habet ad supematura- 
lem vel theologicum sicut ratio inferior ad rationem supe- 
riorum; at etiam intra ordinem mere naturalem vel philo- 
sophicum datur pars superior, quae est de ultimo fine et 
pertinet ad sapientiam naturalem, et pars inferior, quae est 
de mediis et pertinet ad scientiam. Unde ordo naturalis suo 
modo dividitur in rationem superiorem et in rationem infe- 
riorem 3. 

Sic ergo patet quid sit ratio superior et inferior secun- 
dum se et quomodo differat haec divisio ab aliis divisioni- 
bus pertinentibus ad intellectum. 


| // Sent., dist. 24, q. 2 art. 2 
2 I'79-9. 
' Cf. De Veritate, 15, 4, ad argumentum 3 sed contra. 

362. 2) Divisio utriusque rationis. Haec divisio potest 
fieri dupliciter: uno modo, ex parte medii seu obiecti forma- 
lis, et sic tam ratio superior quam inferior dividitur in na- 
turalem vel philosophicam et supematuralem vel theologi- 
cam. Ratio enim superior theologice considerata, ex revela- 
tione procedit, et complectitur omnia supematuralia, sub 
quibus sunt omnia naturalia quae sub hoc respectu perti- 
nent ad rationem inferiorem; ratio vero superior philoso- 
phice inspecta, complectitur ea omnia quae ad sapientiam 
seu Theodiceam pertinent, dum inferior circa humana et 
creata versatur. 

similiter, ratio inferior theologice considerata, complecti- 
tur totum ordinem naturalem cognitionis seu totam philo- 
sophiam; si vero pilosophice inspiciatur, complectitur so- 
lum ea omnia quae ad scientiam pertinent, citra Metaphysi- 
cam in sua altiori parte, quae est Theodicea. 

Alio autem modo, potest sumi divisio utriusque ex parte 
obiecti quasi materialis et ex parte actus, et sic utraque distin- 
euitur in speculativam et practicam, prout sistit in sola cog- 
nitione sui obiecti, vel ulterius se extendit ad actiones regu- 
landas. 

S. Thomas, utrumque modum dividendi ambas rationes 
simul complectitur, non quasi eos confundat, cum alibi ac- 
curate eos discernat; et ideo necesse est caute legere verba 
quae diversis locis profert. Audiantur sequentia eius verba: 
«Quia vero tota ratio potentiarum ex obiectis sumitur, quo- 
rum speciebus informantur, inde est quod oportet in ratione 
quemdam gradum constituere secundum ordinem eorum 
quibus intendit. 

In rebus autem quas ratio considerat, talis invenitur dis- 
tünctio et ordo, ut quaedam aeterna et necessaria, a tempo- 
ralibus discreta, ei proponantur; unde et ratio ex hoc quen- 
dam gradum consequitur quod his vel aliis intendit. 

Sed quia ita est in ordine rerum, quod superius est direc- 
tvum inferioris et causa, inde est quod per aeterna in his, 
quae temporalia sunt, diriguntur, sicut id quod uno modo 

se habet est mensura eius quod multiforme est, ut ex X Me- 
taphysic. accipitur. 

Et secundum hoc patet quod ratio aeternis dupliciter 1n- 
haerere potest: vel considerando ipsa in se, vel considerando 
ipsa secundum quod sunt regula temporalium per nos dispo- 
nendorum et agendorum; et prima consideratio non exit li- 
mites speculativae rationis; secunda autem ad genus practi- 
cae rationis pertinet. 

Unde patet quod ratio superior partim est speculativa et 
partim practica; et ideo in littera dicitur quod «supernis 
conspiciendis» in quantum est speculativa et in quantum 
est practica «supernis consulendis» intendit. Unde ex hoc 
patet quod ratio superior, prout contra inferiorem dividitur, 
non distat ab ea sicut speculativum et practicum, quasi ad 
diversa obiecta respiciant, de quibus fiat ratiocinatio; sed 
magis secundum media unde ratiocinatio sumitur: ratio 
enim inferior consiliatur ad electionem tendens ex rationi- 
bus rerum temporalium, ut quod aliquid est superfluum vel 
diminutum, utile vel honestum, et sic de aliis conditionibus, 
quas Moralis Philosophus pertractat; superior vero consi- 
lium sumit ex rationibus aeternis et divinis, ut quia est con- 
tra praeceptum Dei vel eius offensionem parit vel aliquid 
huiusmodi» * 

«Officia autem rationis superioris et inferioris non diffe- 
runt penes diversam rationem obiecti (materialis seu in esse 
rei), cum utrumque operabilia consideret, sed penes diver- 
sam rationem medii, quia ratio inferior procedit ex rationi- 
bus temporalibus, sed ratio superior ex rationibus aeternis; 
et ita etiam haec diversa officia non oportet quod diversas 
potentias demonstrent, sed diversos habitus, ut dictum 
est»2. At haec omnia melius apparebunt postea, cum expo- 
namus ultimos articulos huius quaestionis. 


) 


II Sent. dist. 24, q. 2, art. 2. 
) Ibidem, ad 5. 

363. 3) Attributa utriusque rationis. Plura sunt attribu- 
ta, plus minusve appropriata, quae tribuuntur rationi supe- 
riori et inferiori. Nam a) superior est subiectum imaginis Dei 
in homine, inferior vero non est subiectum imaginis, quamvis 
ratio superior et mens non sint omnino ideml; et inde est, 
B) quod superior est quasi theologica vel supematuralis, dum 
inferior est quasi philosophica vel naturalis2; y) insuper supe- 
rior est quasi sapientia, inferior vero quasi scientia, idest: in 
ordine supernatural! rationi superiori attribuitur donum sa- 
pientiae, inferiori vero attribuitur donum scientiae3; in ordi- 
ne vero naturali, rationi superiori attribuitur sapientia vel 
Metaphysica, inferiori vero attribuitur scientia moralis; Ò) 
consequenter superior se habet quasi subaltemans, inferior 
vero quasi Fubaltemata | superior in ordine speculativo se 
habet quasi iudicans, inferior autem quasi inveniens; in or- 
dine vero practice superior se habet quasi regulans vel ut 
exeplaris, inferior vero se habet quasi regulata vel exemplata6; 
€) denique, in ordine etiam practico, rationi superiori attri- 
buitur ultimum iudicium vel sententia de ultimo actus huma- 
ni, nempe de consensu in opus, rationi vero inferiri attribui- 
tur solum iudicium quoddam provisorium de inchoatione ac- 
tus humani, nempe de delectatione7. 

At haec etiam apparebunt melius exponendo singulos ar- 
ticulos. 


C. Positiones 


364. Hac ergo in re est duplex positio extrema: alia, per 
excessum peccabilitatis in ratione; alia, per defectum pecca- 
bilitatis eius. 


|! Cf. IL Sent., dist. 24, q. 2, art. 2 ad 3. 

Ibidem, corp. 

II Sent., dist. 24, q. 2, art. 2, arg. 2 sed contra. 

De Veritate, 15, 2, ad 14-15. 

1.79,9. 

II Sent., dist. 24, q. 2, art. 2 ad 4; De Verit., 15, 2 ad 15. 
De Verit., 15,3. 

sententia extrema per excessum peccabilitatis rationis est 
Socratis dicentis omne peccatum actuale esse per se primo 
rationis sicut causae et subiecti, quatenus omne peccatum 
voluntatis supponit peccatum rationis seu intellectus, et sic 
dicebat quod omne peccans est ignorans. Itaque, iuxta So- 
cratem, primum et universale subiectum peccati actualis est 
ratio vel intellectus, non voluntas. Nec mirum quod ita dixe- 
rit, quia non sat clare distinxit rationem  speculativam à 
practica neque scientiam a virtute. 

Alia vero sententia extrema quasi per defectum peccabili- 
tatis rationis est averroistarum latinorum, specialiter Sigeri 
de Brabantia et Boetii de Dacia, qui hanc propositionem de- 
fendebant; «Non est possibile esse peccatum in potentiis 
animae superioribus, et ita peccatum fit passive, non volun- 
tate» nec ratione. Quae propositio damnata est a Stephano 
Tempier, Archiepiscopo Parisiensi, die 7 martii 1277 <. 

At praesertim in hunc extremum incidunt hodierni libe- 
rales asserentes intelligentiam non posse delinquere, et de- 
fendentes omnimodam libertatem cogitandi et loquendi et 
edendi quidquid unusquisque voluerit. Secundum hos ergo 
omnes, ratio ut ratio est omnino impeccabilis, et ideo omnis 
cogitatio est licita et consequenter omnis eius manifestatio 
facta verbis aut scriptis. 

Media autem inter positiones istas est sententia S. Tho- 
mae dicentis rationem posse esse subiectum peccati, non 
quidem primum et universale, sed secundarium, ut ex con- 
clusionibus apparebit. 


| Cf. Denit! E-Chatel ain, Chartularium Universitatis Parisiensis T. I p. 
552, prop. 165, Paris 1889. 

SOLUTIO QUAESTIONIS 


365. In distributione articulorum. S. Thomas clarius 
formulaverat quaestionem dicens: utrum ratio possit esse 
subiectum peccati». 

Sumitur autem ratio hoc in loco stricte, prout est facul- 
tas animae essentialiter distincta tum a facultatibus appe- 
ütivis, scilicet voluntate et appetitu sensitivo, de quibus in 
articulis praecedentibus locuti sumus, tum a facultatibus 
cognoscitivis inferioribus, nemque sensibus externis et in- 
ternis, tum etiam a munere intelligentiae, nempe simpli- 
citer intelligendi et iudicandi immediate, quae proprie 
spectant ad rationem ut est quidam intellectus. Quaestio 
ergo est utrum ratio ut ratio, nempe ut est discursiva seu 
iudicativa mediate, possit esse subiectum peccati actualis 
moralis. 

Sic autem sumpta ratione et in ordine ad naturalia 
—nam in ordine ad supematuralia etiam intellectus deficere 
potest, ut patet in angelis et in nobis quando peccamus pec- 
cato infidelitatis, quod est in intellectu ut intellectus est, 
quemadmodum est actus fidei contrarius ei— distinguimus 
eam in speculativam seu mere cognoscitivam, et practicam 
seu directivam motuum aliarum facultatum per iudicium 
practicum, consilium et imperium. Consequenter, quaestio 
evadit duplex: 1.^, utrum ratio speculativa seu ut est mere 
cognoscitiva possit esse subiectum proximum seu immedia- 
tum peccati actualis in genere morum, 2.^, utrum ratio prac- 
tica seu ut est directiva aliarum virium hominis possit esse 
subiectum proximum et immediatum peccati actualis in ge- 
nere morum. 


366. conclusio prima: Ratio speculativa seu ut est cog- 
noscitiva, potest esse subiectum immediatum peccati actualis, 
tum commissionis errando, tum omissionis ignorando. 

367. Probatur. Potentia elicitiva actus voluntarii deordi- 
nati est subiectum immediatum peccati actualis in genere 
morali. Atqui ratio speculativa seu prout est cognoscitiva 
est potentia elicitiva actus voluntarii deordinati. Ergo ratio 
speculativa seu prout est cognoscitiva est subiectum imme- 
diatum peccati actualis in genere morum. 


Maior patet ex dictis articulo primo huius quaestionis, 
quia cum actus peccati sit actio immanens, eadem potentia 
elicitiva seu immediate productiva eius, est subiectum eius 
immediatum. 


Minor autem, ubi unice stat difficultas, sic ostenditur: 
voluntarie elicere actum erroris et voluntarie deficere a 
cognitione debita per ignorantiam est elicere positive ac- 
tum voluntarium deordinatum aut privari actu voluntario 
ordinato. Atqui ipsa ratio ut est cognoscitiva, elicit actum 
erroris et deficit a cognitione debita per ignorantiam, qui 
quandoque possunt esse voluntarii. Ergo ipsa ratio ut est 
cognoscitiva est quandoque potentia elicitiva actus volun- 
tarii deordinati. 


SIC ergo, ratio in cognoscendo seu circa proprium obiec- 
tum, quod est verum, dupliciter deficere potest: uno modo, 
positive, errando seu proferendo iudicium falsum, et istud, 
quandocumque potest vitari ab homini, est peccatum, et 
quidem commissionis; alio modo, negative, ignorando ea 
quae potest et debet scire, et tunc est peccatum omissionis. 
Unde in ratione speculativa potest esse sicut in subiecto im- 
mediato duplex peccatum actuale; aliud commissionis, 
quandocumque voluntarie errat, et hoc est quandocumque 
profert iudicium falsum de quacumque re, quod tamen vita- 
ri poterat; aliud vero omissionis, quandocumque voluntarie 
ignorat ea quae, pro suo statu et conditione, scire debebat. 
Non ergo omnis error aut omnis ignorantia est peccatum 
morale —licet sit quodam modo peccatum naturae intellec- 
tivae—, sed tunc solum quando error vitari poterat et quan- 
do ignorantia vitari poterat et debebat. 

Quaproter Caietanus optime ait: «Defectus in cognoscen- 
do, tam negativus, qui vocatur ignorantia, quam positivus, 
qui vocatur error, non semper habet rationem mali morali- 
fter, sed negativus solum quando potest et debet quis scire; 
positivus autem quando potest’, non enim est absque peccato 
habere scienter opinionem falsam de triangulo, cum potest 
haberi vera, vel non falsa saltem, suspendendo credulita- 
tem, cum nonnullum malum intellectus sit falsa opinio de 
quocumque» ^? 

Maxime autem habetur istud peccatum in ratione quan- 
do voluntas nihil positive egit, nempe quando non impedit 
aut non vitat actum erroris aut ignorantiam rei quae pote- 
rat et debebat cognosci, quia tunc actus iste 1inordinatus at- 
tribuitur rationi ut proprie et immediate causae, eo fere 
modo quo de peccato sensualitatis dictum est: si enim volun- 
fas, actu positivo imperet errorem aut ignorantiam rationis, 
tunc actus ille deordinatus potius attribuitur ipsi voluntati 
quam rationi, et resolvitur in malitiam voluntatis, sicut 
etiam circa motum sensualitatis positive provocatum a vo- 
luntate dictum fuit supra. 

Et haec quidem consideratio est maioris momenti. Nam 
sicut in sensualitate poterat esse triplex motus, nempe pri- 
mo-primus, qui est extra genus moralitatis, et secundo-pri- 
mus, qui imperfecto modo est in genere moralitatis, et deli- 
beratus seu imperatus, qui est perfecto modo in genere mo- 
ris, quorum secundus proprie attribuitur sensualitati, ter- 
tus vero voluntati; ita etiam in ratione potest esse error aut 
ignorantia tripliciter: uno modo, ex imperfectione rationis 
nostrae eiusque debilitate, et sic est extra genus moris et 
solum attestatur imperfectioni naturae aut vulneri peccati 
originalis; alio modo ex negligentia voluntatis ad impedien- 
dum actum erroris aut defectum ignorantiae de re quae sciri 
debebat, et hoc peccatum est proprium rationis speculativae; 

tertio modo, ex positivo imperio vel motione voluntatis, 
quasi deliberative et tunc non est peccatum proprium ratio- 
nis, sed potius voluntatis. Unde ex hac analogia vel compa- 
ratione motus rationis et motus sensualitatis, maxime illus- 


tratur et confirmatur id quod dictum est de peccato proprio 
sensualitatis. 


368. conclusio secunda: Ratio practica seu ut est directi- 
va aliarum virium potest esse subiectum immediatum peccati 
actualis, tum commissionis directe imperando actus inordina- 
tos, tum omissionis, non coercendo actus inordinatos aliunde 
provocatos, post deliberationem. 


369. Prohamr. Potentia elicitiva 1mperii provocantis ac- 
tus inordinatos in aliis viribus humanis vel negligens coer- 
cere post deliberationem actus inordinatos aliunde provoca- 
tos, est subiectum immediatum horum actuum 1nordinato- 
rum, prout imperati sunt. Atqui ratio practica vel ut est di- 
rectiva aliarum virium est potentia elicitiva imperii causan- 
tis hos actus inordinatos vel negligens eos coercere post deli- 
berationem. Ergo ratio practica seu ut est directiva aliarum 
virium est subiectum immediatum peccati actualis imperati. 

Maior constat, quia actus imperans et actus imperatus 
sunt quid unum unitate compositionis, ita quidem ut pars 
quasi formalis et principalis sit motus imperans active, pars 
vero quasi materialis et secundaria est motus imperatus seu 
motus passivus potentiae imperabilis, quae fit actu impera- 
ta et potens exercere actum imperatum, ut patet ex dictis 
supra, quaestione 17, articulo 4. Actus ergo 1mperatus est in 
duabus potentiis, sicut in subiecto, nempe in potentia impe- 
rante et in potentia imperata quae elicit illum, non tamen 
ex aequo, sed per prius in potentia imperante seu movente 
active, et per posterius in potentia imperata seu movente 
mota. Et ratio est quia eo modo actus immanens est in suo 
principio activo sicut in subiecto, quo tale principium acti- 
vum est causa eius. Atqui principium agens active per impe- 

rum est magis activum actus imperati quam principium 
agens ex imperio passivo in eo recepto, quia causa causae 
est causa causati, et propter quod unumquodque tale, et 
illud magis. Actus ergo 1mperatus est magis sicut in subiec- 
to in potentia imperante quam in imperata. 

Minor vero constat ex dictis supra, quaestione 17, articu- 
lo 1, ubi ostensum est imperium esse elicitive actum ratio- 
nis practicae; et quia idem est subiectum formae et privatio- 
nis eius, idem etiam debet esse subiectum immediatum im- 
perii directi seu positivi et privationis imperii quando pote- 
rat et debebat poni. 

Unde patet quod in ratione potest dari quadruplex pecca- 
tum: duplex, commissionis, quatenus ratio speculativa cul- 
pabiliter errat circa proprium obiectum, et ratio practica 
positive imperat actus inordinatos aliarum virium inferio- 
rum; insuper, duplex, omissionis, prout ratio speculativa ig- 
norat quae potest et debet scire, et ratio practica, post deli- 
berationem, non coercet motus inordiantos aliarum virium, 
aliunde concitatos * 


370. Si quis autem comparet modum et rationem quibus 
rationi speculativae et rationi practicae convenit esse subiec- 
tum immediatum peccati actualis, inveniet differentiam; 
quia non convenit eis ex aequo, sed secundum prius et pos- 
terius, ita quidem ut rationi practicae conveniat prius et 
semper, speculativae vero per posterius et non semper quan- 
tum ad omnem defectum eius. Et ratio est quia, cum volun- 
tas sit primum subiectum omnis peccati actualis, ut dictum 
est articulo secundo, rationi practicae et speculativae conve- 
nit esse subiectum immediatum peccati sui actualis, secun- 
dum ordinem quo se habent ad voluntatem. Atqui ratio 
practica se habet per prius et propinquius ad voluntatem 
quam ratio speculativa, ut de se patet. Ergo per prius conve- 


| Cf. Petrum de Tapia, Catena Moralis, q. 6, art. 6, n. 3. Hispali, 1654, t. 
I, p. 231 b. 

nit rationi practicae esse subiectum peccati sui actualis 
quam rationi speculativae. Unde Caietanus optime ait: «De- 
fectus autem in dirigendo... semper est malus moraliter, 
quia de ratione sua claudit voluntarium formaliter; directio 
enim imperando fit, imperium autem, ut supra dictum est 
(I-IL, 17, 1), actus est rationis motae a voluntate» * e contra, 


actus rationis speculativae non semper est ex motione vo- 
luntatis, neque etiam quoad exercitium. 


371. Comparando insuper rationem cum sensualitate seu 
appetitu sensitivo quantum ad modum et rationem quibus eis 
convenit esse proximum et immediatum subiectum peccati sui 
actualis, invenitur quoque differenita; nam, si comparetur 
ratio practica cum appetitu sensitivo, per prius convenit 
esse subiectum peccati actualis rationi practicae quam sen- 
sualitati, quia rationi practicae convenit esse subiectum 
peccati quatenus est movens voluntatem vel mota a volunta- 
te; sensualitati vero convenit tantum quatenus est mota vel 
mobilis ahquo modo a voluntate, et non quatenus est mo- 
vens, quia nequit appetitus sensitivus movere voluntatem 
immediate, sed solum mediante ratione practica, ut dictum 
est supra, quaestione 9, articulo 2; aliunde, ratio, in ratione 
potentiae, magis accedit voluntati, cum sit facultas 1norga- 
nica, dum sensualitas est facultas organica. Unde et ratio 
practica secundum se est subiectum peccati perfecti seu 
mortalis, dum sensualitas, ut sic, est solum capax peccati 
venialis levissimi. 

Si vero comparetur ratio speculativa cum sensualitate, 
distinguendum videtur; nam in ratione obiecti, quod est bo- 
num et malum morale, magis convenit sensualitas, utpote 
facultas appetitiva, cum voluntate, quam ratio speculativa, 
quae, de se, est veri tantum aut falsi; in ratione vero poten- 
tiae, magis accedit ad voluntatem ratio speculativa quam 

appetitus sensitivus, cum voluntas sit facultas rationalis. 
Quia ergo ratio peccati convenit rationi speculativae et sen- 
sualitati in quantum utriusque defectus actuales sunt impe- 
dibiles aliquo modo a voluntate et ratione practica, ex quo 
defectus rationis est nobis magis impedibilis quam defectus 
sensualitatis, consequens est etiam quod, absolute loquen- 
do, rationi speculativae convenit per prius et perfectius esse 
subiectum peccati actualis quam sensualitati. 

Attendendo tamen ad ordinem potentiarum quantum ad 
exercitium seu motum, magis convenit sensualitati moveri a 
voluntate quam rationi speculativae. Sic ergo, quantum ad 
exercitium, per prius convenit sensualitati esse subiectum 
peccati actualis quam rationi speculativae; quantum vero ad 
specificationem x qua sumitur gravitas peccati— per 
prius et perfectius convenit rationi speculativae esse subiec- 
tum peccati actualis quam sensualitati, quia est de obiecto 
digniori et altiori, quod spirituale et universale est, dum 
obiectum sensualitatis est corporale et particulare; unde et 
ratio speculativa secundum se potest esse subiectum peccati 
mortalis, non autem sensualitas, ut dictum est articulo 
quarto. 

Ex quibus patet in quo sensu vera et exacta sunt quae 
Caietanus breviter dixit, hisce verbis; «Est igitur a ratione 
et in ratione peccatum, ut proximo et elicitivo principio 
inordinati actus voluntarii, multo magis quam in appetitu in- 
feriori, qui rationem solum participat»l. 


372. Denique, comparando inter se ista peccata propria 
rationis speculativae et rationis practicae, apparet ea non esse 
necessario connexa; nam potest quis perfecte cognoscere et 
iudicare speculative, et male dirigere practice, secundum 
illud: video meliora proboque, deteriora sequor; similiter 
potest quis bene dirigere per rationem practicam et male 


Caietanus, A.L, in fine. 

cognoscere per rationem speculativam, quando ista specula- 
tiva cognitio refertur ad veritates non necessario connexas 
cum praxi. 


S Ill 
SOLVUNTUR DIFFICULTATES 


373. Obiectio prima. Peccatum potentiae operativae est 
defectus ipsius. Atqui defectus rationis non est peccatum; 
nam quod excusat a peccato non est peccatum, defectus au- 
tem rationis, v. gr. ignorantia, excusat a peccato. Ergo in 
ratione non est peccatum sicut in subiecto seu quod idem 
est, ratio non est subiectum peccati. 


374. Respondetur. Distinguo mai.: Peccatum potentiae 
operativae est defectus ipsius in operando seu in operatione 
ipsius, concedo: in essendo seu in natura ipsius potentiae 
secundum se, nego. Nam tunc est malum tantum, at non 
peccatum, quod essentialiter est defectus in actu vel motu. 

Contradistinguo min.: Defectus rationis non est pecca- 
tum, defectus in essendo, qui est limitatio ipsius potentiae 
intellectivae, concedo: defectus in operando, subdistinguo: 
non est peccatum naturae seu naturale, nego: non est pecca- 
tum moris, iterum subdistinguo: defectus rationis practicae 
seu in dirigendo, nego: defectus rationis speculativae, deni- 
que subdistinguo: defectus negativus seu pura nescientia, 
concedo: defectus positivus erroris aut privativus ignoran- 
tiae proprie dictae, nego. 

Et nego consequens et consequentiam. 

Multae sunt aequivocationes in hac obiectione; nam in 
primis est confusio inter defectum entitativum seu in essen- 
do et defectum operativum seu in operando, et consequenter 
inter malum et peccatum; deinde, confusio adest in ipso de- 
fectu in operando inter defectum mere physicum aut psy- 
chologicum seu naturalem et defectum moralem; denique in 
ipso defectu morali, confusio adest inter defectum rationis 

speculativae et rationis practicae. At haec omnia valde dis- 
tincta sunt, ut ex dictis patet. Unde constat obiectionem 
omni robore destitui. 


375. Obiectio secunda. Quod naturaliter est ante pri- 
mum subiectum peccati actualis, non est subiectum peccati 
actualis, quia ante primum subiectum nullum potest esse 
subiectum. Atqui ratio est naturaliter ante primum subiec- 
tum peccati, quia ratio est naturaliter ante voluntatem, 
quae est primum subiectum peccati, ut patet ex articulo se- 
cundo. Ergo ratio non est subiectum peccati actualis. 


376. Respondetur. Distinguo mai.: Quod naturaliter est 
ante primum subiectum peccati actualis tum in essendo, ut 
potentia, tum in operando universaliter, 1dest, in omni gene- 
re operationis eius, non est subiectum peccati actualis, con- 
cedo; quod naturaliter est ante primum subiectum peccati 
actualis in essendo et in aliqua operatione tantum, non vero 
in omni operatione, non est subiectum peccati actualis, nego. 

Contradistinguo min.: Ratio est naturaliter ante primum 
subiectum peccati actualis, quod est voluntas, in essendo 
seu ut potentia, concedo; in operando, subdistinguo: quan- 
tum ad aliquos actus, concedo; quatum ad omnes, nego. 

Et nego consequens et consequentiam. 

solutio patet ex dictis. Nam, cum facultas humana sit 
subiectum peccati actualis quatenus actuosa est vel in ope- 
rando consideratur, et non quatenus nude et ontologice con- 
sideratur in ratione potentiae, prioritas rationis super vo- 
luntatem in essendo, non pertinet ad rem de qua agimus. 
Unde ex hac parte, obiectio est extra quaestionem. In ope- 
rando autem, absolute loquendo et quantum ad specificatio- 
nem, ratio praecedit voluntatem, sed quoad exercitium, non 
omnis actus rationis praecedit omnem actum voluntatis, qui 
potius ex adverso res se habet. Unde solum sequitur ratio- 
nem vel potius intellectum non posse esse subiectum peccati 
in omni suo actu, quia non omnis actus rationis vel intellec- 

tus est defectibilis; at minime sequitur rationem nullo modo 
posse esse subiectum peccati. 

Haec tamen obiectio probat quod ratio nequit esse sub- 
iectum peccati actualis nisi habita ratione ad voluntatem, 
quae est primum et principale subiectum peccati; et sic 
rationi solum potest convenire esse subiectum peccati per 


posterius et secundario et per dependentiam quamdam a 
voluntate. 


Art. 6.-Utrum peccatum morosae delectationis sit in ratione 


377. Consequenter, postquam vidimus in genere quod 
ratio potest esse subiectum proximum alicuius peccati ac- 
tualis, considerandum superest in particulari quomodo ra- 
toni conveniat esse subiectum peccati. Nam, ut supra nota- 
vimus, ratio potest esse et superior et inferior; peccatum au- 
tem rationis, cum necessario debeat esse internum seu cor- 
dis, sicut actus eius per prius est actus interior, videndum 
est quomodo conveniat ei et quoad exercitium vel psycholo- 
gice, et quoad specificationem seu vere moraliter. 

lam vero, ex dictis supra, quaestione 72, articulo 7 ad 1, 
constat quod in peccato interno seu cordis sunt tres partes 
seu gradus, scilicet cogitatio, delectatio et consensus. Quia 
vero delectatio et cogitatio immediate se consequuntur, per 
modum unius considerantur. Unde manet videre qualiter 
peccatum delectationis et peccatum consensus rationi con- 
veniant. 

Hic autem, in hoc articulo, non agitur de quacumque ra- 
tione, sed exclusive de ratione inferiori, uti manifeste appa- 
ret inspicienti titulum articuli appositum initio quaestionis, 
scilicet: «utrum delectatio morosa vel non morosa sit in ra- 
tone inferiori sicut in subiecto». 

Ut ergo rite possint intelligi tum iste tum duo sequentes 
articuli relative ad processum peccati interni, recolere opor- 
tet singillatim tres quasi partes vel gradus eius, scilicet cogi- 
tationem malam seu illicitam, delectationem et consensum. 

PRAENOTAMINA 


378 A) Cogitatio prava. Cogitatio proprie est actus sen- 
sus interioris qui dicitur cogitativa, quae quidem potentia, 
ut supra dictum est, cum loqueremus de motu sensualitatis, 
immediate movet sua repraesentatione, appetitum sensiti- 
vum. In hoc ergo sensu, cogitatio est repraesentatio seu ap- 
prehensio sensitiva intentionum insensatarum utilis vel no- 
civi, ex qua immediate sequitur motus attractionis vel re- 
pulsionis appetitus sensitivi. Per extensionem, vero, postea 
extenditur nomen cogitationis ad quamcumque apprehen- 
sionem seu repraesentationem sensus interioris, nempe ima- 
einationis aut etiam memoriae sensitivae; et ulterius ad ap- 
prenhensionem vel repraesentationem potentiae intellecti- 
vae, maxime quando est practica seu motiva appetitus ratio- 
nalis, et dicitur actualis consideratio intellectus. Proprie 
enim cogitatio agitationem quamdam et vehementiam et 
mobilitatem importat, quae maxime propriae sunt rationis 
practicae, quae de agibilibus et contingentibus estl. 

Prava ergo cogitatio est apprehensio vel repraesentatio 
sensus interioris aut rationis practicae de aliquo obiecto tur- 
pi aut inhonesto vel illicito seu malo. 


379. B) Delectatio. Circa delectationem ergo duo sunt 
agenda: 1.°, notionem eius trademus; 2.^, divisionem ipsius. 


1) Notio delectationis. Nomen ergo delectationis a delec- 
tando dicitur; delectare autem a praepositione de, augmen- 
tativa seu intensiva, et verbo lacere = capere, decipere, lax 
enim fraus est, significat perfecte capere quasi per fraudem, 
ita ut perfecte et tuto teneatur. Et vere appetitus delecta- 
tone capitur et tenetur quasi laqueo, qui ex eadem radice 
venit, cum qua et parentelam habet hoc nomen «dulce», et 


Cf. II-IL, 2.1: 180, 3 ad 1. 

«dulcedo», quod ex eo dicitur quia «delicias» affert et conse- 
quenter delectat. 

Res delectationis. Delectatio itaque primo dicta fuit de 
quiete et suavitate percepta a sensibus ex contactu cum 
bono sensibili convenienti: quo in sensu definitur a Tullio: 
«voluptas suavitate auditus aninum deleniens, et qualis est 
haec aurium, tales sunt oculorum et tactionum et odoratio- 
num et saporum, quae sunt omnes unius generis, ad perfun- 
dendum animum tamquam illiquefactae voluptates»l. 

Postmodum vero extenditur etiam ad quietem et suavita- 
tem perceptam a potentiis spiritualibus de obiecto spirituali 
proportionate. 

Generation vero, prout tam sensibilem quam spiritualem 
complectitur, describi potest dicendo quod est «quies vel 
complacentia appetitus sensitivi vel rationalis de bono sen- 
sibili vel rationali percepto ut praesenti, per modum simpli- 
cis repraesentationis aut possessionis». 

Et differt delectatio tum a desiderio, tum a gaudio, cum 
quibus tamen necessitudinem quandam habet; nam deside- 
rium proprie loquendo est de bono distanti vel absenti seu 
futuro, delectatio vero est de bono praesenti; gaudium vero 
est etiam de bono praesenti, sed solum de bono rationali vel 
spirituali, dum e contra delectatio potest esse tum de spiri- 
tuali tum de corporali, licet maxime applicetur ad corpora- 
le; unde et est nomen propium passionis concupiscibilis; vo- 
luptas vero proprie restringitur ad delectationes corporales 
seu carnales, maxime Venereorum. 

Quandoque vero delectatio sumitur sensu quodam largiori 
pro quacumque complacentia percepta a potentia appetitiva ex 
apprehensione boni delectabilis, et ita sumitur in praesenti, 
pro motu appetitus sensitivi vel rationalis consequenti cogi- 
tationem cogitativae aut rationis practicae, de quibus modo 


Tullius Cicero, IV Tuscullanarum quaesi., cap. 9, edit cil t II 
p. 423. 


Art. 6: De delectatione morosa 301 


dictum fuit; et in hoc sensu complectitur tum delectationem 
proprie dictam, tum desiderium, tum etiam gaudium. 


380. 2) Divisio delectationis. Delectatio potest conside- 
rari tripliciter, nempe psychologice, moraliter et mixte seu 
psychologico-moraliter, et consequenter sub isto triplici res- 
pectu dividi potest. 


a) Psychologice considerata, delectatio dividitur in cor- 
poralem vel sensibilem, quae est de bono corporali delectabili 
apprehenso per cogitativam vel alios sensus interiores aut 
exteriores; et spiritualem seu rationalem, quae est de bono 
corporali vel spirituali apprehenso per rationem practicam; 
et illa est actus appetitus sensitivi, haec vero est actus vo- 
luntatis seu appetitus rationalis. 


b) Moraliter vero inspecta, potest utraque delectatio, 
nempe tam sensibilis quam spiritualis, dividi ex duplici ca- 
pite, sciclicet et ex parte obiecti et ex parte subiecti. 

Ex parte obiecti dividitur in bonam seu /icitam, quae est 
de re bona seu licita, idest honesta; et in malam seu illici- 
tam, quae est de re mala seu inhonesta et prohibita. 

Ex parte vero subiecti subdividitur delectatio prava seu 
illicita in voluntariam seu deliberatam seu morosam, et in 
involuntariam seu indeliberatam vel non morosam. Quae qui- 
dem divisio delectationis illicitae tum sensibilis tum spiri- 
tualis in morosam et non-morosam, maximi est momenti, 
et 1deo oportet eam uberius explicare. 


381. Ergo origo huius distinctionis invenitur in Magis- 
tro Sententiarum, licet non sub hoc nomine, sed sub nomine 
delectationis diuturnae aut non diuturnae sed quasi instanta- 
neae. «Si ergo -1nquit- peccatum non diu teneatur delectatio- 
ne cogitationis, sed statim ut mulierem tetigit, viri auctorita- 
te repellatur, veniale est; si vero diu in delectatione cogita- 
tionis teneatur, etsi voluntas perficiendi desit, mortale est» ' 


Petrus Lombar dus, J Sent., dist. 24, cap. 12. 

Postea vero, pro maiori claritate, dicta est delectatio mo- 
rosa vel non morosa; quae denominatio videtur fuisse intro- 
ducta a Praepositino Cremonensi et a Guilielmo Autissiodo- 
rensi, ut indicat S. Albertus Magnus in textu infra citando. 

At haec distinctio potest intelligi duplici sensu: uno 
modo, ut afficiat ipsam delectationem secundum se, et ita sit 
distinctio femporis quo perdurat motus delectationis; et ita 
est distinctio mere accidentalis, quia delectatio non est per 
se in tempore, cum non sit per se in motu, sed est potius 
quies aut terminus motus, et sic solum est in motu per acci- 
dens, quatenus ei admixceri potest aliquis motus, ratione 
mutabilitatis aut variabilitatis boni adepti, de quo est delec- 
tatio. Unde S. Thomas ait: «Delectatio secundum se quidem 
non est in tempore; est enim delectatio in bono 1am adepto, 
quod est quasi terminus motus; sed, si illud bonum adep- 
tum fransmutationi subiaceat, erit delectatio per accidens 
in tempore; si autem sit omnino intransmutabile, delectatio 
non erit in tempore nec per se nec per accidens» et sic 
«delectatio dicitur diuturna vel morosa, secundum quod per 
accidens est in tempore»2. 

Et haec est doctrina Aristotelis contra Platonem et alios 
dicentes delectationem esse motum vel fieri, dum potius est 
terminus motus seu in facto esse3. 

Alio ergo modo potest sumi distinctio delectationis in 
morosam et non morosam, non formaliter ex parte delecta- 
tonis, sed materialiter ex parte delectationis, quae esset ma- 
teria circa quam, formaliter vero ex parte rationis et voluntatis, 
quae animadvertunt delectationem illicitam et non statim 
ei contranituntur, sed immorantur in ea expellenda propter 
negligentiam vel aliam causam. Et hoc modo sumitur a 
theologis, et est distinatio moralis, non mere psychologica 


S. Thomas, I-II, 31,2. 
Ibidem, ad 2. 
Cf. S. Thomam, I-II, 31, 1; In X Ethicorum, lect. 5. 

vel physiologica, sicut in priori sensu, quia tunc est mera 
circumstantia, quae non valet mutare speciem actus moralis. 

Quapropter S. Thomas valde exacte et profunde ait: 
«Delectatio dicitur morosa, non ex mora temporis, sed ex eo 
quod ratio, deliberans, circa eam (= delectationem) immora- 
fur, nec tamen eam repellit, tenens et volvens /ibenter, quae 
statim ut atügerunt animum, respui debuerunt, ut Augusti- 
nus dicit, XII De Trinitate, cap. 1237 «sicut cum aliquis, 
postquam deliberavit (seu animadvertit) quod motus pas- 
sionis insurgens est inordinatus, nihilominus circa ipsum 
immoratur et ipsum non expellit»2; «dicitur enim ira diutur- 
na et delectatio morosa, propter approbationem rationis deli- 
berantis» 3. 

Fuit autem insigne meritum S. Thomae exacte distingue- 
re istam duplicem acceptionem morositatis delectationis, 
quae non adeo clare apparet in coaetaneis eius, v. gr. apud 
s. Bonaventuram, quando scribit: «Si autem in speciali 
quaeratur quanta sit ista mora, utrum sit unius horae, vel 
dimidiae vel aplioris spatii, non potest una responsio dari; 
quia aliquando est maioris, aliquando minoris, secundum 
diversos status et conditiones personarum; unde hoc non de- 
terminat scientia vel lectio, sed potius conscientia recta et 
unctio»4, 

Quod autem sumi debeat haec distinctio exclusive ex par- 
te interventus rationis et voluntatis simul ac animadvertunt 
exsistentam motus delectationis et illicitatem. seu deor- 
diantionem eius, haud obscure trahitur ex verbis Magistri 
sententiarum, quae magis clara et explicita reddiderunt 
posteriores theologi. Ita S. Albertus Magnus, notulam histo- 
ricam huic distinctioni apponit quando scribit: «Antiqui, si- 
cut Praepositinus et Guilielmus Autissiodorensis, dixerunt 


| S. Thomas, hic ad 3. 

) Ibidem, corp. art. 

3 I-I, 88, 5 ad 2. 

4 S. Bonaventura, M Sent. dist. 24, P. II, dub. 1, circa litteram Magistri, 

delectationem dici morosam, non a temporis quantitate, sed 
a negligentia rationis superioris, dum superior portio conspi- 
cit et advertit quod iniacet delectatio illecebrosa peccati in 
inferiori parte rationis, et non avertit nec abstrahit eam ab 
illa, immo dissimulat et permittit inferiorem portionem tur- 
piter delectari» '. 

Ipse autem S. Albertus Magnus eam personaliter notifi- 
cat dicens: «Delectatio morosa non dicitur a brevitate vel 


longitudine temporis, sed potius a torpore vel (in) vigilantia 
rationis». 


382. c) Mixte denique seu psychologice-moraliter dividi- 
tur delectatio in delectationem de ipsa cogitatione 1llicitae 
rei, prout est cognitio quaedam; in delectionem de ipsa re 
cogitata, facta vel facienda; in delectationem de modo quo 
res illa est cogitata vel facta ab alio vel a se 1n temporibus 


anteactis. Et de his loquitur S. Doctor in articulo 8 huius 
quaestionis. 


383. C) Consensus. Denique oportet videre quid sit con- 
sensus et quomodo dividatur. 


l) Notio consensus. Supra, quaestione 15, articulo 1, de- 
finivimus consensum. Consensus, vi nominis, importat sen- 
tentiam firmam, nam praepositio cum est intensiva vel aug- 
mentativa verbi sensusN et inde est quod consensus non sig- 
nificat simplicem apprehensionem vel cogitationem, sed in- 
dicium, quod est perfecta et intensiva cognitio. Attamen, 
ista intensitas seu perfectio, quam consensus addit simplici 
apprehensioni vel cogitationi, potest esse duplex: una, ex 
parte ipsius cognitionis, et haec resolvitur in compositionem 
vel divisionem, hoc est, in iudicium, alia, ex parte applica- 


| S. Albertus Magnus, Summa theol. II P., q. 93. 

tionis ad iudicandum et adhaerentiae ad ea de quibus iudi- 
cium fertur, et in hoc sensu haec perfectio refunditur in vo- 
luntatem, cuius est applicare potentias ad operandum. 

Quia vero perfectio ex parte cognitionis nomen proprium 
habet et dicitur iudicium, 1deo nomen consensus reservatur 
ad significandam perfectionem quae advenit cognitioni ex 
parte appetitus seu voluntatis, quia haec intensitas aut 
vehementia quam secum trahit verbum con-sensus, maxime 
convenit voluntati sicut primo-moventi ceteras potentias 
humanas quoad exercitium actus. 

Itaque, hic actus «consensus» est simul actus rationis et 
voluntatis: rationis quidem ex parte «sensus», quia proprie 
nominat sententiam vel iudicium; voluntatis vero ex parte 
intensitatis aut vehementiae importatae in praepositione 
cum (-sensus). Et quia haec vehementia distinguit senten- 
tam a simplici iudicio speculativo, et ponit iudicium vel 
sententiam practicam sub voluntate, merito dicitur «con- 
sensum» esse per prius seu principaliter actum voluntatis 
quam rationis. 

Et quidem, quia sententia et iudicium non pertinet ad 
sensus, sed ad rationem, quae est portio superior hominis, 
ideo consensus pertinet ad partem vel portionem superio- 
rem, et potest attribui tum rationi tum voluntati, maxime 
tamen voluntati '. 

Et vere ita esse debet secundum processum peccati inter- 
ni seu oris, nam initium eius, quod est cogitatio, pertinet ad 
potentiam apprehensivam, ut dictum est; prosequutio eius, 
quae est delectatio, pertinet proprie ad potentiam appetiti- 


vam; consummatio vero eius pertinere debet ad utramque, 
et haec est consensus. 


384. 2) Divisio consensus. Quia consensus importat 
complexionem vel compositionem quamdam, sicut nomine 
ipso patet, ideo nequit cadere circa simplicem cogitationem, 


Cf. S. Thomam, I-II, 15, 1 ad 1; 15, 4; 74, 7 ad 1. 

quae simplex et primaeva est, sed unice circa opus vel circa 
delectationem. 

Sic ergo consensus dividitur in consensum in opus, quod 
est consummatio ultima peccati interioris seu cordis; et in 
consensum in delectationem, quae iam incipit esse veluti 
quoddam opus; et huiusmodi consensus subdividitur secun- 
dum quod delectatio divisa est paulo ante, nempe in consen- 
sum in delectationem de opere vel de re cogitata, et hic coinci- 
dit cum consensu in opus, quia delectatio de opere est pars 
operis ipsius; in consensum in delectationem de cogitatione, 
et in consensum in delectationem de modo quo res cogitata 
vel effecta estl. Et consensus iste in has delectationes est 
praevius ad consensum in opus, qui ultimus est. 


SOLUTIO QUAESTIONIS 


385. conclusio: Peccatum delectationis morosae ex parte 
morositatis est in ratione inferiori practica sicut in subiecto 
immediato, ex parte vero delectationis est in potentia appetitiva 
superiori vel inferiori sicut in subiecto immediato. 

Sensus conclusionis apparet ex hucusque dictis; nam in 
hoc quod dico: «delectatio morosa», duo dico, scilicet delec- 
tationem, quae est propria potentiae appetitivae; et morosi- 
tatem de qua poterat dubitari cuinam potentiae sicut pro- 
prio principio et subiecto attribuenda sit. 


386. Probatur prima pars. Potentia quae est proprium 
principium seu propria causa morositatis delectationis illi- 
citae, est proprium et immediatum subiectum peccati delec- 
tationis morosae ex parte morositatis, quia in actibus im- 
manentibus coincidunt principium vel causa eorum, ut pa- 
tet ex articulo primo. Atqui proprium et immediatum prin- 
cipium vel causa morositatis delectationis illicitae est ratio 


Cf. MI, 15, 4 ad 1. 

inferior practica. Ergo ratio inferior practica est proprium 
et immediatum subiectum peccati delectationis morosae ex 
parte morositatis. 

Minor, ubi unice potest esse difficultas, probatur quan- 
tum ad duplicem eius partem, scilicet: 


a) Ratio practica est proprium et immediatum princi- 
pium vel causa morositatis delectationis illicitae. Propria et 
immediata causa morositatis delectationis 1llicitae est negli- 
gentia expellendi per imperium delectationem illam illici- 
tam semel perceptam, seu uno verbo: est defectus imperii. 
Atqui proprium et immediatum principium defectus impe- 
ri est ratio practica, quia idem est principium vel causa 
imperi positivi et defectus seu privationis eius, secundum 
illud: 1dem, diversimode et contrario modo se habens, est 
causa contrariorum constat autem quod imperium est ac- 
tus proprius rationis practicael. Ergo ratio practica est pro- 
prium et immediatum principium et causa morositatis de- 
lectationis illicitae, quae oritur ex defectu vel retardatione 
imperii repulsivi seu coercitivi eius. 

Confirmatur hoc insuper, quia propria materia morosita- 
tis in hoc peccato est ipsa delectatio illicita. Atqui delectatio 
illicita non est materia per se speculabilis, sed per se primo 
est agibilis, quia essentialiter pertinet ad actiones vel pas- 
siones humanas et quidem secundum concretam rationem 
boni aut mali. Ergo et morositas debet pertinere ad praxim, 
et cum non pertineat ad appetitum, quia differt a delectatio- 
ne, consequenter pertinet ad rationem practicam. 


b) Ratio inferior est proprium et immediatum principium 
vel causa morositatis delectationis illicitae. Illa ratio est pro- 
pria et immediata causa morositatis delectationis illicitae, 
quae primo animadvertit exsistentiam talis delectationis et 
illiceitatem seu deordinationem eius, et tamen non reprimit 


| S. Thomas, In V Metaphysic., lect. 2, n. 776. 

earn aut ei contranititur per imperium suum. Atqui ratio 
inferior est quae primo animadvertit exsistentiam et illicei- 
tatem delectationis in appetitu; quia ad rationem inferio- 
rem pertinent proprie motus humani operationum vel pas- 
sionum, quantum ad eorum exsistentiam; 1illiceitas vero seu 
eorum inordinatio seu contrarietas ad regulas morum, 
etiam per se primo convenit rationi inferiori, sicut eidem 
convenit regula inferior seu naturalis horum motuum, cum 
ratio ipsa sit regula morum. Nec enim necesse est confugere 
usque ad legem aeternam vel ad ultimum finem totius hu- 
manae vitae ut delectatio morosa de se prava appareat illi- 
cita, sed primo apparet vel nata est apparere ista i1lliceitas 
per contrapositionem ad naturalem honestatem vel pruden- 
tiam rationis, quia ad hoc sufficit quod «aliquid. sit super- 
fluum vel diminutum, utile vel honestum»l; et hoc ideo 
quia «inferioris rationis est quando motus appetitus conse- 
quitur inferioris rationis iudicium, ut cum deliberatur de 
agendis per causas inferiores (= creatas et humanas), utpote 
considerando turpitudinem actus, dignitatem rationis, ho- 
minum offensam et huiusmodi»2. Ergo defectus imperii 
cohibitivi, qui est propria causa morositatis delectationis, 
quia tunc est mora in repellendo malum, quod sine mora et 
statim repelli debet, est proprius rationis inferioris practi- 
cae. Et est peccatum omuissionis3. 


387. Secunda pars. Delectatio morosa, ratione delecta- 
tionis, est immediate sicut in subiecto in illa potentia quae 
immediate elicit actum vel motum delectationis. Atqui po- 
tentia immediate elicitiva delectationis est potentia appeti- 
tiva, quia est de bono delectabili, quod est appetitus; ratio- 
nalis quidem seu voluntas, si agatur de delectatione spiri- 
tuali; sensitiva vero seu organica, si sermo fiat de delecta- 


| H Sent., dist. 24, q. 2, art. 2. 
2 De Veritate, 15, 3. 

tione corporali vel carnali. Ergo peccatum delectationis mo- 
rosae, ex parte delectationis, est in potentia appetitiva sicut 
in subiecto immediato, nempe in voluntate vel in sensualita- 
te. Unde optime Caietanus ait quod «delectatio (morosa) est 
in ratione subiective tanquam in imperante» (= ratione mo- 
rositatis), in appetitu antem tamquam in eliciente (= ratione 
simplicis delectationis )l. 


388. Si autem quis quaerat differentiam inter peccatum 
morosae delectationis et peccatum sensualitatis, quia etiam 
in peccato sensualitatis ratio non intervenit per imperium 
suum, sicut neque in peccato morosae delectationis, dicen- 
dum est quod utrobique non est differentia psychologica vel 
philosophica ex parte motus appetitus, qui est delectatio 
illicita; adest tamen magna differentia ex parte rationis impe- 
rantis, nam quando agitur de peccato sensualitatis, ratio 
non cadit circa ipsum motum sensualitatis, sed circa causas 
eius, quae sunt apprehensiones vel cogitationes, quas non 
praevenit aut praecavet, antequam accidant; dum, e contra, 
quando est sermo de peccato delectationis morosae, suppo- 
nitur exsistentia cogitationum i1llicitarum et motuum illici- 
torum delectationis, et ideo imperium rationis versatur cir- 
ca ipsam delectationem, et non amplius circa cogitationem 
vel causam eius. Unde et cogitationes illae priores sunt inde- 
liberatae; morositas vero in coercendo et repellendo motus 
delectationis illicitae, est iam deliberata; et propterea habe- 
tur maior voluntarietas, sicut et habetur etiam maior impe- 
rabilitas ex parte delectationis reprimendae quam ex parte 
cogitationis; et consequenter etiam maior responsabilitas, 
quia iam non agitur de praecavendo motu illicito possibili 
vel probabili aut futuro, sed de expellendo motu illicito ac- 
tuali et praesenti. 

Licet ergo tam ibi quam hic peccatum rationis sit omis- 
sionis imperii et directionis, non tamen eodem modo eodem- 


| Caietanus, A.L. n. 2. 


2] 


310 L. I, Q. LXXIV, C. IE De subiecto secundario 


que gradu, quia in peccato sensualitatis ut sic nullus actus 
rationis praecesserat, et ideo est pura omissio, dum e contra 
tota commissio refunditur in appetitum sensitivum, et hac 
de causa tribuitur hoc peccatum sensualitati, et non rationi 
aut voluntati; sed in peccato delectationis morosae, non est 
pura omissio rationis, sed est omissio mixta cum actu positi- 
vo, quia positive ratio animadvertit exsistentiam et mali- 
tiam delectationis illicitae, et tamen omittit statim ei con- 
tradicere et resistere, deficiendo in imperando coercitive. 
Unde patet quod merito, ratione illius actus positivi rationis 
cum quo connectitur omissio imperii seu resistentiae, pecca- 
tum istud morosae delectationis attribuitur rationi tam- 
quam proprio et principali subiecto et causae. 


389. Cur autem ad hoc peccatum non requiratur mora 
temporis, sed in instanti vel momento temporis accidere pos- 
sit, ostenditur fum quia actus rationis non est in tempore 
per se, et ideo potest in instanti fieri, zum etiam quia istud 
praeceptum: «non concupisces», vel etiam: «ne sequaris 
consupiscentiam cordis sui» ', aut etiam: «post concupiscen- 
tias tuas non eas»4, est negativum, et ideo semper et pro 
semper seu in omni momento obligat. 

Non ergo licet tunc manere neutralis, sed ratio debet po- 
sitive intervenire contra nitendo. Unde merito Ecclesia dam- 
navit istas propositiones Molinos: «Qualescumque cogitatio- 
nes in oratione occurrent, etiam impurae, etiam contra 
Deum, Sanctos, fidem et sacramenta, si voluntarie non nu- 
triantur nec voluntarie expellantur, sed cum indifferentia et 
resighatione tolerentur, non impediunt orationem fidei, 
immo eam perfectiorem efficiunt, quia anima tunc magis 
divinae voluntati resignata remanet»3; «In occasione tenta- 
tionum, etiam furiosarum, non debet anima elicere actus 


| Eccli. 5, 2. 
2 Ibidem, 18, 30. 

explicitos virtutum oppositarum, sed debet in supradicto 
amore et resignatione (et indifferentia seu neutralitate) per- 
manere» 

Multo doctius et tutius et sanctius S. Bonaventura docet 
quod «in omnibus peccatis delectatio morosa vigilanter et 
strenue vitanda est. Tamen, verbum Augustini praecipue vi- 
detur intelligi de peccato carnis, quia habet ex camis incen- 
tivo delectationem magis sibi coniunctam, et ad quam 
homo facilius incurvatur; et ideo cum magna diligentia est 
vitanda, non solum autem hoc, sed etiam omne peccatum. 
Multa enim frequenter creduntur esse venialia, quae sunt 
mortalia, et difficillimum est in talibus discernere; et ideo 
quasi a facie colubri necesse habet homo, qui vult salvari, 
peccatum fugere»1. 


390. Haec est ergo exacta notio delectationis morosae 
prout a S. Thoma et ab antiquis theologis traditur, quae 
omnino respondet perfectae analysi psychologicae rationis 
practicae prout circa temporalia et humana versatur, et ap- 
petitus humani tum rationalis quam sensitivi. 

Moderni vero casuistae solent alio modo distinguere pec- 
cata interna, absque recursu ad rationem superiorem et in- 
feriorem, de qua post Augustinum tam subtiliter loqueban- 
tur magni theologi saeculi XIII, quia hanc considerationem 
reputant subtiliorem et nimis intricatam pro grege confessa- 
riorum. 

Itaque distinguunt tria peccata interna seu cordis, scili- 
cet delectationem morosam, gaudium peccaminosum et de- 
siderium pravum, inter quae hanc ponunt differentiam, ut 
gaudium peccaminosum sit libera complacentia de re vel 
opere malo ut praeteritis seu ut sunt in memoria repraesen- 
tatis; desiderium pravum sit libera complacentia de re vel 


| Innocentius XI, Denz. 1257. 
| S. Bonaventura, HM Sent., dist. 24, P. IL, dub. | circa litteram, edit, 

actu pravo repraesentatis ut futuris ab imaginatione; delecta- 
tio vero morosa sit libera complacentia de re vel actu pravo 
repraesentatis ab 1maginatione uf praesentibus. Quo fit ut 
ista peccata maxime differant secundum tempus, et aliquo 
etiam modo secundum facultatem repraesentativam quae 
est eorum causa. 

Et quidem, licet haec sint vera, attamen ad rem nostram 
non spectant, quia potius sequitur processum passionum 
concupiscibilis circa bonum sensibile, ab amore vel deside- 
rio usque ad delectationem, quae male secernitur a gaudio 
secundum praesens et praeteritum, cum tam delectatio 
quam gaudium sint de praessenti; desiderium vero vel 
amor, male repraesentatur semper ut quid de futuro, cum 
de se abstrahat a praesenti et futuro. Est ergo distinctio non 
scientifica, secundum quod ab eis proponitur. 

Multo autem melius Caietanus definit delectationem mo- 
rosam, dicens quod est «voluntaria delectatio de actu malo 
cogitato, sine voluntate exequendi cogitatum actum illum 
malum» * 


SOLVUNTUR DIFFICULTATES 


39]. Obiectio prima, quae procedit ex parte delectatio- 
nis. Peccatum quod est essentialiter actus potentiae appeti- 
tivae est in potentia appetitiva sicut in subiecto proximo et 
immediato, non autem in ratione. Atqui delectatio morosa 
est essentialiter actus potentiae appetitivae, quia delectatio 
est formaliter actus appetitus. Ergo peccatum delectationis 
morosae est in potentia appetitiva sicut in proximo et im- 
mediato subiecto, et non in ratione inferiori neque superiori. 


| Caietanus, Summula casuum, v. delectatio morosa, edit, Lugduni 

392. Respondetur. Distinguo mai.: Peccatum quod est 
essentialiter actus appetitivae potentiae est in potentia ap- 
petitiva sicut in proximo et immediato subiecto, quando est 
essentialiter et exclusive seu unice actus appetitivae poten- 
tiae, concedo; quando est essentialiter quidem, at non exclu- 
sive seu unice actus appetitivae potentiae, cum sit etiam sub 
alio respectu et ratione actus potentiae apprehensivae, nego. 

Contradistinguo min.: Delectatio morosa est actus poten- 
tiae appetitivae essentialiter et exclusive seu unice, nego; es- 
sentialiter, at non exclusive seu unice, concedo. 

Et nego consequens et consequentiam. 

Solutio patet ex dictis. Cum enim dico: «delectatio moro- 
sa», non dico delectationem tantum, neque morositatem 
tantum, sed delectationem et morositatem. lam vero delec- 
tatio morosa, «ut delectatio», est elicitive et exclusive actus 
potentiae appetitivae; sed «ut morosa», idest ut non repres- 
sa vel depulsa statim, est 1n ratione animadvertente seu de- 
liberate et tamen non imperante et conante ad eam depe- 
llendam, quia imperium est actus elicitus rationis practicae. 
Quia ergo peccatum delectationis morosae habet rationem 
specialem peccati ex parte morositatis, et non ex parte solius 
delectationis, in qua convenit cum peccato sensualitatis, 
simpliciter et absolute loquendo peccatum delectationis 
morosae est in ratione practica inferiori sicut in subiecto, at 
non in potentia appetitiva nisi per posterius et diminute. Et 
istud peccatum dicitur etiam peccatum consensus in delec- 
tationem, quia eo ipso quod ratio practica debet dissentire 
a delectatione illicita percepta et nota et tamen non dissen- 
üt, aequivalenter consentit, secundum illud: qui tacet con- 
sentire videtur. Et potest dici consensus interpretativus, qui 
non datur in peccato merae sensualitatis. Unde valde exacte 
S. Doctor ait quod istud peccatum est in ratione sicut in 
primo movente seu imperante, et ideo per prius et forma- 
lius, dum in vi appetitiva est solum sicut in movente moto 
seu imperato vel immediate exequente. Quando vero pecca- 
tum est in duabus potentiis, nempe in una sicut in 1mperan- 

te vel simpliciter movente et in alia sicut in mota vel exe- 


quente, simpliciter loquendo attribuitur potentiae imperan- 
ti seu moventi primol. 


393. Obiectio secunda, quae procedit ex parte obiecti 
vel rei de qua est delectatio morosa. Eius est actus peccati 
delectationis morosae cuius est obiectum delectationis mo- 
rosae, quia eius est actus cuius est obiectum. Atqui obiec- 
tum delectationis morosae est quandoque sensibile et corpo- 
rale, non vero semper intelligibile et spirituale, quod est 
obiectum proprium rationis, quae est potentia spiritualis 
vel inorganica. Ergo saltem peccatum delectationis morosae 


corporalis vel carnalis nequit esse rationis neque ideo in 
ipsa ratione sicut in subiecto. 


394. Respondetur. Transeat mai.; distinguo min.: Pro- 
prium obiectum delectationis morosae non est semper pro- 
prium obiectum vel materia rationis, speculativae vel se- 
cundum quod est mere cognoscitiva, concedo; practicae vel 
secundum quod est directiva inferiorum virium, nego. 

Et nego consequens et consequentiam. 

solutio etiam patet ex dictis. Revera delectatio morosa, 
maxime quando est carnalis et circa corporalia et sensibilia, 
non est obiectum proprium vel materia circa quam versatur 
ratio speculativa, quia ratio speculativa est semper de uni- 
versalibus et spiritualibus; haec vero obiecta sensibilia con- 
creta sunt particularia et corporalia essentialiter contingen- 
tia; unde concedimus quod delectatio morosa, maxime car- 
nalis vel corporalis, non est per se obiectum rationis specu- 
lativae; at ratio practica seu directiva aliarum virium, nem- 
pe voluntatis et appetitus sensitivi, habet pro materia pro- 
pria, materiam istam agibilem quae est propria appetitus 
etiam sensitivi, et ideo cadere potest et debet sub ratione 
practica. Unde obiectio confirmat id quod nos diximus. 


| Cf. De malo, 7, 6, corp, et ad 4. 

395. Obiectio tertia, quae procedit ex parte morositatis. 
Potentiae, quae abstrahit a tempore in suo actu, non attri- 
buitur morositas, quae est conditio vel differentia quae- 
dam temporis, nempe diuturnitas vel longitudo. Atqui ra- 
tio est potentia, quae in suo actu abstrahit a tempore, sicut 
et abstrahit a singularibus in quibus sunt actus et motus, 
qui tempore mensurantur. Ergo morositas non attribuitur 
rationi, et consequenter neque peccatum delectationis 
«morosae». 


396. Respondetur. Transeat mai.; distinguo min.: Ratio 
est potentia quae abstrahit a tempore in suo actu, proprio 
in quantum est mere cognoscitiva vel speculativa, concedo; 
in quantum est practica vel directiva, nego. Quia tunc con- 
cernit essentialiter passiones et operationes humanas, quae 
sunt contingentes et singulares et in motu. 

Et nego consequens et consequentiam. 

Revera, inter circumstantias actus humani quae a ratio- 
ne practica considerari possunt et debent, adest circumstan- 
ta quando, quae est circumstantia temporis; et hoc maxime 
et necessario considerandum est in materia praecepti negati- 
vi, ut in casu praesenti, quia negativum praeceptum obligat 
semper et pro semper. Et ideo morositas directe cadit sub 
imperio rationis practicae. 


Art. 7.-Utrum peccatum sonsensus in actum sit in 
ratione superiori 


PRAENOTAMINA 


397. S. Thomas, modo magis completo proposuerat ti- 
tulum istius articuli. in distributione articulorum huius 
quaestionis, quando ait «utrum peccatum consensus in ac- 
tum sit in superiori ratione sicut in subiecto». 

Et ratio quaestionis est, quia, ut saepe dictum est, in pro- 
cessu peccati interni sunt tres gradus, nempe cogitatio pra- 
va, delectatio morosa illicita seu consensus in delectationem 
—quae attribuitur proprie rationi inferiori, ut articulo pra- 
cedenti dictum est— et consensus simpliciter dictus, qui est 
consensus in opus vel in actum exteriorem, ubi consumma- 
tur peccatum, sive iste actus exterior sit actus oris sive ope- 
ris. Quaeritur ergo cuinam rationi —prout rationi convenit 
consentire, secundum dicta— conveniat iste consensus in 
actum vel consummationem completam peccati. Unde patet 
quod Caietanus optime reddidit sensum quaestionis quando 
scribit: «Adverte quod sensus quaestionis est de actu exterio- 
ri malo tam venialiter quam mortaliter, ita quod intenditur 
an peccatum consensus in actum, ut distinguitur contra co- 
gitationem et delectationem interius, sit in ratione superiori 
ut in subiecto» 

Et melius dicitur «consensus in actum» quam «consen- 
sus in opus», quia actus est quid commune ad os et opus, 
opus vero contradistinguitur ab ore; constat autem ex dictis 
supra, quaestione 72, articulo 7, quod quaedam peccata con- 
summantur in ore, quaedam vero in opere. 


SOLUTIO QUAESTIONIS 


398. conclusio prima: Peccatum consensus in actum pec- 
cati est in ratione superiori practica sicut in proprio subiecto. 


399. Probatur. «In omni iudicio ultima sententia perti- 
net ad supremum i1udicatorium» seu ad tribunal supremum. 
Atqui consensus in actum peccati est ultima sententia, et 
aliunde ratio superior practica est supremum i1udicatorium 
seu tribunal supremum actus humani. Ergo peccatum con- 


Caietanus, Al. n. 1. 

sensus in actum peccati pertinet, sicut ad propriam causam 
elicientem, et consequenter sicut ad proprium subiectum, 
ad rationem superiorem practicam. 

Maior constat inductive, tum in ordine mere i1uridico, 
tum in ordine intellectuali seu speculativo, tum in ordine 
morali seu practico. Nam videmus in causis tum civilibus 
tum criminalibus, quod ultima sententia, ex qua non licet 
appelationem facere, pertinet ad tribunal supremum socie- 
tatis, quod est supremum  1udicatorium in hoc ordine, ad 
quod spectat dare sententiam finalem seu omnino definiti- 
vam; quandiu enim alia tribunalia vel 1udicatoria inferiora, 
indicium dederunt, adhuc manet locus recurrendi ad tribu- 
nal altius; ultra supremum autem vel ultimum tribunal, nu- 
llum aliud tribunal dari potestl. 

similiter, in ordine intellectuali speculativo videmus 
quod ultima sententia de veritate vel falsitate alicuius pro- 
positionis vel enunciationis, pertinet ad tribunal supremum 
rationis humanae, quod est Sapientia vel Metaphysica prout 
ad eam pertinet supremum principium rationis humanae, 
quod est principium contradictionis, ad quod oportet omnia 
examinare et per quod necesse est omnia iudicare. Unde S. 
Thomas energice et eloquenter dicit: «Omnis specifica (= 
particularis) cognitio derivatur ab aliqua certissima cogni- 
tione, circa quam error esse non potest, quae est cognitio 
primorum principiorum universalium, ad quae omnia illa 
cognita examinantur, et ex quibus omne verum approbatur 
et omne falsum respuitur»2. ludicat enim Metaphysica de 
omnibus per resolutionem ad ens, quod est primum cogni- 
tum, et ex quo immediate resultat primum principium ra- 
tionis, quorum termini sunt ens et non ens. 

Ergo similiter in ordine intellectuali practico, ultima sen- 
tentia de bonitate vel malitia actus humani, pertinere debet 


| Cf. II-II, 1, 10. 

ad supremum i1udicatorium seu tribunal supremum ordinis 
moralis, quae est sapientia moralis prout primis principiis 
syndereseos continetur, nam primum principium syndere- 
seos habet rectitudinem 1mmutabilem, et ideo ad illud «om- 
nia opera examinantur, ita quod illud principium perma- 
nens omni malo resistat et omni bono assentiat» * 

Ceterum, ista maior est fere per se nota et analytice com- 
probatur. Nam ita se habet ultimum tribunal seu 1udicato- 
rium ad ultimam sententiam, sicut se habet tribunal sim- 
pliciter dictum ad. sententiam. simpliciter dictam. Atqui 
sententia simpliciter dicta pertinet ad tribunal vel 1udicato- 
rum simpliciter dictum, quia sententia est iudicium, et in- 
dicium, per definitionem, pertinet ad 1iudicatorium vel tri- 
bunal?. Ergo et talis sententia, nempe suprema vel ultima 
pertinere debet ad tribunal supremum vel ultimum. 

Minor autem habet duas partes, scilicet: consensus in ac- 
tum peccati est ultima sententia in ordine morali; et: ratio 
superior practica est supremum iudicatorium vel tribunal 
moralitatis, idest bonitatis et malitiae, actus humani; quae 
singillatim probanda sunt. 


a) Consensus in actum peccati est ultima sententia in ordi- 
ne morali. Ultima sententia in ordine morali actus, est de 
ultimo actu, quia ordo iudiciorum vel sententiarum est se- 
cundum ordinem iudicandorum. Atqui actus peccati est ulti- 
mum in processu peccati, quod incipit in cogitatione prava, 
prosequitur in illicita delectatione morosa, et consummatur 
in actu exteriori oris vel operis, ut patet ex dictis supra, 
quaestione 72, articulo 7. Ergo ultima sententia est de actu 
peccati, et ista sententia est praecise consensus in actum. 

S. Thomas ipse valde clare probavit hanc partem, quan- 
do ait hic, in corpore articuli: «Cum de pluribus occurrit 
iudicandum, finale iudicium est de eo quod ultimo occurrit; 


|] De Veritate, 16, 2. 

in actibus autem humanis ultimo occurrit ipse actus; 
praeambulum autem est delectatio, quae inducit ad actum». 
Ergo consensus (sententia) in actum est ultimum iudicium 
vel sententia; consensus vero in delectationem est iudicium 
praeambulum seu appellabile seu non definitivum. 


b) Ratio superior practica est supremum iudicatorium vel 
tribunal moralitatis actus humani et consequenter peccati. 
Tribunal vel iudicatorium moralitatis est regula viva mora- 
litatis. Atqui regula viva moralitatis est ratio practica, quia 
est de agibilibus vel contingentibus. Ergo secundum gra- 
dum vel dignitatem rationis practicae, erit et gradus seu 
dignitas tribunalis seu i1udicatorii moralitatis. lam vero 
constat quod ratio superior est altissima ratio quae dari po- 
test, quia iudicat secundum altissima et summa et ultima, 
quae sunt divina. Ergo supremum i1udicatorium seu tribunal 
ultimum moralitatis actus humani est ratio superior; e con- 
tra vero, ratio inferior est tribunal praeambulum et quasi 
provisionale. 


400. Confirmatur. Lex aeterna est suprema regula mo- 
ralitatis, secundum quam debet ultimo iudicari omne bo- 
num et omne malum moralel. Atqui lex aeterna est pro- 
prium obiectum rationis superioris practicae, quae versatur 
circa divina consulenda, quae lege aeterna continentur. 
Ergo ratio superior practica est supremum seu ultimum tri- 
bunal moralitatis pro nobis. 

Alius verbis, supremum i1udicatorium moralitatis actus 
humani est ultimus finis totius humanae vitae, quia ultimus 
finis est supremum principium in agibilibus. Atqui ratio su- 
perior iudicat de omnibus secundum ultimum finem, quia 
ad rationem superiorem pertinet directe respicere finem 


I-II, 19, 4. 


C0 

ultimuml. Ergo revera ratio superior est supremum tribu- 
nal moralitatis humanae. 


401. Vidimus ergo quod consensus in delectationem, 
qui aequivalenter datur in delectatione morosa, est in ratio- 
ne inferiori sicut in subiecto; consensus vero in actum est 
sicut in subiecto in ratione superiori. 

Sed statim tunc pulsat animum comparatio inter mo- 
dum et rationem quibus utrique convenit esse subiectum 
istorum peccatorum, eo fere modo quo comparavimus su- 
pra, articulo 5, rationem et modum quibus esse subiectum 
peccati actualis conveniebat sensualitati et ipsi rationi. 

Et quidem constat eadem ratione utrique suo modo con- 
venire esse subiectum peccati actualis in hac ratione con- 
sensus, quatenus utrique convenit prout sunt practicae, non 
prout sunt speculativae. 

At quaestio principaliter est utrum ista attributio diversi 
consensus rationi inferiori et superiori sit per appropriatio- 
nem tantum seu meram adaptationem, aut sit per veram pro- 
prietatem, ita quidem ut consensus in delectationem sit ex- 
clusivus solius rationis inferioris ut inferior est, consensus 
vero in actum sit exclusivus solius rationis superioris ut su- 
perior est. 

Caietanus putat esse meram appropriationem seu adap- 
tationem, ita ut indifferenter posset —absolute loquendo— 
tribui uterque consensus utrique rationi; et sic ratio inferior 
non solum potest consentire in delectationem, sed etiam in 
opus; et similiter ratio superior non solum in opus, sed 
etiam in delectationem consentire potest2. 

Haec tamen, salva reverantia debita tanto viro, non sunt 
vera nisi partialiter vel secundum quid in doctrina S. Tho- 
mae; nam S. Doctor fatetur quidem quod ratio superior 


' 1-11,71,6 ad 3; De Vent. 15,3. 
2 Caietanus. h.L. n. 3 et 4; supra, q. 15, art. 4, n. 2 in fine. 

potest etiam consentire in delectationeml; at simul negat 
rationem inferiorem posse consentire in actum vel opus, 
quem consensum exclusive reservat rationi superiori, prout 
voluntatem etiam includit; nam supra, in questione 15, arti- 
culo 4, quaerit «utrum consensus in actum pertineat solum 
(= exclusive) ad superiorem animae partem» (= ad ratio- 
nem superiorem practicam seu una cum voluntate), et res- 
pondet affirmative. 


402. conclusio secunda: Consensus in actum non conve- 
nit rationi superiori eodem modo sicut consensus in detectio- 
nem convenit rationi inferiori; sed rationi superiori convenit 
exclusive consensus in actum, rationi vero inferiori non conve- 
nit exclusive consensus in delectationem, qui convenire etiam 
potest rationi superiori. 


403. Probatur. «Quidquid iudicio subditur inferiori, 
subditur etiam iudicio superioris, sed non convertitur»2. At- 
qui consensus in delectationem subiditur iudicio rationis in- 
feioris; consensus vero in opus vel actum subditur rationi 
superiori. Ergo consensus in delectationem subditur etiam 
rationi superiori, at consensus in actum nullo subditur ra- 
tioni inferiori. 

Maior constat, quia iudex 1udicis est iudex iudicati, sed 
non convertitur. Atqui ratio superior est iudex rationis infe- 
rioris iudicantis, quia, utpote inferior, subdita est iudicio su- 
perioris. Ergo et multo magis adhuc ratio superior est iudex 
omnium indicatorum a ratione inferiori. Unde S. Thomas 
merito animadvertit quod «multo magis pendet bonitas vo- 
luntatis humana a lege aeterna quam a ratione humana; et 
ubi deficit humana ratio, oportet ad rationem aeternam re- 
currere»3, quae est directiva omnium actuum et motionum. 


S. Thomas, hic, corp, in fine. 
Hic, corpore in fine. 
I-II, 19. 4. 


2 


Minor autem quoad primam partem, ostensa est articulo 
praecedenti; quoad sencundam vero patet ex dictis in con- 
clusione prima huius articuli. 


404. Confirmatur, ex propria notione rationis superioris 
et inferioris. Ita enim se habet ratio superior ad inferiorem 
sicut sapientia ad scientiam vel sicut scientia subalternans 
ad subaltematam. Atqui sapientia est iudicativa non solum 
proprii obiecti eius, sed etiam habitus scientiae et omnium 
judicatorum a scientia; scientia vero nequit iudicare sapien- 
tiam neque proprium obiectum sapientiae; et idem accidit 
in scientia subaltemante relate ad subaltematam vel subor- 
dinatam per se’. Unde iure concludit S. Thomas: «Non ta- 
men est dubium quin etiam superior iudicare possit de hoc 
de quo iudicat inferior; unde et consensus in delectationem, 
superioris esse potest, si fiat inquisitio (= consilium) per ra- 
tiones aeternas»1. 


405. Attamen iste duplex consensus rationis superioris 
non se habet eodem modo; nam consensus in opus potest esse 
explicitus aut implicitus seu quasi interpretativus, hoc est, 
per commissionem consensus in actum peccati vel per omis- 
sionem dissensus ab actu peccati, quia «ratio superior dici- 
tur consentire, non solum quia secundum rationes aeternas 
semper moveat ad agendum, sed etiam quia secundum ra- 
tiones aeternas non dissentit»3; consensus vero in delectatio- 
nem semper est interpretativus seu per omissionem dissen- 
sus; quando enim iudex inferior bene iudicavit, iudex supe- 
rior non habet intervenire; at quando erravit in iudicando, 
superior iudex debet corrigere errorem illum et eum impro- 
bare, ab eo dissentiendo; et hoc accidit in praesenti, nam 


| Cf. I-II, 66, 5, de hoc munere sapientiae iudicandi de omnibus habiti- 
bus et obiectis inferioribus. 

) // Sent. dist. 24, q. 3. art. | ad 5. 

| I-I, 15, 4 ad 3. 

ratio inferior consentit delectationi quandoque non respuen- 
do, quandoque positive approbando; superior vero consentit 
ei non reprobando et corripiendo sive negligentiam sive 
errorem positivum rationis inferioris, licet tamen, ut patet 
ex dictis articulo praecedenti, etiam ratio inferior maxime 
deficiat per omissionem reprobationis 1illicitae delectationis. 
Quod autem iste sit germanus sensus S. Thomae apparet 
legenti obiectionem tertiam illius articuli 4. Et Caietanus 
optime ait quod consensus in delectationem morosam ratio- 
nis inferioris semper est etiam consensus superioris, saltem 
negative, idest per omissionem dissensus*'. 


406. Et haec quidem, quae dicta sunt, intelligenda sunt 
formaliter, prout scilicet ratio superior et ratio inferior su- 
muntur in eodem ordine, scilicet aut naturali tantum vel 
philosophico, aut supernatural! vel theologico; nam, si su- 
mantur ratio superior pro ratione supernatural!, inferior 
vero pro naturali, dicendum est quod etiam ratio inferior 
potest habere consensum in actum, quatenus haec ratio na- 
turalis —quae est inferior relative ad supematuralem-— in 
suo ordine subdistinguitur in superiorem et inferiorem, et 
quatenus superior seu respiciens finem ultimum naturalem, 
potest dare ultimum iudicium in hoc ordine, consentiendo 
in actum: si vero hoc iudicium comparetur cum ordine su- 
pernatural!, non erit ultimum, sed provisorium et reforma- 
bile. Secus, infideles, qui ordinem supematuralem non cog- 
noscunt, non possent habere consensum in actum peccati, 
quod patet esse falsum, sicut et falsum est dicere quod «gen- 
tilis secundum rationem superiorem peccare non possit; nu- 
llus enim est qui non aestimet in aliquo esse finem humanae 


vitae, et cum ex illo deliberationem accipit, ad rationem su- 
periorem pertinet»2. 


| Caietanus, A.L, art. 8, n. 1. 
2 S. Thomas, De Veritate, 15, 4 ad arg. 3 sed contra. 

Unde patet quod ista attributio duplicis consensus dupli- 


ci rationi non est mera adaptatio vel appropriatio nisi pro 
consensu rationis inferioris in delectationem, qui potest esse 
communis, licet ex alio motivo et ratione, rationi superiori; 
at consensus rationis superioris in actum peccati est ei om- 
nino proprius et exclusivus, ut ex dictis constat. 


$ III 
SOLVUNTUR DIFFICULTATES 


407. Obiectio prima, quae procedit ex parte ipsius con- 
sensus. Illa potentia est subiectum immediatum peccati ac- 
tualis quae immediate elicit actum peccati. Atqui voluntas, 
et non ratio, elicit immediate consensum in actum peccati, 
quia consensus est actus elicitus voluntatis. Ergo sola volun- 
tas est subiectum immediatum peccati consensus in actum, 
non autem ratio superior. 


408. Respondetur. Distinguo mai.: Illa potentia est sub- 
iectum immediatum peccati actualis quae elicit aut imperat 
actum peccati, concedo: quae elicit tantum, nego. 

Contradistinguo min.: Voluntas elicit immediate consen- 
sum in actum peccati, absque imperio vel saltem consilio et 
iudicio rationis superioris, nego: cum illo et ex illo, concedo. 

Et nego consequens et consequentiam. 

Revera, consensus, ut supra dictum est, est essentialiter 
actus rationis practicae et voluntatis; et rationis quidem 


directive et causaliter, voluntatis vero elicitive. Unde is- 
tud peccatum consensus tribuitur rationi superiori practi- 


cae, idest prout includit etiam aliquo modo voluntatem. Po- 
test ergo attribui utrique potentiae secundum diversam ra- 
tionem. 

Quod si attendamus ad sensum verbi «ratio superior» 
apud Augustinum, non nominat potentiam cognoscitivam 
ut contradistinguitur a voluntate, sed portionem animae su- 
periorem, quae est spiritus seu mens et includit et intellec- 

tum et voluntatem. Unde signanter S. Thomas, in loco para- 
llelo, ait quod «consensus in actum pertinet ad rationem 
superiorem, secundum tamen quod in ratione voluntas inclu- 
ditur» «unde cum Augustinus attribuit consensum rationi, 
accipit rationem secundum quod in ea includitur voluntas »2: 
et propter hoc signanter quaesivit «utrum consensus in ac- 
tum pertineat solum ad superiorem animae partem »3. 


409. Obiectio secunda, quae procedit ex parte actus vel 
operis. Ratio superior intendit rationibus aeternis vel divi- 
nis inspiciendis et consulendis. Atqui quandoque homo con- 
sentit et prorrumpit in actum peccati non inspectis neque 
consultis rationibus aeternis, quia quandoque, imo saepius, 
homo, cum peccat, non cogitat de Deo nec de divinis, sed 
unice de delectatione capienda in opere peccati. Ergo pecca- 


tum consensus in actum non est in ratione superiori sicut in 
subiecto. 


410. Respondetur. Concedo mai.; distinguo min.: Quan- 
doque, imo saepius, homo consentit in actum peccati non 
inspectis neque consultis rationibus aeternis seu lege aeter- 
na, non inspectis neque consultis positive seu per actum 
commissionis aut per negligentiam et omissionem inspi- 
ciendi quando poterat et debebat inspicere et consulere, 
concedo: nullo modo inspectis vel consultis, nego. 

Et nego consequens et consequentiam. 

Solutio patet ex dictis. Nam consensus in actum potest 
esse aut directus seu expressus, quando revera inspexit et 
consuluit rationes aeternas, et tamen contra eas imperat ac- 
tum peccati, et tunc est consensus per commissionem; aut 
interpretativus seu negativus, quando non inspicit nec con- 
sulit quando poterat de lenebat inspicere et consulere, et sic 


I-II, 15, 4. 
I-II, 15, | ad 1. 
3 II, 15. 4. 

est peccatum omissionis per consensum interpretativum, 
quia non dissentire quando poterat et debebat et non cogita- 
re de lege divina, est aequivalenter eam contemnere et of- 
fendere. Sive ergo per commissionem consensus sive per 
omissionem dissensus qui positive debebat poni, semper ve- 
rum est quod consensus in actum peccati pertinet ad ratio- 
nem superiorem. 


411. Obiectio tertia. Eiusdem regulae moralitatis est 
mensurare actus exteriores et actus interiores, qui sunt inte- 
rores delectationes vel aliae animae passionesl. Atqui ad 
rationem inferiorem pertinet regulare actus interiores, quia 
ad eam pertinet consensus in delectationem. Ergo etiam ad 
rationem pertinet regulare actus exteriores peccati, ideoque 
praebere consensum in actum seu opus peccati; et sic con- 


sensus in actum non est proprius et exclusivus rationis supe- 
rioris. 


412. Respondetur. Distinguo mai.: Eiusdem regulae mo- 
ralitatis adaequate et complete sumptae est mensurare om- 
nes actus humanos, tam interiores quam exteriores, conce- 
do; eiusdem regulae inadaequate et partialiter acceptae, 
subdistinguo: si sit superior, quae eminenter continet cete- 
ras regulas, concedo; si sit inferior et limitata, nego. 

Contradistinguo min.: Ad rationem inferiorem pertinet 
regulare actus interiores nempe delectationem, sicut ad re- 
gulam totalem et adaequatam, nego; sicut ad regulam parti- 
calem et inadaequatam, subdistinguo: superiorem et emi- 
nentem, nego; inferiorem et limitatam, concedo. 

Et nego consequens et consequentiam. 

Revera, regula completa et totalis moralitatis debet ex- 
tendere vim suam et iurisdictionem ad omnes actus huma- 
nos, et similiter, regula determinata quando est prima et 


^A Cf. I-II, qq. 18-19. 

suprema regula, quae est lex aeterna et spectat ad rationem 
superiorem, ut supra audivimus ex S. Thomal; sed quando 
est regula determinata et regulata, non est necesse quod ad 
omnia regulabilia absolute se extendat, imo neque hoc est 
possibile. 

Sic ergo, cum delectatio consideratur ut quid praevium 
ad opus, tunc cadit immediate sub tribunali immediato et 
obvio omnibus, quod est ratio inferior; quando vero delecta- 
tio consideratur ut actio quaedam, quae potest esse species 
peccati, tunc cadit sub tribunali supremo rationis superio- 
ris2; et idem accidit quando ratio inferior consentit in delec- 
tationem, quia tunc ad opus inclinat natura sua, et mora 
ista dissentiendi pertinet ad rationem superiorem, quae 


tunc interpretative consentit, cum eius sit invigalare iudicia 
rationis inferioris. 


419. Obiectio quarta, quae est instantia quaedam. Plus 
excedit ratio inferior 1maginationem quam ratio superior 
rationem inferiorem. Atqui homo per solam imaginationem, 
sine deliberatione rationis inferioris, consentit et prorumpit 
in actum seu opus patrandum, movendo, v. gr. manum vel 
pedem. Ergo a fortiori ratio inferior procedere poterit usque 
ad consensum in opus, quin ratio superior interveniat. 


414. Respondetur. Concedo mai.; distinguo min.: Homo 
per solam imaginationem, absque ulla interventione ratio- 
nis inferioris, prorumpit in opus vel actum, hominis seu 1n- 
deliberati et amoralis, concedo; in opus vel actum huma- 
num seu deliberatum et moralem, nego. 

Et nego consequens et consequentiam. 

Obiectio est omnino extra quaestionem, quia hic loqui- 
mur de actu morali, qui est peccatum, non vero de simplici 


| l1-11,19,4. 
2 Cf. LII, 15, 4 ad 1. 

actu hominis. Quando autem sola imaginatione, quae subi- 
tanea est aliquando, movetur ad opus exterius perficien- 
dum, tunc est actus hominis et est extra genus moralitatis * 
sed ad consensum rationis inferioris requiritur consilium 
et deliberatio, quae importat quendam discursum, et ideo 
indiget aliquo tempore, quo ratio superior debet etiam in- 
tervenire et deliberare secundum rationes aeternas seu per 
relationem ad ultimum finem; et ideo si ratio superior non 
cohibet rationem inferiorem a suo consensu in delectatio- 
nem, ei imputatur ista negligentia et omissio et consequen- 
ter peccat peccato omissionis dissensus, qui est consensus 
interpretativus. 


Art. 8.-Utrum consensus in delectationem sit 
peccatum mortale 


PRAENOTA.MINA 


415. Ex articulo sexto apparet quod consensus in delec- 
tationem pertinet proprie ad rationem inferiorem; aliunde, 
constat delectationem illam esse quid praeambulum et in- 
completum seu imperfectum in ratione actus peccaminosi, 
qui terminatur in consensu in opus et in consummatione 
operis. Quia ergo, propter imperfectionem actus dictum est 
articulo 4 motum sensualitatis non posse esse peccatum 
mortale, ita in praesenti quaeritur utrum etiam delectatio 
morosa seu consensus in delectationem possit esse pecca- 
tum mortale an solum veniale, nam videretur quod eadem 
esset utrobique ratio. 

Sicut ergo quaestio utrum motus sensualitatis possit esse 
peccatum mortale, reducebatur ad hanc: utrum sensualitas 


CL I-II, 1, 1 ad 3. 

possit esse subiectum proximum et immediatum peccati 
mortalis; ita quaestio: utrum consensus in delectationem sit 
peccatum mortale, reducitur ad 1stam: utrum ratio inferior, 
prout a superiori contradividitur, sit subiectum proximum 
peccati mortalis. 

Et vere hoc modo titulum posuit S. Doctor in distributio- 
ne articulorum, scilicet «utrum ratio inferior possit esse 
subiectum peccati mortalis». 

In Sententiis modo aequipollenti, licet sub alia formula, 
idem quaesivit, nempe «utrum delectatio rationis inferioris 
aliquo modo possit esse peccatum mortale, si diu perma- 
neat», vel, ut ait in proprio loco: «utrum in delectatione ra- 
tionis inferioris possit esse peccatum mortale» * 

sed clarius et completius in De Veritate, q. 15, art. 4, 
formulát quaestionem his verbis: utrum delectatio morosa, 
per consensum in delectationem, in inferiori parte rationis 
exsistens, sine consensu in opus, Sit mortale peccatum. 

Cui formulationi coincidit, quam S. Bonaventura propo- 
nit, scilicet «utrum pars inferior (rationis) possit peccare 
mortaliter absque superiori»1. 

Huic etiam aequivalet formulatio symbolica quam pro- 
ponit S. Albertus Magnus, scilicet «utrum mulier possit co- 
medere sine viro»; nam comedere est peccatum mortale seu 
perfectum; mulier autem stat loco rationis inferioris, vir 
vero loco rationis superioris. 

Quaerit autem de ratione inferiori tantum utrum sit sub- 
iectum peccati mortalis, quia de ralione superiori prout 
consentit in actum peccati mortalis, non est dubium quin 
subiectum eius sit, et insuper quia de ratione inferiori dis- 
putabatur apud theologos sui temporis. 

Ergo «circa hoc —ait S. Thomas— aliqui diversimode 
opinati sunt: quidam enim dixerunt quod consensus in 


| H Sent., dist. 24, q. 3, art. 4. 
S. Bonaventura, M Sent., dist. 24, P. II, art. 2, q. 2. 

delectationem non est peccatum mortale, sed veniale tan- 
tum; alii vero dixerunt quod est peccatum mortale; et haec 
opinio, addit, est communior et verisimilior» 

Vividius easdem positiones refert in II Sent., dist. 24, q. 
3, art. 4: «Si enin —inquit— post deliberationem rationis 
inferioris, adhuc delectatio illa placeat, morosa delectatio 
dicitur, et tunc erit in delectationem consensus, et tunc mor- 
tale peccatum est, ut Magister dicit et verba Augustini sona- 
re videntur; quamvis quidam in hoc Magistro contradicant, 
auctoritate Augustini exponentes; sed opinio Magistri valde 
probabilior est et securior». 

similiter, et in De Veritate, q. 15, art. 4, ait: «Hoc videtur 
esse dubium, utrum delectatio quae dicitur morosa ex con- 
sensu rationis superveniente, peccatum mortale sit. 

Circa hoc autem diversimode aliqui opinati sunt: qui- 
dam enim dixerunt quod non est peccatum mortale, sed ve- 
niale; quae quidem opinio Augustino adversari videtur, qui 
ex tali consensu damnationem homini comminatur... 

Isti opinioni contradicit communis opinio modernorum; 
et videtur in periculum animarum vergere, cum ex consensu 
in talem delectationem, homo in peccatum promptissime 
incidere possit». 


416. Revera, haec positio contradicens Magistro Sen- 
tentiarum est eorum omnium qui negaverunt sensualitatem 
esse vere proprie subiectum immediatum alicuius peccati 
actualis, negantes motus secundo-primus esse peccata, 
etiam levissima. Unde coacti sunt, ex logica interna, dicere 
quod delectatio morosa seu consensus in delectationem est 
solum peccatum veniale et nullo modo mortale, et quod ra- 
to inferior prout a superiori distinguitur, nullo modo est 
nec esse potest subiectum immediatum peccati mortalis, 
sed solum et exclusive venialis. Quae ergo dicit S. Thomas 


S. Thomas, hic, cop. 

cum aliis de peccato sensualitatis, quod nequit esse nisi ve- 
niale, ex 1mperfectione actus, isti applicant totaliter rationi 
inferiori et morosae delectationi. 

Haec positio partim latet in doctrina Abaelardi de amo- 
ralitate delectationis; dicebat anım «quod nec opus nec vo- 
luntas neque concupiscentia neque delectatio, cum movet 
eam, peccatum sit, nec debemus velle eam extinguere», sed 
sola intentio voluntatis est bona vel mala moraliter; quam 
quidem propositionem damnavit Concilium  Senonense, 
f140 Et contra Abaelardum scripsit Magister Sententia- 
rum, ut diximus exponentes quaestionem 18 istius Partis. 

Ex professo tamen hanc doctrinam tuentur Simon Tor- 
nacensis, Rolandus Cremonensis, Hugo de Sancto Charo et 
alii. Simon ergo Tomacensis distinguit motus in actum pec- 
cati et actum seu opus peccati; motus autem in actum pec- 
cati potest esse triplex: quidam citra delectationem; quidam 
cum delectatione, sed citra consensum in actum; quidam 
vero consensus in actum peccati citra actum seu opus pecca- 
ti exterius; et motus citra delectationem (morosam) nullum 
est peccatum; motus cum delectatione morosa est peccatum 
veniale tantum quando est sola, citra consensum in actum; 
motus vero consensus in actum, etiam citra actum peccati, 
est peccatum mortale sicut ipse actus, quando est de mate- 
ria gravid 

Clarius autem Magistro contradicit Hugo a Sto. Charo 
qui, cum Rolando Cremonensi, affirmat quod «sensualis 
motus nullo modo est peccatum donec inferiorem partem ra- 
tionis (= rationem inferiorem) attingat»3; et quod verba 
Magistri Sententiarum dicentis quod motus sensualitatis est 
peccatum levissimum intelligenda sunt hoc sensu: «motus 
inferioris partis rationis est peccatum levissimumo»4; ergo, 


| Concilium Senonense, Denz. 386. 

] Simon Tornacensis, apud Lottin, loc. cit., pp. 64-65, maxime vero in 
ipso textu inedito, pp. 126-130. 

| Hugoa St. Charo, apud Lottin, loc. cit., p. 65, nota 2. 

4 Ibidem, p. 68. 

concludit: «sola ratio, inferior vel superior, peccat, et nullo 
modo sensualitas» ' 

Cum autem illa verba Magistri de motu sensualitatis pu- 
tarentur esse eiusdem Augustini, sane intelliguntur ista ver- 
ba S. Thomae, qui manifeste alludit ad Rolandum et ad Hu- 
gonem: «..quamvis quidam in hoc Magistro contradicant, 
auctoritates Augustini exponentes», idest ad sensum eorum 
trahentes, quasi ad bonum et verum sensum2. 

Et hac ratione intelliguntur fluctuationes S. Alberti Mag- 
ni circa comestionem mulieris, quae venialiter comedere 
potest; et etiam haesitatio S. Bonaventurae, nolentis ad- 
mittere quod ratio inferior sine superiori possit mortaliter 
peccare, quamvis admittat quod consensus in delectatio- 
nem morosam potest esse peccatum mortale, quia non 
admittit posse dari verum voluntarium absque omni actu 
positivo voluntatis, ut vidimus supra, quaestione 71, ar- 
tculo 54. 


SOLUTIO QUAESTIONIS 


417. CONCLUSIO pr ima: Consensus in delectationem de co- 
gitatione rei illicitae, ut est cognitio quaedam de moralitate 
talis rei vel obiecti, nullum est peccatum per se loquendo; per 
accidens vero potest esse peccatum veniale curiositatis. 


418. Probatur prima pars. Delectatio de veritate et de 
cognitione veritatis est semper bona et licita per se. Atqui 
delectatio de cogitatione rei illicitae prout est cognitio quae- 
dam vera, est delectatio de veritate et de cognitione verita- 


I Ibidem, nota 1. 


S. Thomas, Zl Sent., dist. 24, q. 3. art. 4. 
S. Albertus Magnus, H Sent., dist. 24, art. 13, Joe. cit. p 412 


Cf. S. Bonaventuram, // Sent., dist. 24, art. 2, q. 2, edk. cit., pp. 581- 
582. 

tis, quia quis cogitando de rebus inhonestis et illicitis, po- 
test cognoscere perfecte quid illae sint. Ergo consensus in 
delectationem de cogitatione rei illicitae, ut est cognitio 
quaedam, nullum est peccatum per se loquendo. Et sic ali- 
quis iustus, V. gr. S. Thomas, absque ullo peccato potest co- 
eitare de peccatis, de his disputando et conferendo et scri- 
bendo, et licite gaudere de cognitione adepta. 


4]9. Secunda pars. Per accidens tamen potest peccare 
in hac cogitatione peccato curiositatis, vel cogitando de his 
rebus quando de aliis debebat cogitare; vel modo indebito 
cogitando de eisdem quando debebat, scilicet excedens aut 
deficiens a conatu et inquisitione, quas huiusmodi materiae 
postulant vel exigunt. Hoc autem ordinarie loquendo non 
excedit veniale peccatum '. 

Delectatio autem de cogitatione ut est cognitio quaedam 
vera rei pravae potest esse duplex, de cognitione vera mora- 
litatis seu illiceitatis eius; et de cognitione vera psycholo- 
giae actus peccaminosi, et ad hoc reducitur consensus in de- 
lectationem de modo ingenioso quo excogitatur et exequitur 
peccatum, de quo in conclusione sequenti. 


420. conclusio secunda: Consensus in delectationem de 
cognitione modi ingeniosi et subtilis quo actus peccaminosus 
excogitatus vel executus est, prout cognitio quaedam est de psy- 
chologia peccati huius, nullum est peccatum per se loquendo; 
per accidens vero potest esse peccatum, tum ratione curiosita- 
tis inordinatae, tum ratione periculi plus minus proximi et gra- 
vis capiendi delectationem de ipso actu pravo. 


42]. Probatur prima pars. Cognoscere veritatem et gau- 


dere seu delectari de hac cognitione, nullum est peccatum 
per se loquendo. Atqui cognoscere modum ingeniosum quo 


Cf. S. Thomam, II-II, q. 167. 

peccatum est excogitatum vel peractum ab aliquo et gaude- 
re de hac cognitione et ingeniositate, est cognoscere verita- 
tem et gaudere de tali cognitione; quia hoc est cognoscere 
psychologiam peccati vel descriptionem veram et pulchram 
eius; et hoc modo, licet per se loquendo, opera artistica vel 
litteraria pulchra et ingeniosa cognoscere et de hac cognitio- 
ne gaudere, licet sint de rebus turpissimis. 


422. Secunda pars. Haec tamen delectatio de tali cogni- 
tione potest esse peccaminosa per accidens, et quidem du- 
plici sensu: primo, ratione curiositatis nimiae aut temporis 
minus utiliter deperditi in his cognitionibus, nisi adsit ra- 
tio quaedam gravis eam suadens; secundo, ratione periculi 
excitandi in se motus illicitos vel delectationem capiendi 
de ipsis rebus vel factis pravis ingeniose narratis vel re- 
praesentatis; et sic aliquando potest esse peccatum grave, 
si periculum huiusmodi sit proximum et grave, et non ad- 
sit aliunde gravis obligatio officii talia cognoscendi. At hoc 
non est mensurandum regula mathematica, sed morali et 
quidem diversimode pro diversa conditione individual! 
cognoscentis. 

Generatim loquendo, personae timoratae, quibus hones- 
tas moralis cordi est, ab his abstinere solent, quia valde dif- 
ficile est non omnino maculari istis rebus, secundum illud: 
«qui tetigerit picem, inquinabitur ab ea» * sunt enim cogni- 


? 


tones nimis concretae et ideo de se facile inducentes ad mo- 
tus correspondentes appetitus. 

Et hoc duplici sensu, verum est dicere quod consensus in 
delectationem non est peccatum mortale. «Et secundum 
hoc, prima opinio veritatem habet», ait 5. Thomas hic, mag- 


na indulgentia tractans illos auctores, qui non videntur co- 
gitasse de hac delectatione reflexa. 


| Eccli. 13, 1. 

423. conclusio tertia: Consensus in delectationem de 
ipsa re prava cogitata semper est peccatum, mortale aut venia- 
le, pro gravitate aut levitate materiae. 


424. Probatur. Approbatio et complacentia voluntaria 
de re illicita seu peccaminosa, est et ipsa peccaminosa 1ux- 
ta gravitatem aut levitatem materiae, quia actus humani 
specificantur et distinguuntur ex proprio eorum obiecto, ut 
patet ex dictis supra, quaestione 18 et quaestone 72, articu- 
lo 1. Atqui consensus in delectationem de ipsa re prava co- 
gitata, est approbatio rationis et complacentia voluntatis 
de re prava seu illicita vel peccaminosa, a qua delectatio et 
cogitatio specificantur; quia consensus revera importat ap- 
probationem 1udicativam rationis et complacentiam volun- 
tatis. Ergo consensus in delectationem de ipsa re prava co- 
gitata, quae dicitur delectatio morosa de re illicita, semper 
est peccatum mortale aut veniale, pro gravitate vel levitate 
materiae. 

Et quia iste consensus est actus proprius rationis inferio- 
ris, ut constat ex articulo 6, dicendum est rationem i1nferio- 
rem posse esse subiectum immediatum peccati mortalis, in 
quo differt a sensualitate, quae ex propriis nullo modo po- 


test esse subiectum peccati mortalis, ut patet ex dictis ar- 
ticulo 4. 


425. conclusio quarta: Ratio inferior potest esse subiec- 
tum immediatum peccati mortalis sine ratione superiori. 


426. Probatur. Consensus in delectationem graviter pec- 
caminosam seu illicitam est peccatum mortale, ut patet ex 
conclusione praecedenti. Atqui ratio inferior, prout a supe- 
riori distinguitur, potest ex propriis elicere actum consensus 
in delectationem graviter peccaminosam; et aliunde, ut 
constat ex articulo | et 2, idem est subiectum immediatum 
peccati actualis et principium immediatum elicitivum eius. 


Ergo ratio inferior potest, sine ratione superiori, esse subiec- 
tum immediatum peccati mortalis. 


Minor, ubi unice stat difficultas, facile patet. Nam ratio 
inferior, cui proprium est secundum rationes temporales et 
creatas et humanas, iudicare et regulare humanas passiones 
et operationes, potest dupliciter elicere consensum in delec- 
tonem graviter illicitam: uno modo, ex imperio et directio- 
ne positiva rationis superioris, cui subiicitur, et tunc consen- 
sus ille potius attribuitur rationi superiori quam inferiori, 
sicut actus imperatus potius attribuitur potentiae imperanti 
et moventi quam potentiae imperatae et motae; alio modo, 
sine tali imperio et directione, sed ex propriis; et hoc obtinet, 
quando ratio superior omnino passive se habet, nihil agen- 
do, idest non praeveniendo pravum iudicium seu consensum 
rationis inferioris, cum tamen, veluti superior, invigilare et 
praevenire debebat; eo fere modo quo ratio et voluntas se 
habebant ad motus sensualitatis: et tunc est peccatum com- 
missionis ex parte rationis inferioris, et purae omissionis ex 
parte rationis superioris. Unde, quia peccatum istud deno- 
minatur ex positivo, quod est commissionis, attribuitur 
iure, sicut proprio principio et subiecto, rationi inferiori, et 
non rationi superiori, eo fere modo quo peccatum sensuali- 
tatis attribuebatur appetitui sensitivo, a quo positive elici- 
tur, et non rationi inferiori nec superiori. 

Ex quo apparet quanto acumine et profunditate S. Doc- 
tor attribuat peccatum mortale rationi inferiori sine supe- 
riori positive ullo modo interveniente, eo modo quo sensua- 
litat attribuebat peccatum veniale, absque ullo interventu 
positivo rationis et voluntatis. Qua in re multum excedit S. 
Albertum Magnum, S. Bonaventuram, B. Innocentium V et 
alios magnos theologos sui temporis, qui non poterant cape- 


re possibilitatem ponendi vere et proprie peccatum mortale 
in ratione inferiori sine ratione superiori. 

S IH 
SOLVUNTUR DIFFICULTATES 


427. Obiectio prima. Eiusdem rationis est averti a Deo 
per peccatum mortale, cuius est ad Deum converti. Atqui 
rationis inferioris non est ad Deum converti, sed solius ra- 
tionis superioris quae sola versatur circa divina inspicienda 
et consulenda. Ergo solius rationis superioris est peccare 
mortaliter et consequenter consensus in delectationem, 


quae pertinet ad rationem inferiorem, non est peccatum 
mortale. 


428. Respondetur. Distinguo mai.: Eiusdem rationis est 
a Deo averti per peccatum mortale, cuius est ad Deum con- 
verti, sive explicite et in actu signato, sive implicite seu in- 
terpretative vel in actu exercito, concedo; semper explicite 
seu in actu signato, nego. Alus verbis: cuius est ad Deum 
converti, sive explicite et formaliter, sive implicite seu vir- 
tualiter et materialiter, concedo; semper explicite et forma- 
liter, nego. 

Contradistinguo min.: Rationis inferioris non est ad 
Deum converti, directe et explicite et in actu signato, conce- 
do, quia eius non est inspicere neque consulere ipsas ratio- 
nes aeternas; indirecte et implicite et in actu exercito vel 
quasi in obliquo, quatenus inspicit et consulit ea quae sunt 
aut esse debent regulata et mensurata a lege aeterna secun- 
dum rationes divinas, nego. Aliis verbis: solius rationis supe- 
rioris est intendere rationibus aeternis, ut secundum eas re- 
eulans active, concedo; ut secundum eas regulata vel regu- 
landa passive, nego. Et hoc est aliquo modo eas attingere et 
eis intendere, quod sat est ad peccatum mortale. 

Et nego consequens et consequentiam. 

S. Thomas dat duplicem responsionem huic difficultati. 
Prima est ad hominem, quia consensus in delectationem non 
est exclusiva solius rationis inferioris, sed potest esse quo- 
que rationis superioris, ut dictum est articulo praecedenti. 


338 L. I, Q. LXXIV, C. IE: De subiecto secundario 


Quia ergo in ratione superiori potest esse peccatum mortale 
sicut in subiecto, ratione interventus dati vel dabilis a ratio- 
ne superiori, consensus in delectationem potest esse pecca- 
tum mortale et sic morositas attribuitur rationi superiori. 
Quatenus ergo ratio inferior est directa et regulata et quo- 
dammodo imperata a ratione superiori, potest peccare mor- 
taliter et inveniri in ea peccatum mortale sicut in subiecto. 
Et haec est responsio, quam unice dabat in prioribus scrip- 
ts, nempe in II Sente., dist. 24, q. 3, art. 4 ad 1; et in De 
Veritate, q. 15, art. 4 ad 6. Sed hoc est idem ac dicere quod 
ratio inferior nequit esse subiectum peccati mortalis sola, sine 
ratione superiori, licet male distinguerent alii inter delecta- 
tionem morosam et rationem superiorem non respuentem 
illam 

Ergo secunda responsio simpliciter et profundior et pro- 
pria Summae Theologicae, quae maxime respondet pro- 
priae interpretationi S. Thomae de peccato rationis inferio- 
ris, per oppositionem ad alios theologos sui temporis, est 
illa quae in respondendo data est. 

Ad hoc enim quod possit ratio averti a lege aeterna seu a 
rationibus divinis, non est necesse quod rationes aeternas 
directe seu in recto et explicite et formaliter attingat; sed 
sat est quod in actu exercito et quasi in obliquo et materia- 
liter seu implicite eas respiciat, sicut generaliter ad pecca- 
tum non requiritur semper contemptus formalis et explici- 
tus legis, sed sat est ab ea voluntarie recedere, et aequiva- 
lenter seu in actu exercito eam contemnere. Et hoc modo, 
ratio inferior attingit rationes aeternas ex quibus regulari 
debet, et ut regulata vel regulanda ab eis, eas exercite attin- 
git et ab eis exercite recedere seu averti potest. Sicut Physi- 
ca et Psychologia et Ethica in suo summo attingunt Deum, 


alio tamen modo ac Sacra Theologia, quia materialiter et in 
obliquo, non formaliter et in recto. 


Cf. I-II, 74, 7 ad 4 

Ad quod quidem sat est quod ratio superior omnino ne- 
gative se habeat per puram omissionem, sicut etiam pecca- 
tum sensualitatis accidebat ex simplici omissione interven- 
tus rationis inferioris, et quodam etiam modo peccata exé- 
cuta vel peracta a membris exterioribus. 

Aliquo ergo modo semper adesse debet ratio superior; at 
sat est quod adsit secundum meram potentiam positivam 
interveniendi, quamvis non interveniat secundum actum 
ullum. Et ita quando non praevenit pravum consensum ra- 
tionis inferiris aut non impedit quominus accidat, cum ta- 
men praevenire aut impedire poterat, eo quod non plus tem- 
poris requiritur ad deliberationem superioris rationis quam 
rationis inferioris, peccatum attingit rationem superiorem 
veluti primam causam et subiectum imputationis, licet velu- 
ti propriam et immediatam causam et subiectum immedia- 
tum commissionis, attingat directe rationem inferiorem. Et 
ita pleno et perfecto iure attribuitur ipsi rationi inferiori se- 
cundum se esse subiectum immediatum peccati mortalis 
per consensum in delectationem graviter 1llicitam. 


429. QObiecto secunda. Consensus in id quod non est gra- 
viter illicitum non est peccatum mortale, quia eiusdem mo- 
ralitatis est consensus et id circa quod est consensus. Atqui 
delectatio ut est mera delectatio sine opere, non est graviter 
illicita, quia est motus sensualitatis, qui nequit esse pecca- 
tum mortale, ut patet ex articulo 4. Ergo consensus in delec- 
tationem nequit esse peccatum mortale. 


430. Respondetur. Distinguo mai.: Consensus in id quod 
non est graviter illicitum, per se seu ex parte obiecti, non 
est peccatum mortale, concedo: consensus in id quod non 
est graviter illicitum per accidens seu ex imperfectione ac- 
tus, non est peccatum mortale, nego. 

Contradistinguo min.: Delectatio ut est mere delectatio 
sine opere, non est graviter illicita, per accidens seu ratione 
imperfectionis actus, quando est merus motus sensualitatis, 

M.)cicc ieiectatio ut est morosa, etiam sine opere, non est 
lu: isse potest graviter illicita, per se, nego. 

= consequens et consequentiam.. 

i.ctus potest esse perfectus et imperfectus duplici sensu, 

relative ad simplicem inchoationem eius, quae habe- 
rer m simplici cogitatione seu apprehensione et in motu 
sensualitatis, et tunc est actus imperfectus in sensu proprio; 
e. relative ad opus exterius perfecte consummatum, et sic 
consensus in delectationem est imperfectus quando est sine 
consensu in opus; at est actus perfectus in suo genere actus 
nierions. Se habet enim consensus in delectationem quasi 
in medio inter meram delectationem seu motum sensualita- 
tis et consensum in actum exteriorem, et propterea relate 
ad exteriorem nondum perfectus et completus est, sed 
praeambulum est; relate vero ad motum sensualitatis est 
perfectus, quia iam est perfecte humanus seu deliberatus, et 
consequenter potest esse peccatum perfectum quod est pec- 
catum mortale. 

Aliae difficultates facile solvuntur tum ex modo dictis, 
tum ex eo quod quaedam procedunt de consensu in delecta- 
tonem cogitationis seu cognitionis peccati, quae non est 
mala, sed bona, ut dictum est in duabus primis conclusio- 
nibus. 

Regulae autem practicae ad cognoscendum quandonam 
detur vel non detur consensus in delectationem seu delecta- 
tio morosa, videri possunt apud Medinam * 


B. Medina, h.L, dub. ulti., edit, cit,, pp. 523-524. 

Art. 9.-Utrum in superiori ratione possit esse peccatum 
veniale sencundum quod est directiva inferiorum virium 


PRAENOTAMINA 


431. Certum est rationem superiorem posse esse subiec- 
tum immediatum peccati mortalis, quia, ut patet ex dictis 
articulo 7, ad rationem superiorem pertinet consensus in ac- 
tum vel opus, quod evidenter potest esse perfectum pecca- 
tum, nempe mortale; insuper, rationi superiori potest con- 
venire consensus in delectationem, ut patet ex dictis ibidem; 
consensus autem in delectationem potest esse peccatum 
mortale, ut patet ex articulo praecedenti. Quatenus ergo ra- 
to superior includit in se voluntatem, ut post Augustinum 
indicat S. Thomas ', e1 maxime convenit esse subiectum 1m- 
mediatum peccati mortalis. 

At, praecise, propter hanc proprietatem rationis superio- 
ris, surgit statim difficultas utrum ratio superior possit esse 
subiectum immediatum peccati imperfecti, quod est pecca- 
tum veniale; nam ex una parte videtur quod non possit pec- 
care nisi mortaliter, quia non videtur quod possit peccare 
nisi recedendo a rationibus aeternis quas proprie respicit, 
et in quibus consistit lex aeterna: peccatum autem mortale 
est contra legem aeternam, ut patet ex dictis supra, quaes- 
tone 71, art. 6; ex alia vero parte, ratio superior se habet in 
extremo opposito ad sensualitatem, quia inter sensualita- 
tem, quae est infima, et rationem superiorem, quae est su- 
prema, stat ratio inferior quasi media; iam vero, ut patet ex 
articulo quarto, sensualitas non potest esse subiectum pec- 
cati mortalis, sed venialis tantum; aliunde, ratio inferior po- 
test esse subiectum peccati mortalis et venialis, ut patet ex 
articulo praecedenti; ergo videtur quod ratio superior non 


S. Thomas, I-II, 15, 4. 

possit esse subiectum nisi peccati superioris, quod est pec- 
catum mortale. 

En ergo difficultas huius ultimae partis quaestionis, 
utrum nempe ratio superior possit esse subiectum immedia- 
tum peccati venialis. 

Et quidem, in hac quaestione, utrum in ratione superiori 
possit esse peccatum veniale, quaestionem posuerat S. Doc- 
tor in aliis operibus praecedentibus, nempe in II Sent., dist. 
24, q. 3, art. 5; in De Veritate, q. 15, ar. 5, et in De malo, q. 
7, art. 5; at quia ratio superior, ut ex dictis patet, potest esse 
et speculativa et practica seu directiva aliarum virium infe- 
riorum, et aliunde magis videtur accedere ad ipsas rationes 
aeternas quatenus eas conspicit speculando, quam quatenus 
eas consulit ad dirigendum inferiores vires; et difficultas 
praedicta augetur secundum maiorem accesum ad ipsas ra- 
tiones aeternas seu legem aeternam, ideo hoc in loco per 
duos articulos distinctim quaerit utrum ratio superior prac- 
tica seu prout est directiva inferiorum virium, idest secun- 
dum quod consentit in actum peccati, possit esse subiectum 
peccati venialis; et utrum ratio superior speculativa seu 
prout consideratur secundum seipsam in ordine ad pro- 
prium obiectum, quod sunt rationes aeternae conspicien- 
dae, possit esse subiectum peccati venialis2. 

Reverea enim est duplex difficultas distincta quae postu- 
lat duos articulos distinctos. 


RESOLUTIO QUAESTIONIS 


432. conclusio: Ratio superior practica potest esse sub- 
iectum immediatum peccati venialis, non quidem per accidens 
ex imperfectione actus eius, sed per se seu ex obiecto. 


| Cf. LII, 74, 9. obi. 1. 
2 I-I, 74, 10. 

433. Probatur prima pars. Ratio superior practica potest 
habere duplicem consensum, scilicet consensum negativum 
seu negationem dissensus in delectationem, et consensum 
positivum in actum seu opus. Atqui uterque consensus po- 
test esse peccatum veniale tantum. 


a) Consensus quidem negativus in delectationem, quia 
eiusdem gravitatis est consensus negativus in delectationem 
de re cogitata et delectatio ipsa, cum uterque dicatur per 
ordinem ad idem obiectum morale. Atqui delectatio de re 
cogitata potest esse peccatum veniale, quia potest esse de re 
venialiter illicita, ut patet ex dictis articulo praecedenti, v. 
gr. delectatio de cibo et potu. Ergo et consensus negativus 
seu non dissensus rationis superioris a consensu rationis in- 
ferioris in hanc delectationem, est peccatum veniale. 


b) Consensus etiam positivus in opus peccati potest esse 
peccatum veniale, quod quidem ostenditur dupliciter: 
l) Consensus in actum peccati venialis est peccatum venia- 
le, quia utrumque est eiusdem obiecti. Atqui consensus in 
actum peccati venialis est actus proprius rationis superio- 
ris practicae, quod patet quia quod dicitur de genere seu 
de omni, debet dici quoque de speciebus sub genere con- 
tentis, vel de partibus contentis sub toto. Atqui de omni 
consensu in actum peccati dicitur quod est actus proprius 
rationis superioris practicae, ut patet ex dictis articulo sep- 
tmo. Ergo et de singulis partibus dici debet, nempe de 
consensu in actum peccati mortalis et de consensu in ac- 
tum peccati venialis. Ergo peccatum veniale potest esse in 
actu proprio rationis superioris practicae, et consequenter, 
ratio superior practica potest esse subiectum immediatum 
peccati venialisl. 


c) Consensus in actum peccati non contrarium legi aeter- 
nae, sed praeter legem aeternam, non est peccatum mortale, 
sed veniale tantum. Atqui ratio superior practica potest 


Cf. S. Thomam, Aic, sed contra. 

positive consentire, et de facto pluries consentit, in actum 
peccati non contrarium legi aeternae, sed solum praeter le- 
gem aeternam. Ergo ratio superior practica potest elicere 
positive et de facto pluries elicit, actum internum consen- 
sus, qui est peccatum veniale tantum * 

Maior patet ex ipsamet notione peccati mortalis et ve- 
nialis, ut patet ex dictis supra, quaestione 71, articulo 6. 
Dicitur enim peccatum mortale contra legem aeternam, 
quia est contra actum et habitum eius et contra media et 
finem; veniale vero dicitur praeter legem aeternam, quia 
non est contra habitum et finem eius, sed solum aliquo 
modo contra actum, in quantum retardat illum. Unde S. 
Doctor egregie scribit: «Peccatum superioris rationis est per 
hoc quod deflectitur ahquo modo a rationibus aeternis (con- 
sulendis); sed hoc contingit dupliciter: vel simpliciter, sicut 
in mortali peccato, per quod deflectitur quis a lege Dei actu 
et habitu, non tantum faciens praeter eam, sed contra eam; 
vel secundum quid, sicut in veniali peccato, quo quis relin- 
quit legem Dei actu, sed non habitu, non contra eam, sed 
praeter eam faciens»2, «puta, cum aliquis dicit verbum otio- 
sum, etiam deliberans quod est peccatum veniale, disponens 
ad mortale»3. 

Minor autem experientia comprobatur, quia ratio supe- 
rior pluries consentit positive in actum peccati non contra- 
rium, sed praeter legem aeternam tantum, ut patet in verbis 
otiosis, in mendaciis officiosis, in curiositate et in multis 
aliis. 

Patet ergo quod ratio superior practica potest duplici 
modo peccare venialiter, scilicet peccato omissionis, quando 
non dissentit a consensu rationis inferioris in delectationem 
leviter illicitam; et peccato commissionis, quando positive 
consentit in actum peccati venialis. 


! S. Thomas, Ric, corpore. 


// Sent., dist. 24, q. 3, art. 5 ad I. 
De malo, 7,5. 

434. Secunda pars. Motus peccaminosus qui nequit pro- 
cedere ex subreptione, sed semper est ex deliberatione, ne- 
quit esse veniale per accidens seu ex imperfectione actus, 
sed unice potest esse veniale per se seu ex obiecto, ut patet 
ex terminis. Atqui consensus rationis superioris practicae, 
sive in delectationem rationis inferioris, sive in actum 1p- 
sum peccati, nequit esse consensus ex subreptione, sed unice 
et semper ex deliberatione. Ergo consensus rationis practi- 
cae superioris tum in delectationem tum in actum peccati 
nequit esse peccatum veniale per accidens seu ex imperfec- 
tone actus, sed solum per se seu ex obiecto. 

Minor, ubi unice stat difficultas, ostenditur ex ipsamet 
ratione consensus rationis superioris practicae. Nam ratio 
superior practica inhaeret rationibus aeternis consulendis 
tamquam medio quod applicat ad judicandum et dirigen- 
dum seu ordinandum appetitum seu actionem humanam. 
Atqui «ipsum consilium deliberationem importat» '. Ergo ra- 
tio superior practica non potest consentire in delectationem 
vel actum peccaminosum nisi ex deliberatione, et sic non 
est directiva inferiorum virium nisi per actum perfectum, 
idest deliberatum; et consequenter, peccatum eius nequit 
esse imperfectum per accidens, ratione imperfectionis actus, 
sicut est motus sensualitatis, sed unice potest esse veniale 
secundum speciem seu ex obiecto. 

Unde S. Thomas profunde scribit: «Ratio superior aliter 
fertur in suum obiectum, atque aliter in obiecta inferiorum 
virium, quae per ipsam diriguntur; in obiectum enim infe- 
riorum virium non fertur nisi in quantum de eis consulit 
rationes aeternas; unde non fertur in ea nisi per modum deli- 
berationis. Deliberatus autem consensus in his quae ex gene- 
re suo sunt mortalia, est mortale peccatum (et nequit esse 
veniale ex imperfectione actus seu ex indeliberatione); et 
ideo ratio superior semper peccat mortaliter, si actus infe- 

riorum virium in quos consentit, sunt peccata mortalia»l; 
unde solum potest peccare venialiter quando materia con- 
sensus deliberati eius est venialis seu leviter 1llicita. 


$ III 
SOLVUNTUR DIFFICULTATES 


435. Obiectio prima. Peccare mortaliter est averti a ra- 
tionibus aeternis seu a lege aeterna. Atqui ratio superior 
practica per consensum in delectationem vel in actum pec- 
cati avertitur a rationibus aeternis, quia inter inhaerere eis 
et ab eis averti non est medium; ratio autem superior prac- 
tica consentiens in delectationem vel in actum peccati, non 
inhaeret rationibus aeternis ut per se patet; ergo avertitur ab 
eis. Ergo ratio superior practica, consentiens in delectatio- 
nem vel in actum peccati, semper mortaliter peccat. 


436. Respondetur. Distinguo mai.: Peccare mortaliter est 
averti a rationibus aeternis, simpliciter seu totaliter, nempe 
et actualiter et habitualiter, concedo; averti secundum quid 
tantum, scilicet actualiter et non habitualiter, nego. 

Contradistinguo min.: Ratio superior practica, consen- 
tiens in delectationem vel in actum peccati, avertitur a ra- 
tionibus aeternis, quando obiectum delectationis et consen- 
sus est graviter illicitum, utpote contrarium caritati et in- 
compatibile cum ea, concedo; quando obiectum delectatio- 
nis et consensus est leviter illicitum tantum, utpote non con- 
tra, sed praeter caritatem et legem aeternam, avertitur a 
rationibus aeternis, subdistinguo: simpliciter et totaliter, 


nego; secundum quid et per retardationem quamdam actus, 
concedo. 


Et nego consequens et consequentiam. 


Hic, art. 10. 

Revera enim, in hoc casu, licet actu non inhaereat ratio- 
nibus aeternis, ab eis tamen non avertitur simpliciter, sed 
secundum quid et imperfecte et accidentaliter tantum, nem- 
pe divertendo et retardando quodammodo a lege, at non ei 
directe vel aequivalenter contrariando. 


437. Obiectio secunda. Ita se habet ratio superior practi- 
ca in vita morali, sicut se habet cor in vita physica corpora- 
li, quia utrique suo modo convenit esse principium vitae. 
Atqui omnes infirmitates seu defectus cordis sunt graves seu 
mortales in vita physica corporali. Ergo et omnes infirmita- 
tes seu defectus vel peccata rationis superioris practicae de- 
bent esse graves seu mortales in vita morali, et sic ratio su- 
perior, quando peccat, semper mortaliter peccat. 


438. Respondetur. Transeat mai.; distinguo min.: Omnes 
aegritudines cordis sunt graves seu mortales, quando affi- 
ciunt ipsam substantiam cordis, naturalem eius complexio- 
nem immutando vel alterando, concedo; quando non affi- 
ciunt ipsam substantiam cordis, sed aliquos motus eius aut 
organa pericardica seu circumstantia cor, nego. 

Contradistinguo conclusionem: Ergo omne peccatum ra- 
tionis superioris practicae est grave seu mortale, quando to- 
litur ipsa ordinatio habitualis rationis superioris ad ratio- 
nes aeternas, quae sunt proprium eius obiectum, concedo; 
quando non tollitur talis ordinatio essentialis, sed solum 
adest inordinatio accidentalis circa alia quae aliquo modo 
cicumstant rationes aeternas, nego. 

Neque cor neque rationes aeternae stant in aliquo indivi- 
sibili, sed latitudinem quamdam habent et ideo defectus eo- 
rum possunt latitudinem quamdam suscipere et esse plus 
minusve graves aut leves. 


439. Obiectio tertia. Peccatum veniale ex genere fit mor- 
tale ex contemptu, et non solum ex imperfectione actus. At- 
qui omne peccatum rationis superioris practicae fit ex con- 

temptu legis aeternae, quia contemnit eam postquam cog- 
noscit ipsam. Ergo omne peccatum rationis practicae supe- 
rioris est mortale, saltem per accidens, ex contemptu. 


440. Respondetur. Concedo mai., et nego min. et conclu- 
sionem. 

Peccatum consensus rationis superioris practicae non 
semper fit ex contemptu legis aeternae, quia lex non con- 
temnitur nisi ponendo actum directe contrarium ei aut 
quod talis putetur esse, aut contra auctoritatem legislatoris, 
quae est principium legis. Hoc autem non semper accidit in 
ratione superiori practica, quia non omnis delectatio vel ac- 
tus peccaminosus in quae consentit sunt directe contraria 
legi aeternae, neque a ratione superiori ut contraria putan- 
tur, quin potius cognoscuntur non esse contraria, sed potius 
praeter legem; neque denique negatur auctoritas legislatoris 
expresse aut interpretative. Potius ergo est irreverentia 
quaedam vel incultura erga legem aeternam et Deum, quam 
contemptus eius. 

Unde S. Doctor egregie scribit: «Non quilibet contemp- 
tus facit peccatum mortale, sed contemptus Dei solum et 
per hunc solum homo avertitur a Deo; post quantamcum- 
que autem deliberationem in peccatum veniale consentiat, 
non contemnit Eum; nisi forte aetimaret peccatum illud 
esse contrarium praecepto divino» ' 


Art. 10.-Utrum in ratione superiori possit esse peccatum 
veniale secundum seipsam 


PRAENOTAMINA 


44]. Ut patet ex supra dictis, tam ratio superior quam 
inferior potest esse et speculativa et practica, prout occupa- 


' De Ventate, 15, 5 ad 2. 

tur circa proprium obiectum cognoscendo vel inspiciendo 
ipsum, aut circa obiectum aliarum virium animae ut earum 
actus possit dirigere; et primus actus circa propriam mate- 
riam vel obiectum appellatur a S. Thoma directus; secundus 
vero circa propriam materiam vel obiectum aliarum virium 
ad illud regulandum, dicitur indirectus *. 

Quia ergo in suo actu indirecto seu prout est practica et 
directiva aliarum. virium animae, ratio superior potest esse 
subiectum immediatum peccati venialis, ut dictum est arti- 
culo praecedenti, consequenter quaeritur in hoc articulo 
utrum etiam ratio superior speculativa seu in proprio et di- 
recto actu circa proprium obiectum, quod sunt ipsae ratio- 
nes aeternae, possit esse subiectum immediatum peccati ve- 
nialis. Et hoc est considerare rationem superiorem directe 
seu absolute secundum seipsam, «idest secundum quod ins- 
picit rationes aeternas», ut ait S. Doctor, hic, obiectione 1, 
vel secundum quod directe versatur «circa proprium obiec- 
tum», ut dicebat in distributione articulorum. 

Et ratio dubitandi est, quia circa ipsas rationes aeternas 
in seipsis consideratas, non datur parvitas materiae, quia 
istae rationes aeternae sunt materia fidei, in qua non datur 
parvitas materiae; ex alia vero parte, in ratione superiori 
non videtur quod possit dari imperfectio actus, quia ratio 
superior semper videtur quod debeat habere actum perfec- 
tum seu deliberatum. Quia ergo peccatum ex genere suo 
mortale non possit esse veniale nisi vel ex parvitate mate- 
riae, ut in furto, vel ex imperfectione actus, ut in motibus 
sensualitatis, videtur quod in ratione superiori secundum 
seipsam seu prout est speculativa circa proprium obiectum, 
nequeat dari peccatum veniale, sed solum mortale. 

Quod autem S. Doctor per rationes aeternas secundum 
seipsas intelligat rationes supematurales divinas secundum 
seipsas, apparet clare tum ex argumento Sed contra, ubi 

loquitur de motu infidelitatis, tum ex corpore articuli, ubi 
expresse facit appellationem ad fidem vel revelationem tum 
ex responsione ad 3, ubi eadem repetit. 

Et idem confirmatur manifeste ex locis parallelis, v. gr. 
I| Sent., dist. 24, q. 3, art. 5, argumento 2 Sed contra, et 
corpore articuli, una cum iis quae dixerat supra, eadem dis- 
ünctione, q. 2, art. 2, ubi rationem superiorem reducit ad 
sacram Doctrinam, inferiorem vero ad philosophiam mora- 
lem; in De Veritate, q. 15, art. 5, argumento 2 Sed contra et 
corpore articuli; et in De malo, q. 7, art. 5, corpore articuli 
et in responsione ad 11; quibus addi possunt quae supra 
dixerat S. Doctor de lege aeterna stricte dicta, quaestione 
19, articulo 4, corpore et ad 3; q. 17, articulo 6 ad 5, in fine, 
quae nobis innotescit per revelationem. 

Unde patet errasse Medinam, Salmanticenses et alios 
thomistas, distinguentes obiectum proprium rationis supe- 
roris in formale et primarium et materiale vel secunda- 
rium, et circa hoc admittunt parvitatem materiae (h.L). 


$ II 
SOLUTIO QUAESTIONIS 


442. conclusio: Ratio superior speculativa vel secundum 
seipsam considerata in ordine ad proprium obiectum conspi- 
ciendum, potest esse subiectum immediatum peccati venialis, 
non quidem per se seu ex genere vel obiecto sed per accidens, 
ex imperfectione actus. 


Probatur duplici argumento, nempe argumento quia et 
argumento propter quid. 


443. a) Argumento quia. Ratio superior speculativa est 
subiectum immediatum motus subreptitii infidelitatis. At- 
qui motus subreptitius infidelitatis est peccatum veniale 


tantum. Ergo ratio superior speculativa est vel potest esse 
subiectum immediatum peccati venialisl. 


Hic, sed contra. 

Maior constat, quia idem est subiectum immediatum ac- 
tus seu motus fidei et actus seu motus infidelitatis, etiam 
subreptitii seu indeliberati vel subitanei, quia isti motus 
contrarie opponuntur, et contraria sunt vel nata sunt esse 
in eodem subiecto proximo. Atqui actus fidei est in ratione 
superiori speculativa sicut in subiecto immediato, quia ratio 
superior speculativa nominat habitum speculativum supe- 
rorem vel supremum, et hic est habitus fidei theologicae, 
qui rationi vel intellectui speculativo in sui supremo respon- 
det | Ergo et actus seu motus subreptitius infidelitatis est 
in ratione superiori speculativa sicut in subiecto immediato. 

Minor autem facile patet, nam motus subreptitius infide- 
litatis est peccatum aliquod actuale, quia est aliquo modo 
impedibilis ab homine, si praevideatur et diligenter evigile- 
tur, eo quod usus seu exercitium rationis vel intellectus nos- 
tri est in nostra potestate, tantum vel plus quam usus sen- 
suum externorum et internorum, qui tamen est 1mpedibilis 
a nobis, ut diximus articulo tertio, loquentes de motu sen- 
sualitatis; est ergo peccatum veniale tantum, quia animae 
sanctae, dum manent sanctae vel iustae, patiuntur aliquan- 
do motus istos subreptitios infidelitatis, neque per illos 
amittunt habitum aut virtutem fidei, quod tamen accideret 
si tale peccatum infidelitatis esset mortale. Quia ergo per 
tales motus non amittunt caritatem neque fidem, apparet 
manifeste eos non esse peccata mortalia in genere peccato- 
rum contra fidem. 


444. b) Argumento propter quid. Actus 1nordinatus im- 
perfecte humanus est peccatum veniale tantum. Atqui ratio 
superior speculativa secundum seipsam vel circa proprium 
eius obiectum potest esse subiectum immediatum actus 
inordinati imperfecti humani. Ergo ratio superior speculati- 
va secundum se ipsam vel circa proprium eius obiectum po- 
test esse subiectum immediatum peccati venialis. 


| CL IMI, 4, 2. 

Maior patet ex supra dictis, articulis 3 et 4. Nam actus 
humanus inordinatus est essentialiter peccatum actualel; 
peccatum autem veniale est quid imperfectum seu diminu- 
tum in genere peccati actualis, dum mortale est pecatum 
perfectum in genere suo; ergo actus imperfecte humanus seu 
voluntarius, necessario debet esse, quando inordinatus seu 
peccaminosus est, peccatum imperfectum, idest peccatum 
veniale. 

Minor autem, ubi unice stat difficultas, sic ostenditur: 
ratio superior potest habere quatuor actus, scilicet duos ut 
est practica seu directiva aliarum virium inferiorum; et duos 
alios, ut est speculativa seu cognoscitiva proprii obiecti. 

Et quidem quatenus est practica seu directiva aliarum vi- 
rium inferiorum, omnis actus eius est perfecte humanus seu 
deliberatus, quia directio pertinet essentialiter ad imperium, 
quod est actus perfecte humanus seu deliberatus, cum ve- 
niat post consilium vel deliberationem et supponat et inclu- 
dat eam, ut patet ex tractatu de actibus humanis, q. 14-15 
et 17. Iste autem duplex actus est consensus interpretativus 
in delectationem illicitam, qui est omissio dissensus, quem 
poterat et debebat facere; et consensus expressus, per com- 
missionem in opus seu actum peccati, ut patet ex dictis arti- 
culis 7-9. Et ex hac parte, ut dictum est articulo praecedenti, 
non potest esse peccatum veniale in ratione superiori nisi 
ex partivate aut levitate materiae regulandae, at non ex im- 
perfectione actus. 

Quatenus vero est speculativa seu cognoscitiva proprii 
obiecti, scilicet rationum aeternarum in seipsis absolute, po- 
test habere duos actus: unum imperfectum, subitaneum, in- 
deliberatum, procedentem a ratione superiori naturali aut 
philosophice sumpta (quae non fertur in illud obiectum ins- 
piciendum ex gratia Dei, illustrante et movente intellectum) 
antequam lumen fidei et gratiae talem rationem illuminet 


Art. 10: Peccatum veniale in ratione superiori 353 


et actu moveat ad credendum, et 1ste est motus subitaneus 
vel subreptitius infidelitatis, antequam ratio superior su- 
pernaturalis deliberaret ex rationibus aeternis, eo fere 
modo quo motus sensualitatis surgebat in appetitu sensi- 
tivo ex apprehensione sensuum, antequam ratio inferior 
vel superior interveniat; et sic ratio superior naturalis, co- 
ram rationibus aeternis supernaturalibus, potest subito 
moveri motu dubitationis aut repulsionis, quatenus eas non 
intrinsece videt, sicut videt rationes aeternas naturales; et 
iste actus nequit esse nisi peccatum veniale infidelitatis, 
quia est imperfectum in genere infidelitatis, cum non pro- 
cedat ex consultatione seu deliberatione rationum aeterna- 
rum supematuralium per fidem cognitarum; alium vero 
actum habere potest perfectum et deliberatum, quatenus 
procedit quasi ex reflexione rationum aeternarum cognita- 
rum directe per fidem, ad regulandum novum actum fidei 
secundum ipsasmet ut consultas; quia etiam rationes ae- 
ternae possunt regulare actus circa ipsas, post primum 
actum directum; et tunc si haesitat aut dissentiat post 
hanc deliberationem, erit peccatum mortale et perfectum 
infidelitatis. 

Itaque, iste duplex actus rationis superioris circa ins- 
pectionem seu cognitionem rationum aeternarum est idem 
ac simplex apprehensio et iudicium seu deliberata conclu- 
sio rationis superioris supernaturalis, quia sicut actus fidei 
non est simplex apprehensio, sed iudicium, in quo forma- 
liter est veritas, ita etiam actus infidelitatis, etiam subrep- 
titius, debet esse iudicium quoddam; aliunde vero ratio su- 
perior supernaturalis, cum nominet rationem informatam 
habitu fidei divinae, nequit ex hoc habitu prorumpere in 
actum contrarium fidei, quia nullus habitus bonus inclinat 
ad malum, neque habitus fidei potest inducere ad ullam 
falsitateml. 


Cf. II-II, 1, 3 Sed contra et corpore art. 

Ergo necesse est reducere istos duos actus ad duas accep- 
tiones rationis superioris, nempe ad rationem superiorem na- 
turalem, quae nominat intellectum possibilem cum supremo 
habitu naturali qui est sapientia, maxime in parte sua su- 
prema quae est Theodicea, et huic attribuitur motus subrep- 
titius infidelitatis, quantenus ei proponitur veritas circa 
Deum omnino non visa neque resolubilis in categorias natu- 
rales, secundum quas de Deo rebusque et rationibus divinis 
naturaliter iudicat, et ita habet subitum motum quasi repul- 
sionis vel negationis, quia rationes divinas supernaturales 
non capit seu non videt, qui est motus subreptitius infideli- 
tatis; et insuper habet alium actum plene deliberatum et indi- 
catum, qui pertinet ad rationem superiorem supernatura- 
lem, quae est intellectus possibilis cum habitu fidei, et ita 
ex ipsamet ratione divina supernaturali, quae est proprium 
obiectum fidei, iudicat de iudiciis rationis superioris natura- 
lis, etiam de illo iudicio naturali subreptitio, et corrigere 
debet ex Veritate Prima, captivando intellectum naturalem 
in obsequium Christi. 

Quam quidem explicationem ipse S. Doctor dedit egregie 
his verbis: «Sciendum est igitur quod unaquaeque potentia, 
quam aliquo modo possibile est elevari ad illud quod est 
supra se, potest habere aliquem subitum motum in id quod 
sibi secundum se convenit, et alium motum habere potest in 
id quod sibi convenit ratione eius quo est elevata in aliquid 
superius, sicut in appetitu sensibili patet: nam ipse subitum 
motum habet in id quod est conveniens secundum sensum; 
in quantum autem est regulatus ratione et perfecto habitu 
virtutis, habet motum post deliberationem in id quod est 
secundum rationem conveniens. 

Sicut autem appetitus sensitivus elevatur per regimen 
rationis in id quod est supra se, ita etiam ratio superior ele- 
vatur per lumen fidei in id quod est supra naturalem suam 
cognitionem; et ideo subitus motus apprehensionis superio- 
ris rationis est secundum naturalem suam cognitionem, qui, 
si in aliquo fidei obviet, erit motus infidelitatis ex subrep- 

tione, et ita propter defectum deliberationis, erit veniale 
peccatum»l. Quatenus vero per fidem comperit veritatem 
illam esse a Deo revelatam et quod est contra Dei praecep- 
tum ei discredere, tunc est iudicium perfectum et delibera- 
tum, quod pertinet ad rationem superiorem supematuralem, 
et si discredit, attribuitur ista infidelitas rationi. superiori. 

Clarius autem et profundius alibi idem S. Doctor psycho- 
logiam huius duplicis actus exponit dicens: «Obiectum su- 
perioris rationis (= formale quod), quod est altissimum, po- 
test considerari, et secundum cognitionem superiorem (= su- 
pernaturalem, infusam, sub lumine vel obiecto formali quo 
fidei), et secundum cognitionem inferiorem (= naturalem, 
acquisitam vel scientificam). Nam cognitio quam Deus ha- 
bet de bono aeterno, quod est ipse, est supra cognitionem 
quam habet homo de eo per rationem humanam; et ideo 
homo in sua cognitione rectificatur per cognitionem divi- 
nam, in quantum credit revelationi divinae. 

Cum vero aliquis subito apprehendit Deum non esse tri- 
num et unum, apprehendit hoc secundum rationem huma- 
nam (= naturalem), et est peccatum veniale; cum vero deli- 
berat, applicat ad hoc cognitionem divinam, considerans 
quod hoc est contra id quod Deus revelavit, quod aliquis 
discredat unitatem illius Dei, et ideo fit mortale, quasi re- 
ductum in contrarietatem altioris medii»2. 


445. Consequenter, dicere possumus quod duplex iste 
motus rationis superioris speculativae relate ad proprium 
Obiectum eius, se habet sicut motus sensualitatis et motus 
rationis inferioris practicae relate ad delectabilia sensuum. 
Nam motus sensualitatis est subitus et elicitus ab ipsa, ante 
delibaretionem rationis inferioris, et ideo semper est pecca- 
tum veniale propter imperfectionem actus; cum vero iam 
adest rationis deliberatio, tunc habetur delectatio morosa 


| H Sent., dist. 24, q. 3, art. 3. 

seu consensus in delectationem, qui est actus et peccatum 
proprium rationis inferioris. Et similiter, motus subitus infi- 
delitatis ante deliberationem rationis superioris supernatu- 
ralis, elicitur a ratione superiori naturali, et consequenter 
ei attribui debet sicut principio et subiecto, et semper est 
peccatum veniale, propter imperfectionem actus; quando 
vero advenit ratio superior supematuralis deliberans, si ta- 
lis motus infidelitatis non. succidetur, efficitur morosus et 
habetur consensus rationis superioris in actum infidelitatis, 
qui semper est peccatum mortale, et attribuitur sicut pro- 
prio principio et subiecto rationi superiori prout est subiec- 
tum habitus fidei, cui tamen ex superbia voluntatis actu 
contradicit, discredendol. 


S M 
SOLVUNTUR DIFFICULTATES 


446. Obiectio prima. Omnis inordinatio voluntaria circa 
ipsas rationes aeternas secundum seipsas, est peccatum 
mortale, quia rationes aeternae sunt prima principia mora- 
litatis et omnis inordinatio circa prima principia est gravis 
seu mortalis. Atqui omne peccatum rationis superioris spe- 
culativae circa proprium obiectum est 1nordinatio circa ip- 
sas rationes aeternas secundum seipsas. Ergo omne pecca- 


tum rationis superioris speculativae circa proprium obiec- 
tum est mortale. 


447. Respondetur. Distinguo mai. QOmnis inordinatio 
voluntaria circa ipsas rationes aeternas secundum seipsas 
est peccatum mortale, ex genere seu ex parte obiecti, conce- 
do, ex parte subiecti subdistinguo: quando inordinatio illa 
est perfecte voluntaria et deliberata, concedo: quando est 


| Cf. I-II, 10. 2. 

imperfecte voluntaria, utpote indeliberata, idest subitanea 
et ex subreptione, nego. 

Contradistinguo min.: Omne peccatum rationis superio- 
ris speculativae circa proprium obiectum est inordinatio vo- 
luntaria circa ipsas rationes aeternas, secundum seipsas sci- 
licet perfecte voluntaria et deliberata, nego; imperfecte vo- 
luntaria, utpote 1ndeliberata, subdistinguo: quandoque, con- 
cedo, semper, nego. 

Et nego consequens et consequentiam. 

solutio patet ex dictis. Nam ratio superior speculativa 
et practica se habent quodammodo ex adverso; quia ratio su- 
perior practica est semper perfecta et deliberata, et conse- 
quenter perfecte peccat quando peccat ex parte subiecti, at 
ex parte obiecti potest esse parvitas materiae aut levitas 
eius, et ideo potest committere peccatum veniale ex genere 
seu ex parte obiecti; sed ratio superior speculativa non ad- 
mittit parvitatem materiae ex parte obiecti, quod ideo sem- 
per est peccatum grave ex genere; at ex parte subiecti seu per 
accidens, potest peccare venialiter ex 1mperfectione actus. 


448. Obiectio secunda, quae est instantia praecedentis. 
Omnis actus inordinatus et deliberatus circa ipsas rationes 
aeternas secundum seipsas est peccatum mortale, ut patet 
ex dictis. Atqui omne peccatum rationis speculativae circa 
proprium obiectum est actus inordinatus et deliberatus circa 
ipsas rationes aeternas; quia omnis actus potentiae delibera- 
tae est cum deliberatione; ratio autem sive inferior sive supe- 
rior, practica vel speculativa, est potentia seu vis deliberati- 
va, et ideo omnis actus eius, sive bonus sive malus, est deli- 
beratus seu cum deliberatione. Ergo omne peccatum ratio- 


nis superioris speculativae circa proprium obiectum est 
mortale. 


449. Respondetur. Concedo mai.; nego min. et consequen- 
tiam. 

Quantum vero ad probationem minoris, distinguo mai.: 
Omnis actus potentiae deliberativae est deliberatus seu cum 


deliberatione, actus perfectus et consummatus et vere pro- 
prius eius, concedo; actus imperfectus et 1inchoatus et quo- 
dammodo appropriatus ei, nego. 

Distinguo min.: Ratio est potentia deliberativa, idest po- 
tens deliberare, concedo; actu semper deliberans quando 
operatur, subdistinguo: ratio inferior, concedo; ratio supe- 
rior, iterum subdistinguo: ratio superior practica, concedo; 
ratio superior speculativa, nego. 

Revera multa confunduntur in hac obiectione. Ratio est 
quidem potentia quaedam deliberativa, idest quae potest 
semper deliberare; at non sequitur quod semper actu delibe- 
ret; quia in primis, ratio seu intellectus potest habere sim- 
plicem apprehensionem, quae non est deliberatio, cum non 
sit discussio neque discursus; neque etiam terminus delibe- 
rationis, nempe iudicium vel consensus; praeterea, si nomi- 
ne rationis non intelligamus nudam potentiam, sed habi- 
tum, uti accidit quando loquimur de ratione superiori et 
inferiori, tunc non sequitur rationem semper in omni suo 
actu deliberare; nam deliberatio proprie respicit materiam 
deliberabilem, quae est materia agibilis et contingens, et ita 
deliberatio est maxime propria rationis inferioris practicae 
et deinde rationis superioris practicae; et per posterius so- 
lum et diminute convenit deliberatio rationi inferiori specu- 
lativae, et nonnisi modo quodam adhuc magis imperfecto 
convenit rationi superiori speculativae circa proprium 
obiectum. 

Nam quanto magis recedimus a materia deliberabili, 
tanto magis recedimus a deliberatione proprie dicta. Et sic 
homo non proprie deliberat circa prima principia, neque 
etiam angeli, et multo minus Deus. Cum ergo ratio superior 
supematuralis sit altissima cognitio, non habet formaliter 
deliberationem, sed solum virtualiter eminenter. 


450. Obiectio tertia, quae instat adhuc. Potentia quae 
non potest recurrere ad aliquid altius suo obiecto non potest 
deliberare de suo proprio actu, et ideo vel semper peccat 

mortaliter in suis actibus inordinatis vel numquam. Atqui 
ratio superior speculativa est potentia cum habitu quae non 
potest recurrere ad obiectum altius proprio suo obiecto, 
quia proprium eius obiectum est altissimum vel supremum 
omnibus modis, utpote divinum. Ergo ratio superior specu- 
lativa circa proprium suum obiectum aut numquam pecca- 
re potest aut si peccat, semper debet mortaliter peccare. 


451. Respondetur. Distinguo mai.: Potentia quae non po- 
test recurrere ad aliquid altius suo obiecto, formali quo, non 
potest deliberare de proprio suo actu circa proprium obiec- 
tum, concedo; quae non potest recurrere ad aliquid altius 
suo obiecto mere materiali aut etiam formali quod, bene 
vero recurrere potest ad obiectum formale quo altius, non 
potest deliberare de suo proprio actu, nego. 

Contradistinguo min.: Ratio superior speculativa non po- 
test recurrere ad aliquod obiectum altius suo obiecto, mate- 
rali vel formali quod, concedo; non potest recurrere ad ali- 
quid altius suo obiecto formali quo, subdistinguo: superna- 
tural!, rationis superioris supernaturalis, concedo; naturali, 
rationis superioris naturalis vel philosophicae, nego. 

Et nego consequens et consequentiam. 

Revera, rationes aeternae seu divinae, materialiter 
sumptae ut res obiecta, sunt altissimae neque dari possunt 
altiores res vel altiora obiecta. At ratio formalis quae earum 
potest esse altior vel minus alta, quatenus est ratio formalis 
quae naturalis seu Primae Causae aut ratio formalis quae 
supernaturalis seu ipsius Deitatis secundum seipsam. Et is- 
üs diversis rationibus formalibus quae, correspondent diver- 
sae rationes formales quibus nempe ratio formalis qua natu- 
ralis, ex effectibus naturalibus et 1nadaequatis, et ratio for- 
malis qua supernaturalis, ex divina revelatione, quae est ra- 
tio ipsius Dei et ita est ratio formalis directa et perfecta 
adaequata et propotionata obiecto formali quod. 

Et 1stae duae rationes formales valde inter se distant, 
scilicet naturale et supematurale, humanum et divinum, ra- 
tio et fides. 

Ratio ergo superior speculativa naturalis vel philosophi- 
ca habet aliam rationem superiorem se, nempe rationem su- 
periorem speculativam supernaturalem vel theologicam, a 
qua iudicari potest et debet, et ex qua sumi potest eminen- 
tissima et inappellabilis deliberatio de actu rationis philo- 
sophicae; et sic, quod erat imperfectum et veniale ex sola 
ratione philosophica, evadit mortale per consensum rationis 
superioris theologicae vel supematuralis. 

Hanc pulchram et profundam doctrinam nervose restrin- 
xit Caietanus, quando ait: «Opus est ut novitius lector dis- 
ünguat ex Augustino duas... operationes superioris rationis, 
sicilicet intuitum et consultationem, et ad hanc secundam 
spectat deliberatio et consensus; et secundum hanc dirigit 
inferiora, et reflectitur super seipsam, et vocatur in littera 
altior consideratio de proprio obiecto ut attingibili ab ea- 
dem; altius enim consideratur Deus ut non creditus per deli- 
berationem, quam per subitum motum; quoniam hic, Deus 
est tantum obiectum; ibi, et obiectum et lex; et propterea, 
hic, contra primam operationem; ibi, contra secundum; hic, 
non est consensus; ibi, consensus, quia legis consultatio; hic, 
non est peccatum mortale; ibi, mortale» * 


Finis libri I 


Caietanus, A.L 


liber secundus 


de causis peccatorum 
(Ad QQ. LXXV-LXXXV S. Thotnae) 


QUAESTIO LXXV 
DE CAUSIS PECCATORUM IN GENERE 


l. Consequenter S. Doctor considerat causas extrinse- 
cas peccatorum actualium, quia cum peccata actualia sint 
essentialiter actus vel motus, et motus maxime propriae 
sunt causae extrinsecae, de peccatis actualibus maxime pro- 
prie dicuntur causae extrinsecae, ut etiam constat ex dictis 
supra, quaestione 72, articulo 3, et quaestione 73, articulo 6. 

Sunt autem causae extrinsecae duae, scilicet causa effi- 
ciens et causa finalis. Causa autem finalis quae, de se, est 
prior, utpote causa ipsius causalitatis causae efficientis, par- 
tim deest in peccatis, quia peccata consistunt in recessu aut 
deviatione ab ordine ad finem et ab ipso fine, ut saepius 
dictum est inde ab initio tractatus; partim vero constat ex 
consideratione causae quasi formalis vel obiecti peccati, 
quia obiectum voluntatis et finis coincidunt, et sic obiectum 
peccati est finis eius, nempe finis indebitus actui humano et 
contrarius vero et debito fini eius; partim etiam apparebit 
ex dicendis in quaestione de peccatis capitalibus, quae in 
se colligunt quodammodo causalitatem efficientem, maxi- 
me autem causalitatem finalem respectu ceterorum fere 
peccatorum. 


24. Remanet ergo ut ex propriis consideretur hoc in loco 
causa efficiens peccatorum tantum. Quaestio quidem gra- 
vissima et difficillima, quia hic vertitur cardo problematis 
de radice vel origine mali maximi quod est peccatum. Et 
quidem, si vellemus in tota sua amplitudine et perfectione 

tractare de hac re, oporteret considerare causam vel origi- 
nem tum mali in genere, sive physici sive moralis, tum mali 
moralis in speciali, prout dicitur de malo culpae et de malo 
poenae, specialiter vero de malo culpae, debebat tractari 
non solum in homine, sed etiam in angelis. Hoc enim solum 
modo problema de malo, pro rei gravitate tractatur. 

Quia vero S. Doctor alibi iam, in hac Summa Theologica, 
egit tum de malo in genere (I, qq. 48-49), tum de malo mora- 
li culpae et poenae in angelis (I, qq. 63-64), ideo hoc in loco 
solum restat agere de malo morali culpae et poenae in homi- 
ne, quia hoc tantum spectat proprie ad moralem considera- 
tinem, nam, ut Thomas saepe repetit ex Ambrosio, mores 
proprie dicuntur humani ' 


3. Ergo S. Doctor considerat causam efficientem pecca- 
ti actualis humani duobus modis: l.^, in genere (q. 75); 2.9, 
in specie (qq. 76-84), eo ordine quo supra, initio totius trac- 
tatus, dictum est. 

Circa causam efficientem in genere peccati actualis hu- 
mani, duo quaerit S. Thomas: l.^, exsistentiam et naturam 
huius causae (art. 1); 2.°, suprema eius genera seu divisio- 
nem eius in suprema genera causae efficientis peccati actualis 
humani (art. 2-4). 

Sunt autem duo suprema genera causae efficientis pecca- 
ti actualis humani, scilicet: a) causa efficiens omnino univer- 
salis, seu quae est aut potest esse causa efficiens omnium 
omnino peccatorum actualium, ne excepto quidem primo 
peccato; et causa efficiens non omnino universalis, quia ne- 
quit esse causa omnium omnino peccatorum actualium, 
cum nequeat esse causa efficiens saltem primi peccati vel 
suipsius, et haec causa est aliquod peccatum, quod, ut appa- 


rebit, dicitur peccatum capitale vel generale in causando vel 
movendo. 


| S. Thomas. l-I], 1,3. 

Constat autem quod in hierarchia causae efficientis pec- 
cati actualis, primatum tenet causa universalissima om- 
nium omnino peccatorum, quae evidenter nequit esse ali- 
quod aliud peccatum, sed quid distinctum et extrinsecum 
peccato, et ideo de hoc genere causae non omnino universa- 
lis omnis peccati actualis nec distinctae ab ipso genere pec- 
cati actualis, agit secundo loco, nempe articulo quarto. 

De primo autem genere causae efficientis agit dupliciter, 
iuxta maiorem vel minorem propinquitatem ad effectum, qui 
est peccatum actuale; et sic primo considerat causas interio- 
res seu intra peccantem hominem (art. 2); et deinde, causas 
exteriores seu extra hominem peccantem (art. 3), quae ma- 
gis remote se habent in causando et modo magis partiali 
et diminuto. 

Neque est inconveniens quod causa efficiens peccati, 
quae dicitur et est causa extrinseca, distinguatur in inter- 
nam seu interiorem et externam seu exteriorem, quia non 
est idem quod formaliter consideratur utrobique, nam causa 
dicitur extrinseca relate ad peccatum, non vero necessario 
relate ad peccantem; interna vero vel externa dicuntur es- 


sentialiter relate ad peccantem et, eo mediante, relate ad 
peccatum ipsum. 


4. [nde ergo apparet quam complete et profunde et or- 
dinate S. Doctor agat de causa efficienti peccati actualis in 


genere. Ordo autem articulorum potest sequenti schemate 
contrahi. 


DE CAUSA EFFICIENTI PECCATI ACTUALIS HUMANI IN GENERE: 
ID) Exsistentia et natura vel essentia eius (art. 1). 
ID Divisio ipsius generica vel in suprema genera: causa 
efficiens peccati humani: 


A) Universalissima seu omnium omnino peccatorum 
actualium: 


a) interior seu intra peccantem (art. 2). 


<l 

b) exterior seu extra peccantem (art. 3). 


B) Non universalissima, seu non omnium omnino 


peccatorum: aliud peccatum actuale, scilicet ca- 
pitale (art. 4). 


Nec est inconveniens quod aliquod peccatum actuale in- 
cludatur inter causas generales seu universales peccati ac- 
tualis humani; quia ad generalitatem sat est quod plurium 
seu multorum possit esse causa, licet non omnium omnino; 
et vere ita est, quia peccata capitalia sunt veluti duces gene- 


rales exercitus diaboli, moventes et inducentes ad peccan- 
dum, ut suo loco patebit. 


Art, 1,-Utrum peccatum habeat causam 


PRAENOTAMINA 


5. In hoc ergo articulo primo quaerit S. Doctor exsis- 
tentiam causae efficientis peccati, non tamen nude sump- 
tam, sed prout includit etiam essentiam vel naturam eius, 
scilicet modum quo peccati potest dari causa. 

Nuda enim exsistentia alicuius causae efficientis peccati 
actualis videtur esse per se nota aut fere. Experimur enim 
quotidie nos esse vere peccatores; peccator autem est qui 
peccat', idest qui causát vel efficit peccatum. Et huic causali- 
tati efficienti attestatur festimonium conscientiae nostrae, 
quae nos accusat veluti auctores peccatorum nostrorum; et 
quod haec accusatio vera sit et fundata, testatur remorsus 
eiusdem conscientiae fatentis nos esse revera auctores et 
causam peccatorum nostrorum. 

Huic interno testimonio accedit testimonium experientiae 
externae, qua videmus quomodo criminales, idest peccatores 
publici, inculpantur ab auctoritate civili vel ecclesiastica ve- 


luti auctores et causae delictorum; et ob hoc iuste judican- 
tur et puniuntur. 

Denique ex fide scimus Deum iuste punire peccatores 
propter peccata ab eis patrata seu facta, v. gr. Adam, Cain, 
Saul, ludas Iscariotes et alii sexcenti, quod et attestatur 
dogma de inferno et de purgatorio. Et propterea in Liturgia 
Ecclesiae, quae non solum est lex orandi, sed et lex creden- 
di, habetur confessio seu actus contritionis, ubi unusquique 
de seipso dicit et fatetur coram Deo et sanctis: «peccavi ni- 
mis cogitatione, verbo et opere, mea culpa, mea culpa, mea 
maxima sulpa». Ista triplex repetitio propriae culpae, idest 
propria productionis peccati, correspondet triplici gradui 
peccati, in quo sicut peccatum crescit, ita et culpa propria. 
Huc etiam venit institutio Sacramenti Poenitentiae, quod 
est contra peccata actualia vel personalia. 


6. Haec itaque, clara et evidentia cum sint, tota difficul- 
tas in hoc vertitur: quomodo seu qua ratione peccatum possit 
habere causam efficientem. Quae difficultas mirum in mo- 
dum torquebat animum nobilissimum S. Augustini. 

Nam, inquit, dicamus causam peccati esse malam volun- 
tatem; sed statim quaestio undenam voluntas sit mala, quia 
nequit esse mala ut voluntas est, cum voluntas sit natura 
quaedam, ideoque bona: a bono autem quomodo potest cau- 
sari malum? | 

«Nemo igitur quaerat efficientem causam malae volun- 
tatis; non enim est efficieris, sed deficiens, quia nec illa effec- 
tio est, sed defectio. Deficere namque ab eo, quod summe 
est, ad id quod minus est, hoc est incipere habere volunta- 
tem malam. Causas porro defectionum istarum, cum effi- 
cientes non sint, ut dixi, sed deficientes, velle invenire, tale 
est ac si quisquam velit videre tenebras vel audire silen- 
tium; quod tamen utrumque nobis notum est: neque illud 
nisi per oculos, neque hoc nisi per aures, non sane in specie, 
sed in specie-privatione. 

Nemo ergo ex me scire quaerat quod me nescire scio, nisi 
forte ut nescire discat quod sciri non posse sciendum est. 


| S. Augustinus, De Civitate Dei, Lib. XII, cap. 6, ML, 41, 353. 


zz 

Ea quippe quae non in specie, sed in eius privatione sciun- 
tur, si dici aut intelligi potest, quodammodo  nesciendo 
sciuntur, ut sciendo nesciantur. 

Cum enim acies etiam oculi corporalis currit per species 
corporales, nusquam tenebras videt, nisi ubi coeperit non 
videre. Ita etiam non ad aliquem alium sensum, sed ad solas 
aures pertinet sentire silentium; quod tamen nullo modo 
nisi non audiendo sentitur: sic species intelligibiles mens 
quidem nostra intelligendo conspicit, sed ubi deficiunt, nes- 
ciendo condiscit. Delicta enim quis intelligit? (Psalm. $1, 
12y. 

Hanc ergo difficultatem quae Augustinum tam anxie de- 
tinebat, solvere conatus est S. Thomas in hoc articulo. 


7. Qua in re oportet recolere quaedam ex parte peccati, 
quaedam vero ex parte causae efficientis. 


a) Ex parte peccati notandum est quod in ratione peccati 
actualis mortalis includuntur duo, scilicet ratio actus huma- 
ni seu voluntarii, quae se habet ex parte conversionis ad bo- 
num commutabile, quod est proprium obiectum peccati; et 
ratio deordinationis seu 1nordinationis, quae est per reces- 
sum a propria regula actus humani, maxime a lege Dei, et 
se habet ex parte aversionis a bono incommutabili; est enim 
peccatum essentialiter actus humanus malus seu deordina- 
tus aut contrarius legi aeternae, ut ex dictis patet2 

Consequenter, quaerere quomodo peccatum actuale pos- 
sit habere causam efficientem, idem est ac inquirere: [^, 
quomodo possit habere causam efficientem ex parte conver- 
sionis seu prout est actus quidam humanus seu voluntarius; 
2°, quomodo possit habere causam efficientem ex parte 
aversionis seu prout dicit inordinationem aut contrarieta- 
tem legi divinae seu prout habet rationem mali. 


|l S. AUGUSTINUS, De Civitate Dei, Lib. XII, cap. 7 ML 41 355 
2 Cf. S. Thomam, I-II, 71,6; 72, 1. ' ' 

b) Ex parte vero causae efficientis notandum est quod 
causa efficiens potest esse dupliciter causa: uno modo per 
se, quando positive agit secundum suam propriam formam 
et virtutem, sicut ignis producit calorem; per accidens, 
quando positive non agit aut saltem non agit secundum pro- 
priam formam et virtutem qua agens est. Exemplum classi- 
cum causae efficientis per accidens est: statuificus (—escul- 
tor) facit statuam; per accidens vero est: Polycletus (nomen 
statuifici) facit statuam, accidit enim statuifico quod appe- 
letur Polycletus vel alio quovis nomine. Similiter, cocus est 
causa per se cibi delectabilis, per accidens vero cibi sanati- 
vi; e contra, medicus seu pharmacus est causa per se cibi 
sanativi, per accidens vero cibi delectabilis 

«Sed considerandum est quod causa per accidens dicitur 
dupliciter: uno modo, ex parte causae; alio modo, ex parte 
effectus. 

Ex parte quidem causae, quando illud quod dicitur causa 
per accidens coniungitur causae per se (nemque quidquid 
accidit causae per se, dicitur causa per accidens), sicut si 
album vel musicum dicatur causa domus, quia accidentali- 
ter coniungitur aedificatori (qui est causa per se domus ae- 
dificandae); ex parte autem effectus, quando accipitur ali- 
quid quod accidentaliter coniungitur effectui (scilicet effec- 
tus per accidens, nempe quidquid coniungitur effectui per 
se et est praeter rationem eius 1, ut si dicamus quod aedifi- 
cator est causae discordiae, quia ex domo facta accidit dis- 
cordia 3. «Et sic causa per accidens ex parte causae dicitur 
causa effectus per se; causa vero effectus per accidens est 
causa per se effectus per se; et sic in uno casu causa per 
accidens causai effectum per se, in alio vero causa per se 
causát effectum per accidens. Uno autem verbo causa per 


| Cf. S. Thomam, in H Physic., lect. 6, nn. 4 et 6. 
2 Ibidem, lect. 1, n. 6. 
3 Z7 Physuc., lec. 8. n. 8. 

accidens dicitur omne illud quod coniungitur causae per se, 
quod non est de ratione eius» 

Rursus, causa per accidens e.v parte causae, seu quia acci- 
dit causae perse, potest contingere duobus modis: persimpli- 
cem remotionem seu negationem causae per se, sicut causa 
Obscuritatis est absentia vel simplex remotio luminis; et per 
positivam quamdam actionem causae per accidens, sicut posi- 
tive impellens columnam sustentantem domum, est causa 
ruinae domus, quae tamen per se proprio pondere ruit. 

Causa vero per accidens ex parte effectus potest etiam 
esse duobus modis, scilicet quando habet connexionem seu 
ordinem necessarium ad effectum per se, vel saltem ut in plu- 
ribus, sicut ad remotionem columnae sustentantis, sequitur 
necessario et ut in pluribus casus lapidis superimpositi co- 
lumnae; et quando omnino per accidens se habet et solum 
connectitur cum effectu per se, ut in paucioribus, sicut 1n- 
ventio thesauri ad fossionem in terra 2. 

Sicut autem accidens est verum et reale ens, licet minus 
quam substantia, ita etiam causa per accidens est vera et 
realis causa efficiens, licet minus quam causa per se. 

Sic ergo difficultas solvenda in hoc articulo includit haec 
tria puncta: 1^, quomodo peccatum actuale habeat causam 
efficientem ex parte conversionis seu prout est actus quidam 
humanus aut voluntarius:, 2°, quomodo peccatum actuale ha- 
beat causam efficientem ex parte aversionis seu prout est 
actus humanus deordinatus aut malus; 3°, dato quod causam 
efficientem suo modo habeat sub hoc duplici respectu, quo- 


modo se habeant inter se istae causae, nempe causa aversio- 
nis ad causam conversionis. 


| H Physic., lec. 6, n. 4. 
V Metaphysic., lect. 3, n. 789. Cf. etiam De nialo, 1, 3 ad 14-17 

S Il 
SALUTIO QUAESTIONIS 


8. conclusio prima: Peccatum actuale, ex parte conversio- 
nis seu prout dicit actum quemdam humanum seu volunta- 
rium, habet causam efficientem per se; haec autem causa effi- 
ciens, primaria seu per se primo est voluntas, secundaria vero 
et per se secundo potest esse ratio et appetitus sensitivus. 


9. Probatur prima pars. Omne ens positivum citra Pri- 
mam Causam habet causam efficientem per se. Atqui pecca- 
tum actuale ex parte conversionis seu prout est actus qui- 
dam humanus est ens quoddam positivum, citra Primam 
Causam. Ergo peccatum actuale, ex parte conversionis seu 
prout dicit actum. quemdam humanum seu voluntarium, 
habet causam efficientem per se. 

Maior constat, quia, citra Primam Causam, cetera entia 
sunt causata seu producta; quod si sunt entia positiva, et 
non merae negationes aut privationes aut entia rationis, sed 
vera entia realia, debent habere causam aliquam efficien- 
tem realem et positivam, ideoque per se; quia qualis est ef- 
fectus, talis debet esse causa efficiens. 

Minor vero patet ex dictis supra, quaestione 71; nam pec- 
catum actuale est essentialiter actus seu motus quidam, qui 
reducitur ad categoriam actionis aut quodammodo ad cate- 
eoriam qualitatis, eo modo quo operationes spirituales sunt 
veluti qualitates imperfectae. Quidquid tamen sit, verum est 
peccatum actuale, sub hoc respectu, esse ens finitum et acci- 
dentale positum in aliquo praedicamento. 


10. Secunda pars. Causa efficiens per se actus est poten- 
tia immediate elicitiva eius. Atqui potentia immediate elici- 
tiva actus humani seu voluntarii est per se primo ipsa vo- 
luntas, quae aliquando est sola vel unica sicut in actibus 
elicitis ab ipsa; aliquando vero, non est unica, sed tamen 
semper est prima, immediata autem potest esse ratio et ap- 

petitus sensitivus, ut patet ex dictis quaestione praecedenti. 
Ergo causa efficiens per se peccati actualis ex parte conve- 
rionis seu prout simpliciter dicit actum humanum, aut est 


voluntas sola, aut est ratio et appetitus sensitivus una cum 
voluntate. 


11. conclusio secunda: Peccatum actuale, ex parte aver- 
sionis seu prout dicit inordinationem aut malitiam actus hu- 
mani seu voluntarii, habet causam efficientem per accidens. 


12. Probatur. Peccatum actuale, ex parte aversionis seu 
inordinationis, cum essentialiter dicat negationem vel pri- 
vationem quamdam ordinis rationis seu regulationis a regu- 
la morum, eo modo habere potest causam efficientem, quo 
negationes et privationes habere possunt causam efficientem. 
Atqui negationes vel privationes habent causam efficientem 
per accidens. 

Nam qualis est res vel effectus causandus, talis debet 
esse causa efficiens eius. Atqui negationes in subiecto seu 
privationes sunt effectus per accidens, quia effectus per acci- 
dens est qui sequitur et accidit effectui per se; effectus au- 
tem per se causae efficientis proprie dictae est forma et esse 
effectus, cui accidit privatio formae et esse contrarii effec- 
tus, «sicut ignis, causando calorem ex principali intentione 
(—per se), consequenter (—per accidens) causát privationem 
frigiditatis» ‘; unde inter principia naturae seu esse et fieri 
rerum naturalium seu mobilium, tria essentialiter. sunt 
principia, nempe materia, forma et privatio, quorum duo 
sunt per se, scilicet materia vel subiectum et forma seu ter- 
minus generationis; aliud vero est per accidens, nempe pri- 
vatio aut remotio formae prioris oppositae 2. Propter quod 

S. Doctor egregie scribit: «Sic igitur forma et subiectum 
sunt principia per se eius quod fit secundum naturam; sed 


| S. Thomas hic. 
1 In I Physic, lect. 12 per totum, specialiter n. 12. 

privatio vel contrarium est principium per accidens, in 
quantum accidit subiecto: sicut dicimus quod aedificator est 
causa activa domus per se, sed musicum est causa activa 
domus per accidens, in quantum accidit aedificatori esse 
musicum; et sic homo est causa per se, ut subiectum, homi- 
nis musici, sed non musicum est causa et principium eius 
per accidens» 

Et revera, cum inordinatio ista seu aversio habeat ratio- 
nem mali, et malum sit essentialiter privatio quaedam, pec- 
catum ex parte aversionis seu inordinationis dicit essen- 
aliter privationem seu effectum per accidens, qui ideo pos- 
tulat causam efficientem  correspondentem, scilicet per 
accidens 1. 


13. Confirmatur. Causa impediens effectum per se causae 
propriae est causa per accidens. Atqui causa aversionis seu 
inordinationis peccati actualis est causa impediens ordina- 
tionem seu rectitudinem actus humani, qui est in peccato; 
quia talis ordinatio seu rectitudo potest et debet esse in actu 
humano seu deliberato: «quod autem natum est inesse et 
debet, numquam abesset, nisi propter causam aliquam im- 
pedientem» 3. Ergo causa efficiens inordinationis in peccato 
actuali, est causa efficiens per accidens. 

Haec autem causa per accidens huius 1nordinationis pas- 
sivae est carentia ordinationis activae seu directionis effica- 
cis principiorum elicitorum actus humani peccaminosi, 
nempe voluntatis, rationis aut appetitus sensitivi, ex parte 
propriae regulae morum, nempe legis aeternae et rectae ra- 
tonis prudentialis. Obliquitas enim in motu venit ex defec- 
tu directionis efficacis in movente: subiectio autem efficax 
potentiarum elicitivarum actus humani peccaminosi debet 
fieri a regula morum, quae est lex aeterna et ratio recta seu 
prudentialis; quandocumque ergo haec regula non adhibe- 


| Ibidem, lect. 13, n. 3. 
| Cf. I-II, 72, 1. 

tur effective et realiter et efficaciter, quando potest et debet 
adhiberi, seu applicari quandocumque actu potentia eliciti- 
va prorumpit in actus humanos, tunc habetur carentia ac- 
tualis directionis seu regulationis, et haec carentia seu de- 
fectus directionis est causa per accidens inordinationis seu 
obliquitatis actus humani. 


14. conclusio tertia: Causa efficiens per accidens pecca- 
ti actualis ex parte aversionis seu inordinationis eius reducitur 
ad causam efficientem per se ex parte conversionis seu actus 
humani; aliis verbis: eadem re, licet non eadem ratione, est 
causa efficiens per se et per accidens peccati actualis mortalis. 


15. Probatur. «Omnis causa per accidens reducitur ad 
causam per se», sicut universaliter omne quod est per acci- 
dens reduci debet ad id quod est per se. Atqui peccatum 
actuale ex parte aversionis seu inordinationis, habet causam 
efficientem per accidens, ut patet ex conclusione secunda; 
ex parte autem actus seu conversionis, habet causam effi- 
cientem per se, ut constat ex conclusione prima. Ergo causa 
inordinationis in peccato reducitur ad causam actus ipsius 
peccati, et consequenter ex ipsa causa actus sequitur etiam 
inordinatio eius. 

Haec autem causa per accidens inordinationis in peccato 
reducitur ad causam per accidens ex parte effectus potius 
quam ad causam per accidens ex parte causae, licet aliquid 
huius habeat, quia 1nordinatio illa per se primo afficit effec- 
tum per se, nempe actum humanum seu voluntarium, cui 
accidit esse inordinatus seu peccaminosus, licet, quando ac- 
tus cadit circa obiectum illicitum, talis inordinatio neccessa- 
rio ei coniungatur seu accidat, quasi proprium, non autem 
quasi de essentia eius. 

Quod quidem S. Doctor expresse docet quando ait: «Cau- 
sa per accidens dicitur aliquid alicuius dupliciter: uno 
modo, ex parte causae, sicut causa domus per se est aedifica- 
tor, cui accidit esse musicum, et sic musicum quod accidit 

causae per se dicitur per accidens causa domus; alio modo, 
ex parte effectus, ut si dicatur quod aedificator est causa 
domus per se, causa autem alicuius quod accidit domui, est 
per accidens, sicut quod domus sit fortunata vel 1infortunata, 
hoc est, quod alicui in domo facta, accidat bene vel male. 

Cum ergo dicitur quod bonum est causa mali per acci- 
dens, intelligendum est secundum accidens, quod accidit ef- 
fectui; in quantum scilicet est causa (per se) alicuius boni cui 
accidit quaedam privatio, quae dicitur malum ' 

Quia vero haec inordinatio peccati non est privatio pura 
ordinationis rationis, sed potius est inordiantio contraria de- 
bitae ordinationi, quia peccatum non opponitur actui recto 
mere privative, sed potius contrarie, ut constat ex dictis su- 
pra, quaestione 71, articulo 1, et quaestione 73, articulo 1l, 
inde est quod ex parte causae peccati, accidens non est per 
modum simplicis negationis aut privationis debitae regula- 
tionis actualis, sed per modum positivae seu contariae regula- 
tionis ex eo scilicet quod voluntas vel aliae facultates eliciti- 
vae actus peccaminosi, iudicium vel imperium contrarium 
rationis practicae sequuntur. 

Itaque voluntas humana vel aliae facultates elicitivae 
post et sub voluntate, contrarie informatae regula indebita 
seu iudicio falso rationis practicae, causai per se primo ac- 
tum peccati in quantum est actus quidam, inordinationem 
vero eius seu malitiam moralem, per accidens, non quidem 
mere contingenter et ut in paucioribus, sed necessario et 
semper et conversim, et hoc est idem ac causare illam inor- 
dinationem per se secundo. Oportet siquidem effectum esse 
proportionatum causae. Quia ergo inordinatio seu aversio 
illa accidit per se secundo seu necessario, veluti proprium 
quoddam, actui voluntario peccaminoso, qui est voluntarius 
et actus per se primo, et quidem contrarie opposita rectitu- 
dini actus virtuosi, necesse est quod et irregularitas actualis 
ex parte causae sit contrarie opposita debitae regulationi 

eius, et quod accidat ei per se secundo, ex ultimo iudicio 
practico-practico immediate regulanti electionem illici- 
tam '. Et in hoc sensu verum est dicere quod omne peccans 


est errans, quia eligit actum peccaminosum propter erro- 
neum iudicium ultimum practico-practicum. 


S MI 
SOLVUNTUR DIFFICULTATES 


16. Obiectio prima, quae procedit ex ipsa ratione pecca- 
ti. Peccatum enim est malum quoddam. Atqui malum non 


habet causam, ut ait Pseudo-Dionysius. Ergo peccatum non 
habet causam. 


17. Respondetur. Distinguo mai: Peccatum morale est 
malum quoddam, purum seu abstracte et formaliter sump- 
tum, nego; mixtum cum bono seu concrete et materialiter et 
per accidens acceptum, concedo. 

Contradistinguo min.: Malum non habet causam, malum 
concrete et materialiter et per accidens sumptum, nego; ma- 
lum abstracte et formaliter acceptum, subdistinguo: non 
habet causam per se, concedo; non habet causam per acci- 
dens, nego. 

Et nego consequens et consequentiam. 

Ratio solutionis est, quia malum potest dupliciter consi- 
derari: uno modo abstracte et pure formaliter, prout idem 
est ac malitia, et sic essentialiter dicit negationem aut pri- 
vationem perfectionis, abstractione facta a subiecto; et in 
hoc sensu est ens rationis et quoddam non ens, et propterea 
non est necesse quaerere causam eius, sicut neque quaeritur 
causa entis rationis obiective. At quia negatio seu privatio 
supponit aliquam affirmationem vel formam quibus oppo- 
nuntur, ideo notio mali minus abstracta intelligitur semper 
relate ad aliquod subiectum seu ens reale, cui accidit nega- 


| Cf. In I Perihermeneias. lect. 14, n. 13. 

lio aut privatio illa; et in hoc sensu, malum habet causam 
eo modo quo simplices negationes vel privationes possunt 
causam habere, scilicet causam per accidens. 

Alio ergo modo sumitur malum concrete et particulariter 
seu materialiter, prout scilicet nominat ens vel subiectum 
cum privatione perfectionis quam potest et debet habere, 
sicut caecus nominat animal cum carentia vel privatione 
potentiae visivae; et hoc modo malum non est mera et pura 
privatio, sed subiectum vel ens cum forma contraria ei quae 
el convenit, et ita est privatio mixta cum contrarietate. 

Ratione ergo boni seu subiecti, habet causam positivam 
efficientem per se; ratione vero privationis formae vel per- 
fectionis debitae, habere debet causam efficientem per acci- 
dens; quia tamen non est privatio pura, sed, proprie loquen- 
do, est forma contraria cum privatione formae aut perfectio- 
nis debitae, haec causa per accidens non est mera absentia 
causae per se, sed est praesentia causae per se cum dispositio- 
ne contraria ei, et sic ratione propriae formae causai per se 
subiectum aut bonum; ratione vero dispositionis contrariae, 
causai formam contrariam cum privatione formae debitae, 
et sic per accidens, ratione scilicet dispositionis vel potius 
indispositionis quae ei accidit, causa per se causai per acci- 
dens malum vel privationem et contrarietatem illam. 

Et hoc modo accidit in peccato actuali, quod est malum 


concrete et materialiter sumptum, idest realiter seu prout 
est in rerum natura. 


18. Obiectio secunda, quae procedit ex propria ratione 
causae efficientis. Cui repugnat definitio causae efficientis, 
nequit habere causam efficientem. Atqui peccato actuali 
morali repugnat definitio causae efficientis; nam causa effi- 
ciens definitur: ad quam de necessitate sequitur aliud, idest 
effectus 2; pecatum vero morale actuale definitur: actus hu- 


| Cf. II Sent., dist. 34, art. 2. 
4. In V Metaphysic., lect. 1, n. 749; et lect. 6, n. 827. 

manus seu deliberatus, idest liber, malus '. Ergo peccatum 
actuale morale nequit habere causam efficientem. 


19. Respondetur. Concedo mai.; distinguo min.: Causa ef- 
ficiens definitur: «ad quam de necessitate sequitur aliud seu 
effectus», causa naturalis et sufficiens vel adaequata et non 
impedita, concedo; causa voluntaria et libera, subdistinguo: 
de necessitate sequitur effectus, necessitate hypothetica vel 
in sensu composito aut consequentiae, posito quod actu cau- 
se!, concedo; de necessitate sequitur effectus, necessitate ab- 
soluta vel consequentis aut in sensu diviso, nego. 

Et nego consequens et consequentiam. 

Definitio illa: causa est ad quam de necessitate sequitur ef- 
fectus, intelligitur de causa efficienti actuali seu actu operan- 
te et non impedita et adaequata seu propria et completa; non 
autem de mera causa in potentia. Nam causa in potentia tan- 
tum seu potens agere et non agens actu, non est ad quam de 
necessitate sequitur aliud seu effectus. Arguens autem con- 
fundere videtur utramque acceptionem causae efficientis. 

At nec sufficit quod causa efficiens actu agat ad hoc ut ef- 
fectus necessario sequatur; nam si sit causa partialis tantum 
vel inadeaquata, non sequitur effectus totalis et completus, 
quantumcumque conetur, ut experientia comperimus; debet 
ergo esse causa efficiens totalis et adaequata, quam S. Doctor 
appellat sufficientem; at nec satis, quia, etiam hoc dato, non 
semper necessario sequitur effectus, quia si sit causa impe- 
dibilis seu frustabilis et de facto impediatur, quacumque ra- 
tione, non sequitur de necessitate effectus. 

Praeterea, si causa non necessario operetur, sed volunta- 
rie et libere, manifestum est quod effectus non necessario se- 
quitur, eo ipso quod causa non necessario operatur actu; 
dato vero quod actu operetur et sit causa sufficiens et 
adaequata et expedita, tunc utique sequitur effectus ex ne- 

cessitate, non tamen eodem modo quo sequitur ex causa 
mere naturali. 

Necessitas enim non stat in indivisibili, sed latitudinem 
magnam habet, et analogice dicitur de diversis modis neces- 
sitatis. Alia enim est necessitas intrinseca, alia extrinseca; 
alia absoluta, alia hypothetica. Necessitas autem hypotheti- 
ca seu in sensu composito non opponitur libertati absolutae, 
sed e contra est compatibilis cum illa, quatenus posito libe- 
re antecedenti, sequitur necessario consequens, non quidem 
necessitate consequentis, sed consequentiae, et tunc modalis 


propositio de necessitate eius est vera de dicto tantum, non 
autem de re ' 


20. Obiectio tertia, quae procedit ex 1impossibilitate as- 
signandi aliquam causam efficientem peccati. Si peccatum 
posset habere aliquam causam efficientem, haec causa ne- 
cessario debet esse aliquod bonum aut aliquod malum. At- 
qui neutrum dici potest; nequet enim dici quod causa eius 
est aliquod bonum, quia bonum nequit causare nisi bonum, 
dicente Christo: «non potest arbor bona fructus malos face- 
re» 14; neque potest dici quod causa eius sit aliquod malum, 
quia istud malum necessario deberet esse malum culpae aut 
malum poenae; non malum poenae, quia malum poenae est 
effectus peccati; et effectus nequet causare causam suam; 
neque malum culpae, quia malum culpae est ipsummet pec- 
catum causandum, et nihil potest esse causa suipsius. Nulla 
ergo potest assignari causa efficiens peccati moralis. 


21. Respondetur. Concedo mai.; nego min. et conclu- 
sionem. 

Ratio negationis minoris est, quia causa efficiens peccati 
actualis moralis potest esse et aliquod bonum et aliquod 
malum, licet diversimode. Nam malum culpae seu pecca- 


| Cf. II Sent., dist. 34, q. 1, art. 1, ad 2. 

tum potest de facto esse causa efficiens, non quidem omnis 
omnino peccati, quia nequit esse causa primi omnino pecca- 
ti neque suipsius, sed aliorum subsequentium peccatorum 
potest aliquo modo esse causa, ut dicetur articulo quarto. 
similiter etiam malum poenae potest esse causa peccati, 
non quidem eius a quo poena illa procedit, sed aliorum sub- 
sequentium, sicut privatio gratiae, quae est poenae peccati 
mortalis, potest esse causa per accidens, sicut removens 
prohibens, aliorum peccatorum inde subsequentium, ut ex- 
plicatur infra, quaestione 79, articulis 3 et 4. 


22. Hoc tamen, ut patet, non solvit totum problema ra- 
dicaliter, sed solum partem eius et in suis derivationibus, 
unde necesse est exire a malo culpae et poenae, ad explican- 
dum universaliter et a radice quomodo peccatum, etiam pri- 
mum, possit habere causam efficientem. 

Et dicendum est quod haec causa est aliquod bonum, 
non tamen solum, sed cum adsentia alicuius alterius boni, 
quae tamen absentia non est de se peccatum; et haec causa, 
in concreto, est ipsa potentia voluntatis nostrae, quae bona 
est, sine adhibitione regulae morum, nempe rationis huma- 
nae aut legis divinae, quae quidem est carentia huius al- 
terius boni. 

Sciendum est ergo quod voluntas humana, cum sit crea- 
ta et finita, non est sua regula, sed est regulabilis ab alio, 
nempe a ratione et a lege divina, et ideo volitio vel electio 
seu actus eius, potest separari de facto a debita sua regula. 
Quod ergo non sit sua regula, non est malum voluntatis nos- 
trae, quia hoc ei non debetur; similiter, quod homo actu 
non consideret semper regulam istam, non est malum eius, 
quia non debetur homini quod semper sit in actu secundo 
considerationis eius, nec est ei possibile. Unde homo non 
peccat ex eo quod non sit sua regula neque ex eo quod non 
semper actu applicet ad voluntatem, quae non semper ope- 

ratur neque operari potest. At, quando voluntas operari 
vult, tunc tenetur homo actu considerare et applicare regu- 

lam istam, saltem in actu exercito, licet non semper reflexe 
et in actu signato; quod, si non applicat seu adhibet, malum 
incurrit, primo tribuendum voluntati ipsi, quae primum pec- 
catum committit, cum mera seu pura omissione rationis prac- 
ficae, quae potest esse simplex inadvertentia vel distractio 
impedibilis et impedienda a voluntate. Et sic voluntas est 
causa per se peccati actualis primi, negatio autem seu non 
adhibitio debitae regulae morum ad istam electionem est 
causa per accidens, quae resolvitur in ipsam voluntatem libe- 
ram libertate contrarietatis et defectibilis. Defectus ergo ra- 
tionis non actu considerantis regulam morum praecedit pri- 
mum peccatum voluntatis quoad specificationem; at prava 
electio voluntatis praecedit illum defectum rationis quoad 
exercitium; et 1deo formaliter et primo voluntas primo pec- 
cat, quia peccatum fit primo exercitio, non specificatione. 

S. Thomas explicavit hanc difficultatem luculenter et 
profunde his verbis: «In voluntate oportet praeconsiderare 
aliquem defectum ante ipsam electionem deficientem, per 
quem eligit secundum quid bonum, quod est simpliciter ma- 
lum, quod sic patet: 

In omnibus enim quorum unum debet esse regula et 
mensura alterius, bonum in regulato et mensurato est ex 
hoc quod regulatur et conformatur regulae et mensurae; 
malum vero ex hoc quod est non regulari et mensurari. Si 
ergo sit aliquis artifex, qui debebat aliquod lignum recte in- 
cidere secundum aliquam regulam, si non directe incidat, 
quod est male incidere, haec mala incissio causabitur ex hoc 
defectu, quod artifex erat sine regula et mensura. 

Similiter, delectatio et quodlibet aliud in rebus humanis, 
est mensurandum et regulandum secundum regulam ratio- 
nis et legis divinae; unde non uti regula rationis et legis 
divinae  praeintelligitur in voluntate ante inordinatam 
electionem. 

Huiusmodi autem quod est non uti regula praedicta, non 
oportet aliquam causam quaerere, quia ad hoc sufficit ipsa li- 
bertas voluntatis, per quam potest agere vel non agere; et 

hoc ipsum quod est non attendere actu ad talem regulam in 
se consideratam, non est malum, nec culpa, nec poena, quia 
anima non tenetur nec potest attendere ad huiusmodi regu- 
lam semper in actu; sed ex hoc accipit primo rationem cul- 
pae, quod, sine actuali consideratione regulae, procedit ad 
huiusmodi electionem: sicut artifex non peccat in eo quod 
non semper tenet mensuram, sed ex hoc quod, non tenens 
mensuram, procedit ad incidendum; et similiter, culpa vo- 
luntatis non est in hoc quod actu non attendit ad regulam 
rationis vel legis divinae, sed ex hoc quod, non habens regu- 
lam vel mensuram huiusmodi, procedit ad eligendum. 

Et inde est quod Augustinus dicit quod voluntas est cau- 
sa peccati in quantum est deficiens; sed illum defectum com- 
parat silentio vel tenebris, quia scilicet defectus ille est ne- 
gatio sola» l. 


Art. 2.-Utrum peccatum habeat causam interiorem 


PRAENOTAMEN 


23. Postquam ergo generatim ostensum est peccatum 
actuale habere causam efficientem, iam quaeritur modus 
huius causae; nam causa efficiens potest esse remota et pro- 
xima, et manifestum est quod causa interior seu intra homi- 
nem peccantem esse magis proximam quam causam exte- 
riorem seu extra peccantem; licet intra unumquodque genus 
detur causa magis vel minus remota vel propinqua. 

Quia vero, ut patet ex articulo praecedenti, causa per ac- 
cidens peccati reducitur ad causam per se, quatenus causa 
per se actus peccaminosi est simul causa per accidens inor- 
dinationis eius, consequenter tam in hoc quam in articulo 
sequenti, sufficeret investigare utrum peccatum actuale ha- 
beat causam interiorem et exteriorem per se. 


De Malo, 1. 3. Cf. II Sent., dist. 34, art. 3 ad 4. 

Attamen, claritatis et distinctionis gratia, videtur utile 
considerare tria: 1°, causam interiorem per se peccati seu 
actus humani peccaminosi; 2°, causam interiorem per acci- 
dens peccati, scilicet inordinationis eius; 3^, complexive et 
synthetice, omnem causam interiorem peccati. 


SOLUTIO QUAESTIONIS 


24. conclusio prima: Peccatum actuale, ex parte actus seu 
conversionis, habet causam efficientem interiorem per se. 


25. Probatur. Omnis actus humanus seu ex voluntate 
deliberata procedens habet causam efficientem interiorem 
per se. Atqui peccatum actuale, ex parte actus seu conver- 
sionis, est actus quidam humanus seu ex voluntate delibera- 
ta procedens. Ergo peccatum actuale, ex parte actus seu 
conversionis, habet causam efficientem interiorem per se. 

Maior constat ex dictis articulo praecedenti, quoad cau- 
sam efficientem per se; et ex quaestione 6, articulis 1-2, 4-5, 
quoad hoc quod actus voluntarius habeat causam interio- 
rem, nam, ut ibi probatum est, voluntarium essentialiter est 
quod procedit a principio intrinseco seu interiori cum cogni- 
tone finis. 

Minor autem patet ex dictis supra, quaestione 71, articu- 
lo 6; et quod sit actus deliberatus seu perfecte humanus, 
valet pro peccato mortali, de quo per se primo agitur in hoc 
quaestione sicut et in praecedentibus. 

Huiusmodi autem causa interior per se eadem est ac cau- 
sa actus humani perfecti, de qua dictum est supra, quaestio- 
ne 9, articulis 8 et 9, nempe ipsa voluntas, ratio practica, 
appetitus sensitivus, sensus interni et sensus externi, licet 
diverso modo deversaque ratione; nam apprehensio sen- 
suum externorum et internorum et motus appetitus sensiti- 
vi, se habent per modum causae remotae et partialis seu ina- 

daequatae; dum e contra, ratio practica et voluntas se ha- 
bent per modum causae proximae seu inmediatae et totalis 
vel adaequatae; insuper, diverso modo causam actum peccati 
voluntas ipsa, et cetera concurrentia ad actum peccati, quia 
voluntas efficit seu elicit ex parte subiecti seu vere per mo- 
dum agentis et quoad exercitium actus peccati; ratio vero, 
appetitus sensitivus et facultates apprehensivae inferiores, 
concurrunt potius per modum obiecti motivi seu finis, et 
per modum dantis specificativum actui peccati. 

Et ratio est quia tot causae interiores et eodem modo et 
genere causae concurrunt ad actum peccati mortalis ex par- 
te conversionis, quot concurrunt ad producendum actum 
humanum perfectum. Atqui haec omnia et modo dicto con- 
currunt ad productionem actus humani seu voluntarii per- 
fecti, ut constat ex quaestionibus 8 et 9. Ergo et eadem et 
eodem modo concurrere debent ad actum peccati ex parte 
conversionis. 

Quae cum ita sint, optime et profunde reddidit sensum 
S. Thomae Caietanus scribens: «Collige causas interiores 
peccati, distinguendo eas ex parte peccantis et (ex parte 
subiecti). 

Et intuere causas ex parte peccantis, quatuor: duas proxi- 
mas, rationem et voluntatem, inter quas voluntas est proxi- 
mior; et duas remotas, sensum et eius appetitum, inter quas 
sensus est remotior. 

Ex parte vero obiecti unam, iuxta unitatem completi 
obiecti, plura tamen complectentes, respondentia praedictis 
potentiis; ita tamen quod tres peccantis potentiae, scilicet 
sensus, appetitus sensitivus et ratio, sunt velut praeparantes 
et facientes obiectum peccati, bonum scilicet apparens 
dissonans rationis; voluntas autem est perficiens ipsum 
peccatum. 

Propter quod illae concurrunt ad peccatum ex parte 
obiecti, voluntas ex parte subiecti; illae causant peccatum 
quoad specificationem actus, voluntas quoad exercitium. 
Propterea simul in littera traduntur causae praedictae uni- 

tae in obiecto, ut in littera clare patet; et fecit hoc auctor, ut ha- 
beres resolutionem peccati usque ad primam causam; appeti- 
bile enim est movens non motum, ut patet in III de anima» * 


26. conclusio secunda: Peccatum actuale, ex parte inor- 
dinationis seu aversionis, habet causam efficientem interiorem 
per accidens. 


247]. Probatur. Quod accidit per se seu necessario actui 
humano in quantum est effectus quidam, resolvitur in cau- 
sam interiorem per accidens, quia accidens effectus proprii 
resolvi debet in accidens propriae causae. Atqui aversio seu 
deordinatio peccati est accidens quoddam actus humani 
peccaminosi. Ergo resolvi debet in accidens propriae et per 
se causae actus peccati. Se accidens causae sequitur condi- 
tionem causae per se quantum ad hoc quod sit interius vel 
exterius, mediatum vel immediatum. Ergo, ex quo causa per 
se actus peccati est interior, sequitur quod causa per acci- 
dens sit etiam interior. 


28. Ceterum, haec conclusio patet ex dictis articulo 
praecedenti. Ibi enim ostensum est quod eadem est causa 
actus peccati et deordinationis eius, licet actus sit causae 
per se, deordinationis vero sit causa per accidens. Atqui cau- 
sa per se est interior, ut patet ex conclusione praecedenti. 
Ergo et causa per accidens, quae coincidit re, licet non ratio- 
ne causandi cum causa per se. 

Et inde sequitur etiam quod haec causa interior per ac- 
cidens est multiplex: quaedam scilicet ex parte obiecti et 
quoad specificationem deordinationis, nempe sensus externi 
et interni, appetitus sensitivus et ratio, ita tamen ut ratio sit 
immediata et adaequata, aliae vero mediatae et 1inadaequa- 
tae; alia vero ex parte subiecti et quoad exercitium eius, sci- 
licet ipsa voluntas, quae est immediatissima et adaequata 
causa peccati. 


| Caietanus, A. L, n. 1. 


384 L. Ib Q. LXXV: De causis pecc in genere 


Et ratio est semper eadem, quia ex quo causa per acci- 
dens et accidentis peccati, quod est aversio seu deordinatio, 
reducitur ad causam per se et ad effectum per se, necesse 
este omnia quae de causa per se dicuntur, proportionaliter 
dici de eadem per accidens considerata, eo vel magis quod 
non agitur de accidenti mere contingenti, sed de accidenti 
quod necessario consequitur, ut ex dictis patet. 

Et sic sensus apprehendunt obiectum sensibile, quod co- 
loratur apparentia boni sub influxu passionis, et sic exhibe- 
tur intellectui practico, ut falso proponat veluti optimum 
voluntati, quae perficit et consummat actum peccati. 


29. Sic ergo, sumentes complexive et synthetice omnes 
causas interiores peccati, tum per se tum per accidens, ha- 
betur sequens series causarum peccati: 


Causae interiores peccati concurrere possunt dupliciter: 


a) Quaedam per modum obiecti seu finis et quoad speci- 
ficationem peccat, et 1stae sunt veluti causae disponentes 
aut praeambulae ad peccandum; et quidem diversimode, 
nam aliae sunt remotae et positivae, quae sunt tres, scilicet 
apprehensio sensuum externorum alicuius obiecti sensibilis 
delectabilis, ad quam sequitur repraesentatio sensuum 1n- 
ternorum, maxime imaginationis et cogitativae, quae vivi- 
dis coloribus obiectum illud depingunt, et ex hoc finaliter 
sequitur commotio appetitus sensitivi concupiscibilis vel 
irascibilis, et inde vivida delectatio percepta de illo obiecto, 
ex quibus omnibus resultat bonum apparens, seu id quod S. 
Thomas vocat «motivum, quod est apparens bonum»; alia 
vero est proxima seu immediatae, et haec est ratio practica, 
quae quidem duplici veluti passu se habet, nam primo se 
habet negative, scilicet vel non considerans actu regulam 
morum naturalem aut supematuralem, quasi per quamdam 
distractionem ex phantasmatibus venientibus ex sensu et 
appetitu sensitivo; vel, licet actu consideret, considerat ta- 
men in universali et non in particulari, et sic non applicat 

practice et efficaciter voluntati ut eam debito modo dirigat 
et imperet; denique vero se habet positive seu contrarie, qua- 
tenus, sub consensu voluntatis in delectationem, ratio prac- 
tica positive errat, iudicans ultimo iudicio practico illud bo- 
num apparens esse hic et nunc mihi reapse bonum quia qua- 
lis unusquisque est, talis finis videtur ei. 


b) Aliae ergo causae interiores concurrunt proprie per 
modum agentis et perficientis quoad exercitium actus, et 1stae 
causae sunt voluntas et ratio practica imperans. Nam sub 
iudicio illo erroneo practico-practico rationis voluntas eligit 
positive illud bonum apparens, quod est verum malum; qua 
electione data et posita, ratio practica imperat seu ordinat 
executionem eius, quae quidem efficitur a voluntate active 
utente seu movente vires executivas, et ab istis viribus exe- 
cutivis per usum passivum. 

Ex quibus omnibus simul sumptis, sequitur per se actus 
voluntarius peccati ex parte conversionis ad bonum commu- 
tabile, per accidens vero et ex consequenti sequitur aversio a 
bono incommutabili sicut et deviatio a regula morum. 

Unde fit quod ipse sonsensus et ipsa electio voluntatis, an- 
tequam active moveat ad executionem actus peccaminosli, 
iam est primum peccatum, ut optime notat S. Doctor hic, in 
fine corporis articuli. 

Et ratio horum omnium semper est eadem, quia scilicet 
eadem est psychologia actus peccati ut actus est, et actus 
simpliciter humani; et ideo ea quae in tractatu de actibus 
humanis dicta sunt, valent pro psychologia peccati actualis, 
adhibita solum consideratione inordinationis seu mali. 


S III 
SOLVUNTUR DIFFICULTATES 


30. Obiectio prima, quae procedit ex ipsamet ratione in- 
terioris. Causa interior peccati semper actu causát peccatum, 
quia quod est interius alicui rei semper actu inest ei. Atqui 

nulla causa peccati semper actu causai peccatum, quia se- 
cus homo semper peccaret actu, quod patet esse falsum. 
Ergo peccatum nullam habet causam interiorem. 


31. Respondetur. Distinguo mai.; Causa interior peccati 
potentialis seu in potentia, semper adest homini, concedo; 
causa interior peccati actualis seu in actu secundo causans, 
semper adest homini, nego. 

Concedo min. et nego consequens et consequentiam. 

Causa enim efficiens potest considerari in duplici veluti 
statu, nempe in potentia vel in habitu et in actu secundo. 
Effectus autem non sequitur de facto ad causam in potentia 
vel in habitu tantum, quia tunc causa potest causare aut 
habilis est ad causandum, at non actu causai; sequitur vero 
solum ad causam in actu secundo causantem. 

lam vero causae interiores peccati, quae dictae sunt, 
sunt semper in homine, sed solum in potentia vel in habitu 
causantes, non vero semper in actu; et ideo peccatum ip- 
sum, quod est effectus eius, non semper est in actu, quia nec 
semper actu producitur. 


32. Obiectio secunda, quae procedit ex parte ipsius cau- 
sae interioris et peccati actualis, et est instantia praeceden- 
tis. Id quod est peccatum nequit esse causa primi peccati 
neque omnis peccati. Atqui ipsa causa interior peccati, 
quando actualis est, iam est peccatum, quia talis causa sunt 
Ipsi actus interiores, quia iam sunt peccata. Ergo nequit 
dari causa interior primi et omnis peccati. 


33. Respondetur. Distinguo mai.: Id quod est peccatum, 
quasi de substantia vel essentia ipsius peccati actualis, ne- 
quit esse causa primi neque omnis peccati, concedo; id quod 
est peccatum, non quasi de essentia vel substantia peccati 
actualis, sed extra essentiam eius, quasi aliquid praecedens 
aut praeparans peccatum, vel quasi aliquid consequens 
ipsum peccatum, nequit esse causa peccati, subdistinguo: 

si sit quid consequens peccatum, concedo; si sit quid praece- 
dens, nego. 

Contradistinguo min.; Ipsi actus interiores quibus causa 
interior est actu causans peccatum, iam sunt peccata, actus 
interiores ipsius voluntatis, concedo; actus rationis et appe- 
titus sensitivi et sensuum internorum et externorum, subdis- 
tinguo; sunt peccata essentialiter vel formaliter, nego; sunt 
peccata dispositive et causaliter, quatenus diponunt ad 1p- 
sum actum peccati, qui primo est voluntatis, concedo. 

El nego consequens et consequentiam. 

Ratio est, quia causa interior peccati non solum est perfi- 
ciens et consummans peccatum, sed etiam disponens et pre- 
parans ad consummationem illam. Ipse ergo actus perfi- 
ciens peccatum est ipsummet peccatum, et ideo non est cau- 
sa suipsius, sed actus praeparantes et disponentes sunt cau- 
sa eius. 


34. Obiectio tertia, quae procedit ex impossibilitate as- 
signandi causam interiorem peccati. Si peccatum haberet 
causam interiorem seu intra hominem peccantem, haec cau- 
sa necessario debet esse aut naturalis aut voluntaria. Atqui 
neutrum dici potest; non naturalis, quia tunc peccatum es- 
set naturale, contra id quod supra dictum est quaestione 71, 
articulo 2; neque voluntaria, quia tunc talis causa esset ipse- 
met peccatum. Ergo peccatum nullam potest habere cau- 
sam interiorem. 


35. Respondetur. Concedo mai; nego min; Nam causa 
peccati est naturalis prout consideratur in potentia, quia po- 
tentia peccans est potentia naturalis; est autem voluntaria 
cum distinctione: per se, prout est actu positive causans; 
per accidens vero prout contrarie ad regulas morum. 

Art. 3.-Utrum peccatum habeat causam exteriorem 


PRAENOTAMEN 


36. Causa exterior contradividitur causae interiori, et 
ideo sicut causa interior dicitur illa quae est intra peccan- 
tem, nempe aliqua potentia naturalis ipsius peccantis, ita 
causa exterior debet esse illa quae est extra peccantem seu 
extra facultates seu potentias naturales ipsius peccantis. 

Postquam ergo ostensum est peccatum actuale habere 
causam interiorem, modo quaeritur utrum habeat causam 
exteriorem. 

Qua in re, ut vel leviter consideranti apparere potest, tria 
sunt inquirenda: 1°, utrum de facto peccatum actuale ha- 
beat aut habere possit causam efficientem exteriorem; 2°, 
hoc dato, qualiter haec causa exterior se habeat ad causam 
interiorem peccati in causando peccatum; 3^, denique, qua- 
liter se habeat ad ipsum peccatum causandum vel produ- 
cendum. Nec enim propria ratio causae exterioris peccati 
perfecti cognosci potest nisi differentia eius a causa interiori 
cognoscatur, et nisi relate ad effectum proprium seu pecca- 
tum causandum plene perspiciatur. 


SOLUTIO QUAESTIONIS 


37. conclusio prima: Peccatum actuale habet aut habere 
potest de facto causam exteriorem. 


38. Probatur. Causa exterior efficiens peccati dicitur illa 
quae est extra hominem peccantem. Atqui revera datur aut 
dari potest causa efficiens peccati actualis quae est extra 
hominem peccantem. Ergo datur aut dari potest causa 
exterior efficiens peccati actualis, seu, quod idem est, pec- 

catum actuale habet aut habere potest causam efficientem 
exteriorem. 

Maior est ipsamet definitio causae exterioris peccati 
actualis. 

Minor vero, ubi unice stat difficultas, sic ostenditur: ex- 
tra hominem peccantem est diabolus et alius homo. Atqui 
constat diabolum et alium hominem concurrere aut posse 
saltem suis actibus concurrere ad peccatum actuale hominis 
peccantis. Ita, iam in primo peccato, quod est originale ori- 
einans, apparet quod diabolus, sub figura serpentis, sugges- 
sit peccatum Evae, tentans et inducens eam ad peccandum; 
postquam autem Eva consensit huic tentationi, et peccavit 
ipsa, cibum vetitum manducando, obtulit illum Adamo sua- 
dens ei ut cum illa manducaret, qui et finaliter comedit et 
peccavit. Ubi manifestum est quod huius peccati primi, 
quod Adam commiüssit, aliquo modo data fuit causa exte- 
ror, nempe alius homo, qui fuit Eva, et pro peccato Evae 
alia causa exterior, scilicet diabolus ‘^ Unde et Scriptura 
testatur quod «invidia diaboli mors (ideoque peccatum, 
cuius mors est sequela seu stipendium) introivit in orbem 
terrarum» 2. 

similiter, constat dari scandala, quae sunt inductiva 
quaedam exteriora humana ad peccandum. Unde Christus 
dixit: «Quisquis scandalizaverit unum ex his pusillis creden- 
tibus in me, bonum est ei si circumdaretur molla asinaria 
collo eius et in mare mitteretur» 3. 

Et res istae exteriores corporales et delectabiles aliquo modo 
movent hominem ad peccandum; propter quod legimus: 
«Quoniam creaturae Dei in odium factae sunt, et in ten- 
tationem animabus hominum, et in muscipulam pedibus 
insipientium» 4. 


! Cf. Gen., cap. 3, 1-6. 
^ 305.2, 24. 

Mit. 9,41. 
* Sap. 14, 11. 

39. conclusio secunda: Causa exterior peccati est remota 
vel mediata tantum, et ideo remotior est quam causa interior. 


40. Probatur. Causa remota vel mediata est illa quae 
causât effectum seu influit in effectum mediante alia causa. 
Atqui causa exterior peccati influit in peccatum causandum 
mediante alia causa, quae proximior et immediatior est. 
Ergo causa exterior peccati est remota vel mediata tantum. 

Maior est ipsa notio causae remotae vel mediatae. 

Minor autem facile saudetur. Nam causa quae influit in 
peccatum mediante causa interiori peccati, est causa media- 
ta. Atqui causa exterior influit in peccatum mediante causa 
interiori eius. Nam peccatum actuale, ut dictum est supra, 
quaestione 71, articulo 6, est actus humanus malus seu inor- 
dinatus. Nihil ergo potest esse causa peccati actualis nisi 
quod potest esse causa actus humani. Causa autem actus 
humani est proprie loquendo interna, quia est actus volun- 
tarius, qui semper procedere debet ab intrinseco seu interno 
principio; neque voluntarium elicitum potest ab extrinseco 
et per vim procedere '.Consequenter, causa exterior non po- 
test in peccatum influere nisi influat prius in ipsam volunta- 
tem. Cum autem Deus nequeat esse causa peccati exterior, 
sed sola creatura, quae nequit directe et immediate influere 
in voluntatem, superest ut solum extrinsece et indirecte 1n- 
fluat in eam, influendo scilicet in sensus et in appetitum 
sensitivum et in rationem practicam. 

Quia ergo, ut patet ex dictis articulo praecedenti, tam 
sensus quam appetitus et ipsemet intellectus sunt causae 
interiores peccati aliquo modo remotae, causa exterior, 


quae nequit agere in voluntatem nisi mediantibus istis, ne- 
cessario est causa remotissima peccati. 


41. conclusio tertia: Causa exterior peccati actualis est 
causa partialis tantum vel inadaequata eius, et quidem cau- 


Cf. I-II. 6, 4-5. 

sans solum ex parte obiecti, non vero ex parte subiecti et 
ab interiori. 


42. Probatur prima pars. Causa, ad quam non sequitur 
effectus de necessitate-saltem consequentiae-non est causa 
totalis et adaequata, sed partialis et inadaequata. Atqui cau- 
sa exterior peccati talis est, ut ad eam non de necessitate 
sequitur peccatum; quia neque sensus de necessitate move- 
tur, maxime si agatur de internis, scilicet de cogitativa, ut 
experientia comperimus; neque appetitus sensitivus de ne- 
cessitate movetur, quia apprehensio cogitativae est in nos- 
tra potestate, ut patet ex dictis supra, quaestione 74, articu- 
lo 3, cum loqueremur de motibus sensualitatis; neque inte- 
lectus practicus de necessitate movetur ab intelligibili con- 
üngenti ut contingens est; neque insuper voluntas movetur 
de necessitate a quocumque obiecto finito praesentato ab 
intellectu, ut patet ex dictis cum loqueremur de actibus hu- 
manis, scilicet, quaestione 10, articuli 2 et 3. Ergo causa 
exterior peccati nequit esse nisi partialis et 1nadaequata 
tantum. 


43. Confirmatur primo, ex dictis conclusione prima. 
Quanto aliqua causa est remotior, tanto est minus efficax et 
magis inadaequata. Atqui causa exterior peccati est remotis- 
sima omnium causarum peccati. Ergo causa exterior peccati 
est inefficacissima et valde inadaequata. 


44. Confirmatur secundo, ex absurdis. Nam, si causa ex- 
terior peccati esset totalis et adaequata, homo necessario et 
contra voluntatem suam peccaret, quia tales causae exterio- 
res saepius agunt in nos contra nostram voluntatem, ut ex- 
perientia constat; posita autem causa totali et adaequata 
effectus, de necessitate, necessitate saltem consequentiae, 
effectus sequitur. Atqui falsum est consequens, quia falsum 
est peccatum esse necessarium et contra voluntatem pec- 
cantis, ut constat ex dictis quaestione praecedenti, articulis 

| et 2. Ergo et antecedens debet esse falsum, quod scilicet 
causa exterior peccati possit esse totalis et adaequata. 

Unde signanter et profunde S. Thomas ait: «Neque per- 
suassio exterior in rebus agendis ex necessitate movet ratio- 
nem, neque etiam res exterius propositae ex necessitate mo- 
vent appetitum sensitivum, nisi forte aliquo modo disposi- 
tum (ex aliqua aegritudine vel passione praecedente); et ta- 
men, etiam appetitus sensitivus (quantumcumque vehemen- 
ter commotus sit) non ex necessitate movet rationem et vo- 
luntatem. Unde aliquid (=non omne) exterius potest esse ali- 
qua (=non tota) causa movens ad peccandum, non tamen 
(etiam in suo genere exterioris) sufficienter (—cadaequate seu 
totaliter) ad peccatum inducens; sed causa sufficienter 
complens (-immediate et adaequate) peccatum, est sola 
voluntas» 


45. Secunda pars probatur ex dictis. Causa exterior pec- 
cati non movet ad peccandum nisi mediante sensu et inte- 
lectu, ut patet ex prima conclusione. Atqui sensus et inte- 
lectus non movent voluntatem nisi ex parte obiecti et ab 
exteriori, non autem ex parte subiecti et ab interiori, quia 
hoc modo solus Deus potest movere voluntatem, ut patet ex 
dictis supra, quaestione 9, articulo 6. Ergo causa exterior 
peccati est causa solum ab exteriori et per modum obiecti 
seu per reductionem ad causalitatem ex parte obiecti. 

Et quia nulla causa creata potest movere ipsum intellec- 
tum immediate ad peccandum, eo quod angelus bonus non 
movet ad peccandum, consequenter solum mediantibus sen- 
sibus et phantasmatibus excitatis, possunt exteriores causae 
movere intellectum ad errorem practicum. Unde Caietanus 
concinne et energice reddidit sensum doctrinae S. Thomae 
quando scribit: «Colligas extraneas causas peccati; et ex 
parte subiecti, nullam, quia solus Deus huic est extra (qui 


Hic, in fine corporis articuli. 

nequit esse causa peccati); ex parte obiecti, duas retineas, 
scilicet persuassionem et sensibilia. 

De aliis autem obiectis, quae non movent nisi in anima, 
nulla fit mentio, quia inter causas interiores computantur; 
haec enim differentia ab Aristotele in II de anima data est, 
quod obiecta intellectus sunt intus, sensus vero extra» ' 

Causae ergo interiores partim movent ad peccatum per 
modum obiecti, partim per modum subiecti seu vere agen- 
tis, ut constat ex articulo praecedenti; exteriores vero omnes 


non movent nisi per modum obiecti et ex parte obiecti. 


$ M 
SOLVUNTUR DIFFICULTATES 


46. Obiectio prima, quae procedit ex ipsa ratione pecca- 
ti moralis. Peccatum enim morale est essentialiter volunta- 
rum ~. Atqui voluntarium est essentialiter a principio in- 
trinseco seu interiori, eique repugnat violentum, quod est a 
principio extrinseco seu exteriori3. Ergo peccatum morale 
debet esse essentialiter a principio seu causa interiori et nu- 
llo modo a causa vel principio exteriori. 


47]. Respondetur. Concedo mai; distinguo min: V olunta- 
rium est essentialiter a principio vel causa interiori inme- 
diata et adaequata, concedo-, unica, seu cum exclusione om- 
nis causae exterioris mediatae et 1nadaequatae, nego. 

Et nego consequens et consequentiam. 

Revera enim istae causae non excluduntur, quando res- 
pectu eiusdem effectus non sumuntur secundum eundem or- 
dinem et eundem modum causandi. Esset quidem contra 
ipsam rationem voluntarii quod esset a causa exteriori quasi 
a principio immediato et totali seu adaequato; esset etiam 


| Caietanus, A. L 
2 Cf. S. Thomam, L-II, 74, 1-2. 
3 Cf. I-II, 6, art. 1,4 et 5. 

contra rationem unitatis eius quod simul esset a causa inte- 
riori et exteriori quasi a duobus causis efficientibus imme- 
diatis et totalibus seu adaequatis; at non est contra ratio- 
nem peccati neque contra unitatem eius quod sit simul a 
causa interiori veluti a principio 1mmediato et adaequato, 
et a causa exteriori veluti a principio mediato seu remoto et 
inadaequato, et potius per modum disponentis et praepa- 
rantis ad peccandum, quam per modum causae attingentis 
seu perficientis ipsum peccatum. 


48. Obiectio secunda, ex comparatione peccati moralis 
cum peccato naturae. Magis ab intrinseco est motus volun- 
tarius quam motus naturalis, ideoque magis dependet a 
causa interiori peccatum moris seu voluntatis quam pecca- 
tum naturae. Atqui peccatum naturae unice pendet a causa 
interiori defectuosa. Ergo multo magis peccata moris seu 
voluntatis unice pendent a causa interiori. 


49, Respondetur. Concedo mai. Nego min. et conclu- 
sionem. 

Nam peccata naturae quandoque proveniunt a sola cau- 
sa interiori defectuosa, sicut quandoque mala digestio eve- 
nit ex solo defectu sufficientis et adaequate segregationis 
humorum gastricorum; quandoque vero accident ex sola 
causa exteriori, sicut quandoque est mala fructificatio arbo- 
rum propter grandinem violentam; quandoque autem par- 
tm a causa interiori et partim ab exteriori, ut partum 
monstruosus potest accidere et ex defectu sanitatis partu- 
rentis et ex violentia aliqua exteriori eidem illata, v. gr. 
metus, percussionis aut alicuius huiusmodi. 

Peccata autem moralia nequeunt esse totaliter a causa 
exteriori, licet quandoque totaliter sint a causa interiori; 
quando vero sunt ab utraque, maxime sunt a causa interio- 
ri, et per posterius tantum et secundario ab exteriori, ut dic- 
tum est. Unde patet quod obiectio nullum robur habet. 

50. Obiectio tertia, quae procedit ex absurdis. Si pecca- 
tum morale haberet causam exteriorem, miltiplicata et auc- 
ta cusa exteriori, multiplicaretur et augeretur peccatum. At- 
qui falsum est consequens, quia ex hac multiplicatione et 
augmento causae exterioris non augetur peccatum, sed po- 
tus diminuitur seu alleviatur, sicut minus peccat qui ex 
vehementiori tentatione venit. Ergo peccatum morale non 
habet causam exteriorem. 


51. Respondetur. Distinguo mai: Multiplicaretur et au- 
geretur peccatum morale, sub ratione mali et peccati, conce- 
do; sub ratione culpae, quae est vera ratio moralis, nego. 
Seu: augeretur numerice et extensive, concedo; qualitative 
et intensive, nego. 

Contradistinguo min. et nego consequens et conse- 
quentiam. 

Plures et pluries cadunt tentati et decepti quam non ten- 
tati nec decepti, at culpa minuitur secundum augmentum 
causae inductivae ad peccandum 


? 

52. Denique S. Doctor inquirit utrum unum peccatum 
actuale possit esse causa alterius peccati actualis, nam hoc 
in loco agimus de peccato actuali; attamen, quaestio poni 
potest de quocumque peccato, etiam originali. 

Itaque duplex est quaestio: prima, utrum peccatum ori- 
ginale sit causa peccati; secunda, utrum unum peccatum ac- 
tuale possit esse causa alterius peccati actualis. 


' 


Cf. supra, quaestione 73, articulo 6: «utrum gravitas peccatorum at- 
tendatur secundum causam peccati». 

DE PECCATO ORIGINALI, CAUSA ALIORUM PECCATORUM 


53. conclusio: Peccatum originale originans est causa 
omnium peccatorum originalium originatorum; in unoquoque 
autem, peccatum originale originatum est initium et causa 
omnium peccatorum actualium quae ab ipso committuntur. 


54. Probatur prima pars. Peccatum originale originans 
est primum peccatum primi parentis, quod actuale et mor- 
tale est in ipso, per quod primus homo amissit gratiam et 
iustitiam originalem. Hoc autem peccatum, non solum cau- 
savit amissionem gratiae et iustitiae quae personaliter erat 
in primo homine, sed etiam quae debebatur omnibus homi- 
nibus ex eo per viam generationis descendentibus; et in hac 
privatione vel amissione iustitiae originalis per originem 
traducta et per originem passivam contracta, consistit pec- 
catum originatum quod fuit et est et erat post Adam usque 
ad finem mundi, originatur seu causatur primo a peccato 
originali originante seu a primo peccato primi parentis. 


55. Secunda pars. Carentia iustitiae originalis et gratiae 
sanctificantis, est in unoquoque prima radix et origo cetero- 
rum peccatorum actualium seu personalium; quia, ut ex 
dictis articulis patet, et magis patebit ex dicendis quaestio- 
nibus subsequentibus, causae interiores peccati sunt igno- 
rantia ex parte rationis, malitia ex parte voluntatis, debili- 
tas ex parte i1rascibilis et passio vel concupiscentia ex parte 
concupiscibilis. Atqui haec omnia sunt causata in nobis a 
peccato originali originato, quia revera sunt quatuor vulne- 
ra peccati originalis '. Ergo, ex quo causa causae est causa 
causati, peccatum originale est origo vel radix prima cetero- 
rum peccatorum actualium uniuscuiusque. Unde et de fo- 


' Cf. 1-11,85,3. 

mite peccati seu concupiscentia habituali, dicitur quod «a 
peccato originali est et ad peccatum actuale inclinat» '. 
Quia ergo peccata actualia uniuscuiusque sunt sicut a pri- 
ma radice interiori a peccato originali originatoeius; et pecca- 
ta originalia originata singulorum et omnium hominum-prae- 
ter Christum et Beatam Virginem qui illud non habent-origi- 
nantur a primo peccato actuali primi hominis, quod dicitur ori- 
ginale originans, sequitur hoc primum peccatum primi homi- 
nis esse immediate vel mediate, directe vel indirecte, causa 
quaedam generalis ceterorum peccatorum totius humanitatis. 


DE PECCATO ACTUALI, CAUSA ALIORUM PECCATORUM ACTUALIUM 


56. Causalitas peccaminosa peccati actualis potest con- 
siderari dupliciter: 1^, absolute vel secundum se; 2^, relative 
seu comparative ad causalitatem peccaminosam peccati ori- 
einalis originati. 

Secundum se autem considerata, quaeri possunt tria: 1°, 
utrum unum peccatum actuale possit revera esse causa alte- 
rus vel aliorum peccatorum actualium; 2°, hoc dato, in quo 
genere et modo causae unum peccatum actuale possit esse 
aliorum causa; 3^, hoc etiam dato, quanta sit virtualitas pec- 
caminosa in illis generibus et modis causae inter se compa- 
ratis, seu quodnam genus et modus causae per prius et prin- 
cipalius conveniat peccato actuali. 


5]. conclusio prima: Unum peccatum actuale potest esse 
causa alterius vel aliorum peccatorum actualium. 


58. Probatur. Unus actus humanus potest esse causa al- 
terius vel aliorum actuum humanorum, sicut patet ex trac- 
tatu de actibus humanis; nam ultimum iudicium practicum 
est causa electionis, et vicissim, licet alio. genere causae, 
electio est causa ultimi iudicii practici; similiter, imperium 


Concilium Tridentinum, ses. 5, Denz. 792. 


est causa actus imperati, et usus activus est causa usus pas- 
sivi. Atqui peccatum actuale est quidam actus humanus, ut 
constat ex quaestione 71, articulo 6. Ergo peccatum actuale, 
utpote unus actus humanus, potest esse causa alterius vel 
aliorum peccatorum actualium, quae sunt etiam quidam ac- 
tus humani. Et sic falsum iudicium practicum causát ma- 
lem electionem, et mala electio, alio genere causae, causát 
falsum seu malum iudicium practicum; et malum imperium 
et malus usus activus causare possunt malum actum impe- 
ratum et malum usum passivum. 

Quam rationem S. Doctor brevi complexus est sermone, 
quando ait: «Cum peccatum habeat causam ex parte actus, 
hoc modo unum peccatum potest esse causa alterius, sicut 
unus actus humanus potest esse causa alterius» * 


59. conclusio secunda: Unum peccatum actuale potest 
esse causa alterius vel aliorum peccatorum actualium secun- 
dum quatuor genera causarum, licet non eodem modo, sed in 
genere causae efficientis et finalis potest esse causa per se et 
per accidens, in genere vero causae quasi materialis et formalis 
potius est causa per se tantum. 


60. Probatur prima pars. Eodem genere causae potest 
unum peccatum actuale esse causa alterius vel aliorum pec- 
catorum actualium, quo unus actus humanus potest esse 
causa alterius vel aliorum actuum humanorum, quia sicut 
se habet simpliciter ad simpliciter, scilicet causa ad cau- 
sam, ita tale ad tale, nempe genus causae ad genus causae; 
simpliciter autem constat ex conclusione praecedenti. Atqui 
unus actus humanus potest esse causa alterius vel aliorum 
actuum humanorum quaduplici genere causae; sicut actus 
voluntatis potest esse causa efficiens actus appetitus sensiti- 
vi, quem in illo excitat; et causa finalis eius, quia ad pro- 
prium eius finem ordinat; et actus appetitus potest esse cau- 

sa quasi materialis circa quam actus voluntatis, sicut passio 
potest esse obiectum electionis; et actus rationis circa illud 
obiectum potest esse causa quasi formalis actus voluntatis, 
utpote voluntatem movens quoad specificationem. Ergo et 
unum peccatum potest esse causa alterius vel aliorum qua- 
duplici genere causae vel secundum quatuor causas. 


6l. Secunda pars probatur per partes: 

1°. Unum peccatum actuale potest esse causa alterius 
peccati vel aliorum peccatorum actualium in genere causae 
efficientis, sive per se sive per accidens. Nam in peccato actua- 
li concurrunt duo, scilicet conversio ad bonum commutabile 
et aversio a bono incommutabili et a regula morum, ut patet 
ex dictis supra, quaestione 71, articulo 6 et quaestione 72 
articulo 1. Ex parte autem aversionis causare potest per ac- 
cidens aliud quodcumque peccatum, sicut removens prohi- 
bens vel sicut ipsa remotio prohibentis, quatenus per quod- 
libet peccatum mortale amittitur gratia et caritas, quae reti- 
nebant hominem ne peccaret; vel etiam quando quis uno 
peccato amittit. verecundiam vel aliud. quodcumque re- 
trahens a peccato, et sic, unum peccatum est causa efficiens 
per accidens alterius. 

Ex parte vero conversionis et in quantum positive dicit 
actum humanum potest unum peccatum causare per se 
aliud vel alia peccata. Nam dispositio vel habitus peccami- 
nosus seu vitiosus est causa efficiens per se actus peccami- 
nosi sequentis. Atqui unus actus peccati potest causare dis- 
positionem vel habitum vitiosum. 

Est tamen differentia inter hos duos modos causandi; nam 
in modo causandi per accidens quodlibet peccatum mortale 
potest esse causa cuiuslibet peccati mortalis indistincte, 
quia per quolibet peccatum mortale removetur gratia et ca- 
ritas aut verecunda vel quidquid aliud sit, quod prohibebat 
ne homo rueret in peccatum; in modo vero causandi per se 
seu per modum inclinationis, non quodlibet peccatum mor- 
tale est causa cuiuslibet peccati mortalis, sed tantum eius 

quod est simile in specie, sicut luxuria est causa luxuriae et 
blasphemia blasphemiae, quia habitus inclinat ad actus si- 
miles specie tantum. 

Insuper, iste secundus modus est magis efficax quam pri- 
mus, et ita magis influit in peccatum sequens quam pri- 
mum, et plura etiam numero peccata oriri valent ex eo 
quam ex mera privatione gratiae; nam semper causa per se 
est potior quam causa per accidens; et hoc manifesta expe- 
rientia comprobat 1. 


602. 2°., Unum peccatum actuale potest esse causa alte- 
rius vel aliorum peccatorum actualium in genere causae fi- 
nalis, tum per se, tum per accidens. In genere causae finalis, 
unum peccatum actuale est causa alterius vel aliorum pec- 
catorum, in quantum unum peccatum advocat aliud ad 
suum finem seu in quantum propter finem unius peccati ali- 
quis committit aliud peccatum. Atqui unum peccatum po- 
test esse finis alterius vel aliorum, tum per se, tum per acci- 
dens; per accidens quidem, ex parte ipsius peccantis, qui est 
finis operantis, in quantum voluntas unius peccantis est pro- 
nior hic et nunc ad finem unius peccati quam ad finem alte- 
rius, et sic potest quis committere peccatum prodigalitatis 
ad tempus propter avaritiam, vel furtum propter fornicatio- 
nem; per se vero, ex ipsa habitudine finium seu ex fine operis 
peccaminosi, quatenus proprius finis operis unius peccati 
habet quamdam convenientiam vel necessitudinem. cum 
proprio fine operis alterius, ita quod quasi naturaliter et ut 
in pluribus ad ipsum ordinetur, sicut deceptio, quae est finis 
fraudis, ordinatur ad pecunias congregandas, qui est finis 
avaritiae; vel sicut furtum et rapina ad eamdem avaritiam. 
Quia ergo peccati actualis potest esse duplex finis: unus per 
se seu operis, alius vero per accidens et adventitius seu 


| Cf. H Sent., dist. 36, art. 1; De malo. 8,1. 

operantis, ideo unum peccatum actuale potest in genere 
causae finalis esse causa alterius vel aliorum, et per se et 
per accidens. 

Et quidem, sicut dictum est de modis per se et per acci- 
dens causalitatis efficientis, ita dicendum est de modis cau- 
salitatis finalis quod in modo causandi per accidens quodli- 
bet ex quolibet peccato mortali causari potest; in modo vero 
causandi per se, non quodlibet ex quolibet, sed quaedam se- 
res determintae peccatorum natae sunt causari ab alio, 
quod est veluti dux et caput eorum, et ideo dicitur capitale '. 
Unde et frequentiora et numerosiora solent esse peccata 
causata finaliter per se quam per accidens. 


03. 3°. Unum peccatum actuale potest esse causa alte- 
rius vel aliorum peccatorum actualium in genere causae for- 
malis et quasi materialis uno modo tantum, scilicet per se. 
Dicitur enim unum peccatum causa alterius in genere cau- 
sae quasi materialis circa quam, in quantum ei praeparat 
aut ministrat materiam vel obiectum, sicut gula ministrat 
materiam luxuriae et avaritia praeparat materiam litigio 
vel dissensioni; in quantum vero hoc obiectum vel materia 
apprehenditur a ratione sub ratione appetibilis vel finis eva- 
dit specificativum peccati per modum causae quasi formalis. 
Atqui forma semper causai per se, prout forma est; materia 
autem proportionatur formae et causai prout stat sub for- 
ma. Ergo etiam causa quasi materialis causát per se, et nu- 
llo modo per accidens aliud peccatum. 

Nec mirum, quia peccatum ex parte actus seu conversio- 
nis potest causare per se aliud peccatum. Atqui tam materia 
quam forma peccati se habent ex parte actus seu conversio- 
nis. Ergo hoc duplici genere causae unum peccatum est cau- 
sa per se alterius vel aliorum. 


Cf. ZL Sent., dist. 36, art. 1. 


64. conclusio tertia: Unum peccatum actuale est perfec- 
tius et universalius causa aliorum peccatorum in genere cau- 
sae finalis quam in alio quocumque genere causae; et ideo ge- 
nus causae finalis convenit peccato actuali per prius quam 
alia genera causarum. 


65. Probatur. Perfectior et universalior et efficacior est 
causalitas directa et immediata et actualis quam causalitas 
indirecta et mediata et habitualis seu potentialis tantum. 
Atqui comparando inter se ista diversa genera causalitatis 
quae conveniunt peccato actuali relate ad alia peccata ac- 
tualia inde sequentia, causalitas finalis est directa, et imme- 
diata et in actu, dum e contra aliae causalitates sunt indi- 
rectae et in potentia, sicut causalitas efficiens; et mediata, 
sicut causalitas materialis. Nec mirum est, quia quanto ali- 
qua causa est propinquior proprio subiecto et actui peccati, 
tanto potior et principalior est. Atqui causa finalis est pro- 
pinquior voluntati et actui voluntatis, in quibus primo inve- 
nitur peccatum. 

Et hac de causa, secundum rationem causalitatis fina- 
lis dicuntur peccata capitalia, non vero secundum alas 
causas 


66. Nullo tamen modo unum peccatum est causa adae- 
quata alterius vel aliorum, et ideo unum peccatum non se- 
quitur de necessitate ad positionem alterius; nam etiam fines 
peccatorum capitalium, qui maxime poterant urgere volun- 
tatem ad peccandum, non sunt obiecta adaequata voluntati 
neque de necessitate eam attrahunt, et ideo semper homo 
libere peccat quandocumque et quomodocumque peccet. 


07. Denique, comparando efficacitatem seu virtualita- 
tem causandi alia peccata quae competit peccato originali 


| Cf. II Sent., dist. 42, q. 1, art. 3; De Malo, 8, 1. 

et peccato actuali, apparet originale esse maioris universali- 
tatis seu extensionis, quia ad cetera omnia praeter ipsum 
extenditur; actuale vero esse maioris causalitatis intensivae, 
quatenus actu influit in alia peccata, dum originale solum 
influit mediate semper et potentialiter, quia est ad modum 
habitus entitativi, qui non est immediate operativus 


$ III 
SOLVUNTUR DIFFICULTATES 


68. Obiectio prima. Si unum peccatum esset causa alte- 
rius, deberet illud causare aliquo genere causae. Atqui nullo 
genere causae potest unum peccatum causare aliud. Non ge- 
nere causae finalis, quia causa finalis est bonum seu finis, 
peccatum vero est malum; non genere causae efficientis, 
quia peccatum, utpote malum est defectuosum seu infir- 
mum seu impotens. Non denique alus duobus generibus 
causarum, quae peccato nequeunt convenire eo ipso quod 
est motus quidam, ut ex dictis supra, quaestione 72, ar- 
ticulo 3. Ergo nullo modo unum peccatum potest esse causa 
alterius. 


609. Respondetur. Concedo mai; distinguo min: Nullo ge- 
nere causae unum peccatum potest esse causa alterius, ex 
parte conversionis seu in quantum est actus quidam huma- 
nus, nego; ex parte aversionis seu inordinationis, subdistin- 
guo: nequit esse causa in genere causae finalis et quasi ma- 
terialis et formalis, concedo; nequit esse causa in genere 
causae efficientis, subdistinguo: per se, concedo; per acci- 
dens, nego. 

Et nego consequens et consequentiam. 

Solutio patet ex dictis. Et tota aequivocatio venit ex hoc 
quod obiiciens consideravit peccatum unice ex parte aver- 


| Cf. infra, I-II, 82, 1. 

sionis seu deordinationis, cum tamen hoc non sit unicum 


in peccato, neque etiam principale; nam hoc est actus et 
conversio. 


70. Obiectio secunda. Quod est essentialiter imperfec- 
tum nequit esse causa alterius, quia causare est perfecti et 
actu existentis. Atqui peccatum est essentialiter quid imper- 
fectum. Ergo peccatum nequit esse causa alterius peccati. 


7l. Respondetur. Distinguo mai: Quod est essentialiter 
imperfectum nequit esse causa alterius, quod sit perfectum, 
concedo; quod sit imperfectum, nego. 

Distinguo min: Peccatum est essentialiter quid imperfec- 
tum, moraliter, concedo; psychologice, nego. 

Et nego consequens et consequentiam. 

Peccatum ergo non est totaliter quid imperfectum, quia 
psychologice potest et debet esse perfectus seu completus 
actus humanus, et ratione huius perfectionis seu actualitatis 
potest causare aliud peccatum, quod erit psychologice per- 
fectum et sibi simile. 

Ceterum, licet moraliter sit imperfectum, inde tamen 
non sequitur non posse causare aliud peccatum moraliter 


sumptum; quia ad effectum imperfectum sufficit causa 
imperfecta. 


72. Obiectio tertia. In causis non est procedendum in 1n- 
finitum. Atqui, posito quod peccatum est causa peccati, pro- 
cederetur in infinitum in causis, quia peccati quod est causa 
peccati deberet esse aliud peccatum causa eius, et sic porro. 
Ergo negandum est peccatum esse causam peccati. 


73. Respondetur. Concedo mai.; distinguo min.: Procede- 
retur in infinitum si ponatur peccatum causa peccati, causa 
universalis et prima omnis peccati, concedo; causa particula- 
ris et secundaria peccatorum citra primum peccatum, nego. 

Et nego consequens et consequentiam. 

Revera quando dicimus quod peccatum est causa peccati, 
non ponimus quod peccatum est omnis causa omnis peccati, 
sed aliqua causa alicuius vel aliquorum peccatorum. Prima 
autem causa primi peccati non est aliud peccatum, sed ali- 
quid extra peccatum, quod est voluntas defectibilis cum ac- 
tuali carentia vel defectu propriae regulae, eo modo quo dic- 
tum est articulo | in corpore et ad 3. Et tamen verum est 
quod «mali homines et seductores proficient in peius, errantes 
et in errorem mittentes» 


Nota editoris: Expositio sequentium quaestionum, scilicet 
LXXVI-LXXX, et quaestionis LXXXIV de vitiis capitalibus, est, 
ut legenti patebit, minus elaborata et alio stylo confecta. Aesti- 
mo manuscriptum eam continens pertinere ad cursum 1926. 
Certo, ex graphia et atramento, scio hoc manuscriptum esse an- 
tiquius manuscripto continente questiones LXXI-LXXV an- 
tehac transcriptas. De cetero, Albertus Magnus hic citatur ut 
beatus, dum in alio, ex quo sumimus expositiones in QQ. 
LXXI-LXXV, LXXXI-LXXXV, citatur ut Sanctus. Canoniza- 
tio vero affecta est anno 1951, ut notum est. 


| H Tim. 3, 13. 

QUAESTIO LXXVI 
DE CAUSIS PECCATORUM IN SPECIALI 


Prologus: Ratio et divisio quaestionis de ignorantia 


74. Ordine synthetico doctrinae procedendum est sta- 
tm ad causas peccatorum in specie considerandas, secun- 
dum ordinem enumerationis datae in articulis quaestionis 
praecedentis. 

Unde primo agendum est de causis interioribus, quae tri- 
plicis sunt generis: alia enim est ex parte rationis, id est igno- 
rantia; alia ex parte appetitus sensitivi, et appellatur passio 
vel infirmitas; tertia est ex parte ipsius voluntatis, ac nomen 
sortitur malitiae. In hac ergo quaestione loquemur de igno- 
rantia quatenus est causa peccati. 

S. Doctor quaestionem absolvit quatuor articulis, inter 
quos talis videtur esse ordo, ut dicamus duos primos loqui de 
ignorantia quasi secundum se, tum psychologice tum mora- 
liter; duos vero posteriores de effectu eius, qui est excusatio 
a peccato vel diminutio. Unde sequenti tabella posset ordo 
iste proproni: 

DE IGNORANTIA: 


D Secundum se:. 
a) psychologice (art. 1). 
b) moraliter (art. 2). 
ID Secundum effectus eius 
a) excusatio a peccato (art. 3). 
b) diminutio peccati (art. 4). 


Vel fortasse posset dici hoc modo: 
DE IGNORANTIA: 


Il) Causalitas eius (art. Í). 


ID Effectus moralis ipsius: 
a) quasi inmediatus et formalis: ipsum peccatum 
(art. 2). 
b) quasi mediatus: 
l) excusatio (art. 3). 
2) diminutio (art. 4). 


Vel aliter: 


de ignorantia: 


I) Causalitas eius (art. 1). 


ID Effectus moralis ipsius: 
a) aggravatio peccati, utpote et ipsa peccatum 
(art. 2). 
b) excusatio a peccato (art. 3). 
c) diminutio peccati (art. 4). 


Aut etiam et quidem melius: 
DE CAUSALITATE IGNORANTIAE RESPECTU PECCATE 


I) In genere et an sit (art. 1). 


ID In specie et quid causer. 
a) aggravationem peccati (art. 2). 
b) excusationem a peccato (art. 3). 
c) diminutionem peccati (art. 4). 

Quia ergo tota quaestio versatur circa ignorantiam, 
prout est causa peccati ex parte intellectus, ideo operae pre- 
tum videtur esse loqui de notione ac divisionibus ignoran- 
tiae, ad instar introductionis pro tota quaestione. 


NOTIO IGNORANTIAE 


75. luxta vim vocis ignorantia idem est ac negatio cog- 
nitionis (2 1n—gnoscere), quaecumque denique sit illa cog- 
nitio, nempe actualis vel habitualis, speculativa vel practi- 
ca, universalis vel particularis, naturalis vel supernaturalis. 

Vulgariter autem, prout apud omnes sumi solet, opponi- 
tur scientiae, hoc est, cognitioni habituali certae, non tamen 
in sensu philosophico, sed morali, prout nempe etiam circa 
singularia versatur et non solum circa principia universalia 
vel potius circa conclusiones ex illis deductas. Unde in prae- 
senti scientia non sumitur pro habitu conclusionum univer- 
salium, sed pro cognitione habituali certa de quacumque re 
et quocumque modo adepta fuerit; et sic includit cognitio- 
nem universalium et singularium, principiorum et conclu- 
sionum: solum ergo abstrahitur ab actuali consideratione, 
quae tamen etymologice includebatur sub amplitudine 
huius verbi. 


DIVISIO IGNORANTIAE 


76. Quia vero ignorantia multa sub se continet, ideo, 
sicut cetera analoga, hoc modo tractanda est, ut prius uni- 
versaliter dividatur, et postea in sensu proprio et determina- 
to realiter definiatur; nam, quae modo diximus non dicunt 
nisi nominis definitionem. 

Cum ergo ingorantia dicatur per oppositionem ad scien- 
tiam, oportet divisionem eius generalem sumere per opposi- 

tonem ad scientiam generaliter vel universaliter sumptam 
in tota sua latitudine. 

lam vero scientia (2cognitio) duo includere potest: cog- 
nitionem actualem, quae potius consideratio seu cogitatio di- 
citur; et cognitionem Aabitualem, quae, quantum est ex par- 
te status et subtecti, appellatur scientia 1n sensu proprio. 


71. Ergo et ignorantia dividi debet primario secundum 
oppositionem ad praedicta duo: et sic primaria divisio igno- 
rantiae debet esse in actualem et habitualem, quarum 
prima dici debet inconsideratüy, alia vero ignorantia pro- 
prie dicta. 

Sed praeterea utroque modo, tam scientia quam igno- 
rantia dupliciter accipi possunt: uno modo, contrarie; alio 
modo privative. 


78. Ignorantia actualis privative est idem ac inadverten- 
tia in subiecto capaci et circumstantiis moraliter possibili- 
bus, et multipliciter subdividi potest sicut et 1gnorantia ha- 
bitualis privativa cui proportionatur, et de qua modo dicen- 
dum est. 

Ignorantia vero actualis contrarie est actus oppositus 
scientiae actuali, et proprio nomine appellatur error, cum 
quo in sensu morali fere identificari videtur illa quae dicitur 
ignorantia pravae dispositionis. 


79. Si vero loquamur de ignorantia habituali, modo pro- 
portionali subdividitur in ignorantiam privative sumptam 
et contrarie. 

Contrarie sumpta, aut, si mavis, negative, ut verbis S. 
Thomae conformemur, idem est ac nescientia, quae nihil est 
aliud nisi simplex carentia cognitionis, etiam si non sit debi- 
ta aut etiam in subiecto incapaci inveniatur; et hoc sensu 
brutum animal caret scientia et rusticus caret habitu me- 
taphysicae, ad quam certe non tenetur. 

Privative autem sumitur pro carentia cognitionis debitae 
in subiecto capaci, ut si dicatur professorem theologiae mo- 
ralis ignorare ea quae ad scientiam morum pertinent. 


80. Haec vero dupliciter adhuc subdividitur: uno modo, 
per se, hoc est ex parte ignoti vel 1gnorati (ex parte obiecti); 
alio modo, per accidens, ex parte subiecti vel ignorantis; nam 
ignorantia, sicut et scientia cui opponitur, per se considera- 
tur per comparationem ad obiectum; per accidens vero per 
comparationem ad dispositiones vel conditiones subiecti. 


81. Per se ergo, seu ratione obiecti dividitur in ignoran- 
tam speculativam, hoc est, rerum speculativarum, et practi- 
cam; quae potest esse factibilium et agibilium, cum practi- 
cum hoc modo dividatur. 


82. Haec autem practica respectu agibilium est univer- 
salis seu iuris (quasi maioris syllogismi practici seu operabi- 
lis), sive iuris naturalis, sive positivi divini, sive ecclesiastici, 
quantum ad generalia vel quantum ad obligationes particu- 
lares proprii status, sive etiam civilis, quae eodem modo est 
subdistinguenda; vel particularis seu facti; quod quidem fac- 
tum dupliciter considerari potest: uno modo quatenus stat 
sub iure seu in actu signato, et est simplex ignorantia facti, 
hoc est, quasi minoris syllogismi operabilis; alio modo, qua- 
tenus coniungitur facto externo vel consummato vel in actu 
exercito, et tunc appellatur ignorantia pravae electionis et 
quasi conclusionis syllogismi operativi, quae est ipsa opera- 
tio, et coincidit quodammodo cum errore practico. 


83. Quod si sumamus ignorantiam ex parte subiecti seu 
per accidens, tunc dividi potest ex duplici capite, nempe aut 
ex parte potentiae eius seu causae, aut ex parte actus volunta- 
tis et effectus. 

In primo casu dividitur in vincibilem et invincibilem: est 
vincibilis quando subiectum habet potentiam eam depellen- 

di, sive physicam (quia habet capacitatem) sive moralem 
(quia habet obligationem deponendi eam et insuper occasio- 
nem habet eam depellendi). 


84. lam vero, in hoc secundo casu, quia est de rebus 
moralibus obligatoris, si non operatur et eam depellat, ex 
negligentia procedit, et consequenter potest dici ignorantia 
voluntaria seu volita. Hoc autem potest dupliciter accidere, 
quia vel directe vult 1gnorare, ut liberius peccet, et tunc ap- 
pellatur ignorantia affectata; vel indirecte, sive propter ne- 
eligentiam (quia nempe aliquid agit ad illam deponendam, 
at non sufficienter), et tunc retinet nomen generale ignoran- 
tiae vincilibilis; vel propter pigritiam, hoc est, propter mag- 
nam negligentiam, sive quia parum, hoc est, fere nihil facit 
ad eam deponendam, quo in casu appellatur supina, sive 
quia nihil omnino agit, et tunc dicitur crassa. 

Quando autem non adest facultas vel oportunitas eam 
deponendi, dicitur invincibilis seu involuntaria, sive sit im- 
potentia physica, puta stultitia, vel ex accidenti aliquo, 
nempe ex ebrietate vel aegritudine, sive ex impotentia mo- 
rali, pro diversitate personarum et negotiorum. 


853. Si denique ratio divisionis sumatur ex parte actus 
voluntatis vel effectus moralis sequuti ex 1gnorantia, dividi- 
tur in antecedentem (quae causát effectum involuntarium 
simpliciter et non causatur ullo modo a voluntate), concomi- 
tantem (quae proprie loquendo non causai involuntarium, 


sed causatur a voluntate, et propterea dicitur ignorantia 
pravae electionis. 


86. Ex quibus omnibus apparet quod, moraliter lo- 
quendo, potest reali definitione ita definiri ignorantia pro- 


prie et stricte dicta: habitualis carentia cognitionis debitae in 
subiecto capaci. 

87]. Sed utile videtur haec, quae modo diximus, confir- 
mare documentis S. Thomae. «Differt —inquit S. Doctor— 
nescientia, ignorantia et error. Nescientia enim simplicem ne- 
gationem scientiae importat. Ignorantia vero quandoque qui- 
dem significat scientiae privationem, et tunc 1gnorantia nihil 
est aliud quam carere scientia quam quis natus est habere; 
hoc enim est de ratione privationis cuiuslibet; quandoque 
autem ignorantia est aliquid scientiae contrarium, quae dici- 
tur ignorantia perversae dispositionis, puta cum quis habet 
habitum falsorum principiorum et falsarum opinionum, ex 
quibus impeditur a scientia veritatis. Error autem est appro- 
bare falsa pro veris; unde addit actum quemdam super igno- 
rantiam; potest enim esse ignorantia sine hoc quod aliquis 
de ignotis sententiam ferat, et tunc ignorans est et non 
errans; sed quando iam falsam sententiam fert de his quae 
nescit, tunc proprie dicitur errare» 

Quod vero ad divisionem ignorantiae attinet, scribit: «Ig- 
norantiae divisio tripliciter potest sumi: 


|^, ex parte ipsius scientis, quia quaedam est in potestate 
scientis, et haec dicitur ignorantia vincibilis vel affectata; 
quaedam autem non est in potestate eius, et haec dicitur in- 
vencibilis. 

sed hoc quod ignorantia sit in potestate eius qui 1gnorat 
contingit dupliciter, quia vel est in potestate eius secundum 
se, Sicut qui ignorat aliquod praeceptum quod statim scire 
posset; vel est in potestate eius quantum ad suam causam, 
licet non in se, ut patet in ignorantia ebrii, quia ebrietas, 
quae est causa ignorantiae, in potestate eius fuit, non autem 
ignorantia consequens, cum usus rationis impediatur. 


2^, sumitur divisio ignorantiae ex parte scibilis. Est enim 
quaedam ignorantia eius quod quis scire tenetur, et haec di- 
citur secundum Philosophum ignorantia universalis et se- 


S. Thomas, De Malo, 3, 7. 


414 L. H, Q. LXXVI: De causis pecc in speciali 


eundum lurisperitos ignorantia iuris, et haec variatur in di- 
versis, ut supra dictum est, quia quaedam tenetur scire unus 
quae non tenetur scire alius; quaedam vero ignorantia est 
eius quod quis scire non tenetur, et haec est scientia particu- 
larium circumstantiarum in actu, quam Philosophus vocat 
ignorantiam particularis; luristae vero 1gnorantiam facti. 


3°, divisio sumitur ex ordine ad actum. Quaedam enim 
ignorantia est quae est causa actus, quia si non ignoraret 
non faceret, et tunc dicitur per ignorantiam peccare, et 
huius signum est poenitentia de actu; quaedam vero est ig- 
norantia quae non est causa actus, sed per accidens se habet 
ad actum, et secundum hanc, ut Philosophus dicit in III Et- 
hicorum, cap. 2, non dicitur aliquis per 1gnorantiam facere, 
sed ignorans (hoc est cum ignorantia); unde in actu talis non 
poenitet, ut si aliquis credens accedere ad suam mulierem 
accedat ad aliam, ad quam tamen accederet si eam non 1g- 
norasset; quaedam vero ignorantia est quae quodammodo 
affectum peccati consequitur, ut quando ex concupiscentia 
peccati, quam voluntas non reprimit, absorbetur iudicium 
rationis de particulari operabili, secundum quod dicitur in 
VI Ethicorum, cap. 6, quod delectatio corrumpit existima- 
tonem prudentiae, et haec est ignorantia electionis, secun- 
dum quam omnis malus dicitur ignorans» * 

Hanc autem divisionem ex ordine ad actum eadem est ac 
illa quam tradit in I-IL, q. 6, art. 8, ubi sic ait: «Ignorantia 
tripliciter se habet ad actum voluntatis’, uno modo concomi- 
tantes alio modo consequenter; tertio modo antecedenter. 

Concomitanter quidem, quando ignorantia est de eo quod 
agitur, tamen etiam si sciretur nihilominus ageretur. Tunc 
enim ignorantia non inducit ad volendum ut hoc fiat, sed 
accidit simul esse aliquid factum et ignoratum, sicut in 
exemplo posito, cum aliquis vellet quidem occidere hostem, 


It Sent., dist. 22, q. 2. art. 2. 

sed ignorans occidit eum, putans occidere cervum. Et talis 
ignorantia non facit involuntarium, ut Philosophus dicit, 
quia non causai aliquid quod sit repugnans voluntati, sed 
facit non voluntarium, quia non potest esse actu volitum 
quod ignoratum est. 

Consequenter autem se habet 1gnorantia ad voluntatem, in 
quantum ipsa ignorantia est voluntaria. Et hoc contingit du- 
pliciter, Secundum duos modos voluntarii supra positos, uno 
modo, quia actus voluntatis fertur in ignorantiam, sicut cum 
aliquis ignorare vult ut excusationem peccati habeat, vel ut 
non retrahatur a peccando, secundum illud Job 26, 14: scien- 
tiam viarum tuarum nolumus’, et haec dicitur ignorantia affec- 
tata. Alio modo dicitur ignorantia voluntaria eius quod quis 
potest scire et debet; sic enim non agere et non velle volunta- 
rium dicitur, ut supra dictum est. Hoc igitur modo dicitur ig- 
norantia, sive cum aliquis actu non considerat quod conside- 
rare potest et debet, quae est ignorantia malae electionis, vel ex 
passione vel ex habitu proveniens; sive cum aliquis notitiam 
quam debet habere non curat acquirere, et secundum hunc mo- 
dum ignorantia universalium iuris, quae quis scire tenetur, 
voluntaria dicitur, quasi per negligentiam proveniens. 

Cum autem ipsa ignorantia sit voluntaria aliquo istorum 
modorum, non potest causare simpliciter involuntarium; 
causát tamen secundum quid involuntarium, in quantum 
praecedit motum voluntatis ad aliquid agendum qui non es- 
set scientia praesente. 

Antecedenter autem se habet ad voluntatem ignorantia 
quando non est voluntaria, et tamen est causa volendi quod 
alias homo non vellet. Sicut cum homo ignorat aliquam cir- 
cumstantiam actus quam non tenebatur scire, et ex hoc ali- 
quid agit, quod non faceret si sciret, puta cum aliquis, dili- 
gentia adhibita, nesciens aliquem transire per viam proiicit 
sagittam, qua interficit transeuntem. Et talis ignorantia 
causát involuntarium simpliciter» 


| LII, 6, 8. 


dum scribit: «Nota multiplicem et perutilem esse divisionem 
ignorantiae. 

Quandoque enim dividitur secundum causam efficien- 
tem, ut cum dividitur in vincibilem et 1invincibilem; et haec 
in toto excusat, qualis est in naturaliter stultis, morionibus 
et melancholicis, et est invincibilis ex accidenti, quae duplex 
est, quoniam illud accidens aut separabile aut inseparabile. 

Si separabile, aut est ex opitulante aliquo vias spiritus 
animalis in cerebro et turbante organum a quo species acci- 
pit ratio; vel ab accidente infirmitatis inseparabilis et insa- 
nabilis. Et primo modo est in ebrio vel eo qui jusquiamum 
vel opium vel aliquid aliud bibit. Secundo modo est in infir- 
mo; et sic distinguitur in causa, quia aut ipse dedit operam 
aut non. Si non, ut si fuit ignorans qualitatis vini vel eius 
quod sumpsit, tunc in toto excusat eum; si autem ipse dede- 
rit operam, aut per rem licitam aut illicitam. Si primo 
modo, iterum in toto excusatur etiamsi aliquid postea male 
agat; si autem per rem illicitam, aut illa fuit veniale pecca- 
tum aut mortale. Si primo modo, adhuc excusat in toto; si 
secundo modo, non in toto, meo iudicio, excusat, sed in par- 
te: quia tunc meretur duplices maledictiones. 

Si autem est vincibilis, tunc dividitur ulterius penes ma- 
teriam in ignorantiam iuris et facti, et hoc est idem quod 
theologi vocant universalem et particularem; quia ius voca- 
tur hic regulae universales et regentes vitam vel officium. 
Factum autem, hoc particulare vel illud, quod contingit 
etiam sapientem ignorare, sicut Jacob ignoravit sibi suppo- 
sitam Liam pro Rachele, et ideo in toto excusatur; quia 
quoddam est particulare, quod non scitur nisi per studium; 
et puto quod prima est crassa et supina, non excusans; se- 
cunda autem excusat vel a tanto vel a toto, si est casus mul- 
tum difficilis. 

Hac autem divisione dicitur ignorantia affectata, vel 
simpliciter ignorantia, secundum quod coniungitur cum for- 
ma voluntatis vel separatur ab ea; et quando est affectata, 

tunc est peccatum ex parte affectus; quando autem est sim- 
pliciter 1gnorantia, tunc est excusans a tanto et non a toto. 

Hae autem differentiae: excusans et non excusans, acci- 
piuntur penes causam finalem 


89. Quantum vero ad crassam et supinam in speciali 
haec scribit Tapia: «Ignorantia haec vincibilis subdividitur 
in crassam seu supinam et ignorantiam affectatam. Ignoran- 
tia crassa seu supina est illa quae solum indirecte est volun- 
taria, ex negligentia addiscendi id quod quis tenetur scire, 
vel advertendi ad id quod tenetur advertere. Dicitur autem 
crassa, quia negligentia solet specialiter tribui hominibus 
crassis; dicitur vero supina, quia desides et négligentes so- 
lent supini iacere et cubare; et secundum utrumque vocabu- 
lum ponitur sub uno membro huius divisionis condistincto 
ab ignorantia affectata, quamvis ab aliquibus per supinam 
et crassam diversi gradus 1gnorantiae accipiantur penes ma- 
gis et minus... Ignorantia affectata est illa quae est directe 
volita, ut quando quis de industria ignorare vult ut liberius 
rumpat vinculum seu excutiat iugum legis 1. 


90. Pariter Saimanticenses aiunt: «Ea igitur (ignoran- 
ta) quae potest et debet vinci alia est affectata, alia crassa 
vel supina et alia pure vincibilis. 

Affectata est cum quis data opera ignorare vult, quo libe- 
rius et minori cum remorsu peccet, ut ob alium finem, illo- 
rum more qui (Job XXI) dixerunt: Recede a nobis, scientiam 
viarum tuarum nolumus, et Psalm. XXXV: noluit intelligere 
ut bene ageret. 

Crassa vero seu supina dicitur quae, licet non sit sic ex- 
presse volita, ignorans tamen desidia et negligentia maxima 
detentus, nihil aut fere nihil curat de ea abigenda. Et prop- 
terea dicta est crassa; quia homines crassi et pingues desides 


| S. Albertus Magnus, H Sent., dist. 22, art. 10, t. XXVII, p. 387-388. 
) Tapia, Catena Moralis, Lib. III, q. 9, art. 1, n. 1, edit, cit., t. II, p. 246. 

esse solent, imo desidia ipsa pinguescunt; aut forte quia soli 
habetes et crassi ingenio simili ignorantia laborare solent. 

supina etiam dicitur propter valde modicam curam, 
quae ad ipsam pellendam adhibetur, instar supine in lecto 
iacentium, quasi nihil de rebus curantium. 

Pure autem vincibilem appellamus eam, quae ex minori 
oritur negligentia, sufficienti tamen ut ignorans non excuse- 
tur hac via a culpa mortali, quia licet non admodum sequiter 
se gesserit, sed mediocriter laboraverit, non tamen diliten- 
tiam moraliter sufficientem pro negotii qualitate adhibuit» 1. 


91. S. Bonaventura quoque asserit quod ignorantia 
quae est in nobis a nobis est culpa, et addit: «Hoc autem po- 
test esse tripliciter: vel cum in via veritatis exsistentes vo- 
luntarie ab ea recedimus et in erroris foveam nos praecipi- 
tamus, et haec privatio potest dici 1gnorantia erronea, quae 
est in haereticis; vel cum ad viam veritatis nolentes pertin- 
gere cupimus in tenebris ambulare, et haec potest dici 1gno- 
rantia affectata, aut quia ex quadam pigritia et negligentia 
non curamus veritatem addiscere, et haec dicitur 1gnorantia 
crassa et supina. Et quaelibet 1starum est culpa, licet prima 
maior quam secunda, et secunda quam tertia 2. 


02. Has ergo ignorantiae notionem et divisiones possu- 
mus sequenti schemate contrahere: 


de ignorantia: 
Il) Notio nominalis: 


A) Etymologica: ignorantia ab 1 (n)—gnoscere-ne- 
gatio cognitionis cuiuscumque. 

B) Vulgaris: opponitur scientiae, hoc est, cognitioni 
certae habituali cuiuscumque rei. 


| Sal manticenses, De vitiis et peccatis, disp. 13, dub, | $ 1, n. 5, edit 
cit., t. VII, p. 510-511. 


) S. Bonaventura, ŽI Sent., dist. 22, art. 2, q. 2, t. IL p. 524 b. 


Ratio et divisio quaestionis 419 


I) Divisio: oppositio ad scientiam vel cognitionem: 


A) Habitualem seu proprie dictam: 
a) negative (seu contrarie)-nescientia. 
b) privative: ignorantia proprie dicta, quae sub- 
dividitur: 
l) per se seu ex parte obiecti ignoti vel ig- 
norati: 
a) speculativa 
D) practica: 
* factibilium, 
* agibilium: 
** universalis seu iuris (-maioris 
syllogismi practici). 
— naturalis, 
- positivi: 
— divini, 
— humani: 
— ecclesiastici, 
— civilis: 
— communis vel genera- 
lis, 


** particularis seu facti: 

— quatenus stat sub iure vel in 
actu signato: simplex ignoran- 
tia facti, seu minoris syllogis- 
mi practici, 

— quatenus coniungitur facto ex- 
teriori vel consummato seu in 
actu exercito: ignorantia pra- 
vae electionis, seu conclusionis 
syllogismi practici: contrarie 
in sensu stricto. 


2) per accidens seu ex parte subiecti vel igno- 
rantis, et sic ex parte: 

a) potentiae vel causae: 
* vincibilis seu voluntaria: 
** physice vincibilis, 
** moraliter vincibilis: 
— directe volita: affectata, 
— indirecte, propter: 

- negligentiam: non agit suf- 
ficienter: simpliciter vinci- 
bilis, 

— pigritiam: 

- nihil facit: crassa, 
— parum vel fere nihil: su- 
pina. 
* jnvincibilis seu involuntaria: 
** physice, 
** moraliter. 
D) actus voluntatis et effectus in ipsa: 
* antecedens: causát involuntarium, 
sed non causatur ab illo. 
* concomitans: neque causát neque 
causatur. 
* consequens: non causát, sed causa- 
tur, et est affectata seu pravae elec- 
tionis. 


Actualem seu advertentiam vel considerationem: 

a) privative: inadvertentia vel inconsideratio. 

b) contrarie: error, et solet esse 1gnorantia pra- 
vae dispositionis. 


III) Notio realis ignorantiae proprie et stricte dictae: ha- 


bitualis carentia cognitionis debitae in subiecto ca- 
paci. 

Art. 1.-Utrum ignorantia possit esse causa peccati 


03. Et quidem ex ima parte videtur quod ignorantia non 
possit esse causa peccati. 

Primo, ex parte ipsius ignorantiae et causae. Nam quod 
non est ens non potest esse alicuius causa. Atqui ignorantia 
non est ens. Ergo ignorantia non potest esse causa alicuius. 
Maior constat, quia agere sequitur ad esse et supponit esse; 
ergo quod non est ens, non potest esse agens. Minor vero 
patet, quia 1gnorantia est privatio scientiae, quae pro obiec- 
to habet ens vel esse; ergo ignorantia habet pro obiecto non 
ens, ideoque est tam non ens sicut et obiectum suum, quia 
tam scientia quam ignorantia specificantur ex obiecto. 

secundo, ex parte effectus causandi. Causae enim peccati 
accipiuntur ex parte conversionis, non vero ex parte aversio- 
nis. Atqui ignorantia, cum sit privatio et non ens, respicit 
aversionem. Ergo ignorantia non potest esse causa peccati. 

Tertio, ex parte modi causandi. In tantum enim ignoran- 
tia esset causa peccati in quantum influit in. voluntatem, 
quae est propria et primaria et adaequata causa peccati. At- 
qui ignorantia non influit in. voluntatem, quia non potest 
movere nisi ex parte obiecti; obiectum autem voluntatis est 
bonum apprehensum vel cognitum; ignoti vero nulla cupi- 
do. Ergo ignorantia nullo modo potest influere in volunta- 
tem, ideoque neque causare peccatum. 


94. At ex alia parte est auctoritas Augustini dicentis 
quod quidam per ignorantiam peccant. Et idem asserit Aris- 
toteles, qui et ait quod omne peccans est ignorans. Atque 
experientia quotidiana patet nos aliquando malum aliquod 
fecisse quia nesciebamus illud malum esse; et inde solemus 
excusationem sumere actuum nostrorum. 

Solutio huius quaestionis facilis est et reduci potest ad 
hanc propositionem: 


ol 

05. conclusio: Ignorantia antecedens, sive iuris sive fac- 
ti, est per accidens causa efficiens peccati. 

Terminos conclusionis cognoscimus, exceptis illis de 
causa. Sciendum est ergo quod causa efficiens seu movens 
est duplex: una, per se, quae scilicet agit positive propria 
virtute et forma; alia per accidens, quae negative et ratione 
alterius cui coniungitur causát aliquid; et quidem hoc modo 
aliquid potest dici causa dupliciter: directe, sicut negatio 
causae contrariae vel ipsamet remotio prohibentis; et indi- 
recte, sicut removens prohibens, hoc enim postulat actum 
positivum removendi prohibens seu contrariam causam. 


96. Probatur. Quibus scitis, argumentum sic procedit: 
Illud est causa efficiens per accidens peccati quod est ipsa- 
met remotio vel negatio causae prohibentis actum peccati. 
Atqui ignorantia antecedens sive iuris sive facti, est causa 
efficiens per accidens peccati. 

Maior patet ex modo dictis. 

Minor vero constat, quia cognitio legis alicuius, v. gr. 
prohibentis fornicationem, vel alicuius facti, v. gr. hunc ac- 
tum esse fornicationem, est causa cur actus ille fornicationis 
non fiat; ergo remotio causae illius prohibentis est causa 
cur fiat; et sic est peccans propter ignorantiam. 

S. Thomas hoc illustrat exemplo peccati in artibus. 
«Sciendum est autem —1inquit— quod, cum scientia practi- 
ca sit directiva in humanis operibus, non solum per huius- 
modi scientiam ducimur ad bonum, sed etiam revocamur a 
malis; et sic 1psa scientia est prohibitiva malorum. Ignoran- 
tia ergo quae huiusmodi scientiam tollit, recte dicitur esse 
causa peccati, sicut removens prohibens, ut manifeste patet 
in operibus artis. Scientia enim grammaticae dirigit ad con- 
erue loquendum et prohibet incongruitatem loquutionis; 
unde ignorantia grammaticae potest dici causa incongruae 
loquutionis sicut removens prohibens, vel magis sicut ipsa 
remotio prohibentis. Et similiter in actibus moralibus scien- 

tia practica dirigit, et ideo ignorantia huiusmodi scientiae 
secundum modum praedictum peccati moralis est causa» 
Ex quibus facile patet responsio ad obiecta, nam: 


97. Ad primum dicitur: Distinguo mai.: Non ens non po- 
test esse causa per se, concedo', per accidens, quia est causa 
sicut ipsa remotio prohibentis, nego. «Sicut removens prohi- 
bens —ait S. Doctor— dicitur causa casus lapidis, et ipsa 
columnae remotio, ita etiam causa peccati potest dici et 
ipsa voluntas carendi scientia (quasi removens prohibens), 
et ipsa scientiae remotio (quasi ipsa remotio prohibentis)41. 

Concedo min. et contradistinguo consequens. Ignorantia 
non potest esse causa per se peccati, concedo; causa per acci- 
dens, nego. 


08. Ad secundum, concedo mai. et nego min. et conse- 
quentiam, quia ignorantia repicit conversionem quasi remo- 
to prohibentis. Nam scientia respicit conversionem, et con- 
sequenter ignorantia removet causam conversionis, et sic 
conversionem reductive respicit. Unde S. Thomas: «igno- 
rantia, etiam ex parte conversionis, est causa peccati, in 
quantum removet prohibens conversionem peccati 3. 


90. Ad tertirum, concedo mai.; distinguo min.: Ignoran- 
tia totalis et absoluta non influit obiective in. voluntatem, 
concedo; ignorantia partialis et relativa non influit obiecti- 
ve, nego. Revera, si nihil omnino cognosceretur de obiecto, 
non peccaretur, quia non ageretur et sine actu non est pec- 
catum; pariter, si omnia cognoscerentur, non peccaretur, 
quia scientia practica iuris et facti retrahit a peccato; sed 
quando aliquid cognoscitur, nempe ratio appetibilis in 
obiecto, et aliquid ignoratur, scilicet ratio mali, tunc ex pri- 


| S. Thomas, De Malo, 3, 6. 
2 De Malo, 3, 6 ad 5. 
3 De Malo, 3, 6 ad 4. 

mo operatur et ex secundo peccatur. Et sic ignorantia est 
causa per accidens peccati. 


Art. 2.-Utrum ignorantia sit peccatum 


100. Quia aliquando unum peccatum est causa alterius, 
ut patet ex articulo 4 quaestionis praecedentis, ideo quaeri- 
tur statim post causalitatem ignorantiae in peccatum, 
utrum fortasse ipsamet ignorantia sit peccatum, et sic esset 
causa aliorum sicut unum peccatum respectu alterius. Occa- 
sionem autem quaerendi dederunt quaedam verba Scriptu- 
rae, quae postmodum referentur. 


101. Ergo ex una parte videtur quod ignorantia non sit 
peccatum. 

Primo, per locum a definitione. Cui non convenit definitio 
peccati actualis non est peccatum actuale. Atqui 1gnorantiae 
non convenit definitio peccati actualis supra, q. 71, art. 6, 
tradita, quia est non ens et consequenter non actus. Ergo 
ignorantia non est peccatum. 

Secundo, per locum a contrario. Magis opponitur peccato 
eratia quam scientia, quia scientia potest simul esse cum 
peccato mortali, non vero gratia. Atqui privatio gratiae non 
est peccatum seu culpa, sed poena. Ergo a fortiori igno- 
rantia, quae est privatio scientiae, non est peccatum, sed 
magis poena. 

Tertio, per locum a causa. Si ignorantia esset peccatum, 
hoc esset in quantum est voluntaria, quia omne peccatum 
est voluntarium. Atqui voluntarium est in ipsamet volunta- 
te, sicut in subiecto. Ergo si aliqua ignorantia esset pecca- 
tum, illa esset in voluntate sicut in subiecto. Hoc autem est 
impossibile, cum ignorantia sit in intellectu sicut et scien- 
tia. Ergo non debet dici quod 1gnorantia est peccatum, sed 

Quarto, per locum ab effectu. Omne peccatum personale 
per poenitentiam tollitur. Atqui ignorantia non tollitur per 
poenitentiam, sed tam ignorans est qui poenitet sicut qui 
non poenitet. Ergo ignorantia non est peccatum personale. 
Si ergo esset aliquod peccatum, deberet esse originale. Sed 
hoc dici non potest, quia peccatum originale est in omnibus 
ex Adam per viam generationis descendentibus. Atqui igno- 
rantia non est in omnibus hominibus, ut experientia patet. 
Ergo neque originale esse poterit, ideoque nullo modo di- 
cenda est peccatum. 

Quinto, ex absurdis. Si ignorantia esset peccatum perso- 
nale, hoc est, actuale, tandiu actu peccaret homo quandiu 
ingorantiam haberet. Atqui continue manet ignorantia in ig- 
norante. Ergo ignorans continue actu peccaret, et sic seque- 
retur quod per singula momenta ignorans infinities pecca- 
ret. Hoc autem falsum est, quia tunc 1gnorantia esset gravis- 
simum peccatorum, quod nemo dicit. Ergo nullo modo igno- 
rantia est peccatum. 


102. At ex alia parte contrarium constat. Nam «nihil 
meretur poenam nisi peccatum. Atqui ignorantia meretur 
poenam, secundum illud I Cor. 14, 13: si quis ignorat, ignora- 
bitur. Ergo ignorantia est peccatum ’ 

Et in Psalm. 24, 7, David rogat Deum dicens: «Delicta 
iuventutis meae et ignorantias meas ne memineris». Sunt 
ergo ignorantiae illae mala quaedam seu peccata, sicut et 
delicta. 

«Praeterea —ut argumentatur S. Doctor in II Sent., dist. 
22, art. 1, argumento 2 sed contra— Isaiae 5, 13, dicitur: 
Propterea captivus ductus est populus meus, quia non habuit 
scientiam. Sed poena non debetur nisi culpae. Ergo carere 


scientia est culpa». 


| LII, 76, 2, sed contra. 

103. Circa materiam huius articuli S. Thomas non sem- 
per fuit eiusdem opinionis, quantum ad hoc ut explicaret 
quomodo ipsa ignorantia sit peccatum. 

Nam in II Sent., dist. 22, q. 2, art. | (circa 1254-1256) 
scribit: «Quidam dixerunt nullam ignorantiam, quantum in 
se est, culpam esse, sed ratione alicuius annexi, vel praece- 
dendis vel sequentis: praecedentis, ut causae, scilicet, negli- 
gentiae addiscendi; sequentis, ut effectus, scilicet alicuius 
inordinati actus, qui ignorantiam sequitur. 

Sed quia de ratione culpae non est plus nisi quod sit pri- 
vatio alicuius quod debitum est haberi, in potestate eius, 
qui privatur, exsistens, ideo etiam ipsam ignorantiam secun- 
dum se possumus culpam dicere, si tamen ignorantia privati- 
ve et non negative accipiatur. Et dico ignorantiam privative 
quae est eius quidem quod quis natus est addiscere, quid- 
quid sit illud; non enim idem est quod omnes scire tenentur, 
cum ad plura scienda quidam magis aliis teneantur; unde 
aliqua 1gnorantia est peccatum uni quae non est peccatum 
alteri; unicuique enim peccatum est ignorantia eorum quae 
ad bonos mores et fidei veritatem pertinent, sed alicui in 
officio constituto est etiam peccatum ignorantia eorum quae 
ad suum officium pertinent. 

Nec est mirum, si hoc ipsum quod est scientia carere, 
peccatum est ei qui potest et tenetur habere, cum etiam ca- 
rere aliquo corporali ad officium pertinente peccatum sit, 
ut tonsura vel veste ad officium accommodata. Et quod 
ista in se peccata sint, poena ostendit quae pro eis iuste 
infligitur». 

Postea vero in Quaestionibus Disputatis De Malo, q. 3, 
art. 7 (circa 1263-1268), contrariam sustinet sententiam, hoc 
est, illam primam quam in Sententus retulerat. Postquam 

distinxerat notiones nescientiae, ignorantiae et erroris, 
prout supra transcripsimus, ita pergit: «Et quia peccatum 
in actu consistit, error manifeste habet rationem peccati', non 
enim est absque praesumptione quod aliquis de ignoratis 
sententiam ferat, et maxime in quibus periculum exsistit 

Sed nescientia de se, nec rationem culpae nec poenae ha- 
bet; quod enim aliquis nesciat ea quae ad ipsum non perti- 
net scire, vel quae non est natus scire, nec culpa nec poena 
est. Unde in angelis beatis est nescientia ut Dionysius dicit 

Sed ignorantia de se rationem poenae dicit; non autem 
omnis ignorantia habet rationem culpae; ignorare enim ea 
quae quis non tenetur scire, absque culpa est; sed igno- 
rantia illa qua quis ignorat ea quae tenetur scire non est 
absque peccato. 

Tenetur autem scire quilibet ea quibus dirigatur in pro- 
pris actibus, unde omnis homo tenetur scire ea quae fidei 
sunt, quia fides intentionem dirigit; et tenetur scire praecep- 
ta decalogi, per quae potest peccata vitare et bonum facere; 
unde et coram omni populo sunt divinitus promulgata, ut 
habetur Exod. 20. Secretiora autem legis Moyses et Aaron a 
Domino audierunt. 

Unusquisque autem super haec tenetur scire quae ad 
suum officium pertinent; sicut Episcopus ea quae pertinent 
ad officium episcopale, et Sacerdos ea quae pertinent ad of- 
ficium sacerdotale, et sic de aliis; et horum ignorantia non 
est sine culpa. 

Potest ergo talis ignorantia considerari tripliciter: Uno 
modo secundum se, et sic non habet rationem culpae, sed poe- 
nae. Dictum est enim supra 2 quod malum culpae est priva- 
tio perfectionis a subiecto agente; unde privatio gratiae vel 
scientiae habet rationem poenae si secundum se consideretur. 

Alio modo potest considerari talis 1gnorantia per compa- 
rationem ad causam. Sicut enim causa scientiae est applica- 
tio animi ad sciendum, ita causa ignorantiae est animum 
ad sciendum non applicare; et hoc ipsum quod est non appli- 
care animum ad sciendum id quod quis debet scire est pecca- 
tum omissionis. Unde, si talis privatio cum causa praecedenti 


Pseudo Dionysius, De coelesti hiererchia, c.6. 

accipiatur, erit peccatum actuale, per modum quo omissio 
peccatum dicitur. 

Tertio modo potest considerari talis ignorantia per com- 
parationem ad id quod ex ea sequitur; et sic quandoque est 
causa peccati, ut supra dictum est. Potest etiam ignorantia 
pertinere ad peccatum originale, ut dicit Hugo a S. Victore 
quod sic considerandum est. 

«In peccato originali est aliquid formale, scilicet carentia 
originalis 1ustitiae, quae pertinet ad voluntatem. Sicut au- 
tem ex originali iustitia, per quam voluntas Deo coniunge- 
batur, fiebat quaedam perfectionis redundantia in alias vi- 
res, ita scilicet quod, ratione illustrata cognitione veritatis, 
irascibilis et concuspicibilis sortirentur rectitudinem a ra- 
tone, ita substracta originali iustitia a voluntate, deficit 
cognitio veritatis in intellectu, et rectitudo in irascibili et 
concupiscibili; et sic 1gnorantia et fomes sunt materialia in 
peccato originali, sicut et conversio ad bonum commutabile 
in peccato actuali». 

Et similiter in responsionibus ad obiecta. Nam ad pri- 
mum alt: «Privatio scientiae et gratiae habet rationem culpae 
secundum quod accipiuntur simul cum sua causa, quae perti- 
net ad genus actus». 

Et ad septimum: «Per hoc autem quod addit (August- 
nus): sed si scire neglexerit, dat intelligere quod ignorantia 
habet quod sit peccatum ex negligentia praecedente, quae 
nihil est aliud quam non applicare animum ad sciendum ea 
quae quis debet scire». 

Denique, ad undecimum ait: «Peccatum ignorantiae non 
consistit in sola privatione scientiae, sed in ea simul cum cau- 
sa praecedenti, quae est negligentia addiscendi». 


Quae sententia definitiva est, quia retinuit in Summa 
Theologica, hoc loco (1269-1270). 


| Hugusa S. Victore, / De Sacramentis, propt. VII, cap. 27-29 

104. Huius duplicis opinionis meminit S. Albertus Mag- 
nus, scribens: «Circa istam quaestionem diversorum diver- 
sae sunt opiniones. Quidam enim dixerunt quod nulla igno- 
rantia de se est peccatum, sed, ratione annexi, aliqua dicitur 
esse peccatum, scilicet ratione negligentiae sciendi eius quod 
tenetur scire, vel ratione contemptus, vel ratione voluntatis, 
quod idem est; et ideo isti hoc modo solvunt dicta Sanc- 
torum, quod Sancti ex his causis dicunt aliquam ignoran- 
tiam esse peccatum, et non gratia sui; et concedunt ratio- 
nes inductas. 

Et dicunt ulterius ad secundam quaestionem (utrum 
nempe aliqua ignorantia sit affectata), quod ratione annexi 
etiam dicitur voluntaria, quia voluntarium est id quod facit 
ignorare, ut non discendi, et quiescendi a labore studii, vel 
etiam voluntas impunitatis si non scietur; quia, si sciret, 
obligaretur ex scientia ad faciendum» ’ 

Attamen Albertus est alterius opinionis, nam dicit: «Sed 
quia haec solutio videtur Sanctis secundum superficiem 
contradicere; ideo ali aliter sentiunt, et puto quod melius, 
distinguentes multiplicem esse 1gnorantiam. 

Est enim ignorantia privatio habitus in intellectu specu- 
lativo et haec non est peccatum, et est ignorantia faciendo- 
rum a nobis, quae est privatio habitus regentis in moribus 
necessariis ad salutem; et haec est duplex, scilicet quaedam 
est habitus privatio instruentis ad ea quae necessaria sunt 
vitae in communi, ut ignorantia iuris divini ordinantis mo- 
res in praeceptis, ut fornicationem esse peccatum mortale 
et homicidium et huiusmodi, et haec est peccatum in haben- 
tibus usum rationis; alia est privatio habitus practici inte- 
lectus regentis in pertinentibus ad officium, ut Pontifex fac- 
tas litteras ad fidem et morem instituentes tenetur scire, et 
sacerdos ea sine quibus actus sacerdotalis non valet exerce- 
ri, et huismodi; et haec ignorantia, habito officio, etiam pec- 
catum est; sed, non habito, non est peccatum. 


' S. Albertus Magnus, H Sent., dist. 22, art. 7, t. XXVII, p. 382. 

Et quia hoc facilius est sustinere, secundum hoc respon- 
deamus obiectis» 

Et videtur quod altera opinio multos asseclas obtinuerit; 
nam, ut scribit idem S. Albertus, «propter haec et similia 
fere tota multitudo sequitur opinionem istam, quia ignoran- 
tia de se et in se non est peccatum. Sed tamen —addit— sal- 
vando aliam, possumus dicere quod ignorantia non est pec- 
catum secundum quod nascitur in nobis, sed secundum 
quod tempore discretionis et officii efficitur obligatio ad ac- 
tum sciendi» 1. 

Quinam vero fuerint illi qui talem positionem tenuerint 
S. Albertus non dicit. Vazquez ? citat Autissiodorensem; at- 
que editores 5. Bonaventurae citant etiam Richardum de 
Mediavilla. Sed paeterea eam docuit expresse Durandus, his 
verbis: «Ignorantia eorum quae quis non tenetur scire vel 
non potest, nullo modo est peccatum; de 1gnorantia vero eo- 
rum quae aliquis tenetur scire et potest dicendum quod 
numquam est peccatum secundum se, sed ratione adiunc- 
ti, quod est negligentia addiscendi vel voluntas non ad- 
discendi» 4. 

Unde patet quod Durandus idem docuit quod S. Thomas 
in posterioribus operibus, et tamen Dionysius Carthusianus 
de opinione Durandi ausus est dicere quod «ista opinio est 
inepta» 5. 

Fortasse ergo S. Doctor in sua iuventute tenuit contra- 
riam, ductus auctoritate Magistri sui Alberti Magni; postea 
vero, re melius et profundius perspecta modo personali, per- 
venit ad contrariam opinionem, quae fere communis erat 
apud theologos sui temporis, ut idem Albertus fatetur. 


| Ibidem, p. 282-283. 

2 Ibidem, art. 8, p. 384. 

J G. Vazquez, h. /.. disp. 118, cap. 2, p. 720. 

4 Durandus, H Sent., dis. 22, q. 3, edit, cit., fol. 107 coi. 2 

3 Dionysius Carthusianus, ZM Sent., dist. 22, q. unie., t. XXJi p 243 b 

Positio ergo ista continetur duabus conclusionibus se- 
quentibus: 


105. conclusio prima: Nulla ignorantia secundum se est 


peccatum. 


106. Probatur. Ratio est quia ignorantia secundum se 
est essentialiter privatio habitualis habitus scientiae. Atqui 
peccatum seu culpa non dicitur de habitibus, sed de actibus, 
ut patet ex dictis in quaestione 71. Ergo, cum ignorantia 
non sit actus vel omissio actus secundum se, non potest se- 
cundum se esse peccatum. 

Ex quo argumento patet quod, si loquamur de ignorantia 
improprie dicta, nempe de inadvertentia vel inconsideratio- 
ne, quae in actu consistit vel omissione actus, potest et 
debet dici esse peccatum, si cetera requisita ad peccatum 
adsint. 


107. conclusio secunda: Ratione vero adiuncti, hoc est, 
ratione negligentiae, «nulla ignorantia invincibilis est pecca- 
tum; ignorantia autem vincibilis est peccatum si sit eorum 
quae aliquis scire tenetur; non autem si sit eorum quae quis 
scire non tenetur» (Hic). 


108. Probatur. Prima pars facile patet: Ubi enim non 
adest voluntarium non datur peccatum. Atqui in 1gnorantia 
invincibili non datur voluntarium, quia voluntas non est de 
impossibilibus nobis, haec autem ignorantia «non est in po- 
testate nostra eam repellere». Ergo haec ignorantia «non est 
in potestate nostra eam repellere». Ergo haec ignorantia 
non est peccatum. 


109. Secunda pars facile probatur. «Quicumque negligit 
habere vel facere id quod tenetur habere vel facere peccat 
peccato omissionis». Atqui habens ignorantiam vincibilem 
de his quae potest et debet scire, manifeste negligit habere 
vel facere id quod tenetur habere vel facere. Ergo habens 

ignorantiam vincibilem de his quae potest et debet scire 
peccat peccato omissionis. Et consequenter, non ipsa igno- 
rantia secundum se, sed ut coniuncta suae causae, nempe 


negligentiae voluntariae, est peccatum, et quidem omissio- 
nis. 


110. Tertia denique pars demonstratione non indiget. 
Nam ad peccatum omissionis tria cumulative requiruntur: 
posse, debere et non velle seu non agere. Atqui in casu prae- 
senti adest quidem primum scilicet, posse, quia est vincibi- 
lis; adest etiam tertium, nempe non agere seu non velle, 
quia est revera ignorantia et negligentia; sed deest secun- 
dum, scilicet debere. Ergo, si non facit cum possit, non pec- 
cat moraliter peccato omissionis. 

Hanc autem causalitatem hominis respectu propriae ig- 
norantiae exponit S. Doctor alibi scribens: «Potest autem 
homo esse causa suae ignorantiae dupliciter: uno modo, di- 
recte aliquid agendo, sicut patet de his qui se inebriant, et 
ex hoc redduntur ignorantes, quia dupliciter sunt increpan- 
di: primo quidem, quia se inebriaverunt; secundo, quia ex 
ebrietate aliquod peccatum fecerunt. Principium enim 
ebrietatis est in potestate ipsius hominis, quia homo est do- 
minus eius quod non inebrietur, idest in sua potestate hoc 
habet; ebrietas autem est causa ignorantiae, et sic per con- 
sequens est homo ignorantiae causa. 

Alio modo homo est causa ignorantiae indirecte, per id 
quod non agit id quod agere debet; propter hoc, ignorantia 
eorum, quae scire tenetur et potest, reputatur voluntaria; et 
propterea homines puniuntur. Et hoc est quod dicit quod 
legislatores puniunt ignorantes ea quae sunt lege statuta, 
qua omnes scire oportet, sicut quod non est furandum; et 
non difficilia iuris, quae non tenentur omnes scire, quae 
nec possent. 

Et idem etiam in aliis quibuscumque homines videntur 
ignorare propter negligentiam in potestate eorum erat ut non 

ignorarent: domini enim sunt sui, et in potestate sua habent 
ut sint diligentes et non négligentes» 

Atque idem docet in II-II, q. 53, art. 2 ad 2: «Quia scien- 
tia —inquit— est magis remota a moralibus quam pruden- 
tia, secundum propriam rationem utriusque, inde est quod 
ignorantia non habet de se rationem peccati moralis, sed so- 
lum ratione negligentiae praecedentis vel effectus sequentis. 
Et propter hoc ponitur inter generales causas peccati. Sed im- 
prudentia secundum propriam rationem importat vitium mo- 
rale, et ideo magis potest poni speciale peccatum». 


111. Sed quaestio statim oritur cuinam scilicet virtuti 
opponatur ignorantia, quia omne peccatum opponitur alicui 
virtuti. Responsio datur in sequentibus, et dicitur quod non 
opponitur secundum se alicui virtuti, sed secundum causam 
sui vel effectum, hoc est ratione alicuius adiuncti. 

Huius vero rei excellentem explicationem dat Caietanus, 
hoc loco, scribens: «Quia omne secundum se vitium morale 
opponitur secundum se alicui virtuti, et ignorantia non 
opponitur alicui virtuti morali, sed scientiae (quae est vir- 
tus intellectualis) ideo ignorantia non est secundum se 
peccatum. 

Propter quod non tractatur de ea in II-II, sed tractatur 
hic de ea, inter generales causas peccati. 

Et quia secundum se non est peccatum, oportet secun- 
dum illud esse peccatum, secundum quod ingreditur mali 
moralis ordinem. Quod ex eius opposito, scientia scilicet seu 
cognitione, patere potest. 

Constat autem quod cognitio materia est illius moralis 
virtutis quae vocatur sftudiositas, et contrariorum vitiorum 
secundum excessum et defectum, quorum primum vocatur 
curiositas, alterum vero innominatum videtur, et communi 
nomine vocatur negligentia. 


| S. Thomas ZH Ethic., lec. 11. 

Ignorantia 1gitur, quae est omissio scientiae, ex parte vi- 
tii deficienter se tenet; ac per hoc peccati rationem in tantum 
habet in quantum sub illa negligentia cadit. 

Nec propterea est quaestio ista non formalis aut extra 
propositum, sed formalissima de ignorantia, si est pecca- 
tum, in proprio tractatu necessaria, ut causa peccati pecca- 
tum quoque esse agnoscatur, et non excusare sequentia. Sed 
quia non est secundum se peccatum, oportuit respondendo 
dicere secumdum quid est peccatum. Et dictum est secun- 
dum negligentiam. 

Et scito quod negligentia est nomen aequivocum vel qua- 
si aequivocum ad peccatum oppositum prudentiae (Cf. II-II, 
54) et ad peccatum oppositum sftudiositati. Et illa est in inte- 
lectu; ista in voluntate: illa defectus sollicitudinis praeci- 
piendi in qualibet materia, ex remissa voluntate oppositi 
boni procedentem, significat; 1sta voluntatem intensam res- 
pectu commissionis contrariae, et remissam respectu omis- 
sionis studiositatis, sicut cetera vitia moralia defectiva. 

Unde ad istam spectat 1gnorantia affectata et 1gnorantia 
negligens: illa per commissionem; haec per omissionem; sicut 
ad pusillanimitatem spectat, et affectata parvitas, et omissa 
magnitudo; eiusdem namque rationis est commissio contra- 
ri et omissio virtutis. Unde negligentia opposita sollicitudini 
est effectus negligentiae oppositae studiositati, pro quanto est 
voluntas remissa circa studiositatem. 

Et propter hanc propinquitatem et communicationem in 
nominibus, non curavit Auctor discernere de qua negligen- 


tia loqueretur, veritatem praesertim semprer salvam vi- 
dens; quia una infert aliam, ut patet» '. 


Ex quibus facile est ad obiecta respondere. Nam: 


112. Ad primum respondetur: distinguo mai.: cui nullo 
modo, hoc est, neque directe neque reductive, convenit defi- 
nitio peccati actualis non est peccatum actuale, concedo; cui 


Caietanus, In I-II, 76. art. 2. nn. 2-3. 

non convenit directe, bene vero reductive, non est peccatum 
actuale, nego. 

Contradistinguo min. et nego consequentiam. 

Revera non ipsa ignorantia secundum se —si vere et pro- 
prie sumatur pro habituali— sed in causa eius, nempe in 
negligentia seu omissione applicationis ad sciendum, stat 
peccatum huiusmodi; et sic reductive pertinet ad peccatum 
«in quantum praetermiuüttitur aliquid quod debuit dici vel fie- 
ri vel concupisci ad scientiam debitam acquirendam». 


113. Ad secundum, transeat mai.; sed distinguo min.: priva- 
tio gratiae non est peccatum, si sumatur secundum se, mere 
abstracte, concedo; si sumatur ut coniuncta causae suae volun- 
tariae, hoc est, negligentiae praeparandi se ad gratiam, nego. 

Et contradistinguo consequens: Ignorantia secundum se 
sumpta non est peccatum actuale, concedo; ut coniuncta cau- 
sae eius, scilicet negligentiae voluntariae addiscendi, nego. 

Addit vero S. Thomas, quod ratione huius adiuncti seu 
causae, in qua conveniunt privatio gratiae et privatio scien- 
tae in ratione peccati, plus peccati seu culpabilitatis de se 
dicit negligentia acquirendi scientiam quam negligentia ac- 
quirendi gratiam; quia scientiam possumus acquirere effi- 
cienter per nostros actus proprios naturales; gratiam vero 
non, sed solum per auxilium Dei. Ex qua observatione appa- 
ret iam quod homo non se praeparat ad gratiam habitualem 
nisi per gratiam actualem. 


114. Ad tertium, concedo mai.; sed distinguo min.: Omne 
voluntarium elicitum est in ipsa voluntate ut in proprio prin- 
cipio et subiecto, concedo; omne voluntarium imperatum, 
subdistinguo: est in voluntate sicut in principio et subiecto 
primo et remoto, concedo; sicut in principio et subiecto pro- 
ximo et inmediato, nego. 

Iam vero negligentia sciendi, certe est in voluntate, sed 
ut imperanti —si tamen intelligatur de negligentia opposita 
studiositati, non vero si sermo fiat de negligentia opposita 

prudentiae—. Et tamen, iuxta dicta in corpore articuli, dici 
debet quod istud peccatum omuissionis inchoative et causali- 
ter stat in voluntate negligent!, sed consummative est in 
ipso intellectu, in quo est ignorantia ipsa. 

Notandum nihilominus quod istud argumentum solum 
urget illos qui tenent 1gnorantiam secundum se ipsam esse 
peccatum; non vero illos qui tenent eam non esse peccatum 
nisi ratione adiuncti. Unde, quia nos defendimus hanc ulti- 


mam positionem, possemus concedere totum argumentum 
et negare suppositum. 


115. Ad quartum, distinguo niai.: Omne peccatum ac- 
tuale per poenitentiam tollitur in se vel saltem in causa eius, 
concedo; semper in se, sicut est possibile hoc modo loqui de 
peccato, nego. 

Contradistinguo min., et nego consequentiam. 

Revera per poenitentiam, licet non tollatur ipso facto ig- 
norantia secundum se, tollitur tamen negligentia, quae erat 
eius causa. lam vero, ut ex dictis patet, ignorantia secun- 
dum se solam non est peccatum, sed solum ut coniuncta 
cum negligentia. Sublata ergo negligentia per poenitentiam, 
tollitur etiam non ipsa ignorantia, sed ratio peccati quod 
ignorantiae conveniebat ex negligentia. 


Neque est proprie peccatum originale, nisi materialiter, 
ut patet ex dictis in De malo supra citato. 


116. Ad quintum, distinguo mai.: Si ipsa ignorantia es- 
set secundum se peccatum et si esset quid positivum, conce- 
do; si non ipsamet est peccatum secundum se neque est quid 
positivum, sed privativum, nego. 

Contradistinguo min. et nego consequentiam. 

Ratio est semper eadem: quia enim ignorantia non est 
peccatum secundum se, sed solum ratione negligentiae, se- 
quitur quod tandiu ignorans peccat quandiu negligentia est 
peccatum; et quia negligentia est peccatum omuissionis, Op- 
positum praecepto affirmativo, quod semper quidem obli- 


Art. 3: Excusatio peccati ex ignorantia 437 


gat, sed non pro semper et in omni momento, ideo nullo 
modo sequitur ignorantem semper peccare, cum neque ne- 
gligens semper actu peccet. 


Art. 3.-Utrum ignorantia excuset ex toto a peccato 


117. Quia non omnis ignorantia est peccatum, licet om- 
nis ignorantia possit esse quodammodo causa peccati, ideo 
quaerendum est modo de effectu ipso ignorantiae in actu 
peccaminoso, utrum scilicet ignorantia excuset a peccato et 
a quanto excuset. 


118. Videtur ergo ex una parte quod ignorantia excuset 
ex toto a peccato. 

Primo. Nam involuntarium excusat totaliter a peccato. 
Atqui ignorantia causát involuntarium. Ergo ignorantia ex- 
cusat totaliter a peccato. 

Secundo. Quod se habet per accidens ad humanum actum 
non dat ei speciem aliquam moralitatis, sed omnino extra or- 
dinem moralitatis ponit. Atqui quod ex ignorantia provenit se 
habet omnino per accidens ad actum humanum. Ergo quod 
ex ignorantia provenit ponendum est omnino extra ordinem 
moralitatis. Sed actus, qui dicitur peccaminosus, ex 1gnoran- 
tia causatus, omnino per accidens se habet. Ergo et extra ge- 
nus moralitatis. Quod vero est extra genus moralitatis totali- 
ter excusatur a formali peccato, quod est species quaedam 
moralitatis. Ergo ignorantia totaliter excusat a peccato. 

Tertio. Quod non est actus humanus non est peccatum. At- 
qui quod ex ignorantia causatur non est actus humanus, quia 
ad actum humanum requiritur cognitio. Ergo quod ex igno- 
rantia causatur non est peccatum, et consequenter omnis ac- 
tus ex ignorantia causatus totaliter excusatur a peccato. 


119. At ex alia parte, ut Augustinus dicit: quaedam per 
ignorantiam facta recte improbantur. Sed solum illa recte 
improbantur quae sunt peccata. Ergo quaedam per ignoran- 

tiam facta sunt peccata. Non ergo ignorantia omnino excu- 
sat a peccato. 


120. In hac quaestione sunt duae positiones extremae et 
alia media. Una extrema tenet quod omnis ignorantia, quae- 
cumque denique illa sit, excusat omnino a peccato; quae 
sententia vere potest dici laxissima, et est Abaelardi, nam 
damnata est in Concilio Senonensi 1140 decima eius propo- 
sitio, quae sic se habet: «Quod non peccaverunt qui Chris- 
tum ignorantes crucifixerunt, et quod non culpae adscriben- 
dum est quidquid fit per ignorantiam» 

Ex adverso, 1ansenistae quidam, vestigia sequentes Lut- 
heri, Calvini, Baii et lansenii, docuerunt nullam ignorantiam 
excusare a peccato, prouti apparet ex propositione damnata 
ab Alexandro VIII, die 7 decembris 1690, quae tenoris est se- 
quentis: «Tametsi detur ignorantia invincibilis iuris naturae, 
haec in statu naturae lapsae operantem ex ipsa non ex-cusat a 
peccato formali» 2. Vere ergo dici potest sententia rigoristica. 

Denique, media positio, quae vera est, tenetur a S. Tho- 
ma et communiter a theologis, et docet quamdam ignoran- 
tiam excusare a toto vel a tanto, quamdam vero non excu- 
sare, sed potius acusare. 


121. conclusio prima: Ignorantia invincibilis et inculpa- 
bilis omnino excusat a peccato formali quod causari. 


122. Probatur. Prima pars constat, quia id quod causát 
involuntarium simpliciter excusat totaliter a formali pecca- 
to, quod semper debet esse voluntarium. Atqui ignorantia 
invincibilis (antecedens) causát involuntarium simpliciter, 
ut patet ex dictis supra, quaestione 6 articulo 8. Ergo igno- 
rantia invincibilis excusat totaliter a peccato formali. 


123. Secunda pars loquitur de 1gnorantia fortasse vinci- 
bili, sed inculpabili, quia ignorans non tenebatur illam ex- 


| Concilium Senonense, Denz. 377. 
2 Alexander VIII, Denz. 1292. 

pellere eo quod non tenebatur habere scientiam contrariam. 
Unde potest reduci argumentum ad hanc formam: quod na- 
turaliter sequitur ad aliquid licitum seu inculpabile excusa- 
tur totaliter a peccato formali. Sed tale est peccatum conse- 
quens ad talem ignorantiam. Ergo talis ignorantia totaliter 
excusat a peccato. 


124. conclusio secunda: Ignorantia consequens affectata 
seu directe volita et procurata, non excusat a peccato, sed po- 
tius aggravat vel accusat. 


125. Probatur. Quod est magis voluntatium et ex maiori 
malitia proveniens non excusat a peccato formali, sed potius 
accusat vel auget peccatum. Atqui talis est 1gnorantia con- 
sequens affectata, quae vere est directe volita et ex mali- 
ta directe procurata. Ergo haec ignorantia non excusat, 
sed accusat. 


126. conclusio tertia: Ignorantia consequens, hoc est, 
vincibilis, per accidens volita seu quasi indirecte, nempe igno- 
rantia crassa vel supina, non excusat totaliter a peccato forma- 
li, licet aliqualiter excusat. 


127. Probatur. Quod non causai involuntarium simpli- 
citer, sed solum secundum quid, non excusat totaliter a pec- 
cato, inde sequuto, sed solum partialiter, vel secundum 
quid. Atqui huiusmodi est ignorantia vincibilis supina vel 
crassa. Ergo talis ignorantia non excusat totaliter a peccato 
formali, sed solum partialiter. 

Maior constat ex hucusque dictis, quia tandiu et eo modo 
quo remanet voluntarium, remanet et peccatum formale. 

Minor vero facile suadetur, quia revera illa 1gnorantia 
est indirecte volita in causa, scilicet in negligentia addiscen- 
di, cum posset et deberet addiscere; ergo ex hac parte igno- 
rantia illa est indirecte voluntaria et consequenter indirecte 
voluntarium est peccatum quod sequitur ex illa; quia, ut 
vulgo dicitur, qui est causa causae est causa causati. 

Attamen, quia illud peccatum in seipso non est volitum 
directe et formaliter, ideo malitia eius minuitur, quae vere 
mensuratur ex voluntarietate. 

Hanc autem partialem excusationem ex duobus proveni- 
re potest iuxta duos modos ignorantiae indirecte volitae, de 
quibus loquitur S. Doctor in corpore articuli, scilicet ex par- 
te rei 1gnoratae seu obiecti et ex parte ipsius ignorantiae. 


128. conclusio quarta: Ignorantia concomitans neque 
accusat neque excussat a peccato formali. 


129. Probatur. Ratio est, quia omnino per accidens se 
habet ad peccantem et ad actum peccati, neque est causa 
peccati neque effectus. Atqui quod hoc modo se habet nihil 
omnino facit ad voluntarietatem et ad moralitatem. Ergo 
moralitas eodem modo se habet ac si non adfuisset, ideoque 
neque acusat neque excusat. 

Ad obiecta facile respondetur. 


130. Ad primum, concedo mai., sed distinguo min.: Igno- 
rantia causát involuntarium, omnis ignorantia, nego; quae- 
dam, nempe consequens, concedo. 


131. Ad secundum respondetur quod «per accidens» ha- 
bet magnam latitudinem, et tamen in ignorantia conse- 


quenti, est aliquo modo volitum, et hoc sat est ad ratio- 
nem peccati. 


132. Ad tertium, nego suppositum, quia non omnis igno- 


rantia est invincibilis physice, et propterea semper remanet 
homo ut homo agens in actibus suis. 

Art. 4.-Utrum ignorantia diminuat peccatum 


133. Articulus iste fere nullam difficultatem habet post 
ea quae dicta sunt circa articulum praecedentem. 


134. conclusio: Sola ignorantia consequens indirecte vo- 
lita, hoc est, crassa vel supina vel simpliciter vincibilis, dimi- 
nuit peccatum sequens quod causai, seu excusat a tanto pro 
conditione negligentiae habitae, negotii de quo agitur, actus 
qui sequitur, personae quae ignorat. 


135. Probatur. Ratio est quia diminuit voluntarium. 
Quod autem diminuit voluntarium, eo ipso diminuit pecca- 
tum seu malitiam, quia diminuta causa diminuitur effectus. 
Omnia clara sunt in articulo praesenti, ubi praecipue notan- 
dae sunt responsiones ad 2 et ad 4. 

Et haec doctrina omnino consona est Scripturae. Nam 
Christus pro crucifixoribus rogavit dicens: «Pater, dimitte 
ilis; non enim sciunt quid faciunt» * Cui concinit Petrus 
dum ait: «Scio quia per ignorantiam fecistis, sicut et princi- 
pes vestri» 2, et similiter Paulus: «Si enim —1inquit— cogno- 
vissent, numquam Dominum gloriae crucifixissent» 3. Idem- 
que Paulus de semetipso, qui de persequutore factus est vas 
electionis ait: «Misericordiam consequutus sum, quia igno- 
rans feci» 4. Item: «Ille autem servus, qui cognovit volunta- 
tem domini sui et non praeparavit et non fecit secundum 
voluntatem eius, vapulabit multis; qui autem non cognovit, 
et fecit aliqua plagis, vapulavit paucis» 5. 


| Joan. 23, 34. 
^ Jio T 

I Cor., 2, 8. 

I Tim., 1.13. 
5 Luc. 12, 47-48. 


en 

Revera etiam talis est communis sensus omnium homi- 
num. Et notandum quod, quae dicuntur de ignorantia pro- 
prie dicta seu habituali, proportionaliter sunt intelligenda 
de actuali seu 1inadvertentia vel inconsideratione. 

Utrum et qualiter ignorantia excusat a poena videri po- 
test apud canonistas et 1urisperitos. 


EDICION DE LAS OBRAS COMPLETAS 
DE 


SANTIAGO RAMIREZ, O. P. 


BIBLIOTECA DE TEOLOGOS ESPANOLES 


TOMO VIII 


BIBLIOTECA DE TEOLOGOS ESPANOLES 


JACOBUS M, RAMIREZ, O P. 


DE VITIIS ET PECCATIS 


IN I Il SUMMAE THEOLOGIAE 
DIVI THOMAE EXPOSITIO 


(QQ. LXXI-LXXXV) 


Editio praeparata a Victorino Rodriguez, O.P. 


pv 


WAC 


n a 


DOMINICOS PROVINCIA DE ESPANA 
SALAMANCA, 1990 


tj 


Nihil obstat: Fr. Annandus Bandera, O.P. 
Fr. Petrus Arenillas, O.P. 


Imprimi potest: Fr. Jacobus Pirallo, O.P. 
Prior Provincialis Provinciae Hispaniae 
Matriti, 26 ianuarii 1956 


© Editorial San Esteban, 1990 
Apartado 17 - Salamanca (Espana) 
ISBN: 84-87557-04-X Obra completa 
ISBN: 84-87557-02-3 Tomo Vffl, Vol. II 
DepOsito Legal: S. 33-1974 
Printed Ind Spaln 


IMPRENTA Calatrava, S.C.L. Polig. El Montalvo. Salamanca 1990 


QUAESTIO LXXVII 
DE CAUSA PECCATI EX PARTE APPETITUS SENSITIVI 


136. Consequenter considerandum est de causa peccati 
ex parte appetitus sensitivi seu ex parte passionis, eo quod 
passio est actus seu motus appetitus sensitivi, neque iste ap- 
petitus potest esse causa peccati nisi per motum suum. 

Circa hoc autem plura considerat 5. Doctor, quae reduci 
possunt ad duo capita, nempe ad causalitatem istam secun- 
dum se vel in seipsa (art. 1-5), et ad effectus eius (art. 6-8). 

Quantum vero ad ipsam causalitatem secundum se opor- 
tet prius naturam eius inspicere seu notionem eius quaerere 
(art. 1-3), ac deinde modos aut divisionem eius (art. 4-5). Sic 
ergo ordo articulorum huius quaestionis sequenti schemate 
contrahi potest: 


DE INFLUXU CAUSALI IN PECCATUM EX PARTE APPETITUS SENSITIVI: 


l Secundum se: 
A) notio eius: 
a) realis seu de vero et reali influxu causali eius 
respectu actus: 
1) voluntatis (art. 1). 
2) intellectus (art. 2). 
b) nominalis seu de nomine vel formula peccati 
sic causati: ex infirmitate (art. 3). 
B) divisio: 
a) causa generalis: sub conceptu amoris sui 
(art. 4). 
b) causa magis specialis: sub conceptu concupis- 
centiae triplicis (art. 5). 

Il) Secundum effectus eius: 
A) excusatio a peccato: 
a) partialis seu a parte (art. 6). 
b) totalis seu a toto (art. 7). 


B) accusatio vel imputatio, quando a p^rte excusatur 
(art. 8). 


Art. 1.-Utrum voluntas moveatur a passione appetitus 
sensitivi 


137. Murabili ordine S. Doctor procedit. Cum enim pro- 
pria causa peccati sit voluntas et sola voluntas, ut ex dictis 
patet, in tantum alia possunt in peccatum influere in quan- 
tum quodammodo influere valent in voluntatem. Unde sta- 
tim exorditur ab influxu appetitus sensitivi in voluntatem; 
quod, si non possit in eam directe et immediate influere, 
quaeretur deinde utrum indirecte et mediante intellectu in- 
fluere possit, et propter hoc in secundo articulo quaeritur 
de influxu euius in intellectum. 

Notandum est autem circa titulum quod inverso modo 
proponitur in distributione articulorum et in principio arti- 
culi primi, nam in distributione articulorum ita formulatur: 
utrum passio appetitus sensitivi possit movere vel inclinare 
voluntatem; et initio articuli hoc modo: utrum voluntas mo- 
veatur a passione appetitus sensitivi. 


138. Videtur ergo ex una parte quod voluntas non mo- 
veatur a passione appetitus sensitivi. Si enim ab illa move- 
retur, aut moveretur per modum finis seu obiecti, aut per 
modum agentis seu ex parte subiecti. Atqui neutro modo 
moveri potest ab illa. 

Non primo modo, quia obiectum passionis appetitus sen- 
sitivi est bonum sensibile; e contra obiectum voluntatis est 


bonum intelligibile; nihil autem movetur obiective nisi per 
obiectum proprium et formale. 

Neque secundo modo, quia inferius et materiale non po- 
test hoc modo movere superius et immateriale, eo ipso quod 
movens debet esse supra motum. Atqui appetitus sensitivus 
est inferior et materialis relate ad voluntatem, quae supe- 
rior et immaterialis est. Ergo impossibile est quod voluntas 
moveatur per modum agentis ab appetitu sensitivo. 


139. Ex alia vero parte contrarium docet saepius Sacra 
scriptura. Legitur enim in Dan. 13, 56: «Concupiscentia 
subvertit cor tuum». Et iterum Jacobi 1, 14-15: «Unusquis- 
que vero tentatur a concupiscentia sua abstractus et illectus. 
Deinde concupiscentia cum conceperit, parit peccatum; pec- 
catum vero cum consummatum fuerit, generat mortem». Et 
Rom., 6, 12: «Non ergo regnet peccatum in vestro mortali 
corpore ut obediatis concupiscentiis eius». Item Rom. 7, 7: 
«Peccatum non cognovi nisi per legem; nam concupiscen- 
tam nesciebam, nisi lex diceret: non concupisces». «Video 
autem aliam legem in membris meis repugnamtem legi 
mentis meae et captivantem me in lege peccati, quae est in 
membris meis» (Ibidem, 23). Denique, inter alia plura: 
«Dico autem: Spiritu ambulate, et desideria camis non per- 
ficietis. Caro enim concupiscit adversus spiritum, spiritus 
autem adversus carnem; haec enim sibi invicem adversan- 
tur, ut non quaecumque vultis illa faciatis» (Gal. 5, 16-17); 
«qui autem sunt Christi, carnem suam crucifixerunt cum 
vitiis et concupiscentiis» (Ibidem, 24). 


140. conclusio: Voluntas non potest moveri directe et im- 
mediate a passione appetitus sensitivi, neque per modum agen- 
tis neque per modum finis; indirecte vero et mediate potest mo- 
veri ab appetitu sensitivo utroque modo, non tamen sufficien- 
ter et adaequate. 


141. Probatur. Primera pars satis ostendunt argumenta 
in contrariam partem, quia movens per modum agentis de- 
bet esse superius mobili. Atqui appetitus sensitivus est infra 

voluntatem, ut patet. Neque per modum obiecti, quia solum 
obiectum proprium et formale movet immediate et directe po- 
tentiam correspondentem. Atqui bonum sensibile appetitus 
sensitivi non est obiectum proprium et formale voluntatis. 


142. Secunda pars facile probatur. Et quidem per mo- 
dum agentis vel subiecti, quasi per accidens et indirecte pa- 
tet, tum in radice tum in exercitio vel functione operationis: 
in radice quidem, quia essentia animae finita est et energia 
eius finita est; quando ergo una potentia vehementer trahi- 
tur ad unum, alia debilitatur in radice, et sic per modum 
abstractionis vel distractionis, dum multum evolvitur appe- 
titus sensitivus remittitur energia voluntatis; et multo ma- 
gis in exercitio apparet, quia quandoque sunt ad contraria, 
et passio valde vehemens esse solet in tendentiis eius; unde 
nihil mirum si voluntas non possit intense operari durante 
passione. Idest, si loquamur de Aabituali applicatione vi- 
rium ad diversa, patet quod, una potentia habitualiter evo- 
luta, ad unum sensum, alia quasi debilitatur vel minus evol- 
vitur. Multoque magis si loquamur de actuali applicatione 
earum, ad quam requiritur intentio seu attentio quaedam; 
estque nobis impossibile simul vehementer attendere ad di- 
versa, sed, ut experientia constat, dum uni attendimus, dis- 
trahimur ab aliis. Cum ergo voluntas et appetitus sensitivus 
ad diversa nata sunt tendere, cumque passio appetitus sen- 
sitivi maxima vehementia solet ad sua tendere, naturaliter 
sequitur quod attentio et intentio voluntatis ad sua propria 
minuatur, vel forte totaliter impediatur. 

Sed magis hoc apparet ex parte obiecti, quatenus per pas- 
sionem mutatur dispositio physiologica et psychologica ho- 
minis, et sic repraesentationes respondent tali dispositioni, 
et quia de singularibus agitur appetitus trahitur et ratio ob- 
nubilatur. Idest, repraesentationes huiusmodi 1maginationis 
et cogitativae iuxta dispositiones organicas, cum sint mate- 
ria proxima circa quam ratio operatur ad cogitationes et 
conceptus et iudicia eius haurienda, quasi naturaliter provo- 

cant indicia secundum tales combinationes phantasiae et 
cogitativae, tum quia non potest facile ad alia divertere, 
tum etiam quia agitur de 1udicandis rebus concretis et prac- 
tices et particularibus, quae a ratione apprehendi non pos- 
sunt nisi per reflexionem ad illa phantasmata. Ergo passio- 
nes illae, mediantibus repraesentationibus sensitivis ab illis 
provocatis, materiam praebent falsae intellectionis sub res- 
pectu verae et bonae delectationis, et sic natae sunt intellec- 
tum decipere, quo decepto eoque mediante, voluntas, quae 
ipsum sequi nata est, male movetur et dirigitur; et sic, a 
primo ad ultimum, passio ipsa valde indirecte et remote 
movere potest voluntatem per modum obiecti. 


143. Tertia pars denique (non tamen sufficienter et 
adaequate) constat, quia neutro modo, nisi totaliter pertur- 
betur iudicium rationis, necessitatur voluntas, sed semper 
manet libera. 


144. Unde Caietanus optime scribit: «Ex hoc autem 
quod aliquid est conveniens modo huic sic disposito, sequi- 
tur et quod, secundum iudicium aestimativae et rationis, 
iudicet illud sibi nunc conveniens, quia qualis unusquisque 
est talis e1 finis videtur. Et sic dispositio subiecti, passione 
facta, mutat iudicium rationis de obiecto, quod est motivum 
voluntatis. Et sic ex parte obiecti passio movet voluntatem. 

Haec via ex parte obiecti est tutior; prima ex parte ipsa- 
rum potentiarum hanc adiuvit. Ex neutra autem, ut vides, 
si memor es dictorum (q. 10, art. 2), voluntas necessitatur; 
quia ex parte obiecti motio est, et ad necessitatem requi- 
ritur alter motor ex parte subiecti ad exercitium actus. 
Propter quod voluntas libere sequens huismodi obiectum, 
peccat» * 


Caietanus, A. I. 

Supra ergo, in Commentariis ad q. 9, art. 2, ita scribit: 
«Dupliciter enim intelligi potest quod dispositio appetitus 
sensitivi moveat voluntatem. Uno modo directe et 1mmedia- 
te, tanquam scilicet immutans ipsam, sive quoad exercitium 
actus, sive quoad specificationem actus; et hoc est falsum. 
Alio modo, occasionaliter et mediate, et hoc modo 1mmutat 
ex parte obiecti, idest quoad specificationem actus, non 
quoad exercitium. Et hoc fit sic: quemadmodum enim fri- 
gescenti corpori conveniens fit calefactio eius, et ex hoc oc- 
casionatur in tali homine apprehensio calefactivi ut conve- 
nientis, et praesentatum voluntati desideratur, etc.; ita irato 
appetitui conveniens fit vindicta, et ex hoc occasionatur 
quod intellectus practicus apprehendat repercussionem ut 
convenientem huic, nunc, etc. Et sic percussio apprehensa 
ut conveniens nunc, etc, movet voluntatem obiective. Et sic 
patet quod dispositio appetentis, quamvis se teneat ex parte 
obiecti, non movet tamen voluntatem nisi ex parte obiecti; 
quia non movet ipsam nisi pro quanto redundat in talem 
apprehensionem obiecti voluntatis. Constat enim volunta- 
tem ab obiecto apprehenso, ut sic, moveri. Unde Auctor in 
littera, duplicem posuit radicem talis vel talis apprehensio- 
nis obiecti: alteram ex parte ipsius obiecti, puta quod est 
bonum vel malum secundum se, altera ex parte appetentis. 


Utriusque enim convenientia vel disconvenientia oritur, ut 
in littera dicitur» 


145. Ex quibus ad obiecta facilis patet responsio. Utro- 
que enim modo moveri potest indirecte et mediate; nullo 
vero modo directe et immediate. Attamen verum est quod 
modus ex parte quasi subiecti reducitur quodammodo ad 
modum ex parte obiecti; et dico quodammodo, quia illa dis- 
tractio virium fit per hoc quod una vis maxime intenditur 
circa obiectum suum, ex quo fit ut alia intendi non possit. 


Ibidem, n. 2. 


UAI 

Art. 2.-Utrum ratio superari possit a passione 
contra suam scientiam 


146. Articulus iste occasionem sumit ex theoria Socra- 
tis de impeccabilitate scientis, quam describit Aristoteles in 
VII Ehicorum, cap. 2 et 3. 

Quantum vero ad titulum quaestionis modica differentia 
est in diversis locis parallelis, nam in distributione articulo- 
rum passio active sumitur, et quaerit: utrum (passio) possit 
superare rationem contra eius scientiam; in Quaestionibus 
autem De malo, q. 3, art. 9; utrum sit possibile quod aliquis 
sciens ex infirmitate peccet. 

Et quidem haec quaestio sat difficilis est, quia nisi passio 
influxum exerceat in intellectum ita ut quodammodo supe- 
ret vel vincat ipsum, non apparet quomodo peccatum sequi 
possit. 


147. Ex una parte igitur videtur quod nullo modo ra- 
tio contra suam scientiam superari aut vinci possit per 
passionem. 

Primo apparet a priori ex ipsamet ratione scientiae et 
passionis. Quod enim est fortissimum et immobile non po- 
test vinci et superari a debiliori et mutabili. Atqui scientia 
est natura sua fortissima, hoc est certissima, et immobilis, 
hoc est, necessaria; passio vero est debilis et cito transiens, 
quatenus nempe distinguitur a patibili qualitate. Ergo 
scientia non potest vinci vel superari a passione. 

Alis verbis: prima et perfectissima species qualitatis non 
superatur et vincitur a tertia specie debilissima et imperfec- 
tissima. Atqui ita se habent scientia, quae habitus quidam 
est, et passio. Ergo scientia non potest vinci vel superari 
a passione. 

Secundo, 1dem apparet per reductionem ad absurdum vel 
impossibile; et quidem attenta mutua dependentia rationis 
et voluntatis. Omne peccatum est voluntarium. Ad hoc ergo 
quod quis peccet ex passione, necesse est quod passio trahat 

voluntatem ad aliquid peccaminosum. Atqui hoc est impos- 
sibile. Voluntas enim non fertur nisi in bonum a ratione ap- 
prehensum. Aut ergo in verum bonum vel in bonum appa- 
rens. Sed si passio inclinat voluntatem in verum bonum, non 
inclinat rationem contra scientiam; si vero trahat in appa- 
rens bonum, trahit voluntatem in id quod rationi apparet 
vel videtur, quia in scientia rationis est id quod ei videtur. 
Ergo passio nullo modo inclinat rationem contra suam 
scientiam. 

Tertio, si contrarium dicatur, vel per distinctionem inter 
scientiam universalis et particularis solvi intendatur prae- 
cedens argumentatio, incidimus in impossibilitatem vel 
contradictionem intra ipsam rationem. Nam illa universalis 
et illa particularis contradictorie opponuntur. Atqui nullus 
potest simul duas propositiones contradictorias affirmare 
vel negare, eo vel magis quod etiam subiective nequeunt 
esse simul in eodem, eo quod contrarie etiam opponuntur; 
quae autem contraria sunt, nequeunt simul esse in eodem. 
Ergo, ut vitaretur impossibilitas inter rationem et volunta- 
tem, poneretur impossibilitas in ipsamet ratione. 

Quarto, haec distinctio tolleret ipsum primum mem- 
brum scientiae universalis, quod tamen retinendum est om- 
nino. Nam quicumque vere scit aliquid universale, scire de- 
bet ipso facto omnia singularia sub universali contenta, 
quatenus sub illo continentur. Atqui revera peccans habet 
cognitionem universalis. Ergo etiam singularis seu particu- 
laris sub eo contenti debet cognitionem habere. Ergo impos- 
sibile videtur quod ex passione superari possit. 

Quinto, denique, patet idem ex experientia. Nam qui pec- 
cat ex passione fatetur et cognoscit et in universali et in 
particulari se malum facere et eligere. Ergo nullo modo su- 
perata est scientia eius per passionem, et sic dicendum est 
passionem nullum influxum habere in intellectum. 


148. Atex alia parte Apostolus fatetur (Rom. 7, 23): «Vi- 
deo aliam legem in membris meis repugnantem legi mentis 

meae, et captivantem me in lege peccati». Atqui lex membro- 
rum est concupiscentia vel passio; captivitas autem est vic- 
toria passionis super legem rationis, quae est scientia. Ergo 
passio potest superare vel vincere rationem contra suam 
scientiam. 


149. Ut modo dictum fuit et S. Thomas refert initio cor- 
poris articuli, contrariae sententiae fuit Socrates. En quomo- 
do refert istam opinionem S. Doctor in VII Ethic., lec. 2: 
«Quidam dicunt non esse possibile quod aliquis existimans 
recte, ita quod sit sciens, sit incontinens. Non enim fortius 
vincitur a debiliori. Cum igitur scientia sit quid fortissimum 
in homine, videtur quod, exsistente scientia, in homine, ali- 
quid aliud imperet scientiae, et trahat ipsam quasi servam, 
cum magis ratio, cuius (scientia) perfectio est, magis domi- 
netur et imperet sensibili parti sicut servae. Et haec fuit ra- 
tio Socratis. Unde totaliter 1nsistebat huic rationi quasi in- 
continentia non sit; putabat enim quod nullus recte existi- 
mans operatur aliquid praeter id quod est optimum, sed 
quod omne peccatum accidat propter ignorantiam». 


150. Circa materiam huius articuli notandum est ali- 
quando sententiam S. Thomae, quae revera est sententia 
Aristotelis, damnatam esse a Stephano Tempier, episcopo 
Parisiensi, in decreto emanato die 7 martii 1277. Inter 219 
errores vel propositiones damnatas sub poena excommu- 
nicationis pro legentibus eas vel audientibus, leguntur 
sequentes: 


«129. Quod voluntas, manente passione et scientia parti- 
culari in actu, non potest agere contra eam. 

130. Quod, si ratio, et voluntas recta. Error, quia contra 
elossam Augustini super illud psalmi: concupiscit anima 
mea desiderare, etc., et quia secundum hoc, ad rectitudinem 
voluntatis non esset necessaria gratia, sed scientia solum; 
quod est error Pelagii. 

131. Quod, voluntate existante in tali dispositione, in 
qua nata est moveri, et manente sic disposito quod natum 
est movere, impossibile est voluntatem non velle. 

136. Quod homo agens ex passione coacte agit. 

144. Quod omne bonum, quod homini possibile est, 
consistit in virtutibus intellectualibus. 

157. Quod homo ordinatus quantum ad intellectum et 
affectum, sicut potest sufficienter esse per virtutes intellec- 
tuales et alias morales, de quibus loquitur Philosophus in 
Ethicis, est sufficienter dispositus ad felicitatem aeternam. 

158. Quod post conclusionem factam de aliquo faciendo, 
voluntas non manet libera; eo quod poenae non adhibentur a 
lege nisi ad ignorantiae correptionem et ut correptio sit aliis 
principium cognitionis. 

159. Quod voluntas hominis necessitatur per suam cog- 
nitionem, sicut appetitus bruti. 

163. Quod voluntas necessario prosequitur quod firmiter 
creditum est a ratione, et quod non potest abstruere ab eo quod 
ratio dictat. Haec autem necessitatio non est coactio, sed natu- 
ra voluntatis» 

Istud decretum respicit praesertim Sigerium de Braban- 
tia et Boetium de Dacia, sed ex nimia passione et praecipita- 
tione ac zelo nimio eo involvere voluerunt aristotelismum 
sanum S. Alberti Magni et S. Thomae. Unde, propter aliquas 
propositiones quae videntur tangere S. Thomam, loannes de 
Neapoli tractatum scripsit cui titulus: «utrum licite possit 
doceri Parisiis doctrina fratris Thomae quantum ad omnes 
conclusiones eius (forte inter 1315-1317), quem tractatum 
vel quaestionem recenter primo adidit R. Dom. C. Jellous- 
chek, O.S.B., Professor Viennensis in «Xenia Thomistica», 

t. IIL, p. 73-104. Tractat vero quaestionem nostram p. 93-98. 


| Denifle, Chartularium Universitatis Parisiensis, t. I, p 551-552. 

Attamen, ex mandato loannis XXII, propositiones illae 
vel potius decretum illud quantum ad propositiones quae 
tangere videbantur S. Thomam, retractatum est die 14 fe- 
bruarii 1325 a Stephano de Borreto, episcopo parisiensi, ubi 
leguntur inter alia: «Supra dictam articulorum condemna- 
tionem et excommunicationis sententiam, quantum tangunt 
vel tangere asseruntur doctrinam B. Thomae praedicti, ex 
certa sententia tenore praesentium totaliter annullamus, ar- 
ticulos ipsos propter hoc non approbando seu etiam re- 
probando, sed eosdem discussionis scholasticiae libere re- 


? 


linquendo» 

Revera decretum istud visum est admodum arbitrarium, 
etiam adversariis quibusdam S. Thomae, ut Godofrido de 
Fontibus, quod corrigendum censuerunt. Saeculis posterio- 
ribus articuli ilh contempti sunt. Sic Picus Mirandulanus 
alt «Nihil est curandum (de articulis condemnatis), quia 
fuerunt facti, non convocatis omnibus doctoribus parisiensi- 
bus, sed ad requisitionem quorumdam capitulorum» 1. 

Tamen adversarii thomistarum adducebant istud decre- 
tum, v. gr. Scotus, in III Sent., dist. 36, art. 2, citat proposi- 
tionem 129, et refertur a Caietano in h. 1, n. 13. 


151. S. Thomas quaestionem sic evolvit in commenta- 
rio in Ethic. Aristotelis: «S1 aliquis velit considerare causam 
quare incontinentes praeter scientiam agant secundum na- 
turalem processum scientiae practicae, oportet scire quod 
in eius processu est duplex opinio: una quidem universalis, 
puta omne inhonestum est fugiendum; alia autem singularis 
circa ea quae proprie secundum sensum cognoscuntur, puta 
hoc est inhonestum. Cum autem ex his duabus opinionibus 


| Denifle, Chartularium Univ. Parisiensis, t. II, 280-281. 

à Picus Mirandulanus, Apolog. q. 1, de descensu Christi ad inferos, apud 
De RI beis, de gestis et scriptis S. Thomae, edit. Leon, dissertatio 24, cap. 1, 
p. 247. 

3 Quantum vero ad alia, quae spectant hanc controversiam, videatur 
Mandonnet, Siger de Brahant, edit. 2a, Lovanii 1911, 1.1, cap. IX. 

fiat una ratio, necesse est quod sequatur conclusio; sed in 
speculativis anima solum dicit conclusionem; in factivis au- 
tem statim operatur ea. Ut, si opinio universalis est quod 
omne dulce oportet gustare, opinio autem particularis sit 
quod hoc —demostrato aliquo particuali— sit dulce; necesse 
est quod ille qui potest gustare statim gustet; nisi sit aliquid 
prohibens. 

Et quidem fit in syllogismo temperati, qui non habet 
concupiscentiam repugnantem rationi proponenti quod 
omne inhonestum est vitandum; et similiter in. syllogismo 
intemperati, cuius ratio concupiscentiae non repugnat pro- 
ponenti quae inclinat ad hoc quod omne delectabile sit 
sumendum. 

..In incontinenti ratio non totaliter obruitur a concupis- 
centia, quin in universali habeat veram scientiam. 

Sit ergo ita quod ex parte rationis proponatur una uni- 
versalis, prohibens gustare dulce inordinate, puta si dicatur: 
nullum dulce est gustandum extra horam; sed ex parte con- 
cupiscentiae ponatur quod: omne dulce est delectabile, 
quod est per se quaesitum a concupiscentia; et quia in parti- 
culari concupiscentia ligat rationem, non assumitur sub 
universali ratione, ut dicatur quod: hoc est praeter horam; 
sed assumitur sub universali concupiscentiae, ut dicatur: 
hoc esse dulce, et ita sequitur conclusio operationis. 

Et sunt in hoc syllogismo incontinentis quatuor proposi- 
tiones, sicut iam dictum est. Et quod hoc modo se habeat 
quandoque rationis processus practicae patet per hoc quod 
forte insurgente concupiscentia ratio dicit hoc concupiscibi- 
le esse fugiendum, secundum universalem sententiam, ut 
dictum est; concupiscentia autem ducit ad hoc libere propo- 
nendo et assumendo absque prohibitione rationis, quae est 
ligata; quia concupiscentia quando est vehemens potest mo- 
vere quamlibet particulam animae, etiam rationem, si non 
sit sollicita ad resistendum, et sic accidit conclusio ope- 

rationis, ut scilicet aliquis agat incontinenter contra ratio- 
nem et opinionem universalem» 

Quia peccata sunt actus humani, qui circa singularia 
sunt et in singularibus fiunt, ideo scientia universalis ut 
mere universalis parum valet, quia parum movet; maxime 
autem valet scientia particularis, quae non sit mere scienti- 
fica, sed practica, puta conscientiae. Sed tamen, etiam in 
hoc casu, habitualis cognitio parum movet, quia quaestio 
est de actu et de actuatione scientiae, eo vel magis quod 
passio actualis actu movet et concrete movet. Praesertim 
vero valet cognitio prudentialis, quae stat in imperio; quod 
tamen non venit proprie nomine cognitudinis vel scientiae. 
Quod fit ut, licet absolute loquendo fortior sit scientia ut 
habitus quam passio, tamen per accidens contrarium acci- 
dere potest, ut revera plerumque accidit. Hanc ergo doctri- 
nam possumus contrahere sequenti schemate: 


DE MODO QUO RATIO SUPERARI POTEST A PASSIONE CONTRA SUAM 
SCIENTIAM : 


D) Praenotanda: 
A) ex parte scientiae, quae distingui potest: 
a) ratione obiecti in: 
l) universalem seu iuris. 
2) particularem seu facti. 
b) ratione subiecti in: 
1) habitualem tantum. 
2) actualem. 
B) ex parte passionis: 
a) secundum se: conditio operandi super scien- 
tiam intellectus —passio antecedens, quia cau- 
sa debet esse prior effectu. 


| S. Thomas, Zn VII Ethicorum, lect. 3, nn. 1347-1348. Cf. S. Albertum 
Magnum, In Ethicam Aristotelis, Lib. VIL, tract. 1, cap. 5, p. 474-476. 

b) secundum modum causandi vel operandi su- 
per rationem ex parte obiecti et indirecte: 

l) valde remote, modo physiologico =per im- 
mutationem organi facultatis sensitivae et 
consequenter per modum legationis inte- 
lectus. 

2) magis proxime, modo psychologico: 

a) per modum distractionis. 
B per modum contrarietatis. 


IIl) Solutio: potest dari triplex casus: 


A) 


b) 


1525 


quod habeatur scientia universalis et non particu- 
laris, sive ex simplici negligentia, sive ex passio- 
ne, tunc deest minor. 

quod utraque scientia et universalis et particula- 
ris habeatur habitualiter, sed non actu considere- 
tur sive ex simplici inadvertentia, sive etiam ex 
passione impediente actualem considerationem. 
quod omnia illa actu considerentur, sed non recte 
et virtuose iudicentur et imperentur propter pas- 
sionem corrumpentem ultimum iudicium practi- 
co-practicum, et imperium, quantum ad verum 
sensum, qui non est nisi prout stat actu et forma- 
liter sub maiori syndereseos. 


Ex quibus ad obiecta facilis est responsio. 


Ad primum respondetur distinguendo: Scientia est fortior 
passione, hoc est, habitus scientiae seu demonstrationis, 
concedo:, actus scientiae particularis seu iudicii prudentiae 
aut imperii, iterum subdistinguo: per se ceteris paribus, con- 
cedo; per accidens seu accedente vehementissima ac diutur- 
na passione cum imperfecta prudentia, nego. 

Solutio patet ex dictis. Ubi considerandum est quod 
quando cognitio particularis seu prudentialis non est per 
modum habitus seu verae virtutis perfectae, sed forte in- 
choative tantum, et ex alia parte passio est vehemens, tunc 

se habent ut passio fortis et dispositio debilis, et 1deo nihil 
mirum si per accidens quasi vincatur. lam vero hoc accidit 
plerumque in peccatoribus, hoc est, in illis qui assuefacti 
sunt peccatis, maxime carnalibus, ubi passiones sunt vehe- 
mentes et quasi per modum habitus, et prudentia est solum 
per modum actus transeuntis vel merae dispositionis I. 


153. Ad secundum respondetur quod illa apparentia 
boni causatur ab ipsa passione dispositive, licet formaliter 
atüinguatur a ratione. Iudicium enim ultimum practico- 
practicum pendet ex electione circa particulare operabile, 
quae electio aliquando non est recta ex influxu alicuius pas- 
sionis, ut patet ex dictis articulo praecedenti. 


154. Ad tertium distinguo: Contradictoriae aut etiam 
contrariae opiniones nequeunt simul esse in eodem intellec- 
tu secundum actum vel secundum habitum ex utraque par- 
te, concedo; secundum habitum ex parte universalis et se- 
cundum actum ex parte singularis, nego. Non enim habetur 
contrarietas inter actum et habitum, sed solum inter actum 
et actum, aut etiam inter habitum et habitum. 


155. Ad quartum respondetur quod est aequivocatio 1n- 
ter ordinem speculativum et practicum. Nam in speculativo 
valet illud dictum de omni, dictum de quolibet; in practico 
vero, quia pertinent ad diversos habitus, hoc est, ad synde- 
resim vel ad scientiam et ad prudentiam, non semper quan- 
do universalis adest, et particularia omnia ibi intelliguntur, 
quia non continentur sub illa universali uniformiter sicut in 
scientiis, sed difformiter. 

Sed tamen sciendum est quod in syllogismo practico ali- 
ter syllogizat temperatus seu virtuosus perfecte, aliter conti- 
nens, aliter incontinens seu intemperatus. Nam primus, ubi 


| Cf. VII Ethic., lect. 3. 

sola ratio dominatur, utitur syllogismo vero trium proposi- 
tionum; alii vero, ubi fluctuatio est inter rationem et concu- 
piscentiam, ita ut quandoque ratio victrix sit, ut in conti- 
nente, vel quandoque passio, ut in incontinente, moventur 
syllosimo quatuor propositionum, atque ideo facile commit- 
tunt sophismata ac decipiuntur. Quam rem optime et claris- 
sime expositam habes in De malo, q. 3, art. 9 ad 7. 


156. Ad quintum distinguo mai.: Affirmant ore seu exte- 
rius, concedo; affirmant corde seu interius, nego. Revera, ut 
experientia constat, ita accidit. Unde commentando Aristo- 
telem ita scribit: «Posset enim aliquis obicere contra prae- 
dicta quod incontinentes quandoque dicunt verba scientifi- 
ca et in singulari, et ita videtur quod non habeant habitum 
ligatum; sed ipse hoc removet dicens quod hoc quod dicunt 
sermones scientiae non est signum quod habeant habitum 
solutum. 

Et hoc probat per duo exempla; quorum primum est 
quod etiam illi qui sunt in passionibus praedictis, puta ebrii 
et maniaci, proferunt voce demonstrationes, puta geometri- 
cas, et dicunt verba Empedoclis, quae erant difficilia ad in- 
telligendum, quia metrice philosophiam scripsit. 

Secundum exemplum est de pueris, quando primo addis- 
cunt, qui coniungunt sermones, quos ore proferunt, sed non- 
dum eos sciunt, ita scilicet quod mente intelligant. Ad hoc 
enim requiritur quod illa quae homo audit, fiant ei quasi 
connaturalia propter perfectam impressionem ipsorum in 
intellectum; ad quod homo indiget tempore, in quo intellec- 
tus per multiplices meditationes firmatur in eo quod acci- 
pit. Et ita est etiam de incontinente; etsi enim dicat: non est 
mihi bonum nunc prosequi tale delectabile, tamen non ita 
sentit in corde: unde sic existimandum est quod in continen- 
tes dicant huiusmodi verba quasi simulantes, quia scilicet 
aliud sentiunt corde, et aliud proferunt ore» 


VII Ethic., lect. 3. nn. 1343-1344. 

Et sic patet quod, salvis iuribus scientiae ut scientia 
est, adhuc in operabilibus passio potest vincere quasi per 


accidens. 


Art. 3.-Utrum peccatum quod est ex passione debeat 
dici ex infirmitate 


157. Articulus iste ponitur ad i1ustificandam terminolo- 
giam Augustini et Isidori dicentium quod peccata ex passio- 
ne sunt peccata ex infirmitate. Hanc autem terminologiam 
receperunt partim a Stoicis, quia passiones vocabant aegri- 
tudines vel infirmitates animae; partim etiam ex Scripturis, 
uti apparet ex illis verbis Christi: «Spiritus quidem promp- 
tus est, caro autem infirma» licet in illo textu non ad pas- 
siones in sensu peiorativo referatur. Ordinarie etiam dicun- 
tur peccata ex debilitate. 

Ratio est clara ex analogia inter aegritudinem corpora- 
lem et aegritudinem spiritualem. Sicut enim ex inordinatio- 
ne partium corporis procedit quod homo non possit opera 
propria hominis sani et fortis agere, ita ex inordinatione 
partium animae, hoc est, portionis superioris et inferioris, 
impeditur homo ab operationibus propriis et perfectis eius, 
quae sunt opera rationalia. Atqui primum impedimentum 
est infirmitas corporalis. Ergo et secundum, modo propor- 
üonali, erit infirmitas spiritualis seu animae. Et quia illud 
impedimentum est ex passione, sequitur quod peccare ex 
passione idem sit ac peccare ex infirmitate. Cetera videan- 
tur in textu articuli S. Thomae. 


| Mtt. 26, 41. 


to 

Art. 4.-Utrum amor sui sit principium omnis peccati 


158. Articulus ponitur ad 1iustificandum verbum Augus- 
üni citatum in argumento Sed contra. Et quidem sermo est 
de omni peccato actuali vel personali, non vero de peccato 
originali. 


159. conclusio: Inordinatus amor sui est causa omnis 
peccati. 


160. Probatur. Propria et per se causa omnis peccati ac- 
tualis est immediata conversio ad bonum commutabile. At- 
qui causa propria inordinatae conversionis ab bonum com- 
mutabile est inordinatus amor sui. Ergo inordinatus amor 
sui est causa omnis peccati actualis. 

Maior constat ex hucusque dictis, ubi ostensum est pro- 
priam et per se causam peccati sumendam esse positive ex 
parte conversionis ad bonum commutabile vel temporale, 
nam ex parte aversionis est solum causa per accidens et re- 
ductive et secundaria. 

Minor autem facile constant. Etenim quicumque amat 
seu vult bonum alicui plus amat illum quam bonum ei vult 
et ex amore ad illum vult ei bonum. Atqui peccator in omni 
peccato seu in omni conversione ad bonum commutabile 
vult sibi bonum. Ergo ex amore ad se provenit amor seu 
appetitus ad bona illa commutabilia. Sed peccator, eo ipso 
quod est peccator, inordinate amat se, quia se amat ut ulti- 
mum finem. Ergo inordinatus amor sui est causa omnis con- 
versionis inordinatae ad bona commutabilia. 

Art. 5.-Utrum convenienter ponantur causae 
peccatorum concupiscentia camis, concupiscentia 
oculorum et superbia vitae 


161. Articulus iste ponitur ad explicanda celeberrima 
verba S. loannis, quae citantur in Sed contra. Explicatio au- 
tem eorum et iustificatio pendet sicut ex propria et proxima 
causa et radice ex amore sui inordinato, de quo sermo fuit 
in articulo praecedenti. Et haec est ratio cur immediate post 
illum posuerit S. Doctor; non certe quia praeferat Augusti- 
num loanni Apostolo et Evangelistae, sed quia, scientifice 
loquendo, causa ponenda est prior effectu. En schematice 
doctrina huius articuli: 


OMNE PECCATUM ACTUALE ORITUR EX HIS TRIBUS CONCUPISCENTIIS, 
ET HOC POTEST IUSTIFICARI TRIPLICITER: 


I) uno modo, directe intento: amor sui causát appeti- 
tum inordinatum boni commutabilis, maxime sensi- 
bilis; hoc autem bonum aut consideratur: 

A) Absolute: obiectum appetitus concupiscibilis et 
inde concupiscentia: 

a) naturalis: 

l) ad conservationem individui (cibi et potus) 
—concupiscentia carnis. 

2) ad conservationem speciei (venereorum) 
—concupiscentia quoque carnis. 

b) animalis, consequens apprehensionem sen- 
suum et imaginationis (curiositas vel potius 
cupiditas divitiarum) —-concupiscentia oculo- 
rum. 

B) sub ratione ardui: appetitus inordinatus propriae 
excellentiae-superbia vitae. 


II) alio modo:, ex amore sui, appetitus inordinatus boni 
commutabilis, quod triplex est: 
A) bonum animae: honor et gloria —-superbia vitae. 

B) bonum corporis interius —concupiscentia carnis. 
C) bona exteriora, maxime divitiae 2concupiscentia 


oculorum. 


III) alio modo: bonum commutabile triplex: 
A) delectabile pro conservatione individui et speciei 
—-concupiscentia camis. 
B) utile: divitiae 2concupiscentia oculorum. 
C) quasi honestum: honor et gloria -superbia vitae. 


Art. 6.-Utrum peccatum allevietur 
propter passionem 


162. Articulus iste, licet ut sonat, solum quaerat de di- 
minutione peccati seu culpae ex passione, tamen etiam res- 
pondet ad contrarium eius, scilicet ad augmentum vel ag- 
eravationem. Unde in loco parallelo, De malo, q. 3, art. 11, 
quaerit S. Doctor «utrum infirmitas alleviet vel aggravet 


peccatum». 


163. coNcLusIio: Passio antecedens diminuit peccatum 
seu culpam; passio vero consequens auget eam, vel potius est 


signum maioris peccati. 


164. Probatur prima pars. Id quod minuit libertatem mi- 
nuit culpabilitatem actus inordinati. Atqui passio antece- 
dens minuit libertatem actus inordinati seu peccaminosi. 
Ergo passio antecedens minuit culpabilitatem actus 1inordi- 
nati seu alleviat peccatum. 

Maior constat ex ratione actus humani et elementorum 
quae concurrere debent ad peccatum actuale, prout dictum 
fuit quaestione 74, art. 1-2. 

Minor vero patet ex modo dictis circa articulos 1-2 huius 
quaestionis, quia per passionem obnubilatur aut etiam liga- 
tur ratio, et etiam inclinatur voluntas ad unum potius quam 
ad aliud; ergo per passionem antecedentem minuuntur duo 

elementa quae concurrere debent ad actum humanum per- 
fectum, hoc est, cognitio et indifferentia voluntatis. 


165. Secunda pars. Quanto quis ex maiori impetu et vo- 
luntarietate peccat tanto plus peccat. Atqui passio conse- 
quens est effectus impetus illius, et ideo maior passio est 
signum maioris impetuositatis in. peccando. Ergo passio 
consequens aggravat extensive peccatum et signum est 
maioris intensitatis illius. 

S. Doctor uno quasi verbo rem absolvit in De Malo, po- 
nens ista principia: «Quanto principium interius magis au- 
getur tanto etiam peccatum fit gravius; quanto autem prin- 
cipium exterius magis augetur tanto peccatum fit levius. 
Passio autem est principium extrinsecum voluntatis; motus 
autem voluntatis est principium intrinsecum» fl. 

Aliam rationem tradit S. Doctor in argumento Sed con- 
tra: Quanto aliquis maiori tentatione prosternitur, tanto mi- 
nus peccat; ergo tentatio alleviat vel minuit peccatum. At- 
qui passio seu motus sensualitatis vel concupiscentiae est 
tentatio carnis. Ergo passio antecedens diminuit peccatum. 


Art. 7.-Utrum passio totaliter excuset a peccato 


166. conclusio: Passio antecedens involuntaria totaliter 
ligans aut impediens usum rationis totaliter excusat a peccato 
formali; passio vero voluntaria sive in se sive in causa, vel 
etiam involuntarie excitata, sed voluntarie non repulsa cum 


possit, non excusat totaliter a peccato. 


1607. Prima pars constat, quia ubi non datur actus vere 
humanus non est peccatum formale. Atqui ex passione ante- 
cedente involuntaria quae totaliter impedit usum rationis 


| S. Thomas, De Malo, 3, 11, ad 3. 

tollitur ratio actus vere humani. Ergo talis passio totaliter 


excusat a peccato. 


1685. Secunda pars etiam facile constat quoad omnia sua 
membra, quia ubicumque datur actus humanus inordinatus 
aliquo modo voluntarius, hoc est, in se vel in causa, directe 
vel indirecte, ibi datur revera peccatum formale. Atqui talis 
est casus passionis voluntarie provocatae in se vel in causa 
aut saltem voluntarie non expulsae cum posset depelli. Ergo 
talis passio non totaliter excusat a peccato. 


Art. 8.-Utrum peccatum quod est ex passione 
possit esse mortale 


169. CONCLUSIO: Peccatum quod est ex pasione potest esse 


mortale. 


170. Probatur. Voluntaria et deliberata aversio ab ulti- 
mo fine est peccatum mortale. Atqui in peccatis ex passione 
commissis potest esse voluntaria et deliberata aversio ab ul- 
timo fine. Ergo peccata ex passione commissa possunt esse 
mortalia. 

Maior patet ex hucusque distis. 

Minor vero constat, quia motus passionalis inducens ad 
pecatum, circa rem graviter illicitam, v. gr. adulterium vel 
homicidium, talis esse potest ut vel fuerit libere et volunta- 
rie provocatus; aut, postquam excitatus est, adhuc manet 
libera ratio ad considerandum et voluntas ad eligendum, 
quia non omnis passio totaliter impedit usum rationis. At- 
qui actus voluntarius circa rem graviter illicitam est pecca- 
tum mortale. 


Art. 8$: Peccatium mortale ex passione 

171. Praeterea constat ex absurdis. Nam fere omnia pec- 
cata quae ab hominibus committuntur ex aliqua passione 
committuntur. S1 ergo peccatum ex passione non posset esse 
mortale, fere omnia peccata hominum essent excusanda a 
mortali, et sic fere nullus homo et unusquisque fere nun- 
quam mortaliter peccaret; quod tamen apparet esse falsum. 

Quapropter S. Doctor, simul proponens exemplum 
Scripturae, egregie scribit: «Cum ex infirmitate sive ex pas- 
sione aliquis interdum committat adulterium et multa flagi- 
tia seu facinora, sicut fecit Petrus cum Christum negavit ex 
tümore, nulli dubium esse potest quin peccata ex infirmitate 
perpetrata quandoque sint mortalia» 

Revera quidem, ludas peccavit mortaliter vendendo 
Christum ex avaritia, quae est passio quaedam, ut vidimus 
articulo 5 huius quaestionis; peccaverunt mortaliter scribae 
et pharisaei ac principes Sacerdotum tradentes lesum prop- 
ter invidiam, quae altera passio esst; peccavit mortaliter Pi- 
latus damnando eum morti propter timorem, quae etiam 
passio est; peccavit mortaliter David cognoscendo Betsa- 
beam propter libidinem, quae passio certe est. Ergo sine 
ullo dubio peccatum ex passione potest esse mortale. 

Notanda est praesertim responsio ad primum ubi S. Doc- 
tor optime distinguit triplicem acceptionem peccati venia- 
lis, quae solum analogice conveniunt inter se. 


De Malo, 3, 10. 


QUAESTIO LXXVUI 
DE CAUSA PECCATI QUAE EST MALITIA 


172. Denique accedendum est ad causam peccati ex 
parte ipsius voluntatis, quae dicitur ex malitia. 
Quia vero malitia videtur esse contra voluntatem, ideo Ci 
quaerendum est in primis de possibilitate et existentia talis 
peccati; dein determinari debet natura talis causae et pecca- 
ti; ac denique, quia peccare ex malitia videtur contrarie op- 
poni ad peccare ex passione, ideo peccata ex utraque causa 
comparanda erant in ratione gravitatis. 
Sic ergo ordo articulorum videtur contrahi posse sequen- 
ti schemate: 


DE CAUSA PECCATI, QUAE EST MALITIA: 


I) secundum se vel absolute: 
A) exsistentia eius (art. 1). 
B) essentia: 
a) ex parte quasi habitus (art. 2). 
b) ex part quasi actus (art. 3). 


II) relative ad peccatum ex passione (art. 4). 


Art. 1.-Utrum aliquis peccet ex certa malitia 


173. Videtur ergo ex una parte quod nullus peccet ex 
certa malitia: 

Primo, Qui peccat ex ignorantia vel errore non peccat ex 
certa malitia. Atqui omnis peccans est ignorans et errans, 

ut Philosophus et Sapiens dicunt. Ergo nullus peccare potest 
ex certa malitia. 

Secundo. Qui peccat ex certa malitia eligit malum ut ma- 
lum. Atqui impossibile est eligere malum ut malum. Ergo 
impossibile est etiam peccare ex certa malitia. 

Tertio. In causis peccatorum assignandis non est proce- 
dendum in infinitum. Atqui si malitia esset causa peccati 
procederetur in infinitum, quia ipsamet malitia est pecca- 


tum quoddam. Ergo dicendum est quod nullus peccat ex 
certa malitia. 


174. At ex alia parte contrarium constat ex Sacris Litte- 
ris, v. gr. apud Job, 34, 27: «Quasi de industria recesserunt a 
Deo, et vias eius intelligere noluerunt». Recedere autem a 
Deo est peccare et de industria peccare est peccare ex certa 
malitia. Ergo dantur de facto peccata ex certa malitia. 


175. In hoc articulo, ante omnia explicandum est quid 
sit peccare ex certa malitia, saltem nominaliter. Peccare 
ergo ex certa malitia non est idem ac peccare ex quadam ma- 
litia, sed ex malitia certa, hoc est, ex malitia cognita. Qui 
ergo peccat ex certa malitia peccat cognoscendo certe et ma- 
nifeste malitiam peccati quod committit, absque defectu ig- 
norantiae vel passionis. Unde et appellatur etiam peccatum 
ex certa scientia, ex industria, ex electione, ex proprio motu 
vel etiam ex habitu. 

S. Thomas autem dat hanc explicationem: «Peccare ex 
certa malitia est peccare ex electione, idest, voluntarium et 
scientem»l. 

Est autem distinguenda duplex malitia: una quae est 
poena peccati originalis, et appellatur malitia contracta; et 
alia quae ipsamet est peccatum quoddam, et dicitur malitia 
acta. Cuius distinctionis meminit S. Doctor his verbis: «Ma- 


De malo, 2, 8 ad 4. 

lita contracta dicitur quaedam pronitas quae ex corruptio- 
ne fomitis nobis inest ad mala agenda, et sic non accipitur 
malitia cum dicitur aliquis ex malitia peccare; sed accipitur 
malitia pro malitia acta, secundum quod ipsa interior elec- 
to dicitur malitia; et sic intelligendum est quod semper 
cum aliquis peccat ex malitia est interior actus peccati, qui 
dicitur malitia, ex qua procedit exterior actus peccati» ' 


176. conclusio: Datvir peccatum ex certa malitia. 


177. Probatur. Quicumque scienter et volenter eligit 
gaudere de bono commutabili et privari bono incommutabi- 
li, peccat ex certa malitia. Atqui revera sunt quidam qui ita 
agunt. Ergo revera datur peccatum ex certa malitia. 

Maior, ubi unice est difficultas, patet ex modo dictis, 
quia ubicumque voluntati deliberatae et liberae proponun- 
tur duo bona inaequalia, scilicet bonum divinum, aeternum, 
spirituale ex una parte, et bonum humanum, temporale, 
carnale, ex altera parte, et tamen eligit minus bonum relicto 
et contempto meliori bono, manifeste peccat de industria 
seu ex certa scientia. 

Ex hoc facile patet responsio ad obiecta. 


178. Ad primum enim, distinguo mai.: Qui peccat ex ig- 
norantia affectata, hoc est, pravae electionis et imperii, non 
peccat ex certa malitia, nego: qui peccat ex aliis modis igno- 
rantiae vel erroris, concedo. Contradistinguo min. et nego 
consequentiam. 

Hanc responsionem ita egregie evolvit Caietanus: «Licet 
omne peccatum humanum reducatur in haec tria principia: 
ignorantiam, passionem et malitiam, in omni tamen pecca- 
to invenitur mala voluntas et ignorantia. Et de ignorantia 
quidem in responsione ad primum habes ultimam resolutio- 
nem. Et semper aliqua trium ignorantiarum actualium, sive 
sit ignorantia privative sive contrarie, intervenit. 


De Malo, 3, 14 ad 8. 

Et quoniam privatio per habitum cognoscitur, distingue 
pro novitiüis triplicem scientiam actualem particularis pro- 
sequendi vel fugiendi: primam, qua scientiam actualem par- 
tücularis prosequendi vel fugiendi: primam, qua scitur hoc 
esse malum; secundam, qua scitur hoc nunc esse malum; 
tertiam, qua scitur hoc nunc malum relatum ad illud aliud, 
esse sibi peius. 

Et respice quod peccans ex ignorantia, laborat ignoran- 
tia opposita primae scientiae; peccans ex 1gnorantia, laborat 
ignorantia opposita secundae scientiae; pecans vero ex mali- 
tia, laborat 1gnorantia opposita tertiae scientiae. 

Et sic errant omnes qui operantur malum» 


179. Ad secundum, distinguo mai.: Eligit malum ut ma- 
lum per se, nego; per accidens, ad vitandum aliud malum 
vel ad consequendum aliud bonum quod sibi magis arridet, 
concedo. Contradistinguo min. et nego consequentiam. 


180. Ad tertium, concedo mai. et nego min., ubi distinguo 
rationem datam: Ipsa malitia est peccatum, malitia contrac- 
ta, nego; malitia acta, concedo. 

sed haec malitia acta potest esse duplex: habitualis, et 
tunc est proprie loquendo vitium quantum ad elementum 
quoddam quasi differentiale et secundarium eius, ut dictum 
est quaestione 71, articulo 1; et actualis, hoc est, vel ipsa 
prava electio, vel aliqua praecedens culpa ex qua talis prava 
electio provocatur, ut invidia fraterna gratiae. 

Unde in malitia quae est causa peccati veniendum est ad 
pravum habitum contractum ex aliis peccatis non contractis 
ex malitia proprie dicta, sed vel ex 1gnorantia vel ex passio- 
ne; vel ad actualem malitiam non provocatam ex altera, vel 
provocatam certe ex aliquo peccato, non tamen ex alia mali- 
tia. Sicut enim nempe nemo repente fit summus, hoc est, 


Caietanus, A. I. 

neque optimus neque pessimus, ita nemo primo ex malitia 


peccat, quia istud peccatum est de se gravissimum, ut dice- 
tur super articulo 4. 


Art. 2.-Utrum quicumque peccet ex habitu peccet 
ex certa malitia 


181. Quia ignorantia pravae electionis seu affectata, 
quae servatur in peccato ex malitia, solet appellari post 
Aristotelem ingorantia pravae dispositionis seu ex habitu 
pravo, ideo peccatum ex certa malitia aliquando appella- 
tur peccatum ex habitu. Quaerit ergo S. Doctor veritatem 


huius affirmationis, et ad eam 1ustificandam statuit istum 
articulum. 


182. Videtur ergo ex una parte quod non omnis qui pec- 
cat ex habitu peccet ex certa malitia. 

Primo. Peccatum ex certa malitia est gravissimum. Atqui 
non omne peccatum ex habitu est gravissimum, cum possit 
esse veniale, sicut in eo qui habitum habet loquendi otiosa. 
Ergo non omne peccatum ex habitu est peccatum ex certa 
malitia. 

Secundo. Actus procedentes ex habitu sunt similes acti- 
bus praecedentibus habitum et eum causantibus. Atqui ac- 
tus praecedentes habitum vitiosum non sunt ex certa mali- 
tia; sed plerumque ex ignorantia vel ex passione. Ergo ne- 
que omnes actus ex habitu vitioso procedentes erunt pecca- 
ta ex certa malitia. 

Tertio. Quicumque peccat ex certa malitia gaudet de pec- 
cato suo et non poenitet de ipso. Atqui habentes habitum 
vitiosum et ex eo peccantes dolent et poenitent de peccatis 


suis. Ergo non quicumque peccat ex habitu peccat ex certa 
malitia. 

183. Aliunde tamen contrarium constat. Nam qualis 
unusquisque est et habituatus est talis finis videtur ei et eli- 
git secundum talem dispositionem. Atqui peccans ex malitia 


peccat ex electione. Ergo et peccat ex habitu, qui fons est et 
radix talis pravae electionis. 


184. conclusio: Quicumque peccat ex habitu peccat ex 
certa malitia. 

Sciendum est quod non est idem dicere: peccare ex habi- 
tu et peccare cum habitu. Qui enim peccat cum habitu, pec- 
cat non utendo habitu vitioso, quia habitu operative utitur 
quis cum voluerit; qui vero peccat ex habitu, utitur habitu 
vitioso ad opus peccati peragendum. In conclusione autem 
fit sermo de peccato ex habitu. 


185. Probatur. Unicuique habenti habitum vitiosum est 
per se diligibile et eligibile id quod est ei conveniens secun- 
dum talem habitum, hoc est, malum seu peccatum. Atqui 
peccare ex electione et dilectione mali seu peccati est pecca- 
re ex certa malitia. Ergo quicumque peccat ex habitu peccat 
ex certa malitia. 

Maior patet ex natura ipsa habitus, quia secundum illum 
disponitur diversimode subiectum, et qualiter unusquisque 
dispositus est, hoc modo est aliquid conveniens vel discon- 
veniens. Patet autem quod habitus vitiosus est habitus ma- 
lus; ergo habenti malum habitum, naturaliter est amabile 
et eligibile malum ei correspondens. 

Minor vero patet ex ipsamet definitione quasi nominali 
peccati ex certa malitia, ut supra explicatum est. 

Ex quo facilis est responsio ad obiecta. 


186. Ad primum enim, respondetur: concedo mai., sed 
nego min. quoad gravitatem habitus peccati venialis; sicut 
enim peccata venialia non sunt simpliciter mala, sed solum 

secundum quid, ita malitia habitus, quae respondet mali- 
tiae actus, non est malitia simpliciter, sed secundum quid. 


187. Ad secundum, distinguo mai: sunt similes secun- 
dum speciem, concedo; secundum modum perfectionis in- 
tra speciem suam, nego. Contradistinguo min. et nego 
consequentiam. 

Ratio est, quia differunt sicut perfectum et imperfectum, 
et eodem modo peccata praecedentia habitum, quae sunt ex 
ignorantia vel ex passione, sunt quid imperfectum relate ad 
peccata procedentia ex habitu peccaminoso, quae sunt pec- 
cata ex malitia. 


188. Ad tertium, concedo mai., sed distinguo min.: Do- 
lent peccantes cum habitu, concedo; peccantes ex habitu, 
subdistinguo: dolent de ipso peccato, nego; de adiunctis et 
incommodis quae peccatum trahit secum, concedo. Et nego 
consequentiam. Solutio de se est perspicua et legenda est 
littera articuli S. Thomae, quae maximi momenti est. 


Art. 3.-Utrum ille qui peccat ex certa malitia peccet 
ex habitu 


189. Quaestio ponitur ex adverso ad praecedentem, et 
investigatur utrum etiam semper quicumque ex malitia pec- 
cat, ex habitu etiam peccet. 


190. conclusio: Non est necessarium quod quicumque 
peccat ex certa malitia peccet ex habitu. 


19]. Ratio est quia habens habitum potest eo non uti 
vel contrarium opus facere. Ergo non est necesse ad peccan- 

dum ex certa malitia habere habitum vitiosum vel eo uti 
quando habetur, sed sola voluntate duci potest homo ad sic 
peccandum ex electione. 

Attamen «peccatum quod est ex certa malitia semper 
praesupponit in homine aliquam inordinationem, quae 
tamen non semper est habitus» malus, sed potest esse 
mera remotio prohibentis peccatum, puta desperatio vel 
praesumptio. 

Fatendum est nihilominus quod ordinarie loquendo pro- 


cedit ex pravo habitu vel dispositione habituali. Cetera clara 
sunt in articulo S. Thomae. 


Art. 4.-Utrum ille qui peccat ex certa malitia gravius 
peccet quam qui ex passione 


192. conclusio: Peccatum ex malitia gravius est quam 


peccatum ex passione vel infirmitate, tum gravitate per se tum 
gravitate per accidens. 


193. Probatur. Per se quidem, quia quanto motus pecca- 
ti est magis voluntarius tanto peccatum est gravius, ceteris 
paribus. Atqui in peccato ex malitia motus est magis volun- 
tarius quam in peccato ex passione. Ergo gravius est per se 
peccatum ex malitia quam ex passione. 

Per accidens etiam, quia peccatum ex habitu est magis 
diuturnum, cum non sit poenitentia eius, ideoque nec remis- 
sio; deinde, quia est periculosius, quia supponit deordinatio- 
nem maiorem, utpote circa ipsum finem vel principium vi- 
tae moralis. 

Certe in eo qui sic peccat est maior ingratitudo erga 
Deum, secundum illud Ad Rom. 2, 4: An «ignoras quoniam 
benignitas Dei ad poenitentiam te adducit?». Est etiam 
maior contemptus, iuxta illud Prov. 18, 3: «Impius, cum in 

profundum venerit peccatorum, contemnit ». Est quoque 
maior libido peccandi secundum illud Salm. 72, 7: «Prodiit 
quasi ex adipe iniquitas eorum, transierunt in affectum cor- 
dis». Et propterea qui sic peccant sunt quasi sine remedio, 


quia «nequam est natio eorum, et naturalis malitia ipso- 
rum» ut legitur Sap. 12, 10. 


194. Et haec dicta sint de peccatis ex ignorantia, ex 
passione et ex malitia proprie sumptis; nam per quamdam 
appropriationem dicuntur etiam peccata in Filium, in Pa- 
trem et in Spiritum Sanctum. «Peccare autem —ait S. Tho- 
mas— in attributum Spiritui Sancto est ex certa malitia 
peccare; sicut peccare in Patrem est peccare ex infirmitate, 
et peccare in Filium est peccare ex ignorantia; ut dicatur 
peccatum in Patrem quando deficit 1stud quod Patri atribui- 
tur, scilicet potentia; et peccatum in Filium quando deest 
sapientia, quae Filio attribuitur; et peccatum in Spiritum 


sanctum quando ponitur oppositum bonitatis, quae Spiri- 
tui Sancto attribuitur» 1. 


| S. Thomas, Zl Sent., dist. 43, q. 1., art. 1. 


QUAESTIO LXXIX 
DE CAUSIS EXTERIORIBUS PECCATI, 
ET PRIMO EX PARTE DEI 


195. Deinde, post considerationem causarum interio- 
rum peccati, agendum est de causis exterioribus eiusdem. 
Hae autem, ut ex divisione totius tractatus apparet, vel est 
supra hominem, nempe Creator seu Deus, et creatura, quae 
ala non potest esse nisi diabolus; vel est iuxta hominem 
peccantem, hoc est, esset alter homo, et hoc maxime per 
modum originis. 

sequendo ergo in hac parte ordinem dignitatis, incipien- 
dum est ab ipso Deo, et considerandum utrum Deus sit cau- 
sa peccati. 

lam vero, ut patet ex dictis super quaestione 71, in omni 
peccato personali sunt quasi duo elementa: unum veluti for- 
male, et est ratio aversionis a Deo vel 1nordinationis a regu- 
la moris, et aliud quasi materiale, nempe ipse actus huma- 
nus peccaminosus, ut est actus vel actio quaedam. Sed prae- 
terea, quia in Sacris Litteris videntur attribui Deo quaedam 
mala quasi causae, nempe excaecatio et obduratio, et aliun- 
de constat Deum non permittere malum nisi propter bo- 
num, ideo specialiter debent verba illa Scripturae discuti a 
theologo et casus illi resolvi; hoc enim est munus theologi, 
explicare quodammodo principia sua et solvere difficultates 
emergentes contra illa. 

Secundum hoc ergo ordo articulorum praesentis quaes- 
tionis contrahi potest sequenti schemate. 


ti 


ta 

DE CAUSA PECCATI EX PARTE DEL 


A) peccati in genere: 


a) formaliter considerati ut peccatum est (art. 1). 


b) materialiter inspecti ut actio quaedam est (art. 2). 


B) peccati in specie, hoc est, excaecationis et 
obdurationis: 


a) secundum se (art. 3). 


b) secundum finalitatem eorum et permittentis 
(art. 4). 


Art. 1.-Utrum Deus sit causa peccati 


196. Quaeritur ergo in hoc articulo utrum Deus sit cau- 
sa efficiens peccati sub formali ratione peccati. 


197. 


Et videtur ex una pane quod Deus revera sit causa 
peccati. 


Primo. Tradere homines in reprobum sensum, inclinare 
voluntatem hominum ad malum et ut faciant ea quae non 
conveniunt, est esse causa efficiens peccati. Atqui Deus haec 
facit, ut dicunt Apostolus et Augustinus. Ergo Deus est causa 
peccati. 

Secundo. Qui tentát homines provocando eos ad pecca- 
tum est causa peccati. Atqui Deus tentát homines per crea- 
turas ab ipso factas et provocat eos ad peccandum, ut sa- 
piens dicit. Ergo Deus est causa peccati. 

Tenio. Qui est causa causae est causa causati. Atqui Deus 
est causa liberi arbitrii, quod est causa peccati. Ergo Deus 
ipse est causa peccati. 

Quarto. Qui est causa mali quod sequitur ad peccatum 
potest esse causa ipsius peccati. Atqui Deus est causa mali 


poenae quae sequitur ad peccatum. Ergo et Deus potest esse 
causa ipsius peccati. 

198. Haeresis est Lutheranorum et Calvinistarum di- 


centium Deum esse causam propriam et veram peccati in 
quantum est peccatum. Sic Calvinus asserit «Deum esse 
auctorem criminis se centies confiteri», et «Deum esse eo- 
rum omnium (peccatorum) auctorem, quem isti censores 
(catholici) volunt otioso tantum permissu contingere». 
«Omitto hic universalem Dei motionem, unde creaturae om- 
nes ut sustinentur, ita efficaciam quidvis agendi dicunt. De 
illa speciali actione tantum loquor quae in unoquoque faci- 
nore apparet. Idem ergo facinus Deo, Satani, homini assig- 
nari, videmus non esse absurdum». «Satan ipse, instrumen- 
tum cum sit irae Dei, pro eius nutu ac imperio, huc atque 
illuc se 1nflectit, ad exequenda eius iusta iudicia». «Dicitur 
etiam idem Satan excaecare infidelium mentes, sed unde 
hoc nisi quod a Deo ipso manat efficacia erroris». 

Et Melanchton asserebat non minus esse a Deo proditio- 
nem ludae, adulterium Davidis, saevitiam Saulis, quam 
conversionem Pauli aut Magdalenae. 

Protestantibus praeierant Amauriani in medio aevo, qui 
eandem doctrinam professi sunt. Sic enim refert anonymus 
quidam in suo tractatu recenter edito a Cl. Baeumker contra 


amaurianos: «Secundam eorum haeresim sumunt ex aucto- 
ritate Apostoli dicentis: 


«Deus operatur omnia in omni- 
bus» 


unde inferunt: ergo tam bona quam mala. Ergo qui 
cognoscit Deum in se omnia operari, peccare non potest. Et 


sic Deo et non sibi attribuunt quod peccant, et sic neminem 
poenitentia indigere mentiuntur» 2. 


«Et 1deo-prosequitur ille anonymus-impunitatem pec- 
candi praedicant» 3. Et addebant quod «si (Deus) hoc (pec- 


| I Cor., 12,6. 


2 Clemens Baeumker, Contra Amaurianos-Ein anonymer nahrscheinlich 
dem Gamerius von Rochefort zugehóriger Traktat gegen die Almarikaner ans 
dem Anfang des XIII Jahrhunderts. Mit Nachrichten ilber die übrigen unedier- 
ten Werke des Garmerius, cap. 2, p. 9, Collect. «Beitràge zur Geschichte der 


Philosophie des Mittelalters», Band XXIV. Heft 5/6. Münster i. w. 1926. 
Ibidem. 

catum) facere non potest, ergo non est omnipotens» «Sicut 
ergo dictum est, haec ideo dicunt ut impunitatem peccandi 
inducant. Unde dicunt: qui cognoscit Deum in se omnia ope- 
rari, etiam si fornicationem faceret, non peccaret. Non enim 
sibi attribuere debet, sed totum Deo quod facit. O impu- 
dens! Auctorem peccati dicunt, qui peccatum non fecit nec 
inventus est dolus in ore eius (I Petr., 2, 22). Quare? Ut faci- 
lius flectant mulierculas in fornicationem» 2. 

Et fortasse 5. Thomas cognosceret tales haereticos, qui 
nitebantur in duobus textibus citatis a S. Thoma in argu- 
mento quarto \ 

Uti apparet ex istis ultimis verbis, eadem erat causa psy- 
chologica pro illis amaurianis et pro protestantibus, scilicet 
liberius peccare, praesertim in materia luxuriae. 


199. Doctrina vero catholica de fide est quod Deus nullo 
modo est causa peccati ut peccatum est. Legimus enim in 
Scripturis, inter alia plurima: «Nemo, cum tentatur, dicat 
quoniam a Deo tentatur; Deus enim intentator malorum est; 
ipse autem neminem tentát» 4. «Faciebatis malum in oculis 
meis, et quae nolui elegistis» 5. «Odisti omnes qua operantur 
iniquitatem, perdes omnes qui loquuntur mendacium; vi- 
rum sanguinum et dolosum abominabitur Dominus» 6. «Si- 
militer autem odio sunt Deo impius et impietas eius» 7. 
«Abominatio est Domino via impii; qui sequitur iustitiam 
diligitur ab eo» $8. 

Unde recte Ecclesia, in Concilio Arausicano II definivit: 
«Nemo habet de suo nisi mendacium et peccatum. Si quid 


Ibidem. 

Ibidem, p. 12. in fine. 

Cf. Baeumker, l cit., p. 12. 
Jacob. 1, 13. 

Isias, 65, 12. 

Psalm. 5,1. 

Sap. 14, 9. 

8 Prov. 15. 9. 

autem habet homo veritatis atque 1ustitiae, ab illo fonte est, 
quem debemus sitire in hac eremo, ut ex eo quasi guttis 
quibusdam irrorati non deficiamus a via. 

Suam voluntatem homines faciunt, non Dei, quando id 
agunt quod Deo displicet; quando autem id faciunt quod 
volunt, ut divinae serviant voluntati, quamvis volentes 
agant quod agunt, illius tamen voluntas est, a quo et prae- 
parantur et iubetur quod volunt» *? 

Et fortius in Tridentino contra Protestantes: «Si quis- 
dixerit, non esse in potestate hominis vias suas malas fa- 
cere, sed mala opera ita ut bona Deum operari, non per- 
missive solum, sed etiam proprie et per se, adeo ut sit pro- 
prium eius opus non minus proditio ludae quam vocatio 
Pauli, A. S.» 1. 

Quia vero aliquis potest esse causa peccati physice vel 
moraliter, ideo sub utroque adspectu probandum est Deum 
non esse causam peccati. Ideo: 


200. conclusio prima: Deus non est causa physica peccati 
neque directe neque indirecte. 


201. Probatur prima pars. llle est directe causa peccati 
qui dierecte movet vel inclinat voluntatem humanam ad 
peccandum. Atqui Deus non movet vel inclinat voluntatem 
humanam ad peccandum. Ergo Deus non est directe causa 
physica peccati. 

Maior constat ex ipsamet notione causae physicae mo- 
ventis directe. 

Minor vero de facili probatur. Inclinare vel movere direc- 
te voluntatem humanam ad peccandum est directe inclinare 
ipsam ad recessum vel aversionem a Deo. Atqui Deus non 
movet vel inclinat directe voluntatem humanam ad reces- 


| Concilium Árausicanum II, Denz. 195-196. 
) Concilium Tridentinum, Ses. 6, can. 6, Denz. 8160. 

sum ab Ipso, quia Deus «omnia inclinat et convertit in Seip- 
sum sicut in ultimum finem». Ergo Deus non movet vel in- 
clinat directe voluntatem humanam ad peccandum. 


202. Secunda pars. Ille movet indirecte vel per accidens 
voluntatem humanam ad peccandum qui non praebet ei au- 
xilium efficax ut non cadat in peccatum, cum possit et de- 
beat tale auxilium praebere. Atqui Deus, licet possit tale au- 
xilium efficax voluntati praebere, non tamen tenetur, quia 
Deus non gubernat humanas voluntates iuxta modum ea- 
rum. Ergo Deus, non praebendo tale auxilium efficax, non 
est indirecte vel per accidens causa physica peccati. 


203. conclusio secunda: Deus non est causa moralis pec- 
cati neque directe neque indirecte. 


204. Probatur prima pars. Illa est causa moralis directe 
peccati qui praecipit actum peccati vel ipsum consiliatur. 
Atqui Deus non praecipit neque consiliatur actum peccati, 
quin potius illum prohibet et dissuadet, ut patet per totam 
sacram Scripturam. Ergo Deus non est directe causa mora- 
lis peccati. 

Neque obstat casus Oseae, quo Dominus dixit ei: «Vade, 
sume tibi uxorem fornicationum et fac tibi filios fornicatio- 
num, quia fornicans fornicabitur terra a Domino. Et abiit, 
et accepit Gomer, filiam Debelaim; et concepit et peperit ei 
filium» '. Nam, sicut apparet ex contextu, non est sermo his- 
toricus, sed parabolicus seu fictus, ut exprobaret Dominus 
infidelitatem et peccatum populi sui. Consuetum est enim 
in Scripturis comparare relationes Israelis cum Deo ad rela- 
tones matrimoniales sponsi et sponsae, qui sibi debent mu- 

tuo fidelitatem perpetuam. lam vero, ex quo Israel, derelin- 
quens Deum suum, cultum i1dolatricum dedit diis alienis, 


Oseas, 1, 2-3. 

fornicatus est, adulterium commisit. Ut ergo perciperet po- 
pulus offensam suam erga Deum, ait Oseae: sume tibi uxo- 
rem fornicationem, sicut populus suscepit deos alienos; et 
sic percipiendo abominationem fornicationis et adulterii, 
intelligerent abominationem idololatriae suae. 

Et fortasse ad hunc modum intellexerunt ili ad quos 
alludit S. Thomas, scribens: «Quamvis quidam dicant quod 
ea quae dicuntur de Osea sunt intelligenda contigisse in vi- 
sione prophetiae» 

Patet autem quod, si hoc modo praeceptum illud Do- 
mini intelligatur, nullam ingerit difficultatem contra thesim 
nostram. 

Attamen, si litteraliter sumatur prout sonat, ut S. Tho- 
mas ipse videtur velle, en responsio eius: illud quod legitur 
de Osea «intelligitur secundum modum praecepti, sed prae- 
ceptum divinum facit ut non sit peccatum quod aliter esset 
peccatum. Potest enim Deus, ut Bernardus dicit, dispensare 
in praeceptis secundae tabulae, per quae homo immediate 
ordinatur ad proximum; bonum enim proximi est quoddam 
bonum particulare. Non autem potest dispensare in prae- 
ceptis primae tabulae, per quae homo ordinatur in Deum, 
quia a seipso alios non potest avertere; non enim potest ne- 
gare seipsum, ut dicitur II ad Timot. 2, 13» 2. lam vero ad 
praecepta secundae tabulae pertinet casus ille, et Deus, qui 
Dominus est vitae et mortis, potest mulierem sumere ex do- 
minio unius et transferre in dominium alterius, sicut fecit 
circa spoliationem Aegyptiorum. 


205. Secunda pars. Indirecte est causa moralis peccati 
qui, cum posset et deberet peccatum impedire, permittit ip- 


| S. Thomas, De malo, 3, | ad 17. 
à Ibidem. 

sum. Atqui Deus, licet possit de facto omnia peccata impedi- 
re, non tamen tenetur. Ergo neque indirecte est causa mora- 
lis peccati, ideoque peccata ab hominibus commissa non 


possunt ei imputari. 


206. Ex quibus patet iam solutio ad obiecta. Nam: 

Ad primum respondetur Deum non impedire neque 
physice neque moraliter malitiam hominum et peccata eo- 
rum, sed tamen non tenetur, ideoque non est ei 1mputabile 
peccatum. 

Ad secundum respondetur quod praepositio illa in non 
intelligitur causaliter, sed consequutive. 

Ad tertium respondetur illud principium solum valere in 
causis subordinatis essentialiter, in quantum subordinatae 
sunt. Hic autem peccatum accidit, non ex subordinatione, 
sed potius ex insubordinatione creaturae ad Deum. 

Ad quartum negatur paritas inter malum poenae et ma- 


lum culpae. 


Art. 2.-Utrum actus peccati sit a Deo 


207. In locis parallelis articulus iste hoc modo formula- 
tur: «Utrum actio peccati sit a Deo» vel «utrum actio pec- 
cati, in quantum actio, sit a Deo» 1, vel denique, in distribu- 
tione articulorum illius quaestionis Sententiarum: «utrum 
(Deus) sit causa actionis in qua deformitas culpae consistit, 
secundum quod actio est». 

Patet autem actum peccati, ut actus vel actio quaedam 
est, esse elementum quasi materiale peccati, ut dictum est 
quaestione 71, articulo 6, et se habere ex parte conversionis 
et per se pertinere ad intentionem peccantis. 


|1 S. Thomas, De Malo. 3, 2. 
à ll Sent., dist. 37, q. 2, art. 2. 

Postquam ergo negatum est peccatum formaliter seu ex 
parte aversionis esse a Deo, superest investigare utrum sal- 
tem sit a Deo peccatum materialiter sumptum, ut est actio 
vel actus quidam seu ex parte conversionis. 


208. Et videtur ex una parte quod neque sic sumptum 
peccatum sit a Deo. 

Primo. Omne quod est a Deo ut a causa efficienti est res 
aliqua positiva. Atqui «actus peccati non est res aliqua», ut 
Augustinus dicit. Ergo actus peccati non est a Deo. 

Secundo. Homo non est causa peccati formaliter nisi 
quia est causa actus peccati, et ideo ratio cur homo sit causa 
peccati formaliter est unice quia est causa actus peccati. At- 
qui Deus non est causa peccati formaliter ullo modo, ut dic- 
tum est articulo praecedenti. Ergo neque ullo modo dicen- 
dus est causa actus peccati. Et ratio huius argumenti est 
quia sicut affirmatio est causa affirmationis, ita negatio est 
causa negationis; quia ergo affirmatio causae actus peccati 
est ratio vel causa affirmationis peccati formaliter, conse- 
quens est quod negatio causae peccati formaliter sit ratio 
negandi causam peccati materialiter seu actus peccati. 

Tertio, Quidquid est causa alicuius est causa eius quod 
convenit ei secundum suam speciem. Atqui aliqui actus se- 
cundum suam speciem sunt mali seu peccata, v. gr. blasphe- 
mia contra Deum, odium Dei, etc. Ergo, sı Deus esset causa 
talium actuum, necessario esset causa eius quod secundum 
speciem eorum convenit eis, hoc est, esset causa malitiae 
moralis seu peccati formaliter sumpti. Sed Deus nullo modo 
est causa peccati formaliter. Ergo Deus non est causa actus 
peccati, in illis saltem peccatis quae sunt intrinsece et essen- 
taliter mala seu prohibita. 


209. At ex alia parte est verbum celeberrimum Augusti- 
ni dicentis quod voluntas Dei est causa omnium motio- 

num». Atqui actus peccati est quidam motus vel quaedam 
motio liberi arbitrii, ut ex dictis patet, quaestione 74, articu- 


lo 1. Ergo Deus est causa motus peccati in quantum est ac- 
tus quidam. 


210. «Haec est famosa quaestio», ut ait S. Albertus 
Magnus ', quae inde a pluribus saeculis ingenia exercet 
theologorum. 

Magister Sententiarum narrat positiones theologorum sui 
temporis et non audet ipse rem definire. «De peccato-inquit- 
plurimi diversa senserunt. Alii enim dixerunt voluntatem 
malam tantum esse peccatum, et non actus exteriores; alii 
voluntatem et actus; ali neutrum, dicentes omnes actus 
esse bonos et a Deo et ex Deo auctore esse, malum autem 
nihil esse» 1. 

«Quidam autem diligenter attendentes verba Augustini 
quibus supra et in aliis Scripturae locis utitur, non indocte 
tradunt voluntatem malam et actus malos, in quantum sunt 
vel in quantum actus sunt, bona esse; in quantum vero mala 
sunt, peccata esse: qui voluntatem et actum quemcumque 
bonam Dei naturam esse dicunt, in quantum actus est vel 
voluntas, et ex Deo auctore esse; in quantum vero inordina- 
te et contra legem Dei fit et fine debito caret, peccatum est; 
et ita, in quantum peccatum est, nihil est: nulla enim subs- 
tantia est, nulla natura est» 3. 

«Mala ergo voluntas sive actio, in quantum est, bonum 
est; et in quantum voluntas est vel actio, bonum similiter 
est; sed ex vitio mala est, quod vitium a Deo non est, neque 
aliquid est» 4. 

«Sunt autem et alii plurimi longe aliter de peccato et 
actu sentientes. Asserunt enim voluntatem malam et actum 


| S. Albertus Magnus, ŽI Sent., dist. 35, art. 7. 
2 Petrus Lombar dus, I Sent., dist. 35, B. 

J Ibidem. 

4 Ibidem F. 

malum peccata esse et nulla ratione bona, nec secundum 
aliquam rationem ex Deo auctore esse, quia sine Deo fiunt. 
Sine eo namque, ut ait Evangelista, factum est nihil, idest 
peccatum; quod dicitur esse nihil, non quia non sit actio vel 
voluntas mala, quae aliquid est, sed quia a vero esse separat 
homines et ad malum trahit, et sic ad non esse deducit» ' 

Concludit autem Magister: «Cum igitur in hoc omnes 
consentiant catholici tractatores, scilicet quod Deus non est 
actor malorum, cavendum est tamen ne malorum nomine 
poenas sicut peccata generaliter includas. Poenarum enim 
Deus auctor est» 2. 

Posteriores vero theologi firmius tractaverunt quaestio- 
nem ac determinaverunt. Qua in re iuvat audire nonnullos. 
S. Albertus Magnus scribit: «Antiqui circa hanc quaestio- 
nem, ut patet in littera, duobus modis opinabantur. Quidam 
enim dicebant voluntatem per se sufficere ad actum malum, 
sed non ad actum bonum vel indifferentem. Et dixerunt 
quod ex hoc non sequitur duo principia esse; quia voluntas 
per se agit actum malum, tamen ipsa non est a se. In eo 
autem quod est primum pricipium, exigitur quod sit a se et 
agat a se. Ratio autem potior ipsorum fuit quod actus malus 
non agitur nisi secundum quod est; sed in genere vel sine 
malitia exsistens, non est nisi in potentia et secundum inte- 
llectum (in abstractione intellectus); ergo non agitur hoc 
modo. Est autem actus malus actualiter coniunctus malitiae; 
ergo agitur secundum quod est malitiae coniunctus. Hoc au- 
tem modo non agitur a Deo; ergo actus malus non est a Deo. 

Et haec opinio obtinuerat plures antiquorum. 

Quia vero moderni viderunt quod perfectius est agere 
quam esse, viderunt quod id quod non est a se, nec potest a 
se manere in esse, multo minus potest agere a seipso; et 
cum actus malus secundum conversionem ad materiam sit 
simpliciter actus egrediens a potentia activa perfecta secun- 


| Ibidem, dist. 37 A. 
) Ibidem, E. 

dum naturam, ideo concluserunt quod non egreditur ab ea 
nisi secundum quod movetur a causa prima; alioquin seque- 
retur duo principia esse. Et haec est causa quare et alia opi- 
nio fere cessit ab aula, et a multis modernorum reputatur 
haeretica. 

sustinendo igitur istam opinionem, solvendum est ad 
obiecta per ordinem» 

Pariter S. Bonaventura scribit: «Sicut Magister dicit in 
littera, circa istam quaestionem fuerunt diversae positio- 
nes adeo magnorum virorum, et adeo rationabiles, ut nec 
Magister ausus fuerit definire quae earum magis contineat 
veritatem. 

Attamen, quia per multam discussionem dubia ducuntur 
ad manifestationem, nunc convenienter tenetur quod illa 
Opinio verior sit quae dicit quod omnis actio, sive substrata 
peccato, sive non, secundum id quod est actio, a Deo est. 

Nec immerito, quia istud oportet ponere, si pensetur 
eminentia divinae potentiae et indigentia potentiae creatu- 
rae». «Et ideo haec positio quae dicit omnem actionem esse 
a Deo, secundum quod actio est, absque omni ambiguitate 
tenenda est» 2. 

similiter S. Thomas ait: «Circa hanc quaestionem tan- 
guntur a Magistro duae opiniones; quarum una dicebat om- 
nes actus, in quantum actus sunt, ex Deo esse, sed quod in 
quantum deformitatem habent a Deo non sunt, sed ab homi- 
ne vel diabolo; et horum rationes supra, dist. 35, prosequu- 
tus est; alia opinio dicebat actus peccatorum nullo modo, 
nec etiam in quantum actus sunt, a Deo esse; et haec opinio 
tangitur in praesenti distinctione; quam ad praesens nulli 
vel pauci tenent, quia propinquissima est errori duplici: 


|^, quia ex ipsa videtur sequi quod sint plura prima prin- 
cipia. Hoc enim est de ratione primi principii, ut agere pos- 


' S. Albertus Magnus, J Sent., dist. 35, art. 7, t. XXXV, p. 575 a. 
2 S. Bonaventura, H Sent., dist. 37, art. 1, q. 1. Opera, t. ll, p. 862 b. 

sit sine auxilio prioris agentis et influentia eius; uncle si vo- 
luntas humana actionem aliquam posset producere cuius 
auctor Deus non esset, voluntas humana rationem primi 
principii haberet. 

Quamvis solvere hoc nitantur dicentes quod voluntas, 
etsi per se possit actionem producere sine influentia prioris 
agentis, non tamen habet a se esse, sed ad alio; quod etiam 
exigeretur ad rationem primi principii. 

sed hoc videtur inconveniens, ut quod a se esse non ha- 
bet, a se agere possit; cum etiam per se durare non possit 
quod a se non est. 

Omnis etiam virtus ab essentia procedit, et operatio a 
virtute; unde cuius essentia ab alio est, oportet quod virtus 
et operatio ab alio sit. 

Et praeterea, quamvis per hanc responsionem evitaretur 
quod non esset primum simpliciter, non tamen posset vitari 


quin esset primum agens, si eius actio in aliquid prius agens 
non reduceretur sicut in causam. 


2^, quia, cum actio, etiam peccati, sit ens quoddam — non 
solum secundum quod privationes et negationes entia di- 
cuntur, sed etiam secundum quod res in genere exsistentes 
entia sunt, eo quod et ipsae actiones in genere ordinantur 
(hoc est, in praedicamento actionis)— sequeretur, si actio- 
nes peccati a Deo non sunt, quod aliquod ens, essentiam 
habens, a Deo non esset; et ita Deus non esset universalis 
causa omnium entium; quod est contra perfectionem primi 
entis; primum enim in quolibet genere est causa eorum 
quae sunt post, ut in II Metaphysic. dicitur. 

Et ideo cum prima opinione dicendum est quod actus in 
quantum actus a Deo est, et ut sic non habet aliquid quod 
deformitatem habeat» 

Brevius idem S. Doctor has duas positiones recolit in De 
Malo his verbis: «Apud antiquos circa hoc erat duplex 


| S. Thomas, / Sent., dist. 37. q. 2, art. 2. 

opinio. Quidam enim dixerunt antiquitus actionem peccati 
non esse a Deo, attendentes ad ipsam peccati deformitatem, 
quae a Deo non est; quidam vero dixerunt actionem peccati 
esse a Deo, attendentes ad ipsam essentiam actus, quam 
oportet ponere a Deo esse» ' 

Et certe haec secunda positio communis evasit apud om- 
nes theologos posteriores. Pro prima citatur Praepositi- 
nus, quem speciali modo 1impugnavit Aegidius Romanus 2. 


Sit ergo: 


211. conclusio: Ita Deus est causa actus peccati, quod 
nullo modo sit causa defectus seu malitiae concomitantis ac- 


tum peccati. 


212. Probatur prima pars dupliciter: 


a) Ratione communi, quatenus scilicet actus peccati est 
quoddam ens positivum: Omne ens per participationem de- 
rivatur causaliter ab ente per essentiam, quod Deus est. At- 
qui actus peccati est quoddam ens per participationem. 
Ergo actus peccati derivatur causaliter ab Ente per essen- 
tiam, quod Deus est. 

Maior constat ex tractatu de creatione. 

Minor vero experientia patet. Revera actus peccati est 
ens quoddam positivum, in quantum est actus vel actio, et 
sic ponitur positive et directe in categoria actionis. Praete- 
rea, est ens per participationem, quia de novo advenit seu 
producitur, et disparet; neque ullus dicet esse ipsum ens per 
essentiam. Cum ergo non detur medium inter ens per essen- 
tiam et ens per participationem, ex quo est ens per essen- 
tiam concluditur esse ens per participationem. 


b) Ratione speciali vel propria, quatenus nempe actus 
peccati est actio vel actus quidam: Omnes motus causarum 


^ DeMaio, 3, 2. 
2 Cf. Editores operum S. Bonaventurae, in H Sent., dist. 37, art. 1, q. q, 


scholion, t. M, p. 864. 

secundarum causantur a Primo movente, quod est Deus. At- 
qui actus peccati, ut actus est, est motus quidam causae se- 
cundae, hoc est, libertatis humanae. Ergo actus peccati, ut 
actus est, causatur a Primo movente, quod Deus est. 

Maior patet, quia motus causarum secundarum est mo- 
tus moventis moti, quia causa secunda est movens mota. 
Atqui motus moventis moti debet finaliter et per se resolvi 
in motum moventis immobilis, quod est Primum movens. 

Minor patet ex ipsamet definitione peccati et liber- 
tatis humanae, quam nemo dicet esse Primam causam 1n- 
causatam. 


213. Secunda pars (quod scilicet Deus non est causa de- 
fectus seu malitiae moralis concomitantis et consequentis 
actum peccati). Defectus in aliquo effectu positivo resolven- 
dus est unice in causam aliquam deficientem, non vero in 
causam perfectissimam et indefectibilem. Atqui Deus est 
causa efficiens indefectibilis, dum liberum arbitrium huma- 
num est causa efficiens defectibilis et deficiens in actu pec- 
cati. Ergo defectus concomitans actum peccati resolvitur si- 
cut in primam causam in voluntatem humanam deficien- 
tem, minime vero in Deum seu Causam Primam omnino in- 
deficientem et indefectibilem. 

Maior constat ex lege metaphysica, qua ostenditur inter 
causam propriam et effectum debere esse proportionem et 
similitudinem. Ergo defectus in effectu resolvi debet in cau- 
sam deficientem vel defectuosam; perfectio vero in causam 
perfectam et indefectibilem et in causam deficientem et in 
causam deficientem quatenus positive non totaliter deficit, 
sed aliquo modo efficit positive. 

Minor est per se nota, quoad primam partem ex fide et 
ratione; quoad secundam vero experientia patet. 


214. Haec argumentatio illustratur exemplo classico 
claudicationis, quod ab Augustino primo inductum videtur; 

atque etiam alia adhibentur exempla vel similitudines ex 
Aristotele vel ex aliis. 

Qua in re, liceat nobis verba quaedam S. Alberti Magni 
transcribere, ubi haec omnia perfectissime exponit: «Ut ple- 
nius —inquit— intelligi possit ponamus duo exempla, quo- 
rum unum est Augustini, alterum sumitur a philosophis. 

Augustini quidem exemplum est quod consideretur vir- 
tus gressibilis perfecta et integra, sita in membro in quo 

volvitur crus, et consideretur in ipso crure coniuncto ad fe- 
mur vel ad genu tibiae curvae, et consideretur actus ambu- 
lationis: actus enim deambulandi reducitur ad virtutem 
eressibilem sicut moventem et non deficientem, sed ad ti- 
biam ut deficientem in acceptione motus recti a virtute 
gressibili. Et ideo, id quod est ambulationis, totum effluit a 
virtute gressibili, sed ratio claudicationis et defectus a recto 
incidit praeter intentionem virtutis gressibilis a curvitate ti- 
biae, quae curvitas etiam nihil aliud est quam infirmitas et 
defectus in instrumento ambulandi. 

Dicamus igitur quod virtus gressibilis in movendo est s1- 
cut virtus divina generaliter movens voluntatem et natu- 
ram: voluntas autem in se est sicut instrumentum potens 
deficere ex vertibilitate naturae; voluntas autem conversa 
ad bonum commutabile per consensum est sicut instrumen- 
tum deficiens actu et curvum, eo quod intentio directa ten- 
dat sursum, sicut dicitur in Canticis, 1, 3: Recti. diligunt 
te. Ubi dicit Ambrosius quod diligere terrena curvitas est 
animae. 

Cum igitur quaeritur causa mali, aut quaeritur causa 
mali in potentia, aut causa mali in actu. Si causa mali in 
potentia, tunc dico quod est voluntas potens deficere ex ver- 
tibilitate naturae et electionis. Si causa mali in actu, dico 
quod est voluntas deficiens a primo bono ex conversione de- 
ficiente ab bonum commutabile, ita quod quidquid est mo- 
tus interiorum vel exteriorum procedit a virtute Dei moven- 

te, sed defectus boni incidit a voluntate mota, quae deflecti- 

tur ab ordine primae virtutis moventis in finem boni, per 
hoc quod convertitur ad id quod sub se est vel debet esse. 

Aliud exemplum est de virtute formativa in semine, cui 
non obedit substantia seminis: ibi enim generatur mons- 
truum, non ex defectu virtutis informativae, sed eo quod 
substantia seminis deficit a mobilitate quam recipit a virtu- 
te informante: sed defectus a perfectione formae est defectus 
mobilitatis seminis ex hoc quod coniuncta est dispositioni- 
bus contrariis. 

Et haec duo exempla fere solvunt totam difficultatem 1s- 
tius et sequentis distinctionis» 

Et addit idem S. Albertus in responsione ad secundum: 
«Actus est ens, et causatur a voluntate prout movetur a vir- 
tute primi moventis; sed defectus incidens circa actum cau- 
satur ex defectu actuali voluntatis, qui defectus est deflexio 
ab ordine motus divinae virtutis ad finem boni. Ex hoc enim 
causatur privatio finis et boni; quia, si moveretur sicut Deus 
movet, tunc consequeretur finem» 1. 

Aliud exemplum, idque pulcherrimum et perspicuum, 
adhibet Dominicus Soto, his verbis: «Dum optimus scriben- 
di artifex, sive incommodo calamo, sive in mala papyro scri- 
bit, ipse quidem est causa scripturae, malitia vero characte- 
rs refertur vel in calamum vel in papyrum; ita prorsus, 
dum quis delinquit, Deus quidem cum homine est causa ac- 
tionis, quatenus res quaedam est, quod autem a lege decli- 
net soli 1mputatur libero arbitrio» 3. 


2415. Attamen adhuc disputant theologi quomodo Deus 
causet actum illum quoad suum esse physicum seu reale. Et 
quidem communiter, contra unum Durandum, cui in nostris 
temporibus quoad hanc rem adstipulare videtur Stufler, S.J. 


| S. Albertus Magnus, Z Sent., dist. 34, art. 3, p. 550. 
) Ibidem. 
J Dominicus Soto, De natura et gratia, lib. I, cap. 17, p. 77a, edit. Vene- 


tis 1584. 

—qui tenent quod per concursum mediatum tantum-—, om- 
nes theologi docent quod per positivum concursum immedia- 
tum, sive immediatione suppositi —quia Deus ipse praesens 
ubique est secundum suam subtantiam-——, sive praesertim 
immediatione virtutis. 

sed tamen adhuc scinduntur posteriores theologi, inde 
praesertim a saeculo XVI, quando i1esuitae 1ncoeperunt dog- 
matizare in re theologica. Isti enim docent, maxime post 
Molinam, quod Deus unice concurrit per concursum simul- 
taneum cum voluntate creata, quia secus —aiunt— destrue- 
retur libertas arbitrii humani et Deus esset vera et propria 
causa peccati formaliter seu defectus in actu peccati. Sed 
thomistae uno ore dicunt, post S. Thomam, Deum concurre- 
re concursu physico praevio ad actum peccati ut actus qui- 
dam est, nempe per physicam praemotionem, quae nedum 
libertatem destruat, quin potius causát. 

Sed de his, alias; quia potius spectant ad theoriam gene- 
ralem de efficacia voluntatis divinae et de gubernatione re- 
rum. Unde hic sat sit haec attigisse. Liceat tamen addere 
quod theoria iesuitarum non differt re ab illa antiqua opi- 
nione quae aufert a Deo causationem actus peccati, ut actus 
est, et quam magni illi doctores impugnant. 

Ex quibus patet faciliter solutio ad obiecta. Nam. 


216. Ad primum, distinguo min: Actus peccati non est 
res aliqua, per se exsistens, hoc est, substantia, concedo; non 
est res aliqua in alio exsistens, hoc est, accidens, nego. Solu- 
tio patet ex dictis; pertinet enim ad praedicamentum acci- 
dentis, hoc est, ad praedicamentum actionis. 


217. Ad secundum, distinguo mai.: Homo non est causa 
peccati formaliter nisi quia est causa actus peccati, hoc est, 
causa efficiens simul et deficiens concedo; efficiens tantum 
sine ullo defectu, nego. Concedo min. et nego consequentiam. 
Deus enim non est causa peccati formaliter, hoc est, causa 
defectus vel malitiae formaliter, quia nullo modo est causa 

deficiens, sed solum efficiens totius entitatis et perfectionis 
quae est in ipso actu physico peccati. 


218. Ad tertium, distinguo mai.: Est causa eius quod 
convenit ei secundum suam speciem per se primo et princi- 
paliter, concedo; secundario et quasi consequenter et quo- 
dammodo per accidens, subdistinguo: si sit causa efficiens 
simul et deficiens, concedo; si sit efficiens tantum cui nulla 
deficientia accidere potest, nego. Transeat min. et nego conse- 
quentiam. 

Dico transeat minor, quia etiam illi actus physice loquen- 
do non habent speciem malam, sed solum moraliter, et ta- 
men etiam tunc provocantur per accidens ex eo quod Deus 
concipitur ut malum poenae infligens, et sic odio habetur et 
blasphematur. 

S. Thomas, semper sibi constans, non timet asserere 
Deum esse causam actus peccati, etiam quoad suam differen- 
tiam specificam, non solum physicam, sed et quodammodo 
moralem, si primario sumatur, quae est bonum quoddam, 
non vero ut completur vel consummatur vel connotát defec- 
tum et malitiam, ubi perficitur ratio formalis mali et pecca- 
ti. Qui autem 1mpugnant hanc doctrinam vel scandalizantur 
de ea, sunt illi qui non satis penetraverunt essentiam mali 
moralis, quae non est eiusdem generis ac malitia physica. 


219. Ut autem a subtilitatibus et importunationibus ad- 
versariorum se expedirent, thomistae posteriores distinguere 
consueverunt materiale peccati dupliciter: materiale materia- 
liter seu fundamentaliter, prout scilicet non connotát malitiam 
moralem, et materiale formaliter prout malitia morali 1nduitur 
et quasi 1informatur seu in sensu composito, et dicunt actum 
peccati in primo sensu esse a Deo, non vero in secundo; quia 
coniunctio illa vel informatio materialis a formali seu defectu 
non fit a Deo efficiente, sed a creatura deficiente. 

sed hoc semper intelligitur, sistendo in sermone formali, 
prout decet scientificos et prout apparet ex ipso ordine et 
tenore articulorum. 

Propterea Caietanus egregie scribit: «Nota, novitie, de- 
clarationem Litterae, quod Deus est causa actus qui est pec- 
catum, tam secundum esse naturae quam moris, non tamen 
est causa peccati, quia non est causa quod actus sit cum 
defectu, idest, non est causa concomitantiae seu coniunctio- 
nis defectus cum actu. Coniunctio namque ista non unde- 
cumque provenit, sed ex deficiente libero arbitrio; nec con- 
venit actui quomodolibet sumpto, sed ut a deficiente pen- 
det. Unde et in Quaestionibus De malo, q. 3, art. 2 ad 2, 
dicit quod deformitas consequitur speciem actus secundum 
quod est moralis, prout causatur ex libero artibrio: quasi di- 
ceret quod deformitas sequitur speciem moralem, non quo- 
modolibet sumptam, quia non secundum quod est ab agente 
perfectio quaedam, sed prout causatur ex libero arbitrio de- 
ficiente. Sic enim sequitur ratio mali culpae in privatione 


? 


virtutis, et aversio» 

220. Occasio huius articuli sumitur ex verbis Scriptu- 
rae saepius repetitis, in quibus dicitur Deum indurare corda 
hominum quorumdam, excaecare eos, aggravare aures ipso- 
rum. Sic in Exodo, 4, 21: «Ego indurabo cor eius (Pharaonis) 
et non dimittet populum»; «induravit Dominus cor Pharao- 
nis... et ingravatum est cor eius... et induratum nimis 2. 

similia leguntur in Isaia, 6, 10: «Excaeca cor populi 
huius, et aures eius aggrava» quae verba sibi attribuit Do- 
minus lesus quando incoepit docere in parabolis. 

Pariter, ad Rom. 9, 18: «Cuius vult (Dominus) miseretur, 
et quem vult indurat». 

Quia ergo excaecatio, aggravatio et induratio videntur 
esse peccata quaedam, videtur quod Deus esset causa sal- 


| Caietanus, h. L, in fine commentarii. 
2 Ibidem, 14, 17. 

tem horum peccatorum. Ut ergo talis difficultas solvatur 
S. Doctor instituit hunc. articulum et sequentem. 


221. Solutio patet ex quadam distinctione pernecessaria. 
Haec enim tria possunt duo significare: 1°, malum culpae 
seu malitiam moralem, quae nihil est aliud quam «motus 
animi humani inhaerentis malo et aversi a divino lumine ', 
vel, ut ait S. Doctor alibi, «actus voluntatis obstinatae in 
malum, cui pertinaciter adhaeret» 1, 2.^, malum poenae, seu 
punitionem pro peccatis praecedentibus vel perversa dispo- 
sitione ad gratiam, et haec poena consistit in subtractione 
gratiae Dei, «ex qua sequitur quod mens divinitus non illu- 
minetur ad recte videndum, et cor hominis non emolliatur 
ad recte vivendum» 3; vel, ut alibi dicit, est «ipsa privatio 
eratiae, quae etiam excaecatio dicitur, quia gratia est quod- 
dam lumen animae, et perfectio quaedam habilitans ipsam 
ad bonum» 4. Unde: 


222. conclusio: Deus non est causa excaecationis, aggra- 
vationis et obdurationis in quantum hae sunt culpa vel pecca- 
tum formaliter; est tamen causa horum trium ut sunt poena 
peccati in primo sensu accepti quod nullo modo est a Deo. 


223. Probatur. Prima pars patet ex articulo primo, quia 
Deus nullo modo est causa peccati formaliter. 


224. Secunda pars sic constat: luste punire est bonum 
quoddam. Atqui Deus est causa boni. Ergo et est causa ius- 
tae punitionis. Sed illa tria sunt iusta punitio peccatorum 
praecedentium. Ergo Deus est causa eorum. 


| S. Thomas, Aic. 
2 I Sent., dist. 4, q. 4, art. 2. 
J Hic. 


4 II Sent., dist. 4, q. 4, a. 2. 

Attamen, prius intelligitur peccatum hominis vel mala 
hominis voluntas; deinde subtratio iusta gratiae per modum 
poenae; finaliter maior excaecatio et aggravatio et indura- 
tio. Et propterea dicit optime S. Thomas, ad tertium, quod 
«malitia est causa excaecationis meritoria, sicut culpa est 
causa poenae». Deus enim non desserit nisi desseratur. 

Haec autem tria differunt secundum tres effectus gratiae, 
qui ex privatione gratiae, subtrahuntur, et quasi contrarii 
effectus sequuntur, qui sunt praecise ista tria. 

Nam gratia Dei et illuminat intellectum per fidem et do- 
num sapientiae, et movet affectum seu voluntatem per ig- 
nem caritatis. 

Ad cognitionem autem intellectus pervenitur et per in- 
ventionem, cui subservit visus; et per disciplinam, cui sub- 
servit auditus. Et per analogiam ad haec distinguitur excae- 
catio, pro visu interiori, et aggravatio aurium vel surditas, 
pro interiori auditu. 

Quando vero voluntas non emollitur seu liquefit, dicitur 
dura, obstinata, et inde obduratio vel obstructio. En ergo 
schema horum: 


distinctio effectus: 


I) gratiae: 
A) 1n intellectu: 
a) illuminatio, visio. 
b) auditio, apertio aurium. 
B) in voluntate: emollitio, commotio. 


ID Privationis gratiae: 
A) in intellectu: 

a) excaecatio. 

b) aggravatio vel obturatio aurium, surditas. 
B) in voluntate: obduratio, obstinatio. 

Art. 4.-Utrum excaecatio et obduratio semper ordinentur 
ad salutem eius qui excaecatur et obduratur 


225. Ut patet ex modo dictis, causa excaecationis et ob- 
durationis est malitia vel culpabilitas quaedam, ad quam 
per modum poenae sequitur privatio gratiae et effectuum 
eius, ex qua maior culpa et plura peccata sequi solent, usque 
ad finalem 1mpoenitentiam. 

Quaeritur ergo de finalitate huius peccati et poenae 
peccati. 

Solutio facilis est: si haec sumantur ut formaliter sunt 
peccata, non ordinantur umquam ad salutem vel salvatio- 
nem eorum qui excaecantur et obdurantur, sed potius ad 
damnationem, quia peccata huiusmodi proprio pondere ad 
infernum trahunt. 

Si vero sumantur ut sunt poena peccati praecedentis et 
quodammodo per modum meri eventus peccatorum sequen- 
tium, tunc per se, quatenus peccata includunt, ad damnatio- 
nem vel reprobationem ducunt; sed per accidens, ex miseri- 
cordia Dei quandoque meduicinaliter sumuntur, ut peccator 
recognoscens humiliter peccata sua, convertatur ad Deum, 
et sic per accidens in hoc casu ordinantur ad salutem, in 
illis scilicet qui praedestinati sunt. 

Unde uno verbo S. Doctor post Augustinum dicit quod 
pro praedestinatis ordinantur per accidens, ex misericordia 
Dei, ad salutem; pro non praedistinatis vero ordinantur per 
se, ex Dei iustitia, ad damnationem reprobationem. 

Occasione huius disputari poterat de scopo vel fine para- 
bolarum. Sed de hoc consuli possunt auctores, v. gr. Vosté ' 
Quaestio certe solvenda est iuxta principia theologica modo 
posita. Cetera legi possunt in articulo S. Thomae, qui legi 
debet accurate. 


| Vosté, De natura et interpretatione parabolarum Domini nostri, apud 
«Angelicum», 3 (1926), 176 ss. 

QUAESTIO LXXX 
DE CAUSA PECCATI EX PARTE DIABOLI 


226. Consequenter agendum est de causa peccati ex 
parte diaboli. lam vero circa influxum diaboli in peccatum 
oportet considerare, primo quidem modum influendi, hoc 
est, directe vel indirecte; ac deinde conditiones influxus eius 
seu virtualitas aut potestas eius, tum intensiva quoad vehe- 
mentiam, tum extensiva quoad universalitatem. Secundum 
hoc ergo ordo articulorum huius quaestionis contrahi potest 
sequenti schemate: 


DE CAUSA PECCATI EX PARTE DIALOBE 


D Ex parte modi causandi vel influendi: 
A) directe in voluntatem (art. 1) 
B) indirecte in intellectum vel sensum (art. 2). 


Il) Ex parte vigoris seu vehementiae causandi et effectus 


causati: 
A) quasi intensiva, usque ad necessitatem inducen- 
dam (art. 3). 


B) quasi extensiva, usque ad omnia peccata quae ho- 
mines committunt (art. 4). 

Art. 1.-Utrum diabolus sit homini directe causa peccandi 


227. Videtur, ex ima parte, quod diabolus sit homini 
causa peccandi. 

Primo, ex auctoritate Doctorum. Qui affectus malos indu- 
cit voluntati est directe causa peccati. Atqui diabolus, testi- 
bus Augustino, Beda et Isidoro, immittit voluntati malos af- 
fectus. Ergo diabolus est homini directe causa peccati. 

Secundo, ex contrapositione inter Deum et daemonem. 
Nam, ut ait Hieronymus, sicut Deus est perfector boni, ita 
diabolus est perfector mali. Atqui Deus est directe perfector 
seu causa boni. Ergo diabolus debet esse directe perfector 
seu causa mali. 

Tertio. Sicut se habet consilium humanum bonum ad pri- 
mum principium eius, ita se habere debet consilium huma- 
num malum ad primum eius pricipium. Atqui primum prin- 
cipium consilii boni est extra hominem et est principium 
bonum, hoc est, Deus. Ergo et primum principium consilii 
mali debet esse extra hominem et debet esse malum quod- 
dam, quod nihil est aliud quam daemon. Sed primum prin- 
cipium consilii humani est directe causa eius. Ergo diabolus 
est homini causa peccandi. 


228. At ex alia parte constat quod «peccatum hominis 
ex libero arbitrio procedit. Sed diabolus non potest liberum 
arbitrium hominis movere; hoc enim libero arbitrio repug- 
nat. Non est ergo diabolus causa (directa) peccati», sed sola 
libera voluntas humana '. 


229. conclusio: «Diabolus non est causa peccati directe 
et sufficienter, sed solum (indirecte) per modum persuadentis 
vel proponentis appetibile».2. 


| Cf. S. Thomam, De Malo, 3, 3. 
l| Hic in fine. 

230. Probatur prima pars. Ille solum est directe et suffi- 
cienter causa peccati humani qui directe et sufficienter, hoc 
est, adaequate, potest movere humanam voluntatem ad pec- 
candum. Atqui diabolus non potest directe et sufficienter 
movere voluntatem humanam ad peccandum. Ergo diabo- 
lus non est directe et suficcienter causa peccati humani. 

Maior constat ex dictis quaestione 74, art. 1-2, ubi osten- 
sum est propriam causam et proprium principium peccati 
esse voluntatem: «unde nihil potest directe esse causa pec- 
cati, nisi quod (directe) potest movere voluntatem ad agen- 
dum» peccatum. 

Minor vero, ubi unice est difficultas, sic ostenditur: Ille 
solum potest directe et sufficienter movere voluntatem ad 
peccandum qui directe et sufficienter movere potest inordi- 
nate voluntatem sive per modum agentis vel subiecti, sive 
per modum finis vel obiecti. Atqui neutro modo diabolus 
movere potest directe et sufficienter humanam voluntatem. 

Non quidem ex parte subiecti seu interius, quia solum 
potest sic movere ipsam ille qui est causa eius et illabi po- 
test in ipsam. Atqui solus Deus et non diabolus est causa 
voluntatis et 1illabi potest in ipsam, utpote dominium com- 
pletum super ipsam habens. Ergo ex parte subiecti vel agen- 
tis non potest diabolus directe et sufficienter movere volun- 
tatem ad peccandum. 

Neque ex parte obiecti seu per modum finis. Quia solum 
potest directe et sufficienter hoc modo movere voluntatem 
humanam quod est obiectum eius proprium et adaequatum 
rite propositum, hoc est, bonum universale vel summum bo- 
num clare visum. Atqui daemon neque est bonum universa- 
le aut summum bonum, neque valet summum bonum ei 
proponere. Ergo diabolus non potest directe et sufficienter 
movere humanam voluntatem per modum obiecti seu finis. 


231. Secunda pars, scilicet quod indirecte et insuffi- 
cienter seu inadaequate potest diabolus movere humanam 
voluntatem ad peccandum: Diabolus potest quodammodo 

commovere sensus exteriores et interiores hominis localiter, 
atque proinde concitare passiones aliquas; potest etiam 
quaedam bona sensibilia vel commutabilia exhibere per 
modum obiecti; atque etiam exterius persuadere ea esse op- 
tma, et consiliari et praecipere homini ut ea eligat et in eis 
delectetur. Atqui haec omnia indirecte influunt in. volunta- 
tem etsi insufficienter vel 1nefficaciter, quia non possunt im- 
plere capacitatem eius. Ergo solum hoc modo indirecto et 
insufficienti potest diabolus movere humanam voluntatem 
eamque ad peccatum inducere. 

Ceterum, haec secunda pars manifeste sequitur ex pri- 
ma, per locum a sufficienti divisiones. Ex quo enim constat 
diabolum aliquo modo influere et esse causa peccati, et non 
directe et sufficienter; ergo dici debet quod indirecte solum 
et insufficienter movet eam ad peccandum. 


232. Ex his facile patet solutio ad obiecta. Nam. 

Ad primum, distinguo mai.: Qui directe immittit affectus 
malos in voluntatem est directe causa peccati, concedo; qui 
non immittit nisi indirecte, est directe causa peccati, nego. 
Contradistinguo min. et nego consequentiam. Distinctio et so- 
lutio patet ex dictis. 

Ad secundum, nego paritatem, quia ibi est solum simili- 
tudo quaedam analoga et imperfecta et partialis, non vero 
similitudo univoca et perfecta et totalis aequalitas. 

Ad tertium negatur etiam paritas; nam Deus est universa- 
lis et particularis causa seu principium omnis interioris mo- 
tus voluntatis boni; est etiam universale et particulare prin- 
cipium omnis motus interioris voluntatis mali, non quate- 
nus est malus, sed quatenus actus vel motus est, ut patet ex 
dictis in quaestione praecedenti, articulo secundo; sed quan- 
tum ad malitiam illam prima et propria causa est propria 
voluntas deficiens, secundario vero et per modum indirec- 
tum persuadentis vel proponentis potest esse diabolus. 

Haec omnia patent ex dictis in superioribus quaestio- 
nibus, atque maxime in quaestione 9 et 10 huius Primae 
Secundae. 

Sic ergo patet quod diabolus non potest concurrere ad 
peccatum nisi indirecte et secundatio et quodammodo ma- 
terialiter, quia solum dispositive concurrit * 


Art. 2.-Utrum diabolus possit inducere 
ad peccandum interius instigando 


233. Videtur ergo ex una parte quod diabolus non possit 
interius instigare ad peccandum. 

Primo. Motus interiores animae sunt actus vitales. Atqui 
nullus actus vitalis produci potest a principio extrinseco, 
quale est diabolus, quia de ratione actus vitalis est quod sit 
ab intrinseco. Ergo diabolus non potest interius instigare 
ad peccandum. 

Secundo. Diabolus non potest agere praeter ordinem na- 
turae, sed solus Deus. Atqui motus interiores animae natu- 
raliter excitantur a sensibus externis et non ab aliquo agen- 
te extrinseco. Ergo diabolus non potest immediate provoca- 
re motus illos interiores interius provocando. 

Tertio. Motus interiores animae sunt intelligere et 1magi- 
nari. Ergo, si diabolus posset interius instigare ad peccan- 
dum, deberet movere intellectum et imaginationem imme- 
diate. Atqui neutrum dici potest. Non primum, quia diabo- 
lus non imprimit directe in intellectum humanum, ut osten- 
ditur in I Parte, quaestione 111, art. 1-2. Neque secundum, 
quia qui non potest imprimere formas inferiores in natura 
sensibili, multo minus potest imprimere formas quasi spiri- 
tuales et superiores, hoc est, formas i1maginatas in subiec- 
tum altius, quale est imaginatio. Atqui diabolus non potest 


Cf. De Malo, 3, 3. 

directe et immediate imprimere formas inferiores in mate- 
ra sensibili, ut constat ex I Parte, quaestione 110, art. 2. 


Ergo neque in imaginatione poterit imprimere formas ima- 
einatas superiores. 


234. At ex alia parte videtur necessarium dicere quod 
diabolus inducere possit ad peccandum interius instigando. 
Nam instigatio diaboli ad peccandum est tentatio diaboli. 
Atqui non omnis tentatio diaboli est exterior et visibilis. 
Ergo diabolus potest tentare invisibiliter et interius et con- 
sequenter instigare potest interius ad peccandum. 


255. CONCLUSIO: Diabolus potest aliquo modo interius 
instigare hominem ad peccandum. 

Antequam probetur thesis, oportet breviter definire quid 
intelligatur per interiorem animae partem, quam necesse 
est aliquo modo movere diabolum interius instigando. 

sumitur ergo interior pars animae pro toto eo quod est 
in illa exceptis sensibus externis et facultatibus exterioribus 
locomotivis, hoc est, membris exterioribus. 

In tota ergo illa parte interiori seu invisibili sunt duae 
portiones: portio superior seu pure spiritualis, hoc est, inte- 
lectus et voluntas; et portio inferior, sensitiva, quae com- 
plectitur et omnes sensus internos et appetitum sensitivum 
concupiscibilem et irascibilem. Quatuor ergo comprehendit 
pars interior animae: 1°, intellectum; 2^, voluntatem; 3^, 
sensus internos omnes, qui sunt quatuor, nempe: sensus 
communis, imaginatio seu phantasia, cogitativa et reminis- 
centia; 4^, appetitum sensitivum concupiscibilem et irasci- 
bilem, qui complectitur undecim passiones, ut in proprio 
loco tradit S. Doctor. Ut igitur diabolus possit instigare ad 
peccandum debet posse movere aliquo modo omnes vel ali- 

quas ex istis potentiis interioribus. 


236. Probatur. Qui potest naturaliter movere directe et 
immediate sensus interiores, praesertim imaginativam, et 

commovere passiones hominis, potest aliquo modo instigare 
interius hominem ad peccandum. Atqui diabolus potest di- 
recte movere imaginationem hominis et concitare motus ap- 
petitus sensitivi seu passionales. Ergo diabolus potest natura- 
liter instigare interius aliquo modo hominem ad peccandum. 

Maior est per se nota ex modo dictis. 

Minor vero patet ex dictis in I Parte, quaestione 111, arti- 
culis 2 et 3. Quidquid enim naturaliter possunt facere angeli 
supra naturam corporalem et facultates hominis, totum id 
naturaliter possunt daemones, quia potentia —quae donum 
naturale est— non est eius ablata per peccatum. Atqui ange- 
li possunt immutare imaginationem et commovere appeti- 
tum sensitivum, per diversam temperiem et per transmuta- 
tonem localem qualitatum sensibilium et corporearum. 
Ergo et daemones id etiam possunt 


237. Dixi vero aliquo modo, quia non totaliter et quoad 
omnia. Non enim possunt directe et immediate immutare 
voluntatem hominis, ut patet ex articulo praecedenti et ex I 
P., q. 111, articulo 1; neque etiam proprie possunt immutare 
intellectum, non quidem quatenus angeli, sed quatenus dae- 
mones; hoc est, non impotentia physica, sed impotentia mo- 
rali. Nam intellectus non 1mmutatur directe et immediate 
nisi ab intelligibili et ab illuminatione spirituali. Atqui dae- 
mones non possunt moraliter veritatem ei proponere neque 
eum fortificare per illuminationem spiritualem, quia veritas 
est semper bona, et daemones non faciunt umquam bonum; 
illuminatio est bonum quoddam et perfectio; daemones vero 
tenebras amant et procurant hominibus immittere. Ergo 
daemones non possunt movere interius intellectum directe 
et immediate ad peccandum. 

Propterea ergo eius actio limitatur ad commotionem 
partis inferioris et ad persuassiones quasdam mediante ima- 
einatione (Cf. litteram articuli S. Thomae). 


S. Thomas, Aic. 


238. Ad obiecta ergo facile respondetur. 

Ad primum enim, distinguo mai.: Opera vitae sunt a prin- 
cipio vitali intrinseco elicitive et principaliter operanti, con- 
cedo; unice operanti cum exclusione coadiuvantium et se- 
cundariarum causarum, per modum dispositionis, nego. 
Contradistinguo min. et nego consequentiam. Solutio patet de 
se, et clare explicatur in littera S. Thomae. 

Ad secundum, respondetur: non potest diabolus aut ange- 
lus aliquid facere supra ordinem totius naturae creatae, con- 
cedo; praeter ordinem alicuius naturae particularis, nego. 
Eo vel magis quod formatio imaginum sine praesentia re- 
rum exteriorum est nobis naturalis, et diabolus eam produ- 
cit non per solum imperium, seu moraliter causando, sed 
physice per motum localem ex quo naturaliter sequitur talis 
imaginatio. Habetur hic aliquid praeter naturam particula- 
rem et tamen sequendo cursum quasi naturalem processus 
imaginum. 

Ad tertium, patet ex modo dictis, quia illae imagines non 
sunt omnino novae et quasi creatae, sed reproductae et novo 
modo combinatae ex his quas per sensus externos homo 
prius acceperat. Unde S. Doctor, respondens ad eamdem 
obiectionem in De malo, 3, 4, ad 2, ait: «Non imprimit (dia- 
bolus) in imaginationem causando forman de novo; unde 
diabolus non posset facere quod caecus natus 1imaginaretur 
colores, sed imprimit per motum localem», hoc est, «moven- 
do localiter principia intrinseca (vel naturalia) ex quibus 
nata sunt huiusmodi provenire» ' 

Circa doctrinam huius articuli scribit Caietanus: «Nota 
quod hinc habes quomodo in mulieribus istis quae dicuntur 
visiones habere, causari ex daemonum illusione aut humo- 
rum et spirituum commotione potest ut vigilantes 1magi- 
nentur, et apparet eis sic esse in re, sicut contingit dormien- 
tibus quando somniant. Accidit enim quod aliquis patiatur 


De Malo, 3, 4 ad 4. 

vigilans quod alter patitur dormiens, ut manifeste patet in 
phreneticis. 

Notent autem hoc rectores religiosarum personarum, ne 
divinitati tribuentes quod naturae aut daemonis est, errent, 
errareque alios faciant» * 


Art. 3.-Utrum diabolus possit necessitatem 
inferre ad peccandum 


239. Videtur ergo ex una parte quod diabolus possit ne- 
cessitatem inferre ad peccandum. 

Primo. Potest maior necessitatem inferre minori ad agen- 
dum secundum placitum maioris. Atqui diabolus est maior 
potestas quam potestas hominis; quia, ut dicit Job, «non est 
potestas super terram quae ei valeat comparari» 1. Ergo dia- 
bolus potest necessitatem inferre homini ad peccandum. 

Secundo. Qui habet plenum dominium in partem inferio- 
rem hominis potest necessitare hominem ad peccandum. At- 
qui diabolus habet plenum dominium in partem inferiorem 
hominis, hoc est, in phantasiam eius et in passiones ipsius, 
ut patet ex articulo praecedenti. Ergo diabolus potest neces- 
sitare hominem ad peccandum. 

Maior constat, quia voluntas sequitur rationem; ratio au- 
tem movetur obiective secundum ea quae repraesentantur 
in sensibus exterioribus et praesertim in imaginatione, et 
facilius si sit sub passione aliqua. Ergo qui dominatur par- 
tem inferiorem, necessario dominatur et superiorem, saltem 
indirecte. 

Tertio. Diabolus potest suscitare in nobis necessario con- 
cupiscentiam carnis et alias passiones, ut patet ex articulo 
praecedenti. Atqui, ut Augustinus dicit, «nonnullum pecca- 
tum est cum caro concupiscit adversus spiritum». Ergo dia- 


| Caietanus, A. L 
) Job,4N,24. 

bolus potest ex necessitate nos inducere, saltern ad hoc pec- 
catum concupiscentiae vel sensualitatis. 


340. At ex alia parte constat quod non datur consilium 
et admonitio ad vitandum id quod vitari non potest. Atqui 
datur homini admonitio et consilium ad resistendum diabo- 
lo et tentationibus eius in nomine Domini, ut patet ex I Petri 
dicentis: «Sobrii estote et vigilate, quia adversarius vester 
diabolus tanquam leo rugiens circuit, quaerens quem devo- 
ret; cui resistite fortes in fide» * Ergo tentatio diaboli vinci 
et vitari potest, ideoque diabolus non potest necessitatem 
imponere homini ad peccandum. 

Et alibi dicit Paulus: «Itaque, qui se existimat stare, vi- 
deat ne cadat. Tentatio vos non apprehendat nisi humana; 
fidelis autem Deus est qui non patitur vos tentari supra id 
quod potestis, sed faciet etiam cum tentatione proventum, 


ut possitis sustinere» 2. Et similiter in pluribus locis Sacrae 
Scripturae. 


341. conclusio: Diabolus potest necessitatem inducere 
homini ad peccatum materiale; minime vero potest ei inducere 
necessitatem ad peccatum formale. 


342. Probatur prima pars. Qui potest necessario movere 
sensus interiores et appetitum inferiorem et membra exte- 
riora ad aliquid inordinatum potest necessario inducere ho- 
minem ad peccatum materiale. Atqui diabolus potest natu- 
raliter hoc facere, nisi a Deo refraenetur, ut patet ex dictis 
articulo praecedenti. Ergo diabolus potest necessitatem 1n- 
ducere homini ad peccatum materiale. 

Maior patet, quia percusio, blasphemia, pollutio et alia 
huiusmodi, sunt obiective illicita et inordinata; perficiuntur 


| I Petr. 5, 8-9. 
à Z Con, 10, 12-13. 

autem exterius per motum localem membrorum qui ad nu- 
tum obedit angelis et daemonibus naturaliter. 

Attamen, de se, non sunt nisi peccata materialia, quia si 
illa commotio sit admodum violenta et intensa ut usus ra- 
tionis amittatur, evidenter deest elementum essentiale mo- 
ralitatis. Et hoc modo potest certe diabolus vexare aliquos 
homines, qui arreptitii vel possessi dicuntur. 


343. Secunda pars facile patet. Peccatum formale com- 
mittitur a voluntate et intellectu et quidem a voluntate eli- 
citive sicut a primo principio et causa peccati. Atqui diabo- 
lus non potest necessitatem inducere in voluntatem, hoc est 
in actus elicitos ab illa, ut patet ex tractatu de actibus hu- 
manis. Ergo diabolus non potest necessitatem inducere ho- 
mini ad peccatum formale. 

Revera, cum peccatum formale debeat semper esse vo- 
luntarium et liberum, est contradictio in terminis dicere 
quod diabolus necessitare possit voluntatem ad tale pecca- 
tum volendum, quia necessarium opponatur libero, et volun- 
tarium opponitur violento. Ergo quantumcumque diabolus 
tendet ac laboret, umquam faciet ut homo vel livissimum 
peccatum veniale formaliter committat, nisi ipse velit pro- 
pria voluntate. 


344. Haec doctrina maioris est momenti; et dicendum 
est tunc diabolum necessitare ad peccatum materiale quan- 
do impedit homini uti ratione; si enim homo ratione libere 
utatur, potest et uti libere sua voluntate et impugnare dia- 
bolum precibus et resistere motibus et actibus illis quantum 
sit possibile. Quapropter S. Doctor egregie scribit: «Sic ergo 
daemones facere possunt ut homines non discernant species 
a rebus, in quantum Deo permittente perturbant interiores 
vires sensitivas, quibus perturbatis ligatur usus rationis hu- 
manae, quae indiget praedictis viribus ad actum suum, ut 
patet in arreptitiis: ligato autem usu rationis, nihil 1mputa- 
tus homini ad peccatum (formale), sicut nec bestiae. Unde 


05 

secundum hoc diabolus non erit causa peccati, etiamsi sit 
causa actus qui alias esset peccatum» I. 


345. Quapropter merito Ecclesia damnavit propositiones 
quasdam exaggeratas et spurcitiis plenas, quas Molinos Ro- 
mae docuerat, videlicet: 

«Tradito Deo libero arbitrio, et eidem relicta cura et co- 
eitatione animae nostrae, non est amplius habenda ratio 
tentationum; nec eis alia resistentia fieri debet nisi negati- 
va, nulla adhibita industria; et si natura commovetur, opor- 
tet sinere ut commoveatur, quia est natura» 2. 

«In occasione tentationum, etiam furiosarum, non debet 
anima alicere actus explicitos virtutum oppositarum, sed 
debet in supradicto amore et resignatione permanere» 3. 

«Deus permittit et vult ad nos humiliandos et ad veram 
transformationem perducendos, quod in aliquibus anima- 
bus perfectis, etiam non arreptitiis, daemon violentiam infe- 
rat earum corporibus, easque actus carnales committere fa- 
ciat, etiam in vigilia et sine mentis offuscatione, movendo 
physice illarum manus et alia membra contra earum volun- 
tatem, Et idem dicitur quoad alios actus per se peccami- 
nosos, in quo casu non sunt peccata, quia in iis non datur 
consensus. 

Potest dari casus, quod huismodi violentiae ad actus car- 
nales contingant eodem tempore ex parte duarum personarum, 
scilicet maris et feminae, et ex parte utriusque sequatur actus. 

Deus praeteritis saeculis sanctos efficiebat tyrannorum 
ministerio; nunc vero eos efficit sanctos ministerio daemo- 
num, qui causando in eis praedictas violentias facit, ut 


illi seipsos magis despiciant atque annihilent et se Deo 
resignent. 


| S. Thomas, De Malo, 3, 3. 


2 INNOCENTIUS XI, «Coelestis Pastor», Denz. 1237. 
Ibidem, Denz. 1257. 

lob blasphemavit, et tamen non peccavit labiis suis; quia 
fuit ex daemonis violentia. 

S. Paulus huismodi daemonis violentias in suo corpore 
passus est; unde scripsit: 'Non quod volo bonum, hoc ago; 
sed, quod nolo malum, hoc facio' (Rom. 7, 19). 

Huismodi violentiae sunt medium magis proportiona- 
tum ad annihilandam animam, et ad eam ad veram trans- 
formationem et unionem perducendam, nec alia superest 
via; et haec est via facilior et tutior. 

Cum huiusmodi violentiae occurrunt, sinere oportet, ut 
satanas operetur, nullam adhibendo industriam, nullumque 
proprium conatum, sed permanere debet homo in suo nihi- 
lo; et etiamsi sequantur pollutiones et actus obscoeni pro- 
pris manibus, et etiam peiora, non opus est seipsum inquie- 
tare, sed foras emittendi sunt scrupuli, dubia et timores; 
quia anima fit magis illuminata, magis roborata magisque 
candida, et acquiritur sancta libertas. Et prae omnibus non 
opus est haec confiteri, et sanctissime fit non. confitendo; 
quia hoc pacto superatur daemon, et acquiritur thesaurus 
pacis. 

satanas, qui huismodi violentias infert, suadet deinde, 
gravia esse delicta, ut anima se inquietet, ne in via interna 
ulterius progrediatur; unde ad eius vires enervandas me- 
lius est ea non confiteri, quia non sunt peccata, nec etiam 
venialia. 

Job ex violentia daemonis se propriis manibus polluebat 
eodem tempore, quo mudas habebat ad Deum preces (sic in- 
terpretando locum Job 16, 16 et 1$). 

David, leremias et multi ex sanctis Prophetis huiusmo- 
di violentias patiebantur harum impurarum operationum 
externarum. 

In Sacra Scriptura multa sunt exempla violentiarum ad 
actus externos peccaminosos; uti illud de Samsone, qui per 
violentiam seipsum occidit cum Philistaeis (Jud. 16, 29 sqs.), 
coniugium iniit cum alienigena (Jud. 14, | sqs.), et cum Da- 
lla meretrice fornicatus est (Jud., 16, 4 sqs.), quae alias 

erant prohibita et peccata fuissent; de Juditha, qua Holofer- 
ni mentita fuit (Judith, 11.4 sqs.); de Elisaeo, qui pueris 
maledixit (4 Reg., 1,10 sqs.) de Elia, quia combussit duces 
cum termis regis Achab (cf. 4 Reg. 1, 10 sqs.). An vero fuerit 
violentia immediate a Deo peracta vel daemonum ministe- 
rio, ut in aliis animabus contingit, in dubio relinquitur. 

Cum huismodi violentiae, etiam 1impurae, absque mentis 
offuscatione accidunt, tunc anima Deo potest uniri, et de 
facto semper magis unitur. 

Ad cognoscendum in praxi, an aliqua operatio in aliis 
personis fuerit violentiata, regula, quam de hoc habeo, ne- 
dum sunt protestationes animarum illarum, quae protestan- 
tur, se dictis violentiis non consensisse aut iurare non posse, 
quod in iis consenserint, et videre quod sint animae quae 
proficiunt in via interna; sed regulam sumerem a lumine 
quodam, actuali cognitione humana ac theologica superio- 
re, quod me certo cognoscere facit cum interna certitudine, 
quod talis operatio est violent(1)a: et certum sum, quod hoc 
lumen a Deo procedit, quia ad me provenit coniunctum cum 
certitudine, quod a Deo proveniat, et mihi nec umbram du- 
bii relinquit in contrarium: eo modo, quo interdum contin- 
git, quod Deus aliquid revelando eodem tempore animam 
certam reddit, quod ipse sit, qui revelat, et anima in contra- 
rium non potest dubitare» 


346. Sed iam breviter est respondendum ad obiecta. 
Nam: 

Ad primum dicitur quod non quaelibet potestas supra hu- 
mana potest movere directe voluntatem hominis, sed solus 
Deus, qui est eius creator, qui tamen, movendo directe et 
adaequate et efficaciter voluntatem ad id quod Deus vult, 
non nécessitát eam aut violentiam ei infert; sed libere et 
suaviter movet eam. 


| Ibidem. Dz. 1261-1273. 

Ad secundum, distinguo mai.: S1 talis commotio et per- 
turbatio ligat aut tollit totaliter usum rationis, concedo: si 
non totaliter ligat, quod plerumque accidit, nego. Contradis- 
tinguo min. et nego consequentiam. 

Ad tertium, concedo mai.; sed distinguo min.: Est pecca- 
tum formale si ratio et voluntas ei actu non resistunt cum 
possint, concedo: si ei actu resistant, nego. Diabolus autem, 
dummodo non liget totaliter usum rationis per vehementem 
et diuturnan commotionem, non potest facere vel cogere ra- 
tionem et voluntatem ut non resistant, sed e contrario delec- 
tantur in tali concupiscentia. 

Ergo evidenter constat quod diabolus umquam potest 
necessitatem nobis imponere peccandi formaliter, etiam 
peccato levissimo. 


Art. 4.-Utrum omnia peccata hominum sint 
ex suggestione diaboli 


347. In hoc ultimo articulo fit sermo de influxu extensi- 
vo suggestionis vel tentationis diaboli. 


348. Et videtur ex una parte quod omnia peccata homi- 
num sint ex suggestione diaboli. 

Primo, ex auctoritate Dionysii et Damasceni dicentium 
quod daemones sunt causa omnium malorum et peccato- 
rum sibi et ceteris, hoc est, hominibus. 

Secundo. Quicumque peccat mortaliter fit servus diaboli, 
iuxta illud: qui facit peccatum servus est peccati '. Atqui ei 
aliquis in servitutem adiicitur a quo superatus est, ut Pe- 
trus dicit. Ergo quicumque facit peccatum superatus est 
diabolo; ergo diabolus est causa omnium et singulorum pec- 
catorum. 


| loan. 8, 34. 
Il Petr. 2, 19. 

Tertio. Peccatum diaboli, ut Gregorius ait, est irreparabi- 
le, quia nullo suggerente cecidit. Atqui peccatum hominis 
est reparabile. Ergo aliquo suggerente homo cadit, secus es- 
set eadem ratio irreparabilitatis sicut pro diabolo. Sed nullo 
alio suggerente nisi diabolo, quia diabolus primo peccavit. 
Ergo diabolo suggerente homo committit omnia peccata 
quae facit. 


349. Ex alia parie est principium scientificum irreffra- 
gabile quod non debet explicari per aliquod extrinsecum 
quod sufficienter explicari potest per aliquod intrinsecum. 
Atqui peccata, si non omnia, saltem multa, explicarri pos- 
sunt optime per solam debilitatem et malitiam humanam. 
Ergo non est necessarium omnia peccata hominum reducere 
ad diabolum ut in causam externam suggerentem. 


350. conclusio: Diabolus est indirecte et remote causa 
omnium peccatorum hominum; sed non est causa directa et 
inmediata omnium, licet possit esse immediata singulorum 
generum peccatorum. 


351. Probatur prima pars. Qui suggestione sua est causa 
primi peccati ex quo cetera peccata quodammodo proce- 
dunt, est indirecte et remote causa omnium peccatorum ho- 
minum. Atqui revera ita est diabolus, quo suggerente primi 
parentes primum peccatum commiserunt, ex quo cetera 
omnia peccata quodammodo sequuntur. Ergo indirecte et 


remote omnia peccata hominum veniunt ex suggestione 
diaboli. 


352. Secunda pars. Quia ipsa constitutio naturalis ho- 
minum secum fert quamdam dualitatem partis superioris 
et inferioris, ex qua facile et quasi naturaliter natae sunt 
sequi plures inordinationes in usu cibi et potus et Venereo- 
rum et aliorum; nisi Deus quasi per miraculum conservet 
aequilibrium, ut revera fecerat in paradiso ante peccatum. 

353. Tertia pars. Revera nullum est genus peccati, ne- 
que etiam species, quae aliquando in aliquo homine, non 
accidat ex suggestione diaboli; et in hoc sensu quoad genera 
singulorum, licet non quoad singula generum, dici potest 
quod diabolo directe et immediate suggerente, commuattun- 
tur vel commissa sunt. 


354. Ad obiecta facile respondetur. Nam: 

Ad primum dicitur esse causam omnium remote et indi- 
recte quoad primam originem, vel etiam quoad genera sin- 
gulorum, non vero omnium quasi in individuo et semper. 

Ad secundum, distinguo mai.: Qui superatur a tentatione 
diaboli fit servus diaboli unice ex hac causa, nego; etiam ex 
alis causis, puta quia se homo voluntarie et ex electione 
subicit, concedo. Unde patet quod ad servitutem diaboli in- 
currendam non est necesse semper ponere suggestionem et 
pugnam directam diaboli. 

Ad tertium, distinguo mai.: Fuit irremediabile, quia nullo 
suggerente neque remote neque proxime, neque directe ne- 
que indirecte, concedo; sed omnia peccata hominum, saltem 
indirecte et remote sunt alio, sicilicet diabolo, suggerente: 
et propterea peccatum daemonis nullam habet excusatio- 
nem, ideoque est irremediabile; dum e contra peccata homi- 
num habent aliquam excusationem, licet non iustificatio- 
nem; et propterea sunt remediabilia. 

Etiam homines possunt suggerere alus alia peccata ad 
imitationem diaboli, et tunc dicitur tentatio a mundo; sed 
haec tentatio umquam est interior, sed exterior. 


&f a 


QUAESTIO LXXXI 
DE EXSISTENTIA PECCATI ORIGINALIS 


Art. praevius introductorius in quaestiones 
de peccato originali 


A. Momentum tractatus de peccato originali 


355. Dicebant pelagiani rem de peccato originali inter 
catholicos liberam esse, ita ut citra fidem possit quis ad- 
struere vel destruere, affirmare vel negare ipsam: «quaestio- 
nis res est 1sta, non haeresis». Sic Coelestius coram Patribus 
Concilii Carthaginensis 

At eos —inquit S. Augustinus— multum animus fefellit, 
quia de re agitur fundamentali in fide catholica. Nam reve- 
ra, in causa duorum hominum, quorum per unum venun- 
dati sumus sub peccato, per alterum redimimur a peccatis; 
per unum praecipitati sumus in mortem, per alterum libera- 
mur ad vitam; quorum ille nos in se perdidit faciendo volun- 
tatem suam, non eius a quo factus est, iste nos in se salvos 
fecit non faciendo voluntatem suam, sed eius a quo missus 
es; in horum ergo duorum hominum causa, proprie fides 
Christiana consistit» 2. «Hoc enim qui negat, ipsa christianae 
fidei subvertere firmamenta conatur» 3. «Alia sunt in quibus 


Apud S. Augustinum, De peccato originali, cap. 3-4, n. 3, ML, 44, 386- 
387. 
^ S. Augustinus, Ibidem, cap. 24, n. 28, ML, 44, 393. 
Contra Julianum, Lib. L cap. 2, n. 4, ML, 44, 643. 

inter se aliquando etiam doctissimi atque optimi regulae 
catholicae defensores, salva fidei compage, non consonant 
et aliis alio de una re melius aliquid dicit et verius; hoc 
autem unde nunc agimus ad ipsa fidei pertinet fundamenta. 
Quisquis in christiana fide vult labefactere quod scriptum 
est per hominem mors et per hominem resurrectio mortuorum, 
sicut enim in Adam omnes moriuntur ita et in Christo omnes 
vivificabuntur (1 Cor. 15, 21-22), totum quod in Christum cre- 
dimus auferre molitur» | Et postea appellat «magnam cau- 
sam ubi christianae religionis summa consistit» 2. 

Denique: «Hoc est —inquit— christianae fidei fundamen- 
tum, unus et unus; unus homo, per quem ruina; alius homo, 
per quem structura; per illum, ruina; per hunc, structura; 
cecidit qui non mansit; erigit qui non cecidit» 3. 

Et vere, si peccatum originale non datur, homo non indi- 
get medicina eum sanante, quia non est aegrotus, ideoque 
neque medico eget, et consequenter neque Redemptore. Su- 
blato ergo peccato originali, perit necessitas redemptionis 
et sanationis per gratiam et consequenter Incarnationis Ver- 
bi Dei. Unde et haeresis pelagiana intime connexa est cum 
haeresi nestoriana, nam idem est utriusque praeformator, 
scilicet Theodorus Mopsuestenus. Tanti ergo momenti est 
tractatus de peccato originali quanti sunt tractatus de In- 
carnatione Verbi Dei et de Gratia Christi. 

Hanc intimam connexionem horum tractatuum perspec- 
tam habet Augustinus a quo mutuo accepit S. Thomas. «Pe- 
lagius —inquit— ad hoc (negandum scilicet peccatum origi- 
nale) 1nducebatur, propter hoc quod potestatem liberi arbitrii 
ampliabat nimis, ut nullum peccatum esse in homine posset 
nisi ex eius libero arbitrio proveniret, et quod nulla gratia indi- 
gebat homo ad hoc, ut a peccato immunis exsisteret» 4. 


| Ibidem, cap. 6. n. 22. ML, 44. 655. 

) Ibidem, cap. 6, n. 22, ML, 44, 655. 

| Sermo 30, de verbis Psalmi 118 et Apostoli, n. 5. ML, 38. 187. 
4 S. Thomas. I Sent. dist. 30, exposit. textus. 

Connexionem autem cum Incarnatione Verbi Dei inde 
trahebat quod motivum potissimum Incarnationis est re- 
demptio totius humanitatis a peccato originali, ita quidem 
ut homine originaliter non peccante, Deus non fuisset incar- 
natus '. Et propter hoc, in Summa Contra Gentiles loquitur 
de peccato originali in tractatu de Incarnatione (IV Contra 
Gent. cap. 50-52). Ita enim exorditur caput 50: «Ostensum 
est 1gitur ex praemissis non esse impossibile quod fides ca- 
tholica de Incarnatione Filii Dei praedicat; consequens au- 
tem est ostendere quod conveniens fuit Filium Dei naturam 
assumere humanam. Huius autem convenientiae rationem 
Apostolus assignare videtur ex peccato originali, quod in om- 
nes pertransiit; dicit enim: «Sicut per inobedientiam unius 
hominis peccatores constituti sunt multi, ita per unius obe- 
dientiam iusti constituentur multi» 1. 


b. Difficultas huius considerationis 


356. lam vero tractatus de peccato originali est valde 
difficilis intellectu. Supra vidimus quantae difficultatis erat 
subtilis consideratio de malo morali seu de peccato. Quod 
autem dictum est de peccato personali, multo magis dicen- 
dum est de peccato originali, quod nonnisi analogice conve- 
nit cum peccato personali. Unde Augustinus ait quod pecca- 
to originali «nihil est a praedicandum notius, nihil ad intelli- 
gendum secretius» 3. «Et quia non facili ratione indagatur 
nec sermone explicatur, ab infidelibus non creditur»; quod 
quidem maxime obtinet quando peccatum originale tradu- 
citur ex parentibus 1ustificatis per baptismum; et fatendum 
est quod «miris quidem modis fit, sed tamen fit» 4. 


| S. Thomas, III, 1, 3-4. 

) Rom. 5, 19. 

) S. Augustinus, De moribus Ecclesiae Catholicae, Lib. I, cap. 22, n. 40, 
ML, 32, 1328. 

4 De nuptiis et concupiscentia, Lib. I, cap. 19, n. 21, ML, 44, 426. Cf. 
Contra Julianum, Lib. VI, cap. 5, n. 11, ML, 44, 829. 

Quam quidem intelligendi difficultatem luculenter os- 
tendit vel ipsa historia theologiae huius tractatus, tot theo- 
logorum conatus colligentes. Unde et S. Albertus Magnus 
appellat eam quaestionem difficillimam ', et Robertus Melo- 
dunensis iam pridem aiebat: «Haec est illa vetus et intermi- 
nabilis quaestio de peccato originali» ? 

. Nullus ergo plus claritatis a nobis expectari debet quam 


subiecta materia patitur. 


C. Ratio et divisio tractatus 


357. Quamvis autem de peccato originali tractari pos- 
set relative ad necessitatem gratiae sanantis et ad Incarna- 
tonem redimentis, modo tamen magis intimo et per se trac- 
tatur relative ad peccatum actuale cuius est causa, nam et 
eratia et Redemptione indigemus quoque contra peccata ac- 
tualia. Unde S. Thomas, in hac Prima Secundae loquitur de 
peccato originali veluti de causa quadam exteriori seu efficien- 
ti peccati ex parte hominis. 

Est ergo considerandum quod unus homo potest esse 
causa exterior peccati alterius hominis dupliciter: uno 
modo, actu personali per suggestionem, idest per pravum 
exemplum factis aut per verba suadentia peccatum, et hic 
modus convenit cum modo quo diabolus est causa peccato- 
rum nostrorum per tentationem, nisi quod nos solum possu- 
mus exteriori suggestione inducere ad peccatum alios homi- 
nes, diabolus vero et exteriori et interiori; alio ergo modo, 
homini proprio et exclusivo, est quod causare potest pecca- 
tum in alio homine actu quodam naturae per generationem 
seu traducem, et peccatum hoc modo causatum dicitur ori- 


| S.Albertus Magnus. J/ Seni., dist. 30, art. I, edit. Vives, t. 27, p 405 
Robertus Melodunensis, apud R. Martin, O.P . Les idées de Robert de 
Melum sur le péché originel, apud «Revue des sciences phil. et théol.» 1970 


p. 103. 

ginale, sicut peccatum causatum per suggestionem dicitur 
actuale. 


Ultra hanc autem differentiam psychologicam inter 
utrumque modum causandi peccatum in alios homines, 


adest differentia quaedam moralis quatenus actus naturae 
causantis peccatum per originem de se non est peccamino- 
sus, dum e contra actus personae causantis peccatum per 
suggestionem solet esse moraliter peccaminosus. 

Cum vero de peccato originali loquimur, intelligimus 
peccatum originale passive sumptum, quod theologi appe- 
llant originale originatum, quod scilicet contrahitur a parvu- 
lis vi generationis, non autem loquimur de peccato originali 
active sumpto, quod est primum peccatum primi hominis 
personaliter ab eo commissum. S. Thomas loquitur de pec- 
cato originali originante in II-II, q. 163-165, de peccato vero 
originali originato tractat in I-II, q. 81-83. 

Igitur de peccato originali originato tria considerat S. 
Thomas: l^, exsistentiam seu factum (q. 81), essentiam vel 
naturam peccati sic traducti per originem (q. 82), quae est 
veluti causa formalis eius; 3^, proprium eius subiectum quo, 
quod est veluti causa materialis in qua (q. 83), eo fere modo 
quo de proprio subiecto peccati actualis egerat supra quaes- 
tone 74. His autem addemus quaedam de propria poena 
seu effectu peccati originalis, ut inde melius appareat manu- 
ductio ad tractatum de gratia. 

Haec tamen omnia breviter tractabuntur, quantum ne- 
cesse erit ad tractatum de gratia perfectius cognoscendum, 
nam hoc anno incumbere debemus specialiter tractatui de 
gratia. 


D. De nominibus peccati originalis 


358. Antequam tamen ad quaestionem de exsistentia 
peccati originalis perveniamus, utile erit diversa eius nomi- 
na considerare: nam, ut ait Aristoteles in I Posteriorum, 


tel 
5» 


M 

quid nominis praecedit quaestionem an vel quia est, sicut 
haec praecedit quaestionem quid rei. 

Ergo Magister Sententiarum octo ponit nomina collecta 
ex Paulo et Augustino ad hoc peccatum indicandum, quando 
ait: «Quid igitur originale peccatum dicitur? Fomes peccati, 
scilicet concupiscentia vel concupiscibilitas, quae dicitur 
lex membrorum sive languor naturae sive tyrannus qui est 
in membris sive lex camis» 

His adde peccatum naturae et peccatum hereditarium et 
peccatum mundi, et sic habentur undecim nomina. 

S. Augustinus maxime insistit in nomine «peccatum ori- 
ginale», quod quidem, licet ignoretur a quonam primo fue- 
rit adhibitum, nomen tamen eius maxime vulgavit Hippo- 
nensis, a quo in documenta Ecclesiae et in Theologiam tran- 
sivit. In summa quadam sententiarum Patrum Concilii Tri- 
dentini, inter alia habetur: «quod haec vox peccati originalis 
primum coeperit ex Iranaeo, lib. 3, cum in Sacris Litteris 
non habeatur2. Julianus Eclanensis Manichaeismi accusa- 
bat Augustinum eo quod hoc peccatum faciebat naturale si- 
cut Manichaei, licet nomine «originalis» occultare conere- 
tur. «Naturale quod Manichaeus finxerat..., tu, nomine com- 
mutato, originale vocas... peccatum». Cui Augustinus: «Ori- 
ginale peccatum propterea significantius quam naturale dici- 
mus, ut non divini operis, sed humanae originis inteligatur, 
maxime propter illud significandum quod per unum homi- 
nem intravit in mundum, quod non interit disputatione pe- 
lagiana, sed regeneratione christiana» 3. 

Nec ideo respuebat Augustinus hoc nomen «peccatum 
naturale». «Non tibi placet —prosequebatur Julianus— 
quod dicit Manichaeus, malum esse naturale; dic ergo ne- 
minem reum nasci, et evasisti, negans profecto originale 


peccatum». 


' Petrus Lombar dus, // Sent., dist. 30, cap. 8. 


à Acta Cone. Tridentini, edit. Ehses. t. V, n. 63, p. 181, 28-29. 
S. Augustinus, Opus imperfectum contra Julianum, lib. V, cap 9 ML 


45, 1438. 

Cui Augustinus iterum: «Sicut ergo Arianus ideo est hae- 
reticus, quia nobiscum non dicit unam Trinitatis essentiam, 
quod nobiscum dicit etiam Manichaeus, ita et vos haeretici 
estis, non dicendo nobiscum naturale peccatum, quod nobis- 
cum dicit etiam Manichaeus; sed non ideo sumus mani- 
chaei, quod enim dicit etiam ille, non ita dicimus sicut 
ille...» 

s. Thomas explicat differentias istorum nominum cum 
ait: «Potest enim hoc peccatum nominari:, a) vel per compa- 
rationem ad modum quo causatur in nobis; b) per compara- 
tonem ad subiectum in quo est; c) per comparationem ad 
peccatum actuale in quod inclinat. Ideo: 


4) Quia per originem vitiatam in nos pervenit, ideo ex 
modo quo causatur in nobis nominatum dicitur originale pec- 
catum, quia origine seu generatione, et peccatum naturae 
seu naturale quia per actum naturae; et peccatum heredita- 
rium, quia per modum hereditatis; et peccatum mundi ratio- 
ne universalitatis, quatenus pervadit omnes homines qui 
mundum efformant. 

b) In peccato autem actuali duo considerantur, scilicet 
defectus seu deformitas peccati, et secundum hoc nominatur 
fomes peccati, quasi fomentum praebens ad peccandum, si- 
cut siccitate lignorum fovetur ignis; et iterum delectatio, 
quae consistit in conversione ad bonum commwutabile, et sic 
dicitur concupiscentia, quantum ad deordinationem actu ex- 
sistentem in partibus animae, subtracto retinaculo iustitiae 
originalis; vel in ordine ad actum concupiscentiae, ad quem 
peccatum originale inclinat, et sic dicitur concupiscibilitas. 


c) Subiectum autem in quo originale peccatum consistit 
est homo, qui ex duabus naturis constat, rationali et sensiti- 
va. Potest ergo originale peccatum nominari vel per compa- 
rationem ad rationalem vel per comparationem ad sensiti- 


Ibidem, cap. 30. Vide cap. 40, et cap. 43, ML, 45, 1469, 1476, 1479. 

vam. Si primo modo, sic ex parte eius quod est formate in 
originali peccato, scilicet debitae iustitiae carentia, dicitur 
languor naturae; ex parte vero eius quod est materiale, scili- 
cet inordinatio inferiorum virium, dicitur tyrannus, in quan- 
tum per inordinationem inferiorum virium, iniuste et quo- 
dammodo tyrannice ratio in servitutem peccati trahitur. Ex 
parte autem sensitivae, quae est potentia organis affixa, dici- 
tur lex camis, ex eo quod per traductionem camis traduci- 
tur; at dicitur lex membrorum in quantum in membris co- 
rruptis dominatur, et quodammodo secundum conditionem 
eorum inclinat in actum, ut scilicet in delectabile membris 
homo inclinetur, quod est eis coveniens» 

sed apparet ex istis quod nomen «peccatum originale» 
est ceteris proprius, et hac de causa prae ceteris invaluit in 
documenentis Ecclesiae et in terminologia theologica. Ut 
enim sapienter docet S. Thomas, «origo alicuius rei non sig- 
nificatur ut aliquid intrinsecum, sed ut via quaedam ad rem 
genitam et ut proveniens a generante» 2. Unde merito dici- 
tur peccatum originale, sumpto verbo «originale» adiective 
et non substantive, ut si significetur non ipsa generatio ho- 
minis, sed aliquid quasi adiective congenitum naturae gene- 
ratae et ab ea una cum natura contratum, prout revera est 
peccatum originale. 

In Concilio Tridentino, Angelus Pascalis, O.P., Episcopus 
Motulanus, explicationem pulcherrimam dedit de nomini- 
bus peccati originalis his verbis: «Secundum enim quod ori- 
ginale peccatum comparatur ad animam, vocatur infirmitas, 
quia reddit animam debilem ad resistendum motibus; item 
foeditas, quia per ipsum anima maculatur; item pronitas, 
propter continuam inclinationem appetitus ad malum; item 


S. Thomas. I Sent., dist. 30, expositio textus. Cf. etiam S.Bonaventu- 
ram Subtiliter explicantem ista diversa nomina in // Sent. dist. 30. dub. 
circa litteram Magistri, edit. Quaracchi, t. Il. p. 737. 

2? S. Thomas, l, 40, 2. Auctor nominis videtur fuisse Tertullianus, qui 
hoc peccatum appellat vitium originis et vilium naturae, in De anima 41 

corruptio, quia ducit ad peccatum; item vitium quia diminu- 
tio est bonorum naturalium; item /anguor naturae, quia du- 
rat in natura corrupta. Sed secundum quod comparatur ad 
corpus, vocatur lex carnis, eo quod lege divina carni sit in- 
flictum; item tyrannus, propter damnationem quam habet 
quasi violentam in ipsa carne secundum actum nutritivae 
et generativae; item stimulus camis, quia stimulat carnem 
ad primos motus, et animum sive voluntatem ad consen- 
sum. Sed prout comparatur ad actus delectabiles, vocatur 
concupiscentia quae sonat vitium in actu, prout est in adul- 
tis, item concupiscibilitas, quae sonat vitium in potentia, 
prout est in parvulis. Secundum vero quod comparatur ad 
primum hominem, a quo contrahitur, vocatur peccatum ori- 
ginale, qua (si) carentia debitae 1ustitiae hominis» 


E. Divisio quaestionis de exsistentia peccati originalis 


359. Quia Sacra doctrina tempore S. Thomae, quae 
etiam sacra pagina dicebatur, consistebat in expositione Bi- 
bliae, attentis expositionibus Patrum et Magistrorum seu 
theologorum, ideo S. Thomas in hac quaestione expositio- 
nem aggreditur doctrinae revelatae de peccato originali se- 
cundum methodum traditionalem sui temporis, et sic, 1°, 
exponit sensum verborum S. Pauli ad Romanos, 5, 12, quan- 
tum ad duo, scilicet quantum ad processum peccati, expli- 
cans illud: «per unum hominem peccatum in hunc mundum 
intravit» (art. 1); et quantum ad eius universalitatem, expan- 
dens sequentia verba: «et sic mors in omnes pertransiit, in 
quo omnes peccaverunt» (art. 3), quemadmodum indicat 
idem S. Doctor in commentario ad Romanos 1; 2°, dubitatio- 
nes Patrum solvere conatur, et quia Augustinus dubium po- 


| Angells Pascalis, Acta Cone. Trid. Ed. Ehses, t. V, 1911, n. 62, p. 
180-181. 
2 Ed. Marietti 1912, p. 71 a. 

sueral circa peccatum traducendum, ideo S. Thomas tali 
dubio satisfacere conatur (art. 2); 3°, quaestiones a Magistris 
propositas discutit et solvit (art. 4 et 5). nec enim Magister 
in Sacra Pagina exponebat Bibliam abstractione facta a Pa- 
tribus et Magistris. Haec ergo ratio historica sufficienter ex- 
plicat ordinem articulorum huius quaestionis. Articulus 
enim primus exponit textum versiculi 12a Sancti Pauli; arti- 
culus secundus movet quaestionem patristicam circa ipsum 
textum: articulus tertius exponit. textum versiculi 12b 
sancti Pauli; articulus quartus movet quaestionem magis- 
tralem circam ipsum; et articulus quintus est quaestio pure 
theologica. 

Potest tamen dici quod, cum peccatum originale conci- 
piatur veluti motus quidam, tria quasi elementa considerare 
possumus in ipso: 1°, terminum a quo, qui est peccatum tra- 
ducendum (art. 1-2); 2°, terminum ad quem, qui est homo 
nascens, cui est peccatum transmittendum (art. 3); 3^, viam 
seu medium per quod est transmittendum peccatum illud, 
nempe via generationis naturalis (art. 4) et quidem activae 
(art. 5). Et sic habetur sequens ordo articulorum: 


DE TRADUCTIONE PECCATI ORIGINALIS: 


a) ex parte termini a quo seu peccati transmittendi. 
l) primum peccatum primi parentis (art. 1). 
2) exclusive vel unice (art. 2). 


b) ex parte termini ad quem: in omnes homines ab Adam 
seminaliter descendentes (art. 3). 


c) ex parte viae seu medir: via originis seu generationis. 
]) naturalis (art. 4). 


2) et quidem active (art. 5). 

Art. 1.-Utrum primum peccatum primi parentis 
traducatur per originem in posteros 


360. Circa titulum huius articuli notare iuvat nullibi S. 
Doctorem adeo clare formulasse quaestionem de transmis- 
sione peccati originalis. Nam in II Sent., dist. 30, q. 1, art. 2, 
inquirebat: «utrum aliquid defectus, veniens in nos per origi- 
nem, habeat rationem culpae», in De Malo autem, q. 4, art. 
|, «utrum peccatum aliquod ex origine contrahatur»; hic 
vero non sistit in generali consideratione mali seu defectus, 
ut in Sententiis; neque in generica consideratione peccati, 
ut in De Malo, sed directe et in individuo determinat pecca- 
tum de quo est quaestio cum ait: «primum peccatum primi 
parentis», abstractione facta ab alis peccatis primi parentis 
vel etiam aliorum proximorum parentum post primum. 

Nomine autem primi parentis in singulari videtur intelli- 
gere determinate Adam prout ab Eva distinguitur, nam de 
peccato Evae, prout contradistinguitur a peccato Adam, agit 
postea, articulo quinto. 

Quando vero addit generaliter: «in posteros» vel «in 
alios», nondum determinat in quot, utrum scilicet in omnes 
vel solum in multos, nam de hoc agit in articulo tertio. 

Denique notanda est emphasis formulae: «traducatur 
per originem». Est autem differentia inter traductionem vel 
transmissionem ex una parte, et contractionem ex alia par- 
te; nam traductio vel transmissio potius se habent ex parte 
principii activi seu moventis quod traducit vel transmittit in 
alios ea quae eius sunt, dum contractio se habet potius ex 
parte principii passivi seu recipientis, quod una cum motu 
transmittentis vel traducentis secum trahit ea quae tradu- 
cens ei porrigit. Ideo ergo dicere debemus quod Adam tradu- 
cit vel transmittit peccatum originale in posteros, posteri 
vero contrahunt ex Adamo peccatum originale. 

Licet autem traducere proprie loquendo sit transmittere 
per generationem, ut tamen nulla aequivocatio esse possit, 
duo verba aequipollentia iunguntur, scilicet traducere per 

originem seu transmittere per generationem naturae. S. 
Thomas explicat propriam significationem verbi «traduc- 
tio», quando ait: «Traductio duo importat, scilicet originem 
et decisionem; non enim ignis generatus ab igne generante 
traduci proprie dicitur; similiter nec lignum divisum in par- 
tes dicitur quod eius una pars ab alia traducatur. Unde tra- 
ductio proprie dicitur in generatione animatorum quae est 
per decisionem seminis, et ideo non potest dici traduci illud 
quod ab eo originem non habet nec divisionem recipit» ' 

A. Thoma vero accipit notionem traductionis Herveus 
scribens: «Nomen traductionis proprie convenit generationi 
viventium qui per decisionem seminis generantur; quae 
ideo dicuntur traduci, quia in talibus non generatur imme- 
diate vivens a vivente, sed mediante semine, cum quo tran- 
sit virtus activa ad generationem prolis. Unde ignis non ge- 
nerat ignem mediante semine, sed immediate; sed bos non 
generat bovem immediate, sed mediante semine, et sic de 
aliis quae per decisionem seminis generantur; et ex hoc pa- 
tet in generali quod illis competit traduci quibus competit 
causari a virtute exsistente in semine» 1. Itaque traducere 
per originem est traducere per generationem activam. 

Quaestio ergo est ista: utrum primum peccatum primi 
parentis, quod dicitur peccatum originale originans, trans- 
mittatur per generationem activam ab Adam in posteros ab 
eo descendentes. 

Revera tamen quaestio est duplex: 1^, utrum revera detur 
peccatum originale, seu primum peccatum primi parentis 
traducatur per originem in posteros, et haec est quaestio de 
facto seu dogmatica inter catholicos et haereticos; 2^, hoc 
supposito, quomodo sit intelligenda illa traductio peccati ori- 


| S. Thomas, I Sent. dist. 18. q. 2, an. 1. 
2 Hervels Natalis, Quaestio de peccato originali. Edit. R. Martin, O P 
La controverse sur le péché originel au début du XIV siécle, apud «Spicile- 


gium Sacrum Lovaniense». t. X, Louvain 1930, p. 58, 1-10. Cf. etiam | 
118, art. 1. ' 

ginalis, quae est quaestio scholastica seu speculativa inter 
theologos catholicos. 


QUAESTIO DOGMATICA: UTRUM PRIMUM PECCATUM ADAE TRADUCATUR 
DE FACTO PER ORIGINEM IN POSTEROS 


361. Hac de re duo facienda sunt: 1°, exponemus sen- 


tentias falsas seu haereticas; 2^, proponemus doctrinam 
fidei. 


A. Haereses circa exsistentiam peccati originalis 


362. Exsistentiam peccati originalis plures decursu sae- 
culorum diversis viis negaverunt: 


363. Indirecte quidem negaverunt peccatum originale 
omnes illi qui originem mali inter homines aliter quam per 
peccatum originale explicaverunt, nempe aut ex principio 
malo illud repetentes, ut gnostici et manichaei; vel ex pecca- 
tis actualibus ab anima commissis in vita anteacta, ut di- 
cunt praeexsistentiani. 


3604. b) Directe vero negaverunt exsistentiam peccati 
originalis quidam aperte, idest re et verbis; quidam vero obs- 
cure, at aequivalenter, nempe re quidem, licet non verbis. S. 
Thomas egregie exponit istam duplicem categoriam haereti- 
corum, cum ait: «Circa hanc materiam duplex error tangi- 
tur in Littera. Unus est eorum qui simpliciter peccatum ori- 
ginale negabant, sicut error Juliani et Pelagii...; alius est 
error eorum qui peccatum originale nomine concedentes, se- 
cundum rem negabant, dicentes in puero nato nullam cul- 
pam esse, sed solum obligationem ad poenam» 


S. Thomas, // Sent., dist. 30, q. 1, art. 2. 


532 L. Ill, Q. LXXXI: De exsistentia peccati originalis 


l) Ergo aperte negaverunt peccatum originale Theodorus 
Mopsuestenus et Rufinus Syrus, a quibus mutuo acceperunt 
Pelagius eiusque discipuli Coelestius et Julianus Eclanensis 
episcopus. Pelagiani autem non semper eadem cruditate 
proposuerunt negationem suam peccat originalis. Prius 
quidem dixerunt Adamum peccato suo sibi soli nocuisse, 
non autem ab eo descendentibus nisi scandalo vel pravo 
exemplo. Adamus ergo factus est mortalis, quia mors est 
quid naturale homini, non poenale. Peccando autem in ani- 
ma sibi nocuit, non in corpore. 

Postea vero, convicti testimoniis Scripturae, admisse- 
runt mortem esse poenam peccati et sic Adam peccando sibi 
nocuisse et secundum animam et secundum corpus, posteris 
vero nonnisi secundum corpus, quatenus eis transmisit de- 
bitum seu necessitatem moriendi, idest poenam; non autem 
culpam ullo modo, quia pueri nascentes non contrahunt 
peccatum ex Adamo generatione seu propagatione, sed imi- 
tatione tantum. Unde patet duplicem illam categoriam hae- 
resum contra exsistentiam peccati originalis, quam S. Tho- 
mas recolebat, esse revera duplicem phasim unius eiusdem- 
que haeresis pelagianae. Priori ergo et crudiori forma reno- 
varunt haeresim pelagianam posterioribus temporibus 
Amauriani, ut videtur, saeculo XII; Armeni saeculo XIV 
saeculo XVI anabaptistae, sociniani, remonstrantes; saecu- 
lis vero sequentibus rationalistae et semirationalistae, ut 
Hermes et Günther, qui negant descendentes ab Adamo con- 
trahere peccatum originale sub ratione culpae usque dum 
personaliter ei consentiant; quibus, alia licet ratione, acce- 
dunt materialistae et positivistae, putantes mala omnia hu- 
manitatis provenire ex incultura 1. 


| Cf. Benedictum XII. Jam dudum, Denz. 532-536. 


2 Cf. Mansi, Sacrorum Conciliorum nova et amplissima collectio t 50 
coi. 72, 104; t. 53, coi. 289. 294. 301-102. or og 

2) Obscure autem sed aequivalenter, nempe sub forma 
mitiori, renovarunt haeresim pelagianam, saeculo XII, 
Abaelardus, qui affirmabat «quod non contraximus culpam 
ex Adam, sed poenam tantum» saeculo XIV ineunte, Du- 
randus de Sancto Portiano, et Jacobus Metensis, quibus sym- 
pathiam quamdam ostendunt Petrus Paludanus et Jacobus 
de Lausanna, sententiam Abaelardi renovantes 1. 

Formula crudior est qua utitur Jacobus Metensis: «Cre- 
do, inquit, quod peccatum originale in parvulo non habet 
rationem culpae, sed poenae, ita quod est solum in eo reatus 
poenae, quia parvulus poterat habere supernaturalia et ipse 
mansit in puris naturalibus; et hoc est sibi peccatum origi- 
nale» 3. Ipse Durandus appellat ad positionem Abaelardi, 
quam tacito nomine recitat Magister Sententiarum 4, igno- 
rans eam esse damnatam. Durando autem et asseclis 
eius fortiter restitit Herveus de Nédellec 5 et loannes de 
Neapoli6. 

Denique saeculo XVI idem docuerunt Hulder, Zuinglius, 
Jacobus Stapulensis, quibus et Quakeri accessisse videntur. 
Isti enim dicunt peccatum originale non esse vere culpam, 
sed metaphorice vel metonymice appellari culpam, cum 
proprie loquendo nonnisi poena dici debeat7. 


| Concilium Senonense, anno 1140, Denz. 376. 

) Cf. R. Martin, La controverse sur le péché originel au début du XIV 
siècle, Louvain 1930, p. 160, 16, 35; 164, 6-7, 201-202; 247, 9; 249, 5; 341, 
3-7; 358, 3-18; 399, 1-4. 

3 Ibidem, p. 201-202. 

4 Petrus Lombardus, ZM Sent., dist. 30, cap. 6. 

j Herveus Natalis, Quodlibet IV, q. 14, edit. cit. p. 220 sqts. et aliis 
scriptis polemicis contra Durandum, ibidem, p. 376 sqts. 

6 Ibidem, p. 399-401. 

1 Cf. De Rubeis, De peccato originali, cap. 14, Wirceburgi 1857, p. 55- 
56; Sch wetz, Theologia dogmatica catholica, vol. II, Viennae 1859, p. 132- 
133. 

365. Doctrina catholica circa exsistentiam peccati ori- 
ginalis continetur his duabus affirmationibus: 


366. Prima: Exsistit peccatum originale originans, quo 
scilicet Adam sanctitatem et iustitiam in qua constitutus 
fuerat, amisit, totusque homo et secundum corpus et secun- 
dum animam in deterius commutatus est. Ita Concilium 
Arausicanum II, anno 529 (Denz. 174). Clarius autem et ube- 
rius Concilium Tridentinum: «Si quis —definit— non confi- 
tetur primum hominem Adam, cum mandatum Dei in para- 
diso fuisset transgressus, statim sanctitatem et 1ustitiam, in 
qua constitutus fuerat, amisisse, incurrisseque per offensam 
praevaricationis hiusmodi iram et indignationem Dei atque 
ideo mortem, quam antea illi comminatus fuerat Deus, et 
cum morte captivitatem sub eius potestate, qui mortis dein- 
de habuit imperium, hoc est diaboli, totumque Adam per 
illam praevaricationis offensam secundum corpus et ani- 
mam in deterius commutatum fuisse, A.S.» * 

Unde et Commissio Pontificia de re Biblica, ad quaestio- 
nem utrum sensus litteralis historicus trium priorum capi- 
tum Geneseos, ubi inter alia continetur narratio de peccato 


originali originante, in dubium vocari possit, respondit ne- 
gative, die 30 iunii 1909 (Denz. 2123). 


367. Secunda: Exsistit peccatum originale originatum, 
quod totam humanitatem infecit, praeter solum Christum 


Redemptorem et Beatam Virginem Mariam, Matrem eius, 
nempe: 


368. a) Hoc Adae peccatum cum sequelis eius transfun- 
ditur in omne genus humanum. Unde S. Coelestinus I confite- 


Concilium Tr identinim. ses. 5, 1. Denz. 788. 

tur «in praevaricatione Adae omnes homines naturalem pos- 
sibilitatem. et innocentiam perdidisse» — Similiter. Conci- 
lium Carisiacum I, anno 853, docet quod «Deus omnipotens 
hominem sine peccato rectum cum libero arbitrio condidit 
et in paradiso posuit, quem in sanctitate iustitiae permane- 
re voluit. Homo (vero) libero arbitrio male utens peccavit et 
cecidit, et factus est massa perditionis totius humani gene- 
ris» 2. Denique Concilium Tridentinum, renovans doctrinam 
Concilii Arausicani II 3, definit: «Si quis Adae praevaricatio- 
nem sibi soli et non eius propagini asserit nocuisse, et accep- 
tam a Deo sanctitatem et iustitiam, quam perdidit sibi soli 
et non nobis etiam eum perdidisse; aut inquinatum illum 
per inobedientiae peccatum mortem et poenas corpori tan- 
tum in omne genus humanum transfudisse, non autem et 
peccatum, quod mors est animae, A.S.» 4 


369. b) Et quidem traducitur non imitatione, sed propa- 
gatione seu generatione, ita quidem ut realiter insit seu inhae- 
reat unicuique proprium. «Hoc Adae peccatum, quod origine 
unum est, et propagatione, non imitatione transfusum, om- 
nibus inest unicuique proprium» 5. «Revera homines, nisi 
ex semine Adae propagati nascerentur, non nascerentur 
iniusti, cum ea propagatione per ipsum, dum concipiuntur, 
propriam iniustitiam contrahant» 6. Non est ergo peccatum 
imputatum extrinsecus, sed verum et reale in omnibus et in 
singulis exsistens. 


370. c) Inest etiam parvulis, non solum infidelium, sed 
et Christianorum, et non solum adultis. «S1 quis parvulos re- 


! 


S. Colestinus I, De gratia Dei Indiculus, cap. 1. Denz. 130. 
à) Concilium Carisiacum I, Denz. 316. 
Concilium Arausicanum II, can. 2, Denz. 175. 
4 Concilium Tridentini m, Ses. 5, 2. Denz. 789. Cf. Concilium Florenti- 
num, Decretum pro Jacohitis, Denz. 711. 
' Concilium Tridentinum, Ses. 5, 3. Denz. 790. 
6 Concilium Tridentinum, Ses. 6, cap. 3, Denz. 795. 

centes ab uteris matrum baptizandos negat, etiamsi fuerint 
a baptizatis parentibus orti, aut dicit in remissionem qui- 
dem peccatorum eos baptizari, sed nihil ex Adam trahere 
originalis peccati quod regenerationis lavacro necesse sit ex- 
piari ad vitam aeternam consequendam... A.S.» '. Quae ver- 
ba, ad litteram inveniuntur in Concilio Carthaginensi, anno 
418, contra pelagianos congregato -, 

Contrarius autem est error pelagianus, renovatus ab Ar- 
menis \ Unde in Symbolo fidei S. Leonis IX, transmisso die 
13 aprilis 1053 ad Petrum episcopum Antiochenum, habetur 
haec formula: «animam non esse partem Dei, sed ex nihilo 


creatam et absque baptismate originali peccato obnoxiam, 
credo et praedico» 4. 


371. d) Quod quidem peccatum originale origination est 
verum peccatum, nempe vera culpa et non solum reatus poe- 
nae. Xam Concilium Senonense, anno 1140, damnavit hanc 
Abaelardi propositionem: «quod non contraximus culpam 
ex Adam, sed poenam tantum» 5. Et quidem merito, quia 
Concilium Arausicanum II definivit quod non solum poena 
peccati, quae est mors corporis, sed efiam peccatum, quod 
est mors animae, transiit per generationem ab Adam in omne 
genus humanum» 6. Quam definitionem renovat etiam Con- 
cilium Tridentinum 7,et addit quod per gratiam lesu Christi 
Domini nostri, quae in baptismate confertur, non solum re- 
mittitur reatus peccati originalis, sed etiam tollitur fotum 
id quod veram et propriam peccati rationem habet$. Unde in 
schemate proposito Concilio Vaticano I discutiendum, habe- 


CONCIUUM Tr ident inum, Ses. 5, 4, Denz. 791. 


0 Concilium Carthaginense anno 418, Denz. 102. 
Cf. Denz. 532-534. 


4 Symbolum fidei S. Leeonis, Denz. 348. 
Concilium Senonense, 9, Denz. 376. 
Concilium Aralsicani u [1, Denz 175. 


Concilium Tr identinum, Ses. 5. 2, Denz. 789. 
* Ibidem, 5, Denz. 792. 

tur: «Reprobamus et sub anathemate proscribimus eorum 
doctrinam haereticam qui dicere ausi fuerint peccatum orli- 
ginale in Adae posteris non esse verum et proprium pecca- 
tum, nisi ab ipsis per suum actualem consensum peccando 
comprobetur» et ideo, «si quis dixerit peccatum originale 
in Adae posteris veram et propriam rationem peccati non 


habere, nisi ab ipsis actuali consensu peccando compro- 
betur, A.S.» 1 


372. e) Consequenter peccatum originale est vere et reali- 
ter voluntarium, etiam in parvulis, non tamen voluntate perso- 
nali, etiam habituali, eorum, sed solum ratione originis seu 
habito respectu ad voluntatem peccati originalis originantis. 
Unde Ecclesia damnavit has Baii propositiones: «Peccatum 
originis vere habet rationem peccati sine ulla relatione et 
respectu ad voluntatem, a qua originem habuit. Peccatum 
originis est habituali parvuli voluntate voluntarium, et ha- 
bitualiter dominatur parvulo, eo quod non gerit contrarium 
voluntatis arbitrium. Et ex habituali voluntate dominante 
fit, ut parvulus decedens sine regenerationis sacramento, 
quando usum rationis consecutus erit, actualiter Deum odio 
habeat, Deum blasphemet et legi Dei repugnet» 3. 


373. f) Denique, peccatum originale differt a peccato ac- 
tuali seu personali ratione culpae seu consensus et ratione poe- 
nae. «Peccatum est duplex: originale scilicet et actuale. Ori- 
ginale 1gitur, quod sine consensu contrahitur, sine consensu 
per vim remittitur sacramenti; actuale vero, quod cum con- 
sensu contrahitur, sine consensu minime relaxatur... Poena 
originalis peccati est carentia visionis Dei (—damni et sen- 
sus)» 4. Quae poenae sunt valde dispares, ut docet Concilium 


| Concilium Vaticanum I, Mansi, 50, coi. 72. 

) Ibidem, 53, coi. 294. 

) S. Pius V, Ex omnibus afflictionibus. Denz. 1047-1049. 

4 Innocentius HI, ad Ysambertum archiepiscopum arelatensem, anno 
1201, Denz. 410. 


53S L- Tl. Q. LXXXI: De exsistentia peccati originalis 


Lugdunense IL, anno 1274' et Florentinum2. Contrarium 
autem dicere damnatur ut falsum ab Ecclesia contra ianse- 
nistas pistorienses N Et pariter damnata est sequens propo- 
sitio ab Alexandro VIII, die 7 decembris 1690: «Homo debet 
agere tota vita poenitentiam pro peccato originali» 4. Sche- 
matice, si VIS: 


374. DOCTRINA CATHOLICA DE PECCATO ORIGINALI: 


D Exsistit peccatum originale originans, quo scilicet 
Adam sanctitatem et iustitiam in qua constitutus fue- 
rat, amisit, totusque homo in deterius commutatus 
est et secundum animam et secundum corpus. 


II) Exsistit peccatum originale origination, quod totam 
humanitatem inficit, praeter solum Christum Re- 
demptorem et B. Virginem Mariam Matrem eius, 
nempe: 
1°, hoc Adae peccatum cum sequelis eius transfundi- 

tur in omne genus humanum; 
2°, et quidem traducitur non imitatione, sed propa- 
gatione vel generatione; 
3°, omnibus realiter inest, inicuique suum proprium, 
et non per meram attributionem vel denomina- 
tionem extrinsecam, scilicet: 
a) non solum adultis, 
b) sed etiam parvulis, nedum infidelium, sed et 
Christianorum seu baptizatorum; 
4^, 1stud originale peccatum: 
a) est verum peccatum, scilicet: 
l) vera culpa, et non merus reatus poenae, 


CONCILIUM Ligd! sense M, Denz. 464. 
Concilium Flor entinl m, Denz. 693. 
P1LS VI, Denz. 1526. 

Alexander VIII. Denz. 1309. 

2) vere et realiter voluntarium, etiam in par- 
vulis: 

a) non voluntate personali actuali neque 
habituali, 

D) sed solum ratione originis seu habito 
respectu ad voluntarietatem peccati ori- 
einalis originantis. 

b) differt a peccato actuali seu personali: 
l) ratione culpae, quia: 

a) actuale committitur consensu personali, 

D) originale contrahitur sine consensu 
personali. 

2) ratione poenae, quia: 

a) actuale incurrit poenam damni 
et sensus, 

D) originale incurrit solam poenam damni. 

3) ratione modi remissionis, quia: 
a) originale per sacramentum Baptismatis, 
D) actuale per sacramentum Poenitentiae. 


375. Ecclesia docens hanc suam doctrinam trahit ex 
duplici fonte, scilicet ex fonte Scripturae una cum traditione 
interpretationis eius, et ex traditione Apostolica baptizandi 
pueros recenter natos. 


376. Fons Scripturae maxime constat verbis Apostoli ad 
Romanos, 5, 12: «Quoniam non aliter intelligendum est 1d 
quod dixit Apostolus: per unum hominem peccatum intravit 
in mundum, et per pecatum mors; et ita in omnes homines 
mors pertransiit, in quo omnes peccaverunt, nisi quemadmo- 
dum Ecclesia cotholica ubique diffusa semper intellexit» ' 
Eclesia autem catholica semper intellexit haec verba de tra- 


| Concilium Carthaginense, Denz. 102; Arausicanum II, Denz. 175; Tri- 
DENTINUM, Denz 789, 79]. 

ductione peccati originalis. Patres et theologi solent etiam 


plures alios textus adducere ex utroque Testamento, ut faci- 
le est videre. 


311. Fons vero Traditionis stat in baptismo parvulis vera- 
citer collato in remissionem peccatorum. Atqui non peccato- 
rum actualium seu personalium, quae nondum potuerunt 
committere. Ergo peccati originalis. Energice Concilium 
Tridentinum, post Concilium Carthaginense * «Propter 
hanc enim regulam fidei, ex traditione Apostolorum etiam 
parvuli, qui nihil peccatorum in semetipsis adhuc commit- 
tere potuerunt, ideo in remissionem peccatorum veraciter 
baptizantur, ut in eis regeneratione mundetur quod genera- 
tone contraxerunt» 2. Secus enim, ut eadem Concilia argu- 
mentantur, non vera, sed falsa esset forma baptismi qua di- 
citur baptismus fieri in remissionem peccatorum 3. 

Quod quidem evidenter apparet ex exorcismo contra dia- 
bolum: «Exorcizo te, immunde spiritus, in nomine Patris et 
Fili et Spiritus Sancti, ut exeas et recedas ab hoc famulo 
Dei». «Ergo, maledicte diabole, recognosce sententiam tuam 
et da honorem Deo vivo et vero, da honorem lesu Christo 
Filio eius, et Spiritui Sancto, et recede ab hoc famulo Dei». 
«Exorcizo te, omnis spiritus immunde, in nomine Patris om- 
nipotentis et in nomine lesu Christi Filii eius, Domini et lu- 
dicis nostri, et in virtute Spiritus Sancti, ut discedas ab hoc 
plasmate Dei...». «Tu autem effugare, diabole; appropinqua- 
bit enim iudicium Dei». «Exi ab eo, Àimmunde spiritus, et da 
locum Spiritui Sancto Paraclito». Atqui diabolus non est in 
pan ulo recenter nato nisi per peccatum originale, quia per 
peccatum actuale nondum esse potest. Ergo omnis iste ritus 
baptismatis supponit in panulo peccatum originale. 


Concilil m Car thaginense. Denz. 102. 


2 Concilil m Trident!nl m, Ses. 5, 4, Denz. 791. 
Ibidem. 

Quod et expresse continet doctrinam de peccato origina- 
l, dum orat «Deus omnipotens, Pater Domini nostri lesu 
Christi, qui te regeneravit ex aqua et Spiritu Sancto, quique 
dedit tibi remissionem omnium peccatorum, ipse te liniat 
chrismate salutis in eodem Christo lesu Domino nostro, in 
vitam aeternam». 

Et in Symbolo Nicaeno quotidie dicimus «confiteor 
unum baptisma in remissionem peccatorum» (Cf. Catechis- 
mum Romanum, I P., art. 10, n. 3). 

Ergo est de fide divina et catholica quod primum pecca- 
tum primi parentis traducitur per originem in posteros. 


C. Argumenta theologica pro exsistentia peccati originalis 


378. S. Thomas arguit pro exsistentia peccati originalis 
ex analogia fidei seu ex aliis dogmatibus cum quibus neces- 
sario connectitur exsistentia peccati originalis. Qua in re 
vestigia sequitur Augustini. 

Primum ergo argumentum est ex dogmate de sacramento 
baptismi. Certum est secundum fidem catholicam dari sep- 
tem Sacramenta Novae Legis, quorum primum est sacra- 
mentum baptismi '. Certum est etiam tam Baptismum 
quam Poenitentiam esse sacramenta mortuorum seu in re- 
missionem peccatorum instituta 2. Certum est quoque sacra- 
mentum poenitentiae esse institutum ad delenda peccata 
actualia seu personalia post baptismum commissa 3, esse- 
que a sacramento baptismi distinctum 4. Ergo sacramentum 
baptismi per se primo est institutum ad delendum pecca- 
tum originale. Negato ergo peccato originali, tollitur pro- 
pria materia seu proprium obiectum et finis baptismi, et 
consequenter negatur exsistentia sacramenti baptismi et 


Concilil m Tridentinum, Ses. 7, cap. 1, Denz. 844. 
Ibidem, Ses. 14, cap. 1-2, Dz. 894-895. 

Ibidem, Denz. 895, 911, 917. 

Ibidem, Denz. 912. 

septenarius sacramentorum numerus. S. Thomas innuit hoc 
argumentum hic et in De malo, q. 4, art. | et maxime in IV 
Contra Gent. cap. 50. 

secundum argumentum procedit ex dogmate de Incarna- 
tione Verbi Dei. Exsistente incarnatione Verbi Dei, exsistere 
debet finis principalis eius, quia non datur actio Dei sine 
fine proprio. Atqui incarnatio Verbi Dei de facto datur; finis 
autem primarius seu principalis incarnationis est redemptio 
humanitatis a peccato originali, secundum illud: «Ecce ag- 
gus Dei, ecce qui tollit peccatum mundi», quod est peccatum 
originale '. Ergo et peccatum originale de facto exsistit. Ut 
hoc argumentum esset omnino apodicticum deberet consta- 
re: primo, quod finis proprius et unicus seu motivum incar- 
nationis esset redemptio humanitatis a peccatis et a servitu- 
te diaboli; secundo, quod haec redemptio esset primo et 
principaliter a peccato originali. Porro neutrum membrum 
ex fide constat, sed solum ex theologia sat fundata. 

Quia tamen Incarnatio Verbi Dei non est adeo stricte or- 
dinata ad deletionem peccati originalis sicut sacramentum 
baptismi, quia Incarnatio ordinatur ad delenda omnia pec- 
cata humanitatis, ideo argumentum ex fine [Incarnationis 
est minus efficax ad probandam exsistentiam peccati origi- 
nalis quam argumentum ex fine proprio baptismi. Unde S. 
Thomas valde caute et exacte asserit quod negatio peccati 
originalis excludit magna ex parte necessitatem Redemptio- 
nis factae per Christum 3, non vero totaliter; excludit autem 
penitus necessitatem baptismi in parvulis recenter natis. 

Optime ergo Herveus ait quod «ex baptismo potest effi- 


caciter argui aliquam sordem spiritualem sive culpam, quod 
idem est inesse parvulis» 4. 


| Joan. 1,29. 

0 Cf. S. Thomam, Ill, 1,4. 
J S. Thomas De Malo. 4, 1. 
4 


Her veüs, Quoaestio de peccato originali, |, ad 3, edit. R. Martin, p 64. 

D. An sola ratione naturali possit demonstrari 
exsistentia peccati originalis 


379. Hac in re est triplex positio fundamentalis. Quidam 
enim putant sola ratione naturali posse evidenter ostendi ex- 
sistentia peccati originalis in tota humanitate. Ita Guilel- 
mus Alvernus, qui sex viis seu argumentis conatur probare 
evidenter exsistentiam peccati originalis, et concludit: «A 
sensu igitur ipso manifestum est originale illud vitium seu 
aegritudinem esse in omnibus nobis» * Cui positioni adhae- 
rent etiam nonnulli Apologetae catholici moderni, et valde 
exaggerate P. J. Olivi.1 


380. Alii vero, e contra, dicunt rationem naturalem esse 
contrariam exsistentiae peccati originalis, ita ut peccatum 
originale appareat rationi naturali evidenter absurdum et 
impossibile. Ita dicebant pelagiani, specialiter. Julianus 
Eclanensis disputans contra Augustinum 3. A qua positione 
non videtur multum recessisse S. Bonaventura dicens quod 
«ratio (naturalis seu philosophica) potius discordat veritati 
catholicae quam concordet» 4. 


381. Tertia denique positio, media inter istas duas extre- 
mas easque altius dominans, docet exsistentiam peccati ori- 
ginalis non esse contra, sed supra rationem naturalem, ita 
quidem ut nequeat evidenter ab ea demonstrari et cognosci, 
licet sat probabiliter suadeat eam. Ita S. Thomas, asserens 


| Guilelmus Alver nus, De vitiis et peccatis, cap. 1, edit. Venetiis 1591, 
p:2512. 

) P. J. Olivi, M Sent. q. 50; II. 79. «De quo quidem non solum per 
fidem, sed etiam per indubitabilem experientiam totius depravationis ac 
miseriae humani generis, et per infallibilem rationem ex huiusmodi experi- 
mento collectam constat quia est» (// Sent. q. 11,2; IIL 286). Similiter 
Matthaeus de Aouasparta, Quaestiones de Christo, q. 2, edit. Quaracchi 
1914, p. 29 ss. 

' S. AguSTINUS, Contra Julianum, Lib. VI, cap. 5, n. 11, ML, 44, 829. 

4 S. Bonaventura, HM Sent., dist. 30, art. 1, q; q, edit. cit. t. IL, p. 716. 

quod «peccati originalis in humano genere probabiliter quae- 
dam signa apparent», et quod eius exsistentia potest satis 
probabiliter sola ratione naturali suaderi, licet nequeat rigu- 
rose demonstrari *. Cui position! consentit maior et melior 
theologorum et apologistarum pars. Recte ait Caietanus: 
«Scito quod haec vulnera (peccati originalis, quae sunt velu- 
ti signa ostendentia aegritudinem peccati originalis), ut sic 
(= formaliter ut vulnera), sunt credita, sicut et peccatum ori- 
ginale. Secundum namque naturam (humanam) absolute 
(seu materialiter consideratam), imperfectiones quaedam 
sunt ex necessitate materiae, quia scilicet composita est ex 
contrariis, ut in IV Contra Centiles, cap. 52, patet» 1. 


382. Argumentum S. Thomae potest sequenti modo pro- 
poni: Poenae universales et quasi naturales non infliguntur 
a Deo toti humanitati nisi propter aliquam culpam univer- 
salem et quasi naturalem, quae alia esse nequit nisi culpa 
seu peccatum originale. Atqui de facto infliguntur a Deo toti 
humanitati poenae universales et quasi naturales. Ergo 
datur de facto seu exsistit culpa quaedam universalis et 
quasi naturalis in tota humanitate, quae dicitur peccatum 
originale. 

Maior est evidens. Nam omnis poena iusta supponit cul- 
pam proportionatam. Deus autem infligit semper poenam 
iustam; et ideo supponit semper culpam proportionatam. 
Si ergo poena est universalis et quasi naturalis, culpa huma- 
nitatis, quae supponitur, debet esse eiusdem universalitatis 
et quasi naturalitatis: et haec est vere peccatum originale. 

Minor autem, ubi unice stat difficultas, ostenditur satis 
probabiliter sequenti modo: 

Dantur de facto in tota humanitate, ideo in omnibus et 
singulis hominibus omnium temporum, magnae miseriae, 
tam corporales, ut mors, fames, sitis, lasitudo seu defatiga- 


| S. Thomas, IV Contra Gent., cap. 52. 


|I Caietanis. In I-II. q. 85. art. 3, n. 3. Vide etiam Her veum, in H Sent., 
dist. 30. I, edit. Martin, p. 28-29; De peccato originali. |, p. 56-57. 

tio, aegritudines et dolores omnium generum; quam spiri- 
tuales, ut ignorantia et error in cognoscendo et dirigendo 
practice inferiores vires, malitia voluntatis in appetendo, 1n- 
firmitas seu debilitas et inconstantia in bono prosequendo, 
rebellio partis animalis contra rationalem. Hoc est factum 
evidens, experientia omnium comprobatum. Atqui huius- 
modi miseriae seu defectus adeo universales et perpetui 
sunt vere poenales et non proprie loquendo materiales. Si 
enim consideratur homo ut animal tantum, idest composi- 
tum ex anima et corpore, istae omnes miseriae videntur na- 
turales; quod et a simili apparet in ceteris animalibus, quae 
multis etiam imperfectionibus subiiciuntur. Sed si homo 
consideretur ut rationalis et intellectualis, prout revera est et 
considerari debet, tunc istae miseriae non apparent omnino 
naturales, sed potius violentae et habentes rationem poenae. 
Nam anima rationalis, quae est spiritualis et immortalis, 
est simul forma corporis, ideoque naturaliter postulat et exi- 
git corpus proportionatum, nemque incorruptibile et im- 
mortale; et ideo est contra naturam corporis, ut humani, 
quod sit adeo infirmum et miserabile, sicut et est contra 
naturam animae rationalis quod sit corruptibile. Ergo isti 
defectus vel miseriae sunt antinaturales, 1deoque poenales; 
nam poena, utpote malum quoddam, est contra naturam. 
Cum ergo poenae istae sint evidenter a Deo, quia sunt uni- 
versales et perpetuae et quasi naturales, sat probabiliter 
concluditur exsistentia peccati originalis. 

Dicitur autem hoc argumentum satis probabile quatenus 
non constat evidenter istos defectus esse poenales et non po- 
tus naturales; quia thesis de spiritualitate et immortalitate 
animae, quae est essentialiter forma corporis, adhuc cons- 
tat, licet dicantur isti defectus naturales. 

Roboratur etiam hoc argumentum ex historia religionum, 
qua apparet in omnibus fere populis traditio universalis ali- 
cuius culpae pervadentis totam humanitatem. Videtur au- 
tem ex hoc concludi substantia facti, nempe exsistentia talis 

culpae, licet non constent historice circumstantiae huius 
facti, quia apud diversos populos diversimode narratur. 


$ m 
QUAESTIO SPECULATIVA ET PROPRIE THEOLOGICA. QUOMODO 
PECCATUM PRIMI PARENTIS POSSIT ORIGINALITER TRANSIRE 
IN POSTEROS EIUS 


383. Dato ergo quod primum peccatum primi parentis 
traducatur per originem in posteros, quaestio est quomodo 
possit intelligi traductio vel transmissio peccati per origi- 
nem, «quia valde difficile videtur quod traductum a parente 
in prolem habeat rationem peccati» '. Nam de ratione pecca- 
ti originalis est quod sit voluntarium simulque quasi natu- 
rale. Videtur autem haec duo elementa essentialia peccati 
originalis esse antithetica, nam quo magis augetur naturali- 
tas eo magis videtur diminui voluntarietas; quo magis vero 
augetur voluntarietas, eo magis etiam diminuta videtur na- 
turalitas. Quam quidem difficultatem eloquenter urgebat 
Julianus contra Augustinum his verbis: «Nullum est natura- 
le, nullum originale peccatum, quia haec duo nomina unum 
indicant, idest peccatum esse non voluntarium: praescripsit 
autem Veritas nisi voluntarium non posse esse peccatum» 2. 

Hac itaque in re Patres et theologi plures excogitarunt 
explicationes, ut haec transmissio peccati originalis utcum- 
que intelligeretur. Possumus tamen omnes explicationes 
propositas reducere ad duo genera: alii enim explicare con- 
nantur transmissionem peccati originalis ab Adam in eius 
propaginem per actum naturae tantum', alu vero, volentes 
reddere peccatum originale magis intelligibile, rationem 
peccati in ipso explicant peractum personae, quasi peccatum 


Her vevs, De peccato originali. |. edit. cit. p. 57, 21-22. 


: S. Aigustinvs, Opus imperfectum contra Julianum. Lib V can 
ML. 45, 1479. 

originale per aliud traduceretur, et per aliud haberet ratio- 
nem voluntarii seu culpabilitatis 


A. Prima series explicationum, per actum naturae tantum 


384. Prima ergo series explicationum transmissionis 
peccati originalis per actum naturae tantum, inde ab initio 
positionis problematis apud Patres apparuit. 


a) EI quidem primus modus isque facilis erat per viam 
traductionis animae seu proprii subiecti peccati originalis a 
primo parente in posteros, «ut sic ex infecta anima (primi 
hominis) animae infectae derivari videantur» 2. Secundum 
enim hanc theoriam, quae dicitur traducianismus, sicut caro 
fili ex carne patris derivatur et sicut ab una candela accen- 
duntur multae, ita ex anima Adae ceterae animae humanae 
derivantur per generationem seu traducem 3. 

S. Augustinus inclinavit in hanc sententiam ad salvan- 
dam hanc difficultatem traductionis peccati originalis, et si- 
militer S. Fulgentius, S. Isidorus Hispalensis, Eucherius 
Lugdonensis, Rabanus Maurus, S. Bruno Astensis, et al114. 


385. Haec tamen positio est erronea in seipsa et insuffi- 
ciens ad explicandum peccatum originale. 

Est quidem falsa in seipsa, tum quia est contra doctrinam 
catholicam, ut patet ex Symbolo fidei S. Leonis IX: «ani- 
mam non esse partem Dei, sed ex nihilo creatam... credo et 
praedico 5, et in schemate proposito Concilio Vaticano I di- 
cebatur: «Haec pars animae rationalis, quae singulis horni- 


| 
135. 


Cf Gieti, O.P., Die Sentenzen Rolands, Freiburg in Br. 1891, p. 129- 


S. Thomas, hic, corp. 

Cf. Benedictum XII, fam diidum, Denz. 533. 

Cf. Alexandr um Halensem, Sunia Theol., II Lib., I P., n. 327, edit. 
Quaracchi, 1928, t. II, p. 396; S. Bonaventur am, // Sent., dist. 18, art. 2, q. 
3, edit. Quaracchi, t. II, p. 453 a. 

S. Leo IX, Symbolum fidei, DZ. 348. 

nibus a Deo cratore infunditur...» | tum quia est contra spiri- 


tualitatem et immortalitatem animae, et 1deo S. Thomas meri- 
to scribit: «Ponere ergo animam intellectivam a generante 
causari nihil est aliud quam ponere eam non subsistentem, 
et per consequens corrumpi cum corpore; et ideo haereticum 
est dicere quod anima intellectiva traducatur cum corpore» 2. 
Est etiam insufficiens ad explicandam traductionem pec- 
cati originalis, etiamsi esset vera in seipsa. Nam quod non 
est voluntarium aliquo modo, non est peccatum. Atqui in- 
fectio animae prolis ab anima parentum, a qua traducere- 
tur, non est voluntaria proli sicut neque voluntaria est tra- 
ductio illa, nam traductio ista concipitur ad modum emana- 
tionis cuiusdam naturalis seu necessariae, et similiter infec- 
tio consequens. Ergo peccatum originale non traduceretur. 
Merito ergo S. Doctor ait: «Etiam posito quod anima ratio- 
nalis traduceretur, ex hoc ipso quod infectio animae prolis 
non esset in eius voluntate, amitteret rationem culpae obli- 
eantis ad poenam; quia, ut Philosophus dicit in III. Ethi- 


corum, nullus improperabit caeco nato, sed magis mi- 
serebitur» 3. 


386. b) Hac ergo via traductionis animae reiecta, alii 
explicare conati sunt traductionem peccati originalis per 
viam corporis. Quae quidem via duplicem formam induit. 


387. Prima forma est per veram traductionem camis ac- 
tualiter contentae in Adam ad omnes homines ab eo descen- 
dentes. ita quidem ut tota caro totius humanitatis quae per- 
tinet ad veritatem naturae humanae fuerit actu in ipso 
Adam, et actu peccato suo personali infecta; caro autem sic 
infecta, inficit ex consequenti animam quae ei iungitur. Ita 


| Concilium VaticaniIm l, Schema definitionis. Mansi, t 53 co|. 288 
1 S. Thomas, l, 118. 2. 


Hoc loco. 

Magister Sententiarum, qui ait: «Dicitur fuisse in primo ho- 
mine omne quod in humanis corporibus naturaliter est des- 
cenditque a primo parente lege propagationis et in se auc- 
tum et multiplicatum est, nulla exteriori substantia in id 
transeunte, et ipsum in futuro resurget. Fomentum quidem 
habet a cibis, sed non convertuntur cibi in humanam subs- 
tantam, quae scilicet per propagationem descendit ab 
Adam. Transmisit enim Adam modicum quid de substantia 
sua in corpora filiorum quando eos procreavit, idest aliquid 
modicum de massa substantiae eius divissum est, et inde 
formatum corpus filii, suique multiplicatione sine rei extrin- 
secae adiectione auctum est, et de illo ita augmentato ali- 
quid inde separatur unde formentur posterorum corpora, et 
ità progreditur procreationis ordo lege propagationis usque 
ad finem humani generis» 

Et videtur Magistrum mansisse satisfactum de sua expli- 
catione, nam prosequitur: «Itaque diligenter ac perspicue 
intelligentibus patet omnes secundum corpora in Adam fuis- 
se per seminalem rationem et ex eo descendisse propaga- 
tionis lege 1. 

Magistro consentiunt Hugo de S. Victore, Petrus Picta- 
viensis, Alexander Halensis, Petrus Galatinus et alii, et vide- 
tur fuisse opinio talmudistarum. Pars autem huius massae 
in Adamo non fuit corrupta seu infecta, et ex ea, conservata 
et transmissa ab Adamo usque ad Joachim, nata est imma- 
culata Beata Virgo Maria. «Illa enim particula quae fuit in 
lumbis Adae ex quo separata fuit in filii eius generatione, in 
se ipsa est aucta et multiplicata in perfectam hominis statu- 
ram; ex qua iterum separata est parva particula in secunda 
generatione, quae in seipsa est iterum aucta et multiplicata, 
de qua iterum ita multiplicata est separata alia et sic dein- 


| Petrus Lombardus, Z Sent., dist. 30, cap. 14. 

) Cf. claram expositionem huius doctrinae apud S. Thomam in I Sent., 
dist. 30, q. 2, art. 2; Ad Romanos, cap. 5, lect. 3, edit. Marietti, p. 74 a; I, 
119, 1. Pro resurrectione autem, cf. IV Sent., dist. 45, q. 1, art. 2 gla. 4. 

ceps lege propagationis crevit in tantam multitudinem sine 
additamento extrinseco vel ciborum mutatione in ipsam» 
Hanc sententiam amplexus est ultimis temporibus Anto- 
nius Rosmini, et ab Ecclesia damnata est2. S. Thomas nove- 
rat suo tempore similem explicationem immaculatae Con- 
ceptionis Christi eamque veluti erroneam expungit3. 


388. At vero haec etiam positio est falsa, tum theologice, 
ut patet ex damnatione propositionis Rosminianae, tum 
etiam philosophice: partim, quia nititur falsa interpretatione 
verborum Augustini de continentia posterorum in Adam se- 
cundum seminalem rationem et secundum corpulentam 
substantiam; partim quia nititur falsa mentalitate Anaxago- 
rae, ut bene notat 5. Thomas, II Sent., loc. cit., iuxta quam 
nihil fit ex potentia, sed solum ex actu, ita quidem ut quod- 
libet esset actu in quolibet et ex quolibet fieret; partim etiam 
quia contradicit sensui et rationi naturali, nec posset fieri 
talis propagatio per multiplicationem massae illius seu per 
rarefactionem, neque per divisionem seu per mixtionem; et 
miraculum perpetuum supponeret, absque ratione et neces- 
sitate. 

S. Thomas magno acumine confutat talem sententiam 
locis citatis, et profunde reducit eam ad positionem Anaxa- 
gorae iam ab Aristotele confutati: «Magister —inquit— et 
alii theologi hoc ponentes, ad hanc positionem 1uducuntur 
propter traductionem originalis peccati, quasi in similem 
errorem cum prioribus declinantes, ut non possit esse tra- 
ductio originalis peccati in filios a parentibus, nisi secun- 
dum hoc quod materia ipsius corporis filiorum fuit in ipsis 
parentibus primis quando peccaverunt, ut sic assimilatio in 


Hugo a Sancio Victore, in Epistolam ad Rom. q 136 ML 17S 460 
Leo XIII, Denz. 1924. 


S. Thomas, IH Sent., dist. 3, q. 1, art. 1; in Joan. cap. 3 lect 5 n 
111b. ubi cam appellat haereticam. ' ' 

corruptione peccati sit secundum convenientiam in materia 
et non secundum convenientiam virtutis activae...» *. 


389. Alia ergo forma huius explicationis per viam cor- 
poris seu carnis est per legem hereditatis adiuncta contagione 
vel redundantia corporis in animam, non quod omnia corpora 
descendentium ab Adamo essent actu in Adam, sed solum in 
potentia. Hanc explicationem proponit Guilelmus Alvemus, 
qui eam suadet duobus exemplis: «Sicut —1inquit— apparet 
exemplo Jacob, qui virgas amigdalinas interpolata decorti- 
catione variata coram posuit arietibus et ovibus, ut in ipso 
calore coitus eas videntes, similes colores foetus, idest varii 
velleris, generarent; et exemplo parvuli, quem nigrum ad- 
modum instar aethiopis regina speciosa de rege specioso 
suscepit, quoniam in adspectu seu imaginatione similis pic- 
turae, hoc est, aethiopis, illum regina conceperat. Manifes- 
tum est autem semen humanae generationis et aliorum ani- 
malium impressionem recipere, quam transfundat in pro- 
lem, et non unam solam, immo multas; et inde est quod filii 
interdum non una sola dispositione assimilantur parenti- 
bus, sed etiam in multis, et quandoque 1n una sola, et quan- 
doque in multa» 3. 

«Secundum exemplum est in illo qui pro delicto suo le- 
pra percutitur a Domino; evenit autem, vel saltem evenire 
potest, naturaliter, ut filium leprosum generet, licet sanctis- 
simum. Evidens autem est, quia lepra in filio non est plaga 
illa pro delicto ipsius, cum non deliquerit, neque pro delicto 
alterius, quia hoc esset iniquitas, sed magis est in eo lepra 
huiusmodi naturaliter, idest naturalis dispositio vel infectio 
contracta per generationem ab ipso generante. 


! S. Thomas. H Sent., dist. 30, q. 2, art. 2. 


Gen. 30, 37-42. 
Guilelmus Al vernus, op. cit. cap. 5, p. ? 

In patre igitur fuit plaga illata pro delicto, in filio na- 
tura, ut diximus, contracta; in patre fuit acquisitio, in filio 
hereditas. 

Si quaeratur: quare leprosus est pater? Dicemus: quia 
pro proprio delicto. Filius autem iure ac lege naturae, quae 
est, ut caro sibi similem generet. 

Ita est et de ista lepra originali in nobis et in Adam. 

Apparet ergo Deum non iniuste agere in filios Adae, dum 
legem naturae et ius naturale servat in eis; apparet etiam ip- 
sum in hoc exercere iustitiam ultionis, sed magis aequita- 
tem naturalis conditionis» 

S. Thomas amplexus est hanc explicationem prioribus 
suis operibus, eam tamen complens et perpoliens ex doctri- 
na aristotelica de anima forma corporis et de corpore mate- 
ria animae, et consequenter de proportione vel collimitatio- 
ne seu veluti redundantia et compenetratione mutua utrius- 
que. Et sic lege hereditatis labes originalis transmitteretur 
ab Adam in posteros eius; lege vero metaphysica redundan- 
tiae materiae in formam, communicaretur ex consequenti 
ipsi animae, potius quam per infectionem physicam, quae 
propria videtur esse corporum. Ceterum, S. Thomas eadem 
adhibet exempla quae retulimus ex Guilelmo Alvemo, nem- 
pe primum exemplum de Jacob et de generatione nigri in 
De Malo, q. 4, art. 8, obi. 13, et ZI Sent. dist. 20, q. 2, art. | 
ad 2; aliud vero de lepra et podagra In Ad Romanos, cap. 5, 
lect. 3, p. 71-72; et in Z Sent., dist. 30, q. 1, art. 2 ad 3-5; et 
hoc loco referens hanc explicationem quasi quorumdam opi- 
nionem. Et ad idem videtur reduci via, quam S. Albertus 
xMagnus magistralem appelát -. Tamen Olivi putat doctri- 
nam peccati originalis esse incompatibilem cum doctrina 
de anima unica forma corporis 3. 


'^ Ibid. p. 260. 
2 S. Albertus Magnus, 7I Sent., dist. 30, art. 1 ad 1 secundae viae edit 
cit., t. 26. p. 497-498, et art. 2, p. 500. 
' Petrus loannes Olivi, M Sent., q. 50: Il, 79 ss. 

Secundum hanc enim legem hereditatis una cum princi- 
pio metaphysico de redundantia animae in corpus et e con- 
verso, defectus animae in Adam redundaret in corpus; ex 
corpore autem Adae, per legem hereditatis, transmitteretur 
in filios eius quantum ad corpus, et ex corpore in animam 
eorum, et sic haberet rationem culpae in eis, primo quidem 
naturae, et, ex consequenti, personae. 


390. Haec tamen explicatio, licet vera sit secundum ele- 
menta quae sumit, scilicet legem heretitatis et mutuam re- 
fluentiam et compenetrationem animae et corporis, attamen 
est insufficiens seu inadaequata ad explicandum peccatum ori- 
ginale in posteris Adae. Nam via adaequata et sufficiens ad 
explicandum peccatum originale in posteris Adae debet red- 
dere rationem et traductionis seu transmissionis peccati pri- 
mi parentis in posteros, et culpabilitatem eius, ut sic malum 
quod traducitur habeat veram rationem peccati seu culpae 
et non solum mali seu poenae. Atqui haec via hereditatis 
explicat solum traductionem mali seu defectus ab Adam in 
posteros, non autem explicat culpabilitatem eius, sed potius 
videtur eam veluti excludere, nam «Aoc ipsum quod est ex 
origine aliquem defectum habere, videtur excludere ratio- 
nem culpae, de cuius ratione est quod sit voluntaria» °, dum 
habere defectum ex origine est illum habere quasi naturali- 
ter et necessario, non autem voluntarie. Ergo via hereditatis 
est 1inadaequata seu insufficiens ad explicandam totam ra- 
tonem traductionis peccati originalis. 

Verum quidem est quod secundum S. Thomam et alios 
theologos hanc viam sequentes, peccatum originale in poste- 
ris Adae dicitur voluntarium, non quidem voluntate propria 
et coniuncta eorum, sed voluntate aliena et separata Adae 1; 
at hoc non sufficit ad completam rationem peccati origina- 


| S. Thomas, ic. 
) S. Albertus Magnus, H Sent., dist. 30, art. 1, ad 2 tertiae viae, loc. 


cit. p. 498 b. 

lis, quia tunc videretur esse peccatum separatum et imputa- 
tum posteris, sicut voluntas Adae est separata et hoc modo 
veluti imputata, oportet autem quod peccatum originale in- 
sit singulis descendentibus ab Adam unicuique proprium:, et 
consequenter oportet ponere aliquam voluntarietatem pro- 
priam singulis, colligatam tamen voluntati Adae. 

Caietanus vidit perfecte defectum vel insufficientiam is- 
tius explicationis, quando ait: «Reprehenditur autem haec 
positio tamquam insufficiens, quia non salvat rationem vo- 
luntarii, etiam aliena voluntate, sic quod sufficiat ad ratio- 
nem culpae in hoc genito; quoniam totum hoc, quod illa po- 
sitio dicit, acceptatum, verificatur de Socrate secundum se; 
est namque secundum se habens conditiones formae coapta- 
fas materiae conditionibus voluntarie, Adae voluntate, con- 
tractas ab eo. Et tamen, defectus iste non est culpa Socratis 
secundum se. 

Quia ergo oportet ad salvandum voluntarium requisitum 
ad culpam huius absque propria voluntate, ponere hunc ho- 
minem esse aliquid alienae voluntatis ut sic sit voluntarius 
defectus voluntate propria, non secundum se, sed secundum 
quod membrum alterius, a quo inchoat haec culpa, et hoc 
non positum est a praedictis positionibus, ideo arguuntur» ' 

«Et ideo —ait S. Thomas— alia via procedendum est» 1, 
quae sufficienter explicet non solum rationem traductionis, 
sed et rationem culpae in peccato originali. Unde apparet 
manifeste S. Thomam evoluisse hac in re non solum respec- 
tu aliorum, sed et respectu sui iunioris, et novam induxisse 
explicationem seu viam. Quam quidem evolutionem notave- 
runt politiores thomistae, ut Caietanus et Conradus 3 et 
quod rarius est, Capreolus: «Licet —inquit— illam viam 


| Caietanus, h. L. n. 3. 
2 S. Thomas, hic. 
Conradis Koellin h. L n. 3. 

S. Thomas aliquando visus sit sequi, oppositum tamen pos- 
tea tenuit in Summa tamquam probabilius» ' 


391. c) Ergo nova explicatio eaque propria S. Thomae 
est per viam totius naturae, et non partium eius tantum, 
nempe animae vel carnis. Procedit autem ista via ex analo- 
gia processus derivationis peccati actualis seu personalis a 
voluntate, quae est primum principium et subiectum eius, 
ad alias facultates vel organa hominis, quae sunt sub potes- 
tate vel dominio voluntatis. Et quidem merito, nam ex quo 
peccatum originale analogice tantum convenit cum peccato 
actuali seu personali, ut dictum est ad q. 71, art. 6, et in hac 
analogia supremum analogatum est peccatum actuale seu 
personale, quod etiam clarius est magis intelligibile, recta 
ratio postulat ut fieri peccati originalis intelligatur et expli- 
cetur per analogiam ad fieri seu produci peccati actualis, 
nam analogica debent analogice intelligi et explicari. 

In hac autem analogia proponenda, quantum est possibi- 
le, debet theologus adhibere terminos ex Sacra Scriptura, 
quam in omnibus aemulari debet, maxime quando termini 
ili sunt nobis familiares et quasi populares, ex quibus inte- 
llectus facilius manuduci potest ad altiora. Et utrumque fe- 
cit S. Thomas, ut ex dicendis patebit. 


392. In hac ergo via S. Thomae, quam proponit in hoc 
corpore articuli, possumus distinguere tres partes vel quasi 
tria stadia, sicut et in via quacumque: 

Prima pars est initium vel ingressus et veluti maior syllo- 
gismi explicativi processus peccati originalis, et consistit in 
analogia dynamica inter voluntatem et ceteras potentias et 
organa in homine singulari ex una parte, et inter volunta- 
tem primi parentis seu Adae et ceteras voluntates postero- 


Capr eolls, // Sent., dist. 31, q. l, art. 2 ad | Durandi contra tertiam 
conclusionem, Edit. Paban-Pégues, p. 355 b. 

rum Adae ex alia parte, et decurrit a verbis: «Dicendo quod 
omnes homines..», usque ad illa verba: «Sic igitur multi 
homines ex Adam derivati sunt tamquam multa membra 
unius corporis». 

Secunda pars est processus, idest explicatio culpabilitatis 
verae et propriae, sed derivatae, in ceteris potentiis et orga- 
nis hominis a voluntate in peccato personali, iuxta ea quae 
dicta sunt supra, quaestione 74, de subiecto peccati, et 
quaestione 20, de moralitate actus exterioris, et decurrit a 
verbis: «Actus autem unius membri corporalis...», usque ad 
illa verba: «Imputatur ei in quantum est aliquid hominis, 
quod movetur a primo principio motivo hominis», et est ve- 
luti minor syllogismi praedicti. 

Tertia denique pars est terminus viae et veluti conclusio 
syllogismi explicativi, et consistit in applicatione proportio- 
nali processui peccati ab Adam ad posteros eius per genera- 
tionem naturae, processus peccati actualis a voluntate ad 
ceteras potentias et organa imperabilia; et decurrit ab illis 
verbis: «Sic igitur inordinatio quae est in isto homine ex 
Adam generato» usque ad finem corporis articuli. 

Attamen in hac tertia parte possumus distinguere duas 
portiones, scilicet, primam, quae primaria et principalis est, 
utpote conclusio directe et principaliter intenta de re peccati 
originalis, et terminatur in verbis illis: «sicut voluntas ani- 
mae movet omnia membra ad actum»; et secundam, quae 
secundaria est minus principalis est, et veluti corollarium 
vel sequela quaedam conclusionis principalis, et est conclusio 
de nomine istius peccati, quod ex conclusione de re optime 
intelligitur; et decurrit a verbis: «unde peccatum quod sic a 
primo parente in posteros derivatur», usque ad finem corpo- 
ris articuli. Et est corollarium duplex pro duplici nomine 
peccati huius per contrapositionem ad peccatum simpliciter 
dictum scilicet: nomen peccati originalis, per contrapositio- 
nem ad nomen peccati actualis; et consequenter nomen 
peccati naturae, per contrapositionem ad nomen peccati 
personae. 

393. En ergo syllogismus iste explicativus: 

Ita se habent omnes homines descendentes ab Adam per 
viam generationis naturalis activae in participando per mo- 
dum subiecti voluntarietatem et culpabilitatem primi eius 
peccati, quod est peccatum originale, sicut se habent omnes 
potentiae humanae motae a voluntate per viam imperii acti- 
vi in participando per modum subiecti voluntarietatem et 
culpabilitatem peccati actualis ipsius voluntatis. 

Atqui omnes potentiae humanae motae a voluntate per 
viam imperii activi vere et intrinsece participant per mo- 
dum subiecti voluntarietatem et culpabilitatem peccati ac- 
tualis ipsius voluntatis. 

Ergo et omnes homines descendentes ab Adam per viam 
generationis activae naturalis participant vere et intrinsece 
per modum subiecti voluntarietatem et culpabilitatem pri- 
mi eius peccati, quod est peccatum originale. 

Maior patet ex analogia proportionalitatis quae viget in- 
ter omnes potentias humanas imperabiles a voluntate et ip- 
sam voluntatem 1imperantem active, ex una parte, et inter 
omnes homines descendentes ab Adam per generationem 
naturalem activam et ipsum Adam primo peccantem et acti- 
ve posteros generantem, ex alia parte. Nam in serie poten- 
tarum humanarum, quae possunt esse principia et subiecta 
actus humani, primum movens active quoad exercitium est 
voluntas, aliae autem potentiae humanae, ut appetitus sen- 
sitivus et ratio, sunt moventia mota a voluntate, et, in quan- 
tum huiusmodi, scilicet ut imperabilia seu mobilia active a 
voluntate, sunt aliquid voluntatis et consequenter principia 
actus voluntarii. Similiter, in. serie generationis humanae, 
quae terminatur primo ut ad terminum quo ad naturam hu- 
manam, primum generans active est primus homo, qui est 
Adam, alii vero homines post Adam active movent ad gene- 
rationem in quantum veniunt post Adam et in quantum 
sunt aliquid Adam, licet non subordinatione per se * Con- 


Cf. S. Thomam, I, 46, 2 ad 7. 


sequenter, habetur proportionalitas inter has duas series quan- 
tum ad quatuor terminos essentiales in ipsis, nempe: quantum 
ad motionem activam, quae est motio imperativa in prima se- 
rie, et motio generativa in secunda serie, quantum ad primum 
movens active, quod est voluntas in prima serie, et Adam gene- 
rans in secunda serie; quantum ad secunda vel posteriora mo- 
ventia mota, quae sunt ceterae potentiae imperabiles in prima 
serie, et ceteri homines generantes in secunda serie; quantum 
ad reductionem secundo vel posterius moventium ad primum 
movens, quae fit per participationem motionis imperativae in 
prima serie, et per participationem motionis generativae in se- 
cunda serie. Et sic secundo moventia mota vel etiam simplici- 
ter mota et non moventia, sunt formaliter aliquid primi mo- 
ventis vi motionis activae ipsius moventis. 

Et sic sumendo dynamice utramque seriem, sicut eviden- 
ter postulatur a prima serie, quae essentialiter dynamica vel 
psychologica est, 1sta analogia est analogia proportionalitatis 
propriae, et hanc intendebat S. Thomas, ut manifeste patet 
ex his quae dicit postea, quaestione 83, articulo primo. 

Attamen, in adspectu exteriori et omamentali, analogia 1n- 
ter utramque seriem est metaphorica tantum; quia ex una 
parte sumitur corpus physicum et motus membrorum exter- 
norum reducitur ad motum voluntatis sicut ad primum mo- 
vens; ex alia vero parte sumitur corpus morale, nempe socie- 
tatis humanae sub una auctoritate quasi sub capite vel prin- 
cipio, et hoc corpus morale extenditur consequenter ad to- 

tam humanitatem sub Adamo ex antithesi Adami cum 
Christo, qui est secundus Adam, et a Paulo dicitur caput 
omnium hominum, ut recolit S. Doctor in loco parellelo De 
Malo, q. 4, art. 1. Et quod haec extensio ad totam humanuita- 
tem sit fundata, confirmatur ex unitate naturae vel speciei 
in omnibus hominibus, ut Porphyrius dicit. Analogia autem 
inter corpus physicum et corpus morale est metaphorica tan- 
tum; at in ea evidenter non sistit 5. Thomas, sicut neque 
elementum essentiale est membrum corporale adductum 
nisi pro metaphorica analogia; pro analogia vero propria 

sunt potius aliae potentiae imperabiles a voluntate, ut inducit 
S. Doctor in loco citato De Malo, 

Minor autem constat ex dictis super quaestione 74, de 
subiecto peccati actualis, quod non solum est voluntas ipsa, 
sed etiam appetitus sensitivus et ratio prout formaliter sunt 
aliquid 1mperabile a voluntate et consequenter aliquid 1p- 
sius voluntatis. 

Conclusio vero manifeste sequitur, positis praemissis. 
Non enim ceteri homines post Adam sunt formaliter aliquid 
ipsius Adae nisi in quantum naturam trahunt ab Adam, ne- 
que illam trahunt nisi per generationem, quae est formaliter 
actus naturae ut naturans est. Et sic ex quo primum pecca- 
tum Adae fuit voluntarium et culpabile voluntate personae 
singularis eius simulque personae ut erat natura quaedam et 
principium naturae, evasit voluntarium voluntate naturae in 
Adam, et ut tale, transmittitur generatione ad posteros Adae 
participantes intrinsece et vere et per modum subiecti vo- 
luntarietatem naturae in illo peccato. Est autem natura hu- 
mana in posteris Adae vere et intrincese capax culpae per 
modum subiecti, sicut et appetitus sensitivus et ratio sunt 
capaces vere et intrinsece culpae actualis per modum sub- 
iecti immediati seu proximi. 


394. Ex quo apparet in quo differt haec nova via a prae- 
cedenti, quam quidem sequutus fuerat S. Thomas. Est enim 
duplex principalis differentia inter utramque, nempe: in pri- 
mis, quia prima via procedit per partem naturae, nempe per 
carnem; secunda vero procedit per naturam ut sic seu per 
totam naturam; deinde, quia prior via sumebat naturam sta- 
fice seu materialiter aut secundum se, dum posterior sumit 
eam dynamice seu formaliter ut naturationem dicit. Et haec 
secunda differentia est principalis et essentialis, licet prior 
sit etiam cuiusdam momenti. 

Haec autem explicatio 5. Thomae habet insigne meritum 
iustificandi plene et perfecte doctrinam Ecclesiae. Ecclesia 
enim, ut patet ex documentis supra relatis, docet peccatum 

originale traduci de primo parente in posteros per genera- 
tionem seu propagationem, neque aliud quid exigit, ita ut 
videatur esse formula adaequate et complete exprimens to- 
tum id quod ad talem traductionem requiritur. lam vero, in 
explicatione S. Thomae sola generatio sufficit ad explican- 
dam traductionem illam, prout etiam  voluntarietatem 
quamdam exigit; et sic nihil oportebat addere ad doctrinam 
Ecclesiae. 

Et haec erat tendentia traditionalis et mentalitas Augus- 
tni et Patrum de hac re loquentium, quam, ut patet ex dic- 
tis, toto corde sequutus est S. Thomas. Et ex ea apparet 
quod peccatum originale inest unicuique proprium sicut in 
subiecto et quidem sub ratione voluntarii voluntate naturae 
inclusae dynamice in primo parente. 


B. Secunda senes explicationum, per actum personae tantum 


395. Alia ergo series explicationum, relicto actu natu- 
rae, confugit ad actum personae in descendentibus ab Adam, 
ut possit reddere rationem voluntarietatis 1deoque et culpa- 
bilitatis peccati originalis quod contrahunt. 


Et quidem haec explicatio duplicem formam fundamen- 
talem induit. 


397. a) Prima forma explicationis est per actum forma- 


lem seu explicitant personae, quo fit rea peccati originalis. 
Et explicatur duobus modis. 


398. 1) Quidam enim, ut Honorius Augustodunensis, 
ponunt illum actum ab initio creationis animae et infusionis 
eius in corpus maculatum ex Adam propagatum, et sic pec- 
catum originale habetur a singulis ex Adam natis statim ab 
initio. «Deus —inquit— a quo omnis bonitas et omnis sanc- 
titas est, nonnisi bonas et sanctas creat animas, et ipsae na- 
turaliter desiderant corpus intrare, ut nos naturaliter cupi- 

mus vivere; verumtamen, cum intraverint illud immundum 
et pollutum vasculum, tanta aviditate illud amplectuntur, ut 
plus illud diligant quam Deum. lustum igitur est ut, cum 1p- 
sae sordidum vas, immo carcerem, quo includuntur, amori 
Dei praeponunt, eas Deus a consortio suo excludat» ' 

Hanc autem explicationem posteriores theologi impug- 
narunt, ex eo quod peccatum originale reducit ad actuale seu 
personale, et hoc idem est ac negare exsistentiam peccati origi- 
nalis. Ita Auctor summae De Sacramentis, qui videtur esse 
Hugo a S. Victore: «Nam —inquit— si dicimus animam 
quando corpori commiscetur voluntate quadam ad delecta- 
tionem culpae inclinari, iam non originali tantum, sed ac- 
tuali quoque peccato obnoxiam esse demonstramus 23 

Et similiter Auctor Summa Sententiarum, tractatu 3, cap. 
12, qui videtur esse Hugo de Mortagne; a quo sumpsit Ma- 
gister Sententiarum, II Sent., dist. 32, cap. 4: «Quod-—ait— 
sj esset, iam non originale, sed actuale diceretur». 

Guilelmus autem Alvernus hanc positionem vocat erro- 
neam eamque pluribus confutat, principaliter tamen quia 
reducit peccatum originale ad actuale vel personale J. Et 
Alexander Halensis: «Eadem —1inquit— facilitate contemni- 
tur qua a quibusdam approbatur» 4. 

Denique S. Thomas omnium optime confutavit, scribens: 
«Hoc non potest esse, quia illa delectatio aut diceret opera- 
tionem aliquam, et sic esset peccatum actuale (et non origi- 
nale), aut diceret naturalem inclinationem qua anima con- 
iungitur corpori, et in hoc non potest-esse peccatum, quia 
quod naturale est, malum esse non potest» 5. 


| Honorius Augustodunensis, Elucidarium, Lib. Il, n. 14, ML, 172, 
1144-1145. 

1 Summa de Sacramentis, Lib. I, P. VII, cap. 28, ML, 176, 303. 

) Guilelmus Al vernus, De vitiis et peccatis, cap. 5, Edit, cit. p. 256-257. 

4 Alexander Halensis, Summa Theologica Il P., Secundi Libri, n. 222, 
ad 2; III, 238 b. 

3 S. Thomas, II Sent., dist. 32, expositio textus. 

Revera, hoc desiderium et delectatio aut essent eliciti 
aut 1innati. Si eliciti, peccatum originale reducitur ad actua- 
le et ipso facto destruitur seu negatur; si innati, nequeunt 
esse peccaminosi, quia actus innati sunt ab ipsa natura 


prout stat sub auctore naturae, et sic peccatum originale 
refunderetur in ipsum Deum 


399. 2) Quia ergo desiderium innatum nequit esse pec- 
caminosum, et aliunde desiderium elicitum nequit culpabi- 
liter fieri statim ab initio ante usum rationis, ideo alii dixe- 
runt descendentes ab Adam non contrahere peccatum origi- 
nale sub ratione culpae statim ab initio conceptionis vel na- 
t vitatis, sed quando perveniunt ad usum rationis et tunc libe- 
re consentiunt peccato Adae, suum hoc modo illud facientes. 
Ita semirrationalistae saeculi XIX, quos inter Hermes et 
Günther, quorum doctrinam referunt documenta Concilii 
Vaticani 12. 

Hoc autem peius est, et est omnino convertere peccatum 
originale in actuale, et consequenter negare veram rationem 
peccati originalis. Unde in Concilio Vaticano I parabatur de- 
finitio: «Si quis dixerit peccatum originale in Adae posteris 
veram et propriam rationem peccati non habere, nisi ab ip- 
sis actuali consensu peccando comprobetur, A.S.» 3. 

Insuper, sequeretur peccatum originale non posse con- 
trahi nisi a fidelibus. Ut enim constat ex dictis supra, exsis- 
tentia peccati originalis non est cognoscibilis certo nisi per 
revelationem et fidem, et ideo tantum fideles illud cognos- 
cunt et admittunt. Patet autem consensum in tale peccatum 
non posse dari nisi ab illis qui illud norunt et admittunt, 
quia nemo consentit actu in id quod ignorat vel negat. Et 


sic omnes infideles, etiam adulti, per definitionem, exclude- 
rentur a peccato originali contrahendo. 


Cf. L. V. Gotti, De homine et eius statibus, q. 8 dub 10 | 
P. Bononiae 1729, p. 258-259. A 


2 Mansi, t. 50, coi. 72; t. 53, coi. 289-294. 
' Mansi, t. 58, coi. 294. 

400. b) Hac ergo excluso, secunda forma explicationis 
huius traductionis est per actum virtualem seu implicitum vel 
interpretativum personae descendentium ab Adam, quo pec- 
cato primi parentis consentiunt, et sic evadunt vere culpabi- 
les, quin tamen possit dici quod peccatum originale converti- 
tur in actuale. Et haec etiam forma explicationis proponitur 
duobus modis. 


401. 1) Quidam enim hoc explicant per fictionem quam- 
dam logicam. Viderunt enim omnes homines descendentes 
ex Adam esse eiusdem naturae seu speciei et quod haec na- 
tura invenitur eodem modo in omnibus et singulis. Et quia 
in Adam est vere culpabilis, vi realismi exaggerati, haec cul- 
pabilitas transfertur in totam humanitatem, quia natura hu- 
mana seu universalis exsistit in Adam. Ita Scotus Eriugena et 
S. Anselmus ', cui adhaesit postea Odo Cameracensis, in suo 
tractatu de peccato originalid, ad quem alludit expresse S. 
Albertus Magnus in II Sent., dist. 30, art. 2 3. 

At nemo non videt realismum exaggeratum, quo nititur 
haec explicatio, falsum esse, ideoque reducitur peccatum 
originale ad ens rationis, quod est intentio secunda univer- 
salitatis; ne dicam quod aequivalenter reducitur ad actuale 
vel personale; insuper peccatum originale sive originans 
sive originatum non est de ratione naturae humanae ut na- 
tura est; secus non posset esse sine illo, et sic Adam et Eva 
ante peccatum suum debuissent illud habere, et pariter 
Christus et B. Virgo, quibus vere et univoce convenit huma- 
na natura; immo nec posset deleri quin mutila redderetur 
talis natura. 


| Cf. Kors, La justice primitive et le péché originel d'aprés Saint Thomas, 
1922, p. 33-35. 

] Odo Cameracensis, De peccato originali, ML, 160, 1071 - 1102. 

) S. Albertus Magnus, Z Sent., dist. 30, art. 2, 1. cit. p. 500-501. 

402. 2) Ideo ergo alii 1maginati sunt fictionem quam- 
dam iuridicani, scilicet pactum aliquod explicitum vel im- 
plicitum inter Deum et Adam, quo Adam constitutus fuit 
caput morale et quasi vices gerens totius humanitatis quoad 
iustitiam originalem conservandam vel amittendam per 
peccatum, et sic omnes voluntates posterorum Adae intelli- 
suntur moraliter et iuridice inclusae in voluntate Adae, 
quae vices gerebat omnium, et consequenter ea peccante vo- 
luntarie et libere, omnes implicite et interpretative peccave- 
runt libere et voluntarie. 

Haec explicatio, quae decursu saeculorum diversimode 
exposita est, invenitur iam apud Simonem Tornacensem 
(saeculo XII), qui eam proponit sequentibus verbis: «Reus 
autem originalis est omnis nascens ex conditione humana, 
cui subiecta est tota posteritas Adae, Deo decernente ut qui- 
cumque nasceretur ex eo voluntate camis, obnoxius esset 
poenae aeternae, nisi relesaretur beneficio sacramenti, ad 
instar eius qui laesit maiestatem, de quo a principe decerni- 
tur ut ipse et tota eius posteritas detrahatur in servitutem, 
donec manumissione liberetur» * Paulo vero post explicat 
causam eius, et ait quod causa accesoria est libido aut vo- 
luptas generantis, causa vero «principalis vel (et?) meritoria 
est primum peccatum primi parentis, pro quo omnes nasci- 
mur rei, ut ait auctoritas: omnes peccavimus in Adam; prin- 
cipalis autem et efficiens causa originalis reatus est praedic- 
tum decretum Dei... Omnes nascimur rei ob eamdem princi- 
palem causam meritoriam et ex eodem Dei decreto» 1. «Om- 
nes nascentes tenentur ex decreto Dei pro peccato primi 
parentis» 3. 

Quam sententiam videtur impugnare Guilelmus Alver- 
nus, quando ait: «Mirabile autem et intolerabile modis omni- 


| Simon Tornacensis, Disputationes. Edit. J. Warichez. «Spicilegium 
o. Lovaniense» 12, Louvain 1932, disp. 59, quaestio 3, p. 168, 21-27. 

2 Ibidem, p. 169, 1-7. 

3 Ibidem, disp. 25, p. 81,23-24. Cf. et 1-10. 

bus videtur dicere quod peccatum originale, quod est in ani- 
mabus nostris a Deo sit, cum evidenter adeo sit contra Deum 
ut aqua baptismalis sanctificationis et igne Spiritus Sanc- 
ti contra ipsum pugnet Deus, nec solum ferro et igne con- 
tra ipsum repugnet Deus, immo omnibus sagittis, gladiis 
sacrorum eloquiorum, omnium praesentium flagellorum 
attibuere» 

Clarius eam exponit Petrus loannes Olivi: «Ali -—in- 
quit— dixerunt quod Adam gessit personam procuratoris pro 
nobis, ita quod potuit nobis mereri confirmationem iustitiae 
originalis per quam numquam possemus peccare, et ideo 
consimiliter potuit nobis demereriZ 

Et addit: «Ideo, licet Anselmus hoc opinatus fuerit, Hugo 
tamen et ceteri doctores hoc non tenent» 3. Non est exactum 
quod Anselmus hanc expositionem docuerit, at haec exposi- 
tio parentelam quamdam habet cum ea quam Anselmus de- 
dit, potius logicam quam iuridicam, et quoad rem fere utra- 
que expositio coincidit. Ab Olivi autem energice respuitur. 

Uberius autem et magis explicite eam exponit Aureolus, 
qui hanc ponit conclusionem: «Orinigale peccatum ob hoc 
omnibus ex Adam libidinose descendentibus imputatur, quia 
tota natura exsistens in ipso virtualiter quodammodo con- 
sensit in peccatum» 4. «Quia ergo vice totius naturae in para- 
diso exsistens tentatus, vice eiusdem succubuit et originali 
iustitia spoliatus, inflicta sibi concupiscentia erubuit nudi- 
tatem, propter hoc dicendum est in hac conclusione quod 
tota natura quodammodo consensit in huiusmodi unde or- 
tum est vitium et originale peccatum» 95. 

Postea vero saeculo XVI eamdem explicationem dede- 
runt Catharinus et Albertus Pighius, qui pactum explicitum 


| GuiLELMUS Alver nus, De vitiis et peccatis, cap. 4, Edit. cit. p. 256 a. 
' Petrus loannes Olivi, Quaestiones in II Lib. Sententiarum, p. 103, 
edit. Quaracchi 1926, t. III, p. 308. 


” Ibidem. 
4 Aureolus, Repersussorium, Edit. Quaracchi, 1904, p. 133. 


) Ibidem, p. 135. Vide etiam p. 134, 136, 137. 

ponunt inter Deum et Adamum quoad iustitiam originalem 
conservandam vel amittendam peccato, quasi vices geren- 
tem totius humanitatis, et sic eo consentiente tota humani- 
tas quodammodo consensum dedit. Et sic peccatum origina- 
le esset ipsummet peccatum Adae posteris imputatum. 

At Dominicus de Soto appellavit hoc pactum fabulam et 
commentum ' 

Hoc tamen non obstante, haec explicatio arrisit pluribus 
theologis, quos inter nominare sufficiat, ex Societate lesu, 
salmeron, Toletum, Suarez, Lugo; ex Ordine etiam Praedi- 
catorum plures ei adhaeserunt, ut Medina 1, Banez 3, Godoy, 
Gonet, Gotti, Billuart; ex Ordine Carmelitarum, Salmanti- 
censes; ex ordine Minorum, Frassent; ita ut inde a saeculo 
XVII usque ad declinationem saeculi XIX esset explicatio 
sat communis inter theologos. 

Contra eam tamen incoepit reagere Palmieri et post ip- 


sum Billot, Lépicier, Janssens, Kors, Zubizarreta, Beraza, 
et alii. 


403. Revera mento impugnatur haec sententia: 


1°, quidem, quia peccatum originale est quid reale et 
obiectivum inhaerens unicuique proprium ex descendenti- 
bus ab Adam. Atqui fictio iuris quae inducitur non est quid 
reale et obiectivum, sed ad plus est quoddam ens rationis, 
simile enti logico. Haec ergo explicatio tollit realitatem pec- 
cati originalis explicandi. Quod manifestius apparet in 
modo proponendi Pighii et Catharini, quasi esset peccatum 
Adae ceteris imputatum; esset enim tunc mera denominatio 
extrinseca, eo modo quo protestantes dicebant de iustitia 
Christi fidelibus extrinsecus imputata; et hoc etiam modo 


|1 Dominicus de Soto, De natura et gratia, Lib. |, cap. 9, edit Venetiis 
1584, p. 38-39; Commentarium in Epist. ad Romanos, cap. 5, edit Antuer- 
piae, p. 150-151. 

1 B. Medina, h. I. ad arg. 3, edit. cit. p. 568 a. 

3 Basez,h. /.. art. 2 et b. 

intelligebat Aureolus, ut patet ex verbis eius supra citatis. 
Haec vero sententia est saltem parum conformis cum doctri- 
na Tridentini quod, sicut pro gratia docet quod inhaeret ini- 
cuique iustificatorum propria, licet dependenter a Christo, 
qui est secundus Adam, ita tradit quod peccatum originale 
inest proprium unicuique descendentium ad Adam, licet 
cum dependentia quadam ab ipso primo Adamo. Quia ergo 
haec sententia tollit aequivalenter realitem peccati origina- 
lis, merito ait Vazquez: «Mirandum est viros doctos et pios 
aut haeresim Pelagii 1gnorasse aut ab eo non discessisse» 

Petrus loannes Olivi viderat iam istam difficultatem 
quando scribebat: «Secundum hoc, propter solam culpam 
Procuratoris nos puniremur et inculparemur, non autem 
propter culpam nostram quae realiter esset in nobis; ex quo 
iterum sequeretur quod culpa Procuratoris remissa, nos es- 
semus liberati a culpa et poena quae nobis abscribitur prop- 
ter ipsum» 13 


! 


2^ quia, ut explicet culpam originalem in unoquoque 
nostrum, fingit culpam actualem, fingendo consensum perso- 
nalem omnium in peccatum Adae, sive virtualem sive inter- 
pretativum appellent, et sic, si haec explicatio valorem ha- 
beret obiectivum, reduceret peccatum originale in peccatum 
actuale vel personale. «Si enim —ut ait cardinalis Lépicier— 
voluntas nostra inclusa fuisset in voluntate Adae, profecto 
peccatum illud non naturae esset, sed actuale, quod est con- 
tra rationem originalis peccati». 


3°, quia diminuit doctrinam Ecclesiae. Nam Ecclesia sem- 
per docuit peccatum originale traduci ab Adam in posteros 
generatione vel propagatione, neque aliquid aliud quid exi- 
git. Hoc autem arguitur insufficientiae si, loco generationis, 
ponitur pactum aut fictio iuris qua voluntates omnium ho- 


| G. Vazquez, h. I. disp. 132, cap. 2, edit. cit. p. 798. 
2 Petrus Ioannes Olivi, M Sent., q. 113, loc. cit. p. 308. 
) Lépicier, De peccato originali, h. L, n. 7, p. 33. 

minum reputarentur inclusae in voluntate Adam, eorum vi- 
ces gerentis. Quod quidem additamentum nullo modo fun- 
datur in locis theologicis; quia neque in Scriptura invenitur, 
ut iam arguebat Olivi ', neque in Patribus, ut bene argumen- 
tatur Beraza scribens: «Revera, ad explicandum quomodo 
peccatum originale sit parvulis voluntarium, Patres num- 
quani recurrunt ad inclusionem voluntatum eorum in volunta- 
te Adae, sed ad unitatem naturae, ad originem seminis, ad 
rationem seminalem, ad rationem principii et capitis natu- 
rae quae per generationem communicatur» 2. 

Sed evidenter exaggerat Janssens post Laminne, dicens 
quod haec explicatio «est innovatio a tempore novatorum 
inducta», et quod probabiliter est originis protestantici, 
nam, ut ex dictis patet, radices habet saltem in saeculo XII, 
idest quatuor ante Protestantismum saeculis. 


404. Neque ista explicatio fundamentum habet ullum 
apud S. Thomam, ut plures eius patroni dicebant; quod qui- 
dem apparet: primo, ex eo quod S. Doctor nullibi appellat 
ad hanc fictionem iuris modo claro et explicito, ut vel ipsi 
abversarii concedunt. Secundo, quia 1gnota fuit haec senten- 
tia in schola thomistica usque ad Catharinum, qui potius 
erat infensus S. Thomae, neque theologus, sed 1iurisconsul- 
tus fuit, ut bene contra ipsum ait Soto: «Ab ipso enim statim 
tempore quod iam aetate provectus, ex 1urisconsulto theolo- 
gus de repente prodiisti, simul et audire coepisti in scholis 
et contra egregios scholarum doctores scribere» 4. Et mirum 
est quod Herveus, qui tantum excoluit doctrinam S. Tho- 
mae de peccato originali, hanc explicationem ignoret peni- 
tus, ut patet volventi scripta eius de hac re nuper a R. Mar- 


' Petrus Joannes Ol ivi, loc. cit., p. 308. 


? Beraza, De Deo elevante, de peccato originali et de novissimis n 721 
Bilbao 1934, p. 312. 


J Janssens, h. L, edit. Romae 1919, p. 550-551. 
4 Dominicus Soto, Apologia contra Catharinum, edit, cit., p. 271 a. 

tin edita. Tertio, quia expresse defenditur ab adversariis 
s. Thomae simulque 1impugnatur expositio alia quam tradit 
in hoc articulo. Ita Petrus loannes Olivi recolit has duas ex- 
plicationes veluti distinctas, easque diversis rationibus im- 
pugnat ', et de doctrina thomistarum dicit quod «isti mul- 
tum in hoc delirant» 2; Petrus autem Aureolus fortiter in- 
vehit in doctrinam S. Thomae, simulque defendit expositio- 
nem iuridicam 3. Quarto, adde quod S. Doctor expresse con- 
futat doctrinam Simonis Tomacensis, quando ait: «Peccatum 
non transit in posteros a primo parente per modum demeri- 
ti, quasi ipse omnibus mortem meruerit et 1nfectionem pec- 
cati, sed per modum traductionis consequentis traductio- 
nem naturae; non enim unius personae actus tali naturae 
mereri vel demereri potest, nisi limites humanae naturae 
transcendat, ut patet in Christo, qui Deus et homo est; unde 
a Christo nascerentur filii gratiae non per carnis traductio- 
nem, sed per meritum actionis; ab Adam vero nascimur filii 
irae per propagationem, non per demeritum»4; «infectio ori- 
ginalis peccati nullo modo causatur a Deo, sed ex solo pec- 
cato primi parentis per carnalem generationem» 5. 

Et mirum est quod thomistae acquievissent huic exposi- 
tioni, cum tamen ex eodem fundamento proveniat ac illa 
theoria molinistarum de pacto inter Deum et Christum, qui 
est secundus Adam, dandi omnibus gratias sufficientes ut 
exeant de peccato originali, sicut ex pacto cum primo Adam 
in tale peccatum inciderant. 


' Petrus loannes Olivi, M Sent. quaestione 113, edit. cit. t. III, 
p. 306-308. 

) Ibidem, q. 50, t. IL p. 81. 

J Petrus Aur eolus, loc. cit. ad 4, p. 136-137. 

4 S. Thomas, I Sent., dist. 20, q. 2, art. 3. 

35. III, 83, | ad 4. 

405. Est ergo peccatum naturae, sed oportet naturam 
et convenientiam omnium descendentium ex Adam in natu- 
ra sumere, non iuridice neque logice, sed physice seu dyna- 
mice, ut S. Thomas fecit. 

Itaque ex omnibus hucusque dictis apparet explicatio- 
nem finalem S. Thomae esse ceteris praeferendam, tum 
propter suam perfectam conformitatem cum doctrina Eccle- 
siae et Patrum traditione, tum propter homogeneitatem 
suam et valorem suum ad dogma istud aliqualiter intelli- 
gendum, tum etiam propter maiorem simplicitatem suam; 
alii autem obliti sunt analogiam peccati originalis cum ac- 
tuali, ideoque modo univoco voluerunt ipsum explicare, ut 
fatetur Godov. 

Si cui tamen tota haec speculatio et historia speculatio- 
num non plene satisfaciat, memineat verborum Augustini: 
«Eleganter autem dictum esse narratur, quod huic rei factis 
apte convenit. Cum quidam ruisset in puteum, ubi aqua tan- 
ta erat ut eum magis exciperet ne moreretur quam suffoca- 
ret ne loqueretur, accessit alius et, eo viso, admirans ait: 
quomodo huc cecidisti? At ille: obsecro, inquit, cogita quo- 
modo hinc me liberes, non quomodo huc ceciderim, quaeras. 
Ita, quoniam fatemur et fide catholica tenemus de reatu 
peccati tamquam de puteo, etiam parvuli infantis animam 
Christi gratia liberandam, satis est e1 quod modum quo sal- 
va fiat movimus, etiamsi numquam quomodo in malum 
illud devenerit, noverimus» '. «Adversus eos autem qui sibi 


videntur scire quod nesciunt, hoc tutiores sumus, quod hanc 
ignorantiam nostram non ignoramus» 2. 


" ^AUGLSTINtS' Qd Hieronymum, cap. 1, n. 2, ML 33 733 


Art. 1: Traductio peccati primi parentis 571 


S MI 
SOLVUNTUR DIFFICULTATES 


406. Ohiectio prima, quae procedit ex consideratione 
iustitiae divinae. Secundum regulam iustitiae divinae «fi- 
lius non portabit iniquitatem patris» '. Atqui si primum 
peccatum primi parentis traduceretur per originem in pos- 
teros, fili Adae portarent iniquitatem eius. Ergo primum 
peccatum primi parentis non traducitur per originem in 
posteros. 


407. Respondetur. Distinguo mai.: Filius non portabit 
iniquitatem patris, idest non portabit poenam peccati patris 
quando non fit particeps culpae ipsius patris, concedo:, non 
portabit iniquitatem patris, nempe non punitur etiam quan- 
do fit particeps culpae patris, nego. 

Contradistinguo min.: Si primum peccatum primi paren- 
tis traduceretur per originem in posteros, filii Adae porta- 
rent iniquitatem patris, scilicet poenam pro peccato Adae 
sine participatione culpae eius, nego, poenam pro peccato 
Adae participato etiam a seipsis secundum veram rationem 
culpae, concedo. 

Et nego consequens et consequentiam. 

Lex illa 1ustissima est, et a Deo observatur, maxime 
quando agitur de poena spirituali, et vult dicere quod filius 
non punietur pro peccato peracto a suo patre, quando filius 
est innocens. Sed quando culpa patris transit ad filios per 
imitationem vel per originem, tunc non puniuntur filii pro 
peccato patris, sed pro peccato proprio, et sic non portant 
iniquitatem patris, sed iniquitatem propriam. Unde serva- 
tur lex illa sanctissima, scilicet non punientur innocentes 
pro peccatoribus 2. 


| Ezech. 18,20. 
2 Cf. S. Thomam, art. 2 ad 1. 


SI 

408. Obiectio secunda, quae procedit ex conceptu ipsius 
peccati traducendi. Peccatum non traducitur ab Adam in 
posteros nisi traducta anima rationali, quia peccatum est 
accidens quod sublectatur in ipsa anima et accidens nequit 
traduci nisi traducto subiecto. Atqui anima rationalis non 
traducitur per originem ab Adam in posteros, sed a Deo im- 
mediate creatur. Ergo neque primum peccatum primi pa- 
rentis potest per originem traduci in posteros. 


409. Respondetur. Distinguo mai.: Peccatum non tradu- 
citur ab Adam in posteros nisi traducta anima rationali, se- 
cundum se et separatim sumpta, nego; secundum quod est 
pars essentialis totius naturae humanae traducendae, sub- 
distinguo: nisi traducatur actu et terminative, nego; nisi tra- 
ducatur in potentia seu dispositive et exigitive, concedo. 

Contradistinguo min.: Anima rationalis non traducitur 
per originem ab Adam in posteros, separatim et secundum 
se, concedo; secundum quod est pars totius humanae natu- 
rae, subdistinguo: non traducitur actu et terminative, conce- 
do; non traducitur in potentia, scilicet dispositive et exigiti- 
ve, una cum traductione corporis et naturae, nego. 

Et nego consequens et consequentiam 

Revera, proprium subiectum peccati originalis non est 
ipsa anima secundum potentias suas, sicut est subiectum 
peccati actualis, neque etiam est per se primo ipsa anima 
secundum essentiam suam separatim considerata, sed pro- 
prium subiectum peccati originalis est ipsa tota humana na- 
tura, composita ex anima et corpore, et ex consequenti est 

anima et corpus, ut dicetur quaestione 83. Consequenter, ad 
traductionem peccati originalis non est necesse traducere 
ipsam animam rationalem, sed totam humanam naturam 
ut natura est, quae quidem quantum ad corpus seu carnem 
evidenter traducitur et similiter quantum ad dispositionem 
ultimam ad animam rationalem, quam exigit; et in hoc sen- 
su generatio parentum terminatur ad naturam, idest ad 
unionem substantialem animae et corporis, quamvis anima 

rationalis ab extra veniat per creationem. Natura ergo ut 
natura traducitur, et consequenter traduci potest peccatum 
originale, quod subiectatur proprie in ipsa natura ' 


410. Obiectio tertia, quae est instantia praecedentis. 
lraducta causa 1indaequata peccati originalis, non traduci- 
tur peccatum originale, quia effectus non sequitur ad posi- 
tionem causae inadaequatae. Atqui per generationem tradu- 
citur solum causa inadaequata peccati originalis, scilicet 
caro vel corpus, quod est causa 1inadaequata peccati. Ergo 
peccatum originale nequit traduci per generationem ab 
Adam in posteros. 


411. Respondetur. Transeat mai., vel etiam concedo mai. 
Nego min. et conclusionem. 

Ratio est quia licet caro non sit causa adaequata vel suf- 
ficiens peccati actualis, quia haec est tantum voluntas pec- 
cantis, tamen est causa adaequata et sufficiens peccati origi- 
nalis eo ipso quod est causa sufficiens et adaequata, non 
quidem formalis, sed materialis, naturae humanae cui co- 
mes est originalis culpa. Peccatum ergo originale est in na- 
tura humana veluti in proprio subiecto, in semine vero est 
sicut in causa instrumental! generantis, eo fere modo quo 
gratia est in sacramentis Novae Legis 1 


412. Obiectio quarta, quae est instantia quaedam prae- 
cedentis. Minus potest traducere peccatum originale caro 
humana in potentia, prout est 1n semine, quam in actu, prout 
est iam corpus vivum unitum animae. Atqui caro humana 
in actu non potest traducere peccatum originale, quia secus 
semper traduceret quandiu est in actu, quod patet esse fal- 
sum, nam secus non posset anima unita corpori emundari a 


| Cf. S. Thoma m, De Malo, 4, | ad 2; De potentia, 3, 9 ad 2-6. 
2 Cf. De Malo, 4, | ad 3 et 12. 

peccato originali. Ergo neque caro humana in potentia, 
nempe semen, potest traducere peccatum originale. 


413. Respondetur. Nego mai.; concedo min., et nego 
conclusionem. 

Ratio est quia cum peccatum originale sit essentialiter 
peccatum naturae et non peccatum personae, ab eo pendet 
magis in traductione eius a quo magis pendet natura prout 
a persona contradistinguitur. lam vero caro humana in po- 
tentia seu virtute, scilicet semen, per se primo tendit ad na- 
turam humanam constituendam, sicut et ipsa generatio cui 
deservit; quando vero iam est caro in actu, nempe corpus 
vivum, iam trahitur potius ad personam, cui per se primo 
est esse in actu, quia esse sicut et agere est suppositorum 
vel personarum '. Traducitur ergo causa materialis adae- 
quata peccati originalis in causando, non in essendo. 


414. Obiectio quinta, quae procedit ex ipsa ratione pec- 
cati. Quod non est voluntarium neque in potestate peccantis 
non est peccatum. Atqui peccatum originale non est volun- 
tarium neque in potestate descendentium ab Adam, quia 
quod est ab origine est naturale et necessarium seu inevita- 
bile. Ergo peccatum originale non est verum peccatum in 


posteris Adae ideoque non vere et proprie traducitur pecca- 
tum ab Adam in posteros. 


415. Respondetur. Distinguo mai.: Quod non est volun- 
tarium neque in potestate peccantis et secundum se et se- 
cundum relationem ad suum principium, non est peccatum, 
concedo, quod non est voluntarium neque in potestate pec- 
cantis secundum se considerati, bene vero secundum rela- 
tionem ad suum principium, non est peccatum, subdistin- 


guo: non est peccatum actuale seu personale, concedo; non 
est peccatum originale seu naturae, nego. 


Cf. De \talo, 4. 1 ad 7. 

Contradistinguo min.: Peccatum originale non est volun- 
tarium neque in potestate descendentium ab Adam, prout 
considerantur secundum se ut personae singulares, concedo; 
prout considerantur relative ad suum principium a quo pro- 
cedunt, nempe ad Adam, a quo per originem trahunt natu- 
ram humanam, nego. 

Et nego consequens et consequentiam. 

Verum est quod voluntarium est de ratione peccati; at 
quia peccatum non dicitur univoce, sed analogice de pecca- 
to actuali et de peccato originali, consequenter dicendum 
est ettam quod voluntarietas debet analogice sumi, et non 
univoce, secundum quod applicatur peccato actuali et pec- 
cato originali. Peccatum actuale seu personale, sive mortale 
sive veniale sit, est peccatum simpliciter et perfecte dictum 
quasi summum analogatum peccati, et ideo voluntarium 
simpliciter et perfecte dictum requiritur ad hoc peccatum, 
et est voluntarium voluntate personali secundum se et abso- 
lute; peccatum vero originale est peccatum diminutum in 
ratione peccati et ideo sufficit ipsi voluntarietas quaedam 
diminuta, quae est voluntarietas naturae generatae prout 
membrum est primi parentis generantis seu prout ab eo des- 
cendit per motionem generativam 


416. Obiectio sexta, quae addi potest ex Juliano Ecla- 
nensi contra Augustinum. «Per quid peccatum invenitur in 
parvulo, utrum per voluntatem, an per nuptias, an per pa- 
rentes?». Per nullum: «Non peccat iste qui nascitur, non 
peccat ille qui genuit, non peccat iste qui condidit, per 
quas rimas inter tot praesidia innocentiae peccatum fingis 
ingressum ?». 


417. Ad quae eleganter Augustinus: «.Respondeant ei — 
inquit— paginae sanctae: «per unum hominem peccatum 


| Cf. De Malo, 4, | ad 1; M Sent. dist. 30, q. 1, art. 2, ad 1; S. Augusti- 
num, De nuptiis et concupiscentia, II, cap. 28, n. 48, ML, 44, 454. 


in hunc mundum intravit et per peccatum mors, et ita in 
omnes homines pertansiit, in quo omnes peccaverunt. Ob 
minus delictum multi mortui sunt; iudicium e.x uno in con- 
demnationem; ob unius delictum, mors regnavit per unum; 
per unius delictum in omnes homines ad condemnationem; 
per unius inobedientiam peccatores constituti sunt. multi. 
Ecce per quid delictum invenitur in parvulo. lam credat ori- 
ginale peccatum; sinat venire parvulos, ut salventur, ad 
Christum... 

Quid quaerit latentem rimam, cum habeat apertissimam 
ianuam? Per unum hominem, ait Apostolus; per unius delic- 
tum, ait Apostolus; per inobedientiam unius hominis, ait 
Apostolus. Quid quaerit amplius? Quid quaerit apertius? 
Quid quaerit inculcatius? * 


Art. 2.-Utrum etiam alia peccata primi parentis vel 
proximorum parentum traducantur in posteros 


418. Dato ergo quod primum peccatum primi parentis 
traducatur per originem in posteros statim quaeritur utrum 
istud peccatum sit unicum quod traducitur, an potius tradu- 
cantur etiam alia. 

Et quidem S. Doctor in distributione articulorum ponit 
quaestionem de omnibus aliis peccatis tum primorum pa- 
rentum tum etiam ceterorum dicens: «utrum omnia alia 
peccata primi parentis vel etiam aliorum parentum per ori- 
ginem in posteros deriventur». Quae formulatio respondet 
Augustino quaerenti «utrum omnium malis actibus et multi- 
plicatis delictis originalibus qui nascitur implicetur, ut tan- 
to peius quanto posterius quisque nascatur2. 


S. AUGUSTINUS, De nuptiis et concupiscentia, cap. 27-28 nn 46-47 
ML, 44. 462-463. 


S. Augustinus, Enchiridio, cap. 47, n. 13, ML, 40, 255. 


Art. 2: Solum primum peccatum adae traducitur STI 


Et ratio dubitandi pro Augustino erant verba Scripturae 
pluraliter dicta: «Ecce in iniquitatibus conceptus sum, et in 
peccatis concepit me mater mea et verba Liturgiae quibus 
dicitur quod baptismus confertur, etiam parvulis «in remis- 
sionem peccatorum». Unde videretur quod non unum, sed 
plura peccata traducerentur per originem in posteros; et 
tunc merito quaeri potest utrum cetera peccata Adae et 
Evae et aliorum parentum ab Adam usque ad nos traducan- 
tur per originem in filios. 

Sed quia nimis durum videtur dicere quod omnia omnino 
peccata parentum omnium traducerentur in filios, eo quod 
«illi, quibus regenerationis gratia non confertur, nimia sarci- 
na in ipsa sua aeterna damnatione punirentur, si cogerentur 
ab initio generis humani omnium praecedentium parentum 
suorum originaliter peccata contrahere et poenas pro eis de- 
bitas pendere» 2; et aliunde Scriptura restringere videatur 
usque ad tertiam vel quartam generationem quando ait: 
«Reddam iniquitatem patrum super filios in tertiam et quar- 
tam generationem» 3, quaestio reducitur ad hoc: «Utrum ce- 
tera peccata Adam et Evae praeter primum et insuper pecca- 
ta parentum proximorum usque ad tertiam et quartam gene- 
rationem, traducantur per originem in posteros». 

Et haec est formulatio S. Thomae initio articuli, quae 
iam erat proposita a Magistro Sententiarum 4, cum expone- 
ret mentem S. Agustini. 


SOLUTIO QUAESTIONIS 


419. conclusio: Solum primum peccatum primi parentis 
traducitur per originem in posteros, non autem cetera peccata 
primorum parentum aut etiam parentum proximorum. 


Psalm. 50, 2. 
Augustinus, Ibidem. 


Deut., 5, 9. 
Petrus Lombar dus, // Sent., dist. 33, cap. | et 2. 


sx 

Conclusio videtur esse certa secundum fidem catholi- 
cam, modo saltem aequivalenti. Docet enim Concilium Tri- 
dentinum quod «Aoc Adae peccatum, quod origine unum 
est, et propagatione, non imitatione, f£ransfusum omnibus 
inest unicuique proprium» '. Et S. Pius V damnavit istas 
duas propositiones Baii: «Omne scelus est eius conditionis 
ut suum auctorem et omnes posteros eo modo inficere possit 
quo infecit prima transgressio. Quantum est ex vi trans- 
gressionis, tantum meritorum malorum a generante con- 
trahunt qui cum minoribus nascuntur vitiis quam qui cum 
maioribus» 2. 

Neque verba citata Scripturae et Liturgiae contrarium 
suadent; nam verba Psalmi 50, 2, non est omnino certum 
esse dicta de peccato originali; et aliunde, etiam hoc conces- 
so, non est certum ea habere vim pluralis in textu hebraico, 
ut iam monebat S. Hieronymus: nisi autem haec duo simul 
constarent certo, argumentum non tenet. Formula vero Li- 
turgica non urget, quia primo facta est pro baptismo adulto- 
rum, qui certo plura peccata habebant, et consequenter ap- 
plicata est parvulis: baptismus autem in adultis remittit 
alia peccata personalia. 

Quod denique dicitur de visitatione parentum in filios 
usque ad tertiam et quartam generationem, intelligitur non 
de ipsis peccatis parentum, neque de poena spirituali et ae- 
terna eis debita, sed solum de poena temporali et corporali, 


ut docet idem S. Agustinus quem affert S. Thomas hic ad 
primum. 


420. Probatur ratione theologica ex dictis in articulo 
praecedenti. Illa tantum peccata sunt traducibilia per origi- 
nem a parentibus in filios quae pertinent ad naturam speciei, 
non autem quae sunt mere personalia et individualia. 


Concilium Tridentinum. Denz. 790. 
2 S. Pius V, Denz. 1052-1053. 

Atqui solum primum peccatum primi parentis pertinet ali- 
quo modo ad naturam speciei, dum cetera peccata primo- 
rum et posteriorum parentum sunt mere personalia vel indi- 
vidualia. Ergo solum primum peccatum primi parentis tra- 
ducitur per originem in posteros, non autem alia peccata 
primorum aut posteriorum parentum. 

Maior constat, quia eodem modo iudicandum est de tra- 
ductione peccati a parentibus in filios per generationem si- 
cut de traductione aliarum qualitatum. Atqui illae solae 
qualitates vel proprietates quae pertinent ad naturam spe- 
ciei traducuntur a parentibus in filios, non autem quae sunt 
mere personales et individuales, quia homo generat homi- 
nem qui est idem sibi in specie, non in individuo, cum nemo 
possit seipsum generare. Et sic videmus quod homo generat 
sibi simile in specie et in proprietatibus specificis, sicut 
homo generat animal rationale et risibile et bipes; at gram- 
maticus non generat grammaticum neque pictor pictorem, 
quia haec sunt mere personalia vel individualia. Ergo et illa 
sola peccata traducuntur per originem in posteros quae per- 
ünent aliquo modo ad naturam speciei, non autem quae 
sunt mere personalia et individualia. 

Minor patet ex dictis articulo praecedenti, ubi probatum 
est quod peccatum originale est peccatum naturae, non pec- 
catum personae. Revera, eadem est ratio 1ustitiae originalis 
et peccati originalis, quia contrarie opponuntur et contra- 
riorum eadem est ratio. Atqui iustitia originalis erat aliquo 
modo naturalis, idest, ad naturam speciei pertinens. Nam 
ad naturam speciei potest pertinere aliquid tripliciter, uno 
modo sicut constituens speciem, sicut differentia specifica, 
et sic rationalitas pertinet ad naturam speciei humanae; 
alio modo sicut accidens proprium et connaturale speciei, et 
sic risibilitas pertinet ad naturam speciei; tertio modo, ut 
accidens concomitans speciem, licet non causetur ex princi- 
pus naturae, et sic iustitia originalis erat quasi naturalis, 
quia collata pro tota natura humana. Quia ergo primum 
peccatum primi parentis corrupit iustitiam illam natura- 

lem, consequenter induxit formam contrariam eiusdem ra- 
tionis, nempe peccatum originale, quod ideo pertinet hoc 
modo ad naturam speciei. Alia vero peccata primi parentis 
vel proximorum parentum sunt pure personalia, quia neque 
corrumpunt donum naturale iustitiae originalis. 


42]. Confirmatur. Ita se habent alia peccata primorum 
et posteriorum parentum ad primum peccatum primi pa- 
rentis sicut se habet gratia sanctificans Adae post poeniten- 
tam et aliorum parentum proximorum ad iustitiam origi- 
nalem primo homini collatam. Atqui gratia sanctificans 
Adae post poenitentiam et aliorum parentum proximorum 
non traducitur per originem in posteros. Ergo neque alia 
peccata primorum vel posteriorum parentum traducuntur 
per originem in posteros 1. 


SOLVUNTUR DIFFICULTATES 


422.  Obiectio prima. Poena 1usta infligitur tantum prop- 
ter culpam. Atqui poena iusta infligitur filiis pro peccato 
proximorum parentum, tum a Deo tum etiam ab homini- 
bus. Ergo in filios transit culpa proximorum parentum. 


423. Respondetur. Distinguo mai.: Poena iusta infligitur 
tantum propter culpam, propriam vel alienam, concedo; 
propriam tantum, subdistinguo: poena spiritualis et aeterna, 
concedo; propriam tantum, subdistinguo: poena spiritualis 
et aeterna, concedo; poena corporalis et temporalis, nego. 

Contradistinguo min.: Poena iusta infligitur filiis a Deo 
et ab hominibus propter culpam seu peccatum alienum, 
idest proximorum parentum, poena corporalis et tempora- 
lis, concedo; poena spiritualis et aeterna, nego. 

Et nego consequens et consequentiam. 


Cf. S. Thomam. hic. sed contra. 

Verum est quod poena iusta non infligitur nisi propter 
aliquam culpam. Sed culpa potest esse duplex: alia propria 
et personalis; alia, aliena; similiter poena potest esse spiri- 
tualis et aeterna, quae consistit in privatione gratiae; et cor- 
poraliss et temporalis, quae est compatibilis cum gratia. 
Constat autem culpam propriam esse graviorem quam cul- 
pa aliena, et ideo pro culpa propria meretur quis maiorem 
poenam quam pro culpa aliena. Cum ergo poena spiritualis 
sit maior quam poena corporalis, merito infligitur pro culpa 
propria, dum corporalis potest iuste infligi pro culpa aliena, 
quatenus ille qui punitur consideratur ut res illius qui pec- 
cat, non vero uf persona propria. 

Et hoc modo tam Deus quam homines iuste puniunt fi- 
lios poena temporali et corporali propter peccata proximo- 
rum parentum, in quantum filii sunt adhuc quaedam res 
parentum proximorum; nempe filii sunt parentum secun- 
dum corpus, non autem secundum animam, et ideo iuste 
puniuntur parentes in corpore filiorum poena corporali, non 
autem in anima poena spirituali ' 


424. Obiectio secunda. Magis potest homo generans tra- 
ducere in filios peccatum quod habet a seipso quam pecca- 
tum quod habet ab alio, sicut ignis potest magis transferre 
in aliud corpus calorem quem habet a seipso quam aqua, 
quae habet calorem ab alio. Atqui homo generans traducit 
in filios peccatum quod habet ab alio, nempe ab Adam. Ergo 
multo magis poterit traducere in alios peccata quae habet a 
se, scilicet peccata propria. 


425. Respondetur. Distinguo mai.: Magis potest traduce- 
re in filios peccatum quod habet a seipso quam quod habet 
ab alio, dummodo peccatum quod habet a seipso sit traduci- 


bile, concedo; secus, nego. 


| Cf. De Malo, 4, 8 ad 6. 

Concedo min. et nego consequens et consequentiam. 

Habere a se vel habere ab alio est quid indifferens ad 
rationem transmissionis peccati ad alios, quia Adam habe- 
bat primum peccatum a se et non ab alio, et tamen trans- 
missit illud in posteros; alii autem parentes post Adam, ha- 
bent illud ab alio et non a se, et tamen illud traducunt. 
Aliunde ergo pendet ratio propria traducibilitatis peccati in 
alios per originem. Hoc autem proprie consistit in ratione 
peccati naturae, non personae ut mera persona est, quia et 
generatio est primo actus proprius naturae potius quam 
personae, et natura est traducibilis seu communicabitis, dum 
persona est omnino intraducibilis, quia est de ratione sua 
incommicabilitas. Unde S. Thomas profunde et eloquenter 
scribit: «Quilibet enim generans traducit peccatum origina- 
le (in posteros) in quantum generat ut Adam, non inquan- 
tum generat ut Petrus vel Martinus, idest per id quod habet 
ab Adam, non per id quod est proprium sibi» 


426. Obiectio tertia. Posita ratione propria traductionis 
peccati a parente in filios ponitur de facto et ipsa traductio 
peccati, quia posita causa ponitur effectus. Atqui ponitur de 
facto eadem ratio traductionis peccati a parente in filios in 
primo parente respectu primi peccati eorum et in parenti- 
bus proximis relate ad propria eorum peccata, nempe esse 
in illis sicut in principio quodam naturae per peccatum co- 
rruptae. Ergo non solum traducitur in posteros primum pec- 


catum primi parentis, sed etiam cetera peccata proximorum 
parentum. 


42]. Respondetur. Concedo mai. et nego min. et con- 
clusionem. 

Revera non est eadem ratio pro primo peccato primi pa- 
rentis et pro peccatis personalibus parentum proximorum 
vel etiam eiusdem primi parentis. Quia in ipsis sumus sicut 
in principio naturae non in quantum sunt personae, sed in 


De Malo. 4. | ad 8. 

quantum sunt naturae generantes naturam. Primum autem 
peccatum primi parentis corrupit naturam humanam co- 
rruptione pertinente directe ad lineam naturae, quia corru- 
pit iustitiam originalem quae erat veluti accidens proprium 
naturae; alia vero peccata primi parentis vel etiam proxi- 
morum parentum corrumpunt naturam humanam non qui- 
dem corruptione eiusdem lineae vel rationis ad naturam 
pertinente, sed solum corruptione pertinente ad lineam per- 
sonae. Ratio ergo utriusque peccati non solum non est ea- 
dem, sed potius est contraria seu inversa. Unde nihil mirum 
si contrarium sequatur, scilicet primum peccatum primi pa- 
rentis traducitur generatione in posteros; cetera vero non 
traducantur. 
Quae omnia illustrari possunt hac analogia: 


ANALOGIA PROPORTIONALITATIS INTER: 


D Ordinem philosophicum.. 
A) Naturae sive speciei: quae traducitur generatione 
univoca: 

a) ipsa natura vel species; 

b) accidentia naturae seu speciei, quae sunt acci- 
dentia propria, quae praedicantur in quale ne- 
cessario, ut potentiae naturales. 

B) Personae: quae non traducitur generatione univoca: 

a) ipsa persona, 

b) accidentia personae; quae sunt accidentia stricte 
dicta, quae praedicantur in quale contingenter. 


I) Ordinem theologicum, qui est accidentium, quia non 
datur substantia supematuralis creata: 

A) Accidentia supernaturalia naturae seu quasi con- 
naturalia, quae traducuntur generatione una cum 
natura et sicut ipsa natura: 

a) bonum: iustitia originalis, habitus entitativus, 
b) malum: peccatum originale, habitus entitativus. 

B) Accidentia supernaturalia pure personalia, quae 

non traducuntur generatione sicut neque persona: 

De exsistentia peccati originalis 


a) bonum: iustitia pure gratuita: gratia sanctificans 
b) malum: peccatum actuale vel pure personale. 


Art. 3.-Utrum peccatum primi parentis transeat 
per originem in omnes homines 


428. Constat ergo ex dictis primum peccatum primi pa- 
rentis (art. 1) et quidem solum seu exclusive traduci per ge- 
nerationem in posteros (art. 2). Modo autem quaeritur de 
termino vel universalitate huius traductionis, utrum scilicet 
transeat in omnes homines an e contra aliqui excipiantur à 
contractione huius culpae originalis. 

Qua in re in Ecclesia Catholica semper creditum est 
Christum lesum, verum Deum et verum hominem omnium- 
que hominum redemptorem, minime contraxisse peccatum 
originale an vero alii praeter Christum excipiantur a con- 
tractione peccati originalis quandoque in Ecclesia dubita- 
tum et disputatum est. 

Ergo saeculo XIII incipiente, secta amaurianorum doce- 
bat Spiritum Sanctum esse in eorum asseclis, quos «spiri- 
tuales» vocabant, incarnatum, et consequenter omnes et sin- 
gulos spirituales esse vere ipsum Spiritum Sanctum; unde 
nec ullum peccatum habent neque habuerunt neque habere 
poterant. Unde et filii, qui ex 1stis spiritualibus nascerentur, 
non indigebant baptismate, quia non contrahebant peccatum 
originale immo neque 1udaei adhaerentes eorum sectae de- 
bebant baptizari, quia ipso facto adhaesionis iam erant 
sanctificati. Quapropter Universitas Parisiensis damnavit, 
inter plures alias, sequentes propositiones: «De meritis 
praesumentes, gratiae derogantes, mentiti sunt bonorum 
baptismatis non egere parvulos ex eorum sanguinibus pro- 
pagatos, si suae conditionis mulieribus carnali possent co- 
pula commisceri» 1. Et dicebant: «Si i1udaeus habet cognitio- 


| Cf. S. Thomam, IN, 14, 3; 15, 1-2. 


2 | DEMELE-CHATELAIN, Chartularium Universitatis Parisiensis, Paris 1881 
t. l,p. 71-72. 

nem veritatis, quam habemus, non oportet ut baptizetur» 

Longius vero et acrius disputatum est in scholis utrum 
Beata Virgo Maria contraxerit vel non peccatum originale, 
usque dum Pius IX definivit eam fuisse a labe originalis cul- 
pae praeservatam immunem. Quo autem sensu sit hoc inte- 
ligendum, paulo infra dicetur. 


SOLUTIO QUAESTIONIS 


429. conclusio: Omnes homines, praeter solum Chris- 
tum, ex Adam per naturalem originem derivati, debitum vel ne- 
cessitatem habendi peccatum originale, contrahunt; de facto 
etiam omnes illud contrahunt, praeter solam beatam Virginem 
Mariam quae, singulari Dei privilegio, intuitu meritorum Chris- 
ti, fuit ab actuali contagione miraculose praeservata immunis. 

Haec conclusio explicatur primo, deinde probatur. 


430. Explicatur. Ergo in hac conclusione distinguimus 
inter debitum seu necessitatem contrahendi peccatum origi- 
nale, et actualem contractionem eius; et secundum hoc poni- 
mus duas propositiones universales quasi per modum regu- 
lae, et duas singulares quasi per modum exceptionis. Conse- 
quenter conclusio habet quatuor partes, quae sic se habent: 
prima, de iure, ex debito, ex necessitate quandam, omnes 
homines ex Adam per viam seminis descendentes, vi genera- 
tionis, peccatum originale contrahunt; secunda, ab hoc iure, 
ab hoc debito, ab hac necessitate illud contrahendi, excipitur 
solus Christus, vi singularis eius generationis; tertia, de fac- 
tio etiam omnes homines naturaliter descendentes ab Adam 
per viam seminis, contrahunt peccatum originale; quarta, 
ab hac actuali contractione peccati originalis excipitur sola 


| Baeumker, Contra Amaurianos, cap. 5, Münster imW. 1926,p. 17,inco- 
llect. «Baitráge zur geschichte der Philosophie des Mittelalters», Bd. XXIV, 
haft 5-6. Vide etiam Capelle, Amaury de Béne, étude sur son panthéisme for- 
mel, in «Bibliothéque Thomiste», t. XVI, Paris 1932, specialiter, p. 34-36. 

Beata Virgo Maria, per miraculum et singulari Dei privilegio, 
intuitu meritorum Christi, eam praeventive redimentis. 


43]. Probatur prima pars. Ita se habet in universalitate 
transfusionis primum peccatum primi parentis respectu pos- 
terorum ab eo naturaliter per viam seminis descendentium, 
sicut se habet transmissio peccati actualis a voluntate ad di- 
versas facultates et membra ab ea mota ad actum deordina- 
tum. Atqui peccatum actuale voluntatis derivatur de iure ad 
omnes potentias et membra corporis, ut sunt manus, pedes, 
lingua, dentes. Ergo etiam modo proportionali, primum pec- 
catum primi parentis derivatur de iure ad omnes homines na- 
turaliter descendentes ab Adam motione generationis activae. 

Maior constat ex dictis articulo primo. Nam sicut se habet 
simpliciter ad simpliciter, ita se habet tale ad tale. Atqui ratio 
traductionis peccati originalis simpliciter se habet modo pro- 
portionali in suo genere sicut se habet ratio transmissionis 
peccati actualis a voluntate ad ceteras animae potentias et 
corporis membra, ut patet ex articulo primo. Ergo et univer- 
salitas seu extensio utriusque transfusionis debet se habere 
modo proportionali utrobique, quia se habet ad 1psam puram 
rationem transmissionis sicut se habet tale ad simpliciter. 

Minor vero experientia constat et patet ex dictis supra, 
quaestione 74, de diversis subiectis peccati actualis. Sicut 
ergo voluntas non est potentia universalis in essendo, sed in 
movendo, quia est motor universalis quoad exercitium cetera- 
rum potentiarum rationalium animae et membrorum corpo- 
ris, ita etiam primum peccatum primi parentis non est uni- 
versale in essendo, quasi ens logicum, sed in movendo per 
viam generationis activae, qua communicatur seu transmit- 
titur ad omnes homines descendentes ab Adam per viam ge- 
nerationis naturalis. Quam quidem rationem universalitatis 

in causando, quam habet primum peccatum primi parentis, 
optime vidit Alexander Halensis, dum scribit: «Illud 

quod fuit actuale Adae, nobis est originale (Hugo de S. 
Victore) intelligendum est per causam. Non enim per essen- 
tiam actuale peccatum ipsius Adae est nostrum originale; 
sicut enim differunt subiecta, ita differunt peccata. Sed per 


causam potest dici, quia actuale peccatum illius fuit causa 
nostrae originalis» * 


432. Secunda pars. lam vero constat quod omnes homi- 
nes, praeter solum Christum, sunt membra Adae, quia ab 
Adam descendunt per viam generationis naturalis; Christus 
vero non descendit ab Adam hoc modo, quia conceptus est 
de Spiritu Sancto sine virili semine, et ideo non est mem- 
brum Adae. Quia ergo Christus solus fuit in Adam materiali- 
ter tantum seu quoad corpulentiam substantiam tantum, et 
non formaliter seu quantum ad seminalem rationem, ut ait 
Augustinus, ideo solus Christus inter homines excipitur a 
debito seu a necessitate contrahendi peccatum originale vi 
generationis suae singularis. 

EI haec est ratio quam S. Thomas post Patres Ecclesiae 
urget pro exceptione Christi a necessitate contrahendi pecca- 
tum originale: «Illa enim est causa —inquit— quare Chris- 
tus peccatum originale non traxit, quia ex sola femina sine 
virili semine (—ergo sine dependentia vel motione activa ge- 
nerationis ab Adamo inchoata, carnem(-humanam natu- 
ram) accepit» 1. «De solo autem Christo-addit Caietanus-ve- 
rum est quod ex ipsa generatione nulli obnoxius est peccato, 
iuxta verbum Angeli ad Beatam Virginem ante Filii concep- 
tonem, quae vocatur nativitas in utero dicentis: quod a te 
nascetur sanctum vocabitur Filius Dei (Luc. 1, 35)» 3. 


| ALEXANDER Halensis, Summa Theol. II P., II Lib., n. 221, in fine, Edit, 
cit. t. III, p. 237 b. 

2 S. Thomas, In Ad Romanos, cap. 5, lect. 3, p. 73 a. 

) Caietanus, A. L, n. l. 

Et hoc est quod Liturgia Sacra celebrat de Christo, dum 
canit: «Non ex virili semine, sed mystico spiramine, Ver- 
bum Dei factum caro, fructusque ventris prodiit» 

Neque audiendi sunt qui ex particula seminis Adae dere- 
licta a diabolo et non maculata contagione originalis culpae, 
et conservata per plures generationes usque ad Beatam Vir- 
ginem, natus sit Salvator mundi; hoc enim commentitium 
et falsum est, neque concordari potest cum doctrina revela- 
ta de conceptione Christi. 

Ista ergo exceptio prorsus singularis Christi non est pro- 
prie loquendo exceptio regulae universalis de necessitate 
contrahendi peccatum originale, sed potius est confirmatio 
eius, quia tollit causam propriam illius necessitatis, quae erat 
motus generationis activae ex Adam. Sublata vero causa, 
tollitur effectus. Posito ergo quod Christus non sit conceptus 
ex virili semine, sed de Spiritu Sancto, mirabile foret quod 
peccatum originale contraheret. 

Et vere oportebat hoc ponere, quia Christus natus est ut 
Redemptor omnium hominum ab omni peccato, maxime 
autem ab originali. Redemptor autem aut Liberator nullo 
modo debet esse obnoxius necessitati redemptionis per con- 
tractionem necessitatis contrahendi peccatum originale. 


433. Tertia pars inde etiam facile probatur. Nam tantun 
extenditur de facto effectus alicuius causae quantum de facto 
extenditur virtus eius actualiter agentis et causantis, nisi mi- 
raculum interveniat. Atqui causa contractionis actualis pec- 
cati originalis, quae est motio activa generationis ab Adam 
descendens, actu agit in omnes naturas humanas praeter so- 
lum Christum, quia omnes de facto concipiuntur et generan- 
tur ex virili semine. Ergo et de facto, nisi miraculum inter- 
veniat omnipotentiae Dei, omnes homines praeter solum 
Christum contrahunt peccatum originale. 


In Festo Nativitatis Domini. Hym. ad primas vesperas. 

434. Quarta pars. Atqui in uno solo casu, nempe respec- 
tu personae Beatae Mariae Virginis, intervenit miraculum 
omnipotentiae Dei, 1mpedientis ne illa de facto incurrat ma- 
culam originalis culpae ipsi debitae vi generationis ab 
Adam. Ita Pius IX definitivit «doctrinam quae tenet Beatis- 
simam Virginem Mariam in primo instanti suae conceptio- 
nis fuisse singulari omnipotentis Dei gratia et privilegio, in- 
tuitu meritorum Christi lesu Salvatoris humani generis ab 
omni originalis culpae labe praeservatam immunem, esse a 
Deo revelatam, atque idcirco ab omnibus fidelibus firmiter 
constanterque credendam» 

Et in Liturgia canit Ecclesia: «Deus, qui Unigeniti tui 
matrem ab omni originali culpa in sua conceptione mirabili- 
ter praeservasti» 4. «Deus qui per Immaculatam Virginis 
Conceptionem dignum Filio tuo habitaculum praeparasti, 
quaesumus, ut qui ex morte eiusdem Filii tui praevisa eam 
ab omni labe praeservasti...» 3. 

Tria ergo docentur ab Ecclesia: l^, ratio miraculi et pri- 
vilegii conceptionis immaculatae (—ut esset dignum habita- 
culum Christi lesu, Dei-hominis); 2°, redemptio praevia 
(ex praevisa morte Christi Dei-hominis, Salvatoris et Re- 
demptoris humani generis) et liberatio ab actuali incursione 
peccati originalis (eam ab omni originalis culpae labe 
praeservavit); 3°, iste modus redemptionis est singularis et 
miraculosus (-singulari omnipotentis Dei gratia et privile- 
gio mirabiliter praeservavit). 

Consequenter dicendum est: a) Beatam Virginem habuis- 
se verum debitum seu necessitatem contrahendi peccatum 
originale vi generationis activae parentum eius, quae facta 
fuit ex virili semine; secus, non indigeret redemptione quae 
est per Christum, et tamen vere fuit redempta; ergo vere 
fuit obnoxia necessitati contrahendi peccatum originale; 


| Pius IX, Bulla 7neffabilis Deus, Denz. 1641. 
) Oratio ad primas vesperas Festi Immaculatae Conceptionis. 


] Oratio ad Laudes in eodem festo. 

b) miraculum omnipotentiae Dei non fuisse circa ipsam con- 
ceptionem activam, sicut fuit in Christo lesu, sed, posita na- 
turalitate huius generationis, circa contractionem peccati 
originalis, a qua fuit miraculose praeservata, et sic miracu- 
lum versatur circa praeservationem illam, prout contractio 
illa nata est tangere conceptionem passivam; c) excludendas 
esse explicationes illas quae in eadem omnino linea ponunt 
Christum lesum et Beatam Virginem, quasi Beata Virgo non 
incurrisset debitum, sive ex exemptione a decreto damnatio- 
nis Adae et posterorum eius, ante praevisionem peccati 
Adae, sive ex particula immaculata seminis Adae; nam haec 
omnia excludunt a Beata Virgine necessitatem Redemptio- 
nis, quod est erroneum, et nituntur doctrina falsa de trans- 
missione peccati originalis ex pacto Dei cum Adamo, vel ex 
mera came Adae, materialiter sumpta; d) explicationem 
dogmatis conceptionis immaculatae Beatae Mariae Virginis 
optime intelligi in postrema sententia S. Thomae de modo 
quo peccatum originale traducitur, nam tunc sumitur natu- 
ra dynamice et efficienter, et non iam formaliter et statice, 
ut in priori sua explicatione; miracula autem versantur cir- 
ca causalitatem efficientem, potius quam circa formalem. 


Sed de hac re data opera tractare pertinet ad Tertiam Par- 
tem, quaestione 27. 


§ T 
SOLVUNTUR DIFFICULTATES 


435. Obiectio prima. lta intelligenda est universalitas 
peccati originalis in descendentibus ab Adam per viam ge- 
nerationis activae sicut intelligitur universalitas mortis, 
quae est poena peccati originalis. Atqui poena mortis non 
est de facto universalis, quia non omnes homines moriuntur, 
v. gr. illi qui erunt in mundo in secundo adventu Christi. 


Ergo neque culpa originalis est universalis ad omnes homi- 
nes descendentes ab Adam. 

436. Respondetur. Distinguo mai.. Ita est intelligenda 
universalitas peccati originalis sicut intelligitur universali- 
tas mortis, quae est eius poena, quantum ad debitum seu 
reatum, concedo; quantum ad actum, nego. 

Contradistinguo min.: Poena mortis non est de facto uni- 
versalis, quantum ad debitum seu reatum, nego; quantum 
ad actum, transeat. 

Et nego consequens et consequentiam. 

Poena, si intelligatur quantum ad debitum seu reatum, 
tantum extenditur quantum extenditur culpa; at non sem- 
per poena applicatur de facto, quia quandoque potest mise- 
ricorditer condonari peccatori, vel potest etiam applicari 
iusto qui vult satisfacere pro peccatoribus. Et sic videmus 
quod Christus mortuus est de facto, cum tamen non habue- 
rit ullum peccatum neque etiam debitum contrahendi pec- 
catum originale; sic etiam Beata Virgo Maria mortua est de 
facto, licet de facto non habuerit peccatum originale neque 
ullum peccatum personale. Unde mirum non est si, de facto, 
possit peccator eximi a morte actuali; et sic est probabile 
quod illi qui erunt viventes in secundo adventu Christi, non 
morientur de facto, sed renovabuntur tantum, operante Dei 


virtute ' 


437. QObiectio secunda. Qui non habet actu peccatum 
originale non potest actu illud transmittere posteris eius, 
secundum illud: nemo dat quod non habet. Atqui parentes 
christiani seu rite baptizati non habent actu peccatum origi- 
nale. Ergo parentes baptizati seu christiani non transmit- 
tunt filiis suis peccatum originale, quod ideo non traducitur 
saltem in filios Christianorum. 


438. Respondetur. Distinguo mai.: Qui non habet actu 
peccatum originale ullo modo, scilicet neque formaliter sub 


Cf. Caietanum, A. L, n. 2. 

ratione peccati, neque virtualiter aut causaliter, non potest 
illud transmittere posteris eius, concedo; qui non habet pec- 
catum originale actu formaliter, bene vero habet illud vir- 
tualiter aut seminaliter seu causaliter, non potest illud 
transmittere posteris eius, nego. 

Contradistinguo min.: Parentes christiani seu rite bapti- 
zari non habent actu peccatum originale formaliter sub ra- 
tione peccati, concedo; virtualiter et seminaliter seu causali- 
ter, nego. 

Et nego consequens et consequentiam. 

Haec difficultas proposita fuit Augustino a pelagianis. 
Notat autem acute Hiponensis quod plures «homines ideo- 
nei sunt his rebus interrogandis, quibus intelligendis non 
sunt idonei». Et a protervis merito quaerit ut ei explicent 
«quomodo praeputium quod per cincumcisionem aufertur 
maneat in eis quos genuerint circumcisi; quomodo etiam 
palea quae opere humano tanta diligentia separatur, ma- 
neat in fructu qui de purgato tritico nascitur» * 

Est autem de fide quod parvuli, «etiamsi fuerint a bapti- 
zatis parentibus orti» contrahunt peccatum originale 2, et 
quod in parentibus baptizatis per gratiam quae in baptismo 
confertur tollitur totum id quod veram et propriam peccati 
rationem habet 3. 

Attamen, verum est quod iustitia originalis, quae pecca- 
to originali directe opponitur, non restituitur tota per gra- 
tam baptismi, quae est gratia habitualis et personalis, et 
ideo etiam post baptismum remanet virtualitas peccati ori- 
ginalis in effectibus eius, nempe in deordinatione partis in- 
ferioris ad superiorem seu corporis ad animam. Cum ergo 
parentes generent filios suos secundum corpus et non secun- 
dum mentem, ideo generant eos secundum id quod adhuc 


S. AUGUSTINUS, De peccatorum meritis et remissione. Lib. Il cap 8 n 
16. ML. 44. 194. l 
1 Concilium Tridentinum, Denz. 791. 
Concilium Tr ident inum, Denz. 792. 

retinent de vetustate Adae, non secundum id quod habent 
de novitate Christi, quod est mere personale, dum aliud per- 
tinet ad naturam * Haec ergo virtualitas sufficit ad trans- 
mittendum peccatum originale in posteros: non enim gene- 
rant ut baptizati, sed ut homines. 


439. Obiectio tertia. Maius est donum Christi quam pec- 
catum Adael. Atqui donum Christi non traducitur universa- 
liter ad omnes homines, quia non omnium est fides et gra- 
tia. Ergo multo minus peccatum Adae traducitur ad omnes 
homines. 


440. Respondetur. Distinguo mai.: Maius est donum 
Christi quam peccatum Adae, intensive, concedo; extensive, 
subdistinguo: quoad sufficientiam et virtualitatem, concedo, 
quoad efficientiam et actualitatem, nego. 

Concedo min. et nego consequens et consequentiam. 

Donum gratiae Christi est multo maius intensive quam 
peccatum Adae, quatenus peccatum Adae solum habet virtu- 
tem traducendi peccatum originale, non peccata actualia, 
eratia vero Christi non solum habet virtutem removendi pec- 
catum originale, sed et omnia peccata actualia, et insuper 
introducendi in gloriam coelestem. Intensive ergo seu quali- 
tative donum Christi excedit in infinitum peccatum Adae. 

Si vero loquamur extensive et mere quantitative, tunc de 
facto peccatum Adae ad plures extenditur quam gratia 
Christi, quia illud ad omnes praeter Christum et Beatam 
Virginem, gratia vero Christi sanctificans et habitualis ad 
paucos tantum. Absolvite ergo loquendo, plus extenditur pec- 
catum originale quam gratia sanctificans Christi. At propor- 
tionaliter aequiparantur, quia «sicut peccatum Adae tradu- 
citur in omnes qui ab Adam corporaliter generantur, ita gra- 
tia Christi traducitur in omnes qui ab eo spiritualiter gene- 
rantur per fidem et baptismum» 3. 


| Cf. S. Thomam, De malo, 4, | al 8$; 4, 5 ad 4 et ad 11. 
?^ Rom. 5, 15. 
) S. Thomas, Aic, ad 3. 

Quia ergo comparatio Apostoli erat intensiva et propor- 
tüonalis, hoc sensu absolute et simpliciter verum est quod 
gratia Christi superabundatior est quam peccatum Adae. 
«Sicut peccatum Adae nocet omnibus qui carnaliter nascun- 
tur ex ipso, ita redemptio Christi valet omnibus qui spiri- 
tualiter ex eo nascuntur» 


Art. 4.-Utrum, si aliquis ex humana came formaretur 
miraculose, contraheret originale peccatum 


44]. Quaestio potest esse duplex: prima, utrum, si ali- 
quis formaretur de limo terrae vel de alia materia, sicut for- 
matus est Adam, contraheret peccatum originale; secunda, 
dato quod iste non contraheret, utrum saltem contraheret 
ille qui miraculose formaretur de came humana iam exsis- 
tente, sicut Eva formata est de costa viri2. Quantum tamen 
ad contractionem peccati originalis, uterque casus aequipa- 
ratur a S. Thoma in II Sent., dist. 31, q. 1, art. 2 ad 3. 

Notandum est autem quod illi qui hoc modo formaren- 
tur, non essent proprie loquendo filii Adam, quia, ut optime 
ait 5. Doctor, «mulier non est producta a viro per naturalem 
generatinem, sed sola virtute divina; unde et Eva non dici- 
tur filia Adae» 3; nascerentur ergo materialiter tantum ex 
Adam, nempe quoad corpulentiam substantiam tantum, si 
formarentur ex aliqua particula corporis praeter viam gene- 
rationis, et non formaliter seu quantum ad rationem semina- 
lem4; si vero de limo terrae vel de lapide vel de alia sub- 
stantia exteriori, nullo modo descenderant ab Adam, sicut 
neque Adam descendebat ab alio homine. 


De Malo, 4, 6, ad 8. 

Cf. S. Thomam, l, 92, 3-4. 
I, 92, 2 ad 3. 

Ci. De Malo, 4, 7. 

SOLUTIO QUAESTIONIS 


442. conclusio prima: Si aliquis homo miraculose forma- 
retur a Deo de limo terrae vel aliqua quacumque materia eique 
infunderet animam rationalem, iste nullo modo contraheret 
peccatum originale. 


443. Probatur. Impossibile est per actionem divinam 
contrahere peccatum originale, sicut impossibile est quod 
Deus sit causa propria peccati originalis. Atqui si iste homo 
sic formatus contraheret peccatum originale, contraheret 
illud per actionem divinam, quia per solam actionem divi- 
nam formaretur et quantum ad animam et quantum ad cor- 
pus, eo modo quo Adam formatus est '. Ergo si aliquis homo 
miraculose formaretur a Deo de limo terrae vel de alia 
quancumque re, nullo modo contraheret peccatum origina- 
le; «si aliquis de limo terrae iterum formaretur, originalem 
maculam non haberet» 1 

Nullam insuper haberet iste homo dependentiam ab Adam 
peccante, neque quantum ad animam neque quantum ad cor- 
pus; nullo ergo modo peccatum Adae poterat in illum traduci, 
sicut nullo modo movetur ab Adam. Motio autem ab Adam est 
ratio propter quid traductionis peccati originalis in posteros. 


444. Quantum vero ad secundum casum, ait S. Albertus 
Magnus inter obiiciendum quod «doctores dixerunt hucusque 
quod, si corpus hominis formaretur de manu vel de pede 
sine coitu, et anima infunderetur, quod adhuc contraheret 
originale» 3. 

Forte tamen haec dicta sunt gratis tantum, quia inter 
praedecessores eius et coetaneos non potui invenire hucus- 
que ullum qui talem positionem defenderet. S. Bonaventura 


| Cf. S. Thomam, I, 91, 2. 
2 S. Thomas, M Sent., dist. 33, q. 1, art. | ad 5. 
3} S. Albertus Magnus, HM Sent., dist. 31, art. 2, obi. 4, edit. cit. t. 27, 


p. 514 b) 

refert duas opiniones quasi sibi coaetaneas, quando scribit: 
«Quidam tenent quod contraheret originale propter hoc 
quod non solum est corruptio et foedatio in parte, sed in 
tota came; alii vero tenent oppositum, dicentes quod, etsi 
sit in omnibus membris corruptio poenalitatis, quae est 
principium originalis, in parte generativa consistit» *. Tenet 
autem hanc positionem Henricus Gandavensis 2. 


445. conclusio secunda: S1 aliquis homo miraculose for- 
maretur ex carne humana, sicut Eva formata est ex costa Adae, 
non contraheret peccatum originale nec de facto nec de debito 
seu de iure. 


446. Probatur. Illi soli contrahunt peccatum originale, 
saltem secundum debitum, qui ab Adam descendunt secun- 
dum rationem seminalem, idest secundum motionem genera- 
fivam eius. Atqui ille qui miraculose formaretur ex came 
humana praeter viam generationis naturalis, non descendit 
ab Adam secundum rationem seminalem seu non movetur 
ab Adam motione generativa. Ergo ille qui miraculose for- 
maretur ex came humana praeter viam generationis na- 
turalis non contraheret peccatum originale, etiam secun- 
dum debitum. 

Maior constat ex dictis articulo primo, quia haec via ge- 
nerationis naturalis est sola et unica qua peccatum originale 
traducitur, prout etiam expresse docetur a Concilio Triden- 
tino, his verbis: «Revera homines, nisi ex semine Adae propa- 
gati nascerentur, non nascerentur iniusti, cum ea propaga- 


tione per ipsum dum concupiuntur, propriam iniustitiam 
contrahant» 3. 


| S. Bonaventura, HM Sent. dist. 31, dub. 3, circa Litteram Magistri 
edit. cit. t. Il, p. 756 a. 


12.51 Henricus Gandavensis, Quodl. I. q. 21, edit. Martin, op cit p 7 
ses EE r. ; 


Concilium Tr ident inum, Denz. 795. 

Minor vero ex terminis patet; nam qui miraculose forma- 
tur ex portione aliqua corporis humani, v. gr. pede vel manu 
vel digito, non formatur naturaliter per generationem seu 
per viam seminis. 


447. Confirmatur primo: In illos tantum traducitur pec- 
catum Adae qui vere sunt filii Adae. Atqui miraculose for- 
matus ex aliqua parte corporis humani non est vere filius 
Adae, sicut neque Eva quae fuit hoc modo formata fuit filia 
eius. Ergo peccatum originale non traducitur in illum qui 
miraculose formaretur ex aliqua portione corporis humani. 


448. Confirmatur secundo: Ita se haberet ad Adam ille 
qui miraculose formaretur ex aliqua portione corporis hu- 
mani, sicut se habet Christus, qui miraculose formatus fuit 
a Spiritu Sancto ex purissimis sanguinibus Beatae Mariae 
Virgninis ‘^. Atqui Christus hac ratione nullo modo contraxit 
peccatum originale, etiam secundum debitum, ut patet ex 
dictis articulo secundo. Ergo neque etiam ille homo qui mi- 
raculose formaretur modo simili sicut Christus contraheret 
ullo modo peccatum originale 2. 

Quod si attendamus ad factum et non ad possibilitatem 
vel hypothesim, valent quae ait 5. Bonaventura de illis dua- 
bus opinionibus: «Quodcumque horum dicatur, non est 
magna vis facienda, quia nullus est qui non generetur se- 
cundum legem propagationis ex semine infecto nisi solus 
Christus, de quo certum est quod non habuit originale 
peccatum» 3. 


449. Attamen, non eodem omnino modo se haberet sicut 
Christus, quia ille non esset constitutus in iustitia originali, 
et ideo contraheret omnes defectus et miserias quae ex na- 


Cf. S. Thomam, III, 31, articulis 5, 7, 8; 32, 4. 
Cf. S. Thomam, De Malo, 4, 7 ad 6. 
1 S. Bonaventura, loc. cit. 

tura corporali natae sunt sequi; Christus vero naturam hu- 
manam assumpsit integram sicut fuit in primo parente an- 
te peccatum et non contraxit defectus indetractibiles, sed 
solum voluntarie assumpsit ad melius satisfaciendum pro 
nobis 

Esset ergo ille homo sicut fuisset si a Deo conderetur in 
statu naturae purae. Unde S. Doctor ait: «Si aliquis divina 
virtute ex digito tornaretur, originale non haberet; haberet 
nihilominus omnes defectus quos habent qui in originali 
nascuntur, tamen sine ratione culpae, quod sic patet: Poterat 
Deus a principio, quando hominem condidit, etiam alium 
hominem ex limo terrae formare, quem in conditionem na- 
turae suae relinqueret, ut scilicet mortalis et passibilis esset, 
et pugnam concupiscentiae ad rationem sentiens, in quo 
nihil humanae naturae derogaretur, quia Aoc ex principiis 
naturae consequitur. Non tamen iste defectus in eo rationem 
culpae et poenae habuisset, quia non per voluntatem iste de- 
fectus causatus esset. 

similiter dico quod in isto qui ex digito generatur, tales 
defectus essent, si principiis quae naturae relinqueretur, nisi 
Dominus gratis hoc sibi vellet conferre quod primo homini 
contulit; nec isti defectus ex voluntate primi parentis proce- 
derent, quia defectus non causantur ex voluntate primi pa- 
rentis nisi in eis qui ab eo naturam accipiunt. Non autem 
aliquis accipit naturam a materia, sed ab agente. Unde, cum 
iste sit ab Adam solum materialiter, non autem sicut a prin- 
cipio activo ab eo descendat, constat quod naturam huma- 
nam ab seo non accipit, nec culpam originalem per eum 
incurrit nec praedictos defectus; et ideo rationem culpae vel 


poenae non habebunt, cum non comparentur ad voluntatem 
sicut ad causam» 2. 


| Cf. S. Thomam, lll, 14. 1-3. 
! [I Seni., dist. 31. q. 1, art. 2 ad 3. 

6 


Et idem docet Alexander Halensis ', et S. Bonaventura 2, 
qui ait: «Si homo fieret ex alia parte vel etiam mulier facta 
fuisse ex costa viri postquam peccavit, poenalitatem ali- 


quam habuisset, non tamen peccatum originale». 


SOLVUNTUR DIFFICULTATES 


450. Obiectio prima. Peccatum contrahitur a posteris 
Adae quia nascuntur in loco exili, non autem in loco vitae 
seu in paradiso. Atqui etiam homo miraculose formatus ex 
carne humana, esset in loco exilii, idest extra paradisum. 
Ergo etiam ille contraheret peccatum originale. 


45]. Respondetur. Nego mai. Concedo min. et nego 
conclusionem. 

Non enim ideo contrahunt filii Adae peccatum originale 
quia nascuntur extra paradisum, sed potius ideo nascuntur 
extra paradisum quia Adam peccavit et illi in Adam. Homo 
autem formatus ex carne humana modo miraculoso esset 
extra paradisum, non tamen eadem ratione sicut modo sunt 
filii Adae, sed quia non habent iustitiam originalem 3. 


452. Obiectio secunda. Peccatum originale traducitur a 
parentibus in filios in quantum anima inficitur ex carne. 
Atqui ex quacunque portione camis humanae inficitur ani- 
ma, quia fota caro humana est infecta peccato originali. 
Ergo peccatum originale traducitur etiam ad eos qui mira- 
culose formarentur ex carne humana. 


453. Respondetur. Distinguo mai.: Peccatum originale 
traducitur a parentibus in filios in quantum anima inficitur 


^ Alexander Halensis, Summa Theol., II P, Lib. IL n. 232, p. 249. 
à S. Bonaventura, loc. cit. p. 756 b. 
3 Cf. S. Thoman, De Malo, 4, 7 ad 2. 

ex carne, prout materialiter est caro, nego; prout formaliter 
est caro humana, idest dynamice ducens ad naturam huma- 
nam generandam secundum rationem principii activi in ge- 
neratione, concedo. 

Nego min. et conclusionem. 

Ut dictum est articulo primo, caro non traducit pecca- 
tum originale prout mere statice et materialiter considera- 
tur, sed prout dynamice et formaliter ducit ad generandam 
active naturam humanam secundum processum naturalem 
quo humana natura generatur a parentibus. Ceterum non 
formaretur vel generaretur ex tali cami nisi quatenus desi- 
nit esse animata anima eius ex quo sumeretur, et ideo non 
est caro humana nisi aequivoce, sicut oculus mortuus; nam 
generatio unius est corruptio alterius 


454, Obiectio tertia. Ideo peccatum originale transit ab 
Adam in omnes homines, quia omnes in eo peccante fue- 
runt. Atqui non solum sunt in Adam qui ab eo procedunt 
per viam generationis naturalis, sed etiam qui miraculose 
formarentur ex came humana. Ergo etiam illi sic miraculo- 
se formati contraherent peccatum originale. 


455. Respondetur. Distinguo mai.: Ideo peccatum origi- 
nale transit ab Adam in omnes homines, quia omnes in eo 
peccante fuerunt, secundum seminalem rationem vel sicut 
in principio activo generationis naturalis, concedo; mere 
materialiter secundum corpulentiam substantiam, nego. 

Contradistinguo min.: Omnes omnino sunt in Adam, 
eodem modo eademque ratione, nego; diversa ratione, 
concedo. 

Et nego consequens et consequentiam 

Qui ergo miraculose formarentur ex came, essent in 
Adam mere materialiter tantum, idest secundum corpulen- 


Ci. S. Thomam, De Malo. 4, 7 ad 1. 

tiam substantiam solum, non autem essent formaliter et ac- 
tive, secundum seminalem rationem; et hoc requiritur ad 
traductionem peccati originalis; illud autem non sufficit, 
quia etiam illo modo fuit Christus in Adam 

Ex hoc articulo apparet evidenter nova confirmatio cur 
in sententia 5. Thomae, ratio traductionis peccati originalis 
ab Adam in posteros eius non est ratio capitis moralis aut 
iuridice in Adam super totam humanitatem. Evidenter enim 
Adam esset caput morale illorum qui miraculose formaren- 
tur ex carne humana praeter viam generationis naturalis, 
sicut revera fuit caput morale Evae et fuisset etiamsi Eva for- 
mata esset ex costa eius post peccatum; et tamen peccatum 
originale non traduceretur ab Adam in illos, neque traduce- 
retur ab Adam in Evam. Ratio ergo traductionis peccati ori- 
ginalis non stat in illa fictione iuris de capite morali huma- 
nitatis, sed mere consistit in motione activa generationis na- 
turalis, qua humana natura traducitur physice a parente in 
filios. 


Art. 5.-Utrum, si Adam non peccasset, Eva pecante, 
filii originale peccatum contraherent 


456. De facto tam Adam quam Eva peccaverunt; de fac- 
to etiam omnes homines praeter solum Christum et Beatam 
Virginem Mariam, pecatum originale contraxerunt. Ut ta- 
men melius appareat ratio traductionis peccati originalis, 
nempe utrum peccatum traducatur ab Adam vel ab Eva, 
quaeritur: 1°, utrum si Adam non peccasset, Eva peccante, 
fili contraherent peccatum originale; 2^, utrum si Eva non 
peccasset, Adam peccante, filii contraherent originale pec- 
catum; 3^, utrum si Adam et Eva générassent quosdam filios 
ante peccatum et quosdam post peccatum, transmitterent 
peccatum originale in eos quos genuissent ante peccatum; 


Cf. S. Thomam, III, 31, art. 1-2, 7-8. 

4" utrum si ipsi non peccassent, peccasset autem aliquis 
posterorum, huius filii contraherent peccatum originale; 5°, 
utrum si aliquis posterorum exemptus fuisset a peccato ori- 
ginali, sicut Beata Virgo, generaret filios ex quacunque mi- 


lieri sine peccato originali. 


$ | 


SOLUTIO QUAESTIONIS 


457. conclusio prima: Peccatum originale traducitur in 
filios ab Adam, non ab Eva, et ideo Adamo peccante, etiamsi 
Eva non peccasset, filii nascerentur cum peccato originali; e 


converso, Eva peccante si Adam non peccasset, filii non con- 
traherent peccatum originale. 


458. Probatur a) Ex verbis Sacrae Scripturae, quae in re 
odiosa sunt restricte intelligenda. Dicit enim: «Per unum 
hominem peccatum in hunc mundum intravit» '; per unum 
ergo non per duos simul, ideoque non per Adam et Evam 
simul; sed neque per Evam solum, quia Eva est mulier, et 
tamen textus dicit quod intravit per unum hominem, qui 
nequit esse nisi Adam, ut expresse indicatur in versiculo 14. 
Ergo per solum Adam intravit peccatum in hunc mundum, 
et ideo ipse solus sine Eva poterat illud transmittere; Eva 
autem sine Adam non poterat illud traducere. Idemque 
etiam comprobatur ex antithesi cum secundo Adam, scilicet 
Christo Redemptore, qui unus solus fuit, non autem duo 
quasi ex aequo cum Maria. Sicut ergo Beata Virgo non fuit 


Redemptrix sed redempta, ita Eva non fuit traducens pecca- 
tum originale, sed solus Adam 2. 


459. b) Ex dictis in articulo primo. Ab illo traducitur 
peccatum originale in posteros, qui est primum movens mo- 
tione generativa, sicut ab illa potentia communicatur pecca- 


'^ Rom. 5, 12. 
2 Cf. Rom. 5, 15-19. 

tum actuale ad ceteras, quae primo movet motione impera- 
tiva ceteras potentias. Atqui solus Adam est primum mo- 
vens motione generativa. Nam in generatione humana pri- 
mum movens est vir, femina vero movet mota, quatenus fe- 
mina non generat nisi prius fuerit active foecundata a viro. 
Ergo solus Adam transmittit peccatum originale in posteros. 
Quod et urgeri potest ex casu Beatae Mariae Virginis, quae 
dedit Christo quidquid dant aliae mulieres, et tamen pecca- 
tum originale non contraxit; non solum quia illa non habe- 
bat illud, sed quia non ex virili semine, sed de Spiritu Sanc- 
to concepit. 

Dixi autem quod haec conclusio constabat ex dictis in 
articulo primo, licet S. Doctor immediate resolvat in articu- 
lum praecedentem, eo quod putabat post Aristotelem quod 
femina concurrit mere passive et materialiter ad generatio- 
nem, id quod tamen Galenus et recentiores non admittunt. 
Quidquid tamen de hoc sit, certum est virum esse primum 
principium activum generationis, licet non unicum, et hoc 
sat est ad conclusionem probandam. 

In qua quidem conveniunt communiter theologi post 
tempora S. Anselmi ', ut videre est in Alexandro Halensi3; 
S. Alberto Magno 3; S. Bonaventura 4. Solent etiam dicere 
quod si Eva peccasset et Adam non, «Deus permisisset eam 
mori aut fecisset viro aliam mulierem» 5, 

Si tamen ex muliere peccatrice generaret, ipso non pec- 
cante, dicebant communiter isti magni Magistri quod filii 
nascerentur quidem sine culpa, non tamen sine defectibus 
et miseriis naturalibus, quae sequuntur naturaliter ex mate- 


| S. Ansel mus, De conceptu virginali, cap. 9, ML, 158, 443. 

| Alexander Halensis, Summa Theol. II P. Lib. II, n. 227, edit. cit. 
t. II, p. 242. 

3 S. Albertus Magnus, // Sent., dist. 22, art. 6, edit. cit. t. 27, p. 381. 

4 S. Bonaventura, M Sent. dist. 22, dub. | circa Litteram Magistri, edit, 
cit. t. II, p. 527-528; dist. 33, art. 2. q. 2, p. 791-792, ubi tamen hanc quaes- 
tionem appellat frivolam. 

3 S. Albertus Magnus, loc. cit. p. 381. 


I» 

ra humana, quam Eva ministraset, non tamen haberent 
proprie rationem poenae; et hanc sententiam sequutus est 
s. Thomas in Sententiis et S. Albertus Magnus 1. Quia ta- 
men filii nascerentur cum iustitia originali, cui debebatur 
immortalitas et impassibilitas, ideo S. Doctor hanc opinio- 
nem retractavit postea 3. Non ergo esset idem casus ac ille, 
si quis in natura pura formaretur a Deo ex humana carne, 
de quo dictum est articulo praecedenti. Cui solutioni adhae- 
sit 5. Albertus Magnus in Summa Theol 4. 


460. conclusio secunda: Si Adam et Eva générassent 
quosdam filios ante peccatum et quosdam post peccatum, pri- 
mi eorum filii non contraherent peccatum originale; secundi 
vero eorumque filii illud contraherent. 


46]. Probatur. Ratio est quia primi filii se habebant ad 
Adam eodem modo ac si numquam peccasset; secundi vero 
se haberent ad ipsum ac si ab initio peccasset. Neque ulla 
amplius est difficultas ha in re 5. Et eadem ratione non con- 
traheret peccatum filius qui conciperetur ante peccatum, li- 
cet nasceretur post peccatum. 


462. conclusio tertia: Si primi parentes non peccassent 
de facto, peccasset vero aliquis ex posteris eorum, huius filii, 
si quos haberet, contraherent peccatum originale ex eorum 
parentibus. 


| S. Thomas ŽI Seni., dist. 31, q. 1, art. 2 ad 3-4; IV Sent., dist. ! q 2 
art. 8 ad 5. 

2 S. Albertus Magnus, JV Sent., dis. 1, a. 21, t. 29, p. 37 b. 

J| S.Thomas, De Malo. q. 4, a. 8 ad 5, et magis adhuc energice hic, ad 2 

4 S. Albertus .Magnus, Summa Theol., tract. 17, q 107 memb 4 
art. 2, particula 3. edit. cit. t. 33. p. 296 b. | 


. 5 Cf. Sal mant icenses, De vitiis et peccatis, disp. 14 dub. VI S8 3 pdit 
Cit. t. 8, p. 79-82. 5 9 eait 

463. Ita S. Thomas in II Sent., ubi haec habet: «In quo- 
cumque autem homine fuisset inventa humana natura inte- 
gra, per peccatum ipsius poterat corrumpi in eo et in his 
qui ab eo descenderent» — Et clarius in De Malo ait: «Si 
ergo aliquis ex posteris Adam peccasset, eo non peccante, 
moreretur quidem propter suum peccatum actuale, sicut 
Adam mortuus fuit, sed posteri eius morerentur propter pec- 
catum originale» 1, ex eo contractum. 

Et ratio est quia iste peccans se haberet ad filios eius 
sicut Adam peccans ad suos. Atqui Adam peccans transmit- 
tt peccatum suum in posteros. Ergo eadem ratione et ille 
transmitteret in suos. Ex quo sumitur nova confirmatio, ea- 
que efficacissima, contra theoriam de pacto et de Adamo 
capite morali vel iuridico ad explicandam traductionem 
peccati originalis. Nam in his casibus, Adam esset caput 
morale seu 1uridicum istius filii peccantis et nepotum ex eo 
descendentium, et tamen Adam non haberet peccatum, filii 
vero haberent originale. Unde, iuxta S. Thomam, talis theo- 
ria de capite iuridico humanitatis est exclusa penitus. 

Quam quidem vim perceperunt thomistae defendentes 
sententiam illam, et ad explicationes ridiculas confugiunt 
ut ab ea liberentur. Quidam enim dicunt S. Thomam opinio- 
nem retractasse, at hoc gratis asseritur, quia nullibi constat 
talis retractatio; ali1 dicunt textum esse corruptum vel in- 
terpolatum, ut S. Bellarminus; sed hoc etiam gratis affirma- 
tur, et ideo gratis potest etiam negari; alii denique dicunt S. 
Thomam loqui in alia hypothesi seu in vi alterius decreti 
quod Deus habuisset, si casus ille accidisset, et hoc modo 
loquuntur Salmanticenses, Gonet, Gotti; alii; at hoc etiam 
ridiculum est, et vere est respondere vi alterius decreti, 1dest 
sententiae falsae praeconceptae 3. 


| S. Thomas, M Sent., dist. 33, q. 1, art. 1, ad 3. 
2 S. Thomas, De malo, 5, 4 ad 8. 
J Cf. Sal manticenses, loc. cit., § 2, p. 77-79. 

464. conclusio quarta: Si aliquis vir ex posteris Adae 
fuisset praeservatus totaliter a peccato originali, sicut de facto 
fuit praeservata Beata Virgo Maria, filii huius qui nascerentur, 
non contraherent peccatum originale. 


465. Ratio est, quia talis praeservatio aequivalet condi- 
tioni iustitiae originalis, qua posita, secundum dicta, fili 
nascerentur sine peccato originali. Et ita sentiebat Bernar- 
dus de Trilia, discipulus S. Thomae, quia tunc esset praeser- 
vatio et quoad personam et quoad naturam et non sanctifi- 
catio quoad personam tantum l. 


SOLVUNTUR DIFFICULTATES 


466. Obiectio prima: In tantum contrahimus peccatum 
originale a primis parentibus in quantum in eis fuimus se- 
cundum seminalem rationem. Atqui in utroque parente, 
Adam et Eva, aequaliter fuimus secundum seminalem ratio- 
nem, quia ab utroque simul filii generantur. Ergo ex utro- 
que parente et ex aequo contrahimus peccatum originale. 


467. Respondetur. Concedo mai; nego min. et con- 
clusionem. 

Certum est quod filii generantur ex utroque parente si- 
mul, at non eodem modo eademque ratione, quia a viro ge- 
nerantur sicut a primo principio activo et foecundante, a 
muliere vero sicut a principio activo foecundato et actuato 
ab alio, scilicet a viro. Ratio ergo seminalis, quae est vis 
motiva active in generatione, non ex aequo pertinet ad pa- 
trem et ad matrem, sed ad patrem primo, ad matrem post 
primum et cum dependentia a primo. Unde S. Bonaventura 


| Cf. Glorieux, Un mémoire justificatif de Bernard de Trilia, apud «Re- 
vue des Sciencies philosophiques et théologiques», juillet 1928, p. 407-A408' 
janvier 1929, p. 31-32. 

recte scribit: «Sicut principaliter virtus generativa residet 
penes virum, ita etiam transfusio originalis principaliter 
attribuitur viro, nihilominus tamen utrique attribuitur 


suo modo» ' 


468. Obiectio secunda. Qui tansmittit poenam peccati 
originalis transmittit et peccatum originale, cum haec duo 
sint naturaliter coniuncta et inseparabilia. Atqui mater, 
idest Eva, transmittit poenam peccati originalis, quia haec 
poena est mortalitas et passibilitas, quae proveniunt ex ne- 
cessitate materiae, a matre subministratae. Ergo etiam ma- 
ter, idest Eva, transmittit peccatum originale. 


469. Respondetur. Concedo mai.; nego min. et con- 
clusionem. 

Revera enim utrumque, poena et culpa peccati originalis 
transmittitur ex aequo quasi ex duabus causis partialibus; 
sunt enim causae totales subordinatae filiorum. 


470. Obiectio tertia. Si mater non transmittit peccatum 
originale in filios, sed solus pater, non requiritur sanctifica- 
to matris ut filius nascatur sanctus. Atqui de facto requiri- 
tur a Deo sanctificatio matris ut filius nascatur sanctus, 
quia sanctificavit Beatam Virgninem, eam praeveniendo et 
praeredimendo a peccato originali, ut Filius eius, nempe 
Christus lesus sanctus omnino nasceretur. Ergo de facto ma- 
ter transmittit peccatum originale in filios. 


47]. Respondetur. Distinguo mai.: Non requiritur sanc- 
üficatio matris ad esse simpliciter ut filius nascatur sanctus, 
concedo; non requiritur ad melius esse et perfectius ut filius 
nascatur sanctus, nego. 


| S. Bonaventura, M Sent., dist. 33, art. 2. q. 2, ad 2; edit. cit. t. II, 
p. 792 a. 

Coutradistinguo min.: De facto requisita est a Deo sancti- 
ficatio praevia Beatae Mariae Virginis ad esse simpliciter, 
ut Christus nasceretur sine peccato originali, nego, ad me- 
lius esse, ut Mater Dei maxima puritate niteret, concedo. 

Et nego consequens et consequentiam. 

Non ergo Beata Virgo Maria fuit a peccato originali prae- 
servata ut Christus ex ea nasceretur sine peccato originali, 
quia etiam natus fuisset sine originali peccato in contraria 
hypothesi, eo quod non generatus est ex virili semine. Quia 
tamen mater subordinate concurrit ad transmissionem pec- 
cati originalis, decebat omnino quod Beata Virgo non habe- 
ret peccatum originale, ut sic Christus omnimoda munditia 
et puritate conciperetur et nasceretur ex ea 


Cf. S. Thomam, De Malo, 4, 7 ad 6. 


QUAESTIO LXXXII 
DE PECCATO ORIGINALI QUANTUM 
AD SUAM ESSENTIAM 


472. Consequenter S. Doctor inquirit propriam essen- 
tam vel naturam peccati originalis, non quidem secundum 
genus moris, sed secundum genus naturae seu in esse psy- 
chologico. Nam de natura huius mali secundum genus mo- 
ris, quod nempe sit vera culpa et non solum poena, actum 
est iam quaestione praecedenti, cum potius hoc pertineat 
ad esse peccati seu ad veritatem eius. Et quod haec sit mens 
S. Thomae, apparet ex II Sent., dist. 30, in divisione tex- 
tus. Ceterum, constat quod ratio habitus prout distinguitur 
ab actu transeunti, est directe et per se ad psychologiam 
pertinens. 

lam vero, cum peccatum originale sit malum quoddam 
ideoque privatio alicuius boni, et insuper analogice conve- 
niat in ratione peccati cum peccato actuali, essentia vel na- 
tura peccati originalis dupliciter investigari et explicari po- 
test: uno modo, per oppositionem ad iustitiam originalem 
cui contrarie opponitur; alio modo per analogiam ad natu- 
ram vel essentiam peccati actualis 

Constat autem quod iustitia originalis erat habitus vel 
dispositio quaedam, in qua, sicut et in ceteris habitibus vel 
dispositionibus, considerari potest elementum quasi formale 


| Cf. S. Thomam, I, 94-95; 10O0-IOI, pro iustitia originali; et supra, 
quaestione 71, pro peccato actuali. 

seu primarium et praedominans a quo habet speciem, et ele- 
mentum quasi secundarium vel materiale; similiter, in ra- 
tione peccati actualis distinguitur elementum quasi forma- 
le, ex parte aversionis a fine vel regula actionis, et elemen- 
tum quasi materiale, ex parte conversionis ad bona commu- 
tabilia. Consequenter, ex quo contraria sunt in eodem gene- 
re, peccatum originale debet esse habitus vel dispositio 
quaedam, sicut 1ustitia originalis; et in eo debet esse duplex 
quasi elementum, nempe quasi formale et quasi materiale. 
Tota ergo quaestio de natura peccati originalis reducitur ad 
hoc ut inquiramus utrum sit habitus quidam; quo dato, 
oportebit statim determinare quasi elementa eius. Et vere 
sic fecit S. Doctor; nam statim inquirit utrum sit habitus 
(art. 1), ex quo solutam habet quaestionem de unitate vel 
pluralitate eius, quam agitabant theologi suo tempore (art. 
2); hoc autem determinato, investigat quasi elementa eius 
(art. 3), et inde solvit problema de aequalitate vel 1naequa- 
litate ipsius in diversis hominibus (art. 4). Unde apparet 
quanta perspicuitate S. Doctor definitionem investigat pec- 
cati originalis secundum materiam subiectam. 


Art. 1.-Utrum originale peccatum sit habitus 


HISTORIA QUAESTIONIS 


473. Omnes illi qui admittunt exsistentiam veram pec- 
cati originalis quasi ab actuali peccato distincti, admittunt 
etiam modum quemdam habitualem seu permanentem pec- 
cati originalis. 

Et merito quidem, nam secundum doctrinam Ecclesiae, 
peccatum originale appellatur status contrarius statui gra- 
tiae sanctificantis, dicente Concilio Tridentino quod 1ustifi- 
catio impii est «translatio ad eo statu, in quo homo nascitur 
filius primi Adae, in statum gratiae adoptionis filiorum 

Dei, per secundum Adam lesum Christum Salvatorem nos- 
trum» '. Atqui status dicit quid permanens seu stabile, quod 
est proprium habitus. 

Adde quod peccatum originale dicitur in nobis «habita- 
re» 2, et quod per illud omnes homines constituti sunt pecca- 
tores 3. Atqui haec supponunt permanentiam quamdam, eo 
vel magis quod eadem verba adhibentur a Concilio Tridenti- 
no pro 1ustitia originali, idest pro sanctitate et iustitia in 
qua Adam constitutus fuerat4, quae quidem certo dicebat 
quid permanens et stabile per se. Et in adnotationibus ad 
Schema Constitutionis Dogmaticae Concilii Vaticani I appe- 
latur peccatum habituale propium omnibus 9. 

Denique, certum est parvulos recenter natos et nondum 
baptizatos habere peccatum originale quousque valide bap- 
üzentur. Atqui tale peccatum in ipsis nequit esse actus qui- 
dam transiens, quem nondum habere possunt; neque etiam 
naturalis eorum potentia, quae nequit esse mala. Ergo debet 
esse quid medium per modum habitus seu permanentis. 
Adde peccatum originale contradistingui ab actuali, quod 
certe actus quidam est; ergo peccatum originale nequit esse 
actus. 


474. Sed difficultas est in determinando in qua catego- 
ria entis sit, reductive saltem, haec res permanens et realiter 
exsistens, quae vacatur peccatum originale. 


475. a) Ergo Mathias Flaccus Yllyricus, rigidiorum lut- 
heranorum dux, putabat peccatum originale esse in catego- 
ria substantiae; nam secundum ipsum peccatum originale 
corrupit penitus et substantialiter totam animam hominis, 


! Concilium Tridentinum, Denz., n. 796. 
^ Rom., 7, 20. 


Rom., 5, 18. 
^ Concilium Tridentinum, Denz., n. 788. 
5 Schema Constitutionis Dogmaticae Concilii Vaticani I, Mansi, t. 50, 


col. 115. 

transformans eam de imagine Dei in 1maginem diaboli, eo 
modo quo vinum convertitur in acetum; unde anima homi- 
nis est effecta essentialiter et substantialiter mala et corrup- 
ta et est ipse diabolus incarnatus seu imago substantialis 
diaboli; peccatum non est in ipsa, sed ipsamet est pecca- 
tum; peccatum originale est ipsa natura humana. Cui sen- 
tentiae videtur ansam praebuisse ipse Lutherus, qui affir- 
mat peccatum originale esse de essentia hominis lapsi, eo 
modo quo prima iustitia erat de essentia hominis 1innocen- 
tis. Et hac de causa sectatores huius doctrinae appellati sunt 
substantialistae. 

Quae sententia non indiget refutatione, cum incidat in 
purum putumque manichaeismum. 


476. b) Ceteri vero admittunt peccatum originale esse 
in categoria accidentis, quia est in natura humana sicut in 
subiecto. Et quidem, quia per illud efficimur mali et male 
nos habemus, videtur quod reducatur ad categoriam quali- 
tatis, et in hoc etiam, licet diversimode loquantur diversi, 
omnes convenire videntur. 

At non omnes conveniunt in determinanda specie qualita- 
tis ad quam reducitur, licet in principio determinationis sint 
concordes, nempe in eo quod modo proportionali dicatur de 
peccato originali id quod affirmatur de iustitia originali. 


AT]. Lutherus ergo et Calvinus reducunt iustitiam origi- 
nalem ad potentiam naturalem naturae humanae. Ait enim 
Lutherus quod tam naturale fuisset Adae diligere Deum, 
credere Deo, agnoscere Deum, quam naturale est oculis reci- 
pere lumen et videre, et ideo affirmat 1ustitiam originalem 
esse de natura hominis, quasi ei consubstantialem. Conse- 
quenter, peccatum originale reducitur ad categoriam impo- 
tentiae naturalis: natura lapsa est intrinsecus corrupta et 
mutila, neque post peccatum manet completa et integra, si- 
cut homo sine potentia videndi vel sine oculis. Et plus vide- 
tur esse profunda haec impotentia quam ordinarie signifi- 

cari solet; homo lapsus non habet liberum arbitrium debili- 
tatum, sed radicitus extinctum. 


418. Baius vero et Jansenius videntur reducere iusti- 
tiam originalem ad categoriam qualitatis prout dicit Aabi- 
tum innatum seu totaliter naturalem et a natura postulatum, 
eo fere modo quo nos loquimur de synderesi vel de habitu 
primorum principiorum. «Primi hominis iustitia-dicebat 
Baius-sive ex principiis naturae orta fuerit, sive immediate 
a Deo collata, adhuc tamen illi naturalis fuit, quia sic ad 
eius integritatem pertinebat, ut sine ea non posset salva ex- 
sistere miseriaque carere» 

Consequenter, peccatum originale esset destructio vel 
corruptio istius dotis connaturalis, et homo in hoc statu to- 
taliter impotens est ad quodcumque bonum, sicut si aliquis 
habens sensum visus, semper esset privatus lumine, vel si- 
cut aliquis habens intellectum privaretur synderesi vel spe- 
cie intelligibili. Unde et concludebant quod Deus non pote- 
rat condere hominem sicut nunc nascitur 2. 

lam vero, constat Adamum innocentem a Deo accepisse 
dona supematuralia, quae scilicet nec sunt de eius essentia 
neque intra sphaeram virium et exigentiarum naturae, sed 
haec omnia excedere. Unde Concilium Vaticanum I parabat 
decretum dogmaticum in quo dicitur quod «Deus hominem 
ornavit ea sanctitate quae supra omnem naturae creatae exi- 
gentiam et supra quodvis meritum operum naturalium eum 
constitueret filium adoptionis et heredem Dei, vereque esset 
eratia Dei sanctificatoris. Porro, etiam primae conditionis 
integritas illa et 1mmortalitas, quibus hominem ornatum 
fuisse constat, dona indebita naturae licet innocenti secun- 
dum doctrinam catholicam censeri debent» N 


| Baius, De prima hominis iustitia, cap. 11. Cf. S. Pium V, Denz. 1021, 
1023. Clementem XI, Denz. 1385; Pium VI, Denz. 1516. 


2 Cf. S. Pium V, Denz. 1055. 
5 Concilium Vaticanum I, Schema Constitutionis Dogmaticae de doctrina 


catholica, cap. 17, edit. Mansi, t. 50, coi. 71, 112-114. 

Praeterea, etiam dato illam integritatem esse de essentia 
naturae humanae, quasi naturalem eius potentiam, adhuc 
tamen non sequitur eam esse destructam peccato originali, 
quia potentiae naturales animae, maxime potentiae rationa- 
les, ut intellectus et voluntas, sunt indestructibiles seu in- 
mortales, sicut et ipsa anima rationalis. Consequenter ne- 
quit reponi essentia peccati originalis in naturali et radicali 
impotentia animae, per extinctionem liberi arbitrii * 

Concludamus ergo qualitatem illam, quae constituit pec- 
catum originale, esse primam speciem qualitatis nempe ha- 
bitum vel dispositionem. Unde: 


RESOLUTIO QUAESTIONIS 


419. CONCLUSIO prima: Peccatum originale est habitus 
quidam. 


480. Probatur. 1°, quasi negative, per viam divisionis: 
Constat ex dictis peccatum originale esse aliquod ens reale 
seu realiter exsistens in descendentibus ab Adam per viam 
generationis activae naturalis, exceptis Christo lesu et Beata 
Maria Virgine. Oportet ergo quod sit in aliqua categoria en- 
tis realis. Atqui nequit esse in categoria substantiae, quia 
peccatum originale est malum quoddam; malum autem ne- 
quit esse substantia 2. Ergo debet esse accidens 3. Et quidem 
non est accidens per modum adiacentis et quodammodo ex- 
trinseci sicut ubi, quando, situs et habitus et quodammodo 
relatio, sed per modum inhaerentis intrinsece. Per se etiam 
patet illud non esse in genere quantitatis. Ergo debet esse in 
genere qualitatis aut in genere actionis aut in genere passio- 


Concilium Tr ident inum, Denz. 815. 
S. Thomas, I, 48, l. 
Ibidem, a 3. 

nis. Atqui non est in genere passionis, quia peccatum origi- 
nale est essentialiter culpa; malum autem in genere passio- 
nis nequit esse culpa, sed poena tantum Sed neque in ge- 
nere actionis, quia solum peccatum actuale vel personale 
est in genere actionis, cum essentialiter consistat in actu 
malo; at vero, ut constat ex dictis, peccatum originale con- 
tradistinguitur a peccato actuali et personali, cum sit pecca- 
tum naturae. Ergo peccatum originale nequit esse nisi in 
genere qualitatis. Non quidem in tertia et quarta specie, 
cum non sit malum ordinis corporei, neque iterum secun- 
dum eas attenditur formaliter ratio boni et mali2. Neque 
iterum in secunda specie, tum quia potentia indifferenter se 
habet ad bonum et malum, cum peccatum originale sit de- 
terminate malum quoddam, tum quia utpote naturalis et 
ex natura procedens nequit habere rationem mali3. Ergo de- 
bet esse in prima specie qualitatis secundum quam praecise 
consideratur bonum et malum. Aut ergo per modum dispo- 
sitionis malae transeuntis, et hoc non; ergo per modum per- 
manentis et ideo est habitus essentialiter. 


481. 2°, positive, a) Per locum a contrario. Directe et im- 
mediate contraria sunt in eodem genere proximo. Atqui 1us- 
titia originalis, cui directe et immediate contrariatur pecca- 
tum originale, est habitus quidam. Ergo et peccatum origi- 
nale est quidam habitus. 

Maior constat ex definitione oppositionis contrariae. 

Minor autem, quantum ad contrarietatem directam et 
immediatam inter peccatum originale et iustitiam origina- 
lem, admittitur ad amnibus. Quantum vero ad hoc quod illa 
iustitia fuerit habitus quidam vel collectio habituum, facile 
constat, nam illa iustitia essentialiter includebat dotes inte- 
eritatis, et immortalitatis et gratiam sanctificantem. Atqui 


| 1,48,5. 
| 1-11,49,2. 
Ibidem. 

tam illae dotes quam gratia sanctificans sunt habitus qui- 
dam: gratia quidem sanctificans eodem iure ac virtutes in- 
fusae, de quibus loquuti sumus, ad quaestionem 51, articulo 
4; dotes etiam illae eodem iure ac dotes gloriae quae corpo- 
ribus sanctorum dabuntur in die resurrectionis, quae evi- 
denter habent rationem habitus '. Ergo et peccatum origina- 
le debet esse habitus quidam; quod ante S. Thomam iam 
docuerat Guilelmus Alvemus: «Cum igitur ista perversitas 
originalis habitus sit, non est mirum neque insolitum...» 2. 
Unde et potius quam peccatum deberet appellari vitium ori- 
ginale. Et ita constat iam quod est habitus vel dispositio 
mala, quatenus natura humana male se habet secundum se 
ipsam. 


482. b) per locum a definitione ad definitum. Namque 
&& Aéyerat O1üOco1 KaO' nv eo N kakw  OtüKerrai TÒ Orakeiuevov, 
kai | KaG’ avt n mpò ào, oiov fr] oyieia ¿ëi ti N 

Atqui peccatum originale est quo male disponitur natura 
humana ex Adam descendens per viam generationis activae, 
et quidem secundum se, cum sit veluti aegritudo et languor 
naturae, et iterum per modum status permanentis. Ergo 
peccatum originale est habitus quidam. 

Hoc autem dato, oportet determinare cuiusmodi habitus 
sit iste, utrum scilicet sit habitus entitativus vel operativus. 


483. conclusio secunda: Peccatum originale est habitus 
entitativus. 


484. Probatur. 1°, ex eodem principio. Peccatum origina- 
le et iustitia originalis sunt in eodem genere proximo habi- 
tus. Atqui iustitia originalis est habitus entitativus, non ope- 
rativus; quod patet tum ratione dotum integritatis et im- 


Cf. Supplementum, q. 95, art. 2; q. 82-85. 
? Guilelmus Alver nus, De Vitiis et peccatis, cap. 3. edit. cit. p 254 a 
Aristoteles, IV Met. cap. 20. n. 2 (Il, 529. 15-17). P 

mortalitatis, quae ad dispositiones entitativas pertinent; 
tum etiam ratione gratiae sanctificantis, quae est habitus 
quidam entitativus, ut dicetur in tractatu de gratia. Ergo et 
peccatum originale est habitus quidam entitativus. 


485. 2°, directe. Habitus entitativus est qui dicit per se 
primo ordinem ad naturam creatam prout contradistingui- 
tur a potentiis operativis. Atqui peccatum originale dicit per 
se primo dispositionem contrariam ipsi naturae humanae 
prout contradistinguitur a potentiis, quia est essentialiter 
peccatum seu vitium naturae, ut constat ex dictis quaestione 
praecedenti articulo primo. Ergo peccatum originale est ha- 
bitus quidam entitativus. 


486. Quia vero habitus entitativus necessario debet dici 
per ordinem ad naturam corporis aut per ordinem ad natu- 
ram animae ', consequenter quaeritur utrum peccatum origi- 
nale sit habitus entitativus corporalis seu per se primo dicens 
ordinem ad corpus, an vero sit habitus entitativus spiritualis 
qui ordinem per se primo dicat ad ipsam essentiam animae. 

Quidam ergo dixerunt «quod peccatum originale est 
quaedam dispositio corporalis morbida quae traditur a paren- 
te in prolem, sicut qualitas symbola, quae, ut 1sti dicunt, re- 
manet eadem numero in generato et corrupto; et ista, ut 
dicunt, dispositio morbida, licet maneat in carne post bap- 
tismum, non tamen manet secundum quod habet rationem 
culpae, sed remanet secundum quod est quaedam qualitas 
corporalis, vel secundum quod habet rationem poenae» Z 

Haec positio, subobscure tamen, traditur a Magistro 
Sententiarum 3; clarius autem docetur ab Henrico Ganda- 


' Cf. S. Thomam, I-II, q. 50, art. 1-2. 

) Herveus, De peccato originali, q. 3, edit. Martin, p. 96-97. Vide eum- 
dem, In II Sent., dist. 30, q. 2, ibidem p. 29. 

J Petrus Lombardos, 77 Sent., dist. 30, cap. 14; dist. 31, cap. 2-4; Collec- 
tanea in Epist. ad Romanos, VII, 21-23, ML. 191, 1430 CD. 

vensi et generatim ab illis omnibus qui explicant traduc- 
tionem peccati originalis per viam camis tantum, quasi per 
contagionem, ut Hugo de S. Victore, Petrus Pictaviensis, 
Alexander Halensis, Petrus Galatinus, Rosmini, de quibus 
diximus supra, quaestione pracedenti, articulo primo. 

Huic denominationi qualitatis morbidae ansam praebuit 
Augustinus, qui appellat peccatum originale «affectionem 
quamdam malae qualitatis» et «morbidum quemdam car- 
nis affectum» 2, sicut languor. 

Esset autem causata huiusmodi morbida qualitas ex hali- 
fu serpentis vel ex pomo vetito, secundum quosdam ex istis, 
et sic infecta came, quae ad veritatem naturae pertinet 
et quae materialiter tota fuit in. Adamo, inficeret omnes 
posteros. 

At haec positio falsa est in sua radice, ut constat ex supra 
dictis; neque insuper explicat essentiam peccati originalis, 
eo quod permanet eadem qualitas morbida post baptis- 
mum, cum parentes baptizati posteros suos inficiant tali 
contagione 3. Et adnotator Schematis dogmatici Concilii Va- 
ticani I ad illam alludere videtur veluti erroneam, dum re- 
colit «physicum morbum» 4. 


487. conclusio tertia: Dicendum est ergo istum habitum 
entitativum esse spiritualem et immediate afficere ipsam ani- 
mam vel potius naturam humanam ut est natura, ut ex profes- 
so declarabitur quaestione sequenti. 


Henricus Gandavensis. Quodl. I, q. 21, edit. Martin, ibid. p. 7. 

| S. Augustinus, De nuptiis et concupiscentia. Lib. |, cap. 25, n. 28; cap. 
31,n.35, ML. 44,430,433. 

J Cf. Herveum, In II Sent., dist. 30, q. 2, edit. cit. p. 29-31; De peccato 
originali, q. 3, p. 96-102, ubi longe refutat istam positionem. 


4 | Concilium Vaticanum l, Schema Constitutionis Dogmaticae Mansi 50 
115. 

488. Quia vero omnis habitus debet esse aut innatus 
aut acquisitus aut infusus ‘, consequenter oportet videre ad 
quem ex istis reducatur peccatum originale. 

Atqui nequit esse habitus infusus, quia habitus infusus 
est a Deo tantum, a quo nequit esse peccatum originale, ut 
per se patet. 

Acquisitus autem potest dici aliquo modo, in quantum 
scilicet causatur seu acquiritur nobis ex voluntario actu 
primi parentis, non vero quatenus acquiritur actu nostro 
personali. 

similiter, dici potest in aliquo sensu innatus, quatenus 
una cum natura nobis innascitur, non tamen quasi ex princi- 
piis naturae resultans, sed ex vitiata origine, quae fuit vo- 
luntaria in primo parente. 


489. conclusio quarta: Consequenter, peccatum originale 
reduci potest ad categoriam habitus acquisiti et habitus innati. 


490. Et quidem S. Thomas reduxit illud ad categoriam 
habitus acquisiti in De Malo, ubi haec habet: «Sicut habi- 
tus vitiosus, qui est proprius huius personae, est acquisitus 
ex actibus huius personae, ita et Ahabitualis concupiscentia, 
quae pertinet ad peccatum naturae, est acquisita ex volunta- 
rio actu primi parentis, non autem est naturalis (—innata) 
proprie loquendo, neque infusa»; hic vero, in Summa Theolo- 
giae, reducit potius ad categoriam habitus innati, quando 
ait quod «non debet dici quod peccatum originale sit habi- 
tus infusus, aut acquisitus per actum nisi primi parentis, 
non autem huius personae, sed (dici debet habitus) per vitia- 
tam originem innatus» 3. 

Et quidem melius dicitur innatus vel congenitus quam 
acquisitus, eo quod actus quo trahitur est generatio natura- 


| Cf. S. Thomam, I-II, 51. 
à S. Thomas, De malo, 4, 2 ad 5. 
3 Hic, ad 3. 

lis, non vero actus personalis parentum; reducitur ergo ac- 
quisitio ad naturalitatem, et sic magis accedit ad naturalem 
seu innatum quam ad acquisitum; unde et haec denomina- 
tio magis accedit ad rationem huius peccati, quod dicitur 
peccatum naturae, ideoque et naturale aliquo modo. 

Et pulchre appellatur ab Augustino languor naturae 5 
nam languor significat aegritudinem longam seu diuturnam 
et gravem, ita ut evadat aegritudo chronica et quasi conna- 
turalis: Unde S. Thomas explicans differentiam inter lan- 
guorem et simplicem infirmitatem ait: «Per languores, gra- 
ves infirmitates et diuturnas; per infirmitates, quamcumque 
aliam...; per languores possunt intelligi diuturnae infirmita- 
tes, et signatur infirmitas diu perseverans» 2. Et propter hoc 
in Ecclesiastico legimus: «Languor prolixior gravat medi- 
cum»3. Est atonia quaedam generalis naturae taedium affe- 
rens ad operandum. 

Est tamen notandum, secundum dicta in tractatu de ha- 
bitibus, quod huic qualitati potius convenit nomen disposi- 
tionis habitualis quam nomen habitus, quia non est secun- 
dum principia naturae, sed potius contra talia principia. 
Proprie tamen hoc modo dici debet, ut bene notat Caieta- 
nus45quidquid in contrarium dicant Salmanticenses s. 


8 I 
SOLVUNTUR DIFFICULTATES 


49]. Obiectio prima. Quod contradistinguitur ab habitu 
non est habitus. Atqui peccatum originale contradistingui- 
tur ab habitu, quia est essentialiter privatio seu carentia ius- 


| S. Augustinus, Enarratio in Psalm. 118, sermone Illl, n. 2, ML 37, 
1507. 


2 S. Thomas, In Matth., cap. 4. edit. Marietti, p. 67. Cf. infra ibidem 
cap. 9, p-135 b. 

' Ecclesiasticus, 10, 11. Cf. Caietanum A. L. n. 7. 

4 | Caietanus, h. L, n. l. 


5 Salmanticenses, A. I 

tiliae originalis; privatio autem contradistinguitur ab habi- 
tu. Ergo peccatum originale non est habitus. 


492. Respondetur. Concedo mai. et nego min. et con- 
clusionem. 

Quantum autem ad probationem minoris, distinguo: pri- 
vatio contradistinguitur ab habitu vel forma, privatio pura 
seu in facto esse, concedo; privatio mixta seu in fieri, nego ' 
Axioma, «privatio contradistinguitur ab habitu», non est ad 
rem, quia habitus sumiter ibi ut postpraedicamentum, prout 
nominat habere formam vel actum, et sic habitus et privatio 
opponuntur ut actus et potentia vel ut forma et 
materia 1. 

Distinguo etiam aliam partem: peccatum originale est 
essentialiter privatio iustitiae originalis, privatio pura, 
nego; privatio mixta cum contrarietate, concedo. 

Peccatum originale non est pura et absoluta privatio, 
quia non est mors gratiae et naturae, ut putabat Lutherus, 
sed est aegritudo quaedam quae simul coexsistit cum vita 
subiecti in quo est, et inde est quod opponitur bono contra- 
rie et non mere privative 3. 


493. JQObiectio secunda. Peccatum habituale non habet 
rationem culpae. Atqui peccatum originale habet rationem 
culpae. Ergo peccatum originale non habet rationem habi- 
tus idest peccati habitualis. 


494. Respondetur. Distinguo mai.: Peccatum habituale 
non habet rationem culpae, si consideretur absolute et se- 
cundum se, concedo; si consideretur ut relatum ad causam 
eius, nego. 


| Cf. quae diximus supra, ad quaestionem 71, art. I, et quaestione 73, 
art. 2. 

) Cf. S. Thomam H Contra Gent., 78. 

3 Cf. Caietanum, A. /., nn. 5-8. 

Concedo min. et nego consequens et consequentiam. 

Peccatum originale est simile peccato habituali seu sta- 
tui peccati actualis, quatenus utrumque oritur ab aliquo 
actu peccati seu peccato actuali; differunt tamen, quia actus 
à quo oritur peccatum habiatuale seu status peccati est per- 
sonalis, et iste status non est proprie loquendo habitus; ac- 
tus vero a quo oritur peccatum originale est actus principii 
naturae, nempe primi parentis a quo descendimus per gene- 
rationem naturalem, et insuper ipsum peccatum originale 
est vitium quoddam seu habitus proprie dictus, utpote con- 
trarie oppositus iustitiae originali. Unde magis simile est 
peccatum originale vitio, quod est habitus operativus malus 
quam peccato habituali et maculae eius, quae est poena 
quaedam; quia peccatum originale est habitus quidam enti- 
tativus vitiosus seu corruptus, ut ait S. Thomas. 

Sic ergo habetur: ex parte peccati personalis: a) ipsum 
peccatum, seu peccatum actuale; b) status peccati seu pec- 
catum habituale, quod est macula culpae et reatus ad poe- 
nam; c) habitus peccati actualis, operativus et acquisitus, 
nempe vitium personale, oppositum virtuti personali; ex 
parte vero peccati originalis habetur: a) ipsum peccatum seu 
vitium originale oppositum iustitiae originali, per modum 
actus primi et non per modum actus secundi; b) status pec- 
cati, qui est macula et reatus; c) essentialiter est habitus 
entitativus quasi innatus contrarius iustitiae originali. Aliud 
ergo est peccatum habituale, etiam personale, et aliud habi- 
tus peccaminosus, qui proprie loquendo vitium est. 


405. Obiectio tertia. In malis semper actus praecedit ha- 
bitum. Atqui peccatum originale est malum quoddam et ta- 
men nullus actus praecedit ipsum. Ergo peccatum originale 
nequit esse habitus malus. Alis verbis: habitum malum 
semper praecedit actus quidam. Atqui peccatum originale 
nullus actus praecessit. Ergo peccatum originale non est ha- 
bitus malus. 

496. Respondetur. Distinguo mai.: MHabitum malum 
semper praecedit aliquis actus, proprius vel alienus, conce- 
do; semper actus proprius et personalis, subdistinguo: habi- 
tum operativum, concedo; habitum entitativum, nego. 

Contradistinguo min.: Peccatum originale nullus actus 
praecessit, proprius et personalis, concedo; alienus et natu- 
ralis, nego. 

Habitus operativus malus semper est acquisitus propriis 
actibus; sed habitus entitativus malus potest contrahi per 
vitiatam originem naturae et sic est quasi innatus vel conge- 
nitus, et talis habitus est peccatum originale, ut dictum est. 


Art. 2.-Utrum in uno homine sint multa originalia peccata 


SENSUS QUAESTIONIS 


497. Occasione verborum Scripturae, quibus dicitur: 
«Ecce enim in iniquitatibus conceptus sum et in peccatis 
concepit me mater mea» et Liturgiae, ubi dicitur quod 
baptismus confertur «in remissionem peccatorum», quaestio 
ponitur apud theologos inde ab antiquo, utrum in uno homi- 
ne sit tantum unum peccatum originale vel plura. 

Narrat ergo Gilelmus Alvernus quod «responderunt et ad- 
huc respondent multi in hoc dicentes revera plurima esse ori- 
einalia peccat, videlicet tria in unoquoque secundum tres 
vires: unum enim peccatum contendunt esse uniuscuiusque 
trium virium corruptionem per se, et tres trium virium co- 
rruptiones originales tria originalia» 1. 

Revera Guilelmus Autissiodorensis docet «plura esse 
peccata originalia in eodem homine, quia plures sunt proni- 


| Psalm. 50, 7. 
l? Guilelmus Al vernus, De vitiis et peccatis, cap. 6, edit. cit. p. 263 a. 


« 


024 L. Il. Q. LXXXII: De essentia peccati originalis 


tares ad peccandum» secundum diversas vires animae pec- 
cato infestas * 

Praepositinus vero Cremonensis admititi septem peccata 
originalia: «Nobis —inquit— videtur convenienter dici pos- 
se quod plura originalia sint in parvulo, et ad minus sunt 
septeni principalia vitia» 4 


408. Sed post Guilelmum Alvernum, qui energice in- 
vehit contra pluralitatem peccatorum originalium, commu- 
niter theologi non admittunt nisi unum peccatum originale 
in unoquoque. 

Et haec est doctrina certa. Nam loannes Baptista, cum 
viderit lesum venientem ad se, ait: «Ecce agnus Dei, ecce 
qui tollit peccatum (mv àuapnav) mundi» 3. Peccatum mun- 
di, in singulari positum, est peccatum originale. 

Quod si quis dubitet utrum peccatum mundi sit pecca- 
tum originale, certe constat de peccato originali loqui S. 
Paulum ad Romanos 4, et quidem in singulari quasi de uno 
peccato: «Sicut —inquit— per unum hominem peccatum (ñ 
iüuapia) in hunc mundum intravit et per peccatum mors, et 
ita in omnes homines mors petransiit in quo omnes peccave- 
runt». 

Quod, insuper, vel exinde roboratur quod singulariter po- 
nitur mors, quae est poena propria peccati originalis et non- 
nisi una unius hominis potest esse. 

Sed et paulo post idem Apostolus appellat peccatum ori- 
ginale unum. «Per unum peccatum, ò ¿vo àpaprnoavro » 3. 

Denique Ecclesia definivit in Concilio Tridentino quod 
«Hoc (2sigulare) Adae peccatum, quod origine unum est, et 
propagatione, non imitatione, transfusum, omnibus inest, 


| Gitleimis Altissiodorensis, Summa aurea, Lib. Il, tract. 27, cap. 6 
apud Kor s, op. cit. p. 67, nota 2. 
2 Apud Kors, ibidem, p. 67, nota 1. 
Joan. 1,29. 
Rom. 5, 12. 

unicuique proprium» Et in formula praevia dicebatur 
«quod unum tantum est et in nobis propagatione diffusum 
residet»2. Et 1nter haereses vel errores, quorum elenchus re- 
dactus est in Concilio Tridentino et Patribus exhibitus poni- 
tur: «Decimus tertius est eorum qui tenent non unum esse 
peccatum originale, sed plura. Quem errorem magister Sen- 
tentiarum confutat 33 distinctione» 3. 

Constat ergo evidenter ex fontibus revelationis et fidei 
peccatum originale esse unum tantum. 

Sed quia unitas potest esse quaduplex, scilicet numerica, 
specifica, generica, analogica, ut in Metaphysica traditur, 
oportet videre qua unitate gaudet peccatum originale. 


II 
RESOLUTIO QUAESTIONIS 


499. conclusio: Peccatum originale originatum est unum 
specie in omnibus hominibus; in uno autem eodemque homi- 
ne est unum numero, peccatum vero originale originans et ori- 
ginatum est unum proportione vel analogia tantum, multiplex 
vero genere, specie et numero. 


500. Probatur prima pars (in omnibus hominibus est 
unum specie). Habitus cuius propria causa efficiens, forma- 
lis et finalis est eadem specie in diversis hominibus, est unus 
et idem habitus specie in illis omnibus. Atqui peccatum ori- 
ginale est habitus cuius causa propria efficiens, formalis et 
finalis est eadem specie in omnibus hominibus. Ergo pecca- 
tum originale est unum et idem specie in omnibus homini- 
bus. 


| Concilium Tridentinum, Denz. 790. 
2 Acta Concilii Tridentini, edit. cit. t. V, n. 75, p. 198, 30. 
J Acta Concilii Tridentini, t. V, n. 82, p. 213, 8-9. 

Maior constat ex tractatu de habitibus, I-II, q. 54, ubi 
ostensum est unitatem et differentiam specificam habituum 
sumi ex unitate vel differentia specifica proprii pincipii acti- 
vi et formalis et finalis eius. Ceterum, est doctrina metaphy- 
sica de causis in genere quod istae tres causae, scilicet effi- 
ciens, formalis et finalis (quae aliquando incidunt in idem 
numero) pertinent ad speciem, sicut causa materialis perti- 
net ad genus vel ad individuum. 

Minor autem ubi unice stat difficultas, ostenditur 
per partes: 


l^, est una eademque specie causa propria efficiens peccati 
originalis in omnibus hominibus. Propria causa efficiens pec- 
cati originalis in omnibus hominibus est generatio naturalis 
activa omnium hominum ab Adam, et patet ex quaestione 
praecedenti, articulis 1,4 et 5. Atqui generatio naturalis ac- 
tiva seu motio activa generationis est eadem specie in omni- 
bus hominibus, quia est proprius actus naturae ut natura 
est, quae est una eademque specifice in omnibus hominibus. 
Ergo propria causa efficiens peccati originalis (originati) in 
omnibus hominibus est una et eadem secundum speciem. 


2°, causa formalis propria est una et eadem secundum spe- 
ciem in omnibus hominibus. Causa formalis propria peccati 
originalis in omnibus hominibus est privatio seu carentia 
iustitiae originalis in esse debitae. Atqui haec privatio est 
una et eadem secundum speciem in omnibus hominibus, 
quia talis est privatio qualis est forma quae privatur vel re- 
movetur, sicut talis est aegritudo qualis est sanitas quae re- 
movetur, talis est mors qualis est vita quae tollitur, talis est 
corruptio qualis est generatio, talis est amissio qualis est 
possessio, et universaliter talis est negatio qualis est affir- 
matio. lustitia autem originalis est una et eadem specie in 
Adam et Eva et esset in omnibus, si illi non peccassent; et in 
seipsa est essentialiter unus habitus simplex, non composi- 
tus ex pluribus habitibus partialibus, quia radix eius et cau- 
sa, a qua speciem habet, erat gratia sanctificans, quae est 

unus habitus simplex; neque unus habitus potest ex plu- 
ribus specifice coalescere * Ergo causa formalis propria 
peccati originalis in omnibus hominibus est una et eadem 


specie 2. 


3°, causa finalis propria peccati originalis est una et eadem 
secundum speciem in omnibus hominibus. Causa finalis pro- 
pria peccati originalis est privatio proprii finis 1ustitiae ori- 
einalis, qui erat perfecta ordinatio totius naturae humanae 
sub Deo fine supernaturali. Atqui haec privatio est eadem 
specie in omnibus, sicut est eadem specie in omnibus homi- 
nibus natura quam per se primo respiciebat iustitia origina- 
lis et peccatum originale 3. Importat ergo deordinationem 
eamdem specifice ab eadem natura specifica et ab eodem 
fine supernaturali. 


501. Probatur secunda pars (in uno eodemque homine 
est unum tantum numero). Individuatio seu unitas numeri- 
ca peccati originalis pendet ex individuatione seu unitate 
numerica proprii subiecti eius, quia peccatum originale ut- 
pote habitus quidam, est accidens, et accidentia individuan- 
tur ex subiecto proprio. Atqui in uno eodemque homine pro- 
prium subiectum peccati originalis est unum numero, quia 
proprium subiectum eius est natura humana, maxime se- 
cundum forman eius quae est anima rationalis; natura au- 
tem humana eiusque propria forma est una numero in uno 
homine. Ergo in uno eodemque homine peccatum originale 
est unum numero tantum. 

Accedit quod peccatum traducendum est unum numero 
tantum, scilicet primum peccatum primi parentis, non au- 
tem alia peccata eius aut proximorum parentum; et insuper 


' Cf. I-II, 54, 4. 
) Cf. De Malo. 4,4. 
3 Cf. S. Albertum Magnum, /n JI Sent., dist. 31, art. 3, edit, cit., t. 27, 


p. 516 a. 


— 

traducitur ad unumquemque per unam numero actionem 
naturae, quae est generatio. Consequenter, ex omni parte 
apparet unitas numerica peccati originalis in unoquoque 
homine. In diversis autem hominibus est distinctum nume- 
ro, quia et idem accidens specie distinguitur numerice se- 
cundum multiplicationem proprii subiecti. 


502. Probatur tertia pars (peccatum originale originans 
et originatum est unum proportione vel analogia). Unum 
proportione vel analogia attributionis secundum causalita- 
tem efficientem est quod dicitur de pluribus secundum 
prius et posterius in ordine ad unum primum a quo descen- 
dunt, quod est unum numero. Atqui peccatum originale di- 
citur de omnibus hominibus secundum prius et posterius, 
prout successive procedunt ab Adam via generationis, et 
quidem in ordine ad unum primum a quo descendunt, nem- 
pe ad primum peccatum primi parentis (—peccatum origi- 
nans), quod est unum numero. Ergo peccatum originale (ori- 
ginatum) in omnibus hominibus est unum proportione vel 
analogia attributionis per respectum ad peccatum originale 
originans. Peccatum ergo originale (—-originans) et origina- 
tum se habent ut actuale mortale et originale, quae analogi- 
ce tantum conveniunt. 

Haec autem analogia attributionis non est per meram 
denominationem extrinsecam, sed e contra omnibus inest 
unicuique proprium et a proprio denominatur peccato, licet 
cum dependentia essentiali et intrinseca a primo peccato 
primi parentis, et ideo in definitione peccati originalis debet 
poni respectus vel relatio ad peccatum originale, sicut in 
omnibus analogice dictis analogia attributionis. Unde in 
elencho errorum de peccato originali redacto in Concilio 
Tridentino, quarto loco ponitur error «quem Pighius sequi 
videtur, peccatum originale nihil esse in unoquoque nostrum 

sed esse dumtaxat ipsam Aciae praevaricationem, quae revera 
nobis non insit, sed soli Adae» 


$ III 
SOLVUNTUR DIHCULTATES 


303. Obiectio prima. Peccatum originale est illud in quo 
homo concipitur et a quo liberatur per baptismum. Atqui 
idem homo concipitur in pluribus peccatis et non in uno 
tantum, dicente psalmista: «ecce enim in iniquitatibus con- 
ceptus sum et in peccatis concepit me mater mea» 1; item, 
homo idem liberatur per baptismum a pluribus peccatis, 
quia baptismus confertur «in remissionem peccatorum». 
Ergo unus idemque homo habet plura peccata originalia. 


304. Respondetur. Concedo mai.; nego min. et con- 
clusionem. 

Quoad textum ex Psalmo 50, 7, responderi potest exegeti- 
ce tripliciter: a) negando suppositum, nempe ibi agi de pec- 
cato originali iuxta sensum litteralem, sicut putant plures 
ex modernis criticis; b) etiam hoc dato, negando fundamen- 
tum, quia in originali hebraico ponitur singulare tantum, 
ut iam notaverat S. Hieronymus; c) admissa lectione Vulga- 
tae, responderi potest cum S. Augustino Scripturam ponere 
plurale pro singulari, per figuram synechdochis, sicut cete- 
roquim fit in omnibus linguis; vel etiam fheologice triplici- 
ter: a) ex parte ipsius peccati originalis originati, quod est 
unum actu, sed multiplex virtute, utpote radix ceterorum 
(ex Guilelmo Alvemo); b) ex parte peccati originalis origi- 
nantis, quod licet sit unum, tamen plures habet malitias et 
deformitates, ut Augustinus eloquenter exponit in Enchiri- 
dio, cap. 44-45; c) ex parte effectus eius, nempe infectionis et 


| Concilium Tridentinum, op. cit., n. 84, p. 212, 21-23. 
) Psalm. 50, 7. 

corruptionis quas causát in pluribus partibus animae, nem- 
pe in anima et in corpore et quidem in anima, tum in inte- 
llectu, tum in voluntate, tum in appetitu sensitivo irascibili 
et concupiscibili. At haec est pluralitas quaedam occidenta- 
lis et secundum quid, non essentialis. 

Quoad formulam baptismi, iam supra dictum est eam 
esse communem parvulis et adultis, et in adultis qui pri- 
mo baptizabantur plura erant peccata personalia, ultra 
originale. 


505. Obiectio secunda. Unus idemque habitus non incli- 
nat ad contraria. Atqui peccantum originale etiam in uno 
homine, inclinat ad contraria, v. gr. ad amorem et odium, 
ad avaritiam et prodigalitatem, et ad plura alia, quia secun- 
dum Anselmum, peccatum originale est pronitas ad omne 
malum. Ergo peccatum originale non est unus habitus ne- 
que unum in uno homine. 


506. Respondetur. Distinguo mai... Unus et idem habitus 
entitativus non inclinat ad contraria, per se primo et imme- 
diate, concedo; mediate, idest mediantibus potentiis naturae 
quam immediate afficit, subdistinguo: non inclinat directe 
et per se, concedo; indirecte et per accidens, scilicet per re- 
motionem prohibentis, nego. 

Contradistinguo min.: Peccatum originale, etiam in uno 
eodemque homine, inclinat ad contraria, immediate et per 
se primo, nego; mediate, scilicet mediantibus potentiis natu- 
ralibus naturae humanae, quam immediate afficit, subdis- 
finguo: inclinat indirecte et per accidens quasi removens 
prohibens, concedo; inclinat directe et per se, nego. 

EI nego consequens et consequentiam. 

Revera, peccatum originale, eo ipso quod est habitus en- 
ütativus, non inclinat essentialiter in aliquid, quia inclina- 
tio haec pertinet ad operationem et habitus entitativus non 
est 1mmediate operativus. Unde posset simpliciter negari 
minor. At quia habitus entitativus est mediate operativus, 


Art. 2: De peccati originalis 631 


ideo nihil impedit quominus peccatum originale sit mediate 
inclnativum in plura, non tamen directe et per se seu ex 
propria quasi forma, sed per accidens et indirecte, in quan- 
tum tollitur harmonia et adunatio partium animae inter se 
et cum Deo, quam producebat iustitia originalis. Et sic, per 
modum causae per accidens seu removentis prohibens, po- 
test peccatum originale inclinare simul in plura et disparata 
et contraria; nam per accidens, ut docetur in tractatu de 
causis, idem potest esse simul causa contrariorum '. Nam 
ex quo natura humana est composita ex contrariis vel oppo- 
sitis, scilicet ex anima incorruptibili et corpore corruptibili 
et insuper animae potentiae sint ad diversa, eo ipso quod 
removetur iustitia originalis quae pacem et unitatem et 
coordinationem causabat, unaqueque portio naturae deordi- 
nate et disparate tendit ad sua: sicut absentia superioris est 
causa per accidens deordinationis inferiorum ad sua propria 
tendentium. 


507. Obiectio tertia. Unum peccatum numero non est si- 
mul in diversis subiectis, sicut neque unum accidens nume- 
ro est simul in diversis substantiis. Atqui peccatum origina- 
le est simul in diversis subiectis, quia simul inficit diversas 
potentias vel partes animae, nempe intellectum et volunta- 
tem et appetitum concupiscibilem et irascibilem. Ergo pec- 
catum originale non est unum numero in uno homine. 


508. Respondetur. Distinguo mai.: Unum peccatum nu- 
mero non est simul in diversis subiectis, totalibus seu ex 
aequo, concedo; inaequaliter seu in ordine quodam prioris 
et posterioris, nego. 

Contradistinguo min.: Peccatum originale est simul in di- 
versis subiectis, adaequatis seu ex aequo, nego; inadaequatis 
vel secundum prius et posterius, concedo. 


Cf. S. Thomam, 11 Sent., dist. 33, 1,3 ad 2. 


Si « 

Et nego consequens et consequentiam. 

Peccatum originale, utpote habitus entitativus, est im- 
mediate seu per se primo subiectatum in essentia animae 
prout est pars formalis naturae humanae descendentis ab 
Adamo; mediate autem et secundario et per modum seque- 
lae seu effectus est in potentiis animae secundum relatio- 
nem quam habent ad ipsam animam vel ad naturam huma- 
nam, ut dicetur quaestione sequenti. Unde patet quod obii- 
ciens deficit in eo quod non considerat peccatum originale 
esse habitum entitativum, non operativum; insuper, quia 
non animadvertit quod peccatum multiplicatur numero ex 
multiplicatione subiecti proprii et adaequati seu totalis, non 
autem ex multiplicatione subiecti secundarii et inadaequati. 

Nimirum idem habitus nequit esse simul in duobus sub- 
iectis totalibus et adaequatis, quia habitus, cum sit qualitas, 
est forma quaedam, et una forma numero nequit informare 
plures materias, vel plura subiecta totalia et adaequata; po- 
test tamen plura partialia et inadaequata secundum prius 
et posterius Aliter ergo iudicandum est de peccato actuali, 
cuius proprium subiectum est aliqua potentia animae, et 
aliter de originali cuius propium subiectum et primarium 
est tota natura et anima secundum suam essentiam 2. Sicut 
ergo peccatum personale non multiplicatur ex subiectis se- 
cundariüs seu potentiis in quas redundat, sed ex subiecto 
primario cuius est elicitive, ita peccatum originale non mul- 
tplicatur ex subiectis secundariis eiusdem (corpus et poten- 
tae animae) sed ex subiecto primario, quod est ipsa es- 
sentia animae. Etiam in ordine organico aliter multiplican- 
tur aegritudines totius corporis (ut languor) et aegritudines 
partium. 


| Cf. S. Thomam, I-II. 56, 2. 
à Cf. //Senr, dist. 33, 1,3. 

THEOLOGORUM SENTENTIAE 


509. Dato ergo quod peccatum originale sit habitus qui- 
dam entitativus numerice unus in unoquoque hominum, 
iam oportet determinare quid realiter includat ut possimus 
inde habere realem definitionem eius. «De hoc enim —ait 
s. Albertus Magnus— sancti Doctores sub obscuritate locuti 
sunt, atque scholastici doctores varia senserunt» '. Et alibi: 
«Hic —ait— multi multipliciter sunt locuti, ifa quod nullus 
concordet cum alio» 1. 

Quotquot admittunt exsistentiam peccati originalis seu 
lapsum hominis a 1ustitia originali, conveniunt in hoc quod 
peccatum originale importat essentialiter privationem seu 
carentiam culpabilem talis rectitudinis vel iustitiae. Sed 
tota difficultas est in determinando quid importet iustitia 
originalis, per ordinem ad quam est definiendum peccatum 
originale, et secundum diversas sententias circa iustitiam 
originalem, sunt etiam positiones circa peccatum originale. 

Ergo omnes qui Sacram Scripturam admittunt, conce- 
dunt, hominem fuisse conditum a Deo in iustitia quadam 
seu rectitudine originali, idest ab initio creationis eius, se- 
cundum illud Ecclesiasti: «Deus fecit hominem rectum» 3. 

At in definiendo hanc rectitudinem vel iustitiam in duas 


abeunt sententias: 


| S. Albertus Magnus, Summa Theol., II P., tract. 17, q. 107, memb. 2, 


edit. cit. t. 33, p. 286. 
) H Sent., dist. 30, art. 3, edit, cit., t. 27, p. 504. 


J Eccli. 7, 30. 

510. a) luxta plures enim in hac rectitudine seu iustitia 
originali non includitur gratia sanctificans, sed a gratia sanc- 
üficante est totaliter et adaequate differens, immo et separa- 
bilis; unde et Deus, qui ab initio creationis condidit angelos 
et hominem in iustitia quadam originali, nonnisi postea po- 
rrexit eis gratiam sanctificantem seu iustitiam gratuitam, 
et ideo tam angelus quam homo fuerunt aliquandiu, etiam 
ante eorum peccatum, sine gratia sanctificante. Et haec fuit 
sententia fere communis theologorum ante tempora S. Tho- 
mae Aquinatis; nam eam tenent Simon Tomacensis auc- 
tor Summae Sententiarum], Magister Sententiarum 3, Ro- 
landus Bandinelli4, Guilelmus Autissiodorensis 5, Alexander 
Halensis 67 S. Bonaventura', Guilelmus Alvernus 8* Petrus 
de Tarantasia ', Richardus de Mediavilla 10, Aegidius Roma- 
nus || et Henricus Gandavensis DTS 

Hanc positonem appellat Praepositinus Cremonensis 


viam communem Magistrorum B; hanc communiter tenent 
doctores», et S. Thomas etiam vocat «comuniorem» ,5. «Se- 


cundum Magistrum... et multos doctores, homo non est fac- 
tum in gratia» 16. 


| Simon Tornacensis, op. cit., dist. 49, p. 144, 12-17. 
à Summa Sententiarum, apud Kors, p. i f. 
Petrus Lombardus, M Sent., dist. 2, cap. 7; dist. 4 cap. 6; dist. 5, cap. 
1; dist. 22, cap. 11, cap. 14; dist. 24, cap. 1. 
4 Rolandus Bandinelli, Sententiae, edit. Giete, p. 91-92; 118-119. 


5 Guilelmus Autissiodor ensis, Summa aurea, | P., tranet. 1, cap. 1; 
tract. 10, cap. 2. 
4 Alexander Halensis, Summa Theol. | P., M libri, n. 100, edit. cit. t. 


Il. p. 123-126; n. 505, p. 727-733. 
1 S. Bonaventura, [I Sent., dist. 4, art. 1. q. 1, edit. cit. t. Il, p. 131-134; 
dist. 29, art. 2, q. 2, p. 703-704. 
8 Guil el mus Alver nus, De Legibus, cap. 21, op. cit. p. 95, col. 2 a. 
' Petrus de Tarantasia, ZI Sent., dist. 4, art. 2; dist. 29, q. 1, art. 2. 
10 Richardus de Mediavit!a, h. IL. Magistri, Vide Hocedez, Richard de 
Middleton, S. S. L., t. 7, Louvain 1925, p. 260. 
I Aegidius Romanus, A. /.. 
2 Henricus Gandavensis, h. f. 
Pr aepositinus Cr emonensis, apud Kors, op. cit., p. 61 nota 1. 
|^ S. Bonaventura, II Sent., dist. 4, art. 1 q. 2, p. 134. 
IS S. Thomas, A. l q. unie., art. 3. 
l6 S. Albertus Magnus, ŽI Sent., dist. 16, a. 5. p. 211. 

511. b) Juxta alios vero, tam angelus quam homo con- 
dii sunt in gratia sanctificante, et ideo in rectitudine vel 
iustitia originali. includitur gratia sanctificans. Ita, Praeposi- 
tinus ait: «Nobis autem videtur quod creati sunt in naturali- 
bus et gratuitis». S. Albertus magnus, qui de angelis dicit: 
«Sine praeiudicio videtur mihi quod opinio sanctorum sit 
quod angelus creatus sit in gratia, et ideo suscipiendo illam 
positionem solvam obiectiones» 2; «ego opinor quod creati 
sunt in gratia, sicut consequenter ostendam» 3: De homine 
vero ait quod «non fuit creatus in gratuitis, quod tamen ego 
non credo, licet sustineam propter Magistrum»4. Attamen 
in Summa Theologica, II P., tract. 14, q. 90, memb. 1, con- 
trarium tenet et de contrarium dicentibus ait quod «hoc non 
est bene consonum verbis Augustini, quae inducit Magis- 
ter» specialiter vero S. Thomas pluribus locis inde ab 1ni- 
tio, et post ipsum thomistae, et modo haec positio evasit 
communis theologorum. 


512. Neutra tamen sententia ab omnibus eodem modo in- 
telligitur. Nam prima sententia iuxta antiquos theologos, quos 
modo diximus, asserit quod iustitia originalis, licet dicatur 
naturalis quia simul cum natura datur a Deo inde ab initio 
creationis, esf tamen indebita naturae, ideoque appellari po- 
test quaedam gratia gratis data, et importat perfectum sani- 
tatem naturae in omnibus suis partibus, nempe immortali- 
tatem et impassibilitatem corporis, integritatem seu liberta- 
tem appetitus a concupiscentia deordinata, rectitudinem 
voluntatis et cognitionem quamdam intellectus perfectam 
in ordine ad Deum attigendum veluti Auctorem naturae. S. 
Albertus Magnus exponit hanc antiquorum intelligentiam 


Pr aepositinus Cr emonensis, apud Kors, loc. cit. p. 51. nota 1. 

S. Albertus Magnus, ŽI Sent., dist. 3, art. 12, edit, cit.,t. 27, p.85 a. 
S. Albertus Magnus, ŽI Sent., dist. 3, art. 10, p. 77 a. 

S. Albertus Magnus, ŽI Sent., dist. 24, art. 1, p. 397 b. 

S. Albertus Magnus, Summa Theol., IIP., tract. 14, q.90, edit, 


cit. t. 33 p. 175 a. 

sequentibus verbis: «Iustitia autem naturalis dicitur ordo 
rectus virium inferiorum ad superiores et superioris in 
Deum et corporis ad animam et mundi ad corpus, et in hoc 
ordine creatus est homo» < 

Dicitur etiam haec iustitia originalis, iustitia naturalis, 
quia est «rectitudo naturalium» partium hominis inter se et 
ad proprios et connaturales fines. Unde idem S. Albertus 
Magnus affirmat quod in hac expositione, illa iustitia natu- 
ralis «nihil aliud est nisi debitus ordo naturalium inter se, 
quo corpus ordinatur ad animam et anima ad rationem..., 
et ordo naturalium ad actus suos et ad finem» 1. 

Consequenter peccatum originale essentialiter 1mportat 
privationem totalem istius rectitudinis naturalis seu dissolu- 
tionem harmoniae illius partium animae inter se et sub Deo 
Auctore naturae; et quia in rectitudine illa pars praecipua 
videtur esse sapientia vel contemplatio divinorum, quae fuit 
in Adamo, et ex consequenti submissio et dependentia appe- 
titus respectu mentis seu rationis, ideo peccatum originale 
importat essentialiter ignorantiam, et ex consequenti concu- 
piscentiam, una cum privatione scientiae et bonitatis; et ita 
rem concipiebat Hugo a S. Victore, Odo Suessionensis, et 
Petrus Pictaviensis 3. 

Quia vero rectitudo vel iustitia videtur magis directe et 
per se respicere appetitum seu voluntatem quam intellec- 
tum, ideo posteriores theologi magis insistebant in deordina- 
tione appetitus rationalis et sensitivi per malitiam seu concu- 
piscentiam, quam in deordinatione rationis seu mentis per 
ignorantiam, et ita dicebant quod peccatum originale im- 
portat essentialiter concupiscentiam una cum totali privatione 
iustitiae originalis seu integritatis, ita Magister Sententia- 


| S. Albertus Magnus, // Sent., dist. 16, art. 5, edit. cit. t. 27, 
p. 291-292. 

2 S. Albertus Magnus, Summa Theol., M P., tract. 14, p. 85, q. 3, edit, 
Cit. t. 33, p. 138 a. 

' Cf. Lottin. La nature du péché d'ignorance, apud «Revue Thomiste», 
1932, juillet-sept., p. 635-636. 

rum ! et post ipsum ceteri magistri tenentes doctrinam de 
creatione hominis in sola iustitia naturali, non in gratuita 
seu meritoria. 

Quia tamen omnes isti Magistri tenebant quod Adamus 
ante peccatum acceperat a Deo iustitiam meritoriam seu 
gratiam gratum facientem 2 ad quam se disposuerat per gra- 
tam gratis datam iustitiae originalis et naturalis, conse- 
quenter peccatum originale importat etiam privationem gratiae 
sanctificantis. 


513. At haec positio fuit perperam intellecta a Protes- 
tantibus et semiprotestantibus. Nam iuxta Lutherum, iustitia 
originalis, et consequenter etiam gratuita, est penitus natu- 
ralis seu debita homini, debito essentiae. Amissa ergo per 
peccatum originale, tota natura hominis corrupta fuit; et 
sic effrenata concupiscentia, quam importat haec corruptio 
naturae, est essentialiter et formaliter ipsum peccatum 
originale. 

Iuxta Baium vero, illa iustitia originalis, licet non de 
ipsa essentia naturae, erat tamen ei omnino debita debito 
exigentiae, et similiter alia quae dicitur gratuita seu merito- 
ria, quia non datur nisi una iustitia; unde iustitia illa sim- 
pliciter dicta est vere dicenda naturalis, non supernaturalis. 
Ea ergo per peccatum totaliter amissa, dicendum est natu- 
ram in seipsa mansisse penitus corruptam et impotentem, 
utpote omnino dominatam per concupiscentiam, quae est 
formaliter et essentialiter ipsum peccatum originale. 

Neque a Baio differt Jansenius ad rem quod attinet, licet 
verba mitigare conetur, ponens tantum debitum decentiae, 
non exigentiae. At semper verum est apud istos quod pecca- 
tum originale est essentialiter et formaliter ipsa concupis- 


| Petrus Lombardus, Z Sent., dist. 30, cap. 8. 

) Excipitur tamen S. Albertus Magnus, qui ait: «Adam autem num- 
quarn acceperat gratiam gratum facientem» Summa theol., II P., tract. 14, p. 
90, memb. 3, ad 7, edit. cit. t. 33, p. 179 a. Cf. tamen ibidem, in corpore. 

centia; et consequenter quod per baptismum non deletur 
peccatum originale, sed tegitur vel non imputatur a Deo, 
quia revera experimur quod post baptismum manet con- 
cupiscentia 

Unde apparet quod inter antiquos illos Magistros et Pro- 
testantes nihil habetur commune, nisi quaedam verba, con- 
trario modo intellecta; nam iuxta illos iustitia originalis dif- 
fert essentialiter a iustitia meritoria seu gratuita; iuxta pro- 
testantes vero non differunt essentialiter inter se; iuxta illos, 
utraque iustitia est supernaturalis et indebita naturae, licet 
diverso gradu; iuxta hos vero utraque est naturalis et debita 
naturae; iuxta illos peccatum originale consistit. aliquo 
modo in concupiscentia, scilicet materialiter, non formaliter 
neque unice; iuxta hos peccatum originale consistit unice et 
essentialiter in concupiscentia; iuxta illos per baptismum 
deletur peccatum originale quoad totum id quod veram pec- 
cati rationem habebat; iuxta hos nihil peccati deletur, sed 
mere tegitur seu occultatur vel non 1imputatur a Deo. 


514. Quantum vero ad aliam positionem Praepositini et 
S. Thomae, multum disputatum est his ultimis temporibus, 
quaenam scilicet fuerit germana mens S. Thomae circa rela- 
tionem inter iustitiam originalem et gratiam sanctificantem. 
Unde in schola thomistica apparuerunt duae interpretatio- 
nes mentis S. Thomae hac de re. 


515. Prima interpretatio est quod apud S. Thomam ea- 
dem essentialiter manet notio 1ustitiae originalis sicut apud 
ceteros Magistros sui temporis, cum sola differentia quadam 
accidentali et extrinseca; nam 1uxta S. Thomam iustitia origi- 
nalis numquam fuit separata a gratia sanctificante in Adamo 
neque in angelis, eo quod simul tempore et una cum natura 


CL Conciuum Vaticanum l, Schema constitutionis Dozniaticae Mansi 
53, coi. 301, adnotatio ad cap. 3. 

acceperint utramque a Deo; iuxta alios vero Magistros es- 
sent ab invicem separatae neque simul tempore a Deo donatae 
fuerint, sed statim ab initio data fuit 1ustitia naturalis vel 
originalis, postmodum vero iustitia gratuita seu meritoria, 
quae est gratia gratum faciens seu habitualis; sed etiam 1ux- 
ta S. Thomam esset totalis et adaequata differentia inter 
utramque iustitiam, quia gratia sanctificans est extrinseca 
iustitiae originali, utpote radix tantum et veluti causa effi- 
ciens eius, non autem sicut ratio vel forma intrinseca et qua- 
si constitutiva. Neque S. Doctor hac in re evolutionem ha- 
buit, sed solum circa firmitatem et certitudinem qua proponit 
sententiam suam de collatione gratiae sanctificantis angelis 
et Adamo initio creationis; nam in primis operibus eam pro- 
posuit veluti probabiliorem, dein vero in fine vitae veluti 
certam. Sed tota differentia inter ipsum et ceteros magistros 
est circa momentum collationis gratiae sanctificantis angelis 
et Adamo, non circa notionem utriusque iustitiae; consequen- 
fer circa notionem peccati originalis. Ita Bariez qui affirmat 
eam esse opinionem Caietani (h.L), Ferrariensis (in IV Con- 
tra Gent., cap. 52) et ceterorum discipulorum S. Thomae, 
exceptis Dominico de Soto et Medina, eique adhaerent nos- 
tris temporibus plures studiis historicis doctrinalibus dedi- 
ti, ut R. Martin et Kors, ex Ordine Praedicatorum 42; Bittre- 
mieux, Coppens et Waffelaert, ex clero saeculari 3; ex Ordine 


| D. Banez, In I, 95, 1, dub. 2, edit, cit., coi. 1807-1812. 

) Cf. R. Martin, La doctrina sobre et pecado original en la t$uma contra 
Gentiles», apud «La Ciencia Tomista», enero 1915, p. 389-400; mayo 1915, 
p. 223-236, specialiter p. 230; Kors, op. cit. II Partie, chap. 3, p. 128-146. 

3 Cf. Bittremieux, La distinction entre la iustice et la grâce santificante 
d'après Saint Thomas d'Aquin, apud «Revue Thomiste», avril 1921, p. 121- 
150; et L'essence du péché originel d'aprés Lessius, apud «Nouvelle Revue 
Théologique, 1922, p. 315-325; De instanti collationis Adamo iustitiae origi- 
nalis et gratiae doctrina S. Bonaventurae, apud «Ephemerides theologicae 
lovanienses», avril 1924, p. 168-173; Coppens, Une controverse récente sur la 
nature du péché original, Ibidem, p. 185-191; Waffelaert, De distinctione 
reali iustitiam originalem inter et gratiam sanctificantem brevis adnotatio, 


Ibidem, octob. 1931, p. 614-617. 

Fratum Minorum, N. Sanders, 1922-1923, pro Scoto et S. 
Bonaventura, neerlandiceex Societate lesu, A. d'Alès‘. 
Quoad mentem Caietani et Ferrariensis contra Banez scrip- 
serunt Salmanticenses 3, et recenter Lavaud 4; pro ea vero 
scripsit Bittremieux 5. 


516. Alia vero interpretatio mentis S. Thomae est quod 
notio iustitiae originalis apud ipsum est essentialiter distinc- 
ta a notione coaetaneorum suorum, quatenus gratia sanctifi- 
cans seu iustitia meritoria esset de essentia iustitiae origina- 
lis veluti eius radix, idest ratio formalis seu forma. Consequen- 
ter, inter gratiam sanctificantem et iustitiam originalem 
adest distinctio quaedam accidentalis et inadaequata, secun- 
dum effectus eius secundarios, quatenus gratia sanctificans 
in Adamo ante peccatum rectificabat partes naturales homi- 
nis inter se, sicut rectificabit de novo post resurrectionem; 
modo vero, post lapsum Adae, solum rectificat partem supe- 
rorem in ordine ad Deum. Differentia ergo inter S. Tho- 
mam et alios magistros non est potissimum circa momentum 
collactionis gratiae angelis et Adamo, sed circa munus quod 
eratia sanctificans gerit in elevatione creaturae rationalis 
ad ordinem supematuralem. Consequenter, peccatum origi- 
nale essentialiter est carentia iustitiae originalis, hoc est, 
rectitudinis naturalis ef gratiae sanctificantis, et non solum 
carentia rectitudinis naturalis partium naturae humanae in- 


| Cf. apud Coppens, loc. cit. p. 186, nota 8-9. 

2 A.d'Alés, Justice primitive et péché originel d'après un livre récent, 
apud «Nouvelle Revue théologique», 1923, p. 416-428. 

) Salmanticenses, De peccatis, disp. 16, dub. 3 § Il, n. 54-61, edit. cit. t. 
8, p. 244-248. 

4 Lavaud, La pensée de Sylvestre de Ferrare et de Caietan sur la justice 
originelle, apud «Revue Thomiste», 1928, p. 428-441, 

^ Bittremieux, apud «Ephemerides theologicae Lovanienses», 1929, 
oct., p. 633-654, Iustitia originalis et gratia sanctificans, doctrina Caietani. 

ter se; insuper, concupiscentia seu pronitas ab bonum com- 
mutabile, quasi per modum sequelae. Ita solet intelligi S. 
Thomas in Schola S. Thomae, neque in hac parte innovabit 
Dominicus Soto, ut alii putant. Recenter argumentis adver- 
sae sententiae respondent et interpretationem ordinariam 
proponunt A. Michel Van der Mersch 1, Garrigou-Lagran- 
ge 3, Huarte 4, A. Michel 5, Hugon 6, Teixidor 7. 


517. Ethaec est sine dubio vera mens S. Thomae, ut bene 
ostendit Garrigou-Lagrange&8. Quod quidem apparet ex 
sequentibus. 


1°. Apud S. Thomam, tam angelus quam homo non ha- 
buerunt de facto nisi unicum finem ultimum, scilicet super- 
naturalem, qui consistit in visione faciali Dei. Consequenter, 
statim ab initio acceperunt gratiam meritoriam seu sanctifi- 
cantem, qua possent mereri talem beatitudinem converten- 
do se ad Deum ut ad finem supematuralem. Viribus autem 
solus naturae, etiam sanae, non poterat angelus neque 
homo converti efficaciter ad Deum ut est auctor ordinis su- 
pernaturalis; et ideo inutiliter poneretur natura in statu ius- 
ütiae naturalis ut pararetur ad iustitiam gratuitam, quia 
esset incapax talis praeparationis efficacis per modum meri- 


| A. Michel, La grâce sanctificante et la justice originelle, apud «Revue 
Thomiste», octobre 1921, p. 424-430. 

2 Van der Mer sch, De distinctione inter justitiam originalem et gratiam 
sanctificantem, apud «Collationes Brugenses», 1922. 

) Garrigou-Lagrange, Utrum gratia sanctificans fuerit in Adamo inno- 
cente dos naturae an donum personale tantum, apud «Angelicum» 1925, 
p. 133-144. 

4 Huarte, Justitia originalis et gratia sanctificans, apud «Gregoria- 
num», iunio 1924, p. 183 ss. 

3 A. Michel, art. Justice originelle, apud «Diet, de Théol. Cath.», col. 
2021 ss. 

6 Hugon, De gratia primi hominis, apud «Anglicum» 1927, p. 337-381. 

1 Teixidor, Una cuestion lexicográfica, apud «Estudios Eclesiásticos», 
1927, p. 361-381; 1929, p. 23-41. 

) Garriguo-Lagrange, loc. cit. 


i| 

ti. Ceterum, usus liberi arbitrii non indiget tempore ut ad 
Deum convertatur. Ex ipsa ergo ratione iustitiae originalis 
quantum ad hoc quod pars superior hominis subdebatur Deo, 
fini ultimo supernatural!, postulatur necessario gratia santi- 
ficans seu intrinsece supematuralis * 


2°. Consequenter gratia sanctificans est radix et causa 
iustitiae originalis prout haec importat rectitudinem partis 
inferioris sub superiori et corporis sub anima, sicut et sub- 
iectio virium inferiorum sub superiori et corporis sub ani- 
ma, sicut et subiectio virium inferiorum sub ratione erat 
radix et causa seu ratio subiectionis corporis ad animam; et 
quidem per modum elementi primordialis et essentialis et 
formalis seu intrinsece, sicut et inter diversas partes quasi 
intégrales vel potentiales alicuius habitus, potior et alterior 
pars est formalis et specificativa 2. 

Medium ergo vere formale et proportionatum ultimo fini 
erat gratia sanctificans, cetera vero sunt ad melius esse. 
Quia ergo rectitudo mensuranda est ex ordine ad finem, 
haec rectitudo seu iustitia necessario et primordialiter exi- 
gebat gratiam sanctificantem, et ideo haec gratia est de es- 
sentia talis rectitudinis veluti pars eius formalis seu primor- 
dialis. Propter quod in De Malo ait S. Thomas quod «origi- 
nalis iustitia includit gratiam gratum facientem, nec credo 
esse verum quod homo sit creatus in naturalibus puris» sine 
tali gratia. Et postmodum clarius: «Ratio illa (-obiectio) 
procedit secundum opinionem ponentium quod gratia gra- 
tum faciens non includatur in ratione originalis iustitiae, 
quod tamen credo esse falsum, quia, cum originalis 1ustitia 
primordialiter consistat in subiectione humanae mentis ad 
Deum, quae firma esse non potest nisi per gratiam, iustitia 
originalis sine gratia esse non potuit, et ideo habenti origi- 


* Cf. S. Thomam, l, 95, 1. 
Cf. S. Thomam, I, 100, | ad 2, II-TI, 49. 6 ad 2. 

nalem iustitiam debebatur visio divina Et quod non intelli- 
eatur de causa extrinseca vel efficienti, apparet ex compara- 
tione cum I-II, q. 82, art. 2, secunda ratio, ubi potius apparet 
ut causa finalis et formalis. 


3^. Ideo etiam iustitia originalis est in essentia animae 
sicut in subiecto primario, sicut etiam est gratia sanctifi- 
cans 2. Cum ergo utraque iustitia sit habitus entitativus, ne- 
queunt duo isti habitus essentialiter distincti esse in eadem 
essentia animae numero eadem 3. Consequenter dicendum 
est quod, apud S. Thomam, gratia sanctificans in primo ho- 
mine fuit radix 1ustitiae originalis inter partes hominum ad 
invicem eo modo quo anima est radix potentiarum eius et 
eratia sanctificans est radix virtutum infusarum et caritas 
est radix et forma aliarum virtutum. Unde et per baptismum 
restituitur haec pars formalis et principalis 1ustitiae origina- 
lis, nempe gratia sanctificans. Intelligitur ergo causalitas si- 
cut in caritate, nempe: in genere causae finalis et formalis 
seu perfectionis, ita ut, sicut sine caritate non potest dari 
aliqua vera et perfecta virtus, ita etiam nequit dari vera et 
perfecta rectitudo originalis sine gratia sanctificante. 


4". Denique, gratia sanctificans non erat donum personae 
tantum, sed etiam naturae. «Donum gratuitae iustitiae ipsi 
humanae naturae collatum est; unde cum transfusione natu- 
rae simul etiam infusa fuisset gratia» 4, et sic pueri omnes 
nascerentur cum gratia sanctificante 5. Quod si aliquando 
dicitur 1ustitia originalis dos naturae, gratia vero dos perso- 
nae, est appropriatio quaedam, non rigorosa proprietas, 


De Malo, 4, 2 ad | tertiae seriei obiectionum, et 5, 1, ad 13. «Hoc non 
est verum, quod angeli in principio suae creationiis gratiam non habue- 
runt; simul enim Deus in eis condidit naturam et largitus est gratiam, ut 
Augustinus dicit» (De Malo, 2, 12 ad 9). 

? Cf. I-II, 83, 2 ad 2; 50, 2. 

Cf. I-II. 54, 4; II-II, 24, 5. 

4 [I Sent., dist. 20, q. 2, a. 3. 
' Cf. I, 100, 1. 

quatenus originalis iustitia erat collata initio naturae et 
modo non confertur, et insuper secum ferebat rectitudinem 
partium animae inter se. Sumit tamen etiam iustitiam natu- 
ralem modo quodam strictissimo, ut apparet ex De malo, q. 
16, art. 2 ad 17. 

Secundum hoc ergo facile est videre quid essentialiter inclu- 
dat habitus ille entitativus qui dicitur peccatum originale, 
nempe habitum directe et immediate contrarium habitui iusti- 
tiae originalis, scilicet privationem totalem gratiae habitualis 
vel sanctificantis; quae est aversio a Deo auctore et fine super- 
naturali, et deordinationem partium animae inter se et prout 
ad propria obiecta et fines proprios feruntur, quae importat 
conversionem ad bona commutabilia seu concupiscentiam ha- 
bitualem quasi innatam ad bona ista praeter ordinem rationis, 


quae positive et contrarie opponitur primaevae integritati. Ita- 
que iuxta 5. Thomam: 


RESOLUTIO QUAESTIONIS 


518. conclusio: Peccatum originale materialiter quidem 
est concupiscentia, formaliter vero defectus originalis iustitiae. 


519. Probatur. 1°, argumento proprio, propter quid. Ea- 
dem, proportionaliter vel in suo ordine contrarietatis, et 
contraria sunt elementa constitutiva peccati originalis et 
iustitiae originalis, quia peccatum originale et 1ustitia origi- 
nalis contrarie opponuntur. Atqui duo sunt elementa consti- 
tutiva iustitiae originalis, unum sicut formale, quod erat 
rectitudo partis superioris sub Deo; aliud vero sicut mate- 
riale, nempe rectitudo partis inferioris hominis, sub superio- 
ri; quorum primum erat gratia sanctificans, aliud vero erat 
integritas naturae. Ergo et duo erunt elementa proportiona- 
lia et contraria peccati originalis, scilicet carentia rectitudi- 
nis partis superioris hominis sub Deo, quae est carentia seu 
privatio gratiae sanctificantis, et erit veluti elementum for- 

male et primarium; et pronitas seu inclinatio partis inferio- 
ris ad sua sine ordine partis superioris et haec est concupis- 
centia, quae est veluti elementum materiale. 

Maior constat, quia contraria pertinent ad idem genus, 
et ideo conveniunt in illo genere, licet sub maxima distan- 
tia, eademque, licet diversimode, est contrariorum ratio. 

Minor autem traditur expresse a S. Doctore his verbis: 
«In originali 1ustitia erat aliquid quasi formale, scilicet 1psa 
rectitudo voluntatis, et secundum hoc sibi opponitur culpae 
deformitas; erat 1n ea etiam aliquid quasi materiale, scilicet 
ordo rectitudinis impressus in inferioribus viribus, et quan- 
tum ad hoc opponitur sibi concupiscentia et fomes» 

Hoc viderat 1am S. Albertus Magnus, quando scribit: 
«Hic multi multipliciter sunt locuti, ità quod nullus concor- 
det cum alio; sed via facilior per quam possumus exire, est 
ista, quod dicamus quaedam esse in originali peccato ut ma- 
terialia et quaedam ut formalia. Materialia in originali est 
foeditas concupiscentiae sive corruptio vitii, de qua supra 
dictum est; formale autem in eo est carentia debitae iusti- 
tae. Natura enim iustitiam, in qua creata fuit, et quae ab 
ea habebat propria, amiserat in omnibus eis in quibus exigi- 
tur, ut dicit Anselmus; et ideo secundum quod potest colligi 
ex verbis Anselmi in libro de Conceptu Virginali, definiri 
potest sic: originale peccatum est «pronitas ad omne malum 
cum carentia debitae iustitiae». 

Et haec definitio est quorumdam antiquorum Doctorum, 
sed ex verbis Anselmi extrahitur. Et quod dicitur: «pronitas 
ad omne malum», est inclinatio ad conversionem in bonum 
commutabile et non conversio, eo quod originale non habet 
conversionem nisi in potentia: dico autem in potentia com- 
pleta per habitum corruptionis vitii, de qua supra dictum est. 

Aversionem autem habet in actu, et haec tangitur per hoc 
quod dicitur «carentia iustitiae». Si enim diceretur iustitiae 


| [I Sent., dist. 32, q. 1, art. | ad 1. 

«tantum carentia», non diceretur nisi ratio «poenae» dam- 
ni; sed quando apponitur «debitum», tunc ponitur ratio 
«culpae», cuius causa est iustitia deserta a natura» * 


520. 2°, ex analogia cum elementis constitutivis peccati 
actualis. Eadem sunt analogice seu proportionaliter elemen- 
ta constitutiva peccati originalis et peccati actualis morta- 
lis. Atqui elementa constitutiva peccati actualis mortalis 
sunt duo: aliud sicut formale, scilicet aversio a bono 1ncom- 
mutabili; et aliud sicut materiale, nempe conversio ad bo- 
num commutabile 4. Ergo et duo debent esse proportionali- 
ter elementa constitutiva peccati originalis, nempe aliud si- 
cut formale, quod est aversio a bono incommutabili per pri- 
vationem gratiae sanctificantis, quae erat veluti formalis in 
iustitia originali; et aliud sicut materiale, scilice conversio 
ab bona commutabilia, per concupiscentiam deordinatam. 
Differentia autem utrobique est quia in peccato mortali 
haec elementa sunt in actu; in originali vero sunt in habitu 
entitativo, prout mediate dicit ordinem ad operationes pro- 
prias, et in hoc completur et perficitur quod innuerat S. Al- 
bertus Magnus, loco modo citato. 

Maior constat ex analogia quae viget inter peccatum ori- 
ginale et peccatum actuale, et ideo originale debet intelligi 
et explicari per respectum ad peccatum actuale mortale, 
quod est supremum analogatum peccati. 

S. Doctor dederat hanc explicationem in II Sent., dist. 
30, ubi haec habet: «In quolibet peccato est invenire aliquid 
quasi formale et aliquid quasi materiale. Si enim considere- 
mus peccatum actuale, ipsa substantia actus deordinati ma- 
terialiter in peccato se habet; sed deordinatio a fine formale 
in peccato est, quia ex hoc rationem mali in peccato habet; 
unde dicitur quod conversio ad bonum commutabile est ibi 


| S. Albertus Magnus, // Sent. dist. 30, art. 3, edit. cit. 27, 


p. 504-505. 
0 Cf. exposita super q. 71, art. 1. 

sicut materiale, et aversio a bono incommutabili est sicut for- 
male; et hoc contingit ex hoc quod etiam in actu perfectio 
virtutis in ordine ad finem est forma actus. 

Sicut autem peccatum actuale consistit in deordinatione 
actus, ita etiam peccatum originale consistit in deordinatio- 
ne naturae. Unde oportet quod ipsae vires deordinatae vel 
deordinatio virium sint sicut materiale in peccato originali, 
et ipsa deordinatio a fine sit ibi sicut formale. 

Illa autem pars quae per se nata est coniungi fini, est ipsa 
voluntas, quae habet ordinem finis omnibus aliis partibus 
imponere, et ideo destitutio ipsius voluntatis ab illa rectitudi- 
ne ad finem quam habuit in institutione naturae, in peccato 
originale formale est, et hoc est privatio originalis 1ustitiae. 

Vires autem appetitus sensibilis sunt natae recipere ordi- 
nem ad finem ab ipsa voluntate, secundum quod sibi sublec- 
tae sunt, et ideo subtractio illius vinculi quo quodammodo 
sub potestate voluntatis recta detinebantur, materiale in pecca- 
to est. Ex hac autem subtractione sequitur quod unaquaeque 
vis in suum obiectum inordinate tendat, concupiscendo 
illud, et ideo concupiscentia, qua habiles sumus ad male con- 
cupiscendum, peccatum originale dicitur, quasi materialiter 


? 


in peccato originali exsistens» 


321. 3°, Confirmatur ex comparatione cum doctrina Ec- 
clesiae, cui omnino conformatur. 

Si enim modo velimus examinare praedictas sententias 
cum doctrina Ecclesiae, apparebit. 

A) quod sententia Lutheranorum, Baii et Jansenii est in- 
compatibilis cum doctrina Ecclesiae, tum quoad iustitiam ori- 
ginalem tum quoad peccatum originale: 

a) Nam, iuxta doctrinam Ecclesiae, rectitudo seu sancti- 
fas et iustitia in qua homo constitutus est ante lapsum, est 
stricte supernaturalis, utpote excedens vires naturae eius- 


| S. Thomas, Z Sent., dist. 30, q. 1, art. 3. Cf. ibidem responsionem ad 
obiecta, et De Malo, 4, 2, ubi utrumque argumentum simul invenitur. 


que exigentias et merita; iuxta hos autem haec iustitia est 
naturalis et minime stricte supernaturalis. «Iam Lutherus 
negaverat iustitiam originalem donum fuisse supernaturale, 
et inter errores Bail hic est capitalis. Neque enim solum mul- 
tae eius propositiones, quae statum primi hominis respi- 
ciunt, eum ipsum errorem vel proxima eius consectaria 
enuntiant, sed pravae etiam de merito et libero arbitrio opi- 
niones eius ex eodem pullularunt. Quoniam scilicet constat 
iustitiam originalem peccato Adae totam perditam esse, si 
haec erat naturalis atque unica, qua homo praeditus erat, 
consequitur naturale quoque bonum prorsus corruptum esse, 
in quo quidem originalem iustitiam gratiam fuisse et super- 
naturalem, quatenus naturae vires excederet, sed tamen 
eam innocenti homini non potuisse negari contendit, nec 
praeter illam ullam iustitiam naturae potentiis congruam 
agnovit; unde in eosdem errores de merito et libero arbitrio 
lapsus est» * 

Itaque, iuxta Lutherum et Baium, neque iustitia origina- 
lis neque gratia sanctificans sunt vere supematurales, sed 
de debito vel de constitutione ipsius naturae hominis; iuxta 
Jansenium vero gratia sanctificans est supernaturalis, at 
iustitia originalis est naturalis seu debita homini innocenti, 
ita ut non potuerit condi a Deo sine illa. 

At Concilium Vaticanum I paraverat, renovans priora 
documenta, istam definitionem: «Si quis negaverit huma- 
num genus in primo parente ad statum supernaturalem ele- 
vatum esse, A.S.»; «si quis negaverit esse dona et instituta 
divina quae tum exigentiam tum vires naturae creatae supe- 
rent eamque ultra suum ordinem perficiant, A.S.» 2. «Haere- 
fica est doctrina asserens in complexu sanctitatem et iusti- 
tiam, in qua primus homo fuerat constitutus, fuisse natura- 
lem, ad quam homo recto usu et explicatione virium natura- 


| Kleutgen. Adnotationes ad cap. 5 Schematis dogmatici reformati Con- 
cilii Vaticani l, Mansi, 53. coi. 301. 

3 Concilium Vaticani m I. Schema Constitutionis Dogmaticae, Mansi 53, 
coi. 294. Cf. ibidem, coi. 236, 288, 289; t. 50, coi. 71. 

lum pervenire potuisset. Secundum Scripturae namque 
doctrinam et fidem Ecclesiae, nos renovamur ad illius ordi- 
nis sanctitatem, ex qua Adam et nos in illo decidimus. Hanc 
imaginem in spiritu mentis impressam perdidit Adam per 
peccatum, quam recipimus per gratiam iustitiae (S. Augus- 
tinus, De genesi ad litteram, lib. 6, serm. 38). At sanctitas, 
ad quam restauramur, secundum manifestam doctrinam 
Scripturae et praedicationem Ecclesiae, est supernaturalis 
ordinis» 


b) Similiter, iuxta doctrinam Ecclesiae, peccatum origi- 
nale non consistit essentialiter et unice in sola concupiscen- 
tia; quae manet etiam in renatis, sed etiam in privatione 
iustitiae originalis et gratiae sanctificantis; at, iuxta istos re- 
formatores, peccatum originale consisteret unice in concu- 
piscentia. Nam, in Conciliis docetur quod homo peccando 
in deterius commutatus est secundum animam et secundum 
corpus, quatenus non solum incurrit mortem corporis, sed 
etiam mortem animae, amittendo sanctitatem in qua consti- 
tutus fuerat ante peccatum. Unde item parabatur in Conci- 
lo Vaticano I sequens definitio: «Si quis dixerit peccatum 
originale formaliter esse ipsam concupiscentiam aut physi- 
cum seu Ssubstantialem naturae humanae morbum, et 
negaverit privationem gratiae sanctificantis de eius ratione 
esse, A.S.» 1 

Similiter, secundum doctrinam Ecclesiae in Baptismate 
deletur totum id quod veram rationem culpae habebat in 
peccato originali; iuxta hos vero non deletur, sed mere tegi- 
tur3. In elencho errorum exhibito Patribus  Tridentinis, 
quinto loco ponitur error «Martini Lutheri, concupiscen- 
tam nobis innatam atque impressam, quae remanet in bap- 


| Ibidem, t. 50, coi. 114. Vide t. 53, coi. 298-301, ubi hoc clarius os- 


tenditur. 
) Ibidem, t. 53, coi. 236, 294. Cf. adnotationes Kleutgen, ibidem, coi. 


302; t. 50, coi. 114. 
3 Cf. Concilium Tridentinum, Denz. 792. 

tizatis, esse peccatum originale, quae scilicet concupiscentia 
complete atque praecise sortita sit originalis peccati ratio- 
nem* | Et sexto loco ponitur error eiusdem «originale 
peccatum esse concupiscentiam ultimo praecepto Decalogi 
notatam»2. 


B) Doctrina antiquorum theologorum circa distinctionem 
adaequatam inter iustitiam  originalem et gratiam sanc- 
üficantem, est perfecte compatibilis cum doctrina Ecclesiae, 
tum respectu eiusdem iustitiae, tum etiam respectu peccati 
originalis. 


a) Respectu quidem iustitiae originalis, quia etiam illi 
theologi admittebant eam esse supematuralem seu indebi- 
tam naturae; insuper concedebant quod Adamus ante lap- 
sum accepit gratiam sanctificantem seu iustitiam gratui- 
tam, Ecclesia autem non definivit quod gratia haec sanctifi- 
cans fuerit collata angelis et Adamo simul cum creatione, 
sed solum ante eorum lapsum. Nam, cum Concilium Triden- 
tnum per «sanctitatem» intellexerit gratiam | sanctifican- 
tem, et in prima redactione decreti diceretur: «sanctitatem 
et iustitiam in qua creatus fuit», propter istos theologos, ne 
damnari intelligerentur, mutata est formula hoc modo: «in 
qua constitutus fuit», suadente Card. Pacheco cui Patres 
consenserunt4; quod quidem notum erat Banez 3. 

Unde Concilium Vaticanum I signanter notabat hoc, in 
decreto quod parabat: «Si quis dixerit sanctitatem et iusti- 
tam, in qua homo ante lapsum constitutus erat, non fuisse 
supematuralem, sed eiusmodi, ad quam recte vivendo per 
insitas naturae facultates pertingere potuisset, A.S.» 6. 


Acta Concilii Tridentini, edit. cit. t. 5, n. 84, 24-26. 
^ [bidem, linea 27-28. 
Cf. Acta Concilii Tridentini. t. 5, n. 76, p. 199, 6-7. 
Cf. Ibidem, n. 77, p. 203, 38-40; n. 82, p. 208, 14-19. 
BaNez, /n I P., q. 95, dub. 1. conci. 3, coi. 184. 
Concilium Vaticanum l, Schema Const. Dog.. Mansi, 53, 237, 300. 

b) Respectu etiam peccati originalis, quia non solum inte- 
gritas fuit amissa, sed etiam gratia santificans consequen- 
ter quam homo ante lapsum acceperat. Unde in ratione 
completa peccati originalis includitur privatio, non solum 
iustitiae originalis quoad integritatem, sed etiam gratiae 
santificantis. Nonnulli voluerunt difficultatem videre hac in 
re, quia in Concilio Vaticano I parabatur definitio sequens: 
«Si quis dixerit peccatum originale formaliter esse ipsam 
concupiscentiam, aut privationem gratiae sanctificantis de 
eius ratione non esse, A.S.» * 

sensus autem horum verborum exponitur in adnotatio- 
nibus sequentibus ibidem appositis: «Definitur ad rationem 
peccati originalis pertinere privationem gratiae sanctifican- 
fis, quam libere peccando primus parens pro se suisque pos- 
teris perdidit. 

In hac forma definitinis tria sunt animadvertenda: a) id 
quod dicitur pertinere ad rationem originalis peccati, non 
solum est negative carentia gratiae sanctificantis, sed est pri- 
vatio gratiae, hoc est carentia sanctitatis quae, secundum 
ordinationem Dei, quatenus totum genus humanum sua in 
radice et in suo capite primitus elevavit ad supematuralem 
ordinem gratiae, deberet inesse omnibus Adae posteris, nunc 
vero ea privati sunt. 

Haec autem privatio, b) nec est nec potest esse sine culpa 
libere contracta; quae quidem libertas non est personalis 
singulorum, sed est libertas ipsius capitis totius generis hu- 
mani Adam, qui libere peccando gratiam perdidit non so- 
lum ut sibi personalem, sed ut derivandam ex institutione 
Dei ad omnes suos posteros... 


c) Denique notandum est in definitione non dici priva- 
tonem gratiae esse ipsam essentiam peccati originalis; sunt 
enim quoad habitualis et speciatim originalis peccati essen- 


| Concilium Vaticanum I, Schema Constitutionis Dogmaticae, Mansi, 53, 
coi. 294. Cf. et coi. 236, et t. 50, coi. 72. 

tiani diversi modi loquendi inter theologos catholicos, qui 
dogma ipsum relinquunt omnino integrum, sed tatummodo 
dicitur privationem gratiae sanctificantis pertinere ad ratio- 
nem peccati originalis, quod verum manet quandiu haec pri- 
vatio ut necessario nexa cum originali peccato non negatur» 
Et hoc est quod tenuerat Banez 2. 

Et alibi: «Qui in peccati originalis natura determinanda 
errant, varia quidem ponunt; alii scilicet peccatum in ipsa 
concupiscentia, alii in physico quodam morbo constituunt; 
ali a sola imputatione divina repetunt, sed tamen in hoc 
conveniunt quod privationem gratiae sanctificantis de ratione 
seu essentia peccati esse non agnoscunt; quare varii illi erro- 
res uno canone satis configi videntur. Neque vero hoc 
canone definitur ipsam essentiam peccati originalis non esse 
nisi privationem gratiae, sed hanc privationem eam essentiam 
ingredi» 3. 

Quia ergo haec necessaria connexio inter peccatum origi- 
nale et privationem gratiae sanctificantis salvatur perfecte 
in doctrina antiquorum magistrorum, dicendum est eam 
esse perfecte compatibilem cum doctrina actuali Ecclesiae. 
Unde ipse S. Thomas optime ait: «Sed tamen praedicta opi- 
nione (magistrorum) supposita, adhuc ratio non concludit; 
quia licet originalis iustitia gratiam non includeret, tamen 
erat quaedam dispositio quae praexigebatur ad gratiam et 
ideo quod contrariatur originali iustitiae, contrariatur 
etiam gratiae, sicut quod contrariatur iustitiae naturali, con- 
trariatur gratiae, ut furtum, homicidium et alia huiusmo- 
di»4. Et hac ratione diximus supra, ad q. 71, art. 6 ad 5, non 
dari peccatum mere philosophicum. Et signum est libera 
discussio de hac re inter theologos his ultimis annis, quin 
ab Ecclesia monerentur. 


Ibidem, t. 50, coi. 114-115. 

Basez, loc. cit. dub. 2, coi. 1811. 

Concilium Vaticanum I| 7bidem, t. 53, coi. 302. 
S. Thomas, De Malo. 5, | ad 13. 

C) Doctrina S. Thomae circa 1ustitiam originalem et pec- 
catum originale, non solum est perfecte compatibilis cum 
doctrina Ecclesiae, sed etiam est perfecte conformis cum 


ipsa, conformitate positiva: 


a) Quantum ad iustitiam originalem evidenter apparet ex 
dictis haec conformitas, quia S. Doctor ponit in ea gratiam 
sanctificantem seu iustitiam gratuitam, quae postulatur a 
formulis Ecclesiae quando dicunt quod Adam constitutus 
est a Deo in sanctitate, et non solum in iustitia. 


b) Consequenter etiam quantum ad rationem peccati 
originalis, quae necessario et essentialiter includit priva- 
tonem non solum integritatis, sed etiam ipsius gratiae 
santificantis. 

sed quia Concilium Tridentinum | definivit quod baptis- 
mo deletur totum id quod veram rationem peccati habet, et 
tamen simul docet quod in renatis manet adhuc concupis- 
centia, quidam posteriores theologi putant doctrinam S. 
Thomae de materiali peccati originalis, quod est concupis- 
centia, parum esse conformem cum Tridentino, ideoque hac 
in re esse derelinquendam. Ita Teixidor2. 

Secundum hoc ergo tota essentia peccati originalis con- 
sisteret unice in privatione 1ustituae originalis, idest gratiae 
santificantis. 

Ad hoc, pace huius viri dixerim, irrationabiliter dicitur. 
Nam, primo, Concilium Tridentinum, propter hanc senten- 
tam S. Thomae et aliorum theologorum, expresse ponit dis- 
tnctionem inter renatos seu baptizatos et nondum baptiza- 
tos quantum ad rationem peccati quam habere potest con- 
cupiscentia 3; non ergo intendit damnare illam, imo intendit 
expresse illam non tangere. Unde in redactione priori eius- 


| Concilium Tridentinum, Denz. 792. 

2 Teixidor, Algo acerca del pecado original y de la concupiscenda, segün 
Santo Toniàs, en «Estudios Eclesiásticos», julio 1931, p. 364-384. 

) Concilium Tridentinum, Denz. 792. 

dem decreti addebantur haec verba: «Ad hanc autem ratio- 
nem improbat (haec sancta Synodus) quod in scholis com- 
pendio dici solet manere in baptizatis originalis peccati ma- 
teriale, formali sublato» Postea vero sunt deleta haec ver- 
ba, ne essent occasio deridendi verba Scholae pro protestan- 
tibus :. «Quod vero subnectitur de materiali et formali, scho- 
lasticorum gratia, cum minime sit necessarium, cum magis 
ad ipsos pertineat sua ad nostrum sensum, hoc est ad catho- 
licae Ecclesiae mentem atque sententiam accommodare, 
quam nostra nos ad illorum, quamvis subtiliter adiumenta 
et excogitata interpretari»3. Secundo, quia etiam apud S. 
Thomam concupiscentia secundum se non est peccatum, sed 
solum prout stat sub suo formali, nempe sub carentia debi- 
tae iustitiae et gratiae, sicut etiam materiale peccati actua- 
lis secundum se non est malum, sed solum prout informatur 
seu stat sub formali; unde et expresse docet S. Doctor quod 
Deus potuit condere hominem cum hac actuali concupiscen- 
tia secundum se sumpta, quae est status naturae purae. Ter- 
fio, quia falsum est dicere peccatum originale esse unice pri- 
vationem gratiae sanctificantis; est enim essentialiter caren- 
tia iustitiae originalis, quae non solum includebat gratiam 
sanctificantem, sed etiam integritatem; importat ergo ca- 
rentiam integritatis et ponit oppositum eius, quod est con- 
cupiscentia; secus enim tollitur distinctio inter peccatum per- 
sonale et originale. Non est ergo vera haec sententia extreme 
contraria errori protestatium; sicut enim falsum est dicere 
quod essentia peccati originalis unice et totaliter consistit 
in concupiscentia, ita etiam falsum est dicere eam unice 
consistere in privatione gratiae sanctificantis; consistit au- 
tem in utroque simul, licet non ex aequo, quia privationem 
eratiae dicit formaliter, concupiscentiam vero materialiter; 


| Acta Concilii Tridentini, t. V, n. 74, p. 197, 44-45. 
Cf. Ibidem, n. 86, p. 217, 15-17; n. 87, p. 219, 27-29. 
! Episcopus Ferulanus, Ibidem, n. 80, p. 207, 16-19. 

sicut etiam peccatum actuale non consistit essentialiter in 
mera privatione, sed in contrarietate ad legem Dei. 

Et quia id quod materialiter dicitur importat aliquid po- 
sitivum, quod ideo est magis cognoscibile et definibile quam 
id quod est mere privativum, ideo antiquiores theologi ma- 
gis insistebant in concupiscentia, quae est positiva contra- 
rietas ad integritatem status originalis, quam in privatione 
gratiae sanctificantis inclusae vel connexae cum iustitia ori- 
ginali. Unde concupiscentiam ponebant primo loco, quasi 
in recto, privationem vero gratiae sanctificantis quasi in 
obliquo, sicut etiam in definitione peccati actualis ponitur 
quasi in recto actus humanus, cum dicitur «factum vel dic- 
tum vel concupitum aliquid», et oppositio ad legem quasi 
in obliquo, cum additur: «contra aeternam legem». Merito 
ergo S. Albertus Magus approbat definitionem magistralem 
peccati originalis exstractam ex diversis verbis S. Anselmi: 
«Pronitas ad omne malum (-concupiscentia) cum carentia 
debitae iustitiae», originalis et gratuitae. In Concilio Triden- 
tino Episcopus Bosanensis docebat «originale peccatum non 
esse tantum privativum, sed quid positivum» * et hoc esse 
de mente S. Thoma docet Caietanus 2. 

Si autem velimus ex S. Thoma in his tribus articulis 
trahere definitionem aliquam peccati originalis, possemus 
dicere quod est: «Habitus entitativus contrarius iustitiae 
originali per vitiatam originem innatus»; vel etiam: «inordi- 
nata dispositio naturae humanae proveniens ex dissolutione 
iustitiae originalis per vitiatam originem contracta»; vel sic: 
«inordinata dispositio naturae humanae contraria iustitiae 
originali per vitiatam originem contracta». Unde ait expres- 
se S. Thomas: «Peccatum originale in hoc homine vel in illo 
nihil est aliud quam concupiscentia cum carentia originalis 
iustitiae» 3; ita tamen quod carentia originalis iustitiae sit 


|! Acta Concilii Tridentini, t. V, n. 61, p. 179, 19. 
Caietanus, A. L, art. 1, n. 8. 
S. Thomas, De Malo, 4, 2. 

quasi formale in eo, concupiscentia vero sit quasi materiale. 
Et ita optime explicatur peccatum originale et ex contrarie- 
tate ad iustitiam originalem; et ex analogia cum peccato ac- 
tuali mortali; simulque salvatur auctoritas S. Augustini 
(quoad elementum concupiscentia) et 5. Anselmi (quoad ele- 
mentum carentia debitae iustitiae). 


$ I 


SOLVUNTUR DIFFICULTATES 


322. Obiectio prima, quae procedit ex eo quod definitio 
concupiscentiae non convenit peccato originali seu definito. 
Peccatum originale est essentialiter contra naturam, quia 
hoc est de ratione omnis peccati, ut patet ex supra dictis, q. 
71, a 2. Atqui concupiscentia non est contra naturam, sed 
potius est secundum naturam, quia est proprius actus po- 
tentiae naturalis, scilicet appetitus concupiscibilis. Ergo 
peccatum originale non est concupiscentia. 


523. Respondetur. Concedo mai.; distinguo min.: Concu- 
piscentia, prout dicit meram potentiam concupiscibilem vel 
merum actum potentiae concupiscibilis, non est contra na- 
turam humanam, concedo; prout dicit habitum vel disposi- 
tionem entitativam per vitiatam originem contractam, quae 
pronitatem importat prosequendi bona commutabilia prae- 
ter aut contra ordinem rationis et legis aeternae, nego. 

Et nego consequens et consequentiam. 

Quando enim dicimus quod peccatum originale est con- 
cupiscentia, non intelligimus hoc nomine potentiam concu- 
piscendi, neque actum concupiscendi, sed dispositionem 
quamdam entitativam ex qua oritur pronitas in omnibus 
partibus humanae naturae tendendi ad propria praeter et 

contra ordinem rectae rationis et legis divinae * Concupis- 
centia ergo aequivocatur ad passionem appetitus concupis- 
cibilis et ad vitium, sicut et alia nomina passionum et vitio- 
rum, puta audacia, ira, desperatio, invidia, taedium. Itaque 
concupiscentia potest esse potentialis, actualis, habitualis 
acquisita et habitualis innata prout est contra et praeter or- 
dinem rationis et legis Dei, idest deordinata. 


524. Obiectio secunda, quia definitio concupiscentiae 
non convertitur cum definito seu non adaequat definitum. 
Peccatum originale importat omnes passiones peccatorum 
seu peccaminosas (Rom. 7, 5). Atqui concupiscentia non 
adaequat omnes passiones, cum non sit nisi una ex passioni- 
bus animae. Ergo peccatum originale non est concupiscen- 
tia. 


525. Respondetur. Transeat mai.; distinguo min.: Concu- 
piscentia non adaequat omnes passiones, quia non includit 
eas, in essendo, concedo; in movendo et terminando, nego. 

Et nego consequens et consequentiam. 

Dixi transeat maior, quia non constat utrum illo loco 
agatur de peccato originali ab Apostolo; et hoc etiam dato, 
adhuc non constat utrum sumat passiones in sensu aristote- 
lico et philosophico. Attamen, hoc penitus concesso, argu- 
mentum non valet, quia omnes passiones reducuntur ad 
passiones concupiscibilis sicut ad radicem et finem 1; et in- 
super, inter passiones concupiscibilis, adest delectatio seu 
voluptas, specialiter venerea, per quam transmittitur natu- 
ra in generatione, et ideo peccatum originale optime reduci- 
tur ad concupiscentiam, prout dicit appetitum deordinatum 
in suo principaliori. 


| Cf. S. Thomam, // Sent., dist. 30, q. 1, art. 3, ad obiecta, maxime ad 4; 


et De Malo, 4, 2 ad 2-4. 

526. Obiectio tertia, quae est instantia praecedentis. Si 
peccatum originale esset definiendum per deordinationem 
alicuius partis humanae naturae, deberet definiri seu deno- 
minari a deordinatione supremae vel potioris partis natu- 
rae, quae est ratio vel mens. Atqui deordinatio rationis vel 
mentis non est concupiscentia, sed ignorantia. Ergo pecca- 
tum originale potius deberet dici ignorantia quam concupis- 
centia. 


327. Respondetur. Distinguo mai.: Peccatum originale 
deberet denominari a deordinatione potioris partis naturae 
humanae, materialiter et secundum se sumptae, seu in es- 
sendo, nego; prout dicit naturaliter ordinem ad radicem et 
causam talis deordinationis seu in movendo, concedo. 

Concedo min. et nego consequens et consequentiam. 

Nam ignorantia, quae est peccatum originale, est potius 
practica quam speculativa, et ideo provenit sicut a causa et 
radice a turbatione appetitus. Oportet enim sumere pecca- 
tum originale ut connotát dynamice traductionem culpae 
cum natura per generationem ad quam movet concupiscen- 
tia, nam hic agitur de causa efficienti peccati. 


Art. 4.-Utrum peccatum originale sit aequaliter in omnibus 


SENSUS QUAESTIONIS 


528. Dictum est articulo praecedenti quod peccatum 
originale materialiter sumptum est concupiscentia. Quia 
ergo experimur non omnes homines esse aequaliter concupis- 
centes, sed quosdam plus quosdam minus, quaeritur conse- 
quenter utrum peccatum originale sit aequaliter vel inaequa- 
liter in diversis hominibus. Et responsio generalis theologo- 
rum dicentium hoc peccatum esse specie unum in omnibus 
et idem numero in eodem, est quod hoc peccatum est aequa- 

liter in omnibus et singulis hominibus, si excipiatur Petrus 
Ioannes Olivi, qui inaequalitatem defendere conatur 


SHI 
RESOLUTIO QUAESTIONIS 


529. conclusio: Peccatum originale est aequaliter in 
omnibus. 

' 

530. Probatur, a) A priori, ex aequalitate causarum 
huius peccati. Posita aequalitate causarum per se, sequitur 
aequalitas effectus proprii et per se. Atqui propriae et per se 
causae peccati originalis sunt aequales pro omnibus homini- 
bus. Ergo et effectus proprius, nempe peccatum originale 
est aequale in omnibus hominibus. 

Maior constat, quia sicut se habet simpliciter ad simplici- 
ter, ita se habet tale ad tale. Atqui ad causam per se sequitur 
simpliciter effectus per se. Ergo ad aequalitatem causae per 
se sequi debet etiam aequalitas effectus per se seu proprii. Et 
hoc expresse traditur a S. Doctore infra, q. 85, art. 5 ad 1. 

Minor autem, ubi unice stat difficultas, sic ostenditur: 
causae propriae et per se peccati originalis sunt tres, scilicet 
causa efficiens, quae est motio activa generationis ab Adam; 
causa quasi materialis, quae esta natura humana veluti pro- 
prium subiectum eius; et causa quasi formalis seu essentia 
peccati originalis, quae coalescit ex privatione iustitiae ori- 
einalis et ex concupiscentia habituali et quasi innata. Atqui 
omnes istae causae sunt aequales pro omnibus hominibus, 
quod quidem per partes ostenditur: 


l) Causa efficiens est aequalis. Haec enim causa est mo- 
tio activa generationis prout descendit ab Adam. Atqui haec 
motio activa generationis est aequalis pro omnibus; quia est 
motio propria naturae ut natura est, quae aequalis est in 


S. Thomas, Aic ad 2. 

omnibus. Ergo causa efficiens propria peccati originalis est 
aequalis pro omnibus * Est eadem ac causa ipsius naturae 
et concausatur una cum ipsa natura. 


2) Causa quasi materialis in qua est aequalis in omnibus. 
Causa quasi materialis in qua peccati originalis, quod est et 
dicitur peccatum naturae est ipsa humana natura tota. Atqui 
humana natura, ut natura, est aequalis in omnibus homini- 
bus, quia omnes homines sunt aequaliter homines 2. 

Insuper accidens quasi specificativum aequaliter inveni- 
tur in omnibus individuis speciei, cum sequatur ad naturam 
quasi per se, nam «consequens naturam aequaliter inveni- 
tur in omnibus habentibus naturam illam» 3. lam vero pec- 
catum originale est accidens quasi specificum naturae hu- 
manae lapsae. Debet ergo aequaliter inveniri in omnibus ho- 
minibus, «sicut omnes proprietates naturam consequentes 
eodem modo in tota natura inveniuntur» 4. 


3) Causa quasi formalis peccati originalis est aequalis in 
omnibus hominibus. Nam causa quasi formalis peccati origi- 
nalis est id quod essentialiter constituit peccatum originale. 
Atqui peccatum originale essentialiter constituitur ex caren- 
tia seu privatione iustitiae originalis et relata ad primum 
peccatum primi parentis, quae est aequalis in omnibus; et 
ex concupiscentia habituali innata, prout oritur ex solutione 
vinculi originalis iustitiae qua sibi relinquuntur partes na- 
turae quae etiam aequalis est in omnibus. 

Carentia quidem iustitiae originalis, si secundum se con- 
sideretur, est aequalis in omnibus, quia privationes totales 
seu in facto esse non suscipiunt magis et minus. Atqui priva- 
tio iustitiae originalis per peccatum originale est totalis, 
quia nihil originalis iustitiae manet post peccatum. Ergo 


| S. Thomas, hic ad 2. 
Hic sed contra. 
II Sent., dist. 32, 1, 3, arg. ! sed contra. 
II Sent., dist. 32, q. 1, a. 3 ad 1. 

haec carentia vel privatio iustitiae originalis est aequalis in 
omnibus habentibus peccatum originale. 

similiter aequalis est si consideretur ut relata ad primum 
peccatum primi parentis, per ordinem ad quod habet ratio- 
nem culpae. Nam haec carentia, sic considerata, est relatio 
quaedam. Atqui relatio non suscipit magis et minus seu non 
intenditur et remittitur, ut docetur in Logica et Metaphysi- 
ca. Ergo haec carentia relative sumpta est aequaliter in om- 
nibus habentibus peccatum originale ' 

Denique, concupiscentia habitualis innata prout pendet 
ex solutione vinculi iustitiae originalis, qua sibi solae relin- 
quuntur partes naturae humanae ut in sua tendant, est ae- 
qualis in omnibus. Nam haec concupiscentia habitualis in- 
nata partim est ipsius naturae, et sic habet rationem poten- 
fiae, et secundum hoc non spectat ad peccatum originale; 
partim vero est sequela dissolutionis iustitiae originalis, et 
sic habet rationem dispositionis vel habitus vitiosi, et hoc 
modo est aequalis in omnibus, quia aequaliter solvitur vincu- 
lum illud in omnibus hominibus, et partes naturae aequaliter 
sibi solae relinquuntur et omnes aequaliter natae sunt ferri in 
propria, prout partes natuae sunt, quae aequalis est in omni- 
bus; non enim haec concupiscentia est partis concupiscibilis 
tantum, sed totius naturae ut natura. Prout ergo hoc mate- 
riale stat sub formali, aequale est in omnibus et singulis 2. 


531. b) A posteriori, ex effectu proprio huius peccati, qui 
est propria poena eius. Ubi est aequalis poena iuste a Deo 
taxata, ibi est aequalis culpa. Atqui aequalis est poena iuste 
taxata a Deo pro peccato originali, scilicet poena damni seu 
carentia visionis divinae essentiae absque ulla poena sen- 
sus 3. Ergo et aequalis est culpa originalis in omnibus. 


Hic, corpore art. 
Cf. Caietanum, A. I. 
Cf. Innocentium III, Denz. 410; Pium VI, Auctorem fidei, Denz. 1526. 

S. Albertus Magnus proposuerat hoc argumentum, cum 
ait: «S1 decedant (parvuli) post baptismum, aequalem ha- 
bent beatitudinem, ut dicit Magister in sequenti distinctio- 
ne; et ante baptismum decedentes aequaliter patiuntur tene- 
bras. Sed aequalis beatitudo et aequalis poena supponunt 


originale aequale. Ergo videtur quod originale est aequale 
in omnibus» ' 


S M 
SOLVUNTUR DIFFICULTATES 


532. Obiectio prima, quae procedit ex dictis articulo 
praecedenti. Peccatum originale materialiter sumptum est 
concupiscentia habitualis inordinata, ut patet ex articulo 
praecedenti. Atqui concupiscentia habitualis inordinata non 
est aequalis in omnibus hominibus, quia non omnes homi- 
nes sunt aequaliter proni ad inordinate concupiscendum, 
neque omnes eosdem inordinatos habitus concupiscendi 
habent aut saltem non aequaliter. Ergo peccatum ori- 


ginale materialiter sumptum non est aequale in omnibus 
hominibus. 


533. Respondetur. Distinguo mai.: Peccatum originale 
materialiter sumptum est concupiscentia habitualis 1nordi- 
nata, per modum habitus entitativi et quasi innati per vitia- 
tam originem, concedo:, per modum simplicis potentiae vel 
habitus acquisiti et operativi, nego. 

Contradistinguo min.: Concupiscentia habitualis inordi- 
nata, ut nominat habitum entitativum per vitiatam origi- 
nem quasi innatum, non est aequalis in omnibus hominibus, 
nego; ut nominat potentiam naturalem activam vel habi- 


S. Albertus Magnus, H Sent., dist. 32, art. 4, arg. ! sed contra, edit, 


Cit., t 27, p. 525. Cf. etiam S. Thomam, // Sent., dist. 32, q. 1, art. 3, arg. 2 
oed contra. 

tum acquisitum inordinate concupiscendi, non est aequalis 
in omnibus hominibus, concedo. 

Et nego consequens et consequentiam. 

Concupiscentia, prout singificat principium quoddam 
concupiscendi, potest significare tria, scilicet habitum 
quemdam entitativum et quasi innatum partium animae ut 
sunt partes naturae humanae, et sic est materiale peccati 
originalis; potentiam naturalem activam concupiscendi or- 
dinate vel inordinate; et habitum acquisitum concupiscendi 
ordinate vel inordinate, et in his duobus casibus non est pec- 
catum originale, sed aliquod naturale vel acquisitum. Cum 
autem potentiae concupiscentes sint potentiae organicae, 
quae ideo pendent intrinsece ab organis corporalibus, et or- 
gana corporalia diversimode se habent in diversis homini- 
bus secundum diversas conditiones individuales ad quas re- 
ducitur temperamentum, hoc modo concupiscentia est inae- 
qualis in diversis hominibus. Similiter, propriis actibus con- 
cupiscendi quidam plus, quidam minus pronitatis accepe- 
runt concupiscendi, et sic concupiscentia, ut nominat habi- 
tum acquisitum concupiscendi, est etiam in diversis inae- 
qualis. Haec ergo inaequalitas est personae, non naturae ut 
natura. 

sed concupiscentia ut nominat habitum entitativum et 
quasi innatum concupiscendi, est aequalis in omnibus, quia 
aequaliter rumpitur in omnibus retinaculum iustitiae origi- 
nalis quoad integritatem naturae, et aequaliter relinquitur 
sibi sola natura in omnibus. Unde patet quod concupiscen- 
ta, prout nominat partem quasi materialem peccati origi- 
nalis, est aequalis in omnibus 


534. Obiectio secunda, quae est instantia quaedam et 
procedit ex dictis in articulo primo. Peccatum originale est 


| Cf S Thomam ŽI Sent., dist. 32, 1,3 ad 2; Guilelmum Alvernum, De 
vitiis et peccatis, cap. 6, edit, cit., p. 262. 

languor seu aegritudo quaedam naturae humanae. Atqui ae- 
eritudo, utpote habitus quidam, potest augeri et minui seu 
est susceptiva magis et minus. Ergo peccatum originale est 
susceptivum magis et minus in diversis seu est inaequale 
in ipsis. 


535. Respondetur. Distinguo mai.: Peccatum originale 
est languor vel aegritudo quaedam spiritualis naturae et 
quasi specifica, concedo, corporalis et quasi individualis, 
nego. 

Contradistinguo min.: Aegritudo est susceptiva magis et 
minus, aegritudo corporalis et individualis, concedo:, spiri- 
tualis et specifica, subdistinguo: quando producitur ex cau- 
sis inaequalibus, concedo, quando producitur ex causis ae- 
qualibus, nego. 

Et nego consequens et consequentiam. 

solutio patet ex dictis. Potest ergo 1stamet aegritudo au- 
geri in diversis hominibus propter diversas causas, sed non 
propter ipsam causam propriam peccati originalis, quae in 
omnibus est aequalis. Constat autem quod «unumquodque 
ex eodem natum est augeri ex quo causatur» aliae vero 
causae augentes, cum sint in diverso genere, etiam diversi- 
mode augent, nempe prout ordinem habent ad operationem 
concupiscendi. Sed essentia peccati originalis non est imme- 
diate operativa. 


536. Obiectio tertia, quae est instantia quaedam huic so- 
lutioni. Causa propria traductionis peccati originalis est libi- 
do generantis, ut Augustinus dicit. Atqui libido generantis 
est inaequalis in diversis generantibus, ut experientia cons- 
tat. Ergo et peccatum originale, quod est eius effectus, erit 
inaequalis in diversis hominibus. 


| Cf. supra, ad q. 73 art. 7. 

537. Respondetur. Distinguo mai.: Causa traductionis 
peccati originalis est libido parentis, habitualis et quidem 
entitativa, concedo: actualis, nego. 

Contradistinguo min.: Libido generantis est inaequalis in 
diversis hominibus, libido actualis, concedo; libido habitua- 
lis entitativa et quasi innata per vitiatam originem, nego. 

Et nego consequens et consequentiam. 

Causa traductionis peccati originalis proprie loquendo 
est generatio activa, cui inservit instrumentaliter potentia 
generativa, et huic solet comitari libido seu voluptas quae- 
dam, quae dicitur venerea. Proprie ergo loquendo, libido seu 
voluptas non est causa traductionis peccati originalis, etiam 
quando de facto adest, quia est solum accidens quoddam 
causae, et potest etiam non dari, saltem miraculose; insu- 
per, haec libido est quid personale hic et nunc pro hoc actu 
generationis huius generantis. 

Si vero sumatur radicaliter et habitualiter, non quidem 
pro naturali potentia delectandi neque pro habitu acquisito 
capiendi delectationem, sed pro habitu entitativo et quasi 
innato capiendi deordinate voluptatem  veneream, tunc 
idem est ac ipsa concupiscentia habitualis et quasi innata, 
quae erat materialiter peccatum originale, et hoc sensu est 
aequalis in omnibus hominibus * 


| Cf. S. Albertum Magnum, // Sent., dist. 31, art. 2, edit. cit. t. 27, p. 
514; et S. Thomam, // Sent., dist. 32, q. 1, a. 3 ad 1. 

Tota ergo ratio resolvitur in propriam essentiam peccati 
originalis, quod est peccatum naturae, non peccatum perso- 
nae. Consequenter aequalitas vel inaequalitas eius est sicut 
aequalitas vel inaequalitas ipsius naturae. Atqui natura ut 
natura est aequalis in omnibus hominibus, eo quod omnes 
sunt perfecte univoci, utpote eiusdem speciei atomae. Haec 
enim est natura univocorum, per contrapositionem ad ana- 
loga quae de diversis dicuntur secundum prius et poste- 
rius 


| Cf. S. ThomaM, Zl Sent., dist. 32, 1,3, ubi ait: «Cum corruptio fomitis 
sit per se infectio humanae naturae, oportet idem esse iudicium de intensi- 
tate eius et de intensitate humanae naturae. Natura autem ipsa... quantum 
ad rationem speciei... aequaliter in omnibus invenitur». 


QUAESTIO LXXXIII 
DE SUBIECTO ORIGINALIS PECCATI 


538. Consequenter S. Doctor quaerit proprium subiec- 
tum peccati originalis, non quidem subiectum remotum seu 
quod, quia hoc evidenter est ipse homo descendens ab Adam 
per viam generationis naturalis activae, et de hoc actum fuit 
quaestione 81, art. 3 et sequentibus; sed quaerit subiectum 
proximum seu immediatum seu quo; hoc enim maximi 
momenti est pro cognoscenda psychologia intima peccati 
originalis. 

Sicut ergo supra quaestione 74, inquisierat subiectum 
quo alterius generis peccati, scilicet peccati actualis seu per- 
sonalis, ita modo quaerit subiectum quod alterius generis 
peccati humani, nempe peccati originalis. Cum enim sint 
peccata diversi generis, ideoque primo diversa, a priori vi- 
detur quod debent habere diversum subiectum quo; nam 
subiectum, cum habeat rationem causae quasi materialis in 
qua, ingreditur rationem generis, quod a materia sumi solet, 
sicut differentia et species sumitur a forma. Necesse igitur 
erat separatim considerare proprium subiectum peccati ori- 
ginalis, postquam alia quaestione consideratum fuit subiec- 
tum peccati actualis seu personalis. 

Praeterea peccatum originale est habitus quidam, ut pa- 
tet ex dictis quaestione praecedenti, et quidem malus seu 
vitiosus. Sicut ergo necessarium fuit considerare subiectum 

habitus in genere | et subiectum habitus boni 2, ita etiam 
parallelismus quaestionum postulabat ut consideretur quo- 
que subiectum habitus mali in specie, eo ipso quod habitus 
dividitur immediate et adaequate in bonum et malum ^ 

Quia tamen peccatum originale est quid omnino sui ge- 
neris, ut ex hucusque dictis apparet, et naturam ipsam co- 
mitatur, ideo maiorem parallelismum servare debet ista 
quaestio cum quaestione de subiecto habitus in genere 
quam cum quaestione de subiecto virtutis, quae est habi- 
tus quidam operativus bonus. Et haec est ratio cur eodem 
fere modo procedat S. Doctor hic et in quaestione quin- 
quagesima. 


539. Ad inveniendam autem rationem ordinis huius 
quaestionis oportet attendere ad propriam naturam habitus 
cuius subiectum quaeritur, nam secundum exigentiam for- 
mae oportet determinare materiam vel subiectum. Atqui ex 
quaestione praecedenti apparet peccatum originale esse ha- 
bitum quemdam entitativum; habitus autem entitativus 
non est immediate operativus, sed mediantibus dispositioni- 
bus quae ex eo fluunt ad potentias operarivas, ut patet ex 
dictis in tractatu de habitibus 4. Ergo neque peccatum origi- 
nale est immediate operativum. Attamen per se secundo 
seu mediate potest esse operativum sicut et ceteri habitus 
entitativi. 

Ideo ergo necesse est peccati originalis esse duplex genus 
subiecti quo: unum, immediatum et per se primo, prout est 
essentialiter et immediate habitus entitativus; aliud vero 
mediatum et per se secundo, prout scilicet secundario et 
ex consequenti dicit ordinem ad operationem seu ad actum 
secundum. 


! Cf. MI. q. 50. 
? Cf. I-IM. q. 56. 
Cf. I-II. 54, 3. 


Cf. I-II, 49. 3. 

Et revera S. Doctor hoc duplex subiectum consideravit: 
primo quidem subiectum quo immediatum et adaequatum 
seu per se primo (art. 1-2), prout est per se primo habitus 
entitativus; et, cum sit peccatum naturae humanae, in qua 
sunt duae partes essentiales, scilicet corpus organicum seu 
caro, et anima, statim quaerit in qua ex his partibus sit pro- 
prie sicut in subiecto (art. 1); dato autem quod in anima, 
statim quaerit secundum quam rationem sit in ipsa, an se- 
cundum essentiam vel secundum potentias suas quas conti- 
net et quae ad animam reducuntur sicut ad principium, 
prout a corpore distinguuntur (art. 2). 

Concluso iam quod subiectum immediatum quo peccati 
originalis sit anima secundum essentiam suam, consequen- 
ter inquirit, secundo, subiectum quo mediatum, prout iste 
habitus est mediate operativus, non tamen omne subiectum, 
quia omnes potentiae animae possunt esse hoc modo subiec- 
tum peccati originalis, sed subiectum primarium seu princi- 
pale in hoc ordine. Iam vero peccato originali tribuitur me- 
diate duplex genus operationis, scilicet genus actus peccati 
actualis et genus actus traductionis peccati huius in alios (Cf. 
art. 4 ad 1). Ergo necesse erat determinare subiectum prin- 
cipale quo mediante causai peccata actualia, et hoc est vo- 
luntas (art. 3); et insuper subiectum principale quo median- 
te causát propagationem seu traductionem in alios, et hoc est 
potentia generativa (art. 4). 

Sicut enim gratia habitualis quae immediate subiectatur 
in anima operatur opera salutaria mediantibus habitibus 
vel dispositionibus operativis, quae ex ea fluunt ad poten- 
tas animae, eo fere modo quo ipsae potentiae operativae 
fluunt ab anima, ita peccatum originale, quod primo inficit 
animam, redundantiam quamdam infectivam habet ex ani- 
ma in potentias, vi cuius istae potentiae habiles redduntur 
ad peccata actualia committenda et ad peccatum ipsum ori- 
ginale traducendum in alios. 

Ex quo apparet quam pulchre et profunde S. Doctor 
hanc quaestionem in articulos ordinavit, secundum exigen- 

tiam naturae ipsius peccati originalis. En ergo ordo istorum 
articulorum schematice contractus: 


de SUBIECTO QUO PECCATI ORIGINALIS: 


ID) immediato, secundum quod peccatum originale est 
immediate non operativum, sed entitativum... 
a) non corpus vel caro, sed anima (art. 1). 
b) et quidem anima secundum essentiam, suam, non 
secundum potentias suas (art. 2). 


Il) mediato, secundum quod peccatum originale est me- 
diate operativum. 
a) peccatorum actualium, maxime voluntas (art. 3). 
b) peccati originalis in alios traducendi, maxime po- 
tentia generativa (art. 4). 


Art. 1.-Utrum peccatum originale sit magis 
in came quam in anima 


540. Cum peccatum originale sit essentialiter peccatum 
naturae, proprium subiectum quo totale est tota natura hu- 
mana ut natura, neque pertinere potest ad animam vel cor- 
pus nisi in quantum sunt partes humanae naturae. Unde 
ipse 5. Doctor conceptis verbis ait quod «cum peccatum ori- 
ginale sit peccatum naturae, non pertinet ad animam nisi 
in quantum est pars humanae naturae» ' 

Supposito ergo ut per se noto quod peccatum originale 
sit sicut in subiecto totali vel adaequato in tota humana na- 
tura, cum haec natura humana essentialiter constituatur ex 
anima et corpore et quidem non ex aequo, sed secundum 
prius et posterius, vel secundum magis et minus, statim sur- 
git quaestio in qua ex his partibus sit magis seu per prius 
peccatum originale, utrum in anima vel in carne seu corpo- 


S. Thomas, De Malo. 4, 3 ad 2. 


Art. 1: Utrum sit magis in carne quam in anima 671 


re; nam in utraque esse aliquo modo, prout partes sunt na- 
turae, est per se notum. 

Quando autem loquimur de subiecto peccati originalis, 
non loquimur de subiecto logico seu praedicationis, sed de 
subiecto reali, et istud potest esse duplex: unum, proprie dic- 
tum, quod est subiectum inhaesionis tantum; aliud, large et 
improprie dictum quod potius est subiectum vel principium 
productionis seu causationis, et est proprie loquendo causa 
efficiens eius. Et differentia inter esse in aliquo sicut in su- 
biecto et esse in causa efficienti, maxime apparet in hoc 
quod esse in subiecto est necessario seu de se per modum 
permanentis seu qualitatis perfectae; esse vero in aliquo si- 
cut in causa efficienti est esse virtualiter tantum in illo et 
non formaliter seu in fieri et non in esse, in motu et non in 
forma '. 

Pro peccato quidem actuali seu personali haec duo coin- 
cidunt, quia actus peccati sunt actus voluntarii seu 1mma- 
nentes, et ideo pro illo idem re est principium effectivum et 
principium receptivum seu subiectum, sed quia peccatum 
originale traducitur, et traductio videtur dicere aliquid tran- 
siens in aliud, ideo necesse est in illo distinguere duplex esse 
in aliquo, nempe sicut in principio vel causa, quod est vir- 
tualiter esse, aut sicut in subiecto proprie dicto, quod est 
esse formaliter vel secundum esse 2. 

Oportet ergo singillatim videre quomodo peccato origi- 
nali competat esse in partibus naturae et causaliter vel ut 
in causa et essentialiter vel sicut in subiecto. 


^ De octo modis quibus aliquid in aliquo esse dicitur, vide S. Thomam, 
In IV Physicorum, lec. t, praesertim, n. 1; III, 62, 3. 
2 Cf. I-II, 74, 1. 

IN QUO SICUT IN CAUSA SIT PER PRIUS ORIGINALE PECCATUM, 
IN CARNE AN IN ANIMA 


541. Solet distingui causa efficiens duplex, scilicet prin- 
cipalis, quae agit per propriam formam et virtutem eique 
assimilatur effectus; et instrumentalis, quae agit per for- 
mam seu motionem et virtutem acceptam a priori et supe- 
riori causa, quae principalis est, eique effectus non assimila- 
tur necessario. 

Insuper distinguere solent causam pAysicam, quae vere 
et proprie causát, et causam moralem, quae meritis, praeci- 
bus aut alio modo influere valet in causam physicam ut pro- 
ducat effectum. 

Oportet ergo duo determinare: 1°, in quo sicut in causa 
principali et instrumental! sit peccatum originale, an in cor- 
pore vel in anima; 2^, hoc determinato, quomodo istae cau- 
sae efficientes producant peccatum originale, utrum physice 
vel moraliter. 


542. conclusio prima: Peccatum originale omnium homi- 
num fuit in Adam sicut in causa prima principali; in parenti- 
bus autem proximis sicut in causa secunda vel subordinata. 


343. Probatur Eodem modo est peccatum originale in 
parentibus quo est natura humana filiorum ab eis generata. 
Atqui natura humana filiorum est in primo homine, scilicet 
Adam, sicut in causa principali prima in suo genere; in pa- 
rentibus vero proximis sicut in causa principali secunda vel 
subordinata. Ergo et peccatum originale omnium hominum 
fuit in Adam sicut in causa principali prima, in parenti- 
bus autem proximis sicut in causa principali secunda vel 
subordinata. 

Maior constat ex dictis in quaestione 81, articulo 1. Pec- 
catum enim originale est essentialiter peccatum naturae, non 
quasi de essentia naturae neque deductum ex principiis na- 

turae, sed necessario concomitans naturam humanam des- 
cendentem naturaliter ex Adam peccante. Est ergo veluti ac- 
cidens quoddam naturae. Iam vero, eodem modo est in cau- 
sa propria aliqua natura et accidens eius quasi proprium et 
connaturale, sicut eodem modo est in sole ignis et calor. 

Minor vero ex psychologia patet. Nam parentes sunt cau- 
sa quaedam principalis naturae filiorum, quos generant ut 
causae principales. Et in natura humana generans primus 
est primus homo, qui est Adam; generans vero proximus et 
immediatus est pater uniuscuiusque in quantum generat ut 
Adam. Ergo causa principalis prima in hoc genere propaga- 
tionis humanae naturae est Adam; proxima vero et subordi- 
nata sunt parentes proximi * 

Optime ergo S. Thomas ait: «Sicut natura Adae erat na- 
tura omnium nostrum originaliter, ita et peccatum originale 
quod in nobis est, erat in illo peccato originali originaliter. 
Nam peccatum originale, ut dictum est, per se recipit natu- 
ra, anima vero ex consequenti» 4 


344. conclusio secunda: Peccatum originale est in poten- 
tia generativa parentum sicut in causa instrumentait coniunc- 
ta, in semine vero deciso sicut in causa instrumentait separata. 


545. Probatur, ex eodem principio. Peccatum originale 
filiorum est in potentia generativa et in semine deciso pa- 
rentum eo modo quo in ipsis est natura humana filiorum. 
Atqui natura humana filiorum est in potentia generativa pa- 
rentum sicut in causa instrumental! coniuncta, in semine 
vero deciso sicut in causa instrumental! separata, ut in Psy- 
chologia docetur. Ergo similiter peccatum originale est in 
potentia generativa parentum sicut in causa instrumental! 
coniuncta; in semine vero deciso sicut in causa instrumen- 


Cf. S. Albertum Magnum, ŽI Sent., dist. 33, art. 1, ad 1, edit. cit. 
t. 27. p. 533 b. 
) S. Thomas, De Pot., 3, 9 ad 4. 

tali separata. Unde S. Doctor iterum profunde scribit: «Se- 
men non est actu subiectum culpae, sed virtute tantum; hoc 
modo enim se habet semen ad peccatum originale sicut ad 
naturam humanam; unde sicut in semine non est natura hu- 
mana nisi in virtute, ita etiam nec originalis culpa', quia per 
virtutem quae est in semine, generatio ad naturam huma- 
nam terminatur infectam originali peccato» Et iterum: «In 
semine —inquit— est corruptio originalis culpae non actu, 
sed virtute, eo modo quo est ibi virtute humana natura» T 
«semen autem carnale, sicut est instrumentalis causa traduc- 
tonis humanae naturae in prolem, ita est instrumentalis 
causa traductionis peccati originalis, et ita peccatum origi- 
nale est in came, 1dest, in carnali semine, virtute, sicut in 
causa instrumentali» «Hoc modo per actum generativae vir- 
tutis originale traducitur sicut et natura humana» 4. 


546. Corollarium. Et inde statim sequitur per modum 
corollarii quod, ordine generationis et motus, peccatum origi- 
nale est per prius in came quam in anima. 

Ratio est quia hoc ordine, prior est dispositio ad formam 
quam forma ipsa: semem autem, sicut instrumentum tra- 
ductionis naturae et peccati originalis, operatur proprie lo- 
quendo dispositionem ad utrumque. Unde «in came est per 
prius (peccatum originale) ordine generationis et temporis» 
quam in anima, quae est forma 5. 

Insuper, causa in eo quod causa, est prior causato. Caro 
autem causát modo praedicto maculam in anima; quia in 
peccato originali habetur quaedam circulatio, quatenus in 


| | lH Sent., dist. 31, q. 1, a. ! ad 2. 
1 De Malo, 4. 1 ad 12. 
1 De Malo, 4. | ad 3. 

II Sent., dist. 31, q. 2, a. ! ad 2. Quomodo autem natura humana sit 
in his, idest dispositio corporis ad animam et unio naturalis animae et 
corporis, require apud S. Thomam passim, v. gr. in De Pot. 3, 4 ad 7-8; 3, 4 
ad 2-7 et ad 11-19; I, 118 per totam, cum commentariis Caietani 

5 Cf. De Mao, 4,3. 

Adam, in quo fuit peccatum originale originans, persona in- 
fecit naturam et anima corpus; in posteris vero eius qui re- 
transmittunt peccatum eius, quod est originale originatum, 
corpus inficit animam et natura personam, ut post S. Ansel- 
mum * docere consueverunt magni theologi saeculi XIII, v. 
gr. S. Albertus Magnus 1 et S. Thomas 3. 

Et quia forma effectus est in causa principali secundum 
esse perfectum vel eminens et quidem per modum perma- 
nentis, dum e contra in causa instrumental! est solum per 
modum motus et fluxus, et nullo modo subjective, inde est 
quod peccatum originale fuit in Adamo et in parentibus non 
solum sicut in causa, sed etiam sicut in subiecto; in semine 
vero et in potentia generativa nonnisi vitualiter et per mo- 
dum motionis et nullo modo sicut in subiecto. 


547. conclusio tertia: Istae causae peccati originalis 
tam principales quam instrumentales causant illud nec omni- 
no per se, neque omnino per accidens, sed medio quodam 
modo, magis tamen accedens ad per accidens quam ad per se. 


548. Probatur. Nam istae causae causant per se primo 
naturam humanam geniti; per se secundo causant acciden- 
tia propria naturae humanae ut est natura, quae scilicet 
conveniunt ei per se, ut risibilitas; at peccatum originale 
non est de essentia naturae humanae neque accidens conna- 
turale eius, sed abvenit ei ex vitiata origine, non tamen con- 
tingenter et ut in paucioribus, sed quasi necessario — data 
hypothesi— et semper et conversim, et ideo est quasi pro- 
prium quoddam. Cum ergo unicuique sicut convenit esse, 
conveniat etiam fieri, dicendum est peccatum originale cau- 
sari istis causis quasi per se secundo et concomitanter, ut 


| S. Ansel mus, De conceptu virginali et originali peccato, cap. 23. 

) S. Albertus Magnus, Z Sent., dist. 31, a. 1, edit. cit. t. 27, p. 511 a. 

3 S. Thomas, H Sent., dist. 31, q. 1, a. 1; De Vent. 25, 6 ad 5; De Malo, 
4, 4 ad 5. 

dicit S. Doctor supra, quaestione 81, articulo | ad 2-3. Dico 
autem esse magis reductum ad per accidens quam ad per se: 
tum quia est malum quoddam et omne malum causatur per 
accidens a bono; tum etiam quia manifeste est praeter in- 
tentionem naturalem parentum in generando; tum denique 
quia non omnino ei quadrant quae exiguntur ad proprium 
stricte dictum, eo quod non omni homini convenit —nam 
supra excepimus Christum et Beatam Virginem— neque 
etiam semper, quia Adamo et Evae ante peccatum non con- 
veniebat, neque ceteris post validum baptismum. 

Quantum vero ad modum quo istae causae peccati origi- 
nalis illud producunt, solent dicere theologi moderni, etiam 
thomistae, quod moraliter tantum et nullo modo physice. 


549. conclusio quarta: Istae causae concurrunt ad pro- 
ducendum peccatum originale causalitate physica, non causa- 
litate mere morali. 


550. Probatur, ex eodem principio S. Thomae: Istae cau- 
sae eodem genere causae et modo causandi influunt in pec- 
catum originale traducendum quo influunt in traducendam 
naturam humanam, cui concomitatur originalis culpa. At- 
qui influunt physice in traducendam naturam humanam, ut 
omnes admittunt, et non solum moraliter. Ergo et in tradu- 
cendum peccatum originale influere debent physice et non 
mere moraliter. 


551. Et confirmatur, quia adversa sententia est sequela 
doctrinae de Adamo capite morali vel 1uridico totius natu- 
rae humanae, quam supra reprobavimus, statuens eum esse 
caput physicum humani generis. 

Adde quod, si moraliter illud causarent, deberent causare 
demeritorie, iam vero, ut diximus supra, S. Doctor conceptis 


verbis reprobavit hanc explicationem, quam pridem propo- 
suerat Simon Tomacensis. 

Denique, distinctio causae in principalem et instrumen- 
talem est propria causae physicae, non moralis, ut bene no- 
tant Salmanticenses ', et hoc sensu loquitur S. Doctor. Quod 
s demum dicantur causae morales, cum istae causae non 
influant in effectum nisi movendo causam aliquam princi- 
palem physicam, oporteret videre quaenam sit ista causa 
physica praeter semen et hominem, et nulla alia videtur 
posse cogitari nisi Deus; et sic rediret doctrina Simonis Tor- 
nacensis, reprobata communiter a posterioribus theologis. 


552. S. Augustinus dubitaverat quomodo macula ista ori- 
ginalis contrahatur, an scilicet anima animam maculet et 
corpus corpus, an potius corpus maculet animam. Postea 
tamen, posita creatione animae humanae pro singulis homi- 
nibus et negato traducianismo, doctores catholici unanimi- 
ter convenerunt in hoc quod corpus maculet animam. «Si- 
cut —dicebant— ex vase corrupto liquor infusus corrumpi- 
tur et pollutum contingens ex ipso contactu polluitur, sic ex 
contagio corporis anima corrumpitur et foedatur» 1. 

Et inde surgebat difficultas, quomodo corpus poterat age- 
rein animam, cum sit infra ipsam; causa autem debeat esse 
superior effectu. 


553. S. Albertus Magnus tractat longius hanc difficulta- 
tem tum in Sententiis tum in Summa theologica. Et quidem 
in Sententiis videtur quod melius solvat eam quam in Sum- 
ma teologica: «Anima —inquit— non accipit peccatum ab 
anima, nisi sicut a causa prima inficiente carnem, sed acci- 
pit a came sicut ab agente proximo, non quia sit ex traduce, 
sed quia causatur in carne et unitur ad carnem» 3. Neque 


| Sal manticenses, De vitiis et peccatis, disp. 14, dub. 3, n. 6, edit. cit. 


t. 8, p. 38. 
2 Innocentius HI, in Psalm. 50, 7. 
4 S. Albertus Magnus, // Sent., dist. 30, art. | ad | tertiae viae, edit, 


cit. t. 27. p. 498. 

hoc est inconveniens in his quae agunt per contactum * 
Unde apparet quod intelligit influxum quendam physi- 
cum camis in animam, ex quo anima contrahit culpam 
originalem. 

In Summa vero theologica negat influxum physicum, et 
solum admittit influxum moralem, qui reducitur ad demeri- 
tum. Et difficultatem positam solvit dicens quod non valet 
in theologia neque probatur ex propriis theologiae, sed est 
obiectio logica vel dialectica. «Quando unim dicitur quod 
debilius non agit in fortius, intelligitur de actione physica, 
sed ista actio quam peccatum contrabitur a parvulo, non 
est physica, sed potius (moralis seu demeritoria) ex reatu 
praevaricationis habet quod poterat imprimere maculam in 
anima et ex virtute sententiae iustitiae condemnantis» 1 

Quod si actio vera et realis —et ideo physica— intelligatur, 
haec non est connaturalis cami, sed accipit a Deo. Unde ad 
difficultatem respondet dicens quod «licet infectio culpae 
non sit in came sicut in subiecto, nec etiam in semine, est 
tamen in ea sicut in causa, sicut saepe dictum est, et con- 
trahit virtutem a sententia Domini qua dixit: «maledicta te- 
rra in opere tuo», idest in semine (Gen. 3, 17)3. Et ita «licet 
caro minus fortis sit quam anima vel spiritus, tamen ex vi 
maledictionis sententiae divinae accipit virtutem ut possit in 
ipsam» 4; et ideo «causaliter est in ipsa propter virtutem male- 
dictionis divinae» 5, nam «licet non sit susceptibilis culpae 
per formam, tamen susceptibilis (est) per causam, propter 
sententiam divinam»6. Sed hoc est incidere in sententiam 
Simonis Tomacensis et ponere Deum causam physicam prin- 
cipalem peccati originalis. Quod si dicatur a Deo esse solum 


| Ibidem, ad | secundae viae. p. 497-498. 

à S.Albertus Magnus, Summa theologica, II P., tract. 17 q 107 memb 
| ad 5, edit. cit. t. 33, p. 285 b. 

' Ibidem, art. 2, part. | ad 1, p. 298 b. 

4 Ibidem, ad 4, p. 299 a. 

5 Ibidem, ad 5. 

6 Ibidem, ad 6. 

poenam et ordinationem poenae, ut videtur dicere postea 
quando quaerit a quo sit fomes seu concupiscentia sicut a 
causa ', tunc peccatum originale reduceretur ad meram poe- 
nam, quod quidem falsum est. 


554. S. Thomas vero, multo profundius et oculatius af- 
firmat causalitatem physicam camis in animam, actione qui- 
dem proprie dicta, licet per modum causae instrumentalis dis- 
ponentis, si agatur de vi generativa; propria vero entitate sua, 
licet in genere causae materialis, si agatur de ipsa carne iam 
ultimo disposita ad animam rationalem. Convenit enim car- 
ni ultimo dispositae agere immediate et adaequate, licet 
materialiter, in animam, virtute propria seu ex natura sua, 
secundum illud: causae ad invicem sunt causae in diverso 
genere; virtuti vero generativae convenit posse ultimo dis- 
ponere ad animam rationalem et ad unionem immediatam 
animae et corporis, in quantum est instrumentum naturae 
cenerantis et ipsius animae, neque oportet ad Deum confu- 
gere, ut hoc explicetur. 

Unde ad difficultatem illam, respondet: «Anima non infi- 
citur per infectionem corporis, quasi corpore agente in ani- 
mam (in genere causae efficientis), sed per quamdam colli- 
mitationem unius ad alterum (in genere causae materialis), 
quia forma recipitur in materia secundum conditionem 1p- 
sius materiae, cum omne quod est in altero sit in eo per 
modum recipientis; et ideo, ex hoc ipso quod corpus illa vir- 
tute privatur qua perfecte erat subiicibile animae, sequitur 
etiam quod anima illa virtute careat qua perfecte corpus 
subditum regat, et talis defectus originalis 1ustitiae culpa 
est naturae, prout consideratur consequens ex voluntate ali- 
cuius habentis naturam, ex quo natura traducta est» 1. 


| Ibidem, q. 108, mcmb. 3, p. 307, corp, et ad obiecta. 
) S. Thomas, M Sent., dist. 30, q. 1, art. 2 ad 5. 


680 L. Hl. Q. LXXXIII: De slbiecto peccati originalis 


Sicut ergo corpus organicum est per seipsum immediate 
materia in qua recipitur anima et animae immediate et per 
se unitur ut compars unius naturae humanae, ita etiam ani- 
mae communicat culpam originalem quam virtualiter habe- 
bat. Unde «originale causatur in anima ex coniunctione eius 
ad tale corpus, prout fomia est» | non prout est motor corpo- 
ris, ut obiiciens videtur intelligere, quia tum mediate conta- 
minaretur, scilicet mediante actione quadam physica corpo- 
ris in animam: «Originale autem non transit (a corpore) in 
animam secundum quod coniungitur corpori ut motor, sed 
secundum quod coniungitur sibi ut fomia, quia sic huma- 
nam naturam constituit», et sic debet traduci peccatum na- 
turae Z. Et hac de causa, si angelus assumit corpus huma- 
num eique unitur tanquam motor, non tamen ex hoc contac- 
tu maculatur angelus neque contrahit peccatum originale. 
«Sic ergo —ait S. Doctor— originale peccatum est in anima 
in quantum pertinet ad humanam naturam; humana autem 
natura traducitur a parente in filium per traductionem car- 
nis, cui postnodum anima infunditur, et ex hoc infectionem 
incurrit quod fit cum came traducta una natura. S1 enim non 
uniretur ei ad constituendam naturam, sicut angelus unitur 
corpori assumpto, infectionem non reciperet34. 

«Caro —ait alibi— non est sufficiens causa peccati actua- 
lis, sed peccati originalis est sufficiens causa, sicut et traduc- 
tio camis est sufficiens causa, materialiter tamen, humanae 
naturae» * 

Iste tamen influxus, licet in se sit physicus vel psycholo- 
gicus, in radice tamen et in termino est etiam moralis, idest 
culpabilis realiter, quia a peccato procedit et ad peccatum 
morale terminatur. Et hoc est quod vult dicere S. Doctor 
quando scribit: «Corruptio quae est in carne, est quidem 


^A II Sent., dist. 31, q. 2, art. 1. 
Ibidem, ad 1. 

De Pot. 3, 9 ad 3. 

De Malo 4, | ad 3. 

actus naturalis, sed intentione et virtute moralis. Ex peccato 
enim primi parentis destituta est caro eius illa virtute, ut ex 
ea possit decidi semen per quod originalis iustitia in alios 
propagetur; et sic in semine defectus huius virtutis est de- 
fectus moralis corruptionis et quaedam intentio eius, sicut 
dicimus intentionem caloris esse in aére et intentionem ani- 
mae esse in semine:, et ex hoc etiam est ibi virtus ad similem 
perfectionem, sicut est ibi virtus ad productionem humanae 
naturae in prole generata» * 

Ex verbis obiectionis et responsionis apparet aequipara- 
tio seu proportio inter productionem naturae humanae ex 
semine et exigentiam seu intentionem animae rationalis et 
exigentiam vel intentionem peccati originalis, quod non so- 
lum est aliquid physicum vel psychologicum, sed etiam mo- 
rale, utpote verum peccatum moris. lam vero constat res- 
pectu naturae humanae et animae rationalis non dari causa- 
litatem moralem, sed physicam et naturalem. Ergo etiam 
respectu peccati originalis. Neque verum attingere videtur 
Caietanus, qui contrariam innuere videtur, supra, quaestio- 
ne 81, articulo 1, n. 4, si tamen innuit, quiquid dicat Gottil. 


IN QUO SICUT IN SUBIECTO SIT PER PRIUS PECCATUM ORIGINALE, 
IN CARNE VEL IN ANIMA 


555. Consequenter videndum est secundum problema, 
quod directe pertinet ad quaestionem, scilicet ubi per prius 
sit peccatum originale sicut in subiecto, utrum in came vel in 
anima. 

Et quia in peccato originali possunt considerari duo, sci- 
licet ratio culpae et ratio poenae, ideo quaeritur ubi sit per 
prius sicut in subiecto tum sub ratione culpae tum sub ratio- 


ne poenae. 


| Ibidem, ad 9. 
) Gotti, De peccato originali, q. 7, dub. 2, $8 3, n. 16-17. 

556. CONCLUSIO prima: Peccatum originale formaliter seu 
sub ratione culpae est solum in anima sicut in subiecto, non 
autem in corpore seu in came. 


557. Probatur, a) Ratione generica culpae. Inter partes 
constitutivas naturae humanae illa est proprie subiectum 
proprium culpae moralis quae est propria hominis in quan- 
tum homo est. Atqui sola anima est pars essentialis huma- 
nae naturae propria hominis in quantum homo est, non au- 
tem caro vel corpus. Ergo sola anima est proprium subiec- 
tum culpae seu peccati moralis, non autem caro. Sed pecca- 
tum originale formaliter sumptum habet rationem culpae 
moralis. Ergo sola anima est proprium subiectum peccati 
originalis. 

Aliis verbis: inter partes essentiales humanae naturae, 
illa tantum est subiectum peccati originalis formaliter 
sumpti, quae est subiectum proprium peccati moralis seu 
culpae. Atqui sola anima est subiectum proprium culpae seu 
peccati moralis, non autem caro seu corpus. Ergo sola ani- 
ma est subiectum proprium peccati originalis formaliter 
sumpti seu sub ratione culpae, et non caro seu corpus. 

Maior constat, quia peccatum originale est formaliter lo- 
quendo culpa seu peccatum morale. Et quia malum est 
quaedam species moralitatis opposita bono morali, et con- 
trariorum idem est subiectum, necesse est dicere quod inter 
partes essentiales hominis illa est proprie loquendo capax 
peccati originalis per modum subiecti, quae est capax mali 
moralis seu peccati; immo et generaliter moralitatis. 

Minor vero patet ex dictis supra, quaestione 1, articulo 
2, et quaestione 18 et sequentibus, ubi ostensum est quod 
idem est actus humanus et actus moralis; humanus vero ac- 
tus est proprius hominis ut homo est, scilicet procedens a 
voluntate deliberata. Est ergo homo subiectum seu capax 
moralitatis per id per quod est formaliter homo, idest per 
rationem et voluntatem. Ergo et peccati originalis sub ratio- 
ne generica mali moralis, immo et generalissima moralita- 

tis, proprium subiectum est anima rationalis, per quam 
homo est homo; per corpus vero seu carnem, unde sumitur 
animalitas, homo communicat cum brutis animalibus, quae 
non sunt capacia culpae neque moralitatis. Homo ergo est 
susceptivus peccati originalis secundum animam tantum et 
minime secundum corpus vel carnem. 


558. b) Ratione specifica culpae originalis. «Subiectum 
originalis culpae non est caro sed anima. Oportet enim quod 
in eodem subiecto sint privatio et habitus. Unde sicut illa 
originalis iustitia quae in anima erat continebat corpus a 
morte virtute animae iustitiam habentis, ita etiam ex priva- 
tione quae est in anima resultat defectus omnis qui est in 
corpore, nec defectus iste erat in came ante infusionem ani- 
mae in actu, sed virtute tantum» ’ 

Notare autem iuvat in hoc corpore articuli quomodo 
analogia cum peccato actuali formaliter proponitur ut appa- 
reat proprium subiectum peccati originalis ex proportione 
cum proprio subiecto peccati actualis, relictis elementis me- 
taphysicis et ornamentalibus quae posuerat supra, quaestio- 
ne 81, articulo 1. 


560. c) Et inde habetur pulcherrima confirmatio ex 
analogia cum subiecto peccati actualis: Ita intelligenda est 
derivatio primi peccati primi parentis ad partes humanae 
naturae per modum subiecti quo, sicut intelligitur derivatio 
peccati personalis voluntatis ad partes humanae personae 
per modum subiecti quo. Atqui peccatum personale volunta- 
tis derivatur, per modum subiecti quo, ad solas partes per- 
sonae quae sunt rationales et voluntariae per participatio- 
nem, nempe ad rationem et ad appetitum sensitivum, non 
autem ad irrationales, ut patet ex quaestione 74. Ergo et 
peccatum naturale seu originale primi parentis derivatur ad 


| HH Sent., dist. 33, q. 1, a. 3 ad 4 Cf. De Malo 4, 3. 

solam partem humanae naturae quae est rationalis et volun- 
taria, et haec est anima tantum, non caro seu corpus. 

Sicut ergo membra exteriora et potentiae vegetativae, 
quae non sunt imperabiles politice a voluntate non sunt pro- 
prium subiectum peccati actualis, etiam per participatio- 
nem, ita caro seu corpus non est subiectum peccati origina- 
lis, sed solum anima. 


56l. conclusio secunda: Peccatum originale sub ratione 
poenae potest esse sicut in subiecto et in anima et in carne, 
non tamen ex aequo, sed in anima per prius et respectu poenae 
propriae, in came vero per posterius et respectu poenae corpo- 
ralis subsequentis. 


562. Probatur. Poena peccati originalis est duplex: alia 
spiritualis et aeterna, ut privatio vitae aeternae, quae est mors 
animae; ala corporalis et temporalis, nempe privatio vitae 
animalis, quae est mors corporis; et inter eas, potissima et 
maxime propria est poena spiritualis, corporalis vero se ha- 
bet secundario et ex consequenti. Atqui poenae illius spiri- 
tualis nequit esse proprium subiectum nisi anima, quae sola 
est capax praemii oppositi; poenae vero corporalis potest 
esse proprium subiectum corpus. Et ita docent Concilia 
quod homo per peccatum est in deterius commutatus et se- 
cundum animam et secundum corpus 


563. Corollarium:. Ergo peccatum originale integraliter 
sumptum est per prius ut in subiecto in anima quam in cor- 
pore, quia in anima ut culpa et poena essentialis, in corpore 
autem solum ut poena accidentalis. Quod eo etiam patet 
quod peccatum naturae ut naturae eo modo et gradu afficit 
partes naturae quo partes naturae sunt. Atqui anima, utpote 


Concilium Arausicanum ll. Denz. 174; Concilium Tr identinum, Denz. 
788. Cf. S. Thomam, ŽI Sent., dist. 33, q. 1, art. 3 ad 3-4; De Malo. 4, 3 ad 4. 

forma, est magis natura et pars naturae quam corpus, sicut 
forma est magis natura quam materia, et actus est magis 
ens quam potentia. 


S HI 
SOLVUNTUR DIFFICULTATES 


564. Obiectio prima. Peccatum originale est lex membro- 
rum (Rom. 7, 23). Atqui lex membrorum est in membris, 
idest in carne, sicut in subiecto. Ergo peccatum originale 
est in carne sicut in subiecto. 


565. Respondetur. Distinguo mai.. Peccatum originale 
est lex membrorum materialiter et poenaliter, concedo; for- 
maliter et secundum essentiam suam, nego. 

Iranseat min. et nego consequens et consequentiam. 

Ista lex membroum nihil est aliud quam concupiscentia 
habitualis, de qua dictum est quaestione praecedenti, arti- 
culo tertio. Et quidem in non baptizatis est elementum qua- 
si materiale peccati originalis, quod partim subiectatur in 
came quasi extensive sicut in subiecto secundario; in baptiza- 
tis vero solum habet rationem poenae pro culpa originali. 
Paulus autem loquitur in illo loco de concupiscentia in ho- 
mine fideli seu baptizato et redempto a peccato originali. 


566. Obiectio secunda. Unumquodque potius est in cau- 
sa quam in effectu. Atqui peccatum originale est in came 
sicut in causa, in anima vero est sicut in causato vel in ef- 
fectu. Ergo peccatum originale potius est in carne quam 
in anima. 


567. Respondetur. Distinguo mai.: Unumquodque potius 
est in causa quam in effectu, in causa principali, concedo; in 
causa instrumental!, nego. 

Contradistinguo min.: Peccatum originale est in carne, 
idest in semine sicut in causa instrumental!, concedo', prin- 
cipali, nego. 

Et nego consequens et consequentiam. 

Forma effectus nobiliori modo est in causa principali, 
quae agit per propriam formam quam habet secundum esse 
perfectum et completum et permanens; at in causa instru- 
mental! non est necesse, quia ibi solum requiritur quod sit 
per modum motus seu qualitatis vialis, participatae a prin- 
cipali causa. Et ita est respectu peccati originalis, quod per- 
fectius est in Adam quam in posteris eius, cum in eo fuerit 
peccatum personae et ex consequenti naturae, et sic potius 
erat personale quam originale: personale autem peccatum 
perfectius est quam originale; at in posteris eius solum est 
peccatum naturae. In Adam ergo fuit sicut in principali ana- 
logato, in posteris autem solum sicut in analogatis secunda- 
riis. Et hic est sensus obvius Litterae, quin necesse sit confu- 
gere ad interpretationem Caietani 


568. Obiectio tertia, quae est instantia praecedentis. Se- 
cundum illam rationem natura humana geniti recipit pecca- 
tum originale veluti subiectum eius, secundum quam haec 
natura fuit in Adamo, qui fuit primus peccans. Atqui natura 
humana fuit in Adam solum secundum carnem et non se- 
cundum animam, quae de foris advenit per creationem. 
Ergo natura humana est susceptiva peccati originalis secun- 
dum carnem, non secundum animam. 


569. Respondetur. Distinguo mai.: Secundum rationem 
qua natura geniti fuit in Adam, unice, nego, una cum condi- 
tione essentialiter requisita ad hoc ut aliquid sit proprium 
subiectum culpae, concedo. 


| Caietanus, h. I. Cf. S. Thomam, De Malo, 4, 3 ad 5. 


Art. 1: Utrum sit magis in carne quam in anima 687 


Contradistinguo min.: Natura humana geniti non fuit in 
Adam secundum animam, perfective, concedo; dispositive, 
nego. 

Et nego consequens et consequentiam. 

Utique homo magis est in patre suo secundum carnem 
quam secundum animam; unde ex hac parte caro nata est 
recipere peccatum patris magis secundum carnem quam se- 
cundum animam; sed quia hoc non sufficit ad hoc ut aliquid 
sit proprium subiectum susceptivum culpae, sed requiritur 
quod sit rationale vel intellectuale, 1nde est quod materiali- 
ter et ordine generationis peccatum originale prius attingit 
carnem quam animam; sed ordine perfectionis et formae, 
qui est ordo subiecti proprii, per prius est in anima quam in 
carne. Cum ergo haec secunda conditio potior sit et prior 
secundum se, simpliciter loquendo peccatum originale est 
per prius in anima quam in carne. Ad hoc ergo quod detur 
originatio requiritur esse aliquo modo in Adam; sed ad hoc 
quod sit subiectum culpae requiritur esse rationale seu inte- 
lectuale. Sicut etiam in peccato actuali non sat est posse 
moveri a voluntate, sed ulterius requiritur quod sit intrinse- 
ce rationale, et hac de causa membra corporis non sunt pro- 
pria subiecta peccati actualis, sed mera instrumenta. Ad 
rem S. Thomas: «Cum peccatum originale sit peccatum na- 
turae, non pertinet ad animam nisi in quantum est pars hu- 
manae naturae; humana autem natura fuit originaliter in 
Adam secundum aliquam partem sui, scilicet secundum car- 
nem et secundum dispositionem ad animam; et secundum 
hoc dicitur secundum carnem et secundum dispositionem 
ad animam; et secundum hoc dicitur homo in Adam peccas- 


! 


se peccato originali» 


570. Obiectio quarta. Deus nequit esse causa peccati ori- 
einalis in anima. Atqui esset causa eius si dicatur quod ani- 


De Malo 4, 3, ad 2. 

ma contrahit tale peccatum ex unione ad carnem: nam cau- 
sa causae est causa causati; Deus autem est causa creationis 
et infusionis animae ad corpus, ideoque et unionis eius ad 
carnem. Ergo anima non contrahit per modum subiecti pec- 
catum a came. 


571. Respondetur. Concedo niai; nego min. et con- 
clusionem. 

Ad probationem min., distinguo: Deus est causa creationis 
et infusionis seu unionis animae ad corpus, eodem modo, 
nego; diverso modo, concedo. 

Tria considerari possunt: creatio, infusio ad corpus, et 
unio ad corpus. Creatio de se non importat unionem, neque 
infusio prout se habet ex parte 1infundentis, sed solum termi- 
nitative prout se habet ex parte eam recipientis: sic enim 
connotát unionem eius cum eo cui infunditur. Quae tamen 
unio non maculat animam nisi prout per eam fit una natura 
humana ex anima et corpore composita. Haec autem unio 
est a parentibus effective, infusio vero dispositive et exigiti- 
ve. Creationis enim est sola causa et pariter infusionis prout 
ab extra venit; at prout haec infusio dicit unionem, non est 
a solo Deo, sed etiam est a parentibus disponentibus carnem 
ad animam et ab ipsa came perfecte disposita quae exigit 
habere unionem ad constitutionem naturae; et ita per hanc 
unionem ad carnem prout pendet a parentibus generantibus 
ut Adam, causatur peccatum originale in anima '. 

Aliis verbis, creatio importat respectum animae ad solum 
Deum, et ideo ex eo quod creata est, non contrahit anima 
peccatum; infusio importat respectum duplicem: ad Deum 
ut ad solam causam infundentem, et sic idem valet sicut 
ipsa creatio; et ad carnem cui infunditur, sicut ad subiec- 
tum recipiens talem infusionem, cuique ideo unitur natura- 
liter, non quidem ratione infusionis, sed ratione dispositio- 


Cf. De Malo, 4, 3 ad 1. 

nis exigitivae corporis a generante dispositivi, et sic con- 
trahit peccatum; unio vero, non formaliter ut relatio, sed 
fundamentaliter ut constituens compositonem naturalem 
unitorum seu ipsam naturam compositam animae et corpo- 
ris, non dicit ordinem ad Deum creatorem, sed ad naturam 
genitam et sic contrahit peccatum. 


572. Obiectio quinta, quae est instantia praecedentis. 
Nullus sapiens et bonus facit cooperationem principalem ad 
peccatum, cum non tenetur operari ullo modo. Atqui Deus 
est sapientissimus et optimus et aliunde non tenetur creare 
animas neque illas infundere in corpora, ex quibus actioni- 
bus sequitur principaliter peccatum originale in anima. 
Ergo anima non maculatur ex carne, sed macula manet in 
sola carne. 


573. Respondetur. Distinguo mai.: Nullus sapiens et bo- 
nus facit cooperationem formalem et immediatam ad pecca- 
tum, concedo: materialem et mediatam, nego. 

Iranseat min. et nego consequens et consequentiam. 

Tres sunt rationes quae permittunt Deo istam coopera- 
tonem materialem et mediatam ad malum: prima, ordo 
universalis rerum creatarum, qui esset turbatus sine homine 
et qui exigit ut in homine anima esse incipiat in corpore et 
individuetur per ordinem ad corpus. Non poterat ergo omit- 
ti ista cooperatio sine destructione naturae humanae et sine 
perturbatione ordinis universalis entium creatorum, in quo 
sunt creaturae pure spirituales, ut angeli, pure materiales 
ut lapides et alia, et mixtae ex spiritu et corpore, ut homo. 
Secunda, quia, etiam cum hac macula, melius est homini 
esse quam omnino non esse, eo vel magis quod ex sola culpa 
originali non patitur homo poenam sensus neque dolet de 
privatione visionis divinae, sed potest habere beatitudinem 
quamdam naturalem. Et tertia, quia datur a Deo remedium 
contra hoc peccatum per gratiam suam, saltem sufficien- 

tem, quae nulli deest, et ideo non necessario homines du- 
cuntur ex hoc ad mortem aeternam. 


Art. 2.-Utrum peccatum originale sit per prius in essentia 
animae quam in potentiis 


PRAENOTAMEN 


574. Dato ergo quod peccatum originale sit in natura 
humana genita ex Adam secundum animam et non secun- 
dum corpus, quia nomine animae possunt intelligi duo, sci- 
licet essentia animae et potentiae eius, consequenter, dato 
quod sit in anima sicut in subiecto, quaeritur utrum sit in 
anima secundum essentiam suam vel secundum suas poten- 
tias. Sicut dato quod inficiat totam naturam quaerebatur 
utrum per prius animam quam corpus, ita dato quod totam 
animam inficiat, quaeritur utrum per prius secundum es- 
sentiam quam secundum potentias. Non enim ex aequo per- 
tinent ad naturam animae essentia eius et potentiae, sicut 
neque ad naturam humanam ex aequo pertinebant anima 
et corpus. Ideo ergo, licet supponatur quod peccatum origi- 
nale afficiat aliquo modo et essentiam animae et potentias 
eius, ut bene notat S. Doctor in De Malo, q. 4, art. 4, quia 
totam animam pervadit, attamen non ex aequo, sed secun- 
dum prius et posterius. Unde S. Thomas quaesierat in De 
Malo «utrum peccatum originale per prius sit in potentiis 
et ilis mediantibus in essentia animae»; hic vero ex adverso 
quaerit «utrum peccatum originale sit per prius in essentia 
animae quam in potentiis», ita quidem ut immediate su- 
blectetur in essentia eaque mediante in potentiis. 

Et quia quaestio est formaliter de subiecto immediato 
seu per se primo peccati originalis, et hoc modo nequeat 
idem habitus esse in pluribus subiectis quasi ex aequo, sim- 
pliciter et absolute formulavit quaestionem in distributione 


Art. 2: Utrum sit per prius in essentia quam in potentiis 691 


articulorum scribens: «Si anima (est subiectum immedia- 
tum peccati originalis et non caro), utrum per essentiam aut 
per potentias suas». Non ergo mere comparative loquitur S. 
Doctor, ut putat Martin sed etiam absolute, licet materia 
quae discutitur sit aliunde comparativa. 

Hac ergo in re est duplex positio fundamentalis. Una quae 
est traditionalis tempore S. Thomae, dicebat peccatum origi- 
nale esse per prius in potentiis animae quam in essentia eius, 
in qua proprie sub ratione culpae esse non posset, et hanc 
docebant S. Bonaventura 2, Petrus de Tarantasia 3, Scotus 4, 
Aureolus 5. Alia vero positio nova, dicebat, ex adverso, ani- 
mam essentialiter et realiter diferre a potentiis, et peccatum 
originale esse proprie loquendo in esentia animae et non in 
potentiis, sicut et iustitiam originalem et gratiam sanctifi- 
cantem, et hanc tenebant S. Albertus Magnus 6 et S. Tho- 
mas, quem postea sequuta est maior theologorum pars. Her- 
vaeus tamen, licet aliunde fidelis assecla S. Thomae, in 
hoc puncto sequitur positionem suo tempore adhuc tra- 
ditionalem 7. 


RESOLUTIO QUAESTIONIS 


575. conclusio: Anima esi primum et immediatum sub- 
iectum quo peccati originalis secundum essentiam suam, non 
secundum suas potentias. 


| R. Martin, op. cit., p. 120, nota. 
S. Bonaventura, M Sent. dist. 31, art. 1, q. 2, edit, cit., p. 744. 
Petrus de Tarantasia, Z Sent., dist. 31, q. 3, art. 1, apud Kors, op. cit. 

p. 78, nota 3. 

^ Scotus, I Sent. dist. 32. Cf. Caietanum, h. 1, n. 1. 
Aureolus, Repercussorium, conci. 5, edit. cit. p. 125-132. 

© S. Albertus Magnus, // Sent., dist. 31, art. 3, edit. cit. t. 27, p. 516 a. 
Her veus, Tractatus de peccato originali, q. 4, edit. Martin, op. cit. 


p. 116-130. 


692 L. Hl. Q. LXXXIII: De subiecto peccati originalis 


576. Probatur, a) Argumento proprio propter quid, ex pro- 
pria eius causa. 

Et primo quidem efficienti: «Illud animae quod primo at- 
üngitur ab origine hominis ex Adam, est primum subiectum 
peccati originalis» Atqui ipsa essentia animae, prout est 
forma corporis, est quae primo attingitur ab origine ho- 
minis ex Adam. Ergo ipsa essentia animae, prout est for- 
ma corporis, est primum et immediatum subiectum peccati 
originalis. 

Maior constat, quia peccatum originale ex eo dicitur et 
est, quia per originem seu generationem naturae contrahi- 
tur ut patet ex dictis quaestione 81, articulo 1. Aliunde, ex 
articulo praecedenti constat quod istud peccatum est sicut 
in subiecto in anima, non in came. Illud ergo animae quod 
primo attngitur generatione vel origine, est id quod pri- 
mo recipit originale peccatum, ideoque est primum eius 
subiectum. 

Minor vero patet ex philosophia naturali, ubi ostenditur 
quod id quo primo terminatur motus generationis est forma 
geniti, quasi terminus formalis quo seu specificativus gene- 
rationis. Atqui anima secundum essentiam suam et non se- 
cundum potentias est forma hominis geniti. Ergo ipsa essen- 
tia animae prout est forma hominis est quae primo formali- 
ter atüngitur ab origine seu generatione hominis ex Adam; 
non potentiae, quae sunt secundo natura. 

Secundo, quasi materiali, prout est formaliter in motu 
sub efficcienti ad formam: Secundum id primo et immedia- 
te anima recipit peccatum originale veluti eius subiectum 
quo, secundum quod primo et immediate illud contrahit ex 
origine. Atqui primo et immediate contrahit peccatum origi- 
nale secundum essentiam suam. Ergo primo et immediate 


| S. Thomas, ic. 
0 Cf. S. Thomam, De Malo. 4. 4, arg. 4 sed contra. 

recipit peccatum originale veluti eius subiectum, secundum 
suam essentiam. 

Maior est per se nota, quia idem est recipere peccatum 
originale et esse subiectum eius, nam proprium subiecti est 
recipere. 

Minor autem facile patet. Nam anima contrahit pecca- 
tum originale ex unione vel contactu cum carne descendente 
ab Adam per viam generationis naturalis, ut patet ex dictis 
supra, quaestione 81, ac articulo praecedenti. Secundum 
illud ergo primo contrahit hanc culpam secundum quod pri- 
mo unitur carni. Ergo primo et immediate contrahit pecca- 
tum originale secundum essentiam suam * 

Tertio, quasi formali, nempe ex propria essentia peccati 
originalis. Peccatum originale est essentialiter peccatum na- 
turae, non personae, et est habitus quidam entitativus 2. At- 
qui ex utroque conceptu exigit veluti subiectum proprium 
et immediatum ipsam essentiam animae. 

Nam, utpote essentialiter peccatum naturae, debet esse si- 
cut in subiecto proprio et 1mmediato in aliquo per se primo 
pertineti ad ipsam naturam humanam. Atqui per se primo 
pertinenti ad naturam humanam ipsa essentia animae, quae 
est forma, et non potentiae, quae sunt essentialiter post cons- 
tütutionem naturae, et potius pertienent ad personam vel 
suppositum, utpote principia immediata operationum, quae 
suppositorum sunt. Ergo peccatum naturae seu originale est 
sicut in proprio et immediato subiecto in essentia animae 3. 

Quod quidem confirmatur adhuc ex eo quod cum pecca- 
tum originale sit essentialiter peccatum naturae, ita se habet 
anima ad hoc ut sit subiectum peccati originalis sicut se 
habet ad hoc ut sit pars naturae. Atqui anima est pars natu- 
rae secundum essentiam suam et non secundum potentias. 
Ergo et anima est subiectum peccati originalis secundum 


Cf. S. Thomas, De Malo, 4, 4, arg. | sed contra; De Verit. 25, 6, arg. 1. 


Cf. S. Thomam, I-II, 81, 1; 82, 1. 
S. Thomas, Aic, ad 2; De malo, 4, 4, arg. 2 sed contra. 

essentiam suam et non secundum suas potentias. Eadem 
ergo ratione qua articulo praecedenti ostensum est animam 
et non carnem esse subiectum peccati originalis, quia anima 
est plus et prius natura quam corpus, probatur etiam ani- 
mam secundum essentiam suam esse subiectum peccati ori- 
einalis et non secundum suas potentias, quia et secundum 
suam essentiam est plus et prius essentia quam secundum 
potentias suas 

Utpote autem habitius entitativus idem concluditur. Habi- 
tus enim entitativus per hoc differt ab operativo quod sub- 
lectatur in essentia et non in potentiis operativis, sicut habi- 
tus operati vus2. Cum ergo peccatum originale sit essentiali- 
ter habitus quidam entitativus 3, non subiectatur in poten- 
tis operativis, sed in essentia vel parte essentiae. Aut ergo 
in essentia corporis seu camis, aut in essentia animae. Atqui 
non in essentia corporis seu camis, ut patet ex articulo prae- 
cedenti. Ergo non manet aliud dicendum nisi quod subiecta- 
tur immediate in essentia animae. 


577. b) Argumento proprio quia, ex consideratione con- 
trarii peccati originalis, quod est iustitia originalis et gratia 
sanctificans. In eodem subiecto sunt peccatum originale et 
iustitia originalis et gratia sanctificans, quia contrarie oppo- 
nitur eis et contraria nata sunt fieri circa idem subiectum. 
Atqui iustitia originalis et gratia sanctificans sunt in essen- 
tia animae sicut in subiecto et non in potentiis 4. Ergo pecca- 
tum originale est pariter in essentia animae sicut in subiec- 
to, et non in potentiis. 

Unde S. Albertus Magnus profunde concludit quod pec- 
catum originale opponitur directe gratiae et indirecte virtu- 
tibus, dum actuale opponitur directe virtutibus et indirecte 


Cf. S. ThomamdJuc, sed contra. 

^ Cf. S. Thomam, LII, 49, 3, 50, 1-2. 

I-II. 82, 1. 

Cf. S. Thomam, De Malo, 4, 4, 5 arg. sed contra. 

gratiae: «Originale —inquit— non opponitur directe virtuti- 
bus, sed actuale; sed originale per se opponitur gratiae, quae 
respicit essentiam animae, ut prius habitum est, et per con- 
sequens opponitur virtutibus» * 


378. c) Argumento analogico, ex modo contractionis in- 
verso peccato actuali. Peccatum originale originans Adae, 
quod fuit peccatum per se primo personale, inverso modo 
partes naturae eius pervasit quam peccatum originale origi- 
natum in posteris eius, ut supra dictum est, et theologi com- 
muniter admittebant tempore S. Thomae post S. Ansel- 
mum. Atqui peccatum originale originans, quod erat actuale 
seu personale, primo infecit potentias animae et postmo- 
dum essentiam et ceteras hominis partes, ut sunt essentiae. 
Ergo ex adverso, peccatum originale originatum primo infi- 
cere debet essentiam animae, et consequenter potentias. Ge- 
nus ergo diversum utriusque peccati, quod postulat diver- 
sum subiectum quo —nam genus sumitur a subiecto, quod 
habet rationem quasi materiae in qua— naturaliter postulat 
quod proprium subiectum peccati originalis sit essentia ani- 
mae, quia proprium subiectum peccati actualis vel persona- 
lis sunt potentiae animae, ut patet ex dictis quaestione 74. 

S. Thomas acute perspexerat hanc demonstrationem, 
quando scribit: «In Adam persona corrupit naturam, et ideo 
in eo prius fuit corruptio in potentiis animae quam in essen- 
tia; sed in homine qui nascitur ex Adam, natura corrupit 
personam, et ideo in isto per prius corruptio pertinet ad es- 
sentiam quam ad potentias» 1. 

Ex unitate autem specifica peccati huius non potest effica- 
citer demonstrari quod sit in ipsa essentia animae, quae una 
est, et non in potentiis, quae sunt plures, quia ad unitatem 
hanc sat est habere unitatem ordinis ad unam partem prin- 


| S. Albertus Magnus, M Sent., dist. 31, art. 3, ad 3, edit, cit., 27, 


p. 516 b. 
à S. Thomas De Malo, 4, 4 ad 5. 

cipalem, ut bene notat S. Thomas in De malo, quaestione 4 
articulo 4; et videtur alludere ad modum arguendi S. Alberti 
Magni, qui hac ratione nitebatur pro statuenda essentia ani- 
ma quasi subiecto peccati originalis * Constat autem unum 
habitum specie posse simul esse in pluribus potentiis, licet 
non ex aequo sed secundum prius et posterius. 


SOLVUNTUR DIFFICULTATES 


579. Obiectio prima In tantum anima potest esse subiec- 
tum peccati moralis in quantum nata est moveri a volunta- 
te, quia de ratione peccati moralis est esse a voluntate. At- 
qui anima non est nata moveri a voluntate secundum essen- 
tiam suam, sed solum secundum suas potentias. Ergo nu- 
llum peccatum morale, ideoque neque originale, potest esse 
in essentia animae sicut in subiecto, sed solum in poten- 
tiis eius. 


580. Respondetur. Distinguo mai.: In tantum anima est 
subiectum peccati moralis in quantum nata est moveri a 
voluntate vel propria seu personali vel primi principii natu- 
rae, quod est primus generans, concedo; voluntate propria 
et personali tantum, nego. 

Contradistinguo min.: Anima non est nata moveri à vo- 
luntate secundum essentiam suam, sed solum secundum 
suas potentias, quando movetur voluntate propria seu per- 
sonali, concedo; quando movetur voluntate primi parentis 
per viam generationis naturalis, nego. 

Et nego consequens et consequentiam. 

Ratio patet ex saepius dictis. Motio voluntaria non est 
solum propria et personalis, sed etiam naturalis et per ori- 


| S.Albertus Magnus, ŽI Sent., dist. 31, art. 3, edit. cit. t. 27, p. 516 a. 

ginem seu generationem, et haec sufficit ad peccatum origi- 
nale, et est motio naturae vel essentiae, non potentiae. 


581. Obiectio secunda. Idem est subiectum peccati ori- 
ginalis et iustitiae originalis, quia idem est subiectum con- 
trariorum et ista contrarie opponuntur. Atqui subiectum 
iustitiae originalis non est essentia animae, sed potentia, 
nempe voluntas, quae est proprium subiectum iustitiae. 
Ergo et proprium subiectum peccati originalis non est es- 
sentia animae, sed potentia, scilicet voluntas. 


582. Respondetur. Concedo mai.; nego min. et con- 
clusionem. 

Ratio negationis minoris est quia iustitia secundum 
quod dicitur de iustitia originali non est virtus cardinalis 
iustitiae, sed iustitia quaedam generalis vel universalis 
prout importat rectitudinem quamdam simpliciter dictam. 
Unde non est ratio cur limitetur ad solam voluntatem, nisi 
per meram appropriationem. Et in hoc sensu appropriato 
videtur loqui S. Anselmus quando iustitiam definit «rectitu- 
do voluntatis». Non ergo licet large sumere iustitiam et 
stricte sumere voluntatem, quasi iuxtaponendo augustinis- 
mum cum aristotelismo. 

Si vero sumatur iustitia pro radice prima rectitudinis, 
quae est in essendo, tunc spectat ad radicem rectitudinis in 
operando, quae est ipsa essentia anima, cum sit habitus qui- 
dam entitativus, non immediate operativus ' 


583. Obiectio tertia. In. processu contractionis peccati 
originalis in posteris Adae habentur quatuor termini, scili- 
cet, caro, anima-anima, potentiae; et sic videtur quod sit ibi 
proportio continua; unde ita potest argui: Sicut se habet 
caro ad animam in contractione peccati originalis, ita se ha- 


Cf. S. Tomam De Malo, 4, 2 ad 3-4; 4, 4, ad 1. 

bet anima ad potentias. Atqui per prius contrahit anima 
peccatum originale quam corpus per modum subiecti, ut 
patet ex articulo praecedenti. Ergo et per prius contrahere 
debent illud per modum subiecti potentiae quam ipsa essen- 
tia animae. 


584. Respondetur, nego totum, quia proportiones com- 
paratae non sunt eiusdem generis seu homogeneae, et ideo 
non sunt vere continuae neque etiam possunt esse permuta- 
tae. Nam proportio camis ad animam est proportio substan- 
tialis ex utraque parte, quia sunt partes unius substantiae, 
et ita est sicuti proportio materiae ad formam et potentiae 
passivae ad actum primum; at proportio animae ad poten- 
tias non est substantialis ex utraque parte, sed solum ex 
una, et ita est sicut proportio inter formam substantialem 
et qualitates seu proprietates accidentales consequentes vel 
sicut inter principium essendi et principium operandi. Unde 
non est idem ordo prioritatis et posterioritatis utrobique; 
sed materia est aliquo modo prior forma, nempe ordine ge- 
nerationis et temporis; forma vero est prior materia ordine 
perfectionis et naturae; at anima vel forma est prior poten- 
tiis omnibus modis, sicut substantia est prior accidente. Et 
eodem iure «omnibus modis peccatum originale per prius 
est in essentia animae quam in potentiis, et ab essentia ani- 
mae derivatur ad potentias, sicut et naturae processus est 
ab essentia animae ad potentias» *; in came vero solum est 
prius ordine generationis et temporis quam in anima, ut 
dictume st articulo praecedenti. 


585. Obiectio quarta. Peccatum originale est essentiali- 
ter concupiscentia habitualis, ut patet ex quaestione praece- 
denti, articulo tertio. Atqui concupiscentia habitualis est in 
potentia animae sicut in subiecto, scilicet in appetitu sensi- 


S. Thomas, De Malo, 4, 4. 

tivo, et non in essentia animae. Ergo et peccatum originale 
est in appetitu sensitivo sicut in subiecto et non in essentia 
animae. 


586. Respondetur. Distingo mai.: Peccatum originale est 
essentialiter concupiscentia habitualis, per modum formae 
et habitus operativi, nego; per modum elementi quasi mate- 
ralis et habitus seu dispositionis entitativae, concedo. 

Contradistinguo min.: Concupiscentia habitualis est in 
appetitu sensitivo sicut in subiecto, habitualis operativa et 
acquisita, concedo; concupiscentia habitualis entitativa et 
quasi innata, nego. 

Et nego consequens et consequentiam. 

Argumentum istud, quo fuit convictus Aureolus ut dice- 
ret peccatum originale esse sicut in proprio subiecto in ap- 
petitu sensitivol, deficit multipliciter: primo quidem quia 
ex dictis quaestione praecedenti, articulo tertio, apparet 
concupiscentiam esse peccatum originale per posterius et 
mere materialiter, non autem per prius et formaliter, quod 
est carentia debitae iustitiae originalis, et haec est evidenter 
in anima, et secundum hoc elementum oportet iudicare sim- 
pliciter de peccato originali, et de eius subiecto; secundo 
quia etiam concupiscentia secundum quod revera pertinet 
ad peccatum originale, non spectat ad potentias animae per 
prius, sed ad essentiam animae, eo quod non est per se pri- 
mo concupiscentia habitualis operativa, sed entitativa et 
quasi innata. Quia ergo concupiscentia, secundum quod per- 
tinet ad peccatum originale «est inordinatio partium et po- 
tentiarum animae ex defectu naturae, qui pirmo et principa- 
liter respicit. essentiam animae»2, concupiscentia ipsa 


| Aureolus, Repersussortum, conci. 5, edit, cit., p. 125 et ss. 
à S. Thomas, De Malo, 4, 4, ad 4. 

primordialiter respicit essentiam animae, quasi radicem 


partium et potentiarum animae in quibus concupiscentia 
manifestatur. 


Art. 3.-Utrum peccatum originale per prius inficiat 
voluntatem quam alias potentias 


PRAENOTAMEN 


587. Vidimus articulis praecedentibus subiectum 1m- 
mediatum seu per se primo peccati originalis, quod est ha- 
bitus entitativus, et conclusimus esse ipsam essentiam ani- 
mae. Quia teman habitus entitativus est mediate et per se 
secundo operativus, scilicet per potentias ad quas redundat 
ab essentia in qua primo est, consequenter videndum est 
quodnam sil istud subiectum mediatum peccati originalis. 

Et quia peccatum originale, ut in introductione quaestio- 
nis dictum est, habet duplex genus operationum, nempe ope- 
rationum peccati actualis et operationum ftraductionis vel 
transmissionis in alios homines, videre oportet quodnam sit 
subiectum primarium pro utroque genere operationum. Et 
quidem de subiecto pro primo genere operationum agit in 
hoc articulo; de subiecto vero pro alio genere operationum 
agit in articulo sequenti. 

Ex dictis apparet per peccatum originale esse in deterius 
commutatam totam naturam humanam, scilicet totum cor- 
pus et totam animam cum omnibus suis potentiis. Non ergo 
amplius quaerendum erat utrum potentiae animae essent 
infectae per originale peccatum; sed hoc dato et concesso, 
quaeritur quaenam ex illis per prius seu principaliter fuerit 
infecta et quaenam per posterius et consequenter ad infec- 
tionem prioris: nam inter potentias animae datur naturali- 

ter ordo quidam et ita similiter dari debet ordo inter ipsas 
prout a peccato originali inficiuntur. 

Et quia ordo est essentialiter relatio prioris et posterioris 
ad aliquod primum vel ultimum, principium vero in agendo 
sumitur ex fine, qui est operatio vel operatum, oportet de- 
terminare ordinem istum potentiarum animae tum relative 
ad actum personalem peccati, tum relative ad actum tra- 
ductionis peccati originalis in posteros. 

Quaerit ergo S. Doctor in hoc articulo utrum, relate, ad 
peccata actualia committenda, voluntas sit potentia primo 
infecta a peccato originali et post ipsam ceterae, vel, ut ait 
in distributione articulorum, «utrum voluntas per prius 
sit subiectum (=mediatum) peccati originalis quam aliae 
potentiae». 

At sedulo notandum est quod redundantia vel refluentia 
peccati originalis ab essentia animae ad potentias potest fie- 
r tripliciter: sub ratione culpae seu infectionis tantum; sub 
ratione poenae seu corruptionis aut defectus tantum; sub ra- 
tone culpae et poenae simul, ita quidem ut per prius secun- 
dum rationem poenae vel defectus effluant et ex consequenti 
sub ratione culpae. Nam «corruptio et infectio peccati origi- 
nalis hoc modo differunt quod infectio pertinet ad culpam, 
corruptio ad poenam» 1. Et quia S. Doctor hoc in loco expres- 
se loquitur de redundatia per modum infectionis, articulus 
evidenter loquitur de refluentia per modum culpae. 


| Cf. S. Thomam, I, 77, 4. 
) De Veritate, 25, 6. Cf. De Malo, 4, 2; Il-II, 25, 5. 

RESOLUTIO QUAESTIONIS 


588. conclusio prima: Per modum poenae vel defectus seu 
corruptionis, peccatum originale hoc ordine descendit ab es- 
sentia animae, ut primo corrumpat intellectum, deinde volun- 
tatem, postea appetitum sensitivum, deinde potentias vegetati- 
vas una cum corpore. 


589. Probatur. Per modum simplicis defectus aut poe- 
nae, peccatum originale eo ordine descendit ab essentia ani- 
mae ad potentias quo istae potentiae naturali modo ordina- 
tur sub anima; quia iste defectus est antinaturalis, et ideo 
suo ordine contrarietatis sequi debet processum naturae. At- 
qui ordo naturalis potentiarum animae ad eius essentiam 
est iste: intellectus, voluntas, appetitus sensitivus, potentiae 
vegetativae cum organis suis ideoque et corpus vivum 
Ergo idem est ordo corruptionis seu vulnerationis poten- 
tiarum animae per modum defectus poenalis ex peccato 
originali. 

Et in hoc sensu verum est quod dicebat Hugo a S. Victo- 
re peccatum originale per prius esse ignorantiam et per pos- 
terius concupiscentiam. 

Sicut ergo ex iustitia originali et ex gratia sanctificante 
descendunt ad potentias animae virtutes infusae hoc ordine, 
sicut ab essentia animae oriuntur potentiae naturales, ita 
ex peccato originali, quod est in essentia animae, oriuntur 
isti defectus poenales et vitiosi hoc ordine ad potentias ani- 
mae, ut sic idem ordo servetur in creatione, in elevatione 
seu recreatione et in lapsu vel descensu 1. 


| Cf. 1,77, 4, et 7. 
Cf. I, 95, 1, una cum 100, | et 101, 1. 

390. conclusio secunda: Per modum culpae seu infectio- 
nis peccatum originale ab essentia animae ad potentias hoc 
ordine refluit, ut primo inficiat voluntatem, deinde appetitum 
sensitivum, tertio intellectum. 


59]. Probatur. Eo ordine peccatum originale descendit 
ab essentia animae ad potentias, per modum culpae seu in- 
fectionis, quo istae potentiae sunt causa efficiens et subiec- 
tum culpae seu peccati actualis. Atqui ordo potentiarum 
animae quantum ad hoc ut sint causa efficiens et subiectum 
culpae seu peccati actualis est ordo indicatus, scilicet volun- 
tas, appetitus sensitivus et intellectus. Ergo et ordo infectio- 
nis culpabilis potentiarum animae a peccato originali est: 
voluntas, appetitus sensitivus et ratio seu intellectus. 

Maior constat ex dictis supra, quaestione 74, de subiecto 
peccati actualis et 75, articulo 3, de causis interioribus pec- 
cati actualis, una cum quaestionibus 76-78; cum enim pec- 
catum morale sit essentialiter actus humanus, qui est actus 
immanens, subiectum et causa propria efficiens peccati ac- 
tualis incidunt in idem re. Et quia ita se habet tale ad tale 
sicut simpliciter ad simpliciter, ideo sicut est ordo in effi- 
ciendo ita est ordo in subiiciendo et vicissim. 

Minor autem apparet ex dictis in eadem quaestione 74, 
quia primum movens quoad exercitum seu in genere causae 
efficientis inter potentias animae est voluntas, et deinde sub 
ea et in eodem genere causae appetitus sensitivus, ac deni- 
que intellectus, qui potius movet quoad specificationem 
quam quoad exercitium. Unde et ibi probatum est quod pri- 
mum subiectum peccati actualis erat voluntas, deinde appe- 
titus sensitivus ac denique ratio seu intellectus. Et ideo ex 
hac parte magis pertinet ad peccatum originale sub ratione 
culpae concupiscentia appetitus, etiam sensitivi, quam ig- 
norantia, quae ex tali concupiscentia causari solet '. 


| Cf. Supra, q. 82, art. 3 ad 3. 

592. conclusio tertia: Defectus harum potentiarum des- 
cendentes a peccato originali ita se habent ut defectus poten- 
tiarum mere vegetativarum et membrorum corporis solum ha- 
beant rationem poenae, defectus vero potentiarum rationabi- 
lium habent simul rationem culpae et poenae, licet diversimo- 
de, quia defectus intellectus, qui est ignorantia, per prius habet 
rationem poenae quam culpae; defectus voluntatis, qui est ma- 
litia, per prius habet rationem culpae quam poenae; defectus 
denique appetitus sensitivi, qui dicitur infirmitas et concupis- 
centia utramque rationem habent quasi ex aequo, licet non 
omnino. 


593. Probatur prima pars, (pro potentiis mere végétati- 
ves), quia istae potentiae non sunt proprie imperabiles a vo- 
luntate, ideoque neque rationales per participationem, et 
consequenter non sunt subiectum culpae seu peccati mora- 
lis, licet virtualiter possint peccatum traducere in alios, ut 
dicetur articulo sequenti. Attamen deordinatio earum habet 
rationem poenae, quia sequitur ex deordinatione culpabili 
partis superioris seu rationalis. 


594. Secunda pars (pro intellectu). Defectus intellectus 
qui est ignorantia, habet rationem mali moralis post pecca- 
tum originale. Non autem per se primo rationem culpae, 
quia de ratione primaria culpae est voluntarietas, quae non 
est primo intellectus, sed voluntatis. A voluntate ergo parti- 
cipat rationem culpae, sed in seipsa et per se habet rationem 
poenae pro culpa originali prout est in essentia animae. 
Quod quidem principaliter valet de ignorantia intellectus 
speculativi, nam ignorantia affectata intellectus practici 
descendit a voluntate. Quapropter S. Thomas ait: «Ignoran- 
tia non per se respicit voluntatem; unde etiam defectus ille, 
sicut et alii, retinent rationem poenae, sed non culpae; et si 
inveniatur ignorantiam originale peccatum dici, intelligen- 
dum est de ignorantia privante illam sicientiam quae inclu- 

ditur in originali iustitia; nullus enim est iustus vel tempe- 
ratus, qui non sit prudens» et sciens 


595. Tertia pars (pro voluntate). Defectus voluntatis di- 
citur malitia et quidem voluntaria. Malitia autem volunta- 
ria per se primo dicit rationem culpae, et nonnisi secunda- 
rio et per posterius potest habere rationem poenae, prout 
comparatur ad priorem quamdam malitiam voluntariam 1. 
Quia ergo voluntarietatem habet voluntas a seipsa et mali- 
tia ei correspondeat sicut contraria bonitati, ideo defectus 
peccati originalis prout ex anima redundat in voluntatem, 
habet rationem culpae per prius quam poenae. 


596. Quarta pars (pro appetitu sensitivo). Defectus iste 
habet quamdam culpabilitatem de se prout importat quam- 
dam malitiam et quamdam voluntarietatem propriam; at 
simul habet excusationem quamdam prout dicit debilita- 
tem seu infirmitatem, et haec infirmitas maxime pendet ex 
defectu imperii rationis practicae. Hic enim defectus est de- 
rivatus a voluntate et ratione et participatus ab appetitu 
sensitivo: a voluntate quidem sub ratione voluntarietatis; a 
ratione autem practica sub ratione deordinationis; et ex his 
duobus integratur ratio culpae. Quia tamen est quid essen- 
tialiter consequens culpam priorem voluntatis et rationis, 
induit rationem poenae, quae est defectus consequens cul- 
pam. Unde et sublata dependentia eius a ratione et volunta- 
te, sicut in baptizatis, solum retinet rationem poenae. 

Unde et a defectu culpabili voluntatis, qui est malitia, 
sumitur denominatio partis quasi formalis peccati origina- 
lis; a defectu vero partim culpabili, partim vero poenali ap- 
petitus sensitivi et intellectus, scilicet concupiscentiae et 1g- 
norantiae, sumitur denominatio partis quasi materialis in 


| // Sent., dist. 30, q. 1, art. 3 ad 5. Cf. etiam De Malo, 3, 7 in fine 

peccato originali. Quia ergo in his ratio culpae derivatur a 
voluntate, ratio vero poenae ab essentia animae veluti defec- 
tus quidam, sublata culpa a voluntate per gratiam sanctifi- 
cantem, illi defectus non amplius retinent rationem culpae, 
sed poenae tantum, ut in rite baptizatis. 

S. Thomas synthetice docuit haec quando scribit: «Supe- 
rior pars animae (-intellectus et voluntas), et etiam quae- 
dam inferiorum virium, quae sunt sub voluntate et ei natae 
sunt obedire, accipiunt huiusmodi sequelam primi peccati 
secundum rationem culpae; sunt enim culpae susceptivae 
huiusmodi partes. 

Sed inferiores vires, quae non subduntur voluntati, scili- 
cet potentiae animae vegetabilis et etiam ipsum corpus, sus- 
cipit huiusmodi sequelam secundum rationem poenae, non 
secundum rationem culpae, nisi forte virtualiter, prout scili- 
ce huismodi poena, peccatum consequens, peccati (origina- 
lis) est productiva, secundum quod vis generativa per deci- 
sionem corporalis seminis operatur ad traductionem peccati 
originalis simul cum humana natura. 

Sed inter superiores vires (—intellectum scilicet et volun- 
tatem) quae suscipiunt defectum per originem traductum 
secundum rationem culpae, una est quae omnes alias movet, 
scilicet voluntas; omnes autem aliae moventur ab ea ad suos 
actus...» 

Et magis adhuc ad rem pro dependentia rationis a volun- 
tate in suscipienda culpabilitate: «Perversum —1inquit— re- 
gimen rationis non habet rationem culpae nisi in quantum 
est voluntarium; et ita, etiam ratio habet a voluntate quod 
possit esse subiectum peccati» 1. 


| De Malo. 4, 2. 
) De Malo, 4, 5 ad 5. Cf. etiam De Malo. 4, 2 ad 

$ III 


SOLVUNTUR DIFFICULTATES 


597. Obiectio prima. Illa potentia animae est primum 
subiectum peccati originalis quae primo peccat seu causát 
peccatum actu suo. Atqui potentia generativa est potentia 
quae actu suo primo causai peccatum originale, quia pecca- 
tum originale traducitur seu causatur generatione. Ergo po- 
tentia generativa est primum subiectum peccati originalis 
et non voluntas. 


598. Respondetur. Distinguo mai.: Illa potentia est pri- 
mum subiectum peccati quae primo causát peccatum actu 
suo, primum subiectum peccati actualis vel personalis, con- 
cedo; primum subiectum peccati originalis seu naturae, 
nego. 

Contradistinguo min.: Potentia generativa causai pecca- 
tum originale suo actu, in seipsa, nego; in alio, scilicet in 
natura generati, concedo. 

Et nego consequens et consequentiam. 

Tota haec difficultas nititur aequivocatione inter causam 
et subiectum peccati actualis et causam et subiectum pecca- 
ti originalis. Pro peccato actuali valet id quod obiectio dicit, 
ut constat ex quaestione 74; sed pro peccato originali non 
valet, quia istud non causatur actu proprio, sed actu alterius 
et ita actus causans peccatum istud est transiens, non im- 
manens. Obiectio ergo solum probat potentiam generativam 
esse cui primo convenit peccatum originale causaliter, non 
vero subiecto, ita tamen ut intelligatur potentia generativa 
generantis, non geniti. Confundit ergo causam-—subiectum 
traductionis peccati originalis cum causa et subiecto com- 
missionis peccati actualis. 


599. QObiectio secunda. Quanto aliqua potentia animae 
est propinquior generativae, per quam traducitur peccatum 

originale, tanto etiam debet prius infici originali culpa. At- 
qui aliae potentiae organicae sunt propinquiores generati- 
vae quam voluntas et ratio quae sunt potentiae inorganicae. 
Ergo prius inficiuntur aliae potentiae quam voluntas. 


6000. Respondetur. Distinguo mai.: Tanto debet prius in- 
fici per modum subiecti culpae, nego; per modum causae vel 
instrumenti productionis peccati originalis in alium, conce- 
do. 

Concedo min. et nego consequens et consequentiam. 

In quaestione praesenti non agimus de potentiis causan- 
tibus traductionem peccati originalis ad alios, sed de poten- 
tiis suscipientibus formalem rationem culpae ab anima, per 
hoc quod disponuntur ad fructificandum opera mortis ex 
peccato originali; et sic critérium ordinis infectionis est maior 
vel minor propinquitas ad essentiam animae una cum capaci- 
tate moralitatis, ut supra dictum est; et hac de causa, volun- 
tas est prior ceteris. 


601. Obiectio tertia, quae est instantia praecedentis. At- 
qui hoc ordine perfectionis, intellectus est prior voluntate. 
Ergo intellectus debet prius infici peccato originali quam 
voluntas. 


6002. Respondetur. Distinguo min.: Intellectus est prior 
psychologice et quoad specificationem, concedo; est prior 
moraliter et quoad exercitium, nego. Et nego consequentiam. 


Hic enim agimus de infectione morali seu culpabili et 
non de mera infectione psychologica, quae potest esse mere 
poenalis, ut dictum est in conclusione prima. 


Art. 4: Potentiae inferiores specialiter infectae 709 


Art. 4.-Utrum aliquae potentiae animae sint specialiter 
infectae, scilicet generativa, vis concupiscibilis 
et sensus tactus 


PRAENOTAMEN 


6003. Denique S. Doctor quaerit subiectum immediatum 
traductionis peccati originalis in posteros, quae est veluti semi- 
natio eius. Quaerit ergo quaenam sit inter potentias animae 
quae immediate faciat propagationem peccati originalis. 

Notandum est ergo quod, stricte loquendo, aliud est co- 
rruptio, aliud infectio et aliud contagio sive contagium. Dift- 
ferunt enim non solum in hoc quod corruptio, utpote passio- 
nem significans, potius habet rationem poenae quam culpae, 
dum infectio et contagio videtur potius culpam significare, 
prout actionem important sed etiam in hoc quod corruptio 
proprie significat aliquid intransitivum et veluti individuale, 
prout afficit id quod corrumpitur, infectio vero et contagio 
significant potius malum aliquod ut transitivum seu ut ma- 
lum est in aliud transferri seu traduci, cum hac tamen diffe- 
rentia quod infectio connotát potius actionem corrumpen- 
tis; dum contagio videtur connotare motum corrumpentis 
prout recipitur in corruptibili, et in hoc sensu S. Thomas dicit 
quod contagio est macula quam quis ex tactu alicuius im- 
mundi contrahit2. Quidquid tamen sit, infectio et contagio 
aut idem dicunt aut correlativae sunt, et dicunt aliquod ma- 
lum traducibile seu transmuissibile in aliud. 

Quantum ergo ad corruptionem, certum est omnes po- 
tentias animae esse aliquo modo in deterius commutatas, 
eo ipso quod totus homo, et secundum animam et secundum 


1 Cf. S. THOMAM, De Veritate, 25, 6. 
) IV Sent., dist. 18, q. 1, art. 2, gla. 3, obi. 3. 

corpus, est in deterius commutatus per peccatum originale, 
ut Concilia saepe tradunt. 

Sed quaestio est quantum ad infectionem seu contagium, 
utrum quaedam potentiae animae sint magis infectae et 
contaninatae quam aliae. 


RESOLUTIO QUAESTIONIS 


604. conclusio: Potentiae infectae et contagiosae peccati 
originalis in alios traducendi sunt potentiae organicae et qui- 
dem hoc ordine, ut primo sit potentia quaedam vegetativa, sci- 
licet generativa, deinde vis quaedam appetitiva, nempe appeti- 
tus concupiscibilis, tertio potentia quaedam apprenhensiva, vi- 
delicet sensus tactus. 


605. Probatur prima pars. Potentiae infectae et contagio- 
sae peccati originalis traducendi sunt illae quae natae sunt 
propagationem facere humanae naturae, cui comitatur pec- 
catum originale. Atqui potentiae animae subservientes pro- 
pagationi humanae naturae sunt potentiae organicae, quia 
natura propagatur semine seu came, non mente. Ergo po- 
tentiae infectae et contagiosae peccati originalis traducen- 


di sunt potentiae organicae, non potentiae spirituales seu 
inorganicae. 


606. Secunda pars. Inter potentias organicas subser- 
vientes propagationi humanae naturae una cum peccato ori- 
ginali, illae sunt per prius seu magis infectae et contagiosae 
quae magis proxime et efficaciter concurrunt ad talem pro- 
pagationem seu traductionem. Atqui inter omnes potentias 
organicas subservientes huic propagationi, propinquissima 
est potentia generativa, quae elicit actum generationis acti- 
vae; deinde, appetitus concupiscibilis, quia imperat et dirigit 
potentiam generativam; tertio, sensus tactus qui excitat con- 

cupiscibilem et concomitatur generativae. Ergo istae tres po- 
tentiae, licet diverso titulo et gradu, sunt magis infectae et 
contagiosae quam ceterae animae potentiae. Non tamen est 
in his potentiis peccatum originale sicut in subiecto, sed si- 
cut in causa instrumental! coniuncta, eo modo quo in ipsis 
est natura humana generanda. Et dicere possumus quod hoc 
genere essendi virtualiter, est immediate in generativa, «se- 
cundum quod ipsa est immediatum principium traductionis 
naturae» ', in aliis vero plus minus mediate. 

S. Doctor modo clarissimo expressit hoc sequentibus ver- 
bis: «Infectio originalis peccati tribus attribuitur, quia, inter 
partes animae, attribuitur generativae; et inter sensus, tac- 
tui; et 1nter vires appetitivas, attribuitur concupiscibili. 

Cuius ratio est quia originale peccatum est (peccatum) 
naturae, ut dictum est; unde infectio eius ad illas potentias 
principaliter pertinet quae aliquem ordinem habent ad ac- 
tum quo natura traducitur. 

Actus autem ille duo habet, scilicet substantiam actus et 
delectationem (-quasi accidens proprium eius). Delectatio 
autem ad sensum tactus pertinet; substantia vero actus, vir- 
tuti generativae attribuitur sicut exequenti; sed virtuti con- 
cupiscibili sicut imperanti, quia eius est tendere in id quod 
est conveniens et delectabile secundum sensum.; et ideo di- 
versis rationibus, his tribus viribus talis infectio praecipue 
abscribitur» 1. 

Et patet ordo ex hoc, quia per prius et magis inficiuntur 
potentiae quae concurrunt ad substantiam traductionis na- 
turae et peccati quam potentia quae solum concurrit ad ac- 
cidens eius proprium. Cum ergo sensus tactus concurrat so- 
lum ad accidens, tertio et ultimo loco poni debet. Inter illas 
vero quae concurrunt ad substantiam actus traductivi pec- 
cati, illa prior est quae elicit ipsum actum, et deinde illa 


| dt Sent., dist. 31, q. 2, art. 2 ad 3. 
) II Sent. dist. 31, q. 2, art. 2. Cf. similia in De Verit. 25, 6; De 


Malo, 4, 5 ad 1. 

quae imperat, et ideo prima est generativa et secunda est vis 
concupiscibilis. 


SOLVUNTUR DIFFICULTATES 


607. Obiectio prima. Illae potentiae animae sunt magis 
infectae peccato originali quae magis seu perfectius possunt 
esse subiectum peccati. Atqui potentiae rationales seu spiri- 
tuales, maxime voluntas, sunt magis proprie et perfecte sub- 
iectum peccati, ut patet ex quaestione 74. Ergo potentiae 
spirituales sunt principaliter infectae peccato originali, non 
autem potentiae organicae praedictae. 


608. Respondetur. Distinguo mai.: Illae potentiae quae 
magis perfecte possunt esse subiectum peccati sunt magis 
infectae seu magis participantes peccatum originale, prout 
peccatum originale dicit ordinem ad peccata actualia seu 
personalia facienda, concedo:, prout dicit ordinem ad seip- 
sum traducendum in alios secundum speciem, nego. 

Contradistinguo min.: Potentiae rationales seu spirituales 
sunt magis subiectum peccati actualis commitendi, conce- 
do: peccati originalis causandi seu traducendi in alios, nego. 

Et nego consequens et consequentiam. 

Obiectio procedit ex confusione inter duplicem activita- 
tem peccati originalis, quae fundatur in confusione inter 


peccatum actuale et originale. Unde peccat fallacia transi- 
tus a genere ad genus. 


609. Obiectio secunda. Potentia non obedibilis rationi 
non inficitur culpa. Atqui potentia generativa non est obedi- 
bilis rationi, cum sit potentia vegetativa; ergo potentia ge- 
nerativa non inficitur culpa seu peccato. 

610. Respondetur. Distinguo mai.: Potentia non obedibi- 
lis rationi non inficitur culpa, actuali seu personali, conce- 
do; originali seu naturae, subdistinguo: non inficitur per mo- 
dum subiecti, concedo; non inficitur per modum causae seu 
virtualiter, nego. 

Concedo min. et nego consequens et consequentiam. 

semper est eadem confusio inter culpam personalem et 
culpam naturae seu originalem, et insuper inter esse subiec- 
tum culpae et esse causa instrumentalis eius seu inter esse 
formaliter in aliquo et esse solum virtualiter. 


6ll. Obiectio tertia. Quanto aliqua potentia apprehensi- 
va est proprinquior rationi tanto magis inficitur peccato ori- 
ginali. Atqui visus est potentia apprehensiva proprinquior 
rationi quam sensus tactus, quia est spiritualior et universa- 
lior. Ergo saltem inter sensus magis inficitur visus quam 
tactus. 


612. Respondetur. Nego mai.; concedo min. et nego con- 
clusionem. Vel distinguo mai.: Sub ratione corruptionis poe- 
nalis, concedo; sub ratione infectionis proprie dictae, nego. 

Nam in ordine peccati originalis traducendi, potentiae 
sensitivae considerandae et mensurandae sunt per relatio- 
nem ad primam potentiam quae immediate traducit tale 
peccatum. Nunc autem, haec potentia est generativa, cui 
magis propinquus est sensus tactus quam visus, eo quod in 
organis eius viget sensus tactus et non sensus visus. Visus 
autem remote et dispositive se habet, sicut et auditus. 


613. synthesis quaestionum LXXXII-LXXXIII: PECCA- 
TUM NATURAE 


D Essentia: 


N) metaphysica: habitus entitativus quasi innatus vel 
congenitus directe contrarius iustitiae originali. 

B) physica: 
a) definitio: concupiscentia habitualis quasi in- 
nata cum carentia iustitiae originalis. 
b) ratio seu explicatio: 


I) 


2) 


sicut essentia naturae humanae coalescit ex 
anima sicut forma et corpore sicut materia, 
ita essentia physica peccati naturae coales- 
cit ex carentia iustitiae originalis sicut for- 
mali elemento et ex concupiscentia habi- 
tuali innata et entitativa quasi materiali 
eius elemento. 


ll) Subiectum eius quo: 


A) immediatum (natura et partes naturae) ut habitus 
immediate seu per se primo entitativus: 
a) adaequatum seu totale: tota natura humana 
composita ex anima et corpore. 
b) inadaequatum seu partiale: 
l) primarium seu principale (pro culpa): ani- 


2) 


ma, et quidem secundum essentiam suam, 
ut est forma corporis seu pars formalis hu- 
manae naturae. 

secundarium et quasi extensivum seu adne- 
xum (pro poena): corpus ut vivum seu hu- 
manum et informatum anima humana, sive 
ut pars materialis humanae naturae. 


B) mediatum, idest secundum ordinem ad actum eius 
consequentem (potentiae animae) ut habitus me- 
diate seu per se secundo operativus. 

a) personalem peccati actualis: potentiae animae 
personales seu rationales secundum ordinem 
ad actum seu exercitium peccati, et sic 


habetur ordo sequens (subiecti et causae) po- 
tentiarum: 

l) appetitiva: 
a) rationalis per essentiam: voluntas, 
D) rationalis per participationem: appeti- 
tus sensitivus. 
2) apprehensiva: intellectus. 

b) naturalem peccati originalis traducendi in 
alios: potentiae animae naturales seu organi- 
cae secundum ordinem ad actum naturalem 
generationis, et sic est talis ordo potentiarum 
(causae et non subiecti): 

l) vegetativa: generativa, 

2) sensitiva: 
a) appetitiva: appetitus concupiscibilis. 
D) apprehensiva: sensus tactus ' 


| Nota Editoris: Ut in nota praevia praenuntiavimus, expositio Ramirez 
in quaestiones Sancti Thomae de peccato originali tamquam de causa pec- 
catorum ex parte hominis per originem, completur ulteriori quaestione de 
effectibus peccati originalis, cui deest proprius seu specialis locus in Summa 
Theologiae S. Thomae. Cum tamen haec quaestio complementaria, qua fi- 
nitur posterior elaboratio auctoris nostri de peccatis, sit extra quaestiones 
de causis peccatorum, eam postponimus in appendice, non quidem quia 
eam parvipendamus aut minus opportunam aestimemus in tractatu de 
causis peccatorum, sed ut locum immediatum demus quaestioni de causa 
peccatorum ex parte vitiorum capitalium (=q. 84 S. Thomae), quam olim 
exposuerat Ramirez, stylo utique magis libero relate ad articulos S. Tho- 
mae, ut videbis in textu. 


QUAESTIO LXXXIV 
DE PECCATIS QUAE SUNT CAUSA ALIORUM 
PECCATORUM SEU DE VITIIS CAPITALIBUS 


614. Celebris est apud theologos denominatio ista de vi- 
tiis capitalibus. Haec autem denominatio «capitales» intelli- 
gitur, non sicut mortale et veniale a reatu poenae, quia tunc 
esset peccatum dignum poena capitali seu mortis et sic ac- 
cederet quodammodo ad mortale, sed intelligitur a munere 
vel influxu causali quorumdam vitiorum respectu aliorum, 
quatenus scilicet principalitatem habent erga alia ex eis deri- 
vata: unde et dicuntur duces vel capita aliorum. Quemadmo- 
dum ergo virtutes quaedam dicuntur cardinales, vel princi- 
pales, quia tota vita moralis recta circa ipsas sicut circa car- 
dines vertitur, ita quaedam vitia dicuntur principalia vel ca- 
pitalia, quia cetera omnia subserviunt eis et sub eorum di- 
rectione impugnant hominem ut virtutem derelinquant 

Non ergo recte dicuntur mortalia, quia non semper sunt 
mortalia, licet plerumque ad mortalia ducere possint; neque 
dici debent peccata, quia potius sunt habitus vel inclinatio- 
nes deordinatae quam actus. Unde S. Thomas merito appe- 
lat ea vitia capitalia, non vero vitia mortalia neque peccata 
capitalia, ut saepius vulgo dicuntur. 


615. Momentum huius tractatus magnum est, sive lo- 
quamur de doctrina theologica, sive de vita christiana rite 


Cf. S. Thoma m, De Malo, $8, 1. 

ducenda, sive etiam de exercitio ministerii apostolici, prae- 
sertim in confessionali. 

Et quidem, primo, pro scientia morali maioris est mo- 
menti reducere peccata, quae tam late patent et tam diffi- 
culter intelliguntur, ad quaedam principia seu capita ex qui- 
bus fere omnia cognosci possunt. Unde, sine cognitione 
exacta peccatorum capitalium, moralis theologia omnino 
manca et deficiens deprehenditur. 

Secundo, por vita Christiana rite excolenda; nam detectis 
artibus diaboli et inclinationum nostrarum quibus vita su- 
pematuralis corrumpitur vel certe impeditur, facilus est illa 
superare. Unde et in bello maximi momenti est cognoscere 
duces adversos et numerum atque indolem militum sub ip- 
sis pugnantium atque munitiones et praesidia quibus donati 
aut ditati sunt. Peccata autem capitalia sunt quasi praesidia 
principalia exercitus Diaboli. 

Tertio, similiter pro ministerio sacerdotali rite peragendo, 
maxime in Sacramento Poenitentiae. Confessarius enim vi- 
ces genere debet non solum iudicis, sed et medici et patris. 
Ut autem recte possit remedia applicare, necesse est diagno- 
sim peccatorum facere; quod maxime fit ope scientiae de 
vitiis capitalibus. Ut ergo securim ponat ad radicem mali, 
theoriam de peccatis seu vitiis capitalibus apprime cognos- 
cere debet, quae sunt veluti coloniae microbiorum continue 
minantium salutem et vitam nostram rationalem et super- 
naturalem. 


616. Quae cum ita sint, mirum nemini esse debet si a 
primis Ecclesiae saeculis loquuti fuerint doctores catholici 
de vitiis principalibus seu capitalibus. 

Ut de principalioribus tantum loquamur, praeter S. Gre- 
eorum Nazianzenum, quem referunt Avagrius Ponticus et 
S. loannes Climacus, de his egerunt ipse Evagrius in tracta- 
tu De octo vitiosis cogitationibus ad Anatolium (MG, 40, 
1271-1275); S. Ioannes Climacus in Scala claustrali vel para- 
disi, gradus 22 (MG, 88, 948 et sqts.); Ioannes Cassianus De 


Ratio et divisio quaestionis 719 


coenobiorum Institutis, lib. 5-12 (ML, 49, 202-476) cum doc- 
tissimis commentariis Alardi Gazaci, O.S.B., et Collationes, 
coli. 5 (Ibidem, coi. 610-646), quae est Abbatis Serapionis. 

sed principalis doctor est S. Gregorius in Expositione 
Morali super Job, lib. 31, cap. 45 (ML, 76, 620-623), a quo 
mutuo accepit S. Isidorus Hispalensis, Alcuinus, Hugo 
Victorinus, alii; quibus adde ex graecis S. loannem Da- 
mascenum. 

Doctores scholastici post Magistrum Sententiarum se- 
quuntur Gregorium Papam, quos inter eminet S. Thomas in 
acumine psychologico, quo iustificat doctrinam Gregorii. 
Revera, nullus scholasticorum doctorum adeo accurate et 
data opera evolvit doctrinam istam, nam praeter ea quae 
scripsit in Commentario super Sententis Lombardi (II 
sent., dist. 42), 1ntegrum tractatum redegit de vitiis capita- 
libus in Quaestionibus Disputatis De Malo (qq. 8-15) et in 
summa Theologiae, sive in genere in I-II, sive in specie in 
II-II. Uti apparet legenti 5. Thomam, ipse apprime cognoscit 
principales Patres, nempe Cassianum, Gregorium, Isidorum, 
S. loannem Climacum de hac re: unde et differentias inter 
eos componere quandoque nititur. Inter posterioris aetatis 
theologos plura habet Caietanus tum in Commentario super 
S. Thomam, tum etiam in Summa casuum; sed praesertim 
dignus est qui legatur Malchior Cano in suo eleganti opere 
Tratado de la victoria de si mismo; Ludovicus Granatensis, S. 
Franciscus Salesius, Bossuet. Plura et optima etiam habet 
Venerabilis Didacus de Stella, O.F.M. in suo opere Tratado 
de la vanidad dei mundo; maxime vero Natalis Alexander co- 
piosissime de illis disserens secundum doctrinam Patrum et 
S. Thomae in Cursu Completo Theologiae (Ed. Migne, t. XI, 
coi. 728-1170). 

Aetate nostra scripserunt de vitiis capitalibus López-Pe- 
láez, Archiepiscopus Tarraconensis (Herder, 1910) et J. Lau- 
monier, La thérapeutique des péchés capitaux Pars, Alcan, 
1922; J. Balmes, circa superbiam et vanitatem in El Criteria, 
cap. 22, $ 13-21. 

617. Quia materia tractanda copiosissima est et tempus 
nobis concessum est valde breve, necesse est synthetice et 
compendiose procedere. 

Videtur autem necessarium loqui tum de vitiis istis se- 
cundum se, tum de remediis eorum. Et quidem methodus 
scientifica postulat ut de ipsis secundum se tractetur in ge- 
nere et in specie, non solum iuxta speculationes theologo- 
rum, sed etiam iuxta documenta S. Scripturae et Sancto- 
rum Patrum. Divisio ergo nostri tractatus exhiberi potest 
sequenti schemate: 


DE VITIIS CAPITALIBUS: 


I) 7n genere: 


A) Documenta Scripturae praecipua. 
B) Expositiones Sanctorum Patrum: 
a) ante 5. Gregorium Magnum. 
b) ipsius S. Gregori Magni. 
C) Synthesis speculativa theologorum circa: 
a) naturam vitiorum capitalium. 
b) numerum eorum vel divisionem. 


Il) 7n specie, de singulis vitiis capitalibus eorumque re- 
mediis. 


CAPUT I 
DE VITIIS CAPITALIBUS IN GENERE 


618. "Theoria de virtutibus cardinalibus plus minus ex- 
culta fuit apud philosophos ethicos ante adventum christia- 
nismi; at de vitiis capitalibus pauca admodum et dispersa 
nobis reliquerunt. Unde dici potest hunc tractatum proprie 
pertinere ad revelationem christianam. 

Revera autem Scriptura aequivalenter doctrinam tradit, 
quam evolvere nisi sunt Patres et theologi. 


DE DOCTRINA SACRAE SCRIPTURAE 


6019. Legimus in Ecclesiastico: «Initium omnis peccati 
est superbia» |l. De avaritia vero dicitur: Radix enim om- 
nium malorum est cupiditas 2. 

Rursus legimus: «Nolite diligere mundum neque ea quae 
in mundo sunt. Si quis diligit mundum non est caritas Pa- 
tris in eo. Quoniam omne quod est in mundo concupiscentia 
camis est et concupiscentia oculorum et superbia vitae; quod 
non est ex Patre, sed ex mundo est» 3. 

Patet autem concupiscentiam camis esse luxuriam, quae 
et stimulus camis a Paulo dicitur. 


| Eccli. 10, 15. 
2 I Tim. 6, 10. 
3 IJoan. 2, 15-16. 

Secundum haec ergo tria sunt quae nos inducunt in pec- 
cata: primo, superbia; secundo, avaritia; tertio, luxuria. 

His autem adde illud: «militia est vita hominis super te- 
rram» '; adde etiam dictum Pauli quod nobis est colluctatio 
adversus carnem et sanguinem 2, atque illud Domini: «Reg- 
num coelorum vim patitur» 3, et iam habes conceptum belli, 
cuius duces seu capita sine dubio sunt superbia, avaritia, 
luxuria et his similia. 


DE EXPOSITIONIBUS SANCTORUM PATRUM 


6020. Patres, probe intelligentes militiam vitae praesen- 
tis adversus hostes nostrae salutis, duces eorum numerare 
ac describere conati sunt, ac deinde media praescribunt qui- 
bus efficaciter contra eos defendi possimus atque etiam in 
pugna ipsos superare. 

Qua in re nonnulla differentia reperitur; quidam enim 
octo, alii septem duces enumerant. 


621. Evagrius enumerat octo scribens: «Octo summa vi- 
tiosarum cogitationum genera sunt, sub quibus omnis cogi- 
tatio continetur: prima est gulae, secunda libidinis, tertia 
avaritiae, quarta tristitiae, quinta irae, sexta desidiae, septi- 
ma inanis gloriae, octava superbiae» 4. 

622. Similiter Cassianus admittit octo. «Quintus nobis 
—jnquit— iuvante Deo, liber iste procuditur. Nam post qua- 
tuor libellos qui super institutis monasteriorum digesti 
sunt, nunc arripere colluctationem adversus octo principalia 
vitia vestris orationibus, Deo confortante, disponimus, idest, 
primum egastrimargiae, quae interpretatur gulae concupis- 


Job. 7,1. 
Ephes. 6, 12. 
Mtt. 11, 12. 


Evagr ius. De octo vitiosis cogitationibus ad Anatolium, MG, 40, 1271. 

centia; secundum fornicationis; tertium philargyriae, quod 
intelligitur avaritia vel ut proprius exprimatur amor pecu- 
niae; quartum irae; quintum tristitiae, sextum  acediae, 
quod est anxietas sive taedium cordis; septimum ceno- 
doxiae, quod sonat vana seu inanis gloria; octavum 
superbia» 

Atque alibi scribit: «Octo sunt principalia vitia, quae hu- 
manum infestant genus, id est, primum gastrimargia, quod 
sonat ventris ingluvies; secundum fornicatio; tertium phi- 
largyria, idest avaritia sive amor pecuniae; quartum ira; 
quintum tristitia; sextum acedia, idest ansietas sive tae- 
dium cordis; septimum cenodoxia, idest iactantia sive vana 
gloria; octavum superbia» 1. 

Statimque comparationem eorum addit atque divisio- 
nem quamdam instituit. «Horum igitur—inquit— vitiorum 
genera sunt duo: aut enim naturalia sunt, ut gastrimargia; 
aut extra naturam, ut philargyria. Efficientia vero quatripar- 
tta est: quaedam enim sine actione carnali consummari 
non possunt, ut est gastrimargia et fornicatio; quaedam 
vero etiam sine ulla corporis actione completur, ut est su- 
perbia et cenodoxia; alia vero intestinis motibus excitantur, 
ut est acedia atque tristitia» 3. Ipse autem nitebatur indaga- 
re et naturam, et causam et remedia eorum: «Quem ineun- 
tes agonem, tuis precibus, o beatissime Papa Castor, nunc 
impensius indigemus, ut primum naturas eorum, tam minu- 
tas, tam occultas, tamque obscuras investigare condigne; 
deinde causas eorumdem sufficienter exponere; tertio ut 
idonee curationes eorum ac remedia possimus inferre» 4. 


6023. At S. Gregorius Climacus septem tantum admittit. 
«Sunt —ait— qui seorsum a superbia, singulari capite et 


| Ioannes Cassianus, De Coenobiorum Institutis, lib. 5, ML, 49, 202-203. 
) Collationes, 5, cap. 2, ML, 49, 611. 

^ Ibidem, cap. 3, ML, 49, 611. 

4 De Coenobiorum Institutione, lib. 5, cap. 1. ML, 49, 203. 

sermone de vana gloria solent tractare, unde et octo capita- 
la et primaria vitia affirmant. Sed Gregorius theologus 
(=Gregorius Nazianzenus seu Cappadox) et alii septem dum- 
taxat descriptsere, ad quorum sententiam, meam quoque 
adiungo. Etenim quis vanae gloriae victor superbia sit obno- 
xius? Differunt autem inter se tantum quantum puer a viro 
et frumentum a pane. Vana gloria cupiditas est initium, su- 
perbia finis et absolutum vitium» 


624. At, prae ceteris, ut dictum est, S. Gregorius Mag- 
nus dignus est qui transcribatur. Ait enim: «Tentantia quip- 
pe vitia, quae invisibili contra nos regnanti super se super- 
biae militant, alia more ducum praeeunt, alia more exercitus 
subsequuntur. Neque enim culpae omnes pari accessu cor 
occupant. Sed dum maiores et paucae neglectam mentem 
praeveniunt, minores et innumerae ad illam se catervatim 
fundunt. 

Ipsa namque vitiorum regina superbia, cum devictum 
plene cor ceperit, mox illud septem principalibus vitiis quasi 
quibusdam suis ducibus devastandum tradit. Quos videlicet 
duces, exercitus sequitur, quia ex eis proculdubio importu- 
nae vitiorum multitudines oriuntur. 

Quod melius ostendimus, si ipsos duces atque exercitum 
specialiter, ut possumus, ennumerando proferamus. 

Radix quippe cuncti mali superbia est, de qua, Scriptura 
attestante, dicitur: initium omnis peccati est superbia 4. 

Primae autem eius soboles, septem nimirum principalia 
vitia de hac virulenta radice proferuntur, scilicet inanis glo- 
ria, invidia, ira, tristitia, avaritia, ventis ingluvies, luxuria. 

Nam quia Ais septem superbiae vitiis nos captos doluit 
idcirco Redemptor noster ad spirituale liberationis prae- 
lium spiritu septiformis gratiae plenus venit. 


| loannES Ci imacis, De scala paradisi, eradus, 22, MG, 88, 947-950 
] Eccli. 10, 15. 

sed habent contra nos haec singula exercitum suum. 

Nam de inani gloria: inobedientia, iactantia, hypocrisis, 
contentiones, pertinaciae, discordiae et novitatum  prae- 
sumptiones oriuntur. 

De invidia: odium, susurratio, detractio, exultatio in ad- 
versis proximi, afflictio autem in prosperis nascitur. 

De ira: rixae, tumor mentis, contumeliae, clamor, indig- 
natio, blasphemiae proferuntur. 

De tristitia: malitia, rancor, pusillanimitas, desperatio, 
torpor circa praecepta, vagatio mentis circa illicita nascitur. 

De avaritia: proditio, fraus, fallacia, periuria, ingratitu- 
do, violentia, et contra misericordiam obdurationes cordis 
oriuntur. 

De ventris ingluvie: 1inaepta laetitia, scurrilitas, immun- 
ditia, multiloquium, hebetudo sensus circa intelligentiam 
propagantur. 

De luxuria: caecitas mentis, inconsideratio, inconstantia, 
praecipitatio, amor sui, odium Dei, affectus praesentis sae- 
culi, horror autem vel desperatio futuri generantur. 

Quia ergo septem principalia vitia tantam de se vitiorum 
multitudinem progerunt, cum ad cor veniunt, quasi subse- 
quentis exercutus catervas trahunt. Ex quibus videlicet sep- 
tem quinque spiritualia duoque carnalia sunt. 

sed unumquodque eorum tanta sibi cognatione iungitur 
ut unum de altero proferatur. 

Prima namque subperbiae soboles inanis est gloria, quae 
dum oppressam mentem corruperit, mox invidiam gignit, 
quia nimirum dum vani nominis potentiam appetit, ne quis 
hanc alius adipisci valeat tabescit. /nvidia quoque iram gene- 
rat, quia quanto interno livoris vulnere animus sauciatur, 
tanto etiam mansuetudo tranquillitatis amittitur, et quia 
quasi dolens membrum tangitur, idcirco oppositae actionis 
manus velut gravius pressa sentitur. Ex ira quoque tristitia 
oritur, quia turbata mens quo se inordinate concutit, eo ad- 
dicendo confundit; et cum dulcedinem tranquillitatis amis- 

serit, nihil hanc nisi ex perturbatione subsequens moeror 
pascit. 

Tristitia quoque ad avaritiam derivatur, quia dum confu- 
sum cor bonum laetitiae in semetipso intus amiserit, unde 
consolari debeat foris quaerit; et tanto magis exteriora bona 
adipisci desiderat, quanto gaudium non habet ad quod in- 
trinsecus recurrat. 

Post haec vero duo carnalia vitia, idest ventris ingluvies et 
luxuria, supersunt. Sed cunctis liquet quod de ventris ingluvie 
luxuria nascitur, dum in ipsa distributione membrorum ven- 
tri genitalia subnexa videantur. Unde dum unum ordinate 
reficitur, aliud procul dubio ad contemelias excitatur. 

Bene autem duces exhortari dicti sunt exercitus ululare, 
quia prima vita (1a?) deceptae menti quasi sub quadam ra- 
tione se inserunt, sed innumera quae sequuntur, dum hanc 
ad omnem insaniam pertrahunt, quasi bestiali clamore con- 
funduntur. /nanis namque gloria, devictum cor quasi ex ra- 
tione solet exhortari, cum dicit: «debes maiora appetere, ut 
quo potestate valueris multos excedere, eo etiam valeas et 
multis prodesse». 

Invidia quoque devictum cor quasi ex ratione solet exhor- 
tari, cum dicit: «In quo illo vel illo minor es? Non ergo tibi 
aut superiores esse aut etiam aequales debent». 

Ira etiam devictum cor quasi ex ratione solet exhortari, 
cum dicit: «Quae erga te aguntur aequanimiter ferri non 
possunt, imo haec patienter tolerare peccatum est, quia etsi 
non eis cum magna exsasperatione resistitur, contra te dein- 
ceps sine mensura cumulantur». 

Tristitia quoque devictum cor quasi ex ratione solet ex- 
hortari, cum dicit: «Quid habes unde gaudeas, cum tanta 
mala de proximis portes? Perpende cum quo moerore om- 
nes intuendi sunt qui in tanto contra te amaritudinis felle 
vertuntur». 

Avaritia quoque devictum animum quasi ex ratione so- 
let exhortari, cum dicit: «Valde sine culpa est quod quae- 
dam habenda concupiscis, quia non multiplicari appetis, 

sed egere pertimescis; et quod male alius retinet, ipse me- 
lius expendis». 

Ventris quoque ingluvies devictum cor quasi ex ratione 
solet exhortari, cum dicit: «Ad esum Deus omnia munda 
condidit, et qui satiari cibo respuit, quid aliud quam muneri 
concesso contradicit?». 

Luxuria quoque devictum cor quasi ex ratione solet ex- 
hortari, cum dicit: «Cur te in voluptate tua modo non dila- 
tas, cum quid te sequatur ignoras? Acceptum tempus in de- 
sideriis perdere non debes, quia quam citius pertranseat 
nescis. S1 enim misceri Deus hominem in voluptate coitus 
nollet, in ipso humani generis exordio masculum et femi- 
nam non fecisset (Gen. 1, 27)». 

Haec est ducum exhortatio, quae dum incaute ad secre- 
tum cordis admittitur, familiarius iniqua persuadet. 

Quam videlicet exercitus ululans sequitur, quia infelix 
anima semel a principalibus vitiis capta, dum multiplica- 
tis iniquitatibus in insaniam vertitur, ferali iam immanitate 
vastatur. 

Sed miles Dei, quia solerter praevidere vitiorum certami- 
na nititur, bellum procul odoratur, quia mala praeuntia, 
quid menti persuadere valeant, cum cogitatione sollicita 
respicit, exhortationem ducum naris sagacitate deprehendit. 
Et quia a longe praesciendo subsequentium | iniquitatum 
confusionem conspicit, quasi ululatum exercitus odorando 
cognoscit» ' 


025. Ut supra dictum est, Gregorius auctoritatem facit 
in hoc tractatu de vitiis capitalibus, adeo ut posteriores 
theologi, maxime D. Thomas, commetaria instituerint per- 
petua in citata verba. Sed antequam ulterius procedamus, 


| S. Gregorius Magnus, Moralium super Job, lib. 31, cap. 45, nn. 87-90, 
ML, 76, 620-623. 

opere pretium erit hanc doctrinam Patrum comparare ad 1n- 
vicem atque synthetice proponere. 

Evagrius et Cassianus etiamque S. Isidorus | admittunt 
octo, licet diversimode. Evagrius et Cassianus distinguunt 
inter inanem gloriam et superbiam et ponunt superbiam 
quasi vitium capitale. At Cassianus distinguit acediam et 
tristitiam quasi duo et omitit invidiam, dum Evagrius hac 
admissa, non distinguit illas. Quapropter coincidentia non 
est adeo perfecta utrobique. 

Pariter S. Joannes Climacus et S. Gregorius conveniunt 
in eo quod uterque admittit septem tantum; sed differunt, 
quia Climacus videtur quasi identificare vanam gloriam et 
superbiam, dum Gregorius eas secernit ponendo superbiam 
supra ipsa capitalia utpote reginam vel matrem omnium. 
Quapropter coincidentia inter illos non est etiam perfecta 
et completa. 

S. Gregorius autem sine dubio videtur legisse Cassia- 
num, cum quo convenit in hoc quod uterque distinctionem 
quamdam ponunt inter ipsa vitia capitalia quasi in duo ge- 
nera, hoc est, carnalia (duo: gula et luxuria) et spiritualia 
(quinque reliqua). Sed, praeter hanc distinctionem alias 
duas poenit Cassianus. Harum autem sic recolit Gazacus: 
«Triplex divisio seu distinctio vitiorum capitalium. Prima: 
alia sunt naturalia, alia extra naturam. Secunda: alia carna- 
lia, alia spiritualia. Tertia: quaedam ab internis causis exci- 
tantur, quaedam ab extrinsecis. Naturalia dicuntur gastri- 
magia et luxuria, tum quia ab ipso ortu ex primi parentis 
inobedientia contracta et in natura nostra insita, tum quia 
ad ipsius naturae conservationem tendunt, licet inordinate, 
nam gula spectat conservationem naturae in individuo, lu- 
xuria vero in specie. Eadem vero carnalia dicuntur, quia ac- 


| Circa positionem S. Isidori cf. S. Thomam, // Sent., dist. 42, expositio 
secundae partis textus. 

tione et delectatione carnali complentur, ut sequenti capite 
declaratur» * 

Attamen S. Gregorius superasse videtur Cassianum in 
synthesi, dum in hoc bello caute hierarchiam ponit inter re- 
ginam (superbiam), duces (vitia capitalia) et milites. vel 
exercitus (cetera ex his promanantia), atque ordinationem 
ducum statuit eorumque discursus exponit simul ac ulula- 
tus et rumorem vel clamorem bellicum militum. 


026. Quia ergo doctrina Patrum fastigium attigit in S. 
Gregorio, a quo immediate procedit theologorum scholasti- 
corum speculatio, liceat schematice doctrinam gregorianam 
exhibere: 


DOCTRINA S. GREGORII MAGNI DE VITIIS: 


A) Regina:, superbia. 


B) Duces, septem capitalia, scilicet inanis gloria, invi- 
dia, ira, tristitia, avaritia, ventis ingluvies (gula), lu- 
xuria. 


C) Exercitus seu milites (filiae): 

a) sub inani gloria septem: inobedientia, iactantia, 
hypocrisis, contentio, pertinacia, discordia, prae- 
sumptio novitatum. 

b) sub invidia quinque: odium, susurratio, detractio, 
exsultatio in abversis proximi, afflictio in pros- 
peris. 

c) Sub ira sex: rixae, tumor mentis, contumeliae, cla- 
mor, indignatio, blasphemia. 

d) sub tristitia sex: malitia, rancor, pusillanimitas, 
desperatio, torpor circa praecepta, vagatio mentis 
circa illicita. 


| Gazacus, In Collationem V, cap. 3, not. b (cf. et not. 3), ML, 49, 611. 

sub avaritia septem: proditio, fraus, fallacia, per- 
iurium, inquietudo, violentia, obduratio cordis. 

e sub gula quinque: inepta laetitia, scurrilitas, im- 
munditia, multiloquium, hebetudo sensus. 
sub luxuria octo: caecitas mentis, 1nconsideratio, 
inconstantia, praecipitatio, amor sui, odium Dei, 
affectus praesentis saeculi, horror vel desperatio 
futuri. 


Habemus ergo unam Reginam, semptem duces, sub 
eisque exercitus quadraginta quatuor militum seu pec- 
catorum. 

Notanda est autem mira ars Gregorii, qui enumerat du- 
ces secundum ordinem dignitatis sub regina superbia, hoc 
est, primo spiritualia et deinde carnalia, et utrobique secun- 
dum ordinem spiritualitatis et carnalitatis, ita ut ultima sit 
luxuria, quae maxime carnalia est. Milites autem ordinan- 
tur sub ducibus secundum originem psychologicam qua age- 
re vel erumpere solent in corde dominato talibus inimicis. 

Quae cum ita sint, mirum non est si posteriores Eccle- 
siae doctores hanc doctrinam admiserint. Quos inter eminet 
S. Thomas, qui nihil aliud facit quam i1ustificare enumera- 
tiones Gregorii secundum documenta Revelationis et ratio- 
nis naturalis perfectius excultae. 


DE SPECULATIONE THEOLOGORUM SCHOLASTICORUM 


027. Quemadmodum expositiones Patrum fastigium 
pertingunt in S. Gregorio, ita etiam speculationes theologo- 
rum perfectionem et maturitatem obtinent in S. Thoma, qui 
ceteris uberius et profundius de vitiis capitalibus disserit. 

Pauca tradit S. Albertus Magnus | non multo plura S. Bona- 
ventura; sed Doctor Angelicus copiosam segetem exhibet, et 
quidem cum quodam progressu in De Malo et in Summa 
Theologica respectu Sententiarum. 

Speculationes autem istae versantur tum circa naturam 
peccatorum capitalium tum circa divisionem eorum ad 
mentem S. Gregorii. 


A. De natura vitii capitalis 


0285. Iam supra innuimus duplicem acceptionem vitii 
seu peccati capitalis, scilicet ab effectu vel reatu, quasi dig- 
num poena capitali, et a causa vel directione, quasi principa- 
le vel ductivum et directivum aliorum. Quam quidem dis- 
ünctionem antiquitate sacratam invenimus, ab eaque S. 
Thomas ceterique scholastici mutuo acceperunt. «Capitale 
vitnum-ait S. Albertus Magnus-dupliciter dicitur: uno modo 
quod plectendum capite, et sic accipitur in Glossa Prov. 6, 
16 X alio modo, quod est caput 1n numero vitiorum, ad quod 
cetera tamquam membra reducuntur, et sic accipitur hic capi- 
tale viaum quasi fontale vitium a quo cetera oriuntur; et 1deo 
tam secundum Isidorum quam secundum Gregorium po- 
nuntur unicuique istorum multae filiae quae nascuntur ex 
ipso» 3. 

Haud dissimiliter S. Bonaventura scribit: «Capitale vi- 
tum dupliciter potest dici: aut quia praecipuum est et mag- 
num in genere vitioso; aut quia caput est et principium alio- 
rum. Primo modo accipitur in Glossa Prov. 6, ubi vocantur 
illa vitia capitalia quia magna sunt et homo dignus est mag- 
na poena. 


Attamen, inter opera S. Alberti invenitur Compendium theologicae ve- 
ritatis, ubi longius et pulcherrime agitur de istis vitiis capitalibus (Ed. Vi- 
ves, t. 34, p. 104-119). Attamen non videtur opus authenticum. 

) Glossa Rabani. Cf. S. Bonaventuram, Opera, t. IL, p. 977, nota 4. 

' S. Albertus magnus, // Sent., dist. 42, H., art. 6, T. 27, p. 663 b. 

secundo modo accipitur hic capitale; dicitur enim hic vi- 
tium capitale illud quod est ratio principiandi multa pecca- 
ta: unde Gregorius cuilibet capitali vitio assignat filias. Pec- 
catum autem hoc ipso ponitur esse caput et principium alte- 
rius, quo eius motivum adeo cadit in animae appetitum 
quod potest praestare fomentum et motum, adeo ut ex ipso 
consurgat quoddam peccati corpus quodam modo metaphori- 
cum, continens varietatem ramorum et membrorum, filiorum 


et filiarum» 


6029. Ut autem plene intelligatur quid sit proprie et per- 
fecte vitium capitale, necesse est comparare notionem capi- 
talis cum notione initii et radicis peccatorum, quae super- 
biae et avaritiae in Scriptura attribuuntur. Unde et magni 
illi scholastici conati sunt explicare quomodo superbia sit 
initium omnium peccatorum, et avaritia radix omnium ma- 
lorum. 

Nonnulli ergo ad quos alludit S. Thomas 1, quos inter est 
S. Albertus Magnus, et ipsemet Thomas iunior cum scripsit 
sententias, intellexerunt verba illa quoad initium et radi- 
cem et universalitatem prout sonant. Qua in re triplicem ac- 
ceptionem superbiae et cupiditatis distinxerunt. 

Cupiditas enim potest esse vel actualis, et sic prout signi- 
ficat appetitum inordinatum divitiarum est speciale pecca- 
tum —quo in sensu non est radix omnium malorum-—; po- 
test etiam importare inordinatum appetitum cuiuscumque 
boni temporalis, et sic est genus omnis peccati, et non radix; 
vel cupiditas habitualis, et sic est inclinatio naturae corrup- 
tae ad bona corruptibilia inordinate appetenda, sicque proprie 
est radix omnium malorum, quia ex isto amore alimentum 
sumit omne peccatum. 


1 S. Bosaventur a,//Serif., h. 1., dub 3 t II n 977 b 
2 S. Thomas, l-Il, 84, 1-2. o! 

En ergo sententia horum auctorum schemate contracta: 


cupiditas inordinata: 


A) Actualis: 

a) divitiarum-avaritia, speciale peccatum, sed non 
radix omnium. 

b) cuiuscumque boni temporalis-generale pecca- 
tum, at non proprie radix. 

B) Habitualis, ex peccato originali-inordinatio ad bona 
corruptibilia, et sic esset radix omnium omnino pec- 
catorum et semper. Similiter dicunt quantum ad su- 
perbiam, scilcet: 


su per bia: 


A) Actualis: 


a) inordinatus appetitus propriae excellentiae-spe- 
ciale peccatum, at non initium omnium. 
b) contemptus Dei quo renuit subiici eius praecepto 
= generale peccatum, at non habet rationem initi. 
B) Habitualis-inchnnatio ex peccato originali relicta ad 
huismodi contemptum, et sic est revera initium 
omium peccatorum. 


Hoc ergo sensu verba Scripturae intelligi possunt univer- 
saliter prout sonant, absque ulla exceptione. 

Inde etiam explicatur differentia 1nter superbiam et cupi- 
ditatem, sicut et inter initium et radicem; nam in omni pec- 
cato habetur conversio ad creaturas et aversio a Deo. Cupi- 
ditas ergo est radix omnium peccatorum ex parte conversio- 
nis ad creata; superbia vero est initium omnium ex parte 
aversionis a Deo. 

En verba S. Alberti: «Superbia sumitur generaliter et 
specialiter. Generaliter est habitualis supergressus altitudi- 
nis voluntatis divinae, cui non subditur peccator; et sic est 
initium omnis mali, et sic non est speciale peccatum et capi- 

tale vitium; secundo modo sumitur secundum quod habet 
finem excellentiae in materia speciali, quae est dignitas 
praelationis et honoris, et sic non est radix, sed tamen sic 
potest esse causa omnium vitiorum in numero. 

Avaritia etiam dicitur dupliciter, scilicet libido habitua- 
lis boni commutabilis, et sic est radix omnis peccati, et sic 
est idem cum primo modo dictae superbiae, licet differat 
ratione, sicut differunt aversio et conversio quae sunt in eo- 
dem peccato, et sic accipit Augustinus. Alio modo dicitur 
avaritia quae habet finem possidendi ad sufficientiam | in 
materia speciali quae est bonum fortunae, et haec est vitium 
capitale speciale, et non est radix. Tamen hoc modo sumitur 
a Magistro in littera, quando dicit quod possunt ex 1psa cau- 
sari omnia peccata quoad genera singulorum, non quoad sin- 
gula generum:, sed sic non est radix, cum radix sit essentialis 
pars interior rei, sed causa non est pars, nec coniuncta rei 
ut pars» L 

Et in responsione ad q. | dicit: «Initium et radix differunt 
ratione, licet idem sint subiecto. Radix enim, ut tactum est 
in obiiciendo, principiat peccatum ex parte conversionis, 
quae materialis est in ipso; initium autem est primum ex 
parte aversionis, ut probat obiectio prima. Unde superbia 
quando generaliter sumitur pro habituali superbia quae viam 
facit super voluntatem superioris, ipsa est initium in peccato, 
et non proprie radix. Sed cupiditas, etiam generaliter accep- 
ta pro Ahabituali libidine boni commutabilis, radix est minis- 
trans nutrimentum appetitui illicito» 2. 


630. Quin etiam et ipse S. Thomas in iuventute quando 
scripsit commentarium in l Sent. (1254-1256) istam positio- 
nem admisit scribens: «Sicut unum peccatum est secundum 
rem aversio et conversio, differens secundum comparationem 


| S. Albertus Magnus, lue. cit.. art. 8, ad q. 3, p. 668. 
à Ibidem, p. 667. 

ad diversos terminos, ita etiam superbia hoc modo accepta 
secundum quod est initium, et cupiditas secundum quod est 
radix sunt idem secundum rem et differunt ratione modo 
praedicto, et propter hoc dicit Augustinus XI super Gene- 
sim, cap. ll et 15, superbiam et cupiditatem non quasi duo 
mala, sed unum malum esse» 

At postea, in De Malo (1263-1268), praeter istam explica- 
tonem, aliam adhibet, licet in secundo loco; quod fortasse 
ideo factum est ut, humilis Doctor, ceteris se postponens, 
propriam explicationem secundam post communem et tradi- 
tionalem traderet. En eius verba: «Sicut in virtutibus consi- 
deratur duplex finis, scilicet finis ultimus et communis, qui 
est felicitas, et finis proprius qui est bonum proprium unius- 
cuiusque virtutis, ita etiam in vitiis possunt accipi fines pro- 
prii vitiorum secundum quod summuntur vitia capitalia, ut 
dictum est; potest etiam accipi finis ultimus et communis, 
quod est proprium bonum; ad hoc enim ordinantur omnes 
fines dicti capitalium. vitiorum. 

Sed proprium bonum non habet quod sit finis vitiorum 
nisi secundum quod appetitur prater ordinem divinae legis. 
Unde et in omni peccato dicuntur esse duo, sicilicet conver- 
sio ad commutabile bonum et aversio a bono incommutabi- 
li. Sic ergo ex parte conversionis ponitur principium om- 
nium peccatorum cupiditas quaedam generalis, quae est 
inordinatus appetitus proprii boni; ex parte vero aversionis 
ponitur principium peccatorum quaedam generalis superbia 
secundum quod homo non subiicit se Deo; unde dicitur Ec- 
cli., 10, 14, quod initium superbiae hominis est apostatare a 
Deo. Sic ergo cupiditas et superbia secundum quod in qua- 
dam generalitate sumuntur, non dicuntur quidem peccata ca- 
pitalia, quia non sunt specialia vitia, sed dicuntur radices 
quaedam vel initia vitiorum, sicut si diceretur quod appeti- 
tus felicitatis est radix omnium virtutum. 


S. Thomas, ZI Sent., dist. 42, q. 2, art. | ad 7. 

Potest tamen dici quod etiam cupiditas et superbia, se- 
cundum quod sunt specialia peccata, habent quamdam com- 
munitatem generalem super omnia peccata secundum ratio- 
nem finium. Nam finis avaritiae se habet ad fines omnium 
aliorum ut quoddam principium, in quantum per divitias 
potest homo acquirere omnia quae alia vitia capiunt, nam 
pecunia virtute omnia huiusmodi appetitibilia continet se- 
cundum illud Eccli. 10, 10: pecuniae obediunt omnia. Finis 
autem proprius superbiae, scilicet excellentia honoris et glo- 
riae est sicut terminus omnium huiusmodi finium, nam ex 
multitudine divitiarum et ex hoc quod fruitur quibusdam 
cupitis, potest homo adipisci honorem et gloriam. Et quam- 
vis in via exequutionis unum istorum finium sit sicut princi- 
pium et aliud ut terminus aliorum finium, non tamen prop- 
ter haec sola duo haec vitia debent poni capitalia, quia non 
ad hos solos fines principaliter intentio appetitus ordina- 
tur» * 

Denique in Summa Theologica (1269-1270) exemplari 
modestia relinquit traditionalem expositionem, et novam 
sincere et totaliter amplectitur, nam antiqua, licet in se vera 
contineat, non respondet contextui, dum nova totaliter pos- 
tulatur a contextu Scripturae utrobique. «Et haec quidem 
—ait respectu cupiditatis— quamvis vera sint, non tamen 
videntur esse secundum intentionem Apostoli, qui dixit cupi- 
ditatem esse radicem omnium peccatorum. Manifeste enim 
ibi loquitur contra eos qui, cum velint divites fieri, incidunt 
in tentationes et in laqueum diaboli, eo quod radix omnium 
malorum est cupiditas. Unde manifestum est quod loquitur 
de cupiditate secundum quod est appetitus 1nordinatus di- 


| S. Thomas, De Malo, 8, | ad 1. Cf. et obiectionem 2. Forte, provenit ex 
eo quod interea commentarium fecerat in textum Pauli (1259-1265) ubi, 
postquam narraverat opinionem traditionalem, ait. «Sed credo quod loqui- 
tur de cupiditate secundum quod est speciale, peccatum, unde dicit: qui 
volunt divites fieri, etc. Et haec est inordinatus appetitus pecuniarum. Et 
ideo dico quod avaritia est radix omnium (peccatorum). (/n 1 Timoth.. cap. 
6, lect. 2, edit. Marietti, p. 222). 

vitiarum. Et secundum hoc dicendum est quod cupiditas se- 
cundum quod est speciale peccatum dicitur radix omnium 
peccatorum ad similitudinem radicis arboris quae alimen- 
tum praestat toti arbori» * 

Adverte modestiam in verbis criticae: vera dicit secun- 
dum se, at non videtur esse ad mentem Auctoris Sacri. Sed 
simul adverte firmitatem sententiae propriae postdatae ab 
ipso contextu sacro: manifeste, dicendum est, et non solum 
potest dici ut 1n De Malo. 

Hoc autem salvato respectu cupiditatis, quantum ad su- 
perbiam, modeste quidem, sed fortius novam positionem 
tuetur. «Et haec quidem —ait— quamvis vera sint (nota mo- 
destiam), tamen non sunt (nota firmitatem maiorem quam 
in articulo praecedenti, ubi dixerat: non videtur esse) secun- 
dum intentionem Sapientis qui dixit: initium omnis peccati 
est superbia. Manifeste enim loquitur de superbia secundum 
quod est inordinatio appetitus propriae excellentiae, ut patet 
per hoc quod subdit: sedes ducum superborum destruxit 
Deus, et de hac materia fere loquitur in toto capitulo. Et ideo 
dicendum est quod superbia, etiam secundum quod est spe- 
ciale peccatum, est initium omnis peccati» 2. 

Ex hoc patet S. Doctorem non mero textu Magistri usum 
fuisse, sed fontes adiisse ut sensum verborum authenticum 
hauriret; id quod certe exemplum ceteris esse debet verae 
methodi scientificae. 


631. At difficultas adest tunc explicandi quomodo in 
sensu illo restricto possint oriri omnia peccata ex avaritia et 
ex superbia. 

Respondet S. Thomas dicens quod verbum illud «omnia» 
non debet sumi mathematice quasi omnia omnino et semper 
ex illis orirentur, sed moraliter, hoc est, ut in pluribus et ple- 

rumque, non vero quoad omnino omnia sine exceptione et 
semper. Et ratio est, quia verba intelligi debent prout postu- 
lat subiecta materia. lam vero hic agitur de re morali. Unde 
sat est veritatem moraliter intelligere; 1d quod ceteri traditio- 
nalistae non videntur sat intelligere vel intellexisse. «Sicut 
—jnquit— in rebus naturalibus non quaeritur quid semper 
fiat, sed quid in pluribus accidit, eo quod natura corruptibi- 
lium rerum impediri potest ut non semper eodem modo ope- 
retur, ifa etiam in moralibus consideratur quod ut in pluri- 
bus est, non autem quod est semper, eo quod voluntas non 
ex necessitate operatur. Non igitur dicitur avaritia radix 
omnis mali, quin interdum aliquid aliud malum sit radix 
eius; sed quia ex ipsa frequentius alia mala oriuntur, ratione 
praedicta» 

Rationem autem psychologicam quare in hoc sensu uni- 
versali causalitas peccatorum conveniat superbiae et avari- 
tiae exponit his verbis: «Considerandum est enim quod in 
actibus voluntariis, cuiusmodi sunt peccata, duplex ordo in- 
venitur, scilicet intentionis et exequutionis. In primo quidem 
ordine habet rationem principii (hoc est 1niti1) finis, ut supra 
multoties dictum est. Finis autem in omnibus bonis tempora- 
libus acquirendis est ut homo per illa quamdam perfectionem 
et exellentiam habeat. Et 1deo, ex hac parte, superbia, quae 
est appetitus excellentiae, ponitur initium omnis peccati. Sed 
ex parte exequutionis est primum id quod praebet oportunita- 
tem adimplendi omnia desideria peccati, quod habet rationem 
radicis, scilicet divitiae. Et 1deo, ex hac parte, avaritia poni- 
tur esse radix omnium malorum» z. 

Nec tamen est necesse quod omnia oriantur vel nata sint 
oriri ab aliquo ut dicatur capitale, sed sat est quod plura 
nascantur sicut a causa proxima, quamvis prima et remota 
sit superbia vel avaritia 3. 


' HII, 84, | ad 3. 
) I-II, 84, 2. Cf. et art. | ad 2. 
' Cf. I-II, 84, 3 ad 1; ZL Sent., dist. 42, q. 2 art. 3. 

6032. Sic ergo vitium capitale definiri potest: «Inclinatio 
inordinata ad bona quaedam valde nobis appetibilia ex qua 
alia vitia vel peccata nata sunt oriri secundum rationem cau- 
saa finalis»'. Vel brevius: Vitium ex quo alia vitia oriuntur, 
praecipue secundum rationem causae finalis 2, hoc est, «ordi- 
nata ad finem eius» 3. 


033. Unde differentia inter conceptionem antiquam de 
vitio capitali et conceptionem novam S. Thomae potest ad 
hoc reduci: 


1) Apud illos erat vitium generale; apud S. Thomam est 
vitium speciale. 


2) Apud alios omnia absolute sunt sub illis; apud S. Tho- 
mam non omnia absolute sub illis sunt, sed vel omnia relative 
et moraliter vel plura tantum, hoc est, plus quam unum vel 
duo tantum. 


3) Apud alios superbia ex parte aversionis et avaritia ex 
parte conversionis; apud S. Thomam utraque ex parte conver- 
sionis, subordinate tamen, quia superbia ex parte intentionis, 
quae primaria est; et avaritia ex parte exequutionis, quae 
subordinatur intentioni. 


Quare autem vitiis capitalibus attribuantur filiae exponit 
S. Doctor scribens: «Unum vitium dicitur caput alterius se- 
cundum quod aliud vitium ex eo oritur; et quia in nomine 
filiationis magis exprimitur origo quam in nomine membri, 
ideo potius vitia ex his generata dicuntur filiae quam mem- 
bra, et vitium ex quo generatur dicitur potius caput per mo- 
dum originis»4. Eo vel magis quod matres dici etiam possunt 
vitia capitalia, dicente eodem S. Doctore: «Secundum eam- 


Cf. S. Thomam De malo, 8, 1; 10, 3. 

II Sent., dist. 42, q. 2, art. 3; I-II, 84, 4. 
De Malo. 9, 3. 

II Sent., dist. 42, q. 2, art. 3 ad 3. 

dem rationem dicitur esse caput et mater, in quantum scili- 
cet alia vitia ex se oriuntur ordinata ad finem eius; hoc enim 
competit et rationi capitis secundum quod caput habet vim 
regitivam respectu eorum quae sunt sub capite —omnis au- 
tem regiminis ratio a fine sumitur—; competit etiam rationi 
matris, nam mater est quae in seipsa concipit, unde illud 
vitium dicitur esse aliorum mater quod procedit ex concep- 

tione proprii finis» l. 


Sic ergo ex omnibus dictis, ad rationem vitii capitalis 
plures conditiones requiruntur, quae contrahi possunt se- 


quenti schemate: 


! 


634. 


A) 


B) 


D) 


CONDITIONES VITII ca pit alis: 


Ex parte sui essentialiter: vitium speciale, non 
generale. 


Ex parte sui causaliter, nempe secundum causalita- 
tem finalem: 

a) causalitas prima (pro superbia et avaritia). 

b) causalitas proxima seu propinqua (pro ceteris). 


Ex parte modi causandi secundum dictam causam: 

a) non necessario quasi mathematice; 

b) non mere per accidens, ex mera voluntate vel ap- 
petitione peccantis; 

c) sed moraliter seu ut in pluribus et per modum 
obiecti conversionis. 


Ex parte quasi effectus seu amplitudinis eius: 
a) non omnia metaphysice, 

b) non unum tantum, sed 

c) omnia moraliter, vel 

d) plura moraliter. 


DeMaio, 9, 3. 


*<E W- 

Sic ergo ordinatius ita proponeretur: 


CONDITIONES VITH CAPITALIS: 


A) Formaliter, vitium speciale, determinatum, non mere 
genericum. 
B) Causaliter, causant per modum finis vel obiecti: 
a) modus causae: 
l prima et quasi remota (pro superbia et 
avaritia). 
2) proxima et propinqua (pro ceteris). 
b) modus causandi: 
l) non necessario quasi mathematice; 
2) non mere contingenter ex conditionibus indivi- 
dualibus seu fine operantis; 
3) sed moraliter vel ut in pluribus et per modum 
Obiecti seu finis operis. 
C) Efficienter seu ex parte effectus (amplitudo eorum): 
non omnia metaphysice; 
b) neque unum tantum aut duo; 
sed omnia moraliter; 
d) vel etiam moraliter plura. 


E 


Ratio patet ex dictis et illustratur ex analogia cum capite 
exercitus in ordine naturali et proprio, nam ad rationem ca- 
pitis vel ducis exercitus plures requiruntur quae sic proponi 
possunt: 


CONDITIONES CAPITIS VEL DUCIS EXERCITUS: 


A) Ratione personae: debet esse homo singularis talis ae- 
tatis, culturae, staturae. 
B) Ratione officii: 

a) gradus auctoritatis quae ipsi convenit in hierar- 
chia exercitus, nempe vel supremus dux seu pri- 
mus usque ad immediatum et ultimum, quia est 
immediate ante milites 

b) modus exercendi auctoritatem illam, v. gr.: 
l) non despotice; 
2) non ad libitum; 
3) sed iuxta reglamentum militare. 

C) Ex parte militum sub ipso positorum, v. gr.: 

a) numerus militum; 

b) conditiones numeri huius, hoc est, v. gr.: 
1) plus quam unus vel duo; 
2) possunt esse omnes; 
3) vel plures tantum, at cum quadam latitudine 
inter plus quam duos et omnes. 


B. De divisione vitiorum capitalium 


6035. Cum, ut pluries dictum est, tota intentio scholasti- 
corum est 1ustiticare doctrinam gregorianam, eorum specu- 
latio in praesneti reducitur ad ostendendum quare et quomo- 
do sint septem capitalia vitia supra memorata, neque plura 
neque pauciora, videlicet: inanis gloria, invidia, ira, tristi- 
tia, avaritia, gula, luxuria. 

Qua in re non adeo facile est videre in ordine ad quod 
principium divisio eorum sit sumenda. 

Nam ex una parte, cum vitia opponantur contrarie virtu- 
tibus, et capitalia vitia dicantur principalia, videtur quod 
sumi debeant per contrapositionem ad virtutes cardinales. 
At tunc non habentur nisi quatuor. Unde fortasse addendo 
tres théologales quibus septenarius numerus completur, 
posset 1ustificari numerus vitiorum capitalium. 

Aliunde constat ista vitia esse pronitates depravatas natu- 
rae lapsae, maxime in appetitu inferiori ubi sunt passiones. 
Fortasse ergo per comparationem ad principales passiones 
posset explicari numerus peccatorum capitalium. At adest 
difficultas, quia quatuor sunt passiones principales, nempe 

gaudium seu delectatio, tristitia, spes et timor * quibus non 
videntur correspondere vitia memorata. 

Argumenta S. Thomae ita procedunt, ut tria priora co- 
nentur ostendere esse divisionem excessivam; duo vero ulti- 
ma defectuosam vel deficientem; ergo nullo modo adaequa- 
tam. 

5. Gregorius videtur innuisse contrapositionem horum 
vitiorum ad septem dona Spiritus Sancti. «Quia —inquit— 
his septem superbiae vitiis nos captos doluit, idcirco Re- 
demptor noster ad spirituale liberationis praelium spritu 
septiformis gratiae plenus venit» 1. 

Et revera prius scripserat «Donum quippe Spiritus, 
quod in subiecta mente ante alia prudentiam, temperan- 
tiam, fortitudinem, iustitiam format, eamdem mentem ut 
contra singula quaeque tentamina erudiat, in septem mox 
virtutibus temperat, ut contra stultitiam sapientiam, contra 
hebetudinem intellectum, contra praecipitationem consi- 
lum, contra timorem fortitudinem, contra ignorantiam 
scientiam, contra duritiam pietatem, contra superbiam det 
timorem» 3. 

Ali etiam septem Sacramenta opponunt septem vitiis 
capitalibus, et cum dicant illa respondere septem virtuti- 
bus, ideo redit ad iustificationem per contrapositionem ad 
virtutes. 

Attamen, his non neglectis, magni scholastici aliam viam 
ingressi sunt, quia revera, licet in genere dici possit et de- 
beat quod Deus nobis donavit contra exercitum horum vi- 
torum exercitum septem virtutum et septem donorum et 
septem Sacramentorum, tamen difficile est exactam corres- 
pondentiam secundum principalia uniuscuisque invenire in- 
ter diversas istas series. loannes Petrus Olivi notat: «Dicen- 


| Cf. I-II, 25, 4. 

1 S. Gregorius Magnus, Moralium lib. 31, cap. 45, n. 87, ML, 76, 621. 

3 S. Gregorius Magnus, Moralium lib. 2, cap. 49, n. 77, ML, 76, 592- 
502. Cf. S. Thomam, I-II, 67, 1-2. 

dum quod eorum principalitas respectu multorum vitiorum 
illa subsequentium quasi suas causas vel duces habet ratio- 
nem necessitatis; quod vero non ponantur plura vel pauciora 
quam septem potius habet rationem congruentiae quam 


realis necessitatis» * 


636. S. Thomas ergo, qui proprius ceteris ad veritatem 
pervenisse videtur, ex duplici capite divisionem trahit; 
l^ ex principalibus finibus seu moventibus appetitum homi- 
nis ad peccatum; 2^, ex principalibus inclinationibus homi- 
nis ad malum seu peccatum secundum originem vel causam 
quasi efficientem, hoc est, ex passionibys. 

Quae duo evidenter non opponuntur, quin potius com- 
plentur mutuo, licet quae ex obiecto vel fine sumitur sit for- 
malior quam divisio quae sumitur ex subiecto vel agente: et 
revera S. Doctor perfectiorem tradidit in maturitate sua, 
hoc est, in De Malo et in Summa Theologica; aliam vero 
dedit in Sententiis, cum adhuc iunior esset. 

Utranque breviter schmate contrahemus, ac deinde su- 
peraddemus aliam quae adhibetur a S. Alberto Magno, et 
postea proponitur clarius a Durando et Thoma de Argen- 
üna. S. Bonaventura quoque tres explicationes proponit 
sat pulchras, sed omnibus meliores sunt explicationes 
S. Thomae. 

Sic ergo divisiones S. Thomae ex duplici capite desump- 
tae contrahi possunt sequenti schemate: 


| loannes Petrus Olivi, Quaestiones in II Sent., q. 98, edit. lanssens, 
Quaracchi. t. III, p. 223. 

DIVISIO VITIORUM CAPITALIUM IUXTA S. THOMAM FIT AUT: 


D Ex parte obiecti seu finis, qui principaliter movet 
appetitum hominis Vel ergo movet: 
A) Directe et per se: bonum commutabile hominis: 


a) 


b) 


secundum se consideratum (-principalitas ab- 

solute considerata). 

l) internum: 

a) animae: excellentia vel Ahonor-—inanis 
gloria. 

D) corporis, ad conservationem: 
* individui: cibus et potus-gw/a. 
* speciei: coitus- luxuria. 

2) externum: divitiae-—avaritia. 

relative ad obiectum beatitudinis cuius ali- 

quas proprietates aliqualiter participat] 

—principalitas relative principalissima: 

l) perfectionem: excellentia vel claritas, idest, 
honor vel quasi bonum honestumz-inanis 
gloria. 

2) sufficientiam seu universalem utilitatem: 
divitiae, hoc est, quasi bonum utile-ava- 
ritia. 

3) delectationem seu quietem, hoc est, quasi 
bonum delectabile: 

a) pro gustu: gula. 
p) pro tactu-/uxuria. 


B) Indirecte et quasi per accidens: fuga boni propter 
malum coniunctum: 


a) 


| LII, 84, 4. 


ex mero obiecto: malum bono adiunctum 
(quasi ex parte boni): 
l) proprio-acei/ia. 
2) alieno: 
a) directe contristanti-zra. 


1 Cf. De Malo, 8, 1, obi. 12. 

B) indirecte impeditivo propriae excellen- 
tiae — invidia. 
b) ex motu appetitus erga illud malum (quasi ex 
parte mali): 
1) fuga a bono: 
a) in seipso-acedia. 
D) in ahoz invidia. 
2) Insurrectio in malum = ira. 


ID) Ex parte subiecti seu appetitus humani se moventis 
ad sensibilia | aut ergo est inordinata inclinatio ap- 
petitus 
A) concupiscibilis ad delectabile absolute: 

a) prosequutio delectabilis: 
l) in seipso ut in fine vel termino: 
a) pro gustu- gula, 
D) pro tactu-/uxuria. 
2) in medio universali ad illud obtinendum: 
pecunia-avaritia. 
b) fuga impedimenti 
B) irascibilis ad delectabile magnum et arduum: 
a) prosequutio superbia vel inanis gloria. 
b) fuga impedimenti eius, quod est vel: 
l) directe contrarium seu impediens-zra. 
2) indirecte: exaltatio alterius2mvz7/m. 


Notanda est profunditas et veritas principii dividendi 
positi in primo loco. Nam, ut patet ex dictis in quaestione 
72, principium divisionis vel distinctionis specificae pecca- 
torum est obiectum vel finis: quia ergo vitia capitalia, utpo- 
te specialia, sicut dictum est dum loqueremus de eius natu- 
ra, specifice differunt inter se, eorum divisio vel distinctio 
sumi debet ex obiecto vel fine. 


| H Sent., dist. 42. q. 2, a. 3. 

Sed aliunde ista vitia habent hoc singulare, quod sunt 
principalia, quasi duces aliorum vitiorum et peccatorum; 
quae quidem principalitas est eis essentialis: ergo necesse est 
quod principium divisionis vel distinctionis eorum sumatur 
secundum principalitatem, non quidem materialem, sed vere 
formalem, hoc est, obiecti ut obtectum est et finis ut finis est. 
Atqui obiecto ut obiectum est convenit movere appetitum, et 
pariter fini ut finis est convenit appetitum hominis attrahere. 
Ergo distinctivum essentiale vitiorum capitalium sumi de- 
bet ex distinctione obiectorum vel finium principaliter mo- 
ventium appetitum hominis ad actum deordinatum. 

Nisi enim esset distinctio ex obiecto non esset specifica 
atque scientifica; nisi vero esset secundum principalitatem 
quamdam, non responderet naturae rei dividendae, quae est 
ipsum capitale vitium; nisi denique talis principalitas sume- 
retur formaliter ex parte obiecti ut obiectum est et finis ut 
finis est, hoc est, in movendo appetitum peccantis ad actum 
peccati, non esset divisio vere formalis et necessaria et per 
se, sed solum per accidens et artificialis sine fundamento in 
ipsis naturis rerum. 

Cum ergo principium vel critérium divisionis apud S. 
Thomam, maxime in De Malo et in Summa Theologica has 
conditiones plene habeat, dicendum est talem divisionem 
esse optimam et vere scientificam, utpote ex naturis rerum 
desumptam et necessario procedentem. 

Unde signanter S. Doctor notionem vitii capitalis de- 
sumpsit ex naturali habitudine ipsorum finium, eorumque 
divisionem ex rationibus primariis movendi appetitum, fun- 
datis certe in ipsamet naturali habitudine finium 

Ex hac autem consideratione apparet S. Doctorem hic, 
pro divisione vel distinctione vitiorum capitalium, sumere 
principium generale et fundamentale distinctionis peccato- 
rum secundum quod expositum erat in quaestione 72. Ne- 


Cf. MI, 84, 4, circa medium corporis articuli. 

que proprie specie distinguuntur ex parte subiecti aut modi 
tendendi peccantis in actum peccati, nisi quatenus connotàát 
fundamentum obiectivum seu finem, qui, ut ibidem docet 
S. Doctor, coincidit cum obiecto. 

Unde patet alias considerationes ex virtutibus opposi- 
tis vel ex tendentiis passionalibus fundamentalibus, licet 
considerari debeant, non tamen esse formales et exacte 
specificativas. 

Hoc ergo principio fundamentali distinctionis salvato, 
magnum meritum est distinctionem vitiorum capitalium re- 
solvere in distinctionem classicam bonorum ab Aristotele 
adductam, hoc est, in bonum principale animae, in bona 
principalia corporis, et in bona principalia exteriora; quod 
quidem principium et principalitas adhibetur etiam pro dis- 
ünctione et specificatione virtutum cardinalium, temperan- 
tiae scilicet et fortitudinis; vel etiam in aliam generaliorem 
divisionem boni et principalitatis resolvitur, hoc est, in bo- 
num honestum, utile et delectabile, et quidem secundum 
quod aliquo modo referunt proprietates fundamentales bea- 
ütudinis obiectivae. 

Quantum vero ad motionem principalem et indirectam 
appetitus ex obiecto, modo proportionali se habet, quia ma- 
gis fundamentaliter et radicaliter ex ipso obiecto sumitur 
ut tangit appetitum; ac deinde ex parte appetitus ut conno- 
tát obiectum et sic apparet progressus quidam a De Malo ad 
Summam Theologicam. 

Neque est negligenda divisio posita in Sententiis, quae 
simul sumitur ex passionibus et ex obiecto principaliori ea- 
rumdem: et sic idem, licet sub alio respectu, refert; tamen 
fatendum est perfectiorem esse et profundiorem illam quam 
tradit in De Malo et in Summa', quia praeter fundamentale 
et generale principium distinctionis peccatorum et vitio- 
rum, habet resolutionem ad classicas distinctionis bonorum 
et motuum appetitus, id quod certe deficit, vel saltem non 
apparet, in divisione Sententiarum. 

IUXTA S. ALBERTUM MAGNUM !| PRINCIPALITER MOVENTIA APPETITUM 


humanum: 


A) Ex parte spiritus seu animae, per rationem apparentis: 
a) boni: 
l) in ipso appetente-superbia seu inanis gloria. 
2) in aNo- invidia. 
b) mali: 
l) culpae —non habet locum peccati— 
2) poenae: 
o) in se ipso-acedia. 
D) in alio vel ab alio inflicti-zra. 


B) Ex parte camis seu corporis: bona sensibilita: 
a) exteriora: divitiae-—avaritia. 
b) interiora, pro conservatione: 
1) individui 2 gula. 
2) speciei-/uxuria. 


IUXTA DURANDUM 2 INCLINATIO DEORDINATA APPETITUS. 


A) Boni apparentis: 
a) honesti-superbia seu inanis gloria. 
b) utiliscavan71a. 
delectabilis: 
l) gustui 2 gula. 
2) tactui = luxuria. 


B) Mali apparentis: 
a) in seipso-acedia. 
b) in alio: 
]) bonum naturae-zra. 
2) bonum superadditum vel acquisitum-mvzdza 


Il Sent., dist. 42. 
II Sent., dist. 42, q. 5. 

IUXTA THOMAM DE ARGENTINA | PECCATA ORIUNTUR EX: 


A) Prosequutione boni apparentis et non exsistentis: 
a) honorabile=snp<?rhia seu inanis gloria. 
b) utňe=avaritia. 
delectabile: 
l) secundum gustum-gu/a. 
2) secundum tactum-/uxuria. 


B) Fuga mali apparentis et non exsistentis, quasi se- 
quuturi ex: 
a) proprio labore-acedia. 
b) inimica vilipensione-zra. 
c) aliena perfectione- invidia. 


6038. Comparando autem inter se ista peccata capitalia, 
apparet superbiam et avaritiam habere quamdam superemui- 
nentiam: illam quidem secundum ordinem causae finalis, 
ita ut sit quasi finis ultimus et universalis peccantis; hanc 
vero secundum ordinem causae quasi materialis, in quantum 
media subministrat peccanti ad omnia peccata consum- 
manda 2. Praeter haec autem videtur habere quamdam su- 
pereminentiam luxuria et gula, quia videntur maximas de- 
lectationes sensibiles homini peccanti procurare. Unde me- 
rito dictum est: «Omne quod est in mundo aut est concupis- 
centia camis aut concupiscentia oculorum aut superbia vi- 
tae» Quapropter septem capitalia vitia quodammodo co- 
ligantur in his quatuor quasi principalibus. Et ex simplici 
inspectione tabulae praecedentis S. Thomae apparet ea vitia 
quae indirecte et quasi per accidens causantur ex appetibili 
esse quasi inferiora et magis secundaria; et quia revera ita 
sunt, nova habetur confirmatio pro bonitate divisionis S. 
Thomae et principii assumpti. 


II Sent., dist. 42, art. 4. 
Cf. S. Thomam, I-II, 84. 3. 
' I loan. 2. 16. 

Ratio autem praedicta supereminentiae quatuor vitio- 
rum patet ex dictis, nam omnia peccata oriuntur ex depra- 
vatis passionibus seu appetibilibus. Est autem in homine 
duplex appetitus, scilicet naturalis seu corporis, et animalis 
seu spiritus. Ille versatur circa bona propria corporis, hoc 
est conservatinem individui et speciei; unde et appellatur 
concupiscentia camis; hic vero circa ea quae apprehendun- 
tur imaginatione vel intellectu, et sic habetur concupiscen- 
ta exteriorum bonorum, quae est avaritia seu cupiditas et 
appellatur concupiscentia oculorum:, vel boni ardui, et sic 
est excellentia et appellatur superbia vitae 

sed ulterius haec comparando apparet rursus superbiam 
esse principalissimam et dominam ceterorum; nam concu- 
piscentia propriae excelentiae seu proprii boni est radix cur 
bona corporis et bona exteriora quaerantur: unde et ex amo- 
re sui cetera profluunt, quia homo peccator omnia quaerit 
propter seipsum. Unde merito dicitur quod amor proprius 
est principium et causa omnis peccati per contrapositionem 
ad amorem Dei qui per caritatem habetur. Propter quod Au- 
eustinus super duos amores construere facit duas magnas 
civitates, nempe Babylonem et Hierusalem; nempe amor 
Dei usque ad contemptum sui aedificat Hierusalem; sed 
amor sui usque ad contemptum Dei aedificat Babylonem 2. 
lam vero amor proprius vel sui idem est ac superbia. Unde 
superbia vere est principium universale omnium peccato- 
rum, ideoque merito dicitur mater et regina omnium, et in 
hoc sensu specialem locum sibi vindicat supra cetera vitia 
simpliciter capitalia 3. Unde Caietanus: «Superbia ex parte 
finis mater est omnium vitiorum, quia principium omnium 
secundum ordinem intentionis, ex parte autem imperii sui 
est regina omnium vitiorum, in omnibus regnans et diri- 


| Cf. S. Thomam, LII, 87, 5. 


Cf. I-II, 77, 4. 
J Cf. I-II, 84, 4; I-II, 162, 8. 


4 Caietanus, in II-L, 162, 8. 

gens omnia ad finem suum. Et ideo in littera dicitur regina 
et mater» 

«Est autem considerandum in omnibus actibus et habiti- 
bus operativis quod ars vel habitus ad quem pertinet finis 
per imperium movet artes vel habitus versantes circa ea 
quae sunt ad finem; sicut ars gubematoria ad quam pertinet 
cura navis qui est finis eius, imperat navifactivae, et idem 
est videre in omnibus. Unde et caritas, quae est amor Dei, 
imperat omnibus aliis virtutibus, et sic quamvis specialis vir- 
tus si consideretur proprium obiectum, tamen secundum 
quamdam diffusionem sui imperii est communis omnibus 
virtutibus, unde dicitur forma et mater omnium virtutum. 
Et similiter superbia, quamvis sit speciale peccatum secun- 
dum rationem proprii obiecti, tamen secundum quamdam 
diffusionem proprii imperii est commune peccatum ad om- 
nia, unde et dicitur radix et regina omnium peccatorum» 2. 

Quae cum 1ta sint, iure S. Thomas scribit: «In hoc homo 
se amat quod sui excellentiam vult; idem enim est se amare 
quod sibi velle bonum. Unde ad idem pertinet quod ponatur 
initium omnis peccati superbia vel amor proprius» 3. 

6039. Sed directe sub vitio superbiae ponuntur quatuor 
species, quas inter est inanis gloria et haec ponitur vitium 
capitale. Quapropter utile videtur hic schematice proponere 
notionem superbiae et specierum eius iuxta explicationem 
S. Thomae II-II, 162, 4. 


| Caietanus, in II-II, 162, 8. 
S. Thomas, De Malo, 8, 2. 
I-II, 84, 2 ad 3. 

DE SUPERBIA 1UXTA S. THOMAM: 


A) Quid sit: appetitus inordinatus propriae excellentiae 
super alios. 


B) Quotuplex: excessus vel 1inordinatio boni super alios 


potest esse: 
a) interior seu quoad esse vel haberi: 
l) a se- iactantia. 
2) ab alio quasi a se: ingratitudo, et quidem: 
o) efficienter—arrogantia. 
D) meritorie-praesumptio. 
b) exterior seu quoad cognosci vel laudari ab 
aliis—vana gloria. 


Haec autem laus et gloria ab alus nobis tributa maxime 
movet cor hominis, et ideo prae aliis speciebus merito poni- 
tur vitium capitale. 

Monet autem S. Doctor superbiam dici reginam et ma- 
trem aliorum omnium secundum quod est generale, non vero 
secundum quod est speciale peccatum, quia tunc coincidit 
cum vanagloria et est peccatum capitale, nisi quod manifes- 
tationem quaerit exteriorem. 

Attamen, ob reverentiam omnium Doctorum quamdam 
vim verbis facere videtur, ut ad sanum sensum omnes 
trahat '. 


640. S. Albertus Magnus quaedam habet circa hoc quae 
notanda occurrunt. Sic enim scribit: «Ut dicit Gregorius tu- 
mor mentis est obstaculum veritatis; et dicitur tumor infla- 
tio praesumptionis ex posse quod habere se credit aliquis. 
Et in hoc differt a superbia, quia superbia est appetitus ex- 


Cf. I-II, 77, 4-5; 84, 2; II-II, 162, 8. 


C; 

cellentiae sive dignitatis; tumor autem est fastus et causatur 
ex potestate et dignitate adeptis» * 

Et inde apparent species superbiae vel potius tumoris, 
ut idem S. Albertus dicit. En quomodo eas deducit: «Pro- 
prium posse causatur tribus modis, scilicet ex innatis, ac- 
quisitis et modo habendi. 51 ex innatis, tunc est prima spe- 
cies, quando credit se habere propriis viribus. Si est ex ac- 
quisitis, tunc est secunda, quando credit quidem se habere 
ex alio, sed non gratis, sed per acquisitionem meriti quod 
erat proprium. Si ex modo habendi, aut qui videtur et non 
est, et tunc est tertia species, quando 1actat falso se habere 
quod non habet, aut videtur et est, sed singularis est, et tunc 
est quarta species, quae est quando excellentius omnibus se 
credit habere quod habet. Et de his est versus: Ex se, pro 
mentis, falso, plus omnibus inflant» 2. Schematice ergo: 


DE SUPERBIA IUXTA S. ALBERTUM MAGNUM: 


A) Quid sit: 
a) secundum se: appetitus inordinatus propriae exce- 
lentiae vel dignitatis. 
b) secundum effectum eius, scilicet tumorem: fastus 
causatus ex potestate et dignitate adeptis. 


B) Quotuplex tumor: proprium posse seu fastus causa- 

tur ex: 

a) innatis vel naturalibus-zacZanfia. 

b) acquisitis seu adventitiis ex propriis meritis—-prae- 
sumptio. 

c) modo habendi: 
l) videtur et non est-vaná gloria. 
2) videtur et est, sed singularis est-arrogantia. 


S. Albertus Magnus, Z Sent., dist. 42, K, art. 7, sol. 1, t. 27, p. 666 a. 
) Ibidem, sol. 2. 


CAPUT II 
DE PECCATIS CAPITALIBUS IN SPECIE 


041. Deinde considerandum est de vitiis capitalibus in 
specie, hoc est, de singulis specialiter. Circa unumquodque 
autem duo considerabimus: primo naturam, hoc est, mo- 
dum essendi, causas, filias; secundo, remedia contra ipsum. 


642. DE SUPERBIA SEU, UT ALII DICUNT, VANA GLORIA 


luxta praedicta duo consideranda occurrunt circa illam: 
primo, de superbia secundum se; secundo, de remediis con- 
tra superbiam. 

Per superbiam hic intelligimus vanam gloriam, sumendo 
genus pro specie, quemadmodum sumpserunt plures anti- 
qui theologi. 

De hoc autem vitio multa scripserunt Patres. Quae vero 
ad rem nostram spectant schemate contrahemus, adhibitis 
fontibus consulendis, principaliter 5. Thomae. Et hac de 
causa simul ponemus quae duobus partibus, scilicet de na- 
tura et remediis, assignavimus 


| Cf. S. Thomam, H-I, qq. 129, 130, 131, 132, 133, 161, 162; De Malo, q. 
8; Caietanum, /n I-II, q. 132, art. 2 ad 2, n. 4; q. 133, art. | ad 3 et 4; q. 161, 
art. | ad 3, nn. 3-4; q. 162, art. 1, nn. 5-6; Alardum Gazacum, /n Cassianum, 
ML, 49, 462-467, 1329-1332; TanQüerey, Theologia Moralis, I, p. 302-304; J. 
Balmes, El Criteria, XXII, $ 13-20; B. Medina, In I-II, 77, 4. 

643. DE VANA glor ia: 


D Secundum se. 


A) In esse naturae vel entis: 
a) Essentia eius quae venatur: 
l) indirecte per 
X) oppositionem ad virtutem: 
* magnanimitatis, quae quidem 
** ad magna opera virtuosa tendit 
modo proportionato, 
** et inde provenit ei magnus honor 
et magna gloria; 
** ei opponuntur: 
*** per excessum quoad: 
**** operationem magnam: 
praesumptio. 
**** honorem et potestatem: 
ambitio. 
**** ploriam exteriorem: 
vanagloria. 
*** per defectum: pusillanimitas. 
* humilitatis: ad ima propter impropor- 
tionem ex defectibus, at non propter 
pigritiam: modestia seu moderatio ex 
imperfectione humana. 

D) reductionem ad radicem vel fontem eius, 
scilicet ad superbiam: ad magna sed 
sine moderatione. 

2) directe ex propria materia: 


a) gloria: 
* quid: clara notitia cum laude et ap- 
probatione. 


* quotuplex: 
** divina: de bonis divinis et a Deo. 
** humana: de bonis humanis et ab 
hominibus, quae est: 

proprie dicta: ab omnibus vel 
saltem a multis. 
improprie seu large dicta: 
*t*** a paucis vel ab uno 
tantum. 
**** ga seipso tantum de 
Selpso. 
D) vanitas vel 1nanitas: 
falsum, apparens. 
* verum, sed: 
instabile, caducum, | mutabile, 
transitorium. 

** sine debito fine, in vanum, sine 
utilitate vel finalitate debita. Est 
ergo appetitus immoderatus mani- 
festandi propriam excellentiam. 

b) divisio eius in: 
1) modos, tripliciter fit scilicet: 
a) de re falsa vel apparenti tantum, 
de re caduca et a persona caduca seu 
mutabili et fallaci, 
ad finem caducum vel mutabilem, hoc 
est ad propriam inflationem. 

2) filias: conatus vel tendentia manifestandi 
propriam excellentiam fieri potest dupli- 
citer: 

o) directe: ostendendo vel exhibendo seip- 

sum quasi aliis excellentiorem per 

* verba: iactantia exterior. 

* facta: 
vera, sed exaggerata: praesumptio 
novitatum seu originalitas. 
falsa seu ficta, sed opperantia: hy- 
pocrisis seu mendacitas. 

D) indirecte, ostendendo vel exhibendo 
seipsum quasi aliis non inferiorem: 
* interius, corde quantum ad: 
** intellectum: pertinacia. 
** voluntatem: discordia. 
* exterius: 
** verbis seu ore: contentio. 
** factis, opere: inobedientia. 
B) In esse moris: 
a) ordinarie solet esse veniale. 
b) attamen mortale potest esse: 
l) ratione materiae: 
a) de malo gravi, 
p) de appretiatione super Deum, 
y) quantum ad testimonium. 


2) ratione peccantis, hoc est, propter malum 
finem. 


II) De remediis contra superbiam seu vanam gloriam. 


A) generalibus: memorare novissima tria et in aeter- 
num non peccabis. 
B) specialibus seu propriis: 
a) cultus humilitatis et magnanimitatis quibus 
opponitur, quia contraria contrariis curantur, 
b) consideratio sincera: 
l) nostri: magna miseria et debilitas in omni- 
bus et ad omnia bona. 
2) Der: qui solus magnus est et odio habet su- 
perbos: meditatio Christi humilis. 
3) ceterorum hominum, quorum laus parum 
valet et coram quibus ridiculi sumus. 
4) ipsius superbiae, quae tot mala protulit in 
daemone, in primis parentibus et quotidie 


et in omnibus velut fur omnia bona sibi 
arripere vult. 

644. de invidia: 


D Secundum se: 


A) Notio. 

a) Tristitia de bono proximi quatenus apprehen- 
ditur ut. diminutivum propriae gloriae vel 
excellentiae. 

b) Differt ab aemulatione, quae tristatur de bono 
proximi quatenus mihi deest vel non habeo. 
Opponitur: 

l) misericordiae: quae tristatur de malo pro- 
ximi quasi proprio. 

2) nemesi vel indignationi: quae tristatur de 
bono proximi indigni seu peccantis * 


Conditiones eius: 
ex parte obiecti: quaecumque excellentia, ma- 
xime circa honores. 
b) ex parte invidi vel subiecti: 
|) amatores honoris vel gloriae, 
2) pusillamines —mulieres——2. 
3) senes. 
ex parte personae quae uinviditur: aequalis 


vel prope aequalis temporis, conditionis vel 
offici3. 


C) Filiae ipsius: in motu invidiae habetur: 

a) initium vel inchoatio: excludere gloriam proxi- 
mi, diminuendo vel minorando bona eius, aut 
etiam mala de eo dicendo: 

1) occulte: susurratio (alibi dicitur opponi 
amicitiae), et hoc per occulta verba. 

2) manifeste vel aperte: detractio, quae tamen 
definitur: denigratio alienae famae per oc- 


| Cf. I-II, 36, 3 ad 
2 Cf. I-II, 36, | ad 
3 Cf. I-II. 36, | ad 

culta verba et sic differ a contumelia, 
Caietanus vero: qua quis famam absentis 
denigrat <‘. 
b) processus: cum illis susurrationibus et detrac- 
tionibus: 
l) consequitur minuere gloriam eius: exsulta- 
tio in adversis. 
2) non consequitur minuere, sed e contrario: 
afflictio in prosperis. 
c) finis vel terminus: mala ei velle, seu odium. 


II) Remedia contra invidiam. 


A) Ex parte radicis quae superbia est: exercitium 
humilitatis. 


B) Ex parte contrari: exercitium caritatis, maxime 
misericordiae. 


C) Ex parte conditionum eius: non meretur poenam 
pati propter haec misera. 
D) Ex parte effectuum. 
a) in seipso: 
1) in anima: inquietudo et tristitia, quae mala 
sunt. 


2) in corpore: putredo ossium. 
b) quantum ad alios. 


Cf. IMI. qq. 73-74. 


I 

645. DE IRA VEL IRACUNDIA: 


D Secundum se: 
A) Notio: appetitus inordinatus vindictae. 


B) Gradus et epecies: 
a) Gradus ' 
D impatientia, 
2) excandescentia, 
3) violentia, 
4) furor, 
vindicta. 
b) Species 2: 
l) ex origine: acuti (cito irascuntur et ex qua- 
libet causa). 
2) ex duratione: 
a) causae in memoria: amari. 
D) effectus seu vindictae: difficiles seu 
graves. 


C) Filiae eius 3: inordinatio eius: 
a) in corde: 
D ex parte causae vel eius contra quem in- 
surgit: indignatio. 
ex parte effectus vel modi vindicandi: tu- 
mor mentis. 
b) in ore, per: 
D interiectiones seu verba confusa et infor- 
mia: clamor. 
verba formata, sed iniuriosa: 
a) contra Deum: blasphemia. 
D) contra proximum: contumelia. 
in opere: rixae et cetera quae comitantur vel 
sequuntur eam. 


Cf. II-II, 158, 5, ad 3. 
Cf. I-I, 158, 5. 
Cf. II-II, 158, 7. 

Il) De remediis contra ipsam: 
A) Per contraria: exercitium patientiae, mansuetu- 
dinis, clementiae. 


B) Per fugam causarum eius et occasionum. 
C) Per meditationem exemplorum Christi. 
D) Cito remedium opponere seu compescere. 


E) Per considerationem causarum eius, quae fere 
nullius sunt momenti. 


F) Per considerationem malorum effectuum: 
a) in nobis: excitatio nimia et turbatio. 
b) in alus: iniuriam facimus et sic correpti ma- 
nent parum affecti nobis. 
c) fama laeditur nostra, ex debilitate caracteris 
et quia multa inconvenientia dicuntur et fiunt 


ab iracundo. 


646. DEacedia: 


ID) Secundum se. 

A) Noto: Tristitia vel fastidium de bono spirituali 
divino in nobis participato propter laborem cor- 
poralem adiunctum. 

B) Divisio in filias: unde oriuntur multa vitia vel 
peccata secundum: 

a) recessum a contristantibus aeternis: 
]) fuga a tristibus rebus, hoc est: 
a) finis: desperatio. 
D) mediorum: 
* communium et praeceptorum: torpor: 
** omnino praetermittens: otiositas 
seu pigritia. 
** negligenter adimplens: somno- 
lentia. 

* arduorum et consiliorum: pusilla- 
nimitas. 
2) 1mpugnatio contristantium: 
o) quasi efficienter vel dispositive, hoc est 
hominum quasi instrumentaliter: 
* interius seu corde: rancor, rabies. 
* exterius: gestu et verbis: amaritudo. 
D) quasi formaliter et principaliter: ipsa 
bona spiritualia: malitia. 
b) accessum ad delectabilia corporalia seu exte- 
riora: evagatio mentis erga illicita: 
l) interior, cognitatione seu corde: 
a) in ipsa arce mentis seu intellectus: 
* speculativi: importunitas mentis. 
* practici: instabilitas seu inconstantia. 
D) in cogitativa: curiositas. 
2) exterior: 
a) ore: verbositas. 
D) opere: inquietudo corporis: 
* in eodem loco manens: inquietudo 
membrorum. 
* jn diversis locis: instabilitas. 


b 


ID) De remediis contra ipsam 


A) Cogitatio de bonis futuris promissis laboranti- 
bus in altera vita. 


B) Cogitatio malorum quae ex otiositate prove- 
niunt. 


C) Tristitia maior quae venit otiosis. 
D) Exemplum Christi patientis pro nobis. 
E) Impossibilitas vitandi omnia mala corporalia. 


F) Poenae quae a Deo minantur contra pigros et 
otiosos. 


| Cf. ILII, 35, | ad 2. 


647. 


D Secundum se. 


A) Notio: 


de avaritia: 

a) Nominalis: Avaritia quasi acris aviditas: sities 


insatiabilis auri 


b) Realis: Appetitus 1inordinatus divitiarum. 


B) Divisio in filias: excessus seu immoderatus amor 
divitiarum apparet 1n: 

a) retinendo: obduratio cordis seu 1nhumanaitas. 
b) accipiendo vel acquirendo: 


CO 


ID De 
A) 
B) 
C) 
D) 
E) 


Cf. IMI, q. 118. 


l) in affectu vel in corde: inquietudo. 
2) in affectu vel exequutione operis: 
a) vi: rapacitas seu violentia. 
D) dolo: 


* verbo: 


** simplici: fallacia vel mendacium. 
** cum iuramento: periurium. 


* facto vel opere quantum ad: 


** res: fraus. 
** personas: proditio. 


Conditiones eius: 


a) 
b) 


c) 


ex parte obiecti: gravitas ex genere suo. 
ex parte subiecti: principaliter senes. 


ex parte sui: tenacitas seu durabilitas vel mag- 
na radicatio. 


remediis eius 

Consideratio vanitatis divitiarum. 

Consideratio servitutis avarorum. 

Consideratio exempli paupertatis Christi. 

Opera liberalitatis et misericordiae. 

Consideratio malorum aeternorum et tempora- 
lium quae ex ipsa sequuntur. 


C. 

648. DE GULA 


D Secundum se. 


A) Notio: 


ciborum» * 


Appetitus inordinatus edendi et biben- 
di, seu «concupiscentia inordinata delectationis 


B) Divisio eius 1n: 


a) species: 


l) comessatio, 
2) ebrietas. 

b) modos: inordinatio potest esse 1. 
1) uno modo quoad: 

a) delectationem, ex causa: 


2) 


De Malo, 14, 3. 


X 


X 


naturali: lauti vel optimi cibi: laute. 


artificiali seu nimis delicate parati: 
studiose. 


D) concupiscentiam eius, et sic: 


X 


alio 


antequem perveniat ad terminum ad 
quem: praepropere. 

in ipsa perventione ad terminum: ar- 
denter. 

postquam pervenit ad terminum ad 
quem: nimis. 

modo, inordinatio concupiscentiae? 


quantum ad: 
a) ipsum cibum, hoc est: 


X 


X 


Cf. De Malo, 14, 3. 


11-11,148,4. 


substantiam vel species eius: laute. 
accidentia eius: 

** qualitatem: studiose. 

** quantitatem: nimis. 

Dp) ipsam sumptionem cibi, quia non ser- 
vatur: 
* tempus: praepropere. 
* modus: ardenter. 
c) filias quae ex illa oriuntur ex parte: 
l) animae: 
a) in corde, ex parte: 
* intellectus: habetudo sensus. 
* voluntatis: inepta laetitia. 
D) in ore: 
* ratione superfluitatis: multiloquium. 
* ratione inhonestatis: scurrilitas. 
2) corporis: immunditia quaecumque, ma- 
xime pollutio: «sine Cerere et Bacco friget 
Venus» ' 


ID) De remediis contra ipsam: 
A) Consideratio dignitatis humanae. 
B) Consideratio malorum inde provenientium. 


C) Consideratio miseriarum vitae humanae, maxime 
post mortem. 


D) Meditatio passionis Christi. 
E) Consideratio effectuum eius in vita morali. 


F) Consideratio bonorum alterius vitae et malorum 
inferni. 


Terentius. Cf. Caietanum, In II-I, 153. 4 n. 2. 

649. DE LUXURIA 


D Secundum se. 


A) Notio: Appetitus inordinatus Venereorum. 
B) Divisio eius 1n: 
a) species, ex parte materiae vel obiecti non con- 
venientis: 
l) fini generationis et venereorum: 
a) primario: generatio ipsa: vitium contra 
naturam: mollities. 
D) secundario: educatio prolis: fornicatio. 
2) iuribus aliarum personarum, hoc est: 
a) ipsius foeminae: incestus. 
p) eius sub quo est foemina, hoc est: 
* viri: adulterium. 
* patris: 
** sine violentia: stuprum. 
** cum violentia: raptus. 
b) filias: ex nimia attractione ad delectationem 
illam mala sequuntur ex parte: 
l) rationis practicae: 
O) circa finem: caecitas mentis. 
D) circa media agenda: 
* consilium: praecipitatio. 
* judicium: inconsideratio. 
* praeceptum vel imperium: incons- 
tantia. 
2) voluntatis: 
O) circa finem: 
* conversio ad seipsum: amor sui, egois- 
mus. 
* aversio a Deo: odium Dei. 


DE EFFECTIBUS PECCATI 


l. S. Thomas non loquitur ex professo in Summa Theo- 
logica de effectibus peccati originalis originati. Nam effectus 
peccati originalis sunt quodammodo communes cum effecti- 
bus peccati actualis seu personalis, licet suam propriam dif- 
ferentiam utrumque peccatum habeat; et ideo, brevitati 
consulens, simul de eis loquitur in I-II, quaestionibus 85-89. 
Effectus autem peccati originalis originantis, scilicet poena- 
litates eius, considerantur in II-II, quaestione 164, qui etiam 
possunt applicari peccato originali originato, modo tamen 
suo, quatenus originans est etiam personale, dum origina- 
tum est tantum naturale. Partim etiam tradit principia doc- 
trinae de effectibus peccati originalis originati quando lo- 
quitur de effectibus contrariis, nempe iustitiae originalis ex 
una parte ', et passionis seu redemptionis Christi, idest se- 
cundi Adami, ex alia parte 2, et de effectibus sacramenti 
baptismi per quen renascimur in Christo et nobis applican- 
tur effectus passionis eius 3. Non est ergo diminutus in hoc 
opere ex eo quod ex professo non posuit quaestionem specia- 
lem de effectibus peccati originalis, quia non scripsit mono- 
eraphiam separatam de hoc peccato, sed de eo loquitur 
prout coordinatur toti systemati scientifico Sacrae Theolo- 


giae. 


S. Tho mas, I, qq. 94-102. 

In aliis vero operibus minus systematicis, de hac re magis 
ex professo locutus est, v. gr. in M Sent., dist. 32, q. 1, art. 2 
et dist. 33, q. 2; et in De Malo, q. 5, sub ratione poenae potius 
quam sub ratione effectus ut sic, nam poena est unus ex 
effectibus tantum, non vero totus effectus, nisi sumamus 
poenam in sensu quodam largiori, pro omni eo quod ex pec- 
cato sequitur. Et in hoc eodem sensu loquitur S. Albertus 
Magnus de effectibus seu poena peccati originalis, speciali- 
ter in Summa Theologica, II P., tract. 17, q. 113, edit. cit. 
t. 33, p. 326-329. 

Et quidem S. Albertus exhibet divisionem optimam poe- 
narum peccati originalis, quae apud theologos evasit classi- 
ca, scilicet poenarum peccati originalis nonnullae sunt pro- 
priae huius vitae praesentis, aliae vero sunt propriae vitae 
futurae. In praesenti quidem aliae sunt poenae propriae cor- 
poris, ut omnes passibilitates huius vitae; aliae sunt pro- 
priae animae, ut quatuor vulnera peccati; aliae sunt com- 
munes utrique, scilicet corpori et animae, ut mors, quae est 
separatio animae a corpore. 

In futura autem vita, propria poena erit animae tantum, 
scilicet carentia visionis divinae. 

S. Thomas vero, licet retineat lineas fundamentales 
huius divisionis, profundius dividit poenas peccati origina- 
lis, magis insistens in ipsa ratione poenae quam in susceptivo 
eius. Et quidem, quantum ex verbis eius trahi potest °’, hoc 
modo posset fieri divisio tractatus de poena originalis pec- 
cati: primo, de poena temporali seu in hac vita, quae est du- 
plex, scilicet corporalis seu corporis et spiritualis seu ani- 
mae, et quidem corporalis est aut essentialis seu taxata, et 
est mors corporis, aut accidentalis seu concomitans, et sunt 
ceterae miseriae seu poenalitates huius vitae, citra mortem; 
similiter poena spiritualis seu animae, alia est essentialis 


De Malo. 5. 4 corp, et ad 3; I-II, 87, 7; H-I, 164, {| ad 4. 

seu taxata, scilicet mors animae, per privationem gratiae 
sanctificantis, quae eam spiritualiter vivificabat, et alia ac- 
cidentalis vel concomitans, nempe vulnera naturae, per pri- 
vationem virtutum cardinalium; deinde, de poena aeterna 
seu in altera vita, quae est spiritualis tantum et essentia- 
lis, scilicet privatio gloriae seu visionis Dei, quae est mors 
aeterna I. 


24. En ergo utraque divisio schematice contracta et com- 
parata: 


DE POENA PECCATI ORIGINALIS 


I) luxta S. Albertum Magnum: 


A) In praesenti: 
a) totius naturae: mors. 
b) partium naturae: 
l) corporis: miseriae citra mortem. 
2) animae: vulnera quotuor. 


futuro: animae tantum: carentia visionis di- 
vinae. 


II) luxta S. Thomam 2. 


A) Temporali seu in hac vita: 
a) corporali seu corporis: 
l) essentiali: mors corporis. 
2) accidentali seu concomitanti: ceterae mise- 
riae huius vitae. 
b) spirituali seu animae: 
l) essential: mors animae per privationem 
eratiae sanctificantis. 
2) accidentali seu concomitanti: vulnera po- 
tentiarum quatuor. 


| De Malo, 5, 4 ad 5. 
) De Malo, 5, 4 ad 3 et 5; I-II, 87, 7; I-I, 164, | ad 4. 

B) Aeterna seu in altera vita: essentialis et spiritualis 
tantum, scilicet mors aeterna seu privatio gloriae 
aut visionis divinae. 


Nemo non videt divisionem S. Thomae esse multo pro- 
fundiorem et completiorem et quidem secundum rationem 
formalem poenae et peccati naturae, cui correspondet. 

Si vero altius et profundius consideremus effectus peccati 
originalis secundum principia generalia effectus peccati ut 
sic, quae tradit in Summa Theologica (I-II, qq. 55-89), dicere 
possumus quod effectus peccati originalis sunt duplicis ge- 
neris, alii sunt formales et quasi physici; alii sunt morales 
et demeritorii et quasi effectivi, et isti sunt reatus poenae. 
Formales autem et quasi physici sunt duplicis categoriae, 
scilicet alii primarii, nempe corruptio boni oppositi; alii se- 
cundari, scilicet macula animae. 

Effectus autem formales primarii considerantur duplici- 
ter, nempe in genere et pro tota natura humana ut sic (q. 85, 
art. 1-2), et in specie et pro partibus naturae essentialibus, 
scilicet pro anima, tum sub ratione vulneris seu contrarieta- 
tis (art. 3) tum sub ratione infirmitatis vel privationis (art. 
4); et pro corpore (art. 5-6), tum sub ratione propria vulneris 
aut poenae (art. 5), tum sub ratione defectus quodammodo 
naturalis (art. 6). 


3. Melius tamen dicitur quod in hac quaestione S. Tho- 
mas loquitur de effectu formali primario peccati qui est co- 
rruptio boni naturae humanae, et duo considerat: 1°, corrup- 
tonem boni spiritualis seu animae (art. 1-4); 2°, corruptio- 
nem boni corporalis seu corporis (art. 5-6). 

Corruptionem autem boni spiritualis considerat tum se- 
cundum propriam sententiam (art. 1-2), tum secundum sen- 
tentiam aliorum, scilicet Bedae (art. 3) et Augustini (art. 4), 
quasi ex re conclusa in duobus prioribus articulis explicans 
formulas tradi&onales, in duobus sequentibus. Corruptio- 
nem vero boni spiritualis considerat tum quoad exsisten- 

tam seu factum (art. 1), tum quoad essentiam vel modum 
eius (art. 2). 

Corruptio vero boni corporalis, cum non solum sit poena- 
lis, sed etiam quodammodo naturalis defectus, consideratur 
sub utroque abspectu, scilicet sub adspectu defectus poena- 
lis (art. 5) et sub adspectu defectus naturalis (art. 6). 

En ergo ordo articulorum istius quaestionis $85: 


DE EFFECTU FORMALI PRIMARIO PECCATI, QUI EST CORRUPTIO BONI 
NATURAE HUMANAE: 


D Corruptio boni spiritualis seu animae: 


A) Secundum rem: 

a) Exsistentia seu factum eius (art. 1). 

b) Essentia seu modus et quantitas ipsius (art. 2). 
B) Secundum formulas receptas: 

a) Bedae (art. 3). 

b) Augustini (art. 4). 


ID Corruptio boni corporalis seu corporis: 


A) Sub ratione poenae proprie dictae (art. 5). 


B) Sub ratione defectus naturalis (art. 6). 


De alus effectibus peccati agitur quaestionibus sequenti- 
bus , scilicet: de effectu formali secundario (2macula ani- 
mae) in q. 86; de effectibus quasi effectivis et moralibus seu 
demeritoris (—reatus poenae) in q. 87. 


CAPUT I 
DOCTRINA ECCLESIAE CIRCA EFFECTUS PECCATI 
ORIGINALIS 


S I 


IN HAC VITA 


4. A) Effectus in tota natura humana seu in toto homine. 
Per peccatum originale totus homo in deterius commutatus 
est, idest secundum corpus et secundum animam in peius 
mutatus estl. Quae formula desumpta fuit ex Augustino di- 
cente «peccato illo magno universam in deterius mutatam 
fuisse naturam, unde fuerat propago ducenda» 3. 


5. B) Effectus in partibus humanae naturae, quasi expli- 
cantes quae globatim affirmantur in praecedenti formula. 


6. a) /n corpore. Per peccatum originale, corpus huma- 
num factum est passibile et mortale, hoc est, obstrictum ne- 
cessitati patiendi et aegrotandi ac denique moriendq; idest 
corpus hominis factum est corruptioni obnoxium 56 mortem 
et poenas corporis contrahens b. 


| Concilium Arausicanum II, Denz. 174, et Concilium Tridentinum, Ses. 
5, Denz. 788. 

2 Concilium Arausicanum II, Denz. 188. 

3 S. AuGUsnNUS, Contra Julianum Pelagianum, lib. Ill, cap. 25, n. 60, 
ML, 44, 732. Cf. De Civitate Dei, lib. XIII, cap. 23, n. 1, ML, 41. 

4 Concilium Carthaginense sub Papa Zosimo, Denz. 101; Concilium 
Arausicanum II, Denz. 175; Concilium Tridentinum, Ses. 5, Denz. 788, 793. 

5 Concilium Arausicanum II, Denz. 174. 

6 Concilium Tridentinum, Ses. 5, Denz. 789. 

7. b) In anima. 1l) In genere, per peccatum originale 
homo perdidit innocentiam in qua constitutus erat primus 
homo, Adam ', hoc est sanctitatem et iustitiam in qua cons- 
titus fuerat, perdidit vel amisit -, naturalem possibilitatem 
et innocentiam perdidit? et ideo incurrit iram et indigna- 
tonem Dei atque ideo mortem animae, quae est per priva- 
tonem gratiae sanctificantis45 et servitutem diaboli, qui 
mortis tenet imperium -, quasi servus peccati et sub diaboli 
potestate 67eiectus ?, secundum illud: «nescitis quoniam cui 
exhibetis vos servos ad obediendum, servi estis eius cui obe- 
distis $ et «a quo quis superatur, eius et servus adicitur» 910 


2) In specie, quantum ad potentias rationales. 

Et primo quidem quantum ad intellectum, per peccatum 
originale humanae rationis lumen exterminatum seu debilita- 
tum mansit, non tamen exstinctum. «Nunc quando ex origi- 
nis labe in universos Adami posteros propagata extenuatum 
esse constet rationis lumen, et ex pristino iustitiae atque in- 
nocentiae statu miserrime deciderit humanum genus, ec- 
quis satis esse rationem ducat ad assequendam verita- 
tem?» °. Et Bautain debuit subscribere hanc propositio- 
nem: «Quamvis debilis et obscura reddita sit ratio per pec- 
catum originale, semansit tamen in ea sat claritatis et vir- 
tutis ut ducat nos cum certitudine ad cognoscendam exsis- 
tentiam Dei» Il. 


Concilium Tr identinum, Ses. 6, cap. 1, Denz. 793. 
Concilium Tr ident inum, Ses. 5, Denz. 788, 789. 
S. COELESTINUS, De gratia Dei indiculus, Denz. 130. 
Concilium Tr identinum, Ses. 5, Denz. 788, 789. 
Concilium Tr ident inum, Ses. 5, Denz. 788. 
Concilium Tridentinum, Ses. 6, Denz. 793. 
Concilium Arausicanum ll. Denz 174. 
Rom. 6, 16. 
Il Petri 2, 19. 

10 Pius IX, in Allocutione Singulari quadam, die 9 decembris 1854, 
Denz.1644. 

ll Gregorius XVI, Denz. 1627. 

Secundo, quantum ad voluntatem seu liberum arbitrium: 
Liberum arbitrium fuit ex peccato originali vitiatum, infir- 
matum, laesum, attenuatum l, infirmatum 2, corruptum 3, in- 
clinatum, attenuatum 4, viribus attenuatum et inclinatum 5; 
non tamen destructum vel exstinctum seu amissum 6. 

Tertio, quantum ad intellectum et voluntatem simul. Ex 
peccato originali efficiuntur istae duae potentiae ftenebrosae, 
pravae, languidae 7. «Grave et acerbum ex culpa primi paren- 
tis inflictum est vulnus humanae naturae, quippe quod 
et obfusae tenebrae menti et prona effecta ad malum 
voluntas» $6. 

Quarto, quantum ad appetitum sensitivum: Sequitur in 
nostra natura concupiscentia vel fomes, quae ex peccato est 
originali et ad peccatum actuale inclinat 9. 

Quinto, quantum ad omnes vires naturae: Sequitur in om- 
nibus magna virium infirmitas una cum maximis periculis vel 
tentationibus exterioribus. «Ecquis in tantis periculis atque 
in tanta virium infirmitate ne labatur et corruat, necessaria 
sibi neget ad salutem religionis divinae et gratiae coelestis 
auxilia?» 10. 

Sexto, quantum ad societatem humanam: Nam «cunctae 
familiae gentium sunt peccati vulnere disgregatae» ll. Et in 
Sacramentario Leoniano habetur haec oratio pro Natali Do- 
mini: «Deus, qui humanum genus, a suo principe (Adam) 


Concilium Arausicanum II, Denz. 174, 181, 186. 
Concilium Valentinum, Denz. 325. 
Concilium Car isiacum, Denz. 317. 

^ Concilium Arausicanum II, Denz. 199. 

` Concilium Tridentinum, Ses. 6, cap. 1, Denz 793. 

€ Leo X, Exsurge Domine, Denz. 776; Concilium Tridentinum, Ses. 6, 
cap. 1, Denz. 793; can. 5, Denz. 815 (Contra Lutherum); S. Pius V, Ex omni- 
bus afflictionibus, Denz. 1065 (Contra Baium); Alexander VIII, Denz. 1298, 
et Clemens XI, Denz 1388 (Contra lansenium). 

7 S. Coelestinus, /ndiculus de Gratia Dei, Denz. 141. 

8 Pius IX, Singulari quadam, Denz. 1643. 

9 Concilium Tridentinum, Ses. 5, Denz. 792. 

! Pius IX, Singulari quadam, Denz. 1644. 

u Oratio in Festo Christi Regis. 

lethaliter sauciatum, Christi tui nativitate salvare dignaris, 
praesta, quaesumus, ut non haereamus in perditionis aucto- 
re, sed ad Redemptoris nostri consortium transferamur» 


S n 
IN ALTERA VITA 


8. Poena peccati originalis in altera vita est mors aeter- 
na seu poena damni, quae est «carentia visionis Dei» 2* non 
tamen aequalis damnationi pro peccatis mortalibus perso- 
nalibus, quia pro istis est etiam poena sensus seu gehennae 
perpetuae cruciatus Neque parvuli decedentes cum solo 
originali, quando usum rationis consequentur, actualiter 
Deum odio habent, neque Deum blasphemant neque legi 
Dei repugnant4; et ideo decedentes cum solo peccato origi- 
nali poena damni puniuntur citra poenam ignis seu sensus 3. 
Unde neque pro solo peccato originali debet quis poeniten- 
tiam agere per totam vitam 6. 


9. Ut autem sensus verus harum formularum appareat, 
maxime formularum Concili Tridentini, operae pretium 
erit videre elaborationem earum, consulendo Acta recen- 
ter edita. 

In priori formula decreti, concupiscentia vel fomes appe- 
llabatur naturae infirmitas ac morbus et peccati reliquiae 7, 
in alia vero dicitur quod haec peccati originalis labes «natu- 
rae nostrae partes vitiatas omnes reddit intemorumque atque 


Sacramentarium Leonianum, Oratio pro natali Domini, apud Jansens 


h. 1., p. 705. 
) Innocentius Ill, Denz. 410. 
"^ Innocentius lll. Denz. 410; Concilium Lugdunense ll, Denz. 464; Con- 


cilium Florentinum. Denz. 693. 
4 [Innocentius XI, Denz. 1049. 
5 Pius VI, Auctorem fidei, Denz. 1526. 
6 Alexander VIII, Denz. 1309. 
7 Acta Concilii Tridentini, Ed. Goerresiana, T. V, n. 74, p. 197, 35 37 


C. E Doctrina ecclesiae 781 


externorum repugnantiam profert» * et ita esse hoc peccato 
totus homo in deterius commutatus, ut «nulla animae pars 
illaesa» maneat 2. Loco harum proponebatur dicendum: om- 
nium virium inordinatio 

Sub alia forma proponebatur a Cardinali S. Crucis, die 
23 septembris 1546, scilicet «ex hoc inobedientiae peccato, 
cum /ibertas arbitrii graviter vulnerata fuisset, et homines in 
ignorantia et caecitate detinerentur...» 4. 

Relative ergo ad formulam: libertas arbitrii vulnerata, se- 
quentes correctiones vel complementa fuerunt proposita: 


a) Libertas arbitrii vulnerata, non tamen exstincta (Na- 
xiensis, Senogalliensis, Chironnensis, Aciensis, Fesulanus 
(Veronensis, Lancianensis, Syracusanus, Caputaquensis, Ab- 
bates, Gener. Min., Aquensis). 


b) Vulnerata: aptius debilitata, ut ait Concilium Arausi- 
canum, exftenuata wel oppressa (Turritanus)s, infirmata 
(loannes de Utino)6, et Herrera 7. 


c) Libertas arbitrii vulnerata, melius: vires humanae vul- 
neratae (Carranza)s. Et melius adhuc in hoc sensu ait De 
Nobilibus: «ibi, libertas arbitrii vulnerata, adderem: licet 
non exstincta; et quia non solum voluntas aut liberum arbi- 
trium secundum theologos, sed aliae etiam virtutes natura- 
les fuerunt ex peccato /aesae et debilitatae, forte melius pone- 
retur: ex hoc peccato vires hominis naturales fuissent graviter 
vulneratae, licet non extinctae, ex quibus secuta est 1gnoran- 
tia et caecitas mentis...» 9: Aciensis l0. 


' Ibidem, n. 75, p. 198, 39-40. 
Ibidem, p. 198, 26. 
Ibidem, n. 82, p. 209, 22-23. Cf. correctiones synthetice p. 219. 
Ibidem, n. 179, p. 421, 19-20. 
Ibidem, p. 450, 42-43; 442, 36-37; 500, 23. 

ê Ibidem, p. 439, 37. 
Ibidem, p. 501, 24. 

8 Ibidem, p. 437, 29; 500, 31-32. 

* Ibidem, n. 193, p. 454, 37-41. 

7 Ibidem, p. 501, 12-13. 

d) Libertas arbitrii vulnerata, non tamen in totum extinc- 
ta (Veronensis, Lancianensis et alii) 


e) Graviter vulnerata, melius: vires naturales graviter vul- 
neratae, sine additione illius particulae: licet non extinctae 
(Dominicus de Soto); vires humanae graviter vulneratae 
(Pacensis)3. Graviter vulnerata, addatur: dono supematurali 
sublato (Castellinaris)4. 


f) Graviter vulnerata, «deleatur graviter, quia in metap- 
hora Salvatoris non apponitur, et natura post lapsum, 
quamvis debilitata, non tamen mutilata, sed integra reman- 
sit» (Caputaquensis)5. «Graviter vulnerata non placet, quia 
naturalis ita est nunc libera sicut prius; si de libertate a 
peccato, omnino exstincta est» (Generalis Servorum )6. 


«Ubi agitur de vulneratione liberi arbitrii, verbum illud 
graviter videtur tollendum, quia in metaphora Salvatoris 
non apponitur; et natura humana post lapsum, quamvis de- 
bilitata remanserit, non tamen mutilata aut diminuta, sed 
integra evasit, cuius integritatem adversarii accusare viden- 
tur» (Oscensis)T7. 

«Quamvis etiam aliqui extra gremium putaverint aufe- 
rendam esse tamquam superfluam illam clausulam in se- 
cundo capite «cum libertas arbitrii graviter vulnerata fuis- 
set», dico non esse superfluam, immo utilem et necessariam, 
dummodo sic diceretur: cum libertas arbitrii non exstincta 
quidem fuisset, sed graviter vulnerata. Posset enim quis esse 
vulneratus ad mortem, sed pusilli, quos Synodus cupit eru- 
dire, non ita philosophantur; est vulnerata, ergo non penitus 
exstincta. Unde si addita fuissent illa verba: non exstincta, 


Ibidem. 453, 29-31; 461,45; 462; 464. 
Ibidem, m. 213, p. 491, 12-13. 

Ibidem, p. 501, 20-21. 

Ibidem, p. 501, 17-18. 

Ibidem, p. 501,21-23. 

Ibidem, p. 501,30-32; 490. 30-31. 
Ibidem, n. 202, p. 469, 7-10. 

sed graviter vulnerata, paucis verbis damnabuntur errores» 
(Aquensis) 

Cur non deberet dici vulnerata, sed infirmata, explicat 
loannes Utinensis 2 quia Scripturae loquuntur sensu proprio 
et quidem frequenter de infirmitate et de sanatione, uno vero 
tantum loco et quidem in sensu parabolico, de vulneratione. 

«Ad verbum illud: vulneratae, optabant quidam addi: su- 
blato dono supematurali. Id visum est superfluum; neque 
enim vulnerari poterant hominis vires, dono supernatural! 
manente. Alis verbum illud non placuit, quia naturalis liber- 
tas ita est in homine post peccatum ut prius; libertas a pecca- 
to omnino fuit extincta. Primum non videtur verum, cum di- 
cat Magister Sententiarum } hominem fuisse vulneratum in 
naturalibus et spoliatum in gratuitis. Et Augustinus lib. III 
De libero arbitrio, cap. 18, inter mala peccati originalis enu- 
merat difficultatem bene faciendi, quod vulnus est libertatis 
nostrae. Aliud quoque non videtur verum, cum homo suo li- 
bero arbitrio cooperetur Deo, quando sua gratia a peccato 
resurgit. 

Voluissent alii ut praeter ignorantiam et caecitatem reli- 
qui numerarentur defectus, quos per Adam habemus; nulla 
ad hoc nos necessitas cogit, cum non ea de se ex intentione 
agamus, sed ut statum hominis iniusti breviter describa- 
mus, unde divino beneficio ad statum iustitiae transfertur. 
Sed et si quis ea de re longiorem optat tractatum, Augusti- 
num legat lib. et cap. 22 De Civitate Dei» (Probabiliter Seri- 
pandus, defendens formulam priorem decreti) 4. 

Unde in alia forma Decreti, dicebatur: «Ex quo inobe- 
dientiae peccato, cum homo in liberi arbitrii viribus vulne- 
ratus et semivivus relictus fuisset ac propterea ignorantia et 
caecitate detineretur, lumine etiam naturae, quod in omnium 


! Ibidem, n. 189, p. 445, 1-7. 

^ Ibidem, n. 187, p. 440, 6 ss. 
Petrus Lombar dus, ŽI Sent., dist. 25. 
Ibidem, n. 221, in cap. 2, p. 519, 21-34. 

hominum cordibus a Deo signatum est, non nihil obscurato, 
per quod et gentes quoque ad salutem aliqua ratione 1u- 
vari poterant...» ', et paulo post loquitur de imbecillitate libe- 
ri arbitrii. 

In tertia vero forma decreti cap. | De naturae et legis ad 
iustificandos homines imbecillitate legimus: «Primum decla- 
rat Sancta Synodus, ad iustificationis doctrinam probe et 
sincere intelligendam oportere ut quilibet agnoscat et fatea- 
tur quod, cum omnes homines in praevaricatione Adae inno- 
centiam perdidissent, facti immundi et, ut Apostolus inquit, 
natura filii irae, quemadmodum in decreto de peccato origi- 
nali exposuit, usque adeo seni erant peccati, diaboli et mor- 
tis, ut tametsi in eis liberum arbitrium minime extrictum 
esset, illius tamen vires ita attenuatae et 1inclinatae fuerint, 
ut non modo gentes per vim naturae, sed nec iudaei qui- 
dem per ipsam etiam legem Moysi inde liberari aut surgere 
possent» N 

In formula denique ultima idem fere retinetur4. 


10. Quia ergo ex una parte docet Ecclesia liberum arbi- 
trium nihil posse naturaliter in ordine salutis sine adiutorio 
Dei, cum et initium fidei et ipse pius credulitatis affectus sit 
ex gratia divina ) et propterea in hoc sensu esse per pecca- 
tum amissum 6, ex alia vero non esse exstinctum vel amis- 
sum, sed attenuatum tantum et infirmatum, ut ex dictis pa- 
tet, dicendum est hanc debilitationem et vulnerationem 1n- 
telligendam esse maxime in naturalibus et relate ad bona ope- 
ra naturalia facienda. 


Ibidem. n. 219, 15-18. 

Ibidem, 219, 23. 
> Ibidem, n. 237, p. 635, 1-8. 
Ibidem, n. 318, cap. 1, p. 792, 5-13. 
Concilium Ar ausicanum II, Denz. 178. 
Concilium Car isiacum, Denz. 317. 


CAPUT II 
DOCTRINA S. THOMAE ET THEOLOGORUM 
DE EFFECTIBUS PECCATI ORIGINALIS 


11. Secundum modum loquendi et disponendi quaes- 
tiones, quem habet S. Doctor in Summa Theologica, loque- 
mur primo de effectu formali eius, qui est corruptio boni 
oppositi; secundo, de effectu eius quasi efficienti et demeri- 
torio, qui est reatus poenae. 


DE EFFECTU FORMALI PRIMARIO PECCATI ORIGINALIS 


12. Peccatum originale est essentialiter peccatum natu- 
rae humanae, ut patet ex dictis quaestione 81 et 82. Et quia 
peccatum est malum quoddam et effectus formalis mali est 
corrumpere aliquo modo bonum oppositum, effectus forma- 
lis primarius peccati originalis debet esse corruptio aliqua- 
lis boni naturae humanae. Hoc autem bonum necessario est 
bonum animae aut bonum corporis, eo ipso quod natura hu- 
mana essentialiter componitur ex anima et corpore. Unde 
oportebit considerare: 1°, corruptionem boni spiritualis 
quam peccatum originale producit in anima descendentium 
ab Adam per viam generationis naturalis; 2^, corruptionem 


boni corporalis quam idem peccatum producit in corpore fi- 
liorum Adae. 


786 L. IL. Q. LXXXV: De effectibus peccati 
A. De effectu formali primario peccati originalis in anima 


13. In anima ante peccatum originale datur vel intelli- 
gitur dari triplex bonum, scilicet: a) ipsa eius natura vel essen- 
fia; cum potentis connaturalibus eius quasi proprietatibus 
naturaliter ex ea dimanantibus (subiectum boni); b) do- 
num iustitiae originalis, naturae debitum ex primaeva Dei 
institutione, et complectitur: 1) dona stricte supematuralia, 
nempe gratiam sanctificantem, virtutes infusas theologicas 
et morales, dona Spiritus Sancti: 2) dona praetematuralia, 
nempe rectitudinem et vigorem partium animae inter se et 
in ordine ad propria obiecta et fines connaturales, scilicet 
sanitatem et vigorem appetitus sensitivi sub ratione et vo- 
luntate seu partis inferioris sub superiori; c) aptitudinem vel 
habilitatem vel capacitatem aut inclinationem seu ordinem aut 
proportionem subiecti vel naturae, scilicet essentiae vel poten- 
tiarum animae, ad formam seu perfectionem superadditam, 
nempe: 1) capacitatem passivam obedientialem ad donum 
supematurale iustitiae originalis; 2) capacitatem aliquo 
modo activam et naturalem ad virtutes connaturales seu ac- 
quisitas, et haec habilhitas vel capacitas intelligitur veluti 
media inter subiectum formae supematuralis vel natura- 
lis et ipsam formam seu perfectionem supematuralem vel 
naturalem 

Quaeritur ergo quisnam sit effectus formalis primarius 
peccati originalis respectu huius triplicis boni oppositi natu- 
rae animae. 


l4. conclusio prima: Peccatum originale formaliter des- 
truit, corrumpit, aufert totum bonum iustitiae originalis, hoc 
est, rectitudinem supematuralem partis superioris sub Deo et 


"^ S. Thomas, De Malo, 2, 11, obi. 12, et I, 48, 4 ad 2- I-I 85. 2 
Cf. I-II, 51,2. 93 Z- 


C. IE Doctrina theologorum 787 


rectitudinem seu vigorem et sanitatem naturalem partis infe- 
rioris sub superiori. 


15. Probatur. Unum contrarium formaliter destruit, co- 
rrumpit, aufert seu expellit totum aliud contrarium sibi di- 
recte et immediate oppositum oppositione contrarietatis. 
Atqui peccatum originale est directe et immediate opposi- 
tum oppositione contrarietatis 1ustitiae originali. Ergo 
peccatum originale formaliter seu per seipsum destruit, 
corrumpit, aufert seu expellit ab anima totam iustitiam 
originalem. 

Maior est lex oppositorum contrarie, contrarietate direc- 
ta et immediata seu per se primo, ut explicatur in Logica et 
Metaphysica. 

Minor patet ex dictis quaestione 82 et 83. Nam in eis 
concurrunt omnia elementa essentialia oppositionis contra- 
rae directae et immediatae, quia: a) conveniunt in eodem 
genere proximo, sicilicet in ratione habitus entitativi; b) in 
eodem subiecto immediato seu quo, nempe in essentia ani- 
mae; c) maxime distant sub eodem genere, quia distant si- 
cut bonum et malum vel sicut conveniens et disconveniens 
naturae. 

Peccatum ergo originale primordialiter destruit, vel 1m- 
pedit quominus adsit, ipsam gratiam sanctificantem, quae 
est elementum primordiale iustitiae originalis, et ex conse- 
quenti ceteras virtutes infusas et dona Spiritus Sancti, ne- 
cessario connexa cum gratia sanctificante; et sanitatem na- 
turalem partis inferioris sub superiori, quae de facto con- 
nectabatur in 1ustitia originali partis superioris sub Deo. 

Constat ergo factum, quia directe et immediate contra- 
datur ei; et modus causae, hoc est et in genere causae forma- 
lis (ex contrarietate formali) et in genere causae efficientis 
(demeritoriae), et modus causandi, hoc est, primo et per se 
aufert gratiam sanctificantem, et ex consequenti, cetera 


bona. 

l6. conclusio secunda: Peccatum originale relinquit om- 
nino intactas et integras ipsam essentiam animae et potentias 
eius connaturales. 


17. Probatur. 


a) Argumento quia: Quod est omnino incorruptibile et 
immortale, scilicet et per se et per accidens, remanet intac- 
tum et integratum post peccatum originale. Atqui essentia 
animae eiusque naturales potentiae sunt omnino incorrupti- 
biles et immortales, scilicet et per se et per accidens '. Ergo 
essentia animae eiusque naturales potentiae manent intac- 
tae et omnino integrae post peccatum originale. 


b) Argumento propter quid: Quae non sunt directe et im- 
mediate opposita contrarie non se expellunt ad invicem, 
maxime quando unum non pendet ab alio. Atqui essentiae 
animae eiusque naturalibus potentiis non est directe et im- 
mediate oppositum contrarie peccatum originale, quia pec- 
catum originale est in categoria qualitatis, dum essentia 
animae est in categoria substantiae; insuper peccatum origi- 
nale est in prima specie qualitatis, dum naturales potentiae 
animae sunt in secunda; praeterea, essentia animae eiusque 
naturales potentiae, cum sint naturaliter priores peccato 
originali contracto per vitiatam originem et per ordinem ad 
corpus a quo maculatur anima, non pendent in esse suo ne- 
que in fieri a peccato originali, et ideo non tanguntur in suo 
esse a tali peccato. Neque etiam dependent a iustitia origi- 
nali cui directe contrariatur peccatum originale ideoque ea 
destructa non destruitur natura, quae prior est; prius autem 
non dependet a posteriori. Id est, non destruitur nec directe 
ex oppositione immediata seu per se, nec indirecte et quasi 
per accidens ex corruptione alterius a quo dependeat. 


Cf. I. 75. 6. 

c) Argumento indirecto ad absurdum: Quia peccatum ori- 
ginale est essentialiter accidens quoddam animae et poten- 
tiarum eius in quibus est sicut in subiecto et a quibus de- 
pendet in esse ut accidens a substantia. Si ergo peccatum 
originale destrueret subiectum suum, eo ipso seipsum des- 
trueret, et consequenter dum ponitur esse poneretur simul 
non esse. 

Unde et post Dionysium docent theologi quod naturalia 
tam in angelis quam in homine manserunt integra et inco- 
rrupta penitus post peccatum utrorumque ’ 


18. conclusio tertia: Peccatum originale diminuit capa- 
citatem obedientialem animae ad iustitiam originalem et po- 
tentiarum animae ad virtutes infusas et dona Spiritus Sancti, 
non quidem directe ex parte subiecti vel radicis, quasi per sub- 


tractionem, sed indirecte per appositionem impedimenti et ex 
parte termini. 


19. Probatur prima pars. (Capacitas vel potentia obe- 
dientialis ad iustitiam originalem non diminuitur directe et 
per se seu ex parte subiecti vel radicis et quasi per subtrac- 
tionem ex peccato originali). Potentia obedientialis animae 
et facultatum ad bona supematuralia iustitiae originalis et 
virtutum infusarum ex parte subiecti vel radicis, est ipsa 
capacitas receptiva seu passiva animae et facultatum eius 
respectu donorum supernaturalium. Atqui haec capacitas 
receptiva manet intacta post peccatum originale, quia haec 
capacitas identificatur re cum ipsa essentia animae et poten- 
tiarum eius, prout sunt factae ad imaginem Dei et capaces par- 
ticipandi divina, nam de earum essentia est habere talem 
capacitatem obedientialem. Unde S. Thomas nervose affir- 
mat: «Habilitas ista causatur ex principiis naturae, quae 


| Cf. JI Sent., dist. 3, q. 4, art. 5; dist. 30, q. 1, art. | ad 3; ZH Sent., dist. 
20, q. 1, art. 1, q.a | ad 1; De Malo, 2, 11 ad 1; L 64, 1; 95, 1; I-I, 85, | ad 1. 

principia, ut dictum est, culpa nec tollit nec minuit» * «in 
potentia (animae) includitur etiam habilitas sive. aptitudo 
ad bonum gratiae» 2; «manifestum est autem quod habilitas 
naturae rationalis ad gratiam est sicut potentiae suscepti- 
vae, et quod talis habilitas naturam rationalem consequitur 


in quantum huiusmodi» 3. 


20. Secunda pars (Diminuitur tamen per accidens et in- 
directe et ex parte termini, per appositionem impedimenti). 
Nam haec dona accipiuntur a Deo per conversionem ad 1p- 
sum et impeditur receptio eorum per aversionem a Deo. At- 
qui anima et potentiae eius per peccatum originale avertun- 
tur a Deo, ut est auctor et finis ordinis supematuralis, et 
propterea incurrunt iram et indignationem Dei et naturali- 
ter sunt filiae irae, ut docet Concilium Tridentinum 4. «Ergo 
peccatum (originale) quod est obstaculum gratiae, non so- 
lum excludit gratiam (de facto), sed etiam facit animam mi- 
nus aptam vel habilem ad gratiae susceptionem, et sic dimi- 
nuit aptitudinem vel habilitatem animae ad gratiam 5, se- 
cundum illud «peccata — vestra diviserunt X inter 
vos et Deum vestrum» 6, faciendo animam positive indis- 
positam. 

Quia tamen peccatum originale est minimum ratione 
culpae, minimam consequenter facit diminutionem istam 
indirectam et per accidens. Potest tamen minui in infinitum 
per peccata actualia, quin tamen totaliter auferatur, quia 
tangit ipsam radicem habilitatis, quae est natura ipsa. 


21. conclusio quarta: Peccatum originale diminuit capa- 
citatem activam naturalem potentiarum animae ad actus ho- 


II Sent., dist. 34, art. 5. 

De Malo, 2, 11 ad 16. 

De Malo, 2. 12. Cf. L 48, 4 corp, in fine. 
Concilium Tridentinum, Dens. 793. 

De Malo, 2,11. 

Isaias, 59, 2. 

nestos naturales et ad virtutes acquisitas non solum per acci- 
dens ex appositione impedimenti, sed etiam aliquo modo per 
se ex subtractione vigoris naturalis qui in ipsis redundabat ex 
iustitia originali. 


22. Probatur prima pars. (Diminuit per accidens et indi- 
recte vigorem naturae ad bona naturalia ex appositione im- 
pedimenti). Aversio habitualis a fine supernatural! secum 
trahit habitualem aversionem a fine ultimo naturali, et haec 
aversio est impedimentum ad hoc ut potentia attingat 
obiectum et finem tota sua nativa perfectione. Atqui pecca- 
tum originale secum trahit aversionem habitualem hominis 
a fine ultimo supernatural!. Ergo ex consequenti trahit 
etiam aversionem a fine ultimo naturali, et haec aversio est 
impedimentum attingendi media ad hunc finem in tota sua 
nativa perfectione. Quando ergo homo, habens peccatum 
originale, pervenit ad usum rationis, ex peccato originali in- 
venit impedimentum attingendi tota perfectione naturali, 
non solum finem ultimum naturalem, sed neque media ad 
ipsum, quae sunt actus honesti et virtutes acquisitae. 


23. Secunda pars (Diminuit etiam aliquo modo directe 
per se, ex subtractione vigoris redundantis ex iustitia origi- 
nali). Nam per iustitiam originalem, partes animae erant 
perfecte unitae et sanae; per peccatum vero originale istae 
vires sunt dipersae et quasi disgregatae. Atqui vires unitae 
sunt fortiores, dispersae vero sunt debiliores. Ergo ex disso- 
lutione vel disgregatione causata in viribus animae per pec- 
catum originale, istae vires sunt factae debiliores ad opus 
bonum naturale perficiendum. Et sic videmus quod propter 
hanc dispersionem vel disgregationem virium ad sua, non 
solum una non iuvat aliam, sed et impedit quominus totam 
suam virtualitatem et energiam exerceat, sicut experimur 
quod passiones impediunt intellectum et voluntatem in ope- 
rationibus suis. 

Videtur ergo quod haec habilitas naturalis activa ad bona 
connaturalia magis diminuatur per peccatum originale 
quam habilitas mere passiva et obedientialis ad gratiam et 
dona supematuralia, quia plus in suo ordine requiritur ad 
agendum quam ad mere recipiendum, et sicut dicit optime 
S. Doctor et experientia comprobatur, «oculus in tenebris 
exsistens, fit minus habilis ab videndam lucem» *'. Sed ne- 
que ex hac parte potest haec inclinatio et potentia totali- 
ter auferri, quia de natura potentiarum activarum est ali- 
quo modo posse operationes suas exercere et propria obiecta 
attingere. 

Sicut ergo bona naturalia aucta ex redundantia iustitiae 
originalis (vigor naturae) sunt perfecta sanitas totius natu- 
rae et partium eius, perfecta unitas et subordinatio partium 
ad totum et partis inferioris ad superiorem, et perfecta recti- 
tudo et vigor singularum partium ad propria bona et finem; 
ita ex peccato originali vires illae naturales resultant aegro- 
tae, divisae, disgregatae, insubordinatae, deviatae ac debiles. 

Et quidem exempla vigoris inferioris potentiae vel habi- 
tus ex redundatia superioris videmus, v. gr. in militibus ex 
ideali humano; in sanctis ex ideali divino, in ratione ex fide 
divina. 


24. conclusio quinta: Per peccatum originale anima hu- 
mana vulnerata est per se primo in sua essentia et per se secun- 
do vel ex consequenti in suis potentiis rationalibus. 


25. Probatur. Peccatum originale afficit immediate seu 
per se primo ipsam essentiam animae; per se secundo vero 
afficit potentias eius rationales, ut constat ex quaestione 83. 
Et in utrisque causai formaliter diminutionem boni naturae 
per appositionem impedimenti seu per elongationem a pro- 


De Malo, 2, 11 ad 4 sed contra. 

prio actu seu fine seu perfectione, ut dicit S. Doctor in II 
sent. , et quidem ordine quodam secundum proprium esse 
peccati originalis; nam per se primo diminuit habilitatem 
ipsius essentiae animae ad iustitiam originalem in sua parte 
primordiali, quae est gratia sanctificans, et consequenter in 
habilitate continendi sub ipsa adunatas ceteras habilitates po- 
tentiarum prout conveniunt in ipsa radice essentiae animae 
et possunt esse partes quasi intégrales vel potentiales 1magi- 
nis Dei; per se secundo autem et ex consequenti, diminuit 
habilitatem passivam obedientialem potentiarum animae ad 
virtutes infusas et ad dona Spiritus Sancti; et denique habili- 
tatem activam naturalem earumdem potentiarum animae ad 
virtutes naturales seu acquisitas, per elongationem earum a 
proprio actu seu fine seu termino, ut ex dictis patet. 

Atqui ista elongatio vel separatio potentiae passivae vel 
activae a proprio actu et complemento et perfectione, est 
scissura quaedam seu vulneratio naturae animae. Nam vul- 
nus proprie loquendo est hians et patens apertura in corpore 
ex ictu aut morsu soletque fieri instrumento scindente vel 
acuto; et in hoc differt a plaga, quod haec est ictus aut per- 
cussio cum instrumento plano, et inde per methonymiam 
dicitur ipsa ruptio vel fissio membri quae fit inflicta plaga 
et qua corpus perforatur et finditur; vulnus autem ultra hoc 
addit aperturam et separationem quamdam pelis aut carnis, 
quia vulnere pars cutis aut camis laceratur et avellitur; ab 
ulcu vero differt in hoc quod ulcus sponte nascitur, sive la- 
teat sub cute sive apertum sit, sed vulnus ictus et violenter 
infligitur et apertum est ~~ Unde Hieronymus in illud Isaiae: 
«a planta pedis usque ad verticem non est in eo sanitas: 
vulnus et livor et plaga tumens, non est circumligata nec 


| S. Thomas, Z Sent., dist. 34, q. unica, art. 5. 
2 Cf. alia apud S. Isidorum, Etymol. Lib. IV, cap. 8. n. 19, ML 82, 192; 
Lib. V, cap. 27. n. 19, ML. 82, 212; I Different, n. 577, ML, 83, 67. 

curata medicamine neque fota oleo» * scribit: «Servat coep- 
tam translationem, a pedibus usque ad verticem, idest ab 
imo usque ad summum, ab extremis usque ad primos, toto 
confossi sunt corpore. Vulnus, inquit, et livor et plaga tu- 
mens: aut enim verberibus livent corpora, aut plagis tu- 
ment, aut hiant vulneribus» 1. Ergo recte per peccatum origi- 
nale anima humana tum in seipsa, tum consequenter in po- 
tentiis eius rationalibus vulnerata et disrupta est. «Sicut 
enim in corpore humano vulnus dicitur quando inter partes 
continuatas et unitas fit aliqua ruptio vel divisio, ita in ani- 
ma merito appellatur vulnus ruptio illa vel divisio quae per 
peccatum in eius potentiis facta fuit, dum ab ordine ratio- 
nis, cui per iustitiam originalem erant perfecte unitae, fue- 
runt divisae et separatae per destitutionem praedicti ordi- 
nis 3. Falluntur tamen putantes quod in anima ipsa non da- 
tur vulnus, sed potius infirmitas vel languord, nam S. Doc- 
tor loquitur de vulneratione ipsa in articulo | sed contra, et 
solum in articulo 3 agit de numero istorum vulnerum ut 
explicet formulam traditionalem de quotuor vulneribus na- 
turae, quae in potentiis ponuntur sicut ponebatur peccatum 
originale; at S. Doctor, qui peccatum originale ponit per se 
primo in essentia animae et nonnisi ex consequenti in po- 
tentiis eius, vulnus essentiale et primarium virtualiter po- 
suit in ipsa essentia animae. 


26. conclusio sexta: Vulnera causata ex peccato originali 
in potentiis animae sunt quatuor, scilicet vulnus ignorantiae, 
vulnus malitiae, vulnus infirmitatis et vulnus concupiscentiae. 


| Isatas, 1, 6. 

2 S. Hieronymus, In Isaiam, ML. 24, 29. Cf. etiam Caiet anum, A. I. edit. 
Lugduni 1639, t. III, p. 637 a. 

' Salmanticenses, h. l., art. 3, n. 1, edit. cit. t. 8, p. 333 a. 

4 Ibidem, n. 2. 

4]. Probatur. Tot sunt vulnera peccati originalis in po- 
tentiis animae quot sunt potentiae rationales eius, capaces 
boni moralis. Atqui quatuor sunt potentiae animae capaces 
boni moralis, nempe ratio, voluntas, appetitus irascibilis et 
appetitus concupiscibilis, quia istae quatuor potentiae na- 
tae sunt esse subiectum quatuor virtutum moralium seu 
cardinalium. Ergo quatuor sunt vulnera inflicta potentiis 
animae, nempe vulnus ignorantiae in intellectu practico 
specialiter, vulnus malitiae in voluntate, vulnus infirmitatis 
seu debilitatis in appetitu irascibili et vulnus concupiscen- 
tae in appetitu concupiscibili. Eo enim ipso quod peccatum 
originale est peccatum naturae, totam naturam inficit et 
omnes potentias animae, nulla excepta. 

Et quidem quatuor vulnera sunt in potentis istis qua- 
tuor non solum respectu boni supematuralis seu quoad vir- 
tutes 1infusas, sed eiam respectu boni naturalis seu quoad 
virtutes acquisitas, ut ex dictis patet. 

Et cum iam sint aperta per peccatum originale, dein pec- 
cata actualia seu personalia magis adhuc aperiunt, si non- 
dum per gratiam baptismatis fuerunt cicatricata, vel ea suo 
modo renovant si prius sanata fuerint. Vulnus autem ipsius 
essentiae animae indirecte tantum renovatur per peccata 
actualia. Unde apparet quod vulnerationes istae inverso 
modo causantur in anima et potentiis eius ex peccato origi- 
nali et ex peccatis personalibus. 

Optimam expositionem istorum quatuor vulnerum, quae 
virtualiter multa alia continent, fecit Gotti, ex Augustino et 
alus Patribus, in suo tractatu de homine et eius statibus 

Haec ergo vulneratio afficit directe et immediate 1psam 
essentiam animae prout est imago Dei, quae quasi laceratur 


| Gotti, De homine et eius statibus, q. 10, dub. 1 et 2, edit. Bononiae 
1729, t. VL in I P., p. 301-311. Longe etiam de his vulneribus loquitur Ale- 
xander Halensis in sua Summa theologica, II P., II libri, edit. Quaracchi, t. 
III, 1930. n. 24-32, p. 36-49. 

et vulneratur; mediate vero et ex consequenti quatuor poten- 
tias animae rationales. 


28. Et ex his apparet sensus et harmonia formularum 
traditionalium, scilicet. 


a) Naturalia in angelis et in hominibus manent integra 
post peccatum * 


b) Homo per peccatum primi parebitis spoliatur gratuitis 
et vulneratur in naturalibus. 


Nam, ut vidimus, per peccatum originale homo totaliter 
amissit iustitiam originalem, quae dona gratuita contine- 
bat, et consequenter vere dicitur spoliatus seu denudatus 
vel privatus donis supematuralibus. Sed dona naturalia 
sunt duplicis generis, scilicet ipsa essentia et potentiae eius 
connaturales secundum se, et ista manent integra et intacta 
et de illis intelligitur verbum Dionysii; et habilitas seu apti- 
tudo seu relatio vel ordo animae et potentiarum ad dona 
eratuita, et ista manent diminuta seu vulnerata per pecca- 
tum, ex appositione impedimenti ex parte termini seu ex 
elongatione ab illo actu et perfectione, et secundum hoc ve- 
rificatur dictum quod est homo in naturalibus vulneratus. 
Naturalia ergo simul dicuntur integra et vulnerata absque 
contradictione, quia dicuntur integra absolute et prout se 
tenent ex parte subiecti; diminuta vero seu vulnerata dicun- 
tur prout relative ad terminum seu perfectionem seu actum 
eorum summum et prout se tenent ex parte termini seu 
obiecti. Uno verbo, manent integra ex parte subiecti, vel 
quoad potentiam mere passivam obedientialem respectu 
bonorum supematuralium; manent vero vulnerata ex parte 


termini, vel quoad potentiam activo-passivam respectu bo- 
norum omnino connaturalium. 


| Cf. S. Thomam, I, 64, 1; 95. 1. 

sed de his formulis occurrunt difficultates quaedam his- 
torico-criticae quae post considerationem effectus formalis 
primarii peccati originalis in corpore discutientur melius. 


b. De effectu formali primario peccati originalis in corpore 


29. Per peccatum originale, ut dictum est, homo perdi- 
dit totum id quod acceperat a Deo per iustitiam originalem, 
quia peccatum originale et originalis iustitia contrarie et 
immediate seu directe se opponunt, et ideo uno posito for- 
maliter excluditur altera. lam vero iustitia originalis inclu- 
debat triplicem rectitudinem, scilicet: a) partis superioris 
animae sub Deo per donum gratiae sanctificantis; b) partis 
inferioris animae, hoc est, appetitus sensitivi sub superiori, 
nempe sub ratione et voluntate, per donum gratiae gratis 
datae, quod est donum integritatis proprie dictae; c) corpo- 
ris vivi sub anima, per donum impassibilitatis et immortali- 
tatis * Quae quidem rectitudines sunt per se subbordinatae, 
ita quidem ut prima sit radix et causa ceterarum per mo- 
dum quasi formae continentis alias duas 1. Sublata ergo tota 
iustitia originali per peccatum originale, humana natura si- 
mul perdidit hanc triplicem rectitudinem et hunc triplicem 
vigorem continendi firmiter corpus sub anima, partem infe- 
riorem animae sub superiori et partem superiorem animae 
sub Deo. 

Et in singulis ex his tribus partibus humanae naturae 
invenitur duplex elementum, scilicet unum privativum et 
quasi formale, aliud vero positivum et quasi materiale. 


30. a) Nam in superiore parte animae dantur duo scili- 
cet: 1) privatio gratiae sanctificantis seu coniunctionis cum 
Deo ut ultimo fine supernatural!, et hoc est elementum qua- 
si formale; et 2) pronitas partis superioris animae sibi soli 
relictae ad bona creata seu commutabilia, idest incurvatio 


| L95, 1; Compendium Theologiae, cap. 191. 
) Ibidem, maxime Compendio Theologiae, c. 191. 

ad seipsam praeter et contra erectionem ad Deum, et hoc 
est elementum quasi materiale et positivum, prout dicit ra- 
dicem conversionis ad bonum creatum contrarium bono di- 
vino et increato. 


31. b) Similiter, in parte inferiori animae, idest in appe- 
titu sensitivo, duo dantur, nempe: 1) privatio seu destructio 
rectifieationis efficacis et effectivae huius appetitus sub ratio- 
ne et voluntate recta, hoc est privatio integritatis naturae 
animae quae oriebatur ex unione ad partem superiorem, et 
hoc est elementum quasi formale et privativum; et 2) proni- 
tas partis inferioris ad bona sensibilia et corporalia sibi pro- 
portionata praeter et contra bona intelligibilia et spiritualia 
partis superioris, idest incurvatio appetitus inferioris ad 
seipsum praeter et contra erectionem eius ad partem supe- 
riorem, et hoc est elementum quasi materiale et positivum, 
prout dicit radicem conversionis ad bonum sensibile contra- 
rium bono intelligibili rationis et voluntatis. 


32. c) Denique, in corpore duo etiam dantur, videlicet: 
l) privatio seu destitutio subtectionis absolutae sub anima seu 
potius dominii absoluti animae super corpus, idest privatio 
impassibilitatis et immortalitatis quae in ipsum derivaba- 
tur ex anima integra et sancta, et hoc est elementum quasi 
formale et privativum; et 2) pronitas elementorum compo- 
nentium corporis ad transmutationes sibi connaturales et pro- 
portionatas praeter et contra bonum animae rationalis, 
prout est forma corporis, idest incurvatio partium materia- 
lium corporis contra erectionem ad animam rationalem et 
immortalem, et hoc est elementum quasi materiale et posi- 
tivum, prout dicit radicem conversionis ad transmutationes 
et corruptiones corporales contrarias bono vivendi ex anima 
rationali. Ubi sedulo notandum est quod in hoc triplici ele- 
mento quasi materiali et positivo triplicis partis humanae na- 
turae invenitur simul aliquid perfectionis et boni, nempe incli- 
natio innata ab sibi propria et proportionata secundum mo- 

dum suum; et aliquid defectus seu mali et imperfectionis, sci- 
licet exorbitantia ab ordine compartis superioris: et iste de- 
fectus duplicem simul rationem induit, scilicet defectus na- 
turalis, prout istae compartes habent in se quamdam natu- 
ralem contrarietatem seu oppositionem si secundum se con- 
siderentur et ut sibi relicta secundum propriam indolem; et 
defectus poenalis, prout per accidens sequuntur ex destitu- 
tione ordinis et harmoniae et vigoris quae a Deo data erat 
naturae in prima institutione per iustitiam  originalem, 
quam primus homo voluntarie perdidit et culpabiliter, et 
prout sub privativo elemento considerantur. Unde optime 
Caietanus animadvertit quod si in peccato originali sunt 
quaedam communia peccato et naturae et quaedam propria 
ipsi peccato; communia sunt inordinationes virium animae, 
quoniam haec ex natura aliquo modo sunt, sicut mors et 
infirmitas corporalis; propria vero sunt privatio doni 1usti- 
tae originalis et ratio culpae» Quod quidem postea com- 
plet scribens: «Cum natura humana secundum corpus sit 
naturaliter composita ex contrariis elementis, et secundum 
animam sit composita ex contrariis appetitibus, quemadmo- 
dum mors et naturalis est et cum hoc poena peccati origina- 
lis..., ita inordinatio animae est et naturalis et poena peccati 
originalis. Utrobique namque insurgit infirmitas ex hoc 
quod contraria tendunt in propria, nec plene subduntur har- 
moniae debitae, sed ab illa exorbitant. Et hoc ipso quod con- 
traria sunt, naturaliter natum est provenire; et ex hoc quod 
sublatum est iustitiae originalis donum, prohibens talem 
exorbitationem, provenit. Cum quibus tamen stat quod, 
quia harmonia virium animae est secundum naturam ratio- 
nalem, dissonantia autem contra eamdem, merito dici po- 
test quod ordo virium animae ad virtutis bonum, a quo des- 
tituta sunt, est naturalis» 2. 


| Caietanus, n I-II, 82, 4. 
Caietanus, In I-II, 85, 3, n. 3. 

Et propter hanc communitatem naturalitatis et poenali- 
tatis, non potest ex illis rigurose demonstrari exsistentia 
peccati originalis ex illis, ut supra diximus, ad quaestionem 
81, art. 1. 

Isti autem defectus corporales provenientes ex ipso pec- 
cato originali per modum poenae, quatenus ipsum corpus affi- 
ciunt, quod non est capax culpae, sunt fundamentaliter duo, 
scilicet passibilitas seu necessitas aegrotandi ab intrinseco, 
quae est quaedam dispositio seu praeparatio ad mortem, et 
mortalitas seu necessitas moriendi; nam alii defectus corpo- 
rales sunt potius personales 

sed prout habent rationem effectus quasi formalis peccati 
originalis per privationem iustitiae originalis, potius afficiunt 
ipsam animam; «non enim corpus eius (Adami) erat indisso- 
lubile per aliquem immortalitatis vigorem in eo exsisten- 
tem, sed inerat animae vis quaedam supernaturaliter divini- 
tus data, per quam poterat corpus ab omni corruptione 
praeservare, quadiu ipsa Deo subiecta mansisset» 2; «immor- 
talitas primi status erat secundum vim quamdam supema- 
turalem in anima residentem, non autem secundum aliquam 
dispositionem corpori inhaerentem» 3. Unde iterum S. Doc- 
tor ait «quod per iustitiam originalem conservabatur debita 
habitudo corporis sub anima, quamvis ipsa in anima esset; 
et ideo convenienter ad peccatum originale, quo privatur 
originalis 1ustitia, requuntur defectus corporales» 4, «ac per 
hoc homo incurreret necessitatem moriendi, quasi anima- 
tum non valens corpus in perpetuum continere, vitam ei 
praebendo; unde homo factus est passibilis et mortalis, non 


Cf. I. 97, art. 1-2; Compendium Theologiae, cap. 191, 198; III, 14, 4. 
1.97, 1. 
Ibidem, art. 3 ad 1. 

* De Malo, 5,4 ad 7. 

solum quasi potens pati et mori, ut antea, sed quasi necessi- 
tatem habens ad patiendum et moriendum» 

Haec ergo passibilitas et mortalitas potius nititur in de- 
fectu animae quam in defectu corporis, et 1deo merito potest 
appellari infirmitas seu vulneratio animae1. 


DE EFFECTU FORMALI SECUNDARIO PECCATI ORIGINALIS 


33. Consequenter ex remotione iustitiae originalis ab 
anima et ex elongatione animae et potentiarum eius a lumi- 
ne gratiae et virtutum infusarum et naturalium per apposi- 
tionem impedimenti, statim sequitur umbra quaedam et ve- 
luti nigredo seu macula in anima et in potentiis eius. Macu- 
la enim directe opponitur nitori sive resplendentiae quae 
est quasi formale pulchritudinis. «Nam ad pulchritudinem 
tria requiruntur: primo quidem integritas sive perfectio, 
quae enim diminuta sunt, hoc ipso turpia sunt; et debita 
proportio sive consonantia; et iterum claritas: unde quae 
habent colorem nitidum, pulchra esse dicuntur» 3. Per iusti- 
tiam ergo originalem anima erat pulcherrima, utpote plene 
integra et perfecte proportionata fini eius et omnino illumi- 
nata sole iustitiae. Cum igitur peccatum originale removeat 
totaliter illam 1ustitiam, formaliter causai foeditatem et tur- 
pitudinem animae et potentiarum eius, utpote diminuens 
bona naturae et 1mproportionem vel distantiam a fine cau- 
sans et impedimentum ponens refulgentiae divini luminis. 
Remanet ergo turpis et maculata, quae quidem macula con- 
notát etiam contaminationem ex contaminatione et quasi 
contactu cum sordibus bonorum apparentium commutabi- 


| Compendium Theologiae, cap. 198. Cf. S. Albertum Magnum, in H 
Sent., dist. 19, art. 4, t. 27, p. 334, qui egregie explicat hanc immortalitatem 
primi parentis. 

2 Cf. S. Thomam IV Sent., prol. initio. 

3 / 1,39,8. 

lium. Ex hoc ergo quod peccatum originale «facit formaliter 
distantiam a Deo et hanc distantiam sequitur defectus nito- 
ris» seu macula ', apparet maculam esse effectum formalem 
secundarium peccati originalis, et per illam homines effi- 
ciuntur abominabiles coram Deo, licet non eodem modo et 
eradu sicut ex peccato actuali mortali. 


8 IU 
DE EFFECTU DEMERITORIO SEU IN GENERE CAUSAE EFFICIENTIS 
PECCATI ORIGINALIS 


34. Effectus demeritorius peccati originalis est reatus 
poenae propriae eius. Est autem duplex poena spiritualis seu 


animae taxata a Deo pro primo peccato primi parentis, scili- 
cet servitus diaboli in hac vita, et carentia visionis divinae 


in altera vita. De utraque ergo aliqua breviter liceat nobis 
dicere. 


A. De reatu poenae huius vitae vel servitutis diaboli 


35. De hac servitute luculenter agunt Scripturae et Pa- 
tres et Liturgia Baptismatis. Homo enim per peccatum ori- 
ginale efficitur servus peccati, secundum illud: «qui facit 
peccatum servus est peccati» 2; et quia homo incidit in pecca- 
tum tentatus et superatus a diabolo, cui optime resistere 
poterat, maxime in primo statu, ideo per consequens incu- 
rrit servitutem diaboli, secundum illud: «a quo quis supera- 
tus est, huic et servus addictus est» 3. Unde homo peccando 
efficitur membrum diaboli et constituitur sub eius imperio, 
secundum illud: «ipse est rex super omnes filios super- 


| LII, 86, 2 ad 3. 
] Joan. 8. 34. 
3 II Petr. 2. 19. 

biae» * et hac ratione diabolus appellatur «princeps huius 
mundi» 2, et dicitur quod. «mortis habet imperium» 3. A qua 
servitute redemit nos Christus morte et sanguine suo, secun- 
dum illud: «qui (Deus) eripuit nos de postestate tenebrarum 
et transtulit in regnum Fili dilectionis suae, in quo habe- 
mus redemptionem, remissionem peccatorum»4; quae qui- 
dem redemptio, per modum regenerationis, nobis maxime 
applicatur per baptismum, in quo diabolus vincitur et expe- 
litur ex parvulis. Unde in ritu baptismal! dicitur: «exorcizo 
te, immunde spiritus, in nomine Patris et Filii et Spiritus 
sancti, ut exeas et recedas ab hoc famulo Dei»; «exi ab eo, 
spiritus immunde, et da locum Spiritui Sancto Paraclito». 
Quod eloquenter exponit S. Coelestinus I in suo «Indiculo» 
de gratia, quando ait: «Illud etiam, quod circa baptizandos 
in universo mundo Sancta Ecclesia uniformiter agit, non 
otioso contemplamur intuitu, cum sive parvuli sive iuvenes 
ad regenerationis veniunt sacramentum, non prius fontem 
vitae adeunt quam exorcismis et sufflationibus clericorum 
spiritus ab eis immundus abigatur, ut tunc vere appareat 
quomodo princeps mundi huius mittatur foras [Joan. 12, 31), 
et quomodo prius alligetur fortis (Mtt. 12, 29), deinceps et 
vasa eius diripiantur {Mc. 3, 27), in possessionem translata 
victoris, qui captivam ducit captivitatem (Eph. 4, 8), et dat 
dona hominibus /Psalm. 67, 19)» 5, 

Ex theologis autem sufficiat audire S. Thomam: «Homo 
—ijinquit— peccando obligatus erat et Deo et diabolo. Quan- 
tum enim ad culpam, Deum offenderat et diabolo subdiderat, 
ei consentiens. Unde ratione culpae non erat factus servus 
Dei, sed potius a Dei servitio recedens, diaboli servitutem 
incurrerat, Deo iuste hoc permittente propter offensam in 


! Job, A1,25. 
Joan. 12,31; 14, 30. 
* Heb. 2, 11. 
Colos. 1, 13-14. 
S. Coelestinus I, /ndiculus de gratia, Denz. 140. 

se commissam. Sed quantum ad poenam, principaliter erat 
homo Deo obligatus, sicut summo indici, diabolo autem tan- 
quam fortori» 

Contra Abaelardum autem contrarie sentientem vehe- 
menter invehit S. Bernardus, cuius ope in Concilio Senonen- 
si damnata fuit sequens Abaelardi propositio: «quod Chris- 
tus non assumpsit carnem ut nos a iugo diaboli liberaret» 1 


b. De reatu poenae alterius vitae a Deo inflictae 


36. Duplex est poena alterius vitae pro peccato actuali 
mortali, scilicet poena damni, quae consistit in carentia vi- 
sionis divinae essentiae, et poena sensus, quae consistit 
in cruciatibus ignis et vermis conscientiae et plurium 
miseriarum. 

Quaeritur ergo quaenam ex his poenis respondeat pro- 
prie peccato originali. 


37. conclusio: Carentia visionis beatificae seu poena 
damni est propria poena peccati originalis post hanc vitam. 


38. Probatur prima pars (quod scilicet propria poena 
peccati originalis sit poena damni post hanc vitam). 


a) Auctoritate. Est de fide. S. Coelestinus I in Epistola ad 
Patres Concilii Milevitani IL, ait hoc negare perfatuum esse 
atque idem esse ac ipsum baptisma velle cassare 3. Innocen- 
tus III in Epistola ad Isambertum arelatensem docet quod 
«poena originalis peccati est carentia visionis Dei» 4. Profes- 
sio fidei Michaelis Paleologi, in Concilio Lugdunensi II fate- 


|l S. Thomas, III, 48, 5. Cf. etiam III, 49, 2; 8. 7; 71, 2 et 3. 

2 Concilium Senonense, Denz. 371. 

J S. Coelestinus I, Epistola ad Patres Concilii Milevitani II, inter Epis- 
tolas S. Augustini, epist. 182, n. 5. 

4 Innocentius HI, Epist. ad Isambertum arelatensem. Denz. 410. 

tur quod animae eorum qui cum solo originali decedunt, 
mox in infernum descendunt * Quod repetit Concilium Flo- 
rentinum 1, et aequivalenter Concilium Tridentinum 3. 


b) Ratio theologica est quia, qui culpabiliter caret gratia 
sanctificante, carere debet gloria coelesti per modum poe- 
nae, nam gloria non datur nisi habenti gratiam et caritatem. 
Atqui decedens cum sola culpa originali, culpabiliter caret 
eratia sanctificante, quia culpabiliter caret 1ustitia originali, 
in cuius ratione includebatur gratia sanctificans. Ergo dece- 
dens cum solo originali, caret visione beatifica per modum 
poenae4. 

Si quis vero esset conditus in puris naturalibus et sic de- 
cederet, careret etiam visione beatifica, sed haec carentia 
non haberet rationem poenae, sed solum rationem defectus 
naturalis. Unde S. Doctor scribit: «Homo in solis naturali- 
bus constitutus, careret quidem visione divina, si sic dece- 
ret; sed tamen non competeret ei debitum non habendi. 
Aliud est enim non debere habere, quod non habet rationem 
poenae, sed defectus tantum; et aliud debere non habere, quod 
habet rationem poenae» 3. 


39. Secunda pars (quod scilicet haec poena damni sit 
sola vel unica poena debita peccato originali, absque ulla 
alia poena sensus interioris vel exterioris) non est de fide, 
neque Ecclesia umquam eam docuit positive; attamen dam- 
navit veluti falsam, temerariam et in scholas catholicas 
iniuriosam propositionem pistoriensium dicentium senten- 
tiam quae docet nullam dari poenam sensus pro solo origi- 
nali, esse fabulam pelagianam 6. Hanc ergo sententiam te- 


Concilium Lugdunense II, Denz. 464. 
Concilium Florentinum, Denz. 693. 
Concilium Tridentinum, Denz. 790-791. 

Cf. S. Thomam, De Malo, 5, 1; I-I, 87, 5 ad 2. 
De Malo, 5, | ad 15. 

Pius VI, Denz. 1526. 

nent unanimiter Patres graeci et maior meliorque theologo- 
rum pars. S. Thomas, qui hanc etiam docet, fatetur: «Com- 
muniter dicitur quod peccato originali non debetur poena 
sensus, sed solum poena damni, scilicet carentia visionis di- 
vinae» * Nitebantur autem theologi maxime verbis Inno- 
centii II supra relatis, quibus addi possunt haec alia ex 
Epistola loannis XXII ad Armenos: «Docet (Romana Eccle- 
sia)... illorum animas quae in mortali peccato vel cum solo 
originali discedunt, mox in infernum descendere, poenis ta- 
men ac locis disparibus puniendas» 1. Plures tamen Patres 
latini docent dari aliquam, licet mitissimam et levissimam, 
poenam sensus, v. gr. S. Augustinus, S. Hieronymus, et post 
ipsos A. Avitus Viennensis, S. Gregorius Magnus, S. Isidorus 
et S. Anselmus. Et his consentiunt ex theologis Gregorius 
Ariminensis, Driedo, Petavius, Pontius, Norisius, Berti, et sic 
dicti theologi scholae augustinianae, quantum ad poenam 
exteriorem ignis; quantum vero ad poenam interiorem tristi- 
tiae consentiunt Abulensis seu Tostatus, S. Bellarminus, Kil- 
ber et alii. Qui poenam ignis parvulis assignant, vocati sunt 
tortores parvulorum, ut narrat Dominicus de Soto 3. 

Et hoc videtur tenendum, quia poena sensus non datur 
nisi pro actu secundo malo, poena vero damni potest dari 
pro habituali culpa. Atqui peccatum originale est habitus 
tantum malus, non vero actus secundus. Ergo ei debetur 
poena damni tantum, non autem poena sensus. Et haec est 
ratio 5. Thomae, qui eam proponit his verbis: «Poena sensus 
numquam debetur Aabituali dispositioni, non enim aliquis 
punitur ex hoc quod est habilis ad furandum, sed ex hoc 
quod actu furatur; sed habituali privationi absque omni actu 
debetur aliquod damnum, puta, qui non habet scientiam lit- 
terarum, ex hoc ipso indignus est promotione ad episcopa- 
lem dignitatem. In peccato autem originali invenitur qui- 


| S. Thomas. De Malo, 5, 2. 
2 loannes XXII, Denz. 493. 
' Dominicus de Soto, De natura et gratia, lib. I, cap. 4. 

dem concupiscentia per modum  Aabitualis dispositionis, 
quae parvulum facit habilem ad concupiscendum, ut Augusti- 
nus dicit, adultum autem actu concupiscentem. Et ideo par- 
vulo defuncto cum originali non debetur poena sensus, sed 
solum poena damni, quia scilicet non est idoneus perduci ad 
visionem divinam propter privationem originalis iustitiae» 

Neque ullam afflictionem vel tristitiam interiorem habe- 
bunt propter carentiam visionis divinae. Et quidem in Sen- 
tentis S. Doctor putavit pueros sic decedentes non solum 
habere cognitionem naturalem eorum quae naturali rationi 
subiacent, sed etiam «vita aeterna se privatos esse cognos- 
cunt ef causam quare ab ea exclusit sunt» 2; quin tamen ex 
hoc aliquo modo tristentur, quia, cum sint rectae rationis, 
et cognoscant se esse improportionatos et indispositos illi 
visioni, nullam inde tristitiam sentiunt. 

At, quia posset quis dicere eos tristari ex eo quod cognos- 
cunt se esse 1imparatos et indispositos, maxime cum alii pueri 
acceperint dispositionem per baptismum, ideo postea 3 hanc 
affirmationem corrigit, et ait pueros illos non cognoscere se 
esse vita aeterna privatos neque rationem quare sint ea privati, 
quia talis cognitio est supematuralis, quae supponit fidem 
in actu, vel in radice sacramenti baptismi, quam isti pueri 
nunquam habuerunt. Adulti vero damnati, maxime Christia- 
ni, eam habuerunt. Quia ergo ignoti nulla est tristitia 
sicut neque ulla cupido, pueri ex hac poena nullo modo 
tristantur. 


40. Difficultas tamen videtur esse ex hoc quod non vide- 
tur posse dari poenam proprie dictam nisi cognoscatur; poe- 
na enim quae non cognoscitur ut talis non est proprie lo- 
quendo poena. Ad quod responderi potest quod aliquam ra- 
tonem poenae retinet, licet miniam in suo genere; sicut 


! S. Thomas, De Malo, 5, 2. 
II Sent., dist. 33, q. 2, a. 2. 
De Malo, q. 5, art. 3. 


etiam peccatum originale contraxerunt ignorantes, et propte- 
rea minimam rationem peccati habet. Ut ergo poena respon- 
deat culpae, sicut culpa fuit ignota ipsis, ita et poena. Unde 
poena illa pro ipsis non est eiusdem rationis sicut pro adul- 
tis, eo quod nec eiusdem rationis est culpa utrobique. Se- 
cundum hoc ergo oporteret dicere eos ignorare se habere 
peccatum originale, quod nonnisi fide cognosci potest. Nam 
si hoc cognoscerent, eo ipso perciperent se privatos esse ius- 
titia originali et elevatione effectiva ad ordinem supernatu- 
ralem et consequenter iure ad beatitudinem supernatura- 
lem. Hoc autem difficultatem patitur, quod ipsi nesciunt 
propriam eorum conditionem et proprium statum; hoc enim 
pertinet ad perfectionem naturae. Insuper tam beati quam 
damnati sunt conscii sui status, cur ergo talis conscientia 
est deneganda parvulis illis, qui non sunt parvuli mente? 

Haec ergo videntur esse sat rationabilia, quamvis negari 
non possit manere adhuc difficultatem. Nam videtur esse sat 
durum dicere pueros illos ignorare id quod eorum maxime 
interest, scilicet quid revera sunt ipsi; sunt autem revera 
peccatores peccato originali et privati visione Dei. 

Item, cognoscere debent naturam humanam esse gene- 
ratione propagabilem et propagatam. Quid ergo de eorum 
patribus? 


4]. Denique, per modum complementi, liceat nobis 
proponere duo, scilicet, primo, notulam quamdam histori- 
co-criticam de formulis theologorum circa effectum forma- 
lem primarium peccati originalis; secundo, ex omnibus hu- 
cusque dictis concludere notionem et divisionem statuum 
naturae humanae. 


CAPUT III 
NOTULAE HISTORICO-CRITICAE 


NOTULA HISTORICO-CRITICA CIRCA FORMULAS THEOLOGORUM «HOMO PER 
PECCATUM ORIGINALE SPOLIATUS EST GRATUITIS ET VULNERATUS IN 
NATURALIBUS», ET «NATURALIA POST PECCATUM MANSERUNT INTEGRA» 


42. A) Istae duae formulae videntur fuisse independen- 
ter 1introductae in scientiam theologicam. Et quidem formu- 
la illa «naturalia post peccatum manserunt integra» derivatur 
ex Pseudo-Dionysio et primo dicta fuit de daemonibus seu 
de angelis malis, postmodum vero extensa est ad hominem 
post actum peccati ac denique ad totam naturam humanam 
lapsam per peccatum Adae. Expresse enim Pseudo-Diony- 
sius ait quod daemones seu angeli mali, «angelicas dotes... 
etiam nunc integras planeque perspicuas», conservare, post 
peccatum suum: QvygÀiKà ÕwpeA ... oAóoKArnpo: Kai zaguoaet 
ciot Quae quidem verba de bonis quae a natura daemones 
habent intelligunt eius commentatores Pachimeras 1, et Ma- 
ximus 3, qui clarius vertit cogitationem Pseudo-Dionysii: ek 
pùocw s&xovoiv àyaOoóv où uera-Tp£yovoiv, bonum quod a natu- 
ra habent non evertunt seu corrumpunt. 

Inter doctores vero scholasticos, nullus tam frequenter 
adhibet hanc formulam sicut S. Thomas, eam expresse ex- 
tendens ad hominem singularem peccantem et ad totam hu- 
manitatem lapsam ex peccato Adami 4. 


| Pseudo-Dionysius, De divinis nominibus, cap. 4 § 23, MG, 3, 725. 

) Pachimeras, Paraphrasis in h. /., ibidem, coi. 797 C. 

3 Maximus, Scholia in h. L, MG, 4, 293 A. 

4 C. S. Thomam J Sent. dist. 3, q. 4, ad 5 una cum obiectionibus; dist. 
19, art. 4, arg. | sed contra; dist. 30, q. 1, art. | ad 3; dist. 34, art. 5 arg. | 
sed contra; ZH Sent., dist. 20 q. 1, art. 1 obi. I et eius resp.; De Malo, 16, 5 
Obi. 16; 16, 6, obi. 3 et corp, art.; I, 64, 1, sed contra et corp.; 95, 1; 109, | 
et 2; I-II, 85, | arg. | et eius resp.; in Pseudo Dionysium De divinis nomini- 
bus, cap. 4, lect. 19, ubi hanc paraphasim facit: dona angelica, ad angelicam 

Ideo ergo haec tria, scilicet essentia, potentia naturalis 
operativa et pronitas vel inclinatio ad operationem, prout 
se habet ex parte potentiae vel subiecti, manent integra et 
intacta post peccatum, tam in angelis quam in hominibus. 
Lnde et ordo seu hierarchia vel praelatio manet in daemoni- 
bus post peccatum (I, 109, 1), quia talis ordo vel hierarchia 
est natrualis substantiis separatis. Non ergo corrupta neque 
diminuta, sed sicut a Deo acceperunt, manet. 


43. B) E contra alia formula, «homo per peccatum origi- 
nale spoliatus est gratuitis et vulneratus in naturalibus», pri- 
mo et directe dicta est de homine et quidem relate ad pecca- 
tum originale, et dein relate ad peccatum actuale, et postea 
extensa est etiam ad daemones seu ad angelos peccantes, 
qui etiam peccato suo spoliati sunt gratuitis et vulnerati in 
naturalibus Nec mirum est hoc, quia homo et angelus re-, 
late ad supematuralia se habent in eadem linea et propterea 
habent gratiam et gloram eiusdem speciei. Unde et relative 
ad iustitiam originalem, aequali modo solvebant quaestio- 
nem theologi pro angelis et pro homine, et S. Thomas ver- 
bum Augustini de angelorum elevatione, «simul 1n eis con- 
dens naturam (Deus) et largiens gratiam» 2, ad hominem ex- 
tendit, ut probet eum fuisse creatum in gratia sanctificante 
seu simul a Deo accepisse naturam et gratiam 3. Sicut ergo 
modus accipiendi a Deo naturam et gratiam extensus est ab 


naturam pertinentia, quae in principio sunt data eis, nequaquam dicimus 
esse mutata, ut ex eorum mutatione mali (quasi substantialiter) effecti sint, 
sed permanent adhuc integra, idest absque corruptione naturae, et splendi- 
dissima, idest absque diminutionc luminis intellectualis». Per «naturalia» 
autem intelligit tria, scilicet essentiam, potentias et naturales eius opera- 
tiones; esse, vivere et intelligere vel essentiam, virtutem et operationem 
(I-II, 85, I ad 1; I, 75, prol.) «ui patet eius verba intuenti», ait S. Doctor I-II, 
85, 1; «participant enim bono, in quantum sunt et vivunt et intelligunt, et 
in quantum est in eis aliquis motus desiderii, qui non tendit nisi in bonum, 
verum vel apparens» (/n De divinis nominibus, cap. 4, lect. 19, p. 479 b), et 
clare hoc apparet in littera Pseudo-Dionysii. 

i DeMaio, 16, 6 obi. 12. 

? S. Augustinus, De Civitate Dei, lib. XII, cap. i, n. 2, ML, 41,357. 

Cf. S. Thomam, I, 95, | sed contra. 

angelis ad homines, ita contrarius modus amittendi illam 
extensus est ab homine ad angelos, quia contrariorum ea- 
dem est ratio. 

Et pro momento quod habet in theologia, liceat nobis 
duo considerare circa hanc formulam: primo, originem 
et fortunam historicam eius; secundo, sensum historicum 
ipsius. 


44. a) Origo historica huius formulae eiusque fortuna. 


45. ]) Occasio eius sumpta fuit ex pericopa quadam 
parabolae de bono Samaritano, ubi dicitur: «Homo quidam 
descendebat ab Jerusalem in Jericho, et incidit in latrones, 
qui etiam despoliaverunt eum; et, plagis impositis, abierunt, 
semivivo relicto» * quam Patres allegorice intelligunt de ho- 
mine, idest, Adamo, qui transiens per hanc vitam, incidit in 
latrones, idest in laqueum diaboli tentantis, qui eum donis 
a Deo acceptis despoliaverunt, suggerendo peccatum, et gra- 
viter vulneratum reliquerunt in via. Ita Origenes 1; S. Am- 
brosius 3; S. Hieronymus 4; S. Augustinus 5, et multi alii6. 

Liceat nobis audire Augustinum, qui maiorem videtur 
habuisse in posteros influxum. «Homo quidam descendebat 
ab Jerusalem in Jericho: ipse Adam intelligitur in genere 
humano. Jerusalem, civitas pacis illa coelestis, a cuius beati- 
tudine lapsus est. Jericho, luna interpretatur, et significat 
mortalitatem nostram, propter quod nascitur, crescit, senes- 
cit et occidit. Latrones, diabolus et angeli eius; qui eum spo- 


| Luc., 10, 30. 

2 Origenes, Homilia 34 in Lucam, MG, 13, 1886-1887, ubi splendide 
hoc exponit; et Prologo in Canticum Canticorum, Ibidem, coi. 69-70. 

3 S. Ambrosius, in Lucam, lib. VII, n. 73, ML, 15, 1718. 

4 S. Hierony mus, Epistola 64 ad Fabiolam de veste sacerdotali, ML, 22, 
611, ubi illud spoliaverunt vertit nudaverunt (-nudatus), et illud plagis im- 
positis vertit vulneraverunt (-vulneratus); et in Comment, super Matt., cap. 
20. 19-31, ML, 26, 151, ubi similiter adhibet verbum vulnerationis. 

3 S. Augustinus, Quaestionum Evangeliorum, Lib. 2, q. 19, ML, 35, 
1340; et in Sermone 131 de verbis Evangelii loannis, ML, 38, 732. 

6 Cf. S. Thomam, Catena Aurea, h. 1. 

liaverunt, immortalitate; et plagis impositis, peccata suaden- 
do; reliquerunt semivivum, quia ex parte qua potest intellige- 
re et cognoscere Deum, vivus est homo; ex parte qua pecca- 
tis contabescit et premitur, mortuus est, et ideo semivivus 
dicitur. Sacerdos autem et Levita qui, eo viso, praeterierunt, 
sacerdotium et ministerium Veteris Testamenti significant, 
quae non poterant prodesse ad salutem. Samaritanus, custos 
interpretatur, et ideo ipse Dominus significatur hoc nomine. 
Alligatio vulnerum est cohibitio peccatorum. Oleum, consola- 
tio spei bonae, propter indulgentiam datam ad reconcilia- 
tonem pacis. Vinum, exhortatio ad operandum ferventissi- 
mo spiritu. /umentum eius est caro, in qua ad nos venire 
dignatus est. /mponi iumento est in ipsam incar- 
nationem Christi credere. Stabulum est Ecclesia, ubi refi- 
ciuntur viatores de peregrinatione redeuntes ad aeternam 
patriam» 

Quod complet alibi, cum eloquenter scribit: «Ego dixi: 
Domine, miserere mei, sana animam meam, quia peccavi 
tbi. Quid sanatur, si nihil est vulneratum, nihil sauciatum, 
nihil debilitatum atque vitiatum? Porro, si est quod sanetur, 
unde vitiatum est? Audis confitentem; quid desideras dispu- 
tantem? Sana, inquit, animam meam. Ab illo quaere unde 
vitiatum sit quod sanari rogat, et audi quod sequitur: quo- 
niam peccavi tibi» 1. 

Postea vero, inde iam ab initio Scholae, haec idea con- 
tracta fuit celebri formula: «Adam per peccatum vulneratus 
est in naturalibus et spoliatus gratuitis», quam hoc modo, 
veluti auctoritatem, refert Simon Tornacensis 3. 


| S. Augustinus, Quaestionum Evangeliorum, Lib. Il, cap. 19. ML, 
35, 1340. 

) De natura et gratia, contra Pelagium, cap. 19. n. 21, ML, 44, 256. 

) Simon Tornacensis, Disp. 10, edit, cit, p. 41, 3-4; et disp. 49, 
p. 144,7-8. 

46. 2) Quis autem primus hanc formulam proposuerit, 
incertum est. Solebant antiqui theologi provocare ad Glos- 
sam Ordinariam 

Revera tamen neque in Beda neque in S. Augustino inve- 
nitur formula spoliatus gratuitis et vulneratus in naturalibus. 
Sed neque inveniri poterat, quia haec formula supponit dis- 
tinctionem inter naturalia seu iustitiam gratis datam, quam 
multi theologorum saeculi XII et XIII ponebant datam fuis- 
se angelis et Adamo una cum creatione, et gratuita seu iusti- 
tiam gratum facientem, quam appellabant gratiam, et hanc 
dicebant fuisse eis postea collatam, ut mereri possent beati- 
tudinem. Consequenter, per contrapositionem ad has duas 
iustitias adaequate distinctas, ponebant duos effectus pecca- 
ti originalis in homine, scilicet exspoliationem iustitiae gra- 
tuitae et vulnerationem 1ustitiae naturalis. Est ergo formula 
theologica, non formula patristica, et eiusdem fere temporis 
ac illa prior discussio videtur esse. In opere «Instructio sa- 
cerdotis», inter opera S. Bernardi supposititia, invenitur 
haec formula modo fere aequali: «factus est —inquit— mi- 
ser ille viator vel potius deviator, qui descendit de Jerusa- 
lem in Jericho et incidit in manus latronum, in arbitrium 


| V. gr. S. Albertus Magnus ŽI Sent., dist. 24, divisio textus, t. 27, p. 
396 a, et art. 2, obi. 1, p. 397 b; dist. 26, divisio textus, p. 442 a; Summa 
theologica, II P., Tract. 14, q. 90, memb. 4, obi. 1, edit. cit. t. 33, p. 179 b; 
tract. 15, q. 94, memb. 3, arg. 3 sed contra, p. 214 a; tract. 16, q. 100, 
memb. 2, art. 2, obi. 4, p. 236 a; memb. 2, ad obi., p. 248 a; tract. 17, q. 113, 
p. 327 a; In Lucam, 10, 30, t. 23, p. 63-64; S. Bonaventura, M Seni., dist. 21, 
art. 3, q. 2, obi. 4, edit, cit., t. II, p. 516 a; dist. 29, art. 2, q. 1, obi. 1, ibidem, 
p. 700; S. Thomas, Z Sent., prol. expositio textus; // Sent., dist. 29, q. 1, art. 
2, arg. | sed contra; dist. 30, q. 1, art. 1, ad 3; De Malo, 5, 5, obi. 11; 16, 6, 
obi. 12; Catena aurea, in Luc. 10, 30; In Psalm. 13, n. 1; L 101, 1, obi. 2; I-II, 
55, 1, sed contra, ubi appellat ad Bedam. Revera ad Bedam et Augustinum 
provocat Alexander Halensis, Summa theologica, I P, n. 129, edit. cit. t. I, 
p. 198; I P. II lib., n. 418, arg. 3 sed contra, ubi ad Glossam appellat; n. 502, 
obi. 1, ad Bedam, t. II, p. 492 et 716; maxime autem in II P., II lib., in tract. 
2, n. 24-36, t. III, p. 36-54, ubi editores referunt ad Rupellam, ubi complen- 
tur quae dicit KoRS, La Justice primitive et le péché originel d'après S. Tho- 
mas Paris, J. Vrin 1930, p. 104, nota 2; Humbertus de Romanis, Expositio 
Regidae S. Augustini, cap. 96, edit. Vallisoleti, 1752, p. 274-277. 

malignorum spirituum, qui vulneratum eum in naturalibus, 
spoliaveunt in gratuitis, et abierunt semivivo relicto, 1mo du- 
plici morte corporis et animae affecto» I. 

Sed iam ante tempora S. Bernardi videtur fuisse adin- 
venta, cum eam referat veluti «auctoritatem» Simon Torna- 
censis, ut supra diximus 2. Si intelligatur veluti glossa Be- 
dae, qui adhuc considerabatur ut «auctoritas», bene in- 
tellhigitur quare Simon Tomacensis sine nomine citet 
«auctoritatem». 


4]. b) Sensus historicus huius formulae. Sensus huius 
formulae non videtur semper fuisse idem. 


48. ]) Nam apud priores scholasticos, qui nondum cog- 
noscebant formulam Pseudo-Dionysii et admittebant quod 
angeli et Adam creati sunt in naturalibus, hoc est, in rectitu- 
dine quadam naturali divinitus accepta, non vero in gratui- 
tis seu in gratia sanctificanti, quam tamen habuerunt vel 
habuissent, antequam  peccarent, sensus formulae erat: 
Adam per peccatum suum spoliatus est gratuitis, scilicet 
privatus est penitus gratia sanctificante, et vulneratus est 
in naturalibus, idest diminutus seu debilitatus est in 1ustitia 
naturali vel originali quam acceperat una cum creatione. 
Ita videtur formulam intellexisse Simon Tomacensis, qui, 
ad quaestionem, «utrum immortalitas Adae, quam habuit 
ante peccatum, fuerit datum vel donum, idest naturale vel 
eratuitum», respondet quod erat datum naturale, non gra- 
tuitum, et nitebatur seu pendebat haec immortalitas in 
complexione corporis aequali, quae partim erat conditio na- 
turae, partim vero corroborabatur esu de ligno vitae: per 


Instructio sacerdotis, | P.. cap. 1, n. 2, ML, 184, 775, cuius etiam me- 
miniscunt editores S. Bonaventurae, II Sent., dist. 29, art. 2, q. 1, t. II, 
p. 700, nota 1. 

à Circa sensum historicum verbi «auctoritas» cf. Chenu, O.P., Authenti- 
ca er Magistralia, deux lieux rhéologiques aux XII-XIII siécles, apud «Divus 
Thomas (Placent.), april 1925, p. 257-258. 

peccatum ergo non est sublata haec complexio, sed causa 
conservationis aequalitatis eius, et sic evasit vulnerata seu 
inaequalis facta, 1deoque passibilis et mortalis. 

En eius verba: «Adam creatus fuit in complexione aequa- 
li. Complexio vero aequalis dicta fuit eius immortalitas, 
quia ea aptus natus erat ad non moriendum. Haec autem 
aequalis complexio naturalis erat ei. Quod enim dicit aucto- 
ritas, Adam fuisse 1mmortalem, non de conditione naturae, 
sed de ligno vitae, sic concipitur: non conditione naturae 
tantum, sed ligno vitae coopérante. De conditione enim na- 
turae tantum, habuit complexionem aequalem, sed esu ligni 
vitae complexio corroboranda erat in sua aequalitate, nisi 
peccasset Adam: sed, merito peccati, homo sibi ipsi relictus 
est, Deo, qui dederat aequalem complexionem, non conser- 
vante eam in sua aequalitate. 

Merito ergo peccati, complexio Adae facta est inaequalis, 
ingruentibus molestiis nimii caloris, nimii frigoris et aliis. 
Non ergo per peccatum privatus est naturali, sed in eo vul- 
neratus, quandoquidem complexio non est sublata, sed inae- 
qualis facta» ' 

Relative vero ad difficultatem: quomodo potuit spoliari 
eratuitis quae non habebat, si Adam conditus fuit in natura- 
libus tantum, respondet: «Redditur a quibusdam: duo fue- 
runt status Adae ante peccatum; primus, quo contentus fuit 
naturalibus tantum (et in his vulneratus fuit per pecca- 
tum)..; secundus vero status Adae fuit in quo data sunt ei 
eratuita... et quibus spoliatus est per peccatum. 

Redditur quoque: unicus status fuit ante peccatum, quo 
contentus fuit Adam naturalibus... Dicitur enim spoliatus 
eratuitis, non quae habebat, sed quae habiturus erat, si in 
naturalibus perstitisset; quo modo quis amittit ludum in 


Simon* Tornacensis, Op. cit.t disp. 10, q. 1, p. 41, 12-26. 

alea, quem numquam habuit, sed in cuius habendi discrimi- 
ne erat» * Quae eodem modo solvitur a S. Alberto Magnol 


49. 2) Quia vero haec naturalia in quibus dicebantur 
creati angelus et homo, idest 1ustitia naturalis seu originalis 
non erat sensu pleno naturalis, quia non de constitutione 
ipsius naturae neque de vera exigentia naturae, sed solum 
conformis naturae et una cum natura ab initio data a Deo 
et accepta ab angelis et ab homine, ideo alu posteriores 
pressiori sensu acceperunt «naturalia», pro naturalibus 
stricto et pleno sensu dictis, quando sermo erat de vulnera- 
tone naturalium, nempe pro ipsa essentia et pro potentiis 
eius connaturalibus, et sic non haberetur perfecta corres- 
pondentia naturalium in utraque formula: Adam creatus est 
in naturalibus tantum, et: Adam per peccatum vulneratus 
est in naturalibus. Ita videtur intellexisse rem Magister Sen- 
tentiarum, quando scribit: «Peccatum vero, idest culpa pro- 
prie animae corruptio est. Si autem quaeritur in quo possit 
corrumpi anima, in parabola illius qui incidit in latrones, 
quando per peccatum in potestatem diaboli traditur, et tunc 
per peccatum exspoliatur gratuitis bonis, idest virtutibus, 
et in naturalibus bonis vulneratur, quae sunt ratio, intellectus, 
memoria et ingenium et huiusmodi, quae per peccatum obte- 
nebrantur et vitiantur. Per peccatum etiam privatur illo 
bono, cuius participatione cetera bona sunt, quo tanto ma- 
gis privatur, quanto magis se ab eo elongat» 3. « Praeter alias 
poenalitates pro peccato illo incurrit homo poenam in co- 
rruptione et depressione liberi arbitrii. Per illud namque 
peccatum naturalia bona in homine corrupta sunt et gratui- 
ta detracta. Hic est enim ille qui a latronibus vulneratus 
quidem in naturalibus est et spoliatus: vulneratus quidem 
in naturalibus bonis, quibus non est privatus, alioquim non 


| Ibidem, disp. 49, quaesi. 4, p. 144, 12-24. 


"^ S. Albertis Magnus, // Serit., dist. 24, an. 2 ad 1, edit. cit. p. 398 a. 
Petrus Lombar dus, ŽI Serit., dist. 35, cap. 4. 

posset fieri reparatio; spoliatus vero gratuitis, quae per gra- 
tam naturalibus addita fuerant. Haec sunt data optima et 
dona perfecta, quorum alia sunt corrupta per peccatum, 
idest naturalia, ut ingenium, memoria, intellectus; alia sub- 
tracta, idest gratuita» * Per gratuita ergo Magister intelligit 
tam iustitiam originalem quam gratiam sanctificantem, per 
naturalia vero ea tantum quae stricte naturalia sunt. Unde 
concedit quod Adam per suum peccatum non solum fuit vul- 
neratus seu diminutus in dono impassibilitatis et immorta- 
litatis, ut dicebat Simon Tornacensis, sed etiam vere exspo- 
liatus seu privatus 4. 

Et haec acceptio «naturalium» pro ista formula invaluit 
apud ceteros theologos. Et quia Magister non determinavit 
modum quo deberet et posset intelligi praedicta diminutio 
seu vulneratio potentiarum animae per peccatum originale, 
ideo Magistri hanc viam sequentes toti fuerunt in invenien- 
da explicatione praedictae diminutionis. Unde: 


50. Guilelmus Autissiodorensis intellexit hanc diminu- 
tionem per se et directe seu ex parte subiecti, quasi per subtrac- 
tionem habilitatis potentiae ad bonum seu ad virtutem.', quae 
tamen subtractio vel diminutio per peccata personalia sub- 
sequentia, non esset aequalis pro unoquoque neque etiam 
maior quo magis peccata multiplicantur, sed proportionalis 
tantum et minor, ut sic non possent umquam corrumpere 
ex toto habilitatem illam. Et huius explicationis meminit S. 
Thomas, tum hic, articulo 2, tum etiam pluries in locis para- 
llelis, eamque ex professo impugnat; et merito quidem, quia 
haec diminutio sic intellecta est quantitative, non qualitati- 
va, prout natura rei explicandae postulabat; insuper, falso 
putat sequentia peccata minus proportionaliter diminuere, 
quia de se solent esse graviora, ideoque gravius seu 


| H Sent., dist. 25, cap. 7. 
) Cf. Ibidem, cap. 5 in fine. 

plus nata sunt diminuere talem habilitatem; praeterea, hoc 
posito, in tantum posset crescere diminutio, quod totam ha- 
bilitatem corrumperet. 


51. Ceteri theologi hanc explicationem reprobarunt, et 
quidem merito, sicut et reprobarunt diminutionem caritatis 
per peccatum veniale, quae eodem principio nitebatur ? et 
consequenter intelligunt hanc diminutionem indirecte et per 
accidens, seu non ex parte radicis, sed ex parte termini; per 
appositionem extrinsecam impedimenti, non per subtractio- 
nem ex parte ipsarum potentiarum. S. Albertus Magnus ex- 
pressit hoc valde graphice dicens quod haec diminutio inte- 
lgenda est ex parte termini ad quem, non ex parte termini 
à quof. vel, ut ait S. Bonaventura, hae potentiae non dimi- 
nuuntur per peccatum secundum id quod sunt, sed secun- 
dum id ad quod sunt N Dein, per introductionem axiomatis 
Pseudo-Dionysii: naturalia post peccatum manserunt inte- 
era, solutio Autissiodorensis explosa penitus fuit. 

Hoc autem dato et concesso, oportet videre quis est ille 
terminus ad quem, de quo loquebantur isti theologi, utrum 
scilicet sit gratia et virtus infusa (bonum supematurale), 
an virtus acquisita seu naturalis et actus honestus (bonum 
naturale). Quae quidem inquisitio est maioris momenti, 
quia ex ea determinari poterit quid ipsi intelligant de dimi- 
nutione virium hominis per peccatum originale. 


52. Et dicendum est eos expresse locutos fuisse de bono 
supematurali gratiae et virtutum infusarum, partim, quia 
multi eorum, saltem initio, hoc duos ordines non sat clare 
distinguebant et omnia videntur reducere ad supematura- 


| Cf. S. Thomam, H-I, 24, 10. 


2 S. Albertus Magnus, H Sent., dist. 24, art. 6 edit. cit. t. 27 p 403 b' 
dist. 25, art. 7, p. 440 b. 


' S. Bonaventura, I Sent., dist. 34. art. 2 q. 2, edit, cit., t. II, p. 813 b. 

lia; partim, quia hoc bonum considerare proprie spectat ad 
theologiam. Unde et S. Albertus Magnus et potissimum S. 
Thomas, qui hos duos ordines apprime distinguebant, dimi- 
nutionem seu vulnerationem in naturalibus intelligunt per 
ordinem ad bonum supernaturale seu gratuitum; ipsi etiam 
fuerunt qui axioma pseudo-dionysianum expresse compara- 
verunt cum alio magis noto theologorum. Liceat ergo nobis 
mentem horum duorum Doctorum penitius investigare. 


EXCURSUS DE MENTE S. ALBERTI ET 5. THOMAE 


A. Mens S. Alberti Magni 


53. Ergo S. Albertus Magnus expresse sublineavit correlationem 
inter hanc formulam: Adam per peccatum spoliatus fuit gratuitis et vul- 
neratus in natualibus, et positionem sat communem theologorum sui 
temporis dicentium quod Adam fuit creatus in solis naturalibus et non 
in gratuitis, et secundum eam coordinat distinctiones Magistri Sententia- 
rum. Nam tractatum de casu hominis dividit in tres partes, «secundum 
ea quae sunt in omni casu», scilicet de causa casus (dist. 21-23), de 
statu a quo cecidit (dist. 24-29), de eo in quod cecidit (dist. 30-33). Par- 
tem autem illam, in qua agit de eo «a quo cecidit Adam per peccatum» 
subdividit in duas partes, «in quarum prima agit qualiter cecidit a 
naturalibus in quibus est vulneratus, et in secunda qualiter cecidit a 
gratuitis» ' 

Naturalia autem in quibus est vulneratus reducit ad liberum arbi- 
trium et diversos status libertatis, scilicet a coactione, a miseria, a pec- 
cato 2. Gratuita vero quibus fuit exspoliatus reducit ad gratiam operan- 
tem et cooperantem et ad virtues inde consequentes 3. 

similiter in Summa Theologica agit «de potentiis animae, quibus 
perficitur anima in naturalibus» 4, ubi agit de sensualitate 5, de ratione 
et eius partibus, scilicet inferiori et superiori, speculativa et practica, 


! S. Albertus Magnus, M Sent., dist. 24, divisio textus, p. 396. 


? Ibidem. 
II Sent., dist. 26, divisio textus, p. 442. 
Summa Theologica, II P. Tract. 15, t. 33, p. 193. 
Ibidem, q. 92, p. 193-199. 

agente et possibili et de libero arbitrio 2; et postea loquitur «de gratia 
qua perficitur anima, et de virtute qua perficitur voluntas in gratui- 
fis: N et expresse affirmat correspondentiam inter has duas partes 
Summae et duas alias Sententiarum 4. 

Connexionem autem istius distinctionis cum illa de creatione Adami 
in naturalibus tantum et non in gratuitis sublineat etiam cum ait: «Hic 
Magister tangit id a quo cecidit homo quoad bonum gratiae, vel quod 
habuit si creatus fuit in gratia, vel quod habuisset si non fuit creatus 
in gratia, quoad aliam opinionem» 5. Difficultatem etiam ex hac corres- 
pondentia venientem, eodem modo solvit ac Simon Tomacensis, quod 
scilicet «secundum hanc opinionem (nempe hominem fuisse conditum 
in solis naturalibus), homo non fuit spoliatus gratuitis quae haberet, 
sed quae habiturus esset, si stitisset»6. Hoc tamen ipse in Sententiis 
non admittit ', et nomine naturalium non intelligit originalem iusti- 
tiam, sed potentias naturales animae sanas et rectas, ut Magister Sen- 
tentiarum, in quo recedit a Simone Tomacensi. 


54. Praeterea, secundo, coordinat «naturalia» formulae traditiona- 
lis, in quibus homo per peccatum vulneratus est, cum formula Pseudo- 
Dionysii de integritate enaturalium» post peccatum, quam ab angelis ex- 
tendit ad hominem. -Naturalia —inquit——etsi vulnerentur per peccatum, 
non tamen auferuntur, nec in angelo nec in homine; dicit enim Diony- 
sius in libro De divinis nominibus: data illis naturalia dona nequaquam 
ea mutata esse dicimus, sed sunt integra et splendidissima» 8, quod ap- 
probat postea, «quia hoc dicunt quidam sancti et videtur Augustinus 
dicere»'. Similiater, dicit postea: «quod naturaliter inest, ut potentia 
animae, non spoliatur per peccatum, quia peccatum naturalia non spo- 
liat, sed vulnerat, sicut dicit Glossa super illud Lucae X, 10: qui etiam 
despoliaverunt eum et plagis impositis abierunt, semivivo relicto. Ergo 
videtur per verbum Dionysii in libro De divinis nominibus, ubi sic dicit 
de daemonibus: Data illis naturalia dona nequaquam ipsi non videant 
claudentes suorum bonorum inspectivas virtutes. Liberum autem arbi- 


Ibidem, q. 93, p. 199-209. 

Ibidem, q. 94, p. 209-222. 

Summa Theologica, M P. Tract. 16, p. 223-275. 

Summa Theologica, p. 193 et 223 prol. 

II Sent., dist. 26, divisio textus, p. 442. 

II Sent., dist. 24, art. 2, ad 1, p. 398 a. 

II Sent., dist. 24, art. 1, p. 397 b. 

Summa Theologica. M P., tract. 14, q. 85. arg. 2 sed contra, t. 33, 
p. 135 a. 

Ibidem, p. 137 b. 

trium est de datis naturalibus» * Et paulo post dicit quod haec duo ar- 
gumenta «concedenda sunt et procedunt secundum dicta Sanctorum» 2. 

Pariter, ad argumentum: «naturalia non tolluntur per peccatum, 
licet vulnerentur; et hoc idem inducit Magister in ilio cap. Unde mani- 
festum est. Ergo videtur quod post peccatum non amittit homo liberta- 
tem, quia est de naturalibus donis» 3; respondet: «per peccatum non 
tollitur libertas a coactione, licet vulneretur, sed tollitur libertas a pecca- 
to et per peccatum servituti adiicitur et premitur ad aliud peccatum, 
ita quod non resistit; tamen semper hoc facit ex voluntate et non ex 
necessitate coactionis»4. Et paulo post ait: «Ad id quod quaeritur ulte- 
rius, si libertas sit amissibilis, dicendum quod /ibertas a coactione num- 
quam est amissibilis, quia a natura est; natura enim non tollitur per pec- 
catum, sed vulneratur. Sed libertas a peccato amissibilis est per pec- 
catum, et libertas a prima miseria amissibilis per miseriam poenae 
aeternae»?. 

Insuper alibi ait: «Dionysius in libro De divinis nominibus dicit de 
daemonibus sic: Data illis naturalia bona nequaquam ea mutata esse 
dicimus, sed sunt integra et splendidissima. Synderesis autem est datum 
naturale. Ergo in damnatis non omnino extinguitur» 6. Et hoc appro- 
bat, dicens in corpore quod «scintilla conscientiae sive synderesis in 
nullo, nec viatore nec damnato, extinguitur ex toto» 7, «quia synderesis 
est de datis naturae, et ideo, natura manente, non corrumpitur nec extin- 
guitur in foto» 6. 

Inde ergo S. Albertus sumit «naturalia» in sensu Pseudo Dionysii et 
in sensu Magistri Sententiarum, et non in sensu Simonis Tomacensis, 
pro stricte naturalibus. Consequenter admittit quod haec naturalia 
sunt simul integra post peccatum, et non integra seu vulnerata, non 
tamen secundum idem, nam manent integra ex parte termini a quo 
seu ex parte sui, et diminuuntur seu vulnerantur ex parte actus seu 
termini ad quem. Ait enim quod libertas a necessitate, quae est de datis 
naturae, ut supra vidimus ex eodem Alberto, «dupliciter consideratur, 
scilicet secundum terminum a quo, idest secundum quod est a necessi- 
tate libera vel absoluta, et sic numquam amittitur vel diminuitur...; unde 


| Summa Theologica II P.. tract. 15, q. 94, arg. 3 et 4 sed contra, 
t. 33, p. 214. 

? Ibidem, in fine. 
Summa Theologica, II P., tract. 15, q. 95, obi. 5, p. 215 b. 
Ibidem, ad 5, p. 217 a. 
Summa Theologica, II P., tract. 15, q. 96, ad quaestionem, p. 219 a. 
Summa Theologica, II P., tract. 16, p. 99, memb. 2, art. 3, arg. 5, 
sed contra, p. 239 a. 

Ibidem. 
* Ibidem, ad ultimum, idest ad 5, p. 239 b. 

secundum hoc aeque est in Deo et in creatura et aeque in beato et mise- 
ro et aeque in bono et malo. Potest etiam considerari in comparatione 
ad actum eligendi (=ad terminum ad quem), et per hunc modum non 
amittitur, sed diminuitur ex defectu habitus gratiae vel gloriae» '. Et 
impugnat modum explicandi hanc diminutionem ex parte subiecti, ut 
faciebat Autissiodorensis 2. 


55. Tertio, hanc diminutionem explicat per ordinem ad terminum 
supematuralem seu ad gratuita. Nam loquens de poena propria peccati 
originalis, ait quod «ex parte animae sunt poenae quas determinat 
Beda in homilia super illud Evangelii Lucae, X, 30: Homo quidam des- 
cendebat de Jerusalem in Jericho, et incidit in latrones, ubi sic dicit: 
homo quando peccavit, incidit in malitiam, in impotentiam, in igno- 
rantiam et in concupiscentiam. Dicit enim quod spoliaverunt eum in 
gratuitis et vulneraverunt eum in naturalibus, in quatuor illis poenis. 

Et dicitur malitia ibi prout est poena, malignabilitas, prout de facili 
malignatur homo, sicut dicitur Gen. VK, 21 : sensus et cogitatio huma- 
ni cordis in malum prona sunt ab adolescentia sua. Et intelligit de nati- 
vitate corrupta. 

Impotentia dicitur debilitas ad bonum; quod vulnus inflictum est 
animae propter hoc quod est in membris corporis lex camis, ligans ea 
ne ad bonum sint mobilia secundum rationem, sicut dicitur ad Rom. 
VII, 22-23; condelector legi mentis meae et captivantem me in lege 
peccati, quae est in membris meis. Et ibidem, v. 18: nam velle adiacet 
mihi, perficere autem non invenio. 

Ignorantia vero est privatio luminis in ratione et in electione agendo- 
rum. Et de hoc dicitur Jerem. IV, 22: sapientes sunt ut faciant, bene 
autem facere nescierunt. Et Isaiae V, 21: vae qui sapientes estis in ocu- 
lis vestris, et coram vobismetipsis prudentes. Et dicit Augustinus in 
libro contra Manichaeum quod haec poena causata est ex hoc quod 
voluit esse sicut Deus, sciens bonum et malum. Unde per hoc punitus 
est in ignorantia agendorum, quam poenam sequitur error electionis, ut 
dicit Augustinus, et difficultas studii in inquirenda veritate. Et dicitur 
quod accipitur ex illo verbo Domini Genes. III, 17: in laboribus come- 
des ex ea. 

Concupiscentia vero est concupiscentia noxiorum, de qua dicitur 


Prov. I, 22: usquequo, parvuli, diligitis infantiam, et stulti ea quae sibi 
sunt noxia cupiunt?. 


II Sent., dist. 24. art. 6, t. 27, p. 403. 
II Sent., dist. 35, art. 5, p. 508. 

Istae sunt poenae quae notatae sunt a sanctis, in quas incidimus ex 
peccato originali» * 

Clarius autem hoc exponit proprio loco, scilicet in Luc. X, 30, ubi 
haec habet: «Ecce sceleris ministerium duplex. 

Despoliaverunt autem eum gratuitis, auferentes salutis habitum, de 
quo dicitur Isaiae, 61, 10: induit me Dominus vestimentis salutis et 
indumento iustitiae circumdedit me. Sic fratres Joseph exuerunt tuni- 
cam polymitam, quam fecerat ei pater suus. Gratiam enim et vir- 
tutes perdit homo quando, diabolo suadente et praecipitante, cadit in 
peccatum. 

«Et plagis impositis». Quia in naturalibus bonis vulnera gravissima 
intulerunt. Naturale enim bonum est in ordine cordis ab bonum cog- 
noscendum, credendum, volendum, operandum, consequendum et reti- 
nendum; quod, qualiter vulneratum sit, patet omnibus qui niti volue- 
rint ad bonum et difficultatem sentiunt in his quae dicta sunt. Isaiae, 
I, 6: «vulnus et livor et plaga tumens, non est circumligata nec curata 
medicamine sacramentorum neque fota oleo misericordiae ministro- 
rum et compassionum, Job, 16, 15: «concidit me vulnere super vulnus, 
irruit in me quasi gigas», quia peccato post peccatum continuo vulne- 
ratur naturale bonum... 

«Semivivo relicto». Quia mortuus fuit, vita gratiae per culpam pri- 
vatus, et in vita naturae profunde vulneratus, solam imaginem, in qua 
creatus est, retinens, Psalm. 38, 7: «in imagine pertransit homo»; Job, 
19, 9-10: «spoliavit me gloria mea, et abstulit coronam de capite meo, 
destruxit me undique et pereo». Gloria enim conscientiae in gratiae 
perditione spoliatur, corona lapidum pretiosorum perditur in ornatu 
virtutum; destruitur homo undique in habitu naturalium bonorum, et sic 
volutatur de peccato in peccatum, et perit» 2. 

Et addit paulo post: «Vulnera sunt aperturae plagarum peccatorum, 
quae plagae sunt apertae quandiu consensu et actu et consuetudine di- 
vidunt integritatem naturalis boni animae» 3. 

Alibi denique complet ex aliis descriptionem huius stragis produc- 
tae per peccatum originale. «Peccato —1nquit——essentialiter, ut causae, 
coniuncta est poena... quadruplex, ad minus, quarum duae sunt poenae 
damni (duae vero poenae sensus; damni autem) una scilicet in amissio- 
ne incommutabilis boni, quod inhabitat sanctos; alia in spoliatione gra- 
tuitorum, per quae inhabitat sanctos Deus; (sensus vero) tertia est co- 
rruptio naturalis boni, de qua multum supra habitum est; quarta est 


Summa Theologica, II P. tract. 17, q. 113, t. 33, p. 327. 
) In Lucam, Opera, edit. cit. t. 23, p. 63-64. 
3 Ibidem, p. 67. 

inordinatio virium in regno animae, quia superiores ancillantur et infe- 
riores dominantur. 

Praeter has sunt aliae quae non ita sentiuntur, ut maior potestas 
daemonis, et impotentia surgendi a malo, et defectus ad bonum, et 
inclinatio in malum, et obtenebratio luminis in intellectu ad bonum, 
et infinita alia, ut scilicet verum sit quod dicitur quod, qui in uno offen- 


dit, multa bona perdit» 


56. Sic ergo sequela peccati originalis in hac vita exprimiter tripli- 
citer a S. Alberto: 


A) per modum poenae: 
a) damni: 
l) amissio Dei inhabitantis animam. 
2) spoliatio gratiae ac virtutum per quas inhabitabat. 
b) sensus: 
l) corruptio seu vulneratio naturalis boni. 
2) inordinatio virium in regno animae. 


B) per modum effectus: semivivus et semimortuus: 
a) mortuus vita gratiae et virtutum infusarum: spoliatus gra- 
tuitis. 
b) graviter vulneratus in vita naturae: vulneratus in natutali- 


bus, secundum quatuor vulnera. 


C) per ordinem ad libertatem: 
a) a peccato: libertas impeccantiae: spoliatus. 


b) a coactione: 
l) ex parte termini a quo sive ex parte subiecti: manet 
integra. 
2) ex parte termini ad quem sive per ordinem ad eligendum 
bonum: manet diminuta seu vulnerata. 


^A Il Sent., dist. 36, art. 2, edit. cit. t. 27, p. 585-586. 

57. In hac explicatione S. Alberti Magni pro synthesi et coordina- 
tione diversarum formularum traditionalium, manebat difficultas ex 
diversa acceptione «naturalium» relative ad Adam innocentem et ad 
Adam lapsum; quae quidem diversitas non solum est formalis seu ex 
diverso modo considerandi eamdem rem, sed etiam realis, quia natura- 
lia in primo casu significant iustitiam originalem citra gratiam sancti- 
ficantem; in alio vero nudam naturam significant, citra hanc origina- 
lem iustitiam. Cum hac ergo diversa acceptione non poterat dari per- 
fecta synthesis et coordinatio omnium elementorum traditionalium. 
Unde cum S. Albertus Magnus non potuerit se liberare ab hac sententia 
de creatione hominis in solis naturalibus, sed fluctuans permanserit, 
ut supra dictum est, dicendum est quod ipse potius indicavit viam per- 
ficiendi synthesim illam quam compleverit. Ad S. Thomam vero perti- 
net honor complendi et perficiendi opus inchoatum a suo magistro, 
etiam in hoc re; quia S. Doctor reiecit hoc elementum heterogeneum 
perturbans synthesim, docens quod homo et angelus conditi sunt in 
gratuitis et non in solis naturalibus. Quo facto, non erat amplius neces- 
se comparare et coordinare secundam formulam Magistrorum et ter- 
tiam Pseudo-Dionysii cum prima eorumdem Magistrorum, sed sat erat 
comparare secundam et tertiam inter se quoad naturalia et in ordine 
ad gratuita unice admissa ex prima formula. Unde S. Thomas num- 
quam sibi posuit difficultatem qua angebatur Simon Tornacensis et 
quae adhuc perdurabat in S. Alberto Magno de spoliatione gratuito- 
rum nondum habitorum; immo S. Doctor in hoc videbat robaratam 
propriam sententiam, et consequenter obiectionem illam debebat con- 
cedere, et simul negare solutiones datas ab illis Magistris. 


58. Primo ergo S. Thomas, absque ulla ansa aequivocationis post- 
quam reiecit quod homo conditus fuit in solis naturalibus, superadditis 
tamen naturae, «naturalia» formulae traditionalis theologorum et 
Pseudo-Dionysii pro eodem sumit, scilicet pro stricte et pure naturali- 
bus, nempe pro essentia eiusque naturalibus potentiis; terminus etiam 
comparationis est idem, scilicet gratuita, in quibus homo et angelus 
conditi sunt. Et tam de angelis quam de hominibus, affirmantur simul 
haec tria: 1) spoliati sunt gratuitis; 2) vulnerati sunt in naturalibus: 3) 
permanent integri seu non vulnerati neque diminuti in naturalibus. 

Solvitur autem antinomia vulnerationis et non vulnerationis circa 
eadem naturalia, quia non dicuntur secundum idem, nam vulneratio 

affirmatur ex parte termini, non-vulneratio vero asseritur ex parte 
principii vel radicis 

S. Thomas fortiter et frequenter sublineat hanc integritatem natura- 
lium post peccatum, tam in angelis peccantibus seu in daemonibus de 
quibus unice loquebatur Pseudo-Dionysius, quam in hominibus, ad 
quos extendit formulam dionysianam sicut fecerat S. Albertus. «Data 
naturalia daemones per peccatum non perdiderunt. Sed homo non am- 
plius quam daemon peccavit. Ergo si 1mmortalitatem (naturaliter) ha- 
buisset, eam nullatenus amississet» 1. «Defectus autem qui per origi- 
nem traducitur, rationem culpae habens, non est per subtractionem vel 
corruptionem alicuius boni quod naturam humanam consequitur ex prin- 
cipiis suis, sed per subtractionem vel corruptionem alicuius quod naturae 
superadditum erat: 3. «Peccando, diabolus proprietatem naturae suae 
non amissit, sed data naturalia in eis manent integra et splendidissi- 
ma, ut Dionysius dicit» 4. Alibi ait quod dona naturalia in daemonibus 
non sunt ablata nec diminuta, sed integra manent; unde et ordines et 
praelationes, cum sint quid naturale in natura angelica, manent in 
daemonibus. 

Et extendens ad hominem hoc principium, ait: «Illa subiectio corpo- 
ris ad animam et inferiorum virium ad rationem, non erat naturalis, 
alioquin post peccatum mansisset, cum etiam in daemonibus data natu- 
ralia post peccatum permanserint, ut Dionysius dicit in cap. 4 De Divi- 


nis Nominibus»6. 


59. Secundo, vulnerationem seu diminutionem naturalium intelli- 
git per ordinem ad terminum supematuralem seu gratuitum. Et quia hoc 
est maioris momenti, oportet verba eius ex diversis operibus colligere 
et referre. 

Pro daemonibus. «Bona naturalia, prout in esse naturae absolute 
consideramur, remanent integra post peccatum, tamen pervertuntur 
quantum ad rectum ordinem quem habebant in gratia vel virtute, et 
hanc rectitudinem consequebatur super omnia Deum diligere» 7. «Dae- 
mones dicuntur non videre sua naturalia, non quin ea absolute vi- 


| Cf. S. ThO.mam, H Sent., dist. 25, exposit. textus. 

1 H Sent., dist. 19, art. 4, arg. | sed contra. 

^ II Sent., dist. 33, q. 2, art. 1. Cf. etiam dist. 34, art. 5, arg. | sed 
contra; De Malo, 16, 5, obi. 16; De Malo, 16, 6. obi. 3. 

I, 109, | et 2; I. 64, 1, sed contra et corp. art. 

3 1,95,1. 

6 II Sent., dist. 3, art. ultimo ad 5. 

| De Malo, 16, 6 ad 3. Cf. I, 64, 1; I-I], 3, 2. 

deant, alioquin nihil cognoscere possunt..., sed non vident ea in ordine 
ab bona gratuita...» 

Pro hominibus. «Bona naturalia debentur dupliciter: vel prout sunt 
in se considerata (ex parte principii vel radicis), secundum quod natu- 
rae debentur ex propriis principiis, et sic nec homo nec angelus per 
peccatum aliquid naturalium amissit, quia Dionysius etiam integra 
data naturalia in angelis peccantibus permanere dicit, IV De Divinis 
Nominibus; vel secundum quod ordinantur in finem ultimum (ex parte 
termini), et hoc modo in utroque bona naturalia diminuta sunt qui- 
dem, non penitus amissa, in quantum uterque factus est minus habilis 
et magis distans a finis consequutione et propter hoc etiam homo gratui- 
tis spoliatus dicitur et in naturalibus vulneratus, Luc. X, 30, 1n Glossa» 2. 
«Remissio autem (vel diminutio aut vulneratio) huiusmodi habilitatis 
est secundum quod elongatio est ab actu, scilicet ab ipsa gratia» 3. Unde 
«illud bonum naturae quod per peccatum diminuitur, est medium in- 
ter animam, quae est subiectum culpae, et gratiam; et ideo ex parte 
illa qua accedit ad gratiam, opponitur culpae, ratione cuius per culpam 
diminuitur, ut semper elongatior a gratia fiat, sed ex parte illa qua in 
substantia animae radicatur, non opponitur culpae, sed est subiectum 
eius, et ideo semper manet in anima, quandiu manet natura» 4. «Hoc 
intelligendum est de bono naturali vel ad quod natura est ordinata, 
sicut gratia vel virtus, vel de ipsis habilitatibus ad haec bona. Si enim 
intelligeretur de bonis naturalibus, quae sunt de esse naturae vel natu- 
ram consequentes, sic falsum esset, quia talia bona post peccatum 
integra manent, ut Dionysius dicit cap. 4 De Divinis Nominibus» 5, 
«cuius habilitatis diminutio poena est hominis, si ad institutionem eius 
referatur» 6. 

«Naturale —ait alibi— dupliciter dicitur: uno modo (ex parte sub- 
iecti vel radicis, scilicet) id quod consequitur ex principiis speciei, et 
hoc non mutatur per peccatum nec in homine nec in daemone, sicut 
nec species; alio modo dicitur naturale (ex parte termini scilicet) id ad 
quod natura est ordinata, et quantum ad hoc naturale per peccatum 
tollitur, in quantum aufertur beatitudo ad quam natura ordinata est, et 
diminuitur habilitas ad ipsam; et sic natura corrupta erat, quia non 


! De Malo, 16, 6, ad 3. Cf. I, 64, 1; IL-II, 3, 2. 
II Sent., dist. 30, q. 1, art. | ad 3. 
II Sent., dist. 34, art. 5. 
II Sent., dist. 34, art. 5, ad 5. 
Il Sent., dist. 35, art. 5 ad 1, 2, 5, et 6. 
II Sent., dist. 30, q. 1, art. 1 ad 5. 

poterat perduci ad beatitudinem ab aliquo illius naturae corruptae, nisi 
natura reparata esset» 4 -t 

«Culpa vulnerat hominem (et daemonem) in naturalibus, quantum 
ad capacitatem gratuitorum, non autem ita quod adimat aliquid de 
essentia naturae; et sic non sequitur quod intellectus eius (daemonis) 
erret nisi circa gratuita» 2. 

Denique: «In infinitum potest fieri additio in peccatis, per quae 
semper magis ac magis minuitur habilitas animae ad gratiam..., neque 
tamen tollitur totaliter ab anima praedicta habilitas, quia consequitur 
naturam ipsius» 3. 


59. Tertio, hanc vulnerationem seu diminutionem in naturalibus 
extendit etiam ad habilitatem activo-passivam potentiarum animae ad fi- 
nem naturalem et ad virtutes naturales seu acquisitas. Nam in I-II, q. 85, 
art. | affirmat quod «medium bonum naturae, scilicet ipsa naturalis 
inclinatio ad virtutem, diminuitur per peccatum», et paulo ante definit 
hanc inclinationem, quando ait: «quia homo a natura habet inclinatio- 
nem ad virtutem, ut supra habitum est, ipsa inclinatio ad virtutem est 
quoddam bonum naturae». Oportet ergo videre supra de qua inclina- 
tione loquatur. 

lam vero constat quod loquitur de inclinatione innata positiva ad 
bonum naturale beatitudinis naturalis et virtutum naturalium seu ac- 
quisitarum, quatenus haec inclinatio est partis appetitivae, quia in his 
potentiis haec inclinatio non habet rationem habitus, sed potius natu- 
ralis potentiae; haec enim «inclinatio habitus, non pertinet ad habitum, 
sed magis pertinet ad ipsam rationem potentiarum» 4. Unde et «voluntas 
ex ipsa natura potentiae inclinatur ad bonum rationis» 5, scilicet ad bo- 
num honestum seu naturale; sed ad bonum divinum vel supematurale 
non inclinatur positive natura sua, sed solum per habitum infusum 
spei et caritatis. Et ideo contraponit S. Doctor hanc duplicem inclina- 
tionem seu aptitudinem, quando ait: «Virtutes (naturales) in nobis 
sunt a natura secundum aptitudinem et inchoationem, non autem se- 
cundum perfectionem (vel consummationem), praeter virtutes theolo- 
gicas (-infusas vel supematuraleso, quae sunt totaliter ab extrinseco» 7. 
Non est ergo dubium quod loquitur de inclinatione positiva naturali 


III Sent., dist. 20, art. | gla. | ad 1. 
^ De Malo, 16, 6 ad 12. 
I. 48,4. 

Cfr. I-II, 62. 1. 
I-II. 63. 1. 

appetitus ad bonum virtutis naturale seu honestum, quin consideret 
ordinem vel meram aptitudinem seu capacitatem obedientialem passi- 
vam ad bonum supematurale, quam in aliis locis considerabat; et de 
hac affirmat quod diminuitur per peccatum originale et per peccatum 
actuale. Et insistit in peccato actuali, quia hoc est per se primo in po- 
tentiis animae, sicut et haec inclinatio, et ideo melius apparet diminu- 
tio ex illo, quam ex peccato originali, quod per prius afficit 1psam es- 
sentiam animae, et nonnisi per posterius afficit potentias. Et ex respon- 
sionibus ad obiecta adhuc clarius apparet quod loquitur de peccatis 
actualibus. Quae quidem extensio ad inclinationem activam naturalem 
respectu boni ordinis naturalis, propria est S. Thomae relate ad S. Al- 
bertum Magnum, quia melius ceteris theologis S. Thomas distinguit et 
secernit ordinem naturalem et ordinem supernaturalem. 

Quod si haec intelligantur etiam suo modo de peccato originali, di- 
cendum est iuxta S. Thomam, hominem fuisse vulneratum peccato ori- 
ginali in naturalibus non solum relate ad gratuita, sed etiam relate ad 
naturalia bona. 


60. Et inde naturaliter surgit quaestio quomodo se habeat natura 
lapsa ad naturam puram in hac vulneratione naturalium tam respectu 
gratuitorum quam respectu connaturalium, utrum aequaliter vulnerata 


seu debilitata an inaequaliter, idest magis vulnerata. 


6l. a) Et si quidem sumamus ex una parte naturam lapsam pec- 
cato actuali mortali —quia solo veniali non labitur seu non cadit— et 
ex alia naturam puram, absque ullo peccato et absque ullo dono super- 
natural! aut praeter-naturali, evidens est quod natura lapsa est intrinse- 
ce debilior quam natura pura, tum in ordine ad bonum supematurale 
seu gratuitum, quia est positive indisposita et magis adhuc quanto ma- 
eis peccat, dum natura pura est solum indisposita negative; tum etiam 
in ordine ad bonum ordinis naturalis, quia natura pura non est realiter 
vulnerata neque positive inclinata ad malum contrarium, dum natura 
lapsa est realiter vulnerata, per appositionem impedimenti peccati ac- 
tualis, quae augetur et crescit quanto magis multiplicantur actualia 
peccata, et positive indisposita ad illud, eo ipso positive disponitur ad 
contrariam, per actum conversionis ad illud, qui est inchoatio habitus 
vel dispositionis contrariae. Et hoc saltem probant evidenter ea quae 
tradit S. Doctor in I-II, q. 85, art. 1, tam in corpore quam in responsio- 
nibus ad obiecta. 

Quia ergo Adam et Eva peccaverunt peccato personali actuali seu 
peccato originali originante, dicendum est eos esse intrinsece debilio- 
res ad bonum morale naturale et supematurale quam fuisset homo 

conditus in statu naturae purae, v. gr, si illimet fuissent mere conditi 
a Deo absque ulla elevatione ad ordinem supernaturalem. 


62. b) Si vero sumamus ex una parte naturam lapsam solo peccato 
originali, et ex alia naturam puram, difficilior est responsio. Nam se- 
cundum S. Thomam, homo in statu naturae purae haberet omnia et 
sola illa quae naturaliter consequuntur ad naturam humanam et par- 
tes eius sibi relictas, absque elevatione aliqua supernatural! et absque 
culpa in defectibus quae naturam in quantum huiusmodi sequerentur. 
Ait enim: «poterat Deus a principio, quando hominem condidit, etiam 
alium hominem ex limo terrae formare, quem in conditione naturae 
suae relinqueret, ut scilicet mortalis et passibilis esset, et pugnam con- 
cupiscentiae (—partis inferioris animae) ad rationem (—partem supe- 
riorem) sentiens; in quo nihil humanae naturae derogaretur, quia hoc 
ex principiis naturae consequitur. Non tamen iste defectus in eo rationem 
culpae et poenae habuisset, quia non per voluntatem iste defectis causa- 
tus esset» 

Iam vero haec eadem ponit in natura lapsa solo peccato originali, uti 
apparet ex locis sequentibus: «Relictus est homo (ex peccato originali) 
in illis tantum bonis quae eum ex naturalibus principiis consequuntur, 
et hoc expresse Dionysius dicit. De Coelesti Hierarchia, cap. 3, sic in- 
quiens: «Propium autem principium habens homo in generationibus 
corruptibilibus, merito ad principii consequentem ductus est finem», 
idest hoc ex peccato meruit ut, cum ex principiis suis, ex quibus compo- 
situs est, sibi corruptio deberetur, reduceretur per peccatum ad talem 
finem qui suis principiis congrueret et hoc accipitur ex hoc quod dictum 
est Genes. III, 19: terra es et in terram ibis. 

Secundum hoc ergo dico quod isti defectus possunt ad naturam hu- 
manam dupliciter comparari: vel ad eam secundum quod in principiis 
naturalibus suis tantum consideratur, et sic proculdubio non sunt poe- 
nae eius, sed naturales defectus, sicut etiam esse ex nihilo vel indigere 
conservatione, est defectus quidam naturalis omnem creaturam conse- 
quens, et nulli est poena; vel ad eam prout instituta est, et sic proculdu- 
bio poena sunt sibi, quia etiam ex privatione eius quod gratis alicui 
conceditur, postquam concessum est, puniri dicitur aliquis2. «Ex prin- 
cipiis naturae sibi relictae, idest privatae illo dono gratiae quod naturae 
primo conditae datum fuerat, ut in II libro dictum est, Auismodi defec- 
tus causantur» J. 


| H Sent., dist. 31, q. 1. art. 2, ad 3. 
) //Sent., dist. 30, q. 1, art. 1. 
) III Sent., dist. 15, q. 1, art. 3 ad 3. 

Et clarius adhuc: «Necessitas moriendi partim homini est ex natura, 
partim ex peccato. Ex natura quidem, quia corpus hominis composi- 
tum es ex contrariis, quae nata sunt agere et pati ad invicem, ex quo 
accidit. dissolutio compositi. Sed tamen in statu innocentiae donum 
quoddam a Deo gratis datum animae inerat, ut ipsa praeter modum 
aliarum formarum secundum modum suum vitam indeficientem cor- 
pori largiretur, sicut ipsa incorruptibilis est, et non secundum modum 
corporis corruptibilem, quandiu ipsa manebat Deo subdita, et corpus 
ei omnino subdebatur, nec aliqua dispositio in corpore accidere pote- 
rat quae vivificationem animae impediret. 

Sed propter peccatum, istud donum ablatum est, et ideo relicta est 
humana natura, ut dicit Dionysius in Ecclesiastica Hierarchia, cap. 3, 
in statu qui debetur ei ex natura suorum principiorum, secundum quod 
dictum est ei Genes. III, 19: terra es et in terram ibis. Et ideo post 
peccatum, necessitas moriendi inest homini ex peccato sicut ex remo- 
vente prohibens, quod erat gratia innocentiae; ex natura autem mate- 
riae sicut ex eo quod per se necessitatem mortis inducit» ' 

Quod autem dicitur de istis defectibus corporis, proportionaliter va- 
let de defectibus appetitus inferioris relate ad superiorem. 

Et eadem conclusio videtur necessario sequi ex conditione aequali 
quam haberet in altera vita ille qui, conditus in statu naturae purae, sta- 
tim moreretur, et parvulus decedens sine baptismo cum solo originali; 
ambo enim carerent visione beatifica, ambo etiam haberent integra 
omnia naturalia et ambo essent absque ulla poena sensus 2. Ergo et in 
hac vita quantum ad naturalia eodem omnino modo se haberent. Unde 
S. Doctor ait quod poena originali peccato debita «nihil subtrahit eo- 
rum quae naturae ex principiis suis debentur» 3. Et in 1dem redit id quod 
dicit in De Malo, q. 5, art. 2: «Quod ergo detrimentum aliquod patiatur 
aliqua persona in his quae sunt supra naturam, potest contingere vel 
ex vitio naturae vel ex vitio personae; quod autem detrimentum patia- 
tur in his quae sunt naturae, hoc non videtur posse contingere nisi prop- 
ter vitium proprium personae... Poena autem sensus opponitur integritati 
naturae et bonae eius habitudini, et ideo poena sensus non debetur 
alicui nisi propter peccatum actuale». 

Ideo ergo naturalia in utroque manent in tota sua integritate, et con- 
sequenter eadem est conditio naturalis hominis in statu naturae purae 
et in statu naturae lapsae cum solo originali. Et hac de causa solent 
theologi posteriores dicere quod differentia inter naturam puram et 


| IH Sent., dist. 14, q. 1, art. 1. Cf. I-II, 85, 5-6. 
^ De Malo, 5, | ad 15. 

naturam lapsam solo peccato originali «tanta est quanta est inter per- 
sonam nudam ad initio ef personam expoliatam» '. Quam formulam 
Caietani retinent posteriores theologi paulo immutatam, ut elegantio- 
rem redderent, nempe differunt istae naturae inter se sicut homo nudus 
ab homine nudato. «Quare —inquit Dominicus de Soto— homo in puris 
naturalibus ab homine lapso non aliter, praeter rationem culpae, dif- 
fert in hac parte, quam uti homo nudus, qui numquam fuit indutus ab 
homine nudato quibus fuerat vestitus. Ambo enim sunt aeque nudi: 
nisi quod nuditas in primo casu nulla fuisset poena, sed naturalis nega- 
tio ornamenti; in secundo vero est privatio propter culpam» -. 

Et affirmant quod, quando Concilia dicunt hominem per peccatum 
originale fuisse in deterius vel peius commutatum secundum animam 
et secundum corpus, termini comparationis sunt ex una parte homo 
innocens seu prout fuit a Deo historice constitutus in iustitia et sancti- 
tate, non autem homo purus, et ex alia homo lapsus solo peccato origi- 
nali. Unde non dicunt quod homo lapsus sit in peiori conditione quam 
homo purus, sed quam homo elevatus. Id quod omnino evidens et ve- 
rum est. Et Dominicus de Soto, qui adfuit disputationibus tridentinis, 
hoc expresse affirmat. 


63. Comparatio vero inter hominem purum seu in puris naturali- 
bus et hominem lapsum solo originali, theologorum est, non Concilio- 
rum, et propterea libere disputatur in scholis, et vehementer disputata 
est specialiter post Concilium Tridentinum. 

Ergo inter theologos posttridentinos datur hac in re duplex positio 
fundamentalis: 


64. Prima contendit hominem lapsum et hominem purum esse 
omnino in eadem conditione secundum rem ipsam easdemque omnino 
esse utriusque vires naturae ad bonum supematurale et ad bonum na- 
turae proportionatum; unde nec secundum corpus nec secundum ani- 
mam homo est in deteriori conditione quam esset in statu naturae pu- 
rae. si a Deo in illo fuisset conditus. Ita Dominicus de Soto et Medina, 
ex Ordine Praedicatorum; ex Societate lesu Molina, S. Robertus Bellar- 
minus, Suarez et plures alii; ita ut inter modernos theologos commu- 
nior evaserit. Et secundum hanc positionem, peccatum originale esset 
mera privatio, et effectus eius in natura deberent consequenter intelligi 
mere privative: unde vulneratio in naturalibus non est intelligenda posi- 


Caietanus, In [-II, q. 109, art. 2, n. 3. 
Dominicus Soto, De natura et gratia, cap. 12, edit. cit. p. 52. 
Dominicus Soto, De natura et gratia, cap. 12, p. 52 b. 

live, sed mere privative et sic idem re exprimit ac alud membrum: 
spoliatio in gratuitis. Id quod conceptis verbis admattit Beraza scri- 
bens: «Effatum illud, spoliatus gratuitis et vulneratus in naturalibus, 
non duas, sed unam dumtaxat stragem significat, sub diverso tamen res- 
pectu inspectam: spoliatur homo donis gratuitis et relinquitur obnoxius 
suis defectibus naturalibus, qui, ut diximus, nunc iure merito vulnera 


vocantur» ' 


65. Alia vero positio fundamentalis tenet hominem lapsum et ho- 
minem purum non esse omnino in eadem conditione secundum rem 
ipsam, sed hominem lapsum esse in deteriori seu peiori conditione 
quam homo purus neque easdem omnino esse vires utriusque relate 
ad bona supernaturalia et naturalia prosequenda. Ita maior pars theo- 
logorum thomistarum, maxime post sic dictas controversias de auxi- 
liis, ut Alvarez, Lemos, alii; quibus accedunt theologi augustinenses, et 
ex Societate lesu Esparza, Tyrsus Gonzalez, Kilber, Pesch, cum aliis. 

Sed insuper haec sententia duplicem formam induit: iuxta quosdam 
enim vires naturales hominis lapsi sunt intrinsece et in seipsis debiliores 
ad bonum supernaturale et naturale prosequendum quam vires homi- 
nis puri; ita Lemos, Sylvius, Contenson, Gazzaniga, alii; iuxta alios vero 
sunt solum extrinsece debiliores, nempe ex maiori impugnatione diaboli 
et mundi et ex minori auxilio Dei pro operibus ordinis naturalis, et ita 
rem explicat maior pars thomistarum et aliorum theologorum, qui ci- 
tati sunt pro secunda sententia fundamentali. 

Secundum hanc ergo sententiam —quocumque modo exponatur— 
per peccatum originale naturalia sunt vere et proprie vulnerata modo 
positivo, et haec vulneratio aliud quid reapse significat quam aliud mem- 
brum axiomatis: spoliatus gratuitis. 


66. Si iam aliquod iudicium de hac re proferendum est, dicen- 


dum est: 


67. 1°, omnes istae positiones sunt perfecte compatibiles cum doctri- 
na Ecclesiae, quae hanc quaestionem in suis decretis non tangit. Faten- 
dum est tamen maiorem partem theologorum qui in Tridentino adla- 
boraverunt in Decreto de attenuatione vel debilitatione liberi arbitrii 
post peccatum Adae, favere sententiae de debilitatione partium ani- 
mae ad ipsa naturalia bona prosequenda, et sic homo lapsus debiliores 
vires haberet quam homo purus, ut patet ex documentis quae supra ex 


| Beraza, De Deo elevante, de peccato originali, de novissimis, n. 871, 
edit. Bilbao 1924, p. 380. 

actis retulimus, et Pallavicini concedit in sua Historia Concilii Triden- 
tini, lib. 8. cap. 13, n. 7; et theologi ita sentientes appellabant ad Magis- 
tum Sententiarum aliosque antiquos theologos. Ut tamen nulla ha- 
rum sententiarum intelligeretur attacta decretis Concilii, proposita et 
acceptata fuit formula «attenuatum», «infirmatum», relicto verbo 
«vulneratum», eo vel magis quia erat verbum iam consecratum in anti- 


quis Conciliis. 


68. 2°, relate ad principia S. Thomae —nam ipse ex professo hanc 
quaestionem non tetigit— dicendum videtur secundam positionem 
fundamentalem esse amplectendam, nempe naturalia hominis lapsi 
esse aliquo modo debiliora quam naturalia hominis puri. 

Quod, ut pateat, recolenda est duplex distinctio: prima, quod vires 
naturae lapsae comparari posssunt cum viribus naturalibus naturae 
institutae et cum viribus naturae purae; secunda, quod possumus 
in omni casu loqui de viribus physice et de viribus moraliter sump- 


tis. Ideo: 


69. CONCLUSIO pr ima: Comparando vires naturales naturae purae cum 
viribus naturalibus naturae prout fuit a Deo instituta, dicendum est debi- 
liores esse vires naturales naturae purae, tum physice tum moraliter, 


quam vires naturales naturae coniunctae iustitiae originali. 


70. Probatur. Ratio est quia omne inferius ex coniunctione cum 
suo superiori perficitur, cum a superiori redundet perfectio in inferius, 
sicut ex anima redundat perfectio in corpus et ex intellectu redundat 
perfectio in aestimativam humanam et in memoriam sensitivam, quae 
ideo proprio nomine appellantur cogitativa et reminiscentia, atque 
etiam a voluntate redundat perfectio in appetitum sensitivum huma- 
num, qui ideo est capax virtutis et peccati. Atqui rectitudo iustitiae 
originalis est perfectior natura, cum sit supematuralis. Ergo ex con- 
iunctione cum illa, in primo statu redundabat vigor et perfectio quae- 
dam in ipsas vires naturales humanae naturae, quem vigorem et per- 
fectionem non habet postquam a tali iustitia separata est per peccatum 
originale. 

Quae quidem vires sunt maiores in ordine ad bona connaturalia pro- 
sequenda tam physice quam moraliter, quia et physica est haec redun- 
dantia et insuper nullum est obstaculum vel impedimentum physicum 
vel morale ad tales vires applicandas huic bono prosequendo. 

similiter etiam suo modo in ordine ad bona supematuralia, quate- 
nus ibi erat absque ullo peccato, 1deoque absque ulla indispositione 
morali seu demeritoria nec physica; post lapsum vero est indisposita 
positive impedimento physico et morali peccati originalis, licet poten- 

tia obedientialis passiva in sua radice eadem maneat, quia re identifi- 
catur cum ipsa natura rationali, quae integra manet post peccatum. 
Iste autem vigor, cum esset formalis quidam effectus iustitiae origina- 
lis, fuit totaliter deperditus peccato originali. 

Et in hoc sensu, secundum quod vigor ille consideratur ut in viribus 
naturalibus receptus easquc perficiens in suo ordine, vere et realiter 
poterat dici homo vulneratus seu diminutus in naturalibus, quia post 
peccatum non manserunt nisi vires mere naturales resultantes ex sola 
natura; et vigor ille partim erat naturae et partim gratiae, sicut et 
debilitas post peccatum originale partim est naturae sibi relictae, par- 
tim vero ipsius peccati originalis, ut supra dictum est. 

Haec doctrina, quae subtilis et fundata esse videtur, traditur a Caie- 
tano his verbis: «Natura in statu consono naturae rationali... addit su- 
pra pure naturalia vigorem rationis seu superioris partis animae, ad con- 
servandum statum rationi in nullo dissonum. 

Non est autem vigor hic gratiae aut naturae simpliciter, sed quo- 
dammodo gratiae et quodammodo naturae. Non est simpliciter naturae, 
quia non fluit ex natura; non simpliciter gratiae, quia ad nihil se exten- 
dit nisi ad naturae rationalis proportionatum bonum, scilicet vivere 
secundum rationem; est quodammodo gratiae et quodammodo naturae, 
pro quanto homo numquam habet aut habere potuit ex naturalibus 
hunc vigorem, sed ex coniunctione ad donum originalis iustitiae. 

Et nota quod non dico quod iste vigor sit portio originalis 1ustitiae; 
hoc enim esset dicere quod natura integra significat naturam in statu 
originalis iustitiae; sed dico quod istum vigorem sortitur ratio in con- 
iunctione ad originalem iustitiam, sicut cogitativa in coniunctione ad 
intellectum melius operatur quam intellectu tacente; et universaliter 
supremum in unoquoque ordine, iunctum superiori, non solum perfec- 
tionem superioris participat, sed etiam secundum propria melioratur; 
melius enim operatur vegetativa iuncta sensitivae, quam separata 
ab illa. 

Discernendum quippe est inter iustitiam originalem et vigorem 
hunc, ab effectu; nam cum iustitiae originalis dono non poterat prius 
peccari venialiter quam mortaliter, ut in I P. dictum est (q. 89, 3); hic 
autem vigor permittit prius offendi venialiter: posset enim homini vi- 
eore hoc praedito subrepere parva aliqua declinatio citra finem, et non 
una sola, sed multae, quod non compateretur integritas status origina- 
lis iustitiae. 

Quia igitur vigor iste possessive est gratuitus, quia non habetur nisi 
in coniunctione ad statum gratuitum originalis 1ustitiae, et essentialiter 
est naturalis, quia vigor est superioris partis animae nostrae secundum 
naturam rationalem ad solum et omne bonum rationi proportionatum 
se extendens, ideo sic adiunctus puris naturalibus constituit sta- 

tum naturae integrae, et per istius deperditionem natura est corrupta 
(-vulnerata). 

Vocabulorum quoque integri et corrupti ratio consonat; quoniam 
natura integra est quando nihil naturalium, non solum constituentium 
naturam, sed requisitorum secundum eam, deest; corrupta autem, 
si quid horum perdiderit. Dictus autem vigor secundum naturam est 
rationalis. 

Et ne putes me esse inventorem huius vigoris, lege superius, in 
quaestione 91, art. 6, in fine corporis, auctorem dicentem quod quia 
homo destituitur originali iustitia e£ vigore rationis, ipse impetus sen- 
sualitatis... Ubi manifeste vult quod per peccatum originale homo per- 
dit duo, scilicet originalem iustitiam et vigorem rationis; copulationis 
enim nota diversitatem ostendit» 


7l. Conclusio secunda: Si vero comparemus vires naturales naturae 
lapsae cum viribus naturae purae, dicendum est vires naturales naturae 
lapsae esse moraliter saltem debiliores viribus naturae purae; physice vero 
esse quodammodo aequales, quodammodo vero debiliores. 


72. Probatur prima pars. Homo lapsus est moraliter in deteriori 
conditione quam homo purus, est enim verus peccator; homo autem 
purus non est verus peccator. Consequenter homo lapsus est positive 
indispositus ab bonum morale naturale et supematurale; est etiam ser- 
vus peccati et diaboli, quam servitutem non habet homo purus. Ex 
propria ergo conditione morali et ex maiori hostilitate daemonis, homo 
lapsus maiorem habet difficultatem moralem bene operandi quam 
homo purus. Unde moraliter et extrinsece seu ex appositione impedi- 
mentorum. debilior est homo lapsus quam homo purus. Et hoc valet 
pro ordine tum naturali tum etiam supernatural!. 


73. Secunda pars (physice loquendo, vires utriusque sunt quodam- 
modo aequales et quodammodo inaequales, idest debiliores ex parte 
naturae lapsae). Nam per vires physicas possumus intelligere nudam 
essentiam animae et nudas potentias rationales, et istae evidenter ma- 
nent integrae et intactae post peccatum quodcumque, neque suscepti- 
vae sunt magis et minus. Posse ergo in hoc sensu ontologico et psycho- 
logico, prout idem re est cum naturali essentia et naturalibus potentiis, 
aequale est in omni statu. 


| Caietanus, n I-II, 109, 2, nn. 5-8. Vide etiam supra, q. 91, art. 6, 
adnot. Caietani. 

Sed insuper possumus intelligere istas vires et ipsam essentiam ani- 
mae, non nude sed ut affectae sunt habitu entitativo peccati originalis, 
qui directe opponitur habitui entitativo iustitiae originalis, et in hoc 
sensu, sum iste habitus ist quid physicum et positivum et non mera pri- 
vatio, ut patet ex dictis q. 82, art. | in corpore et ad 1l, positive et 
physice indisponit essentiam animae ut possit recipere supematuralia, 
et ex consequenti potentias ut possint recte agere, licet non totaliter 
corrumpat eas; quam quidem positivam et physicam indispositionem 
entitattvam non habet de se natura pura, eo ipso quod est sine peccato 
originali. Sicut ergo in naturam ex coniunctine cum iustitia originali 
redundabat vigor quidam naturalis, quo naturalia naturae institutae 
fortiora erant et robustiora naturalibus naturae lapsae et naturae pu- 
rae, ut paulo supra diximus, ita ex coniunctione cum peccato originali 
redundat in eam languor et debilitas et imbecillitas, quas non haberet in 
statu naturae purae, in qua homo non haberet neque vigorem neque 
languorem. Ex contrariis enim contraria naturaliter nata sunt sequi. 
Ex quo ergo semel conceditur peccatum originale esse verum habitum 
entitativum et consequenter non esse meram privationem, sed contra- 
riam dispositionem iustitiae originali, necessario admittendum est na- 
turam lapsam esse physice et positive indispositam ad bonum naturae 
conforme, et ideo debiliorem esse physice quam natura pura. 

Et vere ita est secundum ibi dicta, nam etiam post amissionem seu 
corruptionem huius habitus, qui est iustitia originalis, manet genus et 
subiectum eius, scilicet genus qualitatis in peccato originali, et subiec- 
tum proprium eius, scilicet subiectum primarium, quod est ipsa essen- 
tia animae, et subiectum secundarium, quod sunt potentiae rationales 
susceptivae culpae: languor autem naturae non solum est negatio seu 
privatio vigoris excellentis, sed positiva indispositio contraria tali vi- 
gori. unde S. Thomas energice affirmat quod «peccatum originale ha- 
bet privationem originalis iustitiae ef cum hoc inordinatam dispositio- 
nem partium animae; unde non est privatio pura, sed est quidam habitus 
corruptus», idest directe et positive contrarius habitui integritatis, qui 
erat habitus iustitiae originalis; corruptio enim directe opponitur inte- 
gritati '. Quia tamen est habitus per se primo entitativus seu non ope- 
rativus, haec debilitas vel infirmitas non sentitur directe et immediate, 
usque dum advenit tempus operandi, quando homo pervenit ad usum 
rationis. Unde S. Doctor expresse affirmat quod «concupiscentia carnis 
contra spiritum (-—sensualitas ut significatur per serpentem), non cau- 


satur ex ipsa camis natura, sed ex vitiosa corruptione eius, quae ex pecca- 


Cf. S. Thomam, I-II, 82, | ad 1. 

to primi parentis provenit» -pronitas ad malum quae dicitur fumes, 
non consequitur naturam, sicut habilitas ad bonum, sed consequitur co- 
rruptionem naturae, quae est er culpa» * «Per peccatum hic sensus 


(boni) est corruptus et quasi inveteratus» 


74. Quod si esset aliqua difficultas e.x textibus adductis ex II Sent. 
—quod tamen non crederim-— dici potest quod postea correxit senten- 
tiam; nam, ut in tractatu de gratia, q. 109, art. 8, videbimus, in Senten- 
tiis nimias vires tribuebat libero arbitrio, postea vero in Summa Theo- 
logica eas mitigavit et factus est magis augustinianus; insuper, illa va- 
lent aliquo modo quoad effectus communes naturae et peccati origina- 
lis, non autem quoad effectus proprios et exclusives peccati originalis, 
inter quos est iste. 

Et hoc est quod Caietanus docuit, si diversa loca eius recte inspi- 
ciantur. Nam postquam asseruit quod natura pura et natura lapsa dif- 
ferunt sicut persona nuda a persona exspoliata vel nudata, prosequi- 
tur: «et hoc dico secundum rem (-physice), secundum rationes vero 
rerum (-moraliter), multa adveniunt. 

Sicut enim persona nuda et persona exspoliata (secundum rem) non 
distinguuntur in hoc quod una sit magis aut minus nuda, ita natura in 
puris naturalibus et natura exspoliata gratia et iustitia originali non 
differunt per hoc quod altera earum sit magis aut minus in naturalibus 
destituta. Ef ratio est. quia destitutio sequens exspoliationem gratiae 
et iustitiae originalis, non est effectus illius nisi per accidens, ut remo- 
ventis prohibens: exspoliatio enim abstulit gratiam et iustitiam quae 
prohibebat vires animae secundum seipsas disponi. Ex removente 
namque prohibens non sequitur maior aut minor effectus naturalis 
quam ex natura sequatur; non enim magis aut minus movetur lapis 
remoto prohibente, quam a gravitate propria absolute fuisset motus. 
Propter quod, cum natura ex peccato originali sit sibi derelicta tam in 
anima quam in corpore, non maior est destitutio in natura lapsa quam 
in natura in puris naturalibus; sicut non est magis redditum corrupti- 
bile corpus nostrum ex peccato originali sibi derelictum quam ex natu- 
ra fuisset simpliciter. 

Sed quantum ad rationes rerum (moraliter), magna differentia est. 
Quia sicut in persona nuda, nuditas negationis rationem habet, in exs- 
poliata vero habet rationem privationis vestis debitae conservari..., 


^A IH Sent., dist. 2, q. 1, art. 3, gla. ! ad f. 
De Malo. 2, 12 ad 5. 
In AdRom., cap. 12. lect. 1. Et idem aequivalenter affirmat in Ill, 15, 
2 ad 2; 18, 2 ad 2, et alibi pluries, ut diximus relate ad peccatum sensuali- 


tatis, super q. 74, articulis 3-4. 

ita defectus animae et corporis naturae in puris naturalibus nec culpae 
nec poenae nec vulnerum... ratinem habent, sed naturalium conditio- 
num; in natura autem lapsa habent rationem corruptionum, vulne- 
rum, poenae et culpae in parte susceptiva illius. 

Unde patet quod, quantum ad sufficientiam (physicam) naturae hu- 
manae ad opera naturae proportionata, idem est iudicium de natura 
in puris naturalibus et de natura lapsa, quia utrobique vires sunt ae- 
que dispositae; licet non sit idem de eis iudicium quantum ad meri- 
tum vel demeritum, tam in agendo quam in patiendo, propter rationem 
culpae...»'. 

Ex hoc solo textu videretur quod Caietanus ad plus non admittit 
nisi differentiam quamdam moralem virium naturalium inter natu- 
ram puram et naturam lapsam, minime vero differentiam physicam 
et realem. 

At alibi idem Caietanus ait: «Peccatum originale est languor natu- 
rae etiam absolute (-secundum se), quoniam consistit in contraria dis- 
positione, non solum iustitiae originali, sed etiam sanitati naturali ip- 
sius hominis in quantum rationalis. In statu namque harmoniae 1llius, 
quae erat sub iustitia originali, duo erant, scilicet ipsa consonantia 
virium animae, et supernaturale donum conservans illam harmoniam. 
Modo non solum sumus privati illo supernatural! dono, sed etiam illa 
harmonia dum, nobis relictis, in propria singulis partibus tendentibus, 
ad contrariam dissonantiam totus homo pronus invenitur... Naturalia 
autem, etsi non sint ablata a nobis, sunt tamen infirmata» 1. «Est 1gitur 
humana natura sibi derelicta, sublata originali iustitia, vulnerata, ac 
per hoc infirmata, in naturalibus, idest in his quae sunt secundum na- 
turam, idest in habilitatibus ad virtutis bonum, et hoc per appositio- 
nem; integra autem in naturalibus, idest in natura et in his quae sunt 
a natura, idest in principiis et potentiis et in ordinationibus ex parte 
subiecti, quia nihil per subtractionem ablatum est. Et hoc modo in 
natura sibi derelicta remanere naturalia sufficit, et salvari integra. 

Est quoque natura humana vulínerata et infirma secundum naturam 
rationalem ut sic; est autem in naturalibus integra secundum utriusque 
mixtionem naturae, rationalis scilicet et sensitivae. Et est, tertio, natu- 
ra humana vulínerata et infirma secundum naturam donatam gratia 
iustitiae originalis» 3. 

Est ergo vulnerata in ipso ordine naturali. Et ne dicatur quod hanc 
doctrinam retractavit postea in quaestione 109, art. 2, n. 3, nam eam 


| Caietanus, In I-II, 109, art. 2, n. 3. 
) Caietanus, 7-/1], 82, art. 1, n. 7. Cf. et n. 8. 
| Caietanus, 7-71, 85, art. 3, n. 3. 

repetit in III. q. 15, art. 2 n. 2, dicens quod alii praeter Christum non 
solum sunt spoliati gratuitis, sed vulnerati in naturalibus, quatenus in 
eis «non solum est naturalis inclinatio partis sensitivae in bonum sibi 
consonum, sed talis inclinatio est vulnerata», cum tamen talis inclinatio 
sit naturalis et ad naturalia. Perperam ergo Medina vult trahere Caieta- 
num ad sensum contrarium | et post ipsum Suarez 2. Rectius Domini- 
cus de Soto. qui contrarium docet et a quo Medina fere omnia mutuo 
accepit, non appellat ad Caietanum '. Neque Suarez efficaciter impug- 
navit Alvarezium 4. Unde recte concludit Alvarez quod «homo in natu- 
ra lapsa et in puris naturalibus differunt quidem sicut homo nudus et 
nudatus: sed non tantum differunt in hoc, sed etiam quia in natura lap- 
sa, eo ipso quod est nudatus per peccatum, plurima in naturalibus passus 
est vulnera, quae tamen in puris naturalibus non habuisset» 


75. Consequenter, resumendo, in sensu vero et proprio dicitur 
homo per peccatum originale spoliatus gratuitis et vulneratus in natura- 
libus simulque in naturalibus integer. 


76. A) Spoliatus quidem gratuitis hoc triplici sensu fundamentali, 
scilicet: 


a) Spoliatus iustitia originali, quae importat spoliationem tripli- 
cem, nempe: 1) spoliationem gratiae sanctificantis una cum virtutibus 
infusis et donis Spiritus Sancti; 2) spoliationem doni integritatis inter 
partes animae, scilicet inferiorum et superiorum; 3) spoliationem doni 
integritatis inter partes naturae, scilicet inter corpus et animam, et sic 
corpus amisit incorruptibilitatem suam, idest impassibilitatem et im- 
mortalitatem, et factum est passibile et mortale. 


b) Spoliatus deinde potentia activa operandi supematuraliter ^salu- 
tariter), ideoque potentia meritoria, quae supponunt virtutes infusas, 
maxime caritatem. 


c) Spolitatus denique dispositione positiva et expedita ad gratiam 
sanctificantem, quia haec dispositio est etiam gratuita, ex gratia scili- 
cet actuali operante. 


B. Medina, Z-/1, q. 85, art. 3, edit. cit. p. 590-592; prologo De gratia, 
p. 754; q. 109, art. 2, p. 769, $ «alia se offert quaestio exponenda», p. 770. 
Svar ez, De gratia, prolegom. 4, cap. 8-9, edit. Vives, t. VII, p. 206-217. 
Dominicus de Soto, De natura et gratia, lib. I cap. P edit cit 
p. 52-53. 
4 D. Alvarez, De Auxiliis, lib. VI, disp. 45 et 47. Romae, 1610 p 328- 
332; 335-339. p 


D. Al var ez, De Auxiliis, lib. VI, disp. 45, ad 3, p. 331-332. 

II. B) Vulneratus in naturalibus duplici fundamentali sensu, scilicet: 


a) Relative ad supematuralia seu gratuita recipienda, nam haec re- 
cipiuntur in potentiis naturalibus quae tamen per peccatum originale 
sunt positive indispositae seu 1mpeditae, tum moraliter seu demerito- 
re, tum etiam physice, propter habitum entitativum oppositum, qui 
est peccatum originale et pAysice 1mpedit illam; relate autem ad super- 
naturalia operanda, non habetur vulneratio, sed vera spoliatio, quia sola 
natura est physice impotens ex propriis viribus ad supematuralia ope- 
randa, ut modo diximus, numero praecedenti. 

b) Relative ad connaturalia bona prosequenda et perficienda active, 
et quidem duplici sensu: 1) per comparationem ad vires naturales na- 
turae institutae seu coniunctae cum iustitia originali, quatenus natura 
lapsa remanet inferior et debilior non solum moraliter, propter statum 
peccati et indispositionem positivam ex illo habitu entitativo peccami- 
noso consequentem, sed etiam physice propter defectum vigoris in na- 
tura et naturalibus viribus consecuti ex redundantia iustitiae origina- 
lis; et 2) per comparationem ad vires naturales naturae purae, quatenus 
natura lapsa inferior et debilior manet, tum moraliter propter statum 
peccaminosum et positivam innatam indispositionem ad bonum mora- 
le, quibus per se libera est natura pura; tum etiam physice, propter 
habitum entitativum congenitum peccati originalis, impedientem vires 
naturales quominus expedite exeant in actus et fines proprios connatu- 
rales, quo habitu caret natura pura; seu propter /anguorem positivum 
naturae lapsae, quo caret natura pura. 


75. C) Et tamen vere et proprie naturalia hominis lapsi manent 
simul integra duplici quoque sensu fundamentali, scilicet: 


a) Relative ad supematuralia mere recipienda, quatenus potentia 
obedientialis passiva, quae est de ratione naturae creatae intellectualis, 
manet intacta secundum se et absolute considerata. 

b) Relative ad naturalia etiam, quatenus: 1) integra manet natura 
humana in esse naturae, scilicet compositio essentialis et substantialis 
animae rationalis et corporis organici; 2) et integrae etiam manent po- 
tentiae naturales eius in ratione merae potentiae, scilicet compositio par- 
tis superioris et inferioris, rationis et voluntatis, cum ordine transcen- 
dental! seu 1nnato ad propria obiecta connaturalia. 


79. Et sic habetur verus et realis et differens sensus utriusque 
membri axiomatis: spoliatus gratuitis et vulneratus in naturalibus; 
immo et istius secundi membri relate ad aliud axioma: naturalia ma- 
nent integra. 

Et sensum realem et differentem horum omnium postulabant mani- 
feste antiqui theologi qui has formulas in theologiam introduxerunt. 

ut patet ex dictis, et posteriores theologi et maior pars Patrum Concilii 
Tridentini, ut constat ex documentis supra citatis; et hoc etiam exigit 
allegoria Samaritani, quia ille, qui in latrones incidit, secundum alia 
fuit spoliatus et secundum alia plagis confosus et vulneratus; neque 
poterat utrumque membrum axiomatis eumdem sensum habere, ut 
contendit Beraza, quin ipso facto sit in oppositione et aequivocatione 
cum sensu allegorico parabolae. Positio ergo theologorum Societatis 
lesu et maioris panis modernorum manualistarum, nullum fundamen- 
tum habet in traditione theologorum neque in Concilio Tridentino, et 
tota nititur in falso conceptu peccati originalis, quod putant esse priva- 
tionem puram. Inter recentiores, accedunt ad positionem S. Thomae 
et thomistarum, saltem quoad sensum fundamentalem debilioris con- 
ditionis naturae lapsae relate ad conditionem naturae purae, Lépi- 
cier * Honoratus dei Val? et Zubizarreta N 


NOTIO ET DIVISIO STATUUM NATURAE HUMANAE 
A. Notio status naturae 


80. Hoc nomen «status» a verbo «stare», significat 
actum standi vel sistendi per oppositionem ad actum se 
movendi. 


81. a) Primo ergo dictum est de ordine corporali vel 
quantitativo viventium, ad significandam differentiam quam- 
dam situs, idest ordinis partium in loco quem corpus vivens 
occupat; et ita status contradistinguitur ab incessu, a sessio- 
ne, ab accubatione et ab aliis positionibus corporis viventis. 
Unde Tullius ait: «Status, incessus, sessio, accubatio, vultus, 
oculi, manuum motus, teneant illud decorum. Quibus in re- 
bus duo maxime sunt fugienda: ne quid effeminatum aut 


^ Lépicier , De peccato originali, q. 5, art. 3, n. 4. p. 158. 
2 HONORATUS ae! Vai, Theologia Dogmatica, t. |. tract, de Deo Creante 
et elevante, n. 187-188, El Escortai 1926, p. 620-623. 
Zi! bizarreta, Theologia Dogmatico-Scholastica, t. M, n. 817, Bilbao 
1926, p. 556. 

molle, et ne quid durum aut rusticum sit» — Et describens 
optimam positionen seu situm oratoris, ait: «Status erectus 
et celsus, rarus incessus, nec ita longus, excursio moderata 
eaque rara, nulla mollitia cervicum, nullae argutiae digito- 
rum, non ad numerum articulus cadens, trunco magis toto 
se ipse moderans et virili laterum flexione, brachii proiec- 
tione in contentionibus, contractione in remissis» 4. Quo 
etiam sensu Augustinus in sua Regula ait: «In incessu, statu, 
habitu, et in omnibus motibus vestris, nihil fiat quod cuius- 
quam offendat adspectum, sed quod vestram deceat sancti- 
tatem» 3. Quod autem proprie significet positionem seu co- 
llocationem vel dispositionem partium corporis seu mem- 
brorum in loco, quam uno verbo possumus appellare «situa- 
tonem», tradidit aperte idem Tullius distinguens inter «fi- 
geuram sifumque membrorum»4; et similiter quando dicit: 
«Corpora nostra non novimus; qui sint situs partium, quam 
vim quaeque pars habeat, ignoramus» 5. Nec tamen quem- 
cumque situm aut dispositionem, sed situm naturalem, se- 
cundum propriam viventis speciem, cum quiete seu 1mmo- 
bilitate, significat. Et 1ta dicere possumus non solum de ho- 
mine, sed etiam de biutis animalibus, quod stant, quando 
sunt quieti et firmi et immobiles cum dispositione membro- 
rum convenienti propriae naturae, quae non es eadem pro 
diversis animalibus, nam positio naturalis hominis est rec- 
ta, sursum adspiciens, et ob hoc dicitur àvOporro , dum posi- 
to naturalis brutorum est inclinata ad terram. Et hac de 
causa maxime proprie status et stare dicuntur de homine, cui 
connaturale est esse erectus. 

Unde patet quam exacte reddidit vim verbi latini «sta- 
tus» S. Thomas, , quando scribit: «Status proprie loquendo, 


Tullius Cicero, De Officiis, I, cap. 35, edit. cit. t. Ill, p. 310. 
Tullius Cicero, Orator, cap. 18, edit, cit., 1.1, p. 510. 

S. Augustinus, Regula ad servos Dei, n. 6. 

Tullius Cicero, De natura Deorum, II, cap. 61, edit. cit. t. IL, p. 609. 
Tullius Cicero, M Academ., cap. 39, t. IL p. 66. 

significat quamdam positionis differentiam, secundum quam 
aliquis disponitur secundum modum suae naturae, cum qua- 
dam immobilitate. Est enim naturale homini, ut caput eius 
in superiora tendat et pedes in terra firmentur et cetera 
membra convenienti ordine disponantur, quod quidem non 
accidit sı homo iaceat vel sedeat vel accumbat, sed solum 
quando erectus stat: nec rursus stare dicitur, si moveatur, 
sed quando quiescit» | De ratione ergo status in hoc ordine 
corporali seu quantitativo est dispositio seu situs naturalis 
membrorum cum immobilitate seu quiete. Quod autem princi- 
pale membrum corporis, quod est caput, sit erectum vel sit 
ad terram inclinatum, hoc non est de essentia status ut sic, 
quia potest quandoque esse, ut in homine, et quandoque 
non esse, ut in brutis animalibus. Unde iterum S. Doctor 
optime ait: «Rectitudo (seu erectio capitis et corporis), in 
quantum huiusmodi, non pertinet ad rationem status, sed 
solum (ad statum hominis), in quantum est connaturalis ho- 
mini, simul addita quadam quiete. Unde in aliis animalibus 
non requiritur rectitudo ad hoc quod stare dicantur; nec 
etiam homines stare dicuntur, quantumcumque sint recti, 
nisi quiescant»; neque sola immobilitas seu quies sufficit 
ad rationem status, «nam etiam sedens et 1acens quiescunt, 
qui tamen non dicuntur stare» 2. 

Et ab hac duplici conditione essentiali status corporis hu- 
mani derivatur duplex verbum, scilicet statura, ab erectione, 
quae significat altitudinem, eo quod «ex hoc aliquis stat, 
quod in altum erigitur» 3; et stabilitas, ab q1mmobilitate et fir- 
mitate positionis. In hoc ergo ordine corporali seu quantita- 
tivo, status primo dicitur de homine, dein extenditur ad ce- 
tera animalia, postea transfertur ad plantas et cetera corpo- 


ra de se immobilia seu fixa in aliquo loco, prout status oppo- 
nitur ruinae vel casui. 


S. Thomas, I-II, 183, 1. 
à I-II, 183, ] ad | et 2. 
3 H-H, 183, 1, obi. 3. 

82. b) Secundo, ex hoc ordine corporali et quantitati- 
ve, transfertur ad ordinem qualitativum rerum ad hominem 
pertinentium. Et quia maxime proprium status est quies seu 
stabilitas, quae semper et in omnibus requiritur, dum statu- 
ra seu erectio non semper, ut ex dictis patet, inde est quod 
translatio nominis ab ordine quantitativo ad qualitativum 
maxime facta est ex conceptu stabilitatis seu quietis potius 
quam ex conceptu erectionis seu altitudinis. Unde: 


53. 1) Ex conceptu quietis seu stabilitatis seu immobili- 
tatis translatum est primo ad significandum aequilibrium 
seu quietem quamdam virium physicarum hominum inter 
se congredientium, et hac translatione verbi «status» in 
pugna utitur Aristoteles ad illustrandam genesim conceptus 
universalis, qui est quiescens in anima, ex multis particula- 
ribus expertis et quasi fluentibus — Conditiones hominum 
pugnantium egregie describit Vegetius his verbis: «Sit ergo 
adolescens, martio operi deputandus, vigilantibus oculis, 
erecta cervice, lato pectore, humeris musculosis, valentibus 
brachiis, digitis longioribus, ventre modicus, exilior cruri- 
bus, suris et pedibus non superflua came distentis, sed ner- 
vorum duritia collectis. Cum haec in tirone signa deprehen- 
deris, proceritatem non magnopere desideres; utilius est 
enim fortes milites esse quam grandes» 2. 


84. Ex hac autem pugna militari virium physicarum, 
extenditur ulterius ad significandam pugnam forensem vi- 
vium moralium et intellectualium in foro, 1nter oratores pro 
aliqua causa iuris inter se congredientes seu disputantes, 
quando rationes adducunt ad quemdam statum seu quietem 
vel aequilibrium, quam Tullius appellat statum vel constitu- 
tionem. «Accusator —inquit— personam arguat facti; defen- 


Aristoteles, M Post., cap. 15, n. 6, Didot, L 171, 1-3, et S. Thomas, In 
h. I, lect. 20, n. 1. 


2 Vegetius, De re militari, lib. I, cap. 6, edit. Norimbergae 1767, p. 11. 

sor aliquid opponat de tribus: aut non esse factum; aut, si 
sit factum, aliud eius facti nomen esse; aut iure esse factum. 
Itaque aut infitialis aut coniecturalis prima appelletur; defi- 
nitiva. altera; tertia, quamvis molestum nomen hoc sit, juri- 
dicialis vocetur. 

Harum causarum propria argumenta ex iis sumpta locis, 
quos exposuimus, in praeceptis oratoris explicata sunt. Re- 
futato autem accusationis, in qua est depulsio criminis, 
quae graece otüoi dicitur, latine appetatur status, in quo 
primo insistit, quasi ad repugnandum, congressa defensio. 
Atque etiam in deliberationibus et laudationibus iidem ex- 
sistunt status» 

«Constitutio —ait alibi— est prima conflictio causarum 
ex depulsione intentionis profecta, hoc modo: fecisti; non 
feci aut 1ure feci» 1. 

Ad statum provocandum maxime iuvat ars rhetorica, 
stylo principaliter pathetico: «Duo sunt —prosequitur idem 
Tullius— quae bene tractata ab oratore, admirabilem elo- 
quentiam faciunt: quorum alterum est quod graeci nOikóv 
vocant, ad naturas et ad mores et ad omnem vitae consuetu- 
dinem accommodatum; alterum, quod iidem 7a0nnkóv no- 
minant, quo perturbantur animi et concitantur, in quo uno 
regnat oratio. Illud superius come, iucundum, ad benevolen- 
tiam conciliandam paratum; hoc, vehemens, incussum, inci- 
tatum, quo causae eripiuntur; quod, cum rapide fertur, sus- 
üneri nullo pacto potest. Quo genere, nos mediocres aut 
multo etiam minus, sed magno semper usi impetu, saepe 
adversarios de statu omni deiecimus» 3. 


| Tullius Cicero, Topica, cap. 24, edit. cit. 1.1, p. 592. 

2 Tullius Cicero, De Inventione Rhetorica, lib. L cap. 8, t. 1, p. 9. Cf. 
etiam Partitiones oratorias, cap. 29, ibidem, p. 618. 

' Tuluus Cicero, Orator, cap. 37, ibidem, p. 528. Cf. etiam Quintil ia- 
num, Institutiones Oratoriae, lib. Ill, cap. 6, optime explicantem hanc signi- 
ficationem status, edit. cit. T. I, p. 445-503, ubi inter alia haec habet: «sta- 
tus ex quaestione oritur», v. gr.: «occidisti hominem; non occidi: quaestio: 
an occiderit?, status, coniectura» (n. 72-73m o, 490-491), quia «in eo pars 
utraque insistit» (n. 5, p. 448). 

85. Et quia status iste maxime provocatur ex defensore 
vel advocato, inde fertio nomen status transfertur ad signifi- 
candum munus advocati, quatenus modo permanenti et ha- 
bituali deputatus est ex officio ad statum forensem causa- 
rum et iurium coram tribunali producendum arte sua rheto- 
rica et iuridica; et inde extensum est nomen status ad signi- 
ficadum officium quodcumque, ut iudicis, advocati, doctoris, 
quod importat dispositionem quamdam stabilem et iuridi- 
cam ad aliquid agendum in ordine ad alios et in favorem 
aliorum: et sic habentur officia civilia, in civili societate; 
officia ecclesiastica, in societate ecclesiastica prout est so- 
cietas quaedam humana; officia divina ministrorum cultus, 
prout Ecclesia est societas divina, et in ordine ad actiones 
cultus ' 

86. At haec, eo ipso quod ordinantur directe ad opera- 
tonem, sunt quid essentialiter dynamicum, in quo deficiunt 
a primaria significationes verbi «status», qui maxime signi- 
ficat aliquid staticum seu entitativum; unde merito dicta 
sunt potius officia quam status, et nomen status reservatum 
est ad significandam conditionem seu modum essendi per- 
manentem et stabilem personarum humanarum secundum 
iura, «prout scilicet aliquis est sui iuris vel alieni, et hoc 
non ex aliqua causa levi vel de facili mutabili (—transitoria), 
sed ex aliquo permanenti» 2. Et secundum hoc Ius Romanum 
dividebat homines in liberos et servos, secundum duas con- 
ditiones seu status /ibertatis vel servitutis: quod vero aliquis 
esset consul vel senator non reputabatur status, quia erat 
conditio facile mutabilis; e contra, conditio send aut liberi 
de se perdurabat per totam vitam 3. 

Ex hac autem denominatione luris Romani sumptum 
fuit nomen status a iure ecclesiastico, ad significandas diver- 


! Cf. S. Thomam, I-II, 183, | ad 3; 183, 2-3. 

2 H-H, 183, 1. 

J Cf. Caium, Digest, lib. I. tit. 5, leg. 1, edit. Mommsen, p. 7; Institut 
I. 3-5, p. 2-3; 7, p. 5. 

sas conditiones tidelium baptizatorum, v. gr. clericorum et 
laicorum. maxime vero ad significandam specialem condi- 
tonem quorumdam clericorum, qui servitio divino modo 
permanenti et stabili, voto firmato mancipantur, scilicet 
statum perfectionis religiosorum et episcoporum. Quam deri- 
vationem S. Doctor conceptis verbis tradidit in I-II, q. 183, 
art. | et 3, et in opusculo De perfectione vitae spiritualis, 
ubi ita ait: «Sic accipiendo statum, illi statum perfectionis 
accipiunt, qui se servos constituunt, ad opera perfectionis 
implenda... Hoc autem non contingit nisi per votum obliga- 
tionis perpetuae, quia servitus libertati opponitur. Quamdiu 
igitur in sua libertate aliquis habet recedere a perfectionis 
opere, statum perfectionis non habet» 


8/7. Sed ultra hanc stabilitatem relativam personae, se- 
cundum conditiones vel modos essendi personales plus mi- 
nusve permanentes, dantur conditiones de se priores et fir- 
miores naturae et ideo nomen status applicatum est a theo- 
logis ad signidicandas quasdam conditiones psychologicas 
et morales ipsius naturae humanae, maxime de se stabiles et 
permanentes, et transgredientes totum ordinem i1uridicum; 
quae quidem, licet analogice considerari possint ad praece- 
dentem acceptionem iuridico-moralem, quatenus important 
conditiones libertatis vel servitutis respectu peccati et mise- 
riae, in ordine ad totam vitam humanam agendam, maxime 
tamen considerantur secundum conditiones entitativas ip- 
sius naturae, ad quas consequuntur istae relationes liberta- 
tis vel servitutis. Et ideo retenta illa analogia cum statu li- 
bertatis vel servitutis, maxime considerantur fundamenta 
utriusque in dispositionibus vel conditionibus entitativis. Et 
sic est extensio nominis «status» ab ordine naturali 1uridico 
ad ordinem supematuralem i1uridico-moralem et denique ad 
ordinem spiritualem mere moralem et psychologicum. 


S. Thomas, De perfectione vitae spiritualis, cap. 23. ad 2 argumentum. 

Hanc analogiam istius novae acceptionis verbi status 
cum praecedenti exposuit S. Doctor sequentibus verbis: 
«Status libertatem respicit vel servitutem. Invenitur autem 
in rebus spiritualibus duplex servitus et duplex libertas. Una 
quidem est servitus peccati; altera vero est servitus iusti- 
tae; similiter etiam est duplex libertas: una quidem a pec- 
cato, alia vero a iustitia, ut patet per Apostolum qui dicit 
Rom. VI, 20-22: cum servi essetis peccati, liberi fuistis 1usti- 
tae; nunc autem liberati a peccato, servi estis facti Deo. Est 
autem servitus peccati vel iustitiae cum aliquis vel ex habitu 
peccati ad malum inclinatur, vel ex habitu iustitiae ad bo- 
num. Similiter etiam libertas a peccato est cum aliquis ab 
inclinatione peccati non superatur; libertas autem a ius- 
titia est cum aliquis propter amorem iustitiae non retarda- 
tur a malo. 

Verumtamen, quia homo secundum naturalem rationem 
ad iustitiam inclinatur, peccatum autem est contra naturam 
rationalem, consequens est quod libertas a peccato sit vera 
libertas, cui coniungitur libertas a iustitia, quia scilicet 
homo per hoc impeditur ab eo quod est proprium sibi» * Et 
in hoc sensu stricte theologico sumitur nomen status in prae- 
senti, pro statu scilicet naturae humanae secundum conditio- 
nes eius permanentes, pro statu scilicet naturae humanae se- 
cundum conditiones eius permanentes entitativas, et conse- 
quenter dynamicas, per relationem ad ultimum finem. 


85. 2) Ex conceptu vero staturae seu altitudinis transfer- 
tur nomen status ad significandum gradus «secundum ordi- 
nem superioritatis et inferioritatis» 2; qui quidem, si acci- 
piantur iuridice et hierarchice, sunt officia vel ordines, de 
quibus modo dictum fui1t3; sed si accipiantur moraliter, sen- 
su quodam largiori retinent nomen status, prout status no- 


| I-I, 183, 3. Cf. etiam /n Ad Rom. cap. VI, lect. 4. 
à H-I, 183, | ad 1. 
3 Cf. I-I. 183, 2. 

minat conditionem seu modum habitualem essendi aut ope- 
randi aut se habendi. Et secundum hoc, pro persona physica 
seu individual!, distingui solet triplex status in vita spiritua- 
li. scilicet status incipientium, status proficientium et status 
perfectorum, quasi diversa momenta ascensionis vel eleva- 
tionis in vita spirituali 5 pro persona vero morali totius Ec- 
clesiae, distinguitur etiam triplex status, nempe status quasi 
incipientis, qui est status synagogae seu veteris legis; status 
quasi proficientis, qui est status Ecclesiae militantis sub 
nova lege; et status perfecti et consummati, qui est status 
Ecclesiae triumphantis; licet iste triplex status possit etiam 
considerari sub respectu cultus ex officio, quatenus Deus co- 
litur spiritu 2. Et quia gradus isti vitae spiritualis unius ho- 
minis et totius Ecclesiae assimilantur gradibus vitae corpo- 
ralis physicae, ideo isti status quandoque appellantur aeta- 
fes, et sic assignantur aetates vitae spiritualis individuae et 
aetates mundi seu totius Ecclesiae, secundum analogiam ad 
aetates vitae corporalis 3. 


B. Divisio status naturae hnumanae 


89. Quia humana natura essentialiter componitur ex 
anima et corpore, status humanae naturae possunt distribui 
in duas categorias, scilicet in status naturae humanae secun- 
dum partes eius essentiales, nempe secundum animam et se- 
cundum corpus; et in status naturae humanae secundum se 
totam; et patet evidenter quod status totius humanae natu- 
rae dicitur per prius status naturae, dum status animae et 


' H-H, 183. 4. 
à Cf. l-M, 106. 4 ad i; 101. 2; Quodlihet 7, art. 15; IIl, 53, 2 in fine 
corporis, ubi appellat triplicem statum sanctorum. 
Cf. I-II, 24, 9 cum locis parallelis, pro aetate spirituali individui; ZV 


Sent. dist. 4 q. 3, art. 1, gla. 1; et uberius dist. 40, exposit. textus; AUGUSTI- 
NI.M, Liber de 83 quaestionibus, q. 57, ML, 40. 39-42. 

status corporis, nempe status naturae secundum partes eius, 
dici debet status per posterius et sensu quodam diminuto. 


90. a) Status naturae humanae secundum partes eius. 
Est status duplex, scilicet status animae et status corporis, 
quia istae tantum sunt partes essentiales humanae naturae. 


91. 1) Status animae humanae. Status animae humanae 
est duplex: status unionis cum corpore seu status informa- 
tionis, et status separationis a corpore. Quae quidem diffe- 
rentia sumitur secundum diversum modum essendi in cor- 
pore vel extra corpus, ut bene notat S. Doctor '. Per statum 
autem separationis constituitur in altera vita. Sed status 
unionis seu coniunctionis est adhuc duplex, nempe in hac 
vita praesenti seu ante mortem et in altera vita post resu- 
rrectionem corporis: qui quidem status unionis, licet essen- 
taliter conveniant, quia utrobique est unio substantialis 
formae ad materiam propriam, accidentaliter tamen diffe- 
runt, quia unio actualis est dissolubilis per mortem; unio 
vero futura post resurrectionem erit omnino indissolubilis 2. 


02. 2) Status corporis humani. Status vel conditio cor- 
poris est triplex, scilicet status corporis animalis in Adamo 
ante lapsum; status corporis corruptibilis in Adamo et in ce- 
teris post lapsum; status corporis spiritualis et incorruptibilis 
post resurrectionem in altera vita. Immo et posset quaduplex 
dici: duo status in hac vita, nempe corpus animale ante lap- 
sum, corpus corruptibile et mortale post lapsum; duo etiam 
in altera vita post resurrectionem, nempe corpus spirituale 
pro beatis, et corpus mere immortale et incorruptibile pro 
damnatis. Quae distinctiones et nomina veniunt ex Apostolo 
dicente: «Oportet corruptibile hoc induere incorruptionem 
et mortale hoc induere 1mmortalitatem»3; et iterum: «Se- 


| 1,94.2. 
2 |-IH,77.1! ad 3. 
' I Cor., 15, 53. 

minatur corpus animale, surget corpus spiritale-, si est corpus 
animale, est et spirituale, sicut scriptum est: factus est pri- 
mus homo Adam in animam viventem, novissimus Adam in 
spiritum vivificantem; sed non prius quod spiritale est, sed 
quod animale, deinde quod spiritale» ' 

Quod quidem postea explicant Patres, nominatim S. Au- 
eustinus 1, ab Augustino vero, sub nomine status, sumpsit 
Boetius 3. Et secundum terminologiam Augustini solebant 
theologi dicere quod in primo statu homo secundum corpus 
poterat mori et non mori; in secundo vero, post peccatum, 
non poterat non mori, quia contraxit necessitatem morien- 
di; in tertio denique non poterit mori; et sic in primo erat 
possibilitas moriendi; in secundo adest necessitas moriendi; 
et in tertio erit 1mpossibilitas moriendi. 

S. Thomas dedit de hac re optimam explicationem, di- 
cens: «Considerandum est quod anima rationalis et anima 
est et spiritus; dicitur secundum illud quod est proprium 
sibi et non alus animalibus, quod scilicet habeat virtutem 
intellectivam immaterialem. In primo igitur statu anima ra- 
tüonalis communicabat corpori id quod competit ei in quan- 
tum est anima, et ideo corpus illud dicebatur animale, in 
quantum scilicet habebat vitam ab anima...; in ultimo vero 
statu post resurrectionem, anima communicabit quodam 
modo corpori ea quae sunt sibi propria in quantum est spiri- 
fus; immortalitatem quidem, quantum ad omnes; impassi- 


| / Cor., 15, 44-46. 

| S. Augustinus. De Genesi ad litteram, lib. VI, cap. 25-26, ML, 34, 354; 
De Civitate Dei, lib XIII, cap. 22-23, ML. 41,395-398, quem refert Magister 
Sententiarum // Sent., dist. 19, cap 1-4. et affert S. Albertus Magnus in 
Summa Theologica. M P , tract. 14. q. 83, ad 1, edit. cit. t. 33. p. 129. 

Boetius, De duabus naturis et una persona Christi, cap. 7, edit. Vene- 

tiis 1556, coi. 700-701, quem citat S. Thomas in ZH Sent., dist. 16, exposit. 
litterae, ubi 1res tantum nominat status, scilicet animale, corruptibile et 
spirituale. 

bilitatem vero et gloriam et virtutem, quantum ad bonos, 
quorum corpora spiritualia dicentur» ' 


03. b) Status naturae humanae secundum seipsam to- 
tam. Ut ex modo dictis patet, status corporis humani pende- 
bat ex diverso statu animae, et ideo status per prius diceba- 
tur de anima quam de corpore. Sed praeter istos status, ad- 
sunt alii qui afficiunt directe totam naturam compositam ex 
anima et corpore in quantum est natura, licet maxime se- 
cundum animam ei conveniant, eo modo quo de iustitia ori- 
ginali dictum est quod erat rectitudo naturae, et de peccato 
originali quod erat languor naturae. Unde S. Doctor ratione 
animae distinguit statum naturae integrae et statum natu- 
rae corruptae: «Alio modo —inquit— distinguitur status 
animae secundum integritatem et corruptionem, servato eo- 
dem modo essendi secundum naturam (nempe status unio- 
nis cum corpore in hac vita), et sic status innocentiae distin- 
guitur a statu hominis post peccatum» 1. 

Merito ergo S. Thomas appellat status naturae et non 
status liberi arbitrii, sicut dicebat Magister Sententiarum 3, 
qui etiam appellat status /Aominis4; nam sicut iustitiam ori- 
einalem referebant ad ipsam voluntatem seu liberum arbi- 
trium et non ad ipsam naturam, ita consequenter et pecca- 
tum originale, et status seu conditiones liberi arbitrii sub 
iustitia et sub peccato. Et quia potentia magis spectat ad 
personam quam ad naturam, ideo potius appellabant status 
hominis quasi personae, quam status naturae. Posito tamen 
quod haec omnia afficiant immediate seu per se primo natu- 
ram ipsam, necesse erat loqui stricte et formaliter de stati- 


bus naturae. 


| S. Thomas, I, 97, 3. Cf. ibidem ad | et /n I Cor. cap. 15, lect. 6; Supple- 
mento, 82, 1; 86, 2-3. 

2  1,94,2. 

J Petrus Lombardus, // Sent., dist. 25, cap. 6. 

4 [II Sent., dist. 16, cap. 4. 

04. Quantum ergo ad numerum statuum, non conveniunt 
theologi. Magister Sententiarum numerat quatuor status li- 
beri arbitrii, scilicet ante peccatum, post peccatum ante re- 
parationem gratiae, post reparationem gratiae ante confir- 
mationem in gratia, et post confirmationem gratiae in glo- 
ra '. S. Thomas plerumque nominat duos tantum, scilicet 
statum naturae integrae seu innocentis et statum naturae 
corruptae seu lapsae quandoque vero nominat tres, scili- 
cet statum innocentiae seu integritatis, statum culpae seu 
corruptionis et statum gloriae 3, quem ultimum statum ad- 
dit etiam in I, 97, 3: quandoque autem addit quartum sta- 
tum, nempe statum naturae reparatae per gratiam 4. 

Quatuor etiam status naturae hominis, ut ipse dicit, pro- 
portionatos quatuor statibus liberi arbitrii quos posuerat 
Magister Sententiarum, ponit S. Albertus Magnus, nempe 
statum innocentiae, statum naturae corruptae, statum natu- 
rae reparatae per gratiam et statum naturae glorificatae, 
eosque optime explicat5. Et quidem S. Thomas, post alios 
theologos sui temporis, statum integritatis appellare solet 
statum innocentiae: ita in sola I P. aq. 96 ad 101 plus quam 
duodecies vocat ipsum statum innocentiae, et iure merito- 
que, quia est terminus acceptabilis etiam ab illis theologis 
qui dicebant hominem fuisse conditum in solis naturalibus 
et non in gratuitis. 

Ali vero theologi posteriores quandoque plures, quando- 
que pauciores ponunt, licet sat communiter accipiant classi- 
ficationem Caietani in quinque status, scilicet statum natu- 
rae purae, statum consonum naturae rationali, statum iusti- 


| Petrus Lombar dus, ŽI Sent.. dist. 25, cap. 6. 

à S. Thomas, I. 94. 2; I-II, 109. 2 et 8, et clarius LII, 114, 2. 

' JI, 13, 3 ad 2. 

* [I Sent., dist. 25. art. 5 ad 1. 

' S. Albertus Magnus. Summa Theologica, H P.. tract. 16. p. 100. mem- 
brum 2, ad obiecta. edit. cit. t. 33, p. 248. 

tiae originalis seclusa gratia sanctificante, statum gratiae 
sanctificantis, et statum naturae lapsae 


95. kRelictis ergo quae diversimode alii theologi tradunt, 
utilius videtur, collectis hinc inde diversis indicationibus S. 
Thomae, sequentem sintheticam divisionem proponere: 

Naturae itaque humanae est duplex status fundamenta- 
lis, scilicet status viae seu huius vitae, qui est status cum 
immobilitate quadam relativa; et status termini seu post 
hanc vitam, qui est status cum immobilitate absoluta et de- 
finitiva. Cuius divisionis meminit S. Doctor, quando expres- 
se loquitur de statu viae 2; et de statu termini quando beatitu- 
dinem post Boetium appellat «statum omnium bonorum 
congregatione perfectum» 3, et similiter 5. Bonaventura 4. 

Status autem viae potest esse aut naturae purae, quando 
nihil boni aut mali praeter sola naturalia considerantur 5; 
aut naturae qualificatae, 1dest cum aliquo superaddito, quod 
non est de sola ratione naturae. Et iste status potest esse tri- 
plex: aut enim illud superadditum naturae elevat naturam 
eam perficiendo, et est status naturae elevatae seu innocentis., 
aut corrumpit et deprimit naturam, eam vulnerando et detur- 
pando, et est status naturae lapsae vel corruptae, aut utrum- 
que supponens, nempe elevationem primo et dein lapsum, 
eam reelevat et sanat et reparat quodammodo, licet non ex toto, 
et est status naturae reparatae per gratiam. 

Status autem naturae elevatae seu innocentis potest con- 
cipi fieri tripliciter, scilicet per solum donum integritatis 
seu rectitudinis partis inferioris sub superiori sine iustitia 


| Caietanus, In I-II, q. 109, art. 2, n. 3. Cf. etiam F. Suarez, De gratia, 
prolegomenon 4; Sal manticenses, De gratia, disp. 1, cap. 2, edit. cit. t. 9, p. 
13-26; B. Medina, In I-II, q. 109, introductio ad tractatum de gratia, edit, 
cit. p. 754. 
3 S. Thomas, IV Sent., dist. 49, q. 2, art. 7; H-I, 24, 7. 
3 [-II, 3, 2, ad 2, et ad 4; I-II, 5, 4. 
^ S. Bonaventura, II Sent., dist. 16, dub. IV, circa litteram, edit. cit. 
t. III, p. 360b. 
` S. Thomas, M Sent., dist. 31. q. 1, art. 2 ad 3; De Malo. 5, | ad 15. 

originali in sensu antiquorum theologorum et sine gratia 
sanctificante (-status consonus naturae, ut ait Caietanus); 
persolam iustitiam originalem una cum integritate naturae, 
sed absque gratia sanctificante; et per solam gratiam sancti- 
ficantem sine iustitia originali neque dono integritatis 

Status naturae purae et naturae integrae in sensu solius 
doni integritatis naturalis umquam fuerunt de facto, at po- 
tuissent dari; alii vero duo status naturae elevatae dati sunt 
iuxta plures theologos ante S. Thomam; iuxta ipsum vero 
status naturae elevatae seu innocentis non fuit nisi unicus, 
complectens simul gratiam sanctificantem et iustitiam 
illam originalem una cum vigore naturae seu integritate. 
Ali autem duo status, nempe naturae lapsae cum peccato 
originali, et naturae reparatae per gratiam, reales sunt, ut 
omnes theologi admittunt. 

Neque in hac parte recensendi sunt status gratiae et sta- 
tus peccati quia isti status sunt potius status personae quam 
status naturae, eo quod agitur de peccato personali seu ac- 
tuali et de gratia personali. 

Denique, status termini est duplex: alius, status beatitu- 
dinis seu felicitatis, et alius status miseriae vel damnationis. 

Beatitudinis autem status potest esse, aut beatitudinis 
mere naturalis, quae responderet statui naturae purae in via 
—qui tamen revera non datur, licet dari posset— aut status 
beatitudinis supematuralis, quae consistit in visione faciali 
Dei, et respondet statui naturae elevatae in via. 

similiter status miseriae vel damnationis potest esse aut 
poenae damni tantum absque poena sensus, et iste est status 
parvulorum decedentium sine baptismo et cum solo peccato 
priginali; aut poenae damni et sensus simul seu damnatio- 
nis completae, et est status adultorum decedentium cum 
peccato originali et actuali vel cum solo actuali mortali, iam 


| Cf. Caietanum, /n 7/77. q. 109, art. 2, n. 3; B. Medina m, In I-II, q. 109, 
prol. de gratia, p. 754. 

remisso originali; et iste status realis est, et respondet statui 
naturae lapsae in via et non reparatae. 

Pro tractatu de gratia maioris usus sunt status naturae 
elevatae seu integrae, naturae lapsae et naturae reparatae 
per gratiam et partim status naturae purae, pro maiori 
illustratione aliorum statuum; status vero termini fere non 
considerantur. 

In Angelis etiam considerari possunt status naturae ange- 
licae, licet non eodem modo sicut status naturae humanae. 
Posset enim in eis dari status naturae purae, sicut in homi- 
nibus; et similiter status naturae elevatae, sive solo dono 
integritatis, ut dicebant plures antiqui theologi, sive gratia 
sanctificante, ut hodie, post 5. Thomam, communiter doce- 
tur; pariter status naturae lapsae, non tamen status naturae 
reparatae, quia casus diaboli fuit irremediabilis et definiti- 
vus. Unde in via non possunt pro eis dari nisi duo status, 
scilicet status naturae purae et status naturae elevatae, sive 
uno sive alio modo explicetur ista elevatio, non autem sta- 
tus naturae lapsae, quia statim post lapsum positi sunt ex- 
tra viam seu in termino. 

In termino autem possunt esse duo status, nempe natu- 
rae glorificatae, pro angelis bonis, qui statim post primum 
actum conversionis supernaturalis ad Deum ut ad ultimum 
finem, praemiati sunt; et naturae damnatae, pro angelis ma- 
lis, qui statim post primum actum aversionis a Deo ut auc- 
tore et fine supernaturali, puniti sunt in inferno. 

Et hoc est utile considerare, quia pro explicanda necessi- 
tate gratiae oportebit considerare etiam angelos, ut ex com- 
paratione cum ipsis melius appareat. 

96. Quae omnia sic schematice contrahi possum: 


status naturae. 


D Notio seu definitio: 


A) Etymologica: a stando vel sistendo; et contraponi- 
tur motui, ut quies in definitione naturae. 


B) Realis: 
a) univoce et primo: in ordine quantitativo-diffe- 
rentia situs in corpore: 
l) animato: 
a) humano: tria: 
* stabilitas seu 1mmobilitas, 
* statura seu erectio. 
* naturalitas. 
D) brutorum animalium: statura suo modo. 
y) plantarum: statura etiam suo modo. 
2) 1nanimato: statura seu erectio, ut columna 
stat. 
b) analogice et extensive: in ordine qualitativo 
seu quantitatis virtualis: 
1) personae: 
a) primo, ex conceptu stabilitatis seu quie- 
tis et immobilitatis vel 1nsistendae: 
* obiective: insistentia seu status vl- 
rium: 
** physicarum: status belli. 
** moralium: 
*** status causae, 
*** munus advocati, 
*** officium iudicis, doctoris, ad- 
vocati. 


intellectualium: status quaestio- 
nis. 

X 


subiective: contra officium-modus 


essendi seu conditio et quasi situs per- 
sonae per totam vitam: 


KK 


KK K 


KKK 


KK 


KK K 


KK K 


in iure romano: status 


libertatis, 
servitutis. 


in iure ecclesiastico: status 


libertatis a peccato vel a ius- 
titia. 
servitutis peccato vel iusti- 
tiae. 


D) secundo, ex conceptu staturae seu altitu- 
dinis; gradus: 


n 


nes. 


iuridice et hierarchice: officia, ordi- 


moraliter: pro persona: aetate. 


** physica seu individuali: status: 


KK X 
KK K 
KKK 
KK 
KKK 


KKK 


KK K 


incipientium, 
proficientium, 
perfectorum. 


morali seu totius Ecclesiae: 


incipientis-5 ynagoga, 
proficientisz Ecclesia Novi Tes- 
tamenti, 


perfecti = Ecclesiae triumphan- 
tis in coelo. 


2) naturae: conditio de se stabilis seu immobilis 
naturae creatae rationalis per modum habi- 
tus entitativi vel operativi in ordine ad ulti- 
mum finem totius humanae vitae. 


II) Divisio status naturae: 


A) Humanae secundum: 


a) partes eius essentiales, scilicet secundum: 
l) anumam(-status animae humanae): 
a) unionis seu informationis: 


iL-< « AI 

in hac vita: dissolubilis. 

in altera vita: 1ndissolubilis. 

D) separationis a corpore: in altera vita. 
2) corpus(-—siatus corporis humani): 
a) in hac vita: 

ante lapsum: corpus animale, 

post lapsum: corpus corruptibile et 

mortale. 

D) in altera vita post resurrecitonem: 

pro beatis: corpus spirituale. 

pro damnatis: corpus mere immortale 

et incorruptibile. 

b) totum sui vel seipsam totam: status totius na- 
turae: 
l) viae: 
a) naturae purae, 
D) naturae qualificatae: 
* elevatae aliquo dono supernatural! 

** solius integritatis: status naturae 
mere integrae. 

** solius iustitiae originalis: status 
iustitiae originalis. 

** utriusque una cum gratia sanctifi- 
canti: status naturae institutae et 
constitutae ante peccatum. 

* deturpatae aliquo peccato: status na- 
turae lapsae vel corruptae. 

* sanatae aliquo modo sive reparatae: 
status naturae reparatae per gratiam. 

2) termini: 

beatitudinis seu felicitatis seu naturae 

beatificatae. 

* naturalis: pro natura pura, 
supematuralis. 

D) damnationis seu miseriae vel poenae: 
* damni tantum: pro solo originali. 
* damni et sensus: pro personali solo 
vel coniuncto cum originali. 


B) Angelicae: semper tota: 
a) vitae: 
l) naturae purae. 
2) naturae elevatae. 
b) termini: 
1) beatitudinis seu felicitatis. 
2) damnationis seu miseriae. 


Nota Editoris. Hic finis expositionis Jacobi M. Ramirez 
de vitiis et peccatis. Remanebant quidem exponendae singi- 
llaüm quaestiones LXXXVI-LXXXIX Primae Secundae de 
alis effectibus peccati, sed cursu illo (1936) debebat prope- 
rare ad expositionem de gratia, ut ipsemet advertebat folio 
manuscripto 141. En ratio incompletionis huius tractatus. 

peccatum accidentaliter tantum, magis vel minus se- 

